
Introducere 


A 

OBIECTUL, DEFINIŢIA, 

ÎNSEMNĂTATEA, SCOPUL, METODA DE CERCETARE 
ŞI PERIODIZAREA ISTORIEI BISERICII 
ORTODOXE ROMÂNE 

Înainte de a intra în tratarea cursului de Istoria Bisericii Ortodoxe 
Române, este necesar să facem o introducere în această disciplină isto- 
rică-teologică. Introiducerea în studiul nostru este de două feluri : intro¬ 
ducere formală sau tehnică şi introducere materială. Prima se ocupă cu 
obiectul, definiţia, însemnătatea, scopul, metoda de cercetare, împărţi¬ 
rea, disciplinele auxiliare, izvoarele şi literatura Istoriei Bisericii Ro¬ 
mâne, deci cu probleme formale, tehnice şi metodologice. Introducerea 
materială constituie primul capitol din cursul, nostru, în care este pre¬ 
zentată apariţia creştinismului în lume, precum şi starea politică, eco¬ 
nomică şi socială a Daciei în vremea pătrunderii noii învăţături creştine 
pe teritoriul ei. Cu alte cuvinte, introducerea formală ne iniţiază în o- 
biectul, natura şi metodele de lucru ale studiului nostru, pe cînd intro¬ 
ducerea materială ne pregăteşte pentru înţelegerea capitolelor urmă¬ 
toare. 

Obiectul. Un alt lucru ce se impune de la început, în cadrul cursu¬ 
lui nostru, este acela de a lămuri însăşi noţiunea sau cuvîntul istorie. 
Cuvîntul grecesc iaxopta însemna cercetare, informare şi chiar povestire. 
Verbul toropea) însemna a căuta să ştii, a şti, a cunoaşte, ceea ce arată 
şi dorinţa de a şti, dar şi cunoaşterea însăşi. Romanii au adoptat cuvîn¬ 
tul historia, cam cu aceeaşi accepţiune de povestire, descriere. Din gre¬ 
ceşte şi latineşte, cuvîntul a pătruns apoi în multe alte limbi, atît ca 
intimplare cît şi ca povestire. 

Astăzi, cuvîntul istorie are două sensuri : unul obiectiv şi altul su¬ 
biectiv. In sens obiectiv, istoria este viaţa din trecut, totalitatea faptelor 

întîmplate sau istoria ca fapt, iar în istoria bisericească viaţa din trecut 
a Bisericii. în sens subiectiv sau tehnic, istoria este cercetarea şi expu¬ 
nerea ştiinţifică a faptelor istorice, adică studiul vieţii istorice. 

Desigur, punctul central al istoriei este omul ca fiinţă raţională, 
liberă, activă şi socială, capabil de organizare, de cultură şi progres 
social. 

Istoria, ca ştiinţă, poate să se ocupe atît cu dezvoltarea în timp a 
întregii omeniri, cît şi cu a unei părţi din ea, aflată pe un anumit teri¬ 
toriu sau numai cu dezvoltarea unui singur popor. 

De asemenea, istoria poate avea ca obiect numai o anumită institu¬ 
ţie. Astfel, ea poate avea ca obiect şi Biserica, fie Biserica întreagă, 
fie unele Biserici naţionale, fie anumite confesiuni creştine. Deci, putem 
vorbi de o Istorie a Bisericii universale, iar în cadrul acesteia de o Is¬ 
torie a Bisericii Ortodoxe Române. 

Istoria Bisericii Ortodoxe Române cercetează şi expune începuturile 
creştinismului pe teritoriul Patriei noastre, organizarea Bisericii Orto¬ 
doxe Române în epoca feudală, mişcările culturale şi artistice care s-au 
desfăşurat în cadrul Bisericii, viaţa şi activitatea ierarhilor mai însem¬ 
naţi, starea morală, culturală şi materială a preoţimii în trecut şi par¬ 
ticiparea ei la luptele poporului nostru pentru dreptate socială şi liber¬ 
tate naţională, legăturile Bisericii Ortodoxe Române cu celelalte Bise¬ 
rici Ortodoxe sau eterodoxe şi cu statul, în decursul veacurilor, monu¬ 
mentele de artă bisericească etc,, fapte urmărite pe întreg teritoriul Pa¬ 
triei noastre. Toate acestea alcătuiesc obiectul Istoriei Bisericii Ortodoxe 
Române. 

Pe baza celor enunţate mai sus, putem da următoarea definiţie: 

Istoria Bisericii Ortodoxe Române este disciplina teologică şi isto¬ 
rică — in acelaşi timp — care cercetează critic şi înfăţişează sistematic 
viaţa creştină la români şi dezvoltarea pe care a luat-o Biserica româ¬ 
nească în cursul veacurilor, în toate locurile care alcătuiesc Patria noas¬ 
tră, precum şi raporturile ei cu celelalte Biserici şi confesiuni creştine. 

După o altă definiţie, Istoria Bisericii Ortodoxe Române este disci¬ 
plina care studiază şi descrie viaţa şi acţiunea Bisericii Ortodoxe în 
ţara noastră, atît în dezvoltarea ei internă, cît şi în raporturile ei ex¬ 
terne. 

Reiese din această definiţie că disciplina noastră prin obiect face 
parte din teologie, iar prin metodă face parte din istorie. 

Denumirea disciplinei noastre nu este aceeaşi la toţi istoricii. Unii 
au denumit-o Istoria bisericească a românilor (Filaret Scriban, I. Lu- 

paş), Istoria Bisericii româneşti şi a vieţii religioase a românilor (N. 
Iorga), Istoria vieţii bisericeşti a românilor (S. Reli), alţii mai simplu : 
Istoria Bisericii Române (N. Dobrescu şi manualul universitar al lui 
Gh. I. Moisescu, Şt. Lupşa şi Al. Filipaşcu). Socotim mai potrivită de¬ 
numirea din urmă sau cea de Istoria Bisericii Ortodoxe Române< 

însemnătatea studiului Istoriei Bisericii Ortodoxe Române reiese 
din însuşi rolul pe care l-a îndeplinit Biserica în trecutul poporului 
nostru. 

1. Cum e firesc, Biserica a avut — şi are şi în prezent — un rol 
religios-moral, anume pe acela de a sădi în sufletele credincioşilor cre¬ 
dinţa în Dumnezeu şi dragostea faţă de aproapele, îndemnîndu-i să fie 
întru toate următori ai învăţăturilor Mîntuitorului. Prin învăţătura şi 
prin slujitorii ei, Biserica a întărit şi a mîngîiat sufleteşte pe strămoşii 
noştri, a făcut din ei buni creştini, oameni evlavioşi, religioşi, cu frică 
de Dumnezeu şi cu dragoste faţă de semeni. Cu toate că în trecut ma¬ 
joritatea preoţilor noştri au fost oameni fără o pregătire cărturărească 
deosebită, ei au izbutit să facă acest lucru prin pilda vieţii lor, fiind 
oameni cu o viaţă morală înaltă şi însufleţiţi de o credinţă puternică. 
Este explicabil atunci de ce au fost unii ierarhi, preoţi şi credincioşi 
care au avut o credinţă atît de puternică încît şi-au jertfit viaţa pentru 
Hristos şi pentru Ortodoxie (ex. martirii din sec. IV în Dobrogea, Sfinţii 
Ierarhi Iile Iorest şi Sava Brancovici, Cuvioşii Mărturisitori Sofronie, 
Visarion şi Oprea în Transilvania, în sec. XVII—XVIII şi alţii). 

2. Biserica noastră a îndeplinit apoi un însemnat rol cultural, care 
s-a manifestat sub felurite forme : 

a) Cele dinţii manuscrise copiate pe pămîntul ţării noastre (Nico- 
dim de la Tismana, manuscrisele din timpul lui Ştefan cel Mare etc.), 
la început în slavoneşte şi apoi în româneşte, au fost texte de slujbă 
şi de învăţătură bisericească. Tot aşa şi primele cărţi tipărite, în sla¬ 
voneşte şi în româneşte (Macarie, Dimitrie Liubavici, Filip Moldovea¬ 
nul, diaconul Coresi etc.), au fost cele de slujbă bisericească. Se înţe¬ 
lege că şi aceia care se osteneau cu copierea manuscriselor sau cu . ti¬ 
părirea de cărţi făceau parte, de regulă, din cler. 

Prin traducerea şi tipărirea de cărţi bisericeşti în româneşte (dia¬ 
conul Coresi, mitropoliţii Simion Ştefan al Transilvaniei, Varlaam şi 
Dosoftei ai Moldovei, Ştefan şi Antim Ivireanul ai Ungrovlahiei etc.), 
s-au pus bazele limbii literare româneşti, înţeleasă de românii de pre¬ 
tutindeni. încetul cu încetul, limba cărţilor bisericeşti a ajuns să fie 

tot mai frumoasă, mai mlădioasă, mai plină Ide expresivitate, mai apro¬ 
piată de limba literară de azi. 

Prin tipăriturile de cărţi bisericeşti care circulau în toate ţinutu¬ 
rile locuite de români s-a ajuns implicit şi la întărirea conştiinţei de 
unitate naţională la românii din Muntenia, Moldova şi Transilvania. La 
acest lucru au contribuit mai cu seamă frumoasele prefeţe ale vechilor 
noastre cărţi bisericeşti, adresate tuturor românilor ( Cazania lui Var- 
laam, Noul Testament de la Alba Iulia ş.a.). 

b) Primele lucrări cu caracter laic s-au scris tot prin osteneala unor 
slujitori ai Bisericii. Astfel, primele cronici s-au scris de călugări şi 
preoţi pe lingă mînăstiri şi biserici ( Letopiseţul de la Putna, Cronicile 
episcopilor Mac arie şi Eitimie, a călugărului Azarie, în Moldova, Cro¬ 
nograful lui Mihail Moxa în Ţara Românească, Istoria bisericii SfIntui 
Nicolae din Şcheii Braşovului de protopopul Radu Tempea II, în Tran¬ 
silvania, Cronica Banatului de protopopul Nicolae Stoica din Mehadia 
ş.a.). Primele încercări de versificare în româneşte se datoresc mitro¬ 
politului Dosoftei al Moldovei { Psaltirea în versuri, Poemul cronologic 
despre domnii Moldovei, traducerea unei drame în versuri, din gre¬ 
ceşte). 

c) Primele şcoli — elementare, medii sau superioare — au apărut 
în tinda bisericilor şi a miînăstirilor noastre, pregătind dieci pentru can¬ 
celariile domneşti sau copişti de manuscrise. în dezvoltarea culturii ro¬ 
mâneşti au avut un rol deosebit şcoala de pe lingă biserica Sfîntul Ni¬ 
colae din Şcheii Braşovului (sec. XV), şcoala de la mănăstirea Sfinţii 
Trei Ierarhi din Iaşi, întemeiată de Vasile Lupu, şcoala de la Sfîntul 
Sava din Bucureşti, întemeiată de Constantin Brîncoveanu şi atîtea al¬ 
tele .în secolele XVIII şi XIX. In condiţiile de viaţă din Transilvania, 
diferite de cele din Muntenia şi Moldova, Biserica a fost aceea care a 
organizat şcoli elementare aproape în fiecare sat, cunoscute sub nu¬ 
mele de şcoli confesionale. 

d) Organizînd primele şcoli, era firesc ca şi primele manuale şco¬ 
lare să fie scrise tot de oamenii Bisericii: Bucoavna de la Alba Iulia 
din 1699, Bucoavna mitropolitului Iacob Putneanul din 1755, Aritmetica 
şi Geografia episcopului Amfilohie al Hotinului (1795), mai tîrziu ma¬ 
nualele şcolare scrise la îndemnul mitropoliţilor Veniamin Costachi al 
Moldovei şi Andrei Şaguna al Transilvaniei. 

e) Biserica din Transilvania a contribuit la dezvoltarea presei ro¬ 
mâneşti, prin Telegraful Român la Sibiu (1853), Biserica şi Şcoala la 
Arad (1877), Sionul Românesc la Viena (1862) ş.a., a sprijinit înfiinţarea 

de asociaţii culturale şi artistice româneşti (de pildă Astra, înfiinţată 
la stăruinţele lui Andrei Şaguna, în 1862). 

Iată dar că Biserica a îndeplinit, în trecut, un însemnat rol cultu¬ 
ral, fiind un factor de progres în acest domeniu. 

3. Biserica a organizat şi primele aşezăminte de asistentă socială . 
Bolniţele de pe lingă mînăstiri nu erau altceva (decît un fel de spitale 
sau azile pentru călugării bătrîni şi bolnavi, dar şi pentru oamenii din 
popor, care îndurau aceleaşi suferinţe. Sînt cunoscute spitalele de la 
Putna, Argeş, Bistriţa Olteniei, Cozia (sec. XVI), spitalele de la Dra- 
gomirna, Sadova, Hurezi, spitalul din Suceava, fondat de mitropolitul 
Anastasie Crimca (secolul XVII), cele de la Colţea, Antim şi Panteli- 
mon din Bucureşti, Sfîntul Samuil din Focşani, apoi spitalul şi farmacia 
de la Precista Mare din Roman, înfiinţate de egumenii Gherasim şi Var- 
tolomeu Putneanul, ajutaţi şi de Veniamin Costachi, pe atunci episcop 
la Roman (toate în secolul XVIII), spitalul din Tg. Neamţ, înfiinţat de 
stareţul Neonil de la Neamţ (secolul XIX) ş.a. 

4. Biserica din Transilvania şi-a adus contribuţia Ia îndrumarea 
poporului în probleme economice-agricole sau meşteşugăreşti , prin pu¬ 
blicarea de lucrări de popularizare a cunoştinţelor agricole, prin înfiin¬ 
ţarea de bănci populare, cooperative, tovărăşii agricole, asociaţii de me¬ 
seriaşi, şcoli de meserii etc. 

5. O contribuţie însemnată a avut Biserica şi Ia dezvoltarea artei 
româneşti. Ridicarea de lăcaşuri de închinare a dus la înflorirea arhi¬ 
tecturii, picturii, sculpturii, broderiei, argintăriei etc. Unii vlădici au 
avut un rol hotărîtor în această privinţă, sfătuind pe domnitori să ri¬ 
dice lăcaşuri de închinare, alţii rînduind ei înşişi pictarea unor mînăstiri, 
ca Teofan I şi Grigorie Roşea la Voroneţ, sau chiar ctitorind biserici 
şi mînăstiri, din care unele sînt dintre cele mai interesante sub raport 
arhitectonic şi pictural. De pildă, episcopul Macarie al Romanului a 
ctitorit mînăstirea Rîşca, mitropoliţii Gheorghe Movilă — Suceviţa, A- 
nastasie Crimca — Dragomirna, Antim Ivireanul — mînăstirea Antim, 
episcopul Calinic al Rîmnicului — Frăsineiul etc. 

6. Slujitorii Bisericii au avut un rol de seamă în cultivarea dragos¬ 
tei de patrie sau a patriotismului în sufletele credincioşilor. Mitropoliţii 
erau sfetnici ai domnitorilor şi, uneori, locţiitori de domni. Alteori vlă¬ 
dicii celor două ţări erau trimişi în fruntea unor solii diplomatice peste 
hotare (Isaia al Rădăuţilor, Eftimie III al Ungrovlahiei, Luca al Buzău¬ 
lui, Teofil al Rîmnicului, Varlaam al Moldovei ettc.).' 

Slujitorii Bisericii (ierarhi, călugări sau preoţi de mir) au participat 
la mişcările şi răscoalele cu caracter naţional şi social ale poporului 
român. Amintim numai pe cei care au luptat în oastea lui Mihai Vitea¬ 
zul, pe protopopul Lupu Şandru din Borşa Maramureşului, care a distrus 
o oaste tătărască în fruntea păstoriţilor săi (1717), pe preoţii care s-au 
alăturat .răscoalei-conduse, de Horia, Cloşca şi Crişan (1784). Iar în se¬ 
colul XIX, preoţimea, dînd dovadă de un fierbinte patriotism, a fost 
alături, de .popor în toate momentele de seamă din istoria sa : Răscoala 
lui Tudor Vladimir.escu din 1821, Revoluţiile din 1848, Unirea Princi¬ 
patelor, Războiul de independenţă din 1877, Procesul Memorandului din 
1894, Răscoala ţăranilor din 1907 şi apoi Unirea Transilvaniei cu Româ¬ 
nia La 1 Decembrie 1918. ; ; , 

7. Biserica Ortodoxă Română a susţinut şi alte Biserici creştine , 
mai ales pe cele căzute sub dominaţie otomană. Ea şi-a îndeplinit acest 
rol prin tipărirea de cărţi în limbile greacă, slavă, arabă, georgiană şi 
bulgară, dar mai ales prin ajutoarele materiale acordate, aproape o ju¬ 
mătate de mileniu, bisericilor, mănăstirilor, şcolilor şi aşezămintelor de 
asistenţă socială din Balcani şi Orientul Apropiat. Astfel, în Ţara Ro¬ 
mânească şi Moldova, au funcţionat cîteva tipografii greceşti, sprijinite 
de domnii şi ierarhii români, la Cetăţuia-Iaşi, Bucureşti, Snagov, Rîm- 
nic, Tîrgovişte. Antim Ivireanul a tipărit cărţi în limba arabă, pentru 
credincioşii din Patriarhia Antiohiei, iar unul din ucenicii săi a fost 
trimis în Iviria (Georgia-Gruzia), unde a tipărit cărţi în limba georgia¬ 
nă, la Tbilisi. în secolul XVIII s-au tipărit alte cîteva cărţi arabe la 
Iaşi şi Bucureşti. în 1806 s-a tipărit la Rîmnic prima carte în limba bul¬ 
gară, iar la 1828 prima ediţie a Noului Testament bulgar, la Bucureşti. 

Incepînd cu a doua jumătate a secolului XIV pînă ;în a doua jumă¬ 
tate a secolului trecut, actele timpului ne oferă ştiri preţioase despre 
contribuţia Ţării Româneşti şi a Moldovei, precum şi a Bisericii româ¬ 
neşti la susţinerea celor 20 de mînăstiri mari şi a multor schituri de la 
Muntele Athos. Cu ajutor românesc s-au zidit aici biserici noi, para¬ 
clise, chilii, la care se adaugă danii în bani, manuscrise, icoane, veş¬ 
minte, vase liturgice, precum şi aşa numitele «închinări» de mînăstiri 
româneşti către mînăstirile de la Athos. De aceleaşi ajutoare s-au bu¬ 
curat mînăstirea Sfînta Ecaterina din Muntele Sinai, mînăstirile de la 
Meteore din Grecia Centrală, alte mînăstiri din Grecia, din insulele gre¬ 
ceşti, Patriarhiile din Constantinopol, Alexandria, Antiohia şi Ierusalim, 
unele aşezăminte bisericeşti din Bulgaria, Serbia şi Ucraina. Aceste a- 

jutoare româneşti au avut un rol pozitiv în istorie, pentru că r , ocrotind 
Bisericile naţionale din ţările aflate sub stăpîniri. politice străine, au 
sprijinit însăşi lupta acestor popoare pentru cultură şi independenţă na¬ 
ţională. 

Din toate acestea, se desprinde constatarea că Biserica şi-a adus uil 
aport însemnat la sporirea patrimoniului cultural şi artistic al ţării, la 
înfăptuirea idealurilor poporului român de unitate statală şi indepen- 
denţă naţională, dar şi la sprijinirea luptei de eliberare naţională a po¬ 
poarelor din Balcani şi Orientul Apropiat. 

Iată de ce se impune obligaţia pentru fiecare, slujitor al altarului 
de a cunoaşte cit mai temeinic trecutul Bisericii sale. . . . 

Scopul. Studiul Istoriei Bisericii Ortodoxe Române în învăţămîntul 
nostru teologic urmăreşte, în primul rînd, pregătirea cît mai temeinică a 
viitorilor slujitori ai Bisericii strămoşeşti. Cunoaşterea trecutului Bise¬ 
ricii, ai cărei slujitori vor fi şi studenţii teologi, va constitui pentru, ei 
un imbold puternic de a munci cu şi mai multă rivnă, pentru ca să fie 
la 'înălţimea înaintaşilor lor, ale căror pilde vrednice de urmat ni le 
înfăţişează studiul Istoriei Bisericii, Române. Cunoaşterea trecutului Bi¬ 
sericii noastre va îndemna pe viitorii ei preoţi să o iubească din toată 
puterea sufletului lor, să se dăruiască cu şi mai multă rîvnă, slujirii 
aproapelui şi —■ împreună cu credincioşii pe care-i vor păstori —■- să 
nu precupeţească nici o osteneală şi nici o jertfă pentru binele şi feri¬ 
cirea Bisericii şi a Patriei. * 

Marele istoric Nicolae Iorga (1871—1940) spunea că «nimic nu poa¬ 
te fi mai folositor pentru ca preoţii noştri să înlăture anumite ispite, 
pentru ca ei să cultive anumite îndeletniciri potrivite cu demnitatea şi 
chemarea lor, nimic nu poate fi mai priincios pentru a-i face să înţe¬ 
leagă marea misiune culturală, socială şi naţională care li se impune,, 
legătura strînsă ce trebuie să păstreze cu poporul, cultul de artă şi carte 
cu care sînt datori, mândria la care au drept îndată ce vor urma bunele 
tradiţii, dec'ît priveliştea unei vieţi organizate, aproape milenare, în 
cursul căreia mitropoliţii, episcopii, egumenii şi aşa de adeseori şi sme¬ 
riţii călugări ori umilii preoţi de mir au dat poporului,, ei singuri, a- 
proape, toată învăţătura, au înzestrat neamul cu o limbă literară,, cu o. 
literatură sfîntă, cu o artă în legătură cu gustul şi nevoile lui, au, spri¬ 
jinit statul fără să se lase a fi înghiţiţi de dînsul, au călăuzit neamul pe 
drumurile pămîntului fără a-şi desface ochii de la cer şi au ridicat, mai 
sus toate ramurile gospodăriei româneşti — dînd istoriei, noastre cărtu- 

rari, caligrafi, sculptori în lemn, argintari, oameni de stat, ostaşi, mu¬ 
cenici şi sfinţi» (N. Iorga, Prefaţa la Istoria Bisericii româneşti, ed. II, 
Bucureşti, 1929, p. 4—5). 

Metoda de cercetare. Spre a putea întocmi în mod ştiinţific un curs 
de Istoria Bisericii Ortodoxe Române sau o altă lucrare de acest gen, 
este necesar să cunoaştem, întîi de toate, care sînt cerinţele fundamen¬ 
tale pe care trebuie să le îndeplinească orice lucrare istorică : 

1. Să se întemeieze pe izvoare, adică orice informaţie trebuie să 
se fundamenteze pe un izvor, pe o mărturie istorică : document, cro¬ 
nică, inscripţie etc. Fără existenţa şi cercetarea acestora nu se poate 
face istorie ştiinţifică, de aceea s-a şi spus pe drept cuvînt : pas de do- 
cuments, pas d'histoire. 

2. Să fie critică, adică faptele care ne sînt prezentate de izvoare să 
fie supuse unei interpretări, unei tratări critice, spre a se vedea ce poa¬ 
te fi primit şi ce trebuie respins. Adeseori izvoarele cuprind şi greşeli. 
Acest lucru se întîmplă mai ales în cazul cronicilor, căci cronicarul, 
îmbrăţişînd şi epoci mai îndepărtate de el, n-a avut putinţa de a se in¬ 
forma temeinic, aşa cum s-a informat asupra timpului sau a epocii în 
care a trăit el însuşi. Alteori, simpatiile sau antipatiile personale îl fac 
să prezinte faptele într-alt fel decît aşa cum s-au întîmplat în realitate. 
Rostul criticii este tocmai de a înlătura greşelile şi de a restabili ade¬ 
vărul istoric. 

Critica istorică este de două feluri: externă şi internă. Cea externă 
stabileşte autenticitatea sau neautenticitatea documentului, prin con¬ 
statarea autorului, a locului şi timpului în care s-a scris. Critica inter¬ 
nă sau de interpretare face analiza documentului respectiv, pentru a 
stabili înţelesul lui exact şi gradul de încredere pe care îl merită. Isto¬ 
ricul bisericesc trebuie să supună acestei critici nu numai documentele, 
ci şi cărţile şi studiile obişnuite, căci adeseori scrisul teologilor este in¬ 
fluenţat de interese confesionale. 

3. Să fie genetică, adică istoricul să nu se mărginească la cunoaş¬ 
terea faptelor din studiul documentelor, ci pentru înţelegerea lor, el tre¬ 
buie să le privească în geneza şi evoluţia lor, studiind cauzele, antece¬ 
dentele, legăturile şi urmările lor. Orice fapt istoric are antecedentele 
şi urmările lui, fiind condiţionat, în desfăşurarea sa, de stările existen¬ 
te. Istoricul trebuie să cunoască toate acestea, pentru ca să poată ex¬ 
plica şi prezenta faptele în logica lor, în adevărata lor lumină. 

4. Sd fie obiectivă, adică nepărtinitoare sau imparţială. Istoricul tre¬ 
buie să fie lipsit de prejudecăţi personale, să expună cinstit, sincer, să 

dorească să spună adevărul, să nu fie condus de interese personale sau 
de altă natură, aplicînd principiul istoricului roman Tacitus : «sine ira et 
studio» (fără ură şi părtinire). Obiectivitatea nu trebuie să ducă însă 
la dependenţă faţă de părerile unora şi la teama de a recunoaşte ade¬ 
vărul istoric împotriva altora. 

5, Să iie sistematică, adică faptele să fie prezentate într-o anumită 
rînduială, la locul şi la timpul lor, în 'legătură strînsă între ele, arătînd 
înlănţuirea lor firească, închegînd un tot unitar. Deci istoricul coordo¬ 
nează şi prezintă faptele într-un tot, alegînd pe cele de interes istoric 
şi integrîndu-le în mersul istoriei, la locul şi după importanţa lor. O 
simplă îngrămădire de date, o masă informă de fapte, în care adevărul 
nu iese la iveală, iar împrejurările care au generat faptele nu reies 
din expunere, nu este istorie. 

6. Să iie expusă pe înţelesul cititorului, într-o formă atrăgătoare, 
cu talent literar. Un istoric nu se poate mărgini numai la erudiţie, la 
critici judicioase de documente, ci trebuie să aibă darul expunerii, al 
coordonării şi al unificării, darul de a prezenta trecutul lîntr-o formă a- 
trăgătoare, de a-1 învia, de a ne prezenta o epocă şi oamenii ei ca pe 
ceva viu, ceva ce a fost reintegrat în viaţă. Cu alte cuvinte, istoricul 
trebuie să îmbine în chip armonios erudiţia şi obiectivitatea cu frumu¬ 
seţea expunerii ; deci să satisfacă şi adevărul, dar şi binele şi frumosul. 

Periodizarea sau împărţirea Istoriei Bisericii Ortodoxe Române 
este o necesitate metodică, pentru studiu. Imensa materie a istoriei Bi¬ 
sericii noastre nu poate fi stăpînită şi prezentată deodată în totalitatea 
şi complexul ei de succesiune şi de cuprins. De aceea ea se împarte în 
interes de studiu. 

împărţirea studiului nostru este de două feluri : logică (sau după 
conţinut.) şi cronologică (sau după timp). Prima constă în împărţirea 
mulţimii de fapte istorice în diferite categorii, pe tipuri, după caracte¬ 
risticile lor comune. Cealaltă este împărţirea pe perioade istorice, carac¬ 
terizate prin anumite tendinţe sau însuşiri. 

Deşi istoria se desfăşoară fără oprire, ea variază cu fiecare generaţie 
de oameni, schimbîndu-şi treptat aspectul. Marile înnoiri istorice, ideile 
noi, descoperirile, invenţiile, revoluţiile politice şi sociale produc o 
schimbare în desfăşurarea istoriei, o îndrumează spre noi tendinţe şi 
realizări. Tot aşa, în viaţa Bisericii se observă mişcare, schimbare, îm¬ 
bogăţire, care permite împărţirea cronologică a istoriei sale. 

în cadrul disciplinei noastre se aplică ambele împărţiri: logică şi 
cronologică. Adică, materia se tratează studiind pe capitole diferite 
evenimente, manifestări spirituale etc., în cadrul epocilor stabilite prin 
împărţirea cronologică. Deci cele două criterii se folosesc împreună, 
urmărindu-se cunoaşterea tuturor formelor de manifestare ale Bisericii 
româneşti. Desigur, în împărţirea cronologică trebuie să ţinem seama şi 
de împărţirea istoriei României, căci istoria Bisericii s-a dezvoltat para¬ 
lel cu istoria poporului român, condiţionîndu-se reciproc. 

Pe baza celor spuse mai sus, socotim că întreaga istorie a Bisericii 
Ortodoxe Române poate fi împărţită în următoarele cinci perioade : 

Perioada întîia începe cu răspîndirea învăţăturii creştine pe 
teritoriul de formare a poporului român (sec. II) şi se sfîrşeşte în jurul 
anului 600, odată cu pătrunderea slavilor pe teritoriul Patriei noastre. 
Este perioada de organizare a primelor comunităţi creştine şi a prime¬ 
lor instituţii bisericeşti superioare. în această perioadă nu avem o Bi¬ 
serică românească propriu-zisă, ci una «daco-romană», adică a părinţilor 
poporului român. Subîmpărţirile din această perioadă se pot face cro¬ 
nologic sau geografic (la sud şi la nord de Dunăre). 

Perioada a doua se ocupă cu istoria Bisericii noastre în sec. 
VII—XIV. Este perioada primelor formaţiuni politice româneşti, înche¬ 
iată cu unificarea lor în cele două state româneşti independente, Ţara 
Românească şi Moldova. Pe plan bisericesc se continuă lucrarea de or¬ 
ganizare şi de unificare bisericească, terminînd cu recunoaşterea cano¬ 
nică a Mitropoliilor Ungrovlahiei şi Moldovei de către Patriarhia ecu¬ 
menică (1359 şi 1401). Subîmpărţirile se pot face cronologic şi geografic. 

Perioada a treia (secolele XIV—XVIII), corespunzînd pe plan 
politic, cu «epoca medievală» (feudală). în acest timp s-a desăvîrşit or¬ 
ganizarea canonică a Bisericii din Ţara Românească, Moldova şi Transil¬ 
vania, a înflorit cultura bisericească în limba slavonă şi română (manus¬ 
crise, tipărituri, opere originale etc.). s-a dezvoltat arta bisericească 
(arhitectură, pictură, arte decorative), a înflorit monahismul, s-au în¬ 
cheiat legături cu alte Biserici Ortodoxe surori, care au fost ajutate 
materialiceşte de domnii din Ţara Românească şi Moldova. în Transil¬ 
vania, Biserica Ortodoxă a ieşit biruitoare î-ndupta sa cu catolicismul şi 
protestantismul. începînd cu această perioadă, pe lîngă subîmpărţirile de 
ordin, cronologic, se fac şi subîmpărţirile de ordin geografic cunoscute : 
Ţara Românească, Moldova şi Transilvania. 

Cronologic, această, perioadă poate fi subîmpărţită astfel: a) pînă 
Ia unirea lui Mihai Viteazul; b) de la Mihai Viteazul pînă la. începutul 

secolului al XVIII-lea ; c) de la 1711/1716 pînă în 1821, la revoluţia 
condusă de Tudor Vladimirescu (epoca fanariotă). In Transilvania, ultima 
subperioadă corespunde cu «dezbinarea» care a avut loc în sînul Bise¬ 
ricii Ortodoxe româneşti în anul 1701, cînd unii preoţi şi credincioşi 
au fost nevoiţi să îmbrăţişeze uniaţia. 

Perioada a patra, de la începutul secolului al XlX-lea pînă în 
1918, corespunzînd cu epoca modernă din istoria Patriei. Se pot folosi 
subîmpărţirile : a) 1821—1859, epoca domniilor pămîntene şi b) 1859— 
1918, epoca unificării politice şi bisericeşti în noul stat România, cînd 
au avut loc o serie de reforme bisericeşti şi s-a proclamat autocefalia 
Bisericii noastre. 

în Transilvania, perioada respectivă poate fi subîmpărţită în: 

a) 1810—1848, epoca de refacere a Bisericii Ortodoxe Române după asu¬ 
pririle din secolul al XVIII-lea din partea autorităţilor habsburgice ; 

b) 1848—1918, epoca lui Andrei Şaguna şi a urmaşilor lui sau epoca 
reorganizării bisericeşti ortodoxe, împreună cu o seamă de realizări, în 
ciuda condiţiilor vitrege de viaţă de pînă în 1918. 

Perioada a cincea, de la 1918 pînă azi, este epoca contem¬ 
porană a Bisericii Ortodoxe Române, de la făurirea Statului român uni¬ 
tar (1 decembrie 1918} pînă azi. Se poate subîmpărţi cronologic în : a) 
1918—1948, epoca organizării Bisericii Ortodoxe Române pe întreg cu¬ 
prinsul României şi ridicarea ei la rangul de Patriarhie şi b) 1948 pînă 
azi, arhipăstorirea Patriarhilor Justinian şi Iustin, marcată prin marile 
înfăptuiri bisericeşti din zilele noastre, în noile condiţii de viaţa din 
Patria noastră. 

B 

ŞTIINŢELE AUXILIARE 

ALE ISTORIEI BISERICII ORTODOXE ROMÂNE 

Pentru ca să poată scoate faptele istorice din izvoare autentice şi 
apoi să le înfăţişeze cu deplină pricepere şi fără părtinire, un istoric bise¬ 
ricesc are nevoie de anumite discipline ajutătoare sau auxiliare. Se înţe¬ 
lege că el trebuie să aibă cunoştinţe temeinice de teologie şi de istorie. 
Dintre disciplinele teologice, trebuie să cunoască în primul rînd Istoria 
bisericească universală, întrucît disciplina noastră este o ramură a ei. 
Dintre studiile istorice, trebuie să cunoască Istoria românilor, căci viaţa 
Bisericii Ortodoxe a fost, în trecut, strîns legată de viaţa poporului ro¬ 
mân, încît istoria Bisericii nu poate fi studiată separat de istoria poporu¬ 
lui român. 

Dintre celelalte discipline istorice, va trebui să cunoască Bizantino¬ 
logia, pentru cunoaşterea legăturilor pe care le-a avut Biserica noastră 
cu Bizanţul — recte cu Patriarhia ecumenică —, dar şi cu Bisericile de 
limbă greacă, şi Slavistica, pentru cunoaşterea istoriei popoarelor slave 
învecinate şi a legăturilor de tot felul pe care le-au avut ţările noastre 
cu ele, istoria popoarelor învecinate, cu care poporul nostru a avut legă¬ 
turi în decursul veacurilor (de pildă, istoria Ungariei şi a fostului impe¬ 
riu habsburgic, pentru o mai bună cunoaştere a istoriei Bisericii româ¬ 
neşti din Transilvania). 

Se înţelege că istoricul bisericesc trebuie să cunoască şi limbile 
greacă, slavă şi latină, în care au fost redactate multe din piesele care 
constituie azi izvoarele studiului Istoriei Bisericii noastre. . 

In afară de acestea, este necesar ca istoricul bisericesc să aibă temei¬ 
nice cunoştinţe de Istoria literaturii române, Istoria artei româneşti şi 
Istoria dreptului românesc, pentru că anumite capitole din aceste disci¬ 
pline aparţin şi Istoriei Bisericii Ortodoxe Române. De pildă, marii ierarhi 
cărturari Varlaam, Dosoftei, Antim Ivireanul etc. sînt studiaţi într-un 
curs de Istoria Bisericii Ortodoxe Române, dar şi într-un curs de Istoria 
literaturii române vechi. Tot aşa, arta bisericească medievală cu toate ra- 

murile ei (arhitectură, pictură, sculptură, broderie, argintărie, minlatu- 
ristică etc.) nu se studiază numai în cadrul unui curs de Istoria artei, ci 
şi în cadrul cursului nostru. 

Vechile noastre legiuiri (pravilele), care au circulat pe tot cuprinsul 
pămîntului românesc sau legiuirile feudale care au fost în uz în Tran¬ 
silvania (Tripartitul lui Werboczi, Approbatae et Compilatae Constitu- 
tiones), trebuie să fie studiate şi de istoricul bisericesc, pentru a cu¬ 
noaşte organizarea bisericească din trecut, instanţele de judecată bise¬ 
ricească, atribuţiile judecătoreşti ale clerului etc. 

în afară de acestea, Istoria Bisericii Ortodoxe Române face apel şi la 
ştiinţele auxiliare sau ajutătoare pe care le foloseşte istoria laică. 

Arheologia (dpXaîo? = vechi, 6 XofoS = cuvînt) este ştiinţa care se 
ocupă cu sesizarea, descoperirea, studierea şi valorificarea istorică a ră¬ 
măşiţelor păstrate în pămînt — sau, uneori, la suprafaţa lui —, în ve¬ 
derea reconstituirii trecutului. După o altă definiţie — mai concisă — 
arheologia este ştiinţa care se ocupă cu urmele trecutului, reprezentate 
prin monumente. 

Deşi arheologia ca disciplină aparte a ştiinţei istorice datează de 
abia din prima jumătate a secolului XIX, ea a luat în ultimul timp un 
avînt deosebit, încît putem vorbi azi de mai multe ramuri ale ei: 1. ar¬ 
heologia preistorică — se ocupă cu urmele materiale ale celor mai vechi 
locuitori ai pămîntului; 2. clasică — se ocupă cu monumentele lumii an¬ 
tice : asiro-babiloniene, egiptene, greceşti, romane — inclusiv cele ro¬ 
mane de pe teritoriul României; 3. medievală (feudală) — se ocupă cu 
monumentele evului mediu (azi se vorbeşte şi de o arheologie prefeu- 
dală); 4. modernă — se ocupă cu monumentele epocii respective. Pe lin¬ 
gă acestea, putem vorbi şi de o arheologie creştină, care se ocupă cu 
studierea antichităţilor, a monumentelor şi artei vechi creştine. Pe plan 
bisericesc universal, putem vorbi de două perioade ale ei : a) înainte de 
Constantin cel Mare (ţ 337), cînd elementele arheologiei creştine provin 
în cea mai mare parte din necropolele subterane, catacombele sau cimiti¬ 
rele care s-au descoperit în ţinuturile imperiului roman; b) după Con¬ 
stantin cel Mare, cînd obiectul arheologiei îl constituie lăcaşurile de cult 
creştine (bazilici). Astfel de bazilici au rămas şi pe teritoriul de azi al 
Patriei noastre, îndeosebi în Dobrogea. 

Credem că nu greşim cînd afirmăm că o parte din arheologia medie¬ 
vală de la noi ar putea fi numită arheologie creştină sau. bisericească, 
din moment ce marea majoritate a monumentelor care intră în sfera 
ei de cercetare sînt de interes bisericesc. 

Geografia istorică (tj 77 ) = pămînt, 7 pâ<p<D == scriu, descriu) se ocupă 
de localizarea faptelor, cu identificarea de locuri transmise de texţe, în 
care s-au petrecut anumite fapte. Pentru a înţelege cât mai deplin un 
fapt istoric, el trebuie pus în legătură cu locul în care s-a petrecut. 
Cunoaşterea cetăţilor sau a ţinuturilor — cu numirile lor vechi — în 
care au luat naştere primele comunităţi creştine, în care au pătimit pri¬ 
mii martiri, în care s-au clădit vechi bazilici ori s-au înfiinţat scaune 
episcopale, nu se poate face decît cu ajutorul geografiei bisericeşti. 

Mijlocul cel mai lesnicios care ne stă la îndemînă este studierea 
hărţilor şi atlaselor istorice, în care sînt trecute oraşe, sate sau ţinu¬ 
turi legate de istoria poporului şi a Bisericii noastre. Cartografia este 
tehnica şi arta de a întocmi hărţi, iar o ramură a acesteia este carto¬ 
grafia istorică. 

în legătură cu geografia trebuie pusă şi toponomastica (sau toponi¬ 
mia), care studiază originea, sensul, forma şi evoluţia numelor proprii 
de locuri. Unele din ele pot ajuta la cunoaşterea unor stări de lucruri 
bisericeşti (de pildă toponimicile Mînăstire, Chilie etc, arată că acolo 
exista în trecut o aşezare monahală). 

Demografia istorică (Bep. 0 1 ; = popor, ^paşco = scriu) este disciplina 
care studiază statistic problemele referitoare la numărul, mişcarea, 
structura şi repartiţia geografică a populaţiei umane. în istoria bise¬ 
ricească, vechile statistici (numite şi conscripţii sau catagrafii) ne 
ajută să cunoaştem numărul preoţilor şi al credincioşilor într-o anu¬ 
mită perioadă, precum şi emigrările unora din ei dintr-o ţară româ¬ 
nească în alta. 

Cronologia (Xpovos = timp ; X 070 C = cuvînt, vorbire) este disciplina 
care studiază diferitele forme în care s-a măsurat şi socotit timpul, ra¬ 
portate apoi la sistemul după care ne orientăm astăzi. Altfel spus, cro¬ 
nologia are ca obiect stabilirea exactă a datelor, a evenimentelor istorice 
sau a documentelor. Se înţelege că istoria nu poate fi studiată fără să 
ţină seama de cronologie, care îi formează întregul schelet. Desigur, 
prea multe date ar face-o greu de urmărit, dar nu-i mai puţin adevărat 
că şi lipsa lor ne-ar face să nu o înţelegem. 

Pentru a face o muncă utilă studiului istoriei bisericeşti, este nece¬ 
sar să cunoaştem principiile sistemului cronologic practicat în zilele 
noastre şi pe cele ale feluritelor sisteme de datare anterioare, ca să pu¬ 
tem înţelege şi raporta la cronologia actuală elementele cronologice 
care constituie datele documentelor vechi. Trebuie să avem mereu în 

vedere faptul că numai un document cu o dată precisă de apariţie poa¬ 
te fi pus în circulaţie ştiinţifică, pe cînd un document cu emitentul şi 
data de redactare necunoscute nu foloseşte la nimic. 

Trecînd peste diferitele sisteme cronologice, adică de măsurare a 
timpului şi împărţirea lui în ani, luni, săptămîni şi zile, vom indica, în 
cele ce urmează, principalele «ere» folosite în cursul veacurilor. O serie 
de «ere» s-au folosit în lumea veche păgînă şi mai tîrziu : era olimpia¬ 
delor, la greci (de 4 ani, de la 776 î.Hr.) ,• era de la întemeierea Romei 
(ab Urbe condita, 754 î.Hr.) ; era seleucidă (312 î.Hr., de la întemeierea 
statului seleucid) ; era lui Diocleţian (sau a martirilor, de la 284 d.Hr., 
anul urcării pe tron a lui Diocleţian) ; era hegirei (622, 16 iulie, data 
refugiului Iui Mahomed de la Mecca la Medina). 

Pentru studiul nostru ne interesează două «ere» : 

a) Era bizantin numită şi constantinopolitană sau «de la Adam». 
A fost folosită mai întîi în sec. VII d.Hr. în cîteva lucrări şi a intrat 
apoi în cancelaria împăraţilor bizantini, de unde a trecut la slavii sud- 
dunăreni, la ruşi (au folosit-o pînă la 1700, sub Petru I) şi la români 
(Ţara Românească şi Moldova). începutul ei convenţional ş-a fixat la 
1 septembrie 5509 Î.Hr., numărînd deci pînă la anul 1 î.Hr. 5508 ani de 
la facerea lumii. Această eră este întrebuinţată de obicei în datarea do¬ 
cumentelor noastre scrise în limbile slavă, greacă sau română, fiind fo¬ 
losită pînă prin secolul XVIII. Dacă vrem să transformăm datele erei 
bizantine în anii erei noastre, trebuie să scădem 5508 ani din anii fa¬ 
cerii, dacă datele sînt între 1 ianuarie şi 31 august şi 5509 ani, dacă 
datele sînt între 1 septembrie şi 31 decembrie. 

b) Era creştină , introdusă în sec. VI de călugărul Dionisie cel Mic 
(Exiguus), originar din Sciţia Mică, adică din Dobrogea de azi. Numără 
anii de la naşterea lui Hristos, dar cu o eroare de aproximativ 4 ani. 
Cu toată eroarea calculului dionisian, acest sistem cronologic s-a impus 
încă din evul mediu la cele mai multe popoare europene, iar cu timpul 
s-a generalizat şi la necreştini. In documente apare sub diferite forme : 
anul mîntuirii, anul Domnului, anul de la naştere, anul de la întrupare. 

In ce priveşte calendarul, Biserica creştină a adoptat calendarul iu¬ 
lian, numit aşa după numele împăratului Iulius Caesar, care a făcut o 
cunoscută reformă calendaristică în anul 46 î.Hr. Neexistînd o concor¬ 
danţă deplină între calendarul astronomic (ceresc) şi cel iulian, Biserica 
romano-catolică a făcut o reformă calendaristică în 1582, în timpul papii 
Grigorie XIII, în sensul că a desfiinţat decalajul de 10 zile existent a- 
tunci între cele două calendare şi s-a ajuns la o echivalenţă aproape 

perfectă între anul civil şi solar. Reforma aceasta s-a numit gregoriană 
după numele papii (stilul nou). Noul calendar a fost adoptat apoi de 
numeroase state ale lumii. Bisericile Ortodoxe s-au folosit însă de ca¬ 
lendarul iulian (vechi) pînă după primul război mondial, cînd, în 1923, 
într-o conferinţă ţinută la Constantinopol, s-a hotărît o nouă «îndrep¬ 
tare» a calendarului iulian, mai desăvîrşită faţă de cea din 1582. Trep¬ 
tat, Bisericile Ortodoxe au adoptat noul calendar iulian îndreptat (Bi¬ 
serica noastră l-a adoptat din 1924). 

Epigralia (et: 1 = pe ; Ţpdcptu = scriu) este ştiinţa care se ocupă cu 
căutarea, transcrierea exactă, descifrarea şi interpretarea inscripţiilor, 
şi anume a celor de pe material dur, sau — mai concis — este ştiinţa 
care se ocupă cu studierea inscripţiilor (emf pa<p7j în limba greacă şi in¬ 
scripţio în limba latină). Epigrafia antică (clasică) şi medievală sînt au¬ 
xiliare preţioase ale studiului Istoriei Bisericii Române. Cea clasică 
cu inscripţii în limbile greacă şi latină — este legată mai mult de înce¬ 
puturile creştinismului la noi (de cînd au rămas numeroase inscripţii 
mai cu seamă funerare). Cea medievală, cu inscripţii în limbile slavă, 
greacă şi română, priveşte evul mediu (orînduirea feudală) şi are ca 
obiect de studiu feluritele inscripţii scrise pe piatră, cărămidă, lemn, 
tencuială, ceramică etc. sau brodate pe veşminte şi alte obiecte de cult 
(clopote, potire etc.). Se înţelege că epigrafistul trebuie să cunoască 
şi limba inscripţiilor respective. 

Paleografia (iraXatoS = vechi; ^poccpco = scriu), termen pus în circu¬ 
laţie de învăţatul francez Bernard Montfaucon, în lucrarea sa Paleo- 
graphia graeca (1780). Paleografia este disciplina ştiinţifică auxiliară a 
istoriei, care ne arată cum se poate citi corect un text vechi, cum se 
poate data un text vechi lipsit de dată şi cum se poate deosebi un text 
fals de un text autentic. Se ocupă numai cu studiul a două categorii de 
texte — manuscrise şi documente — scrise pe pergament sau hîrtie, 
spre deosebire de epigrafie, care studiază scrisul numai pe materiale tari, 
ca piatra, lemnul, metalul etc. Mai nou, tinde să se formeze o nouă 
disciplină, codicologia (codex-is), care se ocupă numai de manuscrisele 
vechi. 

Paleograful nu se poate limita numai la citirea sau descifrarea unui 
text, ci el trebuie să cunoască şi materialul, pe care s-a scris, cu ce s-a 
scris (instrumentul de scris), precum şi cum s-a scris (majuscul, minus¬ 
cul etc.). 

Pentru Istoria Bisericii Române ne interesează îndeosebi paleogra¬ 
fia sîavo-românâ (are ca obiect textele slave scrise în sec. X—XVIII pe 

teritoriul patriei noastre sau în alte regiuni, dar scrise de români sau 
care privesc pe români), paleografia, greacă (texte scrise în greceşte pe 
teritoriul patriei noastre) şi paleografia chirilică-românească (texte ro¬ 
mâneşti scrise în alfabetul chirilic, pînă în 1863). Pentru Transilvania, 
putem vorbi de o paleografie latină , întrucît majoritatea actelor ema¬ 
nate de regii maghiari erau scrise în această limbă. Dat fiind faptul că 
îh cancelariile noastre s-a scris în mai multe limbi (slavă, greacă, lati¬ 
nă), paleograful român va trebui să aibă cunoştinţe suficiente şi din lim¬ 
bile respective (în 1862—1865 Fr. Miklosich a publicat la Viena un Le¬ 
xicon paleoslavico-graeco-latinum, pe care-1 putem încă folosi). 

Diplomatica (lat. diploma) este o disciplină auxiliară înrudită cu 
paleografia. Ne arată regulile şi principiile care, în trecut, au dus la ela¬ 
borarea şi redactarea actelor socotite ca izvoare ale istoriei. Deci, pe 
cînd paleografia se ocupă cu studierea caracterelor externe ale textelor 
scrise pe pergament sau hîrtie, diplomatica se ocupă şi cu studiul par¬ 
ticularităţilor interne, deci are un cîmp de cercetare mai larg. O altă 
deosebire între ele este şi aceea că pe cînd paleografia are ca obiect 
de studiu două mari categorii de texte — manuscrisele şi documentele 
.—■ în obiectul diplomaticei intră numai o parte din textele cunoscute 
sub numele de documente şi anume actele sau documentele cu carac¬ 
ter juridic. 

în legătură cu paleografia şi diplomatica stă şi arhivistică (archi- 
vum), disciplină auxiliară care se ocupă cu organizarea arhivelor, adică 
a depozitelor de acte privitoare la o familie, o instituţie, un ţinut sau 
o ţară. Istoricul bisericesc trebuie să cunoască atît organizarea unei ar¬ 
hive, cît şi depozitele mari arhivistice — din ţară şi de peste hotare — 
din care îşi poate culege materialul necesar pentru lucrările sale. 

O disciplină apropiată de paleografie şi diplomatică este sfragistica 
sau sigiîograiia, adică studiul peceţilor sau ştampilelor care se aplicau 
pe acte (grec. lat, sigillium == pecete). Interesează şi peceţile 

eparhiilor, mînastirilor, parohiilor sau cele personale ale unor demnitari 
bisericeşti. 

Heraldica este o disciplină auxiliară a istoriei, care se ocupă cu 
studiul stemelor statelor, caselor domnitoare, familiilor nobiliare, orga¬ 
nizaţiilor, oraşelor etc. O ramură a ei este heraldica bisericească, pen¬ 
tru că au existat — şi există — şi steme folosite de înalţii ierarhi, de 
centrele eparhiale sau alte instituţii bisericeşti. Stemele ierarhilor apar, 
de regulă, pe foile unor cărţi tipărite din dispoziţia lor. Cuprindeau fie 

figurarea hramului instituţiei respective, cu simboluri creştine (crucea, 
cîrja, mitra etc.) şi cu iniţialele ierarhului, dar şi reprezentări de factură 
heraldică propriu-zisă, laice. Se cunosc stemele mitropoliţilor Petru Mo¬ 
vilă, Ştefan, Antim Ivire anul, Andrei Şaguna etc. 

Filologia şi lingvistica. Filologia este ştiinţa care se ocupă cu stu¬ 
diul textelor vechi şi al operelor literare din punctul de vedere al lim¬ 
bii, al influenţelor suferite, al modului în care ni s-au transmis, al au¬ 
tenticităţii lor, precum şi cu editarea lor, iar lingvistica se ocupă cu 
studiul limbii şi al legilor ei de dezvoltare. Deci lingvistica nu este de- 
cît o ramură a filologiei. Cu ajutorul acestora, istoricul bisericesc poate 
studia vechiul grai bisericesc — întîlnit în tipăriturile vechi — dar poa¬ 
te culege şi dovezi privitoare la originea şi vechimea creştinismului ro¬ 
mânesc. 

Bibliologia (xo fhpXlov = carte ? XoţoS — cuvînt, studiu) se ocupă cu 
studiul scrisului şi al cărţii, ca fenomen al vieţii social-culturale, cu 
istoria ei, tehnica de reproducere (scris, tipar), hîrtia, legătura, punerea 
în circulaţie şi conservarea cărţii. Pe un istoric bisericesc îl interesează, 
în primul rînd, vechile noastre tipărituri bisericeşti, precum şi 
studiile care s-au scris asupra acestora. Ele au fost publicate 
în marea lucrare Bibliografia românească veche (4 voi. Bucureşti, 1903 
—1944) a lui Ion Biamir Nerva Hodoş (voi. I—III) şi Dan Simonescu 
(voi. IV). 

Etnografia şi folclorul. Etnografia (ro etvo?-oo€ = popor, neam ,* 7 pâ<pa) 
=* scriu) — disciplină istorico-geografică — studiază felul de viaţă al 
popoarelor, originea şi răspmdirea lor teritorială, urmărind evoluţia lor 
materială şi spirituală (cultură şi artă populară, obiceiuri etc.). Folclorul 
sau folcloristica (din engl. folklore ; folk = popor şi lore = înţelep¬ 
ciune) este disciplina care studiază creaţiile şi tradiţiile populare. 

In alt sens, prin folclor înţelegem totalitatea tradiţiilor, a obiceiu¬ 
rilor şi a producţiilor artistice, literare, muzicale, coregrafice, create şi 
răspîndite de popor. Amîndouă interesează şi disciplina noastră, întrucît 
multe din creaţiile cultural-artistice ale poporului nostru în trecut erau 
legate de credinţa sa ortodoxă (ex. obiceiurile la naştere, nuntă, înmor- 
mîntări). Ele au fost cercetate de preoţii folclorişti Simion Florea Ma¬ 
rian, Teodor Bălăşel, G. Dumitrescu-Bistriţa şi de alţii — clerici sau 
mireni. 

c 

IZVOARELE ISTORIEI 
BISERICII ORTODOXE ROMANE 

Am arătat în primul capitol că pentru a putea întocmi o bună lu¬ 
crare de istorie bisericească, ea trebuie — între altele — să fie înteme¬ 
iată pe izvoare. Ce înţelegem prin izvor istoric ? în mod obişnuit răspun- 

dem că este o ştire sau o informaţie care relatează sau aminteşte un 
fapt istoric, înţelegînd prin aceasta, de regulă, o informaţie scrisă. După 
o definiţie mai ştiinţifică şi mai corespunzătoare, prin izvor istoric în¬ 
ţelegem materialul documentar de orice iei care poate servi la cunoaş¬ 
terea faptelor istorice. 

Izvoarele se pot împărţi, după originea, caracterul şi forma lor, în 
mai multe categorii: originale (numite şi directe) şi derivate (sau in¬ 
directe) ; oiiciale şi particulare ; scrise şi nescrise. 

Cunoaşterea şi folosirea izvoarelor are o importanţă majoră pentru 
studiul istoriei în general, pentru că «ele sînt mărturii materiale şi spi¬ 
rituale despre exigenţa, acţiunea, rolul şi importanţa oamenilor, precum 
şi a instituţiilor şi a ideilor care au făcut istoria». Istoria nu se poate 
cunoaşte şi scrie fără studiul lor critic (Ch. Seignobos : «pas de docu- 
ments, pas d'histoire»). Studiul izvoarelor formează, de regulă, obiectul 
cercetărilor erudiţilor, a specialiştilor în cunoaşterea şi valorificarea lor. 
O parte din izvoarele scrise (deci cele documentare propriu-zise) au fost 
editate pînă acum, altele sînt inedite, păstrîndu-se în diferite arhive şi 
biblioteci. 

Izvoarele Istoriei Bisericii Ortodoxe Române se pot grupa în mai 
multe categorii : 


I. PERIOADA ÎNTÎIA (SECOLELE II—VI) 

Pentru această perioadă Istoria Bisericii Române are multe categorii 
de izvoare comune cu Istoria Bisericii Universale, începînd cu Sfînta 
Scriptură şi continuînd cu literatura patristică şi postpatristică. Iată iz¬ 
voarele principale pentru această perioadă şi împărţirea lor : 

A. Izvoare nescrise sau arheologice 

în cazul disciplinei noastre, ne interesează monumentele şi alte ma¬ 
teriale arheologice paleocreştine (bazilici, obiecte de cult etc.), desco¬ 
perite mai cu seamă în Dobrogea (fosta Scythia Minor), dar şi în alte 
părţi ale ţării, de arheologii români : Grigore Tocilescu, Vasile Pârvan. 
Constantin Daicoviciu, Ion Barnea, Dumitru Tudor ş.a. Rezultatele cer¬ 
cetărilor lor au apărut în diferite publicaţii de specialitate sau în lu¬ 
crări aparte (rev. Dacia, Studii şi Cercetări de Istorie Veche, Materiale 
şi Cercetări Arheologice, Acta Musei Napocensis ş.a.). 

B. Izvoare scrise 

1. Izvoare epigraiice (inscripţii vechi creştine). Ieşit la iveală tot 
prin săpături arheologice sau prin descoperiri întâmplătoare, materialul 
epigrafic constituie un izvor scris foarte preţios pentru studiul nostru, 

întrucît multe inscripţii (mai ales funerare) cuprind nume de creştini. 
S-au publicat pînă acum două mari colecţii de inscripţii : a) Corpus In- 
scriptionum Graecarum (CIG) a lui Aug. Boeckh (4 voi. 1828—1877), 
înlocuită apoi cu colecţia întitulată Inscriptiones Graecae (IG) în mai 
multe volume ; b) Corpus Inscriptionum Latinarum (CIL) în 16 voi. Pe 
noi ne interesează CIL voi. III cu 2 tomuri, Berlin, 1873, care cuprinde 
inscripţii latine descoperite în fosta provincie Dacia şi în Scythia Minor 
(Dobrogea). Recent au fost publicate Inscripţiile Daciei romane, 2 voi. 
Bucureşti, 1975—1977. Cele creştine au fost studiate de Vasile Pârvan 
în Contribuţii epigraîice la istoria creştinismului daco-roman, Buc., 1911, 
de Ion Barnea în studiul său Creştinismul in Scythia Minor după inscrip¬ 
ţii (ST, VI, nr. 1—2, 1954, p. 65—112) şi recent de Emilian Popescu, 
Inscripţii greceşti şi latine din secolele IV—XIII descoperite in Româ¬ 
nia, Bucureşti, 1976. 

2. Izvoare patristice (operele Sfinţilor Părinţi şi scriitori bisericeşti). 
Cea mai de seamă colecţie de asemenea lucrări este a abatelui 
Jacques Paul Migne : Patrologiae cur sus completus, în două serii: a) 
Series latina (de la Tertulian, sec. II—III, pînă la papa Inocenţiu III, 
(t 1216), cu 221 volume (ultimele 4 sînt indice), Paris, 1844—1864 şi b) 
Series graeca (de la Părinţii apostolici pînă la sinodul de la Ferrara 
Florenţa 1438—1439), cu 161 voi., text grec şi traducere latină, Paris, 
1857—1866. Această colecţie uriaşă, de 382 volume, nu aduce lucruri 
noi sub raport editorial, fiindcă ea reeditează cele mai bune ediţii pa¬ 
tristice anterioare. De atunci încoace au apărut numeroase alte colecţii 
patristice, fie în limbile originale, fie în traducere. Menţionăm, între al¬ 
tele, colecţia intitulată Sources chretiennes, inaugurată de Henri de Lu- 
bac şi Jean Danielou la Paris, în 1942, în care se continuă şi azi pu¬ 
blicarea de scrieri patristice (au apărut peste 250 volume). 

Pentru studiul nostru ne interesează operele istoricilor bisericeşti : 
Eusebiu de Cezareea, Socrate, Sozomen şi Teodoret al Cirului, precum 
şi unele scrisori ale Sfîntului Vasile cel Mare care cuprind referiri la 
viaţa creştină în ţinuturile dunărene. 

3. Izvoare hagiograîice (actele martirilor şi vieţile sfinţilor) au fost 
de asemenea publicate în diferite colecţii. Cele mai cunoscute sînt: J. 
Bollandus et socii, Acta sanctorum, Anvers, din 1643, ediţie nouă la Pa¬ 
ris, 1854—1910 (64 voi.), cu completări în Analecta Bollandiana (înce- 
pînd din 1882) ; Synaxarium Ecclesiae Constantinopolitanae, editat de 
Hippolyte Deîebaye, Bruxelles, 1902 ; H. Leclercq, Ies marîyrs, Paris, 

1902—1911, 11 voi. ; Rudolf Knopf şi Gustav Kruger, Ausgewăhiie Mar- 
thyrerackten, ed. III, Tiibingen, 1929 ; Biblioteca Hagiographica Latina, 
ed. Socii Bollandiani, t. I—II, Bruxelles, 1949 ,* Biblioteca Hagiographica 
Graeca, ed. Frangois Halkin, ed. III, t. I—III, Bruxelles, 1957. 

La noi s-au publicat Vieţi de sfinţi încă din sec. XVII. Amintim cele 
4 volume publicate de mitropolitul Dosoftei al Moldovei sub titlul: Via¬ 
ţa şi petrecerea sîinpîbr, Iaşi, 1682—1686; Vieţile sfinţilor , în 12 volu¬ 
me, publicate la mînăstirea Neamţ, în 1807—1815, retipărite la Bucu¬ 
reşti — Căldăruşani, 1835—1836, 12 voi. şi alte ediţii, mai noi. Epis¬ 
copul Gherasim Timuş a publicat un Dicţionar aghiografic, Bucureşti, 
1898, iar pr. prof. Liviu Stan, o lucrare despre Sfinţii români, Sibiu, 
1945. 

în aceste Acte martirice sau Vieţi de sfinţi găsim şi unele relatări 
privitoare la cei ce au primit cununa muceniciei în părţile Dunării de 
jos, îndeosebi la începutul secolului IV, în timpul persecuţiei împăra¬ 
tului Diocleţian. 

4. Actele sinoadelor au fost de asemenea publicate în mai multe 
colecţii. Amintim colecţia lui J. D. Mansi, Sacrorum Conciliorum nova 
et amplissima Coliectio (pînă la sinodul de la Ferrara — Florenţa), 31 
voi., Florenţa — Veneţia, 1759—1798, reeditata şi continuată pînă în 
1902 de J. B. Martin şi L, Petit, voi. 32—53 (59), Paris-Leipzig, 1901— 
1927 ; Ed. Schwartz, Acta Conciliorum oecumenicorum, Strasbourg-Paris- 
Leipzig din 1914, 13 voi.; J. Albergio, P. P. Joannou, C. Leonardi, P. 
Prodi şi H. Jedin, Conciliorum oecumenicorum decreta, Freiburg im Breis- 
gau — Bale, 1962. Texte şi studii se găsesc la Ch. J. Hefele şi H. Le- 
clercq, Histoire des conciles d'apres Ies documents originaux, Paris, 
1907—1952. 

Canoanele formulate de Sinoadele ecumenice şi particulare au fost 
editate — între alţii — de G. Ralli şi M. Potli, Sintagma dumnezeieştilor 
şi sfintelor canoane, 6 voi., Atena, 1852—1859 (greceşte). La noi, au fost 
editate canoane în Pravila cea inică, Govora, 1640, Pravila cea Mare de 
la Tîrgovişte, 1652, Pidalionul de la Neamţu, 1844, Enhiriăion de canoa¬ 
ne, de Andrei Şaguna, Sibiu, 1871, Canoanele cu comentarii, de Nicodim 
Milaş, 2 voi., Arad, 1930—1931, traducere din sîrbeşte. Mărturisirile de 
credinţă şi Simboalele Sinoadelor ecumenice au fost publicate, dintre 
ortodocşi, de profesorii Ioan (Irineu) Mihălcescu (Leipzig, 1904) şi Ioan 
Karmiris (ed. II, 2 voi., Atena, 1961—1962). 

Întrucît unele din actele sinoadelor şi canoanele lor conţin referiri 
şi la ţinuturile dunărene, acestea intră între izvoarele studiului Istoriei 

Bisericii Ortodoxe Române. De un real folos pentru cercetări este şi 
lucrarea lui Le Quien, Oriens Christianus, Paris, 1740, 3 voi., cu date 
preţioase asupra vechilor episcopii sud-dunărene din sec. IV—VI, fo¬ 
losită şi de Petru Maior în Istoria Bisericii româniior, Buda, 1813. Tot 
aşa Daniel Farlati, lîlyricum sacrum, continuat de J. Coleti, Marfyrolo- 
gium IilYricum, 8 voi., Veneţia, 1780—1819. Menţionăm că fragmentele 
din lucrările Sfinţilor Părinţi şi scriitori bisericeşti, din Actele marti- 
rice şi din hotărârile Sinoadelor ecumenice privitoare la viaţa creştină 
de pe teritoriul Patriei noastre au fost editate şi traduse în româneşte 
în culegerea intitulată Fontes Historiae Daco-Romanae (Izvoarele isto¬ 
riei României), voi. ÎI, Bucureşti, 1970, XXII -f 768 p. 

ii. perioadele ii—jv 

EPOCA MEDIE ŞI MODERNĂ 

A. Izvoare nescrise (arheologice) 

Sînt importante cu deosebire pentru perioada a doua (sec. VII— 
XIV), cînd izvoarele scrise sînt mai sărace. Arheologia feudală este o 
disciplină ştiinţifică relativ nouă, la noi, din anii regimului socialist. Să¬ 
păturile arheologice, efectuate întîi la vechile centre romano-bizantine 
din Dobrogea, extinse apoi asupra întregului teritoriu al ţării, au dat la 
iveală — pe lîngă numeroase aşezări şi cetăţi — urme de biserici şi de 
cimitire creştine. Astfel de săpături s-au făcut la Dinogetia-Garvăn, Ca- 
pidava, Păcuiul lui Soare în Dobrogea, Dridu şi Bucov în Muntenia, 
Moreşti, Someşeni, Moldoveneşti, Ciumbrud, Dăbîca în Transilvania, spre 
a ne rezuma numai la cîteva din ele. Datorită acestor săpături arheolo¬ 
gice, cunoaştem azi unele urme ale culturii româneşti din sec. IX—X şi 
originile îndepărtate ale artei noastre medievale, legăturile noastre cul¬ 
turale cu Rusia kieveană şi dominaţia bizantină la Dunărea de jos. Cer¬ 
cetările arheologice feudale au fost publicate în diferite monografii sau 
periodice de specialitate. 

B. Izvoare scrise 

1. Izvoare epigrafice. Inscripţiile medievale care ni s-au păstrat sînt 
scrise pe piatră, pe cărămidă sau tencuială, pe lemn, pe vase de cera¬ 
mică, pe obiecte de metal (altele sînt brodate pe diferite veşminte li¬ 
turgice). Ele ne ajută la datarea construcţiilor şi a obiectelor, aduc in¬ 
formaţii cu privire la meşteri şi chiar ştiri de istorie social-politică (ex. 
piatra de mormînt a lui Radu de la Afumaţi, cronica murală de la Bu- 
covăţ ş.a.). 

Cele mai de seamă contribuţii la publicarea inscripţiilor sînt urmă¬ 
toarele : Episcopul Melchisedec, Notiţe istorice şi arheologice adunate 
de pe la 48 mînăstiri şi biserici antice din Bucovina, Bucureşti, 1885; 
Ghenadie Enăceanu, Vizite canonice însoţite de note istorico-arheologi- 
ce, Bucureşti, 1892 ; Eugen Kozak, Die Inschriften aus der Bukowina, 
Wien, 1903. în trecut, cel mai de seamă efort în această privinţă l-a fă¬ 
cut Nicolae Iorga, care în Inscripţii din bisericile României (2 voi., Bu¬ 
cureşti, 1905—1908) şi în'Scrisori şi inscripţii ardelene şi maramureşene 
(2 voi., Bucureşti, 1906, constituind voi. XII şi XIII din colecţia sa Studii 
şi documente), a publicat peste 2000 de inscripţii medievale. Tot atunci 
a publicat şi Ion Bîrlea însemnări din bisericile Maramureşului (Buc., 
1909). Numeroase inscripţii din bisericile şi mînăstirile noastre au fost 
publicate în Buletinul Comisiunii Monumentelor Istorice (1908—1948) 
sau în alte publicaţii de specialitate. Mai nou, trebuie menţionate : Re¬ 
pertoriul monumentelor şi obiectelor de artă din timpul lui Ştefan cel 
Mare, Bucureşti, 1958, precum şi volumul: Inscripţiile medievale ale Ro¬ 
mâniei. Oraşul Bucureşti, I, 1359—1800, Bucureşti, 1965. 

2. Izvoare documentare sau diplomatice. Sub acest nume înţelegem 
actele de diferite categorii, ieşite din activitatea practică a instituţiilor 
şi a persoanelor particulare, care urmăreau satisfacerea unor interese 
imediate. Sînt cele mai importante pentru istoria evului mediu, căci ele 
cuprind ştiri privitoare la toate problemele de seamă ale epocii. După 
locul lor de emitere documentele se împart în interne, adică cele emise 
de diferite cancelarii de pe teritoriul ţării noastre (domneşti în Ţara 
Românească şi Moldova, voievodale sau ale principatului în Transilva¬ 
nia, cancelariile bisericeşti etc.) şi externe, adică cele emise de cance¬ 
lariile altor ţări sau Biserici, dar care se referă la istoria ţării noastre; 
cancelaria papală, cancelaria regilor poloni — pentru Moldova, cance¬ 
laria regilor maghiari — pentru Transilvania, cancelaria Patriarhiei 
din Constantinopol sau a altor scaune patriarhale din Răsărit, arhivele 
din Muntele Athos şi alte «locuri sfinte» — pentru Biserica din Ţara Ro¬ 
mânească şi Moldova. 

Pentru disciplina noastră, principala sursă de informaţie o consti¬ 
tuie documentele interne. O parte din vechile acte interne (slavo-româ- 
ne sau româneşti, iar în Transilvania latineşti sau în alte limbi) se păs¬ 
trează încă inedite în Arhivele statului din Bucureşti sau în (diferite 
arhive locale (Iaşi, Bacău, Cluj, Sibiu, Craiova etc.) şi în arhivele eparhi¬ 
ale, iar cele externe în arhive din afara hotarelor ţării (Budapesta, Vie- 
na, Carloviţ, Moscova, Muntele Athos, Ierusalim, Constantinopol ş.a.). 

Multe din ele au fost însă publicate, începînd din secolul trecut şi pînă 
azi. Primii care au întreprins editarea de documente slavo-române sau 
româneşti au fost : Iurii Venelin (Iurko Huţa), într-o lucrare publicată 
la Petersburg în 1840, Mihail Kogălniceanu (Arhiva românească, I, 1840), 
Nicolae Bălcescu şi August Treboniu Laurian (Magazinul istoric pentru 
Dacia, 5 voi., Buc., 1845—1847). Aceştia au fost urmaţi de Theodor Co- 
drescu (Uricariul, cuprinzător de hrisoave, anaforale, tratate şi alte acte 
de ale Moldo-Valahiei, 26 voi., Iaşi, 1852—1895) ; Alexandru Papiu Ila- 
rian gTezaur de monumente istorice pentru România, 1 —III, Buc., 1862 
—1864) ; Bogdan Petriceicu Haşdeu (Arhiva istorică a României, I—III, 
Buc., 1864—1867) ; Vasile Alexandrescu-Urechia (Istoria, românilor, 15 
voi, Buc., 1897—1902, numită impropriu aşa, căci este o culegere de 
documente privind perioada 1774—1822) ; Nicolae Iorga (Studii şi docu¬ 
mente cu privire la istoria românilor, 31 (34) voi., Buc., 1901—1916, ne¬ 
unitară, dar totuşi una din culegerile de bază ; Documente româneşti din 
arhivele Bistriţei, 2 voi., Buc., 1899—1901 ş.a.) ; Gheorghe Ghibănescu 
(Ispisoace şi zapise, 6 (13), voi., Iaşi, 1906—1933 şi Surete şi izvoade, 25 
voi., Iaşi, 1906—1933) ; Ion Bogdan (Documente privitoare la relaţiile 
Ţării Româneşti cu Braşovul şi cu Ţara Ungurească, I, 1413—1508, Buc., 
1905 şi Documentele lui Ştefan cel Mare, 2 voi., Buc,, 1913) ; Stoica Ni- 
colaescu (Documente slavo-române cu privire la relaţiile Ţării Româ¬ 
neşti şi Moldovei cu Ardealul în sec. XV şi XVI, Buc., 1905) ; Gr. G. To- 
cilescu (534 documente istorice slavo-române din Ţara Românească şi 
Moldova privitoare la legăturile cu Ardealul 1364 — 1603, Bucureşti, 
1931) Mihai Costăchescu (Documentele moldoveneşti înainte de Ştefan 
cel Mare, 2 voi., Iaşi, 1931—1932, Documente moldoveneşti de la Ştefan 
cel Mare, Iaşi, 1933, Documentele moldoveneşti de la Bogdan Voievod, 
Iaşi, 1940, Documentele moldoveneşti de la Ştefăniţă Voievod, Iaşi, 1943); 
Damian P. Bogdan (Acte moldoveneşti dinainte de Ştefan cel Mare, Bu¬ 
cureşti, 1938) ; P. P. Panaitescu (Documentele Ţării Româneşti, I. Docu¬ 
mente interne, 1369—1490, Bucureşti, 1938) ,- Andrei Veiess (Documente 
privitoare la istoria Ardealului, Moldovei şi Ţării Româneşti, 11 voi., 
Bucureşti, 1929—1939). 

Pe lîngă acestea, pînă în prezent cele mai de seamă colecţii de iz¬ 
voare documentare au fost publicate sub egida Academiei Române (azi 
Academia R.S.R.). Este vorba de marea culegere cunoscută sub numele 
de Colecţia Hurmuzaki, după numele lui Eudoxiu Hurmuzaki, care a 
dat primul fond de documente pentru noua culegere. Din această co¬ 
lecţie (mai mult de documente externe) au apărut 45 de volume (36 -f- 

9 supl.) f între anii 1876—1942. La publicarea documentelor, în afară de 
E, Hurmuzaki, au contribuit Alexandru Odobescu, Micolae Densu- 
şianu, Nicolae lorga şi alţii. Tipărită în condiţii ştiinţifice diferite, co¬ 
lecţia cuprinde un preţios material de informaţie, greu de consultat însă 
din lipsa unui index analitic. Colecţia este continuată azi de o nouă se¬ 
rie, din care au apărut pînă acum 4 volume, sub îngrijirea Acad. A. 
Oţetea (1962—1974). 

In sfîrşit, o altă categorie de documente privind evul mediu este 
corpus-ul de documente publicat de Academia R.S.R. între anii 1951— 
1960, sub titlul Documente privind, istoria României, în serii separate, 
pentru Moldova (11 voi., Bucureşti, 1951—1957), Ţara Românească (11 
voi. + 2 voi. index, Bucureşti, 1951—1960) şi Transilvania (6 voi., Bu¬ 
cureşti, 1951—1955). Culegerea este precedată de două volume de In¬ 
troducere, cu informaţii preţioase asupra disciplinelor auxiliare ale is¬ 
toriei. Lacuna principală a culegerii respective este aceea că nu a publi¬ 
cat decît traducerea documentelor, omiţîmd publicarea originalelor. Din 
această cauză, în 1966 culegerea a început să fie retipărită într-o serie 
nouă, sub titlul Documenta Romaniae Historica, în care sînt publicate 
şi actele în original (au apărut cîteva volume pentru Ţara Românească 
şi Moldova). 

Direcţia Generală' a Arhivelor Statului a publicat, în ultimii ani, 
zeci de volume cuprinzînd repertorii cu rezumate ale documentelor pro¬ 
venite de ia diferite cancelarii domneşti, episcopii, mînăstiri şi schituri 
din Ţara Românească şi Moldova, deosebit de utile pentru studiul 
nostru. De pildă : Catalogul documentelor moldoveneşti din Direcţia Ar¬ 
hivelor Centrale, 4 voi. (1387—1720), Bucureşti, 1957—1975; Documente 
istorice. Episcopia Buzău, Bucureşti, 1958 ; Indice cronologic al Arhivei 
Mitropoliei Ţării Româneşti (1365—1890), 2 voi., Bucureşti, 1961 etc. 

Putem aminti şi cîteva colecţii de documente care se referă fie la 
o anumită perioadă, fie la anumite evenimente. Menţionăm aici culege¬ 
rea lui Constantin Giurescu, Material pentru istoria Olteniei sub austri¬ 
eci, 4 voi., Bucureşti, 1913—1947; colecţia lui D, A. Sturdza, Dimitrie 
C. Sturdza, C. Colescu-Vartic, Ghenadie Petrescu şi J. J, Skupiewski, 
Acte şi documente relative la istoria renaşterii României, 11 voi., Bucu¬ 
reşti 1889—1909 (cu excepţia voi. I, celelalte se referă la perioada 1841 
—1859) ; colecţia Anul 1848 in Principatele Române. Acte şi Documente, 
6 voi., Bucureşti, 1902—1910; Documente privitoare la anul revoluţionar 
1848 în Moldova, Bucureşti, 1960 ; Documente privind anul revoluţionar 
1848 în Ţara Românească, Bucureşti, 1962; Silviu Dragomir, Studii şi 

documente privitoare la revoluţia românilor din Transilvania în 1848 — 
1849, 4 voi., Cluj-Sibiu, 1944—1946; Documente privind istoria Româ¬ 
niei. Răscoala din 1821, 5 voi., Bucureşti, 1959—1962; Documente pri¬ 
vind unirea Principatelor, 3 voi., Bucureşti, 1959—1963 ; Documente pri¬ 
vind istoria României. Războiul pentru independenţă, 10 voi., Bucureşti, 
1952—1955; Răscoala ţăranilor din 1907. Documente, 3 voi., Bucureşti, 
1948—1949. 

Pentru Transilvania, ne interesează şi alte colecţii de izvoare, în 
primul rînd datorită faptului că acestea cuprind multe documente biseri¬ 
ceşti. Amintim între ele : Timotei Cipariu, Acte şi fragmente latine şi 
româneşti pentru istoria Bisericii Române, mai ales unite, Blaj, 1855 şi 
Arhivul pentru filologie şi istorie, Blaj, 1869—1872 ; Ioan Micu Moldo- 
van, Acte sinodale ale Bisericii Române de Alba Iulia şi Făgăraş, Blaj, 
1869—1872 ; Ilarion Puşcariu, Documente pentru limbă şi istorie, 2 voi., 
Sibiu, 1889—1897 ; Sterie Stinghe, Documente privitoare la trecutul ro¬ 
mânilor din Şchei, 5 voi., Braşov, 1901—1906; Teodor V. Păcăţian, Car¬ 
tea de aur sau luptele poîitice-naţionale ale românilor de sub coroana 
ungară, 8 voi., Sibiu, 1904—1915 ; Ioan Lupaş, Documente istorice tran¬ 
silvane, Cluj, 1940. 

Adăugăm şi cîteva colecţii de documente de interes regional pri¬ 
vind Moldova: Ioan Anltonovici, Documente bîrlădene, 5 voi., Bîrlad- 
Huşi, 1911—1926 ; A. V. Sava, Documente putnene, 2 voi., Focşani, 1929 
—1931 ; Teodor Bălan, Documente bucovinene, 6 voi., Cernăuţi, 1933— 
1942 ; Aurel Sava, Documente privitoare la tîrgul şi ţinutul Lăpuşnei, 
Bucureşti f.a. ; V. Puiu, Ştefan Berechet, Constantin Tomescu, Ştefan Cio- 
banu şi L. T. Boga, Documente, 2 voi., Chişinău, 1928—1938. Pentru Bu¬ 
cureşti : George Potra, Documente privitoare la istoria oraşului Bucu¬ 
reşti (1594 — 1821), Bucureşti, 1961. 

In afară de acestea, mai pot fi amintite unele colecţii sau culegeri 
care cuprind material privitor la Biserica noastră, dar de natură exter¬ 
nă. Cităm aici pe Fr. Miklosich şi J. Mtiller cu Acta Patriarchatus Con- 
stantinopolitani, 1315—1402, 2 voi., Viena, 1860—1862 şi Colecţia Les 
Regestes des Ades du Patriarcat de Constantinople. Les Ades de Pa- 
triarches. Fasc. I (381—715) şi fasc. II (715—1042), Istambul, 1932—1936 
(de V. Grumel) ; fasc. III (1042—1206) şi fasc. IV (1206—1310), Paris, 
1947—1971 (de V. Laurent). Privesc începuturile Mitropoliei Ungrovla- 
hiei. 

Au fost publicate şi o parte din documentele aflate în arhivele mă¬ 
năstirilor din Muntele Athos — din care multe privitoare la relaţiile lor 
cu Ţara Românească şi Moldova. La noi a publicat astfel de acte Gri- 

gorie Nandriş, Documente româneşti în limba slavă din mînăstirile Mun¬ 
telui Athos, 1378 — 1685, Bucureşti, 1937. 

Alte acte din arhive străine (Constantinopol, Grecia etc.) a publicat 
pr. Paul Mihail din Iaşi. Acte din Arhivele Romei au publicat : I. C. Fi- 
litti, Din arhivele Vaticanului I. Documente privitoare la episcopatele 
catolice din Principate ; II. Documente politice, 2 voi.. Bucureşti, 1913 
—1914; Ion Dumitriu — Snagov, Românii în arhivele Romei, Bucureşti, 
1973 etc. 

3. Vechile statistici biseiiceşti (în Transilvania cunoscute şi sub nu¬ 
mele de conscripţii, iar în Ţara Românească şi Moldova catagrafii). E- 
rau întocmite din dispoziţia autorităţilor civile sau bisericeşti şi din ele 
putem cunoaşte numărul preoţilor şi diaconilor (unele dau şi numărul 
credincioşilor) la o anumită dată. în secolul trecut s-au întocmit mai 
multe catagrafii pentru Mitropolia Ungrovlahiei (1810, publicată de prof. 
Niculae M. Popescu), Eparhia Rîmnicului (publicate de pr. Ioan lonescu), 
Eparhia Argeşului (publicată de Ion Ionaşcu). Pentru Transilvania, pre¬ 
zintă un interes major statistica (conscripţia) făcută de administraţia 
austriacă în 1761—1762 (publicată de Virgil Ciobanu în 1926, republi¬ 
cată de Matei Voileanu în acelaşi an), cu indicarea numelui preoţilor 
şi credincioşilor ortodocşi şi uniţi precum şi a bisericilor, apoi o sta¬ 
tistică a Episcopiei ortodoxe a Transilvaniei făcută în 1805, cu indicarea 
numărului familiilor şi a numelui preotului fiecărei parohii, publicată 
de Eugen Gagyi de Eted în 1911, republicată de Matei Voileanu în 1928 
ş.a. încă din secolul trecut eparhiile din Transilvania publicau — în 
Calendarele lor anuale — aşa numitele Şematisme, cu indicarea numă¬ 
rului credincioşilor, a numelui preotului paroh şi uneori a învăţătoru¬ 
lui confesional din fiecare parohie. 

4. Izvoare narative (anale, cronici, biografii, memorii, note de călă¬ 
torie etc.). Sînt acele izvoare care au fostt scrise cu scopul de a transmi¬ 
te urmaşilor cunoştinţa unor fapte ou caracter istoric. Ele tind să creeze 
în mintea cititorului cărora le sînt destinate imagini asupra prezentu¬ 
lui şi a trecutului. Autorii lor judecă faptele istorice sau chiar le aleg, 
pentru a le consemna, dar ei prezintă, odată ou faptele, şi anumite in¬ 
terese (de grupare politică, de familie sau personale, de comunitate et¬ 
nică sau bisericească), ceea ce impune ca ele să fie supuse — ca şi 
celelalte categorii de izvoare, de altfel — unei critici, ale cărei prin¬ 
cipii fac obiectul metodologiei istorice. 

Izvoarele narative pot fi împărţite în mai multe grupe : 

a) Anale şi cronici în limba slavă . Analele, considerate ca prima 
expresie a istoriografiei româneşti, au apărut relativ tîrziu în ţările ro- 

mâne, în secolul XV. Redactate în limba slavă, pe lîngă curtea dom¬ 
nească sau mînăstiri, aceste anale s-au alcătuit după modelul unor a- 
nale de limbă slavă şi mai ales bizantine (o parte din marea operă a 
cronicarilor bizantini fusese tradusă în limbile slave, prin urmare era 
bine cunoscută analiştilor şi cronicarilor români). Din ele putem culege 
şi anumite informaţii cu caracter bisericesc. Astfel, prima scriere cu ca¬ 
racter laic la noi, redactată la curtea lui Ştefan cel Mare, Letopiseţul de 
cînd s-a început cu voia lui Dumnezeu Ţara Moldovei, numit de I. Bog¬ 
dan Letopiseţul de la Bistriţa, iar de P. P. Panaitescu Letopiseţul ano¬ 
nim al Moldovei, cu variantele sale (Letopiseţul de la Putna, cu două 
versiuni, Cronica moldo-polonă, Cronica moldo-germană, Cronica mol- 
do-rusâ), cuprinde şi cîteva ştiri privind Biserica în Itimpul domniei iui 
Ştefan cel Mare. Cunoscuţii cronicari moldoveni din secolul al XVI-lea, 
episcopul Macarie al Romanului şi continuatorii săi, episcopul Eitimie 
şi călugărul Azarie , de asemenea au relatat în cronicile lor şi unele 
fapte din trecutul Bisericii pe care au slujit-o. Toate au fost publicate 
de Ion Bogdan (Cronice inedite atingâtoare de istoria românilor, Bucu¬ 
reşti, 1895) şi republicate de P. P. Panaitescu (Cronicile slavo-române 
din sec, XV—XV/, Bucureşti, 1959). 

b) Cronicile în limba română. Ştiri privind trecutul Bisericii noastre 
găsim şi în marile cronici din Moldova şi Ţara Românească din sec. 
XVI—XVII, scrise în româneşte : Letopiseţul Ţârii Moldovei al lui Gri- 
gore Ureche (publicat de P'. P. Panaitescu, în 1955, ed. II, 1958), Leto¬ 
piseţul Ţării Moldovei de la Aron Vodă încoace al lui Miron Costin 
(publicat de P. P. Panaitescu în 1958 şi 1961), Letopiseţul Ţării Moldovei 
şi O samă de cuvinte ale lui Ion Neculce (publicate de Iorgu Iordan, 
1959, 1968, 1972), Descrierea Moldovei a lui Dimitrie Cantemir (ultima 
ediţie în 1974). Astfel de ştiri întâlnim şi în cronicile muntene : Istoria 
Ţării Româneşti de cînd au descălecat pravoslavnicii creştini, numită şi 
Letopiseţul cantacuzinesc (publicată de Dan Simonescu şi Const. Greces- 
cu în 1960), Istoriile domnilor Ţării Româneşti a lui Radu Popescu (pu¬ 
blicată de Const. Grecescu în 1963), Viaţa lui Constantin Vodă Brînco- 
veanu a lui Radu Greceanu (publicată de Aurora Ilieş în 1970). în Ba¬ 
nat consemnăm Cronica Banatului de Nicolae Stoica de Haţeg (secolul 
XVIII—XIX), publicată de Damaschin Mioc, 1969. 

c) Cronicile bisericeşti. în Transilvania primele cronici româneşti au 
un pronunţat caracter bisericesc, lucru explicabil, dacă ne gîndim la 
faptul că aici Biserica ţinea locul unei organizaţii de stat pentru români. 
Prima cronică românească transilvăneană este a protopopului Vasile 

de la biserica Sfântul Nicolae din Şcheii Braşovului (Ţ 1659), cu ştiri 
foarte sumare privitoare la această biserică, pentru anii 1392—1633. 
Cronica lui a fost continuată, mai târziu, de un alt slujitor al aceleiaşi 
biserici, protopopul Radu Tempea II (f 1742), care a scris Istoria sfintei 
biserici a Şcheilor Braşovului (publicată în 1899 de Sterie Stinghe şi 
în 1969 de Oct. Şchiau şi Livia Bot). Lucrarea lui face trecerea de la 
cronică la istorie, întrucît se bazează şi pe numeroase documente isto¬ 
rice păstrate în arhiva bisericii Sfîntul Nicolae din Şchei. Tot în sec. 
XVIII s-a scris în Transilvania o cronică versificată, intitulată Plînge- 
xea sfintei mînăstiri a Silvaşului (Prislopului), cu informaţii asupra mî- 
năstirii şi asupra acţiunii de apărare a Ortodoxiei în Transilvania în 
sec. XVIII (publicată de Dan Simonescu în Cronici şi povestiri româ¬ 
neşti versificate , Bucureşti, 1967). Pentru toate cronicile scrise la noi se 
poate consulta Repertoriul manuscriselor de cronici interne (sec. XV — 
XVIII) privind istoria României, întocmit de Ioachim Crăciun şi Aurora 
Ilieş, Bucureşti, 1963. 

In sec. XVIII s-au redactat cîteva cronici cu caracter exclusiv bi¬ 
sericesc şi în Ţara Românească şi Moldova. Menţionăm pe arhimandri¬ 
tul Vartolomeu Mâzăreanu, egumen la Putna şi apoi la Solea, autorul 
unei Istorii a mînăstirii Putna (1761). 

d) Vieţi de sfinţi. Deşi sînt opere cu caracter hagiografic, totuşi ele 
cuprind şi unele informaţii privind istoria noastră bisericească. Aşa este 
cazul cu Viaţa Sfîntului loan cel Nou de la Suceava, scrisă de Grigorie 
Ţamblac în 1402, cu prilejul aducerii moaştelor sfîntului la Suceava (pu¬ 
blicată de episcopul Melchisedec Ştefănescu în 1884). In Ţara Româ¬ 
nească amintim Viaţa şi traiul Sfinţiei Sale părintelui nostru Nifon pa¬ 
triarhul Ţarigradului, scrisă de Gavriil Protul, prin anii 1517—1521, din 
porunca lui Neagoe Basarab. A fost scrisă în greaca bizantină şi apoi 
tradusă ân slavoneşte şi româneşte. Nu este numai o operă hagiografică, 
ci şi una istorică, întrucît cuprinde informaţii din viaţa a patru domni 
munteni din primele două decenii ale sec. XVI, precum şi date privi¬ 
toare la isltoria Bisericii muntene, legate mai ales de Sfîntul Nifon, fost 
patriarh al Constantinopolului şi reorganizator al vieţii bisericeşti din 
Ţara Românească şi de ctitoria lui Neagoe Basarab de la Argeş (publi¬ 
cată de Tit Simedrea în 1937 şi Vasile Grecu în 1944, republicată de 
G. Mihăilă şi Dan Zamfirescu în 1969). 

e) Vechile manuscrise româneşti, greceşti şi slavoneşti. Este vorba 
de cărţile vechi scrise sau copiate înainte de răspândirea largă a tipa¬ 
rului la noi. O parte din ele au fost studiate în mai multe lucrări : 

Catalogul manuscriptelor româneşti din Biblioteca Academiei, 3 voi., 
red. de I. Bianu, R. Caracaş şi G. Nicolaiasa, Bucureşti-Craiova, 1907— 
1931, voi. IV, de Gabriel Ştrempel, Florica Moisil şi Elena Stoianovici- 
Donat, Bucureşti, 1967; Catalogul manuscriptelor greceşti , 2 voi., red. 
de Constantin Litzica (I) şiNestor Camariano (II), Bucureşti, 1909—1940 ; 
Emil Turdeanu, Manuscrise slave din timpul iui Ştefan cel Mare, Bucu¬ 
reşti, 1943 Nicolae Comşa, Manuscrisele româneşti din Biblioteca Cen¬ 
trală de la Blaj, Blaj, 1944 Manuscrisele slave din Biblioteca Academiei, 
red. de P.P. Panaitescu, voi. I, Bucureşti, 1959 ,• Gabriel Ştrempel, Copişti 
de manuscrise româneşti plnă la 1800, voi. I, Bucureşti, 1959 ; G. Ştrem¬ 
pel, Catalogul manuscriselor româneşti, Bucureşti, 1978. 

f) Vechile tipărituri slavoneşti şi româneşti au fost bibliografiate de 
Ion Bianu, Nerva Hodoş şi Dan Simonescu, sub titlul Bibliografia ro¬ 
mânească veche, 1508 — 1830, 4 voi., Bucureşti, 1903—1944. Sînt publicate 
foile de titlu, unele prefeţe, traducerea unor prefeţe în româneşte etc. 
întregiri şi îndreptări se găsesc la Daniela Poenaru, Contribuţii la Bi¬ 
bliografia românească veche, Tîrgovişte, 1973. 

Cronicile, manuscrisele şi tipăriturile ne interesează în primul rînd 
pentru studierea culturii noastre bisericeşti, a nivelului de pregătire al 
clerului român în trecut. 

g) Vechile noastre pravile (izvoare juridice). Interesează pentru 
cunoaşterea legiuirilor bisericeşti din epoca feudală, a organizării bise¬ 
riceşti, a atribuţiilor judecătoreşti ale clerului şi chiar pentru cunoaşte¬ 
rea stării religioase-morale a clerului şi credincioşilor în epoca respec¬ 
tivă. Menţionăm aci : Pravila ritorului Lucaci (1581), Pravila de la Go¬ 
vora (1640), Pravila lui Vasile Lupu (1646), Pravila cea Mare sau în¬ 
dreptarea legii de la Tîrgovişte (1652), Pidalionul (Neamţ, 1844) etc. 
Pentru Transilvania ne interesează colecţiile de legiuiri feudale : Tri¬ 
partitul lui Werboczi şi Approbatae et Compilatae Constitutiones, cu 
prevederi umilitoare pentru Biserica românească, precum şi pentru cle¬ 
rul şi credincioşii ei. 

h) Însemnările de călătorie. Pentru studiul nostru ne interesează şi 
această categorie de izvoare, întrueît cuprind multe ştiri privitoare la 
viaţa bisericească. Menţionăm însemnările deosebit de preţioase ale arhi- 
diaconului Pavel din Alep asupra călătoriilor patriarhului Macarie al 
Antiohiei în ţările române pe la mijlocul secolului al XVII-lea, scrise 
în limba arabă (publicate în trad. rom. de Emilia Cioran în 1900, alta în 
1976 şi Vasile Radu în trad. franceză, 3 voi., Paris, 1927—1949), însem- 

nările de călătorie ale mitropolitului Neofit Cretanul al Ungrovlahiei, pe 
la mijlocul secolului al XVIII-lea, însemnările unor călugări ruşi şi al¬ 
tele. O bună parte din însemnările care privesc ţările noastre — şi implicit 
Biserica — au fost publicate de N. Iorga, Istoria românilor prin călători, 
ed. II r 4 voi. Bucureşti, 1928—1929, G. Bezviconi, Călători ruşi în Moldova 
şi Muntenia , Bucureşti, 1947, Călători străini despre ţările române, Bucu¬ 
reşti, 1968—1976 (au apărut 6 volume). 

i) Corespondenţa este un izvor preţios pentru cunoaşterea trecu¬ 
tului bisericesc. Au fost publicate îndeosebi scrisorile trimise sau pri¬ 
mite de unii ierarhi sau persoane marcante din cler, din care putem cu¬ 
noaşte felurite aspecte ale vieţii bisericeşti de altă dată (de exemplu, 
corespondenţa episcopului Filaret al Rîmnicului, apoi mitropolit, publi¬ 
cată de N. Iorga, a lui Melchisedec al Romanului, de pr. Paul Mihail, 
a lui Andrei Şaguna, de prof. T. Bodogae etc.). 

j) Memoriile sau însemnările zilnice ale unor personalităţi biseri¬ 
ceşti sau chiar ale unor laici care au avut legături cu Biserica, de ase¬ 
menea constituie un izvor util de informaţii (de pildă Memoriile mitro¬ 
politului Andrei Şaguna, Sibiu, 1923 sau ale consilierului arhiepiscopesc 
Nicolae Cristea din Sibiu. 

k) Vechile condici de hirotoniri de arhierei sînt de asemenea pre¬ 
ţioase, mai ales pentru determinarea începutului păstoririi lor. S-au 
publicat pînă acum : Condica sfîntă a Mitropoliei Ungrovlahiei, de Ghe- 
nadie Enăceanu, în 1886, Condica de hirotonii a Mitropoliei Moldovei, 
de Nicolae Iorga, în 1924. Condici de hirotonii de preoţi au publicat pr. 
Gh. Negulescu (Ungrovlahia), mitropolitul Tit Simedrea (Rădăuţi) ş.a. 

l) Vechile pomelnice ale unor mitropolii, episcopii, mînăstiri sau 
biserici sau pomelnice de ierarhi prezintă numele ctitorilor şi bine¬ 
făcătorilor lăcaşurilor de închinare respective. Ne ajută la stabilirea şi¬ 
rului unor ierarhi, stareţi sau preoţi de mir (unele pomelnice de mînăs¬ 
tiri şi biserici au fost publicate de prof. Aurelian Sacerdoţeanu). 

m) Reportajele şi articolele în presa bisericească (uneori şi laică) 
constiuie un izvor preţios pentru viaţa bisericească din secolele XIX 
şi XX. Interesează îndeosebi reportajele privitoare la alegerea, hiroto¬ 
nia, înscăunarea, decesul unor ierarhi, date despre unii teologi şi preoţi 
de valoare, fapte de seamă din viaţa întregii Biserici Ortodoxe Române, 
a eparhiilor, a unor mînăstiri sau parohii (vezi Bibliografia periodicelor 
româneşti pînă în 1918, 2 voi. ; s-au publicat şi cîteva bibliografii anali¬ 
tice ale principalelor periodice româneşti). 

Toate aceste categorii de mioare contribuie Ia o mai bună cunoaş¬ 
tere a faptelor şi la o prezentare cit mai corectă a lor. Fireşte, aşa cum 
am spus şi în alt loc, ele trebuie supuse unei critici, pentru a reţine nu¬ 
mai esenţialul şi mai ales ceea ce este vrednic de crezare. 

D 

LITERATURA ISTORIEI 
BISERICII ORTODOXE ROMÂNE 
(BIBLIOGRAFIA GENERALĂ) 

Pe lingă izvoarele amintite, un istoric trebuie să cunoască studiile 
şi lucrările de istorie bisericească apărute pînă acum, pentru ca să poată 
culege din ele materialul trebuitor pentru întocmirea altor lucrări isto¬ 
rice. De aceea, în cele ce urmează, vom face o prezentare generală a 
principalelor studii de Istoria Bisericii Ortodoxe Române, cu alte cu¬ 
vinte, vom face un scurt istoric al istoriografiei Bisericii noastre. 

Istoria Bisericii Ortodoxe Române este o disciplină relativ recentă, 
căci s-a introdus ca materie de studiu de sine stătătoare în şcolile noas¬ 
tre teologice (medii sau superioare) abia de pe la începutul secolului 
nostru (pînă atunci se studia în cadrul Istoriei bisericeşti universale). 
Este firesc atunci ca studiile sau lucrările de Istoria Bisericii Ortodoxe 
Române să fi apărut destul de tîrziu. 

Am arătat şi în paginile precedente că întîlnim ştiri de interes bise¬ 
ricesc în unele vieţi de sfinţi, care au avut oarecari legături cu poporul 
nostru, precum şi în analele şi cronicile slave şi româneşti. în condiţiile 
de viaţă în care a trăit poporul român din Transilvania, au apărut aici 
primele cronici româneşti cu un pronunţat caracter bisericesc : Cronica 
protopopului Vasile (t 1659), de la biserica Sfîntui Nicolae din Şcheii 
Braşovului, cu ştiri privitoare la această biserică, Istoria sfintei biserici 

a Şcheilor Braşovului a protopopului Radu Tempea II (t 1742), care fo¬ 
losea şi documente inedite, cronica rimată intitulată Plîngerea sfintei 
minăstiri a Silvaşului (Prislopului) şi altele mai puţin însemnate. 

Primele lucrări de istorie bisericească propriu-zise se datorează 
reprezentanţilor Şcolii ardelene. Astfel, Samuil Micu (1745—1806), des¬ 
chizător de căi noi în istoriografia românească, este autorul primei lu¬ 
crări de istorie bisericească la noi. Este vorba de volumul IV al lucrării 
sale Istoria, lucrurile şi întâmplările românilor, intitulat: Istoria biseri¬ 
cească a Episcopiei româneşti din Ardeal (rămasă în manuscris). Se 
ocupa cu încreştinarea strămoşilor noştri, apoi prezenta ştiri despre 
mitropoliţii Transilvaniei pînă la 1701, despre «uniaţia» din 1698—1701 
şi despre vlădicii români uniţi din secolul XVIII. La puţin timp după el, 
un alt reprezentant al iluminismului românesc din Transilvania, Petru 
Maior (c. 1756—1821), a izbutit să tipărească prima istorie bisericească 
la noi, sub titlul: Istoria Bisericii românilor, atît a cestor dincoace, pre¬ 
cum şi a celor dincolo de Dunăre, Buda, 1813. Chiar din titlu se vede 
că el se ocupa de viaţa bisericească a tuturor românilor. în partea întîia 
înfăţişa începuturile creştinismului pe teritoriul locuit de români, iar 
în partea a doua viaţa bisericească a românilor de pretutindeni, stă¬ 
ruind asupra vieţii bisericeşti a românilor transilvăneni. Se remarcă 
faptul că, deşi erau greco-catolici, Samuil Micu şi Petru Maior înfăţi¬ 
şează Biserica Ortodoxă drept adevărata Biserică a românilor, neascun- 
zînd nemulţumirea credincioşilor faţă de uniaţie. 

Deşi au folosit numeroase documente (Maior reproduce o serie din 
ele în limba originală), multe din afirmaţiile lor au fost infirmate de cer¬ 
cetările istorice ulterioare. Totuşi, ei au meritul de netăgăduit de a fi 
scris primele istorii bisericeşti ale tuturor românilor, iar Petru Maior 
are în plus meritul de a fi tipărit-o. Din aceste motive, putem să-i soco¬ 
tim drept «părinţi» ai studiilor de Istoria Bisericii Române. 

în prima jumătate a secolului XIX, odată cu înfiinţarea seminariilor 
teologice (Socola-Iaşi — 1803, Sibiu — 1811, Arad — 1822, Bucureşti, 
Buzău şi Argeş — 1836, Rîmnic — 1837 etc.), s-a făcut tot mai mult sim¬ 
ţită nevoia unor manuale didactice corespunzătoare pentru şcolile noas¬ 
tre teologice. în Ţara Românească, Alexandru Geanoglu-Lesviodax, fost 
secretar al Mitropoliei Ungrovlahiei, a tradus din greceşte Istoria bise¬ 
ricească a lui Ştefan Comită, care, la rîndul ei, era un rezumat al cu¬ 
noscutei Istorii bisericeşti a mitropolitului Meletie al Atenei, pe care a 
completat-o cu unele informaţii privitoare la viaţa bisericească a româ¬ 
nilor din Muntenia şi Moldova. A apărut sub titlul : Istorie bisericească 

pe scurt, cuprinzătoare de cele mai vrednice de ştiut întîmplâri a sfintei 
Biserici răsăritene (Bucureşti, 1845). 

în Transilvania, marele ierarh Andrei Şaguna (1808—1873) 
a scris un manual intitulat Istoria Bisericii Ortodoxe răsăritene univer¬ 
sale de la întemeierea ei pînă în zilele noastre, în 2 volume, Sibiu, 1862. 
Volumul II se ocupa cu Istoria Bisericii româneşti, îndeosebi a celei din 
Transilvania, începînd cu secolul XV (această parte a fost tradusă şi 
publicată în nemţeşte de Zaharia Boiu şi Ioan Popescu sub titlul: Ge- 
schichte der griechisch-orientalischen Kirche in Osterreich, Sibiu, 1862). 

în Banat, preotul Nicolae Tincu-Veiia (1816—1867) publica tot 
pe atunci o Istorioară bisericească politico-naţională a românilor peste 
tot (Sibiu, 1865), stăruind asupra istoriei politice şi bisericeşti a româ¬ 
nilor din Banat. 

în Moldova, primul manual a fost al arhiereului Filaret Scriban 
(1811—1873) : Istoria bisericească a românilor pe scurt (Iaşi, 1870), ba¬ 
zată mai ales pe izvoare şi lucrări ruseşti. Se ocupa de istoria vieţii 
bisericeşti a românilor din toate cele «trei ţări» : Moldova, Muntenia şi 
Transilvania. 

Amintim şi lucrarea profesorului rus Evghenie Goîubinski de la 
Academia duhovnicească din Moscova, Istoria Bisericilor ortodoxe bul¬ 
gară, sîrbă şi română (Moscova, 1871), din care a apărut o parte şi în 
traducere românească, sub titlul: Privire scurtă asupra Istoriei Bisericii 
române-ortodoxe (Iaşi, 1879, trad. I. Caracicoveanu). Este o lucrare plină 
de greşeli de amănunt şi cu teza eronată că am fost creştinaţi de bul¬ 
gari în secolul IX. 

Deşi aceste manuale şi-au avut meritul lor, slujind mult timp în- 
văţămîntul nostru teologic, astăzi nu mai pot fi folosite, fiind depăşite 
de cercetările făcute în cei mai bine de o sută de ani care au trecut de la 
apariţia lor. 

După aceste încercări de sinteză, s-a trecut la alcătuirea unor lu¬ 
crări speciale de istorie bisericească, la monografii, care priveau numai 
anumite aspecte sau persoane din istoria Bisericii noastre. Multe din 
aceste lucrări se bazau pe un preţios material arhivistic inedit, incit — 
cu unele rezerve — mai pot să fie folosite şi azi. 

în vechea Românie trebuie să-l amintim în primul rînd pe 
învăţatul episcop Melchisedec Ştefănescu al Romanului, membru al Aca¬ 
demiei Române (1823—1892), cu lucrările : Cronica Huşilor şi a Episco¬ 
piei (Buc., 1869), Cronica Romanului şi a Episcopiei (2 voi., Buc., 1874— 
1875), Papismul şi starea actuală a Bisericii din România (1883), Biserica 

Ortodoxă în lupta cu protestantismul, în special cu calvinismul în veacul 
XVII (1890), precum şi monografiile închinate unor vlădici: Grigorie 
Ţamblac, Antim Ivireanul, Filaret II, Dlonisie Romano etc. Aşadar, prin 
episcopul Melchisedec, s-a ajuns la monografia istorică, fie a unei insti¬ 
tuţii, fie a unei personalităţi, el fiind unul din cei mai de seamă isto¬ 
rici ai Bisericii noastre, care a deschis drumul spre alte cercetări de 
acest gen. 

Un alt episcop, Ghenadie Enăceanu de ia Râmnic (1835—1898), ne-a 
lăsat mai multe lucrări privitoare la Biserica din Ţara Românească, în¬ 
tre care se impune Creştinismul în Dacii şi creştinarea românilor (1875) 
precum şi editarea lucrării Condica siîntă a Mitropoliei Ungrovlahiei 
(1886). Profesorul Constantin Erbiceanu (1838—1913) de la Facultatea 
de Teologie din Bucureşti şi membru al Academiei Române, deşi s-a 
ocupat mai mult de cultura greacă în ţările române, a scris şi Istoria 
Mitropoliei Moldovei şi Sucevei şi a catedralei mitropolitane din Iaşi 
(1883), Istoria seminarului de la Socola (1885), precum şi biografiile 
unor vlădici contemporani cu el. Arhiereul Narcis Creţulescu (1835— 
1913) s-a ocupat cu trecutul unor mînăsitiri moldovene (o Istorie a mi- 
năstirii Neamţ, în 9 volume, i-a rămas în manuscris). Fostul mitropolit 
primat Athanasie Mironescu (1858—1931), membru onorar al Acade¬ 
miei Române, a scris — ca episcop la Rîmnic — Istoricul Eparhiei Rîm- 
nicului Noul-Severin (1906), iar mai tîrziu o Istorie a mînăstirii Cernica 
(1930), Preotul bîrlădean loan Antanovici (1856—1931), mai tîrziu epis¬ 
cop la Huşi sub numele de Iacob, membru onorar al Academiei Române, 
a publicat cinci volume de Documente bîrlădene (1911—1926), precum şi 
diferite monografii de mînăstiri şi schituri din părţile Bîrladului. 

Desigur, au mai apărut în această perioadă şi alte lucrări de isto¬ 
rie, între care şi multe monografii, dar fără o valoare ştiinţifică deose¬ 
bită, Multe s-au publicat în revistele «Biserica Ortodoxă Română» din 
Bucureşti (din 1874), «Revista Teologică» de la Iaşi (1883—1887) ş.a. 

în Bucovina a activat marele istoric Eusebiu Popovici (1838—1922), 
care, în cunoscutele sale prelegeri de Istorie bisericească universală 
(irad. rom. de Athanasie Mironescu, 4 voi., 1925—1928), a tratat şi nume¬ 
roase probleme privitoare la trecutul Bisericii româneşti. Preotul Di- 
mitrie Dan (1856—1927), membru corespondent al Academi ei Române, 
a scris cîteva lucrări privitoare la trecutul Bisericii din Moldova de 
nord, între care şi Cronica. Episcopiei din Rădăuţi (1912) şi monografiile 
unor mînăstiri. 

în Transilvania, centrul studiilor de istorie bisericească a de¬ 
venit Sibiul, unde era şi sediul Mitropoliei ortodoxe. Se remarcă faptul 

că aici încep să apară lucrări cu caracter monografic, închinate unor in¬ 
stituţii şi personalităţi. între istoricii de aici, din a doua jumătate a seco¬ 
lului trecut şi primele decenii ale secolului nostru se numără Nicolae 
Popea (1826—1903), mai tîrziu episcop la Caransebeş şi membru al Aca¬ 
demiei Române, autorul primei monografii despre Arhiepiscopul şi mitro¬ 
politul Andrei Şaguna (Sibiu, 1870) ; arhimandritul (mai tîrziu arhiereul) 
îlarîon Puşcariu (1842——1922) cu cele două volume de Documente pentru 
limbă şi istorie (Sibiu, 1889—1897) şi cu o temeinică monografie despre 
Mitropolia românilor ortodocşi din Ungaria şi Transilvania (Sibiu, 1900), 
privind mai ales restaurarea ei din 1864. La Arad—Oradea trebuie 
amintit arhimandritul Vasile Mangra (1850—-1918), mai tîrziu mitropolii 
al Ardealului şi membru al Academiei Române, cu lucrările Mitropoli¬ 
tul Sava II Brancovici (Arad, 1906), Ierarhia şi Mitropolia Bisericii ro¬ 
mâne din Transilvania şi Ungaria (Sibiu, 1908), etc. In Banat, pomenim 
pe protopopul Lugojului Gheorghe Popovici 1862 1927) cu o lucrare 

asupra dezbinării din 1701 {Uniunea românilor din Transilvania cu Bi¬ 
serica romano-catolică sub împăratul Leopold I, Lugoj, 1901). 

în fosta Biserică unită (greco-catolică) din Transilvania, s-au ocu¬ 
pat cu studii de istorie bisericească canonicii Timotei Cipariu (1805— 
1887) şi Ioan Micu Moldovan (1833—1915), amîndoi membri ai Acade¬ 
miei Române. Primul a publicat cunoscuta lucrare Acte şi fragmente 
latine şi româneşti pentru istoria Bisericii române mai ales unite (Blaj, 
1855), cu multe reproduceri de documente, iar între 1869—1872 a publicat 
Arhivul pentru filologie şi istorie, în care au apărut, de asemenea, multe 
documente care interesează Biserica. I. M, Moldovan a editat două vo¬ 
lume de Acte sinodale ale Bisericii române de Alba lulia şi Făgăraş 
(Blaj, 1869—1872). 

După ei, a început în Biserica unită o nouă fază în studiile de isto¬ 
rie bisericească, în care predomina stilul polemic, tendenţios. Acestui 
curent îi aparţin istoricii Alexandru Grama (cu lucrările Istoria Bise¬ 
ricii româneşti unite cu Roma, Blaj, 1884, şi Instituţiile calvineşti în 
Biserica românească din Ardeal, Blaj, 1895), dar mai ales Augustin Bu- 
nea (1857—1909), cu lucrările: Vechile episcopii româneşti ale Vadu¬ 
lui, Geoagiului, Silvaşului şi Bălgradului (Blaj, 1902), Episcopii Petru 
PaveTAron şi Dionisie Novacovici (Blaj, 1902), Ierarhia românească din 
Ardeal şi Ungaria (Blaj, 1904), Mitropolitul Sava Brancovici (Blaj, 1906) 
ş.a. Cum era şi firesc, tezele eronate ale lui Bunea au fost combătute 
de istoricii ortodocşi. 

încă din primii ani ai secolului XX se remarcă o reînviorare a stu¬ 
diilor de istorie în general, datorită marilor istorici Alexandru Xeno- 

pol (1847—1920), Dimitrie Onciul (1856—1923), Ion Bogdan (1864— 
1919), Nicolae Iorga (1871—1940), Vasiîe Pârvan (1882—1927) şi Con¬ 
stantin Giurescu (1875—1918), prin care se pun bazele istoriografiei 
noastre «pozitiviste». Cercetările acestora au dat un nou impuls şi stu¬ 
diilor de istorie bisericească. Teologii şi istoricii Bisericii încep cerce¬ 
tări sistematice în arhivele româneşti şi străine (Bucureşti, Sibiu, Buda¬ 
pesta, Viena, Carloviţ, Moscova, Kiev, Muntele Athos etc.), descoperind 
lucruri noi asupra trecutului bogat în fapte al Bisericii noastre. Acum 
a apărut lucrarea de sinteză a lui Nicolae Iorga : Istoria Bisericii româ¬ 
neşti şi a vieţii religioase a românilor (ed. I, 1908—1909, ed. II, 1929— 
1932), care — cu toate greşelile ei de amănunt — poate fi folosită şi azi. La 
acestea se mai adaugă alte aproximativ 500 de lucrări ale sale privind 
diferite aspecte din trecutul Bisericii noastre (un număr redus, dacă-1 
raportăm la cele aproximativ 24.000 de titluri de lucrări scrise de el). 
Intre ele, se impun lucrările privitoare la viaţa bisericească a românilor 
transilvăneni (Sate şi preoţi din Ardeal , Buc., 1902; Ştefan cel Mare, 
Mihai Viteazul şi Mitropolia Ardealului , Buc., 1904), cele închinate unor 
vlădici de altă dată (Antim Ivireanul, Filaret II, Veniamin Costachi ş.a.) f 
cele privitoare la vechea literatură bisericească ( Istoria literaturii reli¬ 
gioase a românilor pină la 1688, Buc., 1904), monografiile unor mînăstiri 
(Hurezi, Neamţ etc.), precum şi cele privitoare la legăturile noastre cu 
Bisericile ortodoxe din Răsărit (Constantinopol, Alexandria, Ierusalim, 
Athos), punînd în lumină rolul ţărilor române în susţinerea lor (ex. lu¬ 
crarea Byzance apres Byzance, trad. rom. 1971). 

Un teolog care a scris studii deosebit de valoroase în domeniul nos¬ 
tru a fost Nicolae Dobrescu (1875—1914), primul titular al catedrei de 
Istoria Bisericii Române la Facultatea de Teologie din Bucureşti şi mem¬ 
bru corespondent al Academiei Române. A făcut studii temeinice de spe¬ 
cializare, precum şi cercetări în arhivele din Bucureşti, Budapesta şi 
Viena, după care a cules un valoros material documentar inedit. A adus 
contribuţii preţioase la istoria Bisericii din Ţara Românească şi Mol¬ 
dova în sec. XIV—XV, prin lucrările : întemeierea Mitropoliilor şi a 
celor dinţii mînăstiri din ţară (Buc., 1906) şi Din istoria Bisericii Române 
In veacul al XV-lea (Buc., 1910), care n-au fost depăşite de cercetările 
ulterioare. Se mai adaugă la acestea un valoros studiu, cu multe anexe 
documentare, privitor la Istoria Bisericii Române din Oltenia în timpul 
ocupaţiunii austriece (Buc., 1906). Prelegerile sale universitare, la un 
nivel academic foarte ridicat pentru acel timp, au rămas numai litogra¬ 
fiate. A publicat, în schimb, un manual pentru seminariile teologice (azi 



LITERATURA 


45 


depăşit), precum şi diferite alte lucrări, fie în reviste, fie aparte. Deci, 
putem spune că Nicolae Dobrescu a fost primul nostru mare istoric bi¬ 
sericesc, a cărui muncă a stat la baza cercetărilor ulterioare şi care a 
format cîţiva alţi cercetători. 

«Elevii» săi au activat mai ales între cele două războaie mondiale şi 
au adus multe elemente noi în orientarea istoriografiei şi o lărgire 
evidentă a problemelor abordate. Dintre aceştia, pot fi amintiţi Pr. Ni- 
culae M. Popescu (1881—1963), urmaşul său la catedră şi membru al 
Academiei Române, autorul lucrărilor : Nifon II patriarhul Constanti- 
nopolului (1914), Patriarhii Ţarigradului prin ţările româneşti (1914), 
Preoţi de mir adormiţi in Domnul (1942) şi altele ,- profesorii fostei Fa¬ 
cultăţi de Teologie din Iaşi Constantin Tomescu (cu lucrarea Mitropo¬ 
litul Grigorie IV al Ungrovlahiei, 1927) şi Toma G. Bulat, (1887—1979) cu 
mai multe studii privitoare la Biserica din Muntenia şi Moldova ; preotul 
Constantin Bobulescu (1882—1959), cu zeci de lucrări, între care : Feţe 
bisericeşti în războaie, răzvrătiri şi revoluţii (1930), Din viaţa mitropo¬ 
litului Veniamin Costachi (1933) preotul Dumitru Furtună din Dorohoi 
(1890—1965), care de asemenea are foarte multe lucrări, între care : 
Preoţimea românească în secolul al XVUl-lea (1915) şi Ucenicii stare¬ 
ţului Paisie în mînăstirea Cernica şi Căldăruşani (1928) ; mitropolitul 
Tit Simedrea (1886—1971), care a editat Viaţa Sfîntului Nilon a lui 
Gavriil Protul şi Pripealele lui Filotei Monahul. Dintre «elevii» lui Nic. 
M, Popescu pot fi amintiţi pr. prof. Gheorghe M oisescu (1906—1974), 
pr. prof. Niculae Şerbănescu şi pr. Ioan Popescu-Cilieni din Craiova 
(1906—1956). 

La fosta Facultate de Teologie din Suceava, titularul catedrei de 
Istoria Bisericii Române, profesorul Simeon Reli (1882—1945), s-a ocu¬ 
pat îndeosebi cu Biserica din Moldova de nord în timpul sităpînirii aus¬ 
triece. în 1942 a tipărit primul volum din prelegerile sale sub titlul: 
Istoria vieţii bisericeşti a românilor, 

în Transilvania, la începutul secolului nostru şi apoi între cele două 
războaie mondiale, studiile de istorie bisericească au ounoscut o peri¬ 
oadă de înflorire. La Sibiu şi apoi la Cluj, au activat marii istorici tran¬ 
silvăneni Ioan Lupaş (1880—1967) şi Silviu Dragomir (1888—1962). I. 
Lupaş a ţinut — între 1905—1909 — primele cursuri sistematice de Istoria 
Bisericii Române la Institutul Teologic din Sibiu. între multele sale lu¬ 
crări se impune monografia Mitropolitul Andrei Şaguna (Sibiu, ed. I, 
1909, ed. II, 1911), premiată de Academia Română, la care se adaugă 
alte lucrări despre Şaguna, despre viaţa bisericească a românilor tran- 

silvăneni mai ales în sec. XVIII, despre unii vlădici de seamă. în 1913 
şi-a tipărit lecţiile ţinute la Sibiu, sub titlul : Istoria bisericească a ro¬ 
mânilor ardeleni. Multe din studiile sale de istorie bisericească sînt cu¬ 
prinse în cele cinci volume de Studii, conferinţe şi comunicări istorice, 
tipărite între anii 1928—1945, pe cînd era profesor la Universitatea din 
Cluj şi membru al Academiei Române. 

Silviu Dragomir a fost, de asemenea, profesor la Institutul Teologic 
din Sibiu (1911—1919), apoi la Universitatea din Cluj şi membru al Aca¬ 
demiei Române. Este autorul monumentalei lucrări Istoria dezrobirii re¬ 
ligioase a românilor din Ardeal in secolul XVIII (2 voi., Sibiu, 1920—1930), 
în care prezintă, în mod critic şi obiectiv, întregul proces de dezbinare 
sufletească a românilor transilvăneni din 1698—1701, precum şi lupta 
clerului şi credincioşilor pentru apărarea Ortodoxiei în secolul XVIII. 
Tot el este primul care a cercetat Relaţiile bisericeşti ale românilor cu 
Rusia In secolele XVII şi XVIII, în două lucrări (1912 şi 1914), 

Un istorie ardelean cu lucrări deosebit de valoroase a fost Ştefan 
Meteş (1887—1977), care a alcătuit prima sinteză ştiinţifică sub titlul: 
Istoria Bisericii şi a vieţii religioase a românilor din Ardeal (voi. I, ed. 
II, Sibiu, 1935), Alte două lucrări de sinteză se ocupă cu Zugravii bise¬ 
ricilor româneşti (Cluj, 1929) şi cu Mănăstirile româneşti din Transilva¬ 
nia (Sibiu, 1936), iar altele cu felurite probleme legate de viaţa biseri¬ 
cească a românilor transilvăneni. Tot la Cluj au mai activat loan Matei 
(1884—1946), preotul Sebastian Stanca (1884—1946) şi alţii. La Arad, 
putem aminti pe consilierul eparhial Gheorghe Ciuhandu (1875—1947), 
cu lucrări privitoare la viaţa bisericească a românilor din acele părţi : 
Episcopii Samuil Vulcan şi Gherasim Raţ, 1935, Românii din cîmpia Ara¬ 
dului de acum două veacuri, 1940 ş.a. La Braşov poate fi amintit preotul 
Candid Muşlea (1886—1965) cu Istoria bisericii Sfîntul Nicolae din 
Şcheii Braşovului (2 voi., Braşov, 1943—1946) şi alte lucrări de istorie bi¬ 
sericească locală. 

Pe lingă aceşti preoţi şi profesori de teologie — din care am amin¬ 
tit numai o parte — au adus contribuţii preţioase la dezvoltarea studi¬ 
ilor de Istoria Bisericii Române şi o seamă de profesori de la Universi¬ 
tăţile din Bucureşti, Iaşi şi Cluj, precum şi diferiţi alţi cercetători din 
afara Bisericii, ca V asile Pârvan, Ion Bianu, Alexandru Lapedatu, Nico¬ 
lae Cartojan, Ştefan Ciobanu, Sextil Puşcariu, G. Bogdan-Duică, Marcu 
Beza, Ion Filitti, P. P. Panaitescu, Constantin C. Giurescu, Dan Simo- 
nescu, Emil Turdeanu, Aurelian Sacerdoţeanu, I. D. Şiefănescu, Victor 
Brătulescu, Coriolan Petranu, Virgil Vătăşianu şi numeroşi alţii. Prin 
cercetările acestora, istoria Bisericii noastre a ajuns să fie tot mai bine 

cunoscută, ieşind în relief rolul deosebit de însemnat pe care l-a avut 
Biserica în viaţa poporului nostru. 

Nu putem omite cîteva contribuţii ale unor istorici străini care s-au 
ocupat cu viaţa bisericească la români. între ei trebuie să-l pomenim pe 
francezul catolic Jacqu.es Zeiller (prof. la Univ. dinFribourg — Elveţia), 
cu o lucrare fundamentală asupra vieţii creştine în provinciile romane 
dunărene (Les origines chretiennes dans Ies provînces danubiennes de 
Tempire romain, Paris, 1918 ş.a.), apoi pe fostul arhiepiscop catolic al 
Bucureştilor Rajmund Netzhammer , cu lucrări privitoare ia viaţa creş¬ 
tină din fosta provincie romană Scythia Minor (Das altchiistliche Torni, 
Salzburg, 1903, Die christlichen Altertumer dei Dobrudscha, Buc,, 1918 
ş.a.), pe preotul catolic Car ol Auner, cu lucrări privitoare la viaţa creş¬ 
tină din Dobrogea şi la episcopiile catolice de pe teritoriul Patriei noas¬ 
tre (tendenţioase) şi pe francezul catolic Viialien Laureat, cu lucrări 
privind relaţiile bisericeşti româno-bizantine şi altele. 

După 1948, studiile de Istoria Bisericii Române au luat un avînt 
deosebit de îmbucurător. Cele mai temeinice studii le-au publicat pro¬ 
fesorii celor două Institute teologice : Gheorghe Moisescu (1906—1974), 
Alexandru durea, Niculae Şerbănescu şi Alexandru Elian de la Bucu¬ 
reşti, Ştefan Lupşa (1905—1964), Teodor Bodogae, Milan Şesan, Soiron 
Vlad de la Sibiu. Toţi au publicat lucrări şi înainte de 1948. In primul 
rînd trebuie menţionat manualul universitar de Istoria Bisericii Române 
(2 voi., Buc., 1957), întocmit de profesorii Gh. Moisescu, Şt. Lupşa, Al. 
Filipaşcu, apoi lucrările înalt Prea Sfinţitului Mitropolit Nicolae Mla- 
din : Samuil Micu Klein teologul (Sibiu, 1957) şi Biserica Ortodoxă Ro¬ 
mână, una şi aceeaşi In toate timpurile (Sibiu, 1968), ale pr. prof. Du¬ 
mitru Stăniloae privind Uniatismul din Transilvania (1973) şi altele. 
Profesorii amintiţi mai sus, împreună cu alţi preoţi cu preocupări isto¬ 
rice şi cu numeroşi cercetători laici, au publicat sute de lucrări de Isto¬ 
ria Bisericii Ortodoxe Române în cele trei reviste centrale bisericeşti: 
«Biserica Ortodoxă Română», «Ortodoxia» şi «Studii Teologice», în cele 
cinci reviste eparhiale : «Glasul Bisericii», pentru Mitropolia Ungrovla- 
hiei,. «Mitropolia Moldovei şi Sucevei», «Mitropolia Ardealului», «Mi¬ 
tropolia Olteniei» şi «Mitropolia Banatului». 

între teologii care publică studii în revistele centrale şi la «Glasul 
Bisericii» amintim şi pe : mitropolitul Tit Simedrea, prof. Toma G. Bu- 
lat, Ion Iufu (vechile manuscrise slave), pr. Ioan Răuţescu (1892—1974), 
pr. Gabriel Cocora, pr, Ilie Georgescu, pr. Constantin Voicescu etc. şi 
istoricii laici : Constantin C. Giurescu, Dan Simonescu, Aurelian Sacer- 

doţeanu, Virgil Molin, Ion Barnea, George Potra, Paul Cernovodeanu, 
I. D. Ştefănescu (artă), Victor Brătulescu (artă), Ştefan Andreescu şi nu¬ 
meroşi alţii. 

La «Mitropolia Moldovei şi Sucevei» : preoţii Scarlat Porcescu, 
Paul Mihail, Ilie Gheorghiţă, Mihai Mănucă (t 1970) toţi din Iaşi, diac. 
prof. Ioan Ivan, episcopul Irineu Crăciunaş (1928—1973), mitropolitul 
Nestor Vornicescu etc., apoi istoricii laici : Nicolae Corivan, Nicolae 
Grigoraş, Alexandru Gonţa, C. A. Stoide, Const. Turcu, I. D. Lăudat, 
Gavril Istrate şi alţii. 

La «Mitropolia Ardealului» : profesorii Institutului teologic din Si¬ 
biu, apoi Atanasie Popa şi Chirii Pistrui (vechile manuscrise), Ştefan 
Meteş, pr. Mihai Manolache din Braşov şi alţii. 

La «Mitropolia Olteniei» : preoţii Ioan lonescu, Dimitrie Buzatu, 
Dumitru Bălaşa, Marin Branişte, arhim, Grigorie Urîţescu, mitropolitul 
Nestor Vornicescu. 

La «Mitropolia Banatului» amintim pe istoricul bănăţean preot 
Gheorghe Cotoşman (1904-—1977), care a publicat numeroase lucrări 
asupra istoriei Bisericii bănăţene, preoţii Ioan B. Mureşianu din Ti¬ 
mişoara şi Gheorghe Liţiu din Arad, prof. I. D. Suciu etc. 

Majoritatea studiilor publicate în revistele eparhiale privesc pro¬ 
bleme de istorie locală. 

Aşadar, studiile de Istoria Bisericii Ortodoxe Române au luat un 
avînt deosebit după 1948. De la istoriile bisericeşti ale lui Samuil Micu 
şi Petru Maior s-a scurs mai bine de un veac şi jumătate, timp în care 
istoriografia noastră bisericească s-a dezvoltat mereu, făcînd cunoscută 
viaţa şi mai ales activitatea pe care a desfăşurat-o Biserica timp de 
aproape două mii de ani în mijlocul poporului nostru. 

Cercetările nu se pot opri aici, căci mai sînt încă multe alte aspecte 
necercetate în chip satisfăcător, altele necercetate deloc, care aşteaptă 
să fie studiate şi puse în lumină de istoricii bisericeşti. 

ÎNCEPUTURILE vieţii creştine 
PE TERITORIUL 
PATRIEI NOASTRE 


Pentru a putea cunoaşte cît mai bine problema răspîndirii noii în¬ 
văţături creştine pe teritoriul Patriei noastre, trebuie să cunoaştem mai 
întîi starea de atunci a acestui teritoriu, precum şi a celor învecinate. 
Se ştie că în sec. II—I î.Hr., romanii începuseră cucerirea treptată a 
unor regiuni sud-dunărene situate în vecinătatea Daciei. Astfel, în 218 
î.Hr. au luat în stăplnire insula Lessina şi peninsula Istria, în 181 regiu¬ 
nile învecinate, iar în 168 Macedonia şi Epirul. în anul 155 a avut loc 
ocuparea teritoriilor de pe malurile Adriaticei locuite de dalmaţi (în 
Iugoslavia de azi). în anul 59 î.Hr. toate aceste teritorii au fost orga¬ 
nizate într-o provincie, sub numele de Illyîicum. în anul 32 î.Hr. sub 
numele de Illyricum se înţelegeau toate ţinuturile stăpînite de romani 
din munţii Raetiei pînă la graniţele Macedoniei, iar în anii 12—10 î.Hr. 
hotarele acestei provincii au fost extinse spre nord, pînă la Dunăre. 

în anul 16 î.Hr. au fost subjugate populaţiile locale din Noiicum, 
aproximativ Austria de azi, ţara formînd un «regnum» pînă la Marous 
Aurelius (161—180), apoi s-a transformat în provincie. 

După anul 9 d.Hr. s-a constituit provincia Pannonia, care cuprindea 
teritorii ce fac azi parte din estul Austriei, Ungaria şi nordul Iugosla¬ 
viei. între anii 102—107 provincia a fost împărţită în : Pannonia Superior, 
la vest şi Pannonia Inferior, spre est (pe malul drept al Dunării, în Ungaria 
de azi şi în nordul Iugoslaviei de azi). 

în anul 15 d.Hr. a avut loc crearea noii provincii romane Moesia, 
în sudul Dunării, cu teritorii din Iugoslavia şi Bulgaria de azi. în anul 
46 d.Hr. desfiinţîndu-se regatul clientelar al tracilor, romanii au înfiin¬ 
ţat provincia Tracia, care se întindea de la Marea Egee pînă în Munţii 

Haemus (Balcani). Moesia a rămas acum numai cu teritoriile dintre Mun¬ 
ţii Haemus şi Dunăre. în anul 86 d.Hr. împăratul Domiţian a împărţit 
această provincie în Moesia Superior sau Prima (cuprindea Iugoslavia 
răsăriteană şi o fîşie din Bulgaria nord-vestică de azi) şi Moesia Inferior 
sau Secunda (Bulgaria dintre Dunăre şi Balcani precum şi Dobrogea, 
aceasta din urmă inclusă în Moesia încă din anul 46 d. Hr.). în anul 292 f 
împăratul Diocleţian (284—305) a despărţit Dacia Pontică (Dobrogea de 
azi) de Moesia Inferior, formînd provincia Scythia Minor. 

în nordul Dunării, regatul dac devenise o mare putere — şi în acelaşi 
timp un mare pericol pentru statul roman — sub Burebista, numit de 
geograful antic Strabo «spaima romanilor». Vasta lui stăpînire, care se 
întindea de la Dunărea mijlocie şi Munţii Slovaciei pînă la Olbia (la 
gura Bugului) şi din Carpaţii nordici pînă în Balcani, s-a destrămat însă 
sub urmaşii săi : Deceneu, marele preot şi sfetnicul apropiat al lui Bu¬ 
rebista, Comosicus, Scorilo (tatăl lui Decebal) şi Duras-Diurpaneus (c. 
69—87 d.Hr.). Părţi din Dacia, desprinse din statul lui Burebista erau 
stăpînite acum de diferiţi «regi», în care trebuie să vedem şefi de uni¬ 
uni tribale sau de mici state începătoare. Timp de 120 de ani, după moar¬ 
tea lui Burebista, dacii au luptat împotriva primejdiei romane, organi- 
zînd mai multe incursiuni în sudul Dunării, la care au răspuns şi ro¬ 
manii prin expediţii de represalii. 

Cercetările mai noi au arătat că în sec. 1 î.Hr.—I d.Hr., Dacia a cu¬ 
noscut o mare înflorire a culturii materiale şi spirituale. Civilizaţia da¬ 
cică şi-a găsit cea mai înaltă expresie în aşezările şi cetăţile din Munţii 
Orăştiei, unde se crease un puternic sistem de fortificaţii (cetăţile de 
la Costeşti, Blidaru, Piatra Roşie, Baniţa), care aveau ca scop apărarea 
marii aşezări de la Sarmizegetusa (Grădiştea Muncelului), centrul regi¬ 
lor daci. în anul 87, în faţa ameninţării romane tot mai mari, tronul re¬ 
gatului dac a fost ocupat de Decebal (87—106 d.Hr), un talentat condu¬ 
cător de oşti şi un iscusit diplomat, care a purtat lupte grele cu împă¬ 
ratul Domiţian (81—96 d.Hr) şi apoi cu Traian (98—117). Cu acesta, De¬ 
cebal a avut două războaie, primul în 101—102, încheiat cu victoria 
romanilor la Tapae (Porţile de Fier, în Banat) şi cu înaintarea lor pînă 
la Sarmizegetusa, iar al doilea, în 105—106, încheiat cu ocuparea şi dis¬ 
trugerea Sarmizegetusei, cu sinuciderea lui Decebal şi cu desfiinţarea 
statului dac şi crearea provinciei romane Dacia. Trebuie însă precizat 
că noua provincie nu cuprindea întreg teritoriul fostului stat al lui De¬ 
cebal. Ţinuturi ca Maramureşul, Crişana, Moldova şi cîmpia munteană 
n-au fost ocupate de romani, ci au continuat să fie locuite de dacii liberi 
(dacii mari, costobocii, carpii). Dobrogea de azi făcea parte din Moesia 

Inferior, iar sub Diocleţian (284—305} devine provincie sub numele de 
Scythia Minor. Deci, noiia provincie cuprindea Transilvania propriu- 
zisă, Oltenia, o fîşie din Muntenia (în stingă Oltului) şi Banatul (cuprins 
între Mureş şi Tisa). Dacia era o provincie imperială, subordonată di¬ 
rect împăratului, care o administra printr-un guvernator, cu titlul de 
«legatus Augusti pro praetore». Capitala provinciei era noul oraş (în¬ 
temeiat prin anul 108—110) Colonia Ulpia Traiana Augusta Dacica, nu¬ 
mită sub Hadrian şi Sarmizegetusa, Sub împăratul Hadrian (117—138) 
Dacia a fost împărţită în două provincii : Dacia Inferior şi Dacia Supe¬ 
rior, apoi, tot sub el (prin anul 124), s-a făcut a doua reorganizare, des- 
prinzînd din Dacia Superior o nouă provincie : Dacia Porolissensis (de 
Ia localitatea Porolissum). A treia reorganizare administrativă s-a făcut 
sub împăratul Marcus Aurelius (161—180), formîndu-se trei provincii 
dacice : Dacia Apulensis, Dacia Porolissensis şi Dacia Malvensis, după 
numele oraşelor lor principale. 

Dacia, fiind un bastion înaintat al imperiului, adînc înfipt în lumea 
«barbară», avea nevoie pentru apărare de numeroase trupe. Se apreci¬ 
ază că în tot timpul stăpînirii romane, armata aflată în Dacia număra 
30-—40.000 de oameni, deci cam o zecime din totalul trupelor romane. 
Intre trupele de aici trebuie menţionate legiunea XIII Gemina, aşezată 
încă din 106 la Apulum (Alba Iulia) şi legiunea V Macedonica, adusă 
prin 167—168 de la Troesmis (Igliţa) la Potaissa (Turda). în interiorul 
provinciei mai erau dispuse castre ale unor trupe auxiliare (cohorte, 
ale, numeri), pentru supravegherea ordinei interioare. în afară de mili¬ 
tari, au fost aduşi în Dacia numeroşi colonişti : funcţionari, agricultori, 
din diferite părţi ale imperiului («ex foto orbe romano», după expresia 
istoricului Eutropius), dar mai ales din provinciile sud-dunărene înve¬ 
cinate şi din Orientul apropiat. Colonizarea în Dacia a fost organizată 
de statul roman, în scopul întăririi elementului roman aici. Caracterul 
organizat şi masiv al colonizării a făcut ca populaţia dacă autohtonă 
să sufere o puternică influenţă romană. într-un timp relativ scurt dacii 
s-au romanizat, însuşindu-şi cultura, obiceiurile, unele credinţe religioa¬ 
se şi limba cuceritorilor. în anul 271, cînd a avut loc retragerea admi¬ 
nistraţiei romane în sudul Dunării, provincia era locuită de o populaţie 
romanizată. 

Localităţile mai importante ale provinciei, începînd de Ia sud spre 
nord, erau : Dierna (Orşova), Ad Mediam (Mehadia ?), Drobeta (Turnu 
Severin), Romula (Reşca), Tibiscum (Jupa — lîngă Caransebeş), Sarmi¬ 
zegetusa, Apulum (Alba Iulia), Ampelum (Zlatna), Patavissa sau Potaissa 
(Turda), Napoca (Cluj), Porolissum (Moigrad). Este interesant că toate 

acestea sînt vechile denumiri dacice, pe care şi le-au însuşit şi cuceri¬ 
torii (de asemenea sînt dacice şi numirile de rîuri: Maris, Samus, Alu- 
tus, Crisius, Tibiscus ; deci toponimia şi hidronimia vin în sprijinul te¬ 
zei continuităţii populaţiei dacice). Satele erau de două feluri : pagi , 
comune mai mari şi viei , simple aşezări rurale ; cele mai de seamă erau : 
Alburnus Maior (Roşia Montană), Micia (Veţel), Germisara (Cigmău), 
Aquae (Călan), Sucidava (Celei) şi altele. 

în anul 271, datorită numeroaselor atacuri venite din partea «bar¬ 
barilor», ca şi crizei economice care se făcea simţită în imperiu, împă¬ 
ratul Aurelian (270—275) s-a văzut nevoit să retragă trupele şi admi¬ 
nistraţia romană în sudul Dunării, unde a creat — între cele două Moe- 
sii — o nouă provincie cu numele de Dacia, împărţită în două : Dacia 
Ripensis, lîngă Dunăre (cu capitala Ratiaria) şi Dacia Mediterranea, mai 
la sud (cu capitala Sardica). Mai tîrziu (386), din cea din urmă s-a des¬ 
prins mica provincie Dardania. Marea masă a populaţiei romanizate din 
Dacia Traiană — care se aprecia a fi fost de aproximativ un milion — 
a rămas însă pe loc, ajungînd sub stăpînirea vremelnică a unor popu¬ 
laţii migratoare : goţi, huni, gepizi, avari şi slavi. De aceea istoricul P. 
P. Panaitescu spunea că «părăsirea Daciei n-a fost un transfer de popu¬ 
laţie, ci un transfer de autorităţi» (cf. Introducere la istoria culturii româ¬ 
neşti, Bucureşti, 1969, p. 69). 

Răspîndirea creştinismului în Dacia. în Dacia, dar mai ales în te¬ 
ritoriul dintre Dunăre şi Mare, viitoarea provincie Scythia Minor, a 
fost cunoscută de timpuriu şi noua învăţătură a lui Iisus Hristos. După 
Pogorîrea Duhului Sfînt şi întemeierea Bisericii creştine în Ierusalim, 
în ziua Cincizecimii, Sfinţii Apostoli şi apoi ucenicii lor au început lu¬ 
crarea de propovăduire a noii învăţături, potrivit poruncii date de Mîn- 
tuitorul însuşi înainte de înălţarea Sa la cer (Matei XXVIII, 19). Despre 
lucrarea misionară a Sfinţilor Apostoli şi a ucenicilor lor avem ştiri 
prea puţine. Doar despre bogata activitate misionară a Sfîntului Apos¬ 
tol Pa vel, desfăşurată între neamurile păgîne, avem ştiri mai cuprin¬ 
zătoare, aşa cum ne sînt înfăţişate în cartea «Faptele Apostolilor» (cap. 
VIII—XXVIII). 

Răspîndirea creştinismului în Peninsula Balcanică (Macedonia, Gre¬ 
cia, Illyricum) s-a făcut prin Sfîntul Apostol Pavel şi prin ucenicii săi, 
lucru pe care-1 afirmă el însuşi în unele epistole. De pildă, în Epistola 
către Romani, scrisă în anul 58, arăta că «a împlinit propovăduirea Evan¬ 
gheliei lui Hristos» pînă la Iiiria (Rom. XV, 19). Prin anii 65—66, a pe¬ 
trecut o iarnă întreagă în Nicopole, unde-1 chema şi pe ucenicul său 
Tit, episcopul Cretei (Tit III, 12). Există un oraş cu numele Nicopolis în 

Epir, în nordul Greciei, altul în Moesia Inferior, în apropiere de Dunăre. 
N-ar fi exclus ca Sfîntul Apostol Pavel să fi vorbit de cel din urmă. 
în toamna anului 66, îl informa pe un alt ucenic al său, Timotei, epis¬ 
copul Efesului, că Tit propovăduia cuvîntul lui Dumnezeu în Dalmaţia 
(II Tim. IV, 10). După tradiţie, Biserica din Sirmium a fost întemeiată de 
Epenet şi Andronic, despre care Sfîntul Apostol Pavel face menţiune 
în Epistola către Romani (XVI, 5). Reiese că regiunile sud-dunărene în¬ 
vecinate cu noi au fost evanghelizate direct de Sfîntul Apostol Pavel 
şi de ucenicii săi. 

Potrivit unei tradiţii, consemnată în Istoria bisericească a episcopu¬ 
lui Eusebiu de Cezareea Palestinei (265—339/40), cel mai mare istoric 
din veacurile primare, Sfîntul Apostol Andrei a propovăduit şi în Da¬ 
cia Pontică, viitoarea provincie romană Scythia Minor {Dobrogea de 
azi). «Cînd Sfinţii Apostoli şi ucenici ai Mântuitorului nostru — scria el 
-— s-au împrăştiat peste tot pământul locuit, Toma, după spusele tradi¬ 
ţiei, a luat (spre evanghelizare) ţara părţilor, Andrei Sciţia, Ioan Asia, 
unde şi-a petrecut toată viaţa pînă ce a murit în Efes ; Petru a predicat 
iudeilor împrăştiaţi în Pont, Galatia, Bitinia, Capadocia şi Asia... Ce să 
mai spun de Pavel, care, după ce a predicat Evanghelia lui Hristos de 
la Ierusalim pînă în părţile Iliriei, a suferit martiriul la Roma sub Ne- 
ro ? Acestea sînt spuse întocmai de Origen, în cartea a treia a Comen¬ 
tariilor sale la Facere». Cei mai mulţi istorici identifică Sciţia de care 
vorbeşte Eusebiu din Cezareea cu teritoriul dintre Dunăre şi Mare (Da¬ 
cia Pontică), viitoarea provincie romană Scythia Minor. La această con¬ 
cluzie ne duce faptul că poetul Ovidiu (43 î.Hr.—17/18 d.Hr.), se plîn- 
gea în Tristele şi Ponticele sale că a fost exilat la Tornis printre «sciţi». 
Geograful grec Strabo (c. 58 î.Hr.—c. 21 d.Hr.), în lucrarea sa Geogra¬ 
fia, înţelege prin Sciţia tot Dobrogea. De fapt, cum am arătat şi mai sus, 
sub Diocleţian, Dobrogea a devenit provincia Scythia Minor. Nu tre¬ 
buie trecut cu vederea nici faptul că în acest timp ţărmul Mării Negre 
(Pontul Euxin) era împînzit de o serie de vechi colonii greceşti, ceea ce 
ne face să credem că acestea au solicitat lucrarea misionară a unuia 
dintre primii propovăduitori ai noii învăţături creştine. Din Epistola 
Sfîntului Apostol Pavel către Coloseni (III, 11) ar reieşi că şi «sciţii» au 
putut auzi cuvîntul lui Dumnezeu. 

Tradiţia că Sfîntul Apostol Andrei a predicat la sciţi a fost reluată 
mai tîrziu şi de alţi scriitori bisericeşti. De pildă, călugărul Epifanie 
(sec. VIII) în Viaţa Sfintuiui Apostol Andrei , afirmă că între popoarele 
evanghelizate de el se numărau şi sciţii. De asemenea, în Sinaxarul Bi¬ 
sericii constantinopolitane se precizează că Sfîntul Andrei «a predicat 

în Pont, Tracia şi Scythia». După un alt izvor, păstrat in acelaşi Sinaxar, 
Sfîntul Apostol Andrei ar fi hirotonit ca episcop la Odyssos sau Odes- 
sos (Varna de azi) pe ucenicul său Amplias, pe care Biserica Ortodoxă 
îl prăznuieşte în fiecare an la 30 octombrie. Probabil este Amplias cel 
amintit de Sfîntul Apostol Pavel în epistola către Romani (XVI, 8). în 
schimb, Epifanie monahul spune că Sfîntul Apostol Andrei a propovă¬ 
duit în provinciile din nordul Asiei Mici, în Tracia şi Moesia, hiroto¬ 
nind ca episcop la Odyssos pe Apion. Tradiţia că Sfîntul Andrei a pre¬ 
dicat şi în provinciile din nordul Asiei Mici şi în Tracia, a fost consem¬ 
nată, pentru prima oară la noi, de mitropolitul Dosoftei în Vieţile sfinţi- 
lor pe luna noiembrie, ziua 30. 

Mult mai tîrziu, istoricul bizantin Nichifor Calist (sec. XIV) scria 
că Sfîntul Apostol Andrei a trecut din provinciile Asiei Mici (Capado- 
cia, Galatia şi Bitinia) în «pustiurile scitice», care puteau fi situate în 
Scythia Maior (în nordul Mării Negre, adică în sudul U.R.S.S.), sau mai 
degrabă în Scythia Minor (Dacia Pontică). După ce a predicat în ce¬ 
tăţile de aici, din Scythia Minor, locuite de greci, romani şi geto-daci, 
s-a îndreptat spre sud, ajungînd în oraşul Patras, în Grecia, unde a 
murit ca martir, fiind răstignit pe o cruce în formă de X. Chiar dacă 
am înţelege prin Sciţia din textul lui Eusebiu nordul Mării Negre (aşa 
numita Sciţia Mare), Sfîntul Apostol Andrei tot ar fi trecut prin Dobro- 
gea, căci, plecînd spre sud, calea i-ar fi fost mult mai lesnicioasă pe 
aici, pe ţărmul apusean al Mării Negre, decît să-i facă înconjurul toc¬ 
mai prin Caucaz. 

In sprijinul evanghelizării Daciei Pontice de către Sfîntul Apostol 
Andrei vin şi unele colinde şi creaţii folclorice dobrogene şi din stingă 
Prutului, care amintesc de trecerea sa prin aceste teritorii, ca şi unele 
toponimice (peştera Sfîntul Andrei, pîrîiaşul Sfîntul Andrei ş.a.). în¬ 
seamnă că o parte din teritoriul Patriei noastre a fost evanghelizat chiar 
de un ucenic al Mântuitorului lisus Hristos, Simţul Apostol Andrei. 
El va fi aşezat episcopi şi în cetăţile Pontului Euxin, în speţă în Tomis, 
aşa cum au făcut Sfîntul Pavel şi ceilalţi Apostoli, după cum relatează 
cartea Faptele Apostolilor. 

în ce priveşte răspîndirea creştinismului în nordul Dunării, în se¬ 
colele I—III, nu avem nici o mărturie literar-istorică sau arheologică 
sigură. Această constatare nu exclude însă posibilitatea existenţei unor 
creştini izolaţi, chiar şi în primele trei secole creştine. în lipsa dovezi¬ 
lor istorice-arheologice, putem recurge la cîteva argumente de ordin lo- 
gic-istoric. 

Ţinînd seama de relaţiile comerciale ale cetăţilor greceşti din Da¬ 
cia Pontică (Tomis, Histria, Callatis, Dionysopolis, Durostorum, Axio- 
polis etc.) ( dar şi ale dacilor cu centrele economice-politice din Asia 
Mică, Siria, Palestina, Egipt, insulele greceşti, Macedonia, Tracia, Gre¬ 
cia, în care creştinismul era larg răspîndit, în urma propovăduirii Sfin¬ 
ţilor Apostoli şi a ucenicilor lor, putem presupune că învăţătura creşti¬ 
nă a fost cunoscută sporadic şi în Dacia, încă de la sfîrşitul secolului I, 

După cucerirea Daciei de către romani, învăţătura creştină s-a pu¬ 
tut răspîndi în nordul Dunării pe mai multe căi: 

1. Prin colonişti. Am arătat mai sus că, după cucerirea Daciei şi 
transformarea ei în provincie romană, a avut loc o colonizare organi¬ 
zată a ei, prin aducerea de elemente romanizate, care vorbeau limba 
latină. Proveneau îndeosebi din provinciile din sudul Dunării, romani¬ 
zate mai de mult: Dalmaţia, cele două Moesii, Pannonia, Tracia, dar şi 
din ţinuturi mai îndepărtate : Grecia, Asia Mică, Siria, Egipt, Gallia 
etc., se pare puţini şi din Italia. Fără îndoială că între aceşti colonişti 
au fost şi creştini, mai ales că unii din ei erau aduşi din Asia Mică şi 
Siria, unde creştinismul fusese propovăduit chiar de către unii din Sfin¬ 
ţii Apostoli, îndeosebi de Sfinţii Apostoli Petru, Pavel şi loan, apoi din 
Iliria, care fusese de asemenea evanghelizată încă din secolul I. N-ar fi 
exclus ca unii colonişti creştini să fi venit în Dacia anume pentru a 
scăpa de persecuţiile la care erau supuşi în regiunile din care pleca¬ 
seră. Trebuie reţinut şi faptul că aceşti colonişti erau recrutaţi mai 
mult dintre orăşeni, ori se ştie că învăţătura creştină s-a răspîndit, mai 
întîi, în oraşe şi mult mai tîrziu în mediul rural (cuvîntul paganus > care 
în româneşte a dat păgîn, indica pe locuitorul de la ţară, necreştinat, 
dintr-un pagus — sat). 

2. Prin ostaşi din armata romană. Am arătat mai sus că în Dacia 
au fost aduse numeroase unităţi militare pentru apărarea noii provin¬ 
cii (legiunea XIII Gemina, în 106, la Apulum şi legiunea V Macedonica, 
în 1C7—168, la Potaissa, precum şi numeroase trupe auxiliare). Printre 
aceşti soldaţi desigur au fost şi unii creştini. Avem mai multe mărturii 
că în armata romană existau şi creştini. Amintim doar că Faptele Apos¬ 
tolilor relatează că primul roman încreştinat a fost un militar, sutaşul 
Cornelia (F. Ap. X). Unele din trupele staţionate în Dacia erau aduse 
din teritorii în care învăţătura creştină era cunoscută încă din secolul 
I. De pildă, legiunea V Macedonica a fost adusă, spre sfîrşitul seco¬ 
lului I, din Palestina, la Troesmis (Igliţa) în Dobrogea, iar de acolo la 
Potaissa (167—168). Ala nova Illyricorum, staţionată în castrul de la 

Brîncoveneşti (jud. Mureş), era adusă din Iliria, provincie încreştinată 
încă din secolul I, de Sfîntul Apostol Pavel şi ucenicii săi, cum am re¬ 
latat mai sus. 

Existenţa unor creştini în unităţile militare din Scythia Minor este 
confirmată şi de faptul că în cursul persecuţiilor lui Diocleţian şi Lici- 
niu, la începutul secolului IV, au pătimit pentru Hristos şi mulţi ostaşi 
romani. Desigur, toţi aceşti militari, cu rîvna caracteristică primilor 
creştini, au căutat să aducă la Hristos şi pe alţi soldaţi, dar şi pe unii 
locuitori din oraşele sau satele în apropierea cărora erau aşezaţi. Nu 
trebuie trecut cu vederea nici faptul că soldaţii romani, după satisfa¬ 
cerea stagiului militar de 25 de ani şi chiar mai mult, erau lăsaţi la 
vatră, sub numele de veterani {din care avem românescul bătrîn), se 
stabileau în Dacia, unde li se acorda un lot de pămînt şi se căsătoreau, 
contribuind astfel la romanizarea provinciei. Dacă ei erau creştini, de¬ 
sigur că prin căsătorie puneau bazele unor familii creştine. 

3. Prin sclavi. Nu este exclus ca între sclavii coloniştilor înstăriţi 
sau ai funcţionarilor de stat să fi fost şi unii creştini, care au împărtăşit 
apoi noua învăţătura şi altor fraţi ai lor de suferinţă sau unora dintre 
locuitorii Daciei — autohtoni, colonişti sau veterani. Cazuri de sclavi 
încreştinaţi cunoaştem şi din Noul Testament (ex. Onisim din Epistola 
către Filimon), 

4. Prin negustori. Am arătat mai sus, că oraşele greceşti de la Ma¬ 
rea Neagră, dar şi dacii, aveau strînse legături economice cu Asia Mi¬ 
că, cu insulele greceşti, Macedonia, Tracta, Iliria, unde învăţătura creş¬ 
tină a fost propovăduită de Sfinţii Apostoli sau de ucenicii lor. între 
negustorii care vindeau sau cumpărau mărfuri în părţile noastre, au 
fost şi unii creştini, care au făcut cunoscută învăţătura creştină şi local¬ 
nicilor, deci s-a continuat lucrarea de încreştinare pornită pe la sfîrşitul 
secolului I. 

5. Prin captivi aduşi de goţi în Dacia. Pe la mijlocul secolului III, 
au ajuns pînă la Dunăre goţii, popor de origine germanică. Stabiliţi pe 
teritoriul ţării noastre, dar în afara graniţelor provinciei romane, iar 
după 271 şi în fosta Dacie Traiană, mai mult sub forma unor tabere mi¬ 
litare în mijlocul populaţiei autohtone, goţii au făcut de aici numeroase 
incursiuni în sudul Dunării şi chiar în Asia Mică, aducînd cu ei nume¬ 
roşi captivi din aceste regiuni. Intre aceştia au fost şi mulţi creştini, 
precum şi preoţi, care, după ce au fost aşezaţi în nordul Dunării, au 
propovăduit şi daco-romanilor de aici cuvîntul lui Dumnezeu (de pildă, 
bunicii marelui lor misionar Ulfila erau greci, originari din Capadocia). 

Pe lîngă aceste argumente de ordin logic-istoric, putem înfăţişa şi 
cîteva mărturii ale unor scriitori creştini din primele secole asupra răs- 
pîndirii creştinismului în Dacia, fără să le considerăm însă ca dovezi 
sigure. Astfel, Sfîntul Iustin Martirul şi Filozoful (| 165), în lucrarea sa 
Dialogul cu iudeul Trifon, scria că «nu există nici un neam, fie şi trăind 
pe căruţe şi în corturi şi crescînd vite, la care să nu se facă rugăciuni 
în numele lui Hristos». Apologetul Tertulian din Cartaglna (c. 160— 
c. 240) scria în lucrarea sa intitulată împotriva iudeilor (Liber adversus 
Judaeos) că Hristos «stăpîneşte» şi «în ţinuturile sarmaţilor, dacilor, 
germanilor şi sciţilor». Din aceste cuvinte nu putem trage concluzia că 
neamurile respective — în totalitatea lor —- credeau în Hristos, ci doar 
că numele Său era cunoscut unora din ei. Cam în acelaşi timp, marele 
teolog Origen din Alexandria (c. 185—254) scria că foarte mulţi (pluri- 
mi) dintre britanici, germani, daci, sarmaţi şi sciţi n-au auzit cuvîntul 
Evangheliei (Comentarul 39 la Evanghelia de la Matei, XXIV, 14). De¬ 
ducem de aici că unii dintre aceştia totuşi l-au auzit. 

Din cele expuse pînă aici, reiese limpede că învăţătura creştină a 
putut să fie cunoscută în Dacia încă din secolele II—III, iar în Dobro- 
gea de azi din a doua jumătate a secolului I. Inexistenţa de mărturii 
epigrafice şi arheologice se datoreşte faptului că noua învăţătură creş¬ 
tină era considerată —■ în statul roman — ca «religio illicita», adică 
nepermisă, deci creştinii nu-şi ridicau asemenea monumente, pentru ca 
să nu-şi atragă prigoana autorităţilor de stat. Se adaugă apoi şi faptul 
— îndeobşte cunoscut — că primii creştini se recrutau mai ales dintre 
oamenii săraci, care n-aveau posibilitatea să ridice asemenea monu¬ 
mente. Lipsa unor astfel de mărturii s-ar putea datora şi distrugerii lor 
de unele populaţii migratoare, fie nedescoperirii lor pînă în prezent. în¬ 
văţătura creştină era mărturisită de adepţi izolaţi, care n-au fost con¬ 
vertiţi la noua învăţătură prin misionari oficiali, din iniţiativa sau din 
dispoziţia unei autorităţi superioare, ci prin predică de la om la om, mai 
ales prin preoţi sau creştini veniţi din sudul Dunării, pe căile amintite. 
Cu alte cuvinte, strămoşii noştri n-au primit creştinismul oficial, aşa 
cum îl vor primi mai tîrziu popoarele slave înconjurătoare, ci l-au ac¬ 
ceptat treptat, ca o consecinţă firească a comunităţii lor de limbă şi de 
civilizaţie romanică. «Românismul şi creştinismul nostru sînt născute 
şi crescute în chip firesc, încet şi tainic, în Dacia lui Traian» cum afir¬ 
ma V. Pârvan ( Contribuţii epigrafice, p. 201). Despre o creştinare ma¬ 
sivă a daco-romanilor putem vorbi numai după 271, anul părăsirii Da¬ 
ciei de către Aurelian, Odată cu legiunile şi administraţia imperiului s-a 

retras peste Dunăre şi religia statului, adică religia «oficială» prin ex¬ 
celenţă, deci creştinii puteau de-acum înainte să-şi mărturisească ne- 
stînjeniţi învăţătura, fără teamă de legile romane, care considerau creş¬ 
tinismul ca religie nepermisă. Numai aşa ne putem explica faptul că 
în jurul anilor 300, în cursul persecuţiei lui Diocleţian, continuată sub 
Licinius, întîlnim o seamă de martiri în părţile Dunării de jos, mai ales 
în Scythia Minor. Aşa ne putem explica şi existenţa mai multor scaune 
episcopale pe malul drept al Dunării şi în Dobrogea, în prima jumătate 
a secolului IV, care vor fi avut sub cîrmuirea lor duhovnicească şi cre¬ 
dincioşi daco-romani din nordul Dunării. Dar toate acestea presupun că 
învăţătura creştină avea rădăcini adînc înfipte în pămîntul românesc, 
căci nu putem crede că acei martiri s-au recrutat dintre cei de curînd 
botezaţi, iar crearea de scaune episcopale presupune existenţa unei 
vieţi creştine îndelungate. 

O organizaţie bisericească incipientă a trebuit să ia naştere odată 
cu constituirea primelor nuclee creştine pe pămîntul Daciei. Nu se poa¬ 
te concepe propovăduirea învăţăturii creştine fără cult şi fără slujitori 
(organizare). Din Faptele Apostolilor desprindem constatarea că pretu¬ 
tindeni unde se răspîndea noua învăţătură se căutau şi case corespun¬ 
zătoare pentru adunarea credincioşilor la rugăciune, frîngerea pîinii şi 
predică (cf. F. Ap. II, 46 ,■ XX, 7—8 şi 11). In condiţiile grele prin care 
trecea creştinismul la începutul istoriei sale, săvârşirea cultului în case 
particulare era singura formă posibilă. De altfel, acest lucru îl făceau 
şi unele grupări religioase păgîne, care nu aveau posibilitatea de a-şi 
ţine adunările intr-un templu propriu. Săvîrşirea cultului duce la con¬ 
cluzia că existau preoţi şi diaconi, cum ne sugerează tot cartea Faptele 
Apostolilor şi unele epistole (cf. F. Ap., VI, 1—6 ; XIV, 23 ; XXI, 18 ; I 
Tim, V, 17—20 ; Tit I, 5—9 ; lacov V, 14). Primii preoţi şi diaconi desi¬ 
gur proveneau dintre colonişti, mai ales dintre greci, dar şi dintre daco- 
romani. Din moment ce Sfîntul Apostol Andrei a predicat în teritoriul 
dintre Dunăre şi Mare, desigur el a lăsat acolo preoţi şi diaconi, poate 
chiar şi episcopi, căci în primele veacuri fiecare cetate putea să-şi aibă 
episcopul ei. 

în încheierea acestor consideraţii, se impune să ne întrebăm : ce 
religie păgînă a fost înlocuită în Dacia de credinţa în Hristos ? Unii 
istorici au arătat că legea lui Zamolxis, zeul suprem al daco-geţilor, era 
mult apropiată, prin morala ei, de creştinism, fapt care a uşurat astfel 
introducerea noii învăţături creştine. în afară de aceasta, numeroasele 
culte aduse de colonişti din locurile lor de origine (divinităţi romane 

italice, greceşti, celtice, orientale şi chiar africane, după cum ne arată 
aproape o treime din totalul inscripţiilor din Dacia) nu aveau rădăcini 
în conştiinţa locuitorilor, unele din ele fiind impuse de sus, îndeosebi 
cultul împăratului. De aceea ele au putut să fie foarte uşor înlocuite 
cu noua credinţă în Iisus Hristos. 

Poporul de jos avea credinţele lui, caxe erau mai mult obiceiuri sau 
datini locale în legătură cu calendarul agricol şi păstoresc, care au pu¬ 
tut fi foarte uşor înlocuite cu învăţătură creştină. De fapt, urme din cul¬ 
tul popular păgîn adaptate la creştinism, s-au păstrat pînă aproape în 
zilele noastre (ex. jertfa cocoşilor albi care se dau preotului la înmor- 
mîntare închipuie jertfa adusă pe altarul zeilor). Se remarcă deci faptul 
că la noi schimbarea de religie nu s-a făcut prin lupte, ca în alte părţi, 
cu dărîmarea de temple şi sfărîmarea de idoli, căci «poporul de la sate 
păstrîndu-şi vechile obiceiuri, nu vedea o contrazicere între vechea şi 
noua credinţă. El s-a plecat în faţa soliei noi care i se aducea şi a pă¬ 
şit în biserică, aducînd cu dînsul în faţa altarelor şi riturile sale preis¬ 
torice». (P. P. Panaitescu, Introducere în istoria culturii româneşti, Bu¬ 
cureşti, 1969, p. 103). 

Concluzii: Pe baza celor spuse pînă aici, putem trage 
concluzia că învăţătura creştină a fost cunoscută în Dacia din pri¬ 
mele trei secole ale erei noastre, adusă prin colonişti, militari şi ne¬ 
gustori, în teritoriul dintre Dunăre şi Mare ea a fost propovăduită 
de Sfîntui Apostol Andrei. Ea era mărturisită de credincioşi singu¬ 
ratici, în ascuns, de teama legilor romane care o declarau «religie 
nepermisă». Generalizarea creştinismului s-a făcut apoi, pe cale len¬ 
tă, în secolul IV. 

MĂRTURII LINGVISTICE PENTRU ORIGINEA 
ŞI VECHIMEA CREŞTINISMULUI 
LA ROMANI 


Etnogeneza poporului român a început odată cu colonizarea Daciei 
şi cu romanizarea elementului autohton daco-moesic şi a continuat, atît 
prin asimilarea treptată a elementului slav şi a celorlalte elemente et¬ 
nice neromane, aşezate în spaţiul carpato-dunărean, cit şi prin admigra- 
rea unor elemente romanice din sudul Dunării. 

în ce priveşte limba română, «prin originef*struotură şi vocabular, 
este o limbă latină, singura urmaşă directă a latinei vorbite în mod ne¬ 
întrerupt în provinciile dunărene ale imperiului roman» (Al. Rosetti). 
Ea s-a format din latina populară (vorbită), adoptată de strămoşii noştri 
daco-geţi de la coloniştii romani cu care s-au amestecat, la care s-au 
adăugat elementele păstrate din idiomul geto-dac, iar mai tîrziu ele¬ 
mente lexicale din graiul slavilor aşezaţi în Dacia şi în sudul Dunării. 
Dar ceea ce au adăugat slavii, şi într-o măsură foarte redusă alte po¬ 
poare, n-a putut schimba caracterul iniţial şi fundamental al limbii 
noastre. 

Acest caracter de limbă romanică îl dau morfologia, sintaxa, pre¬ 
cum şi elementele fundamentale ale lexicului (cele de întrebuinţare 
permanentă), toate fiind de origine latină. După acad. Al. Rosetti, limba 
română reprezintă faza actuală a latinei vorbite în provinciile romane 
dunărene romanizate, adică în Dacia, Pannonia, Dardania şi Moesia, este 
«transformarea, potrivit împrejurărilor şi influenţelor externe, a latinei 
vorbite în părţile orientale ale imperiului roman». Limba română, ca şi 
poporul român, s-a format pe un întins spaţiu geografic, în cadrul aşa nu¬ 
mitei «romanităţi dunărene», care cuprindea fosta provincie Dacia cu 
teritoriile rămase în afara ei (răsăritul Munteniei, Moldova), precum şi 
zona sud-dunăreană învecinată, de-a lungul Dunării, adică Pannonia, 
Dardania, Moesia Superior şi Moesia Inferior, Dacia Ripensis şi Dacia 

Mediterranea, provincii romanizate care au stat întotdeauna în strînse 
legături cu Dacia (P, P. Panaitescu, acad. Al. Rosetti, acad. C. C. Giu- 
rescu). 

Toţi cercetătorii (istorici, filologi şi teologi) sînt de acord că no¬ 
ţiunile de bază ale credinţei creştine sînt redate în limba noastră prin 
cuvinte de origine latină. Argumentul lingvistic constituie o dovadă în 
plus în ce priveşte pătrunderea creştinismului la noi încă din perioada 
stăpînirii Daciei de către romani şi în cea imediat următoare, căci ter¬ 
menii de organizare bisericească i-am împrumutat mai tîrziu de la slavi. 
Lucrul este explicabil, dacă ne gîndim la faptul că în toate provin¬ 
ciile romane cuprinse sub numele de Illyricum, inclusiv în Dacia nord- 
dunăreană, învăţătura creştină a fost propovăduită în limba latină. 

Terminologia creştină de origine latină din limba noastră arată că 
aproape toate numirile de bază ale credinţei şi unele forme ale cultului 
creştin au fost create pînă în secolul IV. Este semnificativ faptul că în 
rugăciunea «Tatăl nostru» peste 90% din cuvinte sînt de origine latină, 
excepţie făcînd voie, greşeală, ispită, mlntuieşte. Acelaşi lucru îl obser¬ 
văm şi în Simbolul credinţei, formulat la primele două sinoade ecume¬ 
nice din anii 325 şi 381. 

Cercetînd aceste cuvinte, putem constata că unele din ele au fost 
împrumutate din lumea romană păgînă, dar au primit un sens nou, al 
credinţei creştine, iar altele au fost create pe loc, anume pentru expri¬ 
marea noilor noţiuni de credinţă. Vom analiza pe rînd termenii princi¬ 
pali de credinţă de origine latină. 

1. Termeni din lumea romană păgînă. Cuvîntul biserică (în limba 
română veche băsearecă, bisearică, beserică), derivă din latinescul ba¬ 
zilica, la rîndul său format din grecescul ftaaiXixTj = paaoXeuC =» împărat, 
rege şi otxîa = casă. După istoricul bisericesc Nicolae Dobrescu (1875— 
1914), explicaţia pătrunderii acestui cuvînt în limba română ar fi ur¬ 
mătoarea. Romanii înţelegeau prin «basilica» un edificiu în care se fă¬ 
cea judecată, un fel de judecătorie, în care dreptatea se împărţea în 
numele împăratului. Cînd Constantin cel Mare a acordat libertate creş¬ 
tinismului, prin aşa numitul «edict de la Mediolan» din anul 313, a ce¬ 
dat creştinilor, pentru săvîrşirea cultului, şi edificiile vechilor judecă¬ 
torii, numite basilicae, întrucît ei nu voiau să se închine lui Dumnezeu 
în fostele temple păgîne. Astfel, fostele judecătorii au devenit lăcaşuri 
de închinare creştine. 

După relatările Sfîntului Luca din Faptele Apostolilor, primii creş¬ 
tini savîrşeau rugăciunea şi frîngerea pîinii într-o încăpere din casele 

particulare (cf. F. Ap. II, 46; XX, 7—8 şi 11). Cu timpul, s-au construit 
încăperi anume în acest scop, tot în case particulare, care s-au numit 
«împărăteşti» (PaatXixaC; PaatXtx7j olxfa = casă împărătească). 

Construirea unor asemenea lăcaşuri de închinare s-a generalizat, 
încît sub împăratul Constantin cel Mare (306—337) lăcaşul de cult creş¬ 
tin era cunoscut, în latineşte, sub numele de basilica, de origine gre¬ 
cească, după cum am arătat mai sus. De fapt, scriitorul bisericesc Isidor 
de Sevilla (c. 560—636) scria în lucrarea sa despre «Etimologii» urmă¬ 
toarele : «La început se numeau basilici locuinţele regilor (împăraţilor), 
de unde îşi au şi numele, căci paaiXeoS însemnează rege (împărat), iar 
basilicile sînt locuinţe împărăteşti. Acum însă, se numesc basilici loca¬ 
şurile dumnezeieşti, pentru că acolo se aduc închinare şi jertfe lui Dum¬ 
nezeu, împăratul tuturor» (cartea XLV, cap. IV, 11). Deci, din acest cu- 
vînt, la început de origine grecească, trecut apoi în limba latină, s-a 
format şi cel românesc de biserică. Cu timpul, noţiunea s-a extins, de 
la lăcaşul de cult, asupra întregii comunităţi creştine. Desigur, acest 
cuvînt a pătruns în Dacia în secolul IV, din provinciile romane din su¬ 
dul Dunării, el fiind folosit numai în cadrul romanităţii orientale (bisea- 
rică în aromână, băserică în meglenoromână şi baserike în istroromână). 

în imperiul roman de Apus se folosea, din secolul III — paralel cu 
basilica — şi cuvîntul specific creştin ecclesia (tî sxxX'yjola), folosit încă 
din sec. II—III în Răsărit. Cu sprijinul autorităţii centrale bisericeşti, 
termenul basilica a fost înlocuit treptat şi a rămas cel de ecclesia (popu¬ 
lar eclesia), din care s-au format — în limbile romanice apusene -— ter¬ 
menii eglise (franc.), chiesa (ital.), iglesia (spân.), igreja (portugh.). De 
remarcat că în Apus acest termen s-a extins de la comunitatea sau adu¬ 
narea credincioşilor la locaşul de cult (deci invers decît în cazul cuvîn- 
tului basilica). Limbile germanice au derivate din grecescul xoptotxov 
(kirche ■— germ., church — engl., kyrkan — suedeză). 

Dumnezeu (arom. — dumnidzău) provine din Domine Deus, iar în 
vechea formă populară fără i, Domne Deus, veche invocaţie păgînă, a- 
doptată şi de creştini, pentru unicul lor Dumnezeu. 

Duminică (arom. şi meglenorom. — duminică, istrorom. — dumireke), 
vine de la dies dominica, adică ziua Domnului, termen care a înlocuit 
sărbătoarea săptămînală păgînă dies solis (ziua soarelui). 

Etimologia cuvîntului Crăciun (arom. — crătsun, meglenorom. — 
cărtsun) — folosit în popor, necunoscut în cărţile de cult — este încă 
nelămurită. După părerea celor mai mulţi cercetători, între care : Pen¬ 
ele Papahagi, V. Pârvan, S. Puşcariu, T. Capidan, N. Drăganu, P.P. Pa- 
naitescu ş.a., provine din latinescul calatio (acuz. calationem). La ro- 

mani prin «calatio» se înţelegea convocarea poporului de către preoţii 
pagini în fiecare zi întîi a lunii, pentru anunţarea sărbătorilor din luna 
respectivă, şi — prin extindere — însăşi sărbătoarea. Cea mai însem¬ 
nată calatio era desigur cea de la 1 ianuarie. Este lucru ştiut că pînă 
către sfîrşitul secolului IV, Naşterea Domnului se prăznuia odată cu 
Bobotează, la 6 ianuarie, zi în care se obişnuia să se facă anunţarea 
sărbătorilor de peste an (Puştile şi celelalte). Şi cum celor de curînd 
creştinaţi din Dacia şi din sudul Dunării această anunţare a sărbătorilor 
li se părea apropiată de sărbătoarea calatio, au denumit cu acest termen 
sărbătoarea creştină a Naşterii Domnului. Abia către sfîrşitul secolului 
IV sărbătoarea Naşterii Domnului a fost aşezată la 25 decembrie. 

Alţi cercetători, între care Aron şi Ovid Densuşianu, Al. Rosetti, 
Al. Graur ş.a., derivă cuvîntul Crăciun din etimonul creatio (acuz. cre- 
ationem, în lat. vulg. creation, creatiun), deci ziua «creării» sau a «fa¬ 
cerii» lui Iisus. Deşi s-ar putea obiecta că aceasta ar fi o concepţie a- 
riană (care socotea pe Fiul o creatură a Tatălui), se poate răspunde că 
poporul care a creat termenul nu poate cunoaşte — şi nu cunoaşte nici 
acum — asemenea subtilităţi teologice. Merită să fie relevat faptul că 
în concepţia populară (îndeosebi în colinde) Crăciun, Sfîntul Crăciun 
sau Moş Crăciun este una şi aceeaşi persoană cu Iisus Hristos. «Moş 
Crăciun» este un personaj mitologic creat pe pămînt românesc. In co¬ 
linde el stă la masă cu Dumnezeu, cu Maica Domnului, cu Sfîntul Ioan 
Botezătorul şi cu alte personaje biblice sau hagiografice. E'l şade în 
cer, de unde vine încărcat cu daruri pentru copii. Pentru a evita o even¬ 
tuală acuzaţie de arianism, Biserica noastră a înlocuit acest termen 
popular cu acela de sărbătoarea Născutului (tot de origine latină), cum 
apare în Evanghelia învăţătoare din 1642 şi în Cazania lui Varlaam din 
1643. Cuvîntul Crăciun e specific limbii noastre, căci limbile romanice 
europene folosesc termeni derivaţi din Dies Natalis sau Natalis Domini 
(franc. Noel, ital. Natale etc.). 

Tot de origine latină este şi cuvîntul colindă (cu variantele cărin- 
dă, corindă) provenit din etimonul popular colendae (cult: calendae), 
prima zi a lunii la romani (de aici şi calendar sau cărindar). Calendele 
din ianuarie, deci de la începutul anului (mutat de la 1 martie la 1 ia¬ 
nuarie de Caius Iulius Caesar) se sărbătoreau cu cîmtări, urări şi petre¬ 
ceri, pe care creştinismul nu le-a putut înlătura, ci le-a adoptat şi le-a 
dat un caracter creştin. Aşa au apărut «colindele» creştine, ca semn al 
bucuriei pentru marile sărbători ale Naşterii şi Botezului Domnului. 

Floriile (formă veche Ilarii) poartă numele unei sărbători păgîne de 
primăvară, Floralia, adică sărbătoarea zeiţei Flora sau a florilor, care 

se prăznuia primăvara, în Apus avem termeni diferiţi : Dimanche de 
Rameaux (franc.), Domenica della Palme (ital.) etc. 

Rusaliile îşi au numele de la vechea sărbătoare pagină Rosalia, zi 
a pomenirii morţilor, prăznuită în timpul primăverii, cînd înfloreau 
trandafirii (roşa, în aromână : arusale, în meglenoromână: rusală). Ce¬ 
lelalte popoare romanice (catolice) folosesc derivate din TteTMjxosTTj 
=» cincizecime (franc., Pentecote ; ital., Pentecoste), 

Cuvîntul Paşti este de origine ebraică (pascha, de la pesah, în grec. 
itaoXa). Cuvîntul românesc derivă însă din latineşte (dies pascharum), ca 
şi francezul pâques, dovadă că în amîndouă limbile îl întîlnim numai la 
plural (grecii, italienii, slavii etc. îl folosesc numai la singular ; în arom. 
paste, paşti; meglenorom,, paste ; istrorom., paste). 

Cuvîntul sărbătoare (arom., la fel; meglenorom., sîrbatoare) derivă 
din dies servatoria, prescurtare din conservatoria, zi închinată zeilor 
care apărau trupeşte şi sufleteşte pe om (servo-are = a păzi, a ţineia). 
Cultul zeilor «conservatori)) — deci păzitori -— s-a moştenit, într-o altă 
formă, şi în creştinism, în cultul sfinţilor şi al martirilor, consideraţi şi 
ei ca apărători ai credinciosului în orice fel de suferinţe trupeşii şi su¬ 
fleteşti. Astfel, întocmai ca dies dominica, a intrat şi acest cuvînt m 
terminologia creştină românească. De menţionat că în limbile romanice 
apusene pentru sărbătoare se folosesc termeni derivaţi din latinescul 
festum (franc, fete ; ital. festa), 

Cuvîntul păgin (arom., pîngîn) vine din latinescul paganus, om de 
la ţară, trăitor într-un pagus (sat). în mersul său biruitor, creştinismul 
a pătruns în primele trei secole mai mult în oraşe, în timp ce la ţară se 
menţinea religia pagină. De aceea, în secolul IV, cînd creştinismul a 
ajuns religie oficială, cuvîntul paganus (locuitor de la ţară) a devenit 
sinonim cu aderent al vechii religii (o lege din 368 a împăratului Va- 
lentinian I o numeşte «religio paganorum»). Cu acelaşi înţeles a trecut 
şi în alte limbi romanice (la noi paganus, în sensul său profan, a fost 
înlocuit cu terranus — ţăran — derivat din terra). 

Cuvîntul lege (arom., leadze) derivă din lex, acuz. legem. în graiul 
strămoşilor, în graiul vechi bisericesc, ca şi în cel popular de azi, are 
înţelesul de religie, credinţă. După părăsirea Daciei, sub Aurelian (271), 
acest termen nu şi-a mai păstrat înţelesul său obişnuit (juridic). Limbile 
romanice apusene folosesc derivate din fides (foi în franc.; fede în ital.). 

După părerea unor cercetători, cuvîntul popă este tot de origine la¬ 
tină (popa era slujitorul templului păgîn care tăia şi fierbea intesti¬ 
nele sacrificiilor). 

Tot de origine latină pagină sînt şi unele cuvinte privitoare la cul¬ 
tul morţilor : cimitir (din coemeterium), a cominda (commando-are = a 
da masă întru pomenirea cuiva; comlnd sau comîndare, pomană, ter¬ 
men arhaic), mormînt (din monumentum; în latina vulgară monimen- 
tum), oseminte (ossamenta), priveghere (din pervigilare), a răposa (din 
repauso-are) şi altele. 

2. Termeni cu înţeles exclusiv creştin. Creştin (arom. şi megl., — 
cristin) derivă din forma latină vulgară chrestianus. Cuvîntul acesta e 
foarte vechi, căci de îndată ce îmbrăţişa cineva noua religie era numit 
chrestinus, de la forma Chrestus, Crestus, cum se numea Mîntuitorul în 
latina vulgară. Scriitorii bisericeşti Tertulian (c. 160—240) şi Lactanţiu 
(c. 240 — după 317) mustrau pe cei neştiutori, pentru că foloseau cu¬ 
vintele chrestianus şi Crest, ceea ce înseamnă că acest cuvînt era folo¬ 
sit de strămoşii noştri încă din timpul vieţii celor doi scriitori. Menţio¬ 
năm şi faptul că pînă azi, în unele părţi ale ţării, cuvîntul creştin, ca şi 
român, sînt sinonime cu cel de soţ, bărbat. 

Verbul a boteza (respectiv subst. botez) derivă din latinescul bap- 
tiso-are, la rîndul său derivat din grecescul ŞaimCco, cufund în apă (în 
arom., pătezd ; megl., bates ,- istr., botez). Cuvîntul grecesc a trecut cu- 
rînd în limba latină, în care se simţea nevoia unui cuvînt potrivit pen¬ 
tru exprimarea acestei taine. în limba noastră a intrat desigur încă de 
la primele convertiri, din latineşte. Dacă ar fi intrat din limba greacă, 
s-ar fi păstrat v iniţial. 

Tot de origine latină sînt şi cuvintele următoare (cu derivatele lor) : 
ajun, a ajuna, (arom., adzun, din adjuno-are), altar, (megl., la fel; istr., 
altor, din altare, acuz., altarem), cer (arom. şi megl., tser, din caelum), 
a crede (din credo-ere). cruce (arom. şi megl., crutse, din crux, acuz. 
crucem), a cumineca (arom. şi megl., cuminic, din communico-are), a cu¬ 
nuna (arom., ncurun; megl., ancurun, din corono-are), a închina (arom. 
şi megl., mi-nclin, din inclino-are), a îngenunchia (arom., ndzinucledz ; 
megl., anzinuclu, din vulg. ingenuculare, din genuculum = genunchi), 
Înger (din angelus, luat din grecescul 6 apfeXoS, arom. şi megl., angil), 
a jura (arom., dzur ; megl., zur, din juro-are), minune (mirio, acuz., mi- 
rionem), nun, cu diminutivele nunaş şi nânaş (arom. şi megl., nun, din 
nunnus), nuntă (pl. nunţi, din nuptiae sau nuntiae), păcat (arom. şi megl., 
picat; istr., pecat, din peccatum), părinte (din parens, acuz., parentem), 
a se ruga (rogo-are), rugăciune (megl., rugătsuni, istr. rugă, din roga- 
tio, acuz., rogationem), tîmplă (templum), a toca (tocco-are), sînt (pen¬ 
tru sfînt, arom., sîmtu; megl., sămt,; istr. sânt, din sanctus, păstrat în 

numirile populare ale sărbătorilor : Sîntion, Sîntoader, Sîngeorgiu, Sîn- 
văsii, Sînpetru, Sîmedru, Sînnicoară, Sîntilie, Sîntămărie, Sînziene ş.a.).. 

Trebuie subliniat faptul că unii termeni de credinţă au fost făuriţi 
pe loc, cu ajutorul poporului de limbă latină. Aşa avem cuvintele : cre¬ 
dinţă (din credo-ere, vulg. credentia), făcătorul lumii (din facio-ere şi 
lumen-inis = lumină, în sensul de «univers»), împărăţia lui Dumnezeu 
(imperator = împărat, imperium = împărăţie), faţă (în înţelesul de «per¬ 
soană» dumnezeiască, din facies-ei), fiinţă (a lui Dumnezeu, din fio- 
eri, vulg. fientia), Tată (pentru Dumnezeu, din latinescul familiar tata ; 
celelalte limbi romanice au derivate din Pater), Fiu (al lui Dumnezeu, din 
filius ; tot aşa fin, vulg. filianus = fiu spiritual, derivat din filius), Trei¬ 
me (tres, pl. tria), Fecioară (Maica Domnului, din vulg. fetiola = fată, 
dar şi vărgură din vulg. virgula ; celelalte limbi romanice folosesc deri¬ 
vate din virgo), mar tur (pentru martir, din latinescul martyr-is, luat la 
rîndul său din grecescul p-apToC-poS, care avea înţelesul de martor ; în la¬ 
tina bisericească — apoi la noi — a primit înţelesul de mărturisitor al 
dreptei credinţe, «martor» al învăţăturii creştine), Bobotează , formaţie 
populară străromînă, din apă — botează, păstrată pînă aproape de zi¬ 
lele noastre în regiunile de munte (în franc., epiphanie ; în ital., epifa- 
nia, derivate din grecescul sicKpaveta = arătare), cîşlegi (intervalul dintre 
posturi — din caseum ligare, încetarea mîncării de caş, brînză şi lapte), 
păresimi (postul Paştilor, din quadragessima = patruzeci), înviere (in- 
vivere, vulg. invivare), înălţare, (in-altare, vulg. inaltiare), adormire 
(addormio-ire), a se împeliţa (pentru a se întrupa, termen folosit pînă 
prin secolul XVII, din pellis = piele), a împărtăşi, împărtăşanie (in par- 
tio-ire), iertare (libero-are şi liberto-are = a elibera un sclav), lăcaş (de 
închinare, din locus sau vulg. locellus), răscumpărare (răs + comparo- 
are), suflet (din suflo-are = a sufla, vulg. sufflitus), poporan (din popu- 
laris-e, cu sensul de enoriaş, termen arhaic ; în trecut se folosea în 
Transilvania şi verbul a poporî, în înţelesul de a păstori). Ov. Densu- 
şianu socotea că şi cuvîntul preot vine din presbiter, luat din greces¬ 
cul 6 TtpeoPoTepoS, trecut în latina vulgară sub forma prebiter (arom., 
preft ,• istr., preut). 

De asemenea, sînt de origine latină şi o serie de cuvinte care pri¬ 
vesc felurite împărţiri ale anului bisericesc. De pildă cuvîntul săptămî- 
nâ (arom., siptămîna ,• megl., săptămînă) derivă din septimana — subîn¬ 
ţeles dies = ziua a şaptea. Zilele săptămînii au fost adoptate de creş¬ 
tini din calendarul roman păgîn care le denumea după anumiţi zei : 
Lunae (dies) = ziua lunii, Martis (a lui Marte), Mercurii (a lui Mercur), 
Jovis (a lui Jupiter, gen. Jovis), Veneris (a Venerei), Saturn (a lui Sa- 

turn) şi Solis (a soarelui). în secolul IV aceste denumiri păgîne erau atît 
,de înrădăcinate în masele creştine, incit unii Sfinţi Părinţi şi scriitori 
bisericeşti s-au ridicat împotriva lor. Rezultatul a fost că abia denumi¬ 
rile ultimelor două zile (care erau în legătură mai strînsă cu Biserica) 
au putut fi schimbate, prin sabbatum şi dominica (dies). Românescul 
sîmbătă nu vine însă din ebraicul sabbatum, ci din latinescul vulgar 
sambata. In ce priveşte numele lunilor, poporul a folosit numiri mai 
vechi, tot de origine latină : ianuarie — gerar sau cărindar, februarie 
— faur sau făurar, martie — mart sau mărţişor, aprilie — prier (în aro¬ 
mână, aprir), mai — florar, iunie — cireşar sau cireşel, iulie — cuptor, 
august — gustar, septembrie — răpciune, octombrie — brumărel, no¬ 
iembrie — brumar, decembrie — undrea sau indrea, adică luna Sfîntu- 
lui Andrei (arom., Andreilu). Actualele numiri ale lunilor, din limba 
literară, sînt la origine latineşti, dar trecute prin filieră bizantino-slavă 
şi refăcute în parte după modul apusean mai nou. 

Trebuie remarcat faptul că toţi termenii de origine latină privind 
credinţa sînt complet diferiţi de cei folosiţi în Biserica apuseană. Aceas¬ 
ta înseamnă că străbunii noştri nu au fost evanghelizaţi de misionari 
«oficiali» veniţi din A_pus — aşa cum au susţinut unii istorici, — căci 
aceştia ne-ar fi impus termenii lor de credinţă, lucru destul de uşor de 
înfăptuit, din moment ce vorbeam aceeaşi limbă latină. Creştinarea stră¬ 
moşilor noştri s-a făcut de la om la om, făurindu-se pe loc termenii po¬ 
triviţi pentru exprimarea noilor noţiuni de credinţă. De aceea noi nu 
avem termeni ca : Deus (Dumnezeu), creator muncii (făcătorul lumii), 
ecclesia (biserică), îides (credinţă), oratio (rugăciune), pater (tată, pă¬ 
rinte), incarnatio (întrupare), assumptio (înălţare), redemptio (răscum¬ 
părare), resurrectio (înviere), remissio (iertare), regnum Dei (împărăţia 
lui Dumnezeu), virgo (fecioară) etc., ci termenii menţionaţi mai sus, for¬ 
maţi în cadrul «romanităţii dunărene» de către populaţia de limbă la¬ 
tină de aici. 

Deşi bogată în ce priveşte noţiunile de bază ale credinţei, termino¬ 
logia creştină de origine latină este foarte săracă în ce priveşte organi¬ 
zarea Bisericii şi cultul ei. Acest fapt se explică prin aceea că desăvîr- 
şirea organizării bisericeşti în ţinuturile dunărene s-a făcut mai tîrziu, 
în perioada convieţuirii cu slavii, cînd au intrat în limba noastră nu¬ 
meroase cuvinte slave privind organizarea şi cultul. Unele cuvinte cu 
înţeles religios sînt de origine grecească, intrate în limba noastră tot 
prin intermediul limbii paleoslave, cum vom arăta cu alt prilej. 

Anumiţi termeni creştini de origine grecească au intrat în limba 
noastră încă din secolele II—VI, prin mijlocirea unor organizaţii bise- 

riceşti aflate în spaţiul numit al ((romanităţii dunărene», aşa cum erau 
episcopiile din Tornis şi de pe malul drept al Dunării (din Iugoslavia şi 
Bulgaria de azi) şi prin aşa numiţii «horepiscopi», care activau şi în 
nordul Dunării, în Dacia propriu-zisă. Deşi majoritatea acestor episco¬ 
pii şi slujitorii lor foloseau limba latină în cult, totuşi au preluat o serie 
de cuvinte greceşti, cum s-a întîmplat, de altfel, în întreaga Biserică 
creştină. Ne gîndim îndeosebi la cuvintele : apostol, episcop, preot, dia¬ 
con, evanghelie, liturghie, prescură, mînăstire, călugăr, icoană etc., caie 
s-au menţinut în limba noastră pînă azi. 

Concluzii: Din cele expuse, rezultă că terminologia creştină 
de origine latină din limba noastră, privind noţiunile fundamentale de 
credinţă şi viaţă religioasă, este cel mai bun argument pentru o creş¬ 
tinare, dacă nu generală, în orice caz în mare parte, a populaţiei da- 
co-romane pînă în secolul IV. Trebuie remarcat şi faptul că aceste 
cuvinte nu s-au născut într-un mediu izolat, adică numai în fosta 
provincie Dacia Traiană, ci s-au format în întreg spaţiul balcano-du- 
nărean, în grupul de provincii cunoscute sub numele de IUyricum 
(romanitatea dunăreană). Dovadă sînt cuvintele din aromână, megle¬ 
noromână şi istroromână menţionate mai sus. Ele ne arată apoi că 
poporul român era complet încreştinat la venirea slavilor şi chiar a 
contribuit la creştinarea acestora, din momentul în care s-au aşezat 
în provinciile imperiului roman de răsărit (bizantin). 

Cuvintele de origine latină din terminologia noastră bisericească 
arată că încreştinarea geto - dacilor s-a făcut concomitent cu romani¬ 
zarea lor. Ele constituie un argument hotârîtor în sprijinul continui¬ 
tăţii populaţiei romanizate în Dacia şi după anul 27 1, căci numai a- 
ceastă populaţie putea să-şi manifeste sentimentele religioase prin 
cuvintele latine înşirate mai sus. Creştinismul daco-roman, împreună 
cu limba poporului care îmbrăţişase noua credinţă au fost factorii 
principali care au contribuit la menţinerea unităţii acestuia, în mijlo¬ 
cul populaţiilor migratoare care s-au abătut pe teritoriul Daciei. 


* 

Pentru exemplificare, redăm un text cu termeni bisericeşti exclusiv 
de origine latină. «Străbunii noştri au îmbrăţişat legea cea nouă a lui 
Iisus Hristos cuprinsă în Sfînta Scriptură din primii ani ai secolului IV, 
iar o parte din ei încă din secolele II şi III. Ei credeau că este un Dum¬ 
nezeu atotputernic, care este un Tată drept şi bun pentru toţi, că Fiul 
Său, Domnul nostru Iisus Hristos, a venit în lume şi ne-a răscumpărat 

prin moartea Sa pe cruce şi a înviat a treia zi din mormînt; că avem 
un suflet nemuritor şi că este o judecată dreaptă, la care cei buni vor 
fi răsplătiţi. Ei se rugau lui Dumnezeu, ajunau miercurea şi vinerea, 
iertau pe cei păcătoşi, făceau ce este bine şi se fereau de ce era rău, 
credeau în împărăţia cerurilor şi în învierea morţilor. Prin botez se în- 
creştinau alţi semeni ai lor, care ascultau de la ei cuvîntul lui Dum¬ 
nezeu. 

Credincioşii aveau biserici, cu altar, tîmplă şi cruci de închinare, 
în faţa cărora se închinau, iar toaca îi chema la rugăciune în duminici 
şi sărbători. Preotul lor, care le era ca un părinte, îi învăţa, îi boteza, îi 
cununa în cîşlegi, zile în care puteau să mănînce de frupt, îi mărturisea 
şi ii dezlega de păcate, apoi îi cumineca, cel puţin o dată pe an, în pă- 
resimi, îi îndemna să asculte de învăţăturile Bisericii. Aveau cimitire cu 
morminte, în care erau aşezate osemintele fraţilor, surorilor şi părinţi¬ 
lor răposaţi, făceau privegheri şi comînduri pentru sufletele lor nemu¬ 
ritoare. Sărbătorile pe care le ţineau erau acestea : Duminica, Crăciu¬ 
nul, Floriile, Paştile sau învierea Domnului, înălţarea, Rusaliile, Sîntio- 
nul, Sîngiorzul, Sîntămăria şi altele. Iar rugăciunea lor cea mai cunos¬ 
cută era aceasta : Tatăl nostru, Carele eşti în ceruri, sfinţească-se nu¬ 
mele Tău, vie împărăţia Ta, facă-se voia Ta, precum în cer, aşa şi pe 
pămînt, pîinea noastră cea de toate zilele (în textele vechi: «cea să- 
ţioasă» == din safium) dă-ne-o nouă astăzi şi ne iartă nouă păcatele 
noastre, precum şi noi iertăm greşiţilor noştri (în textele vechi : datorii¬ 
le şi datornicii, din debitor) şi nu ne duce pe noi în ispită ci ne mânţu- 
îeşte de cel rău. După primele sinoade a toată lumea (325 şi 381) ţineau 
şi această învăţătură de credinţă : «Cred întru-unul Dumnezeu Tatăl, 
atotţiitorul, făcătorul cerului şi al pămîntului, al tuturor celor văzute şi 
nevăzute. Şi întru unul Domn Iisus Hristos, Fiul lui Dumnezeu unul năs¬ 
cut, Care din Tatăl s-a născut mai înainte de toţi vecii. Lumină din lumină, 
Dumnezeu adevărat din Dumnezeu adevărat, născut iar nu făcut, Cel de o 
fiinţă cu Tatăl prin Care toate s-au făcut. Care pentru noi oamenii şi 
pentru a noastră mântuire s-a pogorît (în textele vechi : venit) din cer 
şi s-a întrupat (în textele vechi : împieliţat) de la Duhul Sflnt şi din 
Maria Fecioara (în textele vechi : fată) şi s-a făcut om. Şi s-a răstignit 
pentru noi în zilele lui Ponţiu Pilat şi a pătimit şi s-a îngropat şi a 
înviat a treia zi după Scripturi. Şi s-a suit la cer şi şade de-a dreapta 
Tatălui şi iarăşi va să vie cu mărire să judece viii şi morţii a Cărui 
împărăţie nu va avea sfârşit. Şi întru Duhul Sfînt, Domnul de viaţă făcă¬ 
torul, Care de la Tatăl purcede (în textele vechi : vine sau este), Cela 
ce împreună cu Tatăl şi cu Fiul este închinat şi mărit, Care a grăit prin 

prooroci. Şi întruna, sfîntă, sobornicească şi apostolească Biserică ; măr¬ 
turisesc un botez spre iertarea păcatelor, aştept învierea morţilor şi via¬ 
ţa veacului ce va să fie. Amin» (cuvintele cu litere cursive nu sînt de 
origine latină). 

III 

MARTIRI CREŞTINI 
IN ŢINUTURILE DUNĂRENE 
LA ÎNCEPUTUL SECOLULUI IV 


Răspîndirea. noii învăţături creştine a întîmpinat de la început u- 
nele piedici şi greutăţi. în afară de prigonirile pe care le-au îndurat din 
partea iudeilor şi a paginilor, relatate în cartea Faptele Apostolilor, 
creştinii au avut de înfruntat persecuţii mult mai grele, mai sîngeroase 
şi de lungă durată din partea autorităţii romane de stat şi care au pus 
Biserica însăşi în grea cumpănă. Prigoanele sîngeroase au început sub 
împăratul Nero (54—68) şi au durat pînă la începutul secolului IV. Ele 
nu au fost continui, dar, în orice caz, au ţinut mai mult de jumătate din 
perioada cuprinsă între anii 64 şi 313. Persecuţiile sînt numite de obicei 
după împăraţii care le-au dezlănţuit sau au dat edicte speciale de urmă¬ 
rire şi pedepsire a creştinilor. în tot timpul celor două veacuri şi ju¬ 
mătate de persecuţii, creştinismul a fost socotit ca religie nepermisă 
(religio illicita), deşi unii împăraţi sau guvernatori au avut faţă de creş¬ 
tini o atitudine indiferentă sau chiar binevoitoare. Iată principalii îm¬ 
păraţi persecutori: Nero (54—68), Domiţian (81—96), Traian (98—117), 
Hadrian (117—138), Antonin Piui (138—161), Marcu Aureliu (161—180), 
Septimiu Sever (193—211), Maximin Tracul (235—238), Deciu (249—251), 
Valerian (253—260), Aurelian (270—275) şi Diocleţian (284—305). 

Ne interesează numai ultima persecuţie, adică a lui Diocleţian, în¬ 
trunit în cursul acesteia cunoaştem un număr însemnat de creştini din 
ţinuturile dunărene care au primit cununa muceniciei. 

Diocleţian a fost un mare reorganizator al imperiului roman, zgu¬ 
duit de atîtea crize. Pentru o mai uşoară conducere a imperiului, şi-a 
asociat la domnie pe un vechi tovarăş de arme, Maximian, întîi cu titlul 
de cezar, apoi de august, încredinţîndu-i-se în acelaşi timp conducerea 
Occidentului, în timp ce Diocleţian şi-a păstrat Orientul. Imperiul era 
socotit însă unitar şi legile se dădeau în numele ambilor auguşti. Fie- 

care împărat şi-a luat ca ajutor cîte un cezar : Diocleţian pe Galeriu, 
iar Maximian pe Constanţiu Chior, în 305 cei doi auguşti s-au retras de 
la conducerea imperiului, urmîndu-ie Galeriu (305—311) în Orient şi 
Constanţiu (305—306) în Occident, fiecare alegîndu-şi cîte un cezar. Din 
306 ajunge cezar, apoi august, peste Occident, Constantin cei Mare 
(pînă în 337), fiul lui Constanţiu Chior. în acelaşi timp, în Orient ajun¬ 
ge cezar, apoi august, Liciniu (307—324). Tot atunci, Diocleţian a făcut 
o nouă împărţire teritorială a imperiului, în patru prefecturi : a Orien¬ 
tului (capitala Nicomidia), a Illiricului (capitala Sirmium), a Italiei (ca¬ 
pitala Mediolanum şi Roma, mai tîrziu Ravenna)şi a Galliei (capitala Tre- 
veri). La rîndul lor, prefecturile erau împărţite în 12 (apoi 14) dioceze 
şi 96 (mai tîrziu peste 100) de provincii. Acum a devenit provincie şi 
Dobrogea de azi, sub numele Scythia Minor. 

La dezlănţuirea persecuţiei sale, Diocleţian a fost instigat mai mult 
de Galeriu, el însuşi persecutînd sau înlăturînd pe creştini din armată. 
Se ştie că mama acestuia era o păgînă convinsă, originară din nordul 
Dunării. La îndemnurile lui Galeriu, împăratul Diocleţian a dat patru 
edicte împotriva creştinilor. Primul, dat la 24 februarie 303, prevedea dă- 
rîmarea lăcaşurilor de cult, interzicerea adunărilor şi arderea cărţilor 
sfinte. în acelaşi an s-a dat al doilea edict, care prevedea uciderea preo¬ 
ţilor, apoi al treilea, care extindea această pedeapsă la toţi credincioşii 
care nu sacrificau. în sfîrşit, în primăvara anului 304 s-a dat cel; de al 
patrulea edict, care prevedea uciderea tuturor creştinilor — preoţi şi 
laici — care nu voiau să sacrifice zeilor. 

în timpul persecuţiei lui Diocleţian şi Galeriu —- ca şi a urmaşului 
lor Liciniu (307—324) — au suferit moarte martirică pentru Hristos şi 
Evanghelie numeroşi strămoşi ai noştri daco-romani. Numele unora din 
ei le cunoaştem din actele martirice ale timpului. Dintre cele din urmă 
mai importante sînt acestea : Breviarul sau Martirologiul siriac, scris 
prin 370—380, Martirologiul numit hieronymian, o compilaţie din se¬ 
colul VII, care stă la baza Martirologiului catolic de azi şi Sinaxarul Bi¬ 
sericii constantinopolitane, o listă de sfinţi din secolul VIII, care stă la 
baza calendarului ortodox de azi. Cei mai mulţi au rămas necunoscuţi. 
Printre ei se numărau mulţi slujitori ai altarului — episcopi, preoţi, dia¬ 
coni, citeţi — mulţi soldaţi din armata romană, apoi credincioşi de di¬ 
ferite vîrste şi profesiuni, funcţionari, negustori, ţărani etc., bărbaţi sau 
femei. Ei au pătimit mai ales în cetăţile de pe malul drept al Dunării 
în provinciile Pannonia Inferior, Moesia Superior, Dacia Ripensis, Mo- 
esia Inferior şi Scythia Minor, dar şi în cele sudice : Dacia Mediterra- 
nea, Dardania şi Dalmaţia. în aceste provincii trăia o populaţie traco- 

ilirică puternic romanizată încă înainte de transformarea Daciei în pro¬ 
vincie romană, peste care s-au aşezat şi unii daco-romani din nordul 
Dunării, fie cu ocazia retragerii lui Aurelian, fie în alte împrejurări. Da¬ 
torită faptului că poporul român s-a format atît în nordul cît şi în su¬ 
dul Dunării, în cadrul aşa numitei «romanităţi orientale)) — mai corect : 
dunărene —, care cuprindea provinciile amintite, va trebui să pome¬ 
nim aici pe toţi aceia care au pătimit în acest întins spaţiu geografic. 

Astfel, în Sirmium (azi Mitroviţa în Iugoslavia, pe atunci în provin¬ 
cia Pannonia Inferior) au pătimit moarte martirică preotul Montanus şi 
soţia sa Maxima, originari însă din oraşul Singidunum. Ei au fost arun¬ 
caţi în rîul Sava, din porunca guvernatorului Pannoniei, Probus, în ziua 
de 26 martie 304, zi în care se face şi pomenirea lor. Acest Montanus 
este primul preot daco-roman cunoscut cu numele în istorie. 

Tot în Sirmium, a suferit moarte martirică şi tînărul episcop Irineu. 
Respingînd îndemnurile la apostasie ale familiei, rudelor, prietenilor şi 
ale guvernatorului Probus, i s-a tăiat capul şi apoi a fost aruncat în rîul 
Sava, în ziua de 6 aprilie 304. La 9 aprilie a fost ucis cu suliţa diaconul 
său Dimitrie. Pentru că moaştele celui din urmă erau făcătoare de mi¬ 
nuni, prefectul Leonţiu al Illiricului a zidit în cinstea acestui sfînt două 
biserici, una în Tesalonic, în care i-a aşezat moaştele, la 26 octombrie 
413, iar alta în Sirmium, oraş căruia slavii i-au zis Mitroviţa, după nu¬ 
mele său. 

Viaţa acestui Dimitrie a suferit o completă transformare, deve¬ 
nind unul din sfinţii cei mai cunoscuţi din hagiografia ortodoxă. S-a do¬ 
vedit că Sfîntul Dimitrie pe care noi îl prăznuim la 26 octombrie este 
diaconul din Sirmium şi că faptele relatate în Minei despre el ar fi le¬ 
gendare (J. Zeiller, Şt. Lupşa ş.a.). Prăznuirea la 26 octombrie se expli¬ 
că prin faptul că în acea zi i-au fost aşezate moaştele în biserica din 
Tesalonic. în aceeaşi zi cu sfîntul Dimitrie au pătimit, în Sirmium, mai 
multe fecioare, apoi la 20 iulie în acelaşi an credinciosul Secundus, la 
29 august fecioara Basilla, iar la 25 decembrie fecioara Anastasia, în 
cinstea căreia, sora cu acelaşi nume a lui Constantin cel Mare, a zidit 
o biserică în Roma. în anul 458 moaştele i-au fost aşezate în biserica cu 
hramul Sfînta Anastasia din Constantinopol. Tot în Sirmium a pătimit 
un grădinar cu numele Sineros, apoi cinci pietrari din carierele de pia¬ 
tră de la Fruşcagora de lîngă Sirmium (Simpronianus Claudius, Casto- 
rius, Nicostratus şi Simplicius), botezaţi de episcopul Chirii al Antiohiei 
care era exilat în aceste părţi. Au fost închişi de vii în sicrie de plumb 
şi aruncaţi în Dunăre. 

In Cibalae, la nord-vest de Sirmium (azi Vinkovce în Iugoslavia), a 
fost martirizat, la 28 aprilie 304, lectorul Pollion, din porunca aceluiaşi 
Probus, pomenit mai sus. Probabil tot atunci au pătimit aici şi alţi cîţiva 
clerici din părţile Sirmiumului, amintiţi într-un act martiric asemănător 
cu al Sfîntului Pollion. Aceştia au fost: lectorul Hermogen, preotul Ro- 
mulus, diaconul Silvanus, diaconul Donatus şi fratele său Venustus. 

In oraşul Singidunum (Belgradul de azi), pe atunci în Moesia Su¬ 
perior, au murit pentru Hristos diaconul Ermil şi temnicerul Stratonic, 
pe care-1 convertise. Au fost chinuiţi şi apoi aruncaţi în Dunăre într-o 
zi de 13 ianuarie (probabil în anul 307), sub împăratul Liciniu. 

în provincia Dacia Ripensis cunoaştem pe martirii Agheu, Gaius şi 
exorcistul Hermes din Bononia (azi Vidin, în Bulgaria). In Dacia Medi- 
terranea se pomenesc de moaşte ale martirilor, făcătoare de minuni, la 
Naisus (azi Niş). în Daidania au pătimit fraţii pietrari Fior şi Lavru 
(Laur), pomeniţi la 18 august. 

în Moesia Interior cunoaştem pe Lupus la Novae (azi Sviştov). Cei 
mai mulţi martiri — mai ales ostaşi — au fost în cetatea Durostorum 
(azi Silistra). între ei se aflau numeroşi soldaţi care refuzau să aducă 
sacrificii zeilor şi să participe la cultul împăratului. Se pare că toţi au pă¬ 
timit în anul 298. Pomenim pe ostaşii Pasicrat şi Valentin, decapitaţi la 24 
aprilie, veteranul Iuliu, la 27 mai, M arcian şi Nicandru cu alţi 47 de 
ostaşi, ucişi într-o zi de 8 iunie, ostaşul Hesichius, la 15 iunie. 

La Ozovia , localitate lingă Durostorum, au fost decapitaţi, la 28 
aprilie 304, trei credincioşi ţărani : Quintiîianus, Maximus citeţul şi 
Dadas (primii doi au nume romane, al treilea pare să fie dac). înseam¬ 
nă că învăţătura creştină era cunoscută şi în mediul rural. Cunoaştem 
deci numele multor martiri în Durostorum şi împrejurimi, în afară de 
cei rămaşi anonimi. 

în Scythia Minor, adică în Dobrogea de azi, cunoaştem o serie de 
martiri fie în Tomis (Constanţa de azi), fie în alte localităţi. Astfel după 
unele acte martirice, ar fi murit aici ca martir, într-o zi de 7 martie (în 
jurul anului 300), episcopul Efrem al Tomisului. Mai tîrziu au pătimit 
Vaier ian, Macrobiu şi Gordian, originari din Asia Mică, surghiuniţi aici 
şi arşi de vii, la 13 septembrie, prin anii 320—323, sub împăratul Lici- 
nius (după Martirologiul ieronimian, Gordian ar fi fost episcop şi ar fi 
pătimit la 15 septembrie). Odată cu ei au fost ucişi şi numeroşi local¬ 
nici, între care şi Heli, Lucian şi Zotic. Fraţii Argeu şi Narcis au fost 
decapitaţi la 3 ianuarie între 320—323, iar fratele lor M arcelin chinuit 

şi apoi aruncat în mare, pentru că nu voia să fie înrolat în armata re- 
păgînizată de împăratul Licinius. Pentru acelaşi motiv ar fi fost ucis 
tot atunci şi episcopul Tlt (Titus) al Tomisului. Martirologiul ieronimian 
arată însă că Tit ar fi fost numai părinte — trupesc sau sufletesc — al 
celor trei fraţi pomeniţi mai sus, deci el n-ar fi pătimit. Numele mar¬ 
tirilor cunoscuţi din Tomis e insă mult mai mare, după cum aflăm din 
Sinaxarul Bisericii constantinopolitane. 

In Axiopolis (azi Hinog, lingă Cernavodă), au pătimit moarte mu- 
cenicească, probabil prin anul 303, Chirii, Chindeas (Chindeus) şi Ta - 
siu.s (Dasius). Numele lor este amintit şi într-o inscripţie pe o placă fu¬ 
nerară, descoperită în vara anului 1947. Sfîntul Chirii era foarte vene¬ 
rat în această regiune, avînd cinci zile de prăznuire. 

Tot aici a pătimit şi ostaşul creştin Dasius, probabil din garnizoana 
locală (în unele acte martirice se spune că ar fi pătimit la Durosto- 
rum). Actul său martiri c pune pătimirea sa în legătură cu sărbătoarea 
zeului Cronos, numită a saturnalelor, pe care ostaşii romani o prăznu- 
iau în fiecare an, cu petreceri de tot felul. Era obiceiul să se aleagă un 
ostaş care era îmbrăcat în veşminte împărăteşti şi timp de 30 de zile 
putea să-şi permită orice plăceri, iar în ziua propriu-zisă a sărbătorii 
era înjunghiat pe altarul zeului Cronos. Căzînd sorţul pe Dasius, aces¬ 
ta a refuzat să-şi îndeplinească rolul, mărturisind că este creştin şi pre¬ 
feră să pătimească pentru Hristos. Moaştele martirului au fost duse 
la Durostorum, iar mai tîrziu la Ancona (Italia), unde se păstrează şi azi 
în catedrala oraşului, într-un sarcofag de marmoră, cu o inscripţie ca- 
re-i arată numele şi oraşul de origine. La Axiopolis avea trei zile deo¬ 
sebite de prăznuire (4 şi 8 octombrie şi 5 august), iar la Durostorum la 
20 noiembrie. 

La Halmyris (azi Dunavăţ), pe braţul Sfîntul Gheorghe al Dunării, 
în apropiere de vărsare, au pătimit într-o zi de 7 iulie (prin anii 290— 
300, poate 298), doi tineri : preotul Epictet şi convertitul său Astion. E- 
rau originari din Asia Mică şi fugiseră aici ca să nu fie urmăriţi pentru 
credinţa lor. Au făcut multe convertiri printre localnici, apoi au fost a- 
runcaţi în temniţă şi în cele din urmă Ii s-au tăiat capetele. Trupurile 
celor doi tineri martiri au fost îngropate de creştinul halmyrian Vigi- 
lanţiu şi alţii, lîngă braţul Sfîntul Gheorghe al Dunării, spre lacul Ra- 
zelm. Părinţii lui Astion, plecaţi în căutarea lui, au ajuns în Halmyris, 
unde auzind de cele întîmplate, s-au creştinat, ei fiind catehizaţi de un 
preot cu numele Bonosus şi apoi botezaţi de episcopul Evangelieus din 

Tomis. Alţi numeroşi creştini au luat cununa muceniciei în Noviodunum 
(Isaceea), unde un Martirologiu siriac pomeneşte de sfinţii Flavian (25 
mai), Filip (4 iunie) şi alţii. 

Săpăturile arheologice efectuate în anul 1971 (de prof. Victor Bau- 
man) au dus la descoperirea unei bazilici cu trei nave şi o absidă semi¬ 
circulară în localitatea Niculiţel (jud, Tulcea), nu departe de vechiul 
Noviodunum. Specialiştii consideră că a fost construită la sfîrşitul se¬ 
colului IV sau la începutul secolului V. Valoarea acestei bazilici constă 
în cripta sa (martyrion), aşezată sub altar. In interiorul criptei s-a des¬ 
coperit o ladă mortuara, care a servit ca mormînt colectiv, adăpostind 
osemintele a patru martiri. In partea superioară a pereţilor, în dreapta 
şi în stingă lăzii, se găsesc două inscripţii greceşti, cu semne incizate 
şi vopsite în roşu. Astfel, pe peretele din stânga, sub monograma lui 
Hristos stă scris : ţiaptops? Xpig^oo, iar pe peretele din dreapta, sub o cru¬ 
ce asemănătoare, dar de dimensiuni mai mari, sînt scrise numele celor 
patru martiri : Zoticos, Attalos, Kamasis şi Filippos (fiapTape? 
''AitccXo;, KajiaatS, <DlXtîîT:oS). Numele de Zoticos, Attalos şi Filippos 
sînt cunoscute în lumea elenistică, iar cel de Kamasis este întîlnit — în 
forme asemănătoare — în Asia Mică. Se presupune că au pătimit în ce¬ 
tatea învecinată de la Noviodunum (Isaccea de azi), căci trei sînt mem 
ţionaţi de Martirologiul ieronimian ca pătimitori în această cetate, într-o 
zi de 4 iunie, iar Filippos este întîlnit în Martirologiul siriac la aceeaşi 
dată. 

S-au formulat mai multe păreri cu privire la data pătimirii celor 
patru martiri (sub Diocleţian — Galeriu, sub Liciniu, sub Athanaric). 
Părerea cea mai plauzibilă este că au pătimit în cursul marii persecuţii 
a lui Diocleţian din anii 303—305. Mai tîrziu, pe locul în care au fost 
înhumaţi s-a ridicat bazilica paleocreştină de care este vorba, în scopul 
cinstirii lor în fiecare an. Probabil acest monument — sau niînăstirea 
ce se va fi ridicat aici — a dat satului şi numele de Mînăstirişte, întîl¬ 
nit în cîteva izvoare medievale. Bazilica de la Niculiţel prezintă o mare 
importanţă pentru istoria Bisericii noastre, căci aici s-au păstrat sin¬ 
gurele moaşte de martiri, descoperite pînă acum, pe teritoriul Patriei 
noastre (azi sînt depuse în biserica mînăstirii Cocoş, situată în apro¬ 
piere). 

Această simplă înşirare de nume de martiri, care au pătimit pe te¬ 
ritoriile, de formare ale poporului şi limbii noastre, este cea mai pu¬ 
ternică probă despre existenţa creştinismului aici încă înainte de se- 

colul IV. Numai admiţînd existenţa unei vieţi creştine aici, înainte de 
anii 298—305, ne putem explica numărul mare al celor ce au suferit 
moarte martirică pentru Hristos şi Evanghelia Sa. 

Persecuţiile împotriva creştinilor au încetat după 305, datorită şi 
frămîntărilor interne prin care trecea imperiul roman. In primăvara a- 
nului 311, la 30 aprilie, Galeriu, greu bolnav în Sardica (Sofia de azi), 
a dat un edict de toleranţă, de acord cu Constantin cel Mare şi cu Liciniu. 
Edictul constata zădărnicia persecuţiilor împotriva creştinilor, cărora li 
se acorda libertate de cult, cu condiţia să se roage lui Dumnezeu pentru 
el şi să nu tulbure ordinea publică. Murind în curînd, împăratul Maxi- 
min Daia a căutat să reînceapă persecuţiile. în curînd însă, la începutul 
anului 313, împăratul Constantin cel Mare, în înţelegere cu Liciniu, a 
dat cunoscutul edict zis «de la Mediolanum» (azi Milano), prin care se 
proclama dreptul tuturor, deci şi al creştinilor, la libertatea credinţei şi 
a cultului. Ei anulau toate hotărîrile luate pînă atunci împotriva creşti¬ 
nilor şi declarau liberă trecerea la creştinism, urmînd ca toate bunu¬ 
rile luate de la biserici să le fie restituite. Bisericii i se recunoştea ofi¬ 
cial calitatea de instituţie religioasă organizată. Astfel, din religie ne- 
permisă şi persecutată, creştinismul devine, de drept şi de fapt, «religio 
licita», ba chiar religie favorizată. învăţătura creştină s-a întins cu re¬ 
peziciune în întreg imperiul roman, cunoscînd o stare de înflorire : se 
creează scaune episcopale, se convoacă sinoade ecumenice sau lo¬ 
cale, se întocmesc lucrări teologice, se zidesc biserici etc. Prin anii 
319—324, Licinius a început să persecute din nou pe creştini, ca urmare 
a conflictelor care au izbucnit între el şi Constantin cel Mare. Cîţiva 
creştini au pătimit moarte martirică la Tomis, cum am arătat mai sus. 

O ultimă încercare de reînviere a păgînismului a apărut abia peste 
o jumătate de veac, datorită împăratului Iulian Apostatul (numit aşa 
pentru că se lepădase de creştinism, 361—363). El a dezlănţuit o pri¬ 
goană împotriva creştinilor, în cursul căreia au pătimit şi credincioşi 
din ţinuturile dunărene. Astfel, la 18 iulie 362 a fost chinuit şi ars pe 
rug în Durostorum ostaşul Emilian (Aemilianus), fiul prefectului Duros- 
torului Sabbatian. Acesta a distrus cu ciocanul idolii dintr-un templu 
păgîn deschis atunci la Durostorum. Văzînd că pentru fapta sa este chi¬ 
nuit un ţăran, s-a denunţat singur. A fost bătut şi apoi ars pe rug, din 
porunca guvernatorului Traciei, Capitolin. Sfîntul Emilian a fost ulti¬ 
mul martir cunoscut în provinciile romane dunărene. 

Concluzii: Se desprinde de aici constatarea că la începutul 
secolului IV învăţătura creştină era puternic înrădăcinată pe teritoriile 
de iormare ale limbii şi poporului român şi că exista o organizare 
bisericească temeinică, cu episcopi, preoţi, diaconi etc. Procesul for¬ 
mării poporului român şi a limbii sale a mers paralel cu procesul în- 
creştinării lui) deci poporul român s-a născut creştin. în acelaşi timp, 
constatăm că existau legături între cetăţile dobrogene şi Asia Mică, 
ceea ce ne face să presupunem că prin aceste legături s-a favorizat 
răspîndirea învăţăturii creştine aici chiar şi în secolele anterioare. 
Observăm apoi că unii martiri poartă nume latine, ceea ce constituie 
o dovadă în plus că aceştia făceau parte din populaţia daco-romană 
autohtonă. 

MĂRTURII ARHEOLOGICE 
DESPRE RÂSPÎNDIREA CREŞTINISMULUI 
IN NORDUL DUNĂRII IN SECOLUL IV 


Se ştie că în a doua jumătate a secolului III, ca urmare a crizei 
economice din imperiul roman, provincia Dacia a început să fie pără¬ 
sită de oamenii de afaceri, de negustori, de stăpînii de sclavi şi de mine 
de aur, iar în anul 271 a avut loc retragerea oficială a armatei şi admi¬ 
nistraţiei în sudul Dunării, unde s-a creat noua provincie Dacia Aure- 
liană. Au fost unii străini care, din interese politice, au emis şi susţinut 
părerea că fosta provincie Dacia a fost complet evacuată de locuitori 
în anul 271, că poporul român s-ar fi format undeva în sudul Dunării, de 
unde ar fi imigrat (sau «remigrat») în teritoriul de azi al României, cînd- 
va între secolele IX—XIII. Teoria a fost susţinută de F. J. Suizer, J. K. 
Eder, J. Chr, Engel, dar mai ales de Robert Roesler, după care s-a nu¬ 
mit şi «roesleriană» (în voi. Romănische Studien, Leipzig, 1871), precum 
şi de alţi cercetători lipsiţi de obiectivitate din zilele noastre. 

La această părere au răspuns numeroşi învăţaţi români şi străini, 
susţinători ai «teoriei continuităţii», care, pe baza unor mărturii isto¬ 
rice, arheologice şi lingvistice indubitabile, au respins categoric teza 
«roesleriană);. Ei au dovedit că populaţia autohtonă daco-romană a con¬ 
tinuat să trăiască în fosta provincie şi după anul 271 şi că poporul nos¬ 
tru descinde din populaţia daco-romană şi alte populaţii şi seminţii ro¬ 
manizate în acest teritoriu pe care nu l-a părăsit niciodată în decursul 
istoriei. 

Vom prezenta, pe rînd, cîteva din argumentele teoriei continuităţii. 
In primul rînd trebuie avut în vedere faptul că populaţia săracă de a- 
gricultori, păstori, meşteşugari, mineri etc., nu avea nici un interes să 
plece în sudul Dunării, ci prefera să trăiască între «barbari», nesupusă 
regimului fiscal excesiv din imperiu. Iar în cazul celor ce mărturiseau 

încă de atunci credinţa creştină, aceştia aveau tot interesul să rămână 
pe loc, pentru a-şi manifesta nestingheriţi sentimentele religioase şi nici¬ 
decum să treacă între graniţele imperiului unde creştinismul era con¬ 
siderat «religio illicita» (pînă în 313). 

In anul 271, la retragerea aureliană, provincia Dacia era puternic 
romanizată, lucru realizat prin mulţimea coloniştilor aduşi «ex toto or¬ 
be romano», aşezaţi aici după un plan oficial şi sistematic, prin mulţimea 
soldaţilor şi a veteranilor, pentru care limba latină era singura limbă de 
înţelegere (se cunosc peste 1500 inscripţii în limba latină şi abia 35 în 
limba greacă). 

Recucerirea unor teritorii în nordul Dunării, realizată de Constan¬ 
tin cel Mare şi rămase în stăpînirea imperiului, cu unele întreruperi, 
pînă la Justinian, a contribuit de asemenea la întărirea latinităţii (ro¬ 
manităţii) în aceste teritorii ale fostei provincii. în această privinţă, e 
concludentă şi terminologia creştină de origine latină din limba noas¬ 
tră. 

Pe de altă parte, nu trebuie trecut cu vederea nici faptul că popoa¬ 
rele în migraţie aveau tot interesul să atragă populaţia băştinaşă de a- 
gricultori şi păstori, care le asigura mijloacele de trai şi, în unele împre¬ 
jurări, le întărea şi forţa militară. 

Se cunosc numeroase cazuri de emigrări de populaţie din sudul Du¬ 
nării în nord, la barbari, unde trăiau mai liberi şi nesupuşi la atîtea o- 
bligaţii ca într-un stat organizat, fapt consemnat şi de unii istorici ai 
timpului (Paul Orosiu, Salvian din Gallia şi alţii). împăratul Constantin 
cel Mare (306—337) a fost nevoit chiar să dea un edict, în timpul răz¬ 
boaielor sale cu goţii, prin care hotăra că aceia care le vor da ajutor 
vor fi arşi de vii. 

S-a întîmplat însă şi un fenomen contrar, adică strămutări de popu¬ 
laţie din nordul Dunării în sud (de pildă, Diocleţian, nimicind pe carpii 
din Moldova, i-a colonizat în Moesia). Observăm deci un permanent 
schimb de populaţie între nordul şi sudul Dunării, căci Dunărea n-a 
constituit nicicînd un hotar în cadrul romanităţii daco-moesice. 

Era firesc deci ca între populaţiile migratoare şi cea autohtonă să 
fi luat naştere şi unele relaţii de ordin cultural-civilizator. Trebuie de 
asemenea să admitem că unele resturi din populaţiile migratoare s-au 
stabilit definitiv în Dacia, fiind asimilate cu timpul de autohtoni. 

în sfîrşit, trebuie remarcat şi faptul că nici un izvor — literar, ar¬ 
heologic sau de altă natură — nu aminteşte de vreo imigrare sau re- 
migrare a românilor din Peninsula Balcanică în nordul Dunării, în se- 

colele IX—XIII. Rezultă de aici că spaţiul de formare al poporului ro¬ 
mân. nu trebuie căutat numai în interiorul Peninsulei Balcanice, aşa cum 
susţin adepţii teoriei roesleriene, ci atît în sudul cît şi în nordul Du¬ 
nării. 

In ajutorul istoricilor vine şi lingvistica, prin cercetarea numelor de 
locuri (toponimia) şi de rîuri (hidronimia) din ţara noastră. Deşi nume¬ 
roase r.îuri de mărime mijlocie poartă nume slave, cele mai mari au 
nume dacice, folosite în epoca romană şi, în continuare, pînă azi: Do- 
naris — Dunărea, Tisia — Tisa, Alutus — Olt, Maris — Mureş, Samus 
— Someş, Crisius — Criş, Tibiscus — Timiş, Piretus — Prut. 

Faptul că nu s-au păstrat nume de oraşe şi localităţi antice în lim¬ 
ba română nu trebuie să ne ducă la concluzia că n-ar mai fi rămas o 
populaţie daco-romană sau romanizată în Dacia, pentru că acestea — 
după retragerea aureliană — şi-au pierdut treptat rolul politic, econo¬ 
mic şi social-cultural pe care l-au îndeplinit în timpul stăpînirii roma¬ 
ne. în plus, oraşele erau primele lovite de către populaţiile migratoare. 
Decăzînd rolul oraşelor, s-a ruralizat şi populaţia lor, devenind agri¬ 
cultori, crescători de vite şi păstori, iar în locul aşezărilor mari din tre¬ 
cut au apărut cătune şi safe, uneori cu o durată destul de scurtă. Cer¬ 
cetările arheologice au dovedit că la Sarmizegetusa, Apulum, Porolis- 
sum şi în alte oraşe din timpul stăpînirii romane există urme ale unei 
vieţi populare, cu case de oameni săraci, ridicate între ruinele mo¬ 
numentelor de altădată. în ce priveşte daco-romanii din aşezările să¬ 
teşti, ei au continuat să-şi ducă viaţa în aceleaşi forme şi obiceiuri ca 
şi mai înainte. în diferite părţi ale ţării au fost scoase la iveală aşezări 
săteşti cu inventar agricol şi meşteşugăresc, fără arme, fără obiecte de 
preţ, cu vase care păstrează forma şi ornamentaţia ceramicii dacice. 
Acestea nu puteau să aparţină decît populaţiei autohtone romanizate de 
aici, care a continuat să vieţuiască împreună cu noile populaţii migra¬ 
toare. Lipsa de ştiri literare privitoare la această populaţie rurală ră¬ 
masă în fosta provincie, în secolele VI—X, se explică prin faptul că atît 
istoricii bizantini cît şi cei medievali se ocupau în lucrările lor numai 
de întîmplările războinice şi de regulă de păturile dominante ale popu¬ 
laţiei, şi numai în măsura în care interesau imperiul bizantin sau ţările 
apusene, ceea ce nu era cazul cu regiunile noastre în perioada respec¬ 
tivă. 

Iată deci atîtea fapte care demonstrează că teoria lui Robert Roes- 
ler şi a adepţilor săi mai noi este o teză neştiinţifică, pentru că la baza 
ei stau «motive de ordin politic reacţionar» (C. Daicoviciu). 

După retragerea administraţiei şi legiunilor romane în sudul Dună¬ 
rii, sub împăratul Aurelian (271), în Dacia s-au aşezat, vremelnic, pînă 
către sfîrşitul secolului VI, unele populaţii migratoare : goţi, huni, ge¬ 
pizi şi avari. De pe la sfîrşitul secolului VI pînă în secolul X, s-a aşezat 
aici o nouă populaţie, slavii, care au fost, cu timpul, asimilaţi de către 
populaţia romanizată a Daciei. în această perioadă se va desăvîrşi pro¬ 
cesul de formare a poporului român şi a limbii române. Pe plan econo- 
mic-social, perioada cuprinsă între anul 271 şi începutul secolului X re¬ 
prezintă un timp de tranziţie spre orînduirea feudală, căci în teritoriile 
dacice din nordul Dunării se pune capăt relaţiilor sclavagiste. Această 
epocă de tranziţie, numită şi perioada prefeudală, se caracterizează prin 
existenţa obştilor săteşti autohtone, formă de organizare social-politică 
străveche, la care s-a recurs în lipsa unei autorităţi de stat. 

Descoperiri arheologice paleocreştine. Teoria 
unei totale evacuări a populaţiei romanice din Dacia şi-a dovedit absur¬ 
ditatea şi caracterul neştiinţific nu numai printr-o serie de argumente de 
ordin logic, care pledează pentru continuitate, ci mai ales prin recen¬ 
tele descoperiri arheologice. Acestea dovedesc existenţa unei vieţi în 
continuare, în forme indubitabil romano-provinciale în peste 50 de 
localităţi din Transilvania, între oare multe cunoscute ca aşezări din 
timpul istăpînirii romane. 

Urme arheologice din secolul IV s-au descoperit la Sarmizegetusa 
(construcţia amfiteatrului a fost transformată într-o fortăreaţă daco-ro- 
mană), cimitire ale populaţiei daco-romane s-au descoperit la Apulum, 
Porolissum, obiecte romane din sec. IV s-au găsit la Potaissa şi în alte 
părţi. Circulaţia monetară pe teritoriul provinciei, după retragerea lui 
Aurelian, e o nouă dovadă a continuităţii populaţiei locale. 

în această privinţă sînt deosebit de semnificative şi obiectele pa¬ 
leocreştine din secolul IV şi, poate, unele din secolul V, descoperite în 
diferite localităţi, mai ales în fostele oraşe romane. Ele dovedesc atît 
vechimea creştinismului la noi, cît şi continuitatea populaţiei daco-ro¬ 
mane de limbă latină. în felul acesta ele contribuie la infirmarea tezei 
lui Robert Roesler şi a adepţilor săi mai noi care neagă continuitatea 
dacică şi apoi (după 271) cea daco-romană în Dacia. 

Problema descoperirilor arheologice paleocreştine din Dacia carpa¬ 
tică a preocupat de mult timp pe numeroşi istorici şi arheologi, fie ro¬ 
mâni, fie străini, ajungîndu-se uneori la interpretări forţate, neştiinţifi¬ 
ce. în 1936 prof. C. Daicoviciu a supus unui examen critic toate ma¬ 
terialele documentare considerate pînă atunci creştine, ajungînd la con¬ 
cluzia, însuşită apoi de toţi arheologii şi istoricii pînă azi, că în Dacia 

nu există monumente şi obiecte creştine dinainte de secolul IV. Desi¬ 
gur, acest punct de vedere nou nu înlătură posibilitatea existenţei unor 
creştini izolaţi în Dacia şi în secolele II şi III, mai ales printre coloniştii 
de origine orientală, veniţi aici cu credinţa lor de acasă şi unde vor mai 
fi făcut convertiri izolate printre băştinaşi sau printre alţi colonişti. 

Iată cele mai reprezentative obiecte paleocreştine din Dacia din se¬ 
colul IV : 

Tăbliţa votivă (donarium) de la Biertan. în anul 1775 a fost des¬ 
coperit lîngă satul Biertan, la sud-est de Mediaş, azi în judeţul Sibiu, 
un donarium creştin şi un disc. După descoperire, donariul a ajuns mai 
întîi în colecţia Brukenthal din Avrig, apoi a intrat în Muzeul Bruken- 
thal din Sibiu (o copie, la Muzeul de Istorie al R.S.R. din Bucureşti). 
Deşi acest donarium a fost semnalat încă de la mijlocul secolului tre¬ 
cut de numeroşi cercetători, el a fost pus în valoare, subliniindu-se im¬ 
portanţa lui penitru începuturile creştinismului în Dacia, abia în anul 
1941, de către profesorul Kurt Horedt de la Universitatea din Cluj. 

Donariul este format dintr-o tăbliţă dreptunghiulară de 32,5 cm. şi 
lată de 12,6—13,2 cm., cu o inscripţie latină, din litere ajurate (adică 
tăiate în grosimea bronzului tăbliţei), aşezate pe trei rînduri : EGO 
2ENO / VIVS VOT / UM POSUI (eu Zenovie am pus ofrandă, făgădu¬ 
inţă, danie). 

Cele două laturi scurte au cîte un adaos triunghiular prevăzut cu 
trei orificii. Pe laturile lungi era fixată, la mijloc, cîte o toartă circula¬ 
ră. Cea superioară (care acum nu mai există) probabil că era atîrnată de 
un policandru sau de un candelabru, fapt care implica existenţa unui 
lăcaş de cult, deci a unei bazilici. De cea inferioară era agăţată a doua 
piesă a donariului şi anume un disc, tot din bronz, avînd înscrisă în el 
monograma lui Hristos (X + P), tot cu litere ajurate. Deci şi acest 
disc era prevăzut cu două toarte circulare, avînd diametral de 23,7 cm 
(fără toarte era de 19,5 cm.). 

Forma literelor, stilizarea textului şi monograma au determinat pe 
toţi cercetătorii să dateze acest donarium în secolul IV şi să-l conside¬ 
re, în mod unanim, drept obiect creştin. De asemenea, toţi se pronunţă 
pentru apartenenţa sa la o comunitate creştină de daco-romani, căci 
dacă n-ar fi existat o asemenea comunitate, inscripţia în latineşte nu 
şi-ar fi avut nici un rost, neavînd cine să o citească. Probabil că a fost 
lucrată de un meşter local, mai ales tăbliţa. 

Toate piesele, adică tăbliţa cu inscripţia, discul cu monograma şi 
eventualul policandru de care aitîrna tăbliţa, ne duc la presupunerea că 

exista un lăcaş creştin de cult, în care a fost atîrnat darul respectiv. 
Iar un asemenea lăcaş, sigur că atestă un nivel de viaţă mai ridicat, a- 
vînd construcţii publice şi cunoscîndu-se scrisul. In concluzie, inscrip¬ 
ţia de la Biertan este de o mare însemnătate istorico-bisericească, pen¬ 
tru că atestă vechimea creştinismului daco-roman, atestă persistenţa 
populaţiei daco-romane, care vorbea latineşte, după retragerea legiu¬ 
nilor şi a administraţiei în sudul Dunării şi, în sfîrşit, atestă nivelul de 
viaţă al înaintaşilor noştri în secolul IV. 

Fragmentul ceramic de la Moigrad. în apropiere de ruinele fostu¬ 
lui castru roman de la Porolissum (azi Moigrad — jud. Sălaj) s-a des¬ 
coperit un vas cu inscripţie şi simboluri creştine, împreună cu alte frag¬ 
mente ceramice şi piese de fier şi bronz. 

S-a presupus că este vorba de un fund de strachină. îl socotim mai 
degrabă un disc, pe a cărui parte interioară centrală se poate distinge 
clar monograma criptografică a lui Hristos, înscrisă într-un patrulater 
de formă trapezoidală. Spre una din bazele trapezului se află incizate 
simbolurile creştine : un pom şi o pasăre. Alături apar alte cîteva semne 
şi pîini. Pe exteriorul laturilor trapezului se găseşte inscripţia : Ego... 
vius sau ulus... vot... p..., adică Ego (Pa)ulus vot(um) p(osui). 

Fragmentul ceramic de la Moigrad, care este un produs local, are 
un caracter sigur creştin. El dovedeşte atît vechimea creştinismului în 
Porolissum, cît şi continuitatea populaţiei daco-romane în aceste teri¬ 
torii după anul 271. 

Gemă (intaglio) din onix de la Potaissa. Este o piesă găsită prin 
1830—1840 în ruinele Potaissei romane (Turda), care se păstra, prin 

1847, în bogata colecţie arheologică a contelui Iosif Kemeny, istoric şi 
arheolog din secolul trecut, în comuna Luncani (Grindeni), la 18 km. 
sud-est de Turda. Piesa a dispărut, probabil în cursul revoluţiei din 

1848, aşa că o cunoaştem numai dintr-o descriere contemporană (J. F. 
Neigebaur), pe baza căreia s-au întocmit alte studii (cel mai temeinic 
fiind al lui Bucur Mitrea). 

Gemă este de onix, de formă rotundă —— ovală, cu dimensiunile de 
circa 1,1—1,3 cm. şi are sculptată pe ea scena «Bunului Păstor». Pe un 
mic postament, este înfăţişat un bărbat în picioare, redat din faţă, îm¬ 
brăcat în tunică. Pe umeri poartă un miel, căruia îi ţine picioarele dina¬ 
inte cu mina stingă, iar dreapta şi-o reazimă pe şold. La picioarele sale 
stă un alt miel, cu privirea în sus, spre bărbat. în marginea stingă a 
gemei, pe un mic piedestal, se înalţă un copac cu două ramuri, înclinate 
deasupra bărbatului. Pe o ramură se află o pasăre. în partea dreaptă a 

gemei, se vede o corabie, din care cade un om în apă, în faţa unui 
monstru marin gata să-l înghită. In jurul corăbiei se disting literele gre¬ 
ceşti IX0XE. Simbolismul acestor scene este uşor de explicat. Omul cu 
mieii este «Bunul Păstor» (Mîntuitorul), motiv întîlnit şi pe alte monu¬ 
mente creştine (picturi din catacombe, sarcofage, geme etc.), pasărea 
este porumbelul, simbolul Duhului Sfînt, omul care cade din corabie şi 
monstrul marin simbolizează pe Iona înghiţit de chit. în sfîrşit, crip¬ 
tograma creştină, formată din cuvintele 1X0X2, întîlnită pe numeroase 
obiecte paleocreştine, trebuie citită : ’I (tjoodC) X (piaToC) 0 (eoo) X (loS) 
S(fl>T 7 jp), adică «Iisus Hristos, Fiul lui Dumnezeu Mîntuitorul», iar cuvîntul 
ilUi înseamnă peşte, acesta fiind unul din simbolurile creştine din pri¬ 
mele secole. 

Gemă este tot din secolul IV. Este un exemplar destul de rar avînd 
grupate la un loc atîtea scene, fiind şi de o minunată execuţie tehnică. 
Provine probabil din Răsăritul creştin grecesc. 

Gemă zisă de la Budapesta. Tot în Transilvania s-a descoperit, în- 
tr-un loc necunoscut, o altă gemă, păstrată în colecţia de antichităţi a 
Muzeului naţional ungar din Budapesta. De dimensiuni reduse (1 X 0-8 
cm.), gemă înfăţişează tot scena «Bunului Păstor». Pe un mic postament 
stă un bărbat, îmbrăcat în tunică, pe cap cu un fel de căciulă, purtînd 
un miel pe umeri, pe care-1 ţine de picioarele dinainte cu mîna dreaptă, 
iar mîna stingă pare a fi dusă la spate ori aşezată pe şold. Jos, în dreap¬ 
ta şi în stînga lui, se află cîte un miel, în picioare, cu capetele în afară. 
Deasupra capetelor celor doi miei, se află cîte un peşte aşezat vertical, 
unul cu capul în sus, altul cu capul în jos. în stînga păstorului (deci în 
dreapta noastră), plecînd de pe acelaşi mic postament, se înalţă un co¬ 
pac cu mai multe ramuri, înclinate după marginea gemei. Deci avem o 
gemă complet deosebită de cea de la Turda. 

Altarul funerar de la Cluj. în anul 1927 s-a descoperit la Cluj-Na- 
poca un altar funerar roman, care poartă inscripţia : «D(is) Mţanibus) 
Cl(audius) Valentinus vix(it) annis XX, Valeria Valentina filio piissi- 
m(o)», : iar dedesubt, în monogram, formula : «s(it) t(ibi) t(erra) l(evis)». 
Această piatră funerară păgînă a fost din nou folosită ca sicriu, de un 
creştin pe la începutul secolului IV, cînd faţa cu inscripţia a fost aşe¬ 
zată în jos, formînd baza cutiei sarcofagului. Cu prilejul acestei reîntre- 
buinţări, s-a săpat semnul crucii în litera O din ultimul rînd (cuvîntul 
filio) şi s-au tăiat în chip stîngaci în cerc (la sit tibi terra levis), două 
litere : A şi E, explicate ca semne pentru simbolurile A şi £2. Caracterul 

creştin al monumentului a fost semnalat de prof. C. Daicoviciu. Azi se 
păstrează în Muzeul arheologic din Cluj-Napoca, 

Partea superioară a unui monument funerar, păstrat în lapidariul 
Muzeului arheologic din Cluj-Napoca, datează de pe la mijlocul secolu¬ 
lui III şi provine, probabil, de la Ampelum (Zlatna). Este ornamentat pe 
toate patru laturile, pe una o figură de leu, pe alta un cap de om cu părul 
şi barba zburlite, iar pe cele două laturi mici cîte un delfin. Pe unul din 
delfini a fost săpat ulterior, prin secolul IV, semnul crucii, probabil cu 
prilejul unei noi întrebuinţări a monumentului ca piatră de mormînt 
pentru un creştin. 

în Transilvania s-au descoperit şi cîteva opaiţe creştine, pe care 
s-a imprimat semnul crucii. De pildă : un opaiţ de lut descoperit pro¬ 
babil la Apulum (azi în Muzeul Brukenthal din Sibiu) ; un opaiţ de 
bronz descoperit în împrejurimile oraşului Dej (probabil la Gherla sau 
Căşei, importante centre militare şi civile romane), păstrat în Muzeul 
arheologic din Cluj (azi în Muzeul de Istorie al R.S.R.) ? trei opaiţe de 
lut în Muzeul Ţării Crişurilor din Oradea (unul provine din colecţia 
arheologului Şt. Teglas din Turda) ; un opaiţ descoperit la Mercheaşa 
(jud. Braşov), azi în Muzeul Brukenthal din Sibiu ; o lucerna de lut, 
produs al unui ceramist daco-roman, păstrată în Muzeul arheologic din 
Deva ; recent un opaiţ la Sarmizegetusa ş.a. 

Pe lîngă aceste piese care au caracter creştin neîndoielnic, am mai 
putea indica unele pe care arheologii le consideră ca avînd un «carac¬ 
ter creştin nesigur» : un opaiţ de lut, fără simboluri creştine, descope¬ 
rit probabil la Apulum, care se află în Muzeul Brukenthal din Sibiu ; 
un opaiţ de lut, probabil tot din Apulum, aflat în Muzeul din Alba Iu¬ 
da (acum dispărut) ; un alt opaiţ din lut, descoperit în 1956 în cartierul 
Partoş din Alba Iulia, în acelaşi muzeu ; un opaiţ de bronz în formă de 
peşte, descoperit la Lipova, păstrat în Muzeul din Eger (Ungaria) ş.a. 

Toate sînt socotite de arheologi ca aparţinînd secolelor IV—V. 
Probabil provin din regiunile Orientului apropiat sau din Africa de nord. 

Cîteva obiecte paleocreştine s-au descoperit în Banat. Astfel în 
1841, cu prilejul construirii bisericii ortodoxe din Băile Herculane, s-au 
descoperit un inel oval de aur cu gemă, pe care sînt gravaţi un păun 
şi un delfin, simboluri specific creştine. Gemă se păstrează Intr-un mu¬ 
zeu din Viena, unde a intrat îndată după descoperire (pentru caracterul 
creştin al gemei s-au pronunţat I. Barnea şi M. Macrea, iar C. Daico¬ 
viciu şi D. Protase o socotesc de caracter creştin îndoielnic). 

Tot în Banat s-au găsit : un inel de bronz cu cruce, în rîul Caraş ; un 
inel de bronz cu cruce în Sacoşul Turcesc, lingă Timişoara (azi în Mu¬ 
zeul din Timişoara) ; un capac de lut cu cruce la Tibiscum (Jupa lingă 
Caransebeş). 

Cîteva obiecte au fost descoperite în Banatul iugoslav de astăzi, 
care făcea parte din fosta provincie romană Dacia : o cruce de metal 
alb, fără ornamentaţie, cu un orificiu pentru suspensie, aflată la Vîrşeţ ,• 
două cruci mici, identice, la Dubovăţ. 

In Oltenia, s-au descoperit cîteva piese paleocreştine la Romula 
(azi Reşca, jud. Olt), oraş înfloritor în părţile de sud ale Daciei. Aici 
s-au găsit două opaiţe decorate cu cruci, o cruciuliţă de bronz şi o bu¬ 
cată de cărămidă imprimată cu peşti şi cruciuliţe. Tot de aici provin 
cîteva geme din secolele III—IV : una pe care sînt gravaţi doi delfini, 
alta cu doi peşti aşezaţi simetric de o parte şi de alta a unei cruci, o 
alta cu doi păuni susţinînd o cruce ş.a. 

La Răcari — Dolj s-a descoperit un candelabru fragmentar din 
bronz, avînd baza decorată cu peştişori (sec. IV—V), la Bumbeşti — 
Gorj un opaiţ decorat cu o cruce, la Drobeta-Turnu Severin un opaiţ cu 
toartă cruciformă (sec. V—VI). Numeroase obiecte paleocreştine s-au 
descoperit la Sucidava (azi Celei-Corabia), de care ne vom ocupa cu 
alt prilej. 

Biserica paleocreştină de la Slăveni-Olt. în 1963, în cadrul săpătu¬ 
rilor arheologice efectuate în pretoriul castrului roman de la Slâveni — 
jud. Olt (construit în timpul lui Septimiu Sever — 193—211, părăsit pe 
la mijlocul secolului III), s-au descoperit urmele unui lăcaş de cult creş¬ 
tin din a doua jumătate a secolului al IV-lea, ridicat peste ruinele fos¬ 
telor clădiri romane. A îndeplinit această funcţie pînă la mijlocul seco¬ 
lului următor. Are o lungime de 16 m. şi o lăţime de 7 m., ca altar folo- 
sindu-se absida unei capele păgîne (sacelum), incit lungimea totală a 
bisericii ajungea la 21 m, A fost construită rudimentar, din piatră, că¬ 
rămidă şi ţigle, legate cu lut cleios. în biserică s-au descoperit mono¬ 
grama XP, gravată pe o placă, precum şi un mormânt, probabil al unui 
martir. Biserica de la Slăveni este o nouă dovadă a continuităţii popula¬ 
ţiei daco-romane încreştinate din Dacia, fiind cel mai vechi lăcaş de 
cult creştin cunoscut in nordul Dunării. 

Descrierea acestor materiale paleocreştine, majoritatea datînd din 
secolul IV, precum şi răspîndirea lor pe teritoriul fostei provincii Da¬ 
cia, ne îngăduie să facem cîteva constatări. 

Prima constatare este aceea că avem relativ puţine obiecte cu sim¬ 
boluri creştine sau monumente romane din secolele II—III «încreştina- 

te» în secolul IV, toate fiind găsite întîmplător. în afară de biserica pa¬ 
leocreştină de la Slăveni — Olt, din secolul IV, pînă acum singurul monu¬ 
ment de acest gen cunoscut în ţinuturile daco-romane din nordul Dună¬ 
rii, nu cunoaştem nici un monument paleocreştin de mari proporţii. O 
explicaţie a acestui fapt poate fi găsită numai în condiţiile cu totul par¬ 
ticulare, de ordin politic şi social-economic, care s-au creat aici la pe¬ 
riferia lumii romano-bizantine'în secolele IV şi V. 

A doua constatare este aceea că majoritatea obiectelor descrise mai 
sus nu sînt produse locale, ci sînt originare din Italia, din Africa de 
nord, din Pannonia, din Illyricum, de unde au ajuns în teritoriile car¬ 
patice, pentru a satisface nevoile religioase ale unor comunităţi daco- 
romane creştine. Originea lor constituie o mărturie, de ordin arheolo¬ 
gic, că învăţătura creştină a pătruns în Dacia din sudul Dunării, dar şi 
o mărturie asupra legăturilor pe care le aveau strămoşii noştri cu aces¬ 
te regiuni. De fapt, după părăsirea Daciei, fosta provincie era orientată, 
sub raport economic şi cultural, spre Illyricum, Pannonia şi nordul Ita¬ 
liei. Aceste prime constatări nu exclud, fireşte, putinţa existenţei unor 
creştini izolaţi şi în secolele anterioare, lucru pe care l-am subliniat şi 
cu alt prilej. 

A treia constatare este că toate aceste obiecte paleocreştine din 
secolul IV s-au descoperit numai în teritoriile care aparţinuseră înainte 
imperiului roman, deci în fosta provincie Dacia Traiană, altfel spus, în 
teritorii care erau romanizate chiar înainte de secolul IV. Ele s-au des¬ 
coperit în localităţi care erau cunoscute ca mari centre urbane (Potais- 
sa, Apulum, Napoca, Ampelum, Porolissum), sau în aşezări rurale (Bier- 
tan, Romula), cunoscute din timpul ocupaţiei romane. 

în ce priveşte posesorii acestor materiale paleocreştine, — ţinînd 
seama de răspîndirea lor teritorială, de caracterul lor, ca şi de realităţile 
populare şi social-economice din fosta provincie — cercetătorii susţin, 
pe bună dreptate, că ele nu puteau să aparţină decît populaţiei daco-ro¬ 
mane rămasă aici după 271. 

în nici unul din complexele arheologice aparţinătoare goţilor nu 
există obiecte cu caracter creştin. La populaţiile migratoare de pe terito¬ 
riul fostei provincii Dacia (în speţă la goţi şi la gepizi), noua învăţătură 
va pătrunde ceva mai tîrziu. Singură populaţia daco-romană «prin felul 
ei de viaţă anterior, roman-provincial, constituia mediul prielnic pen¬ 
tru propagarea noii religii în haină latină, într-o formă simplă, populară, 
fără aşezăminte religioase impunătoare şi fără vreo organizare biseri¬ 
cească superioară» (D. Protase, Problema continuităţii in Dacia, Buc,, 
1966, p. 157). 

Concluzii: Materialele paleocreştine descrise mai sus consti¬ 
tuie o mărturie puternică in sprijinul tezei continuităţii populaţiei ro¬ 
manice in Dacia carpatică după retragerea lui Aurelian. în acelaşi 
timp ele sint o mărturie că învăţătura creştină avea, în secolul IV, 
rădăcini adine infipte in pământul pe care trăim. Toţi istoricii şi ar¬ 
heologii admit că după Constantin cel Mare — mai precis după 313 — 
se poate vorbi de o generalizare a creştinismului in lumea daco¬ 
română din nordul Dunării. 

Am arătat în paginile precedente că de pe la mijlocul secolului III, 
ca urmare a crizei economice prin care trecea imperiul roman, Dacia a 
început' să fie părăsită de oamenii de afaceri, iar în anul 271, sub îm¬ 
păratul Aurelian, a avut loc părăsirea oficială a fostei provincii, prin 
retragerea administraţiei şi a legiunilor în sudul Dunării. 

în Dacia s-au aşezat apoi pe rînd, şi vremelnic — alături de popu¬ 
laţia autohtonă daco-romană, — o serie de populaţii migratoare : goţi, 
huni, gepizi, avari, slavi, iar mai tîrziu pecenegi şi cumani. 

Migraţia goţilor. Cei dinţii care şi-au făcut apariţia au fost goţii, 
pbp.or de neam germanic, originar din Peninsula Scandinavică şi din păr¬ 
ţile de nord ale Europei Centrale. Probabil pe la începutul erei creştine 
au început să coboare treptat spre sud, în mai multe valuri. O parte din 
ei se găseau, încă de la sfîrşitul sec. II, în nordul Mării Negre, în silvo- 
sfepa dintre Nipru şi Don. Un alt grup, cunoscut sub numele de gepizi, 
a coborît mai tîrziu. începînd cu prima jumătate a secolului III se cu¬ 
nosc şi ciocniri între goţi şi armatele romane din Dacia şi Moesia. A- 
tacurile lor împotriva imperiului le-au făcut de regulă împreună cu tri¬ 
burile de carpi din Dacia rămasă în afara provinciei romane. în anul 
251 împăratul Trebonianus Gallus — în urma unei înfrîngeri a oştilor 
romane la Abrittus, — a încheiat chiar o pace cu goţii, cedînd coaliţiei 
goto-carpice unele teritorii din Dacia, cu condiţia să nu mai atace po¬ 
sesiunile romane. 

Pe teritoriul ţării noastre, goţii (cu cele două mari ramuri ale lor : 
răsăriteană, a ostrogoţilor sau a greutungilor şi apuseană, a vizigoţilor 
sau a tervingilor) s-au putut aşeza numai către sfîrşitul secolului III, iar 
efectiv numai în secolul IV, întîi ca federaţi sau clienţi ai imperiului. 

împăratul Aurelian le-a cedat Dacia, pentru a putea salva provinciile 
învecinate, Moesia şi Illyricum. Cercetările arheologice au dovedit că 
stăpînirea gotică asupra fostei provincii Dacia a fost mai mult nominală 
decît reală, ei fiind prezenţi mai ales sub forma unor tabere în mijlocul 
populaţiei autohtone. Din această pricină ei n-au avut nici o influenţă 
asupra autohtonilor romanizaţi din Dacia, iar limba daco-romanilor n-a 
fost înrîurită de a goţilor. N-au mai rămas de la ei decît unele vestigii 
materiale atît în Transilvania cît şi în cîmpia munteană. După aşezarea 
lor în Dacia, au avut noi lupte cu imperiul roman. De pildă, în anul 332 
oştile romane conduse de fiul lui Constantin cel Mare, Constantin II, au 
trecut Dunărea, atacînd şi învingînd pe goţi. Cîmpia munteană, pînă la 
«brazda lui Novac», care era un val roman ridicat acum, a ajuns din 
nou sub stăpînirea romană, pentru trei-patru decenii. A început de în¬ 
dată şi construirea de întărituri pe malul stîng al Dunării. Cu cîţiva ani 
înainte se construise un pod de piatră peste Dunăre (324—328), la Su- 
cidava (azi Celei), la gura Oltului. Şoseaua romană de-a lungul Oltului 
spre Transilvania a fost refăcută. în apropiere de Olteniţa s-a ridicat ce¬ 
tatea numită Constantiniana Daphne. Toate aceste lucrări erau destinate 
apărării populaţiei romanizate rămase în nordul Dunării, care din punct 
de vedere economic, cultural şi militar era considerată ca parte inte¬ 
grantă a populaţiei din imperiu. Mai tîrziu, în anii 367 şi 369, împăratul 
Valens a întreprins două expediţii împotriva goţilor, in nordul Dunării, 
acestea avînd în frunte un renumit conducător, cu numele Athanaric. 

în anul 376, goţii au fost zdrobiţi de huni, undeva în regiunile răsă¬ 
ritene extra-carpatice, fapt care a determinat o emigrare masivă a lor 
în sudul Dunării, unde au avut noi lupte cu împăratul Valens, în cursul 
cărora acesta şi-a pierdut viaţa (378). O parte din ei au rămas definitiv 
aici, alţii au plecat în spre apus. Vizigoţii au ajuns pînă în sudul Galliei, 
apoi în Spania, unde au întemeiat un regat, iar ostrogoţii au izbutit, mai 
tîrziu, să ocupe Italia (493), ajungînd sub regele lor Teodoric, la o în¬ 
semnătate deosebită. 

Puţinii goţi rămaşi în părţile noastre au dispărut treptat în masa 
populaţiei autohtone, care, cum am arătat şi mai sus, a continuat să fie 
prezentă peste tot şi după anul 27.1. 

în ciuda faptului că se aşezaseră aici unele triburi germanice, des¬ 
tul de răsfirate, procesul de romanizare s-a menţinut şi întărit. La a- 
ceasta au contribuit mai mulţi factori, între care : menţinerea cetăţilor 
imperiale de pe malul stîng al Dunării, predominarea economiei romane 
cu moneda ei în toată Dacia, existenţa podului de piatră peste Dunăre 
şi refacerea şoselei către Transilvania, pomenită mai sus. Faptul că 

populaţia din Dacia vorbea limba latină, i-a îngăduit să păstreze legături 
neîntrerupte cu populaţia de aceeaşi limbă din sudul Dunării, pentru că 
Moesia Superior, Dacia Ripensis şi Mediterranea, Dardania, Prevalita- 
nia, care ţineau de prefectura Illyricului, Moesia Inferior şi Scythia Mi¬ 
nor, care ţineau de prefectura Orientului (dieceza Tracia), erau, cu ex¬ 
cepţia unor oraşe, teritorii de limba latină. 

Creştinarea goţilor. Goţii au cunoscut creştinismul încă pe cînd lo¬ 
cuiau în nordul Mării Negre. Ajungînd la Dunăre, numărul creştinilor 
s-a înmulţit, căci învăţătura creştină era răspîndită acum printre ei de 
numeroşii captivi pe care îi aduceau cu orilejul expediţiilor lor în Asia 
Mică şi în Peninsula Balcanică şi, poate, de unii soldaţi de neam got 
care slujeau în armata romană. Ajungînd pe teritoriul patriei noastre 
de azi, e posibil să fi contribuit la încreştinarea unora din ei şi unii 
credincioşi daco-romani. 

La Sinodul I ecumenic de la Niceea (325), a luat parte şi episcopul 
Teofil «al Goţiei», care era un ortodox. Probabil el era episcopul goţi¬ 
lor aşezaţi pe atunci în ţara noastră care se numea, după ei, Goţia. 
După alţi cercetători, prin «Goţia» trebuie să înţelegem Crimeea. Alte 
ştiri despre el nu avem. 

Sub împăratul Constanţiu II (337—361) a fost exilat în Scythia Mi¬ 
nor un călugăr eretic, Audius, originar din Mesopotamia. El fusese con¬ 
damnat de un sinod pentru propovăduirea unui rigorism exagerat. Tre- 
cînd şi în nordul Dunării, între goţi, a insuflat unora din ei rigorismul 
său moral, fapt care a dus şi la înfiinţarea unor mînăstiri. A fost hiro¬ 
tonit episcop de către un alt episcop care aderase la învăţătura sa. La 
rîndul său, a hirotonit şi el alţi episcopi, între care cunoaştem pe Ura- 
nius, originar tot din Mesopotamia şi Silvartus, un localnic. 

După moartea acestora, nu mai ştim nimic despre audienii din nor¬ 
dul Dunării. Probabil au părăsit secta sau au fost alungaţi de aici în 
timpul persecuţiei regelui got Athanaric. Toate aceste ştiri le avem de 
la scriitorul bisericesc Sfîntul Epifanie din Salamina (c. 315—403), în lu¬ 
crarea sa Panarion sau împotriva tuturor ereziilor. 

Ulfila. în anul 341, cu prilejul unui sinod semiarian ţinut la Antio- 
hia, s-a prezentat acolo şi un sol al goţilor din nordul Dunării, cu nu¬ 
mele Wulfila (cum scriu istoricii Cassiodor şi Iordanes) sau Ulfilas şi 
Urfilas (cum scriu istoricii bisericeşti Socrate, Sozomen, Teodoret ş.a.), 
care îl căuta pe împăratul Constanţiu II. 

Ulfila era descendentul unei familii greceşti din Capadocia, depor¬ 
tată în ţara goţilor, unde s-a asimilat acestora. Se poate ca unul din 

părinţii lui să fi fost got. S-a născut în jurul anului 310, în nordul Du¬ 
nării şi s-a bucurat de o educaţie îngrijită. Pe lîngă limbile greacă şi 
gotă pe care le cunoştea din familie, a învăţat şi limba latină, care se 
vorbea în aceste părţi. Cu toate că în momentul în care a fost trimis 
în solia amintită era pe treapta cea mai de jos în ierarhia bisericească, 
fiind numai lector sau citeţ, i s-a încredinţat misiunea respectivă dato¬ 
rită cunoştinţelor sale de limbi şi destoiniciei sale. La Antiohia, a fost 
hirotonit episcop de către semiarianul Eusebiu al Constantinopolului, 
fost al Nicomidiei. în asemenea împrejurări, a primit mărturisirea de 
credinţă foarte puţin ariană (semiariană) a acestui sinod, pe care el a 
dezvoltat-o mai tîrziu în ariană. Reîntors acasă, Ulfila a început să pro¬ 
povăduiască cu însufleţire pe Hristos, mai ales că mulţi dintre goţi erau 
pagini. în acest scop, el a creat un alfabet propriu, gotic, şi a început 
traducerea Bibliei în limba gotică. 

Activitatea sa misionară a fost însă tulburată în curînd de o prigoa¬ 
nă dezlănţuită împotriva goţilor creştini de regele Athanaric, în anul 
348. Acesta l-a obligat să treacă în Moesia, împreună cu un mare grup 
de conaţionali creştini. După părerea unor cercetători, s-ar fi aşezat în 
oraşul Nicopolis ad Istrum (după alţii la Durostorum), unde şi-a reluat 
lucrarea evanghelizatoare, fiind totodată şi un cîrmuitor politic al go¬ 
ţilor de acolo, Bucurîndu-se de ocrotirea împăraţilor Constanţiu H (337 
—361) şi Valens (364—378), care erau arieni, Ulfila a creat în jurul său 
o adevărată şcoală teologică, trimiţînd misionari îndeosebi la cei din 
neamul său. Acolo a terminat de tradus Biblia în limba gotică, pentru 
cei de un neam cu el, lăsînd netraduse — cum ne spun documentele 
vremii — cărţile Regilor, întrucît acestea ar fi constituit un îndemn pen¬ 
tru goţi de a reveni la obiceiurile lor războinice. «Biblia gothica», cum 
se numeşte traducerea sa, are la bază textul grec. La nevoie, a creat 
cuvinte noi, ţinînd seama de spiritul limbii gote, iar unde n-a găsit cu¬ 
vinte potrivite, a păstrat pe cele greceşti. Traducerea lui Ulfila a fost 
apoi mult timp folosită de neamurile germanice, circulînd în numeroase 
copii-manuscrise (cel mai vestit e Codex Argenteus Upsaliensis, din se¬ 
colele V—VI). 

în 360 participă la un sinod în Constantinopol, fapt consemnat de 
istoricii Socrate şi Sozomen, în urma căruia s-au întărit şi mai mult con¬ 
vingerile sale ariene. 

Prin anii 370—372 a izbucnit, în nordul Dunării, o nouă prigoană 
anticreştină pornită -de acelaşi rege got Athanaric. Cu acest prilej, o 
altă parte dintre goţii creştini nord-dunăreni, conduşi de Fritigern, au 

trecut în Moesia, obţinînd, la stăruinţele lui Ulfila, drept de azil din 
partea împăratului Valens, care profită de situaţie pentru a le impune 
credinţa sa ariană. 

. După o activitate misionară de 40 de ani, Ulfila şi-a dat obştescul 
sfîrşit prin anul 383 la Constantinopol (după alţii în 381 sau 382), unde 
a fost chemat la un sinod, de către împăratul Teodosie I ceh Mare 
(379—395). ' 

ţ Unul din ucenicii săi, Auxentius, ajuns episcop în Durostorum 
după moartea lui Ulfila, ne-a lăsat un fel de panegiric despre dascălul 
său, cu titlul Epistula de fide, vita et obilu Ulfilae (Scrisoare despre 
credinţa, viaţa şi sfîrşitul lui Ulfila), din care cunoaştem unele date bio¬ 
grafice despre el. între altele, în scrisoare se spunea: că Ulfila predica 
în ţinuturile dunărene în trei limbi, greacă, latină şi gotă, şi că «a lă¬ 
sat mai multe tratate şi comentarii în aceste trei limbi». în aceeaşi scri¬ 
soare este expusă şi doctrina lui Auxenţiu, care, în fond, a fost şi a das¬ 
călului său Ulfila, o doctrină ariană. 

Rezulta deci, din cele înfăţişate pînă aici, că învăţătura creştină la 
goţi s-a răspîndit şi pe teritoriul de azi al patriei noastre şi că ttot aici 
s-a creat primul lor alfabet şi s-a început lucrarea de tălmăcire a Sfintei 
Scripturi în limba gotică. 

Persecuţiile goţilor împotriva creştinilor din Dacia. Din actele timpu¬ 
lui avem şi alte ştiri în legătură cu viaţa creştină la goţii aşezaţi în 
ţara noastră. Am arătat mai sus că regele lor Athanaric dezlănţuise o 
persecuţie împotriva creştinilor, în jurul anului 348, care a determinat 
emigrarea lui Ulfila în sudul Dunării (persecuţia e atestată şi de o ca¬ 
teheză a Sf. Chirii al Ierusalimului, care aminteşte de unii martiri goţi şi 
perşi ucişi atunci). Activitatea misionară a lui Ulfila în nordul Dunării, 
întreruptă în 348, a fost continuată de ucenicii săi. între .aceştia, unul 
cu numele Eutihie, originar din Capadocia, este amintit într-o corespon¬ 
denţă a Sfîntului Vasile cel Mare de prin anii 373—374, de care vom 
aminti mai jos. Probabil acesta şi-a sfîrşit viaţa printre goţi, înainte de 
marea persecuţie a lui Athanaric din anul 372. 

Cea de-a doua persecuţie a lui Athanaric s-a dezlănţuit în urma 
războaielor pe care le-a purtat eu împăratul Valens, care trecuse în 
nordul Dunării de două ori (367 şi 369). Războiul s-a încheiat cu victoria 
lui Valens, care a încetat să mai considere pe goţi vasali credincioşi, 
suprimîndu-le şi subsidiile pe care le primeau din imperiu. Drept răzbu¬ 
nare, prin anii 370—372, Athanaric a pornit o prigoană sîngeroasă îm¬ 
potriva creştinilor din regatul său, pe care îi bănuia că sînt în legătură 
cu bizantinii. 

Persecuţia este descrisă şi de istoricul bisericesc Sozomen. Numele 
unor martiri din acest timp le aflăm intr-un fragment de calendar got, 
păstrat numai pentru zilele de 23 octombrie—30 noiembrie, precum şi 
din alte acte martirice. Cunoaştem, de pildă, pe preoţii Verca şi Batwin 
sau Bathusios cu doi fii şi două fiice, un călugăr Arpila, 11 bărbaţi, 7 
femei şi un altul, în total 26 de martiri, cunoscuţi cu numele, în afară 
de alţii, anonimi. Ei ar fi îndurat martiriul la porunca unui şef local cu 
numele Vingurich. Se crede că aceştia au fost arşi intr-o* biserică un¬ 
deva la vărsarea Argeşului în Dunăre, aşa cum ar reieşi şi din relatarea 
lui Sozomen. O notiţă din şinaxare arată că rămăşiţele acestor martiri 
au fost strînse de o creştină cu numele Gaatha, soţia unui conducător 
got şi fiica ei Dulcilla, care le-au transportat, cu ajutorul creştinului 
Vellas, la Cizic, pe malul asiatic al Mării de Marmara, unde se afla o 
colonie de goţi creştini. Dulcilla a rămas acolo, iar Gaatha şi Vellas, 
reîntorşi în Goţia, au fost ucişi cu pietre. 

Sinaxarele pomenesc şi de alţi martiri ai persecuţiei lui Athanaric. 
Aşa a fost Sfîntul Nichita,ar$ de viu, ca şi martirii din calendarul got, 
poate într-o zi de 15 septembrie. Probabil era descendent al unei familii 
de captivi greci creştini aduşi- de goţi din Cilicia ori din Asia Mică. 
Numai aşa ne putem explica faptul că moaştele i-au fost duse în Cilicia 
şi aşezate într-o biserică din oraşul Mopsuestia, într-o zi de 15 septem¬ 
brie, în preajma sinodului IV ecumenic din 451. Din această mutare a 
moaştelor într-o biserică ortodoxă, dar şi faptul că e pomenit în Mineiele 
noastre, deducem că era ortodox. în secolul XV moaştele sale au fost 
mutate în biserica Sfîntul Nicolae din Veneţia. Popularitatea lui la noi 
se datoreşte nu numai faptului că a păstorit pe pămîntul ţării noastre, 
ci şi pentru că purta acelaşi nume cu episcopul Remesianei care, în 
anii următori, a desfăşurat o intensă activitate misionară şi catehetică 
la daco-romanii din sudul Dunării. Uneori a şi fost confundat cu acesta 
şi numit «Romanul» ; alţii — spre a-1 deosebi — l-au numit «Gotul». 

Martiriul Sîîntului Sava. Ştiri mult mai bogate avem însă despre un 
alt martir din persecuţia lui Athanaric şi anume despre Sfîntul Sava. 
Pătimirea sa este relatată de un document contemporan şi anume de o 
Scrisoare a Bisericii din Goţia către Biserica din Capadocia, scrisă prin 
373—374, cu prilejul mutării moaştelor sale în Capadocia, care de fapt 
este însuşi actul său martiric. 

Din cuprinsul scrisorii, reiese că Sava era grec de neam, credincios 
ortodox, care trăia în feciorie, post şi rugăciune, intr-un sat din Munte¬ 
nia de azi, între păduri, cîntînd psalmi în biserică. Cînd cîrmuitorii goţi 
au început prigoana împotriva creştinilor, silindu-i să mănînce din cele 

jertfite idolilor, Sava a respins încercarea consătenilor săi pagini de 
ă-1 scăpa, oferindu-i spre mîncare cărnuri nejertfite, substituite de ei ce¬ 
lor, jertfite idolilor, în acelaşi timp, îndemna şi pe ceilalţi creştini să 
refuze o astfel de scăpare. Acest lucru a supărat pe păgîni, care l-au 
alungat din sat, neîngăduindu-i să se reîntoarcă decît după trecerea 
unui timp, 

Apropiindu-se sărbătoarea Paştilor din anul 372, persecuţia lui 
Athanaric împotriva creştinilor a pornit cu şi mai multă cruzime. Din 
această pricină, unii dintre ei — preoţi şi credincioşi — au fost nevoiţi 
să se refugieze «din Goţia», peste Dunăre, în «Romania» (Twjiavia), 
adică într-una din provinciile imperiului roman de răsărit, fie în Moesia, 
fie în Scythia Minor. între cei care au plecat era şi preotul satului res¬ 
pectiv, Sansala (Sansalas). Sfîntul Sava, după cum ne spune actul său 
martiric, s-a îndreptat însă spre un alt oraş (si? sTspav tcoXivJ, al că¬ 
rui nume nu-1 ştim, la preotul Guttica (Guththicas), pentru a prăznui 
Paştile împreună. Pe drum, i s-a arătat un bărbat foarte înalt şi stră¬ 
lucitor la vedere, care i-a poruncit să se întoarcă la preotul Sansala. 
Sfîntul Sava i-a răspuns însă că «Sansala a părăsit ţara» şi a pornit 
mai departe. O zăpadă abundentă a troienit însă drumul, astfel că a fost 
nevoit să se reîntoarcă în sat. Aici l-a găsit pe preotul Sansala, revenit 
între timp, pe ascuns, la păstoriţii săi. A prăznuit Paştile împreună cu 
el şi cu ceilalţi credincioşi. în a treia noapte a Sfintelor Paşti, a sosit 
însă în sat Atharid, fiul unui «regişor» ((kaiXloxoS) got, Rhotestheos, 
cu o ceată de prigonitori. Preotul Sansala şi Sava au fost prinşi 
şi supuşi la chinuri şi siliţi să aducă jertfă idolilor, lucru pe care l-au 
refuzat amîndoi. în faţa răspunsului lui Sava, care a ofensat pe Atha¬ 
rid însuşi, au hotărît să fie înecat în rîul Buzău (Moooato?). I-au prins 
un butuc de lemn după gît, aruncîndu-1 în adîncul apei, în timp ce Sfîn¬ 
tul Sava da laudă lui Dumnezeu că l-a învrednicit să pătimească pentru 
El. Ucigaşii i-au scos trupul neînsufleţit din apă pe malul rîului şi l-au 
părăsit, iar pe preotul Sansala l-au lăsat pradă chinurilor îndurate pînă 
atunci. Probabil el a fost cel care a purtat grija înmormântării trupului 
Sfîntului Sava. Săvîrşirea sa din viaţă s-a petrecut la 12 aprilie 372, a 
cincea zi după Paşti, fiind în vîrstă de 38 de ani. 

La scurt timp după pătimirea lui, s-a răspîndit vestea despre acest 
nou martir, ajungînd pînă la Sfîntul Vasile cel Mare, arhiepiscopul Ce- 
zareei din Capadocia (c. 330—379). Lucrul acesta nu este de mirare, dacă 
ne gîndim la numeroşii capadocieni aşezaţi în ţinuturile dunărene, care 
păstrau legăturile cu pămîntul lor de baştină. Aşa se face că prin anii 
373—374, Sfîntul Vasile a adresat o scrisoare guvernatorului Sciţiei 

Mici, Innius Soranus, tot un capadocian şi probabil rudă cu el, rugîn- 
du-1 să-i trimită moaşte de sfinţi (scrisoarea 155 din colecţia Migne, t. 
XXXII). Rugămintea i-a fost îndeplinită trimiţîndu-i-se chiar moaştele 
Sfîntului Sava, însoţite de acea lungă «Scrisoare a Bisericii lui Dumne¬ 
zeu din Goţia către Biserica lui Dumnezeu care se găseşte în Capado- 
cia şi către toate Bisericile locale ale Sfintei Biserici universale», Care 
de fapt, este actul martiric al Sfîntului Sava. Redactată în limba greacă, 
aceasta este prima lucrare, care se păstrează, scrisă pe teritoriul ţării 
noastre. 

In scrisoare se arăta că moaştele au fost duse mai întîi «în Romania» 
(ete t7]v 'Pa>[iaviav) care ar fi Scythia Minor, în a cărei metropolă, Tomis, 
îşi avea reşedinţa şi guvernatorul Iunius Soranus. Probabil ele au stat 
la Tomis, iar de aici, «cu voia sfatului clerului (prezbiteriu)» (Sta 
too irpeaBoTepio»), au fost trimise în Capadocia. Desigur trimiterea lor s-a 
făcut prin osîrdia episcopului de atunci al Tomisului, care, după toate 
probabilităţile, era Vetranion sau Bretanio, atestat în mod sigur în scaun 
în anul 369. Mai mult, episcopul tomitan a alăturat şi o scrisoare perso¬ 
nală către Sfîntul Vasile cel Mare. 

Aşa stînd lucrurile, desigur că şi scrisoarea Bisericii din Goţia este 
întocmită tot de episcopul Vetranion, care se poate să fi avut sub Cîr- 
muirea sa duhovnicească şi pe credincioşii din ţinuturile Buzăului,' unde 
pătimise Sfîntul Sava, aşa încît era îndreptăţit sa se ocupe de întocmi¬ 
rea actului martiric al unui sfînt din eparhia sa. Era şi firesc, pentru că 
Iunius Soranus nu putea trata problema trimiterii moaştelor Sfîntului 
Sava în Capadocia decît cu ierarhul locului, deci eu Vetranion. Presu¬ 
punem că scrisoarea s-a întocmit pe baza relatărilor lui Sansala, el fi¬ 
ind martor ocular al pătimirii Sfîntului Sava. 

îndată după primirea darului, Sfîntul Vasile a mulţumit prin două 
scrisori, socotite de unii ca adresate nu lui Vetranion, ci lui Asholiu al 
Tesalonicului. Cercetînd însă cuprinsul lor, constatăm cu uşurinţă 
ca adevăratul lor destinatar era Sfîntul Vetranion, deci o dovadă în 
plus că el era şi autorul actului martiric. Astfel, în ambele scrisori 
destinatarul e numit «theosevis», termen rezervat clerului şi îndeosebi 
episCopilor. Iar în cea de-a doua scrisoare, Sfîntul Vasile scria : «tu ai 
cinstit pămîntul patriei tale (Capadocia, n.n.) cu un martir care a înflo¬ 
rit de curînd pe pămîntul barbar (Goţia, n.n.) care este învecinat cu al 
vostru» (Scythia Minor, n.n.). 

Rămîne de lămurit şi problema cărui neam aparţinea Sfîntul Sava 
supranumit Gotul? Atît numele, capadocian, cît şi faptul că Sfîntul Va- 

sile cel Mare, guvernatorul Iunius Soranus, amîndoi capadocieni, pre¬ 
cum şi Sfîntul Vetranion, originar poate tot din acele părţi, au depus 
atîta stăruinţă pentru mutarea moaştelor şale în Capadocia, ne fac să 
credem, că Sfîntul Sava era originar tot de aici, deci un descendent, al 
captivilor greci aduşi de goţi în Dacia. în ce priveşte preotul Guttica, 
acesta, după cum îl arată şi numele, era got. Despre Sansala, considerat 
pînă acum got, s-a emis mai nou ipoteza că ar fi de origine daco-ro¬ 
mană, ceea ce pare puţin probabil. - . 

Concluzii. Din toate cele relatate pînă aici, se pot desprinde 
mai multe concluzii. în primul rînd, constatăm că în nordul Dunării 
pulsa o viaţă creştină intensă, fiind aici biserici, preoţi, cmtăreţi 
' (Sfîntul Sava «cînta psalmi» în biserică) şi credincioşi care prăznu- 
iau anumite sărbători (învierea Domnului). învăţătura creştină era 
atît de răspînditâ şi la sate, Incit chiar şi ţăranii păgîni priveau cu 
simpatie pe creştini, pe care căutau să-i apere de prigonitori (căzui 
Sfîntului Sava, pe care consătenii lui au vrut sâ-1 scape de pedeapsă). 
Rezultă de aici că era posibilă convieţuirea « barbarilor» cu populaţia 
daco-romană. O altă constatare este aceea că creştinii din nordul 
Dunării, deşi au trăit între goţii arieni, ţineau rînduielile ortodoxe, 
potrivit celor hotărîte de sinodul I ecumenic de la Niceea. Deci creş¬ 
tinismul goţilor n-a avut nici un îel de înrîurire asupra daco-roma¬ 
ni lor. Dacă Sîîntul Sava şi cei doi preoţi ar ii fost arieni, desigur nu 
se depunea nici o stăruinţă pentru aducerea moaştelor sale In Ca¬ 
padocia. în sîîrşit, constatarea cea mai preţioasă pentru noi este 
aceea că populaţia daco-romană a continuat să existe şi sub goţi, 
pâstrînd legături neîntrerupte cu populaţia de limbă latină din sudul 
Dunării (Romania). Mai mult chiar, se observă o influenţă daco-ro- 
mană în creştinismul goţilor, cum este cazul fiicei conducătorului got 
■ botezată cu numele latin Dulciila, apoi cîţiva sfinţi din fragmentul 
de calendar got, care aveau de asemenea nume latine. 

Ca o concluzie generală, putem afirma că învăţătura creştină -y— 
ortodoxă — era atît de puternică în teritoriile de azi ale patriei noas¬ 
tre în secolul IV, încît din.rîndul credincioşilor de aici unii şi-au jert¬ 
fit viaţa pentru Hristos, învrednicindu-se astfel de cununa muceniciei. 

Am arătat în paginile precedente că în anul 271 a avut loc retra¬ 
gerea în sudul Dunării a legiunilor romane, a administraţiei şi a pătu¬ 
rilor înstărite. Acolo s-a creat o nouă provincie, Dacia Aureliană, îm¬ 
părţită în curînd în două : Dacia Ripensis şi Dacia Mediterranea, situate 
între cele două Moesii. Marea masă a locuitorilor — agricultori şi păs¬ 
tori — a rămas însă pe loc, convieţuind, în continuare, cu felurite nea¬ 
muri migratoare care s-au abătut pe teritoriul fostei provincii. Legăturile 
dintre populaţia romanizată din nordul şi din sudul Dunării au fost per¬ 
manente, Se cunoaşte o neîncetată emigrare a populaţiei din imperiu la 
barbari (adică în nordul Dunării), lucru pe care îl afirmă şi scriitorii 
Paul Orosius şi Salvian din Gallia. Am arătat şi în altă parte că poporul 
şi limba română s-au format în cadrul aşa numitei «romanităţi dună¬ 
rene» a imperiului, în care intrau provinciile din spaţiul carpato-da- 
nubio-balcanic. 

Creştinismul în sudul Dunării. Am arătat în alt loc că învăţătura 
creştină a pătruns în sudul Dunării, deci în Peninsula Balcanică, prin 
lucrarea misionară a Sfîntului Apostol Pavel şi a ucenicilor săi. Desi¬ 
gur aceştia au făcut aici hirotonii de episcopi, preoţi şi diaconi, care 
le-au continuat activitatea misionară. Aşa se face că în provinciile II- 
lyricului a fost o viaţă creştină mult mai bogată decît în nordul Dunării. 

La începutul secolului IV întîlnim un şir întreg de episcopii în pro¬ 
vinciile Illyricului, mai cu seamă pe malul drept al Dunării. Numărul 
lor a crescut desigur după anul 313, cînd s-a promulgat edictul de la 
Mediolanum. Astfel, în provincia Pannonia Inferior (Secunda) existau 
scaune episcopale în oraşele : Mur sa (azi Osiek), Sirmium (Mitroviţa), 
capitala provinciei, fostă şi reşedinţă imperială în secolul IV, probabil 

la Cibalae (Vinkovce sau Vinkovăţ) şi Bassianae (Petrovaţ, pe Dunăre). 
în:Moesia Superior : Singidunum (Belgrad), V iminacium (Kostolaţ), Hor- 
reum Margi (Ciupria) şi Margum (Dobroviţa), toate aflate azi în Iugosla¬ 
via. în Dacia Ripensis : Aquae (Negotin, în Iugoslavia), Ratiaria (Arcer), 
Castra Martis şi Oescus (Gigen), toate în Bulgaria de azi. Poate să fi 
existat un scaun episcopal şi în Bononia (Vidinul de azi). în Dacia Medi- 
terranea : Naisus (Niş), Remesiana (Bela Pelanca), amîndouă în Iugo¬ 
slavia de azi şi Serdica sau Sardica (azi Sofia). în Dardania: Scupi 
(Skoplje), Uipiana (Lipljan), azi amîndouă în Iugoslavia şi altele, mai 
puţin însemnate. în Mbesia Inferior: Novae (Sviştov), Sexanta Prista 
(Russe), Appiaria (Riahovo), Durostorum (Silistra), Abrittus (Razgrad), 
Nicopolis (Nikiup, la sud de Novae), M arcianopolis (Devnja), lîngă Ma¬ 
rea Neagră şi Odessos sau Odyssos (Varna), toate în Bulgaria de azi. 
în Scythia Minor exista o episcopie la Tomis (Constanţa), de care ne 
vom ocupa într-un capitol special. 

în afară de aceste episcopii din provinciile romane sud-dunărene, 
situate în imediata vecinătate a fostei provincii Dacia Traiană, existau 
şi alte episcopii, în celelalte provincii ale Illyricului: Savia, Pannonia 
Superior (Prima), Dalmaţia şi Praevalitania, încît numărul tuturor epis¬ 
copiilor dunărene se ridica la peste 40. 

Comunităţile şi episcopiile din Pannonia Inferior, Moesia Superior, 
cele două Dacii sud-dunărene şi Dardania erau latine, după cum dove¬ 
desc unele inscripţii funerare, precum şi numele ierarhilor. în Moesia 
Inferior şi Scythia Minor numele ierarhilor şi inscripţiile sînt fie în 
greacă, fie . în latină. Din anumite mărturii contemporane ştim că unii 
din episcopii acestor ţinuturi erau oameni învăţaţi, polemişti, scriitori 
bisericeşti de limbă latină, cîteodată apărători ai ţinuturilor pe care le 
păstoreau. Unii au suferit moarte de martiri, ca Irineu din Sirmium 
(t 304). 

Ţinînd seama de caracterul misionar al creştinismului din primele 
veacuri, este sigur că noua învăţătură a lui Iisus Hristos a pătruns din 
sudul Dunării în nordul ei şi prin mijlocirea scaunelor episcopale pe 
care le-am pomenit, dintre care aproximativ 15 erau aşezate pe malul 
drept al Dunării sau în imediata sa apropiere (Singidunum, Viminacium, 
Aquae, Ratiaria, Castra Martis, Oescus, Novae, Sexanta Prista, Appiaria, 
Durostorum, Abrittus, Nicopolis, Marcianopolis, Tomis etc.). 

Răspîndirea creştinismului în afara oraşelor mari—■ mai ales după 
edictul de la Milan — a dus la instituirea unor slujitori speciali care să 
activeze în comunităţile mai îndepărtate de oraşe, în mediul rural. Aceş¬ 
tia erau cunoscuţi sub numele de horepiscopi (XwpsiuaxoTCoi), adică 

episcopi «de sat» sau «de ţară» (V) Aopa-aî = sat). Ei erau un fel de 
arhierei-vicari ai episcopilor eparhioţi în accepţiunea de azi a cuvîn- 
tului, avînd hirotonie de episcopi. Elorepiscopii erau trimişi sau delegaţi 
de episcopii lor . să cerceteze preoţii eparhiei, să instaleze preoţi în pa¬ 
rohii, să hirotonească ei înşişi preoţi şi diaconi (acestea din urmă numai 
cu aprobarea episcopului), să facă hirotesii în treptele inferioare (ci¬ 
teţi, ipodiaconi, exorcişti), să săvîrşească taine şi ierurgii. Aveau şi 
dreptul să participe cu vot deliberativ la lucrările sinoadelor ecume¬ 
nice şi locale. Sînt întîlniţi începînd cu secolul III (după unii cercetă¬ 
tori chiar din secolul II) pînă prin secolele XI—XII, Mai multe canoane 
ale unor sinoade se pcupă de ei (can. 13 al sin. Antiohia, can. 13 al sin. 
Neocezareea, can. 13 al sin, Ancira, can. 8 al sin. I ec., can. 10 al sin. 
Antiohia din 332, can. 2.al sin. IV ec. etc.). 

Deşi nu avem mărturii istorice-literare despre lucrarea horepisco- 
pilor în nordul Dunării, totuşi trebuie să admitem că unii din ei au ac¬ 
tivat şi aici, ca trimişi ai episcopilor de la scaunele pomenite mai sus. 
Existenţa lor se impune dacă ne gîndim şi la faptul că prin anumite 
canoane (can. 2 al sin. II ec., can, 6 al sin. din Sardica, can. 57 al sin. 
Lăodiceea), se interzicea hirotonia de episcopi pentru sate şi oraşe mici; 
ori, după retragerea aureliană înfloritoarele oraşe din fosta provincie 
Dacia Traiană s-au ruralizat. De aceea, aici, în Dacia Carpatică, hor- 
episcopii au fost în drept să-şi exercite atribuţiile treptei lor din împu¬ 
ternicirea episcopilor din sudul Dunării sau a celui din Tomis.Ei hiro¬ 
toneau preoţi, diaconi sau hiroteseau grade inferioare, cercetau biseri¬ 
cile existente şi pe preoţi, instalau preoţi, săvîrşeau diferite slujbe, 
pregăteau catehumenii pentru botez sau predicau acelora care nu cu¬ 
noşteau încă învăţătura creştină. Cateheza, predica şi slujba lor erau 
săvîrşite în limba latină vulgară, cunoscută de daco-romanii de aici. 

Un timp au activat în Biserica veche şi aşa numiţii episcopi 
«poriodeuţi», sau «poriodevţi» (irsptoBeoT^? =. îngrijitor al sufletelor), 
numiţi şi «exarhi», iar latineşte «visitatores», care aveau hirotonie de 
arhiereu. Ei stăteau în cetatea de scaun a episcopului eparhiot, dar se 
deplasau în eparhie cînd dispunea acesta, deci erau un fel de inspectori, 
inferiori horepiscopilor. Au apărut în secolul IV şi s-au menţinut pînă 
prin secolele VIII—IX. Unii poriodeuţi au putut activa şi în teritoriile 
din nordul Dunării ca trimişi ai. episcopilor din sudul ei, îndeplinind 
însărcinările pe care le-am pomenit mai sus pentru horepiscopi. 

Pătrunderea creştinismului în nordul Dunării, la populaţia daco-ro- 
mană de acolo prin aceşti horepiscopi şi episcopi misionari, a fost uşu¬ 
rată şi . de. faptul că sub Constantin cel Mare, imperiul roman de răsă- 

rit a izbutit să cuprindă o largă fîşie de teritoriu în cîmpia olteană şi 
munteană (hotarul nordic fiind cunoscut sub numele de «brazda lui No¬ 
vac»). în anul 324—328, împăratul a construit chiar , un pod peste Du¬ 
năre între Sucidava (lingă Celeiul de azi) şi Ogscus (Gigen, în Bulga¬ 
ria), pentru a lega provinciile din sud cu teritoriile din nordul Dunării. 
Acest teritoriu a fost sub stăpînirea romanilor pînă în 378, în timpul îm¬ 
păratului Valens, cînd l-au cucerit goţii, în urma victoriei lor asupra 
romanilor la Adrianopol. Atacurile hunilor din anii 442 şi 447 au înlă¬ 
turat din nou stăpînirea romană de pe ambele maluri ale Dunării. Ea s-a 
refăcut — parţial şi pentru scurt timp — abia sub împăratul Jus.tinian 
(527—565), care a restabilit stăpînirea romano-bizantină în nordul Du¬ 
nării. 

Sinodul I ecumenic. Frămîntări pricinuite de arieni în sudul Dunării. 

Numele multor episcopi din sudul Dunării ne este cunoscut din timpul 
disputelor pricinuite de erezia preotului Arie din Alexandria, , care 
învăţa că Fiul este o creatură, fiind creat din altă substanţă sau fiinţă 
decît Tatăl şi că este schimbabil. Pentru cercetarea acestei învăţături, 
împăratul Constantin cel Mare a convocat primul sinod ecumenic la Ni- 
ceea, în anul 325, care a osîndit erezia Iui Arie şi a formulat primele 
Şapte articole din Simbolul credinţei, ce lămureau dumnezeirea Fiului 
(«Fiul lui Dumnezeu, unul născut, Care din Tatăl s-a născut mai înainte 
de toţi vecii... născut, iar nu făcut, Cel de o fiinţă cu Tatăl, prin Care 
toate s-au făcut...»). 

La acest sinod au participat 318 Sfinţi Părinţi, cel mai de seamă 
apărător al Ortodoxiei dovedindu-se Sfîntul Atanasie cel Mare ; al Ale¬ 
xandriei. între participanţi s-au numărat şi cîţiva episcopi din părţile 
dunărene : Dominius sau Domnus din Sirmium, Protogenes din Sardica, 
Dacus din Scupi (numele este semnificativ) şi Pisius din Marcianopolis 
(a participat şi un episcop cu numele Marcus sau Marius din Corneea, 
probabil o localitate din Moesia, care h-a putut fi însă identificată). 

în urma condamnării de către sinod, în toamna anului 325, Arie a 
fost exilat în părţile Illvricului. Aici a izbutit să atragă la erezia sa doi 
tineri episcopi, care au devenit apoi mari apărători ai arianismului, în¬ 
deplinind un rol însemnat în controversele ariene din secolul IV. A- 
ceştia erau Valens din Mursa şi Ursacius din Singidunum. 

După condamnarea lui Arie la sinodul I ecumenic, prietenii săi, 
în frunte cu episcopul Eusebiu al Nicomidiei, voind să înlăture terme¬ 
nul ortodox «de o fiinţă cu Tatăl» (o^oouaio?), au pus în circulaţie un ter¬ 
men nou, apropiat ca formă de primul şi anume că «Fiul este asemănă- 

tor cu Tatăl în substanţă sau fiinţă» (oţAoioooio?), pentru ca să poată mai 
uşor amăgi pe neştiutori. In felul acesta, a luat naştere o nouă grupare 
eretică, a arienilor moderaţi, numiţi şi «semiarieni» sau «eusebieni», 
după numele căpeteniei lor. 

Au urmat alte frământări, care au dus la convocarea unor sinoade 
locale. De pildă, în 335 s-a ţinut un sinod la Tyr, în care semiarienii, 
participînd în majoritate, au condamnat pe Sfîntul Atanasie cu depu¬ 
nerea din scaun. Hotărîrea a fost aprobată şi de împăratul Constantin 
cel Mare, care a exilat pe Sfîntul Atanasie la Treveri (azi Trier, în 
R.F.G.). 

Frământările nu s-au potolit nici după moartea lui Arie (336) şi a 
lui Constantin cel Mare (22 mai 337, în Duminica Rusaliilor), botezat 
numai cu cîţeva zile înainte de moarte de semiarianul Eusebiu al Nico- 
midiei. .Unul din fiii săi, Constantin II, augustul Galliei, a îngăduit Sfîn- 
tului Atanasie şi altor episcopi ortodocşi exilaţi să se întoarcă la scau¬ 
nele lor. In drum spre Alexandria, Sfîntul Atanasie s-a oprit în părţile 
noastre,, la Viminacium, unde a întîlnit pe un alt fiu al fostului împă¬ 
rat, Constanţiu, augustul Orientului. 

în 338 s-au ţinut alte sinoade, la Alexandria (ortodox), la Constan- 
tmopol (semiarian), la Roma (340-—341), convocat de papa.Iuliu şi la 
Antiohia (341) numit «al sfinţirii» sau «al înnoirii» (atunci s-a sfinţit 
noua catedrală, începută de împăratul Constantin), cu participanţi în 
majoritate ortodocşi. 

Sinodul de ia Sardica. Datorită faptului că multe probleme nu erau 
rezolvate şi că se ţinuseră două sinoade, unul al orientalilor, altul,al 
occidentalilor, papa Iuliu cu episcopii Osius din Cordoba şi Maximinus 
din Treveri au socotit că a sosit timpul să se reexamineze toate proble¬ 
mele rămase în suspensie, inclusiv situaţia Sfîntului Atanasie al Ale¬ 
xandriei. In urma unui schimb de corespondenţă, cu încuviinţarea ce¬ 
lor doi auguşti, Constans al Occidentului şi Constantius al Orientului, 
s-a hofărît ca episcopii celor două jumătăţi ale imperiului să se întru¬ 
nească la Sardica (Serdica, Sofia de azi), în Dacia Mediterranea, ulti¬ 
mul oraş al imperiului occidental, aproape de Tracia, de unde începea 
stapinirea lui Constantius. 

Sinodul s-a ţinut în toamna anului 343 şi au participat aproximativ 
170 de episcopi. Aproape jumătate dintre ei erau din provinciile Illyri- 
cului. Cealaltă jumătate (aproximativ 80) erau din provinciile Occiden¬ 
tului : Italia, Gallia, Spania şi Africa, grupaţi în jurul bătrînului episcop 
Osius din Cordoba, conducătorul Bisericii romane la sinodul I ecume¬ 
nic. Alţii erau din provinciile Orientului, majoritatea semiarieni. 

Pentru cunoaşterea situaţiei creştinismului în provinciile dunărene 
ale imperiului roman, este necesar să cunoaştem numele episcopilor de 
aici participanţi la lucrările sinodului. Astfel, din Pannonia Inferior a 
participat Eutherius din Sirmium, capitala Ulyricului occidental şi re¬ 
şedinţă imperială în sec. IV. Din Moesia Superior a participat episcopul 
Zosimus din Horreum Margi, iar Amantius din Viminacium a fost repre¬ 
zentat de preotul Maximus (Sfîntul Atanasie cel Mare în Epistola sa 
către arieni, aminteşte de episcopul Cjriacus din Viminacium, bun or¬ 
todox). Din Dacia Ripensis au participat episcopii Vitalis din Aquae, 
Calvus (sau Salvus) din Castra Martis şi Valens din Oescus. Sfîntul A- 
tanasie aminteşte şi de episcopul Silvestru, care probabil a fost al Ra- 
tiariei (după alţii s-ar fi numit Paulin), Din Dacia Mediterranea au luat 
parte episcopii Protogenes din Sardica, cel care a participat şi la lucră¬ 
rile sinodului I ecumenic şi Gaudentius din Naisus, amîndoi conducători 
ai sinodului, împreună cu Osius din Cordoba. Din Dardania au partici¬ 
pat episcopii Paregorius din Scupi şi Macedonius din Ulpiana. Printre 
ei se numărau şi cei doi tineri episcop! atraşi de Arie Ia erezia sa, în 
timpul exilului său în Illyricum : Valens de Mursa şi Ursacius de Sin- 
gidunum, care, încă de la sinodul din Tyr, din 335, combateau credinţa 
ortodoxă şi luptau împotriva Sfîntului Adanasie. 

De la bun început , s-au ivit neînţelegeri între sinodali, căci răsări¬ 
tean au pus drept condiţie prealabilă a participării lor, ca episcopii de¬ 
puşi de ei mai înainte şi anume Atanasie al Alexandriei, Marcel al An- 
cyrei şi Asclepios din Gaza, să nu fie primiţi la lucrările sinodului. E- 
piscopii ■ illyrieni şi apuseni n-au voit. în această situaţie ■— cu toată 
încercarea de împăcare a episcopului Osius din Cordoba — episcopii 
răsăriteni au ţinut şedinţe aparte, apoi au părăsit oraşul, mutîndu-se la 
Philippopolis (azi Plovdiv), în Tracia, unde şi-au ţinut sinodul lor. In 
ciuda retragerii orientalilor din sinod, episcopii illyrieni şi occidentali 
au continuat lucrările.. Sinodul a împlinit o întreită misiune r 1. s-a ocu¬ 
pat de dreapta credinţă atacată de semiarieni; 2. a cercetat situaţia e- 
piscopilor depuşi din scaune de semiarieni; 3. s-a ocupat de abuzurile 
şi violenţele săvîrşite de semiarieni (eusebieni), împotriva multor epis- 
copi, preoţi sau credincioşi trimişi în exil — unde sufereau fel de fel de 
lipsuri — sau închişi, pentru că au respins erezia lui Arie şi a lui Eu- 
sebiu din Nicomidia şi au refuzat să intre în comuniune cu adepţii aces¬ 
tora. 

S-a dovedit, cu acest prilej, vinovăţia arienilor şi a semiarienilor, 
prin actele lor de violenţă, falsurile lor, întemniţările slujitorilor Bise¬ 
ricii, incendierea unor biserici, introducerea de episcopi arieni în locul 

celor depuşi. Sinodul a constatat, de asemenea, că învinuirile care se a- 
duceau Sfîntului Atanasie, lui Marcel din Ancyra şi lui Asclepios din 
Gaza' erau neîntemeiate, hotărînd să fie excomunicaţi cei care le ocu¬ 
pau în acel moment scaunele. Odată cu aceia au mai fost excomunicaţi 
şi alţi episcopi semiarieni, inclusiv cei doi arieni din .părţile locului : 
Valens de Mursa şi Ursacius din Singidunum. 

La sfîrşitul lucrărilor, părinţii de la Sardica au stabilit un număr de 
23 de canoane, referitoare mai cu seamă la alegerea episcopilor, la drep¬ 
turile şi datoriile lor. De pildă, canoanele 1, 2, 11 şi 12 opreau mutările 
de episcopi de la un scaun la altul dacă ele aveau ca scop interese per¬ 
sonale. Can. 6 confirma vechea tradiţie ca la alegerile de episcopi să 
ia parte şi poporul. Can. 7, 8 şi 9 . dezaprobau călătoriile şi intervenţiile 
episcopilor la curtea imperială, afară de cazul cînd erau ei înşişi che¬ 
maţi. Can. 1, 13, 14 şi 15 cereau ca episcopii să locuiască în eparhiile lor, 
neputînd să lipsească — în caz de nevoie — mai mult de trei duminici. 
Se cerea de asemenea ca nici un episcop să nu hirotonească pe clericii 
altui episcop fără consimţământul aceluia. 

Din toate acestea, rezultă că sinodul de la Sardica a fost unul din 
cele mai importante din seria sinoadelor convocate pentru aplanarea 
tulburărilor provocate de arieni şi de semiarieni. Din păcate, hotărîrile 
sinodului n-au putut fi aplicate decît în provinciile Illyricului şi ale Oc¬ 
cidentului, căci în Răsărit împăratul Constantius a continuat să spriji¬ 
ne, pînă la moarte (ţ 361), pe semiarieni. In aceste împrejurări, nici 
Sfîntul Atanasie n-a putut să-şi reocupe scaunul din Alexandria. El a 
rămas mai mult de un an în provinciile romane sud-dunărene (344—345), 
propovăduind dreapta credinţă şi. întărind pe credincioşi în rezistenţa 
lor faţă de ereticii arieni. Paştile anului 344 le-a sărbătorit la Naîsus, la 
episcopul Gaudentius, iar Paştile anului 345 la Aquileea, în vestul Illy- 
ricului. 

Semiarienii şi arienii au continuat să agite spiritele, incit a fost ne¬ 
voie să se întrunească noi sinoade, în a doua jumătate a secolului IV, 
pînă cînd erezia ariană (combătută şi de marii scriitori: Sfîntul Atanasie 
al Alexandriei, Sfîntul Vasile cel Mare, Sfîntul Grigorie de Nazianz şi 
Sfîntul Grigorie de Nissa) a început să se stingă. Deci, sinodul de la 
Sardica n-a putut aduce pacea şi liniştea în Biserică. Cu toate acestea, 
pentru istoria pătrunderii creştinismului în provinciile sud-dunărene şi 
chiar pentru istoria pătrunderii lor în nordul Dunării, acest sinod este 
de o deosebită importanţă. 

In primul rînd, se poate constata existenţa unei organizări temei¬ 
nice a Bisericii creştine în provinciile romane sud-dunărene, cu nume- 

roase episcopate, care desfăşurau o intensă activitate misionară-pasto- 
rala. Aceste episcopii desigur aveau un număr suficient de slujitori — 
diaconi şi preoţi, în frunte cu un episcop — precum şi un număr mare 
de credincioşi. Constatăm apoi că episcopii de aici — implicit şi cre¬ 
dincioşii— mărturiseau Ortodoxia niceeană. 

Alte frămîntări ale Bisericii sud-dunărene. Frămîntările pricinuite 
de arieni şi semiarieni au continuat şi după sinodul de la Sardioâ, şi 
chiar au apărut noi erezii. Astfel, prin anul 344, scaunul episcopal de 
la Sirmium, în care păstorise Eutherius, pe care l-am întîlnit între pă¬ 
rinţii de la Sardica, a fost ocupat de un ereziarh originar din Ancyra', 
în Galatia, cu numele Fotin (Photinos), ucenic al episcopului Marcel al 
Ancyrei, cel reabilitat la Sardica. Acest Fotin reproducea, cu exage¬ 
rări, doctrina învăţătorului său Marcel, care se înrudea cu aceea a unui 
mare ereziarh din sec. III, Pavel din Samosata, condamnat la un sinod 
din Antiohia, în anul 268. Fotin învăţa că Iisus s-a născut în chip natu¬ 
ral din Iosif şi Maria, deci nega existenţa elementului divin în El. Nu 
admitea apoi că Logosul divin a avut o existenţă personală înainte de 
a se întrupa în Hristos. Iisus Hristos n-a fost decît un om, care, datorită 
virtuţii Sale superioare, a meritat să fie numit Fiul lui Dumnezeu. 

învăţătura greşită a lui Marcel şi Fotin a fost condamnată de patru 
sinoade locale, ţinute la Antiohia (344), Mediolan (345 şi 347), Sirmium 
(348). Deşi condamnat de atâtea sinoade, Fotin şi-a păstrat totuşi scau¬ 
nul, datorită popularităţii şi aprecierii de care se bucura în faţa păsto¬ 
riţilor, care s-au opus la exilarea sa. 

în iarnă anului 350—351 Constantius, augustul Orientului,'şi-a sta¬ 
bilit reşedinţa în Sirmium, metropola Illyricului, care a devenit pentru 
mai mulţi ani centrul politic al imperiului roman, şi totodată centrul bi¬ 
sericesc al lumii creştine. Mutîndu-şi reşedinţa aici, împăratul a fost 
urmat de o seamă de episcopi arieni şi semiarieni. Sprijiniţi de împă¬ 
rat, aceşti episcopi au devenit iniţiatorii şi conducătorii unor sinoade, 
care căutau să dea o formulă de credinţă pentru întreaga Biserică şi să 
restabilească pacea. Astfel, în 351 s-a ţinut un nou sinod la Sirmium, 
care a condamnat pentru a cincea oară pe Fotin, trimis în exil şi înlo¬ 
cuit cu Germinius de Cizic, un arian radical, care depăşea prin părerile 
sale chiar şi pe Arie. Membrii sinodului au alcătuit un simbol de cre¬ 
dinţă, cunoscut sub numele de «prima formulă .de la Sirmium», care pu¬ 
tea fi interpretată şi în sens ortodox. în 357 arienii extremişti sau ra¬ 
dicali au ţinut un nou sinod la Sirmium, în prezenţa împăratului Con¬ 
stantius, prezidat de episcopul Germinius, secondat de cunoscuţii epis- 

copi arieni Valens şi Ursacius, Sinodul a redactat «a doua formulă de 
la Sirmium», care exprima principiile arianismului radical anomianţ tzvo- 
juo? = neasemănător). în 358 s-a întrunit un sinod la Ancyra, condus de 
episcopul locului, Vasile, care a condamnat arianismul radical, adop- 
tînd o formulă de credinţă semiariana sau omiusiană. In vara aceluiaşi 
an s-a ţinut un nou sinod la Sirmium, sub conducerea aceluiaşi Vasile 
al Ancyrei, cu participarea unor episcopi orientali illyrieni şi occiden¬ 
tali, adoptîndu-se «a treia formulă de la Sirmium», care combatea aria¬ 
nismul radical, antitrinitarismul lui Pavel de Samosata şi erezia lui Fo- 
tin, reprezentînd totuşi mai mult doctrina semiarienilor. 

Dar la scurt timp după încheierea sinodului, cunoscuţii intriganţi 
Germinius, Valens şi Ursacius au convins pe împărat să caute o nouă 
formulă teologică, mai cuprinzătoare, care să mulţumească toate grupă¬ 
rile creştine. Au fost convoca Le două noi sinoade, unul la Ariminium 
(Rimini) în Italia, pentru Occident, altul la Seleucia, nu departe de An- 
tiohia Siriei, pentru Orient. Cele două sinoade au aprobat «a patra for¬ 
mulă de la Sirmium» sau «crezul datat» (22 mai 359), care cuprindea o 
formulă de credinţă omiană ţ«Fiul este asemănător cu Tatăl după Scrip¬ 
turi»), acceptată în 360 de un sinod din Constantinopol, ca formulă ofi¬ 
cială de credinţă în tot imperiul roman. 

Deci, datorită amestecului direct, uneori brutal, al împăratului Con- 
stantius în treburile Bisericii, s-a ajuns la această situaţie care a pro¬ 
dus multe suferinţe Bisericii Ortodoxe. Credinţa pe care trebuia s-o 
mărturisească atunci orice creştin era aceea a lui Germinius, Valens şi 
Ursacius, care alături de Arie şi Eusebiu de Nicomidia, ,au fost figurile 
cele mai reprezentative ale arianismului în secolul IV. 

Ultimele sinoade împotriva arienilor. Victoria arianismului asupra 
Ortodoxiei n-a putut dura. După moartea lui Constamtius II (361), a ur¬ 
mat la tron nepotul său Iulian zis Apostatul (361—363), care abjurase 
credinţa creştină, apoi Iovian (363—364) şi Valens (364—378), în Răsă¬ 
rit, alt apărător al arianismului. Sub împăraţii Valentinian I, Graţian şi 
Valentinian II în Apus, dar mai ales sub Teodosie cel Mare (369—395), 
în Răsărit, s-a dat Ortodoxiei posibilitatea de a obţine victoria defini¬ 
tivă asupra arianismului. 

După 363 a început reconstituirea episcopatului ortodox şi în pro¬ 
vinciile dunărene ale imperiului roman. De pildă, din anul 366 se păs¬ 
trează cîteva discuţii (sub forma unui proces verbal) între episcopul 
Germinus cu trei credincioşi laici apărători ai Ortodoxiei niceene. La 
scurt timp, a avut loc întoarcerea Iui Germinius la Ortodoxie. Au rămas 

arieni numai Valens, Ursacius şi alţi cîţiva episcopi condamnaţi de un 
sinod ţinut la Roma în 368, sub papa Damasus I şi de unele sinoade ţi¬ 
nute în Gallia şi Spania. Cu toate acestea, ei şi-au păstrat scaunele pînă 
la moarte {după 371). 

In 376, după moartea lui Germinius, scaunul episcopal de la Sir- 
rni nm a fost ocupat de ortodoxul Anemius, la alegerea şi hirotonia că¬ 
ruia a participat şi marele părinte bisericesc Sfîntul Ambrozie al Mila- 
nului. Anemius a început lupta pentru nimicirea ultimelor rămăşiţe ale 
arianismului în provinciile Illyricului. 

Astfel, în iulie 378, s-a ţinut un nou sinod la Sirmium, în prezenţa 
împăratului Graţian, la care au participat un mare număr de episcopi 
ortodocşi din Illyricum şi din nordul Italiei, sub conducerea lui Anemius 
din Sirmium şi a Sfîntului Ambrozie al Milanului. Sinodul a urmărit atît 
nimicirea ultimelor rămăşiţe ariene în provinciile illirice, cît şi comba¬ 
terea ereziei macedonienilor sau pnevmatomahilor, care tăgăduiau dum¬ 
nezeirea Sfîntului Duh şi deofiinţimea Sa cu Tatăl şi cu Fiul. 

La 3 septembrie 381, s-au deschis lucrările unui nou sinod, convo¬ 
cat de împăratul Graţian, la Aquileea, oraş situat la frontiera Italiei şi 
Illyricului, la care au participat 35 de episcopi din Italia, Illyria, Gallia 
şi Africa. Din imperiul roman de Răsărit n-a participat nimeni, întrucît 
episcopii orientali, cei din dieceza Tracia şi din Illyricul răsăritean par¬ 
ticipaseră la sinodul II ecumenic, convocat de împăratul Teodosie cel 
Mare, care s-a ţinut la Constantinopol, în primăvara şi vara aceluiaşi 
an. Intre participanţi s-au impus tot Sfîntul Ambrozie şi Anemius din 
Sirmium, precum şi Valerian al Aquileii, care a prezidat lucrările. Au 
fost anatematizaţi acum episcopii arieni Secundianus din Singidunum şi 
Palladius din Ratiaria şi preotul Attalus din Noricum. Acesta a fost ulti¬ 
mul sinod ţinut în provinciile romane ale Illyricului împotriva arienilor. 
După el, arianismul şi-a încetat oficial existenţa în provinciile dunărene. 
S-a menţinut numai la goţi, care primiseră credinţa creştină sub formă 
ariană, mai ales sub împăraţii Constantius şi Valens, datorită activităţii 
episcopului Ulfila. De la ei l-au îmbrăţişat şi celelalte neamuri germa¬ 
nice înrudite cu ei, pretutindeni pe unde au trecut, din Dacia Carpatică 
şi Moesia Inferior pînă în Italia, Gallia, Spania şi Africa de Nord. Deci 
hotărîrile sinoadelor ortodoxe din Sirmium, la 378, şi din Aquileea, la 
381, reprezintă biruinţa definitivă a Ortodoxiei asupra arianismului în 
provinciile romane ale Illyricului. 

O ultimă tulburare doctrinară în ţinuturile sud-dunărene a pricinuit 
erezia bonosiană, numită aşa după numele episcopului Bonos (sau Bo- 

nostisj din Naîsus. Aceasta nu era altceva decît o continuare a ereziei 
lui Fotin, tăgăduind printre altele şi pururea-fecioria Maicii Domnului, 
în anul 391 un sinod general convocat la Capua, în Italia, a luat în cer¬ 
cetare, printre altele, şi erezia lui Bonosus. Sinodul a încredinţat cauza, 
spre cercetare, episeopilor din Illyrioum, îndeosebi celor din Macedo¬ 
nia, sub •preşedinţia episcopului Anisius din Tesalonic. Aceştia l-au in¬ 
format pe Siricius al Romei de cele constatate, dar el a refuzat să pro¬ 
nunţe o sentinţă, lăsînd-o tot în seama episeopilor din Illyricum. Bono¬ 
sus a continuat să rămînă un timp în scaun, în ciuda sentinţei de de¬ 
punere pronunţată de episcopii din Illyricum, fiind înlocuit, în cele din 
urmă, cu ortodoxul Marcian. Printre alţii, Bonosus a fost combătut şi 
de un scriitor contemporan dintr-o regiune învecinată, preotul Paul din 
Pannonia. Erezia lui a fost îmbrăţişată şi de goţii arieni, care au, dus-o 
cu . ei pînă în Apusul Europei. 

Concluzii. Am făcut această incursiune în istoria arianis¬ 
mului în provinciile dunărene învecinate cu Dacia Carpatică, spre 
a ne da seama de frămînfârile pe- care- le-a produs erezia în rîndul 
clerului şi credincioşilor din aşa-zisa «romanitate dunăreană». Nu 
avem ştiri despre pătrunderea arianismului la credincioşii daco-ro- 
mani din nordul Dunării. De altfel, din cele expuse, se poate des¬ 
prinde constatarea că arianismul îşi cîştigase prea puţini aderenţi 
în sudul. Dunării, doar în rîndul unor episcopi — care s-au dove¬ 
dit de.aiîiea ori nestatornici — îndeosebi în jurul oraşului Sirmium. 
Trebuie reţinut şi faptul că ereziarhul Fotin era un oriental şi nu 
: un localnic. Deci, putem conchide că marea masă a cierului şi cre¬ 
dincioşilor daco-romani sud-dunăreni au păstrat- nealterată Ortodo¬ 
xia niceeahă. 

” Trebuie reţinut apoi faptul că majoritatea episeopilor cunoscuţi 
de aici poartă nume latine- deci şi ei, ca şi păstoriţii lor, au aparţinut 
populaţiei romanizate din aceste părţi, între care desigur s-au numă¬ 
rat şi mulţi daco-romani. Deci istoria frâmîntărilor din această peri¬ 
oadă nu este altceva decît istoria vieţii bisericeşti a unora dintre stră¬ 
moşii noştri daco-romani. 

In sfîrşit, trebuie reţinut faptul — amintit şi în partea introduc¬ 
tivă — că legăturile neîntrerupte dintre .ţinuturile sud-dunărene şi ce¬ 
le din nord (economice, culturale, schimburi de populaţie, etc.), au u- 
şurat răspîndirea şi generalizarea învăţăturii creştine pe teritoriul de 
azi al Patriei noastre. La această acţiune au contribuit, în mod «or- 

ganizat», numeroasele episcopii aşezate pe ţărmul drept al Dunării, 
care puteau trimite uşor episcopi misionari, horepiscopi, preoţi, dia¬ 
coni, ipodiaconi, la locuitorii care vorbeau aceeaşi limbă latină, căci 
după cuvîntul lui V. Pârvan «Dunărea n-a iost niciodată un duşman 
hain, care să despartă pe fraţi, ci a fost un prieten bun care i-a unit» 
(Contribuţii epigrafice, p. 201) 

In paginile precedente am arătat cîteva din numeroasele frămîntări 
pricinuite de erezia ariană în Biserica universală în secolul IV, stăru¬ 
ind asupra celor din ţinuturile dunărene. Numeroasele diviziuni şi cer¬ 
turi din sinul ereziei i-au pregătit, pe încetul, ruina. La aceasta au con¬ 
tribuit nu numai diferitele sinoade, care au luat atitudine împotriva a- 
rianismului, ci şi marii dascăli ai creştinătăţii : Sfîntul Vasile cel Mare, 
Sfîntul Grigorie de Nazianz şi Sfîntul Grigorie de Nissa în Răsărit, Sfîn¬ 
tul Ilarie din Pictavium şi Sfîntul Ambrozie din Milan în Apus, care au 
continuat opera Sfîntului Atanasie cel Mare. Cea mai grea lovitură a 
dat-o arianismului împăratul Teodosie cel Mare (379—395), prin edictul 
emis în Tesalonic la 28 februarie 380, care interzicea această erezie şi 
recomanda supuşilor săi să primească credinţa niceeană. 

în acelaşi timp, s-a continuat lupta împotriva păgînismului. Astfel, 
împăraţii Teodosie din Răsărit şi Graţian în Apus (375—383) au dat o 
serie de edicte împotriva păgînismului (închiderea templelor, interzice¬ 
rea sacrificiilor etc.), culminînd cu edictul din februarie 391, care decre¬ 
ta creştinismul ca singura religie admisă în imperiul roman. Se poate 
spune, pe drept cuvînt, că împăratul Teodosie cel Mare a desăvîrşit 
opera începută de Constantin cel Mare, creştinismul devenind religie de 
stat, cu o poziţie specială faţă de toate celelalte confesiuni şi crezuri re¬ 
ligioase. Măsurile sale au fost continuate de fiii săi Arcadius în Răsărit 
(395—408) şi Honorius în Apus (395—423), apoi de Teodosie II (408— 
450), care a poruncit să fie distruse templele ce mai existau. împăratul 
Marcian (450—457) a fost primul care a primit coroana imperială din 
mîna patriarhului de Constantinopol. 

Erezia pnevmatomaha. Sinodul II ecumenic. Cu toată poziţia creş¬ 
tinismului, pe deplin consolidată în imperiul roman, el a continuat să 

fie frămîntat de numeroase alte erezii şi dispute teologice apărute în 
urma arianismului. Din moment ce Arie învăţase că Fiul este o crea¬ 
tură a Tatălui, era firesc ca Duhul Sfînt să fie socotit de unii o creatură 
a Fiului. Lucrurile s-au întîmplat întocmai, căci în curînd a apărut o 
nouă erezie, a celor care tăgăduiau dumnezeirea Duhului Sfînt, numită 
a pnevmatomahilor ( to nrveoţia-axoS = duh) sau a macedonienilor, după 
numele celui mai de seamă reprezentant al ei, episcopul caterisit al 
Consfantinopolului, semiarianul Macedonie (urmat, după moartea sa, de 
Maratoniu al Nicomidiei). Mai multe sinoade, ca şi numeroase scrieri 
ale Sfinţilor Vasile cel Mare, Grigorie de Nazianz ş.a., îndreptate îm¬ 
potriva pnevmatomahilor n-au putut opri întinderea rătăcirii. Drept a- 
ceea, în dorinţa de a restabili liniştea în Biserică, împăratul Teodosie 
cel Mare a convocat un nou sinod ecumenic la Constantinopol, în anul 
381. Cei 150 de episcopi prezenţi au aruncat anatema împotriva tuturor 
ereticilor, inclusiv a pnevmatomahilor şi au alcătuit alte cinci articole 
pe care le-au adăugat la simbolul de la Niceea, formulînd astfel simbo¬ 
lul de credinţă niceo-constantinopolitan, prin care se mărturisea şi dum¬ 
nezeirea Duhului Sfînt. 

Sinodul a dat şi şapte canoane, dintre care al treilea precizează 
că episcopul de Constantinopol urmează în rang imediat celui de la 
Roma, întrucît Constantinopolul era «Roma cea nouă». 

Din ţinuturile dunărene nu au participat la sinodul II ecumenic de- 
cît episcopii Gherontie al Tomisului şi Mariirius al Marcianopolei, în 
Moesia Inferior, pentru că ceilalţi erau convocaţi tocmai atunci la si¬ 
nodul din Aquileea. 

Erezia nestoriană. Sinodul III ecumenic. In primele decenii ale se¬ 
colului V cunoaştem alţi episcopi sud-dunăreni angajaţi în disputele teo¬ 
logice ale vremii. Astfel, în multele dispute în problema hristologică, 
s-a pus şi problema întrupării Logosului. în 427 ajunge pe scaunul epis¬ 
copal din Constantinopol un călugăr antiohian cu numele Nestorie, care 
susţinea, împreună cu alţi adepţi, că Sfînta Fecioară Maria nu este «născă¬ 
toare de Dumnezeu» (D-sotoxoC), ci numai «născătoare de om» (dvdpauîo'coxo?). 
împotriva noii erezii s-a ridicat cu hotărîre Sfîntul Ciril, episcopul 
Alexandriei, aşa cum se ridicase Sfîntul Atanasie împotriva arianismu¬ 
lui. Au început lungi polemici între Sfîntul Ciril şi mărturisitorii drep¬ 
tei învăţături pe de o parte, şi Nestorie cu adepţii lui, de altă parte. Din 
dorinţa împăratului Teodosie II, s-a convocat cel de al treilea sinod 
ecumenic, pentru a restabili pacea în Biserică. Sinodul, întrunit la Efes 
în anul 431, a condamnat învăţăturile lui Nestorie, aprobînd cele «12 
anatematisme» întocmite de Sfîntul Ciril şi stabilind că în lisus Hristos 

sînt două firi, una divină şi una umană, dar o singură persoană, cea 
divină a Fiului lui Dumnezeu. Legătura dintre ambele firi e o legătură 
firească, ipostatică, nu numai una morală. Sfînta Fecioară Maria a fost 
numită «Născătoare de Dumnezeu» (fleo'coTCQS). Nestorie a fost înlăturat 
din demnitatea arhierească şi excomunicat {t 451, în exil). 

La sinodul de la Efes au participat, din părţile noastre, episcopul Ti- 
motei al Tomisului, care a semnat, ca al 170-lea participant, cele 12 ana- 
tematisme şi condamnarea lui Nestorie. Au participat de asemenea Iu¬ 
lian al Sardicei, anatematizat de sinod şi exilat din ordinul împăratului, 
Dorotei din Marcianopolis, adept al lui Nestorie, depus de sinod şi exi¬ 
lat şi Iacob al Durostorului, care — deşi a semnat împreună cu alţi par¬ 
ticipanţi o «Contestaţie» împotriva măsurilor luate împotriva lui Nes¬ 
torie — n-a fost depus de sinod (probabil a revenit asupra semnăturii). 
Doi alţi episcopi din părţile dunărene s-au opus de asemenea condam¬ 
nării Iui Nestorie : Petronius de Novae şi M arcianus din Abrittus. Do- 
rotei a fost înlocuit cu forţa prin Satumin. Episcopii vecini, Evdochie al 
Appiariei şi : Balcanius al Nicopolei, au demisionat, din solidaritate cu 
Dorotei. La Nicopolis a fost trecut atunci Policarp de la Sexanta Prista. 

Aşadar,, majoritatea episcopilor dunăreni participanţi s-au arătat fa¬ 
vorabili lui Nestorie, deşi marea masă a credincioşilor — cum constata 
J. Zeiller — a rămas -străină de aceste frămîntări. 

Erezia monofizită. Sinodul IV ecumenic. La scurt timp după sino- 
dul al treilea ecumenic, o nouă tulburare s-a ivit în sînul Bisericii. Un 
bătrîn arhimandrit din Constantinopol, Eutihie, care a luptat împotriva 
lui Nestorie, a căzut într-o erezie tocmai opusă, învăţînd că Mîntuito- 
rul avînd o singură persoană, a avut numai o singură fire, cea dumne¬ 
zeiască, pentru. că cea .omenească, luată la întrupare, a fost absorbită 
cu totul de prima. Prin urmare, trupul Domnului a fost numai unul dum¬ 
nezeiesc, nu şi omenesc. Erezia aceasta a fost numită monofizitism (de 
la cuvintele povo? = singur şi cpoart = fire). Sesizaţi de această nouă 
învăţătură, episcopul Flavian al Constantinopolului a convocat un si¬ 
nod local, în anul 448, care l-a condamnat pe Eutihie. Din părţile dună¬ 
rene a participat numai episcopul Saturnin din Marcianopolis, urmaşul 
lui Dorotei. în acelaşi timp, Ioan al Tomisului (mort înainte de 449) scria 
lucrări de combatere a arianismului şi monofizitismului, din nefericire 
pierdute. 

La cererea împăratului Teodosie II, favorabil lui Eutihie, s-a întrunit 
un nou sinod la Constantinopol, în 449, pentru revizuirea procesului, 
dar s-a ajuns la o nouă condamnare a ereziarhului. La acest sinod au 
participat, din ţinuturile dunărene, episcopii; Alexandru al Tomisului 

(urmaşul lui Ioan), Satumin ai Marcianopolei şi Secundianus al No- 
vaelor. 

Văzîndu-se condamnat, 'Eutihie s-a adresai lui Leon J, episcopul 
Romei şi lui Dioscor al Alexandriei. Primul a înfierat pe Eutihie, ‘ca 
«eretic periculos», în Epistola dogmatica ad Flavianum, care expunea 
învăţătura despre cele două firi în persoana Mîntuitorului. Dar Dioscor 
a găsit că învăţătura lui era ortodoxă, protestînd la împărat împotriva 
depunerii lui Eutihie şi cerînd sa fie convocat un nou sinod ecumenic. 
La stăruinţele lui Dioscor şi ale lui Eutihie, împăratul Teodosie II a 
convocat un nou sinod ecumenic, pentru luna august 449, la Efes. Pre¬ 
şedinţia i s-a încredinţat lui Dioscor al Alexandriei, care, prin mijloace 
silnice, a obţinut de la participanţi condamnarea învăţăturii despre cele 
două naturi (diofizitism) în persoana Mîntuitorului, şi în acelaşi timp, 
reabilitarea lui Eulihio şi depunerea lui Flavian din scaun.. Acesta, din 
pricina maltratărilor suferite, a murit după cîteva zile. Din pricina abu¬ 
zurilor săvîrşite, acest sinod a intrat în istorie sub numele de «sinodul 
tîlhăresc». Din părţile dunărene a participat numai Biagenianus din Re^ 
mesiana. 

Tulburarea şi confuzia creată în Biserică de acest sinod a fost po¬ 
tolită abia după urcarea pe tron a împăratului Marcian ’ (450—457). 
Acesta a convocat în toamna anului 451 cel de al patrulea sinod ecu¬ 
menic, la Calcedon (în faţa Constantinopolului, pe litoralul asiatic), la 
care au participat între 520—630 de episcopi, cifră neatinsă pînă atunci 
de nici un sinod ecumenic. Cu tot numărul mare al participanţilor, din 
părţile dunărene nu întîlnim pe nimeni, prbbabil din cauza hunilor care 
devastau atunci aceste regiuni. Singur episcopul Alexandru al.Tonusu¬ 
lui a semnat hotărîrile sinodului, dar ulterior, după încheierea, dezbate¬ 
rilor. Sinodul a anatematizat pe Eutihie, a depus pe Dioscor din scaun 
şi a semnat Epistola dogmatică a lui Leon I, recunoscută drept ortodoxă. 
Doctrina bisericească a fost definită prin următoarea mărturisire de 
credinţă: «Noi învăţăm şi mărturisim cu toţii pe unul şi acelaşi Fiu, 
pe Domnul nostru Iisus Hristos, Care este Dumnezeu adevărat şi om ade¬ 
vărat. Ca Dumnezeu, El s-a născut din Tatălmai înainte de toţhveeii, 
fiind întru totul asemenea Tatălui. Ca om s-a născut din Sfînta Fecioară 
Maria, Născătoarea de Dumnezeu, fiind întru toate asemenea;: nouă, 
afară de păcat. Cele două firi ale Mîntuitorului sînt unite în mod ne¬ 
amestecat şi neschimbat, neîmpărţit şi nedespărţit». 

Sinodul a dat 28 de canoane,; cel mai important pentru noi fiind ul¬ 
timul, întrucît preciza poziţia ■ ierarhică a patriarhiei de Constantino- 
pol faţă de cea romană şi de restul patriarhiilor. Canonul stabilea că 

scaunul din Constantinopol trebuie socotit al doilea — după cel din 
Roma — bucurîndu-se de aceeaşi cinste şi de aceleaşi privilegii, întru- 
cît «Roma cea nouă» este capitală a imperiului, ca şi «cea veche». Ast¬ 
fel, sinodul IV ecumenic a stabilit ordinea ierarhică onorifică a celor 
cinci patriarhate (pentarhie) pe criteriul importanţei lor politice : Roma, 
Constantinopol, Alexandria, Antiohia şi Ierusalim (definitivată în can. 
36 al sinodului trulan). 

Frământările pricinuite de monofizitism au continuat şi după sino¬ 
dul de la Calcedon, mai ales în Palestina şi Egipt. Toate acestea, la care 
s-au adăugat numeroasele proteste ridicate în urma alegerii monofizi¬ 
tului Timotei Elur (Eluros) ca patriarh al Alexandriei, au determinat pe 
împăratul Leon I (457-—474) să adreseze o scrisoare, în 458, tuturor ie¬ 
rarhilor din imperiu, cerîndu-le părerea asupra hotărîrilor de la Calce¬ 
don şi asupra alegerii de la Alexandria. între cei cărora s-a adresat, se 
numărau şi unii episcopi din ţinuturile dunărene, cu excepţia celor din 
Moesia Superior şi Dacia Ripensis, probabil dezorganizate atunci de bar¬ 
bari, şi a celor din Pannonia, devastată de huni în 451. Lipsesc şi răs¬ 
punsurile episcopilor din Dacia Mediterranea, deşi scrisoarea împăra¬ 
tului a fost trimisă şi lui Zosimus al Sardicei. S-au păstrat numai răs¬ 
punsurile trimise de episcopii Ursilius sau Ursicius din Scupi, mitropo¬ 
litul Dardaniei, cu sufraganii săi Dalmatius din Neutina şi Maximus din 
Diocletiana, apoi ale sufraganilor lui V alerîanus din Marcianopolis, mi¬ 
tropolitul Moesiei Inferioare (semnătura sa lipseşte ; poate că a murit 
înainte de a da răspunsul), care erau : Dîttas din Odyssos, Monoîilus 
din Durostorum, Marcellus din Nicopolis, Petrus din Novae, Martiaîis 
din Appiaria şi Marcianus din Abrittus (vechiul apărător al lui Nesto- 
rie) şi, în sfârşit, al episcopului Teotim II al Tomisului. Se remarcă uni¬ 
tatea perfectă a acestor răspunsuri — conformă de altfel cu opinia ma¬ 
rii majorităţi a episcopatului din Răsărit — şi anume : menţinerea ho¬ 
tărîrilor sinodului de la Calcedon şi înlăturarea lui Timotei Elur din 
scaunul Alexandriei. 

Cu acestea, se încheie ştirile pe care le avem despre episcopii de 
la Tomis şi din sudul Dunării, care au luat parte, intr-un fel sau altul, 
la disputele teologice din secolele IV—V. 

Sfîntnl Niceta de Remesiana, Dintre episcopii din sudul Dunării 
care s-au impus în viaţa bisericească la sfîrşitul sec. IV şi începutul se¬ 
colului V trebuie pomenit în chip deosebit Sfintul Nîceta de Remesiana, 
în Dacia Mediterranea. Oraşul Remesiana se afla pe marele drum mi¬ 
litar care traversa centrul Illyricului, legînd Europa apuseană de Con- 
stantinopol, la aproximativ 30 km spre răsărit de Naisus (Niş) pe rîul 

Margus (Morava). Azi, pe vatra vechiului oraş roman, se află satul sir¬ 
ii esc Bela Pelanka (în apropierea graniţei cu Bulgaria). Nu se cunoaşte 
nimic despre începuturile acestui scaun episcopal şi, desigur, ar fi ră¬ 
mas pierdut în istorie, dacă n-ar fi fost ilustrat de Sfîntul Niceta. Nu 
ştim cînd şi-a început păstoria. Intr-o scrisoare din 367 se face amintire 
de un episcop cu numele Nichas, pe care unii istorici îl socotesc o de¬ 
formare a numelui de Nicetas. Oarecari ştiri asupra vieţii şi activităţii 
sale misionare avem din două poeme (XVII şi XXVII) ale Sfîntului Pau- 
lin, episcopul Nolei, în Italia. Aceste poeme au fost scrise cu prilejul 
celor două vizite pe care Niceta i le-a făcut la Nola, în anii 398 şi 402, 
cînd va fi avut prilejul să-i relateze anumite aspecte din activitatea sa 
misionară, pe care episcopul Paulin le-a pus în versuri de o sensibili¬ 
tate deosebită. 

Din primul poem se desprinde că Niceta urma să plece din Nola 
spre îndepărtata Dacie (la «dacii arctici»), la scaunul său, unde îşi des¬ 
făşura misiunea evanghelizatoare. «într-un ţinut necunoscut al lumii — 
scria Sfîntul Paulin — barbarii învaţă prin tine să cînte pe Hristos cu 
inimă romană şi să trăiască puri în pace senină». Rezultă de aici că 
Niceta predica în limba latină, săvîrşind şi o lucrare de «romanizare» 
printre numeroasele triburi «barbare» de aici (besi, sciţi ş.a.). In conti¬ 
nuare, menţiona şi popoarele care-1 pot numi pe Niceta «părinte», scri¬ 
ind : «Pe tine te numeşte părinte întreaga regiune a Borei; la predicile 
tale scitul se îmblînzeşte şi cel învrăjbit cu sine părăseşte pornirile săl¬ 
batice, fiindu-i tu învăţător. Aleargă la tine geţii şi amîndouă felurile 
de daci : cei ce cultivă pămîntul, în interior, şi cei ce poartă căciuli de 
oaie şi cresc turme bogate de vite pe malurile mănoase». Pe baza aces¬ 
tor indicaţii, s-au purtat lungi discuţii şi s-au formulat diferite ipoteze 
în legătură cu «aria misionară» a Sfîntului Niceta. Vasile Pârvan, de 
pildă, a ajuns la concluzia că a predicat pe ambele maluri ale Dunării, 
fiind «apostolul daco-romanilor» (după el au afirmat la fel şi N. Iorga, 
C. C. Giurescu, Radu Vulpe, Ioan G. Coman etc. ; alţi cercetători au o 
atitudine rezervată). Mai nou, profesorul Dionisie Pippidi a revenit asu¬ 
pra acestei probleme, formulînd ipoteza că Sfîntul Niceta a predicat 
numai în sudul Dunării «în imediata apropiere a scaunului său episco¬ 
pal» (acest punct de vedere l-au susţinut, în lucrările lor, şi Samuil 
Micu şi Petru Maior). In adevăr, este greu de presupus că Sfîntul Niceta 
ar fi trecut pînă în nordul Dunării, din moment ce între Remesiana şi 
Dunăre erau scaunele episcopale cunoscute : Aquae, Ratiaria, Castra 
Martis şi Oescus din Dacia Ripensis. Era firesc ca evanghelizarea ţinu¬ 
turilor nord-dunărene să se facă prin aceste scaune episcopale şi nu 

prin unul mai îndepărtat. Nu trebuie apoi trecut cu vederea nici cano¬ 
nul 2 al sinodului II ecumenic care prevedea că: «episcopii să nu-şi 
întindă jurisdicţia asupra altor Biserici afară de dieceza lor...» {dispo¬ 
ziţii asemănătoare sînt şi în can. 13 al sin. din Antiohia; alte canoane 
opresc pe episcopi să exercite puterea sfinţitoare pe teritorii străine : 
can. 35 apostolic, can. 22 al sin. din Antiohia, can. 11. al sin. din Sardica, 
can. 48 al sin. din Cartagina). în orice caz, chiar dacă nu a predicat în 
nordul Dunării, activitatea Sfîntului Niceta s-a desfăşurat într-o regiune 
populată cu daco-romani în jurul Remesianei, căci numai pentru aceştia 
putea să predice şi să scrie în latineşte. De aceea, scria Sfîntul Paulin că 
aleargă la el geţii şi amîndouă felurile de daci : cei ce cultivă pămîntul 
în interior (probabil din Dacia Mediterranea) şi cei ce poartă căciuli 
de oaie şi cresc turme bogate de vite pe malurile mănoase (Dacia Ri- 
pensis). Este posibil ca activitatea lui să se fi desfăşurat şi în Dacia Ri- 
pensis, pentru că Remesiana nu era departe de hotarul dintre cele două 
Dacii. 

în ce priveşte originea sa, trebuie să-l socotim daco-roman, de vreme 
ce Sfîntul Paulin, în poemul XVII, numeşte Remesiana drept «patria», 
«oraşul», «oraşul părintesc» sau «casa părintească» a lui Niceta. Fap¬ 
tul că foloseşte limba latină în scris şi în predică — deşi în ţinutul res¬ 
pectiv se folosea şi limba greacă — este un argument în plus care ple¬ 
dează pentru originea sa daco-romană. 

Pe lingă predica vorbită, Sfîntul Niceta a lăsat şi unele lucrări 
scrise, îndeosebi catehetice. Cea mai de seamă lucrare a sa este Cate¬ 
hismul — în şase cărţi — pentru cei ce se pregăteau să primească taina 
Sfîntului Botez. Tot lui îi aparţin lucrările dogmatice : De diversis ap- 
pellatîonibus (Despre diferitele numiri ale Domnului nostru Iisus Hris- 
tos). De ratione fidei (Despre raţiunea credinţei), De Spiritu Sandi po- 
tentia (Despre puterea Sfîntului Duh), De Symbolo (Despre simbolul cre¬ 
dinţei, una din cele mai vechi tîlcuiri ale sale), De agni paschalis vic¬ 
tima (Despre jertfirea mielului pascal) etc. Şirul lucrărilor scrise de 
Sfîntul Niceta e completat de trei opere cu caracter practic, liturgic. 
Este vorba de cuvîntările intitulate : De vigiliis seivomm Dei (Despre 
privegherea robilor lui Dumnezeu), De psalmodiae bono (Despre folosul 
cîntării de psalmi) şi imnul Te Deum laudamus (Pe Tine Dumnezeule 
Te lăudăm). în prima cuvîntare — cu 9 capitole — vorbeşte despre pri¬ 
vegherea în timpul nopţii, în a doua despre folosul cîntării de imne 
bisericeşti şi de psalmi, iar Te Deum laudamus este un cunoscut imn 
de preamărire a lui Dumnezeu care nu trebuie confundat cu slujba nu¬ 
mită Te Deum, ce se săvîrşeşte la anumite solemnităţi. 


CREŞTINISMUL DACO-ROMAN IN SECOLUL V 


123 


Este de reţinut faptul că Sfîntul Nieeta foloseşte în scrisul său mai 
multe opere ale Sfinţilor Părinţi răsăriteni, ceea ce arată că el n-a fost 
un «misionar» trimis de Roma în părţile noastre, aşa cum au vrut să-l 
prezinte unii istorici. 

Nu se ştie nimic despre sfîrşitul său. Ultima dată este amintit în 
anul 414, într-una din Scrisorile lui Inocenţiu I, episcopul Romei. A fost 
trecut în rîndul sfinţilor, fără să ştim cînd. Martirologiile romane îl 
prăznuiesc în 7 ianuarie. în Mineiul ortodox, la 15 septembrie, este 
trecut numele de Nichita Romanul, iar la 3 aprilie Nichita Mărturisito¬ 
rul. Nu ştim însă care din ei este episcopul Remesianei. în orice caz, 
amintirea lui s-a păstrat mult timp în colindele noastre ca sfînt păzitor 
al casei. 

Din toată propovăduirea orală şi scrisă a Sfîntului Nieeta se des¬ 
prinde constatarea că el a luptat pentru păstrarea credinţei ortodoxe 
potrivit hotărîrilor primelor două sinoade ecumenice, apărînd-o de în¬ 
văţăturile greşite şi de superstiţiile păgîneşti care circulau în vremea 
sa. Toate acestea ni-1 înfăţişează ca pe un mare teolog al vremii sale, 
îndeplinind un rol de seamă în viaţa bisericească de atunci. Cele două 
călătorii în Italia şi prietenia sa cu Sfîntul Paulin de Nota, activitatea 
sa misionară, lucrările sale teologice, ca şi sfinţenia vieţii sale, fac din 
Sfîntul Nieeta al Remesianei una din figurile reprezentative ale creşti¬ 
nismului daco-roman. 

Laurenţiu din Novae. Mai nou s-a emis'ipoteza că prin anii 401— 
417 a păstorit la Novae, în Moesia Inferior, un episcop cu numele Lau¬ 
renţiu, autorul a două omilii, una Despre pocăinţă (De poenitentia), alta 
Despre milostenie (De eleemosyna), care par să fi fost adresate unor 
comunităţi de credincioşi daco-romani. 

De la mijlocul secolului al V-lea, episcopiile sud-dunărene au in¬ 
trat din nou într-o fază, destul de lungă, lipsită de date istorice. Despre 
multe din ele (mai ales cele din Moesia Inferior) nici nu mai avem ştiri 
ulterioare, iar despre altele întîlnim ştiri noi abia peste o jumătate de 
veac şi chiar mai mult, dar şi acelea sînt foarte nesigure. Numeroasele 
incursiuni ale populaţiilor migratoare au distrus înfloritoarele scaune 
episcopale de altă dată, dezorganizînd întreaga viaţă politică, socială şi 
bisericească. 

Jurisdicţia bisericească asupra provinciilor romane sud-dunărene. 

Se ştie că în anul 297, sub împăratul Diocleţian (284—305) întinsul 
imperiu roman a fost împărţit în patru prefecturi, cu 12 dieceze (dîo- 
ceze) şi cu 101 provincii. Fiecare provincie era împărţită în unităţi te¬ 
ritoriale mai mici, numite de greci, parohii— icapouta. 

Reformele administrative ale lui Diocleţian au fost continuate de 
Constantin I cel Mare (306—337), care, în anul 330 a ridicat numărul 
provinciilor Ia 117, al diecezelor la 14, cu aceleaşi prefecturi. La 11 mai 
330 fosta colonie grecească Byzantion a fost inaugurată oficial ca noua 
capitală a imperiului roman, sub numele de Constantinopol. Prima pre¬ 
fectură era a Orientului (capitala la Nicomidia), cu diecezele : Egipt, 
Siria, Asia, Pont şi Tracia. A doua prefectură era Illyricul (capitala 
fie la Sirmium, fie la Tesalonic), cu diecezele : Illyricul occidental (ca¬ 
pitala la Sirmium), Dacia (capitala la Sardica) şi Macedonia (capitala 
la Tesalonic). Dacia şi Macedonia formau împreună Illyricul oriental. 
A treia prefectură era Italia (capitala la Roma, ulterior Mediolanum 
sau Ravenna), cu diecezele Italia (partea de nord a Italiei), Roma şi 
Africa. Ultima prefectură era Gallia (capitala la Treveri), cu diecezele : 
Gallia, Spania şi Britania. în fruntea fiecărei prefecturi era un prefect ; 
în fruntea diecezei, un vicar — numit uneori şi exarh (l|apXo?) —, 
iar în fruntea unei provincii (numite de greci eparhie — eroxpXîa), un 
praeses sau proconsul. în secolul IV, imperiul roman era cîrmuit de 
multe ori de cîite doi împăraţi, unul în Occident, altul în Orient. De 
pildă, în anul 379 împăratul Graţian încredinţează generalului său Teo- 
dosie prefecturile Orientului şi Illyrieului, în calitate de coîmpărat. In 
anul 395, după moartea lui Teodosie cel Mare, puterea imperială a fost 
împărţită între cei doi fii ai săi : Arcadiu devine împărat al provincii¬ 
lor din Răsărit, cu capitala la Constantinopol, iar Honoriu al celor din 
Apus, cu capitala la Ravenna. Deci, acest an a marcat sfîrşitul unităţii 
teritoriale a imperiului roman. Illyricul apusean (cu provinciile Nori- 
cum, Pannonia şi Dalmaţia) au fost înglobate acum în prefectura Italia, 
respectiv la imperiul roman de Apus. Illyricul răsăritean (cu diecezele 
Macedonia şi Dacia — în ultima intrau provinciile Dacia Ripensis, Da¬ 
cia Interior, Dardania, Moesia Superior, Praevalitania) constituia pre¬ 
fectura propriu-zisă a Illyricului, cu capitala cînd la Tesalonic, cînd la 
Sirmium, şi era încadrată în imperiul roman de Răsărit (eu puţin îna¬ 
inte de 386, Dacia Mediterranea fusese împărţită în două : Dacia Inte¬ 
rior şi Dardania). Provinciile Moesia Inferior şi Scythia Minor (consti¬ 
tuită ca provincie sub Diocleţian) erau înglobate în dieceza Tracia, care 
intra în prefectura Orientului, deci tot în imperiul roman de răsărit, 
între anii 424—437 Pannoniile şi Norieum, aparţinătoare pînă atunci 
imperiului roman de apus, au fost cedate celui de răsărit şi au trecut 
— împreună cu Daciile sud-dunărene — sub ocîrmuirea unui praefec- 
tus praetorio Ulyrici, cu reşedinţa la Sirmium, apoi la Scupi şi Tesalonic. 

Dalmaţia a rămas legată de Italia pînă la începutul secolului VII, iar 
organizarea bisericească depindea şi ea de Italia. 

Această împărţire administrativă a avut repercusiuni şi asupra 
organizării bisericeşti, căci Bisericile locale s-au orientat în organizarea 
lor după organizarea politică. în acest fel, episcopii provinciilor s-au 
adunat în jurul episcopului din capitala diecezei, numit mitropolit (după 
numele reşedinţei, metropolis). Aşa au luat naştere diferite mitropolii, 
prin concentrarea mai multor episcopii învecinate. In părţile noastre, 
scaunul episcopal din Sirmium a ajuns la o strălucire deosebită, întru- 
cît aici a fost mult timp, în sec. IV, reşedinţa imperială, apoi sediul pre¬ 
fecturii Illyricului. De aceea, la sinodul de la Aquileea, episcopul Ane- 
mius îl declara «caput totius Illyrici» şi, într-o scrisoare trimisă de si¬ 
nodul din Constantinopol celui din Roma, în 382, el este numit îndată 
după Asholius al Tesalonicului. Aceeaşi situaţie va fi avut şi episcopul 
din Sardica, devenit «mitropolit» al Daciei. Episcopul din Marciano- 
polis devine mitropolitul Moesiei Inferioare, iar cei din restul oraşelor 
îi devin sufragani. Episcopul Tomisului, fiind singurul episcop din Sciţia, 
era ca şi un mitropolit, fără să aibă însă sufragani. 

Cînd a început să se răspîndească părerea că înşişi mitropoliţii sînt 
subordonaţi unui exarh, care-şi are scaunul în capitala diecezei admi¬ 
nistrative, episcopii (sau mitropoliţii) din Tomis şi Marcianopolis au 
socotit drept «exarh» al lor pe «mitropolitul» din Heracleea, capitala 
diecezei Tracia. Dar ajungînd Bizanţul (situat în această dieceză) capi¬ 
tală imperială, sub numele de Constantinopol, trebuia să i se facă un 
loc şi episcopului de aici, desigur printre cei mai de seamă cîrmuitori 
ai Bisericii creştine. De aceea, prin canonul 3 al Sinodului II ecumenic 
s-a acordat episcopului din Constantinopol primatul de onoare, după 
Roma. Proclamînd, prin canonul 2, jurisdicţia episcopului capitalei unei 
dieceze asupra Bisericilor cuprinse în această circumscripţie adminis¬ 
trativă, episcopul din Heracleea era deposedat de rangul său de «exarh» 
al Traciei, rămînînd numai «mitropolit» al provinciei Europa. Deci, în- 
cepînd cu anul 381, Moesia Inferior şi Scythia Minor depind de Con¬ 
stantinopol (Teotim I al Tomisului a participat la sinoadele din Con¬ 
stantinopol din 400 şi 403, luînd apărarea Sfîntului Ioan Gură de Aur ; 
la cel din 403 îl întîlnim — tot ca apărător al Sfîntului Ioan — pe epis¬ 
copul Lupichian sau Lupicinius al Appiariei). 

în ce priveşte episcopiile din Moesia Superior, din cele două Dacii 
şi din Dardania, care pînă în 379 (respectiv 395) au aparţinut imperiu- 

lui de Apus, acestea au nesocotit la început sistemul mitropolitan, deşi 
episcopul de Sardica, de pildă, pare că se bucura de mai mult prestigiu 
decît ceilalţi episcopi din Dacia Interioară. Odată alipite la imperiul de 
Răsărit, s-a trecut la organizarea bisericească după modelul celor din 
jur, astfel că — fără să ştim cînd şi cum — episcopii din Singidunum, 
Ratiaria, Sardica şi Scupi au devenit mitropoliţi. Acest lucru rezultă 
dintr-o scrisoare a papei Celestin, din anul 424, adresată mitr op o biţilor 
din IllYricul răsăritean, cit şi din faptul că la sinodul de la Efes (431), 
Iulian al Sardicei semna : «Iulianus episcopus Sardicensis metropoli- 
tonus». 

Dar nenumăratele schimbări în administraţia civilă, ca şb trecerea 
unor provincii de la un imperiu la altul, au produs tulburări şi în sfera 
bisericească. Ele au fost determinate de dorinţa episcopilor Romei de a 
se amesteca în treburile Bisericilor din Illyricum, în ciuda can. 2 al sin. II 
ecumenic, care prevedea ca «episcopii să nu-şi mai întindă jurisdicţia 
asupra altor Biserici în afară de dieceza lor, nici să nu producă tulbu¬ 
rări în Biserici...». Ideea «monarhiei papale» a fost dezvoltată de Dama- 
sus I (366—384), Siricius (384—399) şi mai ales de Inocenţiu I (401— 
417), toţi amestecîndu-se în problemele interne ale Illyricului. Se cu¬ 
nosc încercările lui Damasus de a face din exarhul Asholiu al Tesalo- 
n icului un vicar al său. Că episcopii din Illyria nu erau supuşi episcopu¬ 
lui Romei în sec. IV, ne-o dovedeşte faptul că sinodul general biseri¬ 
cesc din Capua (în Italia, lîngă Nola), convocat în anul 391 pentru în¬ 
lăturarea unei schisme ivite în Antiohia şi pentru cercetarea ereziei 
episcopului Bonosus din Naisus, a încredinţat prima cauză, spre jude¬ 
care, sinodului episcopilor egipteni, sub preşedinţia celui din Alexan¬ 
dria, iar cea de a doua, episcopilor Illyricului, sub conducerea lui Ani- 
siu al Tesalonicului. Judecat cu depunerea din treaptă, Bonosus s-a 
adresat episcopului Ambrozie al Milanului (nu lui Siricius al Romei), 
întrebîndu-1 dacă este cazul să se supună hotărîrii. A primit un răspuns 
afirmativ. De altfel, însuşi Siricius, într-o scrisoare către Anisiu al Tesa¬ 
lonicului, recunoştea să singurul for competent pentru judecarea lui 
Bonosus este sinodul episcopilor illirieni. 

Peste vreo trei decenii, Bonifaciu I (418—422) a încercat, fără suc¬ 
ces, să-şi supună Illyricul, amestecîndu-se în alegerea mitropoliţilor 
din dieceza Macedoniei. Prilejul pentru această imixtiune s-a ivit la 

hirotonia lui Perigen ca episcop de Paleopatre, de către mitropolitul 
Corintului. Nefiind primit de credincioşi, mitropolitul Corintului a fost 
nevoit să-l ţină lingă el ca arhiereu ajutător, dar la moartea sa, în 419, 
Perigen i-a ocupat scaunul, fără să fie ales. Se înţelege că atît corin- 
tenii cit şi episcopii «sufragani» mitropoliei de Corint au protestat. Pe¬ 
rigen a încercat atunci să obţină recunoaşterea unor ierarhi de mare 
prestigiu, cum erau cei din Roma şi Tesalonic. A urmat un schimb de 
scrisori între Bonifaciu al Romei şi Ruf al Tesalonicului, prin care pri¬ 
mul cerea recunoaşterea lui Perigen ca mitropolit la Corint. Cu toate 
că Ruf s-a arătat favorabil, au protestat restul episeopilor din provincia 
Corint, împreună cu Atic al Constantinopolului, Acesta a izbutit să ob¬ 
ţină un decret din partea împăratului Teodosie II, cu data de 14 iulie 421, 
prin care se hotăra : «încetînd orice inovaţie, poruncim să se ţină ve¬ 
chiul obicei şi canoanele bisericeşti de mai înainte, care le-au ţinut 
pînă acum, şi în toate provinciile Illyricului, încît dacă s-ar ivi ceva 
de îndoială, aceea trebuie să se rezerve sinodului bisericesc şi judecăţii 
sfinte, cu ştirea prea cucernicului domn, şeful prea sfintei legi din Con- 
stantinopol, care se bucură de prerogativa Romei vechi». 

Hotărîrea era îndreptată nu numai împotriva amestecului episcopu¬ 
lui Romei în treburile bisericeşti din Illyric, ci şi împotriva autonomiei 
locale a exarhului din Tesalonic. De acum înainte, orice problemă con¬ 
troversată din provinciile Illyricului urma să fie rezolvată sinodal, prin 
titularul scaunului din Constantinopol. Deci, toate Bisericile din prefec¬ 
tura Illyricului, care făcea parte din imperiul de Răsărit, erau supuse 
Constantinopolului. Protestele lui Celestin (422—432) al Romei către 
împărat şi către nouă mitropoliţi din Illyric au rămas fără urmări. Papii 
următori, îndeosebi Leon cel Mare (440-—461), au încercat să-l ajute pe 
Anastasie, urmaşul lui Ruf la Tesalonic (434—453), să se afirme ea 
«exarh», dar fără rezultat. 

Importanţa hotărîrii de mai sus a crescut şi mai mult, după ce fos¬ 
tele provincii occidentale ale Illyricului (Pannoniile şi Noricum) au fost 
înglobate în imperiul de Răsărit prin anii 424—437, deci, implicit, erau 
supuse scaunului din Constantinopol. Prin Codicele teodosian, din anul 
438, se prevedea din nou supunerea Illyricului scaunului din Constan¬ 
tinopol, aşa cum era stabilit încă din 421. 

Cu toate acestea, după ce Proclu al Constantinopolului a trimis o 
scrisoare teologică episeopilor din Illyricul occidental, Sixt III al Ro- 

mei (432—440) se adresa, în 437, atît lui Proclu cît şi episcopilor illiri- 
eni, amintindu-le de «drepturile» sale în aceste regiuni, cerîndu-le să 
asculte de exarhul din Tesalonic, ca de vicarul său, ceea ce a rămas 
fără urmare. însuşi istoricul bisericesc romano-catolic J. Zeiller recu¬ 
noştea că de-acum înainte Illyricul a fost pierdut pentru Roma (Cf. Les 
origines chretiennes ..., p. 372—373 şi 381—382). 

Teoria despre jurisdicţia papală în Illyric şi despre un «vicariat» 
al papei la Tesalonic îşi are originea în nişte copii de acte aflate în 
manuscrisul 5751 de la Vatican, pe baza cărora un episcop Teodosie 
încerca la Roma, în 531, reaşezarea ca episcop la Larissa (în Thesalia) 
a lui Ştefan, destituit de Epifanie al Constantinopolului. Teodosie pre¬ 
zenta copii de acte care prevedeau dreptul de amestec al Romei în 
treburile bisericeşti ale lllyricului răsăritean, dar autenticitatea lor a 
fost pusă la îndoială de însuşi papa Bonifaciu II (530—532). 

Alte schimbări în organizarea bisericească s-au produs cu prilejul 
Sinodului IV de la Calcedon, din 451. Acest sinod a introdus formal dem¬ 
nitatea de patriarh în Biserică. Canonul 17 stabilea că «dacă vreo cetate 
s-a înnoit prin puterea împărătească sau se va înnoi în viitor, apoi, îm¬ 
părţirea parohiilor bisericeşti (şi a eparhiilor) să urmeze (alcătuirilor) 
organizării civile şi de stat». Iar prin canonul 28 al aceluiaşi sinod se 
acordau scaunului din Constantinopol, Roma cea nouă, aceleaşi prero¬ 
gative ca şi Romei celei vechi, dîndu-i-se jurisdicţie peste Pont, Asia, 
Tracia şi «ţinuturile barbare». Prin acestea din urmă trebuie să înţele¬ 
gem provinciile dunărene, care tocmai în perioada respectivă căzuseră 
sub huni. 

Concluzii: Din faptele prezentate aci, rezultă că în secolul V, 
Biserica daco-romană a trecut prin îrămîntări mari, pricinuite şi de 
unele populaţii migratoare, dar mai ales de ereziile vremii: nesto- 
rianismul şi monotizitismul. în ciuda faptului că o parte din titularii 
scaunelor episcopale de aici s-au arătat favorabili nestorianismului, 
marea masă a credincioşilor a ţinut şi mărturisit şi pe mai departe în¬ 
văţătura ortodoxă, aşa cum a fost ea formulată în simbolul niceo- 
constantinopolitan. Vechile scaune episcopale, care s-au menţinut în 
parte şi acum, ca şi disputele teologice ale timpului, la care s-au an¬ 
gajat şi ierarhii de aici, arată că în provinciile dunărene a pulsat o 
intensă viaţă creştină şi în acest secol. 

EPISCOPIA TOMISULUI 


Cea mai veche instituţie bisericească — cunoscută pînă acum pe 
teritoriul patriei noastre — este episcopia Tonusului — Constanţa de 
azi -— a cărei existenţă poate fi urmărită documentar în secolele IV—VI. 

Ştiri despre oraşul Tomis. «Cetatea pontică» Tomis este una din 
celemai vechi aşezări de pe ţărmul vestic al Pontului Euxin. A fost în¬ 
temeiată prin secolele VII sau VI î.Hr. de colonişti greci plecaţi din 
Milet, înfloritor centru cultural şi economic ionian. în primele veacuri 
ale existenţei sale, Tonusul a fost o «fuctorie» ( epitoptov ), o modestă 
aşezare comercială, dependentă de marile colonii greceşti din apro¬ 
piere : Histria la nord şi Callatis la sud. Cu timpul, importanţa sa econo¬ 
mică şi politică a început să crească, bătîndu-şi monedă proprie şi în¬ 
cheind legături cu băştinaşii din împrejurimi. între anii 72/71—61 î.Hr., 
Dobrogea a ajuns sub stăpînire romană. în aceste împrejurări, Tomisul 
a fost nevoit să primească «alianţa» Romei, ca «civitas foederata», fiind 
încorporat în provincia Macedonia. Prin anul 60 î.Hr. Tomisul, ca şi 
celelalte cetăţi greceşti din Dobrogea, au ajuns în conflict cu geţii lui 
Burebista, trebuind să accepte dominaţia lor, rămînînd în această situa¬ 
ţie pînă la moartea regelui get (44 î.Hr.), După anul 28 î.Hr., Tomisul 
şi celelalte cetăţi greceşti de pe ţărmul apusean al Pontului Euxin au 
acceptat protectoratul roman. în anul 8 î.Hr., a fost exilat în Tomis ma¬ 
rele poet Publius Ovidius Naso, care a trăit aici pînă la moarte (17 d.Hr.). 
în anul 46 d.Hr., întreaga Dobroge de azi a fost cucerită de romani, fi¬ 
ind anexată la provincia Moesia. în timpul lui Diocleţian (284—305), 
Dobrogea a fost dezlipită de Moesia Inferior şi transformată în provin¬ 
cie aparte, sub numele de Scythia Minor. 

Tomisul a cunoscut o dezvoltare ascendentă de natură economică, 
politică, culturală şi religioasă. El a dobîndit un rol preponderent în 
aşa numita «comunitate pontică», o uniune de cinci cetăţi (Pentapolis) : 

Histria, Tomis, Callatis, Dionysopolis şi Odessos, la care se adaugă şi 
a şasea, Mesembria (devenind Hexapolis). în Tomis era reşedinţa pen- 
tarhului, adică a cîrmuitorului acestei confederaţii, incit oraşul a deve¬ 
nit centrul politic şi administrativ al ţinutului înconjurător. 

în cadrul imperiului roman, Tomisul şi-a pastrait autonomia, men- 
ţinîndu-şi vechile instituţii tradiţionale greceşti şi dreptul de a bate 
monedă proprie. întreţinea relaţii economice-culturale cu toate marile 
centre ale lumii greceşti din acel timp. Cea mai mare dezvoltare a cu- 
noscut-o de pe la mijlocul secolului II, intitulîndu-se — pînă la mijlo¬ 
cul secolului următor — «metropolă a Pontului». Decăzut în a doua ju¬ 
mătate a secolului III, Tomisul a cunoscut o nouă înflorire către sfîr- 
şitul aceluiaşi secol, devenind capitala noii provincii Scythia Minor, 
în urma reorganizării administrative săvîrşite de împăratul Diocleţian. 
Bogăţia şi renumele său au atras însă numeroase populaţii migratoare, 
goţi şi mai ales huni. Renăscut în secolul VI, îndeosebi sub împăratul 
Justinian (527—565), în primii ani ai secolului VII oraşul a ajuns sub 
stăpînirea avarilor, pustiindu-se cu timpul. Prin secolele X—XI pe locul 
vechii cetăţi s-a înfiripat o modestă aşezare de pescari. După 971 întreg 
teritoriul dintre Dunăre şi Mare a intrat în stăpînirea bizantinilor, iar de 
la sfîrşitul secolului XII în cea a conducătorilor locali de neam român. 
La sfîrşitul secolului XIV a ajuns în stăpînirea Iui Mircea cel Bătrîn, 
cu întreg teritoriul dintre Dunăre şi Mare. Către sfîrşitul domniei lui a 
căzut sub turci, care-i dau numele de Kiistendje. în 1878 a revenit sub 
stăpînire românească, de cînd a început să se ridice, pentru ca azi să 
devină cel mai însemnat port maritim şi — în acelaşi timp — unul din 
cele mai însemnate centre economice şi culturale ale ţării noastre. 

Viaţa creştină în Tomis. în perioada sa de maximă înflorire eco¬ 
nomică, Tomisul a cunoscut şi noua învăţătură adusă în lume de Mîn- 
tuitorul Iisus Hristos. Am arătat în alt loc că însuşi Sfîntul Apostol An¬ 
drei a predicat în cetăţile greceşti ale Pontului Euxin, desigur şi la To- 
inis, metropola regiunii. De asemenea, la creştinarea unor locuitori au 
contribuit coloniştii romani şi negustorii orientali care s-au stabilit 
aici, unii militari (legiunea V Macedonica a fost adusă la Troesmis, azi 
Igliţa, din Palestina, la sfîrşitul secolului I, iar prin 167/168 a fost mu¬ 
tată la Potaissa). Existenţa unor creştini izolaţi în Dobrogea este con¬ 
firmată şi de o gemă — descoperită în a doua jumătate a secolului tre¬ 
cut la Constanţa, ajunsă în British Museum din Londra — pe care spe¬ 
cialiştii o consideră din sec. IV (alţii din sec. II), una din cele mai vechi 
mărturii arheologice creştine din ţara noastră. Are gravat pe Mîntui- 

torul răstignit pe cruce, avînd pe fiecare parte a sa cîte şase apostoli, 
iar deasupra cuvîntul iXtHs 

Numărul ridicat de martiri care au pătimit în Scythia Minor sub 
Diocleţian şi apoi sub Licinius dovedeşte vitalitatea şi vechimea creş¬ 
tinismului în rîndurile populaţiei de aici. Edictul de la Mediolan din 
313 a dus la sporirea simţitoare a numărului creştinilor, la ridicarea de 
numeroase lăcaşuri de cult (bazilici), la întărirea organizaţiei biseri¬ 
ceşti şi la înflorirea culturii teologice. 

Episcopia Tonusului. Era firesc ca numărul tot mai mare de creştini 
din Scythia Minor şi mai ales starea înfloritoare la care a ajuns capi¬ 
tala ei, să reclame pentru această provincie înfiinţarea unei episcopii, 
cu reşedinţa la Tomis. Nu cunoaştem însă data şi împrejurările în care 
a luat fiinţă. Este atestată documentar abia în anul 369. 

Este adevărat că şi înainte de această dată sînt amintiţi unii epis- 
copi la Tomis, dar existenţa lor nu e sigură. De aceea, istoricii consi¬ 
deră prima perioadă din viaţa acestei episcopii drept «legendară». Ast¬ 
fel, în actul pătimirii sfinţilor mucenici Epictet şi Astion la Halmyris, 
se relatează că părinţii celui din urmă au pornit de undeva din Răsărit 
în căutarea fiului lor plecat de acasă împreună cu preotul Epictet. Ajun- 
gînd la Halmyris şi aflînd de moartea lor martirică, s-au încreştinat şi 
ei, fiind catehizaţi de preotul Bonosus şi botezaţi de episcopul locului 
Evangelicus. Bazaţi pe actul martiric pomenit mai sus, unii istorici îl 
consideră ca primul episcop cunoscut al Tomisului. 

După Evangelicus, în aceeaşi «perioadă legendară» ar fi păstorit la 
Tomis un episcop cu numele Eirem, pomenit în sinaxarul zilei de 7 
martie, ca trimis de episcopul Ermon al Ierusalimului (300—314) să pro¬ 
povăduiască în Sciţia, unde a pătimit apoi moarte de martir, în timpul 
persecuţiei lui Diocleţian. După alite sinaxare, ar fi pătimit ca martir, 
în timpul lui Licinius, episcopul Tit (Titus), fiindcă refuzase prestarea 
serviciului militar, incompatibil cu slujba sa arhierească. Din această 
pricină, a fost chinuit şi apoi aruncat în mare, într-o zi de 2 sau 3 ia¬ 
nuarie, probabil în anul 320. După «Martirologiul ieronimian» însă, 
obligaţia prestării serviciului militar ar fi fost impusă lui Marcellinus, 
unul din fiii (trupeşti sau sufleteşti) ai episcopului şi care a fost apoi 
aruncat în mare (fraţii acestuia, Argeu şi Narcis, au murit martiri tot 
atunci). Ar rezulta totuşi că exista pe atunci la Tomis un episcop cu 
numele Tit. O inscripţie pe o piatră funerară, descoperită la Tomis, păs¬ 
trată fragmentar, pare să indice — după părerea unor cercetători — 
numele acestui Tit («Aici odihneşte martirul lui Hristos şi episcopul...»). 

Chiar dacă ştirile privitoare la aceşti episcopi sînt acceptate cu 
rezervă, fiind luate din izvoare îndoielnice, totuşi nu este exclus ca 
episcopia Tomisului să fi luat fiinţă pe la sfîrşitul secolului III sau în¬ 
ceputul celui următor. La această presupunere ne îndeamnă faptul că 
la lucrările Sinodului I ecumenic de la Niceea din 325 a participat şi un 
episcop din părţile Sciţiei, poate chiar din Tomis. Prezenţa lui este con¬ 
semnată, destul de neclar însă, de Eusebiu al Cezareei (f 340) în lu¬ 
crarea sa Despre viaţa Împăratului Constantin (cartea III, cap. 7), în care 
afirmă că «nici schitanul nu lipsea din ceată», adică dintre participanţii 
Ia sinod. Din nefericire, nu-i redă numele. De prezenţa episcopului din 
Scythia la sinod nu trebuie însă să ne îndoim, căci Eusebiu era martor 
ocular al evenimentelor şi participant la lucrările sinodului. Presupu¬ 
nem că episcopul de Tomis va fi fost alături de apărătorii dreptei cre¬ 
dinţe, împotriva rătăcirii lui Arie, pentru că toţi urmaşii săi în scaun 
s-au arătat apărători hotărîţi ai Ortodoxiei. 

Episcopul V etranion. Primul episcop de Tomis cunoscut cu numele, 
şi a cărui existenţă nu poate fi pusă la îndoială, a fost Vetranion sau 
Bretanio, întîlnit în scaun în anul 369, cu prilejul unui conflict avut cu 
împăratul roman Valens (364—378). Acesta purtase o lungă campanie 
împotriva goţilor pe care i-a învins, încheind cu ei pace la Noviodu- 
num (Isaccea), în vara sau la începutul toamnei anului 369. După în¬ 
cheierea păcii, s-a îndreptat spre Constantinopol, oprindu-se, în drumul 
său, şi la Tomis. Istoricul bisericesc Sozomen (sec. V) relatează în Isto¬ 
ria sa bisericească cum împăratul, care era un aprig susţinător al aria¬ 
nismului, a intrat în biserica în care slujea episcopul Vetranion, încer- 
cînd să-l determine să intre în comuniune cu arienii. Episcopul n-a pri¬ 
mit, ci dimpotrivă, printr-o cuvîntare rostită în faţa împăratului şi a 
credincioşilor prezenţi, a apărat învăţătura celor 318 Sfinţi Părinţi de 
la Niceea, apoi a părăsit pe împărat, retrăgîndu-se cu toţi credincioşii 
într-o altă biserică. împăratul a socotit gestul episcopului ca o sfidare 
la adresa sa şi de aceea a poruncit să fie exilat. Dar exilul său n-a durat 
mult, căci tot împăratul, temîndu-se de o răscoală «a sciţilor», nemul¬ 
ţumiţi de înlăturarea păstorului lor, i-a îngăduit să se întoarcă la 
scaunul său. 

Acelaşi Sozomen, în relatarea faptelor de mai sus, îl prezintă pe 
Vetranion ca «bărbat destoinic şi renumit prin virtutea vieţii sale, după 
cum mărturisesc şi sciţii înşişi», iar istoricul Teodoret, episcopul Ciru¬ 
lui (392—458), scrie că era «plin de credinţă... a înfruntat stricarea dog¬ 
melor şi fărădelegile săvîrşite de Valens împotriva sfinţilor» (= cre¬ 
dincioşilor). 

Incidentul relatat mai sus aruncă o lumină puternică asupra creşti¬ 
nismului din Tomis, căci scoate în evidenţă vechimea sa şi viaţa reli¬ 
gioasă intensă de aici, dragostea şi respectul credincioşilor faţă de epis¬ 
copul lor — oeeia ce presupune că el avea -o oarecare vechime în scaun 
— buna organizare bisericească a provinciei (cu scaun episcopal) şi 
existenţa a cel puţin două bazilici în oraş (una în care slujea episcopul 
şi alta în care s-a retras împreună cu credincioşii săi). 

Cei mai mulţi cercetători susţin că autorul Scrisorii Bisericii din 
Goţia către cea din Capadocia, care însoţea moaştele Sfîntului Sava, 
a fost episcopul Vetranion. Sfîntul Vasile cel Mare, după primirea moaş¬ 
telor, a mulţumit pentru ele, prin două scrisori. Dacă autorul scrisorii 
de mai sus este episcopul Vetranion, atunci desigur lui i-au fost adre¬ 
sate şi scrisorile de mulţumire din partea Sfîntului Vasile cel Mare. 

Nu ştim cit a păstorit în scaunul de la Tomis. Pentru sfinţenia vieţii 
sale, dar mai ales pentru dîrzenia cu care a apărat credinţa ortodoxă, 
episcopul Vetranion a fost trecut în rîndul sfinţilor, pomenirea lui fă- 
cîndu-se în fiecare an, la 25 ianuarie. 

Episcopul Gherontie. în anul 381, între participanţii la lucrările Si¬ 
nodului II ecumenic din Constantinopol, care a osîndit învăţătura gre¬ 
şită a lui Macedonie, se număra şi episcopul Gherontie al Tomisului. 
(Sozomen şi o listă sinodală siriacă îl numesc Terentius). S-ar părea 
că acesta a fost urmaşul imediat al Sfîntului Vetranion, La 30 iulie 381, 
împăratul Teodosie I cel Mare (379—395) îl îndatora să vegheze la păs¬ 
trarea Ortodoxiei în oraşele din Scythia Minor. 

Episcopul Teotim I. în anul 392 era amintit, ca episcop de Tomis, 
Teotim I, desigur ales în scaun ceva mai înainte. în acel an, Fericitul 
Ieronim (| 420) scria despre el, în lucrarea sa «De viris illustribus», că 
«a scos scurte tratate sub forma unor dialoguri, în stilul vechii elocinţe ; 
aud că scrie şi alte lucrări». Scurte fragmente din opera literară a Sfîn¬ 
tului Teotim se păstrează în lucrarea Sfîntului Ioan Damaschin (ţ 749), 
Paralele sfinte, din care reiese că a scris omilii la unele texte evan¬ 
ghelice. 

Istoricul Sozomen scria despre el că era «scit» de neam (cum arată 
şi scriitorul Nichifor Calist din sec. XIV, în Istoria sa bisericească) şi că 
«traiul îi era modest» (Ist. bis , VII, 26), iar Socrate spune că era «cu¬ 
noscut de toţi pentru evlavia şi corectitudinea vieţii» (Ist. bis., VI, 8). 
Dacă acceptăm afirmaţia lui Sozomen că era «scit», înseamnă că Teo¬ 
tim I a fost un localnic, un daco-roman. 

Păstoria sa a fost tulburată de atacurile hunilor, care au ajuns pînă 
în apropierea Tomisului, Teotim, ca un bun părinte sufletesc al credin- 

cioşilor tomitani, le-a fost de mare ajutor în momentele grele prin care 
treceau, ştiind să îmblînzească pe huni, oferindu-le felurite daruri şi os¬ 
peţe, fapt pentru care aceştia îl socoteau un «zeu al romanilor». Epis¬ 
copul Teotim a încercat să facă şi misionarism printre huni, fiind aju¬ 
tat în această lucrare de marele părinte bisericesc Sfîntul Ioan Gură de 
Aur, patriarhul Constantinopolului, care, poate la cererea sa, prin anul 
399, a trimis misionari la «nomazii de la Istru», prin care putem să-i 
înţelegem pe huni. 

De fapt, episcopul Teotim a fost un prieten devotat al acestui mare 
părinte bisericesc. Nu ştim însă în ce împrejurări s-a închegat prietenia 
lor. Astfel, în anul 400, episcopul Teotim a luat parte la un sinod prezi¬ 
dat de însuşi prietenul său, în Constantinopol în care s-au judecat aba¬ 
terile episcopului Antonin al Efesului. în anul 403 era din nou la Con¬ 
stantinopol luînd apărarea Sfîntului Ioan Gură de Aur, împotriva acuza¬ 
ţiei pe care i-o aducea episcopul Epifanie al Salaminei — la îndemnul 
patriarhului Teofil al Alexandriei — că are simpatii origeniste, apărînd 
în acelaşi timp şi pe marele teolog Origen din Alexandria (c. 185—254). 
Aceste lucruri sînt relatate de scriitorii bisericeşti Socrate şi Sozomen. 

Nu ştim cit a mai păstorit Teotim I în scaunul episcopal de la Tomis. 
Ţinînd seama de curăţia vieţii sale, de lucrarea sa misionară săvîrşită 
între huni, dar mai ales de rîvna sa pentru apărarea dreptei credinţe, 
Biserica l-a trecut în rîndul sfinţilor, pomenirea lui făcîndu-se în ziua 
de 20 aprilie. 

Episcopul Timotei. După Sfîntul Teotim, întîlnim în scaunul vlădi- 
cesc de la Tomis pe episcopul Timotei, fără să ştim dacă i-a fost urma¬ 
şul imediat. Numele său îl întîlnim în legătură cu lucrările celui de al 
treilea sinod ecumenic de la Efes, din anul 431, la care a fost condam¬ 
nată învăţătura greşită a lui Nestorie. El a semnat cele «12 anatema- 
tisme» ale Sfîntului Citril al Alexandriei, precum şi sentinţa de condam¬ 
nare a lui Nestorie — care a fost întocmită, citită şi semnată chiar din 
prima şedinţă a sinodului —, fiind cel de al 170-lea semnatar. Nu ştim 
cînd şi-a încheiat păstoria. 

Episcopul Ioan. S-ar părea că urmaşul său imediat întîlnit înainte 
de 448, a fost episcopul Ioan, care a participat activ la disputele teolo¬ 
gice ale timpului. Scriitorul latin contemporan Marius Mercator, care 
a trăit şi la Constantinopol, scrie despre Ioan că era «unul din cei mai 
buni teologi ai timpului» şi unul din «cei mai aprigi adversari ai ne st o- 
rianismului şi eutihianismului» (monofizitismul), menţinîndu-se mereu 
pe linia învăţăturii ortodoxe. Unele din lucrările ce i se atribuie erau 
tălmăciri din scriitorii bisericeşti greci în limba latină. 

Episcopul Alexandru. In 449 întîlnim în scaunul tomitan pe epis¬ 
copul Alexandru. Păstoria lui a început în timpul marilor frăinîntări şi 
dispute prilejuite de monofizitism, învăţătura greşită a arhimandritului 
Eutihie. Fiind condamnat de un sinod întrunit la Constantinopol în anul 
448, Eutihie a făcut apel la împăratul Teodosie II, care a cerut revizui¬ 
rea hotărîrilor acestui sinod. Urmînd porunca împărătească, în 449 s-a 
întrunit un nou sinod, tot la Constantinopol, care a menţinut hotărîrile 
celui dintîi. Printre participanţii la sinodul din 449, se număra şi epis¬ 
copul Alexandru al Tomisului, fiind al şaptelea între semnatari («Alex¬ 
andru, reverendissimus episcopus Tomitanorum civitatis provinciae 
Scythiae»), în acelaşi an, s-a întrunit la Efes aşa numitul «sinod tîlhă- 
resc», care a reabilitat pe Eutihie. La acesta, episcopul Alexandru n-a 
luat parte. în toamna anului 451, împăratul Marcian (450—457) a rînduit 
să se convoace cel de al patrulea sinod ecumenic, la Calcedon, la care 
monofizitismul a fost osîndit definitiv. Se crede că episcopul Alexandru 
n-a participat la lucrările sinodului, poate din pricina hunilor care fă¬ 
ceau numeroase incursiuni pe teritoriul eparhiei sale. în orice caz, ul¬ 
terior, după încheierea dezbaterilor, a semnat hotărîrile sinodului, care 
a condamnat pe Eutihie şi învăţătura sa, precum şi pe patriarhul Dioscor 
al Alexandriei, susţinătorul său. 

Episcopul Teotim II. Păstoria lui Alexandru n-a fost lungă, pentru 
că în anul 458 Episcopia Tomisului avea un nou titular, pe Teotim II. 
Acesta apare tot în legătură cu frămîntările pricinuite de monofizitism. 
Nefiind potolite acestea nici după sinodul IV de la Calcedon, ba mai 
mult, fiind ales un patriarh monofizit la Alexandria, Timotei Elur, îm¬ 
păratul Leon I (457—474) a adresat în anul 458, o scrisoare tuturor ie¬ 
rarhilor din imperiul bizantin, cerîndu-le să-şi dea în scris părerea asu¬ 
pra hotărîrilor luate la Calcedon şi asupra alegerii de la Alexandria, 
între cei întrebaţi se afla şi episcopul Teotim al Tomisului. în răspunsul 
său, episcopul tomitan scria că primeşte fără rezerve hotărîrile sinodu¬ 
lui de la Calcedon, iar în privinţa lui Timotei Elur socotea că trebuie 
să fie îndepărtat din Biserică. Răspunsul său e o nouă dovadă că epis¬ 
copii din Tomis nu s-au abătut niciodată de la adevărata credinţă orto¬ 
doxă. Alte ştiri despre episcopul Teotim II nu mai avem. 

Episcopul Paternus. Abia în deceniul al doilea al secolului VI, în¬ 
tîlnim un nou episcop, cu numele Paternus. Numele lui este amintit de 
inscripţia unui disc de argint aurit, refăcut înainte de anul 518. Probabil 

a aparţinut catedralei episcopale din Tomis, de unde, prin sec. VII, a 
fost luat — poate de avari — şi îngropat la Malaia Perescepina, lingă 
Poltava în Ucraina (descoperit în 1912, azi în Muzeul Ermitaj). 

Dar numele lui Paternus se leagă mai ales de anumite dispute hris- 
tologice ale vremii, între altele, izvoarele istorice pomenesc de acţiunea 
aşa numiţilor «călugări sciţi», care cereau ca Biserica să accepte formula 
lor teologică (numită theopasită) : «unul din Sfînta Treime a pătimit 
în trup», «Iva tt)? arpa? xptaSo? lîercovfisvai oapx't» ; «unus de Sa-ncta Tri¬ 
nitate passus est carne», socotind-o conformă cu adevărurile de 
credinţă ale Bisericii universale. Acţiunea lor se va fi desfă¬ 
şurat întîi în Sciţia, de unde erau originari. Probabil episcopul lor ca¬ 
nonic, Paternus, a avut rezerve faţă de formula mărturisită de ei şi 
poate chiar va fi luat măsuri împotriva lor. De aceea, în anul 519 ei 
s-au dus la Constantinopol şi s-au adresat în scris împăratului Justin I 
(518—527), acuzîndu-1 pe Paternus şi pe alţi episcopi «din provincia 
lor» că «nu le împărtăşesc punctul de vedere în ceea ce priveşte credin¬ 
ţa». Pe Paternus l-au mai învinuit şi de nestorianism în faţa generalului 
Vitalia, comandantul armatei, care le-a devenit protector. în această si¬ 
tuaţie, Paternus a plecat la Constantinopol, spre a se dezvinovăţi în faţa 
împăratului, lucru pe care l-a şi realizat. 

Călugării sciţi au început polemica pe tema formulei lor, cu dele¬ 
gaţii papii, în frunte cu diaconul Dioscur (Dioscor), sosiţi de curînd în 
capitala imperiului bizantin pentru a stinge schisma acachiană. In vara 
anului 519, patru din călugării sciţi (Ioan Maxenţiu, Leonţiu, Ahile şi 
Mauriciu) au plecat la Roma, pentru a prezenta papii Hormizdas formula 
lor. Papa a amînat mai bine de un an răspunsul, apoi i-a alungat. -între 
timp şi-au cîştigat simpatia lui Justinian, viitorul împărat, precum şi 
a unor clerici din Africa, exilaţi în Italia, care au considerat formula 
lor drept ortodoxă, 

In acest timp, episcopul Paternus a rămas la Constantinopol, căci 
în 520, a participat la alegerea noului patriarh ecumenic Epifanie. Ast¬ 
fel, cei 20 de ierarhi care au luat parte la alegerea noului patriarh au 
adresat papii Hormizdas o scrisoare, prin care-1 informau asupra ale¬ 
gerii făcute. Al şaptelea era semnat «Paternus, misericordia Dei, epis- 
copus provinciae Scythiae metropolitanus». Din acest titlu, ar reieşi că 
existau şi alte centre episcopale pe teritoriul provinciei, deci sufragane 
Tomisului, mitropolit fiind Paternus, cum vom arăta mai departe. 

Episcopul Valentinian. Pe la mijlocul secolului VI, o nouă pro¬ 
blemă teologică frămînta Biserica creştină. Este vorba de disputa în 
jurul celor «Trei capitole», pe care monofiziţii cereau să fie condam¬ 
nate, ca preţ al împăcării lor cu Biserica oficială. Acestea erau : per¬ 
soana şi opera Iui Teodor de Mopsuestia (f 428), scrierile episcopului 
Teodorei al Cirului (t 458) împotriva Sfîntului Ciril al Alexandriei şi 
a sinodului III ecumenic şi scrisoarea episcopului Ibas din Edessa 
(f 457) împotriva Sfîntului Ciril, motivînd că acestea ar contribui la 
menţinerea dezbinării între ortodocşi şi monofiziţi. 

în ciuda împotrivirii ortodocşilor, împăratul Justinian a condamnat, 
printr-un edict, la 544, «Cele trei capitole», măsură care a fost apoi 
aprobată de mulţi ierarhi ai timpului. Papa Vigilius a fost chemat de 
împărat la Constantinopol şi, printr-un «iudicatum», în 548, a condam¬ 
nat şi el «Cele trei capitole». Măsura lui a nemulţumit însă pe mulţi, 
mai ales pe clericii săi. între aceştia erau şi diaconii Rusticus (care îi 
era nepot) şi Sebastianus, care, în anul 549, au scris şi episcopului Va¬ 
lentinian din Tomis, informîndu-1 de cele ce a făcut papa. Episcopul a 
scris de îndată papei la Constantinopol, cerîndu-i desluşiri asupra celor 
petrecute (scrisoarea nu ni s-a păstrat). La 18 martie 550 papa Vigilius 
a răspuns episcopului Valentinian («dilectissimo fratri Valentiniano 
episcopo de Tomis provinciae Scythiae»), scriindu-i că a aflat de la 
reprezentanţii Bisericii din Tomis la Constantinopol despre neadevă¬ 
rurile ce s-au răspîndit pe seama sa în Sciţia. îi relata, în continuare, ce 
a săvîrşit în legătură cu «Cele trei capitole» şi-l invita să vină la Con¬ 
stantinopol, spre a se convinge personal că n-a scris nimic împotriva 
celor patru sinoade ecumenice şi că nu s-a abătut cu nimic de la dreapta 
credinţă. Se pare că Valentinian n-a dat urmare invitaţiei ce i-a făcut 
papa, fiind probabil lămurit de însăşi scrisoarea sa. Pentru raţiuni pe 
care nu le cunoaştem, el n-a participat nici la lucrările celui de al cin¬ 
cilea sinod ecumenic, întrunit la Constantinopol în 5 mai 553. Totuşi, 
numele său a fost pomenit de două ori în timpul lucrărilor. 

Cu aceasta se sfîrşesc ştirile pe care le avem despre episcopul Va- 
lentinian, dar şi despre Episcopia Tomisului. Deşi ştirile istorice despre 
ea încetează cu anul 553, totuşi ea îşi va fi continuat existenţa un timp, 
în ciuda numeroaselor incursiuni ale avarilor, care, în 587, au distrus 
principalele aşezări din Scythia Minor şi Moesia Inferior, Expediţiile 

bizantine de represalii din anii 592—602 au rămas fără rezultat. în anul 
602 trupele bizantine de la Dunăre se răscoală Împotriva împăratului 
Mauriciu şi se îndreaptă înspre Constantinopol, punînd împărat pe cen¬ 
turionul Focas. Frontiera dunăreană, slăbită din cauza plecării trupelor, 
se prăbuşeşte sub avari, slavi şi bulgari, cure se revară în spaţiul bad- 
cano-dunărean. Slavii se aşează masiv în sudul Dunării, unde, sub he¬ 
gemonia bulgarilor, veniţi în curînd şi ei aici, întemeiază primul stat 
slavo-bulgar (679). După 971, pînă pe la sfîrşitul secolului al Xll-lea, 
Dobrogea ajunge din nou sub stăpînire bizantină. 

Aite episcopii în Scythia Minor. Din scrisoarea adresată de călugă¬ 
rii sciţi împăratului Justin, amintită mai sus, precum şi dintr-o scri¬ 
soare a solilor papali la Constantinopol către papa, din anul 519, rezultă 
că în secolul VI existau şi alte episcopii pe teritoriul Scythiei Minor. 
Existenţa lor este confirmată şi de unele descoperiri arheologice re¬ 
cente. Astfel, la Callatis (azi Mangalia), s-a descoperit un fragment din¬ 
tr-o cruce cu o inscripţie latină cu următorul text: «Hie facta est oratio 
episcoporum Ştefani...» (Aici s-au făcut rugăciuni în numele episcopilor 
Ştefan... restul lipseşte). La Histria s-a descoperit un mare edificiu, cu 
o bazilică creştina, care a servit, probabil, ca locuinţă pentru un episcop. 
La Tropaeum Traiani s-a descoperit o bazilică de marmoră, alături de 
care se găseşte un baptisteriu, ceea ce duce la presupunerea că exista 
şi un episcop. La acestea se adaugă o informaţie pe care o aflăm într-o 
Listă a tuturor mitropoliilor, arhiepiscopiilor şi episcopiilor din cuprinsul 
Patriarhiei ecumenice, la începutul secolului VI, deşi a fost redactată 
mai tîrziu. Este cunoscută sub denumirea de : Notitia Episcopatuum şi 
a fost publicată în 1891 de bizantinologul Cari de Boor. în Scythia Mi¬ 
nor erau trecute 14 scaune episcopale şi anume : Axiopolis (Hinog — 
Cernavoda, jud. Constanţa), Papidava (între Axiopolis şi Troesmis, jud. 
Constanţa), Carsium (Hîrşova, jud. Constanţa), Callatis (Mangalia), 
Constantiana (probabil la nord de Histria, la capul Dolojman), Histria 
(Istria, jud. Constanţa), Tropaeum Traiani (Adamclisi, jud. Constanţa), 
Troesmis (Igliţa, jud. Tulcea), Noviodunum (Isaccea, jud. Tulcea), Ae- 
gyssus (Tulcea), Salsovia (Mahmudia, jud. Tulcea), Halmyris (Dunavă- 
ţul de jos, jud. Tulcea), Zaldapa (localizare nesigură), Dionysopoiis (azi 
Balcic, în Bulgaria). Se crede că toate acestea au fost înfiinţate la în¬ 
ceputul secolului VI, deci în timpul împăratului Anastasie I (491—518) 

şi au dăinuit pînă la căderea limesului dunărean în anul 602. înfiinţarea 
lor este pusă în legătură cu o lege a împăratului Zenon (474—491} din 
jurul anului 480, prin care se acorda tuturor oraşelor cu gradul de polis, 
dreptul de a avea un episcop propriu şi un anumit teritoriu. 

în fruntea acestora se afla ierarhul de la Tomis, care avea calitatea 
de «episcopus metropolitanus», adică mitropolit. Probabil Paternus a 
fost primul mitropolit. 

După distrugerea oraşului Tomis şi a celorlalte aşezări urbane de 
marea invazie avaro-slavă din anul 602, nu mai avem ştiri despre or¬ 
ganizarea bisericească de pe teritoriul fostei provincii Scythia Minor. 
Probabil că unele scaune episcopale au supravieţuit, în deosebi cele 
din nordul regiunii. Anumite liste sau cataloage ale scaunelor episco¬ 
pale din secolul IX, înşirînd «arhiepiscopiile autocefale», aşează pe locul 
întîi, eparhia Moesiei, la Odessos care se zice şi Vama», iar pe locul 
al doilea «eparhia Sciţiei — Tomisul». Probabil eparhia noastră şi-a 
păstrat în continuare numele sub care era cunoscută în istorie, dar îşi 
va fi mutat sediul în alt loc. în sprijinul acestei ipoteze vin recentele 
descoperiri arheologice, de care ne vom ocupa într-un alt capitol. 

Teologi din Scythia Minor. Pe lîngă episcopii amintiţi mai sus, din 
Scythia Minor s-au ridicat şi alţi teologi, care au adus un aport sub¬ 
stanţial la îmbogăţirea tezaurului teologic patristic. între aceştia se re¬ 
marcă monahii Ioan Casian, Dionisie Exiguul sau cel Mic, precum şi 
«călugării sciţi». 

Ioan Casian este prezentat de cel mai vechi biograf al său, Ghe- 
nadie din Marsilia, ca fiind «de neam scit» (natione scytha). Săpăturile 
arheologice efectuate de Vasile Pârvan în 1912 au dus la descoperirea 
a două inscripţii în pădurea Şeremetului (azi Casian), care vorbeau de 
«Casieni», locuri care sînt socotite azi, de cei mai mulţi învăţaţi, drept 
patria lui Ioan Casian. Născut aici, pe la 360, a primit o educaţie aleasă, 
probabil într-unul din centrele de pe ţărmul apusean al Pontului Euxin. 
Se pare că a intrat de tînăr într-o mînăstire din regiune. Dornic să cu¬ 
noască Locurile Sfinte, în jurul anului 380 a plecat cu sora sa şi cu un 
prieten, Gherman, în Palestina, unde au stat vreo cinci ani la o mînăs¬ 
tire în apropiere de Betleem. Au petrecut apoi mai mulţi ani în marile 
aşezări ascetice din Egipt, cunoscînd pe marii părinţi duhovniceşti de 
acolo, Către anul 400 au venit la Consţantinopol, unde Casian a fost 

hirotonit diacon de către Sfîntul Ioan Gură de Aur, rămînînd în preajma 
acestuia pînă la al doilea exil al său (404). A plecat apoi la Roma, ca 
să apere cauza Sfîntului Ioan Gură de Aur, prezentînd papii Inocenţiu I 
rugămintea clerului şi credincioşilor din Constantinopol de a veni în 
ajutorul arhipăstorului lor, trimis a doua oară în exil. Mîhnit de trage¬ 
dia marelui său dascăl, Ioan Casian a rămas la Roma, unde a fost hiro¬ 
tonit preot. De acolo, către anul 415, a plecat la Massilia (azi Marsilia), 
unde a întemeiat două mănăstiri, una de călugări şi alta de călugăriţe, 
cărora le-a dat primele reguli monahale din Apus, organizîndu-le după 
modelul celor răsăritene. A murit către anul 435, fiind venerat ca sfînt, 
încă de la început, în Marsilia. Biserica Ortodoxă îl prăznuieşte la 29 
februarie. 

Ca teolog, a combătut nestorianismul, precum şi învăţătura Ferici¬ 
tului Augustin despre supremaţia harului şi predestinaţie. 

Opera sa teologică este formată din trei lucrări : Despre aşezămin- 
tele mînăstireşti de obşte (chinoviale) şi despre remediile (vindecarea) 
celor opt păcate capitale, în 12 cărţi (primele patru sînt regulile mona¬ 
hale propriu-zise, iar ultimele învaţă pe monah cum să lupte împotriva 
a opt păcate principale) ; Convorbiri cu părinţii, în 24 de cărţi, capo¬ 
dopera sa, în care tratează despre menirea monahului şi lupta sa pen¬ 
tru desăvîrşire, sub forma unor convorbiri (pateric) ; Despre întrupa¬ 
rea Domnului, în 7 cărţi, lucrare de combatere a nestorianismului. 

Deci Sfîntul Ioan Casian este unul din reprezentanţii de seamă ai 
literaturii patristice de la începutul sec. V. El a făcut legătura dintre 
Apus şi Răsărit, prin principiile vieţii monahale — fiind un adevărat 
părinte al monahismului apusean —, dar şi prin hristologia sa. El a 
introdus în Apus un gen literar nou, patericul, în care principiile de 
bază ale vieţii monahale sînt înfăţişate prin convorbiri sau discursuri 
rostite de părinţii cu o înaltă viaţă duhovnicească. 

Dionisie cel Mic sau Exiguul este prezentat de biograful şi prie¬ 
tenul său Casiodor ca fiind «de neam scit, dar de maniere întru totul 
romane, foarte priceput în ambele limbi, cunoscător perfect al Sfintei 
Scripturi şi al dogmaticii)). Dionisie însuşi, în prefaţa uneia din tradu¬ 
cerile sale din Sfîntul Ciril al Alexandriei în latineşte, prezenta Sciţia 
drept patria sa. Intr-o altă prefaţă, la o traducere din acelaşi Sfînt Pă- 

rinte, îşi arăta recunoştinţa faţă de un episcop cu numele Petru, pentru 
zelul cu care i-a dăruit «hrana duhovnicească» în timpul copilăriei. Pro¬ 
babil este vorba de un episcop din Sciţia Mică. Născut în jurul anului 
470, a intrat de tînăr într-o mînăstire din Constantinopol, de unde a fost 
chemat la Roma de papa Gelasiu. A trăit într-o mînăstire de acolo pînă 
către 545. A făcut multe traduceri din limba greacă în limba latină : Epis¬ 
tola 17 a Siintului Chil al Alexandriei împotriva lui Nestorie, cu cele 12 
anatematisme, Despre crearea omului a Sfîntului Grigorie de Nysa — cu 
unele observaţii critice —, o colecţie de canoane ale sinoadelor ecumeni¬ 
ce şi locale, de o mare importanţă pentru dreptul canonic al Bisericii Apu¬ 
sene, Cartea despre Paşti, Argumente pascale etc. I se atribuie şi cule¬ 
gerea unui remarcabil număr de texte din lucrările marilor Părinţi bise¬ 
riceşti de pînă la el. Dionisie este cel care a fixat cronologia erei creş¬ 
tine, luînd pentru prima dată ca punct de plecare, pentru numărarea 
anilor, Naşterea Mîntuitorului, care este «începutul nădejdii noastre». 
Fixînd-o însă la anul 754 (după unii 753), în loc de 749 ab Urbe condita, 
a comis o eroare de patru sau cinci ani. 

Dintre «călugării sciţi» amintiţi în controversele teologice de la în¬ 
ceputul sec. VI, mai pot fi reţinute numele lui: Leonţiu, rudă cu gene¬ 
ralul Vitalian (unii îl identifică cu marele teolog Leonţiu din Bizanţ, 
c . 485—543), loan Maxenţiu (cu opt cărticele — libelli — în care se 
ocupă cu felurite probleme hristologice şi antropologice, Petru diaconul 
şi alţii. Despre cel din urmă se spune ca ar fi tradus unele opere din 
părinţii greci şi ar fi redactat un florilegiu, spre a veni în ajutorul teo¬ 
logiei acestor monahi. în orice caz, monahii sciţi reprezentau un curent 
teologic care a atras atenţia la vremea sa. 

Concluzii. Din cele ce am înfăţişat pînă aici, rezultă că Epis¬ 
copia Tomisului , cea mai veche instituţie bisericească superioară pe 
teritoriul patriei noastre, a îndeplinit un rol însemnat în trecutul Bi¬ 
sericii creştine. Ea este întîlnită în istorie în secolele IV—VI, într-o 
perioadă de mari dispute hristologice , care au dus şi la convocarea 
primelor cinci sinoade ecumenice, la care ierarhii tomitani au adus 
o contribuţie însemnată, luptlnd pentru păstrarea unităţii Bisericii 
creştine şi a dreptei credinţe. în acelaşi timp, ei au ferit şi pe credin¬ 
cioşii lor de învăţăturile eretice, fiind în permanenţă pe linia adevăr a- 

tei învăţături ortodoxe, încît doi din ei au fost trecuţi în rîndul sfin¬ 
ţilor. Au avut legături cu figurile reprezentative ale Bisericii din vre¬ 
mea aceea, ca SfIntui Vasile cel Mare, Sfîntul Ioan Gură de Aur şi 
mai tîrziu cu papa Vigilius al Romei. 

în acelaşi timp, trebuie remarcat şi faptul că unii din ierarhii de 
la Tomis au fost cărturari de seamă, lâslnd opere scrise, ca Teotim 
Filozoful şi Ioan, apreciate elogios de contemporanii lor. 

în privinţa limbii în care s-a vestit aici cuvîntul Evangheliei, de¬ 
sigur că în cetăţile de pe ţărmul Mării Negre s-a folosit mai mult 
limba greacă, iar în restul provinciei mai mult limba latină, căci aici 
trăia o populaţie de mult romanizată (episcopul Ioan făcea tîlcuiri 
din greceşte în latineşte, iar despre Teotim I s-a scris că era «scit», 
deci daco-roman.) 

Jurisdicţia Episcopiei Tomisului desigur s-a întins nu numai asu¬ 
pra Sciţiei mici, adică asupra Dobrogei de azi, ci şi peste teritorii de 
dincolo de Dunăre, adică în sudul Moldovei şi în răsăritul Munte¬ 
niei, după cum rezultă din actul martiric al Sfîntului Sava. 

,Ca o concluzie generală, putem spune că Episcopia Tomisului 
reprezintă un moment de seamă atît în istoria Bisericii noastre, cît 
şi în istoria întregii Biserici creştine. 


BIBLIOGRAFIE 

Izvoare: Fontes Historiae Daco-Romane (Izvoarele Istoriei României), III, 
Bucureşti, 1970, XII + 768 p. 

Episcopia Tomisului. CARL DE BOOR, Nachtrăge zu den No- 

titiae Episcopatuum, în 2 eitschriit îiir Kirchengeschichte, XII, 1891, p. 519_ 

534 şi XIV. p. 573—-599; RAYMUND NETZHAMMER, Das altchristliche Torni. 
Ein Kirchengeschichte Studie, Salzburg, 1903 (trad. rom. Creştinătatea in 
vechea Torni, Baia Mare, 1904, 49 p.); V. PÂRVAN, Nuove considerazioni 

nel vescovato deila Scizia Minore, în «Rediconti della Pontificia Academia 
Romana di Archeologia», 2, 1924, p. 117—135; V. LAURENT, La ScYthie Mi- 
neure lut-elle represente au Concile de Chalcedoine ? în «Etudes byzantines», t. III, 
1945, p. 115—123 (trad. rom. Asistat-a arhiepiscopul de Tomis la sinodul din Chalce- 
don ? în «Revista Istorică», an. XXXI, 1945, p. 19—27) ; IOAN G. COMAN, însemnări 
asupra lui Teotim de Tomis, în G.B., an. XVI, nr. 1, 1957, p. 46—50; IOSIF E. NA- 
GHIU, Teotim, episcop de Tomis, în «Revista Istorică», an. XXXI, 1945, p. 167—171 ; 

ILIE GEORGESCU, Viaţa creştină în vechiul Tomis, în M.M.S., an. XXXVIII, nr. 1_2, 

1962, p. 15—32 ; RADU VULPE şi ION BARNEA, Din istoria Dobrogei. II. Romanii la 
Dunărea de Jos, Bucureşti, 1968, 591 p. (îndeosebi p. 456—460) ; NICOLAE (COR- 
NEANU), mitropolitul Banatului, Prima mărturie documentară despre Episcopia To¬ 
misului, în B.O.R., an. LXXXVII, nr. 9—10, 1969, p. 959—965; NICULAE ŞERBĂ- 
NESCU, 1600 de ani de la prima mărturie documentară despre existenţa Episcopiei 



144 


Perioada intîia (secolele n-Vi> 


Tomisului, în B.O.R., an. LXXXVII, nr. 9—10, 1969, p. 966 1026 ; EM1LIAN POPESCU, 

Contributions ă la geographie historique de la Peninsule Balkanique aux V-e VHI-e 
siecles de notre ere, în «Dacia», N.S., XIII, 1969, p. 403—415; A. A. BOLŞACOV- 
GHIMPU, Orqanizarea Bisericii din Scythia Minor in secolul al Vl-lea, în G.B., an. 
XXIX, nr. 9—10, 1970, p. 971—977; A. A. BOLŞACOV-GHIMPU, Episcopul din Tomis 
a participat la Sinodul I ecumenic de la Niceea (325), în G.B., an. XXXIII, nr. 5—6, 
1974, p. 437—447. 

Teologi din Scythia Minor: VASILE SIBIESCU, Călugării sciţi, 
Sibiu 1936, 24 p. (extras din «Revista Teologică», Sibiu, an. XXVI, nr. 5—6 1936, p. 
182—205); IOAN PULPEA (RĂMUREANU), Episcopul Valentinian de Tomis. Corespon¬ 
denţa lui'cu papa Vigilius in chestiunea «celor trei capitole», în B.O.R., an. LXV, nr. 
i _3 1947 p. 200—212; HENRI I. MARROU, La patrie de Jean Cassien, în «Ori- 
entaiia Christiana Periodica», Roma, XIII, nr. 3—4, 1947 p. ^ 

GUY, Jean Cassien. Vie et doctrine spirituelle. Paris, 1961 ; AL. CONSTANTINESCL, 
Sîintul Ioan Casian scitul, nu romanul, în G.B., an. XXIII, nr. 7— 8 , 1964, p. 698—705 ; 
CHADWICK OWEN, John Cassian, Cainbridge, 1968, 171 p. ; IOAN G. COMAN, Con¬ 
tribuţia scriitorilor patristici din Scythia Minor — Dobrogea la patrimoniul ecume- 
nismului creştin in secolele al IV—-lea şi al Vl-lea, în «Ortodoxia», an. XX, nr. 1, 
1968, p. 3—25 (şi versiunea franceză : Le patrimoine de Toecumenisme chretien du 
IV-e au Vl-e siecles en Scythie Mineure (Dobroudja), în «Contadts», revue frangaise 
de l'Orthodoxie, Paris, XXII-e annee, no. 69, 1970, p. 61—85); MIRCEA NIŞCOVEANU, 
Contribuţia Siîntului Ioan Casian Ia cunoaşterea monahismului din secolele IV—V 
în lumina ecumenismului creştin, în G.B., an. XXXI, nr. 5 6 , 1972, p. 549—562 ; IOAN 

G COMAN «Sciţii» Ioan Casian şi Dionisie cel Mic şi legăturile lor cu lumea medi¬ 
teraneană, în S.T., an. XXVII, nr. 3—4, 1975, p. 189—203; IOAN G. COMAN Opere/e 
literare ale Siîntului Ioan Casian, în M.B., an. XXV, nr. 10—12, 1975, p. 552—569 ; 
IOAN RĂMUREANU Sîintul Teotim episcop de Tomis, în Almanahul parohiei ortodoxe 
române din Viena pe anul 1976 , p. 81-83; IOAN G. COMAN, Spiritualitatea patristica 
în Scythia Minor. Ortodoxia credinţei, în «Ortodoxia», an. XXIX, nr. 2, 19//, P- toc*; 
IOAN G COMAN, Scriitori teologi în Scythia Minor, în voi. De la Dunăre la Mare, 
Galaţi 1977, p. 63—83 ; IOAN G. COMAN, Teologi şi teologie în Scythia Minor m 
secolele IV—VI, în B.O.R., an. XCVI, nr. 7—8, 1978, p. 784—796 ; IOAN G. COMAN, 
Scriitori bisericeşti din epoca strâromână, Bucureşti, 1979, 376 p. 



IX 

MONUMENTE BE ARTĂ BISERICEASCĂ 
IN SCYTHIA MINOR (DOBROGEA) 

IN SECOLELE IV—VI 


Ani prezentat în alt loc cîteva ştiri despre viaţa creştină din fosta 
provincie Scythia Minor şi mai ales cele despre Episcopia existentă în 
secolele IV-—VI la Tomis, străvechea cetate de pe malul vestic al Pontu¬ 
lui Euxin. Viaţa creştină din Scythia Minor de altădată o putem reconsti¬ 
tui din actele martirice ale celor ce au pătimit aici pentru Hristos în 
primii ani ai secolului IV, în cursul sîngeroaselor prigoane dezlănţuite 
de împăraţii Diocleţian şi apoi de Liciniu şi, mai tîrziu, de Iulian Apos¬ 
tatul. Dar ea poate fi reconstituită şi din numeroasele urme arheologice 
cu caracter creştin, scoase la iveală încă de la sfîrşitul secolului trecut 
în diferite părţi ale Dobrogei. Campaniile de săpături din Dobrogea au 
fost conduse de cunoscuţii arheologi Grigorie Tocilescu (1850—1909), 
Vasile Pârvan (1882—1927), D. M. Teodorescu, iar în vremea noastră 
de către cercetători de la Institutul de Arheologie din Bucureşti şi Mu¬ 
zeul arheologic din Constanţa. Vestigiile arheologice paleocreştine din 
Dobrogea pot fi împărţite în trei grape : inscripţii funerare, obiecte de 
cult şi bazilici. 

1. Inscripţii. Se cunosc, pînă în prezent, peste 70 de inscripţii 
creştine din secolele IV—VI, mai ales pe monumente funerare. Mai 
mult de jumătate provin de la Tomis, metropola provinciei, iar restul de 
la Histria (Istria), Callatis (Mangalia), Axiopolis (Hinog, lîngă Cerna¬ 
vodă), Tropaeum Traiani (Adamclisi), Ulmetum (Pantelimon, jud. Con- 
stanţa), Dinogetia (Garvân, în dreptul oraşului Galaţi), Salsovia (pe 
braţul Sfîntul Gheorghe) şi din alte părţi. 

Aproximativ un sfert din ele sînt în limba latină, restul în limba 
greacă vorbită mai ales de populaţia din centrele urbane de pe ţărmul 
Mării Negre. Din cele circa 80 de nume întîlnite, peste 30 sînt greceşti, 
tot pe-atîtea latineşti, vreo 5 sînt biblice, unul este gotic (Gibostes), 

două hunice (Atala şi tatăl său Tzeiuk) etc. Creştinii menţionaţi în in¬ 
scripţii aparţin tuturor straturilor sociale : slujitori ai Bisericii, magis¬ 
traţi, funcţionari, negustori, ofiţeri, soldaţi etc. Inscripţiile sînt însoţite 
de semnul crucii, de monograma lui Hristos (IX sau XP sau Ag), pre¬ 
cum şi de unele reprezentări simbolice caracteristice artei paleocreştine : 
peştele, porumbelul, păunul, viţa de vie, frunza de palmier şi altele. 

Textul inscripţiilor — aproape toate funerare — este popular şi 
ortodox. In ele se cere mila Iui Dumnezeu pentru cei morţi, se exprimă 
nădejdea în înviere şi bucuria pentru fericirea vieţii veşnice, se elo¬ 
giază martirii, se fac rugăciuni pentru odihna celor adormiţi sau se cere 
ajutorul lui Dumnezeu pentru cetatea refăcută. Iată cîteva din aceste 
inscripţii: «Domnul este luminarea mea şi Mîntuiitorul meu, de cine 
mă voi teme ?» (greceşte, Tomis) ; «Pe cei săraci ai lui îi voi sătura 
de pîine. Pe preoţii lui îi voi îmbrăca cu mîntuire» (greceşte, Tomis şi 
Histria) ; «Pacea mea dau vouă» (latineşte) ; «Pentru Theodule, soţia 
mea, care a fost fiica preotului Patricius» (latineşte, Tomis) ; «Harul 
lui Dumnezeu. Fiţi sănătoşi trecătorilor. Aici zace... de 51 ani. Odih- 
neşte-o Dumnezeule cu drepţii» (greceşte, Tomis) ; «Aici odihneşte 
Heraclide, citeţ (anagnost) al sfintei şi soborniceştii Biserici» (greceşte, 
Tomis) ; «Simplicius, fiul lui Casian, de neam sirian şi ca pregătire jurist 
şi soţia acestuia Melitis, fiica lui Aedesius, avînd strămoşi nobili, după 
ce au trăit mulţi ani şi au cunoscut b bătrîneţe cinstită, acum am ajuns 
printre cei drepţi, în nădejdea învierii şi a fericirii vieţii veşnice» (gre¬ 
ceşte, Callatis) ; o inscripţie aşezată pe zidurile refăcute ale oraşului 
Tomis avea cuprinsul : «Doamne Dumnezeule ajută cetăţii refăcute. 
Amin» (greceşte) ; altele cuprind texte mai scurte : «Maria naşte pe 
Hristos», «Lumină-viaţă», «Emanuel, cu noi este Dumnezeu», «Ai milă 
Doamne», «Doamne ajută» etc. La Tropaeum Traiani s-a descoperiJt sin¬ 
gura inscripţie greco-latină din epigrafia creştină, avînd textul: «crucea 
morţii şi a învierii». O inscripţie votivă descoperită la Axiopolis 
(Hinog-Cemavodă) în 1947, pomenea trei martiri care au pătimit aici, 
cunoscuţi şi din textele Martiriologiilor : Chirii, Chindeas şi Tasius 
(Dasios). 

Pot fi amintite apoi o seamă de alte pietre cu inscripţii creştine. 
De pildă pe un bloc de calcar, descoperit la Constanţa (sec. IV—V), 
se află o inscripţie grecească închinată «fericitului Timotei», probabil 
fostul episcop de Tomis, de un oarecare Dinias, de curînd botezat sub 
numele de Emanuel. Pe o placă de piatră, descoperită la Ulmetum (azi 
Pantelimon), se găseşte o cruce cu monograma (X + P), flancată 

de literele A şi Q (sec. VI). Toate inscripţiile datează între sfîrşitul 
secolului III şi secolul VI inclusiv. 

O inscripţie din Bizone (Cavarna, în Bulgaria) amintea pe «Stefanus 
diâconus», alta de un citeţ din Tomis ; una, tot din Tomis, ne face cu¬ 
noscut titlul de 6 irpa'î'paTeoTTQ? = iconom, administrator «al Bisericii 
Sfîntul Ioan din Tomis» ; una din Callatis menţiona numele episcopului 
Ştefan. Este vrednic de subliniat faptul că nici o inscripţie nu confirmă 
existenţa vreunei erezii în Scythia Minor. 

2. Obiecte paleocreştine, a) între acestea, pe primul loc trebuie 
menţionată gemă (cornalină) descoperită în a doua jumătate a secolului 
trecut la Constanţa, aflată acum în British Museum din Londra. După 
părerea unor specialişti, datează din secolul IV, chiar V, deşi unii au 
încercat s-o dateze, fără şanse de izbîndă, din secolul II. Pe ea este 
gravat Mîntuitorul gol, în mărime supraomenească, avînd de fiecare 
parte cîte şase apostoli. Deasupra sa e cunoscutul cuvînt IX@IS -■= 
peşte, iniţialele cuvintelor ’lTqaooS XpiaxoS 0eoo XibS = Iisus Hris- 

tos Fiul lui Dumnezeu Mîntuitorul. 

b) Un alt obiect de valoare este discul refăcut de episcopul Paternus 
al Tomisului, înainte de anul 518. Este din argint aurit, de dimensiuni 
mari, avînd diametrul de 61 cm şi greutatea de 6,22 kg. Pe margini se 
află o friză împodobită cu o coardă de viţă de vie ondulată, cu frunze, 
struguri, figuri de animale, păsări, vase etc., toate în relief şi patru 
medalioane circulare, în care se află cîte o cruce. Friza e încadrată de 
două ghirlande cu foi de laur. în adîncitura discului, de jur împrejur, se 
află inscripţia : «ex antiquis renovatum est per Paternum, reventis- 
s(imum) episc(opum) nostrum. Amen» (= a fost reînnoit din (cele) 
vechi prin Paternus, prea cinstitul nostru episcop. Amin). In centru se 
află monograma lui Hristos (chrisma, X + P), ocupînd toată adîncitura 
discului, încadrată de literele A şi 2. Pe dosul talerului sînt imprimate 
patru sigilii de control, unul din ele purtînd chipul şi numele împăra¬ 
tului bizantin Anastasiu I (491—518), de unde deducem că a fost refăcut 
ceva mai înainte de 518. Prin secolul VII, discul a fost dus de avari (sau 
de bulgari, cum se crede mai nou) şi îngropat într-o ladă care cuprin¬ 
dea vreo 400 de obiecte de aur, între care şi patru vase liturgice, în 
greutate de 50 kg, la Malaia Perescepina 'lîngă Poltava (R.S.S. Ucrai¬ 
neană), unde a fost descoperit de nişte ciobani în 1912. Astăzi se 
păstrează în Muzeul Ermitaj din Leningrad. 

c) Putem aminti apoi trei ulcioare cu chipul Sîîntului Mina , desco¬ 
perite la Constanţa. Acestea provin din marele centru de pelerinaj de 

la Karm Abu Mina, la 25 km vest de Alexandria Egiptului, unde era 
mormântul sfîntului şi unde erau purtate de pelerini, pline cu apă tămă¬ 
duitoare, luată din izvorul existent sub biserica în care se afla mor- 
mîntul. Aceste ulcioare constituie o dovadă asupra legăturilor dintre 
capitala provinciei Scythia Minor şi Egipt în secolele V VI, cînd au 
atins culmea înfloririi atît viaţa creştină din Tomis, cît şi producţia 
ulcioarelor din renumitul loc de pelerinaj de la Karm Abu Mina. 

d) La Constanţa s-au descoperit, mai de mult, cîteva plumburi co¬ 
merciale (acestea serveau la sigilarea baloturilor spre a garanta auten¬ 
ticitatea provenienţei mărfurilor, dar şi spre a certifica perceperea ta¬ 
xelor vamale). Unele din ele aveau imprimate monograma lui Hristos 
sau alte simboluri creştine. Nu de mult s-au descoperit vreo 50 de astfel 
de plumburi în satul Izvoarele (fost Pîrjoaia), în colţul de sud-vest al 
Dobrogei, pe malul drept al Dunării. Dintre acestea, trei prezintă interes 
pentru noi. Primul are ca reprezentare un animal, probabil un miel, 
deasupra căruia se află monograma creştină (X -j- P) ; al doilea este 
prevăzut cu o cruce, avînd, probabil, la capetele braţelor ei cîte un 
peşte; al treilea mai păstrează jumătate din formula xopts poVjdet. 
(== Doamne ajută). Toate trei datează din a doua jumătate a seco¬ 
lului IV. 

e) Opaiţe creştine au fost descoperite în diferite părţi ale Dobro¬ 
gei. Unul din ele — păstrat în Muzeul V. Pârvan din Bîrlad — a fost 
descoperit în 1906 la Constanţa, datînd din secolele IV—V. Pe disc, în 
centru, e chipul lui Hristos, binecuvîntînd ou ambele mîini. De o parte 
şi de alta a sa, sînt două orificii pentru turnat ulei, iar către marginea 
interioară a chenarului, o inscripţie latină : «pacem meam do vobis». 
Pe chenarul discului se află busturile celor 12 apostoli, despărţiţi în 
două grupe de o siluetă feminină, în picioare, deasupra capului lui 
Hristos, care abia se distinge, desigur Sfînta Fecioară Maria. 

Numeroase alte opaiţe eu caracter creştin au fost descoperite şi 
în alte părţi ale Dobrogei. De pildă, la Izvoarele (fost Pîrjoaia) şi Istria 
(ambele în jud. Constanţa) s-au descoperit felurite cruciuliţe de bronz, 
aur şi argint, din sec. V—VI, iar la Luciu (jud. Ialomiţa), nu departe de 
malul stîng al Dunării, un frumos opaiţ din bronz, cu o cruce masivă 
în partea superioară, la Bărboşi (azi înglobat în oraşul Galaţi) o cruce 
pandantivă cu sidef (sec. III), o amforă cu monograma creştină şi alte 
obiecte (sec. III—IV). In mare parte se păstrează azi în Muzeul de 
arheologie din Constanţa. 

3. Bazilici paleocreştine. In vechile centre greceşti şi romane din 
Scythia Minor, în care s-au efectuat săpături arheologice, s-au desco¬ 
perit, pînă acum, aproximativ 30 de bazilici paleocreştine. Le vom cer¬ 
ceta pe rînd, pe cele mai reprezentative, după localităţile în care au 
fost găsite. 

La Tomis, deşi cercetările arheologice sînt destul de anevoioase, 
datorită faptului că oraşul nou este suprapus peste cel vechi, totuşi s-au 
descoperit pînă acum patru bazilici. Una dintre ele este cea mai mare 
bazilică din Dobrogea — probabil catedrala episcopală — descoperită 
în 1961 pe locul vechii gări a oraşului. Avea lungimea de 48,10 m, lă¬ 
ţimea de 23,45 m. Era compusă din altar, naos cu trei nave şi narthex 
(pronaos). Sub altar se afla o mare criptă cruciformă. Se consideră a 
fi din secolele V—VI, înlocuind, desigur, pe una mai veche. Tot atunci 
s-a descoperit o altă bazilică, în apropierea primei, de dimensiuni mai 
reduse, construită în sec. V—VI. Alte două bazilici se înălţau în sec¬ 
torul dinspre portul cetăţii Tomis. Din una nu s-a putut descoperi decît 
cripta dreptunghiulară, avînd urme de pictură pe pereţi. 

La Tropaeum Traiani (azi Adamclisi), cetate întemeiată de Traian, 
refăcută de Constantin cel Mare şi Liciniu, s-au descoperit pînă în pre¬ 
zent cinci bazilici din sec. V—VI, dintre care patru pe strada principală 
sau în imediata ei apropiere, iar a cincea, o bazilică de cimitir. Una din 
ele era bazilica de marmură, numită aşa după materialul întrebuinţat la 
reconstituirea ei, în timpul împăratului Justinian (527—565). Săpăturile 
care au scos-o la iveală în 1906 au constatat patru faze de construcţie : 
prima, pe la 350, sub Constanţiu, a doua, la începutul secolului V, a treia 
sub Justinian, cînd a fost refăcută ca biserică episcopală, construindu-se 
alături de ea un baptisteriu, şi a patra, la sfîrşitul sec. VI, înainte de 
invazia avarilor (lucrările nici n-au fost terminate). Lungimea bazilicii 
(fără atrium) era de 25,50 m. Aceasta este singura bazilică elenistică 
cu atrium, descoperită pînă în prezent în Dobrogea. Atrium-ul este 
înconjurat de trei portice, pe laturile de nord, vest şi sud *). In mijlo¬ 
cul atriumului se afla o fîntina (phiale). Acest tip de atrium este o carac¬ 
teristică a bazilicilor din sec. V—VI din Grecia, de pe ţărmul apusean 
al Asiei Mici şi din Constantinopol. Din atrium se intra în narthex 
(creaţie grecească din sec. V—VI şi caracteristică a bisericilor paleo¬ 
creştine din Grecia şi Constantinopol) prin două uşi laterale (corespun¬ 
zătoare porticelor de nord şi de sud ale atriumului). Intrarea principală 

* Atrium = spaţiu deschis, înconjurat adesea de coloane, la intrarea unei bazilici ţ 
portic — galerie deschisă, susţinută de o colonadă, care se întinde de-a lungul unei 
clădiri, în jurul unei grădini sau pieţe. 

în bazilică se găsea pe latura îngustă de sud a narthexului, unde exista 
un mic portal (propylon). Din narthex se intra — prin trei deschideri — 
în naos, de dimensiuni mai mari, împărţit în trei nave, cea din mijloc 
avînd lungimea ide 8 m, iar cele laterale de cîte 4 m. în partea de ră¬ 
sărit a navei centrale se păstrează baza balustradei (cancelli), care 
separa naosul de presbyterium. Acesta cuprindea absida şi o parte din 
naos. în mijlocul lui se înălţa altarul propriu-zis (prestolul), adăpostit 
sub un baldachin (ciborium). Trei încăperi s-au adăugat mai tîrziu în 
partea de răsărit a bazilicii. 

La 3 m sud de atrium se afla clădirea dreptunghiulară a baptiste- 
riului, cu trei încăperi. în cea de a treia încăpere se afla un bazin (pis¬ 
cina), în care se săvîrşea botezul. Pe latura de vest, între atrium şi 
zidul de incintă al cetăţii, s-au descoperit temeliile unor con¬ 
strucţii, probabil locuinţa episcopului, ridicată în secolul VI, odată 
cu baptisteriul. 

A doua bazilică însemnată de aici era cea numită «cu transept» 
(navă transversală dreptunghiulară, aşezată perpendicular pe latura 
estică, între naos şi absida altarului), sau în formă de T, cea mai mare 
(33,80 m X 13,70 m), dar şi cea mai renumită dintre lăcaşurile de cult 
de la Tropaeum. Este importantă şi pentru faptul că e singura bazilică 
cu transept din Dobrogea, dar mai ales pentru cripta cu moaşte sfinte 
din transept, care au dat naştere la multe pelerinaje aici. Naosul avea 
două rînduri de coloane care pătrundeau în transept, frîngîndu-se de 
două ori în unghi drept. Pe latura de nord a naosului era o construcţie 
anexă, care îndeplinea funcţia de baptisteriu. 

Deci planul bazilicii era : narthexul, naosul, baptisteriul, transeptul 
cu cripta şi absida. Prin arhitectura ei, dar şi prin dimensiuni, prezintă 
mari asemănări cu o bazilică din Filipi, în Macedonia. A fost construită 
la sfîrşitul secolului V sau mai degrabă în secolul VI. 

O altă bazilică la Tropaeum Traiani este «bazilica cisternă», numită 
aşa pentru că a fost construită deasupra unei cisterne romane. Ruinele 
ei închid un spaţiu dreptunghiular (19,70 X 6,80 m), pe laturile lungi 
avînd cîte două ziduri paralele, la distanţa de 0,75 m unul de altul, fapt 
pentru care unii au numit-o «bazilica dublă». S-a constatat, de aseme¬ 
nea, că deasupra cisternei romane s-au- înălţat succesiv două bazilici, 
una în a doua jumătate a secolului IV, alta în a doua jumătate a seco¬ 
lului V. 

O altă bazilică, numită «forensis» sau «simplă», avea trei nave şi 
cu narthex tripartit, cri o anexă neobişnuit de largă, trei încăperi anexe 



monumente de arta bisericească 


151 


pe latura de sud şi două în afara colţului de NE. Are şi o criptă cu 
moaşte. S-a ridicat pe la începutul secolului VI, sub împăratul Anasta- 
siu I. 

A cincea bazilică, în afara incintei, era una de cimitir (basilica 
coemeterialis), simplă, fără narthex, construită cel mai devreme în 
timpul lui Constantin cel Mare. 

La Histria, săpăturile arheologice au scos la lumină ruinele a şapte 
bazilici, toate din secolele V—VI, dintre care şase în cetate şi una de 
cimitir sau «extramurana». 

între acestea, se remarcă bazilica cu criptă din secolele V—VI, for¬ 
mată din narthex, trei nave separate prin două rînduri de coloane şi o 
absidă semicirculară, la răsărit (cu criptă), corespunzînd navei din mij¬ 
loc. De observat că nava din mijloc este cu mult mai largă decît cele 
laterale. Criptele de mici dimensiuni ale bazilicilor dobrogene (Tro- 
paeum, Histria) arată că ele nu acopereau corpul întreg al vreunui sfînt 
sau martir, ci numai o parte din moaştele acestuia. Deasupra lor se înălţa 
sfînta masă. Astfel de cripte constituie o formă şi poate chiar o etapă 
intermediară între criptele obişnuite — de mari dimensiuni — şi simpla 
scobitură de sub sfînta masă, în care se depun azi sfintele moaşte. De 
obicei erau boltite şi cîteodată îmbrăcate în plăci de marmoră. 

în zona de est a cetăţii s-au descoperit ruinele a două mari con¬ 
strucţii particulare, adevărate palate ale clasei aristocratice histriene, 
datînd din secolele V—VI. Una din acestea cuprindea şi o sală dreptun¬ 
ghiulară, terminată cu o absidă semicirculară în interior şi cu cinci 
laturi în exterior. Ea îndeplinea funcţia de capelă particulară. O ase¬ 
menea construcţie este unică pe teritoriul patriei noastre, ea fiind o 
imitaţie tîrzie a încăperii cunoscută sub numele de basilica privata 
din unele palate romane, socotite de anumiţi cercetători ca prototip al 
bazilicii creştine. Caracterul de lăcaş de cult creştin al acestei săli 
dreptunghiulare cu absidă îl constituie anumite plăci de marmoră desco¬ 
perite aici, cu sculpturi în formă de arcade continui pe marginea feţei 
superioare, care fac parte din aşa numitele mensae martyrum, întîlnite 
în vechile centre creştine răsăritene, ce serveau ca jertfelnic (sfînta 
masă) (Planurile la I. Barnea, ST, 5—6, 1958, p. 287—295 şi ST, 3—4, 
1960, p. 204—205). N-ar fi exclus ca această mare clădire (cu 10 încă¬ 
peri) în care se găsea şi capela descrisă mai sus, să fi servit ca locuinţă 
unui episcop. în adevăr, dată fiind importanţa oraşului, cit şi numeroa¬ 
sele ruine de bazilici descoperite, avem toate motivele să credem că 
Histria a fost şi reşedinţa unui episcop. 

La Callatis (Mangalia) s-au descoperit (mai demult, dar a fost stu¬ 
diată recent) o bazilică paleocreştină de tip sirian (sau cu atrium late¬ 
ral), ceea ce constituie o raritate nu numai pentru teritoriul Dobrogei, 
ci pentru întreaga Peninsulă Balcanică. A fost construită la sfîrşitul se¬ 
colului IV sau la începutul celui următor. Iniţial era alcătuită dintr-o 
sală dreptunghiulară neregulată, împărţită în trei nave longitudinale 
de două rînduri de coloane. Altarul, situat la sud, probabil era separat 
de sală printr-o simplă balustradă de lemn. Prin latura lungă de est, 
naosul avea două intrări care dădeau într-o curte laterală, de mari di¬ 
mensiuni. Intr-o a doua etapă, probabil la începutul sec. VI, sub îm¬ 
păratul Anastasiu I (491—518), latura de sud a sălii dreptunghiulare 
o fost împărţită, prin ziduri, în trei încăperi: cea din mijloc servea ca 
altar, cea dinspre vest ca prothesis (proseomidier), cea dinspre est 
ca diaconicon. Fiecare comunica astfel, cu cîte una din navele laterale 
(probabil încăperea laterală care comunica cu diaeoniconul îndeplinea 
funcţia de baptisteriu). Naosul comunica spre est, printr-o singură in¬ 
trare, cu aceeaşi curte interioară, transformată acum într-un somptuos 
atrium, mărginit de portice acoperite, susţinute la cele patru colţuri de 
pilaştri în formă de L. în colţul SV al atriumului se afla un puţ, din care 
se scotea apa necesară pentru Liturghie, botez etc. 

Se remarcă trei elemente care o diferă de restul bazilicilor : orien¬ 
tarea altarului spre sud, lipsa absidei şi plasarea laterală a atriumului şi 
nu longitudinal, în continuarea naosului sau a narthexului. Caracteris¬ 
ticile siriene ale bazilicii constau în lipsa absidei şi împărţirea altarului 
în trei încăperi. Prezenţa acestei bazilici de tip sirian la Callatis tre¬ 
buie pusă în legătură nu numai cu o influenţă orientală, ci chiar cu pre¬ 
zenţa unor sirieni în această colonie grecească din Scythia Minor. 

La Dinogetia, azi Garvăn, la punctul numit «Bisericuţa», s-au des¬ 
coperit, în campania de săpături din 1951—52, o bazilică de formă drept¬ 
unghiulară (16 X 9.70 m), terminată la răsărit printr-o absidă. Zidurile 
sînt groase de 0-70—0,80 m, construite din piatră alternînd cu puţină 
cărămidă şi legate cu mortar. Era pavată cu cărămidă. Interiorul era 
împărţit, în sensul lungimii, în trei încăperi, sau «nave», separate între 
ele prin coloane (nava centrală largă de 4,70 m, iar cele laterale de 
1,80 m fiecare). Absida este semicirculară şi corespunde ca lărgime 
navei din mijloc. Printre dărîmăturile din interiorul ei s-au găsit cîteva 
bucăţele de tencuială, purtînd urme de pictură cu roşu, albastru închis 
şi castaniu. S-au descoperit de asemenea numeroase obiecte mărunte, 
sigur creştine, din sec. IV—VI. Cercetările arheologice au dus la con¬ 
cluzia că bazilica a fost construită prin sec. IV—V şi refăcută în timpul 

împăratului Anastasiu I (Planul acesteia la I. Barnea, ST, nr. 5—6, 1958, 
p. 295—296}. 

La Beroe (azi Piatra Frecăţei, jud. Tulcea, pe braţul Macin al Du¬ 
nării), au fost dezgropate fundaţiile unei bazilici paleocreştine, ce pare 
să fie din timpul lui Constantin cel Mare şi cea mai veche din Europa 
sud-estică. 

Alte trei bazilici paleocreştine s-au descoperit la Troesmis (azi 
Igliţa-Turcoaia), două la Axiopolis (Hinog, lîngă Cernavodă), două la 
capul Dolojman (probabil fosta Constantiana), cîte una la Noviodunum 
(azi Isaccea), Ulmetum (azi Pantelimon), Ibida sau Libida (azi Slava 
Rusă) şi Izvoarele (fost Pîrjoaia). Dintre acestea, trebuie să ne reţină 
atenţia cea de la Ibida, de la sfîrşitul secolului VI, singura bazilică din 
Dobrogea cu trei abside la răsărit. Cea de la Pîrjoaia datează tot de 
prin secolele V—VI. Este una din cele mai mari bazilici din Dobrogea 
(25,50 X 11,35 m), fiind formată din narthex, naos şi absidă semicir¬ 
culară. 

In 1971 s-a descoperit la Niculiţel (jud. Tulcea) o bazilică de la 
sfîrşitul sec. IV sau începutul sec. V, sub altarul căreia s-a aflat o criptă 
cu moaştele a patru martiri creştini. O inscripţie în limba greacă, aflată 
tot acolo, arată că ele aparţineau martirilor : Zotikos, Attalos, Kamasis 
şi Filippos, care au pătimit, se pare, în timpul marii persecuţii a lui 
Diocleţian (304—305). Unele resturi de căpiţele ne duc la presupu¬ 
nerea că au fost bazilici şi în alte părţi (Carsium-Hîrşova ş.a.). 

Trebuie remarcat faptul că aproape la toate aceste bazilici s-au 
descoperit şi felurite piese sculpturale (baze, fusuri şi capiteluri de co¬ 
loane, plăci de balustradă), toate decorate cu cruci, romburi şi alte mo¬ 
tive ornamentale. în alte părţi, s-au descoperit resturi de cruci (de pildă 
la Callatis — pe care s-au putut citi cuvintele : in morte resurrectio). 

4. Bisericuţele rupestre de la Basarabi (fost Murfatlar). în 1957 s-a 
descoperit un important centru monastic, format din şase bisericuţe 
rupestre, unice de acest gen, avînd ca anexe cîteva încăperi şi galerii 
funerare, săpate într-o carieră de cretă de la Basarabi, în jud. Con¬ 
stanţa. Profesorul Ion Barnea, care a condus cercetările arheologice de 
aici, între anii 1957—62, a socotit că ar data de la sfîrşitul secolului al 
X-lea şi începutul celui de-al Xl-lea. De atunci încoace însă, tot mai 
mulţi cercetători le consideră mult mai vechi şi anume de la sfîrşitul 
secolului al IV-lea şi începutul celui de-al V-lea. 

Bisericuţa E 3, distrusă în mare parte, are dimensiunile de 6 X 
3,50 m şi planul unei bazilici paleocreştine : altar, cu un prestol în 

formă de bloc dreptunghiular, naos şi nartex (pronaos). Altarul era se¬ 
parat de naos printr-o balustradă (cancelli), înaltă de 1,02 m şi groasă 
de 0,33 m, iar naosul de pronaos printr-o altă balustradă. 

La est de încăperea E 3 se află bisericuţa E 5, comunicînd amân¬ 
două prin trei deschideri. Are planul în formă de patrulater neregulat 
(fiecare latură de c. 3 m) şi înălţimea medie de 2,20 m. Altarul este 
flancat de două nişe mai mici care îndeplineau funcţia de prothesis şi 
diaconicon. Era despărţit de naos printr-o balustradă (cancelli). 

Bisericuţele Bl, B 2, B 3, B4 sînt săpate în partea de est a ace¬ 
luiaşi masiv de cretă de la Basarabi, avînd toate un plan simplu drept¬ 
unghiular, cu o absidă la est sau sud-est. Bisericuţa B 1 are dimen¬ 
siunile de c. 6 X 2 m, înălţimea 2 m, şi trei încăperi : altar, naos şi 
pronaos. Aici s-a aflat o inscripţie, în litere cirilice mari: A t (T) S 
W = anul 6500 = 992. Bisericuţa B 2 are dimensiunile de 4 X 2,20 m, 
avînd în mijloc prestolul. Bisericuţa B 3 (aflată sub B 2) este un 
paraclis funerar, care comunică spre vest cu cîteva morminte cio¬ 
plite în acelaşi masiv de cretă. Se compune dintr-o absidă (altar), naos 
şi pronaos. Este singura din cele şase bisericuţe al cărui prestol nu este 
lipit de peretele absidei, date fiind dimensiunile ei mai mari, care per¬ 
miteau înconjurarea prestolului. 

Bisericuţa B 4 se află sub B 3, avînd dimensiunile cele mai mari 
(7 X 3,50 m). Este cea mai importantă dintre ele, datorită reprezen¬ 
tărilor şi inscripţiilor de pe stîlpii şi pereţii ei interiori. Pronaosul 
încăpere dreptunghiulară îngustă — este separat de naos prin doi 
stîlpi patraţi, tăiaţi în masivul de cretă şi alţi doi, zidiţi din «cărămizi» 
de cretă, lingă pereţii de est şi vest ai bisericuţei. Printre aceşti stîlpi 
se trece în naos, încăperea cea mai largă, cu un stîlp mai mare în mijloc, 
către altar, şi alţi doi, mai mici, dispuşi de-o parte şi de alta. De-a lungul 
pereţilor laterali a fost tăiată, în masivul de cretă, cîte o bancă. Altarul 
este cu o treaptă mai sus şi comunică cu naosul prin trei intrări, arcuite 
în partea superioară (este singura care are trei intrări în altar, celelalte 
avînd numai cîte una în mijloc). în acelaşi masiv cu bisericuţele şi în 
strînsă legătură cu ele (mai ales cu B 3 şi B 4) se află mai multe 
morminte. 

Pe pereţii acestor bisericuţe sînt incizate zeci de cruci, chipuri de 
sfinţi, unii în odăjdii, figuri zoomorfe (balauri, cai, cerbi, iepuri, cîini, 
păsări, porumbei, ţînţari), apoi călăreţi, corăbii, unele cu catarge şi 
lopeţi, figuri geometrice etc, 

Sînt foarte numeroase inscripţiile (grafitele) cu caractere runice 
(peste 60, încă nedescifrate), cîteva cu caractere cirilice, în slava veche, 
doua în limba greacă şi una cu caractere glagolitice, Cele în limba 
slavă au un cuprins religios-comemorativ. De exemplu : «(Eu) Aian 
(Dimian ?) preotul merg pe drum (călătoresc), pun luminări pentru 
păcatele mele... omule, în această biserică. Iar Dumnezeu să vă milu¬ 
iască cu sfinţii părinţi. Amin. Dimian (luna) mai». Numele Aian pare 
a fi al unui turanic creştinat, iar Dimian pare să fie un nume de călugăr. 
Altă inscripţie slavă are următorul cuprins, în traducere : «A venit 
părintele aici, în acest loc... luna Octombrie, 4. A venit la noi... am 
scris... luna ianuarie». O altă inscripţie are cuprinsul: «In numele Tată¬ 
lui şi al Fiului şi al Sfîntului Duh, s-a închinat nedestoinicul rob Si- 
meon prima dată în biserică, în luna august, în 31». Probabil e vorba de 
vreun feudal local care s-a închinat aici, iar vreun călugăr sau preot 
a consemnat faptul. Alta : «Jupan... Gheorghe... pe tine acolo... ţara se 
prăbuşeşte... Tăngan împreună cu tine... amîndoi s-au săvîrşit». Cele două 
inscripţii greceşti au cuprinsul: «Doamne ajută pe robul tău Iosif» şi 
«Luna martie indictionul 10» (anul 982). 

Cele peste 60 de grafite socotite runice — încă nedescifrate — au 
fost obiectul de studiu al multor cercetători, dar nu s-a ajuns la con¬ 
cluzii unanim acceptate. P. Diaconu şi P. Ş. Năsturel au emis ipoteza că 
inscripţiile de aici ar aparţine rămăşiţelor tîrzii ale goţilor creştini din 
secolul IV, fiind scrise cu caractere runice. V. Brătulescu credea că au 
caracterul alfabetului latin vulgar folosit prin secolele IV—V (MO nr. 
5—6, 1970, p. 594). Damian P. Bogdan le considera pe unele drept rune 
tureice de tip protobulgar, iar pe altele protoglagolitice şi protocirilice. 
Preotul Alexandru Stănciulescu a dovedit că este vorba de mai multe 
etape de scriere, căci avem inscripţii în limbile gotă, gotă-veche germa¬ 
nică, veche germanică propriu-zisă şi protobulgară. Unele din caracte¬ 
rele specifice scrierii de aici le consideră — şi credem pe bună drep¬ 
tate — ca o reminiscenţă a scrierii geto-dace. Unele din figurile 
zoomorfe incizate pe pereţii bisericuţelor de aici s-ar putea datora tot 
autohtonilor geto-daci. De pildă, cerbul şi şarpele ocupau un loc de 
seamă în folclorul şi mitologia daco-geţilor. în orice caz, descifrările 
propuse pentru multe texte, ca şi comentariile făcute pe marginea lor 
sau a unora din reprezentările zoomorfe şi antropomorfe incizate pe 
pereţii bisericuţelor rupestre de aici, nu sînt definitive, ci plutesc în 
sfera ipotezelor. 

S-au formulat mai multe ipoteze însăşi asupra monumentelor ru¬ 
pestre de la Basarabi. S-a emis şi ipoteza — pe care ne-o însuşim — că 
este vorba de o aşezare mînăstirească, o «lavră a peşterilor», cum vom 
cunoaşte mai tîrziu. Primii vieţuitori — sihaştri sau pustnici — s-au 
aşezat în aceste locuri retrase, unde şi-au săpat bisericuţe şi chilii, în 
care să trăiască şi să se roage, şi cavouri, în care să fie îngropaţi. Pre¬ 
supunem că cea mai mare parte dintre vieţuitori erau daco-romani. Ca¬ 
zuri similare întîlnim în toată istoria monahismului : stîlpnicii din pri¬ 
mele veacuri, pustnicii retraşi în peşteri sau în pustiurile Egiptului, mai 
tîrziu marea lavră a peşterilor de la Kiev, apoi chiar şi unele aşezămin¬ 
te rupestre de la noi, din secolele XIII—XIV şi din cele următoare : 
schitul «Negru Vodă» din comuna Cetăţeni, în apropiere de Cîmpulung, 
peştera zisă a lui Nicodim de la Tismana, cunoscuta chilie a lui Daniil 
Sihastrul de la Putna, bisericile din gura peşterilor de la mănăstirea 
Bistriţa în Oltenia, peşterile de la mînăstirea Turnu şi din alte părţi. 

Complexul monastic de la Basarabi a avut o existenţă aproape per¬ 
manentă, o vieţuire continuă pînă la sfîrşitul secolului X sau începutul 
celui următor, transmiţîndu-se elementele de cultură de la o generaţie 
la alta. 

Concluzii. Cercetările arheologice — mai ales cele efectuate 
în ultimele trei decenii — au adus o contribuţie însemnată la cunoaş¬ 
terea vieţii creştine în fosta provincie romană şi apoi romano-bizanti- 
nă Scythia Minor. Mulţimea bazilicilor (mai ales la Tomis, Histria şi 
Tropaeum Traiani, ca şi bisericuţele de la Basarabi), arată că aici pulsa 
o intensă viaţă religioasă creştină. Ele ne arată, în acelaşi timp, sta¬ 
rea înfloritoare la care a ajuns arta bisericească în această perioadă 
şi influenţele pe care le-a exercitat asupra ei arta creştină orientală. 
Desigur săpăturile următoare vor aduce lumini noi asupra vieţii creş¬ 
tine din acest colţ de ţară românească. 

CREŞTINISMUL DACO-ROMAN ÎN SECOLUL VI. 
ARHIEPISCOPIA JUSTINIANA PRIMA 


Frămîntările pricinuite de marile erezii din secolul V, nestorianis- 
mul şi monofizitismul, au continuat şi în secolul VI, mai ales în prima 
sa jumătate, angajînd în discuţii şi lupte şi cîţiva episcopi din provin¬ 
ciile romano-bizantine dunărene. 

Henoticonul. Schisma acachiană. în anul 482, împăratul Zenon al 
Bizanţului (474—491) şi patriarhul său Ac-achie sau Acacius (481—489) 
au emis aşa numitul Henoticon (svujthcov), un «edict de unire», semnat 
curînd de ceilalţi trei patriarhi răsăriteni şi de alţi episcopi, prin care se 
declarau ortodoxe hotărîrile primelor trei sinoade ecumenice, evitîn- 
du-se însă problemele dezbătute la Calcedon, tocmai ca să împace pe 
ortodocşi cu monofiziţi şi să aducă pacea în Biserică. Publicarea lui a 
avut însă un efect contrar celui aşteptat, căci s-au produs şi mai mari 
frămîntări. în anul 484, papa Felix III (483—492) a convocat un sinod 
la Roma, care a înlăturat din scaun şi a excomunicat pe patriarhii Aca- 
chie (ortodox) al Constantinopolului şi Petru Mongu (monofizit) al A- 
lexandriei. La rîndul sau, Acachie a şters numele papii din dipticele 
patriarhale. în felul acesta, s-a produs o schismă între Roma şi Constan- 
tinopol, numită acachiană, după numele patriarhului, care a durat 35 
de ani, din 484 pînă în 519, deci şi sub împăratul Anastasiu (491—518). 
în cursul acestei schisme, scaunul roman a încercat în mai multe rînduri 
să se amestece în treburile Bisericii din Illyric. Din această perioadă, 
cunoaştem şi numele cîtorva episcopi de aici, unii din ei fiind împo¬ 
triva Henoticonului. Politica religioasă din imperiul bizantin s-a schim¬ 
bat brusc sub noul împărat Justin (518—527), care va asocia apoi la 
tron şi pe nepotul său Justinian, viitorul împărat (527—565). Chiar în 
anul urcării sale pe tron, s-a întrunit un sinod împotriva monofizitis- 
mului la Constantinopol, la care au participat şi doi episcopi din Moesia 

Inferior : Ioan din Odyssos şi Amantius idin Nicopolis. In 519 s-ia pus 
capăt şi schismei acachiene, prin semnarea, de către patriarhul ecume¬ 
nic Ioan, a unei sentinţe de anatematizare împotriva fostului patriarh 
Acachie şi prin ştergerea numelui său din diptice. 

Problema theopasită. în anul 519 apar alte discuţii teologice provo¬ 
cate de aşa-numiţii «călugări sciţi», originari din Scythia Minor, care au 
cerut să fie recunoscută oficial formula lor teologică : «unul din Sfînta 
Treime a pătimit în trup» (numită theopasită), în scopul apropierii mo¬ 
nofiziţilor moderaţi de ortodocşi. Ea a triumfat în urma unui edict dat 
de împăratul Justinian, la 15 martie 533. 

Arhiepiscopia de Justiniana Prima. în perioada de relativă pace re¬ 
ligioasă inaugurată de împăratul Justinian, a avut loc un fapt de seamă 
în legătură directă cu viaţa creştină din prefectura Illyricului. Este vor¬ 
ba de reorganizarea bisericească a acestei prefecturi, făcută din iniţia¬ 
tiva sau, mai corect spus, din ambiţia împăratului, care voia să ridice 
la o faimă deosebită satul său natal Tauresium, pe locul căruia a ridi¬ 
cat un oraş, numit Justiniana Prima. Prin Novela XI din 14 aprilie 535, 
împăratul dispunea să se înfiinţeze o Arhiepiscopie autocefală în acest 
oraş, unde era de acum şi reşedinţa prefecturii Illyricului. Pînă atunci, 
reşedinţa prefecturii fusese la Tesalonie, mutată aici de la Sirmium, din 
pricina năvălirii hunilor. In urma acestei mutări, episcopul din Tesalo- 
nic a dobîndit anumite prerogative asupra celorlalţi episcopi din IHy- 
ricum, devenind arhiepiscop («nu prin stăpînirea proprie, ci la umbra 
conducerii politice, s-a învrednicit de anumite privilegii», se arăta în 
Novela XI). 

Peste zece ani, Justinian a reluat dispoziţiile cu privire la Justinia¬ 
na Prima, în partea întîi din Novela CXXXI, dată la 18 martie 545, re¬ 
dactată însă foarte pe scurt. 

Localizarea Justinianei Prima. O primă problemă care trebuie lă¬ 
murită în legătură cu noua Arhiepiscopie este aceea a locului în care 
a fost situată, căci pînă în prezent n-a fost lămurită în chip satisfăcător, 
din cauza lipsei de informaţii exacte în izvoarele epocii respective. Is¬ 
toricul contemporan Procopiu din Cezareea ne informează că satul în 
care s-a născut Justinian se numea Tavrision (Tauresium) şi că era si¬ 
tuat în apropiere de Bederiana (Vederiana), unde s-a născut unchiul 
său Justin, în provincia Dardania. Pentru a perpetua amintirea locului 
său natal, Justinian a ridicat, în apropiere de Tauresium, un oraş nou, 
căruia i-a dat numele de Justiniana Prima (UpwxTj? TooaxmâvT]). Unii 
cercetători au socotit că s-a ridicat pe locul localităţilor Tauresium sau 

Bederiana, alţii au identificat-o cu oraşul Scupi, actualul Scoplje (J. Zeil- 
ler), alţii cu vechiul Lychniaus, devenit mai tîrziu Ahrida sau Ohrida, în 
provincia Epirus Nova (Le Quien şi unii mai noi). 

Recent, arheologii iugoslavi au ajuns la concluzia că Justiniana 
Prima (implicit şi fostul Tauresium) se găsea pe locul actualului Tsari- 
cin Grad, situat la circa 40 km sud-vest de Naisus (azi Niş, în Iugosla¬ 
via ; de fapt, loan din Antiohia scria că Bederiana era în apropiere de 
Naisus). Aceasta este, după părerea noastră, ipoteza cea mai accepta¬ 
bilă. în felul acesta, Justiniana Prima apare situată mult mai aproape 
de Dunăre aecît se credea înainte. 

Jurisdicţia Arhiepiscopiei Justiniana Prima se desprinde din însuşi 
textul Novelei XI. Ea se întindea peste mitropoliile şi episcopiile din ur¬ 
mătoarele provincii ale prefecturii Ugricului: Dacia Mediterranea, Da¬ 
cia Ripensis, Moesia Prima (Superior), Dardania, Prevalitania, Macedo¬ 
nia Secunda (Salutaris) şi o parte din Pannonia Secunda (Inferior), în 
care se afla cetatea Baciana (Bassiana?). Provinciile Moesia Inferior 
şi Scythia Minor, neamintite în Novelă, rămîneau pe mai departe sub ju¬ 
risdicţia patriarhului de Constantinopol. Jurisdicţia Arhiepiscopiei Jus¬ 
tiniana Prima se întindea însă şi asupra unor regiuni şi cetăţi construite 
sau renovate de Justinian în nordul Dunării, căci în Novela XI se spu¬ 
nea că hotarele imperiului s-au întins şi în nordul Dunării, amintind 
aici cetăţile Recidiva şi Litterata (Lederata) : «Crescînd cu ajutorul lui 
Dumnezeu împărăţia noastră — se spune în Novela XI — aşa încît lo¬ 
cuitorii de pe amîndouă ţărmurile Dunării cercetează acum oraşele 
noastre, şi atît Viminaeium, cit şi Recidiva şi Litterata, care sînt dincolo 
de Dunăre, se află iarăşi sub stăpînirea noastră, am socotit necesar ca 
însăşi prea strălucita prefectură care era în Pannonia să o mutăm de 
acolo în prea fericita noastră patrie». De fapt şi Procopiu de Cezareea 
— în lucrarea De Aediticiis — spune că Justinian â ridicat «o mulţime 
de cetăţi» în stînga Dunării, lucru confirmat şi de unele cercetări arheo¬ 
logice efectuate azi. Puterea politică a imperiului romano-bizantin — 
cum vom arăta mai jos — s-a extins peste Dunăre, în Banat şi Oltenia 
şi odată cu ea, s-a extins şi jurisdicţia bisericească a Arhiepiscopiei 
Justiniana Prima. 

în ce priveşte numele Recidiva, Vasile Pârvan a susţinut că este o 
formă coruptă a numelui Arcidava (azi Vărădia, lîngă Oraviţa), opinie 
care ni se pare acceptabilă, dat fiind faptul că se găsesc în aceeaşi zonă 
geografică (Viminaeium — Litterata). Prof. D. Tudor, în schimb, vede 
în această denumire o formă coruptă a numelui cetăţii Sucidava (azi 
Celei — Corabia), ceea ce este puţin probabil. Litterata (Lederata) era 


11 — Istoria B.O.R. 




ieâ 


Perioada întîia (Secolele ii-V i) 


situată de V. Pârvan pe malul sting al Dunării, în faţa cetăţii Vimina- 
cium (probabil Palanca Nouă de astăzi). 

Pînă la data înfiinţării Justinianei Prima, cele aproximativ 25 epar¬ 
hii (mitropolii şi episcopii), intrate în componenţa ei, se găseau sub ju¬ 
risdicţia arhiepiscopului din Tesalonic. De acum înainte, acesta urma 
să aibă jurisdicţia numai asupra provinciilor din dieceza Macedonia 
(cele două Epire, Thesalia, Ahaia, Creta), care erau de limbă greacă. 

Trebuie remarcat faptul că toate provinciile care intrau în compo¬ 
nenţa noii Arhiepiscopii aveau o populaţie romană sau romanizată 
(«partea latină şi dunăreană a Illyricului oriental», cum o numeşte J. 
Zeiller), excepţie făcînd Prevalitania, care era «adriatică». 

Alte prevederi ale Novelei. Din textul Novelei a Xl-a, reiese şi în 
ce consta jurisdicţia canonică a arhiepiscopului de Justiniana Prima. Din 
ea se desprinde că acesta nu era «numai mitropolit, ci şi arhiepiscop», 
avînd «stăpînire puternică şi supremă, arhierie desăvîrşită, măreţie cît 
se poate de mare» în Bisericile amintite. El hirotonea miiropoliţi şi e- 
pişcopi pentru scaunele vacante, îi investea cu demnitatea corespunză¬ 
toare şi le făcea instalarea, după rînduiala canonică, fără vreun amestec 
din partea arhiepiscopului din Tesalonic. Trebuia să se îngrijească apoi 
de buna rînduială a vieţii şi administraţiei bisericeşti din mitropoliile 
şi episcopiile puse, sub jurisdicţia sa. Orice abatere de la disciplina şi 
rînduiala bisericească săvîrşită în cuprinsul Arhiepiscopiei urma să fie 
judecată numai de el sau de clerici delegaţi de el. 

Se făcea apoi amintire de faptul că episcopia din Aquae, în Dacia 
Ripensis, a fost cîrmuită în ultimul timp, de episcopul îndepărtat al Me- 
semvriei (în Tracia), fapt care a favorizat înmulţirea ereticilor bono- 
sieni în cetatea respectivă şi în împrejurimi. Pentru înlăturarea acestui 
rău, noul arhiepiscop era îndatorat şă se îngrijească de alegerea, hiro¬ 
tonirea şi înscăunarea unui nou episcop de Aquae, care să readucă la 
dreapta credinţă pe cei căzuţi în erezia bonosiană. 

In cazul vacantării scaunului arhiepiscopesc, noul titular urma să 
fie ales, hirotonit (dacă nu era), învestit şi înscăunat după rînduiala o- 
bişnuită, prin sinodul tuturor mitropoliţilor şi episcopilor din Arhiepis¬ 
copie, fără vreun amestec din partea arhiepiscopului din Tesalonic (dis¬ 
poziţie repetată şi în Novela 131). Această ultimă prevedere era desigur 
o ignorare a pretenţiilor papilor de a considera scaunul de Tesalonic 
drept un vicariat al lor. împăratul voia deci să asigure şi mai trainic 
independenţa bisericească a noii Arhiepiscopii. Novela se încheia cu 
prevederea că în cazul căderii arhiepiscopului de Justiniana Prima în e- 
rezie sau schismă, el urma să fie judecat şi condamnat de patriarhul de 

Constantinopol. Deci, se punea o nouă piedică în calea pretenţiilor pa¬ 
pale în Illyric. 

Tot pentru evitarea amestecului Romei în Illyric, dar şi pentru creş¬ 
terea prestigiului Arhiepiscopiei sale, împăratul a cerut papii Agapet I 
(535 — 536 ) să-i acorde titlul de locţiitoare a Patriarhiei romane, însă nu 
ca vicariat, ci ca înlocuitoare, în cazuri de apelări la judecăţi şi rang 
onorific (totcov exsXwv). Papa însă i-a dat un răspuns evaziv, ceea ce do¬ 
vedeşte că nu era dispus să acorde titlul cerut. Justinian n-a obţinut ceea 
ce dorea nici cu prilejul unei călătorii a papii Agapet la Constantinopol. 
Recunoaşterea acestei demnităţi a făcut-o abia Vigilius (c. 537—555), 
ales papă cu concursul împărătesei Teodora. Novela CXXXI, din 18 
martie 545, este expresia legală a acestei recunoaşteri. Ea acorda titu? 
larului scaunului de Justiniana Prima drepturi depline în Bisericile puse 
sub jurisdicţia lui, precum şi titlul de locţiitor (locum tenens —toxov sxs- 
Xa>v) al scaunului Romei. 

Trebuie subliniat că dispoziţiile celor două novele nu au adus pre¬ 
judicii Patriarhiei din Constantinopol. Autocefalia Arhiepiscopiei de 
Justiniana Prima, precum şi marea ei putere jurisdicţională, nu au scos 
din vigoare nici legea din 421, nici canoanele sinoadelor ecumenice 
(can. 3 al sin. II şi can. 28 al sin. IV), ci reduceau numai drepturile 
exarhului din Tesalonic. Noua arhiepiscopie, deşi autocefală, păstra to¬ 
tuşi legăturile dogmatice, canonice şi de cult cu Patriarhia de Constan¬ 
tinopol. 

Cu toate prevederile clare ale celor două novele, din care rezultă 
deplina autocefalie a noii arhiepiscopii, totuşi unii istorici catolici sus¬ 
ţin că n-a fost decît un vicariat al papii (Zeiller ş.a.). In acest caz, desi¬ 
gur că novelele respective ar fi prevăzut ca alegerea, hirotonia, inves¬ 
tirea şi înscăunarea noului arhiepiscop să fie făcută de papa şi nu de 
sinodul episcopilor săi sufragani. 

Primul arhiepiscop de Justiniana Prima a fost Catelian (Catellia- 
nus). Dintre urmaşii săi cunoaştem pe Benenatus, amestecat, în 553, în 
discuţiile asupra celor «trei capitole», condamnate oficial de sinodul V 
ecumenic. 

în aceste noi frămîntări, apare şi numele arhiepiscopului Benenatus 
din Justiniana Prima, care semnase edictul imperial de condamnare a 
celor «trei capitole», dat în 544. Actul său a nemulţumit pe episcopii 
illyrieni, care, după un izvor contemporan, s-au întrunit în sinod, în a- 
nul 549, hotarînd depunerea lui Benenatus. Sentinţa a rămas fără urmări, 
iar împăratul Justinian a exilat în Egipt pe duşmanul său Frontinus. 
în 553, Benenatus era încă în scaun, fiind reprezentat la sinodul V de 

către mitropolitul Focas din Stobi. Trei dintre episcopii săi sufragani au 
refuzat să participe la sinod, cu toarte că erau în capitală, motivînd că 
nu pot participa fără întîistătătorul lor : Paul din Ulpiana (devenită Jus¬ 
tiniana Secunda) care a semnat şi Constitutum-ul, Proiectus din Naisus 
şi Sabinianus din Zappara (Ulpiana şi Zappara erau în Dardania). Atitu¬ 
dinea lor echivocă nu o putem explica. Cu puţin înainte, episcopul Va- 
silisc din Sardica rupsese legătura cu papa Vigilius, după ce acesta a 
condamnat cele «trei capitole», fapt pentru care se pare că împăratul 
l-a trimis în exil. 

Alte ştiri despre Arhiepiscopia de Justiniana Prima, Abia la sfîrşi- 
tul secolului VI cunoaştem cîteva scrisori adresate de Sfîntul Grigorie 
cel Mare sau Dialogul, papa Romei (590—604), unui arhiepiscop de Jus¬ 
tiniana Prima, cu numele Ioan. Dintr-una din ele, din octombrie 592, 
desprindem că Ioan fusese invitat de împărat să examineze apelul epis¬ 
copului Adrian al Tebei, condamnat de mitropolitul său Ioan din La- 
rissa, fiind depus şi de Ioan al Justinianei Prima. Papa îi cerea să-l a- 
chite. Din octombrie şi noiembrie 594, avem alte două scrisori ale Sfîn- 
tului Grigorie, una către episcopii din Illyric şi alta către arhiepiscopul 
Ioan, în care se vorbea de alegerea sa ca arhiepiscop. Unii istorici (Şt. 
Lupşa) au socotit că e vorba de un nou arhiepiscop cu numele Ioan, 
ales în 594, alţii (J. Zeiller) au socotit că e o greşală în datarea scriso¬ 
rilor (591 în loc.de 594), deci ar fi un singur Ioan, ales în 591. în anul 
601, papa Grigorie protesta, prin apocrisiarul său la Constantinopol, di¬ 
aconul Antonie, împotriva intenţiei împăratului de a-1 înlocui din scaun 
pe arhiepiscopul Ioan, pe motiv că era bolnav. Intr-adevăr n-a fost de¬ 
pus, căci în anul următor papa îi trimitea o nouă scrisoare. 

Din aceeaşi perioadă întîlnim un mitropolit din Dacia Mediter- 
ranea, pe Felix din Sardica. Papa îi scria, prin 594, cerîndu-i să recu¬ 
noască drepturile arhiepiscopului de Justiniana Prima. Dar toate încer¬ 
cările de imixtiune ale. papii Grigorie în Illyric au rămas fără rezultat, 
căci după anul 602, se pierd urmele Arhiepiscopiei de Justiniana Prima 
şi ale mitropoliilor şi episcopiilor supuse ei, datorită pătrunderii slavilor 
şi avarilor în Peninsula Balcanică. 

Legăturile Arhiepiscopiei de Justiniana Prima cu teritoriile din nor¬ 
dul Dunării. Din însuşi textul Novelei a Xl-a, rezultă că anumite cetăţi 
de pe malul stîng al Dunării, între care Recidiva şi Litteraifa, au ajuns 
din nou în stăpînirea imperiului bizantin, lucru confirmat şi de istoricul 
Procopius din Cezareea. Aceste izvoare literare sînt întregite de o sea¬ 
mă de descoperiri arheologice, care arată că Justinian a refăcut o mare 
parte din fortificaţiile de pe linia Dunării şi din interiorul Dobrogei, pen- 

tru a respinge cu succes atacurile «barbare». Probabil cu gîndul de a 
recuceri fosta provincie Dacia Traiană, s-au refăcut, sub Justinian, ca¬ 
petele de pod mai vechi, de pe malul sting al Dunării şi au fost construi¬ 
te altele noi: Litterata, situată în faţa cetăţii Viminacium, probabil Di- 
erna — Orşova, Drobeta — Turnu Severin, Sucidava — Celei, Turris — 
probabil Turnu Măgurele, Constantiniana Daphne şi altele. Descoperiri 
bizantine izolate, din secolul VI, în unele cazuri datate cu monede de 
la Justin, Justinian şi alţi împăraţi, s-au făcut nu numai pe malul Du¬ 
nării (Drobeta sau Sucidava), ci şi în interiorul ţării noastre (tipare pen¬ 
tru cercei şi cruciuliţe, descoperite pe teritoriul oraşului Bucureşti, o- 
biecte mărunte descoperite în Transilvania şi Moldova de nord). Toate 
acestea dovedesc că populaţia daeo-romană din aşezările rurale res¬ 
pective a trăit în continuă legătură cu imperiul din dreapta Dunării. Era 
firesc atunci ca şi jurisdicţia Arhiepiscopiei de Justiniana Prima să se 
întindă şi asupra teritoriilor din nordul Dunării, cel puţin asupra celor 
stăpînite efectiv de imperiul bizantin sub Justinian. N-ar fi exclus ca 
în localităţile Recidiva şi Lederata, menţionate în Novela XI, să-şi fi 
avut sediul cîte un horepiscop, trimis de arhiepiscopul din Justiniana 
Prima. 

Urme paleocreştine la Sucidava. Dovada cea mai concludentă a a- 
cestor legături bisericeşti ne-o oferă cetatea Sucidava, azi Celei, pe 
Dunăre, înglobat în oraşul Corabia. Sucidava — însemnat centru co¬ 
mercial şi militar — a rămas în stăpînirea romană chiar şi după părăsirea 
Daciei de către Aurelian. Sub Constantin cel Mare a devenit o puter¬ 
nică bază militară, de unde au pornit expediţii victorioase împotriva 
populaţiilor din Dacia, recucerind zona de cîmpie a Olteniei şi a Mun¬ 
teniei de azi. în anul 447 Sucidava a fost distrusă de hunii conduşi de 
Attila. în primii ani de domnie âi lui Justinian, a avut loc refacerea ce¬ 
tăţii, dar prin 599—600 s-a petrecut ultima ei distrugere, pricinuită de 
avari. 

în apropierea zidului cetăţii romane, s-au scos la iveală, în cursul 
săpăturilor arheologice conduse de profesorul D. Tudor, în anii 1946— 
1947, resturile unei bazilici din secolele V-—VI. Era o clădire lungă de 
20,90 m şi lată de 10,20 m, compusă dintr-o mare sală patrulateră la in¬ 
trare (10,20 X 17 m), o navă şi o absidă semicirculară (altar) spre răsă¬ 
rit. în încăperea de la intrare s-au identificat urmele unui postament 
patrulater din zidărie, deasupra căruia se înălţa un amvon de lemn. 
Mai tîrziu, pe aripa sudică a bisericii, s-au adăugat două cămăruţe din 
zidărie (2 X 3,55 m fiecare), care se pot identifica cu un di'aconicon, în 

care se păstrau veşmintele preoţeşti şi diferite obiecte de cult. S->au .des¬ 
coperit apoi trei morminte în interior şi alte trei în exterior, precum şi 
diferite obiecte creştine : opaiţe cu toartă cruciformă, cruciuliţe de 
bronz, o cărămidă cu semnul crucii, zeci de resturi de amfore purtînd 
simboluri şi inscripţii creştine : «Maica Domnului», «Maria naşte pe 
Hristos», «Fiul lui Dumnezeu», «Mila Domnului», «Dumnezeu prea stră¬ 
lucit», «Lumina lui Dumnezeu», A-Q etc. 

în. apropierea altarului, într-o groapă, s-a făcut o altă descoperire 
preţioasă şi anume un fragment de amforă din lut gălbui, pe care se 
află o inscripţie grecească : «Maria a născut pe Hristos Fiul lui Dum¬ 
nezeu», precum şi numele preotului Lukoriochos Hui lui Lykatioş, Se 
presupune că amfora era destinată fie pentru păstrarea vinului cultic, 
fie pentru apa sfinţită. 

După numele preoţilor de neam got, amintiţi în fragmentul de ca¬ 
lendar got şi în actul martiric al Sfîntului Sava, acesta este un alit preot 
cunoscut în nordul Dunării. Faptul că inscripţiile sînt în limba greacă, 
ne arată că amforele respective au putut fi aduse dintr-un mediu gre¬ 
cesc, poate chiar din capitala imperiului sau că au servit unor militari 
care vorbeau limba greacă. Prezenţa unui preot de neam grec ne dove¬ 
deşte că el a putut veni tot din Constantinopol, poate pentru militarii 
din cetatea Sucidava, care vor fi vorbit greceşte. Bazilica din Sucidava 
a fost destinată în primul rînd nevoilor spirituale ale garnizoanei loca¬ 
le, dar a avut şi un însemnat rol în întărirea creştinismului pe teritoriul 
Patriei noastre. 

Descoperirile arheologice efectuate la Sucidava arată că această 
cetate era un însemnat centru creştin, unde vor fi venit numeroşi misio¬ 
nari din sudul Dunării, mai ales că oraşul Oescus, unde exista o veche 
episcopie, era situat chiar în faţa ei. Episcopia din Oescus, apoi cele din 
Viminacium şi Aquae, pomenite şi în Novela XI a împăratului Justi- 
nian, ca şi celelalte episcopii sud-dunărene cunoscute, au avut un rol 
de seamă în viaţa bisericească a daco-romanilor sau străromânilor nord- 
duna'reni, prin hirotonii de preoţi şi diaconi, prin sfinţiri de lăcaşuri 
sfinte şi prin trimiterea de horepiscopi în aceste părţi. Poate un hore- 
piscop a stat chiar în Sucidava. Aflaţi sub jurisdicţia arhiepiscopilor 
din capitala diecezei Dacia — Sirmium, apoi Tesalonie, iar după 535 
Justiniana Prima, — aceşti episcopi sud-dunăreni şi horepiscopii trimişi 
de ei în nordul Dunării, pot fi consideraţi cîrmuitorii duhovniceşti ai 
strămoşilor noştri în secolele IV—VI. 

' Astfel, creştinismul nord-dunărean apare ca o continuitate firească 
a celui din sud, deci creştinarea — ca şi formarea poporului nostru de 

altfel — au avut loc pe ambele maluri ale Dunării, în cadrul «romani¬ 
tăţii dunărene» sau «dacice», prin legături neîntrerupte cu imperiul ro¬ 
man de Răsărit. De aceea, este pe deplin îndreptăţită afirmaţia istoricu¬ 
lui P. P. Panaitescu : «creştinarea daco-romanilor este rezultatul pre¬ 
zenţei lor într-un circuit de istorie universală şi a menţinerii lor în a- 
cest circuit» (Introducere la istoria culturii româneşti, p. 101). 

Bazilica din Morisena. O altă bazilică din perioada de care ne ocu¬ 
păm a existat la Morisena (azi Cenad, jud. Timiş), pe care arheologii 
maghiari, care au studiat-o cu prilejul săpăturilor efectuate în 1868, au 
datat-o din secolele IV—VI. Peste ea s-au ridicat, mai tîrziu, o biserică 
în stil bizantin sau romanic, apoi alta în stil gotic. Bazilica era construi¬ 
tă din cărămidă arsă romană şi din piatră cioplită, ăvînd un baptisteriu 
şi două cripte. N-ar fi exclus să-şi fi avut sediul aici un episcop sau, cel 
puţin, un horepiscop. Săpăturile arheologice, care ar trebui să fie efec¬ 
tuate aici, desigur că vor limpezi unele aspecte din istoria creştinis¬ 
mului în această parte a ţării noastre. 

Ctniclu z i i. Din cele expuse, rezultă că pe teritoriul Patriei 
noastre a existat — pînă la sîirşitul secolului VI — o puternică viaţă 
bisericească, cu episcopi (Tomis), horepiscopi, preoţi, călugări (călu- 
' gării sciţi) şi credincioşi, unii din ei fiind oameni învăţaţi, autori de 
lucrări teologice, lăcaşuri de rugăciune, cu obiecte de cult etc. Legă¬ 
turile acestora cu episcopiile din sudul Dunării, unde locuia tot o 
populaţie daco-romană sau romanizată, au fost permanente. Faptul că 
In nordul Dunării — pe teritoriul de azi al Patriei noastre — nu se 
cunosc episcopii, trebuie să ni-1 explicăm prin aceea că ele funcţio - 
nau în centre urbane, ori, cum am arătat, acestea dispăruseră din fos¬ 
ta provincie (can. 6 al sin. de la Sardica prevedea să nu se hiroto- 
ţ nească episcopi pentru sate şi oraşe mici). în schimb, vor fi activai 
aici o seamă de horepiscopi, trimişi fie de episcopii sud-dunăreni, fie 
— mai tîrziu — de arhiepiscopii Justinianei Prima. Clericii şi credin¬ 
cioşii din părţile Dunării de jos n-au fost niciodată străini de marile 
frămîntări prin care a trecut Biserica universală în primele veacuri, 
pricinuite de diferitele erezii, care au dus la convocarea de sinoade 
ecumenice, la care şi-au adus contribuţia şi episcopii de la Tomis şi 
din oraşele de pe ţărmul drept al Dunării. 

Deşi se găseau sub jurisdicţia Patriarhiei de Constantinopol, bi¬ 
sericile din provinciile romane dunărene foloseau în cult limba la¬ 
tină, cu excepţia unora din Moesia Inferior şi Scythia Minor, unde 

se folosea limba greacă, dat fiind faptul că mulţi din credincioşii de 
aici erau de origine greacă. 

In ce priveşte preoţii, aceştia vor fi fost in majoritate oameni 
fără multă învăţătură. Totuşi, unii din ei se vor fi pregătit la Con- 
stantinopol (Dionisie Exiguul, Ioan Casian etc.) sau în alte părţi. în 
ce priveşte portul (costumul) ei nu se deosebeau de credincioşii lor 
cu nimic. Existenţa şi-o asigurau desigur din lucrul mîinilor lor, aşa 
cum făcuse şi marele apostol Pavel, dar şi din ofrandele credincioşi¬ 
lor. La rîndul lor, credincioşii erau oameni simpli, care aveau cunoş¬ 
tinţe sumare din învăţătura creştină (rugăciunea Tatăl nostru, măr¬ 
turisirea de credinţă niceo-constantinopolitană), păstrate pînă azi în 
cuvinte de origine latină. 

BISERICA ROMÂNEASCA 
ÎN SECOLELE VII—XI 


După retragerea oficialităţilor romane în sudul Dunării, sub îm¬ 
păratul Aurelian (271)’, prin fosta provincie Dacia, dar şi în teritoriile 
rămase în afara ei, care fac azi parte din Patria noastră, au trecut, suc¬ 
cesiv, o serie de populaţii migratoare. 

Şirul acestora a început cu goţii, populaţie de neam germanic. Eţ 
au fost înfrînţi în 376 de huni, populaţie nomadă de neam turanic. De aici, 
hunii au declanşat, mai ales în prima jumătate a secolului V, numeroase 
expediţii de pradă, în regiunile învecinate. In jurul anului 399 erau 
la Dunărea de Jos, unde episcopul Teotim I al Tomisului încerca să facă 
misionarism printre ei. în 447, sub conducerea lui Attila, au distrus ce¬ 
tăţile romano-bizantine situate pe Dunăre, între care şi puternicul cen¬ 
tru creştin de la Sucidava. 

După moartea lui Attila (453), hunii au fost distruşi de gepizii germa¬ 
nici, care preiau stăpînirea asupra Pannoniei. Se cunoaşte şi un episcop 
al lor, arian, cu numele Trasaric, în a doua jumătate a secolului VI. Nici 
aceştia n-au stăpînit efectiv fosta Dacie romană, deşi unele tabere mili¬ 
tare gepide sînt atestate şi în Transilvania. Înfrînţi în anul 567 de avari 
şi longoharzi, au fost împrăştiaţi şi apoi asimilaţi de autohtonii din. te¬ 
ritoriile pe care le-au stăpînit. 

In urma lor, avarii, originari din centrul Asiei, s-au aşezat în regiu¬ 
nile Europei centrale, din Transilvania pînă la Marea Adriatică, repre¬ 
zentând mult timp o forţă militară de temut. Uneori singuri, alteori îm¬ 
preună cu slavii, au atacat adesea hotarele imperiului bizantin. în urma 
incursiunilor lor, au avut de suferit şi scaunele episcopale sud-dunărene. 
Istoricul bizantin Menandru Protector relatează că în 580 locuitorii din 
oraşul Singidunum au putut determina pe un han avar să le cruţe ora¬ 
şul, jurînd după ritul său păgîn şi apoi pe Evanghelie, pe care i-a pre- 

zentat-o episcopul de acolo. în o91, un episcop de Sirmium, se pare cu 
numele Sebastian, căruia Sfîntul Grigorie cel Mare îi adresa două scri¬ 
sori, îşi părăsise reşedinţa, poate tot din cauza atacurilor avarilor, refu- 
giindu-se la Constantinopol. O inscripţie funerară în limba greacă de 
la sfîrşitul secolului VI, descoperită la Odyssos, aminteşte numele epis¬ 
copului Dulcissimus din Durostorum, probabil refugiat acolo din pri¬ 
cina avarilor şi slavilor. Prin anii 599—600, avarii au distrus definitiv 
Sucidava, puternicul centru militar, economic şi bisericesc de pe malul 
sting al Dunării. Desfiinţarea Arhiepiscopiei Justiniana Prima, a Epis¬ 
copiei Tomisului şi a celorlalte episcopii de la Dunărea de Jos se dato¬ 
rează tot acestor două popoare, mai ales în urma marii pătrunderi ava- 
ro-slave în Peninsula Balcanică în anul 602. 

In una din incursiunile avarilor peste Dunăre, în anul 587, Cronicile 
bizantine ale lui Theofilact Simocattes şi Theofanes ne relatează un 
episod care a reţinut atenţia multor istorici şi filologi. S-a întîmplat ca 
unui ostaş din armata imperială (condusă de Comentiolus, comandantul 
Traciei), care se îndrepta împotriva avarilor şi slavilor, să-i cadă povara 
din spatele catîrului. Un alt soldat vrînd să-i atragă atenţia asupra celor 
întîmplate, i-a strigat «în limba părintească» : «torna, torna, fratre» (la 
Theofilact : retorna). Expresia a produs panică între soldaţi, care au 
crezut că e vorba de o retragere. Aceste cuvinte sînt considerate de 
mulţi istorici şi filologi drept prima menţiune documentară a limbii ro¬ 
mâne. înseamnă că «limba părintească» din părţile Balcanilor era o 
limbă romanică. 

Abia la sfîrşitul secolului VIII, avarii au fost distruşi de franci în 
apus (în timpul lui Carol cel Mare) şi de bulgari în răsărit. 

Migraţia slavilor. în ce priveşte slavii, izvoarele literare şi arheolo¬ 
gice sînt de acord în atestarea prezenţei lor în teritoriile extracarpatice 
ale ţării noastre în secolul VI (istoricii bizantini Iordanes şi Procopius 
'vorbesc de atacurile slave împotriva imperiului bizantin la Dunărea de 
Jos). De pildă, în cursul unei expediţii avaro-slave din anii 586—587, 
oraşul Tropaeum Traiani a fost transformat în ruine, fără a mai fi re¬ 
constituit vreodată. Dar pătrunderea lor masivă pe teritoriul ţării noas¬ 
tre s-a produs numai în cursul secolului VII, după cum dovedesc nume¬ 
roasele aşezări slave descoperite în urma recentelor săpături arheolo¬ 
gice. Spre deosebire de populaţiile migratoare nomade (goţi, huni, ge¬ 
pizi, avari), slavii — fiind o populaţie agricolă numeroasă — s-au aşezat 
definitiv pe meleagurile noastre, convieţuind timp de mai multe secole 
cu autohtonii daco-romani. Aceştia, prin superioritatea numerică, prin 

vechimea aşezării şi organizării lor, prin stadiul superior al civilizaţiei 
materiale şi moştenirea romano-bizantină, au asimilat pe slavi, deci 
elementul romanic din spaţiul carpato-dunărean a ieşit biruitor în noua 
fază istorică a convieţuirii cu slavii, char dacă aceştia au deţinut tempo¬ 
rar întîietatea pe plan social şi politic. 

în acelaşi timp, mase mult mai mari de slavi au trecuit în fostele 
provincii romane din sudul Dunării. O primă mare penetraţie a avut loc 
în anul 602. în acel an, trupele bizantine de la Dunărea de jos au pro¬ 
clamai împărat pe centurionul Focas şi s-au îndreptat spre Constanti- 
nopol, pe care l-au cucerit. Frontiera Dunării fiind astfel slăbită, avarii 
şi slavii au putut ocupa întinse teritorii pînă în Munţii Balcani. Prin 
aşezarea slavilor aici, populaţia romanică a fost dislocată, împărţită în 
două grupe mari : una la miazănoapte, cuprinzînd pe dacoromâni (din 
care s-a despărţit o parte, aceea dinspre apus, ai căror urmaşi sînt is¬ 
troromânii de azi) şi cealaltă spre miazăzi, cuprinzînd pe macedoromâni 
sau aromâni (din care s-au despărţit apoi meglenoromânii). O altă parte 
a populaţiei romanizate din sud a trecut în nordul Dunării, iar o altă 
parte însemnată, care a rămas pe loc, a fost cu timpul slavizată. Deci, 
se petrec două fenomene cu totul deosebite : daco-romanii desnaţiona- 
lizează şi asimilează pe slavi în nordul Dunării, iar slavii aşezaţi în su¬ 
dul Dunării dislocă şi, în parte, slavizează populaţia romanică din Moe- 
sia, Dardania şi Dacia Aureiiană (Ripensis şi Mediterranea). înseamnă 
că ţinuturile nord-dunărene au devenit de acum înainte centrul de gre¬ 
utate al «romanităţii dunărene». 

Migraţia bulgarilor. Către sfîrşitul secolului al Vll-lea a avut loc 
migraţia bulgarilor, care şi-au făcut apariţia în sudul Dunării, în regiu¬ 
nea Varnei de azi, prin anii 679—-680, sub conducerea lui Asparuh (Is- 
perih), fiul lui Kubrat, venind din părţile Volgăi (de unde şi numele 
de bulgari). Noii cuceritori au creat aici un stat protobulgar, recunoscut 
şi de imperiul bizantin, condus de un «han» (hagan), cu reşedinţa la 
Pliska, în nord-estul Bulgariei de azi. Era format din trei elemente et¬ 
nice de bază : populaţia locală tracă, romanizată în cea mai mare parte, 
triburile slave stabilite în masă la sud de Dunăre, în prima jumătate a 
secolului VII şi protobulgarii, puţini Ia număr, care formau însă clasa 
stăpînitoare. La aceştia se adăugau greci, resturi de goţi sau de alte 
neamuri «barbare», aşezate mai de mult pe aceste teritorii, aparţină¬ 
toare altă dată imperiului roman de răsărit. De la începutul aşezării 
bulgarilor aici şi pînă către mijlocul secolului IX, a avut loc procesul 
de slavizare lentă a acestora. Denumirea de «bulgar» şi-a pierdut înţe- 

leşul ei iniţial, ajungînd să desemneze pe toţi supuşii statului bulgar, 
indiferent de originea lor etnică. 

Puterea noului sitat bulgar a crescut considerabil sub hanul Krum 
(803—814), care a extins hotarele statului său şi a purtat lupte victori¬ 
oase cu bizantinii (în 811, a căzut într-o luptă însuşi împăratul Nichifor), 
izbutind să cucerească Sardica (Sofia), pentru ca în 813 să asedieze 
Constantinopolul, dar fără rezultat. 

~ La aşezarea lor în Peninsula Balcanică, aitît slavii cit şi protobulga- 
rii erau păgîni. Dar în contact cu populaţia romanizată de aici, unii din 
ei au început să îmbrăţişeze credinţa creştină, deşi vechile scaune epis¬ 
copale de pe malul drept al Dunării, precum şi cele dintre Dunăre şi 
Balcani dispăruseră. Creştinismul era socotit ca un pericol pentru tînă- 
rul stat bulgar şi de aceea unii hagani de la Pliska sau alţi conducători 
bulgari au încercat să-l prigonească. însuşi Krum s-a numărat printre 
cei care prigoneau pe creştini (se pare din interese politice, creştinii 
avînd legături cu Bizanţul). Izvoarele istorice contemporane (o versiune 
a Vieţii Simţului Dimitrie, Cronică preotului din Diocleea în Muntene- 
gru ş.a.) relatează suferinţele îndurate atunci de populaţia creştină ro¬ 
manizată de aici. 

Creştinarea «oficială» a bulgarilor a avut loc în anul 864, în tim¬ 
pul ţarului Boris I (852—889), care a primit creştinismul din interese 
politice. El a primit botezul în urma unui război cu bizantinii, în care 
aceştia au ieşit biruitori, luînd numele naşului său, care era însuşi îm¬ 
păratul Mihail III al Bizanţului. întors acasă, a introdus creştinismul, 
prin preoţii greci veniţi anume în acest scop, fie pe cale paşnică, fie cu 
forţa. Introducerea creştinismului a avut urmări binefăcătoare asupra 
statului bulgar, căci, pe de o parte, el s-a integrat de acum înainte în 
rîndul celorlalte state creştine din Europa, iar pe de altă parte, creşti¬ 
nismul a înlăturat deosebirile etnice dintre protobulgari, slavi şi popu¬ 
laţia tracă romanizată, condiţie necesară pentru formarea unui popor 
bulgar unitar. îndată după săvîrşirea acestui mare act, Boris a trecut la 
organizarea Bisericii bulgare. 

După o scurtă orientare spre Roma (866—869), Biserica bulgară a 
intrat definitiv sub jurisdicţia Patriarhiei de Constantinopol, care le-a 
trimis, în 870, un arhiepiscop cu numele Iosif. 

Misiunea fraţilor Ciril şi Metodie. Opera de încreştinare a bul¬ 
garilor a fost desăvîrşită numai după ce s-a răspîndit în cuprinsul ţării 
cuvîntul Sfintei Scripturi şi cărţile de slujbă în limba slavă, prin pro- 
povăduirea ucenicilor Sfinţilor Ciril şi Metodie (Metodiu). Aceşti doi 



RiSERlCA ROMÂNEASCĂ IN SECOLELE VII-XÎ 


m 


fraţi, originari din Tesalonic, sînt consideraţi ca fiind greci de neam, de 
către unii istorici, de alţii slavi, dar puteau să fie şi descendenţi ai ve¬ 
chii populaţii romanice din Peninsula Balcanică. Metodie (n. 811), după 
ce a studiat în oraşul natal, a slujit în armata bizantină, ajungînd co¬ 
mandant al armatelor slave din arhontia Strimoniului, la frontiera cu 
Bulgaria. După zece ani, s-a retras în mănăstirea Olimp din Bitinia (Asia 
Mică), unde s-a călugărit. Fratele său mai mic, Constantin (n. 827), a 
făcut studii superioare la Constantinopol, la aşa numita «Şcoală mag- 
naură», a ajuns bibliotecar la Sfînta Sofia, apoi profesor de filozofie la 
Universitatea din Bizanţ (era supranumit «filozoful»). Prin 851'—852, a 
fost trimis într-o misiune la arabi, probabil la Bagdad, apoi şi-a reluat 
activitatea de profesor. După cîţiva ani, s-a retras în mînăstirea de pe 
muntele Olimp, unde se afla şi fratele său. 

Aici, timp de cîţiva ani, cei doi fraţi au creat scrierea slavă şi au 
tradus primele cărţi din greceşte în slavoneşte şi anume în graiul vechi 
al slavilor din jurul Tesalonicului (Culegeri din Evanghelie, Culegeri 
din Apostol, Liturghierul, Psaltirea). Alfabetul slavon creat de Sfinţii 
Fraţi s-a numit «cirilic», în cinstea Sfîntului Constantin-Ciril. El a în¬ 
locuit aşa numitul «alfabet glagolitic», mult mai complicat şi care a 
existat mai de mult ca o scriere laică slavă, imitată după minuscula 
greacă (era format din semne luate din alfabetul latin, grec şi ebraic, 
cu cîteva litere specifice pentru redarea sunetelor slave). Cel cirilic e 
mai simplu, cu 43 de semne, multe luate din cel majuscul grecesc, la 
care s-au adăugat litere noi, pentru sunetele specifice limbii slave. Acest 
alfabet a fost apoi adoptat de majoritatea popoarelor slave, precum şi 
de români, care l-au folosit pînă în timpul lui Al. I. Cuza. El stă la baza 
alfabetelor unora din limbile slave moderne : rusă, ucraineană, sîrbă, 
bulgară. După unii cercetători, primul alfabet se numea «glagolitic» din 
pricina cuvîntului slav «glagola» (= el a spus), care apare foarte des 
în Sfînta ; Evanghelie. Latinii, auzind repetîndu-se mereu acest cuvînt, 
au numit pe cei care citeau Evanghelia glagoliţi, iar alfabetul lor, gla^ 
golitic. 

Către anul 858, Constantin — hirotonit între timp preot —şi Meto¬ 
die au fost trimişi în ţara chazarilor, în Crimeea, pentru a propovădui 
credinţa cea adevărată acestei populaţii care îmbrăţişase iudaismul. 

în anul 863, cei doi fraţi au fost trimişi într-o misiune în Moravia 
Mare -— stat al slavilor din Moravia, Boemia şi Panonia, creat la înce¬ 
putul secolului IX — la rugămintea adresată împăratului Mihail III de 
principele Rostislav (846—869), de a-i trimite misionari cunoscători ai 
limbii slave, pentru convertirea poporului morav la creştinismul răsă- 

ritean. Ei au activat cu succes în Moravia La Velehrad, între anii 863— 
867, traducînd noi părţi din Sfînta Scriptură şi cărţi de ritual în limba 
veche slavă (paleoslavă) şi formînd un însemnat număr de ucenici, care 
să devină slujitori ai Bisericii morave. Dar intensa lor activitate misio¬ 
nară a nemulţumit pe episcopii şi preoţii latino-germani din jur, care 
au raportat papii Nicolae I că s-a introdus în cultul divin o nouă limbă 
liturgică, slavona, căci după tradiţia oare domina atunci în apus erau 
numai trei limbi «sfinte» : ebraica, greaca şi latina. în 867 s-au îndrep¬ 
tat spre Panonia, unde stăpînea principele Kocel, desfăşurînd şi aici o 
însufleţită lucrare misionară. Plecînd la Roma, au fost primiţi cu multă 
bunăvoinţă de noul papă Adrian II (867—872), care a aprobat traduce¬ 
rea slavă a Sfintei Scripturi şi a cărţilor de slujbă şi a rînduit să fie 
hirotoniţi ca preoţi şi diaconi ucenicii care veniseră cu ei. La 14 fe¬ 
bruarie 869, Constantin a trecut la cele veşnice, după ce, cu scurt timp 
înainte, a fost tuns în monahism, sub numele de Ciril. 

în 870 Metodie a fost hirotonit de papa ca arhiepiscop al Panoniei 
şi Moraviei. Reîntorcîndu-se în Moravia, a găsit situaţia schimbată, căci 
noul principe Sveatopluk începuse să se orienteze din punct de vedere 
politic şi bisericesc spre germanii învecinaţi. Metodie şi-a continuat 
activitatea în Moravia şi Boemia, traducînd noi cărţi şi formînd noi 
ucenici, deşi a avut de luptat cu clerul latino-german, care se împotri¬ 
vea la introducerea limbii slave în Biserică. Metodie a murit la 6 aprilie 
885, încredinţînd conducerea Bisericii din Moravia iui Gorazd, unul din 
ucenicii săi. Pentru bogata lor activitate misionară, Bisericile slave au 
trecut pe cei doi fraţi în rîndul sfinţilor. 

Opera începută de cei doi fraţi a fost continuată de ucenicii lor. 
Alungaţi din Moravia după moartea lui Metodie, unii dintre ei, între 
care : Clement, ajuns episcop la Ohrida, Constantin, ajuns episcop la 
Preslav, Naum, Anghelarie, Ioan Exarhul ş.a., s-au îndreptat spre Bul¬ 
garia. Aici au fost primiţi cu bunăvoinţă de ţarul Boris, care le-a creat 
cele mai prielnice condiţii de activitate. La Preslav (capitala ţaratului) 
şi Ohrida au întemeiat două şcoli şi cîteva mînăstiri (în sec. X s-a în¬ 
fiinţat mînăstirea Sfîntul Ioan de Rila), în care'au fost pregătiţi nume¬ 
roşi tineri, care au ajuns apoi preoţi şi oameni de carte. în felul acesta, 
Bulgaria a devenit un focar al scrierii şi culturii paleoslave. Prin în- 
creştinare şi prin ritul slav, s-a desăvîrşit slavizarea bulgarilor. Această 
intensă activitate culturală a ajuns la o mare înflorire îndeosebi sub ţa¬ 
rul Simeon (893—927), încît epoca lui a fost numită «veacul de aur al 
literaturii vechi bulgare» (de altfel, şi pe plan politic, Bulgaria a cunos¬ 
cut sub Simeon cea mai mare expansiune teritorială ; el a şi aşezat ca- 

pitala la Preslav, în 893). De aici, prin secolul X, cultura slavă, în spi¬ 
ritul şi tradiţiile Sfinţilor fraţi Ciril şi Melodie, s-a răspîndit şi în alte 
ţări slave : Rusia kieveană, Serbia, precum şi în nordul Dunării, pe 
pămînt românesc. 

Sub ţarul Petru (927—969), fiul lui Simeon, patriarhul din Constan- 
tinopol şi împăratul Roman Lekapenos (919—944) au recunoscut auto¬ 
cefalia Bisericii bulgare, acordînd întîistătătorului ei (pe atunci Damian) 
aceleaşi drepturi pe care le-a avut arhiepiscopul de Justiniana Prima. 
Arhiepiscopii Bulgariei (care se intitulau şi «patriarhi», deşi Patriarhia 
ecumenică nu le-a recunoscut acest titlu) şi-au avut reşedinţa — după 
unii istorici — la Pereiaslaveţ, apoi la Dorostolon (vechiul Durostorum, 
devenit apoi Silistra), iar după 984 la Ahrida (Ohrida). Istoricul bulgar 
Ivan Dujcev crede însă că reşedinţa «patriarhului» Damian a fost la 
Preslav (unde era capitala statului încă din anul 893). 

•în anul 971, partea răsăriteană a Bulgariei de azi, precum şi Do- 
brogea noastră, au fost cucerite de împăratul bizantin loan Tzimiskes, 
creînau-se aici o unitate administrativ teritorială sub numele «thema» 
Paristrion sau Paradunavon. iar în 1018 Vasile II Bulgaroctonul (976— 
1025) a ocupat ţaratul lui Samuil şi Ohrida, din partea apuseană a 
Bulgariei de azi şi Macedonia. Tot atunci s-a încheiat autocefalia scau¬ 
nului arhiepiscopal bulgar, care a fost pus sub dependenţa Patriarhiei 
de Constantinopol, cu ierarhi de neam grec, în felul acesta, dominaţia 
bizantină a ajuns din nou pînă la Dunăre, aşa cum fusese cu aproape 
patru veacuri în urmă. 

Ritul slav la români. Creştinarea slavilor, precum şi activitatea 
fraţilor Ciril şi Metodie, au avut urmări şi asupra vieţii bisericeşti a 
strămoşilor noştri. Aşezîndu-se triburi de slavi în nordul Dunării, de¬ 
sigur unii din ei au primit învăţătura creştină de la românii pe care i-au 
aflat aici. Slavii şi-au exercitat temporar dominaţia în Dacia, după aşe¬ 
zarea lor aici. Acest proces de suprapunere slavă ne ajută să înţelegem 
cum a fost cu putinţă introducerea limbii slave în cultul bisericilor româ¬ 
neşti din nordul Dunării. Conducătorii slavi voiau în cult o limbă vie, 
înţeleasă de ei şi nu limba «română» înţeleasă numai de autohtoni. Pînă 
atunci, strămoşii noştri «probabil făceau slujba bisericească într-o lim¬ 
bă latină apropiată de cea veche, căci pînă la înrîurirea slavă, deo¬ 
sebirea dintre latină şi străromână nu era prea adîncă» (P. P. Pana- 
itescu). Introducîndu-se limba slavă în tot spaţiul carpato-danubian, ea 
a .rămas ca limbă de cult şi după asimilarea completă a slavilor în masa 
daco-romană. 


12 — Istoria B.O.R. 


178 


PERIOADA A DOUA (SECOLELE VII-XIV) 


După opinia profesorului P. P. Panaitescu, liturghia slavă a putut fi 
introdusă la români începînd cu secolul X, aducând, în sprijinul tezei 
sale, următoarele argumente : 

1. Liturghia slavă a fost adusă în Bulgaria abia la sfârşitul secolului 
IX, prin ucenicii Sfinţilor Ciril şi Metodie şi a cunoscut o epocă de ma¬ 
ximă răspîndire în secolul X, din centrul cultural de la Preslav, spre 
vest şi spre nord, adică la sîrbi şi la ruşi; 

2. Ea s-a introdus în Biserica românească înainte de cucerirea 
Transilvaniei de regatul feudal maghiar, deci pînă la sfîrşitul secolu¬ 
lui XI. Ea nu s-ar fi putut introduce în nici un caz după această dată, 
căci regii catolici maghiari, ca şi episcopii latini din Transilvania, n-ar 
fi îngăduit acest lucru; 

3. Introducerea liturghiei slave la români nu s-a putut face decît 
într-o epocă în care în ţara noastră erau şi locuitori slavi, care vorbeau 
şi înţelegeau limba veche slavă. 

Fără îndoială că la introducerea limbii paleoslave sau a slavei vechi 
bisericeşti, fixată în scris de Sfinţii Ciril şi Metodie şi de ucenicii lor, 
precum şi a alfabetului cirilic, în nordul Dunării, au contribuit şi uce¬ 
nicii veniţi din sudul învecinat (Pereiaslaveţ, Preslav, Silistra, Rila etc.). 
Organizarea tinerei Biserici bulgare, cu unele episcopii chiar pe malul 
drept al Dunării, în locul fostelor scaune episcopale din secolele IV—VI 
(Durostorum, devenit Dîrstor sau Drista şi Bononia, devenit Bodinis- 
Vidin) a contribuit şi mai mult la întărirea legăturilor noastre biseri¬ 
ceşti cu slavii sud-dunăreni. 

Slavistul Pândele Olteanu a dovedit — pe baza toponimiei şi a unor 
argumente lingvistice — că Transilvania de nord-vest şi Maramureşul 
s-au aflat în sfera de influenţă culturală-bisericească a Moraviei Mari, 
deci a slavei occidentale, din care au pătruns unii termeni în limba ro¬ 
mână, încă din timpul Sfinţilor Ciril şi Metodie şi a numeroşilor lor 
ucenici. Prin aceşti ucenici moravi, ritul slav a putut să fie Introdus 
în părţile de nord şi nord-vest ale Transilvaniei. Un istoric morav din 
sec. XVIII, J. G. Stredovski, aminteşte de doi ucenici ai Sfinţilor fraţi 
care au activat în părţile noastre : Jandov în Dacia şi Moznopon în 
Alpii Valahiei («in Alpibus Valaehicis»), dar informaţia iui e contestată 
de numeroşi istorici. De fapt, aceşti ucenici activau bucuros mai mult în 
regiunile de est şi de sud, evitînd cele de apus, spre a nu ajunge în 
conflict cu clerul romano-germanic de acolo. O Viaţă a lui Naum (din 
sec. XIII—XIV) afirmă că ucenicii din Moravia Mare s-au răspîndit, «în 
Moesia, Dacia şi Dalmaţia». Un istoric ceh a arătat că Transilvania de 
nord era strîns legată de Moravia Mare prin comerţul de sare, extrasă 

din ocnele noastre. De altfel, nu trebuie să uităm că în secolele VII—X 
eram înconjuraţi numai de slavi (Panonia, adică Ungaria de azi, făcea 
parte din Moravia Mare), cu alte cuvinte eram ca o insulă în mijlocul 
unei mări slave. în felul acesta, s-a adoptat limba slavă de Biserica şi de 
clasa cnezială românească, fiind introdusă mai tîrziu şi în cancelariile 
domneşti din Ţara Românească şi Moldova. 

Ritul slav a fost pentru noi — în împrejurările de atunci — un 
mijloc de păstrare a Ortodoxiei. Este cunoscută lupta dintre Roma şi 
Bizanţ din secolele IX—XI pentru integrarea popoarelor din Europa 
centrală şi sud-estică (moravi, cehi, bulgari, mai tîrziu unguri) în sfera 
lor de influenţă, cu alte cuvinte la «ritul latin», respectiv «bizantin». 
Dacă românii ar fi folosit în continuare, în cult, limba lor, pe care unii 
cercetători o numesc «protoromână» sau «străromână» (deşi ambii ter¬ 
meni ni se par necorespunzători), Romei i-ar fi fost foarte uşor să ne 
atragă la «ritul latin», dat fiind faptul că vorbeam o limbă mult ase¬ 
mănătoare cu aceea pe care o folosea ea însăşi în cultul ei. 

Lipsa de cărţi de slujbă traduse în limba română (sau «proto- 
română») presupunem ca a fost un alt motiv care a determinat pe epis¬ 
copii, horepiscopii şi preoţii noştri să adopte limba slavă, în care se 
începuse — prin Sfinţii Ciril şi Metodie — lucrarea de traducere a ace¬ 
lor cărţi. Prin introducerea ritului slav (mai corect bizantino-slav) la 
noi, am rămas şi mai departe sub jurisdicţia bisericească a Patriarhiei 
de Constantinopol, fiind singurul popor de limbă şi origine romanică de 
rit ortodox. 

începuturile scrisului slavonesc în ţările noastre, atestate documen¬ 
tar, datează din secolul X. De pildă, la Bucov, lîngă Ploieşti, s-au des¬ 
coperit inscripţii fragmentare în limba slavonă cu caractere cirilice, 
zgîriate pe peretele unui atelier de fierărie, care au fost atribuite 
începutului acestui secol (902—911). în localitatea Mircea Vodă (jud. 
Constanţa), s-a descoperit o inscripţie slavonă din anul 943, în care 
era amintit numele «jupanului» Dimitrie. După părerea unor cercetă¬ 
tori, cunoscutul Evangheliar slavon manuscris de la Reims, de la 
începutul secolului XI, a fost scris pe teritoriul carpato-danubian. 

Bineînţeles, poporul a continuat să vorbească româneşte. Acest fe¬ 
nomen nu trebuie să ne surprindă, căci s-a petrecut şi în alte ţări ale 
Europei : în Germania mult timp limba Bisericii şi a statului a fost cea 
latină, în Anglia, după cucerirea normandă, limba oficială a fost cea 
franceză, în timp ce poporul vorbea limba sa, adică germana, respectiv 
engleza. 

Nimicirea statului bulgar în 971 şi 1018 şi «grecizarea» Bisericii 
bulgare la începutul secolului XI, prin arhiepiscopii greci de la Ohrida 
şi sufraganii lor, n-a putut avea nici o influenţă asupra vieţii biseri¬ 
ceşti de la noi. în bisericile noastre a continuat să se slujească în sla- 
voneşte, iar întemeierea statului româno-bulgar al Asaneştilor, în 1185, 
a întărit şi mai mult influenţa slavă la noi. Nu trebuie trecut cu vederea 
nici faptul că după 971, dar mai ales după distrugerea definitivă a 
primului stat bulgar în 1018, unii preoţi sud-dunăreni (fie români, fie 
slavo-bulgari) s-au refugiat, din pricina stăpînirii bizantine, în nordul 
Dunării, în ţările locuite de români, unde şi-au continuat activitatea 
cărturărească în limba slavă. Trebuie reţinut însă şi faptul că deşi li¬ 
turghia şi celelalte slujbe bisericeşti se făceau în slavoneşte, totuşi pre- 
dic-area cuvîntului lui Dumnezeu şi spovedania se făceau, ca şi mai 
înainte, în limba vorbită de popor, adică în limba română. 

Elemente slave în lexicul nostru bisericesc. Prin ritul slav au in¬ 
trat în terminologia bisericească a românilor o serie de elemente slave, 
care au rămas pînă azi. între acestea se numără felurite nume de sfinţi: 
mucenic (muceniku, mîcenicu, f. muceniţa), simt (sviati), Maica Precista 
(bulg. maica, slav. preacista), moaşte (moşti) ; nume de persoane apar¬ 
ţinătoare clerului: duhovnic (duhoviniki), diac (diiaku), mirean (mire- 
ninu), stareţ (stareti, starăţi), sobor (săboru), ţircovnic (ţrăkoviniku), 
vlădică (vladika-stăpîn) ; nume de obiecte şi veşminte liturgice : că¬ 
delniţă (kadiliniţa), dveră (dviri), jertfă (jrătva), odăjdii (odejda), prapur 
(praporu), prestol (prestoli), procoveţe (termen vechi pentru acopere- 
mintele sfintelor vase, din pokrovu), rucaviţe (termen vechi pentru mîne- 
cuţe, din ruka = mină — rukaviţa), strană (strana), troiţă (trojka), 
văzduh (termen vechi pentru Sfîntul aer, din vuzduh = aer) ; numele 
unor slujbe sau rînduieli bisericeşti: maslu (maslo = untdelemn), mo¬ 
litvă (molitva), pogribanie (înmormîntare, din pogribaniie), prohod (pro- 
hodu), pomană (pomenu), post (postu), pravilă (pravilo), sfeştanie (os- 
viaşteniie), slavă (slava), slujbă (slujba), taină (taina), utrenie (utrenia), 
vecernie (vecernia) ş.a. Nu se ştie în ce împrejurări a fost înlocuit spi- 
ritus cu duh (duh — duhu sviatîi). De asemenea, sînt slave numele vechi 
(azi populare) ale unor sărbători : Blagoveştenie (Bunavestire), Şire¬ 
tenie (întîmpinarea Domnului), Vovidenie (Intrarea în Biserică), Probo- 
jenie (Schimbarea la faţă), praznic (prazdnicu). Tot din limba slavă sînt 
verbele : a blagoslovi (blagosloviţi), a se căi (kaiti), a ispiti (ispitati), 
a ispăşi (supasiti), a izbăvi (izbăviţi), a spovedi (ispovedati), a mirui 
(milovati), a răstigni (rastengnanti), a sfinţi (sventiti), a tîrnosi (trono- 

sati) ş.a. De asemenea, au intrat în limba noastră şi unele cuvinte din 
limba slavă : cazanie (kazaniie), ceaslov (ceasoslovu), molitvelnic (mo- 
litviniku), predoslovie (predislovie), propovedanie (propovedaniile), stih 
(stihu), sîihiră (stihira), stihoavnă (stihovina), tipic (tipicu) ş.a. 

Anumiţi termeni dogmatici, liturgici, dar mai ales din aceia care pri¬ 
vesc organizarea bisericească, de origine greacă-bizantină, au intrat în 
limba noastră tot prin mijlocirea limbii slavo ane. Acest lucru s-a putut 
petrece fie în perioada convieţuirii cu slavii, dar mai cu seamă în pe¬ 
rioada începuturilor organizării noastre de stat şi a celei bisericeşti. In 
această categorie se pot număra cuvintele : har, mir, chivot, potir, an- 
timis, paraclis, chilie, metoc, trapeză, sihastru, schimnic, ieromonah, 
egumen, protopop, arhiereu, mitropolit, exarh ş.a. 

. Toate aceste cuvinte se referă însă la cult şi organizarea bisericească 
şi nu la noţiunile fundamentale de credinţă, care — cum am arătat în 
alt loc — sînt de origine latină. Aceasta înseamnă că noi eram creşti¬ 
naţi cu mult înainte de venirea slavo-bulgarilor şi nicidecum n-am pri¬ 
mit creştinismul de la ei cum au voit să arate unii (E. Golubinski), ci 
de la ei am luat numai anumite forme privind organizarea bisericească 
şi cultul. 

Ştiri literare-istorice despre viaţa bisericească a românilor. Pene¬ 
traţia avaro-sîavă din anul 602, în fostele provincii romano-bizantine 
dunărene, a desfiinţat înfloritoarea organizaţie bisericească întîlnită în 
secolele IV—VI. 

La sinodul VI ecumenic, numit şi frulan, întrunit la Constantinopol, 
în 680—681, care a osîndit monotelismul (învăţătura că Mîntuitorul a 
avut o singură voinţă), ca şi Ia sinodul din 691—692 (numit quinisext, 
Căci completa, cu dispoziţiuni disciplinare, sinoadele de la 553 şi 680— 
681), nu întîlnim nici un ierarh din ţinuturile dunărene. 

Abia la sfîrşitul stăpînirii avare în Banat şi Transilvania avem şi 
amintirea numelui unui episcop pe care mulţi cercetători îl consideră 
a fi din părţile noastre. Este vorba de episcopul Ursus, care a participat 
la lucrările sinodului al şaptelea ecumenic, întrunit la Niceea în anul 
787, sinod care a restabilit cultul icoanelor, osîndind iconoclasmul. El 
iscălea actele sinodului, în locul 73, ca episcop al Bisericii avariţianilor : 
(Oupoos .eicîoxoitoC tt )? dqfaC ’A^apiitavoiv exxXyoiaţ) iar în alt ioc cu adaosul 
(OupaoC dvâ^Los), în latineşte «Ursus Avaritianensium ecclesiae epis- 
copus». Se remarcă faptul că e vorba de un episcop cu nume latin. Petru 
Maior şi Vasile Pârvan credeau că este un episcop român al vechii epar¬ 
hii a Abritului (''A^pofros), în Moesia Inferior. Este greu de admis însă 

că acea episcopie a mai existat după trecerea pe acolo a avarilor, sla¬ 
vilor şi apoi a bulgarilor. Dacă ar fi fost aşa, trebuia să semneze irdo- 
XOTCOS TOD ’AppOXOO. 

Părerea cea mai plauzibilă este că Ursus a fost episcopul din «ţara» 
sau «părţile» avarilor ( 6 aŞapiTTjc = avar ; dpapiviavoî = din ţara ava¬ 
rilor). Cum în acea perioadă avarii stăpîneau şi unele teritorii la răsărit 
de Tisa {Banat şi Crişana) s-a presupus că Ursus ar fi episcopul români¬ 
lor din aceste părţi (Şt. Lupşa, Gh. Cotoşman, S. Reli, C. C. Giurescu). 
Gh. Cotoşman a emis ipoteza că şi-ar fi avut scaunul episcopal la Mori- 
sena (Cenadul de azi), unde, în 1868, s-au descoperit urmele acelei ba¬ 
zilici cu baptisteriu din sec. V—VI. Ursus ar fi, în acest caz, primul 
episcop român cunoscut cu numele, care a păstorit în teritoriile nord- 
dunărene aparţinătoare patriei noastre. 

Lipsa de ştiri sigure despre lucrarea unor episcopi sau horepiscopi 
în spaţiul românesc de azi în secolele VII—X nu trebuie să ne ducă la 
concluzia greşită că ei n-ar fi existat. 

însăşi încreştinarea treptată a slavilor aşezaţi pe teritoriul patriei 
noastre duce în chip logic la concluzia că aici existau nu numai credin¬ 
cioşi străromâni, ci şi o ierarhie bisericească, formată din episcopi 
(eparhioţi sau poriodeuţi), horepiscopi şi preoţi, căci încreştinarea pre¬ 
supune predică şi botez, pe care nu le puteau face credincioşii simpli, 
ci numai membrii clerului. 

Apoi, trebuie să avem în vedere faptul că, în secolele IV—VII, si¬ 
noadele ecumenice şi locale, prin canoanele lor, ca şi Sfinţii Părinţi şi 
scriitori bisericeşti, au reuşit să fixeze în scris doctrina sau mărturisirea 
oficială de credinţă a Bisericii, precum şi principiile de organizare bise¬ 
ricească şi formele de cult. Comunităţile creştine din nordul Dunării 
n-au putut rămîne străine de aceste schimbări, de acest «progres», în 
toate domeniile vieţii bisericeşti, de hotărîrile sinoadelor ecumenice, 
de aşezămintele monahale care au început să ia fiinţă în diferite părţi 
ale lumii creştine, de bisericile nou construite, de noile slujbe, de săr¬ 
bătorile introduse în calendarul creştin, de cinstirea sfinţilor, a icoane¬ 
lor, a moaştelor etc. 

Aceste schimbări au cerut imperios ca şi comunităţile de la noi să 
se adapteze la noile situaţii. Dar un astfel de lucru nu-1 puteau face cre¬ 
dincioşii simpli, ci ei trebuia să aibă în permanenţă în fruntea lor un 
conducător, care să dirijeze acest proces de mari transformări în viaţa 
bisericească, adică un episcop sau cel puţin un horepiscop ori un 
episcop misionar (poriodeut). Dezvoltarea teologiei în genere, a artei 

creştine, ca şi apariţia atîtor învăţături greşite în sinul Bisericii, im¬ 
punea fiecărui preot datoria de a cunoaşte, cit de puţin, aceste pro¬ 
bleme. Dar, pentru aceasta ei aveau nevoie de o pregătire înainte de 
hirotonie («destoinic să înveţe pe alţii», I Tim. III, 2), pe care nu le-o 
putea da decît un cleric cu învăţătură. 

în acelaşi timp, ne punem întrebarea : dacă n-ar fi existat episcopi 
şi horepiscopi, cine ar fi făcut hirotonia preoţilor de aici ? Admiţînd că 
ar fi supravieţuit numai scaunul episcopal de la Tomis, mutat undeva 
în nordul Dobrogei, în zona Dinogetia (Garvăn) — Noviodunum (Isac- 
cea) şi totuşi este greu de conceput ca un candidat la hirotonie din 
teritorii româneşti mai îndepărtate să fi făcut un drum pînă acolo. Iar 
dacă am admite teza unor cercetători că pentru două sau trei secole 
n-au existat episcopi nici în Dobrogea (şi nici în sudul Dunării în Bul¬ 
garia de azi, ocupată de slavo-bulgarii încă neîncreştinaţi), ar trebui să 
acceptăm că un candidat la hirotonie de pe tot cuprinsul ţării noastre 
— inclusiv Transilvania, Banatul, Crişana şi Maramureşul -— era nevoit 
să se deplaseze pînă în Tesalonic sau Constantinopol, ceea ce este de 
neconceput, căci o călătorie atît de lungă şi obositoare era împreunată 
pe atunci cu mari cheltuieli, cu riscuri, cu primejduirea vieţii. 

Toate acestea ne fac să credem că episcopii aflători în teritoriile 
dintre Dunăre şi Mare sau chiar episcopii rămaşi în sudul Dunării după 
migraţiile avaro-slavo-bulgare, hirotoneau cîte un preot de mir văduv 
sau călugăr din nordul Dunării, dacă nu ca episcop, în cel mai rău caz 
ca horepisoop. Acestuia îi vor fi dat, potrivit canoanelor sinoadelor 
amintite mai sus, împuternicirea de a hirotoni preoţi sau alţi slujitori, 
de a sfinţi biserici şi de a săvîrşi orice alte misiuni la care era îndrep¬ 
tăţit prin hirotonie. 

Pe de altă parte, trebuie să ţinem seama şi de faptul că în a doua 
jumătate a secolului al IX-lea, Bizanţul a început lucrarea de încreşti- 
nare a trei popoare slave din jurul nostru : a moravilor, prin Sfinţii 
Fraţi Constantin (Ciril) şi Metodie, a bulgarilor, după 863, încreştinaţi 
«oficial» în 864, lucrare desăvîrşită în deceniile următoare de ucenici 
ai celor doi Sfinţi Fraţi, ca şi a sîrbilor, către sfîrşitul secolului IX şi 
începutul celui următor. Deşi erau situaţi între aceste popoare slave, 
izvoarele bizantine nu fac nici o amintire de vreo «misiune» pe teri¬ 
toriul ţării noastre. Nu fac, pentru că nu era necesară, aici existînd o 
veche organizare bisericească în frunte cu ierarhi de neam român. 

Logica istorică nu poate admite ca aceste trei popoare slave ve¬ 
cine, creştinate uneori din dispoziţia conducătorilor politici, să-şi aibă 

propria lor ierarhie superioară subordonată Patriarhiei din Consianti- 
nopol (Moravia numai pînă în 885), iar românii, creştinaţi cu şase-şapte 
secole înainte, să nu fi avut proprii lor ierarhi. 

Un popor cu vechi tradiţii creştine, cu o credinţă puternică, ce avea 
rădăcini adinei în istorie, care pot fi urmărite pînă în secolele II—III, 
un popor care în jurul anului 900 apare organizat în puternice formaţi¬ 
uni politice şi militare, avînd în frunte duci, cneji sau voievozi, cu 
cetăţi fortificare, cu locuri întărite, cu biserici, cu o viaţă economică şi 
socială avansată, presupune în chip categoric că avea şi o organizare 
bisericească, în frunte cu episcopi şi horepiscopi, conştienţi de drep¬ 
turile şi îndatoririle lor. Acest lucru este valabil pentru toate teritoriile 
locuite de români. 

Crearea de episcopii slave în sudul Dunării, mai ales la Vidin (ve¬ 
chea Bononia) şi Dîrstor (vechiul Durostorum), ne face să credem că 
unii din episcopii care vor activa de acum înainte, pe pămînt românesc, 
au putut primi hirotonia şi în aceste centre, mai ales între anii 681—971 
cînd Dobrogea a ajuns sub stăpînire bulgară, fără ca aceasta să fie con¬ 
tinuă. Dar, după 971, cînd teritoriul dintre Dunăre şi Mare a ajuns din 
nou sub stăpînire bizantină- prin înfiinţarea themei Paristrion sau Para- 
dunavon, candidaţii români la treaptă episcopală au putut cere din 
nou hirotonia la vreunul din centrele episcopale care au fost create 
aici, probabil în partea de nord în zona Niculiţel-Garvăn (fostele Novio- 
dunum şi Dinogetia). 

Mărturii arheologice creştine. în lipsa unor mărturii istorice-lite- 
rare sigure, recentele descoperiri arheologice ne dau o imagine destul 
de completă asupra vieţii creştine pe care o duceau românii în perioada 
de care ne ocupăm. 

Pentru secolele V—VII s-au descoperit în Moldova numeroase vase 
de lut, avînd incizat semnul crucii (Botoşana-Suceava, Şipot- Suceava, 
Horga- Vaslui, Murgeni- Vaslui, Bacău etc.). S-au descoperit de asemenea 
tipare sau matriţe de os pentru confecţionarea unor obiecte de cult creş¬ 
tine (Botoşana-Suceava, Traian-Bacău, Costeşti-laşi). Aceste tipare pre¬ 
supun o producţie în serie, ceea ce dovedeşte că şi în această parte a 
ţării trăia o numeroasă populaţie creştină. O matriţă lucrată din os de 
elefant (de la Costeşti-laşi) are incizate pe suprafaţa ei imaginile a trei 
personaje, probabil preoţi. Alte obiecte creştine s-au descoperit la 
Străuleşti-Bucmeşti, Olteni- Teleorman, Budureasca-Ploieşti şi în alte 
locuri. Cîteva morminte creştine aparţin aceleiaşi perioade (Săbăoani- 
Neamţ, Secuieni-Neamţ, Băneşti- Vaslui). 

Pentru secolele VIII—IX s-au descoperit, tot în Moldova, vase de 
lut lucrate la roată, cu semne de cruci (Fălciu, Murgeni, Dodeşti, toate 
în jud. Vaslui, Fundu Herţei- Botoşani ş.a.}, două cruciuliţe de plumb 
descoperite la Hlincea-laşi şi una, din rocă vulcanică, la Dodeştz-Vaslui. 

Din perioada secolelor IX—XI amintim trei inele de bronz, avînd 
incizate simboluri creştine (.Sfoicani-Galaţi, Fedeşti-V aslui şi Bîrlăleşti- 
Vaslui). De o importanţă deosebită sînt şi cele două cruci-relicvar din 
bronz descoperite la Adjud- Vrancea (avînd incizate imaginea a doi 
sfinţi şi numele Sfîntului Gheorghe) şi la Dodeşti- Vaslui, de asemenea 
cu imaginea unui sfînt, amîndouă din secolele X—XI. Aceleiaşi peri¬ 
oade îi aparţine un capac de cădelniţă, lucrat din bronz, de provenienţă 
bizantină, descoperit la Coşna-Suceava. Cimitire creştine s-au desco¬ 
perit la Sfoicani-Galaţi (sec. VIII—IX), Serda.ru- Galaţi şi Arsura-Vas¬ 
lui (sec. X—XI). 

O cruce pectorală bizantină din bronz, din sec. IX—XII, s-a găsit la 
Cîmpulung-MusceL Pe avers este reprezentat Iisus răstignit, avînd dea¬ 
supra capului o cruce mică, cu soarele în dreapta şi luna în stînga, iar 
spre capetele celor două braţe orizontale pe Maica Domnului şi Sfîntul 
Ioan Evanghelistul. Pe revers se află tot Maica Domnului, în atitudine 
de oranfă. 

In Transilvania s-au descoperit mai multe cruci de bronz la Bratei, 
lîngă Mediaş (sec. IV—VIII), vase ceramice lucrate cu mîna, de tra¬ 
diţie dacică, ornamentate cu cruci şi alte simboluri creştine, la Poian, 
lîngă Tg, Secuiesc (sec. VI—IX). 

Concluzii. Rezultă din cele expuse , că ştirile privitoare la 
viaţa politică, socială şi bisericească a românilor în perioada de care 
ne-am ocupat sînt foarte sumare. Cu toate acestea, perioada respecti¬ 
vă este preţioasă pentru noi, căci acum s-au pus bazele primelor al¬ 
cătuiri politice sub forma cnezatelor şi a voievodatelor, din care s-au 
născut apoi cele trei state feudale : Transilvania, Ţara Românească 
şi Moldova. Dacă nu putem vorbi de manifestări exterioare ale po¬ 
porului român, dacă el n-a avut aşezări temeinice, cu oraşe înflori¬ 
toare şi stăpîniri întinse, aceasta se datoreşte în primul rînd deselor 
migraţii ale unor popoare pe pămîntul ţării noastre (goţi, huni, ge¬ 
pizi, avari, slavi, bulgari, iar mai tîrziu, unguri, pecenegi, cumani şi 
tătari). Viaţa creştină a continuat totuşi să dăinuiască, prin bisericile 
modeste de lemn, în care slujeau preoţi de neam român, îndrumaţi de 

episcopi sau horepiscopi, prin sihaştiii care trăiau prin schituri re¬ 
trase in poienile codrilor, prin credincioşii care se rugau şi se mărtu¬ 
riseau preoţilor lor în limba română, deşi In cult s-a introdus limba 
slavă. Toate manifestările materiale şi spirituale pe care le-am amin¬ 
tit aici sînt mărturii de mare valoare pentru dovedirea continuităţii 
românilor pe aceste meleaguri. 

IN SUDUL DUNĂRII 
ÎN SECOLELE X—XIII 


Aşezarea slavilor şi apoi a bulgarilor în sudul Dunării a avut ur¬ 
mări însemnate asupra vieţii bisericeşti a populaţiei romanice din nor¬ 
dul şi sudul marelui fluviu. Aşezarea lor la sud de Dunăre a împuţinat 
populaţia romanică de aici mai ales prin uciderile care aveau loc în 
cursul expediţiilor lor. Cu timpul, populaţia de aici a fost dislocată, adi¬ 
că împărţită în două grupe mari : una înspre miazănoapte, cuprinzînd 
pe daco-români {din care s-a despărţit apoi o parte, aceea dinspre apus, 
ai căror urmaşi sînt istroromânii) şi alta spre miazăzi, cuprinzînd pe ma¬ 
cedoromâni sau aromâni, din care s-au despărţit apoi meglenoromânii. 

Vlahii în sudul Dunării. în cursul evului mediu întîlnim o populaţie 
de limba romanică — numită în izvoare vlahi — pe tot cuprinsul Pe¬ 
ninsulei Balcanice, de la Marea Egee pînă la Dunăre şi de la Marea 
Neagră pînă la Adriatica. Cuvîntul «vlah» este de origine germanică. 
Prin acesta germanii numeau populaţiile de origine romanică. în limba 
slavilor de sud acest termen apare sub forma de vlah, iar în limba sla¬ 
vilor de răsărit sub forma voloh. în izvoarele latine e redat sub forma 
hlacus, valachus sau vlachus (în maghiară olâh ; în documentele cance¬ 
lariilor dalmatine apare şi denumirea de mavrovlahus). 

Prima ştire sigură despre vlahii din Balcani o găsim în Cronica lui 
Skylitzes-Kedrenos, în care se relatează că după moartea lui Ioan Tzi- 
miskes (976), bulgarii s-au răsculat, asumîndu-şi conducerea patru fraţi: 
David, Moise, Aron şi Samuil, fiii unui «comite» Nicola. Dintre aceştia, 
David a murit îndată, răpus între Kastoria şi Prespa, la locul numit «Ste¬ 
jarii frumoşii), de nişte «vlahi chervanagii» (fiXaXSv oBirSv ; chervana- 
gii = călăuze, însoţitori şi paznici ai transporturilor). Fiind ucişi tot 
atunci şi alţi doi fraţi, a rămas Samuil singurul conducător al Bulgariei 
(976—1014). Statul lui Samuil avea ca nucleu Macedonia, iar capitala la 

Ohrida. Centrul său de greutate se deplasase îndeosebi către regiunile 
de sud-vest ale Peninsulei Balcanice. 

Unii istorici au ajuns la concluzia că numele biblice ale celor patru 
fraţi arăta originea lor românească balcanică şi caracterul preponderent 
valah al statului lui Samuil. 

A doua oară sînt amintiţi de un cronicar bizantin anonim, care arată 
că în anul 980, împăratul Vasile II Bulgaroctonul a numit pe Niculiţă 
(NixooUVaî) conducător militar peste vlahii din Elada (Grecia de nord cu 
Thesalia şi Eubeea). Aceasta este prima organizaţie de stat românească 
în sudul Dunării: Vlahia Mare, avînd forma unei autonomii locale, în 
cadrul imperiului bizantin şi care a dăinuit vreo patru veacuri. în anul 
1066 a avut loc o mişcare a vlahilor din Thesalia împotriva împăratului 
bizantin, care pusese dări prea mari asupra lor, conducător avînd tot pe 
unul Niculiţă. Alte ştiri despre răspîndirea şi viaţa vlahilor din Penin¬ 
sula Balcanică aflăm la scriitorul bizantin Kekavmenos, apoi în cartea 
învăţatei principese Ana Comnena (1083—1148), intitulată «Alexiada» 
(aminteşte de un conducător al lor cu numele Pudilă, în anul 1094). Unii 
călători (rabinul Beniamin din Tudela), ca şi unii cronicari ai cruciade¬ 
lor, amintesc de asemenea pe vlahi în lucrările lor. 

în evul mediu, românii (vlahii) sud-dunăreni erau împărţiţi în trei 
mari grupuri. Primul era grupul sudic, cu aşezări în munţii Pindului şi în 
ţinuturile înconjurătoare pînă la Golful Corint şi anume : Vlahia Mare 
în Thesalia, Vlahia Mică în Etolia şi Acarnania şi Vlahia de Sus în Epir. 
O populaţie vlahă e întîlnită şi în Macedonia propriu-zisă, cu ţinutul 
Moglenei şi localităţile : Bitolia, Ohrida, Veria, Vlahoclisura, Mosco- 
pole etc. Alţii locuiau în Peninsula Calcidică, între Salonic şi Muntele 
Athos. Grupul nordic se afla pe ambele versante ale Munţilor Balcani 
(ITaemus), cu prelungiri pînă la Dunăre (în jurul Sofiei, Tîrnovei etc.), 
iar la sud pînă în Rumelia. Grupul apusean era aşezat în Serbia, Bosnia, 
Muntenegru şi Dalmaţia, iar mai tîrziu în Croaţia şi Istria. Cea mai ve¬ 
che ştire despre vlahii apuseni se află în Cronica preotului din Diocle- 
ea, scriitor din părţile Muntenegrului, de pe la 1150, care vorbeşte des¬ 
pre români «care acum se cheamă morovlahi», vlahi negri (numiţi de 
italieni morlachi, nume generic dat vlahilor din părţile Adriaticii, pen¬ 
tru îmbrăcămintea lor din lînă neagră). între hrisoavele crailor şi dom¬ 
nilor sîrbi, cam 40 de documente (sec. XII—XV) menţionează pe vlahi. 
Multe din ele privesc aşezarea lor în preajma unor biserici şi mînăstiri 
pe seama cărora trebuiau să lucreze sau să plătească bir. 

Această numeroasă populaţie valahă sau românească din sudul Du¬ 
nării a îndeplinit, la un moment dat, şi un însemnat rol politic, eunos- 

cînd o soartă glorioasă, dar trecătoare. Am arătat şi cu alt prilej că sta¬ 
tul bulgar a decăzut după moartea ţarului Simeon (893—927). Pentru a-1 
distruge, bizantinii au chemat în ajutor pe cneazul Sviatoslav de la 
Kiev care a cucerit partea răsăriteană a Bulgariei. Nevrînd să părăseas¬ 
că aceste regiuni, bizantinii au pornit împotriva lui şi după lupte grele 
au izbutit să-l alunge (971). Odată cu aceasta, Bulgaria de răsărit cu 
capitala la Preslav (inclusiv Dobrogea) a căzut in mina împăratului bi¬ 
zantin loan Tzimiskes. 

Partea apuseană a fostului stat bulgar a continuat să existe încă 
aproape o jumătate de veac, cu capitala la Ohrida, reprezentînd, sub 
ţarul Samuil, o însemnată putere economică şi militară. Şi acest stat a 
căzut sub bizantini în anul 1018, în timpul împăratului bizantin Vasile 
II Bulgaroctonul (976—1025). 

Astfel, ca şi pe timpul lui Justinian, Dunărea a ajuns din nou hota¬ 
rul de miazănoapte al imperiului bizantin. 

«Imperiul vlaho-bulgar». Statul bulgar s-a refăcut abia către sfîrşi- 
tul secolului al XH-lea, în urma răscoalei vlahilor şi bulgarilor în anul 
1186 (după unii 1185), sub conducerea fraţilor Petru şi Asan (Asen), 
români din regiunea Tîrnovei. Răscoala lor a izbucnit în urma dărilor 
noi puse de bizantini asupra celor ce aveau turme de oi şi cirezi de vite. 
Trupele bizantine trimise de împăratul Isac II Angelos (1185—1195) au 
fost înfrînte de păstorii români şi de bulgarii din sudul Dunării, cărora 
li s-au adăugat români şi cumani din nordul fluviului. în urma succese¬ 
lor militare repurtate, răsculaţii au izbutit să întemeieze un nou stat, cu¬ 
noscut sub numele de «statul Asăneştilor», «imperiul vlaho-bulgar» sau 
«al doilea ţarat bulgar». Capitala era la Tîrnovo, cetate situată pe rîul 
lantra, pe versantul de nord al munţilor Balcani. Primul conducător al 
noului stat a fost Asan, ucis în 1196, după moartea căruia a urmat fra¬ 
tele său Petru, ucis şi el în 1197. Cel de-al treilea conducător a fost 
fratele lor mai -mic, loniţă, supranumit Caloioan (1197—1207). 

Acesta a izbutit să întindă hotarele noului stat şi să obţină recu¬ 
noaşterea sa oficială din partea bizantinilor şi a papii. La 8 noiembrie 
1204, cardinalul Leo, trimisul papii Inocenţiu III, l-a încoronat la Tîr¬ 
novo ca «rege al bulgarilor şi vlahilor» (rex Bulgarorum et Blachorum). 

în timpul domniei sale a avut loc un eveniment de mare însemnă¬ 
tate în istoria Bizanţului. Nobilii apuseni, plecaţi în cruciada a patra, 
au cucerit Constantinopolul şi au întemeiat imperiul latin de răsărit 
(1204), aşezînd ca împărat pe contele Balduin de Flandra. Acesta, ne¬ 
voind să recunoască pe loniţă şi statul lui, a ajuns la ciocniri armate 

cu el, încheiate cu prinderea şi aruncarea lui în închisoare, la Tîrnovo, 
unde şi-a sfîrşit zilele. Peste scurt timp însă, a fost ucis şi Ioniţă, pe 
cînd asedia Salonicul (1207). Dintre urmaşii lui, s-a impus nepotul său 
Ioan Asan II (1218—1241), sub care statul Asăneştilor a ajuns la cea 
mai mare întindere teritorială. După moartea acestuia, au urmat lupte 
între diferite partide de boieri care au făcut să crească anarhia şi au 
slăbit statul. Fiul său, Căliman Asan (1241—1246), apoi fratele său Mi- 
hail Asan (1246—1256), ca şi vărul primar al celui din urmă, Căliman II 
(1256—1257), au fost ucişi. în felul acesta s-a stins şi dinastia Asăneş¬ 
tilor în linie bărbătească. 

Originea românească a Asăneştilor o dovedesc mai multe categorii 
de izvoare : cronica lui Nicetas Choniates Akominatos, care spune în 
mai multe rînduri că erau «vlahi», cronica germană a lui Ansbertus, 
cronicile franceze ale lui Geoffroy de Villehardouin, Henri de Valencien- 
nes şi Robert de ClarY, precum şi unele documente ale cancelariei pa¬ 
pale. Acestea din urmă vorbesc de originea valahă a lui Ioniţă, arătînd 
că se trage din vechii romani şi numindu-1 «rex Bulgarorum et Blacho- 
rum». Toţi contemporanii, fie cronicari bizantini sau apuseni, fie ostaşi, 
călugări şi negustori, ca şi papa şi regii, într-o impresionantă unanimi¬ 
tate, vorbesc de rolul conducător al vlahilor şi de dinastia lor. 

In scurt timp, statul întemeiat de ei a devenit un stat bulgar, iar 
mare parte din elementul românesc din Balcani a dispărut treptat în 
masa populaţiei slavo-bulgare în mijlocul căreia trăia. Documentele is¬ 
torice şi toponimia însă atestă existenţa unei populaţii româneşti în su¬ 
dul Dunării în urmă cu şapte veacuri. O parte dintre ei mai trăiesc şi 
în prezent în diferite regiuni din Bulgaria, Iugoslavia, Albania şi Grecia. 

Viaţa bisericească a românilor sud-dunăreni. Izvoarele istorice ne 
prezintă şi unele ştiri privitoare la viaţa bisericească a românilor din 
sudul Dunării. Prima datează din anul 1020, cînd împăratul Vasile II 
Bulgaroctonul, în urma desfiinţării statului bulgar, a desfiinţat şi «Patri¬ 
arhia» bulgară de la Ohrida, reducînd-o la rangul de arhiepiscopie, dar 
tot autocefală. în locul patriarhului David, a aşezat pe arhiepiscopul 
Ioan. Unii istorici au socotit Arhiepiscopia de la Ohrida ca o continuare 
a vechii Arhiepiscopii de Justiniana Prima din 535. împăratul a dat trei 
diplome (decrete) care se ocupau cu organizarea şi jurisdicţia biseri¬ 
cească a noii arhiepiscopii, care se întindea nu numai peste eparhiile 
bulgăreşti şi sîrbeşti, ci şi peste cele care se aflau în teritoriile cucerite 
de la bizantini sub ţarii Simeon şi Petru. 

La cererea arhiepiscopului Ioan, împăratul Vasile a restabilit, prin 
cea de-a doua diplomă, dată în mai 1020, ca întinderea Arhiepiscopiei de 

Ohrida să fie aceeaşi ca pe vremea ţarului Simeon. Diploma menţiona 
şi cele 31 de episcopii care urmau să-i fie supuse, între care şi cele de 
la Drîsta (vechiul Durostorum) şi Bodinis (Bononia — mai tîrziu Vidin). 
Din aceeaşi diplomă, reiese că jurisdicţia noului arhiepiscop se întindea 
şi asupra vlahilor din Bulgaria, deoarece el avea dreptul «să ia de la 
ei, de la toţi ( = episcopi şi mitropoliţi) dajdia canonică, precum şi de 
la vlahii care sînt (răspîndiţi) în toată Bulgaria». 

Prin aceasta, împăratul a creat pentru vlahi o situaţie privilegiată, 
în sensul că i-a scos de sub oblăduirea duhovnicească a episcopilor lo¬ 
cali. Unii istorici români (D. Onciul) au susţinut că prin aceşti vlahi tre¬ 
buie să-i înţelegem pe cei din nordul Dunării, alţii (N. Dobrescu) au 
socotit că e vorba şi de cei din nord şi de cei din sud. Ipoteza cea mai 
acceptabilă este cea a învăţatului C. Jirecek, adoptată şi de prof. Mihail 
Lascaris, Nic. M. Popescu, Th. Capidan, care arată că este vorba de 
vlahii din Bulgaria. 

Episcopia vlahilor. Dar aşezarea tuturor vlahilor din sudul Dunării 
sub cîrmuirea duhovnicească a arhiepiscopului de Ohrida era nefireas¬ 
că. De aceea, s-a simţit nevoia întemeierii unei episcopii proprii pe 
seama lor. Astfel, dintr-o Listă din secolul XI a eparhiilor supuse Oh- 
ridei, aflăm că ultima dintre ele, a 24-a, era «episcopia vlahilor» ( t) siua- 
xSv ). Dintr-o altă listă a acestor episcopii (Notitia epis- 

copatuum), de prin secolul XIII, aflăm că episcopul vlahilor purta 
titlul de «al Vreanotiei» (6 HpovoS BpeavoTTjS tjt ot ŞXdXoov ) fără să i se 
delimiteze teritoriul de jurisdicţie (ambele liste publicate de bizanti¬ 
nologul Heinrich Gelzer în rev. «Byzantinische Zeitschrift», I, 1892, 
p. 256—257). Cei mai mulţi istorici cred că e vorba de oraşul Vranje, 
aşezat pe Morava de sud, azi în R.. S. F. Iugoslavia (alţii, de Vranovici, 
în Macedonia). Nu cunoaştem numele nici unui episcop, doar al unui 
preot, semnat pe un manuscris din secolul XI, păstrat în biblioteca bi¬ 
sericii Sfîntul Climent din Ohrida : «loan preotul prea sfintei episcopii 
a vlahilor» (’Iuxxvvt]; iepsî)S ttjS crpioTCCuS e'âiaxo'iîTjS xSiv 

Episcopul vlahilor dispare apoi pentru cîtva timp, pentru a, fi men¬ 
ţionat în anul 1335, cu reşedinţa la Lerin sau la Prilep. In acel an, cu 
prilejul cuceririi oraşului Prilep, ţarul Ştefan Duşan donează mînăstirii 
Treskavac din Prilep, biserica Sfîntul Nicolae din Lerin, spre sud de 
Bitolia, «pe care a vîndut-o episcopul valah, cu oamenii, cu viile, cu 
cîmpul, cu izvoarele şi cu toată stăpînirea şi drepturile». Se pare că a- 
cest episcop îşi avea reşedinţa în Prilep sau într-un oraş apropiat. 

De aceeaşi situaţie privilegiată s-au bucurat la început şi «toţi vla¬ 
hii regatului» sîrbesc, fiind puşi sub jurisdicţia Arhiepiscopiei autoce- 

fale sîrbe cu reşedinţa la mînăstirea Jicea înfiinţată în 1219 de regele 
Ştefan II Nemania (s-au înfiinţat 12 eparhii, dintre care două erau pe 
Dunăre, la Belgrad şi Branicevo). Spre deosebire de vlahii din Bulgaria 
propriu-zisa, cei din regatul sîrbesc n-au reprezentat niciodată un fac¬ 
tor politic, ci au fost păstori, crescători de vite şi cărăuşi. 

Scoaterea vlahilor de sub jurisdicţia episcopilor locali şi supunerea 
lor de-a dreptul arhiepiscopului din Ohrida şi mai tîrziu celui din Jicea, 
ca şi crearea unei episcopii fără un teritoriu propriu, bine delimitat, 
era o abatere de la rînduielile canonice ale Bisericii Ortodoxe. Consi¬ 
derăm aceste abateri ca favoruri deosebite pentru populaţia veche va¬ 
lahă din aceste regiuni, care atunci nu mai avea un număr mare de cre¬ 
dincioşi .şi nici nu mai era stăpîna unui teritoriu propriu. Crearea unei 
episcopii proprii a vlahilor va fi făcut ca unii din candidaţii la hiroto¬ 
nie din nordul Dunării — mai ales din teritoriile învecinate — să se fi 
îndreptat spre vlădicii de aici. 

Nu ştim în ce limbă au slujit preoţii vlahi din sudul Dunării. Cre¬ 
dem că slujeau în limba lor romanică, poate şi în slavoneşte şi chiar în 
greceşte (mai ales între anii 1018—1185). Un lucru este însă mai presus 
de orice îndoială şi anume că propovăduirea cuvîntului lui Dumnezeu 
(predica) şi spovedania s-au făcut în limba vorbită de credincioşi. 

Trebuie să reţinem că în dialectele aromân, meglenoromân şi istro¬ 
român s-au păstrat o serie de termeni bisericeşti de origine latină, ase¬ 
mănători — uneori identici — cu cei din dialectul daco-român (limba 
română). Dar cea mai mare parte din terminologia bisericească a aces¬ 
tor trei dialecte este de origine slavă sau grecească. Aceasta se explică 
atît prin faptul că vlahii balcanici au trăit în mijlocul unor populaţii de 
limbă slavă sau greacă, cît şi prin faptul că ei n-au avut în cursul isto¬ 
riei o organizaţie bisericească proprie, decît rareori şi pentru foarte 
scurt timp. 

Arhiepiscopia (Patriarhia) de Tîrnovo. După întemeierea statului 
Asăneştilor, scaunul arhiepiseopesc din Ohrida decade prin înfiinţarea 
unei noi arhiepiscopii la Tîrnovo (Ohrida rămîne abia cu cinci eparhii 
greceşti, la care se adaugă alte cinci eparhii noi). Se ştie că fraţii Pe¬ 
tru şi Asan au ctitorit o biserică cu hramul Sfîntul Dumitru în satul 
Asaneşti, lîngă Tîrnovo, existentă şi azi, în care s-a dat şi semnalul răs¬ 
coalei din 1185—1186. Binecuvîntarea pentru pornirea răscoalei a dat-o 
preotul Vasile, probabil tot un vlah, care a şi uns pe Petru ca ţar al 
bulgarilor şi vlahilor. întemeindu-se noul stat, preotul Vasile a fost înăl¬ 
ţat la treapta de arhiepiscop şi hirotonit de către episcopul grec din 

Vidin şi alţi doi episcopi greci, devenind astfel cîrmuitorul Bisericii Or¬ 
todoxe româno-bulgare cu reşedinţa la Tîrnovo. Patriarhia ecumenică 
şi Arhiepiscopia din Ohrida n-au recunoscut însă independenţa noii Bi¬ 
serici. Arhiepiscopul Vasile şi-a organizat Biserica, hirotonind episcopi 
vlahi şi bulgari în locul celor greci, reînviind viaţa mînăstirească, rîn- 
duind preoţi în parohii. în felul acesta, Tîrnovo a devenit singurul cen¬ 
tru politic şi bisericesc al vlahilor şi bulgarilor din sudul Dunării. Pentru 
a-i ridica prestigiul, Asan a adus aici moaştele Sfîntului Ioan de Rila, 
iar doniţă pe ale Sfintei Filofteia din Molivat şi ale Sfîntului flarion 
episcopul Megleniei din Macedonia. 

Dată fiind atitudinea potrivnică a Bizanţului faţă de noul stat, Io- 
niţă s-a văzut nevoit să caute sprijin în Apus, la Roma, ca în felul a- 
cesta să capete o autoritate mai mare în faţa vecinilor, dar şi în faţa 
supuşilor săi. De aceea, a început tratative cu papa fnocenţiu III. A- 
cesta a recunoscut pe Ioniţă ca rege, iar pe arhiepiscopul Vasile ca 
«primat», egal în rang cu patriarhul de Constantinopol, cu condiţia ca 
Ioniţă şi poporul său să recunoască pe papa ca suveran şi să se supună 
Bisericii Catolice. Această situaţie n-a durat însă mult timp, căci în ace¬ 
laşi an cavalerii cruciadei a patra au cucerit Constantinopolul, aşezînd 
ca împărat pe Balduin de Flandra, care a căzut însă în mîinile lui lo- 
niţă, fiind închis la Tîrnovo. Neînţelegerile dintre noii stăpînitori ai 
Constantinopolului şi Asăneşti au dus la împăcarea celor din urmă cu 
bizantinii, care şi-au creat un nou imperiu la Niceea (1204—1261). Fă- 
cîndu-se împăcarea politică, a urmat şi cea bisericească, deci Biserica 
româno-bulgară a intrat din nou în orbita Patriarhiei ecumenice, care 
din 1204 şi-a stabilit reşedinţa tot la Niceea. Patriarhul ecumenic Gher- 
man II a recunoscut, într-un sinod ţinut la Lampsakos în 1235, autoce¬ 
falia Bisericii de Tîrnovo, iar conducătorului ei, pe atunci Ioachim, ti¬ 
tlul de «patriarh». Patriarhul Ioachim se bucura acum de un prestigiu 
şi o autoritate care depăşeau cu mult pe ale arhiepiscopului Vasile, ju¬ 
risdicţia lui întinzîndu-se peste un teritoriu mult mai vast. 

Patriarhia Tîrnovei a luat o dezvoltare deosebită, ridicîndu-se pes¬ 
te tot biserici şi mînăstiri, în care se desfăşura o intensă viaţă duhov¬ 
nicească şi culturală, cu preoţi şi călugări vlahi şi bulgari. 

La Tîrnovo — cel mai puternic centru bisericesc din acest timp în 
regiunile balcano-dunărene — s-a înfiinţat şi o şcoală teologică în care 
învăţau tineri români, bulgari şi sîrbi, copiindu-se manuscrise în limba 
slavă. Această şcoală era condusă de mari cărturari şi iscusiţi mînui- 
tori de condei, cum a fost cuviosul Teodosie (ajuns patriarh) şi ucenicul 

său Eftimie. în 1375 Eftimie a fost ales patriarh de Tîrnovo. Ucenicul 
său Grigorie Ţamblac spune că ar fi fost vlah de neam, din împrejuri¬ 
mile Adrianopolului, Om cu o aleasă cultură, dobîndită la Sfîntul Mun¬ 
te şi la Constantinopol, patriarhul Eftimie a creat un curent cultural-re- 
ligios ce s-a răspîndit şi la popoarele din jur. El a îndreptat ortografia 
slavă, a scris — sau a tradus din limba greacă — felurite lucrări litur¬ 
gice, dogmatice, hagiografice. Numeroase manuscrise aparţinătoare a- 
cestei şcoli au ajuns şi în nordul Dunării, pe teritoriul Patriei noastre. 

De la patriarhul Eftimie se păstrează şi o corespondenţă cu egume¬ 
nul Nicodim, reorganizatorul vieţii mînăstireşti din Ţara Românească, 
precum şi cu Antim al Ungrovlahiei (c. 1381—c. 1401), 

Am arătat în partea introductivă că după stingerea dinastiei Asă- 
neştilor, imperiul de la Tîrnovo şi-a pierdut caracterul românesc, exis- 
tînd în continuare ca stat bulgar, decăzînd din punct de vedere politic, 
economic şi cultural. Abia în primele decenii ale secolului al XlV-lea, 
sub Teodor Svetislav (1300—1322), iar mai tîrziu sub loan Alexandru 
(1331—1371), s-a refăcut treptat situaţia internă şi s-au extins graniţele 
statului. Dar după moartea acestuia, Bulgaria a fost împărţită în două 
formaţiuni distincte : un ţarat la Tîrnovo, condus de fiul său, loan Şiş- 
man, şi altul cu capitala la Vidin condus de fratele vitreg al acestuia, 
loan Stracimir, rudă cu domnii Ţării Româneşti (era nepotul de fiică al 
lui Basarab I şi soţul Anei, fiica lui Nicolae Alexandru Basarab). 

în anul 1393, ţaratul de la Tîrnovo a căzut sub turci. în absenţa 
ţarului, capitala a fost apărată de Eftimie, ultimul patriarh de aici, care 
a fost dus în exil, în Bulgaria de sud, unde a şi murit (1400). 

Cu aceasta a dispărut şi Patriarhia de Tîrnovo, care timp de aproa¬ 
pe două veacuri a purtat grija duhovnicească a credincioşilor vlahi şi 
bulgari din sudul Dunării. în locul ei a rămas o simplă mitropolie, sub 
jurisdicţia Patriarhiei de Constantinopol. în 1396 a căzut sub turci şi 
ţaratul bulgar de la Vidin. în urma nimicirii acestor două state, nume¬ 
roase biserici au fost prefăcute în moschei, preoţii şi călugării alungaţi 
sau ucişi. Mulţi călugări, preoţi şi cărturari sud-dunăreni au trecut în 
nordul Dunării, în Ţara Românească şi Moldova, unde au continuat ac¬ 
tivitatea cărturărească. Moaştele Sfintei Filofteia, aduse de la Tîrnovo 
la Vidin, au fost mutate acum în Ţara Românească, la Argeş. De acum 
înainte, viaţa bisericească a vlahilor sud-dunăreni se pierde în cea a 
bulgarilor, supuşi pentru aproape o jumătate de mileniu jugului otoman 
asupritor. 

Bogomilismul. în încheiere, trebuie să spunem cîteva cuvinte des¬ 
pre o cunoscută erezie care a circulat în Bulgaria în perioada de care ne 
ocupăm, şi anume despre bogomilism. Numele sectei ar veni de la mi¬ 
sionarul lor Teofil, care în bulgăreşte se traduce Bogo = Dumnezeu şi 
mile = prieten, iubitor ; după alţii vine de la Bogo şi milui = miluieşte, 
deoarece repetau mereu această rugăciune. împăratul bizantin loan Tzi- 
miskes a strămutat în jurul oraşului Filipopolis (azi Plovdiv) numeroşi 
eretici pavlicieni (numiţi apoi bogomili), cu condiţia să lupte împotri¬ 
va bulgarilor. Odată aşezaţi aici, ei au găsit teren prielnic pentru răs- 
pîndirea doctrinei lor. Principalele lor învăţături erau acestea : repre¬ 
zentarea antropomorfică a lui Dumnezeu ; crearea lumii de către Satan, 
fiul cel mai mare al lui Dumnezeu, care s-a revoltat împotriva Tatălui, 
el fiind şi stapînul lumii; respingerea tainelor; nerespectarea sărbăto¬ 
rilor ,• repetarea botezului atunci cînd se săvîrşeau păcate; respingerea 
cultului public, al icoanelor şi sfinţilor ; Sfînta Fecioară nu este Născă¬ 
toare de Dumnezeu ; reducerea canonului Sfintei Scripturi; considera¬ 
rea căsătoriei ea ceva necurat, interzisă pentru «perfecţi», admisă nu¬ 
mai pentru cei «credincioşi» ? rigorism exagerat în ce priveşte trăirea, 
propovăduind o totală desprindere de lumea materială (interziceau chiar 
şi comunicarea cu alţi oameni în alt scop hecît convertirea la învăţă¬ 
tura lor, interziceau uciderea animalelor, cu excepţia şarpelui). Aveau 
şi ei trei trepte ierarhice, cu prea puţine diferenţe între ele. Secta a 
avut o largă răspîndire în'Bulgaria. In răscoala din 1185 fraţii Petru şi 
Asan s-au bucurat şi de sprijinul adepţilor ei. în timpul lui loan Asan 
II (1218—1241) bogomilismul a ajuns la apogeu. împăraţii bizantini au 
luat în mai multe rînduri măsuri împotriva lor, iar după întemeierea 
statului vlaho-bulgar s-au ţinut şi cîteva sinoade care s-au ocupat de 
această erezie (1211—1350). Fiind răspîndit şi în Serbia, Bosnia şi Her- 
ţegovina s-au luat şi aici măsuri represive. După ocuparea Serbiei de 
turci, mulţi bogomili au trecut la mahomedanism, iar secta a început să 
decadă. 

Concluzii. Rezultă că românii sud-dunăreni au avut, in secolele 
X■ — XIII, o viaţă bisericească puternică, uneori cu scaune episcopale 
proprii, în care au păstorit desigur vlădici de neam român. Trebuie 
remarcat şi faptul că în toată perioada de care ne-am ocupat, scau¬ 
nele episcopale sud-dunărene au fost sub jurisdicţia Patriarhiei de 
Constantinopol, căci relaţiile temporale ale lui Ioniţă cu papa Ino- 
cenţiu III n-au avut nici o urmare. 

III 

VIAŢA BISERICEASCĂ 
A ROMANILOR DIN TRANSILVANIA 
ÎN SECOLELE IX—XIII 


Migraţia ungurilor. Din expunerile precedente am putut constata că 
ştirile privitoare la viaţa bisericească pe teritoriul patriei noastre în 
secolele VI—IX sînt foarte sărace. 

Oarecari ştiri cu privire la viaţa bisericească a românilor transil¬ 
văneni avem începînd cu secolul IX, puse în legătură cu aşezarea ungu¬ 
rilor în patria lor de azi, în anul 896, şi cu încreştinarea lor. în Cîmpia 
Panoniei, ungurii au dat peste o populaţie romanică şi slavă. De aici au 
început o serie de expediţii în ţările învecinate : în Moravia (stat pe 
care l-au destrămat în 906), în imperiul bizantin, ba chiar şi în Franţa 
şi Germania, pînă cînd au fost înfrînţi de împăratul Otto I al Germa¬ 
niei, la rîul Lech (955). 

în partea de răsărit a Tisei, au dat tot peste o populaţie româno- 
slavă, care se îndeletnicea cu agricultura şi cu creşterea vitelor. 

Pe lîngă mărturiile de caracter arheologic şi lingvistic şi cele care 
rezultă din studiul toponimiei, avem şi două izvoare scrise, care atestă 
prezenţa românilor în spaţiul carpatic în momentul venirii ungurilor. 
O primă mărturie o constituie Cronica rusă de ia Kiev, numită şi a lui 
Nestor, care arată că după ce au trecut nişte munţi înalţi (Carpaţii), 
ungurii «începură să se lupte cu volohii şi cu slavii care trăiau acolo». 
Alta este Gesta Hungaioium (Faptele Ungurilor), a Magistrului P., no¬ 
tarul anonim (Anonymus) al regelui Bela II (1131—1141), care şi-a scris 
opera prin 1150. Magistrul P. a fost, fără îndoială, un cleric, care înde¬ 
plinea slujba de secretar (notar) al regelui şi în acelaşi timp — aşa cum 
se obişnuia în Ungaria, dar şi în alte ţări catolice — capelan al curţii 
regeşti. Asupra lui s-au purtat discuţii de peste 200 ani (cine a fost, 
cînd a trăit, ce poziţie socială a avut, care este valoarea istorică a ope¬ 
rei sale. Unii cercetători pledează pentru identificarea sa cu un notar 

al regelui Bela II, alţii îl socotesc un magister al abaţiei benedictine din 
Pannonhalma, şi alţii îl identifică cu Petru, prepozit în Alba Regală, de¬ 
venit episcop de Agria (Gyor). 

Primele formaţiuni politice româneşti din Transilvania. 

Bazat pe unele izvoare anterioare (confirmate însă şi de unele con¬ 
temporane), Anonymus arată că la aşezarea ungurilor în Cîmpia Pano- 
nică, locuiau acolo slavi, bulgari şi români. Relatează apoi felul în care 
a fost atacat voievodatul din Crişana, condus de «ducele» bihorean 
Menumorut, cu care au dus un şir de lupte, în care oamenii acestuia 
au dat dovadă de mult eroism. Luptele s-au dat mai ales în jurul cetă¬ 
ţilor Satu Mare şi Biharea, ultima fiind cucerită abia după 13 zile de 
lupte. Arpad se împacă cu Menumorut a cărui fiică s-a căsătorit cu fiul 
lui. Cetatea Biharea a rămas tot în stăpînirea lui Menumorut. 

Al doilea voievodat era al lui Glad , în Banat, între Mureş şi Dună¬ 
re. Şi acesta a încercat să-şi apere ţara, concentrînd oaste numeroasă 
pe Timiş, formată din români, bulgari şi pecenegi, dar rezistenţa lor a 
fost înfrîntă. Glad se refugiază în cetatea Cuvin (Keve), care a fost apoi 
cucerită. La cererea lui, s-a încheiat pace cu căpeteniile maghiare. 

în sfîrşit, privirile căpeteniilor maghiare s-au îndreptat spre ţara 
Transilvaniei (Terra Ultrasilvana), unde era un voievodat locuit de ro¬ 
mâni şi de slavi, conduşi de voievodul roman Gelou sau Gelu. Anony¬ 
mus relatează că un conducător maghiar cu numele Tuhutum, cu îngă¬ 
duinţa lui Arpad, a pornit cu oaste în Transilvania, ţară cunoscută prin 
«bunătatea» ei, în care domnea românul Gelu, peste «români şi slavi», 
care nu aveau alte arme decît arcuri şi săgeţi («bonitatem terre Ultra- 
silvane, ubi Gelou quidam Blacus dominium tenebat; ...habitatores terre 
illius... essent Blasii et slavi quia alia arma non haberent nisi arcum et 
sagittas»). Gelu a încercat să se împotrivească ungurilor la Porţile Me- 
seşului, pe urmă la rîul Almaş, apoi a căutat să se salveze «în cetatea 
sa de lîngă rîul Someş» (ad castrum suum iuxta fluvium Zomus posi- 
tum), dar a fost prins lîngă rîul Căpuş şi ucis. Recentele descoperiri ar¬ 
heologice din satul Dăbîca (circa 30 km. nord-est de Cluj şi 10 km la 
vest de Someşul Mic), au dus la concluzia că aici era cetatea «ducelui» 
Gelu, centrul stăpînirii sale politice. 

Desigur aceste infiltrări de triburi maghiare în Transilvania au a- 
vut caracterul unor expediţii, asemănătoare celor făcute de ei şi în alte 
părţi ale Europei. După săvârşirea lor, cea mai mare parte a populaţiei 
maghiare s-a retras în Panonia. 

Din relatările lui Anonymus se desprinde faptul că la sfîrşitul se¬ 
colului al IX-lea şi începutul celui următor, existau anumite formaţiuni 

politice pe teritoriul Transilvaniei, unele voievodate conduse de «duci» 
sau «voievozi». Puterea acestora rezultă nu numai din faptul că au iz¬ 
butit să închege asemenea organizaţii, din care-şi strîngeau şi oşti, dar 
ei îşi construiseră şi unele cetăţi ca : Sătmarul, Bibarea, Cuvinul, 
Orşova, Dăbîca. 

Dar în Transilvania propriu-zisă au existat şi alte formaţiuni poli¬ 
tice româneşti, care nu sînt amintite de Anonymus, deoarece ele au ră¬ 
mas în afara atingerii cu triburile maghiare în această perioadă de pă¬ 
trundere a lor în Transilvania. Existenţa unor cetăţi, la Ţeligrad (Blan- 
diana, lîngă Alba Iulia) şi Bălgrad, cu urme de locuire din sec. IX—X 
—■ urme care atestă o populaţie românească înainte de pătrunderea un¬ 
gurilor în Transilvania, — duc la concluzia că a existat o formaţiune 
politică şi pe valea Mureşului. 

Au existat apoi aşa numitele «ţări», atestate documentar în secolele 
XIII—XIV, care şi-au păstrat, pînă tîrziu, puternice urme de autonomie 
românească : Ţara Bîrsei, Ţara Făgăraşului, Ţara Amlaşului, Ţara Haţe¬ 
gului, Ţara Zarandului, Ţara Maramureşului etc. 

Voievodatele transilvane, slăbite vremelnic prin atacurile triburilor 
maghiare din prima jumătate a secolului X, s-au refăcut după retrage¬ 
rea acestora, dezvoltîndu-se ca întindere şi ca putere economică-poli- 
tică. Potrivit izvoarelor narative din secolele XII—XIV, în primii ani 
ai secolului XI, Transilvania era o ţară întinsă şi bogată, condusă de 
un stăpînitor puternic numit în cronicele mai vechi Gyla, iar în cele mai 
noi Gyula, Iula, care este fără îndoială un urmaş al lui Gelu. El a fost 
înfrînt de Ştefan I cel Sfînt, regele Ungariei, prin 1002—1003. întinderea 
voievodatului stăpînit de Gyla — Gyula era cu mult mai vastă decît a 
lui Gelu, avînd centrul în Bălgrad — Alba Iulia. 

Dar despre o stăpînire feudală maghiară a Transilvaniei şi Banatu¬ 
lui nu se poate vorbi nici acum, ci abia din ultimul sfert al secolului XI, 
Rămînînd pînă atunci în afara stăpînirii lor, ungurii au numit-o Uttra- 
silva, Ultrasilvana, Transilvana, Erdeelu, Erdeleu, ceea ce înseamnă 
ţara «de dincolo de păduri», de «dincolo de codri», în accepţiune geo¬ 
grafică dar şi politică. 

Ofensiva de ocupare a Transilvaniei, reluată, cum am spus, la sfîr- 
şitul secolului al Xl-lea, a durat aproximativ două veacuri. Paralel cu 
ocuparea acestor teritorii, în jurul vechilor cetăţi găsite aici, s-au or¬ 
ganizat, în sec. XII—XIII, comitatele regale (de pildă, comitatul Dăbîca 
este amintit din anul 1164). 

Din aceleaşi Instituţii băştinaşe găsite de regii arpadieni la cuceri¬ 
rea Transilvaniei, s-a născut şi forma de organizare politică a întregii 
ţări, voievodatul, care nu era altceva decît dezvoltarea — pentru întrea¬ 
ga ţ ar £ — a vechilor «ducate» (voievodate) din sec. IX—XI. Această 
formă de organizare — voievodatul — a rămas o instituţie specifică 
Transilvaniei, pentru aproape patru veacuri şi jumătate. 

începuturile încreştinării ungurilor. Importanţa ungurilor ca factor 
politic în Europa centrală a început să crească după ce au îmbrăţişat 
creştinismul. E posibil ca unii dintre ei să fi cunoscut învăţătura creştină 
încă din timpul şederii lor în stepele din nordul Mării Negre (fie de la 
bizantini, cu care întreţineau relaţii diplomatice, fie de la vecinii lor 
armeni), iar mai tîrziu de la ruşi (tocmai atunci se petrecea încreştina- 
rea acestora în ritul ortodox). 

După stabilirea ungurilor în Cîmpia Panonică, au venit în contact 
cu unele popoare creştine ortodoxe (moravii, la început, apoi sîrbii, gre¬ 
cii, românii). O puternică înrîurire ortodoxă au primit de la populaţia 
băştinaşă româno-slavă din cîmpia Tisei şi de la românii din Transil¬ 
vania, de la care au împrumutat unii termeni creştini ortodocşi. între 
cuvintele împrumutate de la români se pot aminti : oltâr (altar), szent 
(sfînt), Karâcsony (Crăciun), pogâny (păgîn) ş.a. De la slavi au luat : 
kereszt (cruce, din krest), kereszteny (creştin), angyal (înger din gr.), 
vecsernye (vecernie), vizkereszt (bobotează din vodocrest, luat din stra- 
românescul apă botează), keresztelni (a boteza), numele zilelor şi ale lu¬ 
nilor. între acestea se pot aminti : ianuarie — boldogasszony hava (luna 
Prea Sfintei Fecioare, din timpul cînd soborul Maicii Domnului — azi a 
doua zi de Crăciun — se serba în ianuarie) ; februarie — bojtolo hava 
(luna dinaintea postului mare) ; martie — bojtmâs hava (luna intrării în 
post) ,• aprilie — Szent Gyorgy hava (luna Sfîntului Gheorghe) ; iunie — 
Szent Ivân hava (luna Sfîntului loan Botezătorul) ,■ septembrie — Szent 
Mihâly hava (luna Sfîntului Mihai) ; noiembrie — Szent Andrâs hava 
(luna Sfîntului Andrei, asemenea lui Indrea — Undrea, nume dat de stră¬ 
moşii noştri lunii decembrie). Şi azi ungurii numesc prima săptămînă 
din post «a untului» (vâj het), ceea ce ne arată înrudirea cu «săptămînă 
brînzei» de la ortodocşi. 

Tot în această perioadă au adoptat — şi au păstrat pînă tîrziu, chiar 
pînă azi — unele practici şi obiceiuri ale Bisericii răsăritene, împrumu¬ 
tate de ia românii şi slavii ortodocşi. De pildă, de la români au împru¬ 
mutat şi obiceiul colindelor. Popularitatea Sfîntului loan Botezătorul şi 
a Sfîntului Dumitru la vechii creştini maghiari se datorează tot influ¬ 
enţei ortodoxe. 

In sprijinul tezei că ungurii au fost încreştinaţi întîi în ritul răsări¬ 
tean şi influenţaţi de români şi slavi, vin şi alte mărturii. De pildă, sub 
Ştefan cel Sfînt sînt amintite cele patru posturi ale Bisericii răsăritene 
«cunoscute tuturor». Hotărîrile unui sinod ţinut la Szabolcs în anul 1092, 
în timpul regelui Ladislau cel Sfînt (1077—1095) arată că ungurii nu 
începeau postul cel mare după obiceiul Bisericii apusene, în zi de 
miercuri, ci lunea, ca în Biserica Ortodoxă. Mulţi preoţi catolici unguri 
erau căsătoriţi, urmînd deci practica Bisericii Ortodoxe care îngăduie 
căsătoria preoţilor şi a diaconilor de mir (celibatul preoţilor a fost in¬ 
trodus la clerul catolic maghiar abia în sec. XII). Sinodul amintit mai 
sus a îngăduit întîia căsătorie a preoţilor numai în mod provizoriu, ca un 
pogorămînt, interzicîndu-le căsătoria cu văduve sau femei divorţate, pre¬ 
cum şi recăsătorirea. 

S-au păstrat, de asemenea, de la ungurii ortodocşi urme din rugă¬ 
ciunile unor slujbe ale Bisericii Ortodoxe. Se păstrează o traducere în 
limba maghiară din sec. XI, a rugăciunii ortodoxe de la sfinţirea apei ; 
de altfel o reminiscenţă a acesteia e şi expresia maghiară : «e lung ca 
slujba de Sîntion». Slujba înmormîntării se făcea la vechii unguri tot 
după ritul Bisericii răsăritene (se păstrează o traducere maghiară a 
slujbei ortodoxe a înmormîntării, din jurul anului 1200). 

însuşi faptul că ungurii vorbesc pînă azi de două «legi», cea veche (6 
hit) şi cea nouă (uj hit), arată că la ei a pătruns mai întîi creştinismul 
sub forma răsăriteană şi abia mai tîrziu sub forma apuseană. 

Increştinarea oficială a ungurilor. Pe lingă înrîuririle creştine 
primite de la populaţia română şi slavă cu care au venit în contact, se 
poate vorbi la unguri şi de un misionarism oficial, venit din Bizanţ, des¬ 
pre care vorbesc felurite izvoare contemporane şi pe care-1 admit şi 
istoricii maghiari. Astfel, împăratul Constantin VII Porfirogenetul (944— 
959), în cartea sa De administrando imperii, relatează că prin anii 948— 
949 au fost trimişi la Constantinopol doi demnitari unguri (Termatzus 
Tspjiax^ou? şi Bultzos sau Bulcsu — BouXxCoD), pentru ca să reînnoiască pa¬ 
cea pe cinci ani cu imperiul bizantin. Informaţiile împăratului au fost 
reluate şi completate cu un veac şi jumătate mai tîrziu de cronicarii bi¬ 
zantini Gheorghe Kedrenos (care se sprijină pe cronograful lui loan 
Skylitzes pentru perioada 813—1057) şi de Io an Zonaras. Aceşti doi cro¬ 
nicari adaugă informaţia că principele Bulcsu — numit de ei Bolosudes 
sau Bulosudes — a primit botezul la Constantinopol, naş fiindu-i însuşi 

împăratul Constantin VII. Nu după mult timp a venit la Constantinopol 
principele Gylas sau Ghiula, care de asemenea s-a botezat primind nu¬ 
mele de Ştefan şi avînd ca naş pe acelaşi împărat. La plecarea din Con- 
stantinopol — ne informează Gh. Kedrenos — «a luat cu sine şi pe un 
monah cu numele Ierotei, vestit pentru evlavia sa, hirotonit episcop al 
Turciei (corect: al Ungariei) de către Teofilact (patriarhul Constanti- 
nopolului n.n.), care, ajungînd acolo, (în Ungaria n.n.) a întors pe mulţi 
de 1a rătăcirea barbară la creştinism». 

Mulţi istorici socotesc că prin venirea lui Ierotei între maghiari, a 
luat fiinţă o «Mitropolie» ortodoxă maghiară dependentă de Bizanţ. Este 
greu însă de precizat unde şi-a avut reşedinţa vlădicească. Afirmaţiile 
unora că a fost la Alba lulia nu pot fi luate în considerare, întrucît nu 
au nici un teniei documentar. însăşi afirmaţia lui Kedrenos constituie 
un argument pentru teza noastră, căci în Alba lulia nu existau «barbari» 
necreştini, ci români, care mărturiseau credinţa în Hristos încă de la 
apariţia lor în istorie. De altfel, cercetările au dovedit ca în acel timp, 
ungurii nici n-au avut stăpînire asupra Transilvaniei. Mai aproape de 
adevăr este presupunerea că episcopul grec Ierotei a locuit pe undeva 
prin părţile Tisei sau ale Cîmpiei Panoniei, fără să aibă o reşedinţă sta¬ 
bilă, ţinînd seama mai ales de faptul că la începutul creştinării lor, un¬ 
gurii nu puteau avea o eparhie strict delimitată din punct de vedere 
teritorial. în ianuarie 1028, între membrii sinodului patriarhal din Con¬ 
stantinopol, apare şi «mitropolitul Ioan al Turciei» (izvoarele bizantine 
din sec. X—XI, numesc pe unguri «turci», iar ţara lor «Turcia»), 

Fiica lui Gyla-Ştefan, Şarolta (Şarolda), bună ortodoxă, s-a căsăto¬ 
rit cu principele Geysa (Gheza sau Gheicea (967—997). Din căsătoria 
lor s-a născut Wajk, cunoscut în istorie sub numele de «Ştefan I cel 
Sfînt» (997—1038), primul rege al Ungariei. 

Pătrunderea ritului apusean la unguri. La scurt timp după primi¬ 
rea creştinismului răsăritean de către conducătorii ungurilor, au început 

să pătrundă în Ungaria şi misionari apuseni. Nu trebuie trecut cu vederea 
faptul că Ungaria se afla pe linia de întîlnire a civilizaţiei romano-ger- 
mane cu cea greco-slavă, respectiv a creştinismului apusean cu cel ră¬ 
săritean. Apoi, Roma papală nu putea lăsa o ţară ca Ungaria să intre în 
sfera creştinismului răsăritean cum intrase nu demult Moravia, Bulgaria 

şi Serbia, căci aceasta ar fi însemnat pentru ea o îndoită înfrîngere, po¬ 
litică şi religioasă în acelaşi timp. Acţiunea misionarilor apuseni a 
început după anul 973, cînd principele Geysa a încheiat o alianţă cu pu¬ 
ternicul său vecin, împăratul Otto I al Germaniei {936—973}, care din 
962 devenise împăratul «sfîntului imperiu roman de naţiune germanică», 
între altele se obliga să trimită misionari catolici să predice în Ungaria 
şi chiar să-i ocrotească. Acţiunea misionarilor apuseni s-a întărit mai 
ales după moartea Şaroldei, susţinătoarea Ortodoxiei în Ungaria, şi după 
ce Geysa s-a căsătorit a doua oară cu principesa catolică Adelaida, sora 
unui principe polonez, susţinătoare a catolicismului. Mari succese mi¬ 
sionare au înregistrat printre unguri episcopii Pilgrim de Passau şi apoi 
Adalbert de Praga, ceh de origine. După sfatul lui Adalbert şi al Ade- 
laidei, Gheza şi toată familia sa au îmbrăţişat creştinismul de rit latin. 
Izvoarele catolice afirmă că Adalbert ar fi botezat în 985 şi pe fiul lui 
Gheza şi al Şaroldei, Wajk, în vîrstă matură, primind numele de Ştefan 
(Istvân), Cercetările mai noi arată însă că el a primit de la naştere bo¬ 
tezul în credinţa ortodoxă a Răsăritului. Adalbert de Praga şi misio¬ 
narii cehi veniţi cu el au evanghelizat apoi în mare măsură întreaga 
Ungarie. 

Regele Ştefan «cel Sfînt», căsătorit cu principesa catolică bavareză 
Ghizela, a fost un mare sprijinitor al ritului latin în Ungaria. După tra¬ 
diţie, el a înfiinţat în Ungaria două arhiepiscopii, una la Esztergom 
(Strigonium), a doua la Calocsa, precum şi opt episcopii (Veszprem, 
Pecs, Vâcz, Egger, Gyor etc) şi cinci abaţii (mînăstiri), toate de rit latin. 

Prin orientarea principelui Gheza spre imperiul romano-german de 
Apus şi prin înlocuirea Ortodoxiei cu catolicismul în timpul lui Ştefan 
cel Sfînt, s-a pus temelia unui stat maghiar catolic, susţinut cu putere 
de Scaunul papal. Cu toate acestea, a continuat să dăinuiască un timp 
şi creştinismul de rit răsăritean. 

Episcopii româneşti din Transilvania în secolele IX— XI. Am emis 
în altă parte ipoteza că de la începutul secolului IV pînă către sfîrşitul 
secolului IX, pe teritoriul ţării'noastre, au activat aşa numiţii horepis- 
copi, trimişi aici fie de patriarhii de Constantinopoi, fie de arhiepiscopii 
de Justiniana Prima (sec. VI), fie de episcopii sud-dunăreni, precum şi de 
cei din Dobrogea de azi (sec. IV—VI). 

De asemenea, au putut activa aici episcopi «misionari» (periode- 
uţi), trimişi de aceeaşi cîrmuitori bisericeşti dinafară. Din sec. IX — 
poate chiar mai dinainte — odată cu cristalizarea primelor formaţiuni 
politice cunoscute în teritoriile intracarpatice (Gelu, Menumorut, Glad 
şi formaţiunea din centrul Transilvaniei, în jurul oraşului Alba Iulia), 
locul horepiscopilor a fost luat de episcopi. Cu alte cuvinte, în noua 
situaţie politică, cu conducători locali care-şi aveau reşedinţa într-o 
«cetatea instituţia horepiscopatului s-a dovedit necorespunzătoare. De 
acum înainte, fiecare conducător politic voia să aibă în «cetatea» sa un 
«episcop eparhiot», care să-şi întindă sfera cîrmuirii şi păstoririi duhov¬ 
niceşti peste preoţii şi credincioşii din hotarele formaţiunii politice res¬ 
pective. De altfel, aşa s-a procedat şi la popoarele slave învecinate, şi 
era în tradiţia şi rînduielile bisericeşti ortodoxe ca organizarea biseri¬ 
cească sa urmeze celei politice. 

Cele peste o sută de aşezări omeneşti descoperite în teritoriile in¬ 
tracarpatice în perioada de care ne ocupăm (deşi arheologia prefeudală 
la noi este numai în faza de început), duc la presupunerea că în fiecare 
din ele exista şi o comunitate creştină, o parohie, condusă de un preot. 
Admiţînd că existau numai o sută de preoţi, aceştia trebuia să aibă ei 
înşişi anumiţi conducători spirituali, care să-i hirotonească, să-i înveţe, 
să-i cerceteze. 

O primă episcopie a putut exista la Dăbîca, centrul stăpînirii lui 
Gelu. Aici s-au descoperit pînă acum fundaţiile mai multor biserici, cea 
mai veche fiind construită din piatră, considerată o biserică voievodală. 
A fost construită probabil în sec. IX, încetîndu-şi existenţa două secole 
mai tîrziu, iar peste temeliile ei s-a ridicat o biserică nouă. La locul nu¬ 
mit «Boldîgă», la c. 1,5 km de cetate, s-au descoperit trei biserici su¬ 
prapuse. Cea de a doua este din sec. XI, deci prima trebuie să fie cu 
mult mai veche. Pe lingă acestea, s-au mai descoperit şi alte fundaţii de 
biserici. Una a fost ridicată mai tîrziu prin sec. XIII, fiind de mari di¬ 
mensiuni. 

Urmele de locuire ocupă o suprafaţă imensă, după cum dovedesc 
vetrele de foc, bordeiele, locuinţele de suprafaţă, gropile de provizii, 
cuptoarele, zecile de morminte etc., care au fost scoase la lumină pînă 
în prezent. In chip deosebit ne interesează fragmentele de ceramică 
smălţuită, monedele şi o cruce din bronz, toate de factură bizantină. 

Acestea constituie o dovadă evidentă a legăturilor economice, politice, 
dar şi bisericeşti pe care le-au avut voievozii de la Dăbîca cu Bizanţul 
încă din secolul IX. Toate acestea ne fac să credem că aici exista un 
scaun de episcop ortodox român. 

Un alt episcop va fi activat în părţile de apus ale ţării noastre, în 
Bihor şi Arad, unde se întindea formaţiunea politică a lui Menumorut. 
Episcopul va fi stat în cetatea Biharea (la c. 10 km nord de Oradea), 
alături de conducătorul politic (Menumorut, înaintaşii sau urmaşii săi). 
Cînd facem aceste afirmaţii, avem în vedere relatarea lui Anonymus 
că Menumorut, în tratativele duse cu trimişii Iui Arpad, invoca în spri¬ 
jinul său suveranitatea împăratului bizantin — pe atunci Leon VI Fi¬ 
lozoful (986—912). Tot Anonymus scrie că Menumorut, aflat într-o si¬ 
tuaţie critică, în urma luptelor cu maghiarii, se pregătea să plece «în 
Grecia». 

Reiese că voievodul bihorean avea legături strînse cu Bizanţul, dar 
acestea nu se puteau limita pe atunci numai la probleme politice sau 
economice, ci implicau şi legături bisericeşti, fiind bine cunoscută poli¬ 
tica Bizanţului de a atrage popoarele vecine prin mijlocirea Bisericii 
oficiale, ortodoxe. 

Un alt argument, care ne face să credem că la Biharea a stat un 
episcop ortodox, este faptul că în această cetate ungurii au stabilit 
«centrul» sau «sediul» comitatului Bihor, atestat pentru prima oară în 
anul 1111. Tot aici, la Biharea, a fost creată şi o episcopie latină, proba¬ 
bil la începutul secolului al Xl-lea, sub regele Ştefan cel Sfînt. Deci, aşa 
cum centrul comitatului a fost fixat în cetatea fostului voievodat sau 
ducat al lui Menumorut, tot aşa reşedinţa episcopiei latine a fost stabi¬ 
lită în locul în care funcţionase înainte cea ortodoxă, pentru ca să dis¬ 
pară orice urmă a vechii organizaţii statale şi bisericeşti a populaţiei 
autohtone. Acest fenomen se va repeta şi în alte părţi, cum vom arăta 
mai jos. 

în sprijinul tezei noastre vin însă şi unele informaţii maghiare. Ast¬ 
fel, istoricul Karâcsonyi Jdnos, fost episcop la Oradea, afirma că regele 
Ştefan I cel Sfînt a cucerit teritoriile din stînga Tisei pînă la pădurile 
(«Silvania»), care separă Transilvania istorică de ţinuturile de vest ale 
ţării noastre, aşezînd un episcop latin în Biharea. Probabil în urma dis¬ 
trugerii cetăţii de către cumani, în anul 1091, sediul episcopiei a fost 
mutat la Oradea. Canonicul maghiar Gânoczy Antal din Oradea scria în 
1775 că prin mutarea episcopiei latine de la Biharea la Oradea, epis- 

copul ortodox român a trebuit să părăsească oraşul. Aceasta înseamnă 
că episcopul ortodox pe care l-am aşezat prezumtiv la Biharea, s-a mu¬ 
tat la Oradea, unde a trebuit să facă loc, pentru a doua oară, episcopului 
latin. 

Un alt episcop a putut sta la Alba îuîia, unde majoritatea cercetă¬ 
torilor aşează reşedinţa unui conducător politic. Deşi ne-am pronunţat 
împotriva stabilirii lui Ierotei la Alba Iulia, el fiind un «episcop misio¬ 
nar» pentru unguri şi nu pentru români, considerăm că aici, în Alba 
Iulia sau în alt loc în apropiere, şi-a avut reşedinţa un episcop de neam 
român, pe lîngă conducătorul formaţiei politice de care am făcut amin¬ 
tire mai sus. 

In sprijinul acestei păreri vin recentele descoperiri arheologice 
efectuate la Alba Iulia, începînd cu anul 1968. Sub actuala catedrală 
romanică din sec. XIII, s-a descoperit o «rotondă» (rotonda ecclesia) cu 
absidă semicirculară, aparţinătoare secolelor IX—X dar şi urmele unei 
bazilici, fireşte, mult mai vechi. înseamnă că după retragerea autorită¬ 
ţilor romane din Apulum, s-a ridicat aici o bazilică, probabil pe locul 
unui locaş de închinare păgîn, ca şi la Densuş—Hunedoara, iar mai târ¬ 
ziu o biserică rotondă. Peste aceasta s-a ridicat apoi catedrala episcopală 
catolică-maghiară (secolul XII, refăcută în secolul XIII). 

în urma expansiunii regatului feudal maghiar în Transilvania, s-a 
creat şi un comitat al Albei, cu centrul în Alba Iulia (atestat prima dată 
în 1177), în locul vechii formaţiuni politice româneşti din centrul Tran¬ 
silvaniei. Acelaşi lucru se va fi întîmplat şi cu instituţia bisericească a 
românilor ortodocşi. în locul episcopiei ortodoxe de aici, a fost adusă 
episcopia catolică maghiară. întemeiată iniţial la Tăşnad (azi în jud. 
Satu Mare), mutată apoi la Cluj. Mutarea ei la Alba Iulia s-a petrecut 
în timpul domniei regelui Ladislau (1077-—1095), probabil în anul 1092. 
Deci, ca şi la Biharea, peste organizarea bisericească ortodoxă s-a su¬ 
prapus cea catolică maghiară. Această situaţie a fost sesizată în urmă 
cu mai 'bine de un veac şi jumătate de Petru Maior, care scria că epis¬ 
copia catolică maghiară din Alba Iulia nu este de la regele Ştefan I cel 
Sfînt, ci «sau din vreo episcopie din cele vechi ale românilor e născută 
sau... de la vrun episcop din aceia misionari e născută». 

Fenomenul înlocuirii lăcaşurilor de cult şi a instituţiilor bisericeşti 
ortodoxe cu altele noi, catolice, poate fi urmărit şi în alte părţi ale Tran¬ 
silvaniei. De pildă, sub biserica din cetatea Prejmer — jud. Braşov (sec. 
XIII) s-au descoperit temeliile unei alte biserici, zidită de autohtoni în 
secolul VI, avînd planul «în cruce greacă». Planul respectiv este o măr¬ 
turie a legăturilor pe care le avea Transilvania cu lumea bizantină sub 

împăratul Justinian, în speţă cu Arhiepiscopia Justiniana Prima. La Cluj 
şi Meseş se ştie de două mînăstiri româneşti care au devenit mai tîrziu 
catolice. Cu alte două de pe Valea Someşului s-a întîmplat la fel. Pre¬ 
supunem că şi mînăstirile latine din Sîniob — Bihor, Cîrţa — Sibiu ş.a. 
au fost ridicate tot pe locul unor străvechi aşezări monahale ortodoxe. 
Acelaşi proces de înlocuire a instituţiilor ortodoxe cu altele, catolice, 
poate fi urmărit şi în Banat, cum vom relata mai jos. 

Putem deci conchide că episcopiile catolice de la Alba Iulia şi Ora¬ 
dea au luat naştere pe locul unor vechi episcopii româneşti. 

Viaţa creştină în Morisena. Ştiri mai amănunţite asupra unei vieţi 
creştine de rit ortodox în Banat, avem, în primele decenii ale secolului 
alXI-lea. 

Ani arătat în altă parte că la lucrările celui de al şaptelea sinod 
ecumenic, din 787, a participat şi un episcop cu numele Ursus al «avari- 
ţienilor», care ar fi putut să-şi aibă scaunul vlădicesc undeva în Banat, 
stăpînit atunci de avari. 

Un izvor istoric, care poartă titlul de Vita Sandi Gerhardi, amin¬ 
teşte de Ohtum sau Achtum — un urmaş al lui Glad — care-şi avea re¬ 
şedinţa în cetatea Morisena, (româneşte Murăşana, Cenadul de azi, jud. 
Timiş), în apropierea vărsării Mureşului în Tisa. Ohtum era ortodox şi 
fusese botezat în anul 1002 la Vidin. Stăpînirea lui se întindea spre sud 
şi sud-est pînă către rîul Caraş şi spre Severin, iar înspre nord pînă în 
Munţii Apuseni. Viaţa Sfîntului Gerard spune despre el că «a primit în¬ 
cuviinţarea de la greci şi a ridicat în numita cetate Morisena o mî- 
năstire în cinstea Sfîntului Io an Botezătorul, aşezînd în ea un egumen 
şi călugări greci, după rînduiala şi ritul acestora». Călugării «greci» 
amintiţi aici sînt «ortodocşi», căci în documentele medievale prin denu¬ 
mirea de «greci» trebuie să înţelegem mai mult credinţa, decît neamul. 
Nimic nu ne împiedică să afirmăm că aceştia erau călugări români. 

Prin anii 1028—1030 Ştefan cel Sfînt a atacat pe Ohtum care a fost 
învins şi ucis în luptă datorită trădării sfetnicului său Chanadinus. Acest 
Chanadinus a îngropat apoi pe creştinii căzuţi în luptă în mînăstirea or¬ 
todoxă din Morisena, După victorie, a devenit cîrmuitorul ţinutului stă¬ 
pînit de Ohtum, iar cetatea Morisena s-a numit «Cianadina» (azi Cenad, 
ungureşte Csânad), în cinstea învingătorului lui Ohtum. 

Acelaşi Chanadinus a rînduit să se ridice o mînăstire, cu hramul 
Sfîntul Gheorghe, în localitatea Oroszlanus (Oroszlanos, azi Maidan, 
în Iugoslavia, în apropierea graniţei cu ţara noastră). Concomitent, se 
desfăşura şi acţiunea regelui Ştefan de creare a unei episcopii catolice. 

In acest scop, regele Ştefan a chemat pe călugărul veneţian Gerard şi 
l-a numit episcop de «Cianadina». Noul episcop a adus 12 călugări de 
rit latin, care s-au aşezat la noua mînăstire Sfîntul Gheorghe. La scurt 
timp, au ocupat mănăstirea Sfîntul loan, iar călugării ortodocşi au fost 
mutaţi în mînăstirea cea nouă, Sfîntul Gheorghe. 

S-ar putea ca această mînăstire să fi fost sub jurisdicţia directă a 
Constant'inopolului, căci sub Vasile II Bulgaroctonul întreaga Bulgarie 
şi-a încetat existenţa politică (Vidinul a căzut prin 1004), în acest sens 
trebuie interpretate şi cuvintele din Viaţa Simţului Gerard : «A primit 
încuviinţare de la greci şi a construit în numita cetate Morisena o mî¬ 
năstire». 

în 1868, cu prilejul demolării bisericii din Cenad, arheologii ma¬ 
ghiari au descoperit urmele a trei biserici străvechi, în stiluri şi dimen¬ 
siuni diferite : cea mai nouă în stil gotic, a doua în stil romanic sau bi¬ 
zantin şi a treia — cea mai veche — în stilul bazilicilor romane, avînd 
în faţă şi un baptisteriu, cu un canal pe care se scurgea apa direct în Mu¬ 
reş. Cea de a treia, cu construcţiile anexe, era datată din secolul IV. 
Probabil urmele bisericii în stil romanic sau bizantin sînt ale mînăstirii 
lui Ohtum. Se înţelege că activitatea călugărilor ortodocşi din mînăsti¬ 
rea Sfîntului loan Botezătorul din Morisena a avut o influenţă puternică 
asupra vieţii bisericeşti a românilor din aceste părţi. 

în legătură cu mînăstirea ortodoxă de la Morisena, trebuie pusă şi 
descoperirea a 23 vase de aur, în localitatea învecinată Sînnicolaul 
Mare, în anul 1799. Se apreciază că sînt din secolul IX. Multe din ele 
au inscripţii cu caractere greceşti, într-o limbă care a preocupat pe nu¬ 
meroşi cercetători din diferite ţări. De pildă, inscripţiile de pe fundul 
cupelor IX şi X au fost interpretate astfel: «dacă te cureţi prin apă, vei 
fi eliberat de toate păcatele» ; sau : «prin apă, Hristos a eliberat pe 
oameni, trimiţînd noul Său Duh Sfînt» ; sau : «prin apă, du-ne Doamne 
la viaţa veşnică». Mai nou, anumiţi cercetători socotesc că unele in¬ 
scripţii ar fi scrise în graiul românilor bănăţeni. 

Indiferent care e lectura corectă, aceste inscripţii dovedesc că la 
sfîrşitul secolului IX — sau chiar mai înainte — exista, în partea vestică 
a Banatului, un puternic centru creştin. 

Episcopia de Dibiscos. După ocuparea Bulgariei apusene de bizan¬ 
tini, împăratul Vasile II Bulgaroctonul (976—-1025) a reorganizat Arhie¬ 
piscopia de Ohrida, prin trei diplome, date în anii 1019—1020. în prima 
diplomă fixa lista eparhiilor supuse Arhiepiscopiei de Ohrida. Astfel, 
pe locul 11 era trecută episcopia de Branitza (azi Branicevo, la răsărit 
de Belgrad, pe malul drept al Dunării), cu şase «castre episcopale» (prin 

castru în evul mediu se înţelegea o cetate). Unul din aceste castre purta 
numele de Dibiscos. Bizantinologul maghiar M. Gyoni a demonstrat că 
aceasta era transcripţia în greaca bizantină a formei Tibisco, identifi- 
cînd castrul respectiv cu aşezarea romană Tibiscum (azi Jupa ■— Caran¬ 
sebeş). Punctul său de vedere a fost împărtăşit şi de alţi bizantinologi 
maghiari (între care şi Morâvcsik Gyula) şi români (Al. Elian, Răzvan 
Theodorescu). Recent, istoricul I.D. Suciu a susţinut că în anii 1019—1020, 
fostul municipiu Tibiscum nu mai exista, formîndu-se lingă el un sat 
nou, sediul unui jupanat (de aici numele de Jupa). în acest caz cetatea 
sau castrul Dibiscos din 1019—1020 nu este altceva decît Timişoara de 
azi, care în toate documentele din secolul XIII, apare sub denumirea de 
«castrul Timiş». înseamnă că la începutul secolului XI, exista o episco¬ 
pie românească în Banat, probabil continuatoare a episcopiei din Mo- 
cisena învecinată, unde am aşezat ipotetic sediul acelui Ursus din 787. 
Probabil că în urma evenimentelor din 1028—1030, pe care le-am rela¬ 
tat mai sus, şi-a încetat existenţa, pentru că nu mai avem alte ştiri asu¬ 
pra ei. 

Alte ştiri despre Biserica românească din Transilvania 

Regele Coloman (1095—1116) a luat titlul de «rex Ungariae» şi a 
introdus latina ca limbă de convorbire în administraţia bisericească, a 
hotărît celibatul clerului. Tot el a rînduit că dacă unele moşii ale româ¬ 
nilor au fost date mînăstirilor şi bisericilor catolice, să rămînă acestora, 
în felul acesta au ajuns românii iobagi ai Bisericii Catolice. In 1191, sub 
Bela III (1172—1196), s-a înfiinţat prepozitura din Sibiu, supusă direct 
Esztergomului, pentru primii saşi colonizaţi în Transilvania, printre ro¬ 
mâni. Sub fiul său Hm cric (1196—1204), papa Inocenţiu III (1198—1216) 
a început cunoscuta sa ofensivă împotriva Ortodoxiei de pretutindeni. 

în acest timp, mai existau mînăstiri ortodoxe între graniţele rega¬ 
tului feudal maghiar, cum era cea de la Oroszlanos, alfa a Hodoşului 
lîngă Arad, amintita în 1177, într-o scrisoare a regelui Bela III, sub nu¬ 
mele de Hodust. Ultimele investigaţii arheologice întreprinse aici (1976) 
au dovedit că mînăstirea este şi mai veche, în hotarul satului Moigrad, 
vechiul Porolissum (în apropiere de Zalău), exista mînăstirea Meseşeni, 
atestată documentar în 1165, apoi'în 1281, iniţial ortodoxă, ridicată de 
ducele Almus peste ruinele oraşului roman Porolissum. Cercetările ar¬ 
heologice recente au dus la descoperirea unor chilii sau bisericuţe ru¬ 
pestre în hotarul satelor Moigrad, Jac, Creaca şi Brebi, toate în jud. 
Sălaj, căre prezintă analogii cu bisericuţele rupestre de la -Basarabi; 
Menţionăm că la Moigrad s-a descoperit şi un engolpion de tip kievean 
(sec. XII—XIII), din care se păstrează doar trei braţe ale crucii şi două 

medalioane care cuprind chipurile evangheliştilor Marcu şi Luca, iar 
în partea centrală Maica Domnului (un alt engolpion kievean s-a des¬ 
coperit la Saschiz, lîngă Sighişoara, altul într-o localitate necunoscută 
din Transilvania, păstrat în Muzeul de istorie din Cluj). 

Prin 1204, regele Emeric al Ungariei informa pe papa Inocenţiu III 
că unele biserici ale «călugărilor greci», adică ortodocşi, din regatul său 
se ruinează «prin lipsa de grijă a episcopilor diecezani şi din pricina 
acelor greci înşişi». De aceea, propunea crearea unei episcopii pentru 
ei, supusă direct papii ori să aşeze în acele mînăstiri călugări latini. La 
această propunere, papa scria la 16 aprilie 1204 episcopului de Oradea 
şi abatelui din Pelis (Ungaria), cerîndu-le să viziteze acele mînăstiri 
greceşti şi să constate dacă se poate duce la îndeplinire propunerea re¬ 
gelui maghiar. Desigur, nu poate fi vorba de greci, ci de români. în¬ 
seamnă că în Transilvania, în secolul XII, existau puternice nuclee de 
viaţă monahală ortodoxă. 

La 3 mai 1205, acelaşi papă scria arhiepiscopului de Calocea — sub 
jurisdicţia căruia era şi episcopul catolic de Oradea — că pe moşiile fii¬ 
lor cneazului Bîlea (Bela cnese), există un episcopat de rit grec, cerîndu-i 
şă-1 aducă sub ascultarea Bisericii romane. Acad. Şt. Pascu crede că este 
vorba-de o episcopie ortodoxă în părţile Bihorului, în ţinuturile stă- 
pînite odinioară de Menumorut. Mai degrabă socotim că episcopia res¬ 
pectivă se găsea în părţile Hunedoarei, unde se întîlnesc zeci de bise¬ 
rici româneşti din piatră din sec. XII—XIV, poate chiar mai vechi, unele 
fiind ctitorite chiar de cneji români cu numele Bîlea, cum sînt cele din 
Streisîngeorgiu şi Crişcior. Probabil, siliţi de împrejurări, episcopii or¬ 
todocşi ai Transilvaniei s-au stabilit pe lîngă unii din cnejii din părţile 
Hunedoarei. 

Acţiunea de asuprire a Bisericii Ortodoxe din Transilvania din 
partea regilor maghiari şi a papilor o vom înfăţişa într-un alt capitol. 

C o-n duzii: Din toate acestea, se poate constata că «ritul or¬ 
todox» a iost cunoscut de vechii unguri, la începuturile creştinării 
lor. Deşi în timpul regelui Ştefan cel Sfînt, Ungaria a intrat în sfera 
creştinismului de rit apusean, totuşi creştinismul ortodox s-a menţi¬ 
nut şi în secolele următoare. 

: In Transilvania exista o puternică viaţă ortodoxă românească, 

după cum o dovedesc recentele descoperiri arheologice de la Dăbîca, 
informaţiile literare ale lui Anonymus şi cele din Vita Sancti Gerardi, 
precum şi unele scrisori papale. Presupunem că au existat cîteva episr 
copii ortodoxe româneşti în secolele IX—XL, pe lîngă formaţiunile 
politice existente atunci: la Dăbîca, în cadrul voievodatului lui Gelu, 

la Alba Iulia, în voievodatul din partea de sud a Transilvaniei, la 
Biharea, în voievodatul lui Menumorut şi alta la Dibiscos, în vechiul 
Tibiscum roman, azi Timişoara, atestată documentar în anul 1020. 
înainte de 1205, sediul episcopiei ortodoxe a Transilvaniei era în păr¬ 
ţile Hunedoarei. 

VIAŢA BISERICEASCA ÎN DOBROGEA 
IN SECOLELE VII—XIV 


Dobrogea sub populaţiile migratoare. După crearea statului bul- 
garo-slav, la sud de Dunăre, pe teritorii aparţinătoare pînă atunci impe¬ 
riului bizantin, fosta provincie Scythia Minor a continuat să fie consi¬ 
derată ca parte integrantă a imperiului, deşi avea o situaţie deosebită 
de trecut, cînd exista o administraţie şi o armată imperială permanentă. 
Lipsa unei organizaţii administrative şi a unei armate stabile a făcut 
ca noul stat bulgar să-şi întindă stăpînirea şi asupra Dobrogei, între anii 
681—971, fără ca această stăpînire să fie totală sau continuă. 

Pe teritoriul provinciei dintre Dunăre şi Marea Neagră se observă 
acum un proces de adînci transformări social-economice, ca şi în restul 
Peninsulei Balcanice. Peste populaţia locală, mult rărită, s-au aşezat 
alte populaţii. în urma invaziilor, vechile oraşe s-au ruralizat (de pildă, 
Tomisul e amintit de patriarhul Nichifor al Constantinopolului ca «sat» 
= Xcoptov ). Cu toate acestea, locuitorii băştinaşi au transmis popu¬ 
laţiilor nou venite elementele superioare ale culturii romano-bizantine. 

Imperiul a continuat să menţină anumite centre întărite îndeosebi 
pe ţărmul mării, iar în interior pe cursul şi la gura marilor rîuri sau în 
anumite locuri retrase, apărate de natură (gurile Dunării, de. pildă, au 
continuat să fie stăpînite de bizantini). 

Dobrogea sub bizantini. în a doua jumătate a secolului X, împăra¬ 
tul Nichifor Focas (963—969) şi-a îndreptat atenţia şi asupra bulgarilor, 
cărora imperiul bizantin le plătea de mult timp un tribut anual pentru 
apărarea frontierei dunărene. Potrivit unui vechi obicei bizantin, împă¬ 
ratul a chemat împotriva lor pe cneazul Kievului, Sviatoslav. Acesta, 
oeupînd Bulgaria nord-estică, n-a mai voit să părăsească bogata regiune 
a Dunării de Jos. Noul împărat Ioan Tzimiskes (969—976) a fost nevoit 

să pornească o acţiune hotărîtă împotriva lui Sviatoslav, în anul 971, 
mai ales că trupele acestuia au prădat toată Peninsula Balcanică. împă¬ 
ratul a izbutit să cucerească Preslavul Mare, capitala statului bulgar, 
apoi a urmat un asediu de trei luni, pe apă şi pe uscat, împotriva cetă¬ 
ţii Dorostolon (Dorystolon, Dristra, Silistra, vechiul Durostorum), în care 
se refugiase Sviatoslav. Silit să se predea, s-a obligat să părăsească ţi¬ 
nuturile Dunării de Jos (la scurt timp după aceasta, a fost ucis în luptă 
cu pecenegii, la Cataractele Niprului). Toate aceste lucruri sînt relatate 
în Cronica de la Kiev sau a lui Nestor (Povesti vremennih let). 

în urma victoriei lui Ioan Tzimiskes, partea de nord-est a Bulgariei 
a trecut sub stăpînire bizantină, pînă la graniţa de altădată a Dunării 
de Jos. Teritoriile cucerite au fost organizate într-o circumscripţie ad- 
ministrativă-militară numită «themă», care se întindea în partea de nord- 
est a Peninsulei Balcanice, pe un teritoriu ce nu poate fi delimitat pre¬ 
cis, între lanţuT munţilor Balcani, Dunăre — uneori chiar la nord de 
aceasta — şi Marea Neagră. Noua themă era condusă de un strateg, cu 
reşedinţa la Dorostolon, în mîna căruia erau concentrate cele două pu¬ 
teri, civilă şi militară. Din a doua jumătate a secolului XI această themă 
apare sub denumirea de « Paristrion » (3IaptaT:ptov) sau sub cea popu¬ 
lară de Paradunavis (EapaSouvaPt?) sau Paradunavon (IEapa8o6va(3ov) deci 
«ducatul sau themă» de lîngă Dunăre. 

Sub raport bisericesc, Patriarhia bulgară de la Durostorum, recu¬ 
noscută de împăratul Roman Lecapen din interese politice, a fost des¬ 
fiinţată, iar în locul ei s-a creat o mitropolie, dependentă de Patriarhia 
de Constantinopol. N-ar fi exclus ca sub jurisdicţia acesteia să fi ajuns 
şi unele episcopate de pe teritoriul de azi al Dobrogei, asupra cărora nu 
avem însă mărturii sigure, poate de la Dindgetia, Noviodunum, Troes- 
mis, Axiopolis etc., importante aşezări feudale timpurii. 

Săpăturile arheologice au arătat (ceea ce s-a scris şi în Cronica 
lui Skylitzes — Kedrenos) că acum a început refacerea fortăreţelor de pe 
vechiul limes scitic : Noviodunum, Dinogetia, Arrubium, Troesmis, Car- 
sium, Capidava, Axiopolis, Dorostolon ş.a. în acelaşi timp, s-a construit 
o puternică fortăreaţă pe insula Păcuiul lui Soare, la 18 kilometri de 
Durostorum, pe Dunăre (spre N-—E). Săpăturile arheologice efectuate 
aici au scos la iveală numai o parte neînsemnată din vechea cetate, res¬ 
tul fiind acoperită de apele Dunării. 

După moartea împăratului Vasile II Bulgaroctonul (976—1025), s-a 
aşezat în părţile Dunării de Jos o nouă populaţie migratoare, pecenegii, 
cunoscuţi în izvoarele bizantine sub numele de paţinachi, care în prima 

jumătate a secolului XI au făcut mai multe incursiuni de pradă şi jaf 
în imperiu. în 1064, a urmat o nouă şi îngrozitoare invazie în sudul Du¬ 
nării, a uzilor. 

Către sfîrşitul secolului XI, avem o informaţie istorică despre unii 
conducători locali la Dunărea de Jos. Scriitoarea bizantină Ana Com- 
nena, în cunoscuta sa lucrare Alexiada, arăta că în 1086 cumanii (nu¬ 
miţi de ea sauromaţi) au dus tratative în părţile Dunării cu «şefii» unui 
«oarecare neam scitic» : Tatos (Tatul), Sestlav şi Satzas (Satza) unul din 
ei stăpînind Dristra (Silistra), iar ceilalţi Vicina şi celelalte (oraşe, ţi¬ 
nuturi etc.). Istoricii N. Iorga, N. Bănescu şi alţii, în zilele noastre, au 
ajuns la concluzia că este vorba de o organizare politică şi bisericească 
românească independentă de bizantini, la Dunărea de Jos. (Tatul este 
din aceeaşi rădăcină cu cuvîntul tată , iar Sestlav ne duce cu gîndul la 
Seneslav de mai tîrziu). 

Dobrogea după 1186. Despotatul lui Dobrotici (Dobrotiţă). După 
aproape două secole de stăpînire bizantină, Bulgaria a izbutit să-şi ca¬ 
pete dreptul la o viaţă statală proprie în anul 1186 (după unii 1185), prin 
răscoala Asăneştilor şi crearea imperiului «vlaho-bulgar», de care ne-am 
ocupat. Ajuns la apogeu sub Ioan Asan II (1218—1241), imperiul «vlaho- 
biilgar» a intrat, după el, într-o perioadă de declin. încă de la mijlocul 
secolului XIII şi-a pierdut caracterul românesc, continuînd să existe ca 
stat bulgar- separat în curînd în două — ţaratul de Tîrnovo şi ţaratul 
de Vidin — căzute sub turci în 1393 şi respectiv în 1396. 

în prima jumătate a secolului al XlV-lea, partea de nord a Dobro- 
gei —inclusiv oraşul Vicina — a ajuns în stăpînirea lui Basarab I, 
domnul Ţării Româneşti. Tot atunci izvoarele istorice menţionează un 
mic stat desprins din cel bulgar, înspre litoralul Mării Negre, în Do¬ 
brogea de azi. Acest stat grupa oraşele de la Marea Neagră şi asigura 
legătura lor cu imperiul bizantin. Nucleul statului era, vechea «ţară a 
Cavarnei» — ţinutul dintre Varna şi Caliacra — pomenită într-o diplomă 
a lui Ioan Asan II. în 1346, conducătorul acestui stat, Balica, a inter¬ 
venit în luptele din Bizanţ, trimiţînd 1000 de ostaşi, sub conducerea lui 
Dobrotici (Dobrotiţă) şi a fratelui său Teodor, să sprijine pe împără¬ 
teasa Ana de Savoia, mama lui Ioan V Paleologul, împotriva lui Ioan 
VI Cahtacuzino. Probabil prin 1348, acel Dobrotici a fost instalat în 
scaunul «ţării Cavarnei», căci în curînd el apare ca «despot» vasal Bi¬ 
zanţului. Acest titlu se acorda membrilor familiei imperiale sau unor 
conducători politici importanţi, conducători de mari state la hotarele 
Bizanţului, pe care acesta voia să-i cîştige de partea sa. El devine un 


216 


PERIOADA A DOUA (SECOLELE VII-XIV) 


mare stăpînitor, obţinînd victorii împotriva taratului de Tîrnovo. Se 
pare că au intervenit apoi unele diferende între el şi împăratul îoan V 
Paleologul, care la reîntoarcerea dintr-o călătorie în Italia şi Ungaria, 
în 1365—1366, a fost prins la Varna şi arestat de Dobrotici. O expediţie 
condusă de feudalul italian Aniedeo de Savoia a dus la eliberarea împă¬ 
ratului prizonier, dar în schimbul acesteia, i s-a recunoscut lui Dobro¬ 
tici autonomia politică. El apare în anii următori în legături politice 
foarte strînse cu Vladislav-Vlaicu al Ţării Româneşti. 

Îndată după aceasta, oraşele de pe malul drept al Dunării şi Man¬ 
galia au recunoscut drept conducător pe Dobrotici. Intrînd în stăpînirea 
teritoriului dintre Dunăre şi Marea Neagră, acesta a îndeplinit un im¬ 
portant rol politic şi economic în a doua jumătate a secolului XIV, inter¬ 
venind în luptele pentru domnie în Bizanţ şi purtînd lupte cu coloniile 
genoveze de la Marea Neagră. 

In 1386, i-a urmat fiul său Ivanco, care purta, de asemenea, titlul 
de «despot». Acesta a încheiat o pace cu turcii, precum şi un tratat 
de pace şi comerţ cu genovezii. Probabil a căzut într-o luptă împotriva 
turcilor în 1388. 

Tot atunci, Mir cea cel Bătrîn, domnul Ţării Româneşti, a trecut 
Dunărea şi a ocupat mai multe cetăţi, pentru ca ele să nu cadă în mina 
turcilor. Cu ajutorul populaţiei locale Mircea a alungat pe turci din Do- 
brogea, alipind-o, împreună cu Dîrstorul (Silistra), Ţării Româneşti. De 
aceea, în 1389, el a adăugat la titlul său şi pe acela de stăpînitor «al păr¬ 
ţilor Podunaviei». In două documente latine din 1390 şi 1391 se intitula 
«terrarum Dobrodicii despotus». Probabil în urma luptei de la Rovine 
(1394), turcii au pus stăpînire şi pe Dobrogea (Silistra căzuse încă din 
1393). Mircea izbuteşte să le recucerească prin 1404, cînd se intitula 
domn «de amîndouă părţile peste toată Podunavia, încă pînă la Marea 
cea mare şi singur stăpînitor al cetăţii Dîrstorului» (în 1415 purta ace¬ 
laşi titlu). Dobrogea a fost pierdută însă în 1417, rămînînd sub stăpînire 
otomană pînă în 1878. 

Viaţa bisericească. In ce priveşte viaţa creştină în această peri¬ 
oadă, recentele descoperiri arheologice ne indică prea puţine elemente. 
Absenţa aproape totală a inscripţiilor ne lipseşte de o categorie de do¬ 
cumente dintre cele mai preţioase, pentru o mai bună cunoaştere a vieţii 
omeneşti în teritoriul Dobrogei, în secolele VII—X. Inscripţii în limba 
latină, între anii 681—971, deocamdată nu cunoaştem. Amintim însă 
două piese epigrafice descoperite în ultimii ani, care au legătură cu 
studiul nostru. Pe partea superioară a unui ulcior de formă tronconfcă, 

descoperit în 1967 în aşezarea feudală timpurie de pe ruinele cetăţii 
Capidava (jud. Constanţa), iatribuit secolelor IX—X, este incizată, de o 
parte şi de alta a gîtului, o mare cruce cu capetele braţelor lăţite şi cu 
linii în formă de raze între braţe. Crucea este în aşa fel desenată, încît 
privită de sus în jos, gura ulciorului apare în centrul crucii. în trei 
din braţele crucii sînt înscrise literele greceşti M0 @eou) şi 

formula NH KO (sic) = ve/.a. In jurul crucii este incizat alfabetul grecesc, 
scris de la sfîrşit spre început, în sensul învîrtirii roţii olarului (lip¬ 
seşte numai litera H). La sfîrşitul alfabetului, apare, tot cu litere gre¬ 
ceşti, numele Petre (deci în forma în care se pronunţă azi). Această 
inscripţie prezintă o mare importanţă istorică şi lingvistică, fiind con¬ 
siderată cea mai veche dovadă scrisă de limbă românească. 

Un alt document epigrafic de mare însemnătate din această peri¬ 
oadă este inscripţia slavă de la M ircea Vodă (jud. Constanţa), din anul 
943 (6451), cea mai veche inscripţie în limba slavă veche cunoscută 
pînă în prezent (cea de la Bucov are numai cifre). Textul ■— în tradu¬ 
cere — este acesta : «împotriva grecilor. în anul 6451, în timpul lui 
Dumitru jupan...». Inscripţia pare să fi fost pusă într-o aşezare cu ca¬ 
racter civil sau militar, care avea drept conducător pe «jupan Dimitrie» 
un feudal local. 

Bisericuţa de la Dinogetia-Garvân. în afară de acestea, în Dobrogea 
s-au descoperit şi ruinele unor biserici din piatră şi cărămidă, care, 
alături de cele de la Dăbîca, sînt cele mai vechi din ţara noastră. Ruinele 
cetăţii romano-bizantine Dinogetia se află pe o insulă stîncoasă (popină) 
din bălţile Dunării, cunoscută azi sub numele de Bisericuţa, pe terito¬ 
riul satului Garvăn (jud. Tulcea), la 8—9 km sud-est de Galaţi sau 
12 km nord de Măcin. în aşezarea feudală timpurie de aici, se înălţa, 
în secolele XI—XII, o mică biserică de zid, ale cărei temelii s-au des¬ 
coperit în 1950. Probabil de la ruinele ei s-a numit şi popina pe care se 
afla «Bisericuţa», denumire ce se păstrează pînă azi. Trebuie menţionat 
că pe ruinele cetăţii romano-bizantine s-au descoperit, pînă acum, peste 
200 de bordeie, precum şi un număr mic de locuinţe la suprafaţă. Bise¬ 
ricuţa — situată la aproximativ 40 m nord-vest de poarta principală a 
cetăţii romano-bizantine — are planul aproape pătrat, cu laturile de 
c. 6 X 6 m, cu o absidă la răsărit, semicirculară în interior şi cu cinci 
laturi Ia exterior. A fost construită din piatră locală de carieră, de 
formă neregulată, provenită din ruinele clădirilor romano-bizantine, Zi¬ 
durile bisericuţei erau tencuite şi pictate pe dinăuntru (în interiorul bi¬ 
sericuţei s-au găsit bucăţi de tencuială, unele cu resturi de pictură). în 
colţul de nord-vest s-a descoperit un mormînt, aşezat chiar în grosimea 

zidului, - aparţinînd probabil ctitorului. Alte trei morminte s-au desco¬ 
perit în interiorul bisericuţei, iar în jurul ei, un cimitir întreg. în mor¬ 
mintele din exterior s-au descoperit două mici bucăţi de stofă, ţesute 
cu fir de aur şi argint şi un mic fragment de broderie cusut cu fir de 
aur pe fond de mătase, aceasta fiind cea mai veche broderie cunoscută 
pînă acum pe teritoriul ţării noastre. 

Planul, tehnica de construcţie şi pictura bisericuţei de la Garvăn 
arată că este de origine bizantină. A fost ridicată poate chiar în prima 
jumătate a secolului XI, şi a căzut în ruină pe la mijlocul secolului XII. 

Trebuie menţionat şi faptul că în 1953 s-au descoperit, la 10—12 m 
vest de bisericuţă, părţi dintr-un clopot de bronz. El desigur a apar¬ 
ţinut bisericuţei fiind, pînă acum, cel mai vechi clopot aflat pe teritoriul 
ţării noastre. 

Tot la Bisericuţa-Garvăn s-au descoperit cîteva mici obiecte de 
cult, între care şi aproximativ 50 de cruciuliţe de diferite forme şi mă¬ 
rimi. Un tipar de bronz pentru cruciuliţe simple, descoperit tot aici, 
arată că anumite exemplare de acest tip se lucrau pe loc (vreo zece cru¬ 
ciuliţe s-au descoperit la Păcuiul lui Soare, cîteva la Capidava şi în alte 
părţi). Dintre multele şi interesantele cruciuliţe din sec. X—-XII desco¬ 
perite la Garvăn, trei prezintă o importanţă deosebită, toate din sec. XI. 
Prima constă de fapt din două cruci de bronz, una mai mare, jos, şi alta 
mai mică, sus, ambele turnate la un loc, deci legate între ele. Este un 
exemplar care nu-şi găseşte analogie în alte regiuni. Pe crucea infe¬ 
rioară (înaltă de 21,5 cm) este incizată figura unui orant, avînd deasupra 
capului o inscripţie grecească : «Sfîntul Gheorghe». Cruciuliţa mică 
(de 4,5 cm) are faţa acoperită cu figura Mîntuitorului răstignit. 

O cruce dublă relicvar, din bronz, are pe o faţă chipul lui Hristos 
răstignit, iar Ta capetele braţelor laterale pe Fecioara Măria şi Sfîntul 
Apostol Ioan. Sub braţele Mîntuitorului sînt ‘ inscripţiile greceşti: «Iată 
fiul tău, iată mama ta». Pe faţa cealaltă se află Maica Domnului ca 
orantă, încadrată de busturile celor patru evanghelişti. 

în 1950 s-a descoperit o cruce relicvar de aur, cu lanţ din acelaşi 
metal preţios, cu dimensiunile de 7,85 X 6,2 cm (greutatea împreună 
cu lanţul = .77 gr.). Pe faţa. principală a crucii este aplicată, în relief, 
figura lui Hristos răstignit, iar în jurul Său sînt. aplicate mici ornamente 
în filigran. Probabil această cruce a aparţinut unui ierarh, existent în 
secolul al Xl-lea în aşezarea feudală timpurie de la Bisericuţa — Garvăn. 

Un alt indiciu pentru existenţa unui episcop aici este şi un mic 
sigiliu de plumb, descoperit în cursul săpăturilor din 1954 (diametrul de 

1,7 cm şi grosimea de 0,3—0,4 cm). Pe avers se află chipul Maicii Dom¬ 
nului, reprezentată bust, cu mîinile ridicate în atitudine de rugăciune 
(orantă), purtînd pe cap «vălul sfînt», iar pe piept un medalion cu fi¬ 
gura lui Hristos. De o parte şi de alta a capului se văd iniţialele gre¬ 
ceşti M şi 0 (înlocuind prescurtarea MP şi 0 Y (pentru Mtjttjp 0eou). 

Pe revers, sigiliul are o scurtă legendă, în limba greacă, pe patru 
rînduri: a<ppa^(U) MtX(a^X) it(o)l|ievapXot) 'Pcoaias (sigiliul lui Mihail, arhi- 
păstorul Rusiei. , 

Profesorul Ion Barnea a ajuns la concluzia că este vorba de mitro¬ 
politul grec Mihail al Kievului (1130—1145), retras la Constantinopol în 
1145, unde a mai trăit pînă după 1171. Prezenţa acestui sigiliu la Bise- 
ricuţa-Garvăn trebuie pusă în legătură cu vreo scrisoare a lui: Mihail 
trimisă unui alt ierarh — trăitor în acest loc. Ca şi crucea pectorală — 
relicvar descrisă mai sus, acest sigiliu este un indiciu în plus asupra 
existenţei unui scaun episcopal în aşezarea de la Dinogetia-Garvăn, 
poate sub jurisdicţia mitropoliei de Dorostolon, capitala themei Paris- 
trion. Scrisoarea ierarhului de la Kiev — care nu s-a păstrat — va fi avut 
un caracter personal şi nu unul oficial. Poate a fost scrisă după ce 
Mihail a părăsit scaunul kievean, pe cînd se afla în Constantinopol. 

Cruci —- relicvar de factură bizantină, din sec. XII—XIII, s-au mai 
descoperit la Enisala (jud. Tulcea) şl la Păcuiul lui Soare, în sud-vestul 
Dobrogei, pe Dunăre. 

Bisericuţa de la Niculiţel. Cu prilejul săpăturilor efectuate în 
1953—1954, la vreo 3 km de comuna Niculiţel (jud. Tulcea), pe dealul 
«Cetăţuia», s-au descoperit temeliile unei bisericuţe. Se mai păstrează 
numai 1—4 rînduri de cărămidă la bază. A fost construită din frag¬ 
mente de cărămizi romane, de forme, mărime şi calitate deosebită, 
luate din marele val vecin. Temelia era aşezată pe o stîncă nativă. Lun¬ 
gimea bisericuţei era de 6 m (diametrul altarului avea 1,90 m). Cîteva 
monede şi fragmente ceramice descoperite în locuinţele din jur arătă că 
bisericuţa a existat în secolele XI—XII. în jurul ei s-au descoperit 
cîteva locuinţe, precum şi un mormînt, care presupun existenţa unei 
aşezări mînăstireşti în acest loc retras şi apărat de pe Cetăţuia. De 
altfel, Niculiţelul e cunoscut în unele izvoare medievale, ca şi în hăr¬ 
ţile din secolele XVIII—XIX şi sub denumirea de Mînăstire sau Mîna- 
stirişte. Această bisericuţă este cea mai veche clădire de plan treflat cu- 
noscută pînă acum în ţara noastră. 

Sondajele arheologice recente au dus la constatarea că bîăerica 
Simţul Atanasie din Niculiţel aparţine secolului al XlII-lea. -Este alcă¬ 
tuită din pronaos şi altar, avînd planul în formă de cruce înscrisă (aşa 

numitul tip simplu). Partea centrală a naosului este acoperită cu o turlă 
scundă, circulară în interior şi hexagonală în exterior. Faţadele sînt de¬ 
corate cu o succesiune de firide înalte, despărţite prin lezene. întreaga 
construcţie este din cărămidă patrată. Alte încăperi au fost adăugate 
edificiului în secolele XVIII—XIX. Acestui tip de construcţie îi aparţin 
şi alte biserici din zona balcanică. 

N-ar fi exclus ca unul din cei trei conducători pomeniţi de Ana 
Comnena în Alexiada, Satzas (Sacea), să fi stat undeva în jurul Niculi- 
ţelului, iar oraşul Isaccea de azi (situat în apropiere) 'să-şi fi primit nu¬ 
mele după el. In acest caz, putem presupune că pe lingă Satzas va fi 
stat şi un episcop (în zona Niculiţel-Isaccea), continuator al străvechiu¬ 
lui scaun de la Noviodunum (lingă Isaccea actuală) din secolul VI. 

Ştiri privitoare la organizarea bisericească. Mitropolia Vicinei. 

în paginile anterioare, am prezentat ţrecutul bogat în fapte al primei 
episcopii de pe teritoriul ţării noastre, cea a Tonusului. Năvălirea ava¬ 
rilor, apoi a slavilor, a nimicit această episcopie, în primii ani ai seco¬ 
lului al VH-lea. 

Din anumite mărturii arheologice, ar rezulta că în fosta provincie 
Scythia Minor au existat şi alte scaune episcopale : Callatis (inscripţia 
cu numele episcopului Ştefan), Histria (un palat episcopal) şi Tropaeum 
Traiani (un baptisteriu). Iar din anumite Liste ale episcopiilor supuse 
Patriarhiei de Constantinopol rezultă că în secolul VI, în afară de Tomis, 
au existat scaune episcopale la : Axiopolis, Capidava, Callatis, Carsium, 
Constantiana, Histria, Tropaeum Traiani, Troesmis, Noviodunum, Aegis- 
sus, Salsovia, Halmyris, Zaldapa şi Dionysopolis. 

Arătam mai sus că n-ar fi exclusă existenţa unui scaun episcopal 
în fosta cetate romano-bizantină de la Dinogetia, unde s-au descoperit 
urme de viaţă bisericească din secolele XI—XII (bisericuţa, crucea 
episcopală, sigiliul arhiepiscopului Mihail al Kievului) sau în zona 
Isaccea-Niculiţel, continuator al scaunului episcopal de la Noviodunum. 

Dovezi sigure despre o eparhie în Dobrogea avem numai în se¬ 
colele XIII—XIV. Este vorba de Arhiepiscopia (Mitropolia) Vicinei. Cea 
mai veche ştire despre această aşezare o avem în Alexiada Anei Com- 
nena, care ne spune că la sfîrşitul secolului al Xl-lea Tatos (Tatul) stă¬ 
pânea Silistra, iar Sestav (Sestlav) şi Sacea stăpîneau «Vicina şi cele¬ 
lalte» ( TTjv BnCivav xal TâXXa). Este menţionată apoi abia de la mijlocul 
secolului al XlII-lea, fie în listele episcopale, fie în portulanele vremii, 
fie în alte documente. înflorirea acestei colonii greceşti a fost pusă în 
legătură cu ocuparea Constantinopolului de către latini (1204), în urma 

căreia s-au aşezat aici un număr însemnat de greci, devenind cel mai 
important centru comercial de la Dunărea de Jos. Oraşul a înflorit însă 
şi datorită genovezilor, care au întemeiat aici un important centru de 
afaceri. Din a doua jumătate a secolului al XlV-lea, a început să-şi 
piardă din importanţă, iar peste aproximativ un secol, şi-a încetat 
existenţa. 

în privinţa localizării ei, au fost multe discuţii între istorici şi geo¬ 
grafi, învăţaţi ca W. Tomaschek, K. Jirecek şi Nicolae Dobrescu au 
identificat-o cu Măcinul, N. Iorga o aşeza undeva «între Isaccea şi Tul- 
cea», Constantin Brătescu o aşeza în satul Niculiţel de astăzi, iar G. I. 
Brătianu a emis părerea că se afla pe locul Mahmudiei pe braţul Sfîntul 
Gheorghe. Nicolae Grămadă a propus identificarea Vicinei cu orăşelul 
Isaccea de astăzi, pentru că în toate portulanele italiene din sec. XIII— 
XIV, insula din faţa acestui oraş este însemnată cu numele de Vicina. 
Acest punct de vedere a fost însuşit apoi de C. C. Giurescu, N. Bănescu, 
Gh. Moisescu. Dintre ipotezele mai noi, reţinem pe cea a lui P. Ş. Năs¬ 
turel, care a propus căutarea Vicinei pe ostrovul dunărean din faţa 
Isaccei. Altă ipoteză este a lui Petre Diaconu, care susţine un punct de 
vedere total diferit de cele amintite, în sensul că Vicina s-ar fi găsit în 
ostrovul dunărean de la Păcuiul lui Soare, la aproximativ 18 km de 
Dorostolon (Silistra). în sfîrşit, după o altă părere, Vicina s-ar fi aflat 
undeva în zona localităţii Somova (între Isaccea şi Tulcea). 

Deci, pînă în prezent nu s-a ajuns la o concluzie acceptată de toţi 
istoricii. De aceea, una din sarcinile importante ale arheologiei româ¬ 
neşti este identificarea Vicinei de altădată. Pînă atunci, ne însuşim 
punctul de vedere emis de Nicolae Grămadă şi acceptat de istoricii po¬ 
meniţi mai sus, că Vicina se afla pe locul Isaccei de astazi-vechiul No- 
viodunum, sau mai degrabă în ostrovul dunărean din faţa ei. Vicina ar 
fi un nume românesc, Vecina, deci aşezat în apropiere de ceva, în speţă 
de un alt oraş. 

în acest înfloritor centru comercial care a fost Vicina, a existat şi 
o arhiepiscopie (mitropolie), cu ierarhi greci, dependentă de Patriarhia 
din Constantinopol (a existat însă şi o mînăstire catolică, a franciscani¬ 
lor, atestată documentar în prima jumătate a secolului al XlV-lea). 
In acest caz, Mitropolia de la Vicina ar fi o continuatoare a episcopiei 
pe care am presupus-o la Dinogetia-Garvăn, tot în nordul Dobrogei. 
Titularii acestor două scaune au putut avea şi grija duhovnicească a 
credincioşilor români din teritoriile învecinate de peste Dunăre, adică 
din părţile sudice ale Moldovei şi. cele din răsăritul Munteniei. 

Mitropolia Vicinei a luat fiinţă între anii 1204—1261. Prin 1285 
păstorea la Vicina Teodor, care lua parte la lucrările sinodului patri¬ 
arhal, ţinut în biserica Vlaherne din Constantinopol, semnînd : «sme¬ 
ritul şi prea cinstitul mitropolit al lui Dumnezeu păzitei cetăţi Vicina». 
In 1292 acelaşi Teodor semna cunoscutul «Tomos sinodal împotriva 
latinilor». 

în jurul anului 1302, era mitropolit Luca, dar fără îndoială, el cîr- 
muia eparhia mai de mult. In acel an a mijlocit pe lingă împăratul An- 
dronic II cel Bătrîn (1285—1328) să primească în imperiu un grup de 
16.000. de alani, fapt ce-1 aflăm din Cronica lui Gheorghe Pachymeres. 
Este menţionat de patriarhul ecumenic şi intr-un act din 13 februarie 
1303, precum şi într-o corespondenţă din 1305^-1306. In 1317—1318 si¬ 
nodul patriarhal făcea amintire de mitropolitul Vicinei, fără să-i 
dea numele. 

în prima jumătate a secolului al XlV-lea însemnătatea Vicinei 
începe să scadă, datorită deselor incursiuni ale tătarilor din nordul 
Mării Negre. în primii ani ai secolului al XlV-lea, oraşul a fost ocupat 
de tătari, pentru ca apoi să ajungă în stăpînirea lui Basarab I al Ţării 
Româneşti. în 1337—1338, întîlnim ca titular al scaunului mitropolitan 
de la Vicina .pe M acarie. în momentul alegerii şi învestiturii sale, el se 
angaja în scris, în faţa patriarhului (pe atunci Isidor I) şi a sinodului, 
că nu-şi va părăsi reşedinţa din Vicina, afară «doar de mare nevoie şi 
trebuinţă» şi că .nu-i va mai supăra pe patriarh şi nici nu va mai cere 
«vreo ocîrmuire sau păstorirea unei alte biserici», ci va trăi «în pace 
şi fără tulburare» în eparhia Vicinei. Probabil a fost în altă parte, iar 
acum era «mutat» Ia Vicina. în mai 1341 şi în aprilie 1343, lua parte la 
şedinţele sinodului patriarhal din Constantinopol. în 1347 este întâlnit 
un nou titular al scaunului de Vicina, cu numele Chirii. 

Ultimul mitropolit de Vicina a fost lachint, care, în mai 1359, la 
stăruinţele voievodului Nicolae Alexandru Basarab al Ţării Româneşti, 
a fost recunoscut de patriarhul ecumenic Calist I ca mitropolit al Ungro- 
vlahiei. De altfel, el nici n-a păstorit mult timp la Vicina, căci din actul 
sinodal prin care era aprobată mutarea lui lachint la scaunul amintit, 
ca şi din scrisoarea patriarhului către domnul muntean, se spunea că 
lachint stătea «de cîtva timp mai înainte», la curtea domnitorului. După 
mutarea lui lachint, nu mai avem alte ştiri despre Mitropolia Vicinei. 

Concluzii: Descoperirile arheologice efectuate in ultimele 
decenii au adus lumină intr-o seamă de probleme privind istoria bi¬ 
sericească a Dobrogei. Toate acestea■— la care se adaugă unele 

izvoare documentare propriu-zise — arată că viaţa creştină a con¬ 
tinuat să pulseze în teritoriul dintre Dunăre şi Mare şi după tre¬ 
cerea şi aşezarea vremelnică a unor popoare migratoare, credin¬ 
cioşii de aici avînd biserici, preoţi, aşezări mînăstireşti şi chiar 
scaune episcopale. 

V 

VIAŢA BISERICEASCĂ A ROMÂNILOR 
DIN TERITORIILE EXTRACARPATICE 
ÎN SECOLELE XII SI XIII 


Printre ultimele popoare migratoare care au trecut pe pământul pa¬ 
triei noastre se numără două popoare de stepă, pecenegii şi cumanii, 
care făceau parte din neamurile de limbă turcă. Pecenegii — numiţi în 
izvoare şi bisseni sau paţinachi —■ erau împărţiţi în mai multe triburi 
(uzi, berindei etc,). Pe la sfîrşitul secolului IX s-au aşezat în regiunile 
de cîmpie ale Moldovei de sud şi Munteniei, iar unele triburi s-au răs- 
pîndit şi în Transilvania. Ei au exercitat asupra localnicilor o dominaţie 
mai mult nominală, pretinzîndu-le plata unui tribut. 

Pe la mijlocul secolului XI, fiind bătuţi de cumani, au fost nevoiţi 
să-şi părăsească aşezările şi să treacă în sudul Dunării. Cumanii (po- 
lovţi) veniţi în locul lor, au exercitat o dominaţie politică asupra Mol¬ 
dovei şi Ţării Româneşti pînă la marea năvălire a tătarilor din 1241 
(grupe mult mai mari de cumani se găseau în stepele ruseşti, de la 
Urali pînă în Carpaţi). De la pecenegi şi cumani ne-au rămas cîteva 
urme în toponimie şi limbă (Bărăgan, Burnaz, Teleorman, Caraiman, 
Caracal, Covurlui, Bahlui, Vaslui etc.). 

Cavalerii teutoni în Ţara Bîrsei. Intrucît cumanii constituiau o pri¬ 
mejdie pentru Transilvania, regele maghiar Andrei II (1205—-1235) s-a 
adresat, în 1211, lui Hermann de Salza, marele maestru al cavalerilor 
teutoni (ordin de călugări ostaşi de la Locurile Sfinte), dăruind acestui 
ordin Ţara Bîrsei (quandum terram Borza nomine), care, din pricina nu¬ 
meroaselor incursiuni cumane, a ajuns «pustie şi nelocuită» (deşerta et 
inhabitata). în schimb, erau îndatoraţi să apere hotarele regatului feu¬ 
dal maghiar împotriva cumanilor, dîndu-le dreptul de a-şi construi ce¬ 
tăţi şi oraşe din lemn, dreptul de organizare proprie din punct de vedere 
juridic şi bisericesc, scutiri de dări. Acceptînd propunerea, cavalerii 

teutoni au venit din Ţara Sfîntă şi s-au aşezat în Ţara Bîrsei, unde au 
ridicat cinci fortăreţe puternice din zid. în curînd, au trecut dincolo de 
Carpaţi («munţii zăpezilor»), cucerind partea de nord-est a Munteniei 
şi partea de sud a Moldovei, pînă la Şiret. Au ridicat mai multe cetăţi 
şi în teritoriile cucerite, între care este amintit şi un «castru foarte în¬ 
tărit». Dar aceste fapte ale lor, săvîrşite fără ştirea regelui, au fost so¬ 
cotite o încălcare a înţelegerii dintre ei, lucru pentru care le-a retras 
dania şi a pătruns cu oştile în ţinuturile lor (1222). In realitate, regele 
se temea ca nu cumva teutonii să-şi întemeieze în aceste regiuni o stă- 
pînire independentă de Ungaria. Dar la scurt timp, în urma intervenţiei 
papii Honoriu III (1216—1227) regele Andrei II le-a reînnoit dania, 
dîndu-le stăpînire şi peste teritoriile extracarpatice, «pînă la hotarele 
brodnicilor» şi «pînă la Dunăre» (brodnici, în limba slavă = locuitori 
de la vaduri). 

Aşezarea teutonilor în aceste regiuni a avut urmări însemnate, căci 
sub ocrotirea lor s-au aşezat aici numeroşi locuitori, nu numai în Ţara 
Bîrsei, ci şi pe versantul de miazăzi-răsărit al Carpaţilor. Numeroşi saşi 
şi secui s-au stabilit în părţile Câmpulungului, Rîmnicului Vîlcii, Buzău¬ 
lui, iar alţii au trecut în Moldova, în părţile Vrancei, Trotuşului, Ba¬ 
căului şi chiar mai la nord. 

Desigur că saşii şi secuii trecuţi dincolo de Carpaţi au dus cu ei 
şi unii preoţi catolici, pentru trebuinţele lor duhovniceşti. Aceşti preoţi 
şi credincioşi catolici au pus bazele celor dintîi aşezări catolice în Ţara 
Românească şi Moldova. In 1223 papa Honoriu III, la rugămintea cava¬ 
lerilor teutoni, a scos aceste ţinuturi de sub jurisdicţia oricărui episcop 
străin, punîndu-le sub conducerea protopopului din Braşov, care atîrna 
de-a dreptul de scaunul papal. în anul următor, acelaşi papă a supus 
ţinuturile respective direct scaunului papal, impunînd credincioşilor o 
dajdie anuală de două mărci de aur, care urma să se încaseze de la toţi 
credincioşii catolici, o parte pentru papa, alta pentru cavaleri. 

Dar în 1225, s-a ivit o nouă neînţelegere între regele Andrei II şi 
cavalerii teutoni. Drept urmare, regele a cucerit Ţara Bîrsei, apoi a 
trecut munţii, luînd în stăpînire toate ţinuturile şi aşezările extracarpa¬ 
tice cucerite de teutoni. 

Regele urmărea prin aceasta nu numai să împiedice eventualele 
năvăliri cumane în Transilvania, ci să zădărnicească şi năzuinţa papii 
de a crea, la marginile regatului său, o feudă pontificală. Cavalerii teu¬ 
toni, alungaţi definitiv din părţile noastre, s-au aşezat în Prusia, unde 
au urmărit aceeaşi politică de cotropire a teritoriilor locuite de slavi. 

încercările făcute în anii următori de papa pe lingă regele Ungariei, 
de a înapoia cavalerilor pămînturile şi bunurile luate, n-au dus la nici 
un rezultat. 

Increştinarea cumanilor. Arătam mai sus că peste teritoriile de la 
miazăzi şi răsărit de Carpaţi cucerite de teutoni se întindea — pînă 
atunci — dominaţia cumanilor. Aceştia fiind păgîni, s-au făcut încer¬ 
cări de convertire a lor la credinţa creştină — în rit catolic — din par¬ 
tea unor călugări dominicani (ordinul dominicanilor se înfiinţase în 
1215). Prima încercare pentru predicarea Evangheliei la cumani — ne¬ 
reuşită însă — s-a făcut între anii 1221—1223, deci înainte de marea 
bătălie de la Kalka (1223), cînd cumanii au fost distruşi de oştile tăta¬ 
rilor lui Gingis-han. După această bătălie, cei rămaşi în viaţă s-au risipit 
prin satele ruseşti, ori s-au retras în ţinuturile dintre Nipru şi Carpaţi. 
La scurt timp, un nou grup de misionari s-a îndreptat spre cumanii din 
părţile Niprului, unde era centrul lor politic, izbutind să determine pe 
haganul Bortz-Membrock să îmbrăţişeze creştinismul. în primăvara anu¬ 
lui 1227, haganul a trimis o solie, în frunte cu fiul său Burch, la arhi¬ 
episcopul catolic maghiar Robert de Esztergom. Întîlnindu-l pe 'acesta în 
Transilvania, au fost botezaţi toţi membrii soliei. îndată după aceasta, 
arhiepiscopul Robert a trimis o scrisoare la Roma, către noul papă Gri- 
gorie IX (1227—1241), prin care-1 înştiinţa de dorinţa cumanilor de a se 
încreştina, cerîndu-i îngăduinţa să plece în misiune la cumani şi «în ţara 
vecină a brodnicilor» (în partea de sud a Moldovei de azi). 

Printr-o scrisoare cu data de 31 iulie 1227, papa numea pe Robert 
«legat apostolic» în Cumania şi «în ţara vecină a brodnicilor», dîndu-i 
împuternicire să predice, să boteze, să zidească biserici, să sfinţească 
preoţi şi chiar să numească episcopi. 

După primirea acestei scrisori, arhiepiscopul Robert, însoţit de alţi 
trei episcopi şi de Bela, fiul cel mic al regelui Andrei II, a trecut Car- 
paţii de răsărit, botezînd pe Bortz-Membrock, cu mulţi oameni din 
neamul lui, naş fiind însuşi principele Bela. 

Episcopia cumanilor. Misiunea lui Robert de Esztergom în Cumania 
n-a durat mult, căci a numit ca episcop aici pe conducătorul domini¬ 
canilor din Ungaria (prior provincial), călugărul Teodoric, numire în¬ 
tărită şi de papa (21 martie 1228). 

Episcopul Teodoric a cerut papei ca pe viitor, atît el, cît şi urmaşii 
lui, să atirne direct de scaunul papal, lucru pe care papa Grigorie IX 
l-a încuviinţat la 13 septembrie 1229. 

în ce priveşte locul de reşedinţă al episcopului Teodoric, acesta va 
fi . fost orăşelul Milcov sau Milcovia. Greutatea identificării acestui 
orăşel stă în faptul că nu este amintit de nici un document medieval 
moldovenesc. Din poemul canonicului Rogerius din Oradea (sec. XIII) 
intitulat Carmen Miserabile (= Cîntec de jale), în care descrie in¬ 
vazia tătarilor din anul 1241, aflăm că aceştia, după ce au trecut rîul 
ce se cheamă Şiret, au ajuns «în ţara episcopului cumanilor» (ad terram 
episcopi Comanorum). Istoricul maghiar Găbor Liiko socoteşte că ar fi 
fost undeva prin judeţul Olt, unde se găsesc sate cu numele Milcovul, 
Milcoveni etc. 

Alţi cercetători (D. Onciul, R. Rosetti, C. Auner şi I. Ferenţ) con¬ 
sideră că oraşul Milcov ar fi identic cu cetatea Crăciuna, în părţile 
Milcovului, alipită de Ştefan cel Mare la Moldova, în 1482. Acad. Con¬ 
stantin C. Giurescu crede că se afla pe teritoriul actualului oraş Odo- 
beşti. Este greu însă de acceptat ca sigure aceste localizări, de aceea 
ne mulţumim să considerăm că era situat undeva pe cursul mijlociu al 
Milcovului. 

Episcopul Teodoric a intervenit pe lingă prinţul Bela, viitorul rege 
Bela IV, să-i ridice o biserică episcopală. Se pare că iniţial prinţul a în¬ 
zestrat viitoarea ctitorie «cu întinse stăpîniri» şi peste cîţiva ani a zidit 
şi biserica episcopală. 

Dar în 1241, marea invazie tătară a distrus din temelii scaunul Epis¬ 
copiei de Milcovia. Izvoarele dominicane arată că au fost ucişi 90 de 
călugări. Se poate ca atunci să-şi fi găsit moartea şi episcopul Teodoric, 
căci după această dată nu mai avem nici o ştire despre el. 

Marea invazie a tătarilor, pe lingă distrugerile de vieţi omeneşti şi 
de bunuri materiale, a însemnat sfîrşitul stăpînirii cumane în părţile 
noastre, dar şi al propagandei catolice în teritoriile extracarpatice, pa¬ 
tronată de papa şi de regele Ungariei. 

Cu toate acestea, din anumite acte papale, se desprinde dorinţa 
scaunului papal de a se continua acţiunea de răspîndire a credinţei cato¬ 
lice în ţinuturile aparţinătoare odinioară Episcopiei Milcoviei. De pildă, în 
1253, li se da dominicanilor împuternicirea să convertească, să boteze 
şi să săvîrşească Sfintele Taine în teritoriile aflate în afara suveranităţii 
scaunului papal, între care e menţionată şi Cumania. în 1279, papa Ni- 
colae III împuternicea pe legatul său în Ungaria, Filip, să-şi dea pă¬ 
rerea asupra posibilităţilor de existenţă ale Episcopiei Milcoviei, care 
urma să se reînfiinţeze. încercările pentru reînfiinţarea ei au fost. reluate 
în secolul următor. 

Scrisoarea papei Grigorie IX. Ceea ce ne interesează pentru mo¬ 
ment, este o ştire despre viaţa bisericească a românilor ortodocşi, din 
anul 1234. Este vorba de o scrisoare cu data de 14 noiembrie 1234, adre¬ 
sată de papa Grigorie IX, din Perugia, principelui de coroană Bela, fiul 
şi coregentul lui Andrei II al Ungariei, — viitorul rege Bela IV —, din 
care putem desprinde atitudinea românilor din aceste părţi faţă de pă¬ 
trunderea catolicismului. «După cîte am auzit — scria papa — în Epis¬ 
copia cumanilor se află nişte popoare care se numesc valahi (walati), 
care, deşi se socotesc creştini, totuşi, avînd rituri şi obiceiuri diferite, 
săvârşesc fapte potrivnice acestui nume. Căci nesocotind Biserica ro¬ 
mană, nu primesc tainele bisericeşti de la venerabilul nostru frate, epis¬ 
copul cumanilor, care e în fruntea diecezei de acolo, ci de la oarecari 
falşi (pseudo) episcopi, care ţin de ritul grecilor (= ortodox n.n.). Şi unii 
din regatul Ungariei, atît unguri cit şi teutoni şi alţi dreptcredincioşi, lo¬ 
cuind printre ei, trec la credinţa lor, şi făcîndu-se una cu acei valahi, 
primesc zisele taine (de Ia ei), nesocotindu-1 pe acesta (episcopul cuma¬ 
nilor, n.n.), spre marea indignare a credincioşilor şi spre nu mai puţină 
scădere a credinţei creştine». 

Dată fiind această situaţie, papa poruncea ca episcopul Teodoric al 
cumanilor să rînduiască un episcop catolic din neamul lor, deci un ro¬ 
mân (...catholicum eis episcopum illi nationi...) ca vicar al său, pentru 
români. Iar principelui îi amintea de făgăduinţa pe care a făcut-o în 
scris şi prin viu grai că va sili pe acei români să primească pe episcopul 
care urma să li se dea şi să i se acorde venituri corespunzătoare din 
dijmele care se strîngeau de la ei, din care să trăiască, potrivit cu dem¬ 
nitatea sa episcopală. N-avem însă nici o dovadă că s-ar fi numit un 
astfel de episcop-vicar dintre români. 

Această scrisoare prezintă un dublu interes. Pe de o parte, atestă 
existenţa unor episcopi ortodocşi în teritoriile extracarpatice, pe care 
papa îi numeşte dispreţuitor «pseudoepiscopi», iar pe de altă parte, arată 
rezistenţa românilor ortodocşi în faţa acţiunii prozelitiste catolice, stă¬ 
ruinţa lor în credinţa ortodoxă, care era atît de puternică încît atrăgea 
şi pe unii credincioşi catolici unguri şi saşi trecuţi peste Carpaţi. Aceas¬ 
ta este prima atestare documentară sigură asupra existenţei unor epis¬ 
copi ortodocşi la români. De altfel, însăşi rezistenţa românilor ortodocşi 
împotriva catolicismului presupune existenţa unei organizaţii bisericeş¬ 
ti în aceste părţi, care să îndrume sau să conducă rezistenţa respectivă. 

Faptul că misionarii veniţi în Episcopia Cumaniei erau în majori¬ 
tate unguri, sprijiniţi de regii maghiari, dovedea limpede că (prin ei se 

urmarea nu numai catolicizarea românilor, ci şi întinderea sferei de in¬ 
fluenţă a statului maghiar la sud de Carpaţi. 

Se naşte în chip firesc, întrebarea : cine erau aceşti episcopi şi un¬ 
de îşi aveau reşedinţa ? 

în orice caz, nu poate fi vorba de episcopi sud-dunăreni, adică din 
imperiul vlaho-bulgar de Tîrnovo, existent pe atunci, căci în acest caz, 
nu s-ar fi vorbit de ungurii şi saşii atraşi la Ortodoxie de valahi. Din 
scrisoarea papii, rezultă că era vorba de o primejdie locală, în zona de 
influenţă a Episcopiei cumanilor. De asemenea, nu credem ca papa să 
fi avut în vedere pe arhiepiscopii de Vicina, din nordul Dobrogei, căci 
aceia sînt atestaţi documentar numai din a doua jumătate a secolului 
al XlII-lea. înseamnă că aceşti «pseudoepiscopi» erau de neam român 
şi că purtau grija duhovnicească a unor credincioşi de acelaşi neam cu 
ei. îşi aveau reşedinţa undeva în teritoriile extracarpatice, în regiunile 
de curbură a acestora. Fără îndoială că ei trăiau pe lîngă şefii unor for¬ 
maţiuni politice româneşti, aşa cum s-a procedat în tot decursul istoriei 
noastre, organizarea bisericească urmînd întotdeauna celei politice. Cînd 
facem această afirmaţie ne gîndim şi la faptul că peste 13 ani, adică în 
1247, avem prima atestare documentară a unor cnezate şi voievodate 
româneşti la sud de Carpaţi, avînd, fiecare, şi o ierarhie bisericească 
superioară. N-ar fi exclus ca unul din acei «pseudoepiscopi» din anul 
1234 să-şi fi avut sediul undeva în părţile Buzăului, după cum arată o 
veche tradiţie, consemnată la sfîrşitul secolului trecut de cercetătorul 
B. Iorgulescu. 

Ştiri despre românii din Oltenia şi Muntenia la 1247. în acest an, 
regele Bela IV al Ungariei (1235—1270) a încheiat o înţelegere cu ca¬ 
valerii din ordinul Sfîntului Ioan, numiţi şi ioaniţi sau ospitalieri, pe 
care i-a chemat pentru apărarea hotarelor Ungariei de noi incursiuni din 
partea tătarilor, dar şi ca să ajute regatul maghiar în expansiunea sa 
în teritoriile cuprinse între Carpaţi şi Dunăre. în schimbul acestor ser¬ 
vicii, cavalerii primeau mai multe posesiuni şi privilegii. Diploma pe 
care le-a dat-o regele Bela IV, la 2 iunie 1247, constituie un document 
fundamental al istoriei poporului nostru, întrucît atestă existenţa mai 
multor cnezate şi voievodate româneşti la sud de Carpaţi. Astfel, regele 
acorda cavalerilor ioaniţi «toată ţara Severiniilui cu munţii acesteia şi 
cu toate locurile ce ţin de ea, precum şi cnezatele lui Ioan şi Farcaş, pî- 
nă la rîul Olt, afară de ţara voievodului Litovoi, pe care o lăsăm româ¬ 
nilor, după cum au avut-o ei şi pînă acum». în alt loc se preciza că Li¬ 
tovoi avea în stăpînirea lui şi Ţara Haţegului, în stînga Oltului, dania 

cuprindea «toată Cumania, de la rîul Olt şi Munţii Transilvaniei, în a- 
c ele aşi condiţii ca şi Ţara Severinului, în afară de ţara lui Seneslau vo¬ 
ievodul românilor, pe care o lăsam acestuia, ca să o ţie ca şi pînă acum, 
în aceleaşi condiţiuni, rînduite mai sus pentru ţara Litua». Localizarea 
acestor formaţiuni politice a fost mult dezbătută în istoriografia noas¬ 
tră. în genere, se admite că stăpînirea lui Litovoi se întindea pe valea 
Jiului, pînă la Dunăre, prelungindu-se, în nord, pînă în Ţara Haţegului, 
cnezatul lui Farcaş era probabil în Vîlcea (lup, în ung. «farcaş», în slav. 
«vîlc»), iar al lui Ioan, la sud, pe teritoriul fostului judeţ Romanaţi. Ţara 
lui Seneslau cuprindea regiunea de munte, deal şi şes din Muntenia ves¬ 
tică, deci actualele judeţe Argeş, Dîmboviţa, Olt, Teleorman şi eventual 
Prahova. Legăturile strînse, consemnate de tradiţie şi de izvoarele do¬ 
cumentare, între românii de pe ambele versante ale munţilor Făgăraş, 
tradiţia despre «descălecarea» lui Radu Negru din Ţara Făgăraşului, ca 
şi posesiunea acesteia de către domnii Ţării Româneşti de mai tîrziu, 
duc la presupunerea că voievodatul lui Seneslau cuprindea şi unele păr¬ 
ţi din Transilvania de miazăzi, aşa cum avea Litovoi în Ţara Haţegu¬ 
lui. Recentele cercetări arheologice au adus probe incontestabile că re¬ 
şedinţa lui Seneslau era la Argeş, unde s-a descoperit o aşezare voie¬ 
vodală datînd din secolul al XlII-lea, precum şi ruinele unei biserici din 
aceeaşi perioadă, pe locul bisericii domneşti cu hramul Sfîntul Nicolae. 

Ceea ce ne interesează pe noi în chip deosebit este faptul că din 
diploma amintită se desprinde că exista şi o organizare bisericească în 
teritoriile respective. între altele, diploma prevedea ca o parte din ve¬ 
niturile teritoriilor cedate, să se împartă între rege şi cavaleri, iar al¬ 
tele .să rămînă în întregime acestora. De la această prevedere făceau 
excepţie «bisericile clădite şi cele ce se vor clădi in toate ţările sus zise, 
din veniturile cărora nu păstrăm nimic pe seama noastră, râmînînd deci 
neatinse cinstea şi drepturile arhiepiscopilor şi episcopilor pe care se 
ştie că le au...» (Exceptis ecclesiis constructis et construendi in omni- 
bus terris supradictis, de guarum redditibus nichil nobis reservamus, 
salvis tamen reverentiis et iuribus arhiepiscoporum et episcoporum, que 
habere dinoscuntur...»). Este vorba de episcopi ortodocşi locali sau e 
vorba de drepturile episcopilor catolici din regatul feudal maghiar ? D. 
Onciul credea că este vorba de episcopul catolic de Severin, dar pe 
atunci nici nu exista o episcopie acolo. înseamnă că este vorba de 
«pseudoepiscopii» amintiţi la 1234, care vor fi stat pe lîngă cnejii şi vo¬ 
ievozii pomeniţi mai sus. Datorită faptului că în practica evului mediu 
organizarea bisericească urma celei politice, este de neconceput ca vo¬ 
ievozii Seneslau şi Litovoi să nu fi avut pe lîngă ei un ierarh, care să 

sfinţească preoţi sau să tîrnosească biserici. Probabil ierarhul lui Senes- 
lau purta titlul de «arhiepiscop» şi va fi stat pe lingă el, la Argeş sau 
în părţile Câmpulungului, căci sub biserica mînăstirii Negru Vodă de 
aici (din sec. XIV), s-au descoperit fundaţiile unei ctitorii mai vechi. 
Apoi în hotarul comunei Cetăţeni, la aproximativ 25 km de Cîmpulung, 
pe Dîmboviţa, se află ruinele unei cetăţi şi ale unei bisericuţe rupestre, 
cunoscute sub numele de «cetăţuia şi schitul lui Negru Vodă». Se pare 
că cetatea a fost construită de teutoni, de la care a preluat-o vreun con¬ 
ducător român, cneaz sau voievod. Tot în hotarul acestei comune au 
fost descoperite fundaţiile a trei biserici, una din sec. XV, a doua din 
sec. XIII, iar a treia şi mai veche, precum şi numeroase locuinţe. în¬ 
seamnă că aici, la Cetăţeni, a fost un centru politic, militar, administra¬ 
tiv şi bisericesc, deci o reşedinţă a voievozilor atestaţi documentar în 
1247 şi, implicit, a ierarhilor ortodocşi atestaţi în 1234 şi 1247. Ierarhul 
lui Litovoi a putut sta fie undeva pe Jiu, unde-şi va fi avut reşedinţa 
voievodul, fie în «Ţara Haţegului», stăpînită de el, unde existau încă de 
atunci biserici de piatră româneşti, la Densuş, Streisîngeorgiu, Strei, 
Sîntămăria Orlea ş.a. (în 1205 am aşezat prezumtiv, în părţile Hunedoa¬ 
rei, acea episcopie «de pe moşiile fiilor cneazului Bîlea»), Cneazul Far- 
caş se pare că şi-a avut reşedinţa la Rîmnic, unde va fi stat şi ierarhul 
său. După 1291, cînd cea mai mare parte a Banatului de Severin a ajuns 
în stăpînirea domnilor români, a putut sta şi aici un episcop, din mo¬ 
ment ce în oraşul Drobeta — Turnu Severin s-au descoperit ruinele a 
două biserici de la sfîrşitul secolului XIII sau începutul celui următor, 
în acest caz, pare justificată înfiinţarea unei «Mitropolii a Severi- 
nului», în 1370. Aceşti vlădici, erau hirotoniţi fie la Tîrnovo, fie la Vi- 
din, fie la Vicina. 

Cavalerii ioaniţi se pare că nu s-au aşezat niciodată în teritoriile 
ce le-au fost dăruite, pentru că nici o mărturie scrisă sau arheologică 
nu le atestă prezenţa aici. Cu toate acestea, regii maghiari continuau să 
se considere suzeranii cnejilor şi voievozilor de la sud de Carpaţi. La 
rîndul lor, aceştia au continuat eforturile în vederea cîştigării unei inde¬ 
pendenţe depline. Prin 1277, un cneaz cu numele Litovoi (poate cel din 
1247 sau fiul său), împreună cu fratele său Bărbat, au cucerit o parte din 
teritoriile sud-carpatice aflate sub suzeranitatea maghiară şi au refuzat 
plata tributului. S-a întreprins însă o expediţie în contra lor, în cursul 
căreia Litovoi şi-a pierdut viaţa, iar fratele său Bărbat a fost prins şi dus 
Ia curtea regelui maghiar şi nevoit să se răscumpere «cu o sumă foarte 
mare de bani». Episodul este relatat într-o diplomă a regelui Ladislau 
IV (1272—1290), din anul 1285. Din actul respectiv rezultă că voievoda- 

iul lui Litovoi era o formaţiune politică puterică, dispunînd de o oaste 
capabilă să înfrunte pe cea a regatului maghiar, dar şi de resurse econo¬ 
mice importante după cum dovedeşte «suma foarte mare de bani» plătită 
de Bărbat pentru răscumpărare. Fără îndoială, că un astfel de 
conducător a avut la curtea sa şi un ierarh ortodox, după cum a tre¬ 
buit să aibă şi Bărbat, oare i-a urmat la conducerea voievodatului res¬ 
pectiv, Deci, putem conchide că în secolul al XH-lea, la sud de Carpaţi 
exista o ierarhie bisericească superioară. 

Formaţiuni politice în Moldova şi viaţa lor bisericească 

Cu mult timp înainte de întemeierea Moldovei, în teritoriile de la 
răsărit de Carpaţi existau felurite formaţiuni politice româneşti. Astfel, 
Cronica rusească a lui Ipatie şi documentele polone pomenesc, prin se¬ 
colele XII şi XIII, pe aşa numiţii bolohoveni. Termenul boloh este un 
cuvînt slav răsăritean, care redă cuvîntul blah, prin care sînt denumiţi 
românii în documentele latine. Ţara bolohovenilor se întindea în păr¬ 
ţile de nord ale Moldovei de mai tîrziu şi în sudul statului slav al Hali- 
ciului. Izvoarele istorice îi arată trăind în sate şi oraşe, grupaţi în cne¬ 
zate şi voievodate, la început independente, dar cu timpul o parte din 
ele au fost incorporate în statul halician, care, la rîndul lui, va fi în¬ 
corporat în 1349 în statul polon. 

Documentele polone arată că în sudul statului Haliciului existau 
■— în secolele XIII—XIV — aproape 500 de sate româneşti (valahe), care 
se conduceau şi după dreptul românesc (jus valachicum). 

Tot cronicile ruseşti amintesc — în 1159, 1161 şi 1174 — o altă 
formaţiune politică, în centrul şi sudul Moldovei, aceea a berladnicilor, 
al cărei centru se pare că era Bîrladul. La începutul secolului al XIII- 
lea, anumite documente ale cancelariei regale maghiare şi bule papale 
pomenesc de ţara brodnicilor (brod, în slavonă = vad, adică locuitori 
în regiunea vadurilor, rîurilor), în partea de miazăzi a viitorului stat 
Moldova. Era amintită, de pildă, în bula papei Grigorie IX din 1227 : 
...«ţara vecină a brodnicilor». Dimitrie Cantemir, în Descrierea Moldo¬ 
vei, bazat pe tradiţie şi pe unele particularităţi locale, arată că locuitorii 
din trei ţinuturi ale Moldovei trăiau intr-un «fel de republică» : Cîmpu- 
lung, Vrancea şi Tigheciul (în stînga Prutului, la nord-vest de stepa 
Bugeacului). Cronicarul polon Dlugosz face amintire de « ţara Şepeni- 
ţului», probabil un voievodat în nordul Moldovei. 

Alte cnezate şi voievodate se pare că existau în regiunea Codrului 
(în răsăritul Moldovei), apoi în părţile Orheiului şi Lăpuşnei. 

După marea invazie a tătarilor din 1241, ţinutul dintre Carpaţi şi 
Nistru a rămas sub stăpînirea lor. Avem acum şi cîteva ştiri istorice- 

literare despre români — sau vlahi — şi organizaţiile lor. De pildă, mi¬ 
sionarul franciscan Giovanni da Pian del Carpine, în drumul lui spre 
curtea hanului, în 1247, întîlneşte un voievod cu numele Olaha, iar 
cronica lui Thomas Tuscus, aminteşte un conflict din 1277 între bruteni 
(probabil ruteni) şi români (blaci). In 1288, papa Nicolae IV trimitea 
călugări din ordinul predicatorilor în mai multe ţări din Răsărit, printre 
care şi în «ţara vlahilor». 

Presupunem că după cum cnejii şi voievozii atestaţi la sud de Car- 
paţi, în 1247, aveau în jurul lor ierarhi, tot aşa vor fi existat ierarhi 
ortodocşi în «Ţara Bolohovenilor», a «Berladnicilor» şi a «Brodnicilor». 
Probabil unul din «pseudo-episcopii» din 1234 va fi rezidat undeva în 
această ţară a «brodnicilor», despre care actele papale precizau că era 
situată în vecinătatea Ţării Bîrsei şi a Cumaniei. Mult mai tîrziu, în 1353, 
este atestat documentar episcopul Chirii Românul, în Przemysl (azi în 
Polonia), deci tocmai în «ţara bolohovenilor», încorporată acum în sta¬ 
tul feudal polon. 

Dovezi arheologice despre viaţa bisericească. Cercetările arheo¬ 
logice aduc şi oarecari mărturii despre viaţa bisericească din Moldova 
în această perioadă a evului mediu timpuriu. Astfel, au fost descoperite 
aproximativ 20 de cruci-relicvar sau cruci-engolpioane, numite aşa pen¬ 
tru că se purtau atîrnate pe piept şi conţineau părticele de sfinte moaşte 
sau din lemnul sfintei cruci, datînd din secolele XII—XIII. Unele din ele 
sînt de factură bizantină (cum este cea din Bîtca-Doamnei, lîngă Piatra 
Neamţ), cu reprezentarea Mîntuitorului pe cruce, încadrat de Sfînta 
Fecioară Maria şi de Sfîntul Apostol Ioan, avînd deasupra soarele şi 
luna, iar pe faţa cealaltă (revers) o cruce în mijloc, încadrată la cape¬ 
tele braţelor superioare de Mîntuitorul şi probabil de Sfinţii Apostoli 
Petru şi Pavel. Alte cruci-relicvar sînt de origine veche rusească, des¬ 
coperite la Piatra Neamţ, Cindeşti-Neamţ, Suceava-Şipot, Botoşani,. Bră- 
eşti, Ibăneşti, Vorniceni (toate în jud. Botoşani), Băiceni- Iaşi, Triieşti- 
laşi, Codăeşti-Vaslui, Dăneşti-Vaslui, Orhei, Soroca ş.a. Cea de la Tri- 
feşti, de pildă, înfăţişa pe Mîntuitorul răstignit, iar la capetele celor 
patru braţe se aflau chipurile evangheliştilor în medalion. în aceleaşi 
localităţi s-au descoperit numeroase cruci pectorale mici. 

Prezenţa lor este o dovadă despre existenţa în aceste teritorii, a 
unei numeroase populaţii româneşti ortodoxe, care aveau multiple şi 
îndelungate legături cu lumea bizantină sau cu cnezatele ruseşti înve¬ 
cinate, înfluenţate de Bizanţ. Desigur erau purtate de preoţi sau de că¬ 
lugări, poate chiar de ierarhi, ceea ce constituie o dovadă în plus des¬ 
pre existenţa unei Biserici organizate în aceste părţi ale ţării noastre. 

Concluzii: Scrisorile papale menţionate mai sus, ca şi unele 
descoperiri arheologice, dovedesc că în teritoriile extracarpatice 
viitoarele state Ţara Românească şi Moldova — au existat, în cursul 
secolului al XlII-lea, episcopi, preoţi şi biserici ortodoxe, pentru tre¬ 
buinţele sufleteşti ale credincioşilor români din aceste părţi. Aceşti 
episcopi nu puteau sta in altă parte decit acolo unde era şi conducăto¬ 
rul politic sau in vreo minăstire ori schit in apropierea acestuia. Ne-am 
exprimat părerea că ei puteau să-şi aibă sediul intr-unui din schitu¬ 
rile din părţile Buzăului, la Argeş, la Cîmpulung sau la Cetăţeni, la 
..Rîmnic şi la Severin, iar la răsărit de Carpaţi în Ţara Brodniciîor, a 
Berladnicilor şi a Bolohovenilor. 

Prin satele româneşti, — aşezate prin văi adăpostite şi mai ales 
la munte, conduse de cîte un jude sau cneaz — existau bisericuţe din 
lemn sau din nuiele împletite, cu cîte un preot care ştia să citească în 
slavoneşte rugăciunile din M olitvelnic şi din Liturghier. însăşi hiro¬ 
tonia acestora duce la concluzia că în ţările româneşti existau epis¬ 
copi, căci nu putem concepe ca un candidat la preoţie să facă un 
drum lung şi obositor peste Dunăre — la Vicina, Tîrnovo sau Vidin 
pentru primirea hirotoniei. 

Vlădicii de atunci, «pseudoepiscopii» din scrisorile papale, cu 
puţina lor ştiinţă de carte, dar cu evlavie adîncâ şi cu dragoste arză¬ 
toare faţă de păstoriţii lor, au ştiut să-şi ţină credincioşii strîns legaţi 
de Biserica lor ortodoxă. 

ÎNCEPUTURILE 

MITROPOLIEI UNGROVLAHIEI 


în diploma cavalerilor ioaniţi din anul 1247, se făcea amintire de 
anumite formaţiuni politice — cnezate şi voievodate — în teritoriul 
cuprins între Carpaţii meridionali şi Dunăre, precum şi de existenţa 
unor biserici, episcopi şi arhiepiscopi. Pe temeiul acestor relatări, am 
ajuns la convingerea că pe lîngă fiecare din cnejii pomeniţi atunci : Li- 
tovoi, Ioan, Farcaş şi Seneslau, — dar şi în alte formaţiuni politice, 
încă necunoscute — a trebuit să activeze şi cîte un ierarh. Un ierarh 
va fi existat şi mai tîrziu, la curtea lui Litovoi, cel din 1277. După miş¬ 
carea lui Litovoi a urmat un răstimp de aproape o jumătate de veac în 
care nu mai avem ştiri documentare despre voievozii de la sud de 
Carpaţi. în 1324, constatăm însă că în locul formaţiunilor politice ante¬ 
rioare exista un singur stat, iar în locul cnejilor şi voievozilor din se¬ 
colul al XÎII-lea exista acum un singur conducător, în persoana lui 
Basarab I întemeietorul, fiul lui Tihomir. Nu cunoaştem nici etapele şi 
nici modul în care s-a desfăşurat procesul de unificare al fostelor cne¬ 
zate şi voievodate. Este lucru stabilit astăzi că întemeierea Ţării Româ¬ 
neşti s-a datorat voievozilor de la Cîmpulung şi Argeş, care au început 
acţiunea de unificare a diferitelor cnezate şi voievodate din dreapta şi 
din stingă Oltului, sub o singură S'tăpînire românească. Desăvîrşirea uni¬ 
ficării statului s-a făcut sub Basarab I (c. 1310—1352), cunoscut de 
tradiţia populară sub numele de «Negru Vodă». în 1330, prin lupta pe 
care a avut-o cu regele Ungariei Carol Robert de Anjou (1307 1342), 

-— după unii între Cîmpulung şi Bran, după alţii prin Loviştea — Basa¬ 
rab a izbutit să înlăture pentru totdeauna suzeranitatea maghiară şi să 
cîştige independenţa Ţării Româneşti. Lupta este relatată în aşa numita 
Cronică pictată de la Viena (Cronicon pictum Vindobonense). Ţara pe 
care o cîrmuia Basarab se întindea de la Carpaţii Meridionali la Dunăre 

şi de la Porţile de Fier pină în teritoriile din nordul Dobrogei şi în cel 
din stingă braţului Chiliei. După o îndelungată şi strălucită domnie, Ba- 
sarab I şi-a sfîrşit viaţa în 1352, fiind îngropat în biserica zisă «a lui 
Negru Vodă» din Cîmpulung, ctitoria sa. 

Scaunul domnesc a fost ocupat, din 1352 pină în 1364, de fiul său 
Nicolae Alexandru. Acesta a cîrmuit ţara cu pricepere, desăvîrşindu-i 
organizarea, stînd în strînse legături cu statele slave din sud, Bulgaria 
şi Serbia. 

Organizarea bisericească. Presupunem că paralel cu unificarea 
politică a vechilor formaţiuni cneziale şi voievodale, a avut loc şi uni¬ 
ficarea organizaţiei bisericeşti, adică în locul mai multor episcop! 
existenţi pe lîngă fiecare cneaz sau voievod, va fi fost ales un singur 
ierarh, cu titlul onorific de mitropolit. Am arătat şi în altă parte că, în 
practica Bizanţului şi a altor state ortodoxe, orice organizaţie de stat 
implica şi o organizaţie bisericească. Aşa s-au petrecut lucrurile şi în 
statele slave vecine. în 1204, în statul Asăneştilor, Ioniţă a fost recu¬ 
noscut ca «rege al bulgarilor şi vlahilor», iar capul Bisericii a fost ri¬ 
dicat la treapta de arhiepiscop. în 1217, marele jupan Ştefan Duşan a 
devenit rege al Serbiei, peste doi ani fratele său Sava era recunoscut 
arhiepiscop, iar cînd acelaşi Duşan a luat titlul de «ţar», arhiepiscopul 
său a devenit «patriarh al sîrbilor şi grecilor». Aceleaşi lucruri trebuie 
să se fi petrecut şi la noi. Cînd Basarab I a devenit singurul domn al 
Ţării Româneşti, ierarhul de la curtea sa a devenit «mitropolit». 

Nu cunoaştem cu numele nici un ierarh muntean pînă în anul 1359, 
cînd este atestat documentar lachint, care în 1348 era mitropolit de Vi- 
cina, iar peste cîţiva ani (în orice caz, după 1352), a fost mutat la Câmpu¬ 
lung sau Argeş. Transferarea unui mitropolit de la Vicina în unul din cele 
două oraşe amintite se explică prin aceea că Vicina aparţinea, de cîteva 
decenii, Ţării Româneşti. Astfel, în 1321 călătorul şi geograful arab 
Abulfeda relata că Isaccea (oraş siutat lîngă Vicina) se afla «în ţara 
vlahilor». Iar o cronică în versuri despre expediţia begului Umur din 
Anatolia la gurile Dunării (prin 1337 sau 1338), arată că Chilia se afla 
«la graniţa Valahiei», ceea ce ne face să credem că ţara lui Basarab I 
se întindea pînă acolo. Deci avem două izvoare care dovedesc că s>tă- 
pînirea lui Basarab I se întindea peste ambele maluri ale Dunării 
maritime. 

Dar această organizare bisericească centralizată, în frunte cu un 
mitropolit, nu avea încă recunoaşterea canonică a Patriarhiei ecume- 

nice din Constantinopol, suprema autoritate bisericească în Răsărit. Re¬ 
cunoaşterea a obţinut-o Nicolae Alexandru Basarab în 1359. Existând 
însă un mitropolit la noi înainte de această dată, atunci actul din 1359, 
considerat mult timp de istorici ca actul de întemeiere a Mitropoliei 
Ungrovlahiei, trebuie privit numai ca o recunoaştere a unei stări exi¬ 
stente şi nu de creare a unei noi instituţii. S-au păstrat două acte pri¬ 
vitoare la această recunoaştere, ambele din mai 1359, scrise în limba 
greacă. Primul reprezintă «înscrisul» ( I'pj'pacpo? ) sau hotărîrea sinodu¬ 
lui Patriarhiei din Constantinopol, prin care mitropolitul Iachint — fost 
de Vicina — era recunoscut ca mitropolit al Ungrovlahiei. AU doilea 
act este scrisoarea patriarhului ecumenic Calist I (1350—1354 şi 1355— 
1363), către domnitorul Nicolae Alexandru, prin care-i aducea la cu¬ 
noştinţă hotărîrea sinodului. în hotărîrea sinodală se arăta că domni¬ 
torul Nicolae Alexandru «a cerut nu o dată, ci de mai multe ori, prin 
scrisorile sale», ca Biserica din ţara sa să fie sub oblăduirea canonică 
a scaunului Patriarhiei din Constantinopol, de unde să primească un 
arhiereu hirotonit de patriarh şi care să facă parte din sinodul patri¬ 
arhal. în acest scop, domnul «a şi chemat cu cîtva timp înainte pe Prea 
Sfinţitul Mitropolit al Vicinei, din apropierea sa, pe chir Iachint şi a 
primit cu foarte mare bucurie binecuvîntarea sa». El a cerut Patriarhiei 
ca deocamdată să recunoască strămutarea acestui ierarh de la Vicina 
«la Biserica a toată Ungrovlahia», urmînd ca după moartea lui, «să se 
aleagă altul şi hirotonindu-se de către Prea Sfînta mare Biserică a lui 
Dumnezeu cea păstorită de noi, să fie trimis acolo ca păstor şi arhiereu 
legiuit a toată Ungrovlahia,..». Astfel, Iachint devenea «Prea Sfinţit mi¬ 
tropolit a toată Ungrovlahia, preacinstit şi iubit frate în Domnul». Pe 
temeiul acestei hotărîri şi în virtutea harului hirotoniei întru arhiereu, 
noul mitropolit urma «să întărească pe citeţi, în toată eparhia şi enoria 
lui, să ridice în treaptă ipodiaconi şi diaconi, să hirotonească preoţi şi 
să ia pe mina sa toate drepturile din orice parte ar fi». Se rînduia, în 
acelaşi timp, «ca toţi clericii din acea ţară şi ceilalţi sfinţiţi călugări sau 
laici, să asculte şi să i se supună ca unui adevărat păstor, părinte şi 
dascăl -al lor, să primească bucuros şi să împlinească toate câte va spune 
şi cu ce-i va sfătui şi învăţa pe ei, cu privire la folosul lor sufletesc». 

Prin scrisoarea adresată domnitorului Nicolae Alexandru, patriarhul 
îl înştiinţa că a hotărît — împreună cu sinodul —, avînd şi încuviin¬ 
ţarea împăratului Ioan V Paleologul (1341—1376 şi 1379—1391), ca 
Iachint «să fie de acum înainte ...legiuit arhiereu a toată Ungrovlahia», 
avînd dreptul să facă în eparhia sa «toate cîte se cuvin unui arhiereu 
legiuit». îndatora totodată pe domn să facă, în numele său şi al urma- 

şilor, o «scrisoare cu jurămînt», prin care să promită că şi în viitor vor 
rămîne sub oblăduirea Patriarhiei de Constantinopol şi vor primi arhie¬ 
reu de acolo. Scrisoarea se încheia cu îndemnul către domn de a se ţine 
strîns de «dogmele cele primite de toţi şi moştenite din părinţi şi sănă¬ 
toase» şi cu urarea ca Dumnezeu să-l ţină «scutit de boli, bucuros, sănă¬ 
tos şi mai presus de toată întîmplarea cea neplăcută». 

Deci prin aceste două scrisori se ratifică un fapt împlinit anterior, 
cu alte cuvinte,, se legalizează situaţia lui IaGhint, care fusese chemat 
«cu cîtva timp înainte» în fruntea Bisericii din Ţara Românească.-Nu se 
precizează însă de cît timp era Iachint pe : lîngă voievod. Din hotărîrea 
sinodului patriarhal reiese că domnul a cerut încuviinţarea strămutării 
lui fachint «nu numai o dată, ci de mai multe ori», iar în scrisoarea 
către domn se amintea de «scrisorile domniei tale şi din cele de la 
început şi din cele din urmă», ceea ce arată că e vorba de un timp mai 
îndelungat. Din ambele scrisori, reiese şi faptul că iniţiativa alegerii şi 
mutării lui fachint a aparţinut domnitorului şi că el a stăruit mult ca 
noul mitropolit să fie Iachint şi nu altcineva. Această stăruinţă se poate 
explica prin relaţiile personale dintre ei doi, deci prin preţuirea de care 
se bucura Iachint din partea domnului, care va fi avut prilejul să-l cu¬ 
noască, dat fiind că Vrcina aparţinea acum Ţării Româneşti, N-ar fi exclus 
ca această stăruinţă a domnului să fi fost determinată şi de faptul că 
Iachint va fi fost un bun cunoscător al limbii române şi al celei slave. 

O altă problemă care se pune este şi aceea a cauzelor care l-au 
determinat pe Nicolae Alexandru să se adreseze Patriarhiei ecumenice 
pentru recunoaşterea organizării canonice a Bisericii din ţara sa şi nu 
Bisericilor Ortodoxe învecinate din Bulgaria şi Serbia. Răspunsul este 
simplu. Nu s-a adresat patriarhului de la Tîrnovo, căci pe la jumătatea 
secolului al XIV-lea, statul bulgar — la întemeierea căruia contribuiseră 
şi românii, cu două secole în urmă — era în vădită decădere, fapt care 
a şi dus la desfiinţarea lui de către turci, în 1396. Apoi, pe tărîm biseri¬ 
cesc, ereziile din secolele anterioare, bogomilismul şi adamitismul, erau 
şi acum destul de răspîndite, încît, pentru a statornici pacea între cre¬ 
dincioşi,, marele patriarh Teodosie al Tîrnover (+ 1356) a fost nevoit să 
convoace două mari sinoade la Tîrnovo (1350 şi 1355), pentru lămurirea 
dreptei credinţe şi pentru osîndirea învăţăturilor eretice amintite. In 
astfel de situaţii, domnul muntean nu se putea gîndi să intre în legături 
canonice cu Biserica bulgară şi să ceară binecuvîntarea patriarhului, de 
Tîrnovo pentru mitropolitul său. 

Nu s-a adresat Bisericii sîrbe, căci şi aceasta se găsea într-o situa¬ 
ţie canonică neclară. In 1346 —t după ce Ştefan Duşan {1331—-1355) s-a 

încoronat ca «ţar al sîrbilor şi grecilor» — un sinod întrunit la Skoplje, 
cu învoirea patriarhilor de Tîrnovo şi Ohrida, a proclamat pe arhi¬ 
episcopul Ioanichie I de Ipek, ca patriarh sîrb, a cărui jurisdicţie se în¬ 
tindea nu numai peste vechiul regat sîrb, ci şi peste teritoriile cuce¬ 
rite de Ştefan Duşan. Dar împotriva proclamării acestei noi Patriarhii, 
s-a ridicat patriarhul ecumenic Calist, care a aruncat anatema asupra 
Bisericii, patriarhului, ţarului şi poporului sîrb. Anatema a fost ridicată 
abia în anul 1375, de către patriarhul ecumenic Filotei, care a recu¬ 
noscut, în acelaşi timp, şi Patriarhia sîrbă. Se înţelege că în asemenea 
împrejurări, domnul Ţării Româneşti nu se putea adresa Patriarhiei 
sîrbe, aflată pe atunci sub anatemă. 

1 Rămînea deci ca domnitorul Nicolae Alexandru să se adreseze 
Patriarhiei de Constantinopol. La aceasta era îndemnat de trei motive. 
Mai întîi, fiindcă mitropolitul de Vicina depindea direct de Patriarhie, 
prin urmare numai ea şi sinodul ei aveau dreptul să aprobe mutarea 
fui la o altă eparhie. în al doilea rînd, nu trebuie să trecem cu vederea 
situaţia scaunului patriarhal de Constantinopol, ca primul între patriar¬ 
hiile apostolice ale Răsăritului (urmat de Alexandria, Antiohia şi Ierusa¬ 
lim). în sfîrşit, se adaugă faptul că.Constantinopolul era capitala impe¬ 
riului bizantin, pe atunci considerat încă cea mai însemnată putere 
politică în sud-e'stul Europei. De aceea, mutarea lui Iachint de la Vicina 
pe scaunul Ungrovlahiei s-a făcut după cum se arata în cele două 
scrisori amintite ‘mai sus — cu consimţământul «prea puternicului şi 
sfîntului împărat», care, în Bizanţ, avea ultimul cuvînt nu numai în pro¬ 
blemele politice, ci şi în cele bisericeşti. Deci actul din 1359 avea şi o 
latură politică, pentru că domnul muntean avea nevoie de recunoaş¬ 
terea- statului său de către împăratul Bizanţului, chiar dacă o făcea in¬ 
direct. La rîn-dul său, împăratul avea interes să ajungă la o înţelegere 
cu Ţara Românească, mai ales că tocmai în acelaşi an, în 1359, turcii 
îşi făceau prima dată apariţia sub zidurile Constantinopolului. ■ 

Dar însăşi Patriarhia avea interesul să satisfacă dorinţa domnului 
muntean, pe de o parte ca să aducă Biserica Ungrovlahiei în depen¬ 
denţa ei directă — şi prin aceasta creştea şi prestigiul ei —, iar pe de 
altă parte, integrarea directă a acestei Biserici în ierarhia constanti- 
nopolitană însemna o întărire a rezistenţei Ortodoxiei în aceste părţi 
în care propaganda catolică se făcea tot mai simţită (a doua soţie a lui 
Nicolae Alexandru, doamna Clara, era catolică). - 

Reşedinţele Mitropoliei. Cunoscînd toate aceste lucruri, trebuie să 
ne punem întrebarea : unde şi-a avut reşedinţa Iachint ca mitropolit al 

Ungrovlahiei, pentru că cele două acte patriarhiceşti din mai 1359 nu 
precizează acest lucru ? O serie de istorici au susţinut că reşedinţa sa 
a. fost la Argeş. Dar astăzi, cei mai mulţi istorici socotesc că după 1330, 
reşedinţa primilor domni ai Ţării Româneşti (Basarab I şi Nicolae 
Alexandru) nu a fost aici, ci la Cîmpulung (C. C. Giurescu, P. P. Pana- 
itescu ş.a.), mai ales că în 1330, se pare că Argeşul a fost pustiit de 
oştile lui Carol Robert al Ungariei. Ei au şi fost înmormîntaţi aci, în 
biserica zisă a lui Negru Vodă, cu hramul «Adormirea Maicii Domnu¬ 
lui» (o inscripţie descoperită pe peretele bisericii domneşti din Curtea 
de Argeş spune: «în anul 6860 (1352) la Cîmpulung a murit marele 
Basarab voievod»). Reşedinţa domnească apare la Argeş abia sub Vla- 
dislav (Vlaicu) Vodă (primul act emis la Argeş e din 1369). Dacă reşe¬ 
dinţa primilor doi Basarabi a fost la Cîmpulung, atunci, în chip firesc, 
trebuie să admitem că şi reşedinţa mitropolitului Iachint şi a pre¬ 
zumtivilor săi înaintaşi a fost tot în acest oraş, desigur la biserica 
amintită, cu hramul «Adormirea Maicii Domnului». Cînd Vlaicu Vodă a 
mutat reşedinţa domnească la Argeş, atunci va fi luat acolo şi pe mi¬ 
tropolitul ţării. 

După ultimele cercetări, la Argeş a slujit drept catedrală mitro¬ 
politană biserica domnească cu hramul Sfîntul Nicolae, pe care unii 
istorici o socotesc ctitoria lui Nicolae Alexandru Basarab, poate începută 
chiar de Basarab întemeietorul, iar alţii, dimpotrivă, o consideră ctito¬ 
rită de Vladislav I. Se pare că aceasta a fost ridicată pe locul unei bise¬ 
rici mai vechi, poate de la sfîrşitul sec. XIII sau începutul sec. XIV. în 
prima jumătate a secolului al XV-lea, Vlad Dracul (1436—1442 şi 1443— 
1446), fiul lui Mircea cel Bătrîn, a ridicat din temelie o nouă biserică 
mitropolitană, cu hramul Adormirea Maicii Domnului, — la aproximativ 
2 km de oraşul Curtea de Argeş (pe moşia Flămînzeşti) — sfinţită la 15 
august 1439. Ridicarea acestei noi biserici avea o triplă semnificaţie : 
1) funerară (pentru a servi ca necropolă domnească — deşi Vlad Dracul 
a fost îngropat la Tîrgşor, unde a fost decapitat) ; 2) dinastică (spre 
a sublinia continuitatea sa cu a vechilor Basarabi) şi 3) cruciată (vrînd 
să facă din ea centrul luptei cruciate împotriva expansiunii otomane ,- 
pe turnul bisericii nu a încastrat stema ţării, ci însemnul dragonului). 
Mutînd mitropolia de Ia biserica domnească în lăcaşul ridicat de el, 
voievodul urmărea să-i. confere o notorietate şi mai largă. Probabil în 
1475 sau, 1484, în cursul unor cutremure de pămînt care au impresionat 
pe contemporani, biserica lui Vlad Dracul s-a năruit. 



ÎNCEPUTURILE mitropoliei ungrovlahiei 


245 


Dat fiind faptul că reşedinţa domnească se mutase încă din timpul 
lui Mircea cel Bătrîn la Tîrgovişte r n-ar fi exclus ca mitropolitul să se 
fi stabilit către sfîrşitul secolului XV la mînăstirea Dealu, situată în 
apropiere. Din actele interne, aflăm pe mitropoliţii ţării alături de 
domni la Gherghiţa, în 1482, la Tîrgovişte, în 1483, şi la Bucureşti, în 
1494 şi 1508. Abia la 17 august 1517 reşedinţa mitropolitană a fost mu¬ 
tată definitiv la Tîrgovişte, în biserica începută de Radu cel Mare şi 
terminată de Neagoe Basarab. 

Pe locul vechii biserici a lui Vlad Dracul a ridicat apoi Neagoe 
Basarab minunata sa ctitorie de la Argeş, sfinţită la 15 august 1517, 
care stîrneşte pînă azi admiraţia tuturor vizitatorilor. Pisania acesteia 
spune că Neagoe a găsit biserica de la Argeş «dărîmată şi neîntărită». 

Jurisdicţia noii mitropolii se întindea asupra întregii Ţări Româ¬ 
neşti, Iachint fiind numit în scrisorile patriarhale «mitropolit a toată 
Ungrovlahia». în ce priveşte numele de Ungrovlahia, cea mai accepta¬ 
bilă interpretare este aceea că prin ea trebuie să înţelegem «Vlahia de 
lîngă Ungaria» (D. Onciul, C. C. Giurescu). Teritoriul Ţării Româneşti 
era în creştere, iar populaţia românească ortodoxă se înmulţea mereu. 
Vladislav I (Vlaicu) Vodă (1364—c. 1377} stăpînea în Transilvania cu¬ 
noscutele feude Amlaşul şi Făgăraşul, iar înspre apus Banatul de Se- 
verin. In timpul lui Mircea cel Bătrîn hotarele ţării, înspre răsărit, ajun¬ 
geau pînă «la marea cea mare», în «părţile tătăraşti» şi la «cetatea Dîr- 
storului», deci cuprindeau si Dobrogea. Jurisdicţia Mitropoliei rezultă din 
titulatura pe care o acorda patriarhul ecumenic mitropolitului Ţării Ro¬ 
mâneşti în 1401 : «Prea sfinţit mitropolit al Ungrovlahiei, prea cinstit 
şi exarh a toată Ungaria şi al Plaiurilor». Prin «Plaiuri» s-au înţeles fie 
numai feudele transilvănene stăpînite de domnii munteni (D. Onciul), 
fie «regiunile subcarpatice din Banat şi Transilvania» (I. Nistor). Socotim 
însă că «Plaiurile» cuprind întreaga Transilvanie, iar titlul de «exarh» 
(l^apXo?) acordat mitropolitului muntean avea sensul de reprezentant, de¬ 
legat sau împuternicit al patriarhului de Constantinopol peste credin¬ 
cioşii ortodocşi din Ungaria şi Transilvania, unde nu-şi putea exercita 
jurisdicţia direct, întrucît se afla între graniţele unui stat feudal catolic. 

Concluzii: Rezultă că după întemeierea statului independent 
Ţara Românească, prin strădaniile marelui domn Basarab I, a urmat, 
în chip firesc, organizarea bisericească a ţării, prin fiul şi urmaşul său 
Nicolae Alexandru. Mitropolia Ungrovlahiei, recunoscută oficial de 
Patriarhia ecumenică în 1359, a avut un însemnat rol în îndrumarea 
şi întărirea vieţii religioase din Ţara Românească. 

II 


MITROPOLIA UNGROVLAHIEI DUPĂ 1359. 
ÎNFIINŢAREA MITROPOLIEI SEVERINULUI 


Fiind recunoscută Mitropolia Ungrovlahiei de către Patriarhia ecu¬ 
menică în 1359, viaţa bisericească din Ţara Românească a cunoscut un 
însemnat spor duhovnicesc, căci prin strădaniile noilor mitropoliţi ai 
Ungrovlahiei se hirotoneau diaconi şi preoţi, se sfinţeau biserici şi 
mînăstiri, se caligrafiau cărţi de slujbă bisericească şi de învăţătură. 
Mitropolitul Iachint şi urmaşii lui s-au bucurat de sprijinul larg al dom¬ 
nilor ţării din acea vreme : Nicolae Alexandru (1352—1364), înmormîn- 
tat la Cîmpulung, alături de tatăl său, Vladislav sau Vlaicu Vodă (1364 ■ 
c. 1377) şi Radu I (c. 1377—c. 1383), amîndoi fii ai lui Nicolae-Alexandru, 
apoi Dan I (c. 1383—1386) şi Mircea cel Bătrîn (1386—1418), fiii lui 
Radul. 

Mitropolitul Iachint. Despre Iachint nu mai avem ştiri documentare 
după recunoaşterea sa ca mitropolit al Ungrovlahiei, timp de 10 ani. 
Abia în septembrie 1369, cînd Vlaicu Vodă da o «scrisoare ctitoricească» 
mînăstirii Cutlumuş din Muntele Athos, era amintit şi mitropolitul Ia¬ 
chint. Domnul.îl ruga să intervină pe lingă egumenul aceleia, Hariton, 
ca monahii români de la Cutlumuş să nu mai fie supuşi vieţii «.chinov- 
niceşti» de acolo, ci să li se îngăduie să ducă viaţă idioritmică. 

în jurul anului 1370, unii răuvoitori l-au învinuit la Patriarhie, că 
este «călcător şi dispreţuitor» al Marii Biserici, probabil datorită fap¬ 
tului că n-a luat parte la şedinţele sinodului patriarhal din Constantino- 
pol. Patriarhul Filotei (1364—1376), bănuind că mitropolitul se gîndeşte 
la o rupere de Patriarhie, deci la o autonomie a Bisericii pe care o păs¬ 
torea, a trimis în vara anului 1370 pe DaniiI Critopulos (Critopol), di- 
cheofilaxul, adică avocatul Patriarhiei, ca să cerceteze în ce măsură 
erau adevărate acuzele ce se aduceau bătrlnului mitropolit. Venind în 

ţară, trfmisul Patriarhiei s-a convins uşor de netemeinicia acuzaţiilor 
aduse lui lachint. La plecarea lui Daniil din ţară, mitropolitul a găsit de 
bine să scrie — prin el şi prin vlădica Daniil al Vidinului, aflat în Ţara 
Românească — patriarhului Filotei, dezvinovăţindu-se de acuzele ce i 
se aduceau. El îi scria că e greu bolnav şi că la suferinţele trupeşti se 
mai adăuga una, sufletească, pricinuită de «puţina preţuire» din partea 
patriarhului, care îi stă «ca o săgeată în inimă» şi îi «roade neîncetat 
sufletul», ti arăta apoi că n-a participat la şedinţele sinodului patriarhal, 
căci l-a oprit domnul ţării (Vladislav), avînd în vedere «lungimea dru¬ 
mului şi frica de a nu fi ucis», dar şi pentru faptul că era cuprins de o 
«covîrşitoare slăbiciune trupească», fiind «slăbit cu totul şi neputin¬ 
cios». Prin aceeaşi scrisoare (TU'cxaxiov), mitropolitul lachint în- 
cunoştiinţa pe patriarh că domnul şi boierii ţării au trimis pe dicheo- 
filaxul Daniil Critopol, «ca să fie sfinţit, dăruit şi binecuvântat ca arhie¬ 
reu a toată Ungrovlahia», avînd pentru aceasta «voia, îngăduinţa şi ier¬ 
tarea» sa. Rezultă din scrisoare că mitropolitul lachint dorea în chip 
sincer să se retragă de la conducerea Mitropoliei, 

Mitropolia Severinului. Mitropolitul Antim Critopulos (Critopol). 

Scrisoarea mitropolitului lachint a fost primită cu toată bunăvoinţa de 
către patriarhul Filotei şi sinodul său, care au luat o măsură înţeleaptă, 
în sensul că au menţinut pe lachint în scaun, dar au hotărît să creeze un 
al doilea scaun mitropolitan pentru Daniil Critopol. Şi pentru a scuti pe 
bătrînul mitropolit de eventuale neplăceri, Daniil a fost pus să semneze, 
în august 1370, o «făgăduială», prin care se angaja că nu va aduce «vreo 
supărare celui ce este acolo mitropolit al Ungrovlahiei şi să voiesc a 
lua pentru mine toată Mitropolia», că nu i se va arăta potrivnic, ci dim¬ 
potrivă îl va iubi şi-l va cinsti. 

Noul ales a fost tuns apoi în monahism, sub numele de Antim, şi 
hirotonit întru arhiereu la Patriarhie. în hotărîrea sinodală pentru numi¬ 
rea lui Antim, din octombrie 1370, se preciza că el a fost hirotonit «mi¬ 
tropolit al unei părţi din Ungrovlahia, adică al unei jumătăţi» (jrTjxpoîco- 
XÎTTj; pepou? Oo'pfpoŞXaXia? BtjXovoxi too Tjţiiaew? ), urmînd să-l aibă ca «ar¬ 
hiereu», deci ca superior ierarhic, «pe cel strămutat mai dinainte de la 
Vicina». Noului ierarh i s-a conferit rangul de locţiitor al scaunului mi¬ 
tropolitan din Melitene, străveche eparhie din Armenia, al cărui loc îl 
va ocupa de acum înainte, printre membrii sinodului patriarhal. 

Ceva mai tirziu, i s-a acordat noii Mitropolii titlul de locţiitoare a 
scaunului Amasiei (în nordul Asiei Mici), care avea locul al 14-lea în 

sinodul patriarhal, păstrînd acest titlu în tot timpul scurtei sale exis¬ 
tente. 

în legătură cu crearea noii mitropolii pentru o parte a Ungrovlâ- 
hiei, se pun mai multe probleme: motivul înfiinţării, teritoriul de juris¬ 
dicţie şi reşedinţa, precum şi titularii ei. în ce priveşte motivele înfiin¬ 
ţării, trebuie să avem în vedere în primul rînd acţiunea prozelitistă cato¬ 
lică a franciscanilor în Ţara Românească şi în părţile Vidinului, ocupat 
de regatul feudal maghiar, între anii 1365—-1369, acţiune pornită de 
papa Urban V, ajutat de regele Ludovic cel Mare al Ungariei. Se ştie 
că în tot cursul secolului al XlV-lea, regii Ungariei — în dorinţa lor de 
a-şi extinde sfera de influenţă la sud şi est de Carpaţi. — au căutat să 
facă acest lucru şi prin mijlocirea acţiunii prozelitiste catolice. De pildă, 
regele Carol Robert de Anjou făcea demersuri pe lingă papa pentru re¬ 
înfiinţarea Episcopiei catolice a Milcoviei, cerînd hirotonia capelanului 
său Vitus de Monteferro (1332). Nu ştim însă dacă a fost hirotonit acel 
capelan şi dacă va fi venit prin aceste părţi, căci în 1347 regele Ludovic 
cel Mare făcea din nou mijlocire pentru înfiinţarea unei episcopii în 
vechiul scaun al Milcoviei, cerînd să fie hirotonit călugărul Toma de 
Nympti, capelanul regal. Se pare că nici el n-a părăsit curtea regelui 
maghiar, căci peste şase ani scaunul Milcoviei era din nou vacant. în 
1353 papa Inocenţiu VI numea ca episcop pe dominicanul polon Ber- 
nard, în 1364 Urban V numea pe dominicanul maghiar Albert de Usk, 
iar în 1371 Grigorie XI, pe Nicolae de Buda. După 1370, catolicii din Ţara 
Românească s-au bucurat de sprijinul doamnei Clara, a doua soţie a 
lui Nicolae Alexandru Basarab, de origine maghiară. Papa Grigorie XI 
(de la Avignon, 1370—1378), intenţiona să înfiinţeze o episcopie cato¬ 
lică la Argeş. Cunoaştem -— sporadic — titulari ai ei de pe la sfîrşitul 
secolului al XlV-lea pînă la începutul secolului XVI. Tot în această pe¬ 
rioadă de timp întîlnim şi cîţiva episcopi catolici de Severin. Nu ştim 
însă nici despre cei de la Argeş nici despre cei de ia Severin dacă au 
şezut vreodată la scaunele lor episcopale sau au rămas în continuare 
în Ungaria. Ţinînd seama de numărul mic de catolici saşi şi maghiari 
aşezaţi în diferite oraşe din Ţara Românească, precum şi de starea mate¬ 
rială slabă a acestor două scaune episcopale credem că titularii lor au 
stat mai mult în Ungaria —majoritatea fiind maghiari — încît nu se 
poate vorbi de o acţiune prozelitistă catolică printre credincioşii orto¬ 
docşi din Ţara Românească. 

Un alt motiv pentru înfiinţarea unui nou scaun mitropolitan în Ţara 
Românească era şi înmulţirea populaţiei ţării, precum şi extinderea ho¬ 
tarelor ei, prin înglobarea ţinuturilor Amlaşului şi Făgăraşului şi a Ba- 

natului de Severin. De altfel, în însuşi actul sinodal, din octombrie 1370, 
se preciza că «poporul acelei ţări s-a întîmplat să fie mult ,* ba aproape 
nenumărat, nemaifiind de ajuns un singur arhiereu la un atît de mare 
popor, ca să-l poată cerceta duhovniceşte şi să-l înveţe cele de suflet 
folositoare şi mântuitoare». 

Credem însă ca la înfiinţarea noii mitropolii au stat şi anumite «in¬ 
terese» momentane : pe de o parte, dorinţa patriarhului şi a sinodului 
de a-1 menţine pe Iachint în scaun, iar pe de altă, 1 dorinţa aceloraşi de 
a satisface cererea domnului şi a ţării de a avea un mitropolit mai tî- 
hăr, capabil să răspundă la multiplele cerinţe duhovniceşti ale credin¬ 
cioşilor. Deci crearea noii mitropolii avea numai un caracter tranzito¬ 
riu, spre a face faţă unor nevoi momentane. 

In ce priveşte întinderea şi reşedinţa noii mitropolii nu avem nici 
o indicaţie precisă în cele trei acte pomenite mai sus. De pildă, actul 
sinodal de numire al lui Antim, se exprima în termeni lipsiţi de precizie, 
afirmînd numai că a fost hirotonit ca mitropolit «al unei părţi din Uh- 
grovlahia, adică al unei jumătăţi». Această lipsă de precizie se menţine 
şi în actul sinodal din august 1372, pentru numirea urmaşului lui Iachint 
la Argeş. Dar mărturiile documentare de mai tîrziu numesc pe urmaşul 
lui Antim, Atanasîe, mitropolit «al Severinului» (too Seffepivot)) «sau din¬ 
spre Severin» (to5 jxspoo? OuŢ'fpopXaXta? vîj? xaxa tov £s(3epîvov), iar 
eparhia sa era numită «a Ungrovlahiei de către Severin». Din aceste 
denumiri deducem că noua eparhie cuprindea teritoriile din dreaptă 
Oltului, adică Oltenia de azi. Titlurile de mai sus au făcut pe majori¬ 
tatea istoricilor să fixeze reşedinţa noii mitropolii în Oraşul Severin, 
situat alături de vatra fostei cetăţi romane Drobeta. Tradiţia locală 
arată de asemenea că acest oraş a fost pe vremuri reşedinţă vlădicească. 

Există însă o seamă de lucruri care ne fac să punem la îndoială 
părerea îndeobşte acceptată că reşedinţa noii mitropolii era la Severin. 
în primul rînd, e faptul că Severinul era situat într-o poziţie dezavanta¬ 
joasă, la graniţa a patru ţări (Bulgaria, Serbia, Ungaria şi Ţara Româ¬ 
nească), şi departe de reşedinţa.,domnească, iar între anii 1375—1376 şi 
1383—1384, Severinul a fost ocupat de regatul feudal maghiar, organi- 
zîndu-1 ca «Banat al Severinului». Chiar dacă am admite că iniţial An¬ 
tim s-a stabilit la Severin, totuşi, peste cîţiva ani, cînd Severinul a fost 
ocupat de unguri, el a trebuit să-şi părăsească această reşedinţă. Apoi, 
din moment ce mitropolitul Danii! al Vidinului a găsit adăpost în Ţara 
Românească înainte de 1372, tocmai din pricina ocupării oraşului său de 
către unguri, iar SfîntuPNicodim a părăsit mînăstirea Vodiţa (situată la 

cîţiva km de Severin) din aceeaşi cauză, atunci este limpede că scaunul 
noii mitropolii n-a putut rămâne la Severin. Probabil tot din pricină că 
n-a fost aici reşedinţa vlădicească a lui Antim unele actb patriarhale 
numeau noua Mitropolie «a Ungrovlahiei de către Severin», Iar dacă în 
unele acte interne de la Mircea cel Bătrîn apare «ca Mitropolie de Seve¬ 
rin», prin acest nume trebuie să înţelegem «ţara», «ţinutul» sau «regiu¬ 
nea» Severin, nicidecum-cetatea. S-ar putea ca mitropolitul Antim să’se fi 
stabilit la Cîmpulung, la biserica zidită acolo de Basarab întemeietorul, 
în care au fost înmormântaţi el şi fiul său Nicolae Alexandru, în care 
presupunem că şi-au avut reşedinţa mitropolitul Iachint şi prezumtivii 
săi înaintaşi. Deci, după mutarea acestuia la Argeş, în locul său, la Câmpu¬ 
lung, va fi rămas Antim. Socotim, totuşi, mai acceptabilă ipoteza că 
reşedinţa Mitropoliei a fost la Rîmnic, căci aşa s-ar putea explica de ce 
pomelnicul Episcopiei de Rîmnic începe cu Basarab I şi.de ce a primit, 
mai tîrziu, denumirea de «Episcopia Rîmnicului Noului Severin». Ne-am 
exprimat în altă pante părerea că dacă centrul cnezatului lui Farcaş din 
1247 era la Rîmnic, atunci implicit era acolo .şi un episcop. Deci, stabi¬ 
lirea sediului Mitropoliei Severinului la Rîmnic apare ca o continuare 
firească a unei organizaţii bisericeşti mai vechi, în frunte cu un ierarh. 

Mitropolitul Hariton. Bătrînul mitropolit Iachint, lăsat de patriarh 
şi de sinodul său să păstorească la Argeş, n-a mai trăit mult. în august 
1372 avem un nou act sinodal, prin care era numit ca mitropolit al Un¬ 
grovlahiei Hariton, egumenul mînăstirii Cutlumuş din Muntele Athos, 
de care am pomenit mai sus, deşi ne-am fi aşteptat să-i urmeze Antim 
de la Severin. înseamnă că Iachint a murit în prima jumătate a anului 
1372 şi va fi fost îngropat, după datină şi rînduială, lîngă biserica mitro¬ 
politana de la Argeş, în care slujise. 

Cine era noul mitropolit Hariton ? Grec de neam, înainte de a 
ajunge în scaunul mitropolitan al Ungrovlahiei, fusese egumen al mî¬ 
năstirii Cutlumuş şl protos, adică întîistătător sau conducător al mă¬ 
năstirilor din Muntele Athos. în această îndoită calitate, a venit în Ţara 
Românească în timpul domniei lui Vlaicu Vodă, pentru ca să-l roage 
să termine mînăstirea Cutlumuş, cu toate clădirile trebuitoare : biserică, 
trapezărie, chilii, ziduri înconjurătoare — în forma unei cetăţi — etc. 
Domnul muntean a acceptat rugămintea lui Hariton, suportînd cheltu¬ 
ielile în legătură cu ridicarea atîtor clădiri, mai ales că temelia mînăs¬ 
tirii a fost pusă de tatăl său, Nicolae Alexandru Basarab. Din pricina 
acestei purtări de grijă a domnilor munteni faţă de mînăstirea. Cutlumuş, 
ea a fost cunoscută şi sub numele de «Lavra Ţării Româneşti». în sep- 

tembrie 1369, cînd Vlaicu Vodă da Cutlumuşului «scrisoarea ctitori- 
cească» de care am pomenit mai sus, se vorbea şi de rugămintea ce i-a 
făcut, de a înlocui viaţa de obşte (chinovicească) pe care a impus-o în 
mînăstirea sa, cu viaţa idioritmică, pentru că monahii români de acolo 
o «rabdă cu greu». Egumenul s-a învoit cu mare greutate, numai după 
ce s-a reîntors la Athos şi s-a sfătuit cu ceilalţi vieţuitori. Din această 
pricină, numărul monahilor români de la Cutlumuş s-a înmulţit, fapt 
care «a speriat pe romei» (greci). De aceea, domnul îi asigura, prin scri¬ 
soarea de care vorbim, că nu vor avea nici o tulburare din partea ro¬ 
mânilor. 

Datorită legăturilor sale cu Ţara Românească, dar şi grijii pe care 
o purta mînăstirii Cutlumuş, ctitoria celor doi domni români, Hariton 
a devenit o personalitate bine cunoscută la noi, — el însuşi spune în 
testamentul său că a venit în Ţara Românească de şapte ori—, fapt care 
a dus la numirea sa în scaunul mitropolitan în 1372, după moartea lui 
Iachint, fiind astfel preferat lui Antim Critopol, mai tînăr şi de curînd 
numit pentru Severin. Actul său de numire din august 1372, păstrat în 
slavoneşte, arăta că datorită aleselor sale însuşiri «a fost hirotonit mi¬ 
tropolit pentru o parte a Ungrovlahiei, anume peste acea jumătate pe 
care o ţinuse chir Iachint», cealaltă rămînînd lui Antim. Noului ales i 
se da puterea să aşeze citeţi şi să hirotonească diaconi, preoţi şi chiar 
episcopi, să aşeze egumeni la mînăstiri şi să tîrnosească biserici. în con¬ 
tinuare, se arăta ca i s-a dat locul scaunului Amasiei, în sinodul patri¬ 
arhal din Constantinopol (ulterior acordat Severinului, cum am arătat 
mai sus). în continuare, actul preciza că mitropolitul Daniil al Vidinu- 
lui, refugiat la noi — din pricina ocupării temporare a Vidinului de 
către regatul feudal maghiar şi a propagandei catolice de acolo —, va 
avea dreptul să slujească cele ale arhieriei în oricare din cele două 
mitropolii muntene, urmînd ca mitropolitul respectiv să-i dea cele ne¬ 
cesare pentru trai, cît va socoti de cuviinţă. Aşezarea lui Daniil al Vi¬ 
dinului la noi însemna o adevărată triplare a Mitropoliei Ungrovlahiei, 
pentru îngrijirea duhovnicească a credincioşilor români şi pentru a face 
faţă acţiunilor misionare catolice, desfăşurate mai ales în părţile Seve¬ 
rinului, învecinate cu regatul feudal maghiar, într-un «post scriptum», 
scris de însuşi Hariton, pe actul său de numire, ruga pe aceia care vor 
urma după el în scaunul mitropolitan «să fie ctitori ai mînăstirii Cutlu¬ 
muş». Se vede deci şi de aci grija deosebită pe care o purta acestei mî¬ 
năstiri. 

Hirotonit desigur Ia Constantinopol, noul mitropolit a venit în Ţara 
Românească, la scaunul său de la Argeş. Alte ştiri despre el avem 



începuturile mitropoliei ungrovlahiei 


253 


abia din 1378, cînd sg pare că era din nou la Muntele Athos pentru o 
cercetare în legătură cu o moară. în acelaşi an, îşi făcea cel de-al trei¬ 
lea testament, în care arăta toate strădaniile sale pentru ridicarea mă¬ 
năstirii Cutlumuş. între altele, amintea că a fost de şapte ori la Vlaicu 
Vodă şi la soţia sa, doamna Ana, care l-au ajutat cu toate cele necesare. 
Neavînd nici o avere, hotăra ca mantia şi «veşmintele de schimb» să fie 
Yîndute pentru răscumpărarea celor robiţi de turci. Este interesant că 
atît cu prilejul cercetării amintite mai sus, cît şi în testament, semna şi 
ca «protos al Muntelui Athos», ceea ce înseamnă că şi-a păstrat în con¬ 
tinuare şi această demnitate. Prin 1380, participa la şedinţele sinodului 
patriarhal din Constantinopol. Toate acestea ne fac să credem că în 
cursul păstoririi sale, conducerea treburilor bisericeşti de la noi a ră¬ 
mas mai mult în sarcina lui Antim, iar Hariton a stat mai mult la Athos, 
mai ales la Cutlumuş, de care era aşa de mult legat sufleteşte. 

A mai păstorit puţin timp, căci în mai 1381, Mitropolia Ungrovla- 
hiei era reprezentată la sinodul patriarhal numai de Antim Critopol, 
semn că fusese ales în locul lui Hariton, care probabil a murit pe la 
începutul aceluiaşi an. 

Antim, mitropolit al Ungrovlahiei. Am arătat mai sus împifejurările 
în care a ajuns Antim mitropolit peste o parte a Ţării Româneşti, în 
1370. Ca mitropolit de Severin, a participat în anii 1379—1380, la şedin¬ 
ţele sinodului patriarhal din Constantinopol. Se cade să amintim: că în 
cursul păstoririi sale la Severin şi-a desfăşurat activitatea — în acea 
parte a ţării noastre — Sfîntul Nicodim de la Tismana, despre care vom 
vorbi cu alt prilej. Probabil în timp ce era mitropolit de Severin, a dă¬ 
ruit mănăstirii Tismana —: prin 1380 — o bederniţă şi un epitrahil, păs¬ 
trate azi în tezaurul acestui sfînt lăcaş. Din mai 1381 pînă în august 
1383, semnătura sa apare în mai multe acte ale sinodului patriarhal, ca 
mitropolit al Ungrovlahiei. în septembrie 1382, este întîlnit în actele 
sinodului cu titlul onorific de locţiitor al scaunului mitropolitan din Ni- 
comidia (în nord-vestul Asiei Mici), ocupînd locul al şaptelea între mem¬ 
brii sinodului patriarhal. 

Mitropolitul Antim a purtat corespondenţă ou vestitul patriarh bul¬ 
gar Eftimie al Tîrnovei (1375—1393), Printre altele, patriarhul Eftimie îi 
scria să nu îngăduie sub nici un motiv căsătoriile a treia şi a patra, iar 
pe cea de-a doua numai cu darea unui canon. îi amintea apoi şi despre 
«neorînduielile vremii de acum şi tulburările ce ne-au cuprins pe noi 
aci, ca şi pe voi, acolo». E vreo aluzie la erezia bogomililor, care pare 
să se fi extins din Bulgaria şi la nordul Dunării ? Sau e vorba de încer- 

cările de expansiune ale regatului feudal maghiar în sudul Dunării şi 
în Ţara Românească ? Este greu de precizat. 

G Evanghelie grecească ce l-a aparţinut, scrisă pe pergament, în 
secolul XII, se află azi printre manuscrisele Universităţii'din Bologna. 

O altă ştire interesantă asupra mitropolitului Antim datează de prin 
anii 1388—-1389. în acest timp, fiind probabil Ia Constantinopol, a fost 
lovit de o boală grea. Crezînd că nu va mai scăpa cu viaţă, a lăsat ar- 
hieria şi a îmbrăcat marea schimă monahală, sub numele de Timotei. 
însănătoşindu-se şi fiind în deplinătatea puterilor fizice şi intelectuale, 
sinodul patriarhal, în şedinţa sa din 15 februarie 1389, i-a îngăduit «să 
aibă arhieria ca şi mai înainte», deşi era împotriva, can, 2 al sinodului 
din, 879 de la Constantinopol. în acelaşi an, este amintit în actele si¬ 
nodului patriarhal (de pildă, în iulie semna împreună cu «celălalt al 
Ungrovlahiei, Atanasie»}. 

La 8 ianuarie 1392, apare -— alături de «mitropolitul Severinului 
Atanasie» — ca martor, în fruntea divanului domnesc, intr-un hrisov 
dat de Mircea cel Bătrîn pentru mînăstirea Cozia. Probabil tot el a în- 
tîmpinat, împreună cu Mircea cel Bătrîn, moaştele Sfintei Muceniţe Fi- 
lofteiă, aşezate, se pare, în biserica Mitropoliei de Argeş : (azi se păs¬ 
trează în paraclisul bisericii lui Neagoe Basarab de la Argeş). Originară 
din Pamfilia, în Asia Mică, moaştele Sfintei Filofteia aU fost aduse'mai 
întîi'la Tîrnovo, sub ţarul Iohiţă, iar după căderea acesteia sub turci 
(1393), duse la Vidin. De aci au trebuit să pribegească din acelaşi motiv 
(după 1396), fiind aduse la Argeş. Viaţa Sfintei Filofteia a scris-o Efti- 
mie, ultimul patriarh de Tîrnovo. 

Se pare că mitropolitul Antim a păstorit şi în primii ani ai secolu¬ 
lui XV şi că el este acel «prea sfinţit mitropolit al Ungrovlahiei, prea 
cinstit şi exarh a toată Ungaria şi al Plaiurilor» — fără să i se dea nu¬ 
mele — căruia'îi scria patriâfhul ecumenic Matei I (1397—1410), în 
mai 1401, rugîndu-I să primească în eparhia sa pe preotul moldovean 
Isidor, hirotonit de Iosif al Moldovei, pe atunci nerecuhoscut de : Patri¬ 
arhia ecumenică (mitropolitul muntean îl oprise pentru aceasta de la slu¬ 
jirea celor sfinte).- Argumentele lui N. Dobrescu pentru identificarea 
acelui mitropolit cu Antim ni se pâr convingătoare. Ierarhul nenumit 
în actul patriarhal din 1401 se dovedeşte că susţine cauza Patriarhiei 
în conflictul ced avea cu Moldova, 1 deci era vorba de un om devotat ei, 
care nu putea fi decît Antim. Apoi, însăşi nenumîrea sa în actul res¬ 
pectiv pledează pentru identificarea sa cu Antim, căci fiind mitropolit 
de peste 30 de ani, numele său era bine curîoscut; chiar şi la Constan- 

ţinopol, în-cî't nu era necesar să-i fie trecut numele într-o scrisoare. îşi 
va fi sfîrşit zilele după 1401, fiind îngropat undeva în jurul vechii Mi¬ 
tropolii de la Argeş. Păcat că din 1402—1403 încetează principalul nostru 
izvor documentar : actele sinodului patriarhal, cuprinse în colecţia Acta 
Patriarchatus Constantinopoliiani. 

Mitropolitul Atanasie al Severinului. La Mitropolia Severinului, 
Antim a avut un urmaş cu numele Atanasie. Era tot grec de neam, tri¬ 
mis de Patriarhie. Din lipsa izvoarelor documentare, nu putem şti ce 
însărcinări a avut înainte de a fi ridicat la această cinstire şi cînd şi-a 
început păstoria. S-ar putea să fi început în 1381 sau curînd după această 
dată, cînd Antim a fost trecut la Argeş, căci atît Patriarhia, cît şi dom¬ 
nul ţării erau interesaţi în stăvilirea acţiunii prozelitiste catolice. Pen¬ 
tru prima dată este amintit în noiembrie 1387, în actele Patriarhiei. La 
şedinţele sinodului patriarhal, este întîlnit pentru întîia oară, în iulie 
1389, semnînd ca «celălalt al Ungrovlahiei, Atanasie». înseamnă că 
pînă la acea dată a participat la sinod numai Antim, iar Atanasie va 
fi rămas în ţară pentru conducerea treburilor bisericeşti. După 1389, 
este menţionat la sinod aproape numai el, ceea ce înseamnă că Antim, 
fiind acum bătrîn şi bolnav, va fi trimis la sinod pe Atanasie ca să re¬ 
prezinte întreaga Mitropolie a Ungrovlahiei. Numai aşa s-ar putea ex¬ 
plica trecerea lui Atanasie în pomelnicul Mitropoliei Ungrovlahiei, în¬ 
dată după Antim. La 8 ianuarie 1392, apare în actul lui Mircea cel Bă¬ 
trîn, pentru Cozia. în actele sinodale, este întîlnit pînă prin anii 1402— 
1403, semnînd, fie ca «smeritul mitropolit al Ungrovlahiei», fie ca «al 
Ungrovlahiei despre Severin», fie, în sfîrşit, ca «al părţii Ungrovlahiei 
dinspre Severin», în această vreme a îndeplinit unul din cele mai nefaste 
roluri, alăturîndu-se duşmanilor patriarhului Matei I, între care cel mai 
însemnat era mitropolitul Macarie al Ancyrei. Atanasie a refuzat orice 
supunere faţă de patriarh şi de împăratul Manuil II Paleologul (1391— 
1425). Faptul că nu mai este pomenit după 1403, l-a făcut pe cercetătorul 
francez V. Laurent să susţină că ori s-a stins din viaţă, ori a fost caterisit 
pentru purtarea sa, ori — dacă s-a mai bucurat de protecţia lui Mircea 
cel Bătrîn — s-a reîntors la scaunul său în Ţara Românească. Atitudinea 
sa faţă de patriarhul ecumenic este un indiciu în plus că el n-a fost 
trecut în scaunul mitropolitan de la Argeş după moartea lui Antim. 
Documentar, după Atanasie nu întîlnim un alt mitropolit de Severin. 

In orice caz, în 1412 mitropolitul de atunci iscălea : «Eftimie, din 
mila lui Dumnezeu arhiepiscop şi mitropolit a toată Ungrovlahia», semn 
ca exista o singură mitropolie. Prin urmare, desfiinţarea Mitropoliei de 
Severin s-a petrecut între anii 1403—1412. 

Concluzii: Din cele expuse, rezultă că actul recunoaşterii 
Mitropoliei Ungrovlahiei din 1359 a avut urmări favorabile asupra 
vieţii bisericeşti din Ţara Românească. în 1370 s-a ajuns la înfiinţa¬ 
rea unei noi mitropolii, pentru teritoriile din partea de apus a ţârii. 
Deşi titularii acestor două scaune mitropolitane erau greci de neam, 
ei s-au arătat cu multă înţelegere faţă de păstoriţii lor români, de- 
săvîrşind organizarea bisericească pe care au găsit-o aici. Prin înfi¬ 
inţarea mitropoliilor şi prin vlădicii greci veniţi la noi, s-au întărit 
şi mai mult legăturile de veacuri pe care le aveam cu Patriarhia din 
Constahtinopol. 

Am arătat în alt loc că şi înainte de «descălecarea» lui Dragoş în 
Moldova şi apoi de «întemeierea» statului feudal propriu-zis, existau 
aici unele formaţiuni politice locale. Intrucît tătarii treceau adeseori în 
Transilvania şi Ungaria, după pradă şi după robi, regii maghiari au fost 
nevoiţi să întreprindă mai multe expediţii împotriva lor. Cea mai în¬ 
semnată a avut loc în anul 1343, sub regele Ludovic cel Mare (1342— 
1382), cînd tătarii au fost înfrînţi şi siliţi să se retragă peste Nistru, în 
cîmpiile din nordul Mării Negre şi în Crimeea. în 1352 sau 1353, în frun¬ 
tea teritoriilor de la răsărit de Carpaţi, a ajuns voievodul român Dragoş 
din Maramureş, care şi-a stabilit reşedinţa la Baia, domnind vreo doi 
ani. I-a. urmat fiul său Sas , tot cu o domnie scurtă, de patru ani. în 1359, 
a urmat fiul acestuia Bale sau Bal iţă. Dar în acelaşi an, a trecut din Cu- 
hea Maramureşului în Moldova voievodul Bogdan, însoţit de fiii, rudele 
şi apropiaţii săi. El a silit prin luptă pe fiii lui Sas să părăsească ţara, 
apoi -— ajutat «de unii locuitori ai Moldovei — a respins mai multe 
atacuri ale regelui Ungariei, care voia să reaşeze pe Bale. : în felul 
acesta, Bogdan a izbutit să întemeieze statul independent Moldova. Şi 
dacă întemeierea Ţării Româneşti s-a datorat reunirii diferitelor'‘for¬ 
maţiuni politice dintre Dunăre şi Carpaţi, sub un conducător local — 
fie voievodul de la Cîmpulung, fie cel de la Argeş întemeierea Mol¬ 
dovei s-a făcut prin reunirea diferitelor formaţiuni politice preexistente 
între Carpaţi, Nistru şi Mare, de către un conducător venit de peste 
munţi. Cu alte : cuvinte, în Moldova este vorba de o descălecare — întîi- 
a lui Dragoş, apoi a lui Bogdan, amîndoi veniţi din Maramureş —, în 
timp ce în Muntenia întemeietorul era un conducător local. 

Lui Bogdan i-a urmat în scaun fiul său Laţcu Vodă (c. 1365—c. 1375), 
care a întins hotarele ţării spre nord.- El a întreţinut relaţii de bună ve- 

cinătate cu Polonia, îngăduind, în acest scop, activitatea călugărilor ca¬ 
tolici în Moldova. A înfiinţat chiar şi o episcopie catolică la Şiret, în 
anul 1370. El a fost determinat să facă acest lucru din interese politice, 
trăind într-o perioadă de ofensivă a catolicismului, fiind deci nevoit să 
facă unele concesiuni celor două state catolice învecinate, Polonia şi 
Ungaria, reunite în 1370 sub aceeaşi conducere a regelui Ludovic cel 
Mafe al Ungariei (1342—1382). 

Primul episcop a fost Andrei Jastrzebiec din Cracovia, hirotonit în 
anul următor, care a stat mai mult în Polonia (în 1388 a fost mutat ca 
episcop la Vilna, In Lituania), urmat de loan Sartorius ( + 1394) şi Şte¬ 
fan Martini-Zajaczek ( + 1412), care se pare că nici n-au venit la noi, 
ci au rămas în Polonia. 

între,anii 1375—1391 a domnit Petru Muşat, care a stabilit scaunul 
domnesc la Suceava, deşăvîrşind organizarea politică-administrativă a 
statului său. 

Viaţa bisericească în noul stat Moldova. Istoriografia noastră 
de pînu acum susţinea că sub Bogdan I şi Laţcu n-a existat o organizare 
bisericească ortodoxă. Teza este inacceptabilă. Din moment ce-Bogdan 1 
a ridicat biserica Sfîntul Nicolae din Rădăuţi, o construcţie monumen¬ 
tală pe atunci; cu prispă arhierească în altar (iar tradiţia îi atribuie şi 
schitul Bogdăneşti, lingă fosta capitală Baia), nu putem concepe că el 
n-a avut lingă sine o faţă bisericească mai-înaltă, adică un vlădică sau 
arhiereu, care să slujească la Curte, să hirotonească preoţi, să sfin¬ 
ţească biserici, intr-un cuvînt, să îndrume viaţa bisericească din noul 
stat independent Moldova, aşa cum avea contemporanul său Nicolae 
Alexandru Basarab la Argeş. De asemenea, nu putem admite ca Laţcu 
Vodă-'Să fi acceptat înfiinţarea unei episcopii catolice la Şiret,- pentru 
puţinii credincioşi catolici din ţara sa, iar pentru credincioşii ortodocşi’, 
care formau majoritatea covîrşitoare a populaţiei, să • nu fi avut nici 
un ierarh, mai ales că soţia sa Ana şi fiica sa Anastasia au fost bune 
ortodoxe, lucru de care se plîngea si papa Urban V în 1372. Deci, ca şi 
în cazul Ţării Româneşti, odată cu statul moldovean unitar, a apărut şi 
o organizare bisericească unitară, în frunte cu un singur ierarh, la înce¬ 
put, poate eu titlul de episcop, apoi de mitropolit. Presupunem — ca şi Di- 
mitrie Dan şi alţi istorici -— că primii ierarhi ortodocşi din statul inde¬ 
pendent Moldova şi-au avut reşedinţa la Rădăuţi, avînd drept catedrală 
mitropolitană biserica cu hramul Sfîntul Nicolae, ctitoria lui Bogdan I 
(unii istorici cred că şi scaunul domnesc al lui Bogdan a fost tot la 
Rădăuţi). Gînd facem această afirmaţie,, ne- gîndim ia faptul că, în a 

doua jumătate a secolului al XV-lea şi la începutul celui următor, scau¬ 
nul vlădicesc de Ia Rădăuţi era cunoscut în documentele interne şi sub 
numele de «Mitropolie», deşi cirmuitorului i se spunea episcop. Deci, 
se acorda scaunului de acolo un titlu onorific, pe care îl avusese, de 
drept, "cu un secol şi mai bine în urmă. Apoi, faptul că «domnii moldo- 
veni din secolul XIV (cu excepţia lui Petru I) au fost îngropaţi în biserică 
Sf. Nicoiae. vine tot în sprijinul tezei că la Rădăuţi a fost iniţial scaunul 
mitropolitan, şi’ poate — la un moment dat însuşi scaunul domnesc, 
în sfîrşit, uh VPomelnic (ăf) sfintei Mitropolii Rădăuţului şi sfintei mă¬ 
năstiri»; copiat în 1780, după un exemplar mai vechi (publicat de prof. 

P. Rezuş), înşiră pe domnii moldoveni în'cepînd cu Bogdan I, iar între 
vlădici, sînt înşiraţi, pînă la loanichie al Rădăuţilor (primul atestat do¬ 
cumentar, în"1472), alţi opt vlădici. Aceştia erau : Nicoiae, Ştefan) Iosif, 
Meletie, Lavrentie, Grigorie, Savă şi Ghelasie. Cum pentru secolele XVI— 
XVIII numele şi succesiunea ierarhilor sînt absolut exacte, n-avem mo¬ 
tive să punem la îndoială existenţa primilor opt ierarhi din'Pomelnicul 
în cauză. Poate după. numele primului vlădică — Nicoiae — catedrala 
din Rădăuţi, zidită" în timpul său şi al lui Bogdan I, a primit hramul Sim¬ 
ţul Ierarh Nicoiae din "Mira Lichiei. Presupunem de asemenea că, îri 
timpul iui "Petru Muşăt, scaunul mitropolitan s-a mutat de la Rădăuţi la 
Suceava, unde era acum" şi reşedinţa domnească. 

Conflictul Moldovei cu Patriarhia ecumenică. Acestui domn i 
se datorează nu numai mutarea scaunului, mitropolitan de la Rădăuţi 
la Suceava, ci şi primele încercări de a obţine recunoaşterea mitropoliei 
din ; ţara sa de către'Patriarhia ecumenică. Pentru a înţelege mai bine 
această problemă, este necesar să facem o scurtă incursiune âp .-istoria, ,, 
Bisericii. Ortodoxe din Halicinl învecinat. .în . 1349 cnezatele ruseşti de 
Halicr şi Lvov au ajuns în : stăpînireapregelui Cazirnir cel. Maje al Po¬ 
loniei; (( 333 — 1370 ), iar în 1352 hotarele Poloniei s-au. extins pînă la 
mar gipile-" «Moldovei - de nord. Pentru -credincioşii ortodocşi ucrainieni: din- - 
Halici, se crease un scaun episcopal încă de la începutul secolului XIR 
sub Jurisdicţia Mitropoliei de 'Kiev. Prin 1303—1305 episcopia a- fost ..ri¬ 
dicată la treapta,-de mitropolie, -fiindu-i supuse cîteva eparhii ruseşti, în 
l320,eravdiîi nou episcopie, supusa Kievului r în 1344 iarăşi mitropolie, " 
iar în (347 era pusă ; sub jurisdicţia Kievului, pentru a> treia oară,- ca 
episcopie. După cucerirea Ţării Hali-ciului de către poloni, regele Cazi- 
mir ă cerut patriarhului ecumenic Pilotei, in 1370 , să ridice pe episcopul 
Aritonie ăf Haliciului' la treapta de mitropolit, ameninţînd că în cazul 
untii f'ăspiins negativ, va silii pe toţi credincioşii ortodocşi ucrainieni 

din regatul lui să treacă la catolicism. Prin aceasta, regele polon 
urmărea să rupă legăturile supuşilor săi ortodocşi din Ţara Haliciului 
(Galiţia) cu scaunul mitropolitan din Kiev şi Moscova şi, indirect, să 
înlăture pretenţiile ducilor lituanieni şi ale cnejilor ruşi asupra Ţării 
Haliciului. în faţa ameninţării regelui polon, patriarhul şi sinodul său 
au acceptat, în mai 1371, reînfiinţarea Mitropoliei de Halici — pentru 
a treia oară — cu patru eparhii sufragane din ţinuturile Haliciului. în 
actul de numire al mitropolitului Antonie, patriarhul şi sinodul îi pu¬ 
neau în vedere să se adreseze mitropolitului Ungrovlahiei, «ca acolo, 
împreună cu el, să se facă alegerile şi hirotoniile». înseamnă că Patri¬ 
arhia se temea de o împotrivire a ierarhilor ruşi la reînfiinţarea Mitro¬ 
poliei de Halici şi mai ales la hirotonia de episcopi sufragani. 

Trebuie reţinut şi faptul că pînă prin secolele XIII—XIV exista o 
numeroasă populaţie românească în părţile Haliciului, cu o organizare 
politică şi bisericească independentă. în 1353 întîlnim un episcop cu 
numele Chirii Românul în oraşul Przemysl. Dată fiind situaţia Bisericii 
Ortodoxe din Polonia învecinată, mai ales după 1371, trebuie să admi¬ 
tem că primii ierarhi moldoveni, probabil Nicolae şi Ştefan — trecuţi 
în Pomelnicul de care a fost vorba — au fost hirotoniţi de episcopul de 
Halici, devenit în 1371 mitropolit, asistat de unul sau doi ierarhi din 
eparhiile învecinate. 

Pînă de curînd se admitea în istoriografia noastră că domnitorul 
Petru Muşat s-a adresat mitropolitului Antonie al Haliciului, cu rugă- 
mintea de a-i hirotoni doi episcopi aleşi de el, pe Iosif, ca episcop de 
Cetatea Albă (’AcnupoxaaTpov) şi pe Meletie în altă parte, — după unii 
pentru Rădăuţi, după alţii pentru Roman. îndată după aceasta, 
domnul moldovean s-ar fi adresat Patriarhiei din Constantinopol, ce- 
rînd recunoaşterea celor doi ierarhi, a lui Iosif ca mitropolit al Moldo¬ 
vei cu scaunul la Suceava şi a lui Meletie ca episcop, dar a fost refuzat, 
âjungîndu-se la un conflict cu Patriarhia, care a durat pînă în 1401. Teza 
este acceptabilă numai în parte, cum vom arăta mai jos. 

Bizantinologul francez Vitalien Laurent a emis o nouă ipoteză şi 
anume că Mitropolia Moldovei a fost înfiinţată între anii 1381—1386, 
deci în timpul domniei lui Petru Muşat, direct de Patriarhia Ecumenică, 
în scopul împiedicării acţiunii prozelitiste catolice în Moldova, fără ca 
domnul ţării să fie consultat (se baza pe faptul că în septembrie 1386, 
Mitropolia Moldovei era pomenită, alături de a Vidinului). Teza sa este 
inacceptabilă, căci nu putem admite că un domn ca Petru Muşat să fi 
rămas pasiv în problemele organizării bisericeşti şi să i se înfiinţeze 
o mitropolie direct de Patriarhia ecumenică, desigur cu scopul nemăr- 

turisit ca aceasta să-şi întindă autoritatea asupra Bisericii din Moldova 
şi să-i împiedice orice încercare spre autocefalie (într-un act patriarhal 
din 1355, se prevedea chiar, ca pe viitor, să nu mai numească mitropo- 
liţi dintre clericii locali, ci această cinste să fie rezervată «numai pen¬ 
tru clerul ridicat şi binecuvîntat de Dumnezeu din slăvită cetate a Con- 
stantinopolului»). 

Coroborînd felurite surse documentare care ne stau la îndemînă cu 
conjecturile logice pe care le-am enunţat mai sus, putem conchide că 
Petru Muşat a fost acela care a ridicat pe ierarhul de la curtea sa dom¬ 
nească, Iosif, hirotonit de Antonie al Halieiului, la treapta de mitropolit; 
cu scaunul la Suceava, situaţie la care era pe deplin îndreptăţită ţara 
sa independentă. Presupunem că este identic cu acel Iosif, fost episcop 
la Rădăuţi, consemnat în locul al treilea în Pomelnicul amintit mai sus. 
în dorinţa de a legaliza situaţia Bisericii din ţara sa şi a întîistătătoru- 
lui ei, Petru Muşat a cerut Patriarhiei Ecumenice recunoaşterea noii in¬ 
stituţii create în ţara sa, care, aşa cum am arătat, exista cu mult înainte, 
într-o altă formă. Probabil la Rădăuţi a rămas de acum înainte o simplă 
episcopie, cu un număr redus de parohii (la sfîrşitul secolului XV avea 
doar 50), ca o compensaţie pentru mutarea scaunului mitropolitan la 
Suceava. Pe seama acestui scaun de Rădăuţi va fi fost hirotonit Meletie, 
tot de către mitropolitul Antonie al Halieiului. 

Nu putem şti cu certitudine cînd a adresat Petru Muşat cererea sa 
Patriarhiei. Presupunem că prin anii 1381—1386. Tot în această perioadă 
a fost ctitorită biserica Mirăuţi din Suceava care, pentru aproape un 
veac şi jumătate, a slujit drept catedrală mitropolitană. Deci, nu este 
vorba de «întemeierea» sau «înfiinţarea» unei mitropolii, cum credea 
V. Laurent, ci de recunoaşterea ei canonică din partea Patriarhiei ecu¬ 
menice din Constantinopol — suprema autoritate bisericească în Biserica 
Ortodoxă — aşa cum se întîmplase în 1359 cu Mitropolia Uilgrovlahiei 
şi în 1371 cu Mitropolia Halieiului. 

Patriarhul Nil, care păstorea pe atunci (1380—1388) a refuzat însă 
recunoaşterea celor doi vlădici hirotoniţi la Halici. Cauza refuzului pa¬ 
triarhal credem că a fost atît originea românească a celor doi ierarhi, 
dar mai ales teama că noua mitropolie moldoveană urmărea —- prin 
ierarhii ei români — o completă «autocefalie» sau «independenţă» faţa 
de Patriarhie. Dar patriarhul, nu numai că a refuzat recunoaşterea celor 
doi vlădici moldoveni, ci a mers mai departe, hirotonind ca mitropolit 
al Moldovei pe un grec cu numele Teodosie. 

Aceeaşi atitudine potrivnică faţă de Biserica şi domnul Moldovei 
au adoptat şi patriarhii următori: Antonie IV (1389—1390 şi 1391 —- 

1397) şi Malarie (1390—1391), refuzînd recunoaşterea vlădicilor de neam 
român hirotoniţi la Halici. în schimb, cînd s-a prezentat grecul Teodo- 
sie în Moldova, să-şi ia scaunul mitropolitan în primire, — se pare că 
numai în 1391 —, i s-a răspuns că ţara are mitropolit,;, fiind nevoit să 
se reîntoarcă (de îndată» la Constantinopol, fără să mai aibă pretenţia 
de a reveni în scaunul de mitropolit al Moldovei. 

Patriarhul Antonie a interpretat retragerea acestuia ca o slăbiciune 
personală, fapt pentru care a designat, în 1392, ca mitropolit al Moldo¬ 
vei, pe un alt grec, leremia, pe care l-a şi trimis să-şi ia scaunul în pri¬ 
mire. Deci, Patriarhia căuta să-şi impună cu orice preţ omul ei de' în¬ 
credere,, aşa cum avea şi în Ţara Românească, cu atît mai mult cu cît 
la-Halici, după moartea mitropolitului Antonie (1-391), a fost ales în 
scaunul mitropolitan episcopul Ioan de Luţc, sprijinit de Vfadislav la- 
gello, regele Poloniei, împotriva voinţei Patriarhiei, care voia să im¬ 
pună pe mitropolitul grec Mihail al Betleemului. 

. , Acest nou act arbitrar al patriarhului a nemulţumit şi mai mult pe 
moldoveni, care au izgonit pe mitropolitul leremia. Fireşte, nici Patriar¬ 
hia nu putea îngădui o asemenea jignire adusă unui mitropolit . ales şi 
trimis de > ea. Drept pedeapsă, patriarhul ecumenic, prin. mitropolitul 
leremia, a aruncat anatema asupra tuturor locuitorilor Moldovei : 
domn, vlădici, boieri, preoţi şi credincioşi. Venirea în ţară a lui Iere- 
■ mia şi aruncarea anatemei asupra ţării s-â petrecut înainte de 1393, deci 
în timpul domniei lui Roman Muşat (1391—1394), pentru că în martie 
1393, leremia participa Ia lucrările sinodului patriarhal din Constanti¬ 
nopol, semnînd ca" «smeritul mitropolit' al Mavrovlahiei», Sub aceeaşi 
semnătură apare şi la alte şedinţe ale sinodului pairi ar băl. intre anii 
1393—1394. în 1393, căzînd (aratul bulgar de la Tîrnovo sub turci, Pa¬ 
triarhia de acolo a fost desfiinţată şi ultimul patriarh, Eftimie, trimis 
in exil. Biserica bulgară a ajuns atunci sub jurisdicţia' Patriar¬ 
hiei din Constantinopol, care a trimis . la Tîrnovo — ca locţiitor 
de mitropolit — tocmai pe acest leremia, dîndu-i îngăduinţa 
«de a săvîrşi acolo toate, cîte se cuvin arhieriei», dar fără ca să-aibă 
dreptul de înscăunare. Cu aceasta,, misiunea lui în Moldova se poate 
socoti încheiată. . -V t - 

îu urma acestor fapte, legăturile dintre Patriarhia de Constanti¬ 
nopol şi Moldova s-au rupt pentru cîţiva ani. După urcarea pe scaunul 
domnesc al celui de-al treilea Muşatin, Ştefan (1394—1399), s-au făcut 
încercări şi dintr-o parte şi din alta pentru stingerea neînţelegerilor 
dintre Moldova şi Patriarhia ecumenică. în primăvara anului 1395,"Ştefan 

Muşat a trimis ia Constantinopol o solie, în frunte cu protopopul Petru, 
cu daruri şi scrisori către patriarh, rugîndu-1 să ridice .blestemul aruncat 
cu cîţiva ani mai înainte şi să. recunoască pe Iosif şi pe Meletie. ca ie¬ 
rarhi canonici în Moldova. Scrisorile voievodului nu .ni s-au păstrat. 
Cunoaştem numai patru scrisori ale patriarhului Antonie, din mai 1395, 
adresate către domnitorul «Rusovlahiei» (Vlahia de lingă Rusia), proto¬ 
popului Petru, clerului şi credincioşilor din Moldova,, iar ultima, celor 
doi vlădici. Patriarhul refuza, în .termeni categorici, recunoaşterea celor 
doi ierarhi moldoveni, pe care îi îndruma să se prezinte la Constantino¬ 
pol, spre a fi judecaţi -de sinodul patriarhal. în acelaşi timp, protopopul 
Petru a fost numit — împotriva voinţei sale, după cum recunoştea însuşi 
patriarhul — ca «dichiu», adică împuternicit sau reprezentant- al său 
la conducerea treburilor mitropoliei, fixîndu-i aproape aceleaşi atribuţii 
ca şi unui episcop, cu excepţia hirotoniilor, pe care urmau să le facă 
arhiereii vecini. Domnitorul, clerul şi poporul erau sfătuiţi să alunge 
din ţară pe mitropolitul Iosif şi pe episcopul Meletie. s 

Se înţelege că scrisorile şi ameninţările patriarhului au rămas fără 
urmări, iar protopopul .Petru nici nu şi-a luat în primire slujba la care-1 
îndatorase patriarhul împotriva voinţei sale. 

în aceste frămîntări, în septembrie 1395, s-a ivit o nouă încercare de 
aplanare a neînţelegerii, pornită de data aceasta chiar din partea pa¬ 
triarhului ecumenic. Acesta, în înţelegere cu împăratul-Bizanţului Ma- 
nuil II Paleologul (1391—1425), a trimis pe mitropolitul de Melitene «în 
părţile Valahiei» (el? xa tyjS BXaXia?, probabil în Ţara Românească), 
ca să pună în rînduială cele ce i-a spus patriarhul «prin viu .grai, cum şi 
cele cuprinse în scrisorile către domnii de acolo». El urma şă plece apoi 
«în părţile Mavrovlahiei (ei? xa (isp7j -rîjc HappopXaXta?), unde, cu cîtva 
timp înainte, iscîndu-se o pricină din partea unor episcopi, s-a aruncat 
asupra lor afurisenia». Patriarhul îi poruncea mitropolitului să. nu facă 
nimic în privinţa ierarhilor, dar cu privire la credincioşi, îi dădea dez¬ 
legare «să facă cum va socoti mai potrivit, păzind însă şi. rînduiala 
canonică, deoarece numai aşa vor dobîndi întărire măsurile pe care le 
va lua». - \. 

Bizantinologul francez Vitalien Laurent socoteşte că acest mitro¬ 
polit a ridicat anatema aruncată asupra clerului şi a poporului, măsură 
aprobată şi de sinodul patriarhal. Acest lucru rezultă dintr-o scrisoare 
adresată în mai 1401 de patriarhul Matei, mitropolitului Ungrovlahiei (în 
;acel timp păstorea Antim Critopol). Scrisoarea respectivă a fost pri¬ 
cinuită de plîngerea pe care o făcuse un preot din Moldova,, anume Isi- 
dor, împotriva mitropolitului Ungrovlahiei care-1 oprise de la , săvîrşi- 

rea celor sfinte, întrucît era hirotonit de Iosif al Moldovei, aflat sub 
anatemă. Patriarhul cu sinodul său au cercetat cazul preotului Isidor, 
hotărînd că poate săvîrşi cele ale preoţiei, chiar dacă a fost hirotonit de 
Iosif, căci «deşi acesta este sub învinuire, nu este însă fără har sfin¬ 
ţilor, aşa incit să-i fie oprite hirotoniile». în aceeaşi scrisoare se relata 
că preoţii şi credincioşii au fost scoşi de sub anatemă de către sinodul 
patriarhal, excepţie făcînd boierii şi cei doi vlădici. Desigur, n-a obţinut 
nici el rezultatele aşteptate din moment ce, în ianuarie 1397, patriarhul 
a trimis ca «dichiu şi exarh» (s£apXos) în părţile Haliciului pe mitropo¬ 
litul Mihail al Betleemului, care mai fusese acolo prin anii 1393—1394 
(în cazul episcopului Ioan de Luţc, pe care regele Vladislav voia să-l 
pună mitropolit, la Halici împotriva voinţei patriarhului, ceea ce a şi 
făcut în 1398). Acest Mihail avea şi misiunea de a încerca o împăcare a 
lucrurilor în Biserica Moldovei. 

Cu toate îndrumările date, se vede că nici misiunea acestuia n-a 
dus la o împăcare în sensul dorit de. Patriarhie, adică de a pune stă- 
pînire pe Biserica moldovenească. 

între timp, se pare că a intervenit pe lîngă patriarh şi mitropolitul 
Ciprian al Kievului, în vederea stingerii neînţelegerii dintre Patriarhie 
şi Moldova, lucru ce rezultă dintr-o scrisoare pe care i-a adresat-p pa¬ 
triarhul Antonie, în ianuarie 1397. 

Stingerea neînţelegerilor s-a făcut cîţiva ani mai tîrziu, după 
moartea lui Antonie IV (-)- 1397), şi urcarea pe . scaunul patriarhicese 
din Constantinopol a lui Matei T. (1397- -1410), precum şi după ocuparea 
scaunului de domn al Moldovei de către Alexandru cel Bun (1400-^1432). 

Recunoaşterea Mitropoliei Moldovei de către Patriarhia ecumenică. 

Pasul făcut spre împăcare prin ridicarea anatemei aruncate asupra cle¬ 
rului şi poporului, în 1395, a fost urmat de un alt pas, hotărîtor, pe care 
l-a făcut noul domnitor al Moldovei, Alexandru cel Bun. Situaţia nu 
mai putea să dureze, căci nici moldovenii nu erau liniştiţi, ştiindu-se 
sub anatemă şi în neînţelegere cu cea mai înaltă autoritate biseri¬ 
cească a Răsăritului ortodox, dar nici Patriarhia nu mai putea îngădui 
această situaţie, care putea folosi propagandei catolice, pierzînd de sub 
influenţa ei o ţară în plină dezvoltare. Aşa se explică de ce solia tri¬ 
misă de Alexandru cel Bun la Patriarhia ecumenică, prin iunie sau 
iulie 1401, cu rugămintea de a recunoaşte pe mitropolitul Iosif, a întîm- 
pinat acum toată înţelegerea. Delegaţia, formată din «boieri şi iero¬ 
monahi», a înmînat patriarhului şi Sfîntului Sinod mai multe scrisori 
«şi au răspuns şi prin viu grai» tuturor întrebărilor cu privire la Iosif, 
la locul său de origine şi la hirotonia sa. Scrisorile trimise din Moldova 

nu ni s-au păstrat. Cunoaştem însă, în parte, cuprinsul ăcestor-â, lin 
«cartea patriarhală» (gramata) înmînată soliei moldovene Şi din scri¬ 
soarea adresată de patriarh lui Alexandru cel Bun, am în două cu data 
de 26 iulie 1401. Aceste două acte aveau un cuprins asemănător, ex- 
punînd pe scurt situaţia din Biserica Moldovei. Din gramata patriar¬ 
hală — care este actul de recunoaştere al noii mitropolii, dar mai ales 
al întîistătătorului ei — rezultă că solii moldoveni au relatat că vlă¬ 
dica Iosif «n-a venit de altundeva, precum ziceau unii, pe cînd a fost 
hirotonit şi trimis în ţară acel Ieremia, ci este localnic (toiuoio?) şi 
rudă cu domnii ţării». Se arată apoi că a fost trimis de ei toţi la mitro¬ 
politul Haliciului, «care luase voie sinodicească a hirotoni episcopi în 
episcopiile Rusiei Mici». Se menţiona, de asemenea, că Iosif «a fost hi¬ 
rotonit de al Haliciului, încă de Ia început, ca drept episcop în Moldo- 
vlahia şi nu în altă parte». Reiese din aceste cuvinte ca losif n-a fost 
episcop de Cetatea Albă, cum s-a susţinut în vechea istoriografie, ci a, 
fost hirotonit direct pentru Moldova, probabil pentru Rădăuţi, cum am 
spus mai sus, mai ales că pe atunci Cetatea Albă aparţinea genovezi- 
lor, fiind locuită de o seamă. de alte neamuri străine, potrivnice Orto¬ 
doxiei. 

Întrucît unii dintre membrii sinodului «aveau mare îndoială» ca 
«nu cumva lucrul să fie într-alt chip», s-a hotărît să fie trimişi în Mol¬ 
dova doi delegaţi: ieromonahul Grigorie.Ţarhblac şi diaconul Manuil 
Arhon, care să facă o cercetare în legătură cu validitatea hirotoniei mi¬ 
tropolitului Iosif. 

Nu se cunosc amănunte cu privire la modul în care şi-au îndeplinit 
misiunea în Moldova cei doi trimişi patriarhali. Desfăşurarea ulterioară 
a faptelor arată că ei s-au convins că tot ceea ce relatase solia moldo- 
veană la Constantinopol corespundea adevărului. 

Drept aceea, au prezentat un raport patriarhului, prin care pro¬ 
puneau ridicarea interdicţiei rostite mai înainte împotriva lui Iosif şi 
recunoaşterea sa ea mitropolit al Moldovei. Raportul lor va fi fost pus 
în discuţia sinodului pe la sfîrşitul anului 1401 sau începutul anului 
1402. Doi membri ai sinodului s-au pronunţat în favoarea lui Iosif, iar 
alţi doi — partizani ai lui Ieremia — s-au opus. Patriarhul Matei a 
recunoscut însă pe Iosif ca mitropolit al Moldovei. Decizia sa a fost 
contestată de Ieremia ca necanonică. Se pare că aceasta a fost una din 
acuzele pe care le-au adus patriarhului adversarii săi, care au izbutit 
să-l înlăture pentru un timp din scaun, dar în cele din urmă a fost rein¬ 
tegrat. Mitropolitul Ieremia este înţîlnit în acte prin 1407-—1408, făcînd 

mereu demersuri pentru recunoaşterea Sa ca mitropolit canonic al 
Moldovei. 

Faptul că în ultimele scrisori patriarhale nu se mai amintea de 
episcopul Meletie, ne duce la presupunerea că el murise între timp. Cu 
aceasta s-a încheiat dureroasa dezbinare care dăinuia de atîţia ani între 
Moldova şi Patriarhia ecumenică. 

Aducerea moaştelor Sfîntului Ioan cel Nou la Suceava. Potrivit 
unei puternice tradiţii, reşedinţa primului mitropolit al Moldovei a fost 
la mînăstirea Mirăuţi. din Suceava, ctitoria lui Petru Muşat, situată în 
apropierea curţii domneşti. Acest lucru îl consemnează şi Misail Călu¬ 
gărul, în interpolarea făcută la Letopiseţul lui Grigore Ureche. 

Spre a consfinţi şi mai mult caracterul de scaun domnesc şi mitro¬ 
politan al oraşului Suceava, în anul 1402, la îndemnul mitropolitului 
Iosif, Alexandru cel Bun a adus aici, de la Cetatea Albă, moaştele 
Sfîntului Ioan cel Nou. Acesta fusese .negustor grec în oraşul Trebi- 
zonda, în Asia Mică şi suferise moarte de martir în Cetatea Albă, în 
jurul anului. 1330, pentru că nu voise să se lepede de credinţa creştină, 
aşa cum îl îndemnau tătarii, stăpînitorii de atunci ai oraşului. Pe cînd 
alaiul cu moaştele sale se apropia de Iaşi, domnitorul, mitropolitul, 
boierii, o mulţime de preoţi şi credincioşi i-au ieşit întru întîmpinare la 
locul numit «Poiana Vlădieăi», însoţindu-1 apoi pînă la Suceava. Acolo, 
moaştele au fost aşezate în biserica Mirăuţilor, Cu acest prilej, ieromo¬ 
nahul Gri'gorie Ţamblac — rămas la Curtea lui Alexandru cel Bun — 
a rostit o frumoasă cuvîntare despre viaţa şi patimile Sfîntului mucenic 
Ioan, noul ocrotitor al ţării şi al Bisericii moldoveneşti. Această Viaţă 
a Sfîntului Ioan cel Nou, scrisă în limba slavă, s-a "păstrat între cuvîn- 
tările lui Grigorie Ţamblac, fiind prima operă originală cunoscută în 
Moldova. ' 

• ' Alte ştiri despre mitropolitul Iosif. Lipsa documentelor istorice nu 
he îngăduie să stabilim pînă în ce an a păstorit mitropolitul Iosif în 
scaunul său de la Suceava. De altfel este amintit în prea puţine docu¬ 
mente interne. . 

în calitatea sa de - întîistătător al Bisericii moldoveneşti, avînd re¬ 
şedinţa în capitala ţării, mitropolitul a ajuns curînd sfetnic-domnesc. 
Astfel, e amintit în sfatul domnesc din 2 iulie 1398, deci înainte de a 
fi fost recunoscut de Patriarhie. Poate chiar în primii ani.de domnie, 
Alexandru cel Bun dăruia Mitropoliei moşia numită «Poiana Vlădieăi», 
unde s-a ieşit întru întîmpinarea moaştelor Sfîntului Ioan cel Nou (azi 
satul Vlădiceni, corn. Buciumi, lîngă Iaşi). La 7 ianuarie 1403, Alexan¬ 
dru cel Bun făcea o nouă danie Mitropoliei şi anume satele Avereşti pe 

Suceava şi Hărcica (sau Hreaţca) de lingă Suceava, «pentru sănătatea 
jioastră şi, pentru sufletele celor de. mai-nainte sflnt răposaţilor domni» 

; (sătul Avereştii-a fost întărit apoi şi de fiul său Ştefan Voievod, la 11 
aprilie 1434). La 7 ianuarie 1407, mitropolitul da «popii chir Dometian» 

. mănăstirile Neamţ şi Bistriţa — numite «ale vlădiciei mele» — «ca să 
fie .nedespărţite una'de alta». Prin acelaşi act, egumenul Dometian pri¬ 
mea dreptul de a-şi alege singur urmaşul în egumenie dintre călugării 
celor două mînăsliri. 

. • Mitropolitul Iosif este pomenit pentru ultima dată intr-un hrisov 
• din 16 septembrie 1408, prin care Alexandru cel Bun dăruia două sate 
«bisericii Sfintei. Vineri care-i în tîrgul'Romanului» vLeucusăuţi şi Dra- 
gomireşti, pe Moldova. Actul era scris în Suceava «în faţa preasfinţitului 
mitropolit Iosif». Alte ştiri despre el nu avem. Dat fiind faptul că prin 
anii- 1416—1418' se găsea în Constahtinopol un nou mitropolit al Mol¬ 
dovei, care cerea recunoaşterea în scaunul mitropolitan de lă Suceava, 
putem presupune că. vlădica IosiL şi-a sfîrşit zilele prin anul 1415. 

El este pomenit şi în documentele de mai tîrziu, cum este hrisovul 
lui Ştefan al II-lea din 6 iunie 1446, prin care dăruia, mănăstirii Neamţ «o 
mănăstire ia Boiştea, unde a fost chilia vlădicăi Iosif şi unde sînt călu¬ 
găriţe». Mitropolitul Iosif va fi vieţuit un timp la această mănăstire şi 
s-ar putea sa se fi retras’către sfîrşitul vieţii aici, în schimnicie, Desi- 
; gur, a fost înmormîntat fie lîngă biserica Mirăuţi din Suceava, fie la 
una din mînăstirile «vlădicei. sale» (Neamţ, Bistriţa sau Boiştea). 

Concluzii. Din cele expuse, se desprinde.că în secolul ai XIV- 
lea existau în Moldova slujitori ortodocşi (protopopi, preoţi, călugări, 
călugăriţe), cu lăcaşuri de cult, care, în mod firesc, trebuia să aibă 
şi ierarhi. 

Iosif, primul mitropolit cunoscut în Biserica Moldovei era un pă- 
mîntean, «rudă» cu domnii ţării, desigur călugărit şi pregătit într-o 
mănăstire moldovenească. Lupta stăruitoare dusă de domn, de cler şi 
credincioşi cu Patriarhia ecumenică pentru recunoaşterea unui mitro¬ 
polit din propriul lor neam a fost încununată de izbîndă. Curajul mol¬ 
dovenilor de a izgoni un mitropolit grec trimis de Patriarhie şi de a se 
împotrivi hotărîrilor sinodului patriarhal dezvăluie o maturitate, o ex¬ 
perienţă bisericească pe care au dobîndit-o într-un timp mai înde¬ 
lungat. Avem deci toate motivele să presupunem existenţa din timpuri 
mai îndepărtate a unei vieţi bisericeşti organizate. 

Mutropoîitul Iosif, primul întîistătător al Bisericii Ortodoxe româ¬ 
neşti din Moldova, rămîne o mare personalitate bisericească, vred¬ 
nică de pomenire. 

VIAŢA BISERICEASCA 
A ROMÂNILOR DIN TRANSILVANIA 
ÎN SECOLELE XIV—XV ŞI ÎNCEPUTUL SECOLULUI XVI 


După ocuparea treptată a Transilvaniei de către regatul feudal ma¬ 
ghiar, a început o largă acţiune de organizare a Bisericii catolice de aici 
şi — paralel cu ea — o acţiune de prigonire a Bisericii Ortodoxe româ¬ 
neşti, patronată de papi şi de regii Ungariei. încă din primele decenii 
ale secolului al Xl-lea, s-au înfiinţat două episcopii latine, puse sub ju¬ 
risdicţia Arhiepiscopiei de Calocea, una la Biharea, mutată în 1092 la 
Oradea, alta la Tăşnad, mutată în curînd la Cluj, iar în 1092 la Alba 
lulia. Odată cu acestea, s-au înfiinţat şi cîteva mînăstiri catolice (Sînjob, 
Igriş, Cîrţa, Cluj ş.a.). In 1191 s-a înfiinţat o prepozitură la Sibiu, pentru 
saşii colonizaţi în Ardeal, supusă direct Arhiepiscopiei de Esztergom. 

în acelaşi timp, regii Ungariei, de cele mai multe ori instigaţi de 
papi, au luat felurite măsuri de asuprire a Bisericii Ortodoxe. De pildă, 
în 1232, papa Grigorie IX (1227—1241} a trimis în Ungaria, ca «legat apos¬ 
tolic», pe episcopul Iacob Prenestin, ca să îndemne pe rege să conver¬ 
tească sau să nimicească pe «schismaticii» din regatul său.' La 23 fe¬ 
bruarie 1234, el a obţinut de la principele de coroană Bela (viitorul rege 
Bela IV) un jurămînt, prin care se obliga să nimicească pe «falşii creştini» 
din ţara sa şi să-i aducă sub ascultarea Bisericii romane. Către şfîrşitul 
anului 1234, acelaşi papă informa pe principele de coroană Bela de exis¬ 
tenţa acelor «pseudoepiscopi» schismatici, care atrăgeau chiar şi pe unii 
dintre credincioşii catolici aşezaţi pe teritoriul Episcopiei cumanilor. 

Măsuri şi mai aspre s-au luat în timpul regelui Ladislau IV Cuma¬ 
nul (1272—1290) cînd papa Nicolae III (1277—1280) a trimis ca «legat 
apostolic» în Ungaria pe episcopul Filip de Fermo, cu misiunea de a-1 
sili pe rege să alunge din ţară pe eretici şi schismatici. 

Un sinod al prelaţilor catolici întrunit la Buda în 1279, în cap. 120 
al decretelor sale, intitulat «Despre preoţii schismatici» (De sacerdoti- 
bus schismaticis), preciza că acestora «nu le este îngăduit să-şi ţină cult 
dumnezeiesc, să-şi zidească capele sau alte case sfinte, iar credincioşilor 
nu le este îngăduit să ia parte la un astfel de cult dumnezeiesc sau să 
intre în astfel de capele ; la nevoie să se aplice forţa împotriva acestor 
preoţi». Hoţărîriie sinodului trebuiau să fie copiate în decurs de două 
luni şi afişate’în toate bisericile catedrale din ţară. 

Dar toate măsurile preconizate n-au dus la nici un rezultat. Dovadă 
este faptul că în 1290, papa Nicolae IV (1288—1292) cerea ajutor pentru 
legatul Benvenuto, episcop de Engubin, trimis împotriva ereticilor şi 
schismaticilor din Ungaria, nu numai de la regele maghiar, ci şi de la 
Rudolf împăratul Germaniei, Grigorie banul Slavoniei şi Roland voie¬ 
vodul Transilvaniei. Iar în 1299, papa Bonifaciu VIII (1294—1303), 
recoiiiarida arhiepiscopului de Esztergpm să folosească inchiziţia împo¬ 
trivă eretifciîor şi schismaticilor din regatul Ungariei." * 

Deosebit de activ în prigonirea Ortodoxiei s-a arătat cardinalul Gen¬ 
tili, legat apostolic în Ungaria şi Cumania, în primul deceniu aT seco¬ 
lului ăTXIV-lea. Papa loan XXII (1316 1334) a adresat mai muite scrisori' 

regelui 3 sau unor cîrmuitori politici şi bisericeşti din. Ungaria : şi ’.Tfan- -f 
silvania, cu- felurite îndrumări privitoare Ta lupta lor: anliorlodoxă. în • 
acelaşi timp, a sprijinit activitatea prozelitistă -a celor două ordine că¬ 
lugăreşti care lucrau în-Transilvania : predicatorii (dominicanii) şi mi--,.' 
norţţii, (franciscanii). Dar tot el recomanda episcopilor catolici din Ungă- . 
ria şă trateze cu blîndeţe pe cei convertiţi,la catolicism, şi să nii pre¬ 
tindă dijme pentru ca t să nu-i piardă. : ,. . ' .: 

. Măsuri,energice împotriva Bisericii Ortodoxe s-au luat mai ales sub 
regele Ludovic de Anjou (1342-1382). Astfel, în. 1366, poruncea nobililor . 
din .comitatele Cuvin ..şi, Garaş, ca*.să prindă pe toţi «preoţii slavi sau, 
schjişma,ţici>>, ş| ;să-i. ducă înaintea comitelui Benedict Heem, care urma. ; 
să primească;, ordine cum să procedeze cu ei. La 5 decembrie 1428„ re- , 
gelg Şigismund de. Luxemburg .aLUngariei (1387—1437) —,1a stăruinţele ... 
călugărilor franciscani — a luat măsuri împotriva .locuitorilor ortodocşi 
din, districtele. .Caransebeş) Mehadia şi Haţeg. Se. preciza, că nimeni în . 
acele ţinuturi nu putea, să deţină nici o proprietate, nici .cu. d.rept de , 
nobil, nici cu drept de cneaz, deCît «dacă va fi cu adevărat catolic şi 
va urma acea credinţă,,pe care o crede. şi. o mărturiseşte Biserica ro,- 
mană».,Se prevedea pedeapsa confiscării moşiilor nobililor şi cnejilor 
care ar îndrăzni să adăpostească preoţi ortodocşi în districtele amintite. . 

Se interzicea apoi nobililor, cnejilor şi chiar ţăranilor de aici să-şi bo¬ 
teze copiii prin preoţi ortodocşi. 

Pe lingă aceste măsuri care urmăreau distrugerea. Ortodoxiei, s-au 
luat măsuri pentru intensificarea acţiunii de distrugere a husiţilor. Astfel, 
papa Eugeniu IV (1431-1447) a autorizat pe minoriţi — în 1433 — să ex¬ 
termine credinţa «eretică» din Banatul Severinului şi Ţara Haţegului, 
dîndu-le dreptul să boteze, să ridice biserici şi mînăstiri şi să acorde 
indulgenţe. , : 

în 1436 a .fost trimis împotriva husiţilor din Ungaria (unii din ei se 
refugiaseră şi în Transilvania) profesorul minorit Iacob de Marchia, 
care, însoţit de un grup de călugări înarmaţi, a cutreierat Transilvania 
şi Banatul. Pe lingă husiţi — pedepsiţi uneori cu moartea, — inchizito¬ 
rul a izbutit să convertească şi cîţiva «schismatici», adică români orto¬ 
docşi, desigur nobili. Se vede că acest Iacob a luat măsuri energice îm¬ 
potriva ortodocşilor şi a husiţilor, căci a fost invitat de mai mulţi epis- 
copi catolici în eparhiile lor pentru distrugerea acestora. In 1457, papa 
Calist III (1455-1458) a numit din nou pe Iacob de Marchia ca inchizitor 
penţru «ereticii» din Ungaria şi Boemia. O activitate intensă a desfăşurat 
inchizitorul loan de Capistrân, despre care vom vorbi mai încolo. 

Pînă în secolul XIV românii ortodocşi nu erau obligaţi să plătească 
dijmă Bisericii catolice, cu excepţia iobagilor de pe moşiile bisericeşti, 
care plăteau birurile iobăgeşti obişnuite stăpînilor, lor. Acest lucru re¬ 
zultă dintr-o scrisoare a papii către arhiepiscopii şi episcopii din Unga¬ 
ria, din 1328, în care le relata că românii convertiţi la credinţa catolică 
se lepădau de ea pentru că îndată după convertire erau supuşi la dijme, 
pe care nu le plăteau ca ortodocşi. Dar, din acest secol, ierarhia catolică ' 
începe să pretindă dijme şi de la români. Acest abuz al ierarhiei catolice 
a fost unul din motivele care ău determinat cunoscuta răscoală ţără¬ 
nească din anul 1437. în a doua jumătate a secolului XV a fost nevoie 
să-se ia măsuri Categorice pentru oprirea acestor abuzuri (legea V din 
1481 a lui Matei Corvinul, iegea II din 1495 a lui Vlâdislav TI). | 

Dar toate aceste măsuri de asuprire'a'Bisericii şria credincioşilor i 
ortodocşi n-au dus la re/u ltatul dorit. Regii înşişi, deşi. sprijineau politica » 
papală-de convertire la catolicism a ortodocşilor, n-au îndeplinit întru ! 
totul măsurile de represiune preconizate de papi, căci alungarea «schis¬ 
maticilor: din Transilvania ar fi dus la pustiirea unor-regiuni întregi, 
ceea ce nu era în interesul stăpînilor .feudali, care şi-ar fi pierdut forţa 
de muncă. Doar unii nobili şi cneji:români:din diferite părţi, ale Transil¬ 
vaniei au trecut la catolicism,-înştrăinîndu-se apoi şi de poporul din care., 
făceau parte, datorită măsurilor care s-au luat mereu ca să nu poată 

deţine proprietăţi decît aceia care mărturiseau credinţa catolică (chiar 
şi în prima jumătate a secolului al XVI-lea întîlnim răpiri de moşii de 
la (Ortodocşi, care erau date catolicilor). Acţiunea prozelitistă catolică a 
pierdut din intensitate după 152G, anul dezastrului de la Mohaci, înce- 
tînd cu totul după 1556, anul suprimării Episcopiei romano-catolice din 
Alba Iulia şi a altor aşafeăminte catolice din Transilvania. 

Ştiri despre organizarea bisericească ortodoxă. In ciuda atîtor 
măsuri represive, Biserica Ortodoxă şi-a continuat activitatea în rîndul 
credincioşilor ei, avînd biserici, mînăstiri, preoţi, protopopi, egumeni 
şi ierarhi. In secolele XIII—XV întîlnim o seamă de biserici şi mî¬ 
năstiri româneşti de piatră, dintre care, majoritatea dăinuiesc pînă azi. 
Ele sînt o dovadă neîndoielnică despre prezenţă şi continuitatea noas¬ 
tră pe aceste meleaguri, în ciuda atîtor vicisitudini. 

Este de la sine înţeles că la aceste biserici slujeau preoţi ortodocşi, 
conduşi de protopopi, iar în mînăstiri vieţuiau călugări sau călugăriţe, 
îndrumaţi de egumeni. în actele vremii, sînt întîlniţi numeroşi preoţi şi 
protopopi români, mai ales îri Ţara Haţegului, teritoriu asupra căruia 
regatul feudal maghiar şi-a extins stăpîhirea mai tîrziu şi unde s-a men¬ 
ţinut permanent o puternică organizaţie socială, politică şi bisericească 
românească, cu cneji şi protopopi români. De pildă, în inscripţia din 
1313—1314, descoperită în biserica din Streisîngeorgiu (jud. Hunedoara), 
în anul 1975, era menţionat şi numele preotului Naneş, cel mai vechi 
nume de preot cunoscut în Transilvania. La 2 iunie 1360, cu prilejul 
unui scaun de judecată al românilor din districtul Haţeg, sînt amintiţi 
12 cneji, 6 ţărani, precum şi protopopul Petru din Ostrov şi preoţii Zampa 
din Clopotiva, Dale din Densuş, Dragomir din Tuştea şi Bale din Peş- 
teana. în 1364 era pomenit preotul Miroslav din Giuleşti — Maramureş. 
Alţi preoţi de aici aveau chiar titlul de «nobili». în 1411, se judeca, tot 
în Haţeg, un proces pentru o proprietate, între protopopul Dobrotă din 
Rîu-Bârbal şi Barb, fiul lui Leel, din acelaşi sat. Iar în 1435, românii din 
Ţara Haţegului s-au răsculat împotriva castelanilor cetăţii Deva, avînd 
în frunte pe cnejii Costea, Stanciu şi preotul-cneaz Vîlcul din Ruşor, 
care au fugit apoi în Moldova. Dintr-o scrisoare a călugărului minorit 
Mihail Szekely, din 1456, aflăm că românii îşi păstrau cu sfinţenie cre¬ 
dinţa: şi obiceiurile strămoşeşti şi datorită predicilor unui protopop cu 
numele Petru din părţile Hunedoarei. în 1506, era numit ca protopop în 
Hunedoara, preotul Petru din satul Socet. 

Dîn moment ce existau protopopi ortodocşi, înseamnă că era şi o 
organizare bisericească. Trebuia să existe deci, din cele mai vechi tim- 

puri şi feţe bisericeşti mai înalte, adică episcopi, care să sfinţească lă¬ 
caşurile de închinare sau să hirotonească pe cei care urmau să slujească 
în ele. Numărul mare al bisericilor şi preoţilor transilvăneni duce în 
chip limpede spre această concluzie. 

Chiar dacă am admite că scaunul episcopal de la Dăbîca şi-a înce¬ 
tat existenţa după ce statul feudal maghiar şi-a extins stăpînirea asupra 
voievodatului lui Gelu, în secolele următoare au putut exista ierarhi 
ortodocşi în alte părţi ale Transilvaniei, care să fi avut grija duhovni¬ 
cească a credincioşilor români de aici. Existenţa lor se impune mai ales 
în aşa numitele «ţări» din diferitele părţi ale Transilvaniei, atestate do¬ 
cumentar in secolul XIII, ca a Bîrsei, Făgăraşului, Haţegului, Maramure¬ 
şului, sau în «districtele» pomenite în secolul XIV şi începutul celui 
următor : Făgăraş, cinci în Hunedoara (Hunedoara, Haţeg, Strei,, Deva 
şi Dobra), altele în Zarand, Banat, Bihor, Sătmar, Crasna, Chioar, Cluj, 
Rodna etc., la care se adaugă voievodatul Maramureşului care a su¬ 
pravieţuit, ca instituţie românească, pînă în secolul al XîV-lea, 

Se pune întrebarea : cine sfinţea atîtea biserici şi cine hirotonea 
preoţii români, cine instituia protopopii, pe care îi întîlnim în atîtea acte 
medievale ? De altfel, în voievodatul Transilvaniei, în fruntea căruia se 
aflau uneori şi voievozi de neam român, precum şi în «ţările» mai sus 
pomenite rămase mult timp în afara stăpînirii regilor feudali maghiari, 
(Maramureş, Haţeg, Făgăraş etc.), existau condiţii prielnice pentru des¬ 
făşurarea vieţii bisericeşti ortodoxe, deci şi pentru existenţa unor vlă¬ 
dici români. 

Arhiepiscopul Ghelasie. în decembrie 1978 s-a făcut o descoperire 
de mare însemnătate la mînăstirea Rîmeţ (jud. Alba) care aduce lu¬ 
mină şi în această problemă. Este vorba de o inscripţie care consemnează 
numele meşterului zugrav Mihul de la Crişul Alb, deci un autohton, apoi 
numele arhiepiscopului Ghelasie, precum şi anul 1376. Rezultă că în 
acel an, cîrmuitorul bisericesc al românilor ortodocşi transilvăneni eia 
arhiepiscopul Ghelasie, primul ierarh ortodox român cunoscut cu numele 
în teritoriile intracarpatice. înseamnă .că exista şi aici o organizare bi¬ 
sericească, la fel cu cea din teritoriile româneşti extracarpatice, în 
frunte cu un mitropolit. Desigur el nu avea recunoaşterea Patriarhiei 
ecumenice aşa cum au obţinut-o cei din Ţara Românească şi Moldova. 
Această descoperire importantă duce la concluzia că prezumtivii ie¬ 
rarhi de la Dăbîca sau cel menţionat în scrisoarea papală din 1205, au 
avut urmaşi, care şi-au stabilit reşedinţa vlădicească in alte părj,i, acolo 
unde le îngăduiau împrejurările politico-sociale. Nu ştim dacă Ghelasie 


18 — Istoria B.O.R, 

sta -la Rîmeţ sau în altă parte. S-ar putea însă ca el să fi făcut parte din 
obştea călugărilor acestei mănăstiri. 

Mînăstirea Sfîntul Mihail din Peri. Avem însă şi unele ştiri 
documentare despre existenţa unor episcopi ortodocşi în Transilvania, 
în Maramureş exista o mănăstire ortodoxă în satul Peri (azi în R.S.S. 
Ucraineană), cu hramul Sfîntul Arhanghel Mihail, ctitorită de doi fraţi 
cneji, Dragoş şi Drag, din Bedeu. Acest Dragoş este viitorul conducător 
al ţării Moldovei. După ce urmaşii lui Dragoş au fost alungaţi de 
Bogdan Vodă din Moldova (1359), nepoţii săi — Baliţă şi Drag— au 
ajuns comiţi ai Maramureşului, Ugocei şi Sătmarului şi mari proprietari 
de moşii în cîteva comitate din Ungaria de est şi Transilvania. 

Baliţă şi Drag au refăcut şi vechea ctitorie a familiei lor din Peri, 
înzestrînd-o cu trei sate şi alte proprietăţi. în primăvara anului 1391, 
Drag a plecat la Cohstantinopol, dueîna o scrisoare semnată şi de fratele 
său, prin care cereau ca mînăstirea ctitorită de ei să fie declarată sta- 
vropighie patriarhală. La 13 august 1391, patriarhul Antonie IV (1389— 
1390 şi 1391—1397) a emis un tomos, prin care declara mînăstirea stavro- 
pighie, atîrnînd deci direct de patriarh. Pe egumenul Pahomie l-a în¬ 
vestit cu titlul de exarh patriarhal, avînd unele atribuţii rezervate epis- 
copilor : să înveţe pe preoţi şi credincioşi, să judece procesele biseri¬ 
ceşti, să sfinţească biserici. Excepţie făceau numai hirotoniile, care de¬ 
sigur erau săvîrşite de «arhiereii locali», pomeniţi în actul patriarhal 
din 1391. Jurisdicţia egumenului-exarh din Peri se întindea peste mai 
multe ţinuturi din nordul Transilvaniei: Maramureş, Ugocea, Bereg, Să¬ 
laj, Ciceu, Unguraş şi Almaşul bihorean. Tot atunci, patriarhul Antonie 
a hotărît ca ieromonahul Simion să fie mutat în scaunul de mitropolit 
al Haliciului, cu drepturi de exarh peste acel ţinut, iar după moartea 
lui, cei doi fraţi — ctitori erau împuterniciţi să aleagă un alt cîrmuitor 
al Bisericii de. acolo. în felul acesta, Patriarhia ecumenică a dobîndit 
dreptul de patronat asupra unor mase de credincioşi români. Stavropi- 
ghia patriarhală din Peri a îndeplinit apoi un rol însemnat în viaţa re¬ 
ligioasă şi culturală a românilor transilvăneni. 

Se pune întrebarea : cine sînt «arhiereii locali» pe care-i aminteşte 
tomosul patriarhal din anul 1391 ? La prima vedere,, am fi înclinaţi să 
credem că e vorba de mitropolitul de Halici sau de unul. din cei patru 
sufragani ai săi, între care, mai apropiat era cel din Przemysl (în 1353 
eia episcop aici un Chirii Românul). Este adevărat că Maramureşul era 
situat în apropierea Haliciului, cel mai însemnat centru bisericesc orto¬ 
dox din jur. Dar mînăstirea din Peri era mult mai apropiată de Transil- 

vania, cu drumuri' mai accesibile decît înspre Halici (unde trebuia să 
se treacă peste Carpaţi). Ne-am exprimat şi în alt 16c părerea ca la Dă- 
bîca, centrul stăpînirii lui Gelu, unde s-au descoperit’ ruinele unor bi¬ 
serici de prin secolele IX ; —XI, a existat un episcop ortodox:, trimis de 
Patriarhia din Constantinopol, date fiind'legaturile lui Gelu cu'Bizan¬ 
ţul. Mai tîrziu, în 1205, intr-o scrisoare a papii Inocenţiu III se făcea 
amintire de o episcopie ortodoxă «pe moşiile fiilor cneazului Bîlea», -— 
poate îh părţile Hunedoarei —, iar în 1376 era pomenit arhiepiscopul 
Ghelaşie în inscripţia de la Rîmeţ. Iată deci âtitea mărturii din care re¬ 
zultă că în ţinuturile de dincoace de Tisa. locuite de români, existau 
ierarhi ortodocşi, încă din secolele X—XI, iar «arhiereii locali» de care 
aminteşte actul patriarhal din 1391 păstoreau în Transilvania. 

' Două informaţii istorice din secolul al’XV-lea, privitoare la mî- 
năstirea Sfîntul Mihail, constituie pentru noi alte mărturii în sprijinul 
acestei teze. Astfel, în 1456—1458 era egumen al mîriăstirii Sîmion Săîă- 
janul, în timpul căruia cetăţenii şi coloniştii din Cîmpulung (pe Tisa) 
răpeau din păşunile, pădurilepogoarele şi fîneţele mînăstirii Peri şi ale 
altor mînăstiri învecinate. La plîngerea egumenului, corniţele Maramu¬ 
reşului i-a obligat să le restituie şi să'plătească o amendă de 100 de 
mărci de Buda. Numele 1 egumenului, Simio'n SălăjanUl, îi arată Originea 
transilvană, ceea ce dovedeşte că mînăstirea gravita spre Transilvania 
şi n'u spre Halici. 

în ultimul deceniu al secolului al XV-lea, episcopul rutean Ioân de 
la Muncac’i încerca să limiteze cît mai mult drepturile de exarh ale egu¬ 
menului Ilârie din Peri, care s-a plîns regelui Vladislav II al Unga¬ 
riei (1490—1516). La procesul'judecat la Buda, înaintea regelui, pentru 
stabilirea jurisdicţiei egumenului-exarh şi pentru dijmele încasate de 
ia credincioşi,"egumenul Ilârie a cîştigat procesul, la care episcopul Ioan 
.nici nu s-a prezentat. La 14 mai 1494, regele Vladislav da un hrisov e- 
gumenului Ilârie, prin care-i confirma privilegiile din 1391, cu condiţia 
ca atlt el, cît şi, urmaşii lui, să dea cinstea cuvenită episcopului de Mun¬ 
ca ci, «iar arhiepiscopului din Transilvania, celui de acum şi celor. vii- ; 
lori,, să-i dea supunerea şi ascultarea cuvenită, : ca unor superiori ai săi». 
Putem conchide, că dacă în 1494 «superiorul» egumenului din Peri era 
«arhiepiscopul Transilvaniei», «arhiereii locali» din 1391 erau, tot de aici. 

Ioan de Caffa. Abia în a doua jumătate a secolului al XV-lea sîfît 
atestaţi documentar alţi ierarhi ortodocşi în Transilvania. Primul dintre 
aceştia a Tos t Ioan, stabilit"îri oraşul Hunedoara, înainte de anul 1;45‘6V 
Acesta era din Caffa (azi Feodosîa lîngă Chere'i, în Crimeea), pledat’ de 

acolo, fie pentru că oraşul respectiv era stăpînit de genovezii catolici, 
fie din pricina primejdiei tătare sau turceşti. Probabil a fost numit epis¬ 
cop (sau mitropolit) al românilor transilvăneni cu ajutorul Iui Iancu de 
Hunedoara, stăpînul cetăţii de aici. Pînă în ianuarie 1456, vlădica Ioan 
îşi cîştigase casă în Hunedoara, avînd şi alte bunuri materiale, şi făcea vi¬ 
zite canonice în satele româneşti din părţile de sud ale Transilvaniei. 
Probabil biserica românească cu hramul Sfîntul Nicolae, ridicată pe la 
mijlocul secolului al XV-lea, îi slujea drept catedrală vlădicească. 

Dar tocmai în acest timp îşi desfăşura activitatea în Transilvania 
inchizitorul Ioan Capistran. Acesta a fost chemat de Iancu de Hune¬ 
doara şi de arhiepiscopul catolic maghiar în Ungaria, încă din 1453, 
pentru ca să predice o cruciadă împotriva turcilor. Trecînd în Transil¬ 
vania, a fost neplăcut impresionat de mulţimea românilor «pădureţi şi 
schismatici». A trecut prin mai multe sate de pe cursul inferior al Mu¬ 
reşului, obligînd, sub grele ameninţări, pe toţi catolicii, nobili şi dre¬ 
gători, precum şi pe episcopii din Oradea şi Alba Iulia, să ardă biseri¬ 
cile româneşti de pe moşiile lor şi să alunge pe preoţii români care nu 
voiau să primească botezul catolic. Dispoziţiile lui au rămas fără rezul¬ 
tat, căci dintr-o însemnare a călugărilor minoriţi reiese că «românii se 
puteau converti foarte greu, fiindcă pseudopreoţii lor îi dăscăleau în- 
tr-una cu rătăcirile lor, iar aceştia, la rîndul lor, luau învăţătură de la 
prea răul şi vicleanul vlădică Ioan de Caffa, pseudoepiscop cu autoritate 
supremă în popor». 

Prin «pseudopreoţi» şi «pseudoepiscopi» desigur trebuie să înţele¬ 
gem pe preoţii ortodocşi şi pe vlădica Ioan. în timp ce era într-o vizi¬ 
tă canonică în părţile Devei, Şoimuşului şi Lipovei (ultimele două în 
jud. Arad, pe malul drept şi, respectiv, stîng al Mureşului), în ianuarie 
1456, vlădica Ioan a fost prins din ordinul lui Ioan de Capistran şi trimis 
la Timişoara, la Iancu de Hunedoara. Aici a fost închis, iar în februarie 
a fost dus de către Capistran la Pesta. Peste cîteva zile însă, minoritul 
Moise Szâkely atrăgea atenţia lui Capistran că orice încercare de con¬ 
vertire a preoţilor români este zadarnică. El acuza de acest insucces pe 
protopopul Petru, care, prin predici însufleţite, îndemna pe preoţii ro¬ 
mâni să-şi păstreze credinţa ortodoxă. în ce priveşte convertirea cre¬ 
dincioşilor, arăta că aceasta nu se putea face decît după expulzarea pre¬ 
oţilor ortodocşi şi dacă li s-ar făgădui românilor scutiri de dări şi de 
dijme. 

Dar toată lucrarea inchizitorială desfăşurată de Capistran a rămas 
zadarnică, pentru că acesta a murit în octombrie acelaşi an (Iancu de 
Hunedoara murise în august, răpus de ciumă, ca şi inchizitorul). Se pare 

că Biserica ortodoxă a intrat de îndată în toate drepturile sale, căci la 
30 noiembrie 1456, Ladislau Huniade, fiul lui Iancu, a permis credin¬ 
cioşilor ortodocşi din Hunedoara să-şi refacă biserica, arsă odată cu 
casa episcopului Ioan, de către «cruciaţii)) lui Capistran, în aprilie 1456. 

Se pune întrebarea : acest Ioan de Caffa era un ierarh canonic al 
românilor transilvăneni, sau era un «pribeag)) venit din Caffa, aşa cum 
îl socotesc mulţi istorici români ? Părereâ noastră este că după ce a 
păstorit în Caffa Crimeii, s-a refugiat în Transilvania, unde a ajuns 
cîrmuitorul sufletesc al românilor de aici. Credem că numirea lui la Hu¬ 
nedoara s-a făcut cu încuviinţarea lui Iancu, stăpinul cetăţii (în i453 
se terminaseră tocmai lucrările de reamenajare a cetăţii). N-ar fi exclus 
să fi stat şi în mînăstirea Prislop, ctitoria ucenicilor Sfîntului Nicodim, 
situată la 15—20 km de Hunedoara. 

Arestarea sa din porunca aceluiaşi Iancu de Hunedoara se pare că 
se datora unor împrejurări momentane : el avea nevoie de sprijinul lui 
Capistran în predicarea cruciadei împotriva turcilor, mai ales că în 
1454 începuse campania antiotomană în Serbia, terminată cu strălucita 
victorie pe care a repurtat-o asupra lui Mahomed II, la Belgrad, în iulie 
1456. O scrisoare din 10 februarie 1456 a lui Mihail Szekely către Ioan 
Capistran stă mărturie că Iancu de Hunedoara luase aceste măsuri îm¬ 
potriva conştiinţei sale. Numitul călugăr îi scria că numai după lungi 
stăruinţe din partea sa şi a castelanului Lipovei, au putut obţine ordinul 
prin care poruncea prinderea preoţilor hirotoniţi de vlădica Ioan pe mo¬ 
şiile lui Iancu, catehizarea şi rebotezarea lor în ritul apusean. Acelaşi 
procedeu va fi fost folosit şi în cazul arestării lui Ioan. 

Presupunem că el nu a fost episcop, ci «mitropolitul)) sau «arhiepis¬ 
copul» românilor ortodocşi (în actele medievale mitropoliţii români a- 
par sub denumirea de episcopi), aşa cum a fost şi Ghelasie cel din 1376. 

Ştiri despre alţi vlădici. în 1479 apare un nou ierarh pentru orto¬ 
docşii din Transilvania : Ioanichie . Numele său, sub forma «Iowannychik 
metropolitanus Nandoralbensis», apare într-o diplomă, dată de regele 
Matei Corvinul, la 20 martie 1479. Prin această diplomă, dată la rugă¬ 
mintea lui Ioanichie, regele scutea pentru totdeauna pe preoţii ortodocşi 
români din Maramureş de orice dări către stat, precizîndu-se că ei erau 
«supuşi pomenitului mitropolit». S-au purtat multe discuţii în vechea 
noastră istoriografie asupra acestui mitropolit. Istoricii uniţi (A. Bunea, 
Z. Pîclişanu ş.a.) susţineau că este vorba de un mitropolit Ioanichie din 
Belgradul Serbiei (Nandor Alba), care ar fi avut jurisdicţia şi asupra 

credincioşilor români din Maramureş. .Mulţi istorici, ortodocşi (Nic. Po¬ 
pea, T. V. Păcăţian, V. Mangra ş.a.), urmîud pe.Petru. Maior, susţin,că 
dintr-o greşeală a cancelariei s-a scris.Nandor Albenşis în loc de Alba 
Tulionsis, deci mitropolitul Ioanichie şi-ar fi avut reşedinţa în Alba Iu- 
lia. Teza este inacceptabilă, căci n-a existat pe atunci o mitropolie ro¬ 
mânească la Alba Iulia, lucru ce nu l-ar fi îngăduit nici episcopul cato¬ 
lic de acolo. Alţi istorici ortodocşi (Şt. Meţeş, Şt. Lupşa ş.a.) socotesc că 
Ioanichie ar fi fost s.îrb de neam, .refugiat din pricina .expansiunii tur¬ 
ceşti undeva în Maramureş, cu reşedinţa probabil la Peri, avînd juris¬ 
dicţie peste sîrbii din Ungaria, dar şi peste românii din Maramureş. Teza 
istoricilor din urmă- de asemenea trebuie privită cu rezerve.. Ne-am 
putea însă întreba dacă nu este vorba de un Ioanichie Nandorensis, 
adică de Nandru (Nandor), sat situat la 10—-12 km de Hunedoara. 

în legătură cu această scutire de dări acordată preoţilor maramu¬ 
reşeni, notăm că prin legea 3 din 15 iulie' 1481, Matei Corvinul a scutit 
pe toţi ortodocşii, fără nici o deosebire, de dijma catolică. în 1480, a 
ameninţat chiar pe papa cu trecerea Ungariei la Ortodoxie. Pe de altă 
parte, în timpul sau, însăşi acţiunea prozelitistă catolică a slăbit mult 
din intensitate. 

Mitropolia ortodoxă română la Feleac. Pînă nu de mult, în istorio¬ 
grafia noastră bisericească se fixase opinia că înainte de anul 1488 se 
stabilise în Feleac un «episcop grec» cu numele Marcu, care cumpărase 
.o casă şi alte bunuri imobile (grădină, fineţe, ogoare) de la preotul Va- 
sile, căruia i-a înfiiat fiul, pe Danciu, pe care l-a hirotonit, diacon şi 
preot, iar în cele din urmă, l-a călugărit şi l-a hirotonit arhiereu, urmîn- 
du-i în scaun sub numele de Daniil. 

în mai multe studii, prof. Ştefan Lupşa de la Sibiu a formulat o nouă 
ipoteză, în sensul că Mitropolia Severinului (cea înfiinţată de Patriarhia 
ecumenică în 1370) ar fi fost mutată la Feleac «înainte cu vreun deceniu 
de 1481», fiind apoi recunoscută de stăpînirea politică, sub mitropolitul 
Daniil, iar după 1550 s-ar fi mutat la Alba Iulia. Argumentarea sa nu este 
insă convingătoare, căci nu avem probe sigure în acest sens, iar un 
scaun mitropolitan nu poate fi mutat de un ierarh în alt loc, după bunul 
său plac. 

într-un. studiu mai dezvoltat, am ajuns la constatarea ca la Feleac 
n-a fost sediul unei «episcopii» oarecare, cum s-a crezut mult. timp în 
istoriografia noastră bisericească, nici n-a fost adusă Mitropolia de la 

Severin, ci aici şi-au stabilit sediul, pentru aproximativ şapte decenii, 
mitropolitii ortodocşi români ai Transilvaniei. Cu alte cuvinte, Feleacul 
reprezintă o etapă bine determinată din istoria aceleiaşi instituţii, adică 
a Mitropoliei Transilvaniei. Faptul că această Mitropolie n-a avut de la 
început acelaşi sediu nu trebuie să ne surprindă, căci nici voievozii 
Transilvaniei nu aveau aceeaşi reşedinţă ci, de regulă, şi-o stabileau a- 
colo unde îşi aveau domeniile feudale. Acelaşi lucru l-au făcut şi mitro- 
poliţii Transilvaniei, adică stăteau fie în mînăstirea lor de metanie, fie 
undeva în apropierea autorităţilor politice, obicei întîlnit şi în ţările ro¬ 
mâneşti extra-carpatice (Argeş — Tîrgovişte — Bucureşti şi Suceava — 
Iaşi) sau în celelalte ţări ortodoxe, căci potrivit canoanelor şi rînduie- 
lilor ortodoxe, autoritatea bisericească urmează întotdeauna celei poli¬ 
tice. 

Deci, aşa cum Ioan de Caffa s-a aşezat la Hunedoara, unde Iancu îşi 
ridicase cetatea, existentă şi azi, probabil că şi fiul său Matei Corvinul 
a cerut mitropolitului ortodox al Transilvaniei să se aşeze lingă Cluj, 
oraş care a ajuns sub el la o deosebită însemnătate economică şi poli¬ 
tică. Feleacul este atestat documentar la 28 ianuarie 1367, locuitorii săi 
avînd mai de mult însărcinarea de a păzi drumul de negoţ dintre Cluj 
şi Turda. La data de mai sus, regele Ludovic cel Mare al Ungariei 
(1342—1382) scotea Feleacul de sub puterea voievodului Transilvaniei 
şi a dregătorilor săi, alipindu-1 la oraşul Cluj şi punîndu-1 sub speciala 
sa ocrotire. Privilegiul respectiv a fost întărit apoi în 1415, de' regele 
Sigismund de Luxemburg, iar în 1468 de Matei Corvinul. în 1478 tot Ma¬ 
tei, iar în 1509 Vladislav II scuteau pe locuitorii Feleacului de orice dări 
către stat, ţinînd seama de serviciile de pază pe care le făceau, ocrotind 
pe călători şi pe locuitorii Clujului de hoţi şi răufăcători. Situaţia privi¬ 
legiată a satului, cît şi faptul că era situat în imediata vecinătate a Clu¬ 
jului, explică aşezarea reşedinţei mitropolitului ortodox al Transilva¬ 
niei la Feleac. r 

Primul ierarh cunoscut la Feleac a fost Daniil. Este pomenit, în a- 
ceastă calitate, într-o însemnare pe un Tetraevanghel slavon cu urmă¬ 
torul cuprins : «Cu voia Tatălui şi cu ajutorul Fiului şi cu lucrarea Sfîn- 
tului Duh, s-a săvîrşit acest Tetraevanghel din porunca Prea Sfinţitului 
nostru arhiepiscop chir Daniil, în zilele marelui crai Matia. S-a scris pe 
numele Feleacului, aproape de oraşul Cluj, unde şi biserică au zidit, cu 
hramul Preasfintei Maici Paraschiva, în anul 6997 (= 1488), luna octom¬ 
brie 25 zile». Probabil zidirea noii catedrale arhiepiscopale din Feleac 

se terminase tot cam pe atunci, iar arhiepiscopul Danii! îi dăruia acest 
Tetraevanghel. în anul 1497 Tetraevangheluî a fost ferecat, la dorinţa 
unui dregător al lui Ştefan cel Mare, după cum arată o altă inscripţie 
slavonă : «Robul lui Dumnezeu Isac vistiernicul a ferecat acest Tetra¬ 
evanghel pentru Mitropolia din Feleac în anul 1497 decembrie». 

Prin anii 1488—1500, mitropolitul Daniil adresa o scrisoare lui Urs 
Petru, judele Braşovului, .şi celor 12 pîrgari ai oraşului, prin care îi ru¬ 
ga să-i adune cîte trei du câţi de la credincioşii «de legea noastră gre¬ 
cească», ce trăiau necununaţi, conscrişi de preotul Nicola de la biserica 
Sfîntul Nicolae din Şchei. în semnătură şi în sigiliu apare titlul său de 
«mitropolit». 

Desigur pe Daniil îl avea în vedere şi hotarîrea regelui Vladislav II 
din 14 mai 1494, prin care egumenul Ilarie de la mînăstirea Sfîntul Mi- 
hail din Peri era. supus « arhiepiscopului din Transilvania», care era su¬ 
periorul său ierarhic. Probabil Daniil şi-a încheiat păstoria în ultimii ani 
ai secolului aŢXV-lea sau în primii din cel următor. 

Socotim că urmaşul său a fost Marcu, pomenit într-un act mult mai 
tîrziu, din 25 decembrie 1550, dat de judele şi juraţii oraşului Cluj, — în 
urma unui proces—, preotului loan din Feleac, fiul «episcopului» Dan- 
ciu. Prin acest act se recunoştea preotului loan dreptul de moştenire 
asupra bunurilor rămase de la tatăl său. Din actul respectiv aflăm că 
«aceste moşteniri le-a cumpărat din proprii săi bani un episcop grec cu 
numele Marcu, de la Vasile preotul român, anume tatăl pomenitului 
episcop Danciu, în timp ce Danciu era tînăr şi cleric al aceluiaşi episcop 
Marcu, pe care numitul episcop Marcu, clintr-o deosebită afecţiune, l-a 
crescut ea pe un copil de suflet şi i-a dat sus-numitele moşteniri, cum¬ 
părate cu bahii săi proprii şi i;Ie-a lăsat ca să Ie stăpînească în veci». 

Nu cunoaştem alte lucruri despre acest Marcu. Presupunem că el 
era un «vlah» sud-dunărean, trimis probabil ca mitropolit în Transilva¬ 
nia de domnitorul Radu cel Mare al Ţării Româneşti şi de fostul pa¬ 
triarh ecumenic Nifon II care, prin 1503—1505, a procedat la reorgani¬ 
zarea Bisericii din Ţara Românească. în această lucrare săvîrşită în Ţa¬ 
ra Românească, se va fi ţinut seama de faptul că mitropolitul Ungrovîa- 
hiei avea şi calitatea de «exarh al Plaiurilor şi a toată Ungaria». 

Desigur acel Marcu, venind la Feleac, se va fi integrat în mediul 
de viaţă românesc, aşa cum au făcut şi alţi ierarhi străini care au acti¬ 
vat în ţările noastre. 

Probabil a păstorit pînă prin anul 1516, cînd o inscripţie slavă aflată 
în biserica din Feleac, scrisă în acel an, pomenea un alt mitropolit de la 
Feleac. Era scrisă de preotul Filip din Haţeg, «în zilele mitropolitului 
chir Şt.». Se observă însă numai iniţiala numelui acelui «mitropolit», 
care ar fi i|i (ŞT). De aceea, s-a presupus că e vorba de un mitropolit 
cu numele Ştefan. Lectura acelei iniţiale trebuie să fie primită Insă cu 
rezerve, căci în slavoneşte nu se scria Ştefan, ci Stepan (CT, nu m). 
S-ar putea însă ca acest ipotetic Ştefan să fie numele de călugăr al unui 
alt ierarh de la Feleac, consemnat în patru acte date.de. Cancelaria Clu¬ 
jului medieval, sub numele Danciu. 

Printr-un act cu data de 26 ianuarie 1534, cîţiva români din Feleac 
depuneau mărturie că preotul Ioan era fiul şi urmaşul legitim al epis¬ 
copului Danciu, ceea ce înseamnă că moartea acestuia se petrecuse de 
curînd. In actul din 25 decembrie 1550 de asemenea era menţionat şi 
«episcopul» Danciu, precizîndu-se ce bunuri îi reveneau fiului său Ioan, 
paroh în Feleac: o casă în Feleac, reclădită de Danciu (cumpărată de 
vlădica Marcu de la preotul Vasile, tatăl lui Danciu, şi lăsată moştenire 
lui Danciu), pămînturi de arătură, fineţe şi o grădină cu pomi roditori. 
Alte ştiri nu mai avem despre el. Nu ştim nici ce nume a avut ca vlădică, 
pentru că pe cel de Danciu, primit de la botez, nu-1 măi putea folosi, 
acesta nefiind trecut în sinaxar. Probabil, ca unul care va fi activat 
mult timp ca preot de mir, căsătorit, a rămas în amintirea consătenilor 
săi sub numele «Danciu», fapt pentru care a fost consemnat şi în acte 
sub acelaşi nume. Arătam mai sus că numele său de călugăr putea fi 
Ştefan. 

Dintr-un act cu data de 15 martie 1538, în care era pomenit din nou 
şi Danciu, rezultă că în scaunul mitropolitan al Transilvaniei păstorea 
Petra «episcop român din Feleac», rudă cu înaintaşul său Danciu, proba¬ 
bil nepot de soră. Nu mai avem alte ştiri despre el. Fără îndoială că şi-a 
încheiat păstoria înainte de 25 decembrie 1550, căci actul dat atunci ,de 
Cancelaria Clujului nu-1 mai amintea. Probabil Petru a fost hirotonit 
prin 1537 la Tîrgovişte, de mitropolitul de atunci al Ungrovlahiei, Var- 
laam. Nu ştim cit a păstorit. în orice caz, cu el se încheie şirul mitropo- 
liţilor transilvăneni care şi-au avut reşedinţa în Feleac. Deşi Danciu şi 
Petru apar în actele latineşti menţionate ca «episcopi», trebuie sa-i so¬ 
cotim tot ca mitropoliţi, cum au fost înaintaşii şi urmaşii lor. 

Din cele de mai sus, rezultă că avem cinci mărturii istorice sigure 
că la Feleac s-a stabilit sediul Mitropoliei transilvane pentru aproape 
şapte decenii: însemnarea de pe Tetraevanghelul din 1488 scris din po¬ 
runca «arhiepiscopului» Daniil, inscripţia de pe ferecătura aceluiaşi Ţe- 

traevanghel, care era al «Mitropoliei» din Feleac, semnătura «mitropo¬ 
litului» Daniil în scrisoarea către braşoveni, demnitate care apare şi în 
sigiliul pus pe aceeaşi scrisoare, informaţia oferită de actul din 14 mai 
1494, care amintea pe «arhiepiscopul din Transilvania.», inscripţia din 
1516, aflată în biserica din Feleac, care amintea un «mitropolit» al cărui 
nume este greu de descifrat. 

Hirotonia mitropoliţilor Transilvaniei credem că se făcea în Ţara 
Românească, deoarece încă din mai 1401, mitropolitul Ungrovlahiei 
(poate Antim Critopol) era numit de patriarhul ecumenic «exarh a toată 
Ungaria şi al Plaiurilor», prin «Plaiuri» înţelegând Transilvania. 

Dreptul de exarh al mitropoliţilor Ungrovlahiei asupra celor din 
Transilvania se reducea la hirotonia vlădicilor de aici, poate şi la în¬ 
zestrarea cu Sfîntul Mir şi cu moaşte pentru noile biserici, dar mai ales 
Ia grija pentru păstrarea tezaurului de credinţă ortodoxă. Din punct de 
vedere administrativ, Biserica Ortodoxă. Română din Transilvania avea 
rânduielile ei specifice, o deplină autonomie, fără să se observe vreun 
amestec în treburile ei interne din partea Mitropoliei Ungrovlahiei. 

Concluzii: Din cele expuse, rezultă că în secolele XIV —XV, 
românii transilvăneni au continuat să aibă propria lor organizare bi¬ 
sericească. Numărul mare de biserici, mînăstiri, preoţi şi protopopi 
ortodocşi români arată că aici a trebuit să existe şi un ierarh, care să 
hirotonească pe acei preoţi, să rînduiască protopopi şi să sfinţească 
biserici. Din actele şi inscripţiile cunoscute pînâ în prezent, rezultă că 
în Transilvania exista o mitropolie românească ortodoxă, ca şi în Ţara 
Românească şi Moldova. Astfel, o inscripţie descoperită în 1978 la 
mînăstirea Rîmeţ consemnează numele arhiepiscopului Ghelasie, în 
anul 1376, primul ierarh român cunoscut cu numele în teritoriile intra¬ 
carpatice. Din puţinele acte privitoare la mînăstirea Sfîntul Mihail din 
Peri, reiese că în 1391 în Transilvania existau alţi ierarhi («arhiereii 
locali»), iar în 1494 era amintit un « arhiepiscop» ortodox al Transilva¬ 
niei. înainte de 1456, păstorea vlădica Ioan, cu reşedinţa în Hune¬ 
doara, înlăturat de inchizitorul papal Ioan Capistran. In 1479 este 
amintit mitropolitul Ioanichie, cu jurisdicţie şi peste românii mara¬ 
mureşeni. în ultimele două decenii ale secolului al XV-lea şi în prima 
jumătate a celui de al XV 1-lea, sediul Mitropoliei ortodoxe a Transil¬ 
vaniei s-a stabilit — pentru aproximativ şapte decenii — la Feleac, 
• unde au păstorit mitropoliţii Daniil, Marcu, Danciu (Ştefan ?) şi Petru. 

ÎNCEPUTURILE MONAHISMULUI 
ÎN BISERICA ORTODOXA ROMANA. 
SFÎNTUL NICODIM DE LA TISMANA 


Primele ştiri despre viaţa mînăstirească la români. S-a susţinut 
mult timp în istoriografia noastră bisericească şi profană că viaţa 
monahală la noi ar fi început numai din a doua jumătate a secolului al 
XlV-lea, prin mijlocirea slavilor sud-dunăreni şi că adevăratul ei înte¬ 
meietor pe pămînt românesc ar fi fost Sfîntul Nicodim de la Tismana. 
Cercetările mai noi au infirmat cu totul această ipoteză, dovedind că la 
noi a existat o viaţă monahală cu mult înainte de ridicarea mînăstirii 
Vodiţa de către Sfîntul Nicodim (1370—1371). 

Este adevărat că în ţările slave sud-dunărene exista o străveche 
viaţă călugărească. în Bulgaria, a trăit, în secolul X, vestitul pustnic 
loan de la Rila, cinstit după moarte ca sfînt ocrotitor al Bulgariei. Dar 
introducerea unei vieţi călugăreşti în această ţară, cu pravilă şi rîndu- 
ială deplină, s-a făcut abia în secolul XIII, sub înrîurirea monahismului 
athonit. De pildă, viitorul mare patriarh bulgar Teodosie şi-a făcut uce¬ 
nicia la Athos, apoi a întemeiat cîteva mînăstiri în ţara sa. 

La sîrbi, viaţa mînăstirească s-a introdus odată cu consolidarea sta¬ 
tului, în a doua jumătate a secolului XI, sub despotul (jupan) Ştefan 
Nemanja (1186—1196), care a zidit mînăstirea Studeniţa, în ţara sa, pre¬ 
cum şi Hilandarul la Muntele Athos, iar fiii săi Sava, primul arhiepiscop 
al Serbiei, şi regele Ştefan II (1196—1227) au întemeiat mînăstirea Jicea. 
în Rusia, cea mai însemnată aşezare monahală a fost Lavra Peşterilor 
(Pecerskaia) din Kiev, înfiinţată în secolul XI de Antonie, părintele 
monahismului rusesc. în amândouă ţările slave sud-dunărene precum 
şi în Rusia, viaţa monahală a fost puternic influenţată de Muntele 
Athos, cel mai însemnat centru monahal răsăritean, despre care avem 
prima ştire documentară din anul 963. 

Monahismul românesc este mult mai vechi decît al vecinilor noştri 
slavi. Din paginile precedente, am constatat existenţa unor «călugări 
sciţi» — adică din provincia Scyihia Minor — Dobrogea de azi — încă 
din secolul VI. In teritoriile intracarpatice, îndată după anul 1000, voie¬ 
vodul Ohtum a ridicat o mîhăstire, cu hramul Sfîntul Ioan Botezătorul, 
in cetatea Morisena, îţi care au fost aduşi «călugări greci», adică orto¬ 
docşi, în frunte cu un egumen. După 1028—1030, Chanadinus, biruitorul 
lui Ohtum, a ridicat o nouă mînăstire ortodoxă cu hramul Sfîntul Gheor- 
ghe la Oroszlanus, în care au fost aduşi călugării din mînăstirea Sfîntul 
Ioan, cedată unor călugări latini. In aceeaşi perioadă, s-au întemeiat şi 
alte mînăstiri ortodoxe în Ungaria şi Transilvania (de pildă cele de la 
Meseş, Hodoş ş.a.), care au dăinuit mult timp. în 1204 de pildă, papa 
Inocenţiu III poruncea episcopului catolic din Oradea să cerceteze 
mînăstirile «călugărilor greci» din regatul Ungariei, aflate în ruină, să 
vadă dacă se pot reorganiza chiar prin acei călugări sau dacă se pot 
reuni într-o episcopie catolică. Fără îndoială că, în afară de aceste aşe¬ 
zări monahale atestate istoric, vor fi existat şi altele. Feluriţi pustnici 
său sihaştri de neam român vor fi trăit prin locuri retrase, prin peşteri, 
prin poienile ascunse ale codrilor, respectînd pravila vieţii călugăreşti. 
Bisericuţele de la Basarabi, peştera Sfîntului Nicodim de la Tismana, 
chilia lui Daniil Sihastrul de la Putna, peşterile de Ia Ialomicioara, Bis- 
triţa-Vîlcea, Prislop-Hunedoara, bisericuţele rupestre din părţile Săla¬ 
jului şi atîtea altele sînt mărturii de veche viaţă sihăstrească, trăită 
de pustnici de neam român. în sprijinul vechimii aşezărilor mona¬ 
hale româneşti vine şi toponimia, căci multe nume de sate şi de locuri 
confirmă existenţa unei vieţi monahale la noi din timpuri străvechi, în¬ 
suşi numele de «sihăstrie» asociat cu al unor mari aşezări monahale din 
Moldova (Neamţ, Putna, Secu, Suceviţa ş.a.), ca şi cuvîntul «pustie», 
pus în legătură cu unele mînăstiri din Ţara Românească, sînt o dovadă 
în acest sens. într-un hrisov din 12 martie 1399 al domnului moldo¬ 
vean Ştefan, întîlnim numele satului Poiana Călugăriţei. La acestea se 
adaugă alte numiri de localităţi: Călugăreni (peste 15), Călugăru, Că¬ 
lugări, Valea Călugărească, Călugăriţa, Călugăreasa, Chilia, Chilii, Chi¬ 
lieni, Chiliile, Mînăstirea, Mînăstioara şi numeroase altele, toate dove¬ 
dind vechimea monahismului românesc. 

Avem însă şi dovezi documentare care confirmă existenţa unei vieţi 
călugăreşti în Ţara Românească înainte de venirea Sfîntului Nicodim 
aici, deci înainte de ridicarea marilor mînăstiri româneşti. Se ştie că în 
secolul al XlV-lea s-a dezvoltat, îndeosebi la Athos, cunoscutul curent 

monahal, isi|iasmul (TjaoXta = linişte). Acest curent mărturisea cre¬ 
dinţa ©ă printr-o contemplaţie continuă se poate realiza o mai măre 
apropiere de Dumnezeu.. Pentru aceasta, cerea izolarea călugărului şi 
căutarea liniştii în locuri singuratice. Cei mai de. seamă reprezentanţi 
ai acestui curent au fost Sfinţii Grigorie Palama ( + 1360) şi Grigorie 
Sinaitul (+ 1346), urmaţi de arhiepiscopii Tesalonicului Nil Cabasila 
(-j- 1361), Simeon (-f 1429) şi alţii. După unele dispute pe această temă, 
isihasmul a fost proclamat doctrină oficială a Patriarhiei ecumenice, 
intr-un - .sinod ţinut în biserica Vlaherne din Constantinopol (27 mai 
1351). De acum înainte, mitropoliţii şi episcopii dependenţi de Patriarhie 
se recrutau dintre adepţii acestei învăţături. în acest nou curent de 
trăire duhovnicească au fost prinşi şi unii călugări de neam român. t)e 
pildă, s-a dovedit că între călugării care au făcut ucenicie pe lingă 
Sfîntul Grigorie Sinaitul în aşezarea isihastă de la Paroria (în apropiere 
de Adrianopol), au fost şi români. 

însuşi cuvîntul românesc sihăstrie (ca şi derivatele sale : sihastru, 
sihastresc) — cu rezonanţa lui de mare vechime şi caracterul familiar 
şi popular, răspîndit în toate regiunile ţării — derivă din Tj ooXaoTTjpţa 
( = locuri de liniştire), ceea ce constituie o dovadă că mişcarea isihastă 
a fost bine cunoscută la noi şi că a influenţat intens viaţa, monahală 
din ţările româneşti. . , , , . . , r 

. în 1359, în hotărirea sinodală de strămutare .a lui închini de In Vi¬ 
ei na în scaunul Ungrovlahiei (desigur el însuşi un işihast) se. preve¬ 
dea ca «toţi clericii din acea ţară şi toţi cei sfinţiţi călugări şi, laici, să-l, 
asculte şi să i se supuie lui». Acest text dovedeşte existenţa, în acel 
timp, a unui număr însemnat de călugări,, din moment ce ei formează 
una din cele trei categorii de locuitori amintite : preoţi, călugări, laici. 
Mai tîrziu, în actul din august 1372, pentru alegerea lui Hariton ca 
mitropolit al Ungrovlahiei, se spunea limpede că el are dreptul «să aşeze 
părinţi duhovniceşti şi egumeni la cinstitele lăcaşuri de acolo». 

Am consemnat în altă parte hrisovul ctitoricesc dat de Vl'aicu 
Vodă în septembrie 1369, în care se amintea şi de rugămintea adresată 
< protosului .' Hariton de-a înlocui viaţa de obşte, cu cea idioriimică pen¬ 
tru monahii români de la, Cutlumuş. 

Săpăturile arheologice — mai ales cele efectuate în ultimul timp — 
au adus noi lumini asupra începuturilor monahismului românesc. Aşa 
de pildă, în 1928, Virgil Drăghiceanu a descoperit sub ruinele bisericii 
lui Nicodim de la .Vodiţa (ridicată prin 1370—1372), temeliile unei bise¬ 
rici de zid, mai veche şi de proporţii mai reduse. După toate probabili- 

tăţile,. acest lăcaş mînăstiresc a fost ridicat pe la mijlocul secolului 
XIII. Biserica săpată în stîncă de la Cetăţeni, numită «a lui Negru 
Vodă», pe malul sting al Dîmboviţei, la 25 km de Cîmpulung, de ase^ 
menea este considerată din secolul XIII, ca şi temeliile a două din 
bisericile descoperite în hotarul aceleiaşi comune. Sihăstriile din Munţii 
Buzăului (biserica schitului Fundătura în satul Bozioru, biserica schi¬ 
tului AlunişUl, în satul Colţi, schitul lui Agafton ş.a.), sau schiturile 
Corbii de Piatră (corn. Corbi-Argeş) şi Nămăeşti-Argeş, considerate 
din timpul lui Neagoe Basarab, sînt, fără îndoială, cu mult mai vechi. 
La Curtea de Argeş s-au descoperit ruinele unei biserici mai vechi, pe 
locul bisericii cu hramul Sfîntului Nicolae din secolul al XlV-lea. N-ar 
fi exclus să fi existat aici şi o mînăstire modestă din lemn, care, după 
tradiţia consemnată de cîntecul popular, ar fi ctitorită de «Negru 
Vodă», adică de Basarab întemeietorul. Probabil tot în timpul său exista 
o mînăstire pe locul Episcopiei de Rîmnic, pentru că pomelnicul aces¬ 
teia începe cu «Io Basarab Voievod», continuînd cu urmaşii săi Alexan¬ 
dru, Vladislav, Radu, Dan şi Mircea. Aceştia sînt — potrivit uzului 
tuturor pomelnicelor — ctitorii ei, deci aceia care au contribuit, într-un 
fel sau altul, la întemeierea şi dezvoltarea mînăstirii. 

în afară de aceste lăcaşuri, tradiţia atribuie o altă serie tot înte¬ 
meietorului ţării. De pildă, mînăstirile Arnota {Del Chiaro, secretarul 
lui Brîncoveanu, spune că a fost întemeiată de «Negru Vodă»), Drăgă- 
neşti {lingă Roşiorii de Vede), Bălteni (în mijlocul «codrului Vlăsiei») 
şi Căscioare (lingă Olteniţa) sînt atribuite de tradiţia locală lui «Negru 
Vodă». Avem deci atîtea mărturii toponimice, arheologice, documen¬ 
tare şi din tradiţie., care atestă existenţă unei vieţi mînăstireşti pe pă- 
mînt românesc din timpuri foarte îndepărtate. Credem că iniţial a apă¬ 
rut Ia noi o viaţă sihăstrească, în peşteri şi locuri retrase, aşa cum şe 
obişnuia în veacurile primare, ca apoi să apară şi mînăstiri propriu- 
zise, organizate după rînduielile cunoscute şi păstrate în Răsăritul 
ortodox. 

Din cele expuse, se desprinde faptul că preoţii şi credindioşii noştri 
au cunoscut prin ei înşişi, nemijlocit, înainte de venirea Sfîntului Nico- 
dim în Ţara Românească, viaţa liiînăstirească athonită, organizată după 
principiile isihasmului, atît de răspîndit în Răsăritul ortodox în secolul 
XIV. Deci, teza veche a istoriografiei noastre, potrivit căreia Nicodim 
a fost «întemeietorul» vieţii călugăreşti în patria noastră, trebuie co¬ 
rectată, în sensul că el a fost numai un priceput organizator şi îndru¬ 
mător al ei, după izvod bizantin-athonit, potrivit suflului duhovnicesc 
adus de isihasm. Putem spune deci că «opera lui Nicodim înseamnă 

mai mult sfîrşitul linei evoluţii istorice a vieţii mînăstireşti în Ţara 
Românească decît începutul ei» (P. P. Panaitescu, Introducere lo. istoria 

culturii, p, 331). 

Reorganizarea vieţii mînăstireşti din Ţara Românească de către Sfîn- 
tui Nicodim. Ştirile pe care le avem asupra originii, copilăriei, tinereţii 
şi, în genere, asupra întregii vieţi a lui Nicodim pînă la venirea lui în 
Ţara Românească, sînt foarte sărace şi adesea contradictorii. Cele mai 
vechi izvoare despre viaţa sa le avem abia din secolele XVII—XVIII : 
notele de călătorie ale diaconului arab Pavel din Alep, Slujba osebită a 
cuviosului Nicodim sfinţitul, cu sinaxarul respectiv (Rîmnic, 1767) şi 
Viaţa preacuviosului părintelui nostru Nicodim sfinţitul, întocmită de 
ieromonahul Ştefan de la Tismana, în 1839. 

Asupra locului naşterii şi a originii lui Nicodim nu avem mărturia 
nici unui izvor istoric. Părerea, îndeobşte admisă în istoriografia noas¬ 
tră, că s-ar fi născut la Prilep, în sudul Serbiei, ca şi părerea că ar fi 
de neam grec, sau grec după tată şi sîrb după mamă, precum şi înrudi¬ 
rea sa cu cneazul Lazăr al Serbiei nu au nici un temei. Din mulţimea 
opiniilor formulate pînă acum, reţinem pe a lui Nicolae Iorga şi Victor 
Brătulescu care afirmă că Sfîntul Nicodim se trăgea dintr-o familie de 
aromâni din părţile Prilepului, care ni se pare cea mai aproape de 
adevăr. Aşa se explică de ce a venit, el în părţile noastre şi s-a dovedit 
atît de ataşat de poporul român. S-a călugărit la Athos, centrul trăirii 
spirituale şi al gîndirii ortodoxe de atunci, probabil la mănăstirea Hilan- 
dar. De aci, -a trecut în Serbia, oprindu-se un timp lingă Dunăre, în 
ţinutul Cladovei, la locul numit. Şaina. împreună cu ucenicii care s-au 
strîns în.jurul său a ridicat acolo o bisericuţă cu hramul Sfînta Treime. 
Tradiţia populară sîrbească îi atribuie şi întemeierea mănăstirilor Vratna 
şi Manastiriţa, în regiunea Craina, nu departe de tîrguşorul Cladova. 
De aici, a trecut în ţinuturile învecinate din nordul Dunării, la Vodiţa, 
pe pămînt românesc. S-a susţinut că Nicodim ar fi venit la noi din pri¬ 
cina turcilpr, în urma biruinţei lor de la Crmen (septembrie 1371). Ade¬ 
văratul motiv al venirii sale la noi trebuie însă căutat în ocuparea pen¬ 
tru cîţiva ani a Vidinului (inclusiv, regiunea Craina) de către regele 
Ludovic cel Mare al Ungariei (1342—1382). în 1366, teritoriile cucerite 
au fost organizate într-un «banat al Bulgariei». Dar concomitent cu or¬ 
ganizarea sa politică-militară, se desfăşura şi o puternică acţiune de ca¬ 
tolicizare, dusă de franciscani, nu numai aici, ci şi în ţinuturile încon¬ 
jurătoare. Dacă Nicodim se afla in acest timp într-o mînăstire din 
Craina, eventual ca egumen, era firesc ca în împrejurările date, să fi 

avut de suferit, fapt care a pricinuit trecerea lui în Ţara Românească. 
In orice caz, stăpînirea maghiară asupra Vidinului a încetat din 1369. 
Cu toate acestea, primejdia catolică a rămas. Dovadă este scrisoarea 
papii Urban V din 19 ianuarie 1370,. prin care felicita pe doamna Clara 
— cea de-a doua soţie (catolică) a lui Nicolae Alexandru — pentru 
convertirea fiicei sale, ţarina Bulgariei, soră vitregă a lui Vlaieu Vodă. 
Aşa se explică şi rămînerea mitropolitului Daniil al Vidinului în Ţara 
Românească, unde se va bucura de o deosebită favoare, cum reiese şi 
din actul de numire al mitropolitului Bariton. înţelegem atunci de ce a 
rămas şi Nicodim la noi chiar după revenirea Vidinului în stăpînirea 
bulgară în 1369 (ţarul Stracimir a fost reinstalat aci, dar ca vasal al re¬ 
gelui Ungariei). 

Mî n ă s t i r e a V o d i ţ a. în aceste împrejurări, s-a ridicat o nouă 
mînăstire la Vodiţa, probabil şi ca un centru de rezistenţă ortodoxă la 
frontiera cu statul feudal maghiar, care patrona acţiunea de catolicizare 
în teritoriile amintite. Cea mai veche amintire despre prezenţa lui Ni¬ 
codim în Ţara Românească se face în hrisovul prin care Vladislav Voie¬ 
vod (Vlaieu) a înzestrat mînăstirea Vodiţa, zidită şi zugrăvită din iniţia¬ 
tiva lui Nicodim, «cu munca sa şi a fraţilor» şi cu cheltuielile domnito¬ 
rului. După ultimele cercetări, hrisovul respectiv s-a dat — cel mai tîr- 
ziu — în vara anului: 1372. înseamnă că zidirea mînăstirii implicit 
venirea lui Nicodim la noi — a avut loc cel mai tîrziu în 1370—1371, 
lucrările terminîndu-se fie în toamna anului 1371, fie în anul 1372, 
iar zugrăvirea în anii următori. Săpăturile întreprinse în 1928 la ruinele 
Vpdiţei au dus la concluzia că Nicodim a ridicat aici o nouă mînăstire, 
pe locul uneia mai vechi, cum s-a, procedat în multe alte cazuri, pe tot 
pămîntul românesc.. N-ar fi exclus ca odată cu Nicodim să fi venit în 
ţară şi unii dintre monahii români trăitori la Athos, de care făcea amin¬ 
tire; şi hrisovul ctitoricesc dat Cutlumuşului în 1369. în hrisovul dat 
Vpdiţei la. 1372, Vlaieu Vodă înşira satele care i-au fost hărăzite pen¬ 
tru întreţinerea vieţuitorilor, scutirile, vasele liturgice şi odăjdiile dă¬ 
ruite. Prin acelaşi: hrisov, se rînduia ca duRă moartea lui Nicodim, 
«să nu aibă voie nici un domn să aşeze în locul acela pe cîrmuitor, 
nici arhiereu, nici altul nimeni, ci precum spune chir Nicodim şi cum 
va orîndui, aşa să ţie călugării cei de acolo şi singuri să-şi puie cîrmui¬ 
tor». Prin;aceste prevederi, mînăstirea Vodiţa devenea o samovlastie, 
adică o ctitorie de sine stătătoare, scoasă de. sub orice autoritate din 
afară, âncît se conducea numai prin propriul ei sobor, practică folosită 
şi la Athos, de unde Sfînthl Nicodim a adus-o în Ţara Românească. 

Misiunea lui Nicodim la Constantinopol. în anul 1375, Nicodim a 
participat la o misiune de împăcare între Patriarhia de Constantinopol 
şi Biserica sîrba, care se proclamase patriarhie autocefală în 1346, sub 
ţarul Ştefan Duşan, fără consimţămîntul Patriarhiei. Solia, trimisă de 
cneazul Lazăr al Serbiei, era formată din Isaia de la Hilandar, Teofan, 
■fostul protos al Athosului, ieromonahul Nicodim şi doi ucenici ai lui 
Isaia. Probabil, în urma acestei misiuni, Nicodim a primit rangul de 
arhimandrit, din partea Patriarhiei ecumenice, dacă nu-1 va fi avut 
mai dinainte. 

Mînăstirea Tismana. Nu ştim exact cînd s-a reîntors Nico¬ 
dim de la Constantinopol în Ţara Românească. Cert este că nu şi-a mai 
putut continua activitatea la Vodiţa, cuprinsă — cel mai tîrziu în 1376 : — 
în noua unitate militară administrativă maghiară, care era banatul de Se- 
verin. Din această pricină, a iniţiat zidirea unei noi mînăstiri, la Tismana, 
pe rîul cu acelaşi nume (jud. Gorj). Se pare că datorită serviciilor aduse 
la Constantinopol, la ridicarea acesteia s-a bucurat şi de anumite aju¬ 
toare materiale din partea cneazului Lazăr al Serbiei. în orice caz, 
ştirile privitoare la zidirea Tismanei sînt şi mai sărace decît cele pen¬ 
tru perioada anterioară. O însemnare contemporană, făcută de vreun 
călugăr din mînăstire, pe un hrisov din 1424, aminteşte două eveni¬ 
mente : «s-a sfinţit biserica la leat 6886 (1377—1378)» şi «a murit părin¬ 
tele nostru Nicodim la leat 6915» (= 1406). Cum data celui de-al doilea 
eveniment s-a dovedit că este exactă, n-avem nici un motiv să ne în¬ 
doim şi de exactitatea celei dintîi. Prima menţiune a Tismanei intr-un 
act de cancelarie datează din 3 octombrie 1385, cînd Dan I îi făcea 
anumite danii, întărindu-i totodată dania de patru sate făcută de tatăl 
său, cît şi cele făcute Vodiţei de bunicul său Vladislav. «Am aflat în 
ţara domniei mele — spunea hrisovul lui Dan I — la locul numit Tis¬ 
mana, o mînăstire nu intru toate terminată, pe care sfînt răposatul bine- 
cinstitorul voievod Radu, părintele domniei mele, a ridicat-o din te¬ 
melie, dar n-a terminat-o din pricina scurtării vieţii.., drept care— con¬ 
tinuă eh'— a binevoit domnia mea... să clădească pe deplin acest hram... 
şi să-l întăresc cu toate darurile şi veniturile...». Sînt înşirate apoi da¬ 
niile făcute de Dan însuşi, precum şi confirmarea celor făcute anterior 
Tismanei de către Radu şi Vodiţei de către Vladislav. Rezultă că acela 
care a ridicat mînăstirea «din temelie», fără ca s-o termine, a fost 
Radu I. Faptul că el a făcut anumite danii chiar înainte de terminarea 
mănăstirii presupune o anumită grabă, explicabilă prin aceea că fosta 
obşte de la Vodiţa — alungată sau refugiată din regiunea Severinului — 

pierduse vechile proprietăţi, respectiv mijloacele de trai. Deci dania 
lui Radu apare ca un fel de «compensaţie» pentru pierderea vechilor 
posesiuni. în speranţa reocupării Severinului, Radu nici n-a dat atunci 
un hrisov de întărire a daniilor respective, ci s-a dat, cum am văzut, 
numai sub Dan I. 

Trebuie reţinut şi faptul că prin 1383—1384 Severinul reintra în 
stăpînirea Ţării Româneşti. Din actul pomenit al lui Dan I, reiese că la 
data emiterii lui obştea condusă de Nicodim stăpînea două mînăstiri 
şi reintrase în posesia tuturor satelor şi veniturilor Vodiţei (se amintea 
de «călugării din amîndouă mînăstirile», care «să fie de sine stătători»). 

Un alt fapt care trebuie reţinui este şi acela că Radu I a murit către 
1383, fără ca Tismana să fie terminată. Un document din 27 iunie 1387, 
de la Mircea cel Bătrîn, lasă să se înţeleagă că lucrările de zidire s-au 
încheiat numai sub el. Probabil e vorba numai de o extindere a comple¬ 
xului mînăstiresc şi de completarea înzestrării noii ctitorii cu venituri 
şi moşii. 

O altă ştire despre Nicodim o avem la 4 septembrie 1389, cînd fi¬ 
gurează printre martori intr-un hrisov dat mînăstirii Cozia de Mircea 
cel Bătrîn. Este amintit însă în cîteva acte de danie pentru Tismana (din 
27 iunie 1387, din 1391, 1392, din 11 mai 1399). De pildă, în hrisovul din 
27 iunie 1387, se prevedea ,ca vieţuitorii din mînăstirile Vodiţa şi Tis- 
rnana «să fie de sine stătători şi după moartea cîrmuitorului lor, să nu le 
pună nimeni cîrmuitor, nici eu însumi, Mircea voievod, nici altul dintre 
cei de după mine, ci numai ei înşişi să aleagă pe cine vor binevoi, nici 
să strice orînduiala şi datina lui Nicodim şi porunca mea». Aceleaşi pre¬ 
vederi există şi într-un hrisov datat — cu probabilitate — la 11 mai 1399, 
cînd îi făcea o nouă danie de cinci sate. Printr-un alt hrisov (fără dată), 
îi făcea o danie de opt sate, întărind şi daniile anterioare şi reamintind 
dreptul călugărilor de a-şi alege singuri conducătorul. Printr-un hrisov 
din 1406, cele două mînăstiri primeau unele sate din Serbia, de la des¬ 
potul (cneazul) sîrb Ştefan Lazarevici. Aceste numeroase danii, mai ales 
în sate, au făcut ca Tismana să devină una din cele mai înstărite mînăs¬ 
tiri din ţară. în ce priveşte Vodiţa, este amintită pentru ultima dată în¬ 
tr-un hrisov al lui Radu cel Frumos, din 10 iulie 1464. Proprietăţile ei 
au trecut, treptat, în stăpînirea Tismanei. 

Tradiţia atribuie Sfîntului Nicodim şi ridicarea primelor aşezări mî- 
năsţireşti de la Topolniţa (la 8 km de Vodiţa), Coşuştea-Crivelnic, Gura 
Motrului şi Vişina, toate în Oltenia, de la Prislop, în Ţara Haţegului. S-a 
afirmat de asemenea că primele mînăstiri din Moldova — între care şi 
Neamţul — ar fi ctitorite de ucenici ai săi. Este însă greu de admis că 

cei Cîţiva «fraţi», cu ajutorul cărora a întemeiat Vodiţa şi Tismana, au 
avut timp să se răspândească în atîtea părţi ale pămîntului românesc şi 
-să ridice, într-un timp relativ scurt, atîtea mînăstiri. Putem admite că 
mînăstirile respective sînt contemporane cu Slin Lui Nicodim, deci din 
a doua jumătate a secolului al XlV-lea, şi că principiile de organizare 
date de el mînăstirilor Vodiţa şi Tismana au influenţat şi viaţa duhovni¬ 
cească din alte mînăstiri româneşti. 

: Activitatea cărturărească a Simţului Nicodim. Avem cîteva ştiri şi 
despre activitatea culturălă-teologică a lui : Nicodim. Este vorba de o 
corespondenţă purtată de el cu ultimul patriarh bulgar de la Tîrnovo, 
'Sfîntul Eftimie. Acesta era un teolog cunoscut şi foarte apreciat în toate 
ţările ortodoxe, încît mulţi ierarhi de seamă i se adresau în scris, pentru 
a-i cere lămuriri în felurite probleme dogmatice şi morale {mitropoliţii 
Giprian al Kievului şi Moscovei, Antim Critopol al Ungrovlahiei şi al¬ 
ţii). Sb cunosc două'scrisori ale patriarhului Eftimie către Nicodim de 
la Tismana {a doua fragmentar). în prima scrisoare, patriarhul răspundea 
la şase întrebări dogmatice puse de Nicodim privitoare la îngeri, iar a 
doua constituia un răspuns cu privire la curăţia morală a celor ce doresc 
să se preoţească. Din analiza întrebărilor puse de Sfîntul Nicodim, re¬ 
zultă că el n-a fost numai un bun organizator al vieţii călugăreşti, ci şi 
un temeiiiic cunoscător al Sfintei Scripturi, un călugăr dornic să cu¬ 
noască şi să® ădîncească cele mai subtile probleme teologice. 

Prin anul 1404—1405, Sfîntul Nicodim a caligrafiat pe pergament un 
frumos '] etraevanghel în limba slavă bisericească (de redacţie sîrbă). 
Acesta este primul manuscris' cu dată sigură scris pe teritoriul Patriei 
noastre. Se păstrează în secţia de artă feudală a Muzeului de Artă al 
R.S.R:. Manuscrisul prezintă un interes deosebit sub raport artistic, lin¬ 
gvistic şi istoric-literar. De o mare frumuseţe artistică sînt frontispiciile 
de la începutul fiecărei Evanghelii, cu o vegetaţie vie de flori frumoase 
şi fructe.® în părţile laterale ale frontispiciilor se găsesc păsări cu penaj 
strălucitor. Titlul fiecărei Evanghelii e scris cu ; litere aurite. Izvorul de 
inspiraţie al decoraţiei acestui manuscris se află în arta bizantină: Tipo¬ 
logic; miniaturile lui Nicodim tind să se încadreze mai mult în arta bi¬ 
zantină şi în cea sud-est europeană, decît să se apropie de miniaturile 
româneşti de mai tîrziu. De un real interes artistic este şi ierecătura 
Tetraevănghelului, care prezintă, pe cele două feţe, Răstignirea şi în¬ 
vierea.-Reliefarea personajelor-este deosebit de izbutită. La fila 316 se 
află însemnarea : «Această sfîntâ Evanghelie i a scris-o popa Nicodim în 
Ţara Ungurească, în anul al şaselea al prigonirii lui, iar de la începutul 
firii Socotim 6000 şi nouă sute şi 13» (1404- 1405). Mulţi cercetători con- 

sideră că s-a scris la mînăstirea Prislop, aflată în «Ţara ungurească». 
Mai degrabă credem că a fost copiat la Vodiţa, ctitoria sa. Nu putem 
şti care este sensul cuvîntului «prigonire» din acest text. Răposatul mi¬ 
tropolit Tit Simedrea susţinea că prin «goană» (prigonire) trebuie să în¬ 
ţelegem retragerea sa într-o «sihăstrie», deci o goană după «isihie», la 
Vodiţa, la Prislop, sau în altă parte. ' 

La 23 noiembrie 1406, mergînd Mircea cel Bătrîn spre Severin, da 
un nou hrisov «părintelui şi rugătorului domniei mele popii Nicodim», 
respectiv mînăstirii Tismana. Peste o lună, adică Ia 26 decembrie 1406, 
cuviosul Nicodim a încetat din viaţă, fiind înmonnîntat la Tismana. Cu 
timpul, înţîmplîndu-se faceri de minuni la mormântul său, a fost cinstit 
ca sfînt, prăznuirea lui săvîrşindu-se în ziua morţii sale. In locul său, 
soborul a ales ca egumen pe Agaftori. 

Concluzii: Din cele expuse, rezultă că Sîîntul Nicodim a 

iost un mare organizator ai vieţii monahiceşti la noi, după rînduielile, 
isihaste de la Athos, un luptător dîrz împotriva acţiunilor prozelitiste 
catolice patronate de regatul ieudal maghiar în regiunile balcano-'du- 
nărene şi un bun cunoscător al problemelor teologice. Rînduielile sta¬ 
tornicite de el la cele două mari ctitorii ale sale din Ţara Românească 
au slujit drept pildă pentru numeroasele' mînăstiri pe care le-au ridi¬ 
cat apoi domnii Ţării Româneşti şi ai Moldovei. 

MINA ŞTIRI ŞI BISERICI 
IN ŢARA ROMÂNEASCĂ ŞI MOLDOVA 
IN SECOLUL AL XIV-LEA 
ŞI ÎNCEPUTUL SECOLULUI AL XV-LEA 


în paginile precedente, am prezentat ştirile pe care le avem despre 
viaţa monahală din Ţara Românească în cursul secolului al XlV-lea, stă¬ 
ruind asupra rolului îndeplinit în reorganizarea acestei vieţi de către 
Sfîntul Nicodim de la Tismana. Urmează să prezentăm ştirile pe care le 
avem asupra altor mînăstiri şi biserici muntene şi moldovene din cursul 
aceluiaşi secol. 

Mînăstiri şi biserici din Ţara Românească. Unul din cele mai 

valoroase monumente istorice şi de arhitectură din ţara noastră este 
mînăstirea Cozia, ctitorie voievodală din a doua jumătate a secolului al 
XlV-lea, necropola lui Mircea cel Bătrîn şi a familiei sale. Prima men¬ 
ţiune documentară despre această mănăstire o găsim în două hrisoave 
de danie ale lui Mircea cel Bătrîn, ambele cu data de 20 mai 1388. Din 
cuprinsul primului hrisov rezultă că Mircea «a ridicat din temelie o mî¬ 
năstire în numele sfintei şi de viaţă începătoarei şi nedespărţitei Troiţe 
(Treimi)... la locul numit Călimăneşti pe Olt, care a fost mai înainte satul 
boierului domniei mele Nan Udobă...». în continuare, dăruia mînăstirii 
satele Orleşti şi Cricov, o moară în hotarul Piteştilor, precum şi un iner¬ 
ţie (obroc) anual de la curtea domnească : 220 de găleţi de grîu, 10 buţi 
cu vin, 10 burdufe de brînză, 20 de caşuri, 10 vedre (burdufe) de miere, 
10 sloi (bucăţi) de ceară şi 12 bucăţi de postav. De asemenea, îi întărea 
cîteva moşii, care i-au fost dăruite de unii boieri. între altele se făcea 
amintire de «o moară la Rîmnic pe care a dăruit-o Dan Voievod şi via 
tot acolo dăruită de Jupan Budu, cu voia părintelui domniei mele Radul 
voievod...». Prin acelaşi hrisov se rînduia ca «mînăstirea Cotmeana să 
fie supusă, cu toate cele ce se ţin de ea, mînăstirii mai sus scrise şi de 
acolo să se stăpînească». Se rînduia apoi ca după moartea egumenului, 

soborul singur, fără amestecul puterii politice sau bisericeşti, să aibă 
dreptul să aleagă pe noul cîrmuitor al ambelor mînăstiri. Se prevedea 
deci aceeaşi rînduială a samovlastiei, precum şi unirea celor două aşe¬ 
zări monahale — Cozia şi Cotmeana — sub o singură conducere, ca şi 
în cazul mînăstirilor Vodiţa şi Tismana.: 

Prin cel de al doilea hrisov, cu aceeaşi dată, Mircea dăruia mînăs- 
tirii Cozia satele : Călimăneşti, Jiblea, Bărdăţani, Seaca şi Hinăteşti, 
toate scutite de dări şi munci domneşti. în anii următori (1389, 1394) i-au 
fost dăruite alte sate (peste 10), bălţi cu peşte, mori, produse alimentare 
(grîu, brînză, caş, vin, miere etc.). Toate aceste danii au făcut din Cozia 
a doua mînăstire a ţării (după Tismana), în ce priveşte starea materială. 

Din primul hrisov, constatăm că egumenul de atunci al Coziei era 
Gavriil, poate un ucenic al Sfîntului Nicodim. I-au urmat Soîronie (c. 
1406—1418) şi Iacob (1421) ş.a. 

în ce priveşte vechimea mănăstirii Cozia, cei mai mulţi cercetători, 
pe baza cuvintelor mai sus citate din primul hrisov, au considerat că 
prima biserică la Cozia a fost începută de Radu I, continuată de Dan I, 
dar fiind nimicite de vreme, a fost nevoie ca Mircea cel Bătrîn să ridice 
«din temelie» o nouă mînăstire prin 1387—1388. Această părere a fost 
rectificată de acad. prof. Constantin C. Giurescu, arătînd că prima aşe¬ 
zare mînăstirească de la Cozia este eu mult anterioară lui Radu I. în 
adevăr, Radu I, care se ştie că a fost un domn mare, iubitor de frumos, 
de fast şi de podoabă, n-a putut ridica la Cozia o clădire atît de şubredă, 
incit să fie nevoie, abia după un deceniu, să fie înlocuită eu una nouă, 
de către fiul său Mircea. De aceea, acad. C. C. Giurescu presupune că 
primul lăcaş de la Cozia, ale cărui ruine se văd pînă acum, aproape de 
ctitoria lui Mircea, de proporţii reduse, datează din prima jumătate a 
secolului al XlV-lea. Deci, ar fi un caz asemănător cu al primei aşezări 
de la Vodiţa, existentă din timpul lui Litovoi. Rezultă atunci că mănăs¬ 
tirea Cozia, pe care o vedem azi, are într-adevăr ca prim ctitor pe Mir¬ 
cea cel Bătrîn, care a ridicat-o «din temelie». Lucrările de zidire au fost 
însă terminate mai tîrziu, prin 1393. 

în ce priveşte numele acestei mănăstirii observăm că documentele 
nu o numesc într-un singur fel, în primul document din 20 mai 1388, era 
determinată prin cuvintele : «la locul numit Călimăneşti, pe Olt» (ca şi 
în cel din 8 ianuarie 1394), iar în al doilea act:din 1388 : «la locul numit 
Nucet, pe Olt, adică Cozia». Aceste două numiri apar şi în hrisoavele de 
danie din; anii următori. Denumirea de Cozia s-a impus numai în ulti¬ 
mele hrisoave ale lui Mircea. Explicaţia acestor două denumiri constă 
în aceea că mînăstirea era situată într-o regiune cu nuci, pe valea Ol- 

tului, între Călimăneşti şi muntele Cozia, formînd o adevărată pădure 
de nuci, un nucet (acest nume e o moştenire romanică, din grupa cuvin¬ 
telor terminate în -etum ,• ex. Ulmetum în Dobrogea ; în evul mediu se 
mai întîlnesc asemenea topice : Brădet, Cornet, Frăsinet, Socet, Mălinet, 
Păltinet — Păltiniş etc.). Iar Cozia nu este altceva decît echivalentul în 
limba pecenego-cumană a termeţiul nucet (coz = nucă). 

Schimbarea numelui de Nucet în Cozia se datorează faptului că mai 
exista, în acelaşi timp, încă un lăcaş cu numele Nucet, în judeţul Dîm¬ 
boviţa. Dan I este primul voievod care a ajutat Nucetul din Dîmboviţa, 
In acest caz, înlocuirea numelui Nucet cu cel de Cozia este explicabilă, 
urmărindu-se o distincţie între ctitoria din Vîlcea şi cea din Dîmboviţa. 
Distincţia era necesară mai ales acum, cînd se dau marilor mînăstiri 
atîtea hrisoave de danie, pentru a nu se face confuzii şi a nu se ajunge 
la revendicări din partea vreuneia din ele. Din moment ce ctitoria lui 
Mircea din Vîlcea a fost aceea care şi-a schimbat numele, înseamnă că 
Nucetul din Dîmboviţa era o aşezare călugărească mai veche. Mănăsti¬ 
rea Nucet din Dîmboviţa a fost refăcută de Gherghina pîrcălabul, la sfîr- 
şitul secolului XV, cînd a ridicat şi o nouă biserică, apoi pe la începutul 
secolului XVII, cînd a ,fost închinată mmăstiril Duşca sau Duşcu din 
Rumelia (oraşul Trikala), iar pentru a treia oară s-a restaurat în 1712 
de clucerul Ianache Văcărescu. Avea ca metoc mînăstirea Panaghia, si¬ 
tuată spre nord-est de Tîrgovişte. Prin numeroasele danii pe care le-a 
primit, Nucetul dîmboviţean a ajuns una din cele mai bogate mînăstiri 
din Ţara Românească, avînd 34 de sate sau părţi de sate, apoi vii, vaduri 
de moară, mori, heleştee, case, prăvălii etc. 

Din primul hrisov dat Coziei de Mircea cel Bătrîn la 20 mai 1388, 
constatăm şi existenţa mănăstirii Cotmeana (jud. Argeş), care era pusă 
acum sub dependenţa Coziei. Probabil fiinţa încă din timpul lui Vladis- 
lav (Viaicu) Vodă, căci pomelnicul ei, alcătuit în 1781, începe cu «Io 
Vladislav Voievod», urmat de Radu, Dan, Mircea cel Bătrîn şi alt Dan 
(al II-lea). După părerea altor cercetători, prima biserică de la Cotmeana 
a fost ridicată de Radu I, iar a doua de Mircea cel Bătrîn. 

Documentar, constatăm şi existenţa altor mînăstiri în timpul dom¬ 
niei lui Mircea cel Bătrîn. Unele, din ele există — cu refaceri ulterioare 
— şi astăzi, altele au dispărut. 

Mînăstirea Snagov a fost clădită pe insula din mijlocul lacului 
cu acelaşi nume, lac înconjurat altădată de întinsul codru al 
Vlăsiei. Era deci foarte bine apărată, putînd să slujească în¬ 
totdeauna şi ca loc de adăpost, în caz de nevoie. Printr-un document 
din 1408 Mircea cel Bătrîn întărea «rugătorului domniei mele popii chir 

Lazăr de la Snagov» satul Ciulniţa, pe Buzău, pe care i-1 dăruise «fra¬ 
tele domniei mele, jupan Staico, minăstirii domniei mele de la Snagov». 
Nu putem şti dacă Mircea este ctitorul minăstirii, aşa cum ar rezulta 
din cuvintele de mai sus, pentru că intr-un mormînt din vechea biserică 
— anterioară celei de azi — s-au găsit monede de la Viaieu Vodă, ceea 
ce ne face să credem că exista din timpul lui. N-ar fi exclus ca Mircea 
să fi ridicat o biserică nouă, sau, cel puţin, să o fi mărit pe cea veche, 
în orice caz, el a făcut danii acestei mănăstiri, după cum reiese dintr-un 
hrisov al fiului său Dan II, din 7 octombrie 1428 (îi întărea două sate, 
cu bălţi, dăruite de Mircea). 

în timpul lui Mircea exista şi mînăstirea Stragaiea (în Vlaşca) fără 
să ştim de cine şi cînd a fost întemeiată. La 11 mai 1409, domnul scu¬ 
teşte de toate slujbele şi dările un sat dăruit minăstirii Strugalea de un 
boier, Gal (Galea). Alte ştiri despre ea nu mai avem. 

Un logofăt al lui Mircea cel Bătrîn, Filos, călugărit sub numele Filo- 
tei, a ridicat o mănăstire cu hramul Bunavestire «în pădurea cea mare, 
la Bolintin», spre sud-vest de Bucureşti. 

Potrivit tradiţiei, un ucenic al Sf. Nicodim, cu numele Dionisie, a 
ridicat mînăstirea Vişina, tot sub Mircea cel Bătrîn. Cercetări mai noi 
o datează din a doua jumătate a secolului al XlV-lea. Era situată la ie¬ 
şirea Jiului din defileul Bumbeşti-Livezeni. Este atestată documentar de 
patru hrisoave de la Neagoe Basarab. într-unui din ele se face pome¬ 
nire de hotarele minăstirii «din zilele lui Mircea voievod». Prezenţa 
acestei mînăstiri tocmai pe Valea Jiului, apare ca o completare firească 
a şirului de mînăstiri de la poalele Carpaţilor : Vodiţa, Tismana, Cozia. 
Azi, fosta mînăstire e în ruine. 

Din acelaşi timp este şi schitul Brădet (jud. Argeş), ctitorit de Mir¬ 
cea cel Bătrîn, pe locul unui lăcaş mai vechi. Pomelnicul ctitorilor în¬ 
cepe cu el, iar în biserică, fresca ctitorilor ne înfăţişează chipul voie¬ 
vodului, ţinînd în mîna dreaptă o cruce, iar în stînga biserica, avînd 
alături pe soţia sa, din numele căreia nu se pot citi decît ultimele două 
litere ...ra (probabil doamna Mara), 

N-ar fi exclus ca şi mînăstirea Deaiu de lîngă Tîrgovişte să existe 
tot din timpul marelui voievod. La 17 noiembrie 1431, Alexandru Aldea 
dăruia acestei mînăstiri două sate (Alexeni şi Răzvad) «pentru veşnica 
pomenire a sfîntului răposatului părintele domniei mele Mircea Voie¬ 
vod şi apoi, şi a domniei mele». Cum de la moartea lui Mircea nu tre¬ 
cuseră decît 13 ani, s-ar putea ca mînăstirea să fi fost ridicată în primele 
decenii ale secolului al XV-lea. 

M înâstirea Glavacioc (lîngă Găeşti) datează tot din timpul lui Mir- 
cea cel Bătrîn, căci un hrisov dat de Radu cel Mare la 20 iulie 1507, ne 
arată că Mircea a înzestrat-o cu două sate : Călugărenii de la Neajlov 
şi Călugărenii din Teleorman. 

în judeţul Mehedinţi s-au descoperit ruinele unei vechi mînăstiri 
cu numele Coşuştea sau Crivelnic (din secolul al XlV-lea). Documentar 
apare însă abia la 10 aprilie 1493 («egumenul de la Coşuşta»). 

Cele mai vechi biserici de mir. Dintre bisericile de mir din această 
perioadă, cunoaştem doar ruinele cîtorva din ele, precum şi altele, re¬ 
făcute mai tîrziu. Astfel, în Drobeta-Turnu Severin se păstrează funda-, 
ţiile a două biserici cu cîteva frînturi de ziduri, apoi, în Curtea de Argeş, 
ruinele bisericii cunoscute sub numele popular de Sin Nicoară. .Ca plan 
şi structură, toate aceste trei aparţin unor tipuri de lăcaşuri de închi¬ 
nare cunoscute în veacurile XII şi XIII. Cele din Drobeta-Turnu Seve¬ 
rin sînt de dimensiuni reduse (1.2,50 x 7,50 m şi 12,75 x 7,40 m.) r iar 
biserica Sîn Nicoară ceva mai mare (15,50 x 8,50 m). Sub actuala bise¬ 
rică Sfîntul Nicolae (domnească) din Curtea de Argeş, s-au descoperit 
fundaţiile uneia mai mici, ridicată probabil sub Seneslau. Amintim apoi 
biserica «Negru Vodă» din Cîmpulung, cu hramul Adormirea Maicii 
Domnului, în care au fost mmormîntaţi Basarab întemeietorul şi fiul 
său Nicolae Alexandru. înseamnă că a fost ridicată înainte de 1352, anul 
morţii lui Basarab. A fost distrusă de un cutremur prin 1628, în timpul 
Iui Alexandru Iliaş, iar după şapte ani a fost refăcută de meşterii lui 
Matei Basarab. 

în ultimii ani ai domniei lui Basarab I, s-a început construirea bise¬ 
ricii domneşti de la Argeş, cu hramul Sfîntul Nicolae, ridicată, aşa 
cum am arătat, pe locul uneia mai vechi, din prima jumătate a secolu¬ 
lui al XlII-lea. Lucrările au continuat sub Nicolae Alexandru şi sub 
Vladislav — Vlaicu. 

în 1920, cu prilejul restaurării picturilor, s-a descoperit o inscripţie 
slavonă, scrisă cu un cui, pe mortarul proaspăt : «Vleat 6860 na Dlă- 
gopole prăstavisea velikăi Basaraba voivoda» (= în anul 6860 la Câm¬ 
pulung a murit marele Basarab voievod). Concepută ca lăcaş de închi¬ 
nare şi gropniţă domnească, noua biserică trebuia să fie o construcţie 
monumentală şi să întrunească acele calităţi artistice şi tehnice care să 
satisfacă dorinţa de afirmare a unei domnii independente, ca aceea de 
după 1330, a lui Basarab I. Ctitorii au chemat la Argeş o echipă de meş¬ 
teri din ţinuturile de veche artă bizantină din preajma Constantinopo- 

lului, cărora le-au cerut să zidească o biserică reprezentativă pentru 
noua situaţie înfloritoare a Ţării Româneşti şi care a slujit apoi drept 
catedrală mitropolitană. 

Mînăstiri şi biserici din Moldova. Fără îndoială că au existat 
şi aici, oa şi în Ţară Românească, schituri de lemn, ridicate în locuri 
retrase, în munţi sau în codri, în care vieţuiau diferiţi pustnici sau si- 
haştri. După tradiţie, Bogdan I ar fi ridicat un schit lîngă Baia, cunos¬ 
cut sub numele de Bogdăneşti, în apropierea căruia s-a ridicat mai tîr- 
zm mînăstirea Rîşca. Ştiri documentare întîlnim abia din a doua jumătate 
a secolului al XlV-lea. 

Unuî dintre cele mai vechi monumente bisericeşti din Moldova este 
mînăstirea Neamţ. După tradiţie, această mînăstire a fost întemeiată 
de călugării Sofronie, Pimen şi Silvan, veniţi cu ucenicii lor din ţinu¬ 
turile sud-dunărene. N-ar fi exclus ca aceştia să fi fost ucenici ai Sfîn- 
tului Nicodim de la Tismana sau călugări români care trăiseră un timp 
la Athos, Probabil pentru aceştia, Petru I Muşat (1375—1391) va fi ridi¬ 
cat aici- o biserică de lemn. în adevăr, într-un hrisov de la mitropolitul 
losif al Moldovei din 7 ianuarie 1407, prin care mînăstirile Neamţ şi 
Bistriţa erau puse sub ascultarea aceluiaşi egumen Dometian, se făcea 
amintire şi de «două sate ale mînăstirii la gura Neamţului... pe care le-a 
dat sfînt răposatul domn Io Petru Voievod şi două mori şi două vii, una 
pe care a dat-o Petru Voievod şi alta a cumpărat-o vlădicia mea...». Re¬ 
iese ca mînăstirea exista în timpul lui Petru Muşat, dacă nu va fi fost 
şi mai veche. Se pare că el a fost înmormântat aici, căci Ştefan cel Mare 
nu a pus şi pentru el o piatră de mormînt în biserica Sfîntul Nicolae din 
Rădăuţi, aşa cum a făcut Cu ceilalţi înaintaşi şi strămoşi ai săi. 

Biserica de lemn a lui Petru Muşat a fost înlocuită cu una de zid 
ridicată de Alexandru cel Bun. Actualul complex mănăstiresc de la 
Neamţ mai păstrează de la acest domnitor numai tumul-clopotniţă, pe 
sub bolta căruia se pătrunde în incintă. Biserica de azi, cu hramul înăl¬ 
ţarea Domnului, a fost ctitorită de Ştefan cel Mare, în 1497. 

Alexandru cel Bun a făcut mînăstirii Neamţ mai multe danii : sate, 
iazuri cu peşte, prisăci, mori, felurite mertice ş.a. Daniile au continuat 
sub fiii săi Iliaş şi mai ales sub Ştefan, cel din urmă fiind îngropat aici. 
Este interesant un hrisov de la Ştefan II din 6 iunie 1446, prin care în¬ 
china mînăstirii Neamţ, o altă mănăstire, de la Boiştea, «unde a fost chilia 
vlădicii Iosif». Prin acelaşi hrisov, poruncea ca preoţii din satele mî¬ 
năstirii să asculte numai de egumenul ei. Urmaşul său, Petru II, îi în¬ 
tărea dreptul de proprietate peste 16 sate (22 august 1447), iar Petru 

Aron scutea satele mînăstirii de orice obligaţie faţă de domnie, punîn- 
du-le sub ascultarea directă a egumenului. Alte numeroase danii i-au 
fost hărăzite de Ştefan cel Mare. Toate acestea au făcut din ea una din 
cele mai înstărite mănăstiri ale ţării. între zidurile ei s-a desfăşurat, 
încă din prima jumătate a secolului al XV-lea şi o activitate cultural- 
artistică, de care ne vom ocupa în altă parte. 

Mînăstirea Sîîntul Nicolae din Poiană este menţionată pentru pri¬ 
ma oară documentar la 2 iulie 1398, cînd Ştefan I îi dăruia două sate. 
Mai tîrziu, s-a numit Pobrata (slavonă = înfrăţire, frăţie) iar azi Pro- 
bota. Mitropolitul Dosoftei al Moldovei (Ţ 1693), cercetînd o serie de 
documente, azi dispărute, afirma că mînăstirea Sfîntul Nicolae din Po¬ 
iană a fost ridicată de sihaştri, încă «de la începutul ţării». Pe locul 
vechii mînăstiri, domnitorul Ştefan I (1394—1399) împreună cu un frate 
al său vor fi construit o mînăstire nouă, din piatră. Biserica acestei mî¬ 
năstiri a fost restaurată de Ştefan cel Mare. Ruinîndu-se şi aceasta, Pe¬ 
tru Rareş, îndemnat de mitropolitul Grigorie Roşea, pe atunci egumen 
al mînăstirii, a construit, la o mică distanţă de ruinele vechii mînăstiri, 
o biserică nouă, terminată în 1530, existentă şi azi. în vechea biserică, 
Ştefan cel Mare a înmormîntat pe mama sa Oltea (| 4 noiembrie 1465) 
şi pe soţia sa Evdochia (f 14 septembrie 1467). Pietrele lor funerare se 
găsesc azi în biserica nouă, a lui Petru Rareş. Mai tîrziu, au fost îngro¬ 
paţi aici Petru Rareş, soţia sa doamna Elena, fiul lor Ştefan (în grop- 
niţă) şi alţii (în pridvor),, Mînăstirea a ; ajuns la o stare economică, înflo¬ 
ritoare datorită daniilor făcute de Alexandru cel Bun (în 1404). Aceeaşi 
grijă au arătat mînăstirii fiii săi Iliaş şi Ştefan sau.nepotul său Alexăn- 
drel, care i-au întărit vechile danii sau au făcut altele noi. De pildă, 
Alexăndrel Vodă, la 27 iunie 1449, întărea egumenului dreptul de a ju¬ 
deca şi pedepsi pe oamenii din satele mînăstirii. 

Vechea mînăstire Moldoviţa este atestată de un document din 31 
octombrie 1402, dar fără să ne dea numele ctitorilor. Alexandru cel Bun 
îi făcea atunci mai multe danii. La 15 februarie 1410, acelaşi domnitor, 
dăruia mînăstirii munţii Suhardul Mare şi Suhardul Mic. Hrisovul dom¬ 
nesc menţiona : «am dat şi am miluit mînăstirea noastră nou zidită care 
este la Moldoviţa». Deci putem susţine că mînăstirea care exista în 
1402, a fost ridicată de un alt domn sau de un boier şi reconstruită îna¬ 
inte de: 1410 de Alexandru cel Bun. Domnitorul ctitor i-â făcut apoi alte 
numeroase danii în anii următori : sate, eleştee cu peşte, scutiri de vamă 
etc. Alte danii i-âu făcut fiii săi Iliaş şi Ştefan, soţia sa Ana (1415) şi' 
unii boieri. Un cutremur sau o alunecare de teren a avariat grav mî- 

năstirea lui Alexandru cel Bun, Săpăturile arheologice au scos la iveală 
urmele incintei. Actuala mînăstire Moldoviţa este ctitoria lui Petru 
Rareş, situată cam la 300 m de locul celei vechi. 

Mînăstirea Bistriţa a fost înălţată de Alexandru cel Bun. Ctitoria 
acestui voievod se pare că a înlocuit una mai veche, care exista la sfîr- 
şitul secolului XIV. Lucrările de construcţie ale noii mînăstiri s-au în¬ 
cheiat înainte de 7 ianuarie 1407, cînd Alexandru cel Bun a acceptat ca 
mînăstirea sa şi cea de la Neamţ să fie împreunate sub o singură con¬ 
ducere, a egumenului Dometian, căruia i se rezerva dreptul de a-şi alege 
singur urmaşul în egumenie, fără vreun amestec din afară. Domnitorul 
ctitor i-a făcut numeroase danii. Astfel, la 12 iulie 1415 îi dăruia două 
sate, al lui Opriş şi al lui Oană, şi îi întărea alte cîteva ce i-au fost 
dăruite de trei boieri. La 11 iulie 1428 îi închina 50 de biserici «să fie 
uric mînăstirii... cu tot venitul şi cu sfinţirea preoţilor, neclintit. Şi nici 
un mitropolit, nici slugile lui, nici dregătorii lui să nu se amestece întru 
nimic...». La 6 februarie 1431, îi dăruia vama de la Tazlău, patru prisăci, 
îi închina mînăstirea Sfîntul Nicolae «unde a fost Huba» cu satul, moara 
şi seliştea de pe Nichid. Daniile au continuat şi sub urmaşii săi. In felul 
acesta, Bistriţa era una din cele mai înzestrate mînăstiri ale Moldovei. 
Drepturile pe care le avea peste cele 50 de sate puneau mînăstirea într-o 
situaţie privilegiată, asemănătoare cu a episcopului de Rădăuţi, care 
avea sub jurisdicţia sa tot numai 50 de sate. Alte danii i-au făcut Iliaş 
şi Ştefan (vama de la Bacău, satul Lucăceşti şi altele). In biserica mî¬ 
năstirii au fost îngropaţi domnitorul ctitor (f 1432), soţia sa Ana (f 1418) 
şi alţii. După el au făcut lucrări de restaurare Ştefan cel Mare (se păs¬ 
trează de la el un turn-clopotniţă cu un paraclis) şi Petru Rareş, ca apoi 
să fie reconstruită de Alexandru Lăpuşneanu, în forma în care o avem 
astăzi, 

Mînăstirea Humor este una din cele mai vechi şi mai importante 
lăcaşuri de închinare din Moldova. Este menţionată documentar la 13 
aprilie 1415, ca o ctitorie a unui mare boier şi dregător, vornicul Oană. 
Mînăstirea s-a bucurat de o atenţie deosebită din partea lui Alexandru 
cel Bun, care i-a dăruit, la 13 aprilie 1415, «un sat la obîrşia Solonţului... 
şi seliştea lui Dieniş». Alţi domni — mai ales Ştefan cel Mare — i-au 
întărit daniile avute din timpul lui Alexandru cel Bun sau au făcut al¬ 
tele noi. Prin 1528—1530, mînăstirea vornicului Oană a fost distrusă de 
un cutremur sau de o revărsare a pîrîului Humor. Atunci a construit 
logofătul Toader Bubuiog biserica existentă şi azi, la aproximativ o sută 
de metri de cea veche. 

M înăstirea Vişnevăţ — dincolo de Prut — numită mai tîrziu Chi- 
prieni (popular Căpriana), poate după numele lui Chiprian, primul egu¬ 
men cunoscut, este menţionată documentar la 10 februarie 1429, cînd 
Alexandru Vodă cel Bun dăruia această mînăstire — împreună cu cinci 
sate — soţiei sale Marina, «să-i fie uric cu tot venitul». 

Documentele lui Alexandru cel Bun menţionează o seamă de alte 
mînăstiri, azi dispărute. între acestea se numără mînăstirea Bogotin sau 
Bohotin, pe care voievodul o punea, în 1411, sub ascultarea mînăstirii 
Bistriţa. 

O altă mînăstire era cea a lui Vărzar, amintită în 1420, numită mai 
tîrziu, după numele întemeietorului ei, VărzâieştL în părţile Rădăuţilor, 
la Horodnic, era o mînăstire de călugăriţe, cu hramul înălţarea Sfintei 
Cruci. O altă mînăstire de călugăriţe era a lui Iaţco, din ţarina Sucevei, 
cu hramul Adormirea Maicii Domnului, căreia îi făcea danii Alexăn- 
drel Vodă, în 1453. 

Aproape de actuala mînăstire Putna, spre răsărit, există o bisericuţă 
săpată în stîncă, azi degradată. Aci a fost săpată o chilie, în care ar fi 
locuit, potrivit tradiţiei, Daniil Sihastrul. N-ar fi exclus să fi existat 
aici o bisericuţă de schit, mult mai veche decît ctitoria lui Ştefan cel 
Mare. 

Numeroase alte mînăstiri sînt atestate documentar la începutul se¬ 
colului al XV-lea, dar cu timpul au dispărut. Amintim între acestea : 
o mînăstire de călugăriţe în regiunea Tazlăului Sărat, pomenită într-un 
act din 1399 ca dispărută, o altă mînăstire pe Tazlău, într-un loc dăruit 
de Alexandru cel Bun în 1424 lui Toader şi Lie, anume pentru înteme¬ 
ierea ei, mînăstirea popii Draghie (1444), mînăstirea lui Ciunca Stan 
(1445), în părţile Tecucilor, mînăstirea de lîngă Bozieni-Roman (1446), o 
mînăstire la Boiştea, unde a fost «chilia vlădieăi Iosif şi unde sînt călu¬ 
găriţe», amintită într-un document din 1446, cînd era dăruită mînăstirii 
Neamţ (lîngă satul Graşi — Tg. Neamţ, probabil mînăstirea în care s-a 
călugărit şi a vieţuit primul mitropolit, Iosif), mînăstirea postelnicului 
Ignat din Soci (Tecuci), două mînăstiri ale lui Cer nat Ploscarul şi nume¬ 
roase altele. Ştim de asemenea că pe locul mînăstirii Voroneţ a lui Şte¬ 
fan cel Mare a existat alta, mai veche. Pomelnicele mînăstirilor Pîngăraţi 
şi Bisericani îl arată drept prim ctitor pe Alexandru cel Bun. Existenţa 
altor biserici şi mînăstiri, anterioare celei de a doua jumătăţi a secolu¬ 
lui al XV-lea, o indică şi cîteva toponimice (Mînăsitireni, Dealul Mînăs- 
tirii, Chilii, Călugăreni, Călugăriţa etc.). Pe lîngă aceste mînăstiri, po¬ 
menite în documentele vremii, credem că au mai existat şi altele, despre 
care nu avem nici o ştire. 

Avem de asemenea dovezi despre existenţa unor biserici moldove¬ 
neşti din a doua jumătate a secolului XIV, O astfel de biserică a existat 
la Volovăţ (Olovăţ), în Moldova de nord, ctitorită de Dragoş Vodă şi 
mutată de Ştefan cel Mare la Putna. După tradiţia locală, — consem¬ 
nată şi în Letopiseţul lui Nicolae Costin —, aici ar fi construit o biserică 
Dragoş Vodă — în care ar fi fost şi îngropat —y apoi a fost mutată de 
Ştefan cel Mare la Putna. Actuala biserică nu poate fi considerată însă 
de la Dragoş Vodă, căci lemnul n-ar fi rezistat de atunci şi pînă astăzi 
(în 1871 pereţii bisericii au fost îmbrăcaţi în exterior cu scînduri de 
brad). 

Cea mai însemnată dintre vechile biserici moldoveneşti este, fără 
îndoială, biserica Simţul Nicolae din Rădăuţi, ctitoria lui Bogdan I, de 
la începutul celei de a doua jumătăţi a secolului al XV-lea. Biserica şi-a 
păstrat pînă azi forma iniţială, cu excepţia unui pridvor, adăugat în 
1559 de Alexandru Lăpuşneanu. în această biserică au fost înmormîn- 
taţi : Bogdan I, ctitorul bisericii, şi urmaşii săi : Laţcu, Roman I, Ştefan I, 
Bogdan (fratele lui Alexandru cel Bun), alt Bogdan (fiul lui Alexan¬ 
dru cel Bun), Anastasia, fiica lui Laţcu, Stana, mama lui Ştefăniţă Vodă, 
şi Ioanichie, primul episcop atestat documentar la Rădăuţi. Pe mormin¬ 
tele primilor şase, Ştefan cel Mare a pus lespezi funerare, frumos sculp¬ 
tate. 

O altă biserică veche este Sfînta Treime din Şiret. Este atribuită de 
tradiţie voievodului Moldovei Sas (c. 1354—c. 1358). Se păstrează inte¬ 
gral pînă azi, fiind cel mai vechi monument de plan treflat al arhitec¬ 
turii bisericeşti din Moldova. 

Cel mai vechi monument de artă bisericească din Suceava, atestat 
documentar,, este biserica Mirăufi. Ea exista în 14Q2, cînd Alexandru cel 
Bun a depus. în ea moaştele Sfîntului loan cel Nou,, dar asupra datei 
construirii şi -asupra ctitorului, ştirile ,sînU contradictorii. Părerea cea 
mai acceptabilă este că biserica a fost zidită în timpul lui Petru Muşat 
(1375—139i), pentru că domnia lui a fost cea mai lungă şi mai: liniştită 
dintre domniile din această jumătate de veac, iar sub raport construc¬ 
tiv a fost cea mai rodnică. De asemenea, Petru Muşat este primul de la 
care ni: s-a păstrat un act emis la Suceava şi despre care ştim că şi-a 
avut reşedinţa în acest oraş. Biserica Mirăuţilor a slujit drept catedrală 
mitropolitană, pînă la zidirea bisericii Sfîntul Gheorghe din Suceava, la 
începutul secolului al XVI-lea, 

Un alt vechi lăcaş de închinare din Moldova a fost biserica Siînta 
Vineri din Roman, azi dispărută, căreia Alexandru cel Bun îi dăruia 
două sate, la 16 septembrie 1408. Se pare că a fost pictată în jurul anu- 

]ui 1415, căci atunci dăruia Alexandru cel Bun două sate zugravilor Ni- 
chila şi Dobre, angajinriu-i să zugrăvească două biserici, «una din Tîr- 
gul de Jos şi alta,- care vaJi r^oia noastră», în această biserică a fost 
înmormântată,doamna Anastasia, soţia lui Roman I (1391—1394) şi mama 
lui Alexandru ceh Bun. Am putea deci presupune că Roman Vodă a fost 
ctitorul bisericii, mai ales că el a construit şi prima cetate din Roman. 

Aşadar, domnii români, imitînd pe împăraţii bizantini, au ridicat o 
seamă de mînăstiri şi biserici, hărăzindu-le privilegii şi danii bogate. 
Pe lingă ctitoriile domneşti, erau multe mînăstiri ctitorite de boieri, iar 
altele mai sărace — de călugări şi credincioşi. Mănăstirile şe deose¬ 
beau de biserici prin aceea că slujeau interesele generale ale ţării şi 
Bisericii (lăcaşuri de cultură, locuri de apărare în caz de năvăliri, doi¬ 
nite etc.}, pe cînd bisericile slujeau pentru trebuinţele sufleteşti ale 
credincioşilor dintr-o singură parohie. In timp ce o biserică se putea 
zidi fără a fi dăruită cu bunuri mobile sau imobile, o mînăstire trebuia 
înzestrată cu moşii şi venituri îndestulătoare pentru trebuinţele vieţui¬ 
tori lor ei. Daniile erau făcute pentru veşnicie, fiind întărite apoi de 
domnii următori,, care, de multe ori, hărăzeau şi ei anumite,daruri. Cp 
timpul, la darurile fondatorilor, se adăugau şi ale altora, care erau tre¬ 
cuţi apoi între ctitori. 

Calitatea de ctitor aducea o serie de drepturi, dar mai ales de da¬ 
torii. Astfel, ctitorii aveau dreptul să fie pomeniţi, fie la liturghie, fie 
prin. săvârşirea de parastase (uneori se preciza în hrisoavele de danie 
în ce zile. urmau să fie săvîrşite pomenirile) dreptul de a li se zugrăvi 
chipul în pronaos (cu întreaga familie, uneori), de a fi înmormîntaţi în in¬ 
teriorul bisericii, de a li se aminti numele în pisania bisericii sau mănăs¬ 
tirii respective. Iar între datorii, cea mai de seamă era aceea de a în¬ 
zestra mînăstirea respectivă cu toate bunurile necesare pentru susţi¬ 
nerea ei. • - ’ ' 

- Thebuie remarcat apoi şi faptul că primele mînăstiri mari din Ţara 
Românească s-au organizat ca samovlastii (autodespotii), sub directa 
îndrumare a Sfîntului Nicodim de la Tismana. în Moldova, înlîlnim 
'vânzări şi dăruiri de mînăstiri la credincioşi mireni, ceea ce nu se întîl- 
neşte în Ţara Românească. 

Concluzii: Din toate acestea, se desprinde constatarea că 

în a doua jumătate a secolului XIV şi în prima jumătate a celui ur¬ 
mător, în Ţara Românească şi 'in Moldova pulsa o intensă viaţă că¬ 
lugărească. NumăriiI ridicat de biserici şi mînăstiri, fie din lemn, fie 
din zid, menţionate documentar în această perioadă, arată că în cele 

două ţări a trăit şi o populaţie numeroasă. Se constată de asemenea 
că exista o puternică tradiţie în arta construcţiei, precum şi meşteri 
autohtoni. Numai cunoscînd înfăptuirile. artei moldoveneşti din 
această perioadă, ne putem explica strălucita înflorire artistică din 
epoca lui Ştefan cel Mare, cu integrarea ei în circuitul valorilor uni¬ 
versale. 

VII 

MlNĂSTIRILE ŞI BISERICILE ROMANEŞTI 
DIN TRANSILVANIA, BANAT ŞI MARAMUREŞ 
IN SECOLELE XIII—XV 


Credincioşii ortodocşi români din Transilvania, Banat, Bihor şi Ma¬ 
ramureş au avut biserici şi mănăstiri — lutrate din lemn, din nuield 
împletite sau din piatră şi cărămidă, — a căror existenţa poate fi ur¬ 
mărită cu aproximativ un mileniu în urmă. De pildă, în vara anului 1966 
s-au descoperit da Dăbîca, pe Someş, una din reşedinţele voievodului 
Gelu, temeliile mai multor biserici din secolele X—XI. Prima mînăstife 
cunoscută din izvoarele istorice este cea de la Morisena (Cenadul de 
azi), cu hramul Sfîntul Ioan Botezătorul, ridicată de voievodul Ahtuitn, 
în jurul anului 1002, în urma ocupării mănăstirii de către călugării la¬ 
tini, —- după 1028 =—cei ortodocşi au fost aşezaţi în mînăstirea ortodoxă 
cu hramul Sfîntul Gheorghe de la Maidan (la graniţa româno-iugoslavă 
de azi). , 

Numărul mănăstirilor ortodoxe din Ungaria şi Transilvania â spo¬ 
rit mereu, încît în anul 1204, papa Inocenţiu ITI (1198- 1216) delega pe 
episcopul său de la Oradea să le cerceteze şi să constate dacă nu era 
posibilă înfiinţarea unui episcopat dependent de Roma. 

în secolele XIII—XV, s-au ridicat tot mai multe biserici şi mînăstiri, 
mai ales în părţile Hunedoarei şi în Banat, realizări majore ale arhitec¬ 
turii şi picturii româneşti. Acest proces este strîns legat de afirmarea 
politică şi militară a cnezatelor şi voievodatelor româneşti. Documen¬ 
tele vremii fac adeseori amintire de voievozii şi cnejii români, mai ales 
de cei care se remarcau prin fapte de vitejie în campaniile antiotomane 
care se desfăşurau atunci. 

Bisericile din Transilvania. Cel mai vechi monument de artă bi¬ 
sericească în fiinţă şi astăzi este biserica din Densuş, în Ţara Haţegu¬ 
lui, un «edificiu straniu şi singular oa formă şi structură arhitectonică», 
(V. Drăguţ). Este construită din pietre romane, provenite din ruinele 

Sarmizegetusei învecinate (altare votiv-e, lespezi făţuite, coloane, s'ta- 
tni etc.), din bolovani de rîu şi din cărămidă. 

Corectările arheologice întreprinse cu ocazia restaurării din 1961— ; 
1963, au dovedit că pereţii naosului şi altarului — în partea lor inferi¬ 
oară, formaţi din blocuri uriaşe de piatră făţuite ■— aparţin, poate, seco¬ 
lului X. Trei secole mai tîrziu, a avut loc o refacere a edificiului, pro¬ 
babil ruinat, cînd s-au înălţat zidurile naosului şi altarului, precum şi 
turnul central. A fost împodobită cu picturi de către meşterul zugrav Şte¬ 
fan şi ajutoarele sale, în anul 1443, fapt consemnat de o inscripţie. Nu 
se cunosc ctitorii acestui lăcaş de închinare şi nici ai ansamblului pic¬ 
tural. Se presupune ca sînt cnejii din familia Mănjina din Densuş, ates¬ 
taţi documentar încă din secolul al XlV-lea. 

în vara anului 1975, s-au făcut descoperiri de interes istoric-artis- 
tic excepţional la biserica din piatră din satul Streisîngeorgiu ţazi în¬ 
globat în oraşul Călan), pe malul drept al Streiului. Sub stratul de ten¬ 
cuială din secolul al XVIII-lea, s-a descoperit o pisanie în limba slavonă, 
scrisă în anii 1313—1314, din care rezultă că biserica s-a ridicat «spre 
ajutorul şi iertarea păcatelor» cneazului Bălea şi ale preotului Naneş. 
în aceeaşi inscripţie este consemnat numele zugravului Teofil. Este cea 
mai veche pisanie din întreaga artă medievală românească. S-au desco¬ 
perit şi porţiuni din pictura murală executată atunci. Trebuie relevat, 
însă, că sub pisania şi pictura murală din 1313, se află un strat şi mai 
vechi de zugrăveală, socotit cel mai vechi ansamblu pictural cunoscut 
pînă azi din întreaga ţară. Pe baza acestei descoperiri, s-a stabilit că 
biserica de piatră de aici a fost construită înainte de mijlocul secolului 
XII, dar pe locul unei biserici din lemn, de aceleaşi dimensiuni, fireşte 
mult mai veche. Biserica actuală este deci cea mai veche clădire româ¬ 
nească păstrată integral. în 1408—1409 biserica a fost refăcută de cnea¬ 
zul Cîndreş şi soţia sa Nistora, după cum arată o altă pisanie, lingă ta¬ 
bloul lor votiv. 

La aproximativ 2 km de această biserică, în satul Strei, pe malul 
sting al rîului cu acelaşi nume, se află o altă valoroasă biserică monu¬ 
ment istoric, o ctitorie cnezială din secolul al XlII-lea restaurată în 
1969 —1972. Este de tip longitudinal, formată dintr-o navă, altar pentago- 
nal, cu un turn-clopotniţă care domină împrejurimea, construită din 
piatră brută şi din piatră făţuită, la muchii. A. fost împodobită cu picturi 
în interior şi exterior. 

în imediata apropiere a oraşului Haţeg se află biserica din satul 
Sîntămăria Orlea. Este o biserică de dimensiuni mari, de tip occidental, 

romano-gotic, ctitorită în ultimul pătrar al secolului al XlII-lea de cner 
jii din familia Cîndea. Are ziduri înalte, din piatră brută şi piatră făţuită 
la muchii,- cu por laie şi f erestre cu coloane, cu un turn-clopptniţă cu 
cinci nivele. în interior se păstrează un valoros ansamblu de picturi 
murale. Biserica a, ajuns mai tîrziu în stăpînirea catolicilor, apoi a cal¬ 
vinilor, odată cu maghiarizarea familiei Cîndea, devenită Kendeffy şi 
trecerea ei la alte confesiuni. 

La acestea, se adaugă alte numeroase monumente de artă biseri¬ 
cească din secolele XIII—XV, situate în Ţara f laţegului şi Valea. Streiu- 
lui. Amintim ruinele bisericii de la Cetatea Colţului în apropierea sa¬ 
tului Rîu de Mori, la poalele Retezatului, ctitorită în secolul XIV de 
cnejii Cîndea, care stăpîneau aceste locuri încă din secolul XIII. Bise¬ 
rica a servit drept paraclis, al curţii cneziale. O altă ctitorie a secolului 
XIV este biserica din Ostrov, în apropiere de Densuş şi Sarmizegetusa 
romană, cu un frumos turn-clopotniţă, adăugat în secolul următor. Bi¬ 
serica păstrează o frumoasă icoană, de hram, azi în parterul turnului- 
clopotniţă, reprezentînd pe Maica Domnului cu pruncul în braţe. 

Tot secolului al XIV-lea. îi aparţin bisericile din Sînpetru, în apro¬ 
piere de Haţeg, ctitorie a cnejilor locali, cu picturi ascunse sub var, 
Nucşoara, Pe şt cana, la care se adaugă două din secolul al XV-lea : Să¬ 
laşul de Sus şî Rîu de Mori. De altfel, aproape în toate satele menţio¬ 
nate, .documentele din secolele XIV—XV fac amintire de cneji locali, 
de multe ori participanţi la luptele antiotomane conduse mai ales de 
lancu de Hunedoara. 

în chip deosebit trebuie menţionată mînăstirea Prislop, cu hramul 
Sfîntul Ioan Botezătorul, situată la aproximativ 15 km de oraşul Haţeg, 
în hotarul satului Silvaşul de Sus. A fost ridicată la sfîrşitul secolului 
al XlV-lea de ucenici de-ai Sfîntului Ni codim de la Tismana; refăcută 
din temelii, în 1564, de domniţa Zamfira, fiica lui Moise Vodă al Ţării 
Româneşti (1529—1530), refugiată şi apoi căsătorită în Transilvania, după 
ce tatăl ei a căzut în lupta de la Viişoara (1530). Este îngropată în 
această mînăstire (t 1580). ^ 

Dintr-o regretabilă greşeală a dispărut, în anii din urmă, biserica 
din Cinciş, lingă Hunedoara, ctitorită, potrivit tradiţiei, lot in secolul 
al XV-lea, de cnejii satului, înrudiţi cu Iâncu de’Hunedoara, care-i în¬ 
zestrase cu privilegii şi moşii. 

La 30 noiembrie 1458, regele Matei Corvinul acorda românilor din 
Hunedoara dreptul să-şi ridice o biserică de zid în oraş. în urma acestei 
învoiri, s-a ridicat biserica cu hramul Sfîntul Nicolae, formată, iniţial 

dintr-o navă şi un altar, restaurată apoi în 1634 şi pictată peste 20 de 
ani, înaintea ei existase desigur o altă biserică, în care va fi slujit Ioan 

de Caffa. . 

In apropiere de Hunedoara exista mănăstirea Plosca, se pare aju 

tată de familia Huniazilor. 

Tot în judeţul Hunedoara, pe Valea Mureşului, întîlnim alte bise¬ 
rici monumente istorice. Un interes aparte prezintă biserica din Gura- 
sada , datînd din -secolul al XlII-lea, cu o formă ciudată, patrulobă, care 
— alături de bisericile din Densuş, Strei şi Streisîngeorgiu — se numără 
printre cele mai expresive realizări ale arhitecturii medievale româ¬ 
neşti din Transilvania. Părţii de răsărit (altar şi naos), cu o turlă pătrată, 
i s-a adăugat mai tîrziu o tindă scurtă şi un turn-clopotniţă. 

în jurul anului 1400, a fost ridicată biserica din Leşnic, cu un an¬ 
samblu de picturi murale originale, pe pereţii de sud, vest şi nord ai 
naosului (restul, mai tîrziu), între care se remarcă tabloul votiv, înfă- 
ţişînd pe cneazul Dobre Românul, ctitorul bisericii, pomenit^ pentru me¬ 
rite deosebite, într-un act din 1394. 

Biserica din Roşcani este ctitorită de cnejii din familia Gaba, în 
prima jumătate a secolului al XV-lea. Tot acestui secol îi aparţine şi 
biserica din Bîrsău, în apropierea Devei, refăcută în secolul următor 
de Margareta Cherepovici, a cărei fiică, Elena, a fost căsătorită cu 
Petru cel Tînăr, domnul Ţării Româneşti (1559—1568). 

în jurul oraşului Brad — nu departe de Ţebea — se află alte două 
remarcabile realizări ale artei medievale româneşti: bisericile din Cn> 
c.ior şi Ribiţa, Prima a fost ridicată în jurul anului 1400, de jupînul Bălea 
şi soţia sa Vişa, zugrăviţi — alături de ceilalţi membri ai familiei lor, 

._. într-un tablou votiv, iar cealaltă de fraţii cneji Vladislav şi Miclăuş. 

în afară de aceste biserici hunedorene, în fiinţă pînă azi, sau în 
ruină, documentele fac amintire şi de alte biserici româneşti, azi dispă¬ 
rute. De pildă, în Deva exista o biserică cu hramul Sfîntul Nicolae, ri¬ 
dicată către sfîrşitul secolului al XlV-lea (avea stema regelui Ludovic 
I cel Mare al Ungariei, 1342—1382), răpită mai tîrziu de calvini. Spre sfîr¬ 
şitul secolului trecut, a fost descoperită pictura ei ortodoxă, acoperită 
cu var, iar în 1896 a fost demolată. 

Alte biserici româneşti au fost ridicate în secolele XIV XV, în 
diferite sate din judeţul Alba de azi. De pildă, biserica din Zlatna a 
fost ctitorită de cneazul Tanislav Hraboru şi soţia sa Anica, în anul 
1424. Iniţial, era formată din altar şi dintr-o navă cu turn-clopotniţă 
spre vest. Către sfîrşitul aceluiaşi secol, a fost împodobită cu picturi 

murale, păstrate fragmentar, 

Biserica niînăstirii Rimeţ, aşezată într-un cadru natural de o mare 
frumuseţe, prezintă asemănări cu bisericile hunedorene din secolele 
XIII—XV. Sub straturile mai tîrzii de pictură (sec. XVIII—XIX), apar 
fragmente de picturi mai vechi, din secolul XIV, precum şi o inscrip¬ 
ţie din 1376, în care sînt pomeniţi arhiepiscopul Ghelasie şi zugravul 
Mihul de la Crişul Alb. 

Secolului al XV-lea îi aparţin, de asemenea, bisericile din Almaşul 
Mure, menţionată documentar în 1418 şi i.upşa, ctitoria cneazului Via- 
dislav, din 1421, amîndouă în Munţii Apuseni, precum şi biserica din 
Sănduleşti, lingă Turda. 

Biserica fostei mînăstiri de la Geoagiu de Sus datează de la sfîrşi- 
tul secolului al XV'-lea sau începutul celui următor. Aici şi-au avut re¬ 
şedinţa — în a doua jumătate a sec. XVI — mitropoliţii Hristofog Sava 
şi Gheorghe. 

Biserica din Sîntiinbru datează, după unii cercetători, tot din periw 
cada de care ne ocupăm (sec. XIII—XV), păstrînd fragmente de picturi 
originale. 

In celelalte părţi ale Transilvaniei, ne reţine atenţia biserica Simţul 
Nicolae din Şcheii Braşovului, asupra căruia au adus lumină recentele 
cercetări arheologice (1975). Primul lăcaş de închinare se presupune 
că era din lemn, ridicat pe la sfîrşitul secolului XlV sau începutul celui 
următor. A doua construcţie era o biserică din piatră do pe la mijlocul 
secolului al XV-lea, mărită într-o fază ulterioară, cu un exonurthex cu 
ronlralorţi. A treia biserică, cea actuală, din zid, datează din secolul 
XVI, avînd un plan asemănător construcţiei precedente, dar cu influ¬ 
enţe gotice. în secolele următoare, biserica a suferit mai multe adăugiri 
şi modificări, cele mai multe săvîrşite cu ajutorul domnilor Ţării Româ¬ 
neşti şi ai Moldovei, 

In judeţul Cluj, bisericile din Băiţa, lingă Gherla şi Mica, lingă Dej, 
sînt considerate, de unii cercetători, ca aparţinînd secolului al XlII-lea. 

Mitropolitul Daniil, care-şi avea reşedinţa în Feleac, ă zidit în 
acest sat o biserică cu hramul Cuvioasa Paraschiva, înainte de 1488, 
după cum arată însemnarea de pe Tetraevanghelul scris acolo din po¬ 
runca sa. O altă biserică, cu hramul Adormirea Maicii Domnului, deve¬ 
nită catedrală mitropolitană, a fost terminată pe la începutul secolului 
XVI (monument de arhitectură gotică de tip biserică-sală). în ultimii ani 
ai secolului al XV-lea a fost ridicată şi catedrala episcopală de la Vad, 
cu ajutorul lui Ştefan cel Mare. Bisericile din Ciceu, Mihăiesti şi Cetatea 
de Baltă (zugrăvită în 1525) au fost ridicate tot cu ajutorul'unor domni 
moldoveni, poate al lui Ştefan cel Mare sau al urmaşilor săi imediaţi. 



MÎNĂSTIRI ŞI BISERICI IN SECOLELE XIII—XV 


313 


Tot ortodoxe au fost la început şi bisericile reformate de azi 
din Sîntana de Mureş şi Fîntinele (jud. Mureş), cu picturi din secolele 
XIV—XV, ca şi dispăruta biserică reformată din Roteni (jud. Mureş). 

Gîteva biserici din părţile de sud ale Transilvaniei sînt socotite cti¬ 
torii ale unor domni munteni. De pildă, bisericile din Scorei lingă Fă¬ 
găraş (Mircea cel Bătrîn dăruia ocina Scorei egumenului Stanciu şi fra¬ 
telui său Calin), Răşinari, Rîşnov, Zărneşti, Cut (jud. Alba) ş.a. Izvoa¬ 
rele timpului pomenesc şi alte biserici transilvănene din secolele XIV— 
XV : Peştiş (jud. Hunedoara), la 1302, Rediu (jud. Cluj), la 1398, Lan- 
crâm (jud. Alba) în 1439, Deda (jud. Mureş), în 1451, Strimba Fizeşului 
(jud. Sălaj), prin 1470, Sâlişte (jud. Sibiu) şi altele. Un document din 14 
decembrie 1450 pomenea bisericile de lemn din Maieru, Singeorz şi Nă- 
săud, pe valea Someşului Mare. 

Majoritatea acestor biserici româneşti au un plan asemănător: o 
navă longitudinală în continuarea căreia se află altarul, iar în partea 
vestică un turn-clopotniţă,. de multe ori ridicat mai tîrziu. Toate sînt de 
dimensiuni reduse. Aşa cum am arătat, majoritatea au fost pictate — 
cîteva chiar în exterior, cum â fost Streiul. Unele păstrează scene destul 
de numeroase, altele numai fragmente. Meşterii erau români din părţile 
locului. Ei vor fi contribuit la formarea unei «şcoli» locale 'de pictură 
românească. La canoanele şi formele stilistice bizantine, trecute prin fi¬ 
liera Ţării Româneşti/meşterii transilvăneni au adăugat şi unele ele¬ 
mente locale (mai ales în cazul costumelor ctitorilor sau chiar al altor 
personaje), precum şi unele elemente occidentale (ca la Strei), dînd naş¬ 
tere unei picturi cu totul originale, mărturie a geniului artistic al popo¬ 
rului nostru. 

Bisericile şi mînăstirile din Banat. în Banat, documentele vremii 
sau unele urme arheologice atestă .existenţa mai multor mînăstiri româ¬ 
neşti, din secolele XII-—XV. Una dintre cele mai vechi mînăstiri este 
Hodoşul (de pe la mijlocul sec. XVIII Hodoş-Bodrog), în jud. Arad, pe 
malul stîng al Mureşului (pînă în 1834—38 cînd i-a fost deviat cursul, 
era pe malul drept). Este pomenită pentru prima oară într-un act din 1177, 
de la regele Bela III al Ungariei (1172—1196), sub numele de Hodust, 
apoi în 1233. şi în. 1293, într-o inscripţie din 1523 era amintit egumenul 
Mihai, iar pe la 1651 îşi avea reşedinţa aici «mitropolitul cetăţii Lipo- 
va - -Gvuia», Sofronie. 

Nu departe de Bodrog, tot pe malul stîng al Mureşului, se află mî- 
nastirea ortodoxă, azi sîrbească, Bezdin, ridicată în secolul XVI, pe 
locul uneia mai vechi, distrusă în timpul marii invazii a tătarilor din 

1241—1242 (în 1233 era pomenită mînăstirea «de la Isou», care se pre¬ 
supune că se găsea pe locul mînăstirii Bezdin). 

La îlidia, in apropiere de Oraviţa, s-a descoperit o biserică rotondă 
din sec. XII—XIII şi o biserică fortificată, atribuită secolelor XII—XIV. 

: Mînăstirea Partoş (jud. Timiş), la 2 km de frontiera cu Iugoslavia, 
ar dala, potrivit tradiţiei, din secolul al XV-lea (satul Partoş e pomenit 
însă în registrul dijmelor papale în 1333, apoi în cîteva acte din secolul 
următor). In secolul al XVII-lea s-a retras aici, trăind pînă la moarte 
(1656), Sfîntul Ierarh Iosif, mitropolitul Timişoarei. 

Mînăstirea Săraca (jud. Timiş), cunoscută şi sub numele de Şernlac, 
Şemliug, Şumig sau Morava, datează tot din secolul al XV-lea, poate 
chiar mai dinainte (un document din 1270 aminteşte mînăstirea de lingă 
Şumig). A fost arsă de turci, după ocuparea Banatului. In 1730 a fost 
restaurată, dar în 1778 a fost desfiinţată de Habsburgi (reînfiinţată abia 
în 1934). în apropiere se găsea mînăstirea Sîngeorge, tot din secolul al 
XV-lea. 

în partea de sud a Banatului, în apropiere de Vîrşeţ, se găseau .alte 
mînăstiri ridicate în aceleaşi secole : Srediştea Mică (azi în Iugoslavia), 
Yârâdia (distrusă de turci, apoi refăcută în secolul XVIII) şi Mesici. 
Aceasta din urmă ar fi fost zidită în secolul al XlII-lea de un călugăr 
venit din mînăstirea Hilandar, apoi refăcută de despotul Iovan Branco- 
vici, la şfîrşitul secolului al XV-lea, arsă de turci în 1552, refăcută în 
secolul al XVIII-lea. 

, Alte cîteva mînăstiri ortodoxe erau situate pe Dunăre, datînd tot 
din secolele XIV—XV, fiind, poate, chiar mai vechi: Voiloviţa şi Cubin 
(azi în Iugoslavia), Zlatiţa, Cusici, Baziaş, Ogradena Veche sau Mră- 
eunea (lîngă Cazane). Cele mai multe au fost distruse în timpul deselor 
incursiuni turceşti, mai ales în 1552, cînd Banatul a fost ocupat de turci, 
fiind refăcute apoi în secolul al XVIII-lea, în urma încetării domina¬ 
ţiei lor. 

Biserica din Lipova este atestată documentar încă din secolul al 
XlV-lea. în secolele XVI—XVII, a servit drept catedrală a episcopilor 
care-şi aveau reşedinţa în acest oraş. A fost transformată şi mărită în 
mai multe rînduri, fiind azi una din operele reprezentative ale artei ro¬ 
mâneşti din Banat. In pronaosul bisericii se păstrează fragmente de 
pictură din secolul al XV-lea. Biserica din Lugoj, azi dispărută, era pro¬ 
babil o ctitorie a Ecaterinei Perianu, de prin 1402. A fost demolată în a 
doua jumătate a secolului trecut, cînd se mai puteau vedea picturile, 
între care se remarca şi chipul protopopului Gavriil. în 1378 era amin¬ 
tită biserica din satul dispărut V alea. 

Bisericile din Bihor şi Maramureş. In părţile Aradului T consem¬ 
năm bisericile din Hălmagiu, atribuită voievodului Moga (sec. XIV), 
Dezna (sec. XIV, peste care s-n ridicat biserica actuală din secolul 
XVIII) Ş.a. : 

în Bihor se cunosc de asemenea mai multe biserici din secolele XII— 
XV. De pildă, la Sînnicolaul de Beiuş, cercetările arheologice din ultimii 
ani ău dus la descoperirea fundaţiilor unor biserici din secolele XI— 
XII. Tot aici se păstrează turnul-clopotniţă al unei biserici romanice din 
sec. XIII. La Voivozi s-au descoperit ruinele unei mănăstiri — biserică 
şi chilii — din secolele XIII—XIV. 

O altă biserică veche din Bihor a fost cea din Seghişte (Şedişte), 
azi în ruine. A fost ctitorită de cnejii locali la începutul secolului al 
XV-lea, ajung in d apoi sediul unui protopopiat pentru parohiile din păr¬ 
ţile Beiuşului. Cel mai vechi strat de pictură — oare poate fi urmărită 
doar prin intermediul descrierilor şi al fotografiilor făcute înainte de 
completa distrugere —aparţine secolului al XV-lea, cu forme asemă¬ 
nătoare picturilor din bisericile hunedorene. 

Picturi murale ortodoxe, de la începutul secolului XV (şi inscripţii 
ciriliee), aveau şi bisericile din Tărcâiţa, Remetea şi Tileagd, ajunse 
■— prin secolele XVI—XVII — în stâpînirea calvinilor, . 

In Maramureş, cercetările arheologice au dus la descoperirea rui¬ 
nelor bisericii din Giuleşti, ctitoria cnejilor de acolo (sec. XIII—XIV) şi 
a celei din Cuhea (azi Bogdan Vodă), locul de reşedinţă al voievodului 
Bogdan, din.secolul al XlV-lea. Cea din urmă este o biserică de piatră, 
cu o navă dreptunghiulară, absidă poligonală şi un turn-clopothiţă pe 
latura de vest, deci tipul obişnuit al bisericilor din sudul Transilvaniei. 

Izvoare documentare fac apoi amintire de mînăstirea Sfintui Mihail 
din Peri, ctitoria Dragoşizilor, azi in ruine, pe care fraţii Bale şi Drag 
au închinat-o Patriarhiei din Constantinopol în 1391, cînd a fost de¬ 
clarată stavropighie. ; Alte mînăstiri existau la Cuhea şi una între satele 
Bîrsana, Năneşti şi Corn eşti, Tot în secolele XIV—XV sînt atestate do¬ 
cumentar bisericile din leud (1364), Biserica Aibă (1373), Apşa de Mijloc 
(1428 şi-1440), Sămsău (1456),. ş.a. Datorită faptului că majoritatea biş’a- 
ricilor maramureşene erau Construite din lemn, cele din secolele de 
care ne ocupăm n-au rezistat intemperiilor vremii pînă în zilele noastre. 

C o n c I u zii: Deşi de proporţii reduse, cu o înfăţişare modestă 
construite rudimentar, bisericile de piatră româneşti din Transilva¬ 
nia, ctitorii ale cnejilor şi credincioşilor români din secolele 
XV, prezintă o deosebită importanţa istorică şi artistică. Picturile lor 

murale — realizate de meşteri români, originari din partea locului 
sau veniţi din alte ţinuturi locuite de români — sint, pentru acel timp, 
cu mult mal bogate decît cele din Ţara Românească şi Moldova. In¬ 
scripţiile murale, care au mai putut ii descifrate, au dus la cunoaşte¬ 
rea unora din cnejii ctitori (Streisingeorgiu, Ribiţa, Crişcior, Zlatna), 
precum şi la-cunoaşterea primilor zugravi de neam român. Dar mai 
presus de toate, aceste străvechi ctitorii româneşti sînt mărturii grăi¬ 
toare ale continuităţii românilor m Transilvania propriu-zisă, Banat, 
Bihor şi Maramureş. 

VIII 

MITROPOLIA MOLDOVEI 
IN SECOLUL AL XV-LEA 


Alexandru cel Bun a purtat o grijă deosebită faţă de Biserică sa, 
în tot cursul, domniei sale. In acelaşi timp, el s-a arătat tolerant şi faţă 
de cei ce aparţineau altor confesiuni creştine. Astfel, printrrun hrisov 
dat la 30 -iulie 1401, hotăra înfiinţarea unei episcopii, cu scaunul la Su¬ 
ceava, pentru credincioşii armeni din Moldova, recunoscînd pe epis¬ 
copul lor Ohanes. . , 

A acordat sprijin şi credincioşilor catolici poloni, saşi, unguri şi 
seciii din ţara sa, aşa cum au făcut şi unii dintre înaintaşii săi. Astfel, pe 
lîngă vechea episcopie catolică de la Şiret, s-a înfiinţat o nouă episcopie 
la Baia, prin anii 1405—1413 (primul titular a fost Ioan de Riza). Dom¬ 
nitorul însuşi a zidit, prin anii 1405—1413, o biserică de piatră pe sea¬ 
ma ei. La Şiret mai cunoaştem cîteva nuiiie de episcopi pină prin 1434, 
iar la Baia pînă în a doua jumătate a secolului al XV-lea, Desigur, ei 
vor fi stat mai mult în Polonia, decît în diecezele lor din Moldova;’să¬ 
race şi cu prea puţini credincioşi. Ca şi în trecut, predica misionarilor 
franciscani şi dominicani în Moldova n-a putut răzbate în sufletele cre¬ 
dincioşilor români, aşa încît toată lucrarea lor s-a redus la cîrmuirea 
duhovnicească a credincioşilor catolici. 

Tot în timpul lui Alexandru cel Bun au găsit adăpost în Moldova 
unii dintre adepţii lui Jan Hus (husiţi). Se ştie că învăţătura cunoscutu¬ 
lui preot, profesor şi predicator englez John Wiclif (t 1382), care a tra¬ 
dus Sfînta Scriptură în limba engleză, a pătruns şi în Boemia, datorită 
legăturilor care existau între Universităţile din Oxford şi Praga. între 
admiratorii săi se număra şi profesorul şi preotul ceh Jan (Ioan) Hus 
(1369—1415), care a luat pe faţă apărarea ideilor lui Wiclif şi i-a tradus 
o parte din scrieri în limba cehă. Ca şi Wiclif, Hus s-a ridicat împotriva 
unor abuzuri ale papalităţii, îndeosebi împotriva indulgenţelor. învăţă¬ 
tura propovăduită de Hus — asemănătoare în multe privinţe cu cea or- 

todoxă —era în fond o încercare de reîntoarcere la creştinismul stră¬ 
vechi al apostolilor slavilor Ciril şi Metodie. El cerea împărtăşirea cre¬ 
dincioşilor din potir, sub forma pîinii şi a vinului (sub utraque forma), 
obicei de mult părăsit de Biserica apuseană, apoi cerea introducerea lim¬ 
bii poporului în biserică, adică traducerea Sfintei Scripturi şi săvîrşirea 
slujbelor în limba poporului, pentru a fi înţelese de toţi credincioşii. în 
rest, el nu s-a abătut cu nimic de la dreapta învăţătura a Bisericii, fixată 
de Sinoadele ecumenice. Cu toate acestea, Conciliul întrunit la Con¬ 
stanţa (1414—1418), despre care vom vorbi mai jos, l-a osîndit să fie 
ars pe rug, sentinţă executată la 6 iulie 1415. în anul următor a avut 
aceeaşi soartă prietenul său Ieronim de Praga. 

Moartea lor a pricinuit multă tulburare în Cehia, ducînd la cunos¬ 
cutele războaie purtate de cehii husiţi, conduşi la început de Jan Zizfca. 
Prigoniţi în ţara lor, mulţi adepţi ai învăţăturii lui Hus şi-au găsit adă¬ 
post pe pămintul ţării noastre. Se pare că încă de prin 1420 au venit în 
Moldova cete de husiţi de obîrşie slovacă şi maghiară. Alţi husiţi au 
căutat adăpost în Transilvania, dar fiind persecutaţi de episcopii cato¬ 
lici Ioan din Oradea şi Gheorghe Lepeş din Alba lulia, ca şi de inchi¬ 
zitorul papal Iacob de Marchia, au fost nevoiţi să-şi caute refugiu tot 
în ţara îngăduitoare a Moldovei. 

Pe la jumătatea anului 1437 o mare parte din husiţii din Ungaria 
şi Transilvania, conduşi de preoţii lor Toma şi Valentin, s-au aşezat îh 
Tîrgul Trotuş, apoi în alte-părţi. La Trotuş cei doi preoţi au făcut prima 
traducere a Sfintei Scripturi în limba maghiară. 

Ceea ce ne interesează pe noi aci e faptul'-că' Alexandru cel Bun a 
dovedit — aşa cum a făcut de altfel întregul nostru popor în decursul 
istoriei sale —că n-a îngăduit ura confesională sau religioasă, ci fie¬ 
care a fost lăsat să trăiască «în legea lui». - ■ j 

Urmaşul mitropolitului Iosif. Mitropolitul Iosif apare pentru ul¬ 
tima dată într-un hrisov din 16 septembrie 1408, prin care Alexandru 
cel Bun înzestra biserică Sfînta Parase hiva din Roman — viitoarea ca¬ 
tedrală episcopală cu două sate, ■ Socotim că şi-a încheiat păstoria 
prin 1415, căci abia în 1416 se face amintire de un nou titular al scau¬ 
nului mitropolitan. 

în ce priveşte pe urmaşii săi, există numeroase lacune de informa¬ 
ţie, atît în ce priveşte numele, cît şi anii lor de. păstorire. Documentele 
interne nu fac pomenire de nici un mitropolit între anii 1408—1455, aşa 
îneît sîntem nevoiţi să recurgem, la cîteva izvoare greceşti, destul de 
Confuze, de altfel. De pildă, Silvestru Syropulos, scriitor din secolul al 

XV-lea, care a lăsat o Istorie a sinodului florentin din 1438 — 1439, scria 
că un mitropolit al Moldovei— L căruia nu i se da numele — a venit la 
Constări tinopol, dar patriarhul ecumenic Eftimie a refuzat să-l recu¬ 
noască, interzicîndu-i chiar intrarea în capi laiă. Abia după moartea aces¬ 
tui, patriarh,(27 martie 1416), împăratul Manuil II Paleologul ^ 1391—1425) 
a: izbutit să âmpună; sinodului patriarhal numirea mitropolitului do Po¬ 
leainina ca mitropolit al Moldovei, făcîndu-I să plece ia eparhia sa chiar 
in acel an. N-ar fi exclus ca acest mitropolit de Poleainina din 1416 să 
fi purtat numele de Macurie. O inscripţie grecească de pe un epitaf din 
anul 1428, amintea de mitropolitul Macarie «al Moldovlahiei şi al părţi¬ 
lor de lingă mare». Această însemnare a fost reprodusă intr-un crono¬ 
graf bizantin tradus în româneşte şi copiat în 1732 (semnalat în anul 
1884 de învăţatul episcop Melchisedec al Romanului). Putem admite cu 
destulă certitudine că Macarie din 1428 este identic cu mitropolitul de 
Poleainina, nenumit însă, din 1416. Unii istorici au crezut că acest Ma¬ 
carie a fost român şi că pricina nerecunoaşterii şale şi a refuzului de 
a fi primit în Constantinopol de către patriarhul Eftimie a fost tocmai 
originea lui românească, deci moldovenii încercau şi acum să-şi impună 
un mitropolit din propriul lor neam, aşa cum făcuseră şi în cazul lui 
losif. Vitalien Laurent însă, arată că urmaşul lui Iosif.a fost grec şi că 
înainte de a fi numit la Suceava a fost mitropolit de Poleainina, iar pri¬ 
cina nerecunoaşterii lui de către patriarh trebuie căutată în amestecul 
împăratului în numirea sa ca mitropolit al. Moldovei. Despre mitropoli¬ 
tul Macarie nu mai ştim alte lucruri şi nici cum şi-a sfîrşit viaţa. Faptul 
că Alexandru cel Bun. a acceptat pe Macarie impus de împăratul. Ma¬ 
nuil II, se poate explica prin aceea că dorea să menţină relaţii de pri¬ 
etenie cu imperiul bizantin. 

Sinodul de la Constanţa. în acest timp a avut loc. un eve n iment 
de o mare însemnătate în istoria întregii Biserici creşţine. Este vorba 
de sinodul sau conciliu! ţinut la Constanţa (în sudul R. F. Germania de 
azi), pe malul lacului cu acelaşi; nume, între anii 1414—1418, socotit de 
Biserica apuseană drept al XVI-lea ecumenic, deşi era mai mult un 
«congres apusean» al cîrmuitorilor bisericeşti şi lumeşti. Sinodul a fost 
convocat la dorinţa lui Sigismund de Luxemburg, rege al Ungariei 
(1387—1437) şi împărat al Germaniei (1410—1437), avînd un Întreit scop: 
înlăturarea schismei papale, existînd pe atunci trei papi, la Roma-,.. Avi- 
gnon şi Pisa, condamnarea învăţăturilor lui John Wiclif şi Jan I Tus şi, în 
sfîrşit, încercarea de a face, unirea celor două Biserici creştine, sepa¬ 
rate: oficial prin actul de la 16 iulie ,1054,. încercările de unire porneau 

de multe ori din partea împăraţilor Bizanţului, nădăjduind că prin unire 
vor primi ajutorul papii şi al suveranilor din Apusul Europei împotriva 
primejdiei otomane. Aşa se face că şi la sinodul din Constanţa a sosit 
o delegaţie a împăratului Manuil II (1391—1425) şi a patriarhului Iosif 
II (1416—1439), formată din cîţiva mireni din Constantinopol, precum 
şi din 19 episcopi ortodocşi, între care se găsea şi Grigorie Ţamblac, 
ajuns între timp mitropolit al Kievului. Delegaţia răsăriteană a sosit la 
destinaţie la 18 februarie 1418, iar sinodul s-a închis la 22 aprilie 1418. 
Nu ştim cîtă atenţie s-a acordat problemei unirii celor două Biserici, din 
moment ce pe agenda sinodului au fost o serie de probleme mult mai 
grave care frămîntau Biserica apuseană. 

Ceea ce ne interesează pe noi este faptul că la sinod au participat 
şi delegaţi ai unor oraşe din Ţara Românească şi Moldova. Ştiri confuze 
despre această participare avem într-o descriere a lucrărilor sinodului 
pînă în 1417 (un fel de «buletin informativ»), făcută de canonicul Ul- 
rich von Reichenthal (sau Richenthal) intitulată : Das Concilium so zu 
Constantz gehalten ist worden etc. (s-a publicat în trei ediţii, toate la 
Augsburg : 1483, 1536, 1575). Astfel, Richenthal ne informează că din 
Ţara Românească a participat un boier cu numele Thohermur (Tugomir), 
iar din Moldova boierul Giorgius de Samusinis (Gheorghe din Sămuşeni) 
şi Stanislav Rotompan, Dintre oraşele din Muntenia autorul citează : 
Langnaw (Cîmpulung ?), Ergx (Argeş?), Kylo (Chilia?), Zilrm (Seve- 
rin ?) şi alte nume care nu se pot identifica. Din Moldova au participat 
delegaţi din zece oraşe : Suceava, Roman, Iaşi, Hîrlâu, Bîilad, Modei- 
land (?), May da (?), Heiat (?), Menfz (?), Molga (?), Este vrednic de re¬ 
ţinut faptul că Biserica Ortodoxă românească — din Muntenia şi Mol¬ 
dova — nu a avut nici un reprezentant la sinod. Atît Mircea cel Bătrîn, 
cît şi Alexandru cel Bun au fost reprezentaţi prin cîte un boier, fie din 
pricina legăturilor pe care le aveau atunci ţările noastre cu regii cato¬ 
lici vecini (Sigismund, împărat al Germaniei şi rege al Ungariei, Vla- 
dislav II Iagello al Poloniei şi marele cneaz Vitold al Lituaniei), fie — 
mai ales în cazul lui Mircea — din pricina iminentului pericol turcesc, 
căutînd deci — ca şi împăraţii Bizanţului — un ajutor de la creştinii din 
Apus. Trebuie reţinut faptul că aceasta a fost prima participare româ¬ 
nească la o conferinţă internaţională. în orice caz, solii domnilor ro¬ 
mâni n-au. putut discuta problema unirii celor două Biserici, căci nu 
aveau nici un mandat în acest s-ens şi desigur nici cunoştinţe în materie, 
în ce priveşte reprezentanţii oraşelor, observăm că ei sînt recrutaţi mai 
mult din acelea în care trăia şi o populaţie catolică, fie de origine ma¬ 
ghiară, fie germană. 


21 — Istoria B.O.R. 

Sinodul de la Ferrara — Florenţa. Cu aceasta, trecem la o altă 
participare românească, la un sinod ţinut cîţiva ani mai tîrziu, care a 
avut un ecou mult mai puternic în lumea creştină. Este vorba de sinodul 
de unire ţinut la Ferrara şi Florenţa, în Italia, în 1438—1439. împăcarea 
între cele două Biserici, urmărită aici, era determinată tot de interese 
politice, împăratul Ioan VIII Paleologul (1425—1448) căutînd sprijin 
militar şi material în Apus, în faţa primejdiei tot mai ameninţătoare a 
turcilor. 

Cu puţin timp înainte de deschiderea lucrărilor sinodului, două acte 
papale, din 10 şi 11 martie 1436, ne dau ştiri despre un mitropolit Gri- 
gorie al Moldovlahiei. Acesta era un ierarh ortodox, grec de neam, care 
venise la Roma spre a îmbrăţişa unirea cu Biserica apuseană. Papa l-a 
numit arhiepiscop «al Moldovei», încredinţîndu-i puteri foarte largi, în 
vederea atragerii moldovenilor şi bulgarilor la unirea cu Biserica Ro¬ 
mei. Nu avem însă nici o ştire care să ateste prezenţa sa în Moldova. 

în 1437, Moldova avea ca mitropolit pe Damian. Ştiri despre el 
avem din Istoria sinodului de unire de la Ferrara-Florenţa, scrisă de 
marele eclesiarh al Patriarhiei Silvestru Syropulos (tipărită la Haga, în 
1660 in traducere latină, sub titlul Vera historia unionis non verae in¬ 
ter Graecos et Latinos sive concilii Florentini), iar mai puţine în lucra¬ 
rea mitropolitului Dorotei din Mi'tilene, un alt participant la sinod. Din 
lucrarea lui Silvestru desprindem că Damian era grec de neam şi uce¬ 
nic al patriarhului ecumenic Iosif II, care-1 ridicase la vrednicia de mi¬ 
tropolit al Moldovei. Deci, Moldova n-a mai putut să se împotrivească 
Patriarhiei, care a impus pe scaunul mitropolitan pe omul ei de încre¬ 
dere. Se ştie că între anii 1435—1442 cei doi fii ai lui Alexandru cel 
Bun, Iliaş şi Ştefan, şi-au împărţit ţara în două, Iliaş domnind peste «ţara 
de sus» cu scaunul la Suceava, iar Ştefan peste «ţara de jos», cu scau¬ 
nul la Roman. Ştefan a ridicat, în această perioadă, scaunul episcopal 
de la Roman la treapta de mitropolie, pentru a avea aceeaşi organizare 
bisericească, pe care o avea ţara cîrmuită de fratele său. 

Dată fiind această situaţie, Patriarhia a putut foarte uşor să-şi im¬ 
pună ierarhul ei în Moldova, credem că pe scaunul de la Suceava, fără 
să mai întîmpine împotrivire, ca în cazurile lui Teodosie şi Ieremia. Tot 
Syropulos ne informează că în timp ce la Constantinopol se făceau pre¬ 
gătiri pentru soborul florentin, împăratul şi patriarhul au trimis scrisori 
ierarhilor şi cîrmuitorilor de state ortodocşi, îndemnîndu-i să participe 
ia sinod. O astfel de solie a fost trimisă şi în Moldova, la cei doi dom¬ 
nitori de atunci, Iliaş şi Ştefan, şi la mitropolitul Damian, ca să ceară 

delegaţi pentru sinod. Despre mitropolitul Damian, care nu este dat însă 
cu numele (în general numele proprii lipsesc în lucrarea lui Syropulos), 
ne mai informează că plecase din Constantinopol înspre Moldova cu 
puţin timp înainte (probabil la sfîrşitul anului 1436 sau la începutul ce¬ 
lui următor). Primind invitarea pentru participarea la sinodul de unire, 
a venit din nou în capitala Bizanţului, împreună cu logofătul Neagoe 
(care este pomenit şi în unele acte interne) şi cu protopopul Constantin 
(se pare că acesta era «locţiitorul)) «mitropolitului» de Roman). De aici, 
ia 24 noiembrie 1437, delegaţia răsăriteană de aproape 700 de persoane, 
în frunte cu împăratul Ioan VIII Paleologul şi patriarhul Iosif II, au 
plecat spre Italia, sosind acolo pe la începutul lunii martie 1438. Parti¬ 
cipau reprezentanţi ai celor patru Patriarhii apostolice răsăritene (Con¬ 
stantinopol, Alexandria, Antiohia, şi Ierusalim), ai Bisericii Ruse (mitro¬ 
politul grec Isidor al Kievului şi Moscovei), ai Bisericii din Georgia 
(mitropolitul Grigore) şi ai Moldovei. Mitropolia Ungrovlahiei (respec¬ 
tiv domnitorul de atunci Vlad Dracul, 1436—1442), Arhiepiscopia sîrbă 
de la Ipek (respectiv despotul Gheorghe Brancovici) şi Arhiepiscopia 
bulgară de la Ohrida nu şi-au trimis delegaţi. Participarea delegaţilor 
moldoveni la Sinodul de la Florenţa este amintită şi de unele acte în 
limba latină (de pildă, în mandatele de plată achitate de vistieria papală 
delegaţilor moldoveni şi într-o scrisoare a papei Eugeniu IV), ca şi în 
unele Cronici româneşti, dar destul de confuz (Letopiseţul de la Put na, 
Letopiseţul lui Grigore Ureche şi Descrierea Moldovei a lui Dimitrie 
Cantemir). 

Din aprilie pînă în octombrie 1438, au avut loc la Ferrara discuţii 
neoficiale în vederea pregătirii terenului pentru unire, iar deschiderea 
oficială a sinodului s-a făcut abia în octombrie. Cu ocazia aşezării mem¬ 
brilor sinodului pe locurile care li s-au hotărît, mitropolitului Moldovei 
i s-a acordat locul opt, între ierarhii răsăriteni, el fiind şi locţiitor al 
scaunului Sevastiei. In timp ce lucrările se ţineau la Ferrara, Syropulos 
aminteşte pe mitropolitul Damian de două ori. 

La începutul anului 1439, sinodul a fost mutat la Florenţa (Firenze). 
în cadrul discuţiilor purtate aici, Syropulos aminteşte pe mitropolitul 
Damian de trei ori. De pildă, este amintit în cadrul discuţiilor asupra 
p'urccderii Sfîntului Duh «şi de la Fiul», fiind împotriva învăţăturii de¬ 
spre «filioque». Reiese că mitropolitul Damian a avut un rol de frunte 
îii rîndul delegaţilor ortodocşi şi că în discuţiile dogmatice care s-au 
purtat, a apărat Ortodoxia, pe cît i-a stat în putinţă, respingînd învăţă¬ 
tura despre filioque şi numai silit de împărat şi de patriarh a acceptat 
unirea. 

Semnarea actului de unire s-a făcut la 6 iulie 1439, în urma unor 
discuţii îndelungate şi mai ales în urma presiunilor exercitate de împă¬ 
rat asupra delegaţilor ortodocşi. S-au purtat discuţii mai ales asupra ce¬ 
lor patru mari puncte deosebitoare între Biserica Ortodoxă şi cea cato¬ 
lică (numite şi «florentine»), care, în cele din urmă, au fost acceptate 
de răsăriteni : 1. primatul papal; 2. învăţătura despre purcederea Sfîn- 
tului Duh «şi de la Fiul» («filioque») 3. învăţătura despre purgatoriu 
ca loc curăţitor între iad şi rai; 4. săvîrşirea Sfintei Euharistii cu pîine 
nedospită sau azimă. Au iscălit 115 apuseni şi 33 ortodocşi, între care 
şi «smeritul mitropolit al Moldovlahiei şi ţinînd locul celui al Sevastiei, 
Damian», precum şi ((protopopul Constantin şi locţiitor al (mitropolitu¬ 
lui) Moldovlahiei» (probabil al celui de la Roman). Logofătul Neagoe, 
«delegatul voievodului Moldovlahiei», declarase cu puţin timp înainte 
că în problema unirii va urma pe patriarh şi pe mitropolitul său. 

Urmările «unirii florentine». După iscălirea actului de unire, de¬ 
legaţii răsăriteni s-au întors în ţările lor. După cum era şi firesc, «uni¬ 
rea» făcută la Florenţa n-a avut urmări în Răsărit, întrucît n-a fost fă¬ 
cută din sinceritate, ci din interese politice, care — pînă la urmă — 
nici nu s-au putut realiza. Ea a fost înlăturată mai întîi de Biserica Or¬ 
todoxă Rusă, în 1441, iar în 1443 de patriarhii de Alexandria, Antiohia 
şi Ierusalim, întruniţi la Ierusalim. Văzînd că nu primeşte ajutoarele 
solicitate şi promise pentru salvarea imperiului de pericolul turcesc, 
împăratul Ioan VIII Paleologul n-a mai publicat decretul de unire — 
fiindu-i teamă de dezlănţuirea unei nemulţumiri generale nici n-a 
ajutat în stăruinţele lor unioniste pe cei doi patriarhi care au urmat lui 
losif : Mitrofan II (1440—1443) şi, după depunerea acestuia, Grigorie III 
Mammas (1443—1450). După moartea lui Ioan VIII Paleologul (31 oct. 
1448), a urmat fratele său Constantin XI Dragasses (1448—1453), ultimul 
împărat bizantin. Această schimbare a făcut posibilă o mişcare împo¬ 
triva unirii, în cadrul căreia s-a ţinut un sinod antiunionist la Constan- 
tinopol, în 1450, iar patriarhul Grigorie a fost alungat din scaun în 
acelaşi an. 

Se înţelege ca unirea de la Florenţa n-a avut nici un ecou în sufle¬ 
tul clerului şi credincioşilor moldoveni. Ghenadie Scholarios, primul pa¬ 
triarh ecumenic după căderea Constantinopolului sub turci (1454—1456), 
ne-a lăsat ştirea că mitropoliţii Vidinului şi Tîrnovei, precum şi Da¬ 
mian al Moldovei au revenit asupra iscăliturii lor. Dimitrie Cante- 
mir, în Descrierea Moldovei , ne dă ştirea că întrucît mitropolitul Mol¬ 
dovei (căruia nu-i dă numele), semnase unirea de la Florenţa «împotriva 

vrerii solului trimis cu el de Alexandru cel Bun (!) r ... nu a mai cutezat 
să se întoarcă în Moldova». Deşi istoricii de pînă acum susţin că Da- 
mian şi-a reluat scaunul de la Suceava păstorind pînă prin 1447, con¬ 
siderăm totuşi, — potrivit celor afirmate de Dimitrie Cantemir —•, că 
Damian n-a mai venit în Moldova. Sau, chiar dacă s-a reîntors, nu şi-a 
păstrat pentru multă vreme scaunul. El va fi rămas la Constantinopol, 
pe lîngă Patriarhie, considerîndu-se totuşi «mitropolit al Moldovlahiei». 
Numai aşa ne putem explica lipsa numelui său din documentele interne, 
din cronici, ca şi din pomelnicele Mitropoliei Moldovei. în acest caz, 
conducerea Mitropoliei va fi fost încredinţată episcopului de la Roman, 
pe atunci Calist. Deci, domnii moldoveni au preferat să le rămînă Bi¬ 
serica fără arhipăstor, decît să primească un unionist, grec de neam. 

Mitropolitul Ioachim. La 15 noiembrie 1447, împăratul Ioan VIII 
Paleologul a mutat pe mitropolitul grec Ioachim de la scaunul de Aga- 
topole (azi Ahtopol, în sud-estul Bulgariei pe ţărmul Mării Negre) la 
Mitropolia Moldovei. Mutarea sa aici s-a explicat tocmai prin aceea că 
era adept al unirii de la Florenţa. După cercetări mai vechi (M. Lasca- 
ris), ar fi păstorit în Moldova pînă prin 1449—1455, cînd s-a produs şi aici 
o mişcare împotriva unirii, aşa cum s-a întîmplat în alte ţări ortodoxe, în 
urma căreia a fost nevoit să se refugieze în Polonia. Din două acte po¬ 
lone, nedatate, scrise în limba latină, adresate de arhiepiscopul Craco¬ 
viei, una papii, alta colegiului cardinalilor, aflăm că «Ioachim Zocza- 
viensis episcopus ex Moldavia», fiind alungat din scaun, s-a hotărît să 
accepte unirea cu Roma. Ulterior a plecat el însuşi la Roma. 

De la acest mitropolit a rămas o enciclică — scrisă în limba greacă 
— adresată «creştinilor, unde s-ar afla, ierarhi, ieromonahi, egumeni, 
călugări, preoţi şi tot blagoslovitul norod al Domnului», semnată de 
«mitropolitul Moldovlahiei Ioachim», prin care îndemna pe toţi să pri¬ 
mească şi să ajute cu dragoste creştinească pe cei fugiţi din Constanti¬ 
nopol, în urma căderii sale sub turci (29 mai 1453). Tot de la el se 
păstrează (într-un manuscris grec de la Academia R.S.R.) un Canon la 
prea cinstita adormire a Maicii Domnului, cu însemnarea că este «fa¬ 
cerea smeritului mitropolit al Moldovlahiei Ioachim». 

Pe baza primului manuscris rămas de la Ioachim, s-a emis ipoteza 
că el a păstorit în scaunul de la Suceava pînă după 1453, anul în care 
s-a petrecut marele dezastru al căderii Constantinopolului, căci altfel 
nu şi-ar fi îngăduit să semneze ca «mitropolit al Moldovlahiei» (P. Ş. 
Năsturel). Ar însemna că el a păstorit sub şase domni (Roman II, 1447— 
1448; Petru II 1448—1449; Alexăndrel 1449; Bogdan II, 1449—1451; 

Petru Aron, 1451-—1452 şi din nou Alexandrei 1452—1454), pierzîndu-şi 
scaunul prin 1453 sau 1454. Dacă am accepta această teză, atunci mai 
degrabă şi-a pierdut scaunul, nu din pricina vreunei mişcări antiunio- 
niste, ci din pricina frămîntărilor şi luptelor pentru domnie, luînd partea 
vreunuia din domni şi atrăgîndu-şi astfel urgia urmaşului său în scaun. 

Pe lingă această ipoteză, s-ar mai putea formula încă una — care 
ni se pare mai plauzibilă — şi anume că Ioachim nici n-a fost primit de 
moldoveni ca mitropolit de Suceava. Teza se poate sprijini pe două ar¬ 
gumente. Primul este acela că Ioachim era dintre adepţii unirii de la 
Florenţa. Or, se ştie că moldovenii doreau să-şi păstreze credinţa orto¬ 
doxă, manifestîndu-se împotriva unirii făcute acolo. Letopiseţul I de 
la Putna consemnează cu nemulţumire că la Florenţa ortodocşii «au 
fost înşelaţi de latini şi mulţi dintre dînşii au venit cu bărbile tunse», 
fapt relatat mai tîrziu şi de Dimitrie Cantemir în Descrierea Moldovei. 
Moldovenii erau desigur nemulţumiţi şi de atitudinea pe care a avut-o 
la Florenţa mitropolitul Damian, deci nu mai voiau să aibă pe scaun tot 
un adept al unirii. în al doilea rînd, nu trebuie trecut cu vederea nici 
faptul că moldovenii au dorit întotdeauna să. aibă pe scaunele vlădi- 
ceşti ierarhi din propriul lor neam. Probabil că în urma refuzului mol¬ 
dovenilor de a-1 primi, Ioachim se va fi retras în Polonia unde şi-a ma¬ 
nifestat dorinţa de a îmbrăţişa credinţa catolică. Faptul că îşi semna 
enciclica amintită ca «mitropolit al Moldovlahiei» nu trebuie să ne sur¬ 
prindă, căci el se considera arhipăstorul canonic al acestei ţări, aşa cum 
se considera cu şase decenii înainte şi mitropolitul Ieremia. împreju¬ 
rările critice în care se găsea Bizanţul (permanenta ameninţare otomană, 
ocuparea scaunului patriarhalde adepţi ai unirii florentine) nu mai în¬ 
găduiau acum nici un amestec al Patriarhiei ecumenice în viaţa biseri¬ 
cească dirt Moldova. înseamnă că treburile Mitropoliei din Suceavă ău 
fost conduse de episcopul Romanului Calist, care apare în acte şi cu 
titlul de «mitropolit», iar pe piatra sa funerară cu titlul de «arhiepiscop 
şi mitropolit». 

Putem deci formula concluzia că mitropolitul Ioachim n-a păstorit 
efectiv în Moldova, iar în cazul cînd totuşi vreunul dintre cei şase 
domni pomeniţi mai sus îl va fi acceptat, păstoria lui a fost efemeră şi 
n-a lăsat nici o urmă. Aşa se explică şi lipsa sa din pomelnicele Mitropo¬ 
liei, din cronicile ţării şi din actele interne. 

Dacă în prima jumătate a acestui secol ştirile despre Mitropolia 
Moldovei au fost destul de lacunare, şi mai mult din izvoare externe, 
în a doua sa jumătate avem ştiri ceva mai bogate, provenite din iz¬ 
voare interne. Viaţa bisericească din cea de-a doua jumătate a secolu- 

lui ajunge la o stare de înflorire necunoscută pînă atunci, datorită, în 
primul rînd, glorioasei şi îndelungatei domnii a lui Ştefan cel Mare 
(1457—1504). Sub el se consolidează organizaţia bisericească, se ridică 
biserici şi mînăstiri noi sau se refac cele existente, se acordă danii, scu¬ 
tiri sau alte ajutoare mitropoliei, episcopiilor şi mînăstirilor, se încheie 
legături cu alte Biserici Ortodoxe surori, iar unora li se acordă aju¬ 
toare materiale, înfloreşte cultura şi arta bisericească (arhitectură, pic¬ 
tură, arte decorative) etc. în rîvna lui pentru prosperarea Bisericii Or¬ 
todoxe din ţara sa, Ştefan cel Mare a fost ajutat şi de cei doi mitropo- 
liţi care au păstorit în scaunul vlădicesc de la Suceava mai bine de o 
jumătate de veac : Teoctist I (1453—1477) şi Gheorghe (1477 1508). 

Mitropolitul Teoctist I. Letopiseţul de la Putna (cu cele două va¬ 
riante) relatează că în timpul lui Alexăndrel Vodă (1452—1454) «a fost 
binecuvîntat prea sfinţitul chir Teoctist ca mitropolit de patriarhul Ni- 
codim al Ţării Sîrbeşti, în vremea binecredinciosului despot Gheorghe» 
(varianta II). Acelaşi lucru îl aflăm şi din Cronica zisă subo-moldove- 
neascâ, precum şi în interpolaţia lui Axinte Uricariul la Letopiseţul lui 
Grigore Ureche. Este vorba de patriarhul sîrb Nicodim de la Ipek (Peci), 
care a păstorit în timpul despotului Gheorghe Brancovici (arhiepiscopii 
sîrbi din Peci purtau titlul de patriarhi încă din 1346, titlu recunoscut în 
1375 şi de Patriarhia din Constantinopol). 

Asupra datei hirotoniei, trebuie să ne oprim la anul 1453, bazaţi pe 
Letopiseţul lui Grigore Ureche, în care se scrie : «vă leato 6985 (1477) 
noemvrie, pristăvitu-s-au Theoctist mitropolitul de Suceava, carile au 
ţinut scaunul 25 de ani...». înseamnă că anul 1477 era cel de-al 25-lea 
an al păstoriei. Scaunul domnesc era ocupat atunci de Alexăndrel (1452 
—1454), fiul lui Iliaş, deci nepotul lui Alexandru cel Bun. 

Care au fost motivele pentru care Teoctist a fost hirotonit la Peci şi 
nu la Constantinopol sau în ţară ? Explicaţia nehirotonirii la Patriarhia 
ecumenică este foarte simplă : în 1453 Constantinopolub căzuse sub 
turci, deci mitropolitul moldovean şi însoţitorii săi nu au avut curajul 
să meargă acolo. Chiar dacă hirotonia lui ar fi avut loc în 1452 (cum 
credea prof. Gh. Moisescu), totuşi, el nu putea merge la Constantinopol 
aflat pe atunci sub ameninţare turcească. Mai adăugăm că în anii 
1450—1454, scaunul de patriarh ecumenic era vacant, iar pînă atunci 
a fost ocupat de unionişti. în plus, putem presupune că dacă moldovenii 
au refuzat să-l primească pe Ioachim de Agatopolis ca mitropolit, desi¬ 
gur sinodul patriarhal ar fi făcut obiecţiuni asupra noului ales. Şi ca 
ultimă motivare mai putem aminti şi aceea că Biserica sîrbă nu şi-a 

trimis delegaţi la sinodul de unire de la Ferrara-Florenţa, deci moldo¬ 
venii doreau ca mitropolitul să le fie sfinţit de cîrmuitorul unei Biserici 
care nu putea fi acuzată de schimbarea credinţei. 

Faptul că a fost hirotonit în afara hotarelor ţării ne lasă să credem 
că cel puţin unul din scaunele episcopale ale ţării (Roman sau Rădăuţi) 
era vacant, deci nu existau pe atunci în Moldova alţi doi arhierei, cîţi 
prevede rînduiala ortodoxă pentru hirotonia unui alt arhiereu. 

Se crede că înainte de a ajunge în scaunul mitropolitan, Teoctist 
a fost egumen la una din mănăstirile ţării, poate la Neamţ, pe atunci 
cea mai însemnată aşezare călugărească din Moldova. 

Ca mitropolit, Teoctist este pomenit în mai multe documente in¬ 
terne, făcînd parte din divanul domnesc al lui Petru Aron (1454—1457). 
Pentru prima oară apare în fruntea sfetnicilor lui Petru Aron într-un 
hrisov din 7 iunie 1455, apoi continuă să figureze în peşte alte zece acte 
emanate în cancelaria acestui domnitor. Figurează de asemenea între 
semnatarii actului din 1456, prin care Petru Aron, împreună cu boierii 
ţării, hotărau să plătească turcilor 2.000 de galbeni ungureşti «ca să 
avem noi pace, iar ţara noastră să nu se mai piardă». 

în curînd, pe scaunul domnesc al Moldovei a urcat Ştefan cel Mare, 
prin alungarea lui Petru Aron, ucigaşul tatălui său, Bogdan II. Grigore 
Ureche scria în Letopiseţul său că, după înfrîngerea lui Petru Aron la 
Doljeşti şi Orbie, «Ştefan Vodă strîns-au boierii ţării mari şi mici şi 
altă curte măruntă dimpreună cu mitropolitul Theoctist şi cu mulţi că¬ 
lugări, la locul ce se chiamă Direptatea şi i-au întrebatu pre toţi : ies- 
te-le cu voie tuturor să le fie domnu ? Ei cu toţii au strigat într-un glas : 
«în mulţi ani de la Dumnezeu să domneşti». Şi decii cu toţii l-au rădi- 
catu domnu şi l-au pomăzuitu spre domnie mitropolitul Theoctistu» (re¬ 
latare asemănătoare şi în Letopiseţul de la Putna ). 

Mitropolitul Teoctist este întîlnit mereu în hrisoavele lui Ştefan 
cel Mare, în fruntea dregătorilor săi, din sfatul domnesc. Pentru prima 
oară apare într-un hrisov de danie către mînăstirea Neamţ, la 13 fe¬ 
bruarie 1458, ca să-i întîlnim apoi numele în aproximativ treizeci de 
hrisoave, mai ales din primii ani de domnie ai lui Ştefan cel Mare. 
Aceasta înseamnă că el se bucura de deplină încredere din partea ma¬ 
relui domn, stînd în fruntea boierilor din divan. 

Prin cîteva acte domneşti, Ştefan cel Mare făcea felurite danii Mi¬ 
tropoliei ţării. Astfel, la 12 martie 1458 i-a întărit stăpînirea peste mai 
multe proprietăţi (şapte sate, mai multe mori, vii, prisăci etc.), unele 
dăruite, unele cumpărate sau schimbate cu altele. La 15 ianuarie 1465, 
îi dăruia o prisacă, iar la 11 aprilie 1465 îi întărea un sat. Deşi nu avem 

amănunte asupra acestor danii (cum avem în cazul celor ale Episcopiei 
de Roman), putem presupune ca locuitorii satelor respective erau su¬ 
puşi direct mitropolitului şi, ca atare, dregătorii şi slujbaşii domneşti 
nu aveau nici un drept de judecată în aceste sate, nici să ia gloabe sau 
să strîngă dările de judecată. 

Mitropolitul Teoctist mai este pomenit cu prilejul sfinţirii mînăstirii 
Putna, la 3 septembrie 1470, atît în Letopiseţul de la Putna (cu cele două 
variante) cît şi în Letopiseţul lui Grigore Ureche (în toate întîlnim o 
relatare asemănătoare). Nu este exclus ca îndemnul la zidirea acestei 
mînastiri să fi venit din partea mitropolitului. De asemenea, el va fi 
încurajat şi pe oamenii de carte din mînăstirile Moldovei, mai ales de 
la Neamţ, Putna şi Moldoviţa. 

Mitropolitul Teoctist a murit la 18 noiembrie 1477, fiind înmormîn- 
tat în pridvorul mînăstirii Putna. Deasupra mormîntului său, Ştefan cel 
Mare a pus o lespede de piatră sculptată, cu o inscripţie. Faptul că a 
fost înmormîntat aci, în necropola lui Ştefan cel Mare şi a familiei sale, 
ne arată aleasa preţuire de care s-a bucurat mitropolitul Teoctist din 
partea marelui domnitor. Unii cercetători au afirmat că era rudă cu 
familia domnitoare a Muşatinilor. Acest lucru este posibil, de vreme ce 
s-a bucurat de o cinstire deosebită din partea a trei domni care se tră¬ 
geau din aceeaşi familie a Muşatinilor (Alexăndrel, Petru Aron şi Şte¬ 
fan cel Mare), iar Petru Aron şi Ştefan cel Mare l-au aşezat în fruntea 
boierilor din sfatul domnesc (pe cînd urmaşul său Gheorghe nu este în- 
tîlnit în această calitate), ca apoi Ştefan să-i rînduiască înmormîntarea 
chiar în ctitoria sa de la Putna. 

Mitropolitul Gheorghe. Urmaşul lui Teoctist în scaunul vlădicesc 
de la Suceava a fost mitropolitul Gheorghe. Letopiseţul lui Grigore Ure¬ 
che ne dă ştirea că după moartea lui Teoctist, «au stătut altul, Gheorghe 
mitropolitul». înainte de a ajunge mitropolit va fi fost egumen la una 
din mînăstirile ţării, poate la Neamţ. Se vede că era un om cu carte şi 
se bucura de multă preţuire din partea lui Ştefan cel Mare, de vreme 
ce s-a trecut peste episcopii de la Roman şi Rădăuţi (dacă nu cumva a 
fost el însuşi episcop la Roman după 1473, cînd episcopul Tarasie este 
pomenit pentru ultima oară în acte). 

Sub acest mitropolit, Ştefan cel Mare a zidit sau a refăcut cele mai 
multe din ctitoriile sale. Deci mitropolitul Gheorghe a fost acela care a 
sfinţit bisericile respective. De asemenea, sub el a continuat lucrarea 
cărturărească, în limba slavonă, în mînăstirile moldoveneşti/îndeosebi 
la Neamţ, Putna şi Moldoviţa, despre care vom vorbi cu alt prilej. 

In documentele Iui Ştefan cel Mare, numele mitropolitului Gheor¬ 
ghe apare pentru prima oară intr-un hrisov din 20 septembrie 1479, prin 
care se făcea un schimb de sate între mănăstirea Putna şi Mitropolie. 
La 12 mai 1480 Ştefan cel Mare cumpăra o moară în Feredeieni, cu 60 
de zloţi tătărăşti, de la mitropolitul Gheorghe, pe care domnul a dăru¬ 
it-o apoi mînăstirii Putna. Este pomenit de asemenea în două hrisoave 
din 15 martie 1490. 

Mitropolitul Gheorghe apare— alături de sufraganii săi de la Ro¬ 
man şi Rădăuţi şi de boierii ţării — în tratatul de pace şi alianţă înche¬ 
iat între Ştefan cel Mare cu Jan I Olbracht (Ioan Albert), regele Polo¬ 
niei, la 12 iulie 1499. 

Ultimul act în care este pomenit datează din 17 noiembrie 1502, prin 
care Ştefan cel Mare hotăra ca preoţii din satele mînăstirii Putna să 
asculte numai de mînăstire. Mai ştim despre mitropolitul Gheorghe că 
din porunca lui, un călugăr copia un manuscris slav, în anul 1503, la 
mînăstirea Zografu din Muntele Athos. Tot el va fi slujit — în fruntea 
soborului de arhierei, preoţi şi diaconi — la îngroparea lui Ştefan cel 
Mare, trecut la cele Veşnice la 2 iulie 1504, în cetatea de scaun a Suce- 
vii şi aşezat apoi în gropniţa domnească de la Putna, ctitoria sa. Apoi 
a uns ca domn pe Bogdan III «cel Orb» {1504—1517), fiul lui Ştefan cel 
Mare. 

Asupra sfîrşitului vieţii mitroplitului Gheorghe cronicile ţării nu 
menţionează aceeaşi dată. Cercetînd toate ştirile transmise de cronicari 
în această problemă, preotul profesor Niculae M. Popescu a ajuns la 
constatarea că înainte de moarte mitropolitul Gheorghe a îmbrăcat ma¬ 
rea schimă monahală, sub numele de David (t 1 aprilie 1508). 

Jurisdicţia Mitropoliei Moldovei se întindea, în acel timp, peste 
ţinuturile din partea «de sus» a Moldovei: Suceava, Neamţ, Dorohoi, 
Hîrlău, Cîrligătura (în jurul Tg. Frumos), Iaşi, Hotin, Soroca, Orhei, Lă- 
puşna. Ţinuturile Moldovei de sud, precum şi Tigheciul, Tighina şi Chi¬ 
lia aparţineau Episcopiei Romanului. 

Se cade să amintim aici că Mitropolia Moldovei — într-o măsură 
mai mare decît a Ungrovlahiei — s-a bucurat de la început de o situaţie 
specială, de o autocefalie relativă sau limitată, aşa cum au avut şi Ar¬ 
hiepiscopiile din Ohrida (1019—1020), de Ipek (1220—1222) şi de Tîrno- 
vo (1235). 

în Moldova, de la început, iar în Ţara Românească numai de la 
începutul secolului al XV-lea, mitropoliţii —- ca. şi episcopii sufragani 
— erau aleşi dintre români, de către un sobor de clerici (în deosebi 



MITROPOLIA MOLDOVEI IN SECOLUL XV 


331 


egumeni) şi mari dregători şi hirotoniţi în ţara (caracteristica esenţială 
a autocefaliei). Alegerea era întărită de domn, care cerea Patriarhiei 
aşa numitul «ecdosis», adică recunoaşterea actului savîrşit în ţară. In 
unele cazuri nu se îndeplinea nici această formalitate, mai ales în-Mol¬ 
dova. Ambii mitropoliţi aveau însă datoria să pomenească pe patriarhul 
ecumenic la slujbe şi să ceara Sfîntul Mir de la Constantinopol, neavînd 
un număr suficient de ierarhi pentru sfinţirea acestuia. în rest, patriar¬ 
hul nu avea nici un drept de amestec în treburile interne ale Biserici¬ 
lor noasţre, iar mitropoliţii acestora nu erau obligaţi să informeze pe 
patriarh de măsurile pe care le luau în cuprinsul mitropoliilor pe care 
le cîrmuiau. 

Autocefalia Bisericii moldovene este clar exprimată în Pravila cea 
Mare sau îndreptarea. Legii din 1652, în care se spunea că întîistătăto- 
rul ei «nice Ohrideanului nu se pleacă, nici Ţarigrădeanului» (adică pa¬ 
triarhilor de Ohrida şi Constantinopol). Dimitrie Cantemir, în Descrierea 
Moldovei , scria că mitropolitul ţării «mi este supus vreunuia dintre pa¬ 
triarhi», iar într-6 scriere din 1723 autocefalia Bisericii moldovene era 
exprimată prin cuvintele : «nu este plecată nici unui patriarh» sau «nu 
se pleacă nici Ohridului nici Constantinopolei». De aceeaşi situaţie se 
bucura şi. Mitropolia Ungrovlahiei, deşi aici nu avem formulări în scris 
asupra relativei sale autocefalii. Este adevărat că Patriarhia ecumenică 
n-a luat nicicînd o hotărîre oficială de recunoaştere a acestei autoce¬ 
falii a Bisericilor româneşti. . 

Concluzii: în prima jumătate a secolului al XV-lea organi¬ 
zarea bisericească din Moldova a fost in continuă dezvoltare, dato¬ 
rită mai ales lui Alexandru cel Bun, care a izbutit să obţină recunoaş¬ 
terea Mitropoliei Moldovei din partea Patriarhiei ecumenice. Nu avem 
prea multe ştiri despre intiistătătorii Bisericii moldovene din această 
perioadă. în ciuda încercărilor de unire făcute la Sinodul de la Flo¬ 
renţa, la care au participat şi delegaţi din Moldova, clerul şi credin¬ 
cioşii de aici .au rămas şi mai departe sirîns legaţi de credinţa orto- 
- doxâ. Am formulat şi ipoteza că după sinodul de la Florenţa, Damian 
nu şi-a mai reluat scaunul, iar mitropolitul loachim n-a păstorit efectiv 
. în Moldova. . 

In-a doua jumătate a secolului, Biserica Moldovei a fost într-un 
necontenit progres, datorită, în primul rînd, grijii deosebite pe care 
a arătat-o Bisericii Ştefan cel Mare, precum şi păstoririlor îndelun¬ 
gate ale mitropoliţilor Teoctist şi Gheorghe. 



332 


PERIOADA A TREIA (SECOLELE XIV-XVIII) 


BIBLIOGRAFIE 

Izvoare: I. BOGDAN, Documentele lui Ştelan cel Mare, 2 volume, Bucureşti, 
1913, LXXII + 530 p. (I); XLVIII + 343 p. (II); ACADEMIA R.S.R., Documente pri¬ 
vind istoria României, A. Moldova , veacul XIV—XV, voi I (1384—1475); veacul XV, 
voi. II, (1476—1500); veacul XVI, voi. I, (1501—1550), Bucureşti, 1954; Documenta 
Romaniae Historica, A. Moldova , voi. I (1384—1448), Bucureşti, 1975, LV + 605 p. 

Cronicile slavo-române din sec. XV— XVI, publicate de Ion Bogdan. Ediţie re¬ 
văzută şi completată de P. P, Panaitescu, Bucureşti, 1959, XIV + 332 p.; GRIGORE 
URECHE, Letopiseţul Ţârii Moldovei, ed. II, P. P. Panaitescu, Bucureşti, 1958, 263 p.; 
DIMITRIE CANTEMIR, Descrierea Moldovei, ed. Constantin Măciucă, Bucureşti, 1967, 
328 p. şi ed. Academiei, Bucureşti, 1973, 403 p. 

Episcopia armeană: P. P. PANAITESCU, Hrisovul Iui Alexandru cel 
Bun pentru Episcopia armeană din Suceava (30 iulie 1401), în «Revista Istorică Ro¬ 
mână», IV, 1934, p. 44—56 ; ZAREH BARONIAN, 575 de ani de Ia Înfiinţarea epis¬ 
copiei armene din Moldova, în B.O.R., an. XCIV, nr. 7—8, 1976, p. 754—759. 

Episcopiile catolice: R. ROSETTI, Despre unguri şi episcopiile cato¬ 
lice din Moldova, «An. Acad. Rom.», M.S.I., s. II, t. XXVII, 1905, p. 247—332 (şi extras, 
76 p.); C. AUNER, Episcopia de Şiret, în «Revista Catolică», an. II, 1913, p. 226—245, 
an. III, 1914, p. 567—577.; C. AUNER, Episcopia de Baia, în «Revista Catolică», an. IV, 
1915, p. 89—127. 

Husitii: I. MACUREK, Husitismul în România, în «Revista Istorică», XIV, 
1928; ŞERBAN PAPACOSTEA, Ştiri noi cu privire la istoria husitismului în Moldova 
în timpul lui Alexandru cel Bun, în «Studii şi Cercetări Ştiinţifice-Istorie», Iaşi, voi. XIII, 
fasc. 2, 1962, p. 253—258 ; CONSTANTIN C. GIURESCU, Cauzele refugierii husiţilor 
în Moldova şi centrele lor în această ţară, în «Studii şi articole de istorie», 3, 1966, 
p. 27—44 ; DĂNUŢ I. MÂNU, Pătrunderea husitismului în ţările române şi apariţia 
primelor texte religioase în limba română, în G.B., an. XXXIII, nr. 3—4, 1974, p. 
284—293. 

Urmaşul mitropolitului Iosif: NICOLAE DOBRESCU, Din istoria Bi¬ 
sericii române. Secolul al XV-lea, Bucureşti, 1910, 180 p, ; V. LAURENT, Contributions 
ă l'histoire des relations de l'Eglise byzantine avec FEglise roumaine au debut du 
XV-e siecle, în «Bulletin de la section historique de I'Academie Roumaine», t. XXVI, 
1945, p. 165—184 (şi extras 22 p.); V. LAURENT, Les droits de l'empereur en matiere 
ecclesiastique, în «Etudes byzantines», XIII, 1955, p. 5—20. 

Sinodul de la Constanţa: GRUIA (ŞTEFAN POP), Moldovenii la sinodul 
din Constanţa, 1418, în R.T., an. IX, nr. 13—15, 1915, p. 207—215; CONSTANTIN I. 
KARADJÂ, Delegaţii din ţara noastră la conciliu1 din Constanţa (în Baden), în anul 1415, 
în «An. Acad. Rom.», M.S.I., s. III, t. VII, 1926, p. 59—91 (şi extras, 32 p.); CONSTAN¬ 
TIN I. KARADJA, Portretul şi stema lui Grigorie Ţamblac şi misiunea sa la conciliul 
din Constanţa, în «An. Acad. Rom.», M.S.I., s. III, t. XXVI, m. 6, 1943—44, p. 141— 
150 + 10 pl, ; DĂNUŢ I. MÂNU, Sinodul conciliarist de la Constanţa (1414 — 1418) şi 
participarea Bisericii Ortodoxe din Moldova şi Muntenia, în S.T., an. XXV, nr. 5—6, 
1973, p. 377—386. 

Sinodul de la Florenţa: C. AUNER, Moldova la soborul din Florenţa, 
ed. II, Bucureşti, 1915, 60 p. (extras din «Revista Catolică», IV, 1915); GRUIA (ŞTE¬ 
FAN POP), Moldova în sinodul de unire din Florenţa 1439, în R.T., an. IX, nr. 1—3, 


MITROPOLIA MOLDOVEI IN SECOLUL XV 


333 


1921, p. 57—71 şi an. XII, nr. 4—6, 1922, p. 99—101 ; PETRE ŞL NĂSTUREL, Cîteva 
însemnări despre sinodul de la Florenţa, în M.O., an. XI, nr. 9—12, 1959, p. 643—648 ; 
P. Ş. NĂSTUREL, Quelques observations sur l'union de Florence et la Moldavie, în 
Siid-Ost Forschungen, 18, 1959, p. 84—89; PA VEL CHIHAIA, în legătură cu absenţa 
delegaţiei Ţării Româneşti la Conciliul de la Ferrara — Florenţa (1438—1439), în G.B., 
an. XXXVII, nr. 1—2, 1979, p, 155—165. V. LAURENT, Les « Memoires » du grand 
ecclesiarque de l'Eglise de Constantinopole Sylvestre Syropoulos sur le concile de 
Florence (1438—1439), Paris, 1971, 715 p. + 10 pl.; Un rezumat al istoriei eclesiar- 
hului Silvestru se găseşte în lucrarea lui Athanasie de Ia Păros : Arătare pe scurt a 
dumnezeeştilor dogme ale credinţei, trad. rom., Neamţ, 1816, p. 399—423; părţile pri¬ 
vitoare la români au fost traduse de C. Erbiceanu în B.O.R., an. XV, 1891—1892, p. 801— 
810 (cf. şi Hurmuzaki, Documente, XIV, 1, Bucureşti, 1915, p. 38—39). 

Mitropolitul Ioachim: MICHEL LASCARIS, Joachim, metropolite de 
Moldavie et les relations de l'Eglise moldave avec le patriarcat de Pec el l'archeveche 
d’Achris au XV-e siecle, Bucarest, 1927, 32 p. (extrait du «Bulletin de la section 
historique de I Academie Roumaine», XIII, 1927, p. 129—159); P. Ş. NĂSTUREL, 
Urmările căderii ŢariQradului pentru Biserica românească, în M.O., an. XI, nr. 1—2, 
1959, p. 45—73; RADU CONSTANTINESCU, Scrieri inedite ale mitropoliilor din Mol¬ 
dova (sec. XV), în B.O.R., an. XCIV, nr. 7—8, 1976, p. 785—791. 

Biserica în timpul lui Ştefan cel Mare: NICULAE M. POPESCU, 
N-a existat un mitropolit moldovean Teoctist în anii 1491—1498, în B.O.R., an. LII, nr. 11— 
12, 1934, p. 837—743 ; NICULAE M. POPESCU, Gheorghe David,mitropolitul Moldovei 
(f 1508, aprilie 1), în B.O.R., an. LIV, nr. 1—2, 1936, p. 1—13; A. V. BOLDUR, Biserica 
în timpul domniei lui Şteian cel Mare, în B.O.R., an. LXXXII, nr. 7—8, 1964, p. 717—729 
(mai ales pentru mitropolitul Teoctist); L1VIU STAN, Pravila lui Alexandru cel Bun 
şi vechea autoceialie a Mitropoliei Moldovei, în M.M.S., an. XXXVI, nr. 3—4, 1960, 
p. 170—214. 


IX 


EPISCOPIILE ROMANULUI ŞI RĂDĂUŢILOR 
ÎN SECOLUL AL XV-LEA 


în secolul al XV-lea, Biserica Ortodoxă din Moldova a fost într-o 
continuă prosperare, datorită mai cu seamă domniilor îndelungate ale 
lui Alexandru cel Bun şi Ştefan cel Mare. în timpul celui-dinţii s-a creat 
o nouă eparhie, la Roman, iar în timpul lui Ştefan se remarcă păstoriile 
mitroppliţilor Teoctist I şi Gheorghe, care cuprind toată jumătatea a 
doua, a secolului al XV-lea, în asemenea, condiţii, era firesc să se desă- 
vîrşească şi organizarea Bisericii moldovene. <• 

Episcopia Romanului. înfiinţarea acestei episcopii a fost pe larg 
dezbătută în istoriografia noastră, întrucît nu avem ştiri în privinţa 
aceasta, prima atestare documentară a ei fiind din anul 1445. învăţatul 
episcop Melchisedec Ştefănescu socotea că Episcopia Romanului, la care 
a păstorit el însuşi mai tîrziu, a fost înfiinţată înaintea lui Alexandru 
cel Bun, iar acesta a fost numai organizatorul ei. Alţi cercetători (N. 
Iorga, Nic. Dobreseu, Const. C. Giureseu, Scarlat Poreescu, Gh. Moi- 
sescu, Al Gonţa ş.a.) consideră, şi pe bună dreptate, ca întemeietor al 
Episcopiei Romanului pe Alexandru cel Bun, părere pe care o împărtă¬ 
şim şi noi. 

Oraşul Roman precede întemeierea statului, dar o grijă deosebită 
i-a arătat domnitorul Roman Vodă (1391—1394), căruia i se datoreşte şi 
construirea sau reconstruirea cetăţii locale. Probabil el a ridicat aici şi 
o biserică, cu hramul Sfînta Vineri (Cuvioasa Paraschiva), în care a fost 
înmormîntată doamna Anastasia, soţia sa. 

La 16 septembrie 1408, fiul lor, Alexandru cel Bun, a înzestrat 
această biserică, «unde odihneşte sfînt răposata mama noastră, cnea- 
ghina Anastasia», două sate, Leucuşouţii, «cu moara ce este la fîntina» 
şi «altul peste Moldova, unde a fost Braţul» (Dragomireştii de mai tîr- 

ziu), precum şi un vad peste Moldova, din jos de Roman. N-ar fi exclus 
ca acest document de înzestrare a bisericii Cuvioasa Paraschiva să fie 
din perioada întemeierii episcopiei. La această ipoteză ne duce un hri¬ 
sov de întărire a daniei lui Alexandru cel Bun, dat de nepotul său Şte¬ 
fan cel Mare, la 4 aprilie 1488, în care se preciza că dania din 1408 era 
pentru «sfînta noastră biserică a Mitropoliei din tîrgul Romanului». 
Probabil tot această biserică episcopală o are în vedere Alexandru cel 
Bun cînd angajează, în 1415, pe doi zugravi, Nichita şi Dobre, să zugră¬ 
vească «două biserici, una în Tîrgul de Jos (Roman) şi alta care va fi 
voia noastră, afară de bisericile de la Rădăuţi». Amintim şi faptul că 
tradiţia socoteşte întemeietor al episcopiei tot pe Alexandru cel Bun. 
Astfel, în interpolaţia lui Misail Călugărul la Letopiseţul lui Grigore 
Ureche se scrie : «Mai făcut-au ş-al doilea episcop, după mitropolit, la 
sînta mînăstire ce ieste în oraş în Roiman şi i-au dat eparhira o parte 
de ţinuturi de suptu munte den gios». Adăugăm şi faptul că în vremurile 
tulburi care au urmat după moartea lui Alexandru cel Bun (1432) şi 
pînă la ocuparea scaunului domnesc de către Ştefan cel Mare (1457), 
deci exact un sfert de veac, cu atîtea schimbări de domni şi lupte pen¬ 
tru tron, nu erau împrejurări prielnice pentru desăvîrşirea organizării 
bisericeşti, deci pentru înfiinţarea de noi scaune episcopale. Dimpotrivă, 
în epoca lui Alexandru cel Bun — care a creat şi episcopii pentru cre¬ 
dincioşii altor culte — au existat condiţii favorabile pentru organizarea 
mitropoliei cu două: episcopii sufragane. Aşadar, socotim că întemeierea 
acestei episcopii s-a făcut de către Alexandru cel Bun, în jurul anu¬ 
lui 1408. 

La baza hotărîrii de înfiinţare a noii eparhii au stat desigur două 
considerente : pe de o parte era întinderea mare pe care o avea acum 
ţara, greu de cîrmuit de un singur ierarh, iar pe de altă parte, nevoia 
de a avea cel puţin doi arhierei în ţară, ca în cazul vreunei vacanţe epis¬ 
copale, aceştia să poată hirotoni pe noul ales, evitînd astfel trimiterea 
candidaţilor la arhierie în afara hotarelor ţării. 

Primii ierarhi la Roman (sau primul) nu ne sînt cunoscuţi, pînă în 
anul 1445. în Pomelnicul slav de la mînăstirea Bistriţa, început în aiiul 
1407, întîlnim şi doi arhierei din secolul al XV-lea, care nu au putut fi 
identificaţi : loan şi Samuil. S-ar putea ea ei să fi fost primii episcopi ai 
Romanului. 

Aşa cum am arătat şi în alt loc, după moartea lui Alexandru cel 
Bun au avut loc lupte pentru domnie între fiii săi Iliaş şi Ştefan, pînă 
ce, în 1435, au ajuns la înţelegerea ca fiecare să domnească peste o 

jumătate de ţară, Iliaş peste jumătatea de nord («ţara de sus»), cu scau¬ 
nul la Suceava, iar Ştefan peste partea de sud («ţara de jos»), cu scau¬ 
nul domnesc la Roman. Datorită faptului că mitropolitul ţării îşi avea 
scaunul la Suceava, unde domnea Iliaş Vodă, presupunem că fratele 
său Ştefan va fi ridicat pe episcopul de Roman la rangul de mitropolit, 
pentru ca să crească şi în acest fel prestigiul «ţării de jos» peste care 
domnea. Acest lucru rezultă dintr-un raport cu data de 30 iulie 1437, 
menţionat de un medic bavarez, în care se arăta că în Moldova existau 
pe atunci doi arhiepiscopi, dar mai ales din faptul că Biserica Moldovei 
a avut doi reprezentanţi la Sinodul din Ferrara-—Florenţa: pe grecul 
Damian al Sucevei şi pe protopopul Constantin «locţiitor al Moldovla- 
hiei» (de jos), deci al episcopiei de Roman, devenită acum mitropolie. 
Această situaţie se va fi menţinut pînă după decembrie 1442, cînd Şte¬ 
fan — după uciderea fratelui său — a rămas singurul domnitor. Cu toate 
că întîistătătorul scaunului de Roman a devenit acum din nou episcop 
totuşi, în anii care au urmat episcopia de aici era numită în multe acte 
interne «Mitropolia Ţării de Jos» sau «Mitropolia din Tîrgul Romanu¬ 
lui», iar episcopul era numit «mitropolit». Aceste titluri se întâlnesc în 
acte timp de aproape două secole. De pildă, într-un act din 14 mai 1613, 
era pomenită şi «sfînta Mitropolie de Roman». S-ar putea adăuga însă 
şi o altă explicaţie, anume că aceste titluri onorifice nu erau încă pe 
deplin clarificate. Se cunosc şi alte cazuri asemănătoare : de pildă, 
pînă în sec. XV şi chiar mai tîrziu, nu s-a făcut distincţie clară între 
hirotonie şi hirotesie ; apoi, pînă în prima jumătate a secolului nostru, 
s-au folosit în acelaşi înţeles, deşi au sensuri diferite, termenii de au¬ 
tonomie şi autocefalie. 

Episcopul Calist. Primul episcop de Roman atestat documentar este 
Calist, pomenit într-un hrisov dat în Roman, la 30 septembrie 1445. De¬ 
sigur păstoria lui a început mai de mult. Ani scris în altă parte că nu 
este exclus ca el să fi cîrmuit întreaga Biserică a Moldovei, poate ca 
«locţiitor de mitropolit», după ce Damian n-a mai fost acceptat de mol¬ 
doveni. Prin hrisovul amintit, Ştefan II, care domnea acum singur (1442— 
1447) dăruia «prea sfinţitului mitropolit, chir Calist al Romanului, un 
tătar, anume Paşca, din tătarii noştri de la Neamţ...», li lăsa lui Calist 
dreptul ca «după moartea lui sau îl va lăsa bisericii, sau îl va da ori¬ 
cui, sau îl va slobozi». Se preciza, în continuare, că dacă «îl va ierta», 
atunci «unde va trăi el în ţara noastră să trăiască acolo slobod, după 
legea românească (na voloscom zaeonea), iar nimeni să nu îndrăznească 
să-i amintească de robie şi să nu-1 poată lua». 

Şase ani mai tîrziu, la 31 iulie 1451, printr-un hrisov dat tot în Ro¬ 
man de Bogdanii (1449—1451), tatăl lui Ştefan cel Mare, erau dăruiţi 
mînăstirii Neamţ doi tătari, Paşco şi Petrică «...precum i-au dat de la 
început fraţii noştri; Ştefan voievod şi Petru voievod». Numele de Paşco, 
puţin deosebit de Paşca, ne duce la presupunerea că este vorba de ace¬ 
laşi tătar. înseamnă că episcopul-mitropolit Calist nu mai era în viaţă 
în 1451 şi că ori dăruise pe acest tătar mînăstirii Neamţ, înainte de 
moarte, ori că n-a dispus nimic în legătură cu el, ajungînd astfel din 
nou în stăpînirea acelei mînăstiri. 

Cu prilejul lucrărilor de restaurare efectuate la această mînăstire, 
s-a descoperit o piatră de mormînt, în limba slavă, cu inscripţia : «mor- 
mîntul părintelui nostru mitropolitului chir Calist arhiepiscopul Moldo- 
vlahiei...». S-au dat trei interpretări acestei inscripţii : că este vorba de 
mitropolitul Calistrat, din prima jumătate a secolului al XVI-lea, părere 
care nici nu poate fi pusă în discuţie ; că ar fi Calist de la Roman, ajuns 
mitropolit al Moldovei între anii 1445—1447, deci între Damian şi Ioa- 
chim ; în sfîrşit, că este piatra de mormînt a episcopului-mitropolit Calist 
de la Roman de care ne ocupăm, părere pe care o împărtăşim şi noi. Am 
arătat mai sus că vlădicii Romanului — inclusiv Calist — erau numiţi 
în documente şi «mitropoliţi», deci nimic nu ne îndreptăţeşte să afir¬ 
măm că episcopul Calist de Ia Roman a trebuit să ajungă în scaunul de 
la Suceava pentru a i se da titlul de «arhiepiscop» şi «mitropolit» (chiar 
şi urmaşul său la Roman, Tarasie, e numit în Pomelnicul de la Bis¬ 
triţa «arhiepiscop», iar în alte acte e numit «mitropolit»). 

Faptul că a lăsat mînăstirii Neamţ pe acel tătar cu numele Paşca 
şi că a fost înmormîntat aici, dovedeşte că el era de «postrig», adică 
tuns în călugărie la această mînăstire. în acest caz, presupunem că 
înainte de a ajunge episcop la Roman a fost egumen la Neamţ. 

O nouă ştire despre Episcopia Romanului ne oferă un document dat 
de Ştefan cel Mare la 12 aprilie 1458, prin care-i întărea satele Leucu- 
şani, DragomireŞti, cu toate dările ce reveneau domniei din partea lo¬ 
cuitorilor, precum şi cu anumite venituri. Se prevedea că judecătorii de 
ţinut, că şi dregătorii de tîrg, nu puteau să judece pe oamenii supuşi 
episcopiei, ci acest drept era rezervat episcopului sau protopopului. La 
13 decembrie 1465 domnitorul întărea «Mitropoliei de Roman» o danie 
făcută de pîrcălabul Isaia de Chilia. 

Printr-un alt hrisov, din 13 martie 1466, se acorda episcopiei «slo¬ 
bozie» de dări, , pe cinci ani, pentru oamenii care se vor aşeza în satul 
Negoieşti de pe Pîrîul Negru. Judecarea lor, pentru orice fapte, urma 

să se facă numai de către episcop sau de dregătorii lui şi numai acela 
care va fi nemulţumit cu judecata «să aibă îndreptare înaintea noastră». 

Prin acestea, Ştefan cel Mare începe seria daniilor sale pentru Epis¬ 
copia Ţării de Jos, pe care le vom întîlni şi în anii următori. Consta¬ 
tăm deci că Episcopia de Roman — ca şi Mitropolia de altfel — îşi 
avea averea şi privilegiile sale, administraţia şi jurisdicţia sa, precum şi 
dregătorii ei, în fruntea cărora stătea episcopul. 

Episcopul Tar asie. Ştiri despre un alt episcop de Roman avem 
abia la 13 august 1464, cînd apare într-un document, dat de marele 
domnitor, numele episcopului Tarasie. Aceasta nu înseamnă că el şi~a 
început păstoria numai acum. N-ar fi exclus ca Tarasie să fie urmaşul 
imediat al lui Calist? deci să-şi fi început păstoria prin 1451. Este po¬ 
menit în peste zece documente interne ale lui Ştefan cel Mare, ca făcînd 
parte din divanul domnesc, alături de mitropolitul Teoctist. In unele 
apare ca episcop, în altele ca «mitropolit» (doc. din 13 martie 1466, 
doc. din 15 septembrie 1466 şi 10 august 1470). 

Letopiseţul de la Putna şi Letopiseţul lui Grigore Ureche amintesc 
pe episcopul Tarasie al Romanului ca făcînd parte din soborul care 
— sub protia mitropolitului Teoctist —- a sfinţit mînăstirea Putna,i la 
3 septembrie 1470. Este pomenit pentru ultima oară într-un document 
din 14 octombrie 1473. S-ar putea ca el să fi murit la scurt timp după 
această dată. 

Episcopul Vasile. Urmaşul său în scaun a fost episcopul Vasile. Nu 
se poate însă stabili în ce an a urcat în scaunul vlădicesc de la Roman, 
căci e pomenit pentru prima oară abia în 1484, într-o scrisoare de răs¬ 
puns, pe care 'episcopul de Roman a adresat-o mitropolitului Gherontie 
al Moscovei.' 

lată împrejurările care au dus la alcătuirea acestei scrisori. în 1478, 
cu prilejul sfinţirii bisericii Uspenia din Moscova, mitropolitul Ghe¬ 
rontie, cu întregul sobor de slujitori, a înconjurat biserica mergînd îm¬ 
potriva cursului soarelui, după cum este rînduialn ortodoxă. Întrucît 
marele cneaz al Moscovei Ivan III (1462—1505) s-a arătat nemulţumit 
cu această rînduială tipiconală, ajungîndu-se chiar la discuţii între 
marele cneaz şi mitropolit, s-a hotărît să se ceară şi părerea unor vlă¬ 
dici mai apropiaţi. Printre cei întrebaţi era şi episcopul Vasile al Ro¬ 
manului. Scrisoarea sa de răspuns s-a întocmit la 2 februarie 1484, «în 
Mitropolia de jos a Moldovei», deşi se intitula «smeritul episcop din 
tîrgul Romanului, Vasile». Din cuvintele scrisorii «din nou dăm de ştire 
marei tale sfinţenii», presupunem că între episcopul Vasile şi mitropo¬ 
litul Gherontie a mai fost un schimb de scrisori. Prin scrisoarea de care 

ne ocupăm, episcopul moldovean îi arată că «în legea grecească (= or¬ 
todoxă) nimic nu se face în sfînta biserică după mersul soarelui, ci tot 
îndărăt, fie la sfinţire, fie la toacă sau orice lucrare ce se săvîrşeşte în 
sfînta biserică, toate se fac împotriva mersului soarelui». Desigur răs¬ 
punsul lămurit al episcopului Vasile a pus capăt neînţelegerilor dintre 
marele cneaz şi mitropolit în legătură cu înconjurarea bisericii. Cum se 
face că ierarhul moscovit s-a adresat tocmai unui episcop din Moldova ? 
Desigur, avea ştiri despre el de la fiica lui Ştefan cel Mare, Elena, căsă¬ 
torită în 1483 cu Ivan cel Tînăr, fiul marelui cneaz Ivan III. 

Episcopul Vasile este amintit în mai multe documente interne. La 
4 aprilie 1488, Ştefan cel Mare întărea «Mitropoliei» de Roman satele 
Leucuşani şi Dragomireşti, iar la 15 octombrie 1488, Ştefan cel Mare dă¬ 
ruia Episcopiei Romanului alte cinci sate, spre pomenirea lui. în sfîrşit, 
la 31 august 1499, Ştefan Vodă dăruia un alt sat, cumpărat de el însuşi, 
«rugătorului şi duhovnicului nostru chir Vasilie, episcopul de la Mitro¬ 
polia de jos de la Tîrgul Romanului». In felul acesta, domeniul episcopal 
de la Roman era format acum din opt sate. 

La 12 iulie 1499, episcopul Vasile figurează, alături de mitropolitul 
Gheorghe, episcopul Ioanichie al Rădăuţilor şi de marii dregători ai 
ţării, în tratatul încheiat de Ştefan cel Mare cu Jan I Olbracht, re¬ 
gele Poloniei, sigilînd actul cu peceţile lor. A murift la scurt timp după 
31 august 1499, cînd este atestat documentar pentru ultima dată. în 
primele luni ale anului 1500, Romanul avea un nou episcop, pe Teoctist, 
fost egumen la Neamţ, viitor mitropolit al Moldovei. 

Jurisdicţia Episcopiei de Roman se întindea peste teritoriile din 
sudul Moldovei : ţinuturile Roman, Bacău, Trotuş, Adjud, Putna, Vaslui, 
Bîrlad, Tecuci, Covurlui şi unele ţinuturi de dincolo de Prut, tot în 
părţile sudice : Tigheciu, Tighina, Chilia. De aceea ea este numită de 
unele documente interne, şi «episcopia» sau «mitropolia» «Ţării de 
Jos». Cu excepţia anilor 1435—1442, ea a fost supusă Mitropoliei din 
Suceava. 

Se cade să amintim ; că episcopii de Roman se bucurau de o mai 
mare cinste în rîndul celorlalţi episcopi din Moldova (de la Rădăuţi şi 
mai tîrziu de la Huşi). De obicei, la scaunul mitropolitan era promovat 
episcopul de Roman. La solemnităţile bisericeşti stătea în partea dreaptă 
a bisericii, alături de mitropolit, pe cînd ceilalţi doi stăteau în partea 
stingă. Din vechime, numai episcopul de Roman avea dreptul să poarte 
cîrjă argintată în eparhia sa, iar în capitală purta cîrjă neagră, ca şi cei¬ 
lalţi doi episcopi. Abia din 1739, mitropolitul Antonie a acordat epis¬ 
copului Ghedeon de la Roman dreptul de a purta cîrjă argintată şi la 

solemnităţile din capitală. De asemenea, pînă în secolul al XVIII-lea, 
episcopii moldoveni se îmbrăcau cu sacos numai în eparhiile lor, iar în 
capitală se îmbrăcau cu felon. Episcopul de Roman avea dreptul să 
poarte şi mitră, dar numai în eparhia sa. Abia în 1756 mitropolitul Iacob 
Putneanul a acordat episcopului Ioanichie; ăl Romanului dreptul de a 
purta sacos şi mitră şi în capitală. Cu timpul, deosebirile acestea s-au înlă¬ 
turat, încît episcopii sufragani au ajuns să poarte aceleaşi veşminte şi 
insigne arhiereşti ca şi mitropolitul, chiar şi la slujbele săvîrşite în 
capitala ţării. 

Episcopia Rădăuţilor. Ca şi în cazul Episcopiei Romanului, s-au 
purtat multe discuţii asupra întemeierii Episcopiei de Rădăuţi. Din stu¬ 
diile care s-au scris pînă acum, putem reţine patru păreri. Una este ă 
preotului Dimitrie Dan, care, în monografia închinată acestei episcopii, 
susţinea că primul sediu al'Mitropoliei Moldovei a fost la Rădăuţi, apoi 
mutîndu-se la Suceava, ar fi rămas aici numai o episcopie. A doua pă¬ 
rere este a iui Nicolae lorga — urmat de Gh. Moisescu ş.a. — care 
socoteau că episcopia a fost întemeiată de Ştefan cel Mare. Nicolae Do- 
brescU a combinat aceste două păreri, susţinînd că Alexandru cel Bun 
a acordat egumenului de la biserica Sfîntul Nicolae din Rădăuţi anu¬ 
mite prerogative episcopale, iar Ştefan cel Mare a desăvîrşit această 
situaţie, ridicînd pe egumenul respectiv la treapta de episcop. Mai nou, 
Al. Gonţa a emis ipoteza că adevăratul ctitor al episcopiei este Alexan¬ 
dru cel Bun. 

în expunerea privitoare la începuturile Mitropoliei Moldovei, ne-am 
raliat la vechea părere a lui Dimitrie Dan (însuşită între timp şi de 
P. Rezuş) că primul sediu al ierarhilor moldoveni a fost la Rădăuţi, pe 
iîngă biserica Sfîntul Nicolae, ctitoria lui Bogdan I şi necropolă dom¬ 
nească în a doua jumătate a secolului al XIV-lea. Intr-un pomelnic de 
mai tîrziu al Episcopiei de Rădăuţi — copiat în 1780, după un exemplar 
mai vechi — sînt trecuţi următorii ierarhi : Nicolae, Ştefan, Iosif, Me¬ 
le ti e, Lavrentie, Grigorie, Sava şi Ghelasie. Presupunem că Nicolae şi 
Ştefan au păstorit în timpul lui Bogdan I şi Laţcu, Iosif este cel ridicat 
în scaunul mitropolitan de la Suceava, din cauza căruia s-a iscat cu¬ 
noscutul conflict cu Patriarhia ecumenică. După mutarea scaunului vlă- 
dicesc de la Rădăuţi la Suceava şi ridicarea lui Iosif la treapta de mi¬ 
tropolit, Ia Rădăuţi a rămas o simplă episcopie sau mai degrabă 
scaunul unui episcop vicar, pe aitunci sub conducerea lui Meletie, cel 
pomenit.în acelaşi conflict. 

De acum înainte, ierarhii de la Rădăuţi aveau jurisdicţie foarte re- 
strînsă, mai ales dacă o comparăm cu a Mitropoliei şi mai tîrziu cu a 
Episcopiei de Roman. Astfel, într-un hrisov de la Ştefan cel Mare din 
1490, aflăm că avea doar 50 de parohii în jurul Rădăuţilor. Pînă în 1472 
vlădicii de la Rădăuţi nu sînt întîlniţi în divanul domnesc, cum erau 
mitropolitul ţării şi episcopul de Roman. Apoi ei au avut — şi în seco¬ 
lele următoare — o situaţie de inferioritate faţă de episcopii de Roman 
al căror scaun a fost înfiinţat mai tîrziu, în timpul lui Alexandru cel 
Bun. De pildă, ei nu aveau dreptul să poarte cîrjă argintată şi mitră 
nici în eparhia lor, iar sacosul îl puteau îmbrăca numai în eparhia lor, 
pe cînd în capitală slujeau în felon. Toate acestea ne fac să credem, ca 
după mutarea scaunului la Suceava, episcopul de Rădăuţi era consi¬ 
derat mai mult ca un arhiereu-vicar al mitropolitului, dîndu-i-se 50 de 
sate pentru întreţinere. Abia în timpul lui Ştefan cel Mare, poate ca o 
recunoaştere a meritelor lui loanichie, cel care păstorea atunci, se va fi 
acordat şi episcopului de Rădăuţi aceeaşi cinstire ca şi unui episcop 
eparhiot. 

Din timpul lui Alexandru cel Bun avem şi cîteva menţiuni documen¬ 
tare despre Episcopia Rădăuţilor. Astfel, printr-un hrisov cu data de 
6 iulie 1413, Alexandru cel Bun dăruia satul Coţmani, cu toate cătunele 
sale, doamnei Anastasia «soacra noastră», (! ?) poruncind ca «după tre¬ 
cerea ei din viaţă» acestea să rămînă «Episcopiei de Rădăuţi a Sfîntului 
Nicolae... pentru ca sfînta Episcopie să se bucure de venitul lor în veci», 
în adevăr, satul Coţmani, după moartea Anastasiei (1420), a rămas bise¬ 
ricii Sfîntul Nicolae, respectiv Episcopiei de Rădăuţi, fapt confirmat şi 
de piatra funerară pusă Anastasiei de Ştefan cel Mare, în 1493, în 
această biserică («...a dat Coţmanul acestui lăcaş»). Un hrisov, emis de 
cancelaria aceluiaşi domnitor, la 26 august 1503, întărea «acestei sfinte 
episcopii satul Coţmani... dreapta ei ocină, dania înaintaşilor şi bunicilor 
noştri». Prin acel hrisov, îi erau întărite, de altfel, 11 sate dăruite de 
Ştefan cel Mare. De asemenea, printr-un hrisov domnesc din 15 martie 
1490, Ştefan cel Mare hotăra ca jurisdicţia episcopiei să se întindă peste 
cele 50 de sate «care au fost date de bunicul nostru de Alexandru voie¬ 
vod». Prin acelaşi hrisov, se menţiona că s-a făcut un schimb de sate 
între mînăstirea Putna şi Episcopia de Rădăuţi, luate «din uricul Epis¬ 
copiei de Rădăuţi şi din partea ce au avut episcopii de Rădăuţi de la 
bunicul nostru Alexandru voievod», lată deci atîtea: probe documentare 
care atestă existenţa scaunului episcopal de la Rădăuţi în timpul lui 
Alexandru cel Bun. 

Presupunem că în prima jumătate a secolului al XV-lea au păstorit 
la Rădăuţi episcopii Lavrentie, Grigorie, Sava şi Ghelasie, trecuţi în 
Pomelnicul de la 1780. Faptul că Grigore Ureche nu aminteşte partici¬ 
parea episcopului de Rădăuţi la sfinţirea mînăstirii Putna (argument 
invocat de cei care susţineau că episcopia s-a înfiinţat după această 
dată) se poate explica fie prin vacanţa scaunului la acea dată, fie prin 
boala sau bătrîneţea titularului de atunci, care, în astfel de împrejurări, 
n-a putut participa. 

Episcopul Ioanichie. Primul episcop atestat documentar este Ioani- 
chie, pomenit într-un hrisov dat de Ştefan cel Mare mînăstirii Putna, la 
25 aprilie 1472. 

în anii următori, el apare în cîteva alte acte emise de cancelaria 
domnească. Astfel, prin hrisovul domnesc din 15 martie 1490, Ştefan 
cel Mare hotăra ca jurisdicţia Episcopiei de Rădăuţi să se întindă peste 
cele 50 de sate, cu preoţii lor, date încă de Alexandru cel Bun, Toate 
erau situate în zona Cernăuţi-Suceava, iar cîteva înspre Dorohoi. Prin 
hrisovul pomenit, Ştefan cel Mare a luat ultimele şase sate şi le-a dăruit 
mînăstirii Putna, dînd în schimb Episcopiei de Rădăuţi : două biserici 
în Cernăuţi, trei biserici în Cuciur şi o biserică în Mihalcea. Schimbul 
s-a făcut cu învoirea episcopului Ioanichie, fiind de faţă şi Gheorghe, 
mitropolitul Sucevei, cu toţi dregătorii ţării. 

Prin acelaşi hrisov, marele voievod preciza că toate bisericile care 
se vor mai ridica pe viitor, împreună cu preoţii lor «să asculte de Epis¬ 
copia noastră de Ia Rădăuţi a sfîntului Nicolae şi cu darea şi cu plocoa- 
nele, şi cu toate pricinile şi cu tot venitul bisericesc». 

Pe lîngă acestea, pentru întreţinerea episcopului şi a slujitorilor de 
la episcopie, ea a primit de la Alexandru cel Bun 11 sate (moşii) care 
i-au fost întărite şi de Ştefan cel Mare, printr-un hrisov datja 26 august 
1503. în aceste sate, episcopia percepea toate dările cuvenite domniei, 
iar episcopii aveau şi alte drepturi, care în mod obişnuit reveneau dre¬ 
gătorilor domneşti. Din două documente (30 august 1479 şi 23 august 
1481, întărit la 26 august 1503), rezultă că numai episcopul sau vornicii 
lui aveau dreptul să judece pe oamenii din Rădăuţi şi din satele ce 
aparţineau de Coţmani (în actul din 1479 era numită «Mitropolia 
noastră»). : 

Deci, Episcopia Rădăuţilor, în ciuda teritoriului de jurisdicţie limitat 
la 50 de sate, mult redus faţă de Mitropolie şi de Episcopia Romanului, 
avea o stare materială satisfăcătoare. 

Episcopul Ioanichie este pomenit mereu în actele interne emise sub 
Ştefan cel Mare, în pisania pusă de acesta pe mormîntul lui Laţcu Vodă, 
în 1480, în tratatul de alianţă încheiat la 12 iulie 1499 de Ştefan cel 
Mare cu Jan I Olbracht, regele Poloniei. Ultima dată e amintit într-o 
însemnare pe un Minei. pe noiembrie, copiat de preotul Ignatie din 
Coţmani (1 iunie 1504), «prin stăruinţa şi binecuvîntarea şi dania arhie¬ 
piscopului de Rădăuţi, chir Ioanichie». A murit în 1504 şi a fost înmor¬ 
mântat în partea dreaptă a pronaosului bisericii Sfîntul Nicolae din 

Rădăuţi. 

Concluzii: Episcopiile Romanului şi Rădăuţilor — prima în 
partea de sud a Moldovei, iar a doua cu 50 de sate în nordul ei — au 
îndeplinit rosturi de seamă în viaţa bisericească şi de stat încă din 
primul secol al existenţei lor. Puţinii lor ierarhi cunoscuţi pînă acum 
au fost oameni de seamă, care s-au bucurat de dragostea, preţuirea şi 
ajutorul material al domnilor ţării, în frunte cu Ştefan cel Mare, 

X 

MÎNĂSTIRILE DIN MOLDOVA 
IN SECOLUL AL XV-LEA. 
CTITORIILE LUI ŞTEFAN CEL MARE 


Am prezentat în alt loc cîteva din ştirile pe care le avem despre 
mînăstirile moldoveneşti din a doua jumătate a secolului, al XlV-lea şi 
începutul celui de al XV-lea. Principalele mînăstiri din această peri¬ 
oadă : Neamţ, Sfîntul Nicolae din Poiană (Probota), Moldoviţa, Bistriţa, 
Humor, Bohotin, Chiprieni etc., se menţin şi în timpul domniei lui Ştefan 
cel Mare. El sporeşte numărul lor prin noi. mînăstiri, schituri şi biserici 
ctitorite de el, de membrii familiei sale sau de unii dintre dregătorii săi. 

Amintim mai întîi mînăstirile zidite de înaintaşii săi în scaun, 
cărora el le-a făcut numai danii. Mînăsitirea Moldoviţa, cu hramul Buna¬ 
vestire, ctitoria lui Alexandru ceh Bun, s-a 'bucurat de cele mai mari 
privilegii. Prin mai multe hrisoave, marele voievod a confirmat mînăstirii 
11 sate, mai multe iezere, prisăci şi privilegii comerciale, care o situau 
printre cele mai înstărite mînăstiri din Moldova. 

Mînăstirea Sfîntul Nicolae din Poiana Şiretului , denumită Probota, 
s-a bucurat de asemenea de atenţia deosebită a lui Ştefan cel Mare, 
poate şi pentru că aici odihneau osemintele maniei sale Oltea (t 1465). 
Din documentele care s-au păstrat din timpul său, rezultă că mînăstirea 
avea 8 sate, care se bucurau de drepturi depline, fiind scoase de sub 
controlul dregătorilor domneşti (hrisoavele din 16 februarie 1459 şi 19 
august 1472). Preoţii din satele mînăstirii erau scoşi de sub autoritatea 
chiriarhului locului sau a protopopului şi puşi sub a egumenului încă 
de Alexăndrel vodă (27 iunie 1449). Printr-un hrisov din 9 iulie 1466, 
se acordau mînăstirii alte numeroase danii domneşti, incit a ajuns una 
din cele mai înzestrate din Moldova. 

M Inăstirea Humor, cu hramul Adormirea Maicii Domnului, ctitoria 
lui Oană vornicul de la Suceava, s-a bucurat de veniturile pe care le 
avea moştenite încă de la ctitor şi de la fiii săi, fiind confirmate de 
Ştefan cel Mare, printr-un hrisov cu data de 25 aprilie 1475 (cinci sate, 
un munte, o slatină şi o prisacă). Fiind o ctitorie boierească, mînăstirea 
Humor nu s-a bucurat de privilegiile şi imunităţile celorlalte mînăstiri, 
de aceea nici nu a jucat un rol deosebit în viaţa Bisericii moldovene. 

Mînăstirea de călugăriţe Horodnic era înzestrată încă de Alexandru 
cel Bun cu un sat şi moară (confirmate de Iliaş vodă la 15 iulie 1439). La 
17 aprilie 1475, Ştefan cel Mare confirma mînăstirii două sate — despre 
care spunea că i-au fost dăruite de bunicul său — scutind pe locuitorii 
din ele de orice obligaţie faţă de domnie («...nici la oaste să nu 
meargă»), dar cu îndatorirea «să păzească această mînăstire şi să lu¬ 
creze acestei, mănăstiri». Este o îndatorire pe care nu o întîlnim la alte 
sate mănăstireşti. Beneficiind numai de strictul necesar vieţii, sigur că 
mănăstirea nu a putut prospera. De aceea, Ştefan Vodă a «închinat-o», 
adică a pus-o sub ascultarea mînăstirii Putna, împreună cu satul ei Ba- 
lasineşti (cel dăruit de Alexandru cel Bun), la 16 martie 1490. 

O altă mînăstire de călugăriţe care s-a bucurat de danii din partea 
lui Ştefan cel Mare a fost cea numită «a lui Iaţco din ţarina Sucevei», 
(Iţeam) cu hramul Adormirea Maicii Domnului. Ea primise de la Ale- 
xăndrel vodă, la 23 februarie 1453, dreptul de a întemeia un sat în hotarul 
mînăstirii, cu oameni din ţară sau din «ţara leşească» (Polonia), scutiţi 
de dări şi de slujbe către domnie, în folosul ■ mînăstirii. Acest drept a 
fost confirmat şi de Ştefan cel Mare (dar actul său nu ni s-a păstrat)..Ca 
şi Horodnicul, a rămas o mînăstire cu venituri puţine şi care nu a în¬ 
deplinit decît un rol religios. 

O a doua categorie de mănăstiri sînt cele ctitorite în timpul lui 
Alexandru cel Bun sau chiar mai înainte,, la care Ştefan cel Mare a 
făcut felurite îmbunătăţiri, adaosuri, prefaceri sau biserici noi. în 
această categorie intră, mănăstirile Neamţ, Bistriţa şi Dobrovăţ. 

Mînăstirea Neamţ — ctitoria lui Petru Muşat — deţinea o puternică 
bază materială încă din timpul lui Alexandru cel Bun. Sub Ştefan cel 
Mare au continuat daniile de sate, prisăci, eleştee, închinări de mănăstiri 
mai mici ş.a. Astfel, la 13 februarie 1458, îi întărea satul Băloşeşti şi 
i se închina mînăstirea de la Hangii, la 1 aprilie 1470 îi întăreşte «pri- 
saca lui Chiprian şi cu mînăstirea care este la Vişnevăţ (Vişnăţ sau 
Chiprieni n.n.j şi cu toate poienile şi prisăcioarele, cîte sînt în acele 
hotare, pe care le-a stăpînit popa Chiprian» (dăruită de mătuşa sa 
Chiajna, fiica lui Alexandru cel Bun, cum rezulta dintr-un act din 

7 mai 1470). Prin acelaşi hrisov, îi întărea stăpînirea peste nouă sate. 
La 9 mai 1482 îi întărea alte trei sate, apoi la 30 septembrie 1503, îi 
dăruia două sate (Băiceni cu morile pe Şiret şi Mogoşeşti), o prisacă şi 
cîte şase pietre de ceară anual, din cele care se cuveneau domniei 
de la Tg. Neamţ. Pentru această ultimă danie, călugării erau îndatoraţi 
să facă «paraclis» la toate liturghiile de duminică, pentru domn şi soţia 
sa Maria, cit timp vor fi în viaţă, iar după moarte, parastas în fiecare 
miercuri seara şi joia liturghie. Daniile mai mărunte nu le mai amin¬ 
tim. Din hrisoavele pomenite cu alt prilej, am constatat că Ştefan II a 
dat călugărilor dreptul de jurisdicţie asupra satelor supuse ei, precum 
şi dreptul de a încasa de la preoţii acestor sate dările cuvenite, în mod 
firesc, chiriarhului locului. Toate acestea au făcut din mînăstirea Neamţ 
una din cele mai puternice instituţii din acel timp. Mai mult ca în alte 
mînăsitiri moldoveneşti, aici s-a desfăşurat şi o susţinută activitate cul- 
turală-artistică, pe care o vom cerceta cu alt prilej. 

Ştefan cel Mare n-a fost însă numai un binefăcător al mînăstirii, ci 
şi un ctitor al ei. Astfel, în incinta mînăstirii, alături de fosta biserică 
a lui Petru Muşat, a ridicat o nouă biserică, existentă şi azi, cu hramul 
înălţarea Domnului. Din pisania ei, în limba slavă, reiese că s-a isprăvit 
la 14 noiembrie 1497. Ea a fost sfinţită după biruinţa de la Codrii Cos- 
minului, repurtată asupra lui Jan Olbracht, regele Poloniei. 

O situaţie materială deosebită avea şi mînăstirea Bistriţa, ctitoria 
şi gropniţa lui Alexandru cel Bun (în unele documente apare sub denu¬ 
mirea de «mînăstirea de la Piatra lui Crăciun»), cu hramul Adormirea 
Maicii Domnului. încă din 1428 domnitorul ctitor i-a închinat 50 de 
biserici, scoase de sub autoritatea domnului şi a chiriarhului locului, 
egumenul avînd astfel drepturi quasi-episcopale. Ştefan cel Mare i-a 
întărit prin mai multe hrisoave toate daniile primite de la înaintaşii săi. 
La 15 septembrie 1462, îi întărea 18 sate, cu măi multe mori, prisăci, 
iezere, o torcătorie de lînă şi altele. Prin acelaşi hrisov îi erau întărite 
şi «mînăstirea unde este hramul sfîntului Bogoslov şi mînăstirea şi cu 
moara de pe Bahlui, mînăstirea de la Bohotin şi cu moara şi cu prisaca 
Coziia de la Bohotin». Dintr-un hrisov, cu data de 11 iunie 1466, aflăm 
că un oarecare Ştefan din Tămaş a vîndut mînăstirii Bistriţa (prin egu¬ 
menul-arhimandrit Teodor) «o mînăstire din sus de Tămaş, unde au fost 
Marta călugăriţă», cu preţul de 60 de ughi. Printr-un hrisov din 3 fe¬ 
bruarie 1467, se prevedea ca locuitorii din satele mînăstirii să plătească 
acesteia dările cuvenite domniei. De asemenea, egumenul şi călugării 
aveau dreptul «să judece ei singuri pe oamenii lor şi să ia gloaba de la 

oamenii lor». Abia către sfîrşitul vieţii, marele voievod face o danie 
personală mînăstirii Bistriţa : trei sate, mori şi vii. Deci, mînăstirea Bis¬ 
triţa se număra printre aşezările monahale cu cele mai largi privilegii 
din Moldova. 

Pe lingă toate acestea, Ştefan cel Mare şi-a legat numele de mînăs¬ 
tirea Bistriţa, prin ridicarea unei clopotniţe cu paraclis, în 1497—-1498, 
cu hramul Sfîntul Ioan cel Nou de la Suceava, care, cu unele renovări 
şi adaosuri, dăinuieşte pînă azi. Probabil că odată cu împodobirea mor¬ 
mintelor străbunilor săi, aflate în biserica mînăstirii, s-au efectuat şi 
unele prefaceri de ansamblu. Potrivit tradiţiei, aici a fost înmormîntat 
fiul mai vîrstnic al lui Ştefan cel Mare, Alexandru (f 1496). 

Pe Dobrovăţ existau două mănăstiri, una cu hramul Schimbarea la 
Faţă şi alta cu hramul Pogorîrea Duhului S'fînt. Prima a primit de la 
Ştefan cel Mare trei sate, la 26 noiembrie 1499 (Ruşi, Călugăreni şi Du- 
meşti), iar a doua a fost cumpărată — împreună cu cinci sate —- la 6 oc¬ 
tombrie 1503 de Ştefan Vodă, de la urmaşii lui Ivan Damianovici (acesta 
le avea încă din timpul lui Alexandru cel Bun). Pentru a-i asigura con¬ 
diţii de existenţă, domnul i-a dăruit acele cinci sate de pe rî'ul Dobro¬ 
văţ. în anii 1503—1504 zideşite o nouă biserică de mînăstire, cu hramul 
Pogorîrea Sfîntului Duh, azi biserică de mir. 

A treia categorie de lăcaşuri de închinare sînt mînăstirile şi bise¬ 
ricile ctitorite şi înzestrate în întregime de Ştefan cel Mare. între aces¬ 
tea, pe primul loc se situează mînăstirea Putna, cu hramul Adormirea 
Maicii Domnului. Zidirea ei a început la un an după cucerirea cetăţii 
Chilia, în vara anului 1466 (4 iulie după versiunea întîi a Letopiseţului 
de la Putna şi 10 iulie după versiunea a doua şi după Cronica zisă 
moldo-polonă). Lucrările de construcţie au durat patru ani, timp în care 
această măreaţă operă arhitectonică a fost dusă lă bun sfîrşit de un 
arhitect grec, Teodor, ajutat de meşteri zidari, pietrari, zugravi şi argin¬ 
tari veniţi din Transilvania. Ion Neculce scria în lucrarea sa «O samă 
de cuvinte» : «Şi aşa au făcut mănăstirea de frumoasă tot cu aur poleită ; 
zugrăveala mai mult aur decît zugrăveală şi pre dinlăuntru şi pre din¬ 
afară şi acoperită cu plumb. Şi dzicu călugării să fi fost făcută şi sfeşni¬ 
cele cele mari şi cele mici şi policandru şi hora tot prisne de argint». 

Sfinţirea mînăstirii s-a făcut la 3 septembrie 1470, după victoria 
repurtată asupra tătarilor la Lipinţi, slujba fiind săvîrşiită de un sobor 
de 64 de arhierei, preoţi şi diaconi, în frunte cu mitropolitul Teoctist, 
episcopul Tarasie al Romanului, egumenii mînăstirilor, cum ne relatează 
Letopiseţul de la Putna şi al lui Grigore Ureche. Strădania domnito¬ 
rului ctitor de a crea Putnei o puternică bază materială se vădeşte din 

cuprinsul multor hrisoave emise de domn, prin care i se făceau felurite 
danii: sate, mori, prisăci, iezere, mertice anuale de vin, peşte şi sare, 
scutiri de vamă etc. Ar fi prea lungă înşirarea tuturor actelor sale de 
danie, de aceea, menţionăm numai ultimul act emis în timpul vieţii sale, 
la 2 februarie 1503, prin care i se întăreau mînăstirii toate daniile şi pri¬ 
vilegiile obţinute pînă atunci (27 de sate, vii, sare de la ocnă, pietre de 
ceară, venitul unor vămi, mori, prisăci etc.). Vrednic de amintit e şi un 
hrisov, cu data de 17 noiembrie 1502, prin care Ştefan cel Mare hotăra 
ca preoţii din satele mînăstirii Putna să plătească acesteia dările ce 
reveneau chiriarhului şi să fie judecaţi de egumen, nu de slujbaşii Mi¬ 
tropoliei. 

Alte danii au făcut unii din boierii lui Ştefan, între care marele 
vistiernic Iuga şi alţii. Largile privilegii ale mînăstirii menţionate aci 
au fost întărite şi printr-un hrisov emis de Ştefăniţă vodă, nepotul lui 
Ştefan cel Mare (1517—1527), la 21 august 1520. Numeroşi urmaşi ai săi 
au înzestrat mînăstirea cu alte sate, vii, prisăci, mori etc., încît puterea 
ei economică a crescut neîncetat. 

Încă din timpul lui Ştefan cel Mare, cu îndrumarea primilor ei egu¬ 
meni, arhimandriţii Ioasaf, Paisie zis cel Scurt şi Spiridon, mînăstirea 
Putna a devenit cel mai însemnat centru cultural şi artistic al ţării. Im¬ 
portanţa ei creşte şi prin faptul că este gropniţa lui Ştefan cel Mare, a 
familiei sale şi a urmaşilor săi, pînă la Petru Rareş. Aici au fost înmor- 
mîntaţi : Maria de Mangup, a doua soţie a domnitorului (f 19 decem¬ 
brie 1477), fiii săi Bogdan (t 27 iulie 1479) şi Petru (| 21 noiembrie 1480), 
domnitorul ctitor (| 2 iulie 1504), doamna Maria Voichiţa (f 1511), Bog¬ 
dan cel Orb ("f 20 aprilie 1517), Maria, o fiică a lui Ştefan cel Mare 
(f 18 martie 1518), Ştefăniţă vodă (f 14 ianuarie 1527) şi doamna Maria, 
prima soţie a lui Petru Rareş (f 28 iunie 1529). în pridvorul bisericii se 
află mormîntul mitropolitului Teoctist I (f 18 noiembrie 1477). Toate 
mormintele au lespezi funerare frumos sculptate, cu inscripţii în limba 
slavă, 

Mînăstirea Putna, gropniţa lui Ştefan cel Mare şi a familiei sale, 
însemnat centru cultural şi artistic al Moldovei, a rămas de strajă de-a 
lungul veacurilor, ca o mărturie a faptelor strălucite ale marelui ei 
ctitor şi binefăcător. 

O altă mănăstire ctitorită de Ştefan cel Mare şi dăruită cu privile¬ 
gii a fost VoroneţuL Aici exista mai de mult o mînăstire din lemn, 
unde, potrivit tradiţiei, ar ii trăit Daniil Sihastrul, căruia domnul, intr-un 
ceas de cumpănă în timpul luptelor sale cu turcii, i-a cerut sfat şi aju¬ 
tor. Cercetări recente arată că acel Daniil nu a fost o figură legen- 

dară, ci o personalitate istorică reală. Printre pietrele funerare de la 
Vorone,ţ se află şi o lespede pe care scrie : «Acest mormînlt este al 
părintelui nostru David, ca schimnic Daniil». Nu putem şti cînd a murit 
căci piatra funerară a fost pusă mai tîrziu. 

O primă atestare documentară a Voroneţului este din 22 ianuarie 
1472, cînd Ştefan cel Mare dădea călugărilor de la schitul de lemn de 
acolo — în frunte cu egumenul Misail -—■ scutire de vamă pentru două 
măji de peşte care vor fi aduse de la Chilia sau din altă parte. 

în locul vechiului schit de lemn, Ştefan Vodă cel Mare a ridicat ac¬ 
tuala biserică, cu hramul Sfîntul Gheorghe. Pisania bisericii arată că lu¬ 
crările de construcţie au durat mai puţin de patru luni, de la 26 măi pînă 
la 14 septembrie 1488. Mitropoliţii Teofan I şi Grigorie Roşea s-au în¬ 
grijit de pictarea ei în exterior, cel din urmă adăugîndu-i şi un pridvor. 
Este o biserică de dimensiuni reduse (25, 50 m lungime, fără pridvor, 
7,70 m lărgimea naosului şi pronaosului, iar în dreptul sînilor laterali 
10,50 m). 

Şi această mînăstire s-a bucurat de privilegii din partea ctitorului 
(trei sate, mori, prisăci, vii etc.), nu însă de amploarea celor de la 
Neamţ, Bistriţa sau Putna. 

A treia mînăstire ctitorită de Ştefan Vodă este cea de la Tazlâu, 
în părţile Buhuşilor, cu hramul Naşterea Maicii Domnului. Se vede 
că intenţiona să facă din ea un focar de cultură în părţile muntoase 
ale Ţării de Jos, pentru că încă în 1481 (la 1 februarie şi 12 martie) o 
înzestra cu trei sate (Borileşti, Drăgoteşti şi Ursăşti), ca în 1491, să-i 
facă alte danii (cinci sate etc.), întărite apoi de Ştefăniţă vodă la 4 iu¬ 
nie 1519. în acest ultim act se spunea că au fost închinate Tazlăului alte 
două mînăstiri : una cu hramul Sfîntul Nicolae, unde a fost Huba şi alta 
la Răcătău, în hotarele Horgeştilor. Marele voievod a ridicat apoi o nouă 
biserică la mînăstire, lucrările de construcţie desfăşurîndu-se între 4 iu¬ 
lie 1496 şi 8 noiembrie 1497, după cum ne informează pisania. înzestrată 
cu atîtea sate şi cu biserică nouă, călugării de aici se vor fi străduit 
să-şi îndeplinească rostul urmărit de ctitor, ca şi celelalte mînăstiri 
moldovene. în 1519, cu prilejul unei invazii a secuilor din Transilvania, 
au fost prădate toate bunurile ei. Aşa se explică lipsa obiectelor de artă 
şi cultură din epoca lui Ştefan cel Mare. Azi, ctitoria sa slujeşte ca 
biserică de mir. 

Acestea au fost mînăstirile refăcute sau ridicate din temelie de evla¬ 
viosul domn Ştefan cel Mare şi înzestrate cu largi privilegii. Putem 
afirma că mînăstirile moldovene au cunoscut o perioadă de mare 
înflorire în timpul domniei lui Ştefan cel Mare. Din documentdle care 

au ajuns pînă la noi, putem constata ca există o ierarhizare a privile¬ 
giilor acestor mînăstiri. Pe primul plan erau mînăstirile Putna, Bistriţa, 
Neamţ, Probota, care stăteau pe picior de egalitate cu episcopiile de 
Roman şi Rădăuţi, dacă nu le şi depăşeau. 

Imurtităţile de care se bucurau aceste mînăstiri luau felurite as¬ 
pecte : 

— fiscale, constând în obligaţia locuitorilor din satele mînăstireşti 
de a plăti dările, către mînăstirea respectivă şi nu către domnie (Neamţ, 
Bistriţa, Putna, Horodnic, a. lui Iaţco din Suceava) ; 

judiciare, în baza cărora dregătorii domneşti nu aveau dreptul 
de a judeca pe oamenii şi preoţii dependenţi de unele mînăstiri pentru 
abaterile lor, acest drept revenind egumenilor (Probota, Neamţ, Bistriţa, 
Putna) ; 

— comerciale, avînd, pe de o parte, dreptul de a face comerţ scu¬ 
tit de vămi, pe de altă parte, dreptul de a încasa vamă (Moldoviţa, 
Putna, Bistriţa) ,- 

— de jurisdicţie a egumenilor asupra preoţilor din satele mînăsti¬ 
reşti, care erau scoşi de sub autoritatea chiriarhului locului (Probota, 
Neamţ, Bistriţa, Putna). 

Numărul satelor cu ţărani dependenţi de mînăstiri, confirmate de 
Ştefan cel Mare, se ridică la aproximativ 125. Majoritatea lor erau 
danii domneşti, altele danii particulare. 

Noua istoriografie din ţara noastră a arătat că scopul urmărit de 
Ştefan cel Mare prin înzestrarea acestor mînăstiri a fost acela de a. slăbi 
puterea feudalilor laici, care n-au aprobat politica sa decît în număr 
restrîns. Marele domn a ţinut seama de faptul că. în vistieriile mînăsti¬ 
reşti putea găsi oricînd ajutorul bănesc de care avea nevoie atunci cînd 
ţara era ameninţată de turci sau de alţi duşmani, a ţinut seama de cre¬ 
dinţa neşovăielnică a ierarhilor şi a egumenilor faţă de domn, ca şi de 
serviciile de ordin social, cultural şi moral pe care le aduceau mînăsti- 
rile — ca instituţii sprijinite: de stat — atît lui, cît şi poporului întreg. 
Deci, atitudinea Bisericii avea un vădit caracter progresist. în schimbul 
atâtor danii şi privilegii, domnul n-a urmărit decît un singur interes per¬ 
sonal : acela, de a 1 se face slujbe de pomenire, pentru el şi familia sa, 
cît va trăi şi apoi, după trecerea sa din viaţă. Starea materială excepţio¬ 
nală a unor mînăstiri a avut şi un mare neajuns, în sensul că a abătut 
pe călugări de la preocupările culturale şi sociale, orientîndu-i mai mult 
spre cele materiale. 

Pe lîngă aceste mînăstiri mari, ctitorii domneşti, intîlnim şi o seamă 
de mînăstiri mai puţin însemnate, mai sărace, ctitorii particulare, multe 

aflate sub dependenţa celor dinţii. Aşa a fost cazul mînăstirilor Vîşnevăţ, 
Hangu, Boişte, apoi cele trei închinate Bistriţei şi una cumpărată, cele 
două închinate Tazlăului, pe care le-am întîlnit în documentele citate aci. 
In afară de acestea, actele timpului vorbesc de cîteva mînăstiri vîndute 
sau chiar dăruite, ou acte confirmate de Ştefan cel Mare. De pildă, în 
1460 îi întărea lui Ivul Voinescu «satul Voineşti cu mînăstirea», pe care 
acesta le cumpărase cu 50 de zloţi. în 1473 confirma lui Corlat stăpîni- 
rea peste satul Berchişeşti, cu mai multe bunuri, inclusiv «poiana Mun- 
celul cu mînăstirea». 

Mînăstiri de călugăriţe întîlnim numai două : Horodnic şi a lui 
Iaţco din ţarina Sucevei. 

Bisericile lui Ştefan cel Mare. Numărul bisericilor ctitorite de Şte¬ 
fan este mult mai mare decît al mînăstirilor şi ele se află pe tot cu¬ 
prinsul Moldovei. Merită să fie subliniat şi faptul că aproape toate au 
fost construite în ultimele două decenii de viaţă şi de domnie, după 
marile lupte eu (turcii. Multe din ele au fost ridicate în amintirea unor 
biruinţe ale marelui domn, apărător al Moldovei, timp de aproape o 
jumătate de veac. 

între 8 iunie şi 13 noiembrie 1487 a înălţat biserica din Bădeuţi, 
nu departe de Rădăuţi, cu hramul Sfîntul Mucenic Procopiej drept mul¬ 
ţumită pentru biruinţa de la Rîmnicul Sărat, împotriva lui Basarab cel 
Tînăr sau Ţepeluş, domnul Ţării Româneşti (1481), după cum ne rela¬ 
tează pisania. Tabloul votiv reprezenta pe domn şi familia sa, asistat 
de Sfîntul Mucenic Procopie, prezentînd ctitoria lui Hristos. Biserica a 
fost total distrusă de armata austro-ungară în primul război mondial. 

La 13 iunie 1487, a început zidirea bisericii din Pătrăuţi, lingă Su¬ 
ceava, cu hramul înălţarea Sfintei Cruci. La început a fost aici un schit 
de călugăriţe. Este cea mai redusă ca proporţii dintre ctitoriile lui Ştefan 
cel Mare. Şi aici a fost un tablou votiv, reprezentlnd pe Ştefan cel Mare 
şi familia sa (azi repictat). 

Im anul următor, a ridicat biserica Sfîntul Ilie de lîngă (azi în) Su¬ 
ceava. A fost începută la 1 mai 1488 şi terminată în acelaşi an, la 15 oc¬ 
tombrie. Se pare că şi aceasta a slujit iniţial ca mînăstire ’ de călugări. 
Tabloul votiv reprezintă pe domn, însoţit de Sfîntul Ilie, prezentînd bi¬ 
serica Mîntuitorului, avînd alături doi fii şi doamna. 

Biserica domnească din Vaslui, cu hramul Sfîntul Ioan Botezătorul, 
a fost zidită între 27 aprilie şi 20 septembrie 1490, probabil în amintirea 
vestitei sale biruinţe asupra lui Soliman Paşa, în faţa oraşului Vaslui 
(10 ianuarie 1475). Distrugîndu-se în curgerea vremii, a fost rezidită în 

1820, de Mariă Cantacuzino, soţia marelui logofăt Cristache Ghica. 'Din 
vechea biserică n-a mai rămas decît soclul de piatră şi poate primul 
rînd de cărămizi. 

între anii 1491—1492, s-a ridicat biserica Simţul Nicolae Domnesc 
din Iaşi. A fost refăcută de domnitorul Antonie Ruset (1675—1678) şi 
apoi reconstruită din temelie, la sfîrşitul secolului trecut, de arhitectul 
francez Andre Lecomte du Noiiy. Biserica a jucat un însemnat rol po¬ 
litic, căci fiind situată în apropierea palatului domnesc, în această bise¬ 
rică se făcea ungerea domnilor moldoveni, după mutarea scaunului 
domnesc la Iaşi. 

în acelaşi timp, şi anume între 30 mai şi 28 octombrie 1492, s-a ridi¬ 
cat biserica SiîntulGheorghe din HîrlăuPl nfre 9 iulie 1493 şi 12 octom¬ 
brie 1494, s-a zidit biserica cu hramul Adormirea Maicii Domnului din 
Borzeşti (lingă oraşul Gheorghiu-Dej), sat în care, potrivit tradiţiei, s-'ff|f 
fi născut şi ar fi copilărit marele voievod. s ^ 

La 18; octombrie 1495 era isprăvită biserica Siîntul Nicolae din Do- 
rohoi (restaurată în 1896). în acelaşi an, la 30 noiembrie, era terminată^ 
şi biserica Sfinţii Apostoli Petru şi Pavel din Huşi. 1 n 1756— sub dom^~ 
nitorul Matei Ghica şi episcopul Inochentie — biserica a fost dărîmaţV- 
pînă la temelie şi refăcută (alte refaceri au avut loc în 1795 şi 1919}, 
încît azi nu se mai poate recunoaşte nimic din ctitoria lui Ştefan cel 
Mare. Aceasta a slujit drept catedrală a fostei episcopii de Huşi, între 
anii 1598—1949. , 

în amintirea crîncenei bătălii de la Războieni din anul 1476, Ştefan 
cel Mare a ridicat biserica cu hramul Siîntul Arhanghel Mihail, termi¬ 
nată la 8 noiembrie 1496, deci la 20 de ani după luptă. Pisania bisericii 
aminteşte de năvălirea turcilor, ajutaţi de Laiotă Basarab şi de tătari, şi 
de înfrîngerea moldovenilor : «... şi noi Ştefan Voievod şi cu fiul nos¬ 
tru Alexandru, am ieşit înaintea lor aci şi am făcut mare război cu ei,... 
şi cu voia lui Dumnezeu au fost înfrînţi creştinii de păgîni. Şi au căzut 
acolo mulţime mare de ostaşi ai Moldovei...». Biserica era ridicată «întru 
rugă sieşi şi doamnei sale Maria şi fiilor săi Alexandru şi Bogdan şi 
întru amintirea şi pomenirea tuturor drept-credincioşilor creştini care 
au pierit aici...». 

Tot în 1496 a fost construită biserica Siîntul Nicolae din Popăuţi , 
lîngă (azi în) Botoşani, care a suferit în cursul veacurilor mai multe 
transformări. Se păstrează şi turnul-clopotniţă de la Ştefan cel Mare. în 
secolul al XVIII-lea biserica a devenit mînăstire, cum a rămas pînă la 
.secularizarea din 1863. 




MtNÂSTffilLE DIN MOLDOVA lN SECOLUL XV 


353 


între 15 iulie 1497 şi 11 noiembrie 1498, a fost ridicată biserica 
Sîîntul Ioan Botezătorul din Piatra-Neamţ. în 1499 s-a ridicat alături de 
biserică un turn-clopotniţă. 

în anii 1500—-1502, marele voievod a ctitorit o biserică, cu hramul 
înălţarea Sfintei Cruci, la Volovăţ, în nordul Moldovei, pe locul unde a 
fost, potrivit tradiţiei, o biserică de lemn, ridicată de Dragoş Vodă. 

La 8 septembrie 1503 s-a început zidirea ultimei biserici a lui Şte¬ 
fan cel Mare, la Reuseni (jud. Suceava), cu hramul Tăierea capului Sfîn- 
tiilui Ioan Botezătorul, «pe acest loc, unde a fost tăiat capul tatălui său 
Bogdan Voievod», cum glăsuieşte pisania. Întrucît «pe Ştefan Voievod 
l-a ajuns moartea», biserica a fost isprăvită de fiul său Bogdan III, la 
18 septembrie 1504. 

La toate aceste mînăstiri şi biserici ctitorite de Ştefan cel Mare cu¬ 
noaştem exact data zidirii, datorită pisaniilor lor. Sînt însă unele la 
care nu se pot face precizări cronologice, din lipsă de documente şi pi¬ 
sanii. De pildă, biserica Albă din Baia, cu hramul Sfîntul Gheorghe, este 
atribuită de tradiţie tot lui Ştefan, ridicată după 1467, anul înfrîngerii 
lui Matei Corvinul, la Baia. 

Tradiţiile locale atribuie marelui domn şi bisericile din Scînteia 
(la nord de Iaşi), Şcheia (Roman), Floreşti (lîngă Vaslui), Cotnari (Iaşi), 
Ştetăneşti (Iaşi, pe Prut), Şipote-Suceava, pe platoul cetăţii de scaun, 
o biserică la mînăstirea Căpriana (dincolo de Prut), o biserică cu hra¬ 
mul Siîntul Nicolae în cetatea Chilia, un paraclis în cetatea Neamţ, al¬ 
tul în cetatea Hotin, poate şi o biserică în Cetatea Albă . Grigore Ureche 
scria în Letopiseţul său că după izbînda de la Codrul Cosminului împo¬ 
triva regelui Jan Olbracht (1497), «au zidit biserica pe numele sîîntului 
mucenicu Dimitrie, în tîrgu în Suceava». 

în Transilvania, tradiţia şi unii istorici îi atribuie o biserică-mînăs- 
tire la Vad, pe Someş, în apropierea cetăţii Ciceu, stăpînită de marele 
domnitor, precum şi biserica din Feleac, lîngă Cluj (amândouă au planul 
bisericilor sale din Moldova). 

La Rîmnicul Sărat, în Ţara Românească, exista, pînă în 1898, o,bi¬ 
serică cu hramul Cuvioasa Paraschiva, ridicată de Ştefan cel Mare şi 
refăcută de Constantin Brîncoveanu. 

în afara hotarelor ţării, Ştefan cel Mare a făcut danii însemnate şi 
anumite zidiri la mînăstirea Zografu din Sfîntul Munte Athos, despre 
care vom vorbi cu alt prilej. în orice caz, afirmaţia lui Grigore Ureche 
că Ştefan Vodă cel Mare «au făcut 44 de mînăstiri» (înţelegem desigur 
şi bisericile), e foarte aproape de adevăr. 

" Pentru completarea acestei liste de biserici şi mînăstiri ctitorite de 
marele Ştefan, trebuie să adăugăm şi pe cele ale rudelor şi ale dregăto¬ 
rilor săi. Astfel, fiul său Alexandra (f 1496) a zidit biserica Adormirea 
Maicii Domnului din Bacău, înainte de 1491, Logofătul Ion Tăutu, care 
a slujit cu credinţă pe Ştefan aproape treizeci de ani, continuîndu-şi dre- 
gătoria şi sub Bogdan, a zidit o biserică cu hramul Sfîntul Nicolae la 
Bălineşti (la sud de Şiret), în 1490—1499, în care a fost apoi înmormântat 
(t 1511). Pîrcălabul de Suceava Luca Arbore, slujitor credincios al lui 
Ştefan, Bogdan şi Ştefăniţă (ucis însă de cel din urmă în 1523), şi-a ridi¬ 
cat o biserică la Arbore (lingă Rădăuţi), în 1502 şi biserica din Şipote, în 
1507. Desigur, toate aceste mînăstiri şi biserici au fost sfinţite de vlădicii 
din timpul lui Ştefan cel Mare şi anume mitropoliţii Teoctist şi mai ales 
Gheorghe, precum şi de episcopii Tarasie şi Vasile de la Roman şi Ioa- 
nichie de la Rădăuţi. 

Concluzii : Din cele expuse aci, se desprinde că Ştefan cel Mare 
n-a fost numai un neîntrecut conducător de oşti şi apărător al gliei 
străbune, un iscusit diplomat şi un bun chivernisitor ai treburilor din 
lâuntru ale ţârii, ci şi un mare ctitor de lăcaşuri sfinte. A fost un domn 
evlavios, cu credinţă puternică în Dumnezeu, din mila Căruia se so¬ 
cotea el domn al Moldovei, care a vegheat cu grijă la bunul mers al 
vieţii bisericeşti din ţara sa, la dezvoltarea artei şi a culturii biseri¬ 
ceşti. Bisericile şi mînăstirile zidite şi înzestrate de el pe întreg cu¬ 
prinsul Moldovei, ca şi minunatele tezaure cultural-artistice pe care 
le păstrează fiecare din ele, sînt mărturii grăitoare ale unei epoci de 
maximă strălucire, care poartă pecetea geniului creator al marelui 
domn. De aceea, figura lui ya străbate , tot mai luminos peste 
veacuri, slujind drept pildă pentru toate generaţiile. 

MITROPOLIA UNGROVLAHIEI 
ŞI MÎNĂSTIRILE DIN ŢARA ROMÂNEASCA 
IN SECOLUL AL XV-LEA 


După moartea lui Mircea cel Bătrîn (31 ianuarie 1418), a urmat o 
perioadă de declin în istoria Ţării Româneşti, cu lupte necontenite pen¬ 
tru tron între urmaşii lui Mircea, numiţi Drăeuleşti (după numele fiului 
său, Vlad Dracul) şi urmaşii lui Dan I, numiţi Dăneşti. în astfel de îm¬ 
prejurări, turcii, aflaţi în plină expansiune, nu mai găsesc rezistenţa din 
timpul lui Mircea cel Bătrîn (cu excepţia lui Vlad Dracul — 1436—1442 
şi 1443—1447). în 1453, a avut loc căderea Constantinopolului. sub lovi¬ 
turile nimicitoare ale lui Mohâmed II, cu urmări atît de nefaste pentru 
tot sud-estul Europei. Turcii au ajuns astfel nu numai stăpînii marelui 
oraş, întemeiat cu unsprezece veacuri în urmă de împăratul Constan¬ 
tin cel Mare, ci şi o mare putere politică a lumii. Toate aceste schim¬ 
bări în istoria sud-estului european au avut urmări însemnate şi în 
viaţa ţărilor româneşti şl, implicit, în viaţa Bisericii. 

Mitropoliţii cunoscuţi în secolul al XV-lea. Pentru istoria Bisericii 
din Ţara Românească, secolul al XV-lea este cel mai sărac în izvoare. 
In afară de cîteva nume de vlădici trecuţi în pomelnice, ca şi apariţia 
incidentală a unora din ei în cîteva acte interne, nu mai avem alte ştiri 
despre ei. Faptul că vlădicii ţării apar atît de rar în actele interne se 
explică prin aceea că ei nu făceau parte din sfatul domnesc al ţării, 
ca mitropoliţii moldoveni, căci domnii şi-au mutat reşedinţa de la Ar¬ 
geş la Tîrgovişte (se pare că şi Mircea stătea aici, dar mai ales Alexan¬ 
dru Aldea), apoi la Bucureşti, începînd cu Vlad Ţepeş (primul act emis 
la Bucureşti fiind din 1459), pe cînd mitropoliţii au continuat să rămînă 
la Argeş. Se mai adaugă şi faptul că din 1402 încetează şi singurul izvor 
documentar extern din secolul anterior şi anume Actele Patriarhiei de 
Constantinopol. 

Această lipsă a izvoarelor documentare — interne şi externe ; — 
face ca stabilirea şirului mitropoliţilor Ungrovlahiei în secolul al 
XV-lea să fie foarte anevoioasă. 

Bizantinologul francez Vitalien Laurent susţine că după moartea 
mitropoliţilor Antim «al Ungrovlahiei» şi Atanasie «al Severinului», în 
primii ani ai secolului al XV-lea, scaunul de la Argeş a fost ocupat de 
acel mitropolit de Melitene — nenumit însă — care, în septembrie 1395, 
a fost trimis în Moldova să ridice anatema aruncată asupra clerului şi 
poporului de mitropolitul Ieremia. Drept răsplată pentru îndeplinirea cu 
succes a misiunii sale, ar fi fost trecut în scaunul mitropolitan al Ungro- 
vlahiei, prin 1403. S-ar putea ca. el să se fi numit Teodor, căci în pomel¬ 
nicele Mitropoliei şi ale altor aşezăminte bisericeşti apare un mitropolit 
cu acest nume îndată după Antim şi Atanasie. 

; în două acte de donaţie din mai şi octombrie 1412 (redactate în sla- 
voneşte, dar păstrate într-o traducere greacă), este semnat şi « Eftimie, 
cu mila lui Dumnezeu arhiepiscop şi mitropolit a toată Ungrovlahia». 
Aceasta este prima folosire a titlului de «arhiepiscop» de către întli- 
stătătorul Bisericii din Ţara Românească. Numele lui e trecut şi în po¬ 
melnicele mînăstirii Tismana şi al schitului Topolniţa. Ar reieşi din ti¬ 
tulatura sa că el era acum singurul cîrmuitor al Bisericii din Ţara Ro¬ 
mânească, deci Severinul nu mai avea un «mitropolit». 

Abia peste o jumătate de veac, este consemnat numele unui nou mi¬ 
tropolit. Este vorba de «mitropolitul Ungrovlahiei chir Iosif », care apare 
ca martor în fruntea boierilor din divan, la 28 octombrie 1464, cînd Radu 
cel Frumos (1462—1475) întărea, printr-un hrisov, vechile proprietăţi ale 
mînăstirii Snagov. Alte ştiri despre el nu mai avem. S-ar putea ea el să 
fie român de neam şi fost egumen la Cozia, căci în două acte (7 august 
1451 şi 16 aprilie 1457), întîlnim un egumen la Cozia cu numele Iosif 
(între 1464—1467 era egumen la Cozia un altul, Simion). La presupune¬ 
rea că a fost român, ne îndeamnă şi faptul că după 1453, Patriarhia ecu¬ 
menică cu greu ar mai fi putut numi vlădici de neam grec pe scaunul 
Ungrovlahiei (mai ales în timpul conflictelor lui Vlad Ţepeş cu turcii). 
Ar fi deci primul mitropolit de neam român cunoscut. Presupunem că a 
fost aşezat în scaunul mitropolitan de Vlad Ţepeş sau de Radu cel Fru¬ 
mos. Este trecut în pomelnicul Mitropoliei, al mînăstirilor Tismana şi 
Argeş şi al schitului Topolniţa. Probabil, a păstorit pînă către 1477. 

Urmaşul său cunoscut este M acar ie, despre care, de asemenea, nu 
ştim precis cînd şi-a început păstoria. Prima atestare documentară a lui 
este din 23 martie 1482, cînd apare ca martor în fruntea divanului donu 

nesc, într-un hrisov prin care Basarab cel Tînăr sau Ţepeluş (1477—1482) 
întărea proprietăţile mînăstîrii Snagov. La 1 iunie 1483c este pomenit în 
aceeaşi calitate, într-un hrisov prin care Viad Călugărul întărea proprie¬ 
tăţile mînăstirii Tismana. : . ; - , ? 

în afară de aceste două acte, s-au păstrat două scrisori chiar de la 
mitropolitul Macarie. Prima era adresată lui Ştefan Bathory I, voievodul 
Transilvaniei (1479)—-1493), prin care-1 ruga să trăiască şi pe mai departe 
în pace cu Basarab cel Tînăr şi să pună în libertate pe soţia acestuia 
şi pe solii munteni. Se pare că scrisoarea datează din 1481. Prin a doua 
scrisoare, mitropolitul Macarie recomanda judelui şi pîrgarilor saşi din 
Braşov, pe trimisul său Dragomir, împuternicindu-1 să. trateze cu ei orice 
probleme. - . c ■.. ■ 

Se pare că şi el a condus obştea monahală de Ta Cozia, căci la 15 
iulie 1475 era aci un egumen cu acest nume. Cum la © ianuarie : 1478 
Cozia avea un alt egumen, pe Ilarion, presupunem că Macarie a fost ales 
în scaunul mitropolitan după luna noiembrie 1477, cînd a ajuns domn 
Basarab cel Tînăr, de care, cum am arătat, era destul de apropiat. Pro¬ 
babil a păstorit pînă în toamna anului 1487. . : . 

După moartea lui Macarie, scaunul mitropolitan a fost ocupat de 
Ilarion, care, pare să fi fost adus tot din egumenia Coziei, căci, la 9 ia¬ 
nuarie 1478, este pomenit un egumen lâ Cozia cu acest nume, Alte hri¬ 
soave ale mînăstirii Cozia nu mai avem pînă la 17 aprilie 1488, cînd 
apare ca egumen Visarion. Faptul că Ta această dată VIad Călugărul 
(1482—1495) întărea toate proprietăţile Coziei, ne face să credem că Vi¬ 
sarion era nou numit în slujba do egumen. 

înseamnă că Ilarion a ajuns în scaunul mitropolitan în toamna anu¬ 
lui 1487 sau în primăvara anului. 1488. Este pomenit pentru, prima oară 
numai în 1493, în pisania schitului Babele: (în Vlaşca). La 16 martie 1494, 
apare ca martor, în fruntea boierilor din divan (cu titlul de «prea sfin¬ 
ţitul mitropolii chir Ilarion»), cînd ,Vlad Călugărul inlârea prinlr-im hri¬ 
sov daniile făcute mînăstirii Bistriţa de fraţii Craioveşti. Nu ştim cit a 
păstorit, probabil pînă în anul 1502, căci în primăvara anului 1503 Radu 
cel Mare (1495—1508) aduce în ţară pe fostul patriarh ecumenic Nifon, 
pentru reorganizarea Bisericii din ţara sa. Presupunem deci că vlădica 
Ilarion a fost bătrîn şi bolnav in ultimii ani de viaţă, fapt pentru, care 
domnul a fost nevoit să încredinţeze reorganizarea vieţii bisericeşti din 
Ţara Românească unui om învăţat şi cu experienţă, cum era fostul pa¬ 
triarh Nifon. - -■ 

Viaţa mănăstirească. In secolul al XV-lea mînăstirile cunoscute în 
secolul anterior şi-au continuat existenţa, primind felurite danii de la 
domnii ţării. Se zidesc şi cîteva mînăstiri şi schituri noi, fără o însemnă¬ 
tate deosebită. ' - : 

Mînăstirile ridicate sub îndrumarea Sfîntului Nicodim, adică Vodiia 
şiTismana — amîndouă puse sub conducerea aceluiaşi egumen încă din 
1385 — s-au bucurat de numeroase privilegii din partea lui Mircea cel 
Bătrîn şi a urmaşilor săi. Prin mai multe hrisoave li se întăreau daniile 
anterioare şi se cerea respectarea dreptului acordat călugărilor de a-şi 
alege singuri cîrmuitorul. 

Din cele aproximativ 45 de hrisoave cunoscute, date Tis manei de la 
întemeiere pînă la sfîrşitul domniei lui Radu cel Mare (1495—1508), re¬ 
zultă că mînăstirea se bucura de o situaţie materială excepţională, fapt 
care a contribuit la prosperarea vieţii călugăreşti de aici. Desigur că la 
sporirea patrimoniului ei material şi-au avut partea lor de contribuţie şi 
egumenii cunoscuţi după Sfîntul Nicodim (t 1406) : Agăfton (1407—d. 
1428), Gherasim (1444), Matei (c. 1479—c. 1490), Ioanichie (c. 1491 -—-c. 

1503). ‘ ‘ 

O altă mînăstire care a jucat un rol deosebit în viaţa bisericească a 
Ţării Româneşti, în această perioadă, a fost Cozia, ctitoria lui Mircea 
Cel Bătrîn. Se cunosc 36 de acte, hărăzite acestei mînăstiri între anii 
1388—1508. Prin toate i se făceau danii de sate, bălţi, mori, rîuri, scutiri 
etc., sau erau întărite cele vechi. La scurt timp după moartea lui Mircea 
cel Bătrîn, fiul şi urmaşul său Mihail I a întărit mănăstirilor Cozia şi Cot- 
meana toate daniile anterioare (22 iunie 1418). Acelaşi lucru l-au făcut 
toţi domnii următori, pînă la Radu cel Mare. Lipsesc numai hrisoavele 
de la Vlad Dracul şi Vlad Ţepeş. Nu ne îndoim că şi aceşti doi domni 
i~au dat hrisoave de confirmare, căci de la primul avem o confirmare de 
trei sate ale mănăstirii Cotmeana, cu scutiri de dări şi slujbe, iar de la 
ai doilea, confirmarea unui sat al Coziei, tot cu scutiri de slujbe şi dări 
către domnie. 

Avînd o stare materială excepţională, eră firesc ca mînăstirea să 
progreseze din toate punctele de vedere. Dintre egumenii ei, credem că 
trei au ajuns pe scaunul mitropolitan al Ungrovlahiei: Iosif, Macarie şi 
Ilarion. Acest fapt ne arată prestigiul deosebit de care se bucura Cozia 
între celelalte mînăstiri ale ţării. 

In ce priveşte Cotmeana, ea a dus o existenţă mlai modestă, găsin- 
du-se sub cârmuirea aceluiaşi egumen de la Cozia. Cu timpul a devenit 
metoc al Coziei. 

Mînăstirea Snagov este pomenită într-un hrisov de la Mircea cel 
Bătrîn, dat probabil între anii 1409—1418, prin care-i întărea satul Ciul- 
niţa pe Buzău, dăruit de «fratele domniei mele jupan Staico, mănăstirii 
domniei mele de la Snagov». Ar rezulta că el este ctitorul mînăstirii, 
deşi s-ar putea ca el numai să o fi refăcut, căci într-un mormânt din 
vechea biserică s-au descoperit monede de la Vlaicu Vodă. deci putea 
exista din vremea acestui domn. 

Alte hrisoave de danie a primit de la Dan II (7 oct. 1428), Vlad 
Dracul (30 iunie 1441), probabil din partea lui Vladislav II, care a zidit 
aici un paraclis cu hramul Bunavestire, în 1453, ale cărui uşi de lemn, 
minunat sculptate, se păstrează în Muzeul de Artă al R.S.R. Tradiţia 
atribuie o biserică la Snagov lui Vlad Ţepeş, ceea ce nu e sigur. Tot după 
tradiţie, Snagovul este locul în care a fost înmormîntat acest domn 
(j 1476). După el, Radu cel Frumos îi confirma ■—la 28 octombrie 1464 — 
daniile anterioare, cu scutirea satelor mînăstirii de dările către domnie, 
cu scoaterea lor de sub controlul dregătorilor domneşti şi cu dreptul, 
pentru călugări, de a-şi alege singuri egumenul. 

Alte hrisoave de danie se păstrează de la Basarab cel Tînăr zis Ţe- 
peluş (1482), Vlad Călugărul (1487) şi Radu cel Mare (1500). 

După cum se vede, şi Snagovul avea o situaţie materială dintre cele 
mai bune. Fiind situată într-o poziţie naturală avantajoasă, pe o insulă 
în mijlocul lacului cu acelaşi nume, de jur împrejur cu păduri greu de 
străbătut, mînăstirea a fost apărată de pustiirile pe care le aduceau de¬ 
sele lupte purtate pe pămîntul Ţării Româneşti. Mai tîrziu, ea a îndepli¬ 
nit şi un însemnat rol cultural. 

Mînăstirea Dealu, deşi este socotită în general o ctitorie a lui Radu 
cel Mare, căci el a zidit biserica existentă pînă azi, este cu mult mai ve¬ 
che. Ea datează din primele decenii ale secolului al XV-lea, căci la 17 
noiembrie 1431, Alexandru Aldea dăruia două sate «mînăstirii de la 
Dealu, lăcaşul sfîntului arhierarh şi făcător de minuni Nicolae... întru 
veşnică pomenire a sfînt răposatului părintelui domniei mele Mircea 
voievod şi apoi domniei mele». La 28 martie 1451, Vladislav II îi întărea 
cîte o jumătate din trei sate, un munte, vii şi o casă, dăruite de un oa¬ 
recare Radu. Probabil mînăstirea va fi fost în atenţia domnului, care îi 
va fi făcut şi alte danii, din moment ce a fost înmormîntat aici (f 1456). 

Mînăstirea a început să îndeplinească un rol deosebit în viaţa bi¬ 
sericească a Ţării Româneşti abia după Radu cel Mare. Găsind vechile 
ziduri învechite sau ruinate, evlaviosul domn a început, în 1500, con¬ 
strucţia bisericii noi de la Dealu, cea mai măreaţă din cîte se zidiseră 
pînă atunci pe pămîntul Ţării Româneşti. Sfinţirea a avut loc la 4 de- 

cembrie 1501. Zidirea chiliilor şl a'clopotniţei a început din 26 august 
1499, cum ne arată pisania păstrată de la această veche clopotniţă. Zu¬ 
grăveala a fost făcută sub Neagoe Basarab (1512—1521). 

Mănăstirea Dealu a fost aleasă de Radu cel Mare ca loc de veşnică 
odihnă, fiind îngropat în pronaosul bisericii (1508), După unii cercetători, 
la Dealu a fost instalat şi atelierul tipografic al călugărului Macarie, care 
a lucrat între anii 1508—1512. 

M inâstirea Glavacioc (la sud de Găeşti), cu hramul Bunavestire, da¬ 
tează tot din timpul lui Mircea cel Bătrîn, căci un hrisov dat la 20 iunie 
1507 de Radu cel Mare arată că acest domn îi dăruise două sate : Călu- 
gărenii de pe Neajlov şi Călugărenii din Teleorman. Alte două sate i-a 
dăruit Vlad Dracul, in 1441, cu scutirea lor de toate dările faţă de dom¬ 
nie (alt sat a fost primit de la banul Radu). 

Mînăstirea nu mai apare în documente pînă la Vlad Călugărul, care 
i-a dăruit o jumătate de sat în 1493, apoi o branişte la Slatina, în 1495. 
De altfel, Vlad Călugărul a acordat acestei mănăstiri o deosebită atenţie, 
ridicîna o nouă biserică, de zid, în care a şi fost înmormîntat (septem¬ 
brie 1495). Fiul său, Radu cel Mare, a isprăvit biserica în primul său an 
de domnie, dîndu-i şi cîteva hrisoave de întărire a proprietăţilor. Din 
hrisovul de la 20 iunie 1507, pomenit mai sus, se desprinde că mînăstirea 
avea o situaţie materială foarte bună. Azi, fosta mînăstire este biserică 
de mir, în satul Glavacioc. 

Mînăstirea Govora (jud. Vîlcea), cu hramul Adormirea Maicii Dom¬ 
nului, refăcută în întregime de Radu- cel Mare, exista cu mult înainte, 
poate chiar din timpul lui Mircea cel Bătrîn. Un document de la Radu 
cel Mare, din 1 august 1496, amintea de o vie «care le-a fost cumpărată 
de bunicul domniei mele Vlad voievod» (= Vlad Dracul, 1436-—1447), 
deci ea exista în mod sigur în prima jumătate a secolului al XV-lea. Do¬ 
cumentar, apare numai sub Vlad Călugărul, la 4 februarie 1488, cînd îi 
dăruia un sat. Prin alte cinci hrisoave o înzestra cu noi sate, vii, bălţi, 
silişti. Fiul său, Radu cel Mare, a ridicat o nouă biserică, după cum arată 
pisania pusă cu prilejul restaurării din 1701. Iar în actul de la 1 august 
1496, pomenit mai sus, se spunea ; «...trudindu-ne,. am ridicat-o după 
puteri şi am înnoit-o». De la Radu cel Mare s-au păstrat 12 documenţe 
date Govorei. Cel mai însemnat a fost emis la 3 mai 1502 şi în el se 
menţionau şi confirmau toate posesiunile, veniturile şi mertieele ei. Deci 
şi Govora avea o situaţie materială dintre cele mai bune, fapt care a 
contribuit şi la dezvoltarea acestei mînăstiri, incit, mai 'tîrziu a îndeplinit 
şi un însemnat rol cultural. 


362 


PERIOADA A TREIA (SECOLELE XlV-XVIII) 


Alte mănăstiri şi schituri ale ţării şi-au dus viaţa în condiţii mo¬ 
deste, cu biserici şi chilii din lemn, în locuri mai retrase, în care princi¬ 
palele preocupări ale puţinilor lor vieţuitori erau rugăciunea şi munca. 
Multe din ele existau de la începuturile Ţării Româneşti, dacă nu chiar 
de mai înainte. Numai cu trecerea timpului, domnii ţării sau unii boieri, 
aflînd de existenţa lor, le-au dăruit moşii, odoare, scutiri de dări şi vămi 
etc., iar locul vechilor bisericuţe din lemn a fost luat de biserici de pia¬ 
tră, de proporţii mai mari. S-a întîmplat însă la multe din aceste mînăs¬ 
tiri că aceia care au procedat la refacerea şi la scoaterea lor din starea 
în care se găseau au fost socotiţi drept întemeietori ai lor, deşi ele au 
putut să existe cu mult înaintea acestor schimbări. Unele din ele au dis¬ 
părut, în curgerea vremii. Aşa a fost mînăstirea cu hramul Bunavestire 
«din pădurea cea mare de la Bolintin». Este pomenită de cîteva ori in 
acest secol, prima dată la 15 martie 1433. Era o ctitorie boierească,, a lui 
Pilos, marele logofăt al lui Mircea cel Bătrîn. Mînăstirea a dus o viaţă 
mai retrasă, ca apoi să dispară, pe la mijlocul secolului al XVII-lea (ul¬ 
tima dată e pomenită în 1677). 

Mînăstirea Comana, cu hramul Sfîntul Nicolae (la sud de Bucu¬ 
reşti, spre Giurgiu)- datează de pe la mijlocul secolului al XV-lea, fiind 
socotită o ctitorie a lui Vlad Ţepeş. 

Mînăstirea Rîncăciov, în părţile Muscelului, este pomenită intr-un 
document de la Radu cel Mare, din 19 iulie 1498, prin care-i confirma 
unele danii pe care le avea încă sub Vlad Călugărul-, deci mînăstirea 
fiinţa chiar dinainte de acesta, poate de pe la mijlocul secolului al 
XV-lea. Decăzînd, a fost refăcută pe la mijlocul secolului al XVII-lea 
de. boierul Arsenie Vlădeanul, apoi în 1848. Azi e biserică de mir. 

Mînăstirea Tînganu (azi pe teritoriul municipiului Bucureşti) a fost 
ctitorită de Radu cel Frumos (1462—1475), după cum aflăm din Letopise¬ 
ţul cantacuzinesc . şi din Istoriile domnilor Ţării Româneşti a lui Radu 
Popescu. 

Schitul Babele (în VI aşca), azi dispărut, a fost ctitorit de Vlad Călu¬ 
gărul, prin 1492^—1493, iar schitul Tulana în părţile Argeşului, era po¬ 
menit intr-un act de la Radu cel Mare din 1 aprilie 1497 («călugării de 
IaTutana»). 

Tot intr-un hrisov al aceluiaşi domnitor, din 4 iunie 1497, era amin¬ 
tită mînăstirea Simţul Nicolae din Tîrgşor (lingă Ploieşti), căreia îi 
acorda scutire de «dăjdii vlădiceşti» şi felurite danii. 

Se crede că aceasta a fost ctitoria lui Vlad Ţepeş, pe locul căreia, 
Antonie Vodă din Popeşti a ridicat o nouă aşezare monahală în a doua 

jumătate a secolului XVII. De fapt, in Tîrgşor sau «Tîrgul Nou» cum i se 
mai spunea în secolul XV, se găsesc ruinele a trei biserici. Despre una 
s-a admis că ar fi ctitoria lui Vladislav II (Letopiseţul cantacaxinesc îl 
arată drept ctitor). 

Din prima jumătate a secolului al XV-lea datează şi mănăstirea de 
călugărite de la Ostrov -—cu hramul Naşterea Maicii Domnului — situ¬ 
ată într-o insulă sau «ostrov» al Oltului, în Călimăneşti. Un hrisov de 
danie de la Radu cel Mare, din 26 aprilie 15.00, spune că «am văzut-o pă¬ 
răsită de la binecinstitorii, sfînt răposaţii domni, moşii şi strămoşii noş- 
tri ; şi m-am gîndit şi domnia mea să înnoiesc şi să întăresc, şi să miluiesc 
şi sa zidesc, cit sîntem in putere. . . . -c ' 

: . Schiţai Iezer, : din satul Cheia, lingă Rîmilieu Vîlcea, este amintit tot 
inlr-un hrisov al lui Radu cel.Mare, din 23 mai 1501- în care spunea că 
a rămas «sărac» din vremea strămoşilor domnului, «foştii ctitori». îi dă¬ 
ruia acum un mertie anual de 3 găleţi de grîu şi 3 de orz din judeţul Ro- 
manaţi. 

Dintr-un document din 1. septembrie 1506 aflăm că mînăstirea Valea 
«a ridicat-o şi a înnoit-o şi a întărit-o monahia Magdalina». Radu cel 
Mare îi dăruia «găleţile domneşti» din Corbii de Piatră şi Mălureni. 

Un act de la Vlad Dracul din 16 septembrie 1440 aduce ştirea că 
acest domn a dăruit unui ieromonah Dorotei un loc, «ca să ridice o mî- 
năstire în hotarul Râmnicului, la Licura, să fie în ctitoria domniei mele şi 
cît va fi .viu, popa Dorotei să-fie cîrmuitor şi egumen al acelui loc, de 
nimeni neclintit. Tar popa Dorotei să fie voinic să aşeze în locul său, 
după moartea lui, pe cine-i place şi -pe cine-1 vpr plăcea toţi fraţii». Deci 
şi în această,aşezare. întemeiată de un simplu călugăr, se respecta princi¬ 
piul samovlastiei. Alte ştiri despre ctitoria Iui Dorotei şî a lui V.lad Dra¬ 
cul nu avem. 

Printr-un hrisov de la Vlad Călugărul, din 10 septembrie 1486, dom¬ 
nitorul întărea «minâstirii. de la Cricov» şi egumenului Samuil,. a patra 
parte din salul Plopeni şi un vad de moară pe Teleajen, care Dau fost 
dăruite de un «jupan Drăghici». Acesta era marele vornic Drăghici din 
Mărgineni. Ctitoria sa apare mai tîrziu sub numele de mînăstirea Măr¬ 
gineni, Drăghiceşti sau a lui Drăghici (refăcută de mai muie ori, azi în 
ruine, nu departe de Cîmpina). 

Către sl'îrşjlul secolului al XV-lea, marele pîrcălab Gherghina, un¬ 
chiul lui Radu cel Mare, şi soţia sa Neaga au ridicat «din temelie»; un 
nou lăcaş mînăsliresc la Nucet (jud; Dîmboviţa), în locul celui vechi, 

existent înainte de ridicarea mînăstirii Cozia (numită la început şi Nucet) 
de către Mircea cel Bătrîn. Printr-un hrisov, cu data de 15 decembrie 
1501, Radu cel Mare întărea acestei mînăstiri toate posesiunile ei. 

O mînăstire ridicată la sfîrşitul acestui secol, şi care a ajuns apoi la 
o deosebită însemnătate bisericească şi culturală, a fost ctitoria boieri¬ 
lor Craioveşti de la Bistriţa (jud. Vîlcea). Mînăstirea exista prin 1491— 
1492, de cînd avem un hrisov de la Vlad Călugărul (apoi un nou hrisov 
din 16 martie 1494), prin care îi întărea 7 sate, dintre care şase erau 
dăruite de cei patru fraţi Craioveşti : Barbu, Pîrvu, Danciu şi Radu, iar 
al şaptelea de un «jupan Hamzea», şi o vie dăruită de «jupanu Staico 
logofăt». Domnul însuşi îi dăruia «căşăritul» din judeţul Vîlcea şi «vama 
de la Secui, pe Jiu, toată». Mînăstirea avea dreptul să încaseze toate 
«slujbele şi dăjdiile» ce se cuveneau domniei în satele respective, în 
«afară de dare şi de oaste». în fruntea martorilor prezenţi la redactarea 
actului din 1494, se afla mitropolitul Ilarion al Ungrovlahiei. în această 
mînăstire, boierii Craioveşti au adus din Serbia moaştele Sfîntului Gri- 
gorie Decapolitul, care se păstrează aici pînă azi. 

C o n c luzi i: Rezultă, din cele expuse, că majoritatea mănăstiri¬ 
lor şi schiturilor existente în acest secol erau ctitorii domneşti. 
Acestea se bucurau de o stare materială foarte bună (Tismana, Cozia, 
Snagov, Dealu, Glavacioc, Govora), prin danii domneşti (de sate, 
mori, prisăci, vii, bălţi cu peşte, mertice de la curtea domnească, scu¬ 
tiri de vămi) şi prin dreptul de a încasa dările cuvenite domniei din 
satele mînăstireşti. Dintre ctitoriile boiereşti la o stare mai bună se 
ridică Bolintinul, dar mai ales Bistriţa, care se bucură de asemenea de 
danii din partea ctitorilor. 

La toate mînăstirile mari se respectă vechea rînduialâ a samo- 
vlastiei, adică dreptul soborului de a-şi alege egumenul fără vreun 
amestec din partea domnului . Nu întîlnim cazuri de vinderi sau 
dăruiri de mînăstiri, cum am avut în aceeaşi vreme în Moldova. Pe 
lingă mînăstirile mari, fiinţează şi cîteva aşezări monahale mai mo¬ 
deste, ridicate de diferiţi călugări sau chiar de credincioşi. Mînăstiri 
de călugăriţe erau Ostrovul şi Valea (în secolul XVI întîlnim călugă¬ 
riţe şi la Rîncâciov). 

în ce priveşte Mitropolia, ştirile sînt foarte sărace, încît cu greu 
putem stabili şirul ierarhilor. Se remarcă şi faptul că nu întîlnim nici 
un act de danie către Mitropolie, aşa cum am constatat în Moldova. 

ARTA BISERICEASCA 

IN ŢĂRILE ROMÂNE ÎN SECOLELE XIV—-XV 


Deşi aparţine «istoriei artei», totuşi în cadrul unui curs.de Istorie a 
Bisericii româneşti trebuie să se acorde locul cuvenit şi capitolelor pri¬ 
vitoare la arta bisericească, la evoluţia ei de la începuturi pînă azi. Na- 
tulal, nu vorfi intra în tratarea amănunţită a arhitecturii, picturii sau a 
celorlalte ramuri ale artei, aceasta rămînînd în seama specialiştilor, ci 
vom face numai o prezentare în mare a acelor probleme de artă care 
stau în legătură directă cu studiul nostru. 

Arhitectura. Ruinarea şi transformarea ulterioară a primelor lăca¬ 
şuri de închinare din Ţara Românească creează dificultăţi la stabilirea 
aspectului arhitectonic iniţial al unora.dintre ele. . 

Ruinele bisericii de la Dinogetia-Garvăn precum şi fundaţiile celei de 
la.Niculiţel sînt semnificative pentru începuturile arhitecturii româneşti 
în piatră la noi (sec. XI—XII). Primă cuprindea o. singură încăpere, de 
plan pătrat, cu o absidă spre răsărit, iar turla probabil se sprijinea pe 
patru arce semicilindrice. Era zidită în manieră bizantină, cu straturi de 
piatră brută, alternînd cu fişii de cărămidă aparentă, Urme de zugrăveală 
în tempera, rămase pe unele fragmente de tencuială, duc la presupune¬ 
rea că lăcaşul a avut o decoraţie interioară probabil cu motive geome¬ 
trice şi florale (V. Vătăşianu consideră că această bisericuţă este o ame¬ 
najare a unui baptisteriu din sec. IV). 

Biserica de la Niculiţel, din care s-au păstrat numai o parte din fun¬ 
daţii, constituie prima atestare în ţara noastră a planului numit «treflat». 
Era formată dintr-o navă dreptunghiulară, cu trei abside adiacente la est, 
sud şi nord, în partea estică a edificiului. Tipul bisericii treflate e foarte 
vechi, fiind atestat încă din epoca paleocreştină (sec. IV), apoi în regiu¬ 
nile sud-dunărene unde se cunosc astfel de edificii din sec. XI—XII. 





367 


ARTA BISERICEASCA ÎN SECOLELE XIV— XV 


Acest plan, în varianta numită a «triconcului», va fi frecvent folosit în 
arhitectura medievală din Ţara Românească şi Moldova, începînd cu a 
doua jumătate a secolului al XlV-lea (în «planul treflat» cele trei abside 
se leagă direct unele de altele în capătul de est, iar în cel «triconc» ele 
sînt adosate unui dreptunghi, ale cărui colţuri rămîn aparente între ab¬ 
side). 

Alte urme de biserici datează din secolul al XlII-lea. De pildă, sub 
ruinele Vodiţei lui Nicodim s-au descoperit, în 1928, fundaţiile unei bi¬ 
serici mai vechi, de plan triconc, după unii aparţinătoare epocii lui Lito- 
voi (mijlocul secolului al XlII-lea), după alţii sfîrşitului aceluiaşi secol. 
Tot plan triconc avea şi prima biserică a mănăstirii Coşuştea-Crivelnic 
— jud. Mehedinţi (fundaţiile ei se află sub resturile bisericii: a doua, ridi¬ 
cată în sec. XV). La Drobeta-Turnu Severin s-au descoperit ruinele unei 
biserici în cetatea din grădina publică a oraşului, de plan dreptunghiular, 
cu pronaosul despărţit de naos prin două arcade sprijinite pe pilaştri şi 
pe un stîlp patrat, cu absida altarului semicirculară în interior şi penta- 
gonală în exterior. Ruinele unui monument asemănător, din aceeaşi pe¬ 
rioadă, s-au descoperit în grădina liceului de acolo (plan dreptunghiular, 
pronaosul despărţit de naos printr-un perete străpuns de o uşă, cu alta¬ 
rul semicircular în interior şi poligonal în exterior). 

De dimensiuni mai mari decît cele din Turnu Severin, biserica Sîn 
Nicoară din Curtea de Argeş (15,50 X 8,50 m), azi în ruină, ridicată pro¬ 
babil în prima jumătate a secolului al XlV-lea, prezintă un plan dreptun¬ 
ghiular, terminat la răsărit cu o absidă flancată de două nişe, care ser¬ 
veau ca proscomidier şi diaconicon. Peste pronaos se ridica un turn-clo- 
potniţă prismatic, lucrat din cărămidă, din care s-a păstrat o mică parte. 
Restul zidurilor sînt din piatră brută alternată cu mai multe rînduri de 
cărămidă aparentă, tehnică folosită în arta bizantină şi sud-slavă a seco¬ 
lelor XII—XIII. 

Un plan aparte, romanico-gotic, adus poate de meşteri constructori 
din Transilvania, prezintă edificiul ale cărui urme au fost descoperite sub 
actuala biserică Negru Vodă din Cîmpulung : naosul împărţit într-o navă 
centrală şi două laterale, separate între ele prin două şiruri de stîlpi, şi 
absida poligonală atît în exterior, cît şi în interior. A fost construită, 
după toate probabilităţile, de Basarab I, ca biserică şi necropolă dom¬ 
nească. 

Gea mai veche realizare a arhitecturii medievale din Ţara Româ¬ 
nească — şi care a ajuns pînă la noi în bună stare este biserica dom¬ 
nească, cu hramul Sfîntul Nicolae, din Curtea de Argeş, a cărei construc¬ 
ţie a început de prin anii 1351—1352. A servit un timp drept catedrală a 

Mitropoliei Ungrovlahiei, aşa cum am arătat în altă parte. Biserica Sfîn- 
tul Nicolae domnesc este un monument conceput după modelul clasic 
al bisericii în formă de «cruce greacă înscrisă», creaţie a arhitecturii bi¬ 
zantine din epoca Comnenilor. 

In naosul aprofape pătrat se găsesc patru stîlpi care împart interiorul 
în trei nave, cea din mijloc mai mare. Pe aceşti stîlpi, prin intermediul 
pandantivilor, se sprijină turla. Patru bolţi în semicilindru, dispuse în 
cruce, două în axul longitudinal, două în cel transversal, marchează, 
atît în plan, cît şi în elevaţie, braţele crucii greceşti, care a dat numele 
acestui tip de biserică. Altarul are trei abside orientate spre est, circu¬ 
lare în interior şi în trei laturi în exterior, corespunzătoare/ca înălţime 
şi lăţime, celor trei nave, de care sînt alipite. Pronaosul are aceeaşi lă¬ 
ţime cu naosul şi aceeaşi înălţime ca şi navele laterale, dar foarte îngust, 
în exterior, fiecare din elementele structurale ale monumentului sînt aco¬ 
perite separat, încît apare şi aici crucea greacă, trei dintre braţe termi- 
nîndu-se cu frontoane semicirculare, iar cel dinspre răsărit cu absida 
centrală. Turla este decorată cu 16 firide, din care 12 oarbe, iar 4 stră¬ 
punse de ferestre înalte şi subţiri. Zidurile sînt construite din piatră ne- 
cioplită, legată prin mortar alb, alternînd cu trei rînduri de cărămidă 
aparentă, dispuse orizontal, care dau un minunat decor bicrom. Faţă de 
alte lăcaşuri de tip bizantin cu care se înrudeşte, această ctitorie a Basa- 
rabilor de la Argeş este de mari dimensiuni (14,55 X 23,50 m, iar înăl¬ 
ţimea, pînă la vîrful acoperişului, depăşeşte 23 m). Cu toate că este un 
monument excepţional din punct de vedere tehnic şi artistic şi de mari 
dimensiuni, biserica n-a servit totuşi ca model pentru monumentele de 
acelaşi tip construite mai tîrziu. 

Se pare că aceleiaşi epoci i-au aparţinut alte două monumente în 
formă de «cruce greacă» : biserica Mitropoliei din Tîrgovişte (refăcută, de 
Neagoe Basarab şi dărîmată către sfîrşitul secolului trecut) şi biserica 
din Hîrteşti (jud. Argeş, fost Muscel), dar cu anumite deosebiri faţă de 
cea din Argeş, încît prototipurile lor trebuie căutate în alte părţi. 

Bisericile mînăstireşti din această epocă aparţin tipului triconc. Nu 
putem cunoaşte însă cu exactitate formele arhitecturale iniţiale ale bise¬ 
ricilor mînăstirilor Vodiţa (a doua, zidită prin strădania Sfîntului Nico- 
dim, în 1370—1372) şi Tismana, căci prima este în ruină, iar a doua a fost 
înlocuită cu o nouă construcţie la începutul secolului al XVI-lea. Biserica 
mînăstirii Cotmeana, de dimensiuni modeste, are trei abside, semicircu¬ 
lare în interior şi cu trei laturi în exterior. Faţadele sînt construite în 
întregime din cărămidă aparentă, împodobite cu lungi firide care pornesc 

de la nivelul solului şi se termină în urce semicirculare sub cornişa de¬ 
corată în forma dinţilor de fierestrău. Şiruri de discuri de teracotă smăl¬ 
ţuită decorează faţadele în partea lor superioară, între arce şi cornişă. 

Cel mai de seamă monument de arhitectură din această perioadă 
este biserica mare a mînăstirii Cozia. Este în plan triconc, cu pronaosul 
pătrat, naosul dreptunghiular, acoperit cu o boltă semicilindrică, în mij¬ 
locul ei ridieîndu-s.e o turlă, pe o bază pătrată şi prin intermediul pandan- 
liv.il or. Naosul este prelungit spre est şi lărgit pe ambele laturi de cîte o 
absidă semicirculară în interior şi cu cinci laturi în exterior. Faţadele 
sînt construite din rînduri orizontale de piatră tencuită şi din trei rînduri 
de cărămizi, împărţite în trei registre, de două brîie, care oferă un plăcut 
joc de culoare şi de. lumină în alb-roşu. în registrul de mijloc se remarcă 
ancadramentele ferestrelor, împodobite de sculpturi cu motive vegetale, 
împletituri de linii ş.a. mărginite de mici coloane cu fusul răsucit, şi alte 
elemente, decorative. Sub cornişă — formată din şiruri de zimţi de că¬ 
rămidă -— biserica este împodobită cu un rînd de arcuri din piatră sculp¬ 
tată. în mijlocul arcadelor — care corespund ferestrelor din registrul 
mijlociu — sînt fixate rozete din piatră sculptată. Rozetele, arcurile din 
registrul de sus şi arcadele ferestrelor naosului sînt însoţite de cîte un 
rînd de mici ornamente de teracotă, în formă de flori cu patru petale, în¬ 
gropate în mortar, între două rînduri de cărămizi aparente, aşezate pe 
muchie. Turla este formată din 12 laturi, străbătute de ferestre înalte şi 
înguste. 

Atît prin structură, cit şi prin elementele decorative, biserica mînăs- 
tirii Cozia aparţine unui tip des întîlnit în Serbia medievală (la Kruşevaţ, 
Ravaniţa, Smederevo ş.a.), Prof. V. Vătăşianu respinge însă această opi¬ 
nie, susţinînd că sistemul arhitectonic de la Cozia derivă direct din cel 
de la Vodiţa II, Repertoriul de motive decorative se pare că îşi are ori¬ 
ginea îndepărtată Tn monumentele armeano-georgiene din secolele 
XI—XII. 

Biserica mînăştirii Cozia, prin structura şi decorul său sculptural, se 
situează printre cele mai importante creaţii arhitecturale din întreg sud- 
estul european. Ea a slujit ca model pentru cea mai mare parte a biseri¬ 
cilor ridicate în Ţara Românească în secolele următoare. în epoca de care 
ne ocupăm a inspirat construcţia bisericii fostului schit Brădet-Argeş. 

■ :i Fără îndoială că în cadrul şantierelor de la Vodiţa, Tismana şi Cozia 
.şmuŢormaţ şi numeroşi meşteri locali, români. Prin munca şi capacitatea 
creatoare a acestora, s-au înălţat, tot în ultimul sfert al secolului al XIV- 
lea şi în primele decenii ale celui următor, numeroase alte biserici, azi 

dispărute, dar atestate documentar: Vişina, Strugalea, Glavacioc. Bo- 
lintin, Snagov, Dealu etc. 

După moartea lui Mircea cel Bătrîn, datorită situaţiei politice foarte 
tulburi, cu războaie şi lupte neîntrerupte pentru domnie, arhitectura bi¬ 
sericească a Ţării Româneşti a trecut printr-o perioadă de stagnare. Din 
puţinele biserici care s-au zidit în secolul al XV-lea nu s-a păstrat nici 
una întreagă sau într-o formă care să permită stabilirea trăsăturilor ca¬ 
racteristice sau legăturile cu monumentele arhitecturale din perioada 
precedentă. 

In Moldova, biserica Sfîntul Nicolae din Rădăuţi, ctitoria lui Bog¬ 
dan I, reprezintă 1 «un adevărat act de naştere al arhitecturii culte moldo¬ 
veneşti» (V. Drăguţ). Are planul unui edificiu romanic, basilical, unic în 
arhitectura moldovenească, fără turlă, cu o navă centrală şi două laterale, 
despărţite între ele de şase stîlpi masivi, dar cu cele trei încăperi cerute 
de cultul ortodox (altar, naos, pronaos). Este construită din piatră brută 
şi cioplită, cu pereţii tencuiţi în exterior. Ea constituie o sinteză între 
arhitectura de tradiţie bizantină (împărţirea spaţiului interior: altar, 
naos şi pronaos) cu anumite forme de arhitectură occidentală (planul ro¬ 
manic, cei zece contraforţi şi chenarele de profil gotic de la uşi şi feres¬ 
tre, muchiile de piatră făţuită). Deşi nu mai întîlnim în Moldova biserici 
de tip basilical, totuşi, anumite elemente arhitectonice de la ctitoria lui 
Bogdan I din Rădăuţi au fost preluate de unele biserici de mai tîrziu (de 
pildă, cele de plan dreptunghiular, fără turlă). 

Al doilea prototip al arhitecturii moldoveneşti îl constituie biserica 
Sfînta Treime din Şiret, atribuită de tradiţie lui Sas Vodă, păstrată inte¬ 
gral în forma ei iniţială. De proporţii reduse (16,50 X 11 m, grosimea zi¬ 
durilor 1 m), construită din piatră brută, fără turlă, biserica introduce 
pentru prima oară în Moldova planul triconc (trilobat), de origine sud- 
dunăreană, probabil prin intermediul Ţării Româneşti. Biserica are 
un pronaos dreptunghiular şi îngust, un naos flancat de două abside semi¬ 
circulare şi un altar, tot semicircular, cu două mici firide, folosite ca 
diaconicon şi proscomidier. Interesează îndeosebi decoraţia faţadelor 
exterioare. Absidele sînt decorate cu firide alungite, înălţimea lor depă¬ 
şind, cu puţin, jumătatea înălţimii bisericii, terminate la partea lor supe¬ 
rioară cu arcade semicirculare şi decorate — în timpane — cu cărămizi. 
Un brîu zimţat de cărămizi o înconjoară discontinuu. La partea superi- 
oară a zidurilor se desfăşoară continuu pe abside şi pe faţada-sudică 
pînă în dreptul ferestrei pronaosului, o friză formată din două rînduri de 
discuri smălţuite, clare alternează cu flori cruciforme. 

Deasupra arcadelor semicirculare din cărămizi ale firidelor, se află 
de asemenea un rînd de discuri, care alternează cu flori cruciforme. Fe¬ 
restrele, cu o singură excepţie, au în partea superioară un chenar rectan¬ 
gular, format din două rînduri de discuri smălţuite şi trei de flori cruci¬ 
forme, încadrate de cărămizi simple sau smălţuite. Acelaşi decor încu¬ 
nunează şi firida în care se găseşte icoana hramului, deasupra uşii de 
intrare. 

Forma planului şi elementele decorative ale bisericii Sfînta Treime 
din Şiret au stat la baza întregii dezvoltări a arhitecturii bisericeşti din 
Moldova din secolele următoare. 

Biserica din Dolheştii Mari, ctitorită de familia Şendrea, probabil la 
sfârşitul secolului XIV sau începutul celui următor, păstrează planul sim¬ 
plu, dreptunghiular, fără turlă, al bisericii Sfîntul Nicolae din Rădăuţi. 

Celelalte biserici ridicate în Moldova, în ultima parte a secolului al 
XlV-lea şi începutul celui următor (la mînăstirile Neamţ, Humor, Sfîntul 
Nicolae din Poiană, Bistriţa, Mirăuţi—Suceava, Sfînta Paraschiva din 
Roman etc.), n-au ajuns pînă la noi în forma lor iniţială, incit nu putem 
cunoaşte nici stilul lor arhitectonic. Cercetări arheologice recente au do¬ 
vedit că fosta biserică a mînăstirii Moldoviţa, azi în mine, avea un plan 
foarte asemănător cu al bisericii Sfînta Treime din Şiret, dar cu unele 
diferenţe (absidele laterale poligonale, deci cu cinci laturi în exterior, 
patru pilaştri în colţurile naosului, subţierea zidurilor). Prima biserică de 
la Humor, azi în ruine, deşi tot în plan trilobat, aduce unele elemente noi. 
De aceea, putem presupune că în timpul domniei îndelungate şi paşnice 
a lui Alexandru cel Bun (1400—1432), cînd s-a dezvoltat o bogată activi¬ 
tate culturală-bisericească, arhitectura a evoluat şi a fost îndrumată că¬ 
tre o concepţie constructivă proprie, aducînd modificări formelor tradi¬ 
ţionale din arhitectura sud-dunăreană şi din cea munteană. Cu alte cu¬ 
vinte, se formase o «şcoală» de constructori autohtoni. 

i în timpul lui Ştefan cel Mare, tradiţiile constructive, ale căror înce¬ 
puturi le-am întîlnit la Sfîntul Nicolae din Rădăuţi şi Sfînta Treime din 
Şiret, ca şi soluţiile noi introduse sub Alexandru cel Bun, au fost prelu¬ 
crate şi amplificate, incit arhitectura moldovenească a ajuns la cea mai 
desăvârşită expresie, concretizată în închegarea aşa numitului «stil mol¬ 
dovenesc», 

Unele biserici-paraclis pe lingă curţile domneşti sau boiereşti, cum 
slnt cele din Lujeni, ctitoria boierului Teodor Vitold, pe la mijlocul se- 
colului, Sfîntul Ioan din Piatra Neamţ (1497), biserica din Arbore, ctitoria 
pârcălabului Luca Arbore (1502), ca şi unele biserici de sat, ctitorite de 
Ştefan cel Mare (Borzeşti—1493, Volovăţ—1500, Reuseni—1503) păs- 

trează planar simplificat, dreptunghiular, al bisericii Sfintui Nicolae din 
Rădăuţi, la care se adaugă unele elemente specifice bisericilor de plan 
triconc..Se observă şi în cadrul acestui tip mai multe variante, mai ales 
in privinţa sistemului de boltire. Tipul arhitectonic predominant în 
timpul lui Ştefan cel Mare este cel triconc, inaugurat la Sfînta Treime din 
Şirei Dar şi în cadrul bisericilor de acest tip. se observă anumite variaţii. 
Aşa a fost, de pildă, biserica mînăstirii Putna, prima ctitorie a domnitoru¬ 
lui, la care a fost introdus un element nou şi. anume spaţiul funerar din¬ 
tre pronaos şi naos, numit gropniţă. Acest plan va fi preluat apoi şi de 
alte mari mănăstiri moldoveneşti timp de peste două secole (în timpul 
.său, la biserica înălţării de la Neamţ şi Ia Dobrovăţ). 

. Aşa cum am arătat şi în altă parte, marea epocă constructivă în do¬ 
meniul arhitecturii bisericeşti a început după anul 1487, epocă în care 
s-a cristalizat pe deplin stilul moldovenesc. Bisericile de plan triconc 
zidite acum.sînt cele din Pătrăuţi, Voroneţ, Sfîntul Ilie—Suceava, Sfîntul 
Nicolae din Iaşi, Sfîntul Gheorghe din Hîrlău,. Sfîntul Nicolae din Do- 
rohoi, Sfîntul Nicolae din Popăuţi—Botoşani etc. Spaţiul interior 
era împărţit în pronaos, naos { separate între ele de un zid stră¬ 
puns de o uşă) şi altar, de regulă semicircular. Ele sînt dominate de o 
turlă zveltă pe naos, cilindrică în interior, iar în exterior cu 8,12 sau 16 
laturi, aşezată, de regulă, pe o bază dublă, stelată. Acoperişurile erau 
înalte, fiecare parte a clădirii fiind învelită separat, pronaosul cu acoperi¬ 
şul în patru ape, iar absidele şi turla cu acoperişuri conice, streşinile 
foarte late. Acest sistem de acoperiş este propriu constructorilor moldo- 
veni. Se remarcă apoi prezenţa contraforţilor, a portalurilor de la uşi, a 
ancadramentelor de la ferestre, de origine gotică. Pronaosul unora dintre 
aceste:,biserici --mai ales al celor din oraşe : Dorohoi, Botoşani, Bacău, 
Vaslui, Iaşi, dar şi la Tazlău etc, — era supradimensionat, faţă de. naos, 
pentru a mări spaţiul; eu destinaţie funerară, soluţie întîlnită şi în Ţara 
Românească, dar .necunoscută în restul arhitecturii bisericeşti, ortodoxe. 

în chip special trebuie să ne oprim asupra bisericii cu hramul înăl¬ 
ţarea Domnului din mînăstireJa Neamţ, o sinteză a elementelor esenţiale 
caracteristice tipurilor întîlnite. în faţa pronaosului se remarcă prezenţa 
unui exonartex, cu două uşi (laturile de sud şi nord), ambele încadrate 
cu rame simple, de piatră. Uşa pronaosului este încadrată de un monu¬ 
mental portal, Din naos se trece în camera mormintelor (grop- 
niţa)j care, fiind introdusă în mijlocul bisericii, îi strică unitatea, se- 
parînd naosul de pronaos . Gropniţă este despărţită de aceste două în¬ 
căperi prin ziduri masive, străpunse de către o uşă îngustă. .Naosul are 
absidele, laterale semicirculare. în interior şi cu cinci laturi în exterior. 

Deasupra se înalţă o turlă. în întregul ei, biserica mînăstirii Neamţ apare 
ca rezultat al unei interesante sinteze, din îmbinarea unor elemente 
vechi cu unele noi (exonartexul şi gropniţa), la care se adaugă minunata 
decoraţie exterioară (firide, cu arcade, ocniţe, discuri smălţuite). Toate 
acestea fac ca biserica mînăstirii Neamţ să fie considerată, sub raport 
arhitectonic, monumentul cel mai reprezentativ al epocii lui Ştefan cel 
Mare. 

" Faţadele exterioare ale absidelor sînt decorate cu lungi firide oarbe, 
terminate semicircular în partea superioară. Astfel de firide se află şi 
pe turlă. Deasupra firidelor, dar şi în restul bisericii, precum şi deasupra 
firidelor turlei, se află unul, dar de regulă două rînduri de ocniţe, adîn- 
cite în zid, arcuite tot semicircular. Deci ocniţele înconjoară întreaga 
biserică, precum şi turla. Cele două baze ale turlei, de regula în formă 
de stea, sînt, de asemenea, decorate cu cîte un rînd de ocniţe. Cera¬ 
mica smălţuită, apărută prima oară la Sfînta Treime din Şiret, reluată cu 
probabilitate la Putna, va fi permanent folosită la decorarea faţadelor 
exterioare ale bisericilor lui Ştefan cei Marc după anul 1490. De regulă 
ceramica smălţuită — verde, brună, galbenă — formă un brîu de discuri 
situat sub cornişă (ca la biserica Sfîntul Gheorghe din Hîrlău, Sfîntul 
Nicolae — Dorohoi, Sfîntul Nicolae — Popăuţi şi a înălţării de la 
Neamţ).. Se observă însă soluţii noi, originale, deosebite de cele de la 
Sfînta Treime din Şiret şi mult îndepărtate de exemplele sud-dunărene. 
Ceea ce trebuie reţinut este faptul că decorul exterior îşi atinge apo¬ 
geul la biserica Sfîntul. Gheorghe din Hîrlău, de mari dimensiuni care, 
luată în întregul ei, constituie o realizare arhitectonică desăvîrşită. Mo¬ 
numente bogat decorate în exterior sînt şi bisericile orăşeneşti din Iaşi, 
Dorohoi şi Popăuţi — Botoşani, Piatra, Vaslui, Bacău, apoi cele din 
Borzeşti, Războieni etc. 

între clădirile anexe ale mînăstirilor lui Ştefan cel Mare, menţionăm 
clopotniţele, nişte turnuri aşezate la mică distanţă de biserică, avînd, la 
ultimul lor etaj, o încăpere specială, camera clopotelor. Se păstrează 
numai trei: la Popăuţi, Bistriţa şi Sfîntul Ioan— Piatra Neamţ (plus 
«turnul tezaurului» de la Putna). Rezultă că din împrumuturile din arta 
bizuntino-balcanică şi din cea gotică, prelucrate în spirit autohton, la 
care se adaugă influenţele artei populare, au luat naştere monumentele 
epocii lui Ştefan cel Mare, opere reprezentative pentru geniul artistic 
românesc, în general. Arhitectura epocii sale a exercitat o puternică 
influenţă asupra celei din secolele următoare, mai ales din al XVI-lea. 

în Transilvania, bisericile româneşti -din judeţul Hunedoara, dar şi 
din alte părţi, sînt de dimensiuni reduse şi au un plan de «bis-erică-sală» : 
o navă longitudinală, în continuarea căreia se află absida altarului, se¬ 
micirculară, mai scundă şi mai îngustă, iar în partea vestică, un turn- 
clopotniţăr de regulă cu acoperiş piramidal (la unele adăugat mai tîrziu). 
Acestui tip romanic (nava), împletit cu goticul (turnul înalt), îi aparţin 
bisericile din Strei, Sîntămăria Orlea, Ostrov, Hunedoara, Peşteana, 
Crişcior, Ribiţa, Rîmeţ, Zlatna etc. Acelaşi plan îl avea şi biserica din 
Cuhea Maramureşului (Bogdan Vodă) — azi în ruină. 

Un stil cu totul aparte prezintă biserica din Densuş, construită din 
pietre romane, aduse din ruinele Sarmizegetusei învecinate. Nucleul 
central îl constituie naosul, o încăpere patrată, avînd în mijloc patru 
stîlpi — construiţi din altare romane votive suprapuse —, deasupra căro¬ 
ra se ridică un turn masiv, desfăşurat, în înălţime, pe patru nivele inega¬ 
le. în prelungirea naosului se află altarul, destul de spaţios. Mai tîrziu, pe 
latura de sud a altarului s-a adăugat o veşmîntărie, pe latura de sud 
a naosului un paraclis, azi în ruine, iar pe latura de vest, o tindă, azi 
ruinată parţial. Acoperişul este format din lespezi dispuse în trepte. 

Un plan aparte are şi biserica din Gurasada, cu altar şi naos în for¬ 
mă patrulobă, deasupra cărora se ridică o turlă patrată. Ulterior s-a adău¬ 
gat acestui patrulob o tindă scurtă şi un turn-clopotniţă. 

Biserica din Streisîngeorgiu are aspect de navă dreptunghiulară, 
aproape patrată, formată din naos şi altar, ceva mai scund şi mai în¬ 
gust. Pe partea de apus a navei se ridică un mic turn-clopotniţă, spri¬ 
jinit pe peretele de apus şi pe doi stîlpi de zidărie retraşi în interior. 

Biserica din Cetatea Colţului, care a servit ca paraclis al curţii cne- 
ziale, avea aspect de fortăreaţă, cu o navă scurtă şi un mic altar patrat, 
deasupra căruia se ridica un puternic turn fortificat, cu două etaje, la 
care se ajungea printr-o scară mobilă, în exterior, cu un acoperiş de 
piatră, în formă piramidală. Turnul făcea parte din sistemul defensiv 
al cetăţii. 

Biserica mînăstirii Prislop, ridicată pe la sfîrşitul secolului XIV, 
de ucenici ai Sfîntului Nicodim, are planul triconc caracteristic bise¬ 
ricilor din Ţara Românească, o dovadă a permanentelor legături cultu¬ 
rale, artistice şi bisericeşti dintre cele două ţări. Biserica Sfîntul Nicolae 
din Hunedoara are naosul de tip cruce greacă înscrisă, dar cu absidă 
gotică. 

în Maramureş, presupunem că bisericile de lemn aveau aceeaşi 
formă pe care o întîlnim în secolele următoare : o navă centrală şi un 
turn înalt pe latura de vest, cu un cerdac la intrare. Alte biserici de 

lemn, mai scunde, vor fi avut forma caselor ţărăneşti din zona respec¬ 
tivă. 

Pictura. Printre ruinele bisericilor de la Dinogetia — Garvăn şi 
Niculiţel s-au descoperit şi cîteva resturi de tencuială zugrăvită. Frag¬ 
mentele de frescă găsite în biserica cetăţii Severinului sau la schitul 
Negru Vodă (corn. Cetăţeni în părţile Cîmpulungului), amândouă din 
sec. XIII, duc la presupunerea că unele din bisericile ridicate în peri¬ 
oada de constituire a primelor formaţiuni statale româneşti au fost îm¬ 
podobite cu picturi murale, lucrate în frescă (tehnică de a picta culori 
dizolvate în apă sau apă de var, pe tencuiala umedă). Cel mai însemnat 
şi mai amplu ansamblu iconografic din epoca timpurie a artei medie¬ 
vale româneşti îl constituie frescele din biserica domnească de la Curtea 
de Argeş. După părerile mai noi, picturile de aici au fost realizate între 
anii 1352—1377. Stilul se încadrează — în linii mari — în cel. al pic¬ 
turii . bizantine din epoca Paleologilor, format şi dezvoltat în Bizanţ 
(1261—1453), larg răspîndit în Balcani (Athos, Macedonia, Serbia, Bul¬ 
garia), radiind pînă în nordul Rusiei, la Novgorod, îmbogăţit cu ele¬ 
mente specifice fiecărei ţări care-1 adaptase. Ansamblul pictural de la 
Argeş prezintă numeroase analogii cu pictura constantinopolitană (mai 
ales din biserica numită azi Kahrie Djami), avînd însă şi elemente din 
pictura balcanică, mai ales din cea sîrbească (Lesnovo, Peci, Deciani ş.a.). 

Programul iconografic al bisericii domneşti de la Argeş este cel 
obişnuit în bisericile ortodoxe din. Bizanţ şi ţările balcanice. în 
conoa altarului se află Maica Domnului cu pruncul Iisus în braţe, 
încadrată de Sfîntul Nicolae şi Sfîntul Ioan Gură de Aur şi de Sfinţii 
Arhangheli Mihail şi Gavriil. Sub această imagine, pereţii altarului sînt 
împărţiţi în patru registre transversale, pe care sînt pictate felurite 
scene : Cortul mărturiei, împărtăşirea apostolilor, ierarhi ete. în naos 
sînt amplu redate scene din viaţa, minunile şi patimile Mântuitorului 
(Fuga în Egipt, Schimbarea la Faţă, Spălarea picioarelor, Rugăciunea 
din Ghetsimani ete.), scene din viaţa Sfintei Fecioare Maria, între care 
se remarcă Adormirea (peretele de vest), sfinţi pustnici şi sfinţi mili¬ 
tari. Picturile turlei au dispărut, dar desigur aici se afla Pantocratorul, 
iar în jurul său, în registrele inferioare, cete de îngeri şi apostoli. S-au 
păstrat numai 12 profeţi şi evangheliştii (în cei patru pandantivi). în 
pronaos s-au păstrat fragmente din Judecata de apoi (peretele de est), 
apoi scene din viaţa Sfîntului Nicolae, Aducerea Sfintei Fecioare la 
templu ş.a. Tot aici este reprezentată scena Deisis (Iisus pe tron 
înconjurat de Sfînta Fecioară şi Sfîntul Ioan Botezătorul rugîndu-se 

Lui pentru cei păcătoşi), avînd la picioare, îngenunchiat, pe Nicolae 
Alexandru Basarab, cu evidente însuşiri realiste, care-i conferă carac¬ 
terul unui adevărat portret (în naos se află repictat — şi tabloul 
votiv ai lui Vlaicu Vodă şi al soţiei sale, sub care s-au terminat lu¬ 
crările de pictură). 

Presupunem că au fost împodobite cu picturi şi alte lăcaşuri de' 
închinare din a doua jumătate a secolului XIV (bisericile din Cîmpu- 
lung, Vodiţa, Tismana etc.). Singurul ansamblu de pictură păstrat de 
la sfîrşitul secolului este cel din pronaosul bisericii mînăstirii Cdzia 
(c. 1390—1391). Registrul inferior prezintă 26 de sfinţi pustnici, iar cele 
superioare 24 de scene din Acatistul Maicii Domnului, scene din vie¬ 
ţile sfinţilor (Sinaxarul sau Menologul) şi cele şapte sinoade ecumenice. 
In restul bisericii, fresca a fost aproape total refăcută în primul dece¬ 
niu al secolului al XVIII-lea, de meşteri din timpul domniei lui Con¬ 
stantin Brîncoveanu. In naos pe peretele de vest, se văd portretele cti¬ 
torilor, Mircea cel Bătrîn şi fiul sau Mihail, îmbrăcaţi în costume de 
cavaleri apuseni, cu coroane pe cap, ţinînd biserica în niîini. 

în ce priveşte icoanele portative, cea mai veche din Ţara Româ¬ 
nească — şi singura păstrată din secolul al XlV-lea — este icoana Sfîn- 
tului Atanasie din mănăstirea Lavra de Ia Athos, refăcută mai tîrziu. 
Se presupune ca a fost lucrată în Ţara Românească şi dăruită de Vla- 
dislav I mînăstirii Lavra, unde se află şi azi. Pînă la începutul secolului 
al XVI-Iea nu mai avem alte ansambluri picturale în Ţâră Românească. 

In Moldova nu s-au păstrat picturi din secolul al XlV-lea. Dar frag¬ 
mentele de frescă provenite de la un vechi paraclis din Suceava, ne duc 
la presupunerea că se manifesta încă de pe atunci interesul pentru pic¬ 
tura bisericească. Se pare că puţinele urme de pictură 1 ale bisericii din 
Dolheştii Mari, ctitoria familiei boiereşti Şendrea, datează de la sfîrşitul 
secolului XIV sau începutul celui următor şi se leagă, stilistic, de cele 
din biserica Sfîntul Nicolae Domnesc de la Curtea de Argeş. 

Nu ne-au rămas picturi nici din epoca lui Alexandru cel Bun, deşi 
este de presupus că unele din ctitoriile sale au fost zugrăvite. Un docu¬ 
ment din anul 1415 pomeneşte pe zugravii Dobre şi Nichităr care pri¬ 
meau două sate pentru împodobirea a două biserici u«una în Tîrgu de 
Jos (= Roman) şi alta care va fi voia noastră, afară de bisericile de la 
Rădăuţi sau o casă sau un pridvor». Un «Ştefan zugrav» stăpînea o 
moară pe Miletin. Tot în timpul lui Alexandru cel Bun şi sub urmaşii: săi 
imediaţi şi-a desfăşurat activitatea cunoscutul caligraf: şi miniaturist 
GavriiLfiul lui Uric din mînăstirea Neamţ. ' . 

In timpul lui Ştefan cel Mare toate ramurile artei, inclusiv pictura 
bisericească-, au cunoscut o dezvoltare fără precedent. Probabil a exis¬ 
tat o şcoală de zugravii căci numai aşa ne putem explica bogăţia teme¬ 
lor şi a modelelor folosite, precum şi unitatea de stil a picturilor. Un 
ansamblu pictural se păstrează în biserica din Lujeni, ctitoria boierului 
Vitold, pe la mijlocul secolului (c. 1453): Iisus în mormînt şi ierarhi 
în altar, sfinţi şi tabloul votiv în naos, Judecata de apoi, sfinţi şi scene’ 
din viaţa Sfîntului Nicolae în pronaos. Probabil prin anii 1479—1481 a 
fost împodobită^ cu picturi biserica Sfîntul Nicolae din Rădăuţi, ctitoria 
lui Bogdan I, refăcute însă în secolul XIX. Se remarcă aici tabloul votiv, 
în naos, Spălarea picioarelor, Cina cea de Taină, împărtăşirea apostoli¬ 
lor, în altar. ■ 

în 1487 a fost ridicată biserica Sfîntul Procopie din Milişăuţi (Ba- 
deuţî), lîngă Rădăuţi, distrusă de austrieci în timpul primului război 
mondial, A avut un valoros ansamblu de pictură murală, cu un 
program iconografic bogat, cunoscut astăzi- numai din descrierile 
măi vechi. Tot în 1487 a fost construită biserica înălţarea Sfintei 
Cruci din Pătrăuţi. Cuprinde un minunat ansamblu pictural, în 
care se impune tabloul votiv al lui Ştefan cel Mare şi al familiei sale, 
dar mai ales Aflarea Sfintei Cruci de către împăratul Constantin cel 
Mare (peretele de vest al pronaosului, deasupra uşii de intrare), scenă 
neobişnuită în pictura bizantină. Are o semnificaţie simbolică, voind să 
fie o chemare la luptă împotriva turcilor, adresată întregii creştinătăţi. 

Biserica mînăstirii Voroneţ, ridicată în 1488, păstrează picturile din 
altar şi naos. în altar, reţin atenţia Maica Domnului cu pruncul Iisus 
po genunchi, Cina cea de Taină, împărtăşirea apostolilor cu Sfîntul 
Trup şi Sfîntul Sînge, Spălarea picioarelor, figuri de ierarhi. în haos, 
se păstrează Pantocratorul, apoi scene din viaţa Mîntuitorului, îndeo¬ 
sebi legate de Patimile Sale (pereţii sînt împărţiţi în trei registre). Pe 
registrul de jos, pe peretele de vest, se află tabloul ctitoricesc, reprezen¬ 
tând pe Ştefan cel Mare, doamna Maria Voichiţa, o fetiţă şi un tînăr, 
probabil viitorul domn Bogdan III. 

? Picturi valoroase păstrează şi biserica Sfîntul Ilie, din satul cu 
acelaşi nume, azi încorporat în oraşul Suceava, din 1488. Se remarcă 
scenele "din viaţa Sfîntului Ilie în pronaos. Biserica Sfîntul Nicolae din 
Popăuţi-Botoşani, zugrăvită în 1496, cuprinde scene care se remarcă prin 
claritatea lor, prin varietatea mijloacelor compoziţionale, prin dinamica 
gesturilor ele. Se remarcă mai ales Scenele legate de Patimi: Cina cea 
de Taină, Prinderea Iui Iisus, Iisus înaintea lui Caiafa, Drumul spre Gol- 
gotă, Iosif din Arimateia cerînd trupul lui Iisus, Luarea de pe cruce, Co- 

borîrea la iad etc. Deşi picturile din altarul şi naosul bisericii Înălţării 
de la mînăstirea Neamţ (1497) au fost refăcute în secolul trecut, totuşi 
ele au o importanţă artistică remarcabilă. 

în chip deosebit trebuie să ne reţină atenţia picturile bisericii Sfîn- 
tul Nicolae din Bălineşti, în jurul Rădăuţilor, ctitoria logofătului loan 
Tăutu, împodobită eu picturi murale în anul 1493. Autorul lor este iero¬ 
monahul Gavriil, semnat pe tabloul votiv, în slavoneşte, primul zugrav 
cunoscut din epoca lui Ştefan cel Mare, autorul uneia din cele mai re¬ 
marcabile realizări artistice din tot Răsăritul ortodox. El a introdus o 
seamă de inovaţii, atît în ce priveşte conţinutul, cît şi de ordin formal. 
De pildă, a introdus friza în vechea pictură moldovenească pentru nu¬ 
meroasele scene din ciclul Patimilor- multe necunoscute zugravilor an¬ 
teriori, iar în pronaos a introdus cele şapte sinoade ecumenice, preluate 
probabil din Ţara Românească. A reluat unele scene din picturile ante¬ 
rioare moldoveneşti, cum este Descoperirea Sfintei Cruci. Figura logo¬ 
fătului Tăutu este plină de vigoare, fiind o mărturie a efortului pe care 
l-a depus artistul pentru a reda fizionomia sa autentică şi a se desprinde 
de canoanele tradiţionale. De notat şi faptul că figurile din biserica din 
Bălineşti sînt deosebit de vii şi expresive, adevărate portrete de oameni 
din popor, autentic româneşti. 

La realizarea acestui ansamblu pictural, ieromonahul Gavriil a avut 
cel puţin două ajutoare, ceea ce atestă existenţa unui atelier sau a unei 
şcoli de pictură bisericească, în care se instruiau diferiţi ucenici. Spe¬ 
cialiştii îl socotesc drept unul din cei mai mari artişti români din toate 
timpurile «un clasic al picturii româneşti». 

în încheiere, notăm şi faptul că recentele cercetări arheologice 
efectuate la ruinele fostei mînăstiri Sfîntul Nicolae din Poiana (Probota 
Veche) au dus la constatarea că existase aici o biserică zidită de Ştefan 
cel Mare, zugrăvită atît în interior, cît şi în exterior. 

Analiza picturilor din bisericile lui Ştefan cel Mare ne duce la con¬ 
cluzia că în timpul său exista o preocupare permanentă pentru împo¬ 
dobirea lăcaşurilor de închinare. Unitatea stilului şi a planului icono¬ 
grafic dovedesc că zugravii lui Ştefan cel Mare nu proveneau din 
afara hotarelor Moldovei, veniţi fiecare cu concepţii şi principii proprii, 
ci erau meşteri români, formaţi în acelaşi mediu artistic local, adică în 
aceeaşi «şcoală» moldovenească. 

Tot aci este cazul să amintim cunoscutele opere miniaturistice din 
timpul lui Alexandru cel Bun şi Ştefan cel Mare, create de ieromonahul 
Gavriil Uric de la Neamţ (Tetraevanghelul din 1429, împodobit eu mi¬ 
niaturi şi frontispicii, azi la Oxford)- cele create de ieromonahul Nico- 

dim de la Putna (Tetraevanghelul din 1473, cu portretul policromat al 
lui Ştefan cel Mare) şi de ceilalţi caligrafi şi miniaturişti de la mînăs- 
tirile Putna, Neamţ, Moldoviţa, Bistriţa sau din alte părţi, asupra cărora 
vom reveni. 

In Transilvania , ne reţin atenţia mai multe ansambluri picturale, 
mai ales ale bisericilor din judeţul Hunedoara. Astfel în vara anului 
1975, -s-au descoperit la Streisingeorgiu, fragmente din pictura murală 
executată, în anul 1313—1314 — probabil de zugravul. Teofil, pomenit 
intr-o inscripţie — dar peste un strat mai vechi de zugrăveală. Aceasta 
din urmă este considerată drept cel mai vechi ansamblu pictural cu¬ 
noscut din ţara noastră. în 1408—-1409, biserica a fost refăcută de familia 
cneazului Cîndreş, după cum arată inscripţia de lingă tabloul votiv zu¬ 
grăvit atunci : cneazul Cîndreş şi soţia sa Nistora, care susţin modelul 
ctitoriei lor, avînd, de o parte si de alta, pe jupînul Laţcu, fratele lui 
Cîndreş şi pe Vlaicu, fiul aceluiaşi. Un interes aparte prezintă costumul 
Nist-orei, asemănător cu al ţărancelor din regiune. 

Biserica mînăstirii Rîmeţ păstrează fragmentar mai multe straturi 
de pictură. Cea mai veche datează de la începutul secolului al XlV-lea. 
Pe un al doilea strat de pictură se găseşte şi o inscripţie, în care sînt 
consemnate numele meşterului Mihul de la Crişul Alb, deci un autoh¬ 
ton, al arhiepiscopului Ghelasie, precum şi anul 1376. Deci Mihul este 
al doilea zugrav român cunoscut cu numele în secolul al XlV-lea, după 
Teofil de la Streisingeorgiu. 

în cadrul restaurărilor efectuate în anii 1970—1972 la biserica din 
Strei, s-au putut recupera o serie de picturi murale din interior, care 
constituie azi unul din ansamblurile picturale cele mai bine păs¬ 
trate din întreaga ţară. După aprecierea specialiştilor, ele datează din 
secolul al XlV-lea, lucrate probabil din dispoziţia cneazului Petru, fiul 
lui Zaicu, atestat documentar în 1377. în exterior, pe latura de răsărit a 
absidei altarului, apare figura de mari dimensiuni a Sfîntului Hristofor, 
slab conservată. Pe peretele de sud al navei se disting mai multe siluete 
de sfinţi, care altădată formau un amplu cortegiu. Urme slabe de pictură 
se păstrează şi pe peretele nordic. Toate acestea duc la concluzia că 
biserica din Strei a avut faţadele decorate integral cu picturi murale. în 
timpanul situat deasupra uşii de intrare de la turnul clopotniţă (latura 
de vest) se păstrează, foarte bine conservată, figura lui Hristos milosti¬ 
vul. Dintre picturile din altar, o importanţă excepţională prezintă corte¬ 
giul celor 12 apostoli/ iar între ei Sfînta Fecioară cu pruncul. Pe bolta 
altarului apare figura lui Iisus, încadrată de doi îngeri. Tot în altar sînt 
pictaţi profeţi, sfinţi, sfinte, episcopi. - 

In naos apar figuri şi scene diverse: Bunavestire (pe tîmplă), Naş¬ 
terea, Botezul, închinarea magilor, Fuga în Egipt (peretele de sud), iar în 
continuare, Cina cea de Taină (pe peretele de vest), deci scene din 
ciclul hristologic. Pe registrul inferior (peretele de sud), martiriul celor 
10.000 şi figuri de sfinţi. Din picturile de pe peretele de nord nu se mai 
păstrează nimic. Trebuie subliniat faptul că în cadrul scenei Bunei- 
vestiri, apare figura ctitorului ansamblului mural, presupus a fi cneazul 
Petru, în atitudine de rugăciune cu mîinile împreunate, la picioarele 
arhanghelului Mihail. în altar, pe peretele de sud, în registrul inferior, 
aproape de tîmplă, se află, după opinia lui V. Drăguţ, chipul meşterului 
care a împodobit biserica, redat în picioare, în tinută de epocă, îmbrăcat 
într-o obişnuită haină cu glugă. O inscripţie: altăurată. cu numele său, 
a fost interpretată de unii: Grozie (V. Drăguţ), de alţii : Ambrozie (I. D. 
Ştefănescu). Ar însemna ca acesta să fie primul zugrav de la noi, care 
şi-a lăsat numele şi autoportretul. Mai plauzibilă este însă părerea că 
portretul în cauză este al ctitorului propriu-zis al bisericii, după cum în 
naos apare cel care a subvenţionat lucrările de pictură. Meşterul zu¬ 
grav (Grozie sau Ambrozie) numai îşi va fi semnat opera în altar. 

Biserica din Sîntămăria Orlea de asemenea păstrează în interior un 
valoros ansamblu de picturi murale. Cercetători mai noi (V. Drăguţ) le 
consideră anterioare celor de lă Strei şi din biserica domnească de la 
Argeş, executate probabil în 1311, dată aflată în inscripţia votivă păs¬ 
trată fragmentar. Toate scenele şi amănuntele iconografice (proporţiile 
figurilor şi modelarea lOr cu umbre adînci şi pete de lumină, costumele 
şi fondurile arhitectonice) sînt specifice artei bizantine din epoca Paleo- 
logilor, căreia îi aparţin şi frescele din biserica domnească de la Argeş, 
în navă se păstrează —- în panouri vaste dispuse în trei registre — mai 
multe scene din viaţa Mîntuitorului, apoi scene din viaţa Maicii Dom¬ 
nului, înălţarea Sfintei Cruci, 1 Judecata de apoi, închinarea magilor, 
Adormirea Maicii Domnului. Cea mâi frumoasă realizare din acest an¬ 
samblu pictural este Descoperirea Sfintei Cruci, pe peretele de nord. 
Cercetarea stilistică şi iconografică a acestor fresce a dus la concluzia 
că ele au fost lucrate de un meşter format într-un mediu artistic de 
tradiţie bizantină din Serbia (unele scene prezintă vădite asemănări cu 
cele din biserica şîrbească din Sopocani, executate în 1265). 

Un alt ansamblu de picturi originale se păstrează în naosul bisericii 
din Leşnic, ridicată în jurul anului 1400 de cneazul Dobre Românul (po¬ 
menit şi într-un act din 1394). Cea mai amplă scenă este cea a Judecăţii 
de apoi. între cei drepţi, zugravul anonim a înfăţişat şi doi ostaşi în 

mişcare, primul ducînd pe umăr trupul neînsufleţit al unui ostaş căzut în 
luptă, cu o săgeată înfiptă în piept, iar al doilea ducînd, tot pe umăr, un 
ţap, ca simbol al jertfei. Deasupra scenei se află o inscripţie în limba 
slavă, cu următorul cuprins : «O fratele meu, cît de mult am suferit în 
tară străină pentru păcatele mele». Este singura imagine de,acest fel în 
iconografia românească, desigur o evocare a jertfelor de sînge din timpul 
luptelor lui Dobre Românul şi a altor cneji hunedoreni împotriva, turcilor. 

în biserica din Crişcior, ridicată în jurul anului 1400, se păstrează 
unul din cele mai izbutite tablouri votive din arta medievală româ¬ 
nească, înfăţişînd pe jupînul Bălea, soţia sa Vişa şi alţi membri ai fa¬ 
miliei, Recent au fost descoperite şi alte scene : Spălarea picioarelor, 
Cina cea de Taină, Purtarea Crucii, Adormirea Maicii Domnului ş.a. Este 
interesantă prezenţa celor trei regi maghiari trecuţi între sfinţi : Ştefan, 
Emeric şi Ladislau, probabil ca un omagiu pe care trebuiau să-l aducă 
regatului feudal maghiar cnejii români. în exterior, pe peretele nordic, 
se păstrează resturi din scena Judecăţii de apoi, executate mai tîrziu. 

în biserica din Ribiţa, ridicată în 1417, se păstrează un alt tablou 
votiv, care înfăţişează pe jupînul (cneazul) Vladislav cu soţia Stana şi 
fratele lui, jupînul Miclăuş, cu soţia Sora, prezentînd biserica Sfîntului 
Nicolae. Sub macheta bisericii este înfăţişată fiica lui Vladislav, Ana, 
într-un costum obişnuit în regiune. Şi aici au fost zugrăviţi regii sfinţi 
ai Ungariei. în altar se văd două figuri de îngeri. Frescele de la Ribiţa 
prezintă vădite asemănări cu cele de la Crişcior, încît se poate presu¬ 
pune că se datorează aceluiaşi artist anonim, fără îndoială un localnic 
(se dovedeşte un bun cunoscător al costumului popular local). 

Picturile bisericii din Densuş au fost lucrate în 1443 de meşterul 
zugrav Ştefan, venit probabil din Ţara Românească. Ele prezintă ase¬ 
mănări stilistice cu cele din biserica domnească de la Argeş, mărturie 
a relaţiilor artistice ale Transilvaniei cu ţările româneşti extracarpatice. 
Meşterul Ştefan, — unul din marii artişti ai evului mediu românesc — a 
zugrăvit registrele superioare ale naosului şi, altarul.; Picturile de pe 
stîlpii centrali ai naosului — între care se remarcă Sfînta Treime şi 
Sfînta Marina — au fost lucrate de un localnic, influenţat de arta popu¬ 
lară* 

Probabil tot Ştefan de la Densuş a zugrăvit icoana de hram — Maica 
Domnului cu pruncul — din biserica satului Ostrov. Tot în secolul XV 
a fost împodobită cu picturi biserica din Cetatea Colţului, ridicată însă 
în secolul anterior. Se mai păstrează unele fragmente, între care impre¬ 
sionează mai ales Năframa Veronicăi. 

Către sfîrşitul secolului XV au fost zugrăvite bisericile din 
Zlatna, Bîrsău, Peşteana, cele din Seghişte (dispărută), Tărcăiţa, Remetea, 
Tileagd, toate în Bihor, Deva (dispărută), Sîntimbru-Alba, pronaosul ce¬ 
lei din Lipova ş.a. 

Potrivit aprecierilor specialiştilor, numai picturile bisericii din Sîn- 
tămăria Orlea sînt influenţate de arta bizantină din epoca Paleologilor. 
fiind executate de un zugrav din sudul Dunării, pe cînd celelalte sînt 
realizate de meşteri români, fie din partea locului, fie veniţi din alte 
ţinuturi locuite de români. Se poate vorbi — mai ales în primele decenii 
ale secolului XV — de o adevărată «şcoală» de pictură locală în Transil¬ 
vania, a cărei dezvoltare stă în strînsă legătură cu afirmarea politică 
şi militară a cnezatelor şi voievodatelor româneşti. Remarcăm şi faptul 
că în Transilvania pictura pe pereţii exteriori ai bisericilor a apărut cu 
mult înaintea celei din Moldova. 

De notat,că inscripţiile murale care au putut fi descifrate au dus nu 
numai la cunoaşterea unora din cnejii ctitori, ci şi la cunoaşterea primi¬ 
lor zugravi de neam român : Teofil de la Streisîngeorgiu, Mihul de la 
Crişul Alb, la Rîmeţ, Grozie sau Ambrozie de la Strei, Ştefan de la Den- 
suş. 

Artele decorative. Paralel cu arhitectura şi pictura, în ţările noastre 
s-au dezvoltat şi artele decorative : sculptura, broderia, arta metalelor 
preţioase (argintăria) şi ceramica. 

Sculptura în piatră. In Ţara Românească a avut două izvoare de in¬ 
spiraţie : bizantino-oriental şi apusean. Putem aminti aci bogatul decor 
sculptat de pe faţada bisericii mînăstirii Cozia, precum şi diferite lespezi 
funerare : piatra de mormînt, azi deteriorată, zisă a lui Negru Vodă, aflată 
în biserica domnească de la Argeş (un bărbat culcat, cu mîria dreaptă pe 
piept, purtînd tiară şi costum apusean), capacul de sarcofag care se pre¬ 
supune că ar fi acoperit mormîntul lui Radu I, din aceeaşi biserică (cu ele¬ 
mente vegetale, geometrice şi arhitecturale), piatra de mormînt a lui Mir- 
cea cel Bătrîn de la Cozia. 

Cunoscută fiind pînă azi înclinarea ţăranului român pentru înflori¬ 
turi sau crestături în lemn (furcă de tors, fluier, vase de lemn/mobilier 
casnic, stîlpi de cerdac, porţi etc.), este de presupus că vechile noastre 
biserici şi mînăstiri au avut numeroase piese sculptate în lemn : tîmple, 
scaune arhiereşti sau domneşti, străni, analoage, cruci, uşi de intrare 
etc. Materialul folosit era lemnul de nuc, păr, paltin, tei, tisă. Motivele 
erau geometrice, vegetale sau de alt gen. Pe lemnul sculptat se punea, de 
multe ori, o poleială de aur. Din nefericire âu ajuns pînă la noi prea pu¬ 
ţine piese sculptate în lemn. De pildă, din Ţara Românească s-au păstrat 

uşile paraclisului — azi dispărut — de la mînăstirea Snagov (1453), cel 
mai vechi exemplar al acestui gen artistic la noi, remarcabile din punct 
de vedere al execuţiei tehnice. Sînt compuse din două canate, fiecare 
avînd cîte trei compartimente cu figuri (în registrul prim Bunavestire, în 
care alături de înger şi Fecioară mai apar David şi Solomon, în registrul 
de mijloc patru sfinţi, grupaţi doi cîte doi, iar în registrul inferior doi 
sfinţi militari pe cai). 

în Moldova, pe lînga sculptura în stil gotic care decorează portalurile 
şi ferestrele bisericilor, a apărut un gen specific de sculptură decorativă 
şi anume pietrele de mormînt sau lespezile funerare. Erau lucrate din cal¬ 
car sau gresie de provenienţă locală, mai rar din marmoră de import. 
Toate au cîmpul central sculptat, de regulă cu palmete, foarte răspîndite 
în Bizanţ şi în tot Orientul creştin, avînd un chenar marginal, pe care se 
află o inscripţie în limba slavă. 

Prototipul pentru decoraţia lespezilor funerare moldoveneşti îl con¬ 
stituie pietrele de mormînt puse din dispoziţia lui Ştefan cel Mare, în 
biserica Sfîntul Nicolae din Rădăuţi, pe mormintele înaintaşilor săi : Bog¬ 
dan I, Laţcu, Roman I, Ştefan I, Bogdan — fratele lui Alexandru cel Bun—, 
Bogdan, fiul aceluiaşi, Anastasia, fiica lui Laţcu. Pe piatra de mormînt 
a lui Bogdan I apare semnătura lui «mistr Jan», care probabil a sculptat 
şi celelalte. N-ar fi exclus ca el să fi iniţiat în meşteşugul sculpturii în 
piatră pe unii ucenici moldoveni, formînd astfel un mic atelier sau o 
şcoală de sculptură. Tot în timpul iui Ştefan cel Mare au fost lucrate şi 
alte pietre de mormînt : a doamnei Qltea, mama sa (Probota), a Măriei de 
Mangup (Putna), a doamnei Ana, soţia lui Alexandru cel Bun (Bistriţa), 
a lui Ştefan II (Neamţ), a mitropolitului Teoctist (Putna), a voievozilor 
Bogdan şi Petru, fiii domnitorului (Putna), a unora din fiii şi fiicele logo¬ 
fătului Ion Tăutu (Bălineşti), a pîrcălabului Luca (Arbore), a lui Daniil 
Sihastrul (Voroneţ), a hatmanului Şendrea şi a soţiei sale (Dolheştii Mari) 
etc. Cea mai somptuoasă lespede funerară este cea de pe sarcofagul lui 
Ştefan cel Mare, la Putna, lucrată încă din timpul vieţii lui. Schema cîm- 
pului central o formează o tulpină care şerpuieşte şi se întoarce în formă 
de opt, închizînd trei medalioane în care se desfăşoară buchete de frunze 
de stejar, fructe şi ghindă. Pe pereţii laterali ai sarcofagului se găsesc 
alte motive ornamentale cu tulpini îndoite, frunze, floricele etc. 

Broderia. Modelele care au constituit izvorul direct al broderiei ro¬ 
mâneşti medievale au fost luate din arta bizantină, care în secolul al 
XlV-lea a atins ultimul stadiu de dezvoltare. Menţionăm că la Dinoge- 
tia—Garvăn s-a descoperit un fragment de broderie din sec. XI—XII. 
Fără îndoială că primele lăcaşuri de închinare ridicate de domnii mun- 

teni şi; moldoveni au fost înzestrate şi cu odoarele necesare : veşminte 
diaconeşti, preoţeşti şi arhiereşti, procoveţe, epitafuri, dvere, prapori-, 
aeoperăminte de mor mint etc. Ca mărturie, în acest sens, stă un act din 
1374, prin care Vladislav Vodă dăruia Vodiţei, între altele : «o pereche 
de odăjdii preoţeşti de mătase, perdele de altar... un epitrahil şi rucaviţe 
cusute .cu. fir de argint». Este cea mai veche menţiune privind o danie de 
broderii în ţările noastre. Din păcate, puţinele piese păstrate datează 
abia din ultimii ani ai secolului al XV-lea şi de la începutul celui urmă¬ 
tor, Este vorba de epitrahilul şi bederniţa de la Tismana (c. 1381-—- 
1389);,, epitaful de. la Cozia .(1395—1396), un aer care a aparţinut bisericii 
Sfîntul Nicolae din Rădăuţi. Epitrahilul de la Tismana cuprinde 80 de me- 
dalioane-perechi, cu chipuri de sfinţi (evanghelişti, ierarhi, mucenici, în¬ 
geri), iar bederniţa are în centru scena Coborîrii la iad (Anastasis). Am¬ 
bele piese au în medalioane monograma mitropolitului Anţim Critopol. 
Toate piesele pomenite aci nu diferă cu nimic de produsele similare ale 
artei bizantine slave din Balcani, încît nu putem şti dacă au fost lucrate 
la. noi în ţară sau în altă parte. 

La începutul secolului al XV-lea s-au lucrat în Moldova — la Neamţ 
sau la Bistriţa —- primele piese de broderie românească cunoscute ; un 
epitrahil de la Alexandru cel Bun (c, 1427— 1431) şi un epitaf din 1428. 
Epitrahilul, păstrat o vreme în Rusia, azi pierdut, cuprindea, în 16 meda¬ 
lioane, scene din viaţa Mîntuitorului, mai ales din ciclul Patimilor, iar în 
alte medalioane, mai mici, figuri de sfinţi. în partea de jos, erau lucrate 
portretele lui Alexandru cel Bun şi al soţiei sale Marina, cele mai vechi 
portrete voievodale cunoscute în arta românească. : 

In 1428, a fost lucrat, din iniţiativa mitropolitului Macarie al. Moldo¬ 
vei, un epitaf (dus de ostaşii lui Jan Sobieski în Polonia, în 1686, păstrat 
în Muzeul din Lvov, de unde a dispărut în cursul ultimului război mon¬ 
dial). în 1437 a fost lucrat, la Neamţ un epitaf, din; porunca egumenului 
Siluan (azi în Muzeul de Artă al R.S.R.), una din cele.mai izbutite.broderii 
moldoveneşti şi prototipul epitafelor de mai tîrziu. Reprezintă Scena 
Plîngerii, adică în centru este redat Iisus, întins, plîns de Maica Sa şi Ma- 
ria Magdalena, îm jurul său îngeri, iar în colţuri simbolurile evanghe- 
liştilor. 

Din timpul domniei lui Ştefan cel Mare menţionăm mai multe epi- 
trahile lucrate pentru mănăstirea P.utna între care, unul lucrat înainte de 
1480, avînd în medalioane 16 scene din viaţa Mintui torului, iar la capete 
• portretele lui Ştefan cel Mare şi al fiului său.Alexandru (este deci o piesă 
asemănătoare cu epitrahilul de la Alexandru cel Bun), altul pentru mî¬ 
năstirea Dobrovăţ. (c, 1504), pe care sini înfăţişaţi Iisus,. Maica Dom- 

imlui, cei 12 apostoli, Ştefan cel Mare şi doamna Maria, în picioare, ţi- 
nind cîte o cruce în mînă. Sînt de menţionat apoi patru dvere lucrate 
tot pentru mînăstirea Putna (între care, una din 1500, avînd jos pe Şte¬ 
fan cel Mare şi doamna Maria, amîndoi în veşminte domneşti şi cu co¬ 
roană pe cap), un epitaf pentru mînăstirea Moldoviţa (1484), altul pentru 
Dobrovăţ (terminat numai în 1506), un văl liturgic pentru biserica Sfîntul 
Nicolae din Rădăuţi, un steag reprezentînd pe Sfîntul Gheorghe, care a 
aparţinut mînăstirii Zografu de la Athos etc. 

O piesă de mare valoare este acoperemîntul de mormînt al Măriei 
de Mangup, soţia lui Ştefan cel Mare, îngropată la Putna în 1477. Este 
reprezentată cu ochii închişi, cu mîinile încrucişate pe piept, într-o somp¬ 
tuoasă mantie de brocard albastru deschis şi argint, cu coroană pe cap. 
avînd în jur o inscripţie în limba slavă. Este una din piesele cele mai re¬ 
marcabile şi mai originale din arta românească, reprezentînd faza de 
desăvîrşire a stilului broderiei moldoveneşti, din timpul lui Ştefan cel 
Mare (perioada «clasică»). Fără îndoială, aceste piese de broderie au fost 
lucrate la noi, mai ales în mînăstirile de călugăriţe, dar şi în familiile 
domneşti sau ale marilor dregători. 

Argintăria sau arta metalelor preţioase este o altă ramură a arte¬ 
lor decorative. A fost cunoscută de timpuriu pe teriloriul ţării noas¬ 
tre, mai ales în ţinuturile dunărene, unde s-au găsit numeroase podoa¬ 
be şi obiecte de cult de origine bizantină (discul lui Paternus, crucea- 
relicvar de la Dinogetia etc.). 

Mai tîrziu, domnii Ţării Româneşti şi ai Moldovei se adresau îndeo¬ 
sebi meşterilor saşi din Transilvania (Sibiu, Braşov, Bistriţa), cerînd să le 
execute felurite obiecte de cult, din aur, argint, argint aurit şi aplicaţii 
de pietre preţioase, pentru ctitoriile lor. Este vorba de cădelniţe, discuri, 
potire, anaforniţe, ripide, ferecături i(de evangheliare, icoane, cruci, ra¬ 
cle), la care se adaugă piese mai mari, cum sînt cristelniţele, lucrate în 
aramă şi clopotele, din bronz. 

Argintăria din Ţara Românească a fost influenţată de arta apuseană 
şi de cea bizantino-slavă. Din numărul mare al obiectelor de cult dă¬ 
ruite mînăstirilor de domnii ţării se mai păstrează numai două piese : o 
cădelniţă şi o ferecătură ce îmbracă Tetraevangheliarul scris în 1404— 
1405 de Sfîntul Nicodim, ambele aparţinînd iniţial mînăstirii Tismana, 
Cădelniţa reprezintă o biserică de plan central, cu cinci turle, decorate 
pe faţade cu portaluri în arc frînt, şi cu ferestre ornate în stil gotic. Pare 
să fi fost executate intr-un atelier transilvănean. Ferecătură Tetraevan- 
ghelului — de tip slavo-bizantin — reprezintă pe prima faţă Răstignirea, 
încadrată de un chenar Lat, împărţit în mici panouri cu figuri da sfinţi, 

apostoli şi îngeri, iar pe a doua faţă Coborîrea la iad (Anastasis), înca¬ 
drată de un chenar cu rozete şi vrejuri împletite. 

Din tezaurul artistic al Moldovei, prima piesă de argintărie cunos¬ 
cută se află la racla' ferecată a Sfîntului Ioan cel Nou (azi în biserica 
Sfîntul Gheorghe din Suceava) şi anume ferecătura laturii din faţă. Este 
lucrata din argint aurit şi formată din 12 mici plăci metalice, dispuse în 
două registre şi legate între ele prin benzi înguste de filigran de argint, 
fiind decorate cu motive florale. în aceste 12 plăci, argintarul a redat cu 
mult talent scene din martiriul Sfîntului Ioan cei Nou de la Suceava, 
socotit pe atunci patronul sau ocrotitorul Moldovei. Este o piesă de mare 
valoare, remarcabilă prin deosebita expresivitate a figurilor şi gesturilor 
personajelor. Probabil a fost lucrată într-unul din atelierele din jurul 
Curţii domneşti a lui Alexandru cel Bun. 

în timpul lui Ştefan cel Mare, argintăria moldovenească şi-a atins 
apogeul. Multe din piesele de argintărie din timpul său au fost lucrate în 
atelierele meşterilor saşi din Transilvania (de pildă, în 1481, domnul mol¬ 
dovean cerea bistriţenilor să-i trimită înapoi pe Anton argintarul, plecat 
în Transilvania de frica turcilor). Cădelniţa din argint aurit dăruită de 
domn mînăstirii Putna reproduce în miniatură un turn de biserică, avînd 
o ornamentaţie bogată, în stil gotic. Este o operă de o deosebită perfec¬ 
ţiune tehnică, realizată într-un atelier transilvănean. Alte opere repre¬ 
zentative sînt : ferecătura Evangheliarului de la Humor (1487, scris în 
1473) — avînd în faţă Coborîrea la iad, pe spate Adormirea Maicii Dom¬ 
nului —, două ripide, ajunse In insula Patmos, alte două la Putna, un 
panaghiar, aparţinător iniţial mînăstirii Neamţ, şi un altul, asemănă¬ 
tor, dăruit de Alexandru, fiul lui Ştefan cel Mare, bisericii Precista din 
Bacău, o ferecătură de Evangheliar, făcută cu cheltuiala vistiernicului 
Isac, pentru «Mitropolia din Feleac» (1498) etc., la care se adaugă cîteva 
clopote la Voroneţ, Putna şi Bistriţa. 

Sub influenţa operelor de import, s-a început să se lucreze piese de 
argintărie şi în unele ateliere locale, în incinta marilor mînăstiri: Neamţ, 
Putna, Humor. De pildă, ferecătura Tetraevanghelului dăruit de Ştefan 
cel Mare mînăstirii Putna, în 1487, poartă menţiunea că a fost lucrată 
acolo. S-a, creat astfel şi în acest domeniu o «işooală» locală, care a reali¬ 
zat opere tipic ortodoxe, moldoveneşti. 

Muzica bisericească. Despre o muzică bisericească la noi se poate 
vorbi din momentul pătrunderii învăţăturii creştine — respectiv a cultu¬ 
lui creştin — în teritoriile locuite de strămoşii noştri. Cuvîntu! cînfec (din 
latinescul canticum) folosit pentru cmtările vocale, atît laice cît şi bise¬ 
riceşti, constituie o dovadă asupra vechimii muzicii bisericeşti la ro- 

mâni. Acelaşi lucru îl dovedesc şi colindele, existente tot din perioada 
daco-romană, ca obiceiuri la diferite sărbători, care fac parte — sub ra¬ 
port muzical — din aceeaşi familie a cîntărilor bisericeşti. Din moment 
ce existau lăcaşuri de închinare şi sărbători, trebuia să fi existat şi un 
cult public, din care nu puteau lipsi cîntările de psalmi şi imne. în Scri¬ 
soarea Bisericii din Goţia către cea din Capadocia se spune că Sfîntul 
Sava cînta psalmi în biserică. Melodiile erau desigur cele întrebuinţate 
de primii propovăduitori ai învăţăturii creştine, veniţi din mediul roman 
sud-dunărean, care au suferit influenţa melosului daco-getic. Presupu¬ 
nem că la început se cînta în latineşte* apoi — odată cu formarea limbii 
române — în româneşte. în bisericile fostei provincii Scythia Minor se 
va fi cîntat în latineşte, dar şi în greceşte. Adoptînd limba slavă în cult, 
începînd cu sec. X, s-a adoptat şi muzica bisericească folosită de slavii 
sud-dunăreni, care, în fond, era muzica folosită în Bizanţ, transpusă în 
slavoneşte. Aşa se explică faptul că secole de-a rîndul manuscrisele psal- 
tice de la noi sînt redate în greceşte şi slavoneşte. Credem că nu greşim 
cînd afirmăm că paralel s-a continuat să se cînte şi în româneşte, mai 
ales în bisericile săteşti, dată fiind greutatea procurării manuscriselor li- 
turgice-muzicale în slavoneşte. 

Odată cu întemeierea celor două state româneşti extracarpatice şi 
organizarea canonică a Bisericilor, în contextul general de dezvoltare 
culturală de atunci, a cunoscut un progres remarcabil şi muzica biseri¬ 
cească de factură bizantină. învăţarea sistematică a muzicii bisericeşti 
se făcea în mînăstiri şi schituri, acolo unde se copiau şi manuscrisele 
liturgice. Un prim rezultat al acestei dezvoltări îl constituie Pripealele 
lui Pilotei monahul de care ne vom ocupa în capitolul următor. Se vor 
fi copiat desigur şi manuscrise muzicale, dar n-au ajuns pînă la noi. 

Concluzii: Arta bisericească, cu toate ramurile ei, a cunoscut 
o deosebită înflorire în Muntenia sub M ircea cel Bătrîn, iar în Mol¬ 
dova sub Alexandru cel Bun şi Ştefan cel Mare. Această înflorire se 
datora, în primul rînd, domnitorilor şi vlădicilor ţării, dar era şi o con¬ 
secinţă firească a dezvoltării generale a vieţii economice-comerciale, 
a legăturilor neîntrerupte dintre ţările româneşti. Artiştii autohtoni 
din Ţara Românească şi Moldova au ştiut să îmbine capacitatea lor 
creatoare, bazată pe străvechea tradiţie locală, cu experienţa artistică 
a popoarelor învecinate (bizantină şi sud-slavă), ajungînd la o creaţie 
nouă, cu trăsături proprii, la o artă autentic românească. O astfel de 
artă s-a dezvoltat şi în Transilvania, reprezentată de bisericile de pia¬ 
tră de aici, împodobite cu picturi executate de meşteri locali. 

Organizarea canonică a Bisericilor Ortodoxe din Ţara Românească 
şi din Moldova, reorganizarea monahismului românesc prin Sfîntul Nico- 
dim de la Tismana, ca şi influenţa învăţăturii isihaste, deosebit de înflo¬ 
ritoare la Muntele Athos, au creat condiţii favorabile pentru intensifi¬ 
carea acţiunii de caligrafiere de texte liturgice şi teologice în marile mă¬ 
năstiri româneşti. Pînă nu de mult se considera că literatura teologică în 
Biserica noastră a apărut abia în secolul al XV-lea, fiind o «continua¬ 
toare» a celei sud-slave, după căderea Bulgariei sub turci. Dar cercetările 
mai noi au dus la depistarea unor texte liturgice şi biblice scrise pe teri¬ 
toriul Patriei noastre încă în secolele XII-—XIII, deci înainte de înteme¬ 
ierea celor două state feudale, Ţara Românească şi Moldova, şi înainte 
de căderea Bulgariei sub stăpînire otomană .(1393 şi 1396). 

S-a dovedit, de asemenea, că în mănăstirile noastre a luat naştere o 
literatura teologică originală, prin asimilarea creaţiilor teologice, isto¬ 
rice şi literare bizantine, ajunse la noi prin filieră slavă sud-dunăreană, 
în manuscrisele slave copiate sau păstrate de români se poate întîlni 
aproape tot ce s-a scris în literatura patristică greacă din «epoca de aur» 
(Sfîntul Atanasie cel Mare, Sfîntul Ciril al Alexandriei, Sfîntul Vasile cel 
Mare, Sfîntul Grigorie de Nazianz, Sfîntul loan Gură de Aur, Sfîntul 
Ffrem Şirul etc.), continuînd cu scriitorii bisericeşti din secolele VI— 
VIII (Pseudo-Dionisie Areopagitul, Sfîntul Maxim Mărturisitorul, Sfîntul 
loan Scărărui, Sfîntul loan Damaschinul) şi cu scriitorii din epoca post- 
patristică (Sfîntul Simeon Noul Teolog, Sfîntul Grigorie Palama, Grigorie 
Sinaitul, patriarhul Calist al Constantinopolului ş.a.) 

La operele teologice, se adaugă unele colecţii de canoane şi legiuiri 
bisericeşti (Pravila Sfinţilor Apostoli, Sintagma lui Matei Vlastares etc.), 
lucrări istorice cu caracter popular, aşa numitele cronografe (scrise de 

patriarhul Nichifor, Gheorghe Monahul, Simion Magistrul şi Logotetul, 
Ioan Zonaras, Constantin Manasses), numeroase cărţi aparţinătoare «li¬ 
teraturii populare» — toate ajunse în ţările noastre prin traducerile slave 
făcute în sudul Dunării. 

Alături de aceste traduceri din limba greacă, trebuie menţionate şi 
creaţiile originale ale scriitorilor bulgari şi sîrbi care au circulat în ţările 
române. Aşa au fost: Viaţa lui Constantin Chirii Filozoful, operele pa¬ 
triarhului Eftimie al Tîrnovei, Cronica bulgară anonimă ş.a. Din literatura 
sîrbă au pătruns la noi : Viaţa Simţului Sava,. primul arhiepiscop al sîr- 
hilor (c. 1174 — c. 1236), operă scrisă de călugărul Teodosie la sfîrşitul 
secolului XIII, Vieţile regilor şi arhiepiscopilor sîrbi scrise de arhiepis¬ 
copul Danilo (c. 1270—1337), Zaconicul ţarului Ştefan Duşan (carte de 
legiuiri slave din secolul XIV) ş.a. Este vrednic de reţinut faptul că 
multe din aceste opere istorice sau teologice sud-slave s-au păstrat la 
noi în copii mai vechi şi mai bune decîi cele scrise în locul de origine. 
De pildă, cele mai multe din operele patriarhului Eftimie s-au editat după 
copiile lui Gavriil Uric de la Neamţ, iar Cronica anonimă bulgară s-a 
păstrat într-un singur manuscris, lucrat în Moldova în 1561. : 

Manuscrisele copiate în ţările noastre au fost scrise în limba slavă 
de redacţie medio-bulgară, în ortografia stabilită de patriarhul Eftimie 
al Tîrnovei (1375—1379), Este limba veche slavă, — numită de lingvişti 
şi slavă macedoneană sau veche bulgară, folosită în Macedonia în sec. 
IX-—X, în care au fost traduse textele bisericeşti din greceşte de către 
Sfinţii Ciril şi Melodie cu ucenicii lor —, care a suferit însă influenţa 
limbii bulgare vii, vorbită în sudul Dunării (tot aşa s-a format slava de 
redacţie sîrbească, rusă sau ucrainiană, prin influenţa exercitată asupra 
vechii slave de către limbile vii, sîrbă, rusă şi ucrainiană). Cancelaria 
Moldovei îşi scria actele în limba slavă de redacţie rusă-ucrainiană. 
Limba slavă de redacţie medio-bulgară a fost folosită atît în Ţara Româ¬ 
nească şi Moldova, cît.şi în Transilvania. Specialiştii.au ajuns la consta¬ 
tarea că, după căderea sub turci, în Bulgaria de apus nu s-a mai practicat 
această redacţie, ci s-a folosit slavona de redacţie sîrbă. Aceasta; în¬ 
seamnă că «manuscrisele slave din epoca maximei înfloriri a culturii 
române în limba slavonă, adică în secolele XV—XVI, aproape fără ex¬ 
cepţie scrise în,medio-bulgară, urmînd ortografia eftimiană, sînt produ¬ 
sul direct al cărturarilor români şi nu au venit din altă parte» (Z. Iufu), 
Anumite particularităţi paleografice (forma literelor, mărimea şi lăţimea 
lor, ornamentele iniţialelor) sau chiar lexicale şi gramaticale, care se 
întîlnesc numai în ţările noastre, uşurează identificarea manuscriselor 
copiate la noi în redacţia medio-bulgară. 

Este foarte greu de precizat numărul manuscriselor slavo-române 
păstrate pînă azi. După ultimele evaluări, numărul manuscriselor slave 
existente azi în ţară s-ar ridica la 2000 (în Biblioteca Academiei sînt 
aproape 800). Sute de alte manuscrise slave scrise la noi sînt răspîndite 
în marile biblioteci şi muzee din Moscova, Leningrad, Sofia, Muntele 
Athos şi chiar în Apusul Europei (Viena, Miinchen, Oxford etc.). Este 
vrednic de remarcat faptul că în Biblioteca Naţională Ciril şi Metodie 
din Sofia, cea mai mare parte a manuscriselor slave de redacţie medio- 
bulgară provin din ţările româneşti. 

în curgerea veacurilor, numeroase manuscrise slavo-române au pie¬ 
rit, din cauza diferitelor calamităţi care s-au abătut asupra mînăstirilor 
noastre (incendii, jefuiri, năvăliri de oşti străine), prin însuşirea lor de 
călugării greci aflaţi în mînăstirile noastre, prin aşezarea de manuscrise 
pe pieptul vlădicilor la îngropare etc. 

Manuscrisele slave aflate azi în bibliotecile româneşti se pot împărţi 
în două grupe : interne, adică scrise pe teritoriul ţării noastre şi străine, 
scrise în ţările slave : Bulgaria, Serbia, Rusia, Ucraina, Polonia sau la 
Muntele Athos şi Constantinopol. Acestea au ajuns la noi pe diferite 
căi, ca rezultat al circulaţiei manuscriselor slave în ţările care foloseau 
această limbă în cult, în secolele XIV—XVIII. O bună parte din ele au 
fost aduse de unii călugări bulgari refugiaţi în ţările noastre, mai ales în 
Moldova, după căderea ţaratelor de la Tîrnovo (1393) şi Vidin (1396) sub 
turci. Manuscrisele de redacţie sîrbă păstrate în bibliotecile româneşti au 
fost aduse de la Athos sau din Bulgaria. Cele de redacţie rusă aparţin mai 
ales secolului al XVIII-Iea şi începutul celui de al XlX-lea, cînd a acti¬ 
vat stareţul Paisie de la Neamţ şi şcoala sa. 

După părerea slavistului I, Iufu, un număr de manuscrise slave ar 
fi fost adus la Moldoviţa (azi sînt la Dragomirna), la cererea lui Alexan¬ 
dru cel Bun, din mînăstirea Studion din Constantinopol. Această mînăs- 
tire a fost un centru însemnat de caligrafiere de manuscrise slave în 
noua ortografie impusă de patriarhul Eftimie al Tîrnovei, el însuşi spri¬ 
jinind pe copiştii de Ia Studion. Aici s-ar fi alcătuit -— la sfîrşitui sec. 
XIV — o mare colecţie de scrieri hagiografice şi omiletice formate din 
10 volume (sbornice) în care au intrat traduceri slave din literatura 
patristică, precum şi o parte din literatura originală sud-slavă. Manu¬ 
scrisele de la Studion, aduse la Moldoviţa, din care se păstrează şase, 
ar fi servit ca prototipuri ale literaturii slavo-române în secolul al 
XV-lea. Manuscrisele copiate la noi în secolele anterioare (XII—XIV) 
vor fi avut ca modele alte manuscrise slave sud-dunărene (de la Mun¬ 
tele Athos, Tîrnovo ş.a.). Acelaşi cercetător susţinea că în cursul seco- 

lului al XV-lea, cărturarii moldoveni au transpus felurite cărţi de cult 
şi de învăţătură, — scrise de cărturari sîrbi şi bulgari la Muntele Athos 
în redacţie sîrbă —, în noua ortografie a redacţiei medio-bulgare. în 
felul acesta, cărţile respective au fost incluse în circuitul cărţilor de 
cult şi de învăţătură slavo-române de redacţie medio-bulgară, singura 
folosită de români. 

Manuscrisele erau lucrate pe pergament sau pe hîrtie, procurate de 
la fabricile din Veneţia, Silezia, iar mai tîrziu de la Braşov. Cheltuielile 
pentru procurarea materialului erau suportate de domnii ţării, de vlă¬ 
dici, de unii egumeni sau mari dregători. Copierea se făcea în mînăstiri, 
de către călugării cărturari de atunci, şi uneori în afara mînăstirilor, de 
anumiţi «dieci» sau «grămătici». Unii copişti şi-au însemnat numele pe 
foile manuscriselor, cei mai mulţi însă, mai ales călugării, n-au lăsat nici 
o însemnare. 

Manuscrisele slavo-române prezintă nu numai o valoare istorică, 
ci şi una artistică. De o valoare excepţională sînt îndeosebi miniaturile 
care reprezintă pe cei patru evanghelişti, scene din viaţa Mîntuitorului, 
uneori chipul domnitorului ţării sau al mitropoliţilor care au solicitat 
lucrarea respectivă. Un farmec deosebit îl dădeau şi frontispiciile de la 
începutul capitolelor, care se pot împărţi în trei grupe : geometrice (linii 
împletite în formă de cercuri, romburi, dreptunghiuri), florale (lujeri, 
lalele, garoafe, crini şi alte flori stilizate) şi zoomorfe (păsări şi animale 
reale sau fantastice, vulturi, păuni, corbi cu crucea în cioc, stema Ţării 
Româneşti, lei, urşi, balauri înaripaţi ş.a.). De o deosebită varietate erau 
şi ornamentele iniţialelor (linii şi spirale care se întretăiau în forme de 
vrejuri sau de petale, ori păsări şi animale între linii etc,). Aceste mo¬ 
dele au venit din Bizanţ. La rîndul lor, aceste minunate motive decora¬ 
tive au influenţat şi manuscrisele ruseşti de mai tîrziu. 

Cele mai vechi manuscrise slave în ţările noastre. Numeroşi în¬ 
văţaţi români şi străini şi-au exprimat părerea că două dintre cele mai 
vechi texte slave — Savina Kniga şi Codex Supiasliensis — au fost 
scrise pe teritoriul Patriei noastre în secolul XI, după unii chiar în seco¬ 
lul X. Prima a fost denumită aşa după cîteva însemnări din ea, în care 
este menţionat un «popa Sava». Este un Evangheliar cu 165 foi, scris pe 
piele, păstrat azi în Muzeul istoric din Moscova. Al doilea manuscris, 
Codex Suprasliensis sau Suprasliskaia rukopisi, a fost denumit astfel 
datorită faptului că s-a descoperit în mînăstirea Suprasl, în apropiere de 
Bialistok (R. P. Polonă). Este un miscelaneu, cu 151 de foi, scris pe piele, 
din care o parte se păstrează în Leningrad, alta în Varşovia, alta în Liu- 

bliana. Amintim şi faptul că după părerea unor cercetători, partea ciri- 
lică din celebra Evanghelie glagolitică din catedrala din Reims ar fi 
scrisă tot de un român. 

Recent, doi cercetători români (N. şi N. N. Smochină) au dovedit 
că Ms. slav 682 din Bibi. Acad. a fost scris de un român în seco- 
lele XI—XII. Este un fragment — cu numai două foi — dintr-o carte 
de cult în care se cuprind condace, tropare, prochimene, peasne, apos¬ 
toli şi evanghelii. Un alt cercetător (C. Pistrui) a descoperit un Triod — 
Penticostal în Biblioteca Arhiepiscopiei Sibiului, scris tot pe teritoriul 
Patriei noastre în prima jumătate a secolului al XHI-lea. 

Există apoi alte numeroase manuscrise care datează din secolul al 
XlII-lea scrise, după părerea unor cercetători, tot în ţările noastre. Aşa 
sînt: un Tetraevangheliar (la Putna), un alt Tetraevangheliar (ms. 4 Bibi. 
Acad.), un Apostol (ms. 20) scris de un diac Ştefan, Octoihul zis de la 
Caransebeş (a doua jum. a sec. XIII, ms. 450), apoi fragmente dintr-un 
Tetraevangheliar descoperit la Rîşnov-Braşov (secolul XIII sau XIV, ms. 
613) ş.a. Un text, descoperit la Drobeta Turnu Severin, a fost scris de 
un Gheorghe Braţul, în secolul XIII, pe foiţe de metal, şi cuprinde rugă¬ 
ciunea Sfîntului Sisinie, în slavoneşte. 

Numărul manuscriselor slave a crescut apoi în secolul al XlV-lea : 
Prologul bisericii Sfîntul Nicolae din Şcheii Braşovului (ms. 313 Acade¬ 
mie), un fragment din Vechiul Testament găsit la Rîşnov (ms. 677 Aca¬ 
demie), un Tipic fazi la Ujgorod — U.R.S.S.) ş.a. 

Descoperirea de manuscrise slave, copiate pe teritoriul Patriei 
noastre în secolele XIII—XIV, infirmă vechea părere a istoriografiei 
noastre, potrivit căreia cultura română în limba slavonă în secolele 
XV—XVI ar fi o simplă continuatoare a culturii bulgare de limbă slavă, 
prin cărturarii bulgari refugiaţi în nordul Dunării după căderea ţării lor 
sub turci. 

Gavriil Uric. Unul dintre cei mai activi şi mai originali copişti de 
manuscrise slave din vechea noastră cultură a fost ieromonahul Gavriil 
din mînăstirea Neamţ. După ultimele cercetări, făcea parte dintr-o fa¬ 
milie boierească, tatăl său călugărindu-se la Neamţ, sub numele de 
Paisie (de aceea îşi spunea uneori Gavriil, fiul lui Paisie Uric). Activi¬ 
tatea lui s-a desfăşurat la mînăstirea Neamţ între anii 1424 şi 1449. 
Numărul manuscriselor care ne-au rămas de la el se ridică la 
17, aproape toate fiind datate şi semnate. Dintre acestea, amin¬ 
tim pe primul loc Tetraevanghelul copiat în 1429, la cererea doamnei 
Marina, soţia lui Alexandru cel Bun, cu text paralel, slavon şi grecesc, 
împodobit cu minunate frontispicii şi cu miniaturi, care reprezintă pe 

evanghelişti; se păstrează azi în Biblioteca Bodleiana din Oxford. Un 
alt Tetraevanghel, fără miniaturi, a fost copiat în 1436 pentru mînăsti- 
rea Neamţ, avînd o ferecătură lucrată din porunca şi cu cheltuiala 
pîrcălabului Cîndea Laţcu din Haţeg. Se păstrează în Muzeul de Istorie 
al R.S.R.- Tot de Gavriil au fost copiate trei .Mineie (az;i în Biblioteca Aca¬ 
demiei ; probabil că au fost copiate toate 12), şase Sbornice, unul din 
1424, cuprinzînd 16 Cuvîntări ale Simţului Grigorie de Nazîanz; 
iar celelalte cu vieţi de sfinţi, omilii şi cuvîntări ale Sfinţilor Părinţi 
ş.a., Mărgăritarele Simţului loan Gură de Aur (1443), Cuvîntările as¬ 
cetice ale Simţului V asile cel Mare (1444)- Leasiviţa Siîntului loan 
Scărarul { 1446) ş.a. 

Gavriil Uric, cărturar şi artist excepţional, a creat o adevărată 
şcoală de copişti, care a cunoscut o mare înflorire în timpul lui Ştefan 
cel Mare şi care a influenţat şi stilul manuscriselor ruseşti. 

Copişti şi manuscrise din timpul lui Ştefan cel Mare. Dintre 
copiştii care au activat în această perioadă în Moldova vom aminti, 
în primul rînd, pe cei care au caligrafiat cărţi liturgice. O menţiune spe¬ 
cială trebuie să facem asupra ieromonahului Nicodim de la Putna, în 
1467, copia un Minei pe luna aprilie, pe seama mînăstirii Putna (azi în 
Moscova), iar în 1473 un Tetraevanghel pentru mînăstirea Humor (azi 
în Muzeul de Istorie al R.S.R.), cea mai de seamă operă caligrafică- 
miniaturistică din epoca lui Ştefan cel Mare. Este scris pe pergament, 
cu frontispicii şi chenare bogate, cu icoanele celor patru e\ r anghelişti, 
Tetraevanghelul este renumit mai ales pentru portretul policromat al 
lui Ştefan cel Mare, în genunchi, oferind Evanghelia Sfintei Fecioare 
Maria, aşezată pe tron, cu pruncul Iisus în braţe. Domnitorul, cu plete 
blonde şi ochi albaştri, este îmbrăcat într-o tunică de brocart roşu des¬ 
chis, cu palmete de aur. Fondul este jumătate de aur, jumătate verde 
deschis, chenarul negru cu flori roşii. 

Un alt caligraf şi miniaturist de seamă de la Putna a fost monahul 
C 'asian, care a scris un Minei pe august, unul pe noiembrie, probabil 
unul pe octombrie (azi toate în mînăstire) şi o Psaltire (1470, azi în 
Leningrad). Tot la Putna monahul Paladie copia un Tetraevanghel 
(1488—1489), foarte izbutit din punct de vedere artistic şi un Liturghier 
(în 1492, azi la Cluj), ieromonahul Spiridon un Tetraevanghel (1502), 
împodobit cu numeroase miniaturi şi frontispicii, iniţiale înflorate etc. r 
monahul Paisie un Minei pe martie (1504, pentru mînăstirea Dobrovăţ). 
Notăm că pentru ctitoria lui Ştefan de la Dobrovăţ s-au scris şi alte 
Mineie (pe ianuarie şi pe iulie) de un diac Dimitrie ş.a. 

La mînăstirea Neamţ, cel mai de seamă caligraf a fost diaconul 
Teodor Mârişescu, A copiat mai ales Tetraevanghele pentru ctitoriile 
lui Ştefan Vodă şi ale familiei sale : pentru biserica Precista din Bacău, 
ctitoria lui Alexandru, fiul lui Ştefan (1491), pentru Zografu (1492), pen¬ 
tru Moldoviţa (1498), azi toate trei In Muzeul istoric din Moscova, pen¬ 
tru biserica Adormirea Maicii Domnului din Hotin (1493, azi în Biblio¬ 
teca de Stat din Munchen), împodobite cu frontispicii şi miniaturi repre- 
zentînd pe evanghelişti, un Apostol din 1500, azi în Biblioteca Acade¬ 
miei (unii cercetători îi mai atribuie un Tetraevanghel, aflat azi la Aca¬ 
demie; ms. 10). Probabil este identic cu acel Toader, fiul preotului 
GavriiI, care a copiat un Tetraevangheliar , la Suceava, în 1493, la do¬ 
rinţa doamnei Maria Voichiţa, care l-a dăruit apoi mînăstirii de la Pă- 
trăuţi (în 1900 era în Fîntîna Albă, dar azi nu se ştie unde se află). 

Pe lîngă aceştia, se pot aminti şi alte nume de copişti : ieromonahul 
Ioanichie de la Neamţ (un Minei pe ianuarie, azi în Moscova), monahul 
Pahomie, de la Voroneţ (un Tetraevanghel, 1490, azi în Moscova), mo¬ 
nahul Filip (un Tetraevanghel pentru mînăstirea Zografu, 1502, azi în 
Biblioteca de stat din Viena), preotul Ignatie din Coţmani (un Minei pe 
noiembrie, 1504, scris din porunca episcopului Ioanichie al Rădăuţilor), 
diacul Mircea (un Apostol, 1463, azi la mînăstirea Hilandar), diacul 
Isaia (un Minei pe februarie, 1492, din porunca logofătului Ioan Tăutu, 
azi în Lvov), grămăticul Dimitrie (cele doua Mineie pomenite mai sus şi 
un frumos Tetraevanghel, în 1512, împodobit cu miniaturi, frontispicii şi 
iniţiale), diacul Fedca, diacul Tril ş.a. Probabil logofătul Ion Tăutu a 
copiat o Psaltire, ajunsă la Muncaci, şi un Liturghier, azi Ia mînăstirea 
Neamţ. 

în mînăstirea Moldoviţa cunoaştem numele copistului Anastasie 
egumenul. EI a copiat un Minei pe ianuarie, în anul 1466. Deşi nesem¬ 
nate, totuşi lui îi aparţin alte 5 Mineie. Alte cîteva manuscrise de Ia 
Moldoviţa, nesemnate, aparţin tot secolului al XV-lea (azi se păstrează 
la Dragomirna un număr de 44 de manuscrise provenite de Ia Moldo¬ 
viţa ,• numărul total al manuscriselor slave de la Dragomirna fiind 
de 167). 

Un centru de caligrafiere va fi fost şi mînăstirea Bistriţa, ctitoria 
lui Alexandru cel Bun, în care s-a scris Pomelnicul de la Bistriţa, 
început în 1407, continuînd pînă în 1552 (ms. 78 Academie). Cuprinde 
numele domnilor Moldovei şi ale membrilor familiilor lor, ale unor mari 
cneji ai Moscovei cu membrii familiilor, numele mitropoliţilor Moldo¬ 
vei, ale egumenilor şi ale unor călugări de la Bistriţa, ale unor mari 
boieri etc. 

Dar în afara acestor cărţi de slujbă, în ţările noastre au fost copiate 
o seamă de lucrări patristice şi postpatristice, care au avut o circulaţie 
foarte largă. Am amintit mai sus operele patristice copiate de Gavriil 
fiul lui Paisie Uric Ia mînăstirea Neamţ, în prima jumătate a secolului 
al XV-lea. Apoi, un monah Chiriac copia, la Putna, în 1470, un Sbornic 
cuprinzînd 32 de cuvîntări pentru perioada Triodului, cele mai multe 
după Sfîntul Ioan Gură de Aur, altele după Sfîntul Vasile cel Mare, 
Sfîntul Efrem Şirul, patriarhul Calist al Constantinopolului ş.a. Tot lui 
i se atribuie un alt manuscris, format din două părţi : prima cuprin¬ 
zînd Viaţa Sfîntului Ioan Gură de Aur — scrisă de Gheorghe, patri¬ 
arhul Alexandriei — şi cîteva din cuvântările sale, iar partea a doua 
cuvîntările sale la Geneză. 

Tot la Putna, monahul Vasile copia în 1472 Leastviţa Simţului Ioan 
Scărarul, ieromonahul Iacob copia un Sbornic, cu o serie de cuvîntări, 
învăţături şi vieţi de sfinţi, în legătură cu sărbătorile din lunile aprilie, 
mai şi iunie, după Sfîntul Ioan Gură de Aur, Sfîntul Ciril al Alexandriei 
şi alţi părinţi şi scriitori bisericeşti (1474). Un Sbornic cu un conţinut 
asemănător, pentru luna decembrie, putea aparţine aceluiaşi Iacob. între 
altele, cuprinde 14 cuvîntări la Naşterea Domnului, ale marilor Părinţi 
bisericeşti. Nu este exclus ca la Putna să se fi scris un ciclu întreg de 
Sbornice (proloage) pentru întreg anul bisericesc. Tot la Putna s-au 
copiat — în timpul lui Ştefan cel Mare — un manuscris cu 101 Cuvinte 
de învăţătură ale Siîntului Efrem Şirul şi un altul cu 209 Cuvinte ale 
aceluiaşi Părinte, un Sbornic cu felurite învăţături ascetice luate din 
diferiţi scriitori bisericeşti (intitulat însă ; Învăţăturile părintelui Doro- 
tei). Notăm că învăţăturile pustniceşti ale părintelui Dorotei se păstrează 
într-un manuscris de la Academie, provenit de la Neamţ, din aceeaşi 
perioadă, şi în altul, aflat în Muzeul istoric din Moscova, scris la 1475 
din porunca lui Ştefan cel Mare, pentru mînăstirea Zografu, de co¬ 
pistul Petru. 

Alte numeroase opere patristice au fost copiate la mînăstirea 
Neamţ. De pildă: Cuvîntările Siîntului Grigorie Teologul (ms. 141 şi 
142 Academie), Leastviţa Sfîntului Ioan Scărarul (ms. 143 şi 292), Cu¬ 
vîntările Siîntului Ioan Gură de Aur (ms. 148), mai multe Sbornice, cu¬ 
prinzînd felurite cuvîntări bisericeşti, după mari Părinţi ai Bisericii (ms. 
150, 151, 152, 153, 154), lucrări ale Sfinţilor Părinţi şi ale marilor asceţi 
(ms. 159, 160, 161), texte din Vechiul Testament (ms. 141) etc. 

Tot la Neamţ, ieromonahul Ghervasie copia Sintagma ieromonahu¬ 
lui Matei Vlastares, în 1472 (tot el copiase o parte din Vechiul Testa- 

ment în 1475, manuscris aflat azi la Moscova). A doua copie a Sintagmei 
a făcut-o ieromonahul Iacob de la Putna, în 1475 (azi în Bibi, Lenin din 
Moscova), iar în 1495, grămăticul Damian făcea o altă copie (aflată azi 
în Leningrad, biblioteca Saltîkov-Scedrin). Sintagma din 1472 cuprin¬ 
dea felurite canoane ale sinoadelor ecumenice şi ale Sfinţilor. Părinţi şi 
unele legiuiri bisericeşti bizantine, aşezate în ordine alfabetică (24 de 
capitole), avînd la urmă un scurt vocabular latino-slav, pentru expli¬ 
carea unor termeni latini folosiţi în pravile. 

în afară de acestea, în mînăstirile Moldovei s-au copiat şi unele lu¬ 
crări teologice polemice, cum este ms. 296 de la Academie, care cu¬ 
prinde lucrări ale unor Sfinţi Părinţi şi scriitori patristici de combatere 
a marilor erezii din primele veacuri creştine (Sfîntul Atanasie despre 
Sfîntul Duh, altele împotriva nestorienilor, monofiziţilor, monoteliţilor 
şi iconoclaştilor). N-ar fi exclus ca aceste lucrări să fi fost traduse din 
greceşte în slavoneşte, în Moldova. Tot aici s-a copiat, în acest timp, 
cunoscutul roman popular Varlaam şi Ioasaf (ms. 132 Academie). 

Unele manuscrise s-au copiat în afara hotarelor ţării, dar pentru 
Moldova. De pildă, diferite comentarii ale Sfinţilor Părinţi şi scriitori 
bisericeşti la Cartea Iov au fost copiate la mînăstirea Zografu, de Visa- 
rion, ucenicul mitropolitului Teoctist I, din porunca mitropolitului 
Gheorghe, în 1503. Menţionăm că majoritatea manuscriselor copiate în 
timpul lui Ştefan cel Mare au fost cerute de însuşi marele domnitor 
pentru ctitoriile sale. . 

Manuscrisele din Ţara Românească. Numărul lor este mult redus 
în raport cu al celor din Moldova. Dintre manuscrisele muntene amin¬ 
tim : Tetraevanghelul copiat de Sfîntul Nicodim în 1404—1405, probabil 
în mînăstirea Vodiţa, în slava bisericească de redacţie sîrbă, un Penti¬ 
costal din prima jumătate a secolului XV, Sintagma lui Matei Vlastares, 
copiată în 1451 la Tîrgovişte de grămăticul Dragomir, din porunca dom¬ 
nitorului Vladislav ÎI, Tetraevanghelul clucerului Furcă din 1470 (ul¬ 
timele trei se găsesc azi în Leningrad). Alte manuscrise slave copiate 
în Ţara Românească în secolul al XV-lea se găsesc acum la Biblioteca 
Academiei: Leastviţa Simţului Ioan Scârarul şi învăţături ale marilor 
asceţi (ms. 68), Cuvlntăii ale unor Sfinţi Părinţi pentru ciclul Triodu- 
lui (ms. 73), un Miscelaneu (rînduiala călugăriei, a înmormîntării călu¬ 
gărilor, diferite rugăciuni, ms. 238), diferite Mineie şi alte cărţi de 
slujbă. Multe din aceste manuscrise provin de la mînăstirea Bistriţa, 
ctitoria Craioveştilor, unde se pare că a luat naştere o «şcoală» de caii- 

grafiere a manuscriselor, în genul celor din Moldova (Alexandru Odo- 
beseu descoperise aici, în secolul trecut, 30 de manuscrise greceşti, 80 
slave şi 40 româneşti). 

Caligrafierea de manuscrise liturgice şi teologice presupune şi exis¬ 
tenţa unor şcoli în marile mînăstiri din Moldova şi Ţara Românească, 
în vederea pregătirii de noi copişti. Desigur, astfel de şcoli vor fi 
existat la Neamţ, Putna, Moldoviţa, Voroneţ, Bistriţa Moldovei, Cozia, 
Bistriţa Olteniei, în care s-a continuat activitatea de caligrafiere şi în 
secolele următoare. în aceste şcoli se învăţa nu numai scrisul, ci şi 
limba slavă, probabil, greaca şi desigur, teologia. Dascălii acestor şcoli 
erau înşişi călugării caligrafi sau alţi vieţuitori cu mai multă învăţă¬ 
tură. Probabil termenul de «nastavnic» întîlnit în unele documente 
slăvo-române designa un astfel de dascăl mînăstiresc. 

Pe lîngă acestea, existau alte şcoli, «voievodale», în capitala ţării, 
în care.se pregăteau diecii pentru cancelaria domnească. La acestea 
erau angajaţi alţi cărturari ai vremii, din mediul laic, cunoscuţi sub 
numele de «grămătici». Un astfel de profesor va fi fost Moise (Moişă) 
Filozoful de la Suceava, în timpul lui Alexandru cel Bun. Copierea 
atîtor manuscrise a dus şi la înjghebarea unor biblioteci, la Neamţ şi 
la Putna, unde s-a desfăşurat o prodigioasă activitate de caligrafiere, la 
Moldoviţa, unde au fost aduse manuscrise de la mînăstirea Studion din 
Constantinopol etc. 

Manuscrisele slave din Transilvania şi Banat. Au fost descoperite 
aproximativ 150 de manuscrise slave din secolele XII—XVII scrise în 
teritoriile intracarpatice. Cum s-a arătat mai sus, Triodul-Penticostar 
de la Sibiu a fost scris, poate, chiar în Transilvania. Recent s-au depistat 
alte manuscrise slave din secolul al XV-lea şi mai ales din al XVI-lea, 
scrise în Transilvania., De pildă, un Tetraevangheliar, scris probabil de 
un diac de ţară, un Liturghier, o Psaltire, scrisă în Banat de un copist mol¬ 
dovean, Proloage (Vieţile sfinţilor) pe septembrie şi octombrie, scrise 
tot în Banat, toate în Biblioteca Academiei, Filiala Cluj. Alte manu¬ 
scrise provin din Moldova, constituind o mărturie a neîntreruptelor legă¬ 
turi culturale-bisericeşti dintre cele trei ţări româneşti. 

Desigur, mănăstirile Prislop, Feleac, .Vad, Geoagiu, Rîmeţ, Peri . vor 
fi avut manuscrise liturgice slave pentru nevoile lor cultice. Mînăstirea 
de la Feleac avea un Tetraevanghel, copiat în 1488, cu o ferecătură de 
argint lucrată din porunca lui Isac, vistiernicul lui Ştefan cel Mare (se 
păstrează numai ferecătură) şi un Liturghier, copiat în 1481, cu frontis- 
picii şi iniţiale înflorate în culori sobre (azi în Biblioteca Centrală a 

Universităţii din Cluj). în orice caz, studierea depozitelor de manuscrise 
slave din Transilvania şi Banat este abia la început, încît nu ne putem 
face încă o imagine clara asupra răspîndirii limbii şi literaturii slave 
în aceste părţi. 

Un centru cultural slavon de mare însemnătate a fost mănăstirea 
Hodoş-Bodrog, în apropierea Aradului, unde s-au găsit 24 de manu¬ 
scrise (17 din ele sînt azi. în Biblioteca Episcopiei Aradului). Majori¬ 
tatea sînt cărţi de cult şi aparţin secolului al XVI-lea. Unele sînt 
scrise în limba slavă de redacţie sîrbească, la Muntele Athos sau la 
unele mînăstiri sîrbeşti, de unde au fost aduse de unii călugări la Bo- 
drog. Altele sînt în redacţie medio-bulgară. De un interes deosebit este 
copia Nomocanonului cneazului Vladimir al Volîniei (1271—1288) alcă¬ 
tuit în anul 1286. După părerea cercetătorilor, această copie (azi în Bi¬ 
blioteca Episcopiei Aradului), a fost transpusă în secolul al XV-lea de 
un cărturar român din vechea redacţie rusă într-una bulgară, probabil 
la Muntele Athos. Alte manuscrise slave se păstrează în Biblioteca bi¬ 
sericii Sfîntul Nicolae din Şcheii Braşovului, în Biblioteca Filialei Cluj 
a Academiei şi în alte părţi. 

Lucrări teologice originale. în afară de aceste copii de cărţi 
liturgice şi de lucrări teologice patristice şi postpatristice, venite la 
noi prin filieră slavă sud-dunăreană, în ţările noastre a luat naştere şi 
o literatură teologică originală, proprie românească, scrisă de teologi 
români pentru nevoile Bisericii româneşti. Se înţelege că la baza ei stă¬ 
teau cărţile Sfintei Scripturi şi teologia Sfinţilor Părinţi ai Bisericii 
Răsăritene. 

Astfel, Nicodim de la Tismana — în afară de Tetraevangheliarul 
copiat în 1404—1405 — este autorul a două scrisori adresate patriarhului 
Efitmie al Tîrnovei, Cunoaştem numai răspunsul patriarhului, din oare 
desprindem că Nicodim îi ceruse lămuriri în unele probleme dogmatice 
şi morale (despre îngeri şi despre viaţa morală a celor ce se pregăteau 
pentru hirotonie). 

O altă lucrare originală din Ţara Românească se datorează mona¬ 
hului Pilotei, fostul sfetnic al lui Mireea cel Bătrîn, logofătul Filos. El 
este autorul aşa numitelor « pripeale», scurte texte imnografice, care 
se cîntă cu stihuri din «psalmii aleşi», la polieleul sărbătorilor împără¬ 
teşti, ale Născătoarei şi ale unor sfinţi. Psalmii aleşi sînt grupări de 
psalmi, selecţionaţi de scriitorul bizantin Nichifor Vlemides (1197— 
1272), iar polieleul este cîntarea solemnă a psalmilor 134—135, însoţiţi 
de pripeala Aliluia. Începînd cu secolul al XV-lea, în Bisericile de limbă 

slavă şi în cea românească, la privegherea de la praznicele împărăteşti, 
ale Născătoarei şi ale sfinţilor mai însemnaţi s-a adăugat şi cîte un 
«psalm ales» şi cîte o «pripeală», alcătuită de Filotei monahul. In Bi¬ 
sericile slave. «pripealele» au dispărut către sfîrşitul secolului al XVII- 
lea, probabil în urma cunoscutei reforme a cărţilor liturgice făcută de 
patriarhul Nicon al Moscovei. în Biserica Ortodoxă Română ele se 
cîntă pînă azi (de la începutul secolului al XVIII-lea, în româneşte). Din 
anul 1818. cînd a tipărit Psaltirea de la Neamţ, apar interpolate cu Veii- 
ceaniile lui Macarie, o imitaţie din a doua jumătate a secolului al XVII- 
lea a pripealelor lui Filotei. Pripealele au fost tipărite pentru prima oară 
în slavoneşte, la Veneţia, în 1563, de cunoscutul tipograf Bojidar Vuko- 
vici, a doua oară tot la Veneţia, în 1547, iar a treia oară la Sebeş (jud. 
Alba), în Sbornicul tipărit ac.olo de diaconul Coresi, în anul 1580. în 
româneşte au apărut pentru prima oară în Psaltirea de la Buzău din 
1703, continuînd apoi cu alte ediţii ale Psaltirii sau ale Catavasierului 
(Rîmnic, Blaj etc.). A circulat şi în numeroase copii în manuscris, cea 
mai veche fiind din 1437, realizată în Moldova (în total sînt 25 de ma¬ 
nuscrise slave, din care 13 se păstrează la noi în ţară). 

în Moldova, primul scriitor bisericesc cunoscut este Grigorie Ţam- 
blac. După părerea unor cercetători — pe care ne-o însuşim şi noi — 
era vlah sud-dunărean, născut în Tîrnovo, în jurul anului 1365, ucenic 
al cunoscutului patriarh Eftimie al Tîrnovei. Şi-ă desfăşurat activitatea 
la Muntele Athos, Bulgaria, Serbia, Constantinopol, Moldova şi Ucraina 
(pe atunci în marele cnezat al Lituaniei). Ajuns, în 1415, mitropolit al 
Kievului, a reprezentat Biserica Ortodoxă din Lituania şi Polonia la Con- 
ciliul de la Constanţa în 1418. A murit prin 14X9-—1420. 

: r în vara anului 1401, ieromonahul Grigorie Ţamblac împreună cu 
diaconul şi dascălul Mânui! Arhon au fost trimişi de patriarhul ecume¬ 
nic Matei I şi sinodul său la Curtea lui Alexandru cel Bun, la Suceava, 
pentru a cerceta situaţia canonică a mitropolitului losif şi a-1 instala ofi¬ 
cial în scaun. După îndeplinirea acestei misiuni, Grigorie Ţamblac a ră¬ 
mas la Suceava. După toată probabilitatea, a participat acum la activi¬ 
tatea diplomatică legată de pregătirea unei largi coaliţii antiotomane. Dar 
ceea ce ne interesează pe noi este faptul că Grigorie Ţamblac a scris şi 
a rostit la Suceava — în limba slavă - - un număr însemnat de predici 
(după unii 23, după alţii, numai cinci) la praznicele împărăteşti şi ale sfin¬ 
ţilor mari (Florii, Joia şi Vinerea Mare, înălţare, Sfîntul Gheorghe, Sfin¬ 
ţii Apostoli Petra şi Pavel, Sfîntul Ilie etc.), sau predici cu alt conţinut. 
Probabil au fost întocmite la cererea domnului sau a mitropolitului. Cele 
mai multe au un conţinut moralizator, altele au un caracter apologetic. 


26 — Istoria B.O.R. 

De pildă, în Panegiricul Sfîntului marelui mucenic Gheorghe, se ridica 
împotriva convertirilor forţate la islamism, în predica la Duminica Flo¬ 
riilor apăra învăţătura creştină în faţa obiecţiunilor mahomedane. Cîteva 
predici poartă indicaţia că le-a scris în calitate de «predicator» sau «das¬ 
căl» al Bisericii din Moldova. 

în 1402, a scris — în slavona medio-bulgară — la rugămintea lui 
Alexandru cel Bun, Viaţa şi mucenicia sfîntului şi slăvitului mucenic 
loan cel Nou care a fost chinuit la Cetatea Albă, ale cărui moaşte au 
fost aduse tocmai atunci la Suceava. Este vorba de un negustor originar 
din Trebizonda (Trapezunt), port la Marea Neagră, în Asia Mică, ajuns, 
pe corabia unui italian, în Cetatea Albă, stăpînită pe atunci de tătari. 
Pîrît de acest italian, a fost judecat de cîrmuitorul tătar al cetăţii şi, în 
cele din urmă, chinuit şi ucis, pentru că' nu voise să-şi părăsească cre¬ 
dinţa ortodoxă. Pe lîngă aceste elemente hagiografice, lucrarea lui Gri- 
gorie Ţamblac cuprinde şi o interesantă descriere a Cetăţii Albe şi a 
scaunului de judecată al «ighemonului tătar», iar la sfîrşit relatează pe 
larg felul în care au fost aduse moaştele sfîntului în cetatea de scaun a 
Moldovei, precum şi întîmpinarea lor de către Alexandru cel Bun şi 
Curtea sa. 

Viaţa şi mucenicia Simţului loan cel Nou de la Suceava s-a răspîn- 
dit prin numeroase copii în manuscris. Dintre cele 31 cîte se păstrează, 
cea mai veche a fost lucrată în 1439, în mînăstirea Neamţ, de cunoscu¬ 
tul caligraf Gavriil, de pe originalul lui Ţamblac, care mai tîrziu s-a 
pierdut (prelucrată ulterior şi tradusă în româneşte, această scriere a 
fost integrată în Cazania lui Varlaam din 1643). Tot lui Grigorie Ţamblac 
îi aparţin : Panegiricul patriarhului Eftimie, Povestire despre strămuta¬ 
rea moaştelor Sfintei Paraschivu de la Tîrnovo la Vidin, Panegiricul mi¬ 
tropolitului Ciprian al Kievului şi altele. 

în orice caz, operele lui Grigorie Ţamblac scrise la Suceava, deşi în 
limba slavă, deţin un loc însemnat în istoria literaturii noastre bisericeşti 
şi în cultura veche românească. 

Către sfîrşitul secolului al XV-lea, consemnăm o nouă lucrare ori¬ 
ginală în Moldova : scrisoarea episcopului Vasile al Romanului către 
mitropolitul Gherontie al Moscovei, din 1484, în care lămurea o pro¬ 
blemă liturgică, privitoare la înconjurarea sfintei mese şi a bisericii la 
slujbe. 

Concluzii: Rezultă că primele manuscrise slave de pe teri¬ 
toriul patriei noastre au fost realizate încă din secolele XII — XIII. Prin 
intermediul unor traduceri sud-slave, au pătruns la noi aproape toate 

creaţiile spirituale ale Bizanţului: lucrări teologice, istorice, juridice, 
hagiografice, populare. O serie de lucrări au fost traduse din greceşte 
în slavoneşte chiar în mănăstirile noastre, de cărturari români. Lucra¬ 
rea de copiere de manuscrise slave a ajuns la apogeu în secolul al 
XV-lea, în Moldova, unde au luat naştere adevărate şcoli româneşti 
de miniatură şi caligrafiere, reprezentate prin Gavriil Uric, ieromona¬ 
hul Nicodim, Teodor Mărişescu şi alţii. Se pot menţiona şi cîteva lu¬ 
crări originale, tot în slavoneşte, între care, Pripealele monahului Fi- 
lotei — în Ţara Românească, Viaţa Sfîntului Ioan cel Nou şi predi¬ 
cile lui Grigorie Ţamblac — în Moldova, 

XIV 

LEGATURILE BISERICII ORTODOXE ROMÂNE 
CU CELELALTE BISERICI ORTODOXE 
ÎN SECOLELE XIV—XV 


Legăturile Bisericii româneşti cu celelalte Biserici Ortodoxe pot fi 
urmărite chiar din primele veacuri creştine. încă din secolul IV, Episco¬ 
pia Tomisului, ca şi episcopiile de pe malul drept al Dunării, depindeau 
direct de Constantinopol, fapt care a contribuit la întărirea legăturilor 
culturale-bisericeşti dintre aceste regiuni şi capitala imperiului. Cîţiva 
episcopi de Tomis sau dintre cei de pe malul drept al Dunării au partici¬ 
pat la lucrările unor sinoade ecumenice, unde au avut prilejul să ia con¬ 
tact cu atîţia alţi episcopi din întreaga lume creştină şi să contribuie la 
lămurirea unor probleme teologice controversate. Despre unii episcopi 
de Tomis avem ştiri că întreţineau legături de prietenie cu marii Părinţi 
şi scriitori bisericeşti din primele veacuri. Reamintim, de pildă, prietenia 
Sfîntului Teotim al Tomisului cu SfîntulToan Gură de Aur. ST Vasile cel 
Mare cerea guvernatorului Scitiei Mici moaştele Sfîntului Sava, cel mar¬ 
tirizat de gofi în 372. Marii teologi originari din Scitia Mică —■ Sfîntul 
Ioan Casian, Dionisie Exiguul şi «călugării sciţi» — au avut legături şi 
au călătorit în întreaga lume creştină de atunci, contribuind la creşterea 
prestigiului Bisericii din patria lor. Legăturile bisericeşti cu Constanţi - 
nopolul s-au menţinut şi în veacurile următoare, mai ales cît timp Do- 
brogea de azi a fost sub stăpînire bizantină. Stau mărturie numeroasele 
monumente de arhitectură bizantină sau obiecte creştine de factură bi¬ 
zantină descoperite în diferite localităţi, nu numai în Dobrogea, ci şi în 
alte părţi ale ţării. în secolele XIII—XIV, odată cu crearea Mitropoliei 
de Vicina, legăturile Bisericii româneşti din Dobrogea de azi s-au întă¬ 
rit, pentru că titularii acestei eparhii erau trimişi de Patriarhia din Con¬ 
stantinopol şi luau parte la lucrările sinodului patriarhal. 

Legăturile ţărilor române cu Patriarhia de Constantinopol. După în¬ 
temeierea statelor independente Ţara Românească şi Moldova, relaţiile 
noastre bisericeşti cu Patriarhia de Constantinopol s-au întărit. Astfel, în 
1359, la rugăminţile repetate ale domnitorului Nicolae Alexandru Basa- 
rab (1352—1364), patriarhul ecumenic Calist a recunoscut strămutarea lui 
lachint din Vicina ca mitropolit al Ungrovlahiei. El a păstrat legături 
cu Patriarhia în tot cursul păstoririi sale. Urmaşul său Hariton, ca şi ti¬ 
tularii scaunului de Severin, Antim Critopol — devenit apoi mitropo¬ 
lit al Ungrovlahiei — şi Atanasie, au fost numiţi de Patriarhie, fiind mem¬ 
bri ai sinodului patriarhal din Constantinopol. Probabil şi urmaşii lor 
imediaţi, Teodor şi Eftimie, au fost greci de neam. Legăturile cu Patri¬ 
arhia ecumenică au slăbit în urma sinodului de unire de la Ferrara-Flo- 
renţa din 1439, la care Ţara Românească nu şi-a trimis nici un repre¬ 
zentant. 

în schimb, relaţiile Moldovei ou Patriarhia ecumenică au fost la 
început foarte încordate, datorită refuzului acesteia de a recunoaşte cele 
două hirotonii săvîrşite la Halici, a mitropolitului Iosif şi a lui Meletie, 
urmat de refuzul moldovenilor de a primi pe vlădicii greci Teodosie şi 
leremia. Conflictul s-a aplanat abia în iulie 1401, cînd patriarhul ecume¬ 
nic Matei I a recunoscut pe mitropolitul Iosif. Cu acest prilej, patriarhul 
a trimis în Moldova pe învăţatul ieromonah Grigorie Ţamblac şi pe dia¬ 
conul Manuil Arhon, care să facă o cercetare asupra validităţii hiroto¬ 
niei mitropolitului Iosif. După moartea acestuia, Patriarhia a izbutit să 
impună pe scaunul mitropolitan al Moldovei cîţiva greci : pe fostul mi¬ 
tropolit de Poleainina, în 1416, probabil Macarie (nume care apare pe un 
epitaf grecesc din 1428), pe Damian, în 1437, care a participat la lucrările 
sinodului de la Ferrara-Florenţa din 1438—1439 şi pe Ioachim de Agato- 
polis, în 1447, asupra căruia am formulat opinia că nu a fost primit de 
moldoveni. 

Legăturile bisericeşti ale Ţării Româneşti şi ale Moldovei cu Patri¬ 
arhia ecumenică s-au întrerupt după 1453, anul căderii Constantinopolu- 
Jui sub turci. Ele s-au reluat abia în primul deceniu al secolului al XVI- 
lea. Noua stare de lucruri a avut urmări însemnate asupra vieţii biseri¬ 
ceşti din ţările române, în sensul că Patriarhia ecumenică — ale cărei 
drepturi au fost mult restrînse de noua stăpînire otomană nu s-a 
mai putut amesteca făţiş în problemele interne ale Bisericilor româneşti. 
Ea n-a mai putut impune ierarhi de neam grec, astfel că în scaunele mi¬ 
tropolitane de la Argeş şi Suceava au fost ridicaţi numai români. , 

în Transilvania, legăturile românilor ortodocşi cu Patriarhia ecume¬ 
nică au fost neînsemnate. Consemnăm doar faptul că în 1391 ecumeni- 

cui Antonie IV (1391—-1397) a declarat mîriăstirea Sfîntu! Mihail din 
Peri ca stavropighie patriarhală. 

Legăturile ţărilor române cu mînăstirile din Muntele Athos. Cunos¬ 
cut încă din secolele VIII—IX, ca Ioc de vieţuire pentru numeroşi si- 
haştri, Muntele Athos — în Peninsula Calcidică, din Grecia de azi — a 
devenit cel mai de seamă centru de viaţă monahală ortodoxă după anul 
963, cînd fostul ofiţer şi demnitar bizantin Atanasie a întemeiat aici 
Lavra cea Mare, în anul 1046, era pomenit în documente sub numele de 
«Şfîntul Munte», avînd pe atunci 180 de lăcaşuri de închinare, cu 2 000 
de călugări. în 1213 erau vreo 300 de lăcaşuri şi ca la 3 000 de călugări. 
Astfel, Muntele Athos a devenit cel mai însemnat centru de viaţă cui- 
turală-artistică şi duhovnicească din întreg Răsăritul ortodox. în secolul 
al XlV-lea, a trăit aici Sfîntul Grigorie Palama (f 1360) — iniţiatorul 
unui nou chip de trăire duhovnicească, cunoscut sub numele de isi- 
hasm —, numeroşi teologi şi călugări cu viaţă îmbunătăţită, dintre care 
mulţi au fost ridicaţi în diferite scaune mitropolitane şi chiar în cel de 
patriarh ecumenic. 

Muntele Athos n-a fost însă numai un centru de spiritualitate orto- 
doxă-bizantină,, ci aici au trăit, din cele mai îndepărtate timpuri şi pînă 
azi, monahi ortodocşi de neamuri diferite. Astfel, unul din demnitarii re¬ 
gelui David al Georgiei, loan, cu fiul său Eftimie (care a tradus Biblia în 
.limba georgiană — socotit ca sfînt) şi cu fostul general Tornikios.au pus 
bazele unei noi aşezări , monahale la Athos, cunoscută sub numele de 
mînăstirea Ivir sau a Ivirilor, pe la sfîrşitul secolului X. Tot în această 
vreme călugării de neam bulgar îşi aveau propria lor mînăstire, Zografu. 
Mînăstirea sîrbească Hilandar a fost ridicată de Sava — mai tîrziu ar¬ 
hiepiscopul Serbiei — şi de tatăl său, jupanul sîrb Ştefan Nemania, că¬ 
lugărit sub numele de Simeon (t 1200). Atît tatăl cit şi fiul au fost trecuţi 
în rîndul sfinţilor. Hilandarpl a devenit apoi un însemnat centru de viaţă 
culturală-duhovnicească a sîrbilor în evul mediu, din care s-au recru¬ 
tat numeroşi arhiepiscopi, episcppi şi preoţi cărturari sîrbi. 

Sfîntul Munte a influenţat şi viaţa duhovnicească din Rusia. Părin¬ 
tele monahismului rusesc, Antonie, întemeietorul renumitei Lavre Pe- 
cerska din Kiev r pe la mijlocul secolului XI, a trăit o vreme la Muntele 
Athos. In acelaşi secol, monahii ruşi de la Athos aveau o mînăstire pro¬ 
prie, numită Xilurgos, iar în 1169, fiind în număr foarte ridicat, au primit 
mînăstirea Sfîntul Pantelimon, cunoscută apoi sub numele de Rusicon. 

Dar alături de reprezentanţii acestor popoare ortodoxe, izvoarele 
vremii arată că şi românii au avut legături cu Muntele Athos încă din 

vremea înfiinţării primelor mînăsiiri de aici. în cîteva rînduri (885, 911), 
împăraţii bizantini au fost nevoiţi să oprească intrarea păstorilor vlahi — 
desigur slig- dunăreni — cu turmele lor la Athos,’ iar împăratul Constan¬ 
tin IX Monomahul (1042—1055) a dat poruncă să fie izgoniţi din Sfîntul 
Munte, unde îndrăzniseră să-şi Aducă şi-familiile. Actele mînăstirii Zo- 
grafu aminteau, în 1142, nume ca Ioan Vlahul, Ştefan Mavrovlahul şi 
Evdochia Vlahoiani. Iar o istorie a mînăstirii Esfigmenu arăta că între 
primii ei sihaştri erau greci, sîrbi, ruşi, dar şi vlahi. 

începînd cu a doua jumătate a. secolului al XI.V-iea, izvoarele vremii 
ne dau ştiri mai amănunţite despre petrecerea unor monahi români la 
Athos, dar mai ales despre contribuţia românilor şi a Bisericii lor la sus¬ 
ţinerea Sfîntnlui Munte. Nenumărate documente greceşti, slavone şi ro¬ 
mâneşti, inscripţii de pe zidurile sfintelor lăcaşuri, însemnări pe manu¬ 
scrise şi cărţi vechi,-dovedesc cu prisosinţă că toate cele 20 de mă¬ 
năstiri în fiinţă azi la Sfîntul Munte Athos ş-au bucurat de ajutorul dom¬ 
nilor ţărilor române sau al unor credincioşi români. Cu sprijin româ¬ 
nesc s-au zidit din temelie ori s-au refăcut numeroase biserici, au fost 
zugrăvite, biserici, paraclise şi trapeze, s-au ridicat ziduri de apărare, 
turnuri de veghe şi fîntîni, la care se adaugă numeroase alte danii, în 
hani,-manuscrise şi cărţi de slujbă, odăjdii, icoane ferecate în aur şi 
argint, epitafe şi dvere, cusute în fir de aur şi împodobite cu pietre 
scumpe şi mărgăritare şi multe altele. 

La toate acestea, se adaugă numeroase moşii, păduri, vii, bălţi cu 
peşte, ocne de sare, mori, prăvălii, venituri la vamă etc., hărăzite de 
domnii români, mai cu seamă din secolul al XVI-lea, de cînd au început 
aşa numitele «închinări» de mînăstiri şi schituri româneşti către mănăsti¬ 
rile din Muntele Athos. De altfel, după căderea sub turci a taratelor de 
Tîrnovo (1393) şi Vidin (1396), apoi după căderea imperiului bizantin 
(1453) şi a despotatului sîrbesc (1459), ţările române au rămas singurele 
ocrotitoare ale aşezămintelor bisericeşti din întreg Răsăritul ortodox, 
aflate sub stăpînire otomană, îndeosebi a mînăstirilor atonite. Larga dăr¬ 
nicie românească a fost recunoscută de toţi istoricii greci şi slavi, ca şi 
de cercetătorii apuseni, incit episcopul rus Porfirie Uspenski, în cartea sa 
Istoria Athosuiai (Moscova, 1845), mărturisea deschis că «nici un alt 

popor ortodox n-a făcut atîta bine pentru Aăhos cit au făcut românii». 

£ ; : - ' ' ' 
Legăturile noastre mai strînse cu Athosul au început în a doua ju¬ 
mătate a secolului al XlV-lea, sub domnitorul Nicolae Alexandru Basa- 
rab şi mai ales sub fiul său Vladislav I sau Vlaicu Vodă (1364—c. 1377). 
Cu ajutorul lor material, egumenul Hariton, mai tîrziu protos al Munte¬ 
lui Athos şi mitropolit al Ungrovlahiei (1372—c. 1381), a refăcut din 

temelie mînăstirea Cutlumuş, într-un hrisov din septembrie 1369, se re¬ 
lata cum Hariton a venit la Vlaicu Vodă, rugîndu-1 să termine lucrările 
de construcţie începute de tatăl său, mai precis : să ridice o mînăstire 
cu ziduri înconjurătoare, biserică, trapeză, chilii, să-i dăruiască moşii şi 
vite. Domnul român i-a îndeplinit rugămintea, angajîndu-se să suporte 
toate cheltuielile, iar Hariton să supravegheze lucrările de construcţie 
şi astfel, să fie socotiţi amîndoi ctitori. In august 1372, patriarhul şi si¬ 
nodul său au ales pe Hariton ca mitropolit al Ungrovlahiei, păstrîndu-şi 
şi pe mai departe calitatea de «protos» al Muntelui Athos. El a purtat o 
deosebită grijă Cutlumuşului şi în noua slujire arhierească, lucru ce-1 
arată şi în testamentul său din iulie 1378. 

Mînăstirea Cutlumuş a primit şi alte danii româneşti, încît în unele 
acte era numită «marea lavră a Ţării Româneşti». Numărul monahilor 
români a început să se înmulţească, fapt care «a speriat» pe greci. în 
1398, boierul Aldea închina satul Cireşovul de pe Olt către chilia Sfin¬ 
tui Nicolae de la Cutlumuş. Danii i-a făcut şi Mircea cel Bătrîn (satul 
Dăneşti), fiind şi zugrăvit îh biserică între binefăcătorii mînăstirii. In 
1475 sau 1476, Laiotă Basarab ţl473—1477, cu întreruperi) întărea Cut- 
lumuşului mai multe sate, bălţi şi un munte. Aceleaşi danii au fost con¬ 
firmate apoi printr-un hrisov din 1488 (sau 1489) de la Vlad Călugărul 
(1482-—1495), care le scutea de orice dări şi slujbe către domnie. La 29 ia¬ 
nuarie 1500, Radu cel Mare (1495—1508) întărea Cutlumuşului satul Dă¬ 
neşti şi dijma de la Uibăreşti. In .1501, acelaşi domn îi făcea o danie 
anuală de 2 000 de aspri, iar în 1502 a refăcut chiliile şi alte clădiri mă¬ 
năstireşti şi a ridicat un turn, isprăvit abia în 1508, sub egumenul Simion 
— după cum arată o inscripţie slavonă păstrată aici. 

Dar în afară de Cutlumuş, au mai fost şi alte mînăstiri atonite aju¬ 
tate de domnii munteni în cursul secolului al XV-lea. De pildă, la mî¬ 
năstirea Marea Lavră se păstrează o icoană a Sfîntului Atanasie Athoni- 
tul, dăruită de Vladislav I şi soţia sa Ana. La 9 februarie 1433, Alexan¬ 
dru Vodă Aldea (1431—1436) dăruia mînăstirii Zografu un ajutor anual 
de 3 000 de aspri, la rugămintea egumenului Moise, venit atunci la Tîr- 
govişte, însoţit de alţi doi călugări, Iosif şi Ghervasie. Dania a fost reîn¬ 
noită de Radu cel Mare, în 1500. Mînăstirea FHotei a primit din partea 
lui Vlad Ţepeş —■ la 12 iunie 1457 — o danie anuală de 4 000 de aspri 
(la care se adăugau alţi 300 pentru cheltuiala celor care ar veni să-i 
ridice). Dania a fost întărită de Vlad Călugărul (1482—-1495), prin 1488— 
1492. Tot Vlad Călugărul, la 12 iunie 1487, a făcut o danie anuală de 
6 000 de aspri mînăstirii Sfîntul Pantelimon sau Rusicon, în 1495. (sau 

1496) fiul său Radu cel Mare îi hotăra 3 000 de aspri pe an şi 400 aspri 
de cheltuială, iar în 1502 ridica dania la 4 000 de aspri pe an şi 500 a-spri 
pentru cheltuieli de drum. 

Marea lavră sîrbeasca Hilandarul s-a bucurat de atenţia aceluiaşi 
domnitor, care, în noiembrie 1493, îi făcea o danie anuală de 5 000 de 
aspri (la care se adăugau 500 aspri cheltuieli de drum). Acest ajutor a 
fost apoi recunoscut, în cîteva rînduri, de fiul său Radu cel Mare. Tot 
Vlad Călugărul hărăzea mînăstirii Dohiariu, la 24 martie 1490, un ajutor 
de 3 000 de' aspri pe an, danie întărită de fiul său Radu cel Mare, la 20 
martie 1497, adăugind 400 de aspri pentru acoperirea cheltuielilor de 
drum ale celor care veneau să ridice banii. In sfîrşit, în 1492, acelaşi 
Vlad Călugărul miluia schitul Simţul Ilie — ridicat de călugărul român 
Cosma cu 1 000 de aspri pe an şi cu cîte 100 de aspri pentru călugării 
care vor veni să ridice acest dar. Rezultă că Vlad Vodă Călugărul a fost 
unul din marii binefăcători ai Athosului. 

Ajutoarele Moldovei către mînăstirile de la Athos. Ştirile privitoare 
la ajutoarele moldoveneşti către Athos sînt ceva mai tîrzii faţă de cele 
din Ţara Românească. Aceasta nu înseamnă că daniile moldoveneşti au 
început numai de la mijlocul secolului XV. Nu putem crede că un domn 
ca Alexandru cel Bun să nu fi făcut nici o danie la Athos. Cele mai 
multe ajutoare moldoveneşti din secolul al XV-lea se pare că s-au în¬ 
dreptat spre mînăstirea Zografu. In 1442, Ştefan II, fiul lui Alexandru 
cel Bun, da unui egumen de la Zografu privilegiul de a veni în fiecare 
an după un ajutor bănesc. 

De o deosebită solicitudine s-a bucurat din partea lui Ştefan cel 
Mare. Astfel, în 1466 i-a hărăzit un ajutor anual de 100 de galbeni, din 
care s-a renovat întreaga mănăstire şi s-a început construcţia unei bol- 
niţe. Pentru aceasta din urmă, a stabilit, în 1471, o nouă danie, de 500 
de aspri. In 1475 a ridicat aici un turn pentru corăbii, lingă mare, avînd 
o inscripţie la intrare, care pomenea numele său, reconstruit în 1517, de 
fiul său Bogdan III. în 1493 a refăcut trapeza mînăstirii, iar spre sfîrşitul 
domniei, prin 1501—1502, întreaga mănăstire şi a zugrăvit biserica mare. 
I-a dăruit şi cîteva manuscrise: un Apostol, în 1463 (azi în Bibi. Saltî- 
kov-Scedrin din Leningrad), un Tetraevanghel în 1502 (azi în Bibi. Na¬ 
ţională din Viena), apoi o icoană a Sfîntului Gheorghe, în urma luptei 
de la Războieni şi două steaguri, ambele înfăţişînd pe Sfîntul Gheorghe. 
Un alt Tetraevanghel dăruit de Ştefan cel Mare bisericii din Borzeşti, în 
1495, se păstrează azi la Zografu. Un călugăr, cu numele Visarion, a fost 
trimis de Ştefan cel Mare la Zografu, ca să copieze manuscrise. Daniile 




412 


PERIOADA A , TREIA (SECOLELE XJV-XVIII) 


marelui-'domn moldovean către această mînăstire au fost atît de însem¬ 
nate, încît monahii de aici îl socoteau drept ctitorul ei. 

La mînăstirea Vatoped, în urma stăruinţelor stareţului Chirii, a ri¬ 
dicat o «arsanauă» (mic şantier) pentru corăbii. Se mai păstrează o in¬ 
scripţie care-i aminteşte numele, precum şi chipul său şi stema Moldovei 
(1496). La mînăstirea Sîînlul Paveî a dat ajutoare pentru construirea unui 
apeduct, prin 1500, «pentru odihna mînăstirii şi pentru veşnica noastră 
pomenire»,.cum spunea pisania, iar în 1501 a construit un.baptisteriu. 

La mănăstirea Grigorlu se păstra o icoană a Maicii Domnului, dăruită 
de Maria de Mangup, soţia lui Ştefan cel Mare. In jurul anului 1500, în¬ 
suşi marele domn a reînnoit mînăstirea «din temelii» fiind distrusă de 
nişte piraţi. La baza turnului zidit de el, se găsea o inscripţie slavonă cu 
următorul cuprins : «Binecredinciosul domn Io Ştefan Voievod am făcut 
aceasta, 1502». Totodată i-a dăruit 24.000 de aspri, din care s-a cumpărat 
iu Karies — sediul protosului Sfîntului Munte — vechea chilie Sfîntul 
Trifon, pentru a fi locuită de 4—5 călugări ai mînăstirii. Fiul său Bogdan 
a zidit, pe lingă această chilie, o biserică. 

în 1493, Ştefan cel Mare hărăzea mînăstirii Consfamonit un ajutor 
anual de 5.000 de aspri şi alţi 500 pentru călugării care urmau să-i înca¬ 
seze. La mînăstirea Hilandar se păstrează cel mai vechi manuscris din 
timpul domniei lui Ştefan,cel Mare, Faptele Apostolilor, copiat de Mîr- 
cea tahigraful în 1473. 

Fără îndoială că daniile româneşti la Athos au fost mult mai nume¬ 
roase decît cele consemnate în hrisoavele ajunse pînă 1a noi. Trebuie 
să reţinem însă că nu numai Athosul a beneficiat de dărnicia românească, 
ci şi cultura şi arta noastră bisericească a fost influenţată de spirituali¬ 
tatea atonită. De acolo se aduceau la noi manuscrise, veneau meşteri de 
icoane şi zugravi, acolo vieţuiau călugări români, care apoi, întorcîn- 
du-se în Ţara Românească şi Moldova, făceau cunoscute şi la noi rîndu- 
ielile vieţii călugăreşti atonite şi învăţătura isihastă a Sfîntului Grigorie 
Palama. 

Legături cu alte aşezăminte bisericeşti de limbă greacă. Din secolul 
al XV-lea se pot consemna cîteva ajutoare oferite de ţările noastre altor 
aşezăminte bisericeşti din Răsărit. La poalele Munţilor Piridului, pe stîn- 
ciie Meteore — în Grecia centrală (Tesalia) — se află mai multe mînăs- 
tiri, ca şi la Athos. Acestea au fost ajutate, în cursul veacurilor, de dom¬ 
nii români. De pildă, în 1447—1448, Vladislav II al Ţării Româneşti şi ma¬ 
rele vornic Dragomir dăruiau mînăstirii Sfîntu.1 Şteîan din Meteore capul 
Sfîntului Haralambie şi un deget de la mina dreaptă a Sfîntului Ioan Bo¬ 
tezătorul. 

De aceleaşi ajutoare s-a împărtăşit şi străvechea mînăstire Simtă 
Ecaterina din Muntele Sinai, ctitoria marelui împărat Justinian. De pildă, 
la 15 septembrie 1497, Radu cel Mare i-a hărăzit un ajutor anul de 5:000 
de aspri, la care se adăugau 500 de aspri pentru cei care veneau sa-i ia. 

Legăturile cu Bisericile slave. Apropierea geografică, la care se adău¬ 
ga limba comună în cult, ca şi lupta comună împotriva primejdiei tur¬ 
ceşti, au contribuit la adîncirea legăturilor bisericeşti ale ţărilor române 
cu popoarele slave sud-dunărene. Am înfăţişat, în altă parte, principa¬ 
lele aspecte ale vieţii politice, sociale şi bisericeşti în cadrul ţaratului 
româno-bulgar de Tîrnovo, înfiinţat prin lupta comună a bulgarilor şi 
a Vlahilor sud-dunăreni, conduşi de fraţii Petru şi Asan, împotriva Bi¬ 
zanţului. în secolul al XlV-lea se pot urmări alte aspecte ale relaţiilor 
bisericeşti româno-bulgare, favorizate de legăturile politice âle domni¬ 
lor Ţării Româneşti cu ţarii bulgari de la Tîrnovo şi Vidin. Ţarul îvan 
Alexandru (1331—1371) era căsătorit cu Teodora, fiica lui Basarab I, 
iar fiul lor Ivan Stracimir, ţar de Vidin, era căsătorit cu Ana, fiica lui 
Nicolae Alexandru Basarab. 

In timpul domniei lui Vladislav I, mitropolitul Daniil al Vidinului 
a fost nevoit, din pricina ocupării oraşului său de reşedinţă de către re¬ 
gatul maghiar, să se refugieze în Ţara Românească, unde-1 întîlnim 
încă din 1370. în august 1372, la alegerea noului mitropolit al Ungrovla- 
hiei, Hariton, se amintea că Daniil al Vidinului «şade într-un loc oare¬ 
care din Ungrovlahia», primind încuviinţarea patriarhului şi a sinodului 
său să slujească cele ale arhieriei în oricare din cele două mitropolii ale 
Ţării Româneşti, urmînd să i se asigure cele necesare traiului. 

Se cunoaşte şi o corespondenţă purtată de. mitropolitul Antim Cri- 
topol cu marele cărturar Sfîntul Eftimie, patriarhul Tîrnovei (1375—1393). 
Mitropolitul Antim cerea lămuriri patriarhului asupra unor probleme 
dogmatice sau de cult. într-o scrisoare de răspuns a lui Eftimie, se plîn- 
gea mitropolitului muntean de primejdiile interne şi externe care ş-au 
abătut asupra Bulgariei: erezia bogomilă şi primejdia otomană. 

Se cunosc apoi două scrisori adresate de patriarhul Eftimie Sfîntului 
Micodim de la Tismana, ca răspuns la cîteva întrebări ale acestuia. în¬ 
trebările priveau felurite probleme dogmatice-morale : despre îngeri, de¬ 
spre întruparea Mîntuitorului, despre fiinţa şi obîrşia răului în lume, 
despre nimicirea puţerii diavolului prin cruce, despre viaţa morală a 
celor ce voiesc să se preoţească ş.a. 

După desfiinţarea şi ocuparea ţaratelor bulgare de la Tîrnovo (1393) 
şi Vidin (1396) de turci, au fost aduse în biserica domnească de la Ar- 

geş moaştele Sfintei Filofteia, aflate pînă atunci la Vidin. Ele se păs¬ 
trează pînă azi la Curtea de Argeş, în paraclisul de la mînăstirea lui 
Neagoe Basarab. 

Tot atunci au trecut în nordul Dunării numeroşi cărturari bulgari 
- - preoţi şi călugări — căutînd adăpost în ţările româneşti. Ei au adus o 
seamă de manuscrise slavone, între care şi lucrări ale Sfîntului Eftimie, 
copiate apoi în mînăstirile româneşti, din care. unele au ajuns pînă la 
noi. 

în primul deceniu al secolului al XV-lea, a venit în Moldova iero¬ 
monahul Grigorie Ţamblae. El a rămas la Suceava, pînă prin 1404, ros¬ 
tind un număr de predici, păstrate în manuscrise slave, în catedrala mi¬ 
tropolitană şi la mînăstirea Neamţ. Chemat în Rusia de unchiul său, 
mitropolitul Ciprian, a ajuns, în 1415, mitropolit al Kievului, iar în 1418 
a participat la sinodul de la Constanţa. 

Probabil Alexandru cel Bun, în cursul îndelungatei sale domnii, va 
fi ajutat unele biserici bulgare căzute sub turci, ca şi pe unii cărturari 
bulgari refugiaţi în Moldova. Iar Ştefan cel Mare a hărăzit, după cum 
am arătat, danii însemnate mînăstirii bulgare Zografu din Sfîntul Munte. 
Unii călugări cărturari români aveau legături cu mînăstirea Rila, cel mai 
însemnat centru monahal din Bulgaria, deplasîndu-se acolo pentru co¬ 
pierea unor manuscrise. 

Legături tot aşa de strînse s-au închegat între Bisericile din ţările 
române şi Biserica Ortodoxă Sîrbă. De fapt, ele erau o urmare a relaţii¬ 
lor politice dintre‘domnii Ţării Româneşti şi ţarii sîrbi. Anca, fiica lui 
Nicolae Alexandru Basarab, era măritată cu ţarul sîrb Ştefan Uroş. Apoi, 
în 1389, în lupta de la Kossovopolje împotriva turcilor, cneazul sîrb La- 
zăr a fost ajutat de ostaşi trimişi de Mircea cel Bătrîn, iar în primul de¬ 
ceniu al secolului al XV-lea cneazul Ştefan Lazârevici şi-a găsit adă¬ 
post în Ţara Românească. 

Din Serbia a venit la noi Sfîntul Nicodim de la Tismana, reorganiza¬ 
torul vieţii mînăstireşti de la noi, ale cărui osteneli le-am înfăţişat în 
altă parte. Biserica Manastiriţa, în Craina, care — potrivit tradiţiei popu¬ 
lare sîrbeşti — a fost ridicată de Sfîntul Nicodim înainte de a veni în 
Ţara Românească, a fost ajutată şi de domnitorul Radu Basarab (c. 1377 
—c. 1383), care, potrivit unor cronici sîrbeşti, ar fi fost căsătorit 
cu o fiică a cneazului Lazăr, eroul de la Kossovopolje. La rîndul său, 
acest cneaz dăruia mănăstirilor Vodiţa şi Tismana, zece sate în Serbia, 
precum şi alte ajutoare, danie ce a fost recunoscută şi de fiul său, Ştefan 
Lazarevici, printr-un hrisov din anul 1406. Către sfîrşitul secolului al 
XV-lea, înregistrăm o danie făcută de Vlad Vodă Călugărul mînăstirii 

Pcinjâ din Macedonia sîrbească. Acelaşi domn făcea danii — cum am 
arătat mai sus — mînăstirii sîrbeşti Hilandar din Sfîntul Munte. 

în ce priveşte legăturile bisericeşti moldo-sîrbe, amintim hirotonia 
mitropolitului Teoctist I de către patriarhul Nicodim al Ipekului, proba¬ 
bil în 1453. Ştefan cel Mare a fost unul din sprijinitorii Bisericii sîrbe, 
ajunsă sub stăpînire otomană (1459). La mînăstirea Hopovo s-a găsit o 
Pravilă a lui Matei Vlastares, copiată de grămăticul Damian, «din po¬ 
runca şi fapta binecreddnciosului şi de Hristos iubitorului domn Ştefan 
Voievod... în Iaşi, în anul 7003 (1495)». Un Tetraevanghel moldovenesc 
din 1504 se păstrează în Muzeul de Stat din Cetinje. Domnitorul moldo¬ 
vean apare şi în pomelnicul mînăstirii Cruşedol. Expansiunea turcească 
în Serbia a făcut pe mulţi credincioşi ortodocşi sîrbi să se refugieze în 
părţile Banatului şi Aradului, încă din secolul al XlV-îea. Aşezarea lor 
în aceste teritorii locuite de români a dus la închegarea unor noi legă¬ 
turi bisericeşti romano-sîrbe. 

Avem unele ştiri şi despre legăturile Moldovei cu Bisericile slave 
din Răsărit (ucraineană şi rusă). în secolul XIV, întinse teritorii locuite 
de ucrainieni şi bieloruşi au fost ocupate de regatul polon şi de marele 
cnezat al Lituaniei. în 1385, cele două state au realizat o uniune dinas¬ 
tică, iar în 1569, prin aşa-numita «uniune de la Lublin», Polonia s-a unit 
cu Lituania. în acest fel, teritoriile Ucrainei şi Bielorusiei de azi (cu ora¬ 
şele Lvov, Halici, Kiev, Pereiaslavî, Cernigov, M'insk, Smolensk, Vitebsk, 
Poloţk etc.) au ajuns pentru cîteva veacuri în stăpînirea Poloniei cato¬ 
lice. Credincioşii ortodocşi ucrainieni au avut strînse legături bise¬ 
riceşti cu Moldova învecinată. Primii ierarhi moldoveni cunoscuţi cu 
numele, losif şi Meletie, au fost hirotoniţi la Halici, centru ortodox, îna¬ 
inte de 1386, hirotonia lor acolo pricinuind cunoscutul conflict cu Pa¬ 
triarhia ecumenică. 

în timpul domniei lui Ştefan cel Mare, relaţiile bisericeşti româno- 
ruse au sporit, ca urmare a relaţiilor sale politice cu ruşii. în 1463 se 
căsătorise cu Evdokia, fiica cneazului Olelko al Kievului, iar în ianuarie 
1483, s-a săvîrşit la Moscova căsătoria fiicei sale Elena cu Ivan, fiul şi 
moştenitorul marelui cneaz Ivan III al Moscovei. Elena a murit în 1509, 
fiind îngropată în mînăstirea Voznesenski din Kremlin. 

La 2 februarie 1484 se primea la Moscova scrisoarea episcopului Va- 
sile al Romanului, adresată mitropolitului Gherontie al Moscovei, de 
care ne-am ocupat în alt loc. 

Concluzii: Din puţinele ştiri documentare pe care le avem 
asupra legăturilor noastre cu celelalte Biserici Ortodoxe surori, se 
desprinde uşor constatarea că ele pornesc chiar de la începuturile ce- 

lor două state româneşti independente. Ajutoarele româneşti s-au re¬ 
vărsat din belşug- asupra mmâstirilor din Sfîntul Munte Athos, ca şi 
asupra altor aşezăminte bisericeşti sud-dunărene, mai ales după că¬ 
derea statelor bulgar şi sîrb sub stăpinire otomană. Domnii români au 
devenit astfel cei mai de seamă sprijinitori ai Ortodoxiei, aşa cum 
emu odinioară împăraţii bizantini. 

MITROPOLIA UNGROVLAHIEI 
IN PRIMA JUMĂTATE 
A SECOLULUI AL XVI-LEA 


în cursul secolului ui XVI-lea, observăm în amîndouă ţările române 
o accentuare a dominaţiei otomane, concretizata prin creşterea neînce¬ 
tată a haraciului, prin numirea domnilor direct de către Poartă, fiind 
schimbaţi foarte des, prin unele pierderi teritoriale (Brăila şi ţinutul în¬ 
conjurător) ele. 

Pe plan bisericesc se observă aceeaşi instabilitate, mai ales în a doua 
jumătate a secolului, cînd vlădicii ţării sînt schimbaţi foarte des,, după 
bunul plac al domnitorilor. 

în primii ani ai secolului al XVI-lea, deci în timpul domniei Iui Radu, 
zis cel Mare (1495—1508), fiul lui Vlad Călugărul şi al soţiei sale Sma- 
randa (călugărită sub numele de Samonida), Biserica din Ţara Romaneas¬ 
că era dezorganizată. Cea de-a doua «Mitropolie» a ţării, a, Severinului, 
dispăruse de mult, iar mitropolitul de atunci, Ilarion, se vede că era bă- 
trîn sau lipsit de priceperea trebuitoare unui conducător bisericesc. Aşa 
se face că după moartea lui, întîmplată, probabil, prin anul 1503, Radu 
cel Mare, în dorinţa de a pune rînduială în treburile bisericeşti din ţara 
sa -— mai corect în ierarhia superioară — şi-a îndreptat privirile asupra 
unui ierarh cu învăţătură şi cu experienţă în treburile administrative şi 
de conducere, Acesta era fostul patriarh Nifon II al Constantinopolului. 

Viaţa lui Nifon. Ştiri despre viaţa fostului patriarh avem în lucra¬ 
rea istorico-hagiografică intitulată Viaţa şi traiul sfinţiei sale părintelui 
nostru Nifon, patriarhul Ţarigradului , întocmită de Gavriil Protul (pro- 
tosul), mai marele mînăstirilor din Muntele Athos. Aceasta este prima 
lucrare istorico-hagiografică scrisă pe pămîntul Ţării Româneşti. Pe lingă 
biografia sfîntului, cu unele elemente tipic hagiografice (minuni şi laude 
Ia adresa celui apoteozat), lucrarea ne relatează şi o seamă de eveni¬ 
mente politice petrecute în Ţara Românească între anii 1504 - "1520. 

Patriarhul Nifon se născuse în Peloponez, în sudul Greciei, prin anii 
1435—1440, din părinţi de neam grec, tatăl fiind o vreme în slujba des¬ 
potului Gheorghe Brancovici al Serbiei. A învăţat carte grecească şi sla- 
vonească de la cîţiva călugări, între care şi unul cu numele Zaharia. 
După ce a fost călugărit sub numele de Nifon — în locul celui de Nico- 
lae — şi a fost hirotonit ierodiacon, a stat un timp în Albania, la Dira- 
chion şi apoi la Croia, la curtea despotului Gheorghe Skanderbeg, unde 
a fost hirotonit ieromonah, iar mai tîrziu la mînăstirea Maicii Domnului 
din Ohrida. S-a aşezat apoi la mînăstirea Dionisiu din Muntele Athos. 
Din liniştea acestei mînăstiri athonite, a fost ales mitropolit al Tesalo- 
riicului, probabil în anul 1483. Nu peste mult timp, spre sfîrşitul anului 
1486, a fost ridicat la vrednicia de patriarh ecumenic. 

A condus marea Biserică din Constantinopol numai doi ani, căci în 
vara anului 1488, a fost îndepărtat din scaun de sultanul Baiazid II (1481 
—1512). S-a retras în mînăstirea Sfîntul lom Prodromul (Botezătorul) 
din insula aşezată în faţa oraşului Sozopolis, pe ţărmul Mării Negre 
(Bulgaria de azi), unde a zidit un schit cu hramul Sfîntul Nicoiae. In 
1496, a fost reales în scaunul ide patriarh ecumenic, dar, către sfîrşitul 
anului 1498, a fost îndepărtat pentru a doua oară şi exilat la Adriano- 
pol. Aici a rămas pînă în primăvara anului 1503, cînd domnitorul Radu 
cel Mare a cerut îngăduinţa Porţii să-l ducă în Ţara Românească. Ast¬ 
fel, Nifon a fost primul dintre numeroşii patriarhi răsăriteni care vor 
veni apoi secole de-a rîndul prin ţările noastre. Ajuns în Ţara Româ¬ 
nească, fostul patriarh ecumenic a convocat — probabil la Tîrgovişte, 
unde era reşedinţa domnului — «pre toţi egumenii de la toate mănăs¬ 
tirile ţării Ungrovlahiei şi tot clirosul Bisericii şi făcu săbor mare 
de-npreună cu domnul şi cu toţi boierii, cu preoţii şi cu mirenii...». Ob¬ 
servăm că nu se face amintire de nici un ierarh, semn că scaunul mitro¬ 
politan de la Argeş nu era completat după moartea lui Ilarion. 

Cu prilejul acestui sobor, continuă Gavriil Protul, Nifon «(tocmi 
toate obiceiurile pre pravilă şi pre aşezămîntul Sfinţilor Apostoli. Decii 
hirotoni şi doi opise opi şi le deade şi eparhie hotărîtă, oare cît va birui; 
şi-i învăţă cum vor purta grijă şi cum vor paşte oile cele cuvîntătoare 
carele sînt date-şi în seamă, ca să se înderepteze toată ţara de la arhie¬ 
rei». Este vorba deci, de un program de reorganizare a vieţii bisericeşti, 
pe baza canoanelor şi a vechilor rînduieli bisericeşti. 

Cei mai mulţi istorici cred că este vorba de înfiinţarea celor două 
eparhii existente pînă azi : a Rîmnicului, în locul vechii «mitropolii» a 
Severinului (de aici şi titulatura acesteia de «episcopia Rîmnicului Nou- 

lui Severin») şi a Buzăului. Interpretarea aceasta trebuie să fie făcută 
însă cu multă rezervă, căci nu se poate sprijini pe nici o mărturie docu¬ 
mentară. De asemenea, socotim că s-a exagerat rolul lui Nifon în «re¬ 
organizarea» Bisericii muntene, în anii 1503—1505. Măsurile de îndrep¬ 
tare vor fi pornit mai degrabă din partea celor doi domni iubitori de 
cultură şi artă din primele două decenii ale secolului al XVI-lea : Radu 
cel Mare şi Neagoe Basarab, iar mai tîrziu din partea lui Radu de Ia 
Afumaţi şi Radu Paisie, căci Nifon, în cei doi ani petrecuţi la noi, n-a 
putut duce la bun sfîrşit un program de mari proporţii, aşa cum arată 
panegiristul său Gavriil Protul. 

Şi cum din relatările acestuia nu avem nici o ştire despre aşezarea 
vreunui nou mitropolit, înseamnă că Nifon şi-a rezervat conducerea tre¬ 
burilor Mitropoliei Ungrovlahiei. Dar la scurt timp, a ajuns la neînţele¬ 
geri cu Radu cel Mare, din pricină că n-a îngăduit căsătoria surorii 
acestuia cu un boier moldovean, întrucît era împotriva canoanelor. De 
aceea, în 1505, a părăsit ţara, stabilindu-se la mănăstirea Vatoped, apoi 
la Dionisiu în Muntele A'thos, unde a şi murii, la 11 august 1508. 

în 1515, domnitorul Neagoe Basarab (1512—1521), care purtase de 
grijă lui Nifon în timpul neînţelegerilor sale cu Radu cel Mare, i-a adus 
osemintele în ţară «ca să curăţească şi să tămăduiască greşeala Radului 
Vodă». Primite cu mare alai, au fost puse deasupra mormîntului lui 
Radu cel Mare, la Dealu, făcîndu-se rugăciuni pentru iertarea lui. Aşe¬ 
zate apoi într-un frumos chivot de argint poleit cu aur, împodobit cu 
pietre scumpe şi cu email — darul lui Neagoe Basarab — au fost îna¬ 
poiate la mănăstirea Dionisiu. Pe mormîntul său, Neagoe Basarab a ri¬ 
dicat apoi o biserică, cu hramul Sfîntul Nifion. 

Călugării de acolo au trimis apoi lui Neagoe, în dar, capul sfîntului 
şi o mînă, pe care el le-a dăruit ctitoriei sale de la Argeş. Ele se păs¬ 
trează astăzi în catedrala mitropolitană din Craiova. 

Cu prilejul sfinţirii mînăstiriî de la Argeş, a avut loc şi canonizarea 
patriarhului Nifon, adică trecerea sa în rîndul sfinţilor, prima canonizare 
despre care ştim că s-a făcut la noi în ţară. S-a hotărît ca pomenirea lui 
să se facă în toate Bisericile Ortodoxe, în ziua morţii sale, adică la 11 
august. Nu cunoaştem nimic din prima slujbă a sa, întocmită cu prilejul 
canonizării. Abia pe la sfîrşitul secolului al XVIII-lea, egumenul Parte- 
nie de la Argeş a cerut slujba sa la Dionisiu, I-a fost trimisă de către 
cunoscutul alcătuitor de vieţi de sfinţi Nicodim Aghioritul (f 1809), fiind 
tipărită de episcopul Iosif al Argeşului, la Sibiu (1806), apoi în alte edi¬ 
ţii. Totuşi, Sfîntul Nifon se bucură mai mult de o cinstire locală, la 
Athos şi în Ţara Românească. 

Mitropolitul Maxim Brancovici. După plecarea Sfîntului Nifon de la 
noi, în împrejurările arătate, a ajuns la cîrma Mitropoliei Ungrovlahiei 
Maxim Brancovici. Acesta era de neam sîrb, trăgîmdu-se din familia des- 
poţilor Brancovici. Din botez purta numele de Gheorghe. 

Întrucît Serbia căzuse sub turci, încă din 1459, tînărul Gheorghe îm¬ 
preună cu-fratele său mai mare, Ioan, au pribegit o vreme prin Ungaria, 
participînd chiar şi la unele lupte împotriva turcilor. A trecut apoi în 
părţile Simitului, unde s-a călugărit în mănăstirea Kupiniic, luîndu-şi nu¬ 
mele de-Maxim. în curînd a fost hirotonit preot (ieromonah) de mitropo¬ 
litul Sofiei. Venirea sa în Ţara Românească se pare că s-a petrecut în 
jurul anului 1503, cînd era în ţară şi patriarhul Nifon II, adus de Radu 
cel Mare pentru reorganizarea Bisericii. N-ar fi exclus ca domnul însuşi 
să fi chemat în ţară şi pe ieromonahul Maxim, aşa cum făcuse cu Nifon 
şi cu călugărul-tipogrâf Macarie, despre care vom vorbi mai jos. 

Numeroşi cercetători socotesc că în soborul Convocat de patriarhul 
Nifon, între cei doi epfscopi aleşi atunci era şi ieromonahul Maxim, 
întrucît o versiune a Vieţii sale spune că Raidu cel Mare «mai apoi îl 
făcu pe Maxim ieromonahul episcop». Hirotonia lui întru arhiereu a 
săvîrşit-o desigur patriarhul Nifon — fie la Argeş, fie la Tîrgovişte — 
împreună cu vreun ienarh de peste Dunăre. 

După 1505, cînd patriarhul Nifon a părăsit ţara, Maxim a luat în 
mînă conducerea treburilor Mitropoliei Ungrovlahiei, lucru pe care ni-1 
relatează şi Viaţă sa, pomenită mai sus. Ca mitropolit, Maxim Branco¬ 
vici a contribuit, cu autoritatea sa, la înlăturarea unui conflict şi la în¬ 
cheierea păcii între Radu cel Măre şi Bogdan III cel Orb al Moldovei, 
cărora le-a arătat că «sînt creştini şi o seminţie». Această ştire o aflăm 
în Letopiseţul anonim al Moldovei, în Cronica lui Macarie, în Cronica 
zisă moldo-polonă, ca şi în Letopiseţul lui Grigore Ureche. Deci, prin 
mijlocirea acestui slujitor al Bisericii, s-a oprit vărsarea de sînge în¬ 
tre munteni şi moldoveni. 

Se pare că mitropolitul Maxim a fost trimis de Radu cel Mare in¬ 
tr-o solie la regele Vladislav II al Ungariei şi la saşii din Transilvania, 
prin UQ7—1508, pentru a stabili relaţii de bună vecinătate între ţările 
lor. Probabil, cu această ocazie, regele Vladislav a dăruit Iui Radu do¬ 
meniul Geoagiu de Jos, cu 19 sate în jur. 

O misiune asemănătoare i-a încredinţat — în toamna anului 1508 — 
şi noul domn Mihnea cel Rău, fiul lui Vlad Ţepeş (1508—1509), care l-a 
trimis la regele Vladislav II la Buda, să-l înştiinţeze de urcarea sa pe 
tronul Ţării Româneşti. Şi-a îndeplinit cu succes misiunea, dar, după 

cum aflăm în spusele biografului său, nu s-a mai întors în Ţara Româ¬ 
nească. Primind de la rudele sale din familia Iacşici un loc la Cruşedol, 
a ridicat acolo o mînăstire, în care a strîns cîţiva ucenici. 

Mitropolitul Maxim a trăit la Cruşedol încă patru ani, pînă la 18 
ianuarie 1516, fiind înmormântat tot acolo. Ţinînd seama de evlavia şi 
curăţia vieţii sale, Biserica Ortodoxă l-a trecut în rîndul sfinţilor, pome¬ 
nirea lui făcîndu-se în ziua morţii sale, adică la 18 ianuarie (în 1761 s-a 
tipărit Ia Rîmnic — în cartea intitulată Pravilă de rugăciuni pentru sfin¬ 
ţii sîrbeşti — şi Viaţa Sfintului Maxim arhiepiscopul). 

Scaunul mitropolitan a rămas vacant vreo patru ani, sub domnii care 
au urmat lui Radu cel Mare : Mihnea cel Rău (1508—1509), Mircea (1509 
—1510) şi Vlad cel Tânăr sau Vlăduţ, fiul lui Vlad Călugărul (1510— 
1512), Vremurile tulburi în care au domnit ei nu le-au dat răgaz să se 
ocupe şi de alegerea unui nou titular al scaunului mitropolitan. Pe de 
altă parte, se aştepta desigur reîntoarcerea lui Maxim la scaunul său. 
Că în ţară n-a fost nici un vlădică între anii 1508—1512, reiese şi din 
aceea că nici una din cele trei cărţi tipărite între aceşti ani de iero¬ 
monahul Mo carie ( Liturghierul 1508, Octoihul 1510 şi Tetraevanghelul 
1512) nu pomenesc nici un nume de mitropolit, aşa cum se obişnuia pe 
atunci. 

Mitropolitul Macarie II. După venirea la domnie a lui Neagoe Ba- 
sarab, s-a procedat de îndată la alegerea unui nou mitropolit. Gavriil 
Drotul ne dă ştirea că domnul «ridică Biserica cea căzută şi puse pe 
Macarie mitropolit a toată Ţara Rumânească, Plaiului şi Severinului, 
cu blagosîovenia lui Pahomie, patriarhul de la Ţarigrad». Cine era mi¬ 
tropolitul Macarie ? Marea majoritate a cercetătorilor susţin că este una 
şî aceeaşi persoană cu ieromonahul Macarie tipograful, care a tipărit 
primele cărţi slave pe pămîntul românesc pe care le-am amintit mai sus 
(împotriva identificării s-au pronunţat numai P. P. Panaitescu, iar mai 
nou, P.Ş. Năsturel, care susţine că a fost egumen la Bistriţa, prin 1494). 
Macarie era originar din Muntenegru, a învăţat meşteşugul tiparului la 
Veneţia, iar prin anii 1493—1496, a tipărit într-o mînăstire din Cetinie, 
capitala Muntenegrului, şase cărţi slavone, din care se cunosc numai 
patru : Octoihul în două părţi (1493—1494), Psaltirea (1495) şi M olitvel- 
rdcul (1496).. 

Pribegind în urma cotropirii ţării sale de către turci, Macarie a 
ajuns la Tîrgovişte, la curtea lui Radu cel Mare, poate odată cu viitorul 
mitropolit Maxim. N-ar fi exclus să fi fost chemat chiar de domnul mun¬ 
tean. Din iniţiativa acestui domn, sprijinitor al 1 Bisericii şi al culturii, Ma- 

carie a început lucrarea de tipărire de cărţi în limba slavă la noi, de¬ 
venind astfel primul tipograf din ţările române. 

Presupunem că alegerea lui Macarie ca mitropolit a avut loc în vara 
sau toamna anului 1512, cînd poate a revenit — pentru scurt timp — şi 
Maxim Brancovici la curtea lui Neagoe Basarab. în acest caz, desigur 
hirotonia sa întru arhiereu a fost săvîrşita de mitropolitul Maxim şi de 
episcopii de la Rîmnie şi Buzău. Neagoe va fi fost îndemnat la alegerea 
lui Macarie ca întîistătător al Bisericii din ţara sa de mitropolitul Maxim 
şi de soţia sa, doamna Despina Mildţa. Dar, nu ne îndoim că şi domnul 
însuşi a apreciat cunoştinţele şi serviciile pe care le-a adus Macarie, 
prin meşteşugul său, Bisericilor Ortodoxe de limbă slavă de pretutin¬ 
deni. .Era şi firesc ca un domn învăţat şi iubitor de cultură oa Neagoe 
să aibă şi pe scaunul mitropolitan un ierarh cu aceleaşi preocupări, mai 
ales că şi înaintaşii săi, patriarhul Nifon şi mitropolitul Maxim Branco-, 
viei, au fost tot oameni de carte. 

Deşi mitropolitul Macarie nu este pomenit în nici un hrisov de la 
Neagoe Basarab, totuşi prezenţa lui în scaun e consemnată de Gavriil 
Protul, în Viaţa Simţului Nifon, Astfel, cu prilejul sfinţirii mînăstirii lui 
Neagoe de la Argeş, la 15 august 1517, între numeroşii participanţi — 
arhierei, egumeni şi preoţi, români sau de peste hotare, în frunte cu pa¬ 
triarhul ecumenic Teolipt — se afla şi «Macarie mitropolitul ţării». Ace¬ 
laşi izvor ne relatează că peste două zile, deci la 17 august 1517, s-a 
hotărît mutarea scaunului Mitropoliei Ungrovlahiei de la Argeş la Tîr- 
govişte de către «Teolipt, patriarhul Ţnrigradului şi de Macarie mitro¬ 
politul şi de Neagoe Vodă, domnul Ungrovlahii şi de toţi boierii cei 
mari şi cei mici şi de sfântul sobor». S-ar putea ca mutarea scaunului în 
Tîrgovişte să fi avut loc mai de mult, iar acum se făcea numai recunoaş¬ 
terea sau oficializarea unei situaţii de fapt. 

Numele mitropolitului Macarie este amintit şi în pisania noii cate¬ 
drale mitropolitane, cu hramul înălţarea Domnului, din Tîrgovişte, cti¬ 
torită de Neagoe Basarab, «...în zilele arhiepiscopului chir Macarie...», 
tîrnosită la 17 mai 1520, desigur tot de el. 

Se vede că mitropolitul Macarie se bucura de o deosebită preţuire 
din partea lui Neagoe Basarab, de vreme ce în învăţăturile sale către 
fiul său Teodosie întîlnim un capitol intitulat: «Cartea lui Neagoe Voe- 
vod cătră chir Vlădica Macarie şi cătră alţi egumeni şi ieromonahi şi 
preoţi şi cătră tot clirosul...» (aap, III, partea II). Capitolul respectiv cu¬ 
prindea multe cuvinte de preţuire La adresa mitropolitului. 

Se pune însă o întrebare : de ce nu a continuat Macarie activitatea 
tipografică după ce a ajuns în scaunul mitropolitan, aşa cum au făcut 

alţi vlădici ridicaţi la această treaptă din rîndul călugărilor tipografi 
(Mitrofan de la Buzău, Antim Ivireanul ş.a.) ? Am putea răspunde că 
pricina trebuie căutată în starea în care se afla atunci Biserica din Ţara 
Românească. Timpul prea scurt petrecut la noi de patriarhul Nifon şi de 
mitropolitul Maxim Brancovici nu le-a îngăduit să îndrepte stările de 
lucruri existente, iar după aceea, scaunul mitropolitan a rămas vacant 
timp de patru ani. în astfel de împrejurări, noul mitropolit a avut rostul 
de a pune rînduială în viaţa Bisericii, va fi purtat grija ridicării mînăs- 
tirii de la Curtea ide Argeş, a bisericii mitropolitane din Tîrgovişte şi a 
mutării scaunului mitropoliei în acest oraş. în sfîrşit, poate că Maearie 
nici n-a avut în jurul său oameni pricepuţi în meşteşugul tiparului, care 
să-i continue munca. Din cele trei tipărituri ale sale rezultă că toată 
truda i-a revenit lui, nepomenind vreun ucenic, aşa cum vor face tipo¬ 
grafii de mai tîrziu (Coresi, Antim Ivireanul ş.a.). în sfîrşit, Neagoe Ba- 
sarab, prins în atîtea lucrări de construcţie, nu va fi putut face faţă 
cheltuielilor legate de tipărirea unor cărţi noi. Acestea .ar fi pricinile 
pentru care Maearie a întrerupt activitatea tipografică după ce-a ajuns 
în scaunul mitropolitan, îndreptîndu-şi atenţia mai mult spre proble¬ 
mele administrative-gospodăreşti. 

Mitropolitul Maearie îşi va fi încheiat păstoria cam în acelaşi timp 
cu domnul său Neagoe Basarafo (f 15 septembrie 1521). 

Din cele expuse mai sus, rezultă că Maearie a fost o mare persona¬ 
litate bisericească şi culturală, care a imprimat un duh nou în viaţa Bi¬ 
sericii din Ţara Românească, în primul rînd prin introducerea tiparului. 

Alţi mitropoliţi ai Ungrovlahiei. După Neagoe Basarab (t 1521), a 
urmat o perioadă tulbure, cu lupte necontenite pentru tron şi schim¬ 
bări. dese die domni. Intre ei s-a remarcat Radu de la Afumaţi, care 
a domnit în patru rînduri (1522-—1523, 1524, 1524 -1525 şi 1525; ucis 
de boieri la 2 ianuarie 1529), care a purtat nu mai puţin de douăzeci 
de «războaie», cum arată inscripţia de pe imundului său din biserica 
mînăstirii Argeş, biruind în mai multe rînduri pe turei. în astfel de 
împrejurări politice nu a putut prospera nici viaţa bisericească. Despre 
mitropoliţii care au urmat în scaun lui Maearie, avem ştiri puţine ; 
unii din ei au fost poate înlăturaţi din scaun, iar alţii au trebuit să 
pribegească mult timp prin Transilvania. Din două acte ale vremii, în 
oare nu e indicat anul, rezultă că, sub domnitorul Vladislav III (1523-*- 
1525, cu întreruperi), păstorea în scaunul Ungrovlahiei un mitropolit 
cu numele Teodor. înseamnă că acesta a ocupat scaunul în ultimul 

an de domnie a lui Neagoe Basarab sau curînd după aceea, păstrîn- 
du-1 în situaţia deosebit de tulbure de atunci, cu schimbări foarte 
dese de domni, pînă prin toamna anului 1523. 

Intr-un hrisov dat de domnitorul Radu Bădica, fiul lui Radu cel 
Mare (1523—1524), din 8 noiembrie 1523, era pomenit un nou mitro¬ 
polit, cu numele Ilarion. în 1512, 1513 şi 1518 întîlnim la Glavacioc un 
egumen cu acest nume, oare ar putea să fie identic cu mitropolitul nos¬ 
tru. Ca şi înaintaşul său, a păstorit foarte puţin, pînă prin 1526, fiind 
poate înlăturat în timpul luptelor pentru tron şi a deselor schimbări 
de domni. 

Urmaşul său a fost mitropolitul M itrotan, care, într-o zi de 25 iunie, 
probabil 1526, trimitea «judeţului Lucaci» din Braşov o scrisoare a doam¬ 
nei Despina Miliţa, soţia lui Neagoe Basarab. A păstorit pînă către anul 
1534 (ultima oară era pomenit în scaun la 12 februarie 1533). Probabil 
ă murit în scaun. 

La 10 aprilie 1535, Vlad Vintilă confirma anumite proprietăţi ale 
mănăstirii Argeş. în hrisovul de confirmare era pomenit şi «mitropolitul 
Ţării Româneşti chir Varlaam». Credem că a fost ales mitropolit spre 
sfîrşitul anului 1534. El apare în mai multe hrisoave ale domnitorului 
Radu Paisie, alt fiu al lui Radu cel Mare (1535—1545), prin care se întă¬ 
reau mitropoliei anumite danii. 

Vlădica Varlaam este pomenit şi în pisania bisericii Mitropoliei din 
Tîrgovişte, începută de Neagoe şi terminată de Radu Paisie, în 1537, 
precum şi în pisania bolniţei de la Cozia, ridicată de acelaşi domn prin 
1542—1543. Se păstrează de la el şi o scrisoare din 1541 r către judele 
Braşovului Hans Fuchs, în care se intitula : «mitropolit a toată Ungro- 
vlahia şi exarh al tuturor Plaiurilor». 

Către sfîrşitul păstoririi sale, s-a reluat activitatea tipografică la 
Tîrgovişte, prin logofătul sîrb Dimitrie Liubavici. Prima carte tipărită de 
acesta a fost un Molitvelnic slavon. Prefaţa cărţii ne aduce ştirea că ti¬ 
părirea a început în timpul lui Varlaam şi s-a terminat sub noul mitro¬ 
polit Anania. Cum tipărirea unei cărţi ţinea pe atunci cîteva luni, putem 
deduce că păstoria mitropolitului Varlaam s-a încheiat pe la mijlocul 
anului 1544. 

Mitropolitul Anania. în ultimele luni ale anului 1544 —deci tot sub 
Radu Paisie — a fost ales ca întîistătător al Bisericii din Ţara Româneas¬ 
că, episcopul Buzăului Anania. La 10 ianuarie 1545 era în scaun, fiind 
amintit în prefaţa Molitvelnicului lui Dimitrie Liubavici. Se pare că Ana¬ 
nia era omul de încredere — sau chiar rudă — al familiei lui Neagoe 

Basarab, căci numai aşa ne putem explica faptul că şi-a gătit piatra de 
mormînt la mînăstirea Argeş, unde era îngropat ctitorul şi familia sa. 
In sprijinul acestei ipoteze vine şi faptul că a purtat o grijă deosebită 
doamnei Despina Miliţa, în timpul pribegiei acesteia în Transilvania. 
Date fiind legăturile sale eu familia Neagoe Basarab, putem presu¬ 
pune că şi-a avut metania în mînăstirea de la Argeş, unde a fost, poate, 
şi egumen. Păstoria lui ca mitropolit a căzut în vremuri grele pentru 
ţară, căci fiind mazilit Radu Paisie şi înlocuit cu Mircea Ciobanul (mar¬ 
tie 1545), acesta a început de îndată prigonirea şi uciderea celor pe 
care-i socotea potrivnici. Mitropolitul Anania, socotit om de încredere 
al domnului mazilit, care era ginerele lui Neagoe Basarab, n-a fost prea 
bine văzut de noul domn. Numai aşa ne putem explica lipsa numelui său 
din actele interne ale lui Mircea Ciobanul. Socotim că mitropolitul Ana¬ 
nia a rămas în scaun în timpul primei domnii a lui Mircea Ciobanul. Sub 
el, Dimitrie Liubavici a tipărit o nouă carte la Tîrgovişte şi anume un 
Apostol slavon în două ediţii, una pentru Ţara Românească şi alta pen¬ 
tru Moldova (1547). 

Desigur mitropolitul Anania a hirotonit întru arhiereu pe preotul 
Ioan din Peşteana (jud. Hunedoara), trimis în Ţara Românească în 1553, 
de' castelanul Ioan Ranchi din Hunedoara, care l-a recomandat şi lui 
Mircea Ciobanul pentru hirotonie, întrucît voievodul Transilvaniei «i-a 
dăruit episcopia românilor» de aici. 

După ce scaunul domnesc a fost încredinţat lui Pătraşcu cel Bun, 
iiul lui Radu Paisie (martie 1554—26 decembrie 1557), vlădica Anania e 
pomenit în mai multe acte ale acestui domn. în 1556 a trecut în Tran¬ 
silvania, de unde a adus osemintele doamnei Despina Miliţa, moartă de 
ciumă la Sibiu (30 ianuarie 1554), pe care le-a îngropat la Argeş, lîngă 
ale soţului ei, Neagoe Basarab, fapte oare sînt consemnate în inscripţia 
de pe mormîntul ei. Tot în această perioadă, a cumpărat o Evanghelie 
slavonă în manuscris, cu 5.000 de aspri, pe care a dăruit-o Mitropoliei 
din Tîrgovişte, păstrată azi în Viena. 

Murind Pătraşcu cel Bun (26 dec. 1557), scaunul domnesc a fost dat 
din nou lui Mircea Ciobanul, în ianuarie 1558. în această situaţie, mitro¬ 
politul Anania, considerat ca om. de încredere al lui Pătraşcu cel Bun, 
a fost nevoit să-şi părăsească scaunul şi să treacă în Transilvania, unde 
a rămas pînă prin anul 1564. 

, Nu şi-a mai reluat scaunul mitropolitan, căci: Mircea Ciobanul îl 
completase, în a doua sa domnie, , cu un nou titular. Vlădica Anania a 
mai trăit încă mult timp, căci îl întîlnim în cîteva acte, pînă către sfârşi-' 
tul anului 1580. Astfel, la 2 iulie 1564, fiind, în Bucureşti, du mînastirii 

Argeş un «înscris», în oare menţiona toate lucrările şi daniile pe care 
le-a făcut acestei mănăstiri (chilii şi alte 'dependinţe, veşminte şi obiecte 
de cult). Aceste danii bogate întăresc presupunerea că a fost egumen al 
mănăstirii lui Neagoe de la Argeş sau că a fost călugărit aici. Din mai 
multe acte, reiese că întreaga agoniseală a vieţii şi-a lăsat-o Mitropoliei 
din Tîrgovişte (satele Săcuieni şi Sîrbi, din Dîmboviţa, cumpărate de el 
cu 45.000 de aspri.) între timp, a mai cumpărat alte părţi de moşie în cele 
două sate, pe care le-a dăruit tot mitropoliei — la 22 septembrie 1580 — 
reînnoind şi vechea danie. Curînd după această dată a trecut la cele veş¬ 
nice, pentru că la 5 decembrie 1580, Mihnea Turcitul (1577—1583), în¬ 
tărind mitropoliei ultimele danii ale lui Anania, spunea că le-a cumpă¬ 
rat «de cînd era încă în viaţă». Deci moartea lui s-a petrecut între 22 
septembrie şi 5 decembrie 1580. înainte de moarte a îmbrăcat marea 
schimă monahală, sub numele de Antonie. Va fi fost îngropat la biserica 
Mitropoliei din Tîrgovişte, — pe care o înzestrase cu atîtea bunuri — 
cum de altfel a şi cerut, prin diata sa din 22 septembrie 1580. 

Concluzii: Din cele expuse, rezultă că în prima jumătate a 
secolului al XVî-lea, viaţa bisericească în cuprinsul Mitropoliei Un- 
grovlahiei a fost în plină dezvoltare. La aceasta au contribuit domni 
evlavioşi, ca Radu cel Mare şi Neagoe Basarab, sprijinitori ai culturii 
şi artei bisericeşti în Ţara Românească şi în acelaşi timp, sprijinitori 
ai tuturor Bisericilor Ortodoxe din Răsărit. Ei au fost secondaţi în 
toate acţiunile lor de marii ierarhi cărturari Nifon, Maxim şi mai ales 
Macane. Vlădicii care au urmat n-au putut fi la înălţimea acestora, 
datorită împrejurărilor vitrege în care le-a fost dat să păstorească. în¬ 
tre ei, se impune mitropolitul Anania, ierarh cu alese însuşiri gos¬ 
podăreşti, care şi-a lăsat întreaga agoniseală a vieţii în folosul Mi¬ 
tropoliei din Tîrgovişte. 

BIBLIOGRAFIE 

Izvoare documentare: ACADEMIA R.S.R., Documente privind istoria 
României. Veacul XVI. B. Ţara Românească, voi. I, {1501—1525), voi, II, (1526—1550), 
voi. III (1551—1570), Bucureşti, 1951—1953 şi reeditarea: Documenta Romaniae His- 
torica, voi. II (1501—1550), Bucureşti, 1972. 

Izvoare narative: Viata Sfîntului Nifon. Ediţii: B. P. HAŞDEU, în «Arhiva 
istorică a României», I, 2, Bucureşti, 1865, p. 133—-150; IOSIF NANIESCU şi CON : 
STANTIN ERBICEANU, Viaţa şi traiul siinţiei sale părintelui nostru Nifon patriarhul 
Ţarigraduîui, Bucureşti, 1888, 177 p.; TIT SIMEDREA, Viaţa Sfîntului Nifon, patriar¬ 
hul Constantinopolului. Introducere şi text, Bucureşti, 1937, XIV + 58 p. (şi în B.O.R., 
an. LV, nr. 5—6, 1937, p. 257—299); VASILE GRECU, Viaţa Sfîntului Nifon. O redac- 
ţiune grecească inedită, tradusă şi însoţită cu o introducere, Bucureşti, 1944; G. MI- 
HĂILĂ şi DAN ZAMFIRESCU, Literatura română veche, voi, I, Bucureşti, 1969, p. 60— 




MITROPOLIA UNGROVLAHIEI IN SECOLUL XVI 


427 


112, reproduce ediţia Simedrea, cu introducere şi note; PETRE Ş. NĂSTUREL, Re- 
cherches sur Ies redaction greco-roumaines de la- «Vie de Saint Niphon II, patriarche 
de Constantinople, în RESEE, t. V, nr. 1—2, 1967, p. 41—75 ; O versiune a Vieţii mi¬ 
tropolitului Maxim Brancovici e tradusă de B. P. HAŞDEU în «Arhiva istorică a Ro¬ 
mâniei», I, 2, ,p. 15 urm., alta de I. BOGDAN, Vechile cronici moldoveneşti, Bucureşti, 
1895 ; GHEORGHE I. MOISESCU, Viaţa Simţului Nifon, patriarhul Ţarigradului. Cu 
prilejul împlinirii a 450 de ani de la mutarea sa către Domnul, în B.O.R., an. LXXVI, 
nr. 9, 1958, p. 861—872. 

Lucrări: NICULAE M. POPESCU, Niion II patriarhul Constantinopolului, Bu¬ 
cureşti, 1914, 68 p. («An. Aoaid, Rom.» M.S.I., s. III, t. XXXVI, 1913—1914, p. 731—798) ; 
D. MAZILU, Contribuţiuni la studiul vieţii Simţului Niion, patriarhul Constantinopo¬ 
lului, Bucureşti, 1928 ; N. DOBRESCU, Reprezentanţii a două curente în Biserica din 
Ţara Românească la începutul secolului XVI: patriarhul Niion, mitropolitul Maxim şi 
mitropolitul Macarie, în «Convorbiri Literare», XLIV, 1910, p. 348—364; NICULAE 
ŞERBĂNESCU, Mitropoliţii Ungrovlahiei, în B.O.R., an. LXXVII, nr. 7—10, 1959, p. 722— 
826. 

Mitropolitul Macarie: Studiul introductiv al lui P. P. PANAITESCU Ia 
Liturghierul lui Macarie..., Bucureşti, 1961, LXXVIII + 275 p.; DAMASGHIN MIOC, 
Date noi cu privire la Macarie Tipograful, în «Studii», revista de istorie, an. XVI, nr. 
2, 1963, p. 429—440 (teza inacceptabilă); PETRE Ş. NĂSTUREL, Cine a iost Macarie 
al II-lea al Ungrovlahiei ?, în M.O., an. XIX, nr. 7—8, 1967, p. 615—617. Alte studii 
despre Macarie, ca tipograf, Ia cap. începuturile tiparului. 

NICULAE ŞERBĂNESCU, Mitropolitul Anania. Contribuţie la istoria Bisericii 
române în sec. XVI, în G.B., an. IX, nr. 9—10, 1950, p. 33—46; Se mai pot consulta: 
CONSTANTIN C. GIURESCU, La 450 de ani de la moartea lui Radu cel Mare, domnul 
Ţării Româneşti, în B.O.R., an. LXXVI, nr. 3—4, 1958, p. 366—386; T. G. BULAT, Perso¬ 
nalitatea religioasă a voevodului Neagoe Basarab al IV-lea, Craiova, (1926), 51 p.; 
NICULAE ŞERBĂNESCU, 450 de ani de la moartea lui Neagoe Basarab, în G.B., an. 
XXX, nr. 9—10, 1971, p. 936—971. 



XVI 

MITROPOLIA UNGROVLAHIEI 
IN A DOUA JUMĂTATE A SECOLULUI AL XVI-LEA 
ŞI PRIMELE DECENII ALE SECOLULUI AL XVII-LEA 


In cea de-a doua jumătate a veacului al XVI-lea, ştirile despre mi- 
tropoliţii munteni sînt ceva mai bogate. Se: observă însă aceeaşi instabi¬ 
li tate a lor în scaun, fiind înlocuiţi, de multe ori, după bunul plac al dom¬ 
nitorilor.. 

Mitropolitul Efrem. După ce Mircea Ciobanul a ocupat pentru a doua 
oară scaunul domnesc (ianuarie 1558—21 sept. 1559), a urmat o. aprigă 
prigoană împotriva marilor boieri. în cursul lunii februarie 1558, a avut 
loc un groaznic măcel, în cursul căruia şi-au pierdut viaţa şi episcopii 
de la Rîmnic şi Buzău. Probabil mitropolitul Amania a părăsit ţara, re- 
fugiindu-se în Transilvania chiar în cursul lunii ianuarie 1558, înainte 
de intrarea lui Mircea Ciobanul în Bucureşti. Alegerea unui nou mitro¬ 
polit se va fi făcut în acelaşi an, cînd Mircea Ciobanul s-a convins că 
Anania nu se mai întoarce. Documentar, mitropolitul Efrem e amintit 
pentru prima oară într-un hrisov din 17 septembrie 1559 (cu 4 zile îna¬ 
inte de moartea lui Mircea !), prin care domnul întărea Mitropoliei şi 
«cinstitului părinte arhimitropolit chir vlădica Efrem» via de la Ştefă- 
neşti, pe care o stăpînea mai de mult. El a păstorit şi sub fiul şi urmaşul 
lui Mircea, Petru cel Tînăr (1559—1568), care a întărit, prin mai multe 
hrisoave, anumite proprietăţi ale Mitropoliei. 

După cîte ştim pînă acum, vlădica Efrem este primul care a primit 
o însărcinare din partea domnului de a rezolva anumite probleme ad¬ 
ministrative-judecătoreşti, care, în mod obişnuit, erau de competenţa 
domnului sau a dregătorilor săi. Este vorba de un act de vînzare-cumpă- 
rare, încheiat la 14 noiembrie 1561, «înaintea vlădiciei mele şi a cleru¬ 
lui vlădiciei mele». 

Mitropolitul Efrem este pomenit şi în predoslovia cărţii întrebare 
creştinească, tipărită de diaconul Coresi la Braşov (1560). 

Nu ştim din ce motive, Efrem s-a retras din scaunul mitropolitan, 
înainte de 27 august 1566, cînd e atestat un nou mitropolit, deci în timpul 
lui Petru cel Tînăr. A mai trăit încă mult timp, ca «proin mitropolit». 
A murit numai după 10 august 1582, cînd e pomenit, pentru ultima 
oara, intr-un hrisov de la Mihnea Turcitul. 

Alţi mitropoliţi. La 27 august 1566 Petru cel Tînăr întărea «sfin¬ 
tei şi dumnezeeştei Mitropolii din Tîrgovişte... şi preacinstitului părinte 
arhimitropolit chir vlădica Danii i» stăpînirea peste satul Aninoasa, 
vechea proprietate a Mitropoliei. Alte ştiri despre el nu avem. A păs¬ 
torit pînă prin 1568, cînd noul domn Alexandru II Mfroea (iunie 1568— 
sept. 1577) va fi rînduit alegerea unui nou întîisitătător al Bisericii din 
Ţara Românească. Erau deci acum trei «proin mitropoliţi» (Anania, 
Efrem, Danii!). 

Mitropolitul Eftimie ÎI apare pentru prima oară intr-un hrisov al 
lui Alexandru II din 8 septembrie 1568, prin care se întărea Mitropoliei 
şi «preaisfinţitului mitropolit chir vlădica Bfitimie» satul Aninoasa. Îna¬ 
inte a fost episcop la Rîmnic. Alegerea sa ca mitropolit s-a petrecut în 
lunile iulie sau august 1568 (Alexandru a intrat în Bucureşti la 3 iulie), 
deci era om de încredere al acestui domn. în anii următori, este pome¬ 
nit în alte 12 hrisoave ale lui Alexandru II, semn că se bucura de multă 
cinstire din partea lui. în alte hrisoave este întîlnit judecind felurite 
pricini. Numele său e amintit în prefaţa Sbornicului slavon , tipărit de 
diaconul Coresi 1 la Braşov, în 1568—1569 şi în prefaţa Octoihului sla¬ 
von, tipărit tot de Coresi în 1574—1575. 

Sub acest mitropolit — cu sprijinul său şi al domnitorului Alexan¬ 
dru II Mircea — s-a înfiinţat prima tiparniţă la mănăstirea Plumbuita, azi 
în Bucureşti, de către ieromonahul Lavrentie şi ucenicul săuTovan. Pe 
baza unor fragmente din tipăriturile lor — păstrate în bibliotecile din 
Uniunea Sovietică, Bulgaria şi România — s-a constatat că Lavrentie şi 
ucenicul său au imprimat un Tetraevanghel în două ediţii şi o Psaltire, 
toate în slavoneşte. înseamnă că mitropolitul Eftimie era preocupat de 
problema tipăririi şi difuzării de cărţi de slujbă în limba slavonă. Mitro¬ 
politul Eftimie este primul ierarh din Ţara Românească al cărui chip zu¬ 
grăvit se păstrează'pînă azi (în biserica din Olteni-Vîlcea). Numele său 
este trecut şi în pisania mănăstirii Cobia-Dîmboviţa (1571). 

Spre deosebire de înaintaşii săi, Eftimie a murit în scaun. Un act 
ele la Alexandru Vodă din 30 decembrie 1576 amintea de «răposatul pă¬ 
rintele chir Eftimie vlădica», ceea ce ne face să credem că a trecut la 
cele veşnice pe la mijlocul anului 1576. 

Mitropolitul Serafim, După moartea lui Eftimie, scaunul mitropolitan 
a fost ocupat de Serafim. Un hrisov din 30 decembrie 1576, îl arată pe 
Eftimie ca răposat, iar pe celălalt în scaun, poate din vara sau toamna 
aceluiaşi an. Este pomenit în mai multe hrisoave de danie ale lui Ale¬ 
xandru II, ale fiului său Mihnea Turcitul (1577—1583) şi ale lui Petru 
Cercel, fiul lui Pătraşcu cel Bun (1583—1585), în alte acte, apare, împre¬ 
ună cu boierii din divan, judecind anumite pricini, mai ales privitoare 
ia stăpînirea de moşii. 

Mitropolitul Serafim avea şi preocupări cărturăreşti, fiind în legă¬ 
tură cu diaconul tipograf Coresi din Braşov. Astfel, în postfaţa Psaltirii 
slavone din 1577, se spune că s-a tipărit cu «porunca domnului Io Ale¬ 
xandru voevod şi a fiului său Io Mihnea voevod şi a preasfinţitului 
mitropolit Serafim». 

Ultima, şi în acelaşi timp cea mai însemnată dintre tipăriturile core- 
siene, a fost Evanghelia cu învăţătură sau Cazania din 1581, o tîlcuire 
a Evangheliilor din toate duminicile şi sărbătorile anului. în prefaţă se 
arată că o versiune slavă a acestei lucrări, în manuscris, s-a aflat la mi¬ 
tropolitul Serafim al Ungrovlahiei, fiind dată apoi diaconului Coresi, oare 
a tălmăcit-o în româneşte, împreună cu învăţaţii preoţi îane şi Mihai de 
la biserica Sfîntul Nicolae din Şcheii Braşovului. Cartea a fost apoi tipă¬ 
rită de Coresi la Braşov, cu binecuvîntarea mitropoliţilor Serafim al 
Ungrovlahiei şi Ghenadie al Ardealului. în felul acesta, cartea apare ca 
operă de colaborare munteano-transilvană, prin împreună-lucrarea dia¬ 
conului Coresi, originar din Ţara Românească, şi a celor doi preoţi bra¬ 
şoveni, ca şi prin binecuvîntarea dată de cei doi mitropoliţi, primul ofe¬ 
rind chiar şi exemplarul după care s-a făcut traducerea. 

Păstoria lui Serafim s-a încheiat, probabil, către sfîrşitul lui 1585 
sau începutul anului următor. într-o pisanie pusă de el în anul 1588, la 
paraclisul Bunavestire de la Snagov, pe oare l-a preînnoit, se spune că 
«au fost alungat din scaun». înlăturarea din scaun i-a venit desigur din 
partea lui Mihnea Turcitul, cînd a ocupat pentru a doua oară scaunul 
domnesc (6 aprilie 1585—mai 1591), nemulţumit că mitropolitul a slujit 
cu credinţă pe duşmanul său Petru Cercel. Probabil s-a retras la mă¬ 
năstirea Snagov, unde a preînnoit paraclisul amintit (ctitoria lui Vla- 
disl.av II din secolul XV) şi a făcut «şi celelalte case de locuinţă şi mici 
chilii». A murit în cursul anului 1590 şi a fost îngropat în biserica mare 
a mînăstirii Snagov, cu hramul Intrarea în biserică, avînd deasupra 
mormîntului o lespede de piatră în inscripţie slavonă. Astfel, mitropo¬ 
litul Serafim se numără printre cei mai de seamă vlădici munteni din 
această perioadă. 

Alţi mitropoliţi. După înlăturarea lui Serafim, în scaunul mitropo¬ 
litan vacant a fost trecut episcopul Mihail al Rîmnicului. Acest lucru 
s-a petrecut, probabil, în primele luni ale anului 1586. 

Mitropolitul Mihail este pomenit în cîteva hrisoave date de Mihnea 
voievod : trei confirmări de proprietăţi şi o mărturie într-un proces. Ca 
mitropolit, va fi primit vizita patriarhului ecumenic Ieremia II şi a fos¬ 
tului patriarh Pahomie II, prin 1587 şi 1588. Retrăgîndu-se din scaun că¬ 
tre sfîrşitul anului 1589 — fiind poate prea înaintat în vîrstă — a mai 
trăit încă vreo doi ani, fiind pomenit în două hrisoave. A murit între 4 
august 1591 — cînd mai era în viaţă — şi 7 martie 1592, cînd era numit 
«răposatul vlădică Mihail». 

Urmaşul său, Nichifor, probabil era originar din părţile Buzăului, 
căci avea legături cu mînăstirea Izvorani, situată în această regiune. 
Nu ştim nimic despre el înainte de a fi fost ridicat în scaunul mitropo¬ 
litan. Este atestat documentar la 12 ianuarie 1589, ca «preasfinţitul ar- 
himitropolit chir Nichifor». 

E întîlnit apoi într-un hrisov de la Mihnea Turcitul, din 1590, jude¬ 
cind — împreună cu episcopii săi sufragani şi cu boierii din divan — o 
neînţelegere între mănăstirile Tismana şi Bistriţa, şi apoi într-un act de 
la Ştefan Surdul (1591—1592), judecind un proces. La 28 martie 1592 
apare în două acte ale lui Ştefan Surdul cînd, alături de domn, de pa¬ 
triarhul ecumenic Ieremia II şi fostul patriarh Teolipt II, de sufraganii 
săi Efrem de la Rîmnic şi Luca de la Buzău, judeca neînţelegerile mănăs¬ 
tirii Tismana cu locuitorii a două sate. înseamnă că el a primit şi vizita 
acestor doi patriarhi la reşedinţa sa din Tîrgovişte. 

Socotim că a fost silit să-şi părăsească scaunul în a doua jumătate 
a anului 1592, cînd a ajuns domn al Ţării Româneşti Alexandru cel Rău, 
fiul lui Bogdan Lăpuşneanu -al Moldovei (1592—1593). 

Proin mitropolitul Nichifor e întîlnit în acte tîrziu de tot, în 1617 
(din care aflăm că «l-au chemat mai înainte Vasile»), apoi în mai 1621. 
A murit deci după această dată, probabil în mînăstirea Izvorani, unde se 
pare să-şi fi petrecut ultimii ani de viaţă. Acestei mănăstiri i-a făcut mai 
multe danii, — moşii, vii, case, obiecte de cult, — din c-are se păstrează 
coperţile de argint aurite ale unui Tetr-aev-anghel, cu inscripţia : «arhi- 
mitropotit Nichifor a legat acest Tetraevanghel 7101». S-ar putea să fie 
înmormăntat aici. 

Fiind înlăturat Nichifor din scaun, domnitorul Alexandru cel Rău a 
pus în locul său pe un mitropolit M iha.il (al doilea cu acest nume). 
Schimbarea se va fi produs în toamna anului 1592. Ca şi înaintaşii săi, 

şi acest domn va fi dorit să aibă pe scaunul mitropolitan un om de în¬ 
credere (dacă nu era cumva chiar moldovean, ca şi domnul). Dar 
mitropolitul Mihail nu e pomenit în nici un act de la Alexandru cel Rău, 
ci numai în două acte de la Mihai Viteazul, din anul 1594. 

Mitropolitul Eftimie III. Hotărît să înceapă lupta cu turcii, marele 
domn Mihai Viteazul (sept. 1593—9 aug. 1601), cum era şi firesc, a cău¬ 
tat să strîngă în jurul său numai dregători noi, din generaţia sa. E posi¬ 
bil ca odată cu schimbarea vechilor dregători să fi înlocuit şi pe vlă¬ 
dica Mihail II, care. nu-i va fi inspirat destulă încredere. Scaunul său a 
fost ocupat — după toate probabilităţile — în toamna anului 1594, de 
mitropolitul Eftimie. Se pare că acesta era originar din judeţul Dîmbo¬ 
viţa, unde avea mai multe proprietăţi şi rude şi că înainte de a ajunge 
în scaun a fost egumen la Cozia, unde întîlnim un egumen cu acest nume 
în 1590. Marele domn îl va fi cunoscut pe cînd era ban al Olteniei. 

Ajuns la cîrma Bisericii din Ţara Românească, mitropolitul Eftimie 
s-a bucurat de o deosebită încredere din partea domnului său, care l-a 
trimis în diferite solii peste hotare şi l-a ţinut pe lingă sine în divan, 
harăzindu-i — pentru serviciile aduse — mai multe mpşii. 

Mitropolitul Eftimie e pomenit pentru prima oară, în această cali¬ 
tate, în mai 1595, cînd a fost trimis într-o solie la Alba Iulia, la principele 
Sigismund Băthory al Transilvaniei, pentru a semna un tratat de alianţă 
împotriva turcilor. Din solie mai făceau parte episcopii Teofil al Rîmni- 
cului şi Luca al Buzăului, precum şi mai mulţi boieri. Tratatul a fost 
semnat la 20 mai 1595. La 27 mai, delegaţia a depus jurămînt de cre¬ 
dinţă către Sigismund Băthory, apoi s-a reîntors în ţară. 

Mitropolitul Eftimie este întîlnit mereu în hrisoavele date de marele 
domn, după 1595. De pildă, la 13 aprilie 1596, a adunat un «sobor» la 
Tîrgovişte, în care a .întocmit un «aşezămînt» după care să se conducă 
mînăstirile ţării, întrucît în ele «au început nişte obiceiuri carele nu 
sănt den porunca sfinţii pravile». 

Mihai Viteazul i-a încredinţat apoi judecarea unor neînţelegeri, mai 
ales în probleme de moştenire şi stăpînire a unor moşii, ivite între dife¬ 
riţi locuitori ai ţării. Prin mai multe hrisoave, domnul întărea Mitropo¬ 
liei stăpînirea unor sate. 

De asemenea, mitropolitul Eftimie apare în mai multe acte diploma¬ 
tice ale marelui domn. Astfel, la 9 iunie 1598 s-a semnat, la mînăstirea 
Dealu, un tratat de către trimişii împăratului Rudolf II al Austriei (1576— 
1612) de o parte, şi de Mihai Viteazul, de «arhiepiscopul Eftimie» şi opt 
boieri, de alta. împăratul se obliga să-i dea lui Mihai plata pentru 5.000 
de ostaşi, precum şi armament, iar domnul român, recunoscînd suzera- 

nitatea lui Rudolf, — însă «fără plata vreunui tribut sau vreunei dări» — 
se obliga să lupte «pentru depărtarea turcilor şi a altor duşmani de 
Transilvania, Ţara Românească şi părţile Ungariei». între altele, în tra¬ 
tat erau şi anumite prevederi privitoare la viaţa bisericească : «Cit 
priveşte legea (religia), Majestatea sa dă încredinţare a nu împiedica 
întru nimic cele ce au fost ţinuta pînă acum în Ţara Românească, nici 
a opri slujbele bisericeşti ale episcopilor şi preoţilor lor, nici a sili pe 
domnul-voievod sau staturile şi rangurile lui (să treacă) la altă religie», 
în aceeaşi zi, mitropolitul Eftimie — cu semnatarii români- ai actului — 
depuneau jurămînt de credinţă faţă de împăratul Rudolf. 

După căderea lui Mih-ai Viteazul, domnia Ţării Româneşti s-a dat 
boierului moldovean Simion Moghilă sau Movilă (noiembrie 1600—iulie 
1601), apoi lui Radu Mihnea (sept. 1601—martie 1602) şi din nou lui Si¬ 
mion Movilă (noiembrie 1601—iulie 1602). Se vede că mitropolitul Efti¬ 
mie s-a ataşat de Simion Movilă, căci prin iulie 1602, cînd acesta a pier¬ 
dut scaunul domnesc şi s-a retras in Moldova, a fost urmat şi de mitro¬ 
politul Eftimie împreună ou cîţiva boieri munteni (dacă nu cumva a fost 
silit de domn la acest pas). De aici pribegii au triroiscîteva solii şi scri¬ 
sori regelui Zygmunt (Sigismund) III al Poloniei (1587—1632) şi comi¬ 
sarilor împăratului Rudolf II din Transilvania, rugîndu-i să-i ajute să-l 
înscăuneze din nou pe Simion Movilă în Ţara Românească. în 160.3, 
mitropolitul scria regelui Poloniei cerîndu-i protecţia, apoi a mers chiar 
într-o solie la acesta, spre a lămuri situaţia ostaşilor poloni care au lup¬ 
tat în Ţara Românească. în 1604, aceiaşi pribegi, împreună cu mitropo¬ 
litul, scriau hatmanului polon Zamoyski şi principelui Transilvaniei, ru¬ 
gîndu-i să-l reaşeze pe Simion Movilă pe tronul Ţării Româneşti, iar ei 
să se întoarcă «în ţara lor şi la pământurile lor de locuinţă şi în patria 
lor iubită». 

Toate speranţele le-au rămas zadarnice, căci nu i-a ajutat nimeni, 
iar scaunul domnesc al Ţării Româneşti a fost ocupat de Radu Şerban 
(1602—1611). în această situaţie, vlădica Eftimie a fost nevoit să se 
reîntoarcă în Ţara Românească, desigur cu oonsimţămîntul noului domn. 
Acesta, intr-un hrisov — în care nu este indicat anul — confirma o 
danie de mai multe sate, pe care mitropolitul le lăsa, după moarte, su¬ 
rorii sale Stana şi copiilor ei Petru şi Elina. în hrisovul respectiv, se 
spunea despre el că «a pribegit în ţara Moldovei la Ieremia voievod» şi 
că «a vrut Domnul Dumnezeu de a venit părintele vlădica Eftimie din 
Ţara Moldovei, in ţară la domnia mea». Nu ştim cit a mai vieţuit şi unde 
a fost înmormîntat. 

Din cele scrise, reiese că mitropolitul Eftimie a fost unul din ierar¬ 
hii de seamă ai Ţării Româneşti, fiindu-i dat să trăiască în zilele de 
glorie, dar şi în cele de cădere ale aceluia care, la un moment dat, s-a 
putut intitula : «Io Mihail Voievod, din mila lui Dumnezeu, domn al Ţării 
Româneşti, al Ardealului şi a toată ţara Moldovei». 

Mitropolitul Luca din Cipru. După ce mitropolitul Eftimie şi-a pără¬ 
sit scaunul mitropolitan, Radu Şerban a numit un nou titular, în persoana 
episcopului Luca al Buzăului. Acest lucru s-a petrecut chiar în toamna 
anului 1602, căci noul domn nu avea nici un interes să aştepte reîntoar¬ 
cerea unui mitropolit care i s-a arătat potrivnic şi implicit -— să men¬ 
ţină o stare de provizorat şi de neorînduială în Biserica ţării pe oare 
avea s-o cârmuiască. 

Cine era noul mitropolit? Era un grec originar din insula Cipru (de 
unde şi numele de Cipriotul sau Luca din Cipru), «crescut din fragedă 
vîrstă în starea monahală», cum ne spune un panegirist al său, mitropo¬ 
litul Matei al Mirelor. Nu ştim în ce împrejurări a ajuns în Ţara Româ¬ 
nească. S-ar putea să fi venit după ce ţara sa, insula Cipru stăpînită 
mult timp de veneţieni — a fost cucerită de turci. N-ar fi exclus ca el 
să fi fost trimis de vreuna din mînăstirile din Răsăritul Ortodox la una 
din cele care le erau închinate în Ţara Românească şi apoi să fi rămas 
pentru totdeauna la noi. Nu ştim eîrnd şi în ce împrejurări a ajuns epis¬ 
cop al Buzăului. Cert este că la 10 septembrie 1583 sau 1584 — deci în 
timpul lui Petru Cercel — era pomenit într-un act ca «prea cinstitul şi 
prea sfinţitul arhiepiscop chir Luca al Buzăului». Trebuie subliniat fap¬ 
tul că episcopul Luca s-a bucurat de multă încredere din partea lui Mihai 
Viteazul oare, apreciindu-i calităţile înnăscute şi pregătirea cărtură¬ 
rească, l-a trimis în mai multe solii peste hotarele ţării. Astfel, în mai 
1595, îl întîlnim în misiunea diplomatică trimisă la Alba Iulia, la prin¬ 
cipele Sigismund Bâthory. în primăvara anului 1596, episcopul Luca a 
fost trimis de domnul său într-o solie la ţarul Rusiei, Teodor, fiul lui 
Ivan cel Groaznic (1584—1598). în iunie, episcopul buzoian era la Mos¬ 
cova, unde, pe lîngă o scrisoarea de la Mihai Viteazul, aducea, prin viu 
grai, şi rugăminţi de ajutor împotriva turcilor. A fost primit de ţar şi de 
sfetnicul său Boris Godunov, iar la 4 iunie 1596, ţarul i-a dat o scrisoare, 
din care reieşea limpede scopul misiunii sale la Moscova. întors în ţară, 
episcopul Luca şi-a continuat păstoria la Buzău, atît sub Mihai Viteazul 
cît şi sub urmaşul său imediat Simion Movilă. 

Ca episcop, Luca Cipriotul a ridicat un schit (mînăstire) în satul Iz- 
vorani (jud. Buzău). Nu se cunoaşte exact anul întemeierii, dar în 1600 
era în fiinţă, căci Nicolae Pătraşcu, fiul şi locţiitorul lui Mihai Viteazul, 

îi dăruia două vaduri de moară. Acestei mînăstiri i-a purtat apoi o grijă 
deosebită şi după ce a ajuns în scaunul mitropolitan, înzestrînd-o cu 
numeroase sate şi alte bunuri mobile sau imobile (cîteva danii i-a făcut 
fostul mitropolit Nichifor). 

Mînăstirea zidită de vlădica Luca a fost distrusă de un cutremur în 
timpul lui Şerban Cantacuzino (1678—1688), fiind refăcută apoi de ur¬ 
maşii lui Luca (Jipa căpitanul şi Stanciu Vernescu zis Cîrloavă) în timpul 
lui Constantin Brîncoveanu. Cu refaceri ulterioare, slujeşte azi ca bi¬ 
serică parohială în Izvorani. 

După ce Radu Şerban a ocupat scaunul domnesc, iar mitropolitul 
Eftimie s-a retras în Moldova, noul domn a ridicat în scaunul de mitro¬ 
polit al Ungrovlahiei pe episcopul Luca de la Buzău. Apare pentru pri¬ 
ma oară în noua calitate într-un hrisov al lui Radu Şerban, din noiem¬ 
brie 1603, prin oare întărea mînăstirii Mărgineni satul Telega, dăruit de 
ctitorul ei, vornicul Drăghici. 

Din timpul şederii sale în scaunul mitropolitan, se cunosc zeci de 
acte în oare e pomenit numele său. Prin unele se făceau danii sau întă¬ 
riri de proprietăţi, pentru mitropolie şi mînăstirea Izvorani, în altele fi¬ 
gurează ca martor în divanul domnesc ; unele erau cărţi de judecată 
emise de el însuşi în diferite probleme. De remarcat că s-a bucurat de 
preţuirea tuturor celor cinci domni care au ocupat scaunul Ţării Româ¬ 
neşti din 1602 pînă în 1629, încredinţîndu-i-se felurite pricini spre jude¬ 
care. Uneori judeca «cu soborul sfintei mitropolii», alteori cu sufraganii 
săi de la Rîmnic şi Buzău sau chiar cu unii arhierei greci aflaţi în ţară 
(Matei al Mirelor, egumen la Dealu şi alţii). 

Deşi era grec de neam, mitropolitul Luca — spre deosebire de alţi 
clerici din neamul său ajunşi la noi — s-a identificat întru totul cu nă¬ 
zuinţele poporului pe care-1 păstorea. Mărturie în acest sens este stră¬ 
dania sa de a păstra autonomia Bisericii noastre faţă de Patriarhia ecu¬ 
menică. Pentru aceasta, în septembrie 1615, patriarhul Timotei II al Con- 
stantinopolului (1612—1621), împreună cu sinodul său, avînd şi consim- 
ţămîntul lui Teofan al Ierusalimului, au hotărît «să despoaie de toată 
puterea şi rînduiala arhierească», scoţînd «din scaunul şi din cinstea 
lui» pe mitropolitul Luca, întrucît s-a arătat «neascultător şi nesupus şi 
uzurpator». în continuare, actul patriarhal preciza că «de cînd a fost 
numit mitropolit al acestei eparhii, nici nu s-a învoit vreodată, nici n-a 
binevoit a da peşcheşul anual legiuit sau alt ajutor pentru nevoile Bise¬ 
ricii în fruntea căreia stăm noi, precum făceau ceilalţi confraţi ai noştri 
arhierei ,- nici n-a arătat primire şi ospitalitate către oamenii bisericeşti, 
ci-i dispreţuia şi nu-i socotea întru nimic». Hotărîrea nu s-a aplicat. 

Despre mitropolitul Luca ştim că a păstrat legături şi cu românii 
transilvăneni. Astfel, înainte de 1606, a hirotonit întru arhiereu pe mi¬ 
tropolitul Teoctist al Ardealului. Iar în 1606, împreună cu acesta, au 
judecat pe preotul Neagoslav de la biserica Sfîntul Nicolae din Şcheii 
Braşovului/pentru «sumeţia» lui. 

Panegiristul' lui Luca din Cipru, mitropolitul Matei al Mirelor, ne 
spune despre el că era «deprins foarte la caligrafie». în adevăr, de la el 
au rămas cîteva manuscrise greceşti, oare-1 arată ca un caligraf foarte 
iscusit: o Evanghelie isprăvită de scris la 20 martie 1588 (azi la Athos), 
o Evanghelie terminată la 4 iunie 1594 (azi la Ierusalim), o Evanghelie 
scrisă cu cheltuiala vel vistierului Hrizea în 1624, hărăzită mănăstirii 
Ivir din Muntele Athos şi o Psaltire, începută de el şi terminata abia 
prin 1634—1635 de un ucenic al său, arhiereul Iacov. 

De la mitropolitul Luca se păstrează şi un antimis, sfinţit, de el, ou 
o inscripţie, care pare să fie cel mai vechi antimis cunoscut la noi (găsit 
la schitul Brădet-Argeş). Documentele vremii pomenesc de un nepot al 
lui Luca din Cipru, anume Lorinf, căsătorit în satul Verneşti de lingă 
Buzău, din care se trage Vasile Cîrlova, primul nostru poet modern. Ur¬ 
maşi ai acestui Lorinţ au ajuns ctitori de mănăstiri şi biserici în părţile 
Buzăului (schiturile Burbu, Grăjdana, Uimeasa, bisericile din Verneşti şi 

Calvini), v; 

După o păstorire de aproape o jumătate de veac, mitropolitul Luca 
a trecut la cele veşnice în primele luni ale anului 1629. A fost înmormân¬ 
tat la Mitropolia din Tîrgovişte şi nu la ctitoria să de la Izvorani. 

Om de carte, bun caligraf, ctitor de aşezăminte bisericeşti, cîrmuitor 
priceput al treburilor bisericeşti vreme de aproape o jumătate de veac, 
diplomat iscusit, însufleţit de o dragoste sinceră faţă de patria sa adop¬ 
tivă şi de păstoriţii săi, mitropolitul Luca Cipriotul se înscrie printre 
marii vlădici ai Ungfovlahiei din veacurile trecute. 

Mitropolitul Grigorie L Trebuie remarcat faptul că în timpul mitro¬ 
politului Luca s-a întărit mult şi influenţa grecească în Biserica mun- 
teană, O consecinţă imediată a acestei influenţe greceşti în Biserica 
munteană a fost şi alegerea unui nou ierarh grec pe scaunul mitropo¬ 
litan al Ungrovlahiei, după moartea lui Luca din Cipru. Este vorba de 
mitropolitul Grigorie I ales sub domnitorul Alexandru Iliaş (1627—1629). 
A fost tuns în monahism la mînăstirea Ivir din Muntele Athos. Se pare 
că a venit în Ţara Românească după 10 februarie 1613, cînd Radu Mihnea 
închina mînăstirea Radu Vodă din Bucureşti, mînăstirii Ivir. La 12 ia- 


MITROPOLIA UNGROVLAHIEI IN SECOLUL XVI 


437 


nuarie 1614, îl întîlnim egumen la Radu Vodă, rămînînd aici piuă în 
primele luni ale anului 1629 (înainte de 10 martie), cînd a fost ridicat în 
scaunul'mitropolitan. - 

--Mitropolitul Gricjorie s-a îngrijii de restaurarea mînăsUrii Stelea 
din Bucureşti, ctitorită de spătarul Stelea, în a doua jumătate a secolu¬ 
lui XVI şi închinată mînăstirii Ivir, -arsă şi ruinaţă în 1595, de ostaşii lui 
Sinan. Paşa. Vlădica Grigorie stătea mai mult . în Bucureşti, la Stelea, 
făcînd din ctitoria şa, «scaun de vlădicie». 

; In primăvara anului .1632, a fost trimis de Leon Vodă .în Transilva¬ 
nia să sfătuiască pe boierii munteni pribegiţi acolo să se întoarcă in ţară. 

In luna decembrie 1632, vlădica Grigorie şi episcopul Teofil de la 
Rimnib făceau parte dintr-o impunătoare solie -care s-a prezentat în faţa 
vizirului şi a sultanului la Constantinopol, spre a da mărturie că. ţara 
vrea ca domn pe Matei Basarab. In martie 1633, Matei s-ă întors în ţară 
cu toţi însoţitorii săi, fiind desigur uns domn de către mitropolitul Gri¬ 
gorie. El şi-a continuat păstoria şi sub Matei Basarab, sprijinind activi¬ 
tatea tipografiei din Cîmpul-ung, care fusese trimisă domnului muntean 
de mitropolitul Kievului Petru Movilă (1633—1646). în timpul lui Gri¬ 
gorie, s-a tipărit aici un M olitvelnic slavon (1635). 

Se pare că mitropolitul Grigorie s-a retras din scaun în vara anului 
1636. Ultimul document îl amintea în scaun la 5 iunie, iar la 20 iulie 
scaunul mitropolitan era ocupat de un nou titular. A murit la scurt timp, 
în septembrie 1636, cum ne încredinţează piatra sa de mormînt, scrisă 
în limba greacă (azi se află în lapidariul bisericii Stavropoleos din Bucu¬ 
reşti). 


Concluzii: Viaţa bisericească din Ţara Românească, in a 

doua jumătate a secolului al XVI-lea, a fost intr-o necontenită nesi¬ 
guranţă şi irămintare, pricinuită de prea multele schimbări de domni 
petrecute in acel timp. Din acest motiv, uneori au ajuns pe scaunul 
mitropolitan oameni iără o valoare deosebită, cu păstorii foarte scurte. 
Intre ei se remarcă Eftimie II (singurul care a murit in scaun) şi Se¬ 
rafim, ierarhi cu preocupări cărturăreşti, apoi Eftimie III, mitropolitul 
lui Mihai Viteazul. 

Lucrurile s-au schimbat odată cu venirea in scaun a mitropolitu¬ 
lui Luca din Cipru, care a izbutit să-şi păstreze scaunul aproape trei 
decenii, pină la moartea sa, în 1629. Sub el, s-a întărit însă şi elemen¬ 
tul grecesc în Biserica Ungrovlahiei, fapt care va avea urmări nega¬ 
tive pentru vremurile de mai ţîrziu, 

EPISCOPIILE RÎMNICULUI ŞI BUZĂULUI 
IN SECOLUL AL XVI-LEA 


Odată cu desfiinţarea «Mitropoliei» Severinului, în primii ani ai se¬ 
colului al XV-lea, în Ţara Românească a rămas un singur scaun vlădi- 
cesc : Mitropolia Ungrovlahiei. Datorită numeroaselor lupte interne şi 
schimbări de domni care au urmat după moartea lui Mircea cel Bătrîn, 
nici viaţa bisericească nu a prosperat, aşa cum s-a întîmplat, de pildă, în 
Moldova, în cursul glorioasei domnii a lui Ştefan cel Mare. 

O renaştere a vieţii bisericeşti în Ţara Românească a avut loc abia 
în primele decenii ale secolului al XVI-lea, datorită celor doi domni spri¬ 
jinitori ai culturii şi artei bisericeşti, Radu cel Mare şi Neagoe Basarab. 

Cei mai mulţi istorici socotesc că soborul de egumeni, preoţi şi mi¬ 
reni convocat de patriarhul Ni fon, pentru a discuta problemele legate de 
reorganizarea vieţii bisericeşti în Ţara Românească, a hotărît şi înfiin¬ 
ţarea a două eparhii noi, a Rîmnicului şi a Buzăului. Singurul izvor pen¬ 
tru susţinerea acestei ipoteze este relatarea lui Gavriil Protul din Viaţa 
Sfîntu.lui Niion. Dar în lucrarea sa nu se dau.numele celor doi episcopi, 
nu sînt indicate reşedinţele lor şi nu se vorbea de o delimitare precisă 
a noilor eparhii, spunîndu-se doar vag : «care cît va birui...». 

La aceasta se adaugă şi faptul că Gavriil nu aminteşte de participa¬ 
rea episcopilor de Rîmnic şi Buzău la sfinţirea mînăstirii de la Argeş, 
deşi sînt consemnaţi — pe lîngă patriarhul Teolipt şi mitropolitul Ma- 
carie — feţe bisericeşti de un rang inferior episcopilor {egumenii de la 
Athos şi din ţară). în sfîrşit, constatăm că izvoarele documentare interne 
nu pomenesc nici un episcop de Buzău pînă în 1535. Toate acestea ne 
fac să privim eu rezerve afirmaţiile lui Gavriil Protul că Nifon a hiroto¬ 
nit doi episcopi cărora le-a dat «eparhie hotărîtă», căci el — în calitatea 
sa de ucenic şi panegirist al patriarhului — avea tot interesul să-i pre¬ 
zinte în culori cît mai luminoase activitatea desfăşurată în Ţara Româ¬ 
nească. 

Cu toate acestea, socotim că, principial, s-a hotărît înfiinţarea celor 
două eparhii în soborul de la 1503, dar timpul prea scurt petrecut de 
Nifon la noi şi tulburările care au urmat după moartea lui Radu cel Mare, 
n-au îngăduit ca ele să se organizeze după toată rînduiala canonică. 
Acest lucru s-a făcut numai sub Neagoe Husarab şi chiar mai tîrziu, sub 
ginerele său, Radu de la Afumaţi. Ierarhii hirotoniţi de Nifon îl vor fi 
ajutat în lucrarea de reorganizare a Bisericii, stînd în preajma sa, fie 
la Argeş, unde era reşedinţa mitropolitană, fie la Tîrgovişte, unde era 
scaunul domnesc. 

Episcopia Rîmnicului. Această eparhie a fost creată pentru judeţele 
din dreapta Oltului, avînd reşedinţa dintru început în oraşul Rîmnic. 
Ne-am exprimat în alt loc părerea că şi fosta «Mitropolie» a Severinu- 
lui şi-a avut reşedinţă tot în oraşul Rîmnic. Aşa s-ar putea explica 1 titu¬ 
latură de «Episcopia Rîmnicului-Noului Severin», care apare-în acte încă 
de pe la sfîrşitul secolului al XVI-lea. tu alte cuvinte, noua eparhie era 
o continuatoare a Mitropoliei Severinului din ultimele trei decenii ale 
secolului al NIV-lea. ■ r ^ 

Mulţi istorici bisericeşti consideră că primul episcop ăl Rîmnicu¬ 
lui ar fi fost Maxim Brancovici, hirotonit de fostul patriarh Nifon, care, 
după o păstorire de doi ani, a fost ridicat în scaunul mitropolitan. Aceas¬ 
tă presupunere s-a făcut pe baza celor relatate într-o versiune a Vieţii 
sale, că Radu cel Mare «îl făcu pe Maxim ieromonahul epi-sdopb.-şi nu 
după multă vreme îl făcu■ arhiepiscop al Ţării Munteneşti». Observăm 
însă că nu se precizează pentru ce scaun episcopal a fost hirotonit. Se 
adaugă apoi şi faptul că numele lui Maxim Brancovici nu este întîlnit în 
nici un act intern şi nici în pomelnicul Episcopiei Rîmnicului. De aceea 
considerăm că- vechea părere, potrivit căreia primul episcop de ; Rîmnic 
a fost Maxim Brancovici, trebuie privită cu multă rezervă, ne având probe 
documentare în acest sens. Mai degrabă socotim că mitropolitul Ilarion 
II al Ungrovlahiei (1523—1526) ă fost iniţial episcop la Rîmnic; din- mo¬ 
ment ce este trecut în pomelnicele acestei episcopii. 

Episcopul Leontie. Primul episcop de Rîmnic al cărui nume apare 
în adele timpului este Leontie, menţionai intr-un hrisov. dat de domni¬ 
torul Vlad Vintilă (1532—1535), Ia 1 aprilie 1535, prin oare întărea Epis¬ 
copiei Rîmnicului mai multe moşii şi alte bunuri. 

De fapt, hrisovul era dat «cinstitului părinte episcop chir Paisie», 
urmaşul iui Leontie în scaun, care păstorea la acea dată. Din cuprinsul 
lui aflăm încă de «părintele episcop Leontie», care a răscumpărat de la 
Vlad Vintilă o ocină a episcopiei, cu 500 de aspri. Se înşirau: apoi cinci 
«ocine», cumpărate tot de Leontie pentru episcopie. Dar prin acelaşi hri- 

sov f; se întărea episcopiei «jumătate din podul de la Olt, lîngă. Rînmic, 
pentru că l-a ţinut şi pînă acum la alţi domni, care au fost înaintea dom¬ 
niei sale» şi îi erau întărite mai multe danii făcute,de Neagoe Băsarab, 
de soţia sa doamna Despina, apoi de urmaşii săi, Radu de la Afumaţişi 
doamna Anca, soţia lui Moise Vodă (1529—1530). Toate acestea ne arată 
că episcopia exista în 'timpul lui Neagoe Basarab. Din acest hrisov, re¬ 
zultă că episcopul Leontie era un ierarh cu alese însuşiri gospodăreşti, 
care a creat o bază materială corespunzătoare pentru eparhia pe care 
o conducea. Presupunem că a stat în fruntea Episcopiei de Rîmnie de 
prin 1523 pînă către s-fîrşitul anului 1534 sau poate chiar pînă în primele 
luni din 1535, căci abia Ia 1 aprilie 1535 era pomenit noul titular. 

Episcopul Ppisie. Este amintit în documentul de mai sus, prin care 
Vlad Vi utilă întărea, episcopiei vechile proprietăţi. A doua menţiune do¬ 
cumentară despre el este din 4 martie 1540, cînd apare sub titulatura de 
«părintele nostru arhiepiscopul chir Paisie al Râmnicului»., Alte ştiri do¬ 
cumentare despre el nu mai avem. 

Letopiseţul cantacuzinesc, descriind domnia Iui Mircea Ciobanul, 
araţă că, după ce-a ocupat scaunul domnesc a treia oară (1558—4559), a 
chematpe toţi boierii pribegiţi în Arde a I, f ăgădu ind u -1 e cu jurămînt că 
nu li se va întîmpla nici un rău, «dar cînd au fost la martie 3 deni (1558) 

— continuă Letopiseţul — cu meşteşug mare au. chemat pre Stănilă vor¬ 
nicul şi pre toţi boiarii şi pre amîndoi episcopii şi toţi egumenii cu mul¬ 
ţime de călugări, în cetate în Bucureşti. Şi aşa, fără veste, au năpustit 
într-înşii pre beşliii lui şi pre mulţi turci de i-au tăiat pre toţi, vărsîn- 
du-se mult sînge nevinovat» (ed. C. Grecescu şi D. Simonescu, 1960, p. 
50). Presupunem că e vorba de episcopii de Rîmnie şi Buzău, •— mitro¬ 
politul Anania fugind din vreme în Transilvania —■, dar numele lor nu 
le cunoaştem. 

Alţi episcopi de Rînmic. Pe episcopul Eiţimie îl întâlnim în unele 
pomelnice, precum şi în pisaniile vechii catedrale episcopale şi a bise¬ 
ricii din satul Olteni — jud. Vîlcea, care-1 aşează printre ctitori. Probabil 
a fost ales în anul 1559, după uciderea predecesorului sau, în măcelul lui 
Mircea Ciobanul, păstorind pînă pe la mijlocul anului 1568, cînd a fost 
trecut în scaunul mitropolitan de la Tîrgovişte. Ni s-a păstrat chipul său, 
zugrăvit pe pereţii bisericii schitului Olteni, socotită ctitoria sa. 

Urmaşul său a fost episcopul Mihail, ales în a doua jumătate a anu¬ 
lui 1568. Documentar este pomenit abia la 9 ianuarie 1576. Numele său 

— ca episcop •• este amintit în peste zece hrisoave (pînă la 19 octom¬ 
brie 1585), ca martor la unele danii, ca membru în divanul, domnesc/ ală¬ 
turi de domn şi de alţi dregători, în judecarea unor pricini sau în acte 

de danie către episcopie. Ca episcop de Râmnic a fost trecut — împreună 
cu înaintaşul său Eftimie — între Ctitorii bisericii episcopale din Rîmnic 
şi a schitului Olteni, cărora le-a făcut şi danii. Tot sub el au fost închi¬ 
nate episcopiei schiturile Olteni şi Dobruşa. 

Pe la sfîrşitui anului 1585 — dar mai degrabă la începutul lui 1586 
— a fost trecut de Mihnea Turcitul în scaunul mitropolitan, în locul lui 
Serafim, înlăturat din scaun, păstorind pînă prin iarna anilor 1591—1592, 
cind a trecut la cele veşnice. 

Noul episcop Efrem a fost ales, probabil, în primele luni ale anului 
1586, după trecerea lui Mihail în scaunul mitropolitan. Sub el, episcopia 
a primit mai multe danii din partea unor credincioşi. Intr-un hrisov apa¬ 
re sub titlul: «prea cinstitul părinte arhiepiscop chir Efrem de la Rîm¬ 
nic». Este o nouă atestare documentară a acestei titulaturi. Mai este întîl- 
nit în alte cî'teva acte. Probabil a păstorit pînă prin 1593, căci la 26 martie 
1594 Rîmnieul avea un nou chinuitor. Nu putem şti dacă s-a retras din 
scaun ori a murit. 

Episcopul Teoîil 1. Probabil a ajuns în scaun spre sfîrşitui anului 
1593, ridicat la această demnitate de Mihai Viteazul (atestat documentar 
la 26 martie 1594). Probabil, înainte de alegerea ea episcop a fost egu¬ 
men al schitului Olteni (închinat episcopiei), căci la 8 martie 1592 în- 
tîlnim acolo un egumen cu acest nume. 

în mai 1595, a făcut parte din solia trimisă de Mihai Viteazul la prin¬ 
cipele Sigismund Băthory al Transilvaniei — împreună cu mitropolitul 
Eftimie, episcopul Luea de la Buzău şi cîţiva dregători — semnînd tra¬ 
tatul de alianţă împotriva turcilor, din 20 mai 1595. Fără îndoială că a 
participat şi la soborul convocat de Mihai Viteazul la Tîrgovişte, la 13 
aprilie 1596, pentru a lua măsuri de îndreptare a vieţii mînăstireşti. Este 
pomenit şi în două hrisoave ale marelui voievod. în ultimul dintre aces¬ 
tea apare ou titlul de «preasfinţitul arhiepiscop chir Teofi-l al Rîmnicului». 

Presupunem că episcopul Teofil a fost acela oare a tuns în mona¬ 
hism pe Teodora, mama lui Mihai Viteazul, devenită monahia Teofana. 
Nu putem şti cît a mai păstorit. Poate s-a retras din scaun după ucide¬ 
rea marelui domn, protectorul său, căci la 8 noiembrie 1601, în cartea de 
danie a maicii Teofana, prin care închina Coziei satele Frăsinetul şi Stu- 
deniţa, Rîmnieul avea un nou episcop, pe Efrem. 

Observăm, deci, că ştirile despre vlădicii Rîmnicului în secolul al 
XVI-lea nu sînt prea bogate. Ştirile despre ei sînf mai mult de ordin ma¬ 
terial şi nu bisericesc, îneît este foarte greu să ne facem o imagine 
limpede asupra activităţii pe care au desfăşurat-o. 

Episcopia Buzăului. începuturile acesteia sînt tot atît de nelămurite 
ca şi ale Episcopiei de Râmnic. Se crede că înfiinţarea ei s-a hotărît tot 
în soborul convocat de fostul patriarh Nifon în 1503, în urma căruia a 
hirotonit doi episcopi, încredinţîndu-le şi «eparhie hotărîtă». Cu toate 
acestea, organizarea ei canonică se va fi făcut abia în ultimii ani de 
domnie ai lui Neagoe Busurab, care a zidit la Buzău şi o catedrală epis¬ 
copală. Socotim că la. stabilirea scaunului episcopal în oraşul Buzău au 
stat oarecari raţiuni istorice-bisericeşti. Am arătat cu alt prilej că «pseu- 
do-episcopii» pomeniţi de papa Grigorie IX activau undeva în regiunea 
curburii Carpaţilor,' iar după o veche tradiţie unii episcopi ar fi stat 
şi în schiturile din Munţii Buzăului. în acest fel, Episcopia de Buzău se 
prezenta ca o continuatoare firească a unor vechi stări de lucruri. într-un 
pomelnic scris la proscomidierul schitului Agafton în părţile Buzăului, 
este trecut «arhiepiscopul Dositîe», Să fie un episcop al Buzăului în 
timpul lui Neagoe Basarab ? 

Episcopul Paisie. în vremurile de mari frămîntări care au urmat după 
moartea lui Neagoe Basarab, domnii atît de efemeri ai ţării cu greu se 
puteau gîndi şi la bunăstarea Bisericii. O excepţie face doar Radu de la 
Afumaţi, care s-a gîndit şi la înzestrarea materială a Episcopiei Buzău¬ 
lui. în hrisovul său din 8 septembrie 1525, domnul arăta că a făcut mai 
multe danii episcopiei şi cîrmuitorului ei,. Paisie. însuşi episcopul Paisie 
a cumpărat mai multe părţi de moşie la Verneşti (jnd. Buzău), întărite 
la 15 noiembrie 1530, de Vlad Vodă înecatul (1530—1532). La 7 mai 1535, 
Vlad Vintilă de la Slatina (1532—1535), dăruia «sfintei şi dumnezeeştii 
Episcopii din tîrgul Buzăului şi preacinstitului părinte episcop Paisie, 
care petrece în această vreme în acest sfînt loc», două moşii, în Pîrsico- 
veni şi Cucuteni. Acelaşi domn i-a făcut apoi şi alte danii. 

Un act, despre care se spune că ar purta data de 7 iulie 1546 (7054), 
aminteşte un episcop de Buzău cu numele Paisie. Din această pricină, 
unii cercetători au socotit că au fost doi episcopi cu acest nume, alţii 
că a fost unul singur, înlocuit cu Anania şi apoi revenit în scaun. Dar, 
ne întrebăm : ce motive avea Radu Paisie (1535—1545) să înlăture din 
scaun pe episcopul Paisie, din moment ce pînă atunci îi arătase atîta 
atenţie, întărind episcopiei felurite danii ? Noi credem că ne aflăm în 
faţa unei greşeli de scriere sau de citire a datei şi anume, în loc ca actul 
să fie datat 3H4 (7051 — 1543), s-a scris 3 ha adică 7054 {=*= 1546). Deci, la 
această dată corectă de 7 iulie 1543, «preasfinţitul arhiepiscop chir Pai¬ 
sie» dădea o scrisoare, prin care mărturisea că marele armaş Ţintea «la 
moartea lui», după ce «şi-a spovedit păcatele sale episcopiei mele», a 
dăruit Episcopiei de Buzău o parte dintr-o moşie, două mori, vii şi alte 

bunuri. S-ar putea ca această mărturie scrisă să:fi fost dată de Paisie 
înainte de moartea sa, ca episcopia să aibă un act de proprietate asupra 
bunurilor respective. înseamnă că Paisie a păstorit pînă prin iu-lie-au- 
gust 1543. 

Episcopul Anania. La 17 septembrie 1543, domnitorul Radu Paisie 
emitea un hrisov deosebit de important pentru noi, pentru că ne arată 
numele unui nou întîistătător al episcopiei, Anania, dar ne arată şi în¬ 
tinderea ei teritorială. Credem că actul a fost cerut domnitorului de noul 
episcop, la, puţină vreme după alegerea şi înscăunarea sa, pentru a avea 
un act scris asupra întinderii teritoriale a episcopiei pe care urma să o 
păstorească. 

Din cuprinsul hrisovului, rezultă că Episcopia avea jurisdicţie; peste 
«judeţul Buzău şi judeţul Rîmnieul Sărat şi judeţul Brăila şi judeţul Să- 
cueni, aceste patru judeţe cu toată hirotonirea preoţească şi bisericeas¬ 
că». Din cuvintele hrisovului : «după cum au aşezat şi au întocmit foştii 
domni dinaintea noastră», reiese că întinderea teritorială a Episcopiei 
Buzăului a fost fixată în timpul înaintaşilor săi în scaun-, poate tot de 
Neagoe Basarab sau de Radu de la Afumaţi. , 

' Vlădica Anania -a păstorit la Buzău abia un an, căci în a doua ju¬ 
mătate a anului 1544, tot domnitorul Radu Paisie l-a făcut mitropolit al 
Ungrovlahiei. A păstorit la Tîrgovişte pînă la începutul anului 1558,cind 
s-a retras, trăind apoi oa «proin mitropolit» pînă către sfîrşitul anului 
1580. 

Alţi episcopi de Buzău. Cunoaştem cîteva hrisoave privind Episco¬ 
pia Buzăului şi de la domnitorul Mircea Ciobanul. Astfel, la 5: aprilie 
1548 îi întărea stăpînirea peste nişte danii făcute de Miclea logofătul. 
Numele episcopului nu este amintit. Abia peste doi ani, la 10 aprilie 
1550, întărea «prea cinstitului şi prea sfinţitului părinte episcop chir 
leremia al Buzăului şi sfintei episcopii», părţi din moşia Groşăneasa. 
Credem că acest leremia a urmat în scaun, îndată după Anania deci din 
ultimele luni ale anului 1544. Numele său e pomenit şi în cîteva hrisoave 
ale lui Pălraşcu cel Bun. înclinăm să credem că el a fost -unul din cei 
doi episcopi ucişi de Mircea Ciobanul la 5 martie 1558. 

Urmaşul său a fost Ilar ion, pomenit mimai după ce şi-a încheiat păs¬ 
toria, ca «proepi-scop» (corect «proin», deci fost episcop). Presupunem 
că a fost ales în primăvara sau vara anului 1558, după ce Mircea Cio¬ 
banul a ucis pe cei doi episcopi. A păstorit sub Mircea Ciobanul în a 
treia domnie a acestuia (1558—1559), apoi sub fiul său Petru cel Tînăr 
(1559—1568). Probabil a fost îndepărtat din scaunul vlădioesc după ce 
s-a dat domnia lui Alexandru II (1568—1577). ? r 

Episcopul Atanasie. Cer care a creat Episcopiei Buzăului o puternică 
bază materială, a fost episcopul Atanasie. Se poate să fi fost ales în a 
doua jumătate a anului 1568, păstorind sub Alexandru II şi sub fiul său 
Mihnea Turcitul (1577—-1583), pînă în 1583. 

Este amintit în vreo 12 acte interne, majoritatea acte de danie în 
folosul Episcopiei pe care o cîrmuia, date de aceşti doi domnitori. 

Episcopul Luca din Cipru, Viaţa şi activitatea sa am descris-o pe 
scurt cînd am vorbit despre mitropoliţii Ungrovlahiei. Ca episcop al 
Buzăului este pomenit, pentru prima oară, într-un hrisov de la Petru 
Vodă Cercel, din 10 septembrie 1583. Hrisovul este de o mare impor¬ 
tanţă, prin faptul că ne înfăţişează drepturile ce erau acordate «prea 
cinstitului şi preasfinţitului arhiepiscop chir Luca al Buzăului». Astfel, 
el avea dreptul să judece pe cei ce «strică altarele şi cine nu posteşte 
cele 4 posturi şi cine se iau neam cu neam şi cine ia a patra femeie fără 
lege şi de la oameni care se împreună, dar de bună voie şi nu se cunună 
şi care se împreună unul cu altul fără lege şi bărbatul care lasă femeia 
fără lege sau femeia (care) fuge de la bărbat...». Hrisovul preciza apoi 
şi pedepsele pe care le putea da episcopul: «însă de cununie să ia cîte 
50 de aspri şi de la bărbat şi de la femeie, iar pentru înrudire fără lege, 
să-i despartă şi să le ia după cum va fi vina, asemenea şi de la a patra 
femeie şi de la naşi şi cine se cunună, pe toţi să-i judece sub oprelişte». 
Interzice apoi amestecul dregătorilor domneşti în judecata episcopului. 
Prin acelaşi hrisov, episcopului i se dădea dreptul să judece şi pe preoţi. 

Sub episcopul Luca starea materială a Episcopiei Buzăului a sporit 
necontenit. O danie însemnată a fost aceea a marelui vornic Mitrea şi 
a soţiei sale Neaga, care i-au dăruit mînăstirea Tisău — ctitoria lor — 
«cu toate averile şi ocinele şi ţiganii şi viile şi cu tot venitul» (1593), Se 
mai adaugă şi creşterea prestigiului episcopiei, datorită întîistătătorului 
ei, care era un om cult, folosit de către marele Mihai Viteazul în misi¬ 
uni diplomatice, destul de dificile. 

Păstoria lui la Buzău a durat pînă în toamna anului 1602, cînd noul 
domn Radu Şerban (1602—1610) l-a trecut în scaunul mitropolitan. 

Concluzii: Din cele expuse, rezultă că Episcopiile Rîmnicu- 
lui şi Buzăului au cunoscut, în secolul al XVI-lea, o stare de înflorire 
materială, prin numeroasele danii ce le-au fost hărăzite de domnii Ţării 
Româneşti sau de unii credincioşi, între titularii lor din acest secol 
s-au impus episcopii Eftimie, Mihail şi Teofil de la Rîmnic, precum şi 
Paisie, Atanasie şi Luca din Cipru la Buzău. 

MITROPOLIA MOLDOVEI 
IN SECOLUL AL XVI-LEA 


După domnia rodnică şi îndelungată a lui Ştefan cel Mare, a urmat 
o perioadă de declin în istoria Moldovei, accentuată mai ales în a doua 
jumătate a secolului al XVÎ-lea. Dominaţia otomană asupra Moldovei 
— ca şi asupra Ţării Româneşti de altfel — este tot mai apăsătoare, ham¬ 
eiul plătit Porţii creşte neîncetat, domnii nu mai sînt aleşi de reprezen¬ 
tanţii ţării, ci sînt numiţi direct de Poartă, plătind mari sume de bani, 
prestigiul lor scade, unii fiind ucişi de turci, alţii îmbrăţişînd islamis¬ 
mul. Se înregistrează pierderi teritoriale (Bugeacul, Tighina), cresc lup¬ 
tele dintre unele partide boiereşti. în schimb, se observă o sporire a le¬ 
găturilor politice, economice şi culturale dintre cele trei ţări române, 
pregătind, într-un fel, prima lor unire politică, realizată de Mihai 
Viteazul, la 1600. 

în acest secol de mari frămîntări, Biserica Ortodoxă din Moldova 
n-a fost scutită de vitregia vremurilor. Mitropoliţii, ca şi episcopii de 
la Roman şi Rădăuţi, au fost de multe ori înlăturaţi din scaunele lor de 
către domnii ţării. Ierarhii — mai ales mitropoliţii — erau, prin poziţia 
lor însăşi, angajaţi în treburile politice ale ţării, trebuind să fie ataşaţi 
domnului şi orientării sale politice. în astfel de situaţii, cei care nu îm¬ 
părtăşeau vederile domnitorului şi ale marilor boieri care-1 susţineau, 
fie că erau înlăturaţi, fie că făceau «paretisis», adică se retrăgeau din 
scaun de bună voie. Această instabilitate — accentuată mai ales în a 
doua jumătate a secolului — a avut urmări negative asupra dezvoltării 
întregii vieţi bisericeşti. Şirul vlădicilor, dar mai ales anii lor de păs¬ 
torire, se pot stabili cu greu, datorită puţinelor ştiri documentare pe care 
le avem asupra lor. 

Mitropolitul Teoctist II. După moartea mitropolitului Gheorghe 
(1 aprilie 1508), care în ultimele zile ale vieţii îmbrăcase schima cea mare 

sub numele de David, în scaunul văduvit a fost ales episcopul Teoctist 
al Romanului, Ştiri despre viaţa şi activitatea acestuia aflăm în Cronica 
slavă a episcopului Macarie al Romanului, ucenicul său. Astfel, ierar¬ 
hul cronicar ne dă ştirea că «din tinereţe a fost închinat lui Dumnezeu în 
mînăstirea Neamţ», adică a fost călugărit acolo, unde se pare că şi-a 
cîştigat o frumoasă pregătire cărturărească. Datorită însuşirilor sale du¬ 
hovniceşti şi cărturăreşti, a fost ales egumen al mînăstirii Neamţ, as¬ 
cultare pe care a îndeplinii-o 17 ani. în timpul egumeniei sale, s-a ridi¬ 
cat şi s-a sfinţit la Neamţ biserica cu hramul înălţării Domnului, ctitoria 
Iui Ştefan cel Mare (1497), care există şi azi. De aci, după moartea epis¬ 
copului Vasile al Romanului, a fost ales în locul său, păstorind timp de 
8 ani (1500—1508), iar în 1508 — poate în cursul lunii aprilie — a fost 
ales mitropolit al Moldovei, păstorind pînă la moarte. 

Ca mitropolit, a uns ca domni pe Ştefăniţă Vodă, în 1517, şi pe ur¬ 
maşul său Petru Rareş, în 1527. Tot în cursul păstdririi sale, Bogdan III 
a ridicat o nouă biserică mitropolitană la Suceava, cu hramul Sfîntul 
Gheorghe (la mînăstirea Sfîntul Ioan cel Nou), între anii 1514—1517. A 
fost isprăvită în 1522 de fiul său Ştefăniţă, «de sub ferestre. în sus», şi 
apoi «sfinţită cu mîna prea sfinţitului mitropolit Teoctist», cum ne arată 
pisania de deasupra uşii de intrare în vechiul pridvor. în pronaos, pe 
pilastrul sud-estic, este pictat chipul mitropolitului Teoctist II, cu cami- 
lafcă pe cap, îmbrăcat înţr-un sacos bogat ornamentat, cu multe cruci, 
avînd cîrjă arhierească în mîna dreaptă, iar cea stingă îndoită la piept. 

Ca om de carte (Macarie îl numea «bărbat: ca nimeni altul, învăţă¬ 
torul Moldovei»), mitropolitul Teoctist II a rînduit să se copieze cîteva 
manuscrise în limba slavonă, dintre care se cunosc : un Tipic , dăruit mî¬ 
năstirii Neamţ şi o Psaltire. 

Sub el, Mitropolia s-a bucurat de cîteva danii, din partea domnilor 
ţării (800 de zloţi tătărăşti, dăruiţi de Bogdan III ş.a.). La rîndul sau, mi¬ 
tropolitul a dăruit mînăstirii sale de metanie o prisacă, unde fusese pe 
vremuri o mînăstire, cu o poiană, precum şi o parte din satul Orţeşti, 
proprietăţi cumpărate cu banii săi. 

înainte de moarte, Teoctist II a îmbrăcat marea schimă monahală 
sub numele de Teodor. A murit la 15 ianuarie 1528, fiind îngropat la 
mînăstirea Neamţ. 

Urmaşul său a fost Calistrat, amintit în două însemnări slavone de 
pe un Praxiu (Faptele Apostolilor), copiat de monahul Evldghie (fost Ie- 
remia vistierul), în mînăstirea Sălăjani, jud. Suceava. A păstorit pînă în 

vara anului 1530, La 20 şi 22 august 1530, Mitropolia primea două danii: 
satul Durneşti pe Jijia, dăruit de Petru Rareş, şi satul Oprişecani, cu 
mori, dăruit de Onufrie Barbovschi, portarul de Suceava. 

Mitropolitul Teofan I. Probabil era «de postrig» (călugărit) din mă¬ 
năstirea Voroneţ, căci mai tîrziu s-a ocupat de pictarea ei. Un număr 
de ani a fost episcop de Rădăuţi, iar în 1530 a ajuns mitropolit. In 
această calitate, la 30 august 1535, sfinţea biserica Sfîntul Dumitru din 
Suceava, ctitoria lui Petru Rareş. 

Ca şi înaintaşul său Teoctist II, mitropolitul Teofan I a avut alese 
preocupări cărturăreşti şi artistice. Astfel, din porunca sa, un diacon 
Mihai copia, în 1543, un Praxiu, în slavoneşte, scris pe pergament şi îm¬ 
podobit cu arabescuri, în culori foarte izbutite, pe care l-a dăruit apoi 
Voroneţului. 

Mitropolitul Teofan a avut un rol însemnat şi în înnoirea picturii 
din pronaosul bisericii de la Voroneţ, după cum ne arată o inscripţie aşe¬ 
zată deasupra uşii dintre pronaos şi naos. De asemenea, credem că el a 
iniţiat zugrăvirea exterioară a bisericii de la Voroneţ, lucrare isprăvită 
numai sub urmaşul său, mitropolitul Grigorie Roşea, în anul 1547. A tre¬ 
cut la cele veşnice în anul 1546, deci în acelaşi an cu Petru Rareş, cel 
care-1 ridicase în scaunul mitropolitan. Probabil a fost îngropat în mă¬ 
năstirea Voroneţ, din moment ce i-a arătat atîta grijă în cursul păsto¬ 
ririi sale. în orice caz, prin împodobirea Voroneţului cu picturi, mitro¬ 
politul Teofan I îşi înscrie numele între marii vlădici de altădată ai Mol¬ 
dovei. 

Mitropolitul Grigorie Roşea. După spusele mitropolitului cărturar 
Dosoftei (1677), Grigorie Roşea ar fi fost văr eu domnitorul Petru Rareş. 
Născut prin deceniul opt al secolului al XV-lea, a fost călugărit la mă¬ 
năstirea Voroneţ, poate chiar de către Daniil Sihastrul, alături de care 
a fost pictat mai tîrziu aici. Prin 1523, a ajuns egumen la mînăstirea Pro¬ 
bata (Pobrata), slujbă pe care a îndeplinit-o pînă în 1546. într-o scrisoare 
mai tîrzie (1563) a lui Grigorie Roşea către călugării de la Probota, afir¬ 
ma că el a îndemnat pe Petru Rareş şi pe doamna Elena să refacă mî¬ 
năstirea şi să o declare necropolă domnească, în locul Putnei. Se pare 
că Petru Rareş a început refacerea mînăstirii Probota încă din primul 
an al egumeniei lui Grigorie Roşea, terminîndu-se în 1527, deci în pri¬ 
mul său an de domnie. Lucrările de refacere şi de zugrăvire s-au desfă¬ 
şurat sub directa îndrumare a egumenului Grigorie, fapt pentru care este 
amintit în două inscripţii. S-a constatat că prima biserică din Moldova 
zugrăvită în exterior a fost Sfîntul Gheorghe din Hîrlău, după care a 

urmat Probota, al cărei ansamblu pictural datează din 1532. Pictura ori¬ 
ginală- de 'la Probota nu se mai păstrează în întregime, cele exterioare 
degradîndu-se în cursul timpului, iar cele interioare fiind.acoperite cu 
alte picturi în. secolele XVII—XIX. Ceea ce ne interesează: aci. este fap¬ 
tul, că îţi exterior, în dreapta . uşii de intrare în pridvor, sub pisanie, , a 
fost zugrăvit egumenul Grigorie Roşea, după cum, ne încredinţează o 
inscripţie, ■Portretul său este însă slab conservat. Domnul a făcut apoi 
mînăstirii numeroase danii — mai ales sate — la care se adaugă şi cîteva 
danii ale egumenului Grigorie (satele Pîrtănpşi şi Negoieşti, mori şi un 
iezer). Ea a devenit apoi gropniţă pentru Petru Rareş şi cîţiva din mem¬ 
brii familiei sale. 

în anul 1546 (după 13 mai),, egumenul Grigorie Roşea a ajuns mitro¬ 
polit al Moldovei. în această nouă slujire, a arătat o mai mare grijă Vo- 
roneţului, mînăistirea sa de. metanie. Arătam mai sus că înaintaşul său 
Teofan a refăcut pictura din pronaos şi a iniţiat pictura exterioară a 
bisericii, de la Voroneţ, Murind în 1546, gîndul său a fost transpus în 
faptă de către noul mitropolit Grigorie. Astfel, în 1547, a ridicat aici un 
pridvor şi a împodobit, întreaga biserică cu picturi exterioare, care fac 
din ea o capodoperă a artei medievale româneşti. O inscripţie de pe 
peretele, de sud al pridvorului consemnează aceste strădanii ale mitro¬ 
politului Grigorie. Meşterii zugravi, se pare sub îndrumarea lui Marcu 
Pristavul,,au înfăţişat pe mitropolitul Grigorie, alături de Daniil Sihas¬ 
trul, în partea stingă.a,uşii de intrare în pridvor,.Este zugrăvit stînd în 
picioare, îmbrăcat în veşminte arhiereşti, cu sacos cu multe cruci (poli- 
stavros), iar pe cap cu camilafcă neagră. Barba. îi estp,roşcată, cu multe 
fire albe, ochii pătrunzători şi vii, figura blajină. în mîna dreaptă ţine 
cîrja, iar în stingă un sul deschis, cu o inscripţie votivă în limba slavonă. 

De la vlădica Grigorie se mai păstrează la Voroneţ jilţurile şi stra¬ 
nele, cu o mare variaţie de motive decorative, între care se remarcă sca¬ 
unul (jilţul) domnesc, o capodoperă a artei moldoveneşti. Tot el a dăruit 
Voroneţului o cruce de mină de dimensiuni neobişnuit de mari, avînd 32 
de: scene, sculptate de popa Nfchifor, în 1550, precum şi trei procoveţe; 
S-ar putea ca. şi piatra de mormint a lui Daniil Sihastrul — îngropat în 
pronaos — să fi fost pusă tot de ucenicul său, mitropolitul Grigorie. Din 
porunca sa, acelaşi diacon Mihai care copiase un Praxiu pentru mitro¬ 
politul Teofan I, a copiat un Teiraevanghel şi pentru el, în 1550-—1551, 
căruia i s-a făcut, mai tîrziu — tot din porunca lui— o legătură artistică, 
cu frumoase gravuri din argint aurit (una din ele ÎT înfăţişează pe 
Daniil Sihastrul). 

N-ar fi exclus ca în timpul lui Teofan I şi Grigorie Roşea să fi luat 
naştere la Voroneţ o «şcoală» de cărturărie slavonă şi românească. Aşa 
ne putem explica faptul că pe lîngă manuscrisele slavone, amintite, 
aici s-au păstrat două din primele manuscrise româneşti : Codicele 
V oroneţean şi Psaltirea Voroneţeană. înseamnă că, aşa după: cum au 
îndrumat acţiunea de împodobire a bisericilor moldoveneşti cu picturi 
exterioare,. cei doi mitropoliţi au. încurajat şi acţiunea de tălmăcire a 
cărţilor bisericeşti în limba română. 

Mitropolitul Grigorie este întîlnit în scaun pînă la 21 martie 1551, 
cînd Iliaş Vodă zis Turcitul (1546—1551), fiul lui Petru Rareş, întărea Vo- 
roneţului cîteva danii făcute chiar de mitropolit. în cursul aceluiaşi an, 
mitropolitul Grigorie s-a retras din scaun, fie din pricina vîrstei înain¬ 
tate, fie din pricina vreunor neînţelegeri avute cu Iliaş Vodă, sub oare 
a început o acţiune de prigonire a bisericilor şi a slujitorilor ei; Din Cro¬ 
nica lui Eftimie, aflăm că domnul a impus la plata birului toate mînăsti- 
rile şi pe toţi slujitorii Bisericii, începînd cu mitropolitul şi cu cei doi 
episcopi, iar episcopul Macarie al Romanului a fost alungat din scaun. 
Retrăgîndu-se din scaunul mitropolitan, s-a aşezat la mînăstirea Vo¬ 
roneţ, unde, îşi avea metania-şi pe care o înfrumuseţase cu cîţiva ani în 
urmă. A murit la 5 februarie 1570, în vîrstă de peste 90 de ani, fiind în- 
mormîntat în pridvorul bisericii de la Voroneţ, după cum 1 ne arată in¬ 
scripţia slavonă de pe piatra mormîntului său, lucrată încă de cînd era 
în viaţă. 

. ■ Prin supravegherea lucrărilor de refacere şi de zugrăvire a Probo- 
tei, prin pictura exterioară şi zidirea pridvorului de la Voroneţ, prin 
îndrumarea activităţilor cultural-artistice de aici, prin activitatea des¬ 
făşurată timp de 23 de ani ca egumen la Probota şi 5 ani oa întîistătător 
al Bisericii din Moldova, mitropolitul Grigorie Roşea şi-a înscris numele 
între cei mai străluciţi ierarhi ai Bisericii noastre. 

Mitropolitul Gheorghe de la Bistriţa. După retragerea lui Grigorie 
Roşea, noul domn Ştefan Rareş (1551—1552) ă ridicat în scaunul de mi¬ 
tropolit pe Gheorghe, «de postrig». din mănăstirea Bistriţa. S-ar putea ca 
între anii 1548-—1551 să fi fost episcop la Roman, înlocuindu-1 pe epis¬ 
copul cărturar Macarie, alungat de Iliaş Turcitul. Este amintit ca mitro¬ 
polit într-un singur act din 19 februarie 1552. A păstorit numai pînă către 
sfîrşitul anului 1552, căci la 1 septembrie acel an, Ştefan Rareş a căzut 
victimă unui complot boieresc, iar tronul a fost ocupat de Alexandru 
Lăpuşneanu (1552—1561 şi 1564—1568). Acesta a pedepsit pe boierii din 
partida Răreşeştilor, care voiseră domn pe un oarecare . Joldea, porun- 

cind să fie sugrumată şi văduva lui Petru Rareş, doamna Elena Bran- 
covici. Şi fiindcă mitropolitul Gheorghe se număra printre oamenii de 
încredere ai lui Ştefan Rareş, a fost înlăturat şi el. 

Prin 1555, proin mitropolitul Gheorghe, împreună cu boierul Ne grilă 
şi cu alţi mari boieri, se găseau în Polonia, de unde cereau turcilor şi 
polonilor înlăturarea lui Alexandru Lăpuşneanu din scaun. Presupunem 
că a rămas în Polonia pînă ce Lăpuşneanu a pierdut scaunul domnesc. 
După reîntoarcerea în ţară, s-a aşezat desigur la mînăstirea sa de me¬ 
tanie, adică la Bistriţa. într-un studiu recent am dovedit că acest mi¬ 
tropolit Gheorghe este ierarhul pomenit de călugărul Azarie şi Grigore 
Ureche în Letopiseţele lor, care a fost ars de viu de domnitorul Ioan 
Vodă cel Viteaz (1572—1574), pentru a-şi însuşi bunurile sale, dar 
poate şi pentru ca să răzbune persecuţia armenilor, petrecută în timpul 
păstoririi sale, mai ales că, după unele izvoare, Ioan Vodă era armean. 

Mitropolitul Grigorie II de la Neamţ. Către sfîrşitul anului 1552, 
Alexandru Lăpuşneanu a încredinţat scaunul mitropolitan lui Grigorie II 
cu metania la Neamţ, unde poate a fost egumen. Este amintit în cîteva 
documente şi inscripţii contemporane. Aşa de pildă, la 14 octombrie, 
mitropolitul Grigorie II, înconjurat de un sobor de 116 preoţi şi diaconi, 
a sfinţit mînăstirea Slatina, ctitoria lui Alexandru Lăpuşneanu, fapt con¬ 
semnat şi în Letopiseţul lui Grigore Ureche. 

în 1557, un ierodiacon Ilarion copia, din porunca mitropolitului Gri¬ 
gorie, un Sbornic, iar în 1562 plătea copierea unei Alexandrii în limba 
slavonă, amîndouă pentru mînăstirea Neamţ. Prin 1559—1560, «chir Gri¬ 
gorie Nemţeanul, mitropolitul Sucevei», dăruia aceleiaşi mînăstiri o 
cruce de mari dimensiuni, sculptată de acelaşi Nichifor, care lucrase o 
cruce şi pentru mitropolitul Grigorie Roşea, de care am amintit mai sus. 

în 1561, Moldova a fost vizitată de patriarhul ecumenic Ioasaf II 
(1555 1565). Desigur, el a fost primit la Suceava nu numai de domn, ci 
şi de mitropolit. 

Vlădica Grigorie de la Neamţ a păstorit şi sub Ioan Iacob Heraclid, 
cunoscut în istorie sub numele de Despot Vodă (1561—1563) şi sub Ştefan 
Tomşa (1563—1564). Dar, din martie 1564 pînă în martie 1568, scaunul 
domnesc a fost ocupat pentru a doua oară, de Alexandru Lăpuşneanu. 
Revenind în scaun, un număr însemnat de boieri au căzut victimă răzbu¬ 
nării sale. N-a fost iertat nici mitropolitul Grigorie care «a pomăzuit» 
sau «a uns» pe cei doi domni pomeniţi mai sus. înlăturat din scaun, Gri¬ 
gorie de la Neamţ a urmat pilda omonimului său de la Voroneţ, retră- 
gîndu-se la mînăstirea sa de metanie, la Neamţ. Este întîlnit aci, într-un 
proces al mînăstirii judecat la 28 octombrie 1579. Din actul respectiv, 

s-ar părea că el a condus, după retragerea din scaun, obştea monahală 
de la Neamţ. Nu ştim cînd a murit. Fără îndoială că a fost îmnormîntat 
la Neamţ, unde îşi avea metania şi unde şi-a petrecut ultimii ani ai vieţii. 
Reiese, dar, că Grigorie Nemţeanul a fost un ierarh luminat, cu alese 
preocupări culturale şi gospodăreşti. 

Mitropolitul Teofan II. Din Letopiseţul lui Grigore Ureche aflăm că, 
la 23 septembrie 1564, Alexaridru Lăpuşneanu «a pus mitropolit la Su¬ 
ceava pe Teofan, ucenicul lui Macarie». Deşi mulţi istorici au socotit că 
acesta este fostul mitropolit Teofan I, reaşezat acum în scaun, totuşi 
este vorba de doi mitropoliţi cu acelaşi nume. Teofan II îşi avea meta¬ 
nia la mănăstirea Rişca, a cărei zidire a început-o Petru Rareş, la îndem¬ 
nul episcopului Macarie al Romanului, prin 1542, fiind apoi zugrăvită sub 
Ştefan Rareş. Se pare că Teofan a fost egumen la Rişca, pentru că o în¬ 
semnare pe un Tetraevanghel slavon arată că a fost dăruit de el bise¬ 
ricii de la Rişca «zidită de mine». înseamnă că Teofan a supravegheat 
lucrările de construcţie la Rişca, aşa cum făcuse Grigorie Roşea la Pro- 
bota. Aşa s-ar explica şi afirmaţia lui Grigore Ureche că era «ucenicul 
lui Macarie», oare era legat sufleteşte de Rişca, fiind îşi îngropat aici. 

Ajungînd în scaunul domnesc Ioan Vodă cel Viteaz (1572—4574), 
Biserica a trecut din nou prin situaţii grele, căci mulţi slujitori ai Bisericii 
au avut de suferit în timpul lui. Mitropolitul Teofan s-a refugiat de teama 
Iui în Transilvania, fapt pentru care Ioan Vodă cerea bistriţenilor să-l 
prindă. 

Mitropolitul Anastasie. în locul său, Ioan Vodă a adus în scaunul 
mitropolitan pe episcopul Anastasie al Romanului. Acesta avea metania 
la Putna, unde a fost şi egumen. Ca episcop la Roman, a păstorit 14 ani 
(1558—1572). Ca mitropolit, deşi a păstorit cinci ani, este amintit doar în 
două acte de danie de la domnitorul Petru Şchiopul (1574—1579 şi 1582—■ 
1591), A păstorit pînă către sfîrşitul anului 1577, cînd a fost înlăturat ori 
s-a retras din scaunul mitropolitan. Este întîlnit în cîteva acte ca «fost 
mitropolit», pînă la 8 aprilie 1585, A murit după această dată, desigur 
la Putna, unde îşi avea metania. 

Mitropolitul Teofan II a doua şi a treia oară. Pe la începutul anului 
1578, Petru Şchiopul a reaşezat în scaun pe mitropolitul Teofan II, care 
este întî'lnit în cîteva acte de danie ale acestui domn, mai ales în cele 
pentru mînăstirea Galata de lingă Iaşi, ctitoria sa. 

în timpul domniei lui Iancu Sasul (1579—1582), se pare că mitropo¬ 
litul Teofan II, cu episcopul Gheorghe Movilă de la Rădăuţi şi cu unii 
mari boieri au complotat împotriva acestui domn, fapt pentru care au 

fost siliţi să pribegească în Polonia. Evenimentul este menţionat într-o 
însemnare pe Tetraevanghelal pomenit mai sus. 

în perioadă absenţei sale, treburile mitropoliei au fost conduse — 
în calitate de locţiitor — de episcopul Nicanoi al Romanului, căci intr-un 
act din anul 1579, se spune despre acesta că în timpul lui Iancu Sasul a 
luat, în mod abuziv, nişte locuri ale mînăstirii Secu, «fiindcă în acea 
vreme el a fost mitropolit şi era stăpîn atunci să facă cum i-a fost voia...». 

Mitropolitul Teofan II şi-a reluat scaunul în luna septembrie 1532, 
cînd Petru Şchiopul a ajuns domn, pentru a doua oară. Şi de data aceas¬ 
ta, este pomenit în mai multe acte de danie ale acestui domnitor. La 15 
mai 1584, însuşi Teofan dăruia mînăstirii Galata «nişte chilii, pe care 
le-am făcut eu lîngă mănăstire», un loc de prisacă şi o poiană. 

Spre sfîrşitul anului 1587, Teofan s-a retras din scaun şi s-a aşezat 
la mănăstirea Dohiariu din Muntele Athos, Această mănăstire a fost aju¬ 
tată cu bani de Alexandru Lăpuşneanu şi familia sa, în vederea refacerii 
bisericii, trapezei, chiliilor-, precum şi a picturii. Se pare că mitropolitul 
Teofan a fost acela care a resfinţit-o, în urma lucrărilor de restaurare, 1 
din anul 1568. Retras la Dohiariu, poate îndată după ce şi-a înaintat «pa- 
retisis-ul» din scaunul mitropolitan, a vieţuit acolo pînă la moartea sa, 
în 1598. Pentru nepreţuitul ajutor aqordat mînăstirii Dohiariu, călugării 
l-au îngropat cu multă cinste în partea de nord (stingă) a primului nartex 
al bisericii mari. Doamna Elisabeta, soţia lui Ieremia Movilă (1595—1606),, 
a dat călugărilor de aici banii necesari pentru aşezarea unei pietre fu¬ 
nerare de marmură, în perete, deasupra mormîntului. Piatra are o fru¬ 
moasă inscripţie în greceşte, cu stihuri antice. Pe peretele din dreptul 
mormîntului s-a zugrăvit, mai tîrziu, chipul mitropolitului Teofan, în 
veşminte arhiereşti, avînd o faţă ascetică, lungă, cu barbă albă, ochii 
mari şi pătrunzători. în felul acesta, şi-a sfîrşit viaţa, departe de Mol¬ 
dova, osîrduitorul mitropolit Teofan II, după o viaţă a-tît de zbuciumată, 
închinată Bisericii şi ţării sale. 

Mitropolitul Gheorghe Movilă (Moghilă). în 1588 (între 11 ianuarie 
şi 15 octombrie), domnitorul Petru Şchiopul a ridicat în scaunul mitropo¬ 
litan pe episcopul Gheorghe Movilă al Rădăuţilor. Acesta făcea'parte 
din cunoscuta familie boierească a Movileştilor, fiind fiul logofătului Ioan 
Movilă (călugărit sub numele de Ioanichie) şi frate cu viitorii domni 
Ieremia şi Simion. Se pare că a învăţat carte în Polonia. S-a călugărit 
de tînăr la mînăstirea Probota. Mulţi istorici cred că mama sa Măria a 
fost fiica lui Petru Rareş, deci era firesc să îmbrace haina monahală în 
ctitoria bunicului său. De aici, a trecut ca egumen la mînăstirea Suce- 

viţa, pe atunci o aşezare monahală neînsemnată. Către sfîrşitul anului- 
1577, a ajuns episcop la Rădăuţi. în această calitate este întîlnit în cîlova 
acte de danie ale lui Petru Şchiopul şilaneu Sasul. Mult mai numeroase 
sînt însă actele domneşti prin care se întăreau "felurite danii făcute de 
episcopul Gheorghe mînăstirii Suceviţa. Se pare că încă din vremea egu¬ 
meniei sale, începuse ridicarea unei biserici aici, cu hramul Botezul 
Domnului, dăruindu-i mai multe sate. Ca episcop, ajutat de familia sa, 
a început ridicarea unei noi biserici, cu hramul învierea Domnului. Este 
biserica monumentală pe care o vedem şi azi la Suceviţa, împodobită cu 
picturi în interior şi exterior de către îeremia Movilă. Gheorghe Movilă 
a fost zugrăvit pe peretele de nord-vest al naosului, în genunchi, îmbră¬ 
cat în sacos şi omofor, avînd pe cap mitra, iar în mînă crucea. Are o faţă 
lungă şi subţire, încadrată de o barba neagră. Gheorghe Movilă a dăruit 
ctitoriei sale şapte sate şi alte proprietăţi, incit Suceviţa a devenit una 
din cele mai înzestrate aşezări monahale şi' un Centru cultural-artistie 
de seamă, precum şi gropniţă a familiei Movileştilor. - 

Episcopul Gheorghe a păstorit la Rădăuţi pină pe la începutul anului 
1588, cu o întrerupere în 1581——1582, cînd s-a refugiat în Polonia, împre¬ 
una cu mitropolitul Teofan şi cu unii boieri, din pricina domniei tiranice 
a lui Ian cu Sasul. ' t 

Ca mitropolit a păstorit, pentru prima dată, pînă în august 1591. în 
acest timpan fost cercetat, la reşedinţa sa din Suceava, de cîte-va înalte 
feţe bisericeşti de peste hotare : patriarhul ecumenic îeremia II, însoţit 
de mitropolitul Ieroţei al .Monemvasiei care erau în .drumspre Rusia 
(1588—1589), de patriarhul Sofronie al Ierusalimului şi de fostul patriarh 
ocumeinc Teolipt II (în timp ce.era episcop la Rădăuţi a trecut prin Mol¬ 
dova patriarhul Io a chim V al Antiohiei). în 1589, au fost mutate moaş¬ 
tele Sfîntului Ioan cel Nou de la biserica Mirăuţi în catedrala mitropo¬ 
litană, cu hramul Sfîntul Gheorghe din Suceava. 

Mitropolitul Gheorghe Movilă a fost în corespondenţă cu unele 
cercuri oficiale catolice mai ales din Polonia, dar şi cu unii papi, fapt 
pentru care a fpş.t judecat prea aspru de. puii dintre istoricii noştri ..bise¬ 
riceşti. Aceste legături aveau ,înşă_ un substrat politic, căci prin ele se 
urmărea menţinerea în scaun a fratelui său îeremia Movilă {1595—1606), 
cu ajutorul Poloniei catolice. Atît Petru Şchiopul, cit şi îeremia Movilă 
şi-au îndreptat privirile spre Polonia, nădăjduind într-o victorie ă state¬ 
lor creştine împotriva turcilor, mai ales că la sfîrşitul secolului al XVI- 
lea, la stăruinţele papii Clement VIII (1592—1605), luase naştere, în 
Europa apuseană, Liga Siîntă, în vederea începerii luptei ăntiotomane. 
Faptul că- în timpul arhipăstoriiii lui Gheorghe Movilă au fost acordate 

unele favoruri catolicilor din Moldova, se datorează atît scopurilor 
politice pe care le-am amintit aci, cit şi atitudinii de înţelegere şi res¬ 
pect de care a dat dovadă întotdeauna poporul nostru fată de cei de alte 
credinţe religioase. N-ar fi exclus ca scrisorile sale către papii Grigorie 
XIII (1572—1585), Sixt V (1585—1590) sau către unii prelaţi catolici din 
Polonia să fi fost întocmite de Bartholomeo Brutti, un albanez trecut la 
catolicism, ajuns sfetnicul şi omul de încredere al lui Petru Şchiopul. în 
orice caz, mitropolitul Gheorghe Movilă a fost un bun ortodox şi din 
nici una din faptele sale nu reiese vreo înclinare a sa spre catolicism. 

în august 1591, domnitorul Petru Şchiopul, constrîns de nemulţumi¬ 
rile şi răscoalele izbucnite din pricina dărilor impuse poporului, a pără¬ 
sit Moldova, luînd drumul pribegiei. Odată cu el au plecat şi cîţiva din¬ 
tre boierii devotaţi, între care se aflau şi Movileşti!, inclusiv mitropo¬ 
litul Gheorghe, precum şi ieromonahul Teodosie Barbovschi, viitorul 
episcop de Rădăuţi şi apoi mitropolit. Amîndoi au însoţit pe domnul pri¬ 
beag la Bozen în Tirol (azi în regiunea Alto-Adige în Italia). După moar¬ 
tea domnitorului (iulie 1594), s-au aşezat în Polonia, unde se găseau o 
parte din rudele şi prietenii lor, unde au rămas mai puţin de un an. în 
august 1595, cînd Ieremia Movilă a ajuns domn al Moldovei, mitropoli¬ 
tul Gheorghe s-a întors în ţară, reocupîndu-şi scaunul vlădicesc de la 
Suceava. 

Mitropoliţii Moldovei Intre anii 1591—1595. în cei patru ani petrecuţi 
de Gheorghe Movilă în Tirol şi Polonia, pe scaunul mitropolitan de la 
Suceava s-au perindat trei vlădici, schimbaţi după bunul plac al domni¬ 
lor de atunci. 

Astfel, Aron Tiranul (1591—1595) a aşezat în scaunul mitropolitan pe 
fostul episcop de Roman şi locţiitor de mitropolit Nicanor. Acesta a fost 
egumen Ia Agapia, în perioada zidirii ei (Agapia veche sau din deal), 
de către Petru Şchiopul, apoi episcop de Roman (c. 1572—c. 1574 şi 
c. 1580—c. 1582) şi locţiitor de mitropolit (c. 1581—1582). Fiind ales 
episcop în timpul lui Iancu Sasul (1579—1582), care-1 înlăturase din 
scaun pe Petru Şchiopul, la revenirea acestuia la domnie, Nicanor a 
fost înlăturat de la Episcopia Romanului, retrăgîndu-se la Agapia. De 
aci, Âron Tiranul l-a pus în scaunul mitropolitan, în împrejurările rela¬ 
tate mpi sus. Este pomenit în cîteva acte interne ale vremii. 

în prima parte a anului 1594, tot Aron Tiranul a trecut în scaunul 
mitropolitan pe episcopul Mitrofan al Romanului, iar pe Nicanor l-a 
trecut la Roman, fapt neobişnuit pînă atunci. Este întîlnit, în această 
noua calitate, în patru acte de danie (toate din 1594). în august 1595, cînd 

a ajuns domn Ieremia Movilă, iar fratele său Gheorghe şi-a reocupat 
scaunul mitropolitan, Nicanor a trebuit să părăsească Episcopia Roma¬ 
nului, făcînd loc fostului episcop Agafton, şi să se retragă la mînăstirea 
sa de metanie, la Agapia. A trecut la cele veşnice prin 1607—1609, fiind 
îngropat la Agapia veche. 

Arătam mai sus că în 1594 Aron Tiranul a rînduit un nou mitropolit 
de Suceava, pe Mitrofan, care, din 1591, era episcop de Roman. Este po¬ 
menit în citeva acte de danie ale acestui domn, toate din 1594. Spre 
sfîrşitul aceluiaşi an, Aron Vodă l-a trimis la împăratul Rudolf II al Ger¬ 
maniei (1576—1612), spre a-i face o declaraţie de supunere, căci tocmai 
atunci luase naştere Liga Sfintă, împotriva turcilor. Mitrofan fiind un 
om cu mai multă învăţătură şi ou mai multă prestanţă decît Nicanor, 
Aron Vodă va fi avut nevoie de el în tratativele sale politice ou impe¬ 
rialii. Aşa s-ar explica «schimbul» de scaune făcut de cei doi ierarhi, de 
care am vorbit mai sus. 

In aprilie sau mai 1595, protectorul său Aron Tiranul, care-1 făcuse 
episcop de Roman şi apoi mitropolit, a pierdut scaunul domnesc. Mitro¬ 
politul Mitrofan a împărtăşit aceeaşi soartă, fiind scos din scaun de noul 
domn Ştefan Răzvan. Acesta a ridicat la treapta de mitropolit al ţării pe 
episcopul Mardarie al Rădăuţilor, care păstorea acolo de prin 1591. Ca 
mitropolit, a păstorit numai cîteva luni, pînă prin august 1595, cînd pro¬ 
tectorul sau a fost scos din domnie de poloni, care au aşezat ca domn 
pe Ieremia Movilă. Acesta a înlăturat pe mitropolitul Mardarie, spre a 
face loc fratelui său Gheorghe Movilă, reîntors acum din Polonia. 

Retrăgîndu-se din scaun, vlădica Mardarie a pribegit prin ţări stră¬ 
ine. Prin 1602 era la mînăstirea ortodoxă Sfîntul Gheorghe din Droho- 
bycz în Galiţia, la care a ajuns şi egumen, iar apoi, prin 1614, scria cre¬ 
dincioşilor din Lvov că se găseşte în Muntele Athos, unde probabil a 
şi murit. Legăturile sale cu credincioşii slavi din Galiţia ne fac să cre¬ 
dem că era slav de neam. 

Mitropolitul Gheorghe Movilă a doua oară. Este întîlnit în mai multe 
acte de danie ale fratelui său Ieremia. în cursul acestei noi arhipăstoriri, 
a avut Ioc un fapt de mare însemnătate în viaţa bisericească a Moldovei, 
şi anume : înfiinţarea Episcopiei Huşilor. Acest eveniment precum şi 
alegerea şi hirotonia primului ei titular, episcopul Ioan, au avut loc între 
6 mai şi 15 decembrie 1598. Biserica cu hramul Sfinţii Apostoli Petru şi 
Pavel din Huşi, ctitoria lui Ştefan cel Mare, a devenit catedrală episco¬ 
pală. Jurisdicţia noii episcopii se întindea peste ţinutul Fălciu, precum şi 
peste ţinuturile moldoveneşti din stînga Prutului (Tigheeiu, Lăpuşna, 
Orhei, Soroca). 

în această perioadă, mitropolitul Gheorghe a întreţinut legături cu 
patriarhul Meletie Pigas al Alexandriei, care era şi locţiitor de patriarh 
ecumenic. în 1597 acesta i-a trimis cîteva cărţi şi o mantie arhierească. 

în mai 1600, s-a produs o nouă tulburare în viaţa bisericească a 
Moldovei, după ce ţara a fost ocupată de Mihai Viteazul. Odată cu Ie- 
remia Movilă au plecat atunci în Polonia şi vlădicii ţării : mitropolitul 
Gheorghe, episcopii Agafton de la Roman şi Teodosie Barbovschi de la 
Rădăuţi (îoan de la Huşi a rămas la scaunul său). Mihai Viteazul, acum 
domn al celor trei ţări româneşti, a trimis după aceşti ierarhi pe proto¬ 
popul Teodor, cerîndu-le să se reîntoarcă în ţară. Refuzînd să-i dea as¬ 
cultare, domnul a încredinţat conducerea Mitropoliei lui Dionisie Rally 
al Tîrnovei, omul său de încredere. Acesta era grec de neam, născut în 
insula Creta, descendent al împăraţilor Paleologi, după tată şi al Canta- 
cuzinilor, după mamă. Ca mitropolit ăl Tîrnovei, a devenit unul din sfet¬ 
nicii apropiaţi ai lui Mihai Viteazul, pe care-1 îndemna să provoace o 
ridicare generală a popoarelor din Balcani împotriva jugului turcesc. L-a 
însoţit pe Mihai în Transilvania, apoi în Moldova. După căderea lui, a 
intrat în slujba împăratului Rudolf II al Germaniei, tot cu gîndul elibe¬ 
rării popoarelor creştine de sub turci. 

în calitate de «întîistătător al prea sfintei Mitropolii a Sucevei» 
(deşi în alte acte era numit .locţiitor — icpoiSpod),, Dionisie a fost în¬ 
sărcinat de' Mihai Viteazul să convoace un nou- «sinod», oare să hotă¬ 
rască soarta ierarhilor plecaţi şi să aleagă alţii în locul lor. S-a impro¬ 
vizat un sinod, alcătuit din patru ierarhi greci şi doi ruteni (actul întoc^ 
mit de ei amintea şi de fostul mitropolit Nicanor, deşi nu era semnat), în¬ 
trunit la Suceava, la 2 iunie 1600. Cei prezenţi au hotăfît depunerea 
ierarhilor retraşi în Polonia, împuternicind .pe mitropolitul Dionisie să 
hirotonească alţi episcop! «după cum sta datina şi orînduiala biseri¬ 
cească». în prima jumătate a lunii iunie 1600, au fost aleşi doi episcopi 
noi : Filotei la Roman şi Anastasie Crimca la Rădăuţi. Cunoaştem actele 
prin care făgăduiau credinţă lui Mihai Viteazul şi mitropolitului Dionisie 
Rally (Filotei la 15, iar Anastasie la 19 iunie). Probabil atunci.a avut loc 
şi hirotonia lor. , 

De in Dionisie Rally, ca «întîistăţător» al Bisericii din Moldova, ,cu¬ 
noaştem numai hotărîrea sinodală de mai sus şi cele două jurăminte 
date de noii episcopi de Roman şi Rădăuţi, De la Mihai Viteazul —- ca 
domn al Moldovei — ne-au rămas cîteva acte prin care întărea felurite 
danii unor mănăstiri moldovene. 

, Dar în septembrie 1600, Mihai a pierdut Moldova. Ieremia Movilă, 
ajutat de poloni, şi-a reocupat scaunul domnesc. Cum era şi firesc, odată 

cu el s-a reîntors şi mitropolitul Gheorghe cu episcopii Agafton, de la 
Roman şi Teodosie Barbovschi de la Rădăuţi. Cu aceasta, s-a încheiat 
— pentru un timp - şi activitatea celor doi vlădici: aleşi în timpul lui 
Mihai Viteazul. 

Reocupînd scaunul mitropolitan, Gheorghe Movilă a păstorit pînă 
la moartea sa, întîmplată în primele luni ale anului 1605. în. 1602 era 
pomenit în pisania bisericii mînăstirii Secu, ctitoria lui Nestor Ureche 
şi a soţiei sale Mitrofana, pe care probabil a şi sfinţit-o. Este interesant 
că acum nu mai apare decît într-un singur act de danie al fratelui său. 
Această lipsă ne-o putem explica prin faptul ca majoritatea actelor fra¬ 
telui său de după 1600 erau emise la Iaşi, pe cînd mitropolitul se afla Ia 
Suceava (în schimb, actele aceluiaşi domn de pînă la 1600 erau emise, 
în marea lor majoritate, Ia Suceava). Pe lingă aceasta, s-ar putea ca el 
să fi fost bătrîn şi bolnav, nemaiputînd să ia parte - la şedinţele divanu¬ 
lui domnesc,' Presupunem că a murit în cursul lunilor ianuarie sau fe¬ 
bruarie 1605. A fost înmormântat Ja ctitoria sa de la Sueeviţa. - 

Rezultă că mitropolitul Gheorghe Movilă a desfăşurat o activitate 
bisericească rodnică,. în cursul celor aproape 25 de ani de păstorie efec¬ 
tivă la Rădăuţi şi la Suceava. Iar prin ridicarea şi înzestrarea Suceviţei, 
poate fi aşezat alături de marii vlădici moldoveni ctitori de lăcaşuri 
sfinte: Grigorie Roşea, iar mai tîrziu Anastasie Crimca. 

Mitropolitul Teodosie Barbovschi. Urmaşul sau în scaun a fost Teo¬ 
dosie Barbovschi, pînă atunci episcop de Rădăuţi. Se pare ca făcea parte 
dintr-o veche familie boierească. Un Onufrie Barbovschi, portar de Su¬ 
ceava, apare în hrisoavele lui Ştefăniţă Vodă şi Petru Rareş. S-a călu¬ 
gărit la Probota, cam în acelaşi timp cu Gheorghe Movilă, de care a 
rămas ataşat toată viaţa. S-ar putea ca să se fi aşezat la Sueeviţa odată 
cu el şi să fi supravegheat lucrările de construcţie ale acestei mînăstiri, 
după alegerea lui Gheorghe Movilă ca episcop, de vreme ce este trecut 
în pomelnicele ei. Era un om cU învăţătură, fiind dascălul lui Ştefan, 
fiul lui Petru Şchiopul. în august 1591, a părăsit ţara împreună cu acest 
domn, ajungînd în Tirol. După moartea lui, a venit în Polonia şi de aci 
s-a reîntors în Moldova, odată cu urcarea lui Ieremia Movilă în scau¬ 
nul domnesc. în vara anului 1598, a fost ales episcop de Rădăuţi, desi¬ 
gur cu sprijinul Movi Ieştilor, în mai-şeptembrie 1600, a pribegit, şi el 
în Polonia împreună cu familia Movileştilor şi cu boierii care le-au ră¬ 
mas credincioşi. în locul său, a fbst ales Anastasie Crimca. Ca episcop 
de Rădăuţi, , este pomenit în cîteva acte ale lui Ieremia Movilă. Este po- 

menit pentru ultima oară ca episcop la 16 octombrie 1604, iar ca mitro¬ 
polit, pentru prima oară, la 15 aprilie 1605. Presupunem că alegerea sa 
in scaunul mitropolitan a avut loc în primele luni ale anului 1605. Ca 
mitropolit, este pomenit ca martor în aproape zece acte de danie ale 
lui Ieremia şi Simion Movilă (1606—1607). 

Amintim şi faptul că mitropolitul Teodosie era preocupat de pro¬ 
bleme cărturăreşti. Am arătat mai sus că a fost dascălul lui Ştefan, fiul 
lui Petru Şchiopul. în această calitate, se pare că a scris o lecţie de 
«hronologie», cu principalele întîmplări ale trecutului. Tot el ar fi co¬ 
rectat un Triod slavon, copiat de un călugăr Prohor din porunca 
lui Ieremia Movilă, precum şi o Pravilă. Din porunca lui Teodosie, 
s-a copiat un manuscris slavon, cuprinzînd Slujba Sfintelor Paşti, 
cu un paraclis, irmoase, psalmi aleşi, pripele, pe care l-a dăruit Suce- 
viţei. Tot acestei mînăstiri i-a dăruit un Moîitvelnic, iar Episcopiei de 
Rădăuţi un Minei pe luna mai. înseamnă că vlădica Teodosie a sprijinit 
activitatea culturală-caligrafică din vremea sa. 

A trecut la cele veşnice la 23 februarie 1608, fiind îngropat Ia Su- 
ceviţa. La 15 iunie 1608, era atestat documentar noul mitropolit Anastasie 
Crimca, deşi credem că a fost aşezat în scaun încă din februarie. 

Concluzii: Din cercetarea puţinelor ştiri documentare pe care 
le avem asupra mitropoliţilor Moldovei din secolul alXVI-lea, ne 
putem convinge că Biserica a trecut in această perioadă prin mari fră- 
mîntâri, pricinuite, Înainte de toate, prin însăşi instabilitatea domni¬ 
lor in scaun. Totuşi, mulţi au desfăşurat o rodnică activitate, îndru- 
mînd cultura şi arta vremii. Intre ei se impun : Teofan I şi Grigorie 
Roşea, restauratorii Voroneţului, cel din urmă supraveghind şi refa¬ 
cerea Probotei, Grigorie de la Neamţ, Teofan II, care a supravegheat 
construcţia minâstirii Rişca, Gheorghe Movilă, ctitorul Suceviţei şi 
Teodosie Barbovschi. 

EPISCOPIILE ROMANULUI ŞI RĂDĂUŢILOR 
ÎN SECOLUL AL XVI-LEA 


• Din capitolul precedent, am putut constata frămînlările prin care a 
trecut Mitropolia Moldovei în cursul secolului, ai XVI-lea, pricinuite 
mai ales de multele schimbări de domni, care au avut loc atunci. Epis¬ 
copiile sufragane, de la Roman şi Rădăuţi, au cunoscut aceleaşi situaţii 
vitrege, cu multe schimbări de ierarhi. Şirul acestora este greu de sta¬ 
bilit cu exactitate, din pricina lipsei de izvoare documentare. 

Episcopia Romanului. După moartea episcopului cărturar Vasile în 
locul său a fost ales egumenul Teoctist de la mînăstirea Neamţ. Avem 
cîteva ştiri preţioase despre viaţa sa, rămase de la ucenicul său Maca- 
rie. Din Cronica acestuia aflăm că Teoctist a fost egumen la Neamţ timp 
de 17 ani, apoi episcop la Roman «8 ani împliniţi». Din moment ce în 
mai 1508 a fost ales în scaunul mitropolitan de la Suceava, înseamnă că 
moartea episcopului Vasile şi alegerea lui Teoctist la Roman au avut 
loc în primăvara anului 1500. în mai 1508, a fost ales în scaunul mitro¬ 
politan de la Suceava, unde a păstorit pînă la moartea sa, survenită la 
15 ianuarie 1528. 

Urmaşii lui Teoctist. Fără îndoială că în acelaşi an, adică în 1508, 
probabil vara, a fost ales urmaşul său la Roman, episcopul Macarie I. A- 
cesta a fost egumen la Neamţ, unde este întîlnit în două acte (1503 şi 
1508). Documentar este atestat la Roman numai în două hrisoave de da¬ 
nie. I-a urmat în scaun fostul egumen de la Neamţ Dorotei (c. 1518— 
1531), atestat, de asemenea, în foarte puţine acte interne. 

Episcopul Macarie II. Urmaşul lui Dorotei a fost episcopul cărturar 
Macarie II, ales în anul 1531. Din puţinele însemnări autobiografice din 
Cronica sa, reiese că era «ucenicul» lui Teoctist, fostul episcop de Ro¬ 
man şi apoi mitropolit. Ar însemna că se călugărise la Neamţ, în timp 
ce Teoctist era egumen acolo, ceea ce pare puţin probabil, căci Teoctist 

părăsise Neamţul în 1500. Mai degrabă i se socotea «ucenic» în ale, căr- 
turăriei, stînd mai mult în jurul lui Teoctist la Roman şi apoi la Sucea¬ 
va. Am arătat şi cu alt prilej, că în 1523 copiase, o Psaltire pentru «pă¬ 
rintele său», mitropolitul Teoctist. Tot în 1523, «cu darea şi cu porunca 
mitropolitului chir Teoctist)), arhimandritul. Silvan de la Putna copia Ti¬ 
picul Simţului Sava pentru mînăstirea Neamţ, unde era egumen un Ma¬ 
ca r ie. Majoritatea cercetătorilor au afirmat că acesta ar fi viitorul e- 
piscop de Roman. Pentru că în 1527 la mînăstirea Neamţ era un nou 
egumen, Gherman, presupunem că Macarie a trecut ca egumen la Bis¬ 
triţa. în adevăr, în actul redactat la 16 ianuarie .1528, prin care călugă¬ 
rul Nichifor dăruia mînăstirii Neamţ satul Dolheşti, se menţiona că «la 
răposarea sfînt răposatului' părintelui nostru-mitropolit Teoctist». erau 
de faţă episcopii de Roman şi Rădăuţi şi «eromonah chir ; Macarie egume¬ 
nul mînăstirii Bistriţa», precum şi alţi preoţi şi mireni. Credem că a- 
cesta este «ucenicul» său, viitorul episcop, aflat de faţă la moartea das¬ 
călului său. r 

Din însăşi Cronica sa, aflăm că, la 23 aprilie 1.531, a fost aşezat «pe 
scaunul Episcopiei a părţii de jos a ţării», unde a păstorit apoi pînă în 
1558. Deşi a păstorit aproape 27 de ani, totuşi nu este amintit decîţ în 
câteva acte de danie. . » 

Păstoria lui Macarie II a fost întreruptă în anulT548, cînd Iliaş Ra¬ 
reş l-a îndepărtat din scaunul vlădioesc, lucru ce-I aminteşte el însuşi 
în Cronica să. Ucenicul'său Eftimie arăta că a fost «alungat din scaun, 
pe nedrept şi fără sobor şi fără pravilă, cu sfatul şi îndemnul mamei sale 
doamna Elena şi a lui Nour şi a MMitrofan, care a fost şi episcop». I 
s-a redat scaunul abia în 1551, la venirea în scaunul domnesc a lui Şte¬ 
fan Rareş, pe care l-a «pomăzuit» el însuşi ca . domn. La îndemnul lui 
Macarie, Petru Rareş a ridicat două lăcaşuri de închinarea catedrala 
episcopală din Roman, cu hramul Cuvioasa Pâraschiva, existentă şi azi 
şi mînăstirea Rîşca. Biserica episcopiei a fost începută de Petru Rareş 
în 1542- şi terminată sub fiul său Iliaş, în 1550, pe locul vechii biserici 
de pe timpul lui Roman I sau Alexandru cel Bun, în care era îngropată 
doamna Anastasia, soţia lui Roman şi mama lui Alexandru cel Bun. In 
pisania bisericii se menţionează că îndrumarea lucrărilor de Construcţie 
a fost încredinţată episcopului Macarie, aducîndu-şi astfel o contribuţie 
preţioasă la ridicarea uneia din cele mai impunătoare ctitorii voievo¬ 
dale româneşti. 

Mînăstirea Rîşca de asemenea a fost ridicată ele Petru Rareş, la în¬ 
demnul episcopului Macarie, în 1542, fiind zugrăvită apoi de fiul sau 

Ştefan, prin 1551—1552. La ctitorirea acestei mînăstiri, episcopul Maca- 
rie şi-a adus şi aportul său material, căci ucenicul său Azarie scria în 
Cronica sa că a fost «întemeiată» de dînsul, iar Gr. Ureche scria că este 
«ziditoriul şi începătoriul mînăstirii Rîşcăi». 

Episcopul Macarie II ocupă un loc de seamă în istoria culturii ro¬ 
mâne vechi, prin Cronica slavă care-i poartă numele, prin care urmă¬ 
rea ca «să nu fie acoperite în mormîntul uitării lucrurile ce s-au în- 
tîmplat în vremurile şi în stăpînirile trecute şi care au ajuns pînă la 
noi». Cronica lui Macarie continuă Letopiseţul moldovenesc scris la 
curtea lui Ştefan cel Mare, consemnînd faptele petrecute după moartea 
acestuia (1504). S-a păstrat în două variante : prima, care expune faptele 
pînă în 1542, de unde a fost continuată de Eftimie, şi a doua, care expune 
faptele pînă în 1551, de unde a fost continuată de călugărul Azarie. Fi¬ 
gura centrală a Cronicii este Petru Rareş, din porunca şi îndemnul că¬ 
ruia a început să scrie încă din primii săi ani de domnie, pe cînd Maca¬ 
rie era numai ieromonah. Trebuie remarcat însă că, deşi a trăit în epoca 
lui Petru Rareş, plină de fapte de seamă, n-a relatat tot ce putea şti un 
contemporan, ci a fost preocupat mai mult de forma stilistică a expunerii 
sale. Continuînd Letopiseţul scris la curtea lui Ştefan cel Mare, episco¬ 
pul Macarie foloseşte în Cronica sa forma panegirică, cu multe cuvinte 
de laudă şi aprecieri — uneori nereale — la adresa lui Petru Rareş, în- 
fâţişînd în culori întunecate pe alţi domni, îndeosebi pe Iliaş Rareş. La 
alcătuirea Cronicii, Macarie s-a slujit nu numai de amintirile, observa¬ 
ţiile şi constatările proprii, ci şi de alte izvoare, de vechile letopiseţe ale 
ţării, pe care le-a prelucrat şi completat cu procedeele sale stilistice. 
Toţi cercetătorii au remarcat că această Cronică se deosebeşte de alte 
lucrări de acest gen prin forma de expunere, prin stilul ei, plin de «epi¬ 
tete şi fraze poetice». Unele dintre expresiile şi figurile sale de stil le-a 
împrumutat din Cronograful scris de cronicarul bizantin Constantin Ma- 
nasses (sec. XI). 

Din lectura Cronicii, se desprinde că Macarie era un om de cultu¬ 
ră, cunoscător temeinic al Bibliei, dar şi al unor lucrări de istorie uni¬ 
versală, îndeosebi al letopiseţelor sud-slave. De aceea, pe drept cuvînt, 
ucenicul său Azarie îl numea «alesul între filozofi» şi «îndrăzneţ în pre¬ 
dici, meşteşugit şi iscusit în cuvinte şi foarte învăţat ca nimeni altul», 
însuşi faptul că Petru Rareş i-a încredinţat să ducă mai departe Leto¬ 
piseţul ţării ne arată că era un om cu aleasă pregătire cărturărească. 
Trebuie remarcat apoi şi faptul că el a făcut un pas înainte în ce pri¬ 
veşte modul de expunere şi descriere a faptelor, făcînd trecerea de la 
anale la cronica propriu-zisă. 

Desigur, lipsa de obiectivitate în caracterizarea personajelor, ex¬ 
punerea retorică -a faptelor, stilul său, împodobit cu prea multe figuri 
poetice, scad din valoarea Cronicii. Cu toate acestea, Macarie rămîne 
un reprezentant de seamă al vechii culturi româneşti, creator al unei 
adevărate «şcoli» de cărturărie slavonă în Moldova, căci continuatorii 
Cronicii sale, Eftimie şi Azarie, se consideră «ucenicii» săi. 

în 1556 Alexandru Lăpuşneanu a încredinţat episcopului Macarie 
traducerea în slavoneşte şi aşezarea pe articole, după alfabetul slav, :a 
cunoscutei colecţii de legi intitulată Sintagma sau Nomocanorml lui Ma¬ 
tei Vlastares. Lucrarea fusese cerută domnului Moldovei de ţarul Rusiei 
Ivan IV cel Groaznic (1533—1584). Din motive necunoscute, Sintagma 
n-a ajuns la Moscova, ci numai pînă la Lvov. 

A păstorit pînă la moartea sa (1 ianuarie 1558), fiind «îngropat cu 
toată cinstea şi în chip vrednic de sfinţi de către ucenicii săi, în mînăsti- 
rea Rîşca întemeiată de dînsul», după cum relatează ucenicul său Azarie. 
Prin înfăptuirile sale bisericeşti, dar mai ales prin Cronica sa, episco¬ 
pul Macarie rămîne unul din marii vlădici moldoveni din trecut. 

Alţi episcopi de Roman. A urmat în scaun Anastasie, ales la începu¬ 
tul anului 1558. Călugărul Azarie şi Grigore Ureche ne spun în Letopi¬ 
seţele lor că a păstorit la Roman timp de 14 ani, adică pînă prin 
1572. în plus, Gr. Ureche ne mai spune despre el că era «om destoinic a 
umplea slujba păstoriei sale» şi că împreună cu mitropolitul şi epis¬ 
copul de Rădăuţi «au cetit molitva de domnie» lui Despot Vodă. Avea 
metania la mînăstirea Putna, unde îl întîlnim ca egumen, la 31 august 
1556, într-un act de danie hărăzit acestei mînăstiri de Alexandru Lăpuş¬ 
neanu. Ca episcop de Roman, este amintit fie ca martor în unele acte de 
danie, fie primind danii pe seama Episcopiei. în 1572, Ioan Vodă cel Vi¬ 
teaz a pus pe Anastasie în scaunul mitropolitan, în locul lui Teofan, unde 
a păstorit cinci ani, apoi s-a retras. După aşezarea lui Anastasie în scau¬ 
nul mitropolitan, Ioan Vodă a pus episcop la Roman pe Nicanor, din mî¬ 
năstirea Agapia. Acesta a păstorit aici din 1572 pînă prin 1574—1575, 
cînd se pare că a fost înlăturat de Petru Şchiopul. 

Urmaşul său la Roman a fost episcopul Eustatie, care apare în do¬ 
cumente şi sub forma Evstatie şi Istatie. Presupunem că a fost ales după 
30 martie 1575, căci atunci era egumen la mînăstirea Putna. Ca episcop 
de Roman, este pomenit pentru prima oară la 18 aprilie 1576, apoi în 
alte cîteva acte de la Petru Şchiopul, pînă la 5 februarie 1580. Din po¬ 
runca episcopului Eustatie, «ritorul şi scolasticul» Lncuci de la mînăsti¬ 
rea Putna a alcătuit o Pravilă, în româneşte şi slavoneşte (ms. 692 din 

Biblioteca Academiei), una dintre cele mai vechi opere juridice din ţara 
noastră. 

- Păstoria lui Eustatie a durat pînă în 1580, cînd a fost înlocuit de 
lancu Sasul cu Nicanor (a doua oară). S-a retras la Putna, mănăstirea sa 
de metanie, unde a vieţuit în schimnicie sub numele de Ereinia. Nicanor 
a cîrmuit acum nu numai Episcopia Romanului, ci şi Mitropolia, în locui 
lui Teofan II, fugit în Polonia de teama lui lancu Sasul. 

într-iih- act fără dată precisă (noiembrie 1582 — august 1583), era 
amintit ca episcop de Roman Agdîton: Un pomelnic al mînăstirii Secu 
aminteşte între binefăcătorii ei pe Agafton «ot Rîşca» (alt ierarh cu a- 
Cest nume nu mai cunoaştem în trecutul Bisericii noastre). De aci îna¬ 
inte, el este întîlnit în foarte multe acte de danie — mai ales ale mînăs¬ 
tirii Suceviţa — pînă către sfîrşitul domniei lui Petru Şchiopul. In 1591, 
cînd a ajuns domn Aron Tiranul,'Agafton a fost înlăturat ori s-a retras 
din scaun." 

Iii locul său, a fost rînduit un nou episcop, cu numele Mitrofan. A 
păstoriila Roman pînă în prima jumătate a anului 1594, cînd a fost mu¬ 
tat* îh : scaunul mitropolitani unde a păstorit numai cîteva luni, pînă în 
aprilie 1595. ■ 

în locul lui Mitrofan, a fost' ; readus la Roman fostul episcop Nica¬ 
nor, care din toamna anului 1591 ocupase scaunul mitropolitan din Su¬ 
ceava. Nu putem şti care au fost motivele pentru care Aron Tiranul fă¬ 
cea acest «schimb» de ierarhi, căci’aducerda unui mitropolit la condu¬ 
cerea unei episcopii era împotriva canoanelor. Probabil avea nevoie de 
un oui măi energic — cum vă fi fost mitropolitul Mitrofan -- în tratati¬ 
vele sale diplomatice cu imperialii/ 

ŞI de’dată aceasta păstoria Iul Nicanor a fost de scurtă durată. în 
august 1595, scaunul domnesc a fost ocupat de Ieremia Movilă, care a 
reaşezat pe vechii ierarhi în scaunele lor. Astfel, Gheorghe Movilă şi-ă 
reluat-scaunul vlădicesc de da Suceava, iar Agafton scaunul de la Ro¬ 
man. Nicanor s-a retras la Agapia, unde a mai trăit pînă după 1607. 

Păstoria lui Agafton a fost întreruptă din nou în mai 1600, odată eu 
ocuparea Moldovei de Mihai Viteazul. S-a retras atunci în Polonia îm¬ 
preună cu Ieremia Movilă, cu o parte din boierii săi, cu mitropolitul 
Gheorghe Movilă şi cu episcopul Teodosie al Rădăuţilor. Sinodul întru¬ 
nit Ia Suceava, la 2 iunie 1600, sub conducerea mitropolitului Dionisie 
Rally al Tîrnovei, a ales, în locul lui Agafton, pe Pilotei, fost arhiman¬ 
drit şi egumen lă Galata. Cunoaştem jurământul lui de credinţă, din 15 
iunie 1600, către noul domn Mihai Viteazul şi către mitropolitul Dioni- 

sie Rally. Păstoria lui Filotei a fost de scurtă durată, căci, în septembrie 
1600, Mihai Viteazul a pierdut Moldova, iar scaunul domnesc a fost re¬ 
ocupat de Ieremia Movilă reîntors din Polonia. Odată cu el au revenit 
la scaunele lor şi vechii ierarhi. Probabil Filotei s-a aşezat la Galata, 
fiind ales apoi episcop de Huşi, în 160&. 

Revenind în scaun, Agafton e pomenit în mai multe acte ale vre¬ 
mii. A murit în cursul lunilor februarie-aprilie 1606. Aşadar, episcopul 
Agafton a avut o păstorie de aproape două decenii, tulburată însă de 
vremurile vitrege,prin care trecea pe atunci ţara Moldovei. 

Episcopia Rădăuţilor. Primul episcop de Rădăuţi atestat documentar 
a fost loanichie, din 25 aprilie 1472 pînă la 1 iunie 1504. înseamnă că a 
păstorit mai bine de trei decenii sub Ştefan cei Mare,' murind amîndoi 
în vara aceluiaşi an. A fost îngropat în pronaosul bisericii episcopale cu 
hramul Sfîntul Nicolae din Rădăuţi, Urmaşul său a fost episcopul Paho+ 
mie, atestat pentru prima oară la 18 noiembrie 1504, într -0 inscripţie pe 
o icoană a Sfîntului Nicolae. Este pomenit apoi în cîteva acte de danie 
hărăzite de domnii ţării episcopiei pe care o păstorea. 

Printr-un act din 18 februarie 1515, episcopul Pahomie dăruia mă¬ 
năstirii Moldoviţa un ioc de casă, de arătură şi fineţe în Berchişeşti. 
Această danie, cit şi faptul că este trecut în pomelnicul Moldoviţei, ne 
face să credem că se călugărise în această mănăstire. Păstoria lui a în¬ 
cetat după 30 iunie 1522. 

Urmaşul său a fost episcopul Teoîan, amintit în această calitate la 
16 ianuarie 1528. în vara anului 1530 a ajuns mitropolit. Probabil prin 
1532, va fi sfinţit biserica mîrlstirii Moldoviţa, refăcută atunci de Petru 
Rareş. La 30 august 1535, Teofan sfinţea biserica Sfîntul Dumitru din 
Suceava. 

Teodosie, urmaşul său la Rădăuţi, a fost ales probabil iot în 1530. Se 
pare că îşi avea metania la Neamţ. Este amintit în mai multe acte de 
danie ale lui Petru Rareş. 

Episcopul Teodosie a zidit în 1549 o «eclesiarniţă» (cliserhia) la mi¬ 
ri ăstirea Neamţ, după cum arată o inscripţie cu data de 7 iunie 1549. 
A păstorit pînă prin 1550. 

Urmaşul său a fost Mitroîan, cel amintit de Macarie în Cronica sa 
că ar fi uneltit pentru înlăturarea sa din scaunul episcopal de la Roman. 
Era unul din oamenii de încredere ai familiei lui Rareş, respectiv ai fii¬ 
lor săi Iliaş şi Ştefan. Aşa se explică faptul că la 13.şi 15 iunie 1551, Şte¬ 
fan Rareş îi făcea două danii personale, nu episcopiei • satul Oniceni din 
ţinutul Suceava şi patru fălcii şi jumătate de vie în Dealul Voievodului. 

în primul act de danie se arăta că «sfinţia sa ne-au fost nouă ca un pă¬ 
rinte, cu bună învăţătură din tinereţile noastre». 

Fiind devotat familiei Rareş, credem că păstoria lui a luat sfîrşit 
în ultimele luni ale anului 1552, cînd a ajuns domn Alexandru Lăpuş- 
neanu. Intr-un act al acestui domn din 20 martie 1554 se menţiona că 
«răposatul chir Mitrofan» dăruia mînăstirii Probota satul Mărci ani, din 
ţinutul Sucevei. Va fi murit prin 1553. Piatra sa de mormînt se găseşte 
în pridvorul bisericii mînăstirii Probota, lucrată încă în timpul vieţii 
sale, dar pe care nu s-a mai trecut data morţii. Din cele de mai sus, re¬ 
iese că el îşi avea metania la Probota, mînăstire refăcută de Petru Rareş, 
unde desigur a fost cunoscut de familia sa. Poate că a fost şi egumen al 
mînăstirii, după ce Grigorie Roşea a ajuns în scaunul mitropolitan. 

Urmaşul său a fost episcopul Gheorghe. Probabil este fostul egumen 
cu acest nume de la Putna, amintit la 11 aprilie 1546 sau fostul episcop 
de Vad, trimis acolo de Iliaş Rareş, la 5 ianuarie 1550. Va fi fost ales 
la Rădăuţi pe la sfîrşitul lui 1552 sau începutul anului următor. Este a- 
mintit în scaun — alături de ceilalţi ierarhi — într-un act de danie al 
lui Al. Lăpuşneanu hărăzit Putnei, la 31 august 1556. O preţioasă însem¬ 
nare, lăsată de un preot cu numele Mihai pe un Liturghiei slavon copiat 
de el în 1558, ne dă ştirea că în acel an au murit episcopii Macarie de la 
Roman şi Gheorghe de la Rădăuţi şi că tot atunci un «sobor», convocat 
din porunca lui Lăpuşneanu, a «ales patru episcopi», din care domnul a 
întărit pe doi, pe Anastasie al Romanului şi Eftimie al Rădăuţilor. 

Deci alegerea ierarhilor se făcea de un sobor, format din boieri şi 
egumenii mînăstirilor mari, care propuneau domnului mai mulţi candi¬ 
daţi, din care el întărea pe unul. De la aceste reguli se făceau şi multe 
excepţii. Probabil episcopul Gheorghe a fost îngropat în biserica Sfîn- 
tul Nicolae din Rădăuţi. 

Episcopul Eftimie. La 17 decembrie 1556, era amintit un egumen cu 
numele Eftimie la Humor, iar la 5 aprilie 1558 un altul la Voroneţ. Cre¬ 
dem că episcopul ales în acest an la Rădăuţi este fostul egumen de la 
Humor, căci în 1562 era egumen acolo unul cu numele Ioasaf. Se face 
amintire de el ca episcop într.-o inscripţie din biserica Sfîntul Nicolae 
din Rădăuţi, cu data de 30 iunie 1559. Este trecut apoi alături de ceilalţi 
ierarhi în actul din 20 august 1560, prin care Alexandru Lăpuşneanu dă¬ 
ruia mînăstirii Vatoped o vamă în Salonic. Grigore Ureche îl aminteşte 
împreună cu ceilalţi ierarhi ai ţării, citind molitvele de domnie lui Des¬ 
pot Vodă, în toamna anului 1561. 

S-au purtat multe discuţii, dacă episcopul Eftimie este identic cu 
ieromonahul care a scris o Cronică din porunca lui Alexandru Lăpuş- 
neanu. Unii l-au identificat pe cronicar cu episcopul de Rădăuţi (I. Bog¬ 
dan şi după el D. Dan), alţii au fost de alte păreri. N. Iorga, de pildă, 
socotea că Eftimie cronicarul ar fi fost egumen la Neamţ, deşi documen¬ 
tar nu întîlnim acolo un egumen cu acest nume, care, fiind amestecat 
într-o răscoală împotriva lui Alexandru Lăpuşneanu, ar fi fost nevoit să 
fugă în Transilvania. în sfîrşit, Polihronie Sîrcu şi după el P. P. Panai- 
tescu identificau pe cronicar cu egumenul mînăstirii Căpriana, de din¬ 
colo de Prut, pe care Lăpuşneanu l-a trimis la Moscova cu Sintagma lui 
Matei Vlastares, prelucrată de episcopul Macarie. Este greu de crezut 
însă că Lăpuşneanu a încredinţat o asemenea lucrare — ca şi misiunea 
în Rusia — unui egumen dintr-o mănăstire fără însemnătate, fără tradi¬ 
ţii culturale şi mult îndepărtată de scaunul domnesc, cum era Căpria¬ 
na. în plus, P. Sîrcu susţinea acest lucru numai pe baza unei «povestiri 
slave contemporane», deci un izvor îndoielnic (într-un act de prin 1654 
—1659 apare ca martor un «Iftimie fost egumen la Căpriana», deci s-a 
putut face o confuzie). Cei care erau împotriva identificării cronicaru¬ 
lui cu episcopul se bazau pe faptul că autorul se numea «cel din urmă 
dintre egumeni, Eftimie ieromonah». Dar aceste cuvinte le scria în pri¬ 
mii ani de domnie ai lui Lăpuşneanu, cînd a primit însărcinarea de a 
scrie Cronica domniei sale şi cînd era un simplu ieromonah, el ajungînd 
episcop abia în 1558. Chiar şi Macarie se numeşte, în Cronica sa, «cel 
din urmă dintre ieromonahi». 

De aceea, credem că a avut dreptate I. Bogdan, care a susţinut că 
episcopul este una şi aceeaşi persoană cu cronicarul Eftimie. Aşa după 
cum Petru Rareş şi-a ridicat cronicarul oficial, pe Macarie, la treapta 
de episcop, tot aşa va fi făcut şi Alexandru Lăpuşneanu, voind prin a- 
ceasta să acorde mai multă autoritate cronicii oficiale a domniei sale. 

Cronica lui Eftimie expune faptele din a doua domnie a lui Petru 
Rareş, continuînd cu domnia fiilor săi şi apoi a lui Alexandru Lăpuş¬ 
neanu, dar numai pînă la 1554. Este deci o continuare a Cronicii lui Ma¬ 
carie, în prima ei variantă. Ca şi aceasta, este mai degrabă un panegiric 
si nu o scriere istorică, cu laude exagerate la adresa lui Lăpuşneanu şi 
cu prezentarea în culori întunecate a faptelor lui Iliaş şi Ştefan Rareş. 
înainte de 1561, călugărul Isaia de la Slatina (viitor episcop) alcătuia 
prima colecţie de cronici moldoveneşti cunoscută (descoperită de I. Bog¬ 
dan la Kiev), formată din Letopiseţul numit Putna 1, Cronica iui Macarie 
(versiunea scurtă) şi Cronica lui Eftimie, în acelaşi manuscris (sbornic) 

sg găsea şi o «istorie universală», alcătuită dintr-un cronograf bizan¬ 
tin, anale sîrbeşti şi o cronică bulgară. Probabil că Isaia a lucrat din 
porunca lui Lăpuşneanu şi a episcopului cărturar Eftimie) care îi va fi 
pus la dispoziţie şi Cronica sa. Intrucît din 1561 scaunul domnesc a fost 
ocupat de Despot Vodă (pînă în 1563), apoi de Ştefan Tomşa, activitatea 
istoriografică din această perioadă s-a întrerupt. Nu ştim dacă episcopul 
Eftimie a murit în scaun ori s-a retras, aşezîndu-se la Humor, deci în mî- 
năstirea de metanie. Acolo se păstrează piatra sa de mormînt, dar fără 
să indice anul morţii, cu inscripţia : «Aici este groapa prea' sfinţitului 
nostru părinte Eftimie/fost episcop de Rădăuţi şi s-a înmormântat unde 
s-a făgăduit lui Dumnezeu...». Nu-i exclus ca el'să fi fost numai înnior- 
mîntat aici, deci să fi murit în scaun. Presupunem că acest lucru s-a pe¬ 
trecut la scurt timp după ce Lăpuşneanu a pierdut scaunul (1561), căci 
altfel nu ne putem explica de ce n-a continuat Cronica şi de ce n-a fost 
reaşezat în scaun în 1564, cînd Lăpuşneanu a ajuns domn pentru a doua 
oară. Deşi Cronica sa prezintă domniile celor doi fii ai lui Petru Rareş 
în culorile cele mai negre, avind în schimb numai cuvinte de laudă la 
adresa lui Lăpuşneanu (primii săi ani de domnie, 1552—1554), totuşi Ef¬ 
timie rămîne unul din cărturarii de seamă din trecutul nostru. 

Urmaşul său a fost Dimitrie,- ucis în Transilvania, într-o luptă a lui 
Bogdan Constantin, pretendent la tronul Moldovei, cu imperialii. Este 
trecut şi intr-un Pomelnic al Episcopiei, copiat în anul 1780. 

Episcopul Isaia. Urmaşul acestuia a fost Isaia, cel care copiase la 
Slatina corpul de Cronici moldoveneşti pe care l-am amintit mai sus. Se 
pare că şi-a avut metania la Agapia, unde s-a şi retras spre sfîrşitul vie¬ 
ţii. Credem că de aici a fost dus de'Alexandru Lăpuşneanu la noua sa 
ctitorie, pentru a face din ea un centru de cărturărie slavonă, aşa cum 
erau şi alte mari mănăstiri voievodale. Acolo a alcătuit «corpul» de 
cronici moldoveneşti de care am vorbit mai sus. A fost ales episcop în 
cursul celei de-a doua domnii a lui Alexandru Lăpuşneanu, prin 1564. 
Desigur, domnul voia ca noul episcop să continue activitatea de croni¬ 
car a lui Eftimie, deci nu putem împărtăşi părerea altor cercetători că a 
fost rînduit ca episcop de Ioan Vodă cel Viteaz, în 1572. In orice caz, 
strădaniile sale cărturăreşti, ştiinţa sa de carte şi de limbi străine au 
fost apreciate de marele domn, .care l-a folosit în multe solii diplomatice, 
fiind, după cuvîntul lui N. lorga, «diplomatul în rasă» al lui Ioan Vodă. 
încă în primele luni de domnie, numele său figura, alături de ale unor 
mari dregători, în omagiul depus de Ioan Vodă regelui Poloniei. în fe¬ 
bruarie 1573, era în Bran, lingă Braşov, mergind să se întîlnească cu 

voievodul, mai tîrziu principele Transilvaniei, Ştefan Bâthory {1571— 
1575). A fost trimis apoi la Moscova, pentru a anunţa pe ţarul, Ivan cel 
Groaznic că Ioan Vqdă a dobîndit domnia Moldovei şi să-l roage şa, 
trimită în ţară pe soţia şi fiul voievodului, Petru, de care era despărţit 
de mai mulţi ani. în mai 1574, i s-a înminat episcopului o scrisoare de 
răspuns, prin care domnul moldovean era înştiinţat că soţia şi copilul 
muriseră, în cursul unei epidemii de ciumă. S-a reîntors în ; ţară în iu¬ 
nie 1574, cînd Ioan Vodă era ucis de turci, în urma înfrîngerii de la 
Roşcani. 

Şi-a păstrat scaunul vlădicesc şi sub Petru Şchiopul, fiind amintit an 
două, acte de danie ale acestuia, din 18 aprilie 1576 şi 9 iulie 1577. în 
a doua jumătate a anului 1577, a părăsit scaunul vlădicesc, pentru că la 
22 februarie 1578, întîlnim în locul lui un nou episcop, pe Gheorghe Mo¬ 
vilă. Isaia s-a retras la mînăstirea Agapia, unde se afla şi «proinepis- 
copul» Nicanor. Acolo a trăit pînă după 7 iulie 1581, cînd dăruia minăs- 
tirii un panaghiar de argint, suflat cu aur şi împodobit cu pietre preţi¬ 
oase, avînd şi o inscripţie în limba slavă. A murit curînd după această 
dată. Prin toată activitatea sa, de copist de manuscrise, de sol al lui 
Ioan Vodă cel Viteaz, episcopul Isaia trebuie socotit printre marii vlă¬ 
dici din trecut. ., 

Alţi episcopi de Rădăuţi. Urmaşul său, Gheorghe Movilă, a păsto¬ 
rit din 1577 pînă în 1588, cînd a fost ridicat în scaunul mitropolitan. Ca 
episcop de Rădăuţi, a ridicat mînăstirea Suceviţa, cu biserica existentă 
şi azi, cu hramul învierea Domnului, căreia i-a făcut numeroase danii de 
sate. în 1587, patriarhul loachim V al Antiohiei, aflat în Moldova în 
drum spre Rusia, a dăruit episcopului Gheorghe o icoană a-Maicii Dom¬ 
nului, pe care el a hărăzit-o apoi mănăstirii Suceviţa. 

Trecînd în scaunul mitropolitan, în cursul anului 1588, în locul 
său, la Rădăuţi, a fost ales egumenul Ghedeon de la Rişca. Este pomenit 
pentru prima dată la 20 decembrie 1588, intr-un act al lui Petru Şchiopul, 
apoi în alte .acte ale aceluiaşi domnitor. A păstorit pînă prin 1591, cînd 
s-a retras din scaun. Credem că a făcut aceasta, întrucît era omul de în¬ 
credere al lui Petru Şchiopul (la 17 ianuarie 1594, participa la cununia 
^secreta» ă lui Petru Şchiopul cu Irina Botezată). Poate că numai vîrsta 
înaintată l-a împiedicat să plece cu domnul în pribegie. S-a aşezat la 
mînăstirea sa de metanie, la Rişca, unde a murit la 21 noiembrie 1596, 
după cum ,arată inscripţia de pe piatra sa de mormînt 

în locul său, Aron Tiranul a pus episcop pe Murdărie. Este întîlnit 
în mai multe acte în 1594. în aprilie 1595, Ştefan Răzvan l-a făcut mi- 

tropolit T păstorind cîteva luni, pînă prin august-septembrie 1595, cînd 
protectorul său a pierdut tronul. S-a retras apoi la mînăstirea Drohobycz 
din Galiţia, apoi la Muntele Athos unde a şi murit. 

Urmaşul său se numea Amiilohie, probabil călugărit la mînăstirea 
Putna, de vreme ce e trecut în pomelnicul ei. A păstorit puţin timp, pînă 
în vara anului 1598, cînd s-a retras sau a murit. 

îndată după el a fost ales Teodosie Barbovschi de la Probota, unul 
din oamenii de încredere ai lui Petru Şchiopul şi ai Movileştilor. în mai 
1600, plecînd cu Movileşti! în Polonia, scaunul său a fost ocupat (din 
iunie pînă în septembrie) de un nou episcop, Anastasie Crimca. Reve¬ 
nind Movileşti!, acesta a fost nevoit să părăsească scaunul. Teodosie 
Barbovschi a păstorit la Rădăuţi pînă în primele luni ale anului 1605, 
cînd i-a urmat lui Gheorghe Movilă în scaunul mitropolitan. 

Concluzii: Privind asupra vieţii bisericeşti din Episcopia 
Romanului în acest secol, constatăm că ea a avut ierarhi vrednici, ca 
Teoctist, Mac arie Cronicarul, Anastasie, viitorul mitropolit, şi Agafton. 

Din cele expuse, rezultă că şi la Rădăuţi au păstorit, în secolul 
al XVI-lea, mai mulţi vlădici vrednici, iubitori ai artei, ca Teoîan şi 
Gheorghe Movilă şi oameni de carte, ca Eitimie şi îsaia. 

BIBLIOGRAFIE 

Izvoare. Aceleaşi ca la capitolul : Mitropolia Moldovei in secolul al XVI-lea ; 
Cronicile lui Macarie şi Eftimie se găsesc în voi. Cronicile slavo-române din sec. XV— 
XVI, publicate de Ion Bogdan. Ediţie revăzută şi completată de P. P. Panaitescu, Bucu¬ 
reşti, 1959, p. 74—125. 

Episcopia Romanului. MELCHISEDEC, Cronica Romanului şi a Episcopiei 
de Roman, partea întîi, Bucureşti, 1874, IV + 352 p.; MIRCEA PĂCURARIU, Con¬ 
tribuţii la istoria Mitropoliei Moldovei în secolul al XVI-lea, în an. LI, nr. 

3—4, 1975, p. 221—257; MIRCEA PĂCURARIU, Contribuţii la istoria Episcopiilor Ro¬ 
manului şi Rădăuţilor în secolul al XVI-lea, în un. LII, nr. 5—6, 1976, p. 322— 

337 ; SCARLAT PORCESCU, Episcopul Macarie al Romanului, în an. XXXVI, 

nr. 5—6, 1960, p. 347—361 ; EMIL TURDEANU, JJ activ ite litteraire en Moldav ie de 
1504 ă 1552, în «Revue des etudes roumaines», voi. IX—X, 1965, ,p. 97—142 (şi extras); 
DAMIAN P. BOGDAN, Le Syntagme de Blastares dans la version du chroniquer rou- 
main Macarie, în Ades du Premier Congres International des Etudes Balkaniques et 
Sud-Est Europeennes, voi. VII, Sofia, 1971, p. 167—191; SCARLAT PORCESCU, Un 
episcop de Roman uitat : Filotei, în rev. «Cronica Romanului», an. XX, nr. 5—6, 1943, 
p. 105—118. 

Episcopia Rădăuţilor. DIMITRIE DAN, Cronica Episcopiei de Rădăuţi, 
Viena, 1912, VIII + 264 p. + 21 fig.; S. RELI, Doi episcopi ai Rădăuţilor apoi mitro- 
poliţi ai Moldovei din secolul al XVI-lea, loşti pribegi prin ţările apusene, în «Can¬ 
dela», un. XL, nr, 10—12, 1929, p. 431—443 (Gheorghe Movilă şi Teodosie Barbovschi); 
IOAN V. DURĂ, Figuri de ierarhi moldoveni: mitropolitul Gheorghe Movilă, în 
B.O.R., an. LXXXIX, nr. 1—2, 1971, p. 187—203. 



XX 


MITROPOLIA TRANSILVANIEI 
IN SECOLUL AL XVI-LEA 


într-un capitol anterior am prezentat puţinele ştiri pe care le avem 
despre ierarhii ortodocşi români din Transilvania în secolul al XlV-lea. 
Ne-am exprimat convingerea că ei au avut o ierarhie bisericească or¬ 
ganizată canonic, în frunte cu un mitropolit. Primul a fost Ghelasie de 
la Rîmeţ, în 1376, apoi în secolul al XV-lea, Ioan din Caffa, stabilit în 
Hunedoara (1456), mitropolitul Ioanichie în 1479, urmaţi de mitropoliţii 
de la Feleac : Daniil, Marcu, Danciu, al cărui nume călugăresc nu-1 cu¬ 
noaştem şi Petru. Acest Petru a fost ultimul mitropolit de la Feleac 
(1538). După el, viaţa Mitropoliei Ortodoxe a Transilvaniei a intrat într~o 
nouă fază. Datorită schimbărilor politice survenite, însuşi scaunul mitro¬ 
politan a fost mutat în alte localităţi. 

Situaţia politică şi confesională a Transilvaniei în secolul al XVI-lea. 
Pentru a înţelege cît mai bine desfăşurarea vieţii bisericeşti a ro¬ 
mânilor transilvăneni în acest secol, este nevoie să prezentăm, în mare, 
însăşi situaţia politică a Transilvaniei, precum şi situaţia celorlalte con¬ 
fesiuni existente aici. 

în lupta de la Mohacs (29 aug. 1526), armata ungară a fost zdrobită 
de turci, care au ocupat Buda (8 sept.). în noiembrie şi decembrie ace¬ 
laşi an, au fost aleşi ca regi ai Ungariei Ioan Zâpolya şi Ferdinand de 
Habsburg, între care a început un îndelungat conflict. în 1529, Zâpolya, 
ajutat de turci şi de Petru Rareş, şi-a consolidat poziţiile în Transilva¬ 
nia, apoi s-a încoronat din nou ca rege, la Buda, în locul lui Ferdinand. 
în cele din urmă, între cei doi s-a ajuns la o înţelegere, încheiată Ia 
Oradea, în 1538, potrivit căreia Transilvania rămînea lui Zâpolya, ur- 
mînd ca, după moartea lui, părţile din Ungaria pe care le stăpînise el, 
ca şi Transilvania, să revină Habsburgilor. 

Dar în 1540 r murind Zâpolya, sultanul a recunoscut ca rege pe fiul 
său loan Sigismund, schimbare care a dus la reizbucnirea războiului cu 
Habsburgii. La 29 august 1541, turcii au ocupat din nou Buda, transfor- 
mînd Ungaria centrală şi sudică în paşalîc turcesc pentru aproape 150 
de ani. Partea de nord a Ungariei rămînea sub stăpînirea Habsburgilor, 
iar Transilvania, Banatul şi aşa numitul «Partium» (comitatele Sătmar, 
Crasna, Solnocul de Mijloc şi din Afară, Bihorul, Zarandul şi uneori 
Maramureşul), se constituiau intr-un principat autonom cu capitala la 
Alba lulia, sub suzeranitate turcească. 

în fruntea Transilvaniei autonome era un principe ales de dietă, 
confirmat apoi de sultan. Noul principat plătea haraci turcilor ca şi Ţa¬ 
ra Românească şi Moldova. în vara anului 1552, Banatul şi o parte din 
Crişana au fost ocupate de turci şi transformate în paşalîc cu central la 
Timişoara. • 

Pînă în 1551, în Transilvania conducerea efectivă a avut-o epis¬ 
copul Gheorghe Martinuzzi, numit de sultan guvernator — ulterior s-a 
abat cu imperialii — care cîrmuia în numele principelui minor loan 
Sigismund Zăpolya şi al mamei sale Isabella. între 1551—1556, Transil¬ 
vania a fost ocupată de Habsburgi. Dar în 1556, ţara a ajuns din nou 
sub dominaţia otomană, iar Dieta, întrunită la Sebeş, a hotărît readuce¬ 
rea familiei Zâpolya, ceea ce s-a şi făcut, cu ajutorul domnilor români 
Alexandru Lăpuşneanu al Moldovei şi Pătraşcu cel Bun al Ţării Româ¬ 
neşti. 

Sub loan Sigismund a continuat anarhia internă în Transilvania, dar 
şi intervenţiile Habsburgilor şi ale turcilor. După moartea lui (1571), au 
urmat mai mulţi principi din familia Bâthory : Ştefan (1571—1575), care 
a ajuns apoi şi rege al Poloniei, fratele Său Cristofor (1576—1583) şi fiul 
acestuia Sigismund (1581—1597, 1598—1599). Aceştia au dus o politică 
de fidelitate faţă de turci. Doar Sigismund s-a orientat, în ultima parte 
a domniei, spre o apropiere de coaliţia antiotomană, numită «Liga 
sfîntă». 

Frămîntări deosebite s-au petrecut şi în viaţa bisericească a ţării, 
determinate de mişcările de Reformă din prima jumătate â secolului al 
XVI-lea (în 1543 Dieta de la Cluj proclama principiul libertăţii religi¬ 
oase în Transilvania). La scurt timp după apariţia Reformei lui Luther, 
ideile sale au pătruns şi la saşii din Transilvania, aduse fie de negustorii 
saşi care aveau legături eu marile centre comerciale şi meşteşugăreşti 
din Europa centrală şi apuseană, fie de tinerii saşi care, reîntorcîndu-se 
de la studii din Germania, au propagat intens ideile lui Luther, mai ales 

în Sibiu şi Braşov, principalele centre de răspîndire a luteranismului în¬ 
tre saşi. Cel mai de seamă propagator al doctrinei luterane între saşi a 
fost Ioan Honterus (1498—1549), prin editarea lucrărilor lui Luther, în 
tipografia înfiinţată de el la Braşov, precum şi prin întocmirea şi tipă¬ 
rirea unor lucrări proprii. Dieta Transilvaniei, întrunită în 1550 la Tur¬ 
da,’ a recunoscut luteranismul ca «religio (confessio) recepta». 

în acelaşi timp, s-a propagat între maghiari calvinismul. Centrul de 
răspîndire al acestei doctrine a devenit oraşul Cluj, cel mai de seamă 
propagator fiind Gâspâr Heltai, un sas maghiarizat. întrucît a fost cîş- 
tigat pentru această nouă confesiune însuşi principele Ioan Sigismund, 
în Dieta de la Aiud din anul 1564 calvinismul a fost recunoscut ca religie 
oficială; de stat. 

în 1568 Dieta întrunită la Turda a recunoscut ca «religio recepta» 
unitarianismul, propovăduit printre unguri de Francisc David şi de me¬ 
dicul Giorgio Blandrata. Biserica Ortodoxă, care constituia religia ma¬ 
jorităţii zdrobitoare a populaţiei, a rămas în vechea ei stare, de religie 
«tolerată». 

Cele trei noi confesiuni protestante au dus la slăbirea considerabilă 
a. poziţiilor catolicismului. Astfel, după moartea episcopului romano-ca- 
tolic Stratileo din Alba Iulia (1542), scaunul episcopal a rămas vacant 
pentru 11 ani, timp în care ideile Reformei s-au putut răspîndi cu repe¬ 
ziciune printre saşi şi unguri. ...... 

După ce Transilvania a ajuns pentru scurt timp în stăpînirea lui 
Ferdinand de Habsburg (1551—1556), acesta a trimis ca episcop de Alba 
luba pe Paul Bornemisa (1553). Dar, după revenirea lui Ioan Sigismund, 
Dieta, întrunită la Sebeş, în 1556, sub conducerea guvernatorului Petru 
Petrovici, a hotărît desfiinţarea Episcopiei catolice din Alba Iulia. Cîţiva 
ani mai tîrziu, s-a hotărît secularizarea averilor Bisericii catolice. Ace¬ 
laşi lucru s-a întîmplat şi cu Episcopiile catolice din Oradea şi Cenad, 
precum şi cu toate mînăstirile catolice dintre Tisa şi Carpaţi, Episcopul 
Bornemisa, precum şi preoţii şi călugării catolici au fost alungaţi din 
ţară. 

Recunoaşterea oficială a celor trei noi confesiuni protestante a avut 
urmări însemnate nu numai asupra vieţii bisericeşti, ci şi asupra celei 
politico-sociale din Transilvania. De pildă, a fost favorizată dezvoltarea 
învăţămîntului laic şi a scrierilor în limba naţională, iar prin separarea 
confesională a Transilvaniei de Ungaria catolică, s-a întărit lupta pentru 
independenţă a principatului Transilvaniei. 

Aceste schimbări au dus la prăbuşirea regimului confesional cato¬ 
lic de piuă atunci şi la inaugurarea unuia nou, în care rolul de confe- 

siune dominantă, exclusivistă şi asupritoare a trecut de la catolici la 
calvini. Românii au scăpat deci de asuprirea catolică, dar au ajuns sub 
cea calvină. 

Mitropolia Transilvaniei în a doua jumătate a secolului al XVI-lea. 

In împrejurările tulburi de după 1541, credem că scaunul de mitropolit 
ortodox al Transilvaniei a rămas cîţiva ani vacant, după Petru de la Fe- 
leac, mort înainte de 1550. Abia la 15 iunie 1553, castelanul Ioan Fanchy 
din Hunedoara scria sibienilor că a trimis în Ţara Românească pe preo¬ 
tul Ioan din Peşteana (sat în Ţara Haţegului), spre a fi hirotonit arhie¬ 
reu, întrucît voievodul Transilvaniei «i-a dăruit Episcopia românilor» de 
aici. în acest scop, i-a scris domnitorului Mircea Ciobanul, iar acum 
ruga pe sibieni să-i scrie şi ei, ca să fie hirotonit cît mai curînd. Desigur 
actul hirotoniei a fost săvîrşit de mitropolitul Anania care păstorea pe 
atunci (1544—1558). Rezultă din scrisoarea citată că vlădica Ioan din 
Peşteana era numit pentru românii din toată Transilvania. Nu mai avem 
alte ştiri despre el. Probabil s-a stabilit în mînăstirea Prislop, situată în 
apropiere de Hunedoara, — unde sta şi castelanul Ioan Fanchy, protec¬ 
torul său —, dar şi de satul său natal Peşteana. 

S-a afirmat pînă acum în istoriografia noastră că în prima jumă¬ 
tate a secolului al XVI-lea s-ar fi înfiinţat o episcopie la Geoagiul de 
Sus, lîngă Rîmeţ. Se afirma, de asemenea, că primul episcop de aici, cu¬ 
noscut cu numele, a fost Hristoîor, numit de Isabella Zâpolya la 13 mai 
1557. Adevărul este însă altul şi anume că Hristofor este urmaşul lui 
Ioan de la Peşteana. Prin documentul citat mai sus, se preciza că «la ru¬ 
gămintea unor credincioşi ai noştri», i s-a dat lui Hristofor «episco¬ 
pia mînăstirii Geoagiului de Sus (sic), cu toate veniturile şi cîştigu- 
rile de orice fel, obişnuite a se cuveni acelei episcopii din vechime», 
urmînd ca ((din acea mînăstire să propovăduiască tuturor celor ce 
se cuvine credinţa grecească (= ortodoxă), iar pe cei răi şi ou 
purtări rele, să-i certe şi să-i pedepsească». în continuare, poruncea 
tuturor preoţilor, călugărilor şi credincioşilor ortodocşi să recunoască 
pe Hristofor ca «episcop al mînăstirii Geoagiului de Sus (sic), să-l as¬ 
cultaţi şi să vă supuneţi lui şi să-i daţi fără nici o împotrivire veni¬ 
tele lui obişnuite din vechime...». 

Deşi unii istorici au afirmat că Hristofor era numai un episcop- 
egumen al mînăstirii Geoagiu, totuşi, din actul de mai sus rezultă 
limpede că este vorba de o «episcopie» existentă «din vechime» (ex¬ 
presia apare de două ori), care nu putea fi alta decît Mitropolia ro¬ 
mânilor transilvăneni. N-ar fi exclus ca Hristofor să fi fost ridicat 

la demnitatea de mitropolit din egumenia mînăstirii Geoagiu, Păs¬ 
toria lui a fost de scurtă durată, căci la începutul anului 1560, era 
atestat un nou «episcop» (mitropolit) cu numele Sava, originar sau 
călugărit în Ţara Românească. 

Numele lui Sava este pomenit în prefaţa întrebării creştineşti a 
lui Coresi, tipărită în prima jumătate a anului 1560, «cu ştirea epis¬ 
copului Savei Ţărei Ungureşti», şi închinată mitropolitului Efrem al 
•Ungrovlahiei (c. 1558 — c. 1566), care, probabil, l-a şi hirotonit. 

Prin 1561, în împrejurări pe care nu le cunoaştem, Sava a fost 
înlocuit de un ierarh cu numele Gheorghe, originar din Ocna Sibiu¬ 
lui, căruia principele i-a încredinţat «episcopatul românesc al Bise¬ 
ricii din Geoagiul de Sus». Dar la 10 aprilie 1562, principele Ioan 
Sigismund a reaşezat pe Sava în demnitatea avută. 

Dintr-o scrisoare a lui Alexandru II Mircea al Ţării Româneşti 
(1568—1577) către principele Ştefan Bâthory al Transilvaniei, din 16 mai 
1572, aflăm că «mănăstirea şi episcopia» din Lancrăm au fost zidite, 
cu consimţămîntul lui Ioan Sigismund, de către mai mulţi boieri ro¬ 
mâni, «pribegiţi» în Ardeal, între care şi episcopul Sava (poate de 
teama lui Mircea Ciobanul). Tot pe atunci vlădica Sava şi-a cum¬ 
părat şi o casă în satul Lancrăm, cum aflăm dintr-un alt act. înseamnă 
că el şi-a stabilit reşedinţa în satul Lancrăm, în vecinătatea oraşului 
Alba-Iulia, capitala principilor Transilvaniei. Poate însuşi Ioan Sigis¬ 
mund Zâpolya l-a silit să se aşeze aici, pentru a-i putea supraveghea 
mai uşor activitatea.. Păstoria lui a durat pînă către 1570, căci la 4 
noiembrie 1570, principele Ioan Sigismund i-a dăruit casa din Lan¬ 
crăm episcopului (superintendentului) româno-calvin Pavel Tordaşi, 
întrucît Sava plecase din Transilvania. Presupunem că a avut unele 
neînţelegeri cu principele calvin, poate din pricina opoziţiei ce va fi 
făcut propagandei calvine, şi astfel a fost înlăturat din scaun. 

La 5 octombrie 1571, principele catolic Ştefan Bâthory a încredin¬ 
ţat conducerea Bisericii Ortodoxe româneşti din Transilvania unui ie¬ 
romonah cu numele Eîtimie, cunoscut prin «învăţătură, ştiinţă, purtări 
cinstite şi viaţă cuvioasă», dîndu-i dreptul să propovăduiască, să slu¬ 
jească şi să facă vizite canonice. Unii istorici (Şt. Meteş) au socotit că 
Eftimie era un călugăr moldovean, care, din pricina amestecului într-o 
răscoală împotriva lui Alexandru Lăpuşneanu, ar fi fost silit să fugă 
din Moldova. împotriva vechii tradiţii, după care vlădicii Transilva¬ 
niei erau hirotoniţi la Tîrgovişte, hirotonia lui Eftimie a săvîrşit-o pa¬ 
triarhul Macarie al Ipekului, Probabil a fost trimis acolo chiar de 
Ştefan Bâthory, fie din dorinţa acestuia de a cîştiga încrederea tur- 

cilor, căci Macarie era frate cu renegatul Mehmet Socotii, marele 
vizir, şi primise jurisdicţie peste toţi creştinii din Europa centrală, 
ocupată de turci, fie că urmărea slăbirea legăturilor românilor tran¬ 
silvăneni cu fraţii lor de peste Carpaţi. . 

La 3 august 1572, acelaşi principe înştiinţa pe dregătorii săi că 
Eftimie.a fost hirotonit «episcop» de către patriarhul Macarie, din¬ 
ei u-i din nou dreptul de a propovădui «oriunde în ţara şi părţile un¬ 
gureşti», poruncind dregătorilor «ca pe el şi pe popii romaneşti care 
ţin legea lui, să-i lăsaţi slobozi, fără nici o piedică, să umble,:;să pe¬ 
treacă, să propovăduiască, să înveţe, să facă slujbe şi să servească 
Sfintele Taine ; dregătorii să nu mai îndrăznească să se amestece în 
slujba lui şi în încasarea venitului lui...». înseamnă că jurisdicţia lui 
se întindea peste întreagă Transilvania, Bihorul şi Maramureşul. La 
29 octombrie 1573, Eftimie era în Braşov, probabil pentru a discuta 
cu diaconul tipograf Coresi problema imprimării unor noi cărţi în 
limba română. La 26 ianuarie 1574, era din nou în Braşov, ceea ce 
ne face să credem că, în intervalul de timp scurs de la prima vizită, 
a călătorit în Ţara Românească. Nu avem nici o ştire asupra locului 
în care şi-a stabilit reşedinţa. Presupunem că a fost în Alba Iulia,An 
marginea oraşului, unde au avut-o şi urmaşii săi (casa din, Lancrăm, 
a lui Sava, fusese, dăruită lui Pavel Tordaşi). 

, Păstoria lui la Alba Iulia a fost de scurtă durată, căci, la 6 iunie 
1574, Ştefan Bâthory înştiinţa pe bistriţeni că Eftimie s-a retras de bună 
voie din scaun. 

v Urmaşul său a fost ieromonahul Hrisioîor, numit de Ştefan Bâ¬ 
thory tot atunci (6 iunie 1574). Nu ştim din ce mînăstire venea. Pre¬ 
supunem că a fost hirotonit la Tîrgovişte, de mitropolitul Eftimie 
(1568—1576). Prin 1576,. acelaşi principe a scos pe preoţii şi credincioşii 
români din comitatele Turda, Cluj, Dobîca, Solnocul dinlăuntru (in¬ 
terior), Solnocul de mijloc şi Crasna, de>sub jurisdicţia lui Hristofor, 
mcredinţîndu-le spre păstorire nou-numitului episcop de Vad, Spiridon, 

: Păstoria lui Hristofor a : durat vreo cinci ani. Probabil a- murit 
înainte de 16 mai 1579-, cînd a ieşit de sub tipar Evanghelia slavonă 
de la Alba Iulia, a lui Lorinţ, căci nu era pomenit în epilogul ei. La 
21 octombrie 1579 Dieta Transilvaniei, întrunită la Turda, hotăra : 
«Popii româneşti să-şi aleagă episcop românesc pe cine vor voi, după 
ce episcopul lor de pînă acum a murit şi domnitorul ( = principele) 
să întărească pe acela care îl vor alege dintre ei». înseamnă că pre¬ 
oţilor români li s-a recunoscut dreptul pe care-1 vor fi avut din ve¬ 
chime de a-şi alege ei înşişi chiriarhul, drept; care s-a respectat în 

Biserica Ortodoxă din Transilvania pînă în 1697, şi din nou, din 1810 
pînă azi. 

Preoţii români, adunaţi atunci în sobor, au ales ca mitropolit 
pe Ghenadie, primul care apare, în mod oficial, cu acest titlu. Desigur 
a fost hirotonit la Tîrgovişte, de mitropolitul Serafim (1576—1585), pe 
care-1 va fi cercetat şi în 1582, cînd a făcut un nou drum în Ţara 
Românească^ în timpul lui, legăturile dintre mitropoliţii celor două 
ţări au fost şi mai strînse. Prin conlucrarea lor s-a tipărit Evanghelia 
cu învăţătură, de către diaconul Coresi, la Braşov în 1581, în pre¬ 
faţa căreia Ghenadie era numit «luminatul mitropolit marele Ghena¬ 
die de în tot ţinutul Ardealului şi al Orăziei», iar Serafim, «arhi- 
mitropolit». Tot cu sprijinul lui Ghenadie a tipărit diaconul Coresi şi un 
Shornic slavon (Minei) la Sebeş, în 1580. 

Ghenadie a fost primul mitropolit al Transilvaniei despre care 
avem ştiri sigure că şi-a avut reşedinţa în Alba Iulia. Astfel, un act 
din 16 ianuarie 1581 vorbea de un «episcop al românilor din comita¬ 
tul Albei Transilvaniei», care avea «casă», în afara zidurilor cetăţii 
Alba îulia, iar iezuitul Antonio Possevino, care a petrecut mai multe 
zile în acest oraş, în martie 1583, scria că «românii ardeleni au în 
Alba Iulia un mitropolit a cărui demnitate este confirmată de prin¬ 
cipe». înseamnă că nici catolicii şi nici protestanţii nu făceau distinc¬ 
ţie clară între noţiunile de «mitropolit» şi «episcop» din Biserica 
Ortodoxă. 

Mitropolitul Ghenadie a păstorit pînă la moartea sa, survenită 
la începutul anului 1585. în locul său, soborul preoţilor români a ales, 
ca mitropolit, pe loan, egumenul mînăstirii 'Prislop. Principele : Sigis- 
mund Bâthory l-a confirmat, la 20 martie 1585, ca «episcop al Bise¬ 
ricii româneşti din Ardeal şi părţile ungureşti», fiind prezentat ca un 
«om învăţat, cumpătat; cu viaţă curată şi evlavios... care a condus 
cu laudă mînăstirea cîţiva ani...». A fost egumen al mînăstirii după 
refacerea ei radicală de către domniţa Zamfira, fiica lui Moise Vodă 
al Ţării Româneşti, în 1564, ea fiind şi îngropată aici, în 15807 A fost 
hirotonit arhiereu tot la Tîrgovişte, unde mai păstorea încă mitropo^ 
litul Serafim. La 18 august 1585 era îm Braşov, venind cu o scrisoare 
de recomandare din partea lui Mihnea Turcitul, domnul Ţării Româ¬ 
neşti (1585—1591), către principele Sigismund Bâthory. Păstoria lui a 
durat pînă către anul 1605. 

Mihai Viteazul şi Biserica Ortodoxă din Transilvania. — Mitro¬ 
politul loan de la Prislop a avut norocul să păstorească tocmai în 
timpul lui Mihai Viteazul, cel care a izbutit să realizeze ■—■ pentru 

un timp prea scurt însă — unitatea politică a celor trei ţări româ¬ 
neşti. Atît în cursul scurtei sale domnii în Transilvania, dar şi mai 
înainte, marele domnitor s-a interesat de soarta Bisericii Ortodoxe 
de aici. Astfel, în 1595, cînd a trimis o solie la Alba Iulia, în frunte 
cu mitropolitul Eftimie şi episcopii Teofil al Rîmnicului şi Luca al 
Buzăului, pentru ca să încheie o alianţă politică cu Sigismund Bâ- 
thory, n-a fost uitată nici Biserica românească. De aceea, în tratatul 
încheiat la 20 mai 1595, era înscris şi un articol privitor la Biserică, 
prin care se prevedea ca tot clerul, de mir şi monahal, să fie lăsat 
«în obiceiul şi tradiţia din vechime, cu ritul, ceremoniile şi libertă¬ 
ţile lor şi chiar să-şi poată strînge în mod liber veniturile lor îndă¬ 
tinate». în continuare, se preciza că toate bisericile româneşti din 
Transilvania «vor fi sub jurisdicţia sau ascultarea mitropolitului din 
Tîrgovişte, după dispoziţiunea dreptului bisericesc şi a rânduielilor 
acelei ţări şi îşi vor putea strînge veniturile lor îndătinate şi obiş¬ 
nuite». Am arătat şi în altă parte că mitropoliţii Ungrovlahiei, în cali¬ 
tatea lor de «exarhi ai Plaiurilor», hirotoneau pe mitropoliţii Tran¬ 
silvaniei, le dădeau Sfîntul Mir şi vegheau la păstrarea neschimbată a 
învăţăturii ortodoxe. Aşa trebuie înţeleasă «jurisdicţia» de care se 
făcea amintire aici. Poate ca o urmare a acestui tratat, Sigismund Bâ- 
thory a îngăduit mitropolitului Ioan, la 4 iunie 1595, să adune de la 
preoţii din Ţara Făgăraşului cîte un florin pe an, după vechiul obi¬ 
cei, precum încasa de la preoţii din restul ţării, căci pînă atunci 
aceştia plăteau darea respectivă «episcopilor» româno-calvini. 

în decembrie 1596, cînd Mihai Viteazul a cercetat pe Sigismund 
Bâtbory, a obţinut de la el îngăduinţa să ridice o biserică-mînăstire 
în însăşi capitala sa, la Alba Iulia, lîngă zidurile cetăţii, care a ser¬ 
vit apoi drept catedrală şi reşedinţă mitropolitană. Ea a fost ridi¬ 
cată în 1597, cînd a fost îngropat în ea vornicul Danciu din Brîn- 
coveni, tatăl lui Matei Basarab, trimis în solie la Alba Iulia, unde 
şi-a găsit sfîrşitul. Se pare că Mihai Viteazul a ctitorit şi alte bise¬ 
rici în Transilvania : la Lujerdiu, în părţile Clujului şi la Făgăraş. 
Credincioşii din Ocna Sibiului au ridicat o biserică de lemn eu aju¬ 
torul unui dregător al domnului român, vistiernicul Vasîle, pe care 
au fost siliţi să o răscumpere de la dărîmare. în 1609, plătind o în¬ 
semnată sumă de bani bisericii calvine de acolo. 

Cu ajutorul lui Mihai Viteazul, a ajuns episcop la Muncaci egu¬ 
menul Serghie de la Tismana, în 1597. 

Dar marele domn al Unirii a fost preocupat şi de ridicarea stării 
materiale şi morale a preoţimii româneşti din Transilvania. Astfel, 

Dieta, întrunită la Alba Iulia, la 20—27 iulie 1600, a hotărît — la do¬ 
rinţa sa — ca preoţii români să fie scutiţi de robotă, iar cei care s-ar 
recăsători să fie pedepsiţi cu două sute de florini. 

S-a susţinut în vechea noastră istoriografie, — îndeosebi în cea 
unită (A. Bunea, iar după el N. Iorga ş.a.) — că Mihai Viteazul ar 
fi fost cel care a înfiinţat Mitropolia Ortodoxă a Transilvaniei, 
aşezînd în scaunul mitropolitan de la Alba Iulia pe Ioan de la 
Prislop. Dar, din studiile publicate ulterior, ca şi din alte cercetări, 
— prezentate rezumativ şi aici —, reiese că avem ştiri sigure că mi¬ 
tropolitul Ghenadie a avut reşedinţa în Alba Iulia, lingă zidurile ce¬ 
tăţii. Probabil tot aici au avut-o şi înaintaşii săi Eftimie şi Hristofor. 
Mihai Viteazul a ridicat numai o nouă biserică, ce trebuia să slujească 
drept catedrală mitropolitană, făcînd, alături de ea, şi o reşedinţă co¬ 
respunzătoare pentru vlădica Ioan de la Prislop. 

Calvinismul şi românii ortodocşi din Transilvania. Arătam mai 
sus, împrejurările în care s-a răspîndit luteranismul între saşii tran¬ 
silvăneni, precum şi calvinismul şi unitarianismul între unguri. Ro¬ 
mânii au rămas şi mai departe în vechea lor credinţă ortodoxă, soco¬ 
tită tolerată, deşi în 1543, Dieta întrunită la Cluj proclamase principiul 
libertăţii religioase în Transilvania. 

In vechea istoriografie s-a afirmat că saşii ar fi încercat să pro¬ 
page învăţătura lui Luther şi printre români. Cercetările recente 
au dovedit că nu poate fi vorba de o astfel de propagandă la români. 
In schimb, calvinii maghiari, a căror confesiune a fost recunoscută 
ca «religie de stat», în locul celei catolice, au folosit toate mijloacele 
pentru a-şi răspîndi învăţătura printre credincioşii români. Scopul ne¬ 
mărturisit al acestei acţiuni era identic cu cel pe care-1 urmăreau ca¬ 
tolicii, adică maghiarizarea credincioşilor români. în acest scop, cîr- 
muitorii calvini ai Transilvaniei (principe, superintendent, membri ai 
dietei, comiţi etc.) au folosit felurite metode de atragere a românilor 
la calvinism : numirea unor «episcopi» româno-calvini, tipărirea de 
cărţi calvine în româneşte, diferite măsuri de îngrădire a autorităţii 
mitropolitului ortodox precum şi a protopopilor şi preoţilor săi etc. 
Această propagandă a început după 1556, anul desfiinţării Episcopiei 
catolice din Alba Iulia, fiind sprijinită de principele Ioan Sigismund, 
convertit la calvinism. A slăbit în ultimele două decenii ale secolului 
XVI, sub principii catolici din familia Bâthory, ca apoi să se desfă¬ 
şoare cu deosebită intensitate în tot cursul secolului al XVII-lea, cu 
sprijinul statornic al principilor calvini din acel timp. Ca şi în cazul 
propagandei catolice din secolele anterioare, calvinismul a putut atrage 

doar puţini români, mai ales dintre aceia care deţineau felurite pro¬ 
prietăţi sau funcţii publice, pentru ca să şi le poată menţine. 

în anul 1566, întîlnim primul superintendent calvin pentru români, 
Gheorghe din Sîngeorz, probabil 'un preot român trecut în rîndul no¬ 
bilimii. Presupunem că era . originar din Sîngeorz— Trăscău (azi 
Ceteşti, jud. Alba), în apropiere de Aiud, sat locuit astăzi de maghiari. 
Reşedinţa acestuia se pare că era în Teiuş, de unde adresa o scrisoare 
bistri tenii or. Dieta Transilvaniei, întrunită ia Sibiu, la 30 noiem¬ 
brie 1566, a dat tot sprijinul superinLendenlului Gheorghe, hotă¬ 
rî nd ca «erezia» ortodoxă să fie înlăturată, iar slujitorii Bisericii Orto¬ 
doxe (episcopi, preoţi, călugări) să fie alungaţi din ţară. Cu toate 
aceste, măsuri, preoţii şi credincioşii români, în frunte cu mitropolitul 
Sava. din Lancrăm, au opus. rezistenţă. De aceea, în anul următor, 
Gheorghe de Sîngeox se plîngea lui Ioan Sigismund că preoţii români 
nu vin la sinoadele lui, ca sa asculte «curata învăţătură evanghelică» 
pe care le-o predica ol, nu-i dădeau darea cuvenită, ei dimpotrivă, îi 
adresau «vorbe urîte şi calomnioase şi diferite injurii». La 2 octom¬ 
brie 1567, principele ameninţa pe români că dacă nu vor asculta pe 
superintendent, vor fi expulzaţi din ţară, ca şi catolicii, în 1556. Peste 
o lună, principele scria şi dregătorilor săi, poruncindu-le să dea tot 
sprijinul lui Gheorghe de Sîngeorz. 

Dar toate aceste măsuri n-au folosit la nimic, pentru că în iunie 
1568, Dieta întrunită la Turda se plîngea că «sînt încă foarte mulţi 
români în ţară care nu şe supun episcopului calvin, ci ascultă pe popii 
lor cei vechi», cerînd pedepsirea acestora. 

Ac tivitatea lui Gheorghe de Sîngeorz s-a încheiat cu moartea, sa, 
survenită prin 1568, căci la 8 februarie 1569, acelaşi, principe calvin 
anunţa pe dregătorii săi că a numit ca «episcop sau superintendent 
general ul bisericilor româneşti din ţara Ardealului» pe Pcivel din 
liirdaş (Tordaşi) — sat in apropiere de Orăştie —, obligîndu-i să-l 
ajute şă propovăduiască în româneşte şi să reformeze cultul ortodox. 
Noul superintendent a convocat o adunare (sinod) la Aiud, la 16 oc¬ 
tombrie 1569, care a luat mai multe măsuri privitoare la «reforma¬ 
rea» cultului, ortodox : înlăturarea învăţăturilor ortodoxe care nu aveau 
temeiuri biblice (deci Sfînta Tradiţie), înlăturarea cultului morţilor, 
admiterea,căsătoriei a doua. ţa preoţi, săvîrşirea cultului în. româneşte, 
catehizarea, credincioşilor în învăţătura calvină ş.a. 

Arătam mai sus că pentru .neîmplinirea măsurilor luate.de cîrmui- 
torii calvini şi poate chiar ale celor luate de acest sinod, mitropolitul 
ortodox. Sava a fost înlăturat din scaun, iar la 4 noiembrie 1570, prin- 

cipele a dăruit casa şi grădina sa din Lancrăm super intendentului 
Pavel din Turdaş (peste patru ani el a vîndut toate aceste proprietăţi 
saşilor din Braşov). 

Dintr-o scrisoare a lui Pavel către bistriţeni — scrisă din Lancrăm 
în decembrie 1570 — aflăm că din porunca principelui a convocat un 
nou sinod, la Cluj, pentru ziua de 1 ianuarie 1571. în scrisoare se pre¬ 
ciza că preoţii, chemaţi la sinod erau îndatoraţi să aducă bani pentru 
cumpărarea Psaltirii şi a Liturghierului, tipărite în româneşte, urmînd 
ca aceia care nu se vor prezenta să fie pedepsiţi. Mulţi istorici au 
socotit că este vorba de Liturghierul şi Psaltirea tipărite de Coresi 
la Braşov, în 1570. în realitate, Tordaşi avea în vedere Psaltirea ro¬ 
mânească cu litere latine şi ortografie maghiară-săsească, tradusă din 
ungureşte, şi de Cartea de cîntece calvine, amîndouă tipărite în 1570, 
probabil la Cluj. 

Situaţia Bisericii româneşti s-a îmbunătăţit după moartea lui loan 
Sigismund Zăpolya (14 martie 1571), cînd la conducerea Transilvaniei 
au urmat principi, din familia catolică Bâthory. Cu toate acestea, ac¬ 
ţiunea prozelitista printre români a continuat, datorită deputaţilor cal¬ 
vini din Dieta ţării, care au izbutit să impună unele hotărîri care-i 
priveau pe români. Astfel, la 21 aprilie 1577, curînd după moartea Iui 
Pavel din Turdaş, Dietă întrunită la Turda hotăra să se aleagă un nou 
superintendent pentru românii care, «luminaţi de Dumnezeu, au pă¬ 
răsit religia grecească» (ortodoxă) şi au trecut la calvinism. Noul ales, 
Mihail Tordaşi, era fiu sau rudă a lui Pavel. în timpul său au fost 
convertiţi la calvinism 26 de credincioşi români din satul Turdaş, unde 
probabil îşi avea sediul, cărora li s-au maghiarizat şi numele (loan 
Boldea Szatmăry Ianos, Dumitru Jeledinţan — Loszâdi Demeter 
etc.). Ulterior s-a luat şi biserica de la credincioşii ortodocşi şi s-a 
dat acestor calvini maghiarizaţi (există şi azi credincioşi calvini în 
această localitate, descendenţi ai românilor amăgiţi în urmă cu patru 
veacuri). ...... 

Probabil cu sprijinul lui Mihail Tordaşi s-a înfiinţat o tipografie 
la Orăştie, în care s-a imprimat cunoscuta lucrare .intitulată Palia, 
în 1582. Cuprindea primele două cărţi ale Vechiului Testament: Fa¬ 
cerea şi ieşirea (s-au păstrat şi fragmente din alte cărţi în manu¬ 
scris). Este o traducere după versiunea maghiară a Bibliei lui Gâspâr 
Heltaf, tipărită la'Cluj, în 1551.' 

Din prefaţa Paliei aflăm că în afară de Mihail Tordaşi, căruia îi 
aparţine iniţiativa şi supravegherea traducerii şi tipăririi, au colabo¬ 
rat şi alţi predicatori şi dascăli români calvini : «Herce Ştefan, pro- 

poveduitorul Evangheliei lui Hristos în oraşul Caransebeşului, Zacan 
Efrem, dascăl de dăscălie şi cu Peştişel Moisi, propoveduitorul Evan¬ 
gheliei în oraşul Lugojului, şi cu Archirie, protopopul varmeghiei 
( = judeţului) Hunedoarei». Notăm că aceste oraşe bănăţene au fost 
două centre însemnate de propagare a calvinismului. 

Cu Mihail Tordaşi s-a încheiat şirul pretinşilor «episcopi» româno- 
calvini. In ultimul deceniu al secolului al XVI-lea, principele catolic 
Sigismund Bâthory a alungat din Alba Iulia pe însuşi superintendentul 
calvin maghiar, reaşezînd aici un episcop catolic, în persoana lui Dimitrie 
Naprăgyi. Dar în secolul al XVII-lea, acţiunea prozelitistă calvină 
printre români s-a dezlănţuit cu şi mai multă furie, fiind patronată 
de principii calvini care s-au succedat atunci la conducerea Tran¬ 
silvaniei. 

Concluzii: Mitropolia ortodoxă română din Transilvania, 
atestată documentar din a doua jumătate a secolului al XlV-lea, 
şi-a continuat existenţa, în chip neîntrerupt, în secolul al XVI-lea , 
Titularii ei n-au avut o reşedinţă stabilă, ci, siliţi de împrejurări, 
s-au aşezat în apropiere de centrul stăpînirii politice a ţării (de 
altfel, nici voievozii Transilvaniei nu aveau o reşedinţă stabilă). 
Astfel, pînă pe la mijlocul secolului al XVI-lea reşedinţa lor a 
fost la mînăstirea din Feleac, lîngă Cluj, mutată apoi — probabil — 
la Prislop, lîngă Hunedoara, apoi, în chip sigur, la Geoagiu şi Lan- 
crăm lîngă Alba Iulia şi — în cele din urmă — chiar în acest oraş, 
devenit capitala principatului Transilvaniei. 

Afirmaţia unor istorici că loan de la Prislop a fost primul mi¬ 
tropolit ortodox al Transilvaniei este infirmată de numeroasele mărtu¬ 
rii documentare sau de alt gen care vorbesc de «arhiepiscopii» sau 
< mitropoliţii» Transilvaniei, cu reşedinţa în Feleac. De altfel, trebuie 
să reţinem — ceea ce am arătat şi în altă parte — că în actele 
emanate de cancelaria principilor Transilvaniei, mitropoliţii români 
apar sub denumirea de « episcopi ». însuşi mitropolitul loan de la 
Prislop era numit, în decretul de confirmare, «episcop al biserici¬ 
lor româneşti din Transilvania şi părţile ei ungureşti» ; iar în diplo¬ 
mele principilor din sec. XVII, mitropoliţii ardeleni erau numiţi tot 
«episcopi», iar mitropolia — « episcopie ». De altfel, dacă Mihai Vi¬ 
teazul ar fi acela cqre a «întemeiat » Mitropolia Transilvaniei cu 
sediul în Alba Iulia, după căderea lui, instituţia creată de el ar fi 
fost cu siguranţă suprimată. 

Prozelitismul calvin printre români, patronat de principele loan 
Sigismund Zdpolya, n-a dat rezultatele urmărite, pentru că ierar¬ 
hii, preoţii şi credincioşii români au rămas statornici în credinţa 
strămoşească. 

Prin 1489, Ştefan cel Mare a primit din partea lui Matei Corvin, 
regele Ungariei (1458—1490); cetatea Ciceiului, aşezată pe Someşul Mare 
(nu departe de oraşul Dej) şi Cetatea de Baltă, pe Tîrnava Mică (între 
oraşele Tîrnăyeni şi Blaj de astăzi), cu toate satele din jurul lor. Era 
ca o compensaţie pentru pierderea Chiliei şi a Cetăţii Albe, cucerite 
de turci în 1484. Cieeiul avea un domeniu de 60 de sate, care se întin¬ 
deau pe valea Someşului ajungînd, în nord, pînă în părţile Lăpuşu- 
lui, iar spre apus pîhă în părţile Chioarului. Cetatea de Baltă avea 
8 sate. Stăpînirea asupra acestor domenii i-a fost recunoscută lui 
Ştefan şi de noul rege al Ungariei Vladislav II (1492—1516). 

în 1529, Petru Rareş (1527-—1538 şi 1541—1546) a dat ajutor militar 
liii loan Zâpolya împotriva lui .Ferdinand de Habsburg, în lupta lor 
pentru coroana Ungariei. în schimbul acestei intervenţii, Zâpolya a 
confirmat domnului moldovean stăpînirea asupra OceiUlui şi a Cetăţii 
de Baltă, dăruindu-i şi alte două oraşe : Bistriţa, cu peste 50 de sate, 
şi Rodna, cu 23 de sate, precum şi cetatea Unguraşul, cu 34 de sate. 

în anii următori, Petru Rareş a pierdut .Unguraşul, iar celelalte 
posesiuni .au fost pierdute după moartea sa. Prin 1558, Alexandru 
Lăpuşneanu a intrat din nou în stăpînirea Ciceiului şi a Cetăţii de 
Baltă, dar pentru scurt timp. 

Stăpînirea acestor domenii de către domnii Moldovei a avut o 
mare însemnătate asupra vieţii bisericeşti a românilor din satele apar¬ 
ţinătoare oraşelor şl cetăţilor amintite. 

Se pare că în satul Vad — situat pe malul sting al Someşului, 
foarte aproape de cetatea Ciceiu, ambele la cîţiva km de oraşul Dej 
- exista o mînăstire ortodoxă încă de prin secolul al XlV-lea (în 
ungureşte Vadul se numea Rew Kolostor = Vad mînăstire). Cei mai 
mulţi cercetători consideră pe Ştefan cel Mare drept ctitor al unei 

biserici la Vad, existentă şi azi, cu un plan asemănător bisericilor 
ridicate în Moldova în ultimii ani ai domniei lui (cîţiva cercetători 
o sodotese însă o ctitorie a lui Petru Raceş). Ridicarea bisericii a avut 
loc desigur după ce Ştefan cel Mare a ajuns în stăpînirea feudelor 
amintite. 

Socotim că tot Ştefan cel Mare — desigur în înţelegere cu mi¬ 
tropolitul său Gheorghe (1477—-1508) şi cu episcopii de la Roman şi 
Rădăuţi — a aşezat în mănăstirea de la Vad un episcop ortodox, căci 
el avea nevoie, în feudele sale din Transilvania, nu numai de un spri¬ 
jin militar-politic, ci şi de unul bisericesc. Avem şi o mărturie istorică 
— oarecum indirectă — din care rezultă că întemeietorul episcopiei 
este Ştefan cel Mare. într-o «conscripţie» a domeniului Ciceu; din anul 
1553, se arăta că Episcopia Vadului avea două moşii, Vadul şi Slatina, 
pe care domnii moldoveni le dăruiseră «din vechime», pe lîngă alte 
două dăruite de Petru Rareş : Bogata de Sus şi Bogata de Jos, în 
apropiere de Vad. Probabil tot el i-a dăruit satele Soareş şi Lunca în 
feuda Unguraş. înseamnă că primele două i-au fost dăruite de un 
domn anterior, care, credem că a fost Ştefan cel Mare, Jurisdicţia 
episcopiei se întindea peste satele româneşti din feudele amintite mai 
sus. Excepţie făceau cele opt sate aparţinătoare Cetăţii de Baltă, mult 
îndepărtate de Vad, care aparţineau Mitropoliei de Feleac—Geoa- 
giu — Alba Iulia. Ştiri despre primii episcopi ai Vadului nu avem. 

în 1523, preoţii Matei, Şandru (Alexandru) şi Petru, împreună cu 
cnejii de pe valea Rodnei, au cerut magistratului Bistriţei să le per¬ 
mită să ridice o mînăstire, în locul alteia, mai vechi. La 23- septem¬ 
brie 1523, Sfatul orăşenesc le-a îngăduit să-şi ridice mînăstirea pe 
rîul Birchiş, între satele Hordou (azi Coşbuc) şi Telciu. Peste zece 
ani, la 14 februarie 1533, într-un act «de protecţie)), dat de magistra¬ 
tul Bistriţei, prin care se confirmau acelei mînăstiri anumite proprie¬ 
tăţi (o moară, păduri, terenuri despădurite), era pomenit şi «episcopul 
I.ayr Iowan». Istoricul Auguistin Bunea, şi după el alţii, au socotit că 
numele său era Ilarion. Părerea noastră este că în cuvîntul «Layr» 
trebuie să vedem o greşeală a scribului latin, în loc. de kyr (== domn, 
atribut întîlnit şi în inscripţia de pe Tetraevanghelul din 1488 şi în 
inscripţia din 1516 din Feleac), iar slavonescul Iowan trebuie să-l in¬ 
terpretăm ca loan. Ne întemeiem pe faptul că acel mitropolit Joani- 
chie din 1479 apare în actul latinesc ea Iowannychik, iar într-o in¬ 
scripţie din. biserica din Strei Sfîntul loan apare sub forma lowwan, 
ca să dăm numai două exemple. Pe de altă parte, notăm că egumenul 
Ilarie (Ilarion) din Peri, din 1494 şi 1498, apare în actele ‘respective 

sub forma Hilarius. De aceea, îl socotim pe Ioan — cu rezerve — ca pri¬ 
mul episcop de Vad cunoscut cu numele. 

In 1529, este amintit un episcop cu numele Anastasie . Acesta era 
moldovean şi unul din oamenii de încredere ai lui Petru Rareş. în 
octombrie 1529, Anastasie conducea oştile lui Rareş împotriva bistri- 
ţenilor, iar la 11 octombrie semna cu ei un armistiţiu (împreună cu 
pîrcălabul Simion Dracşin din Ciceu şi vistiernicul Tomşa). 

In 1531, vlădica Anastasie dăruia bisericii episcopale de la Vad 
o icoană a Sfîntului Nicolae, ferecată în argint aurit (azi în Muzeul 
de Artă al R.S.R.), cu o inscripţie în limba slavonă: «Ruga robului 
lui Dumnezeu, episcopului Anastasie din Vadul ungurean, a ferecat 
această icoană în anul 7039 (= 1531), luna mai 15». 

în 1538, vlădica Anastasie uneltea împotriva, lui Petru Rareş, re¬ 
fugiat atunci în cetatea Ciceu, pentru a-1 da în mîna lui Ştefan Lă¬ 
custă, care-i ocupase scaunul domnesc (1538—1540). Despre această co¬ 
laborare a episcopului Anastasie cu duşmanii lui Petru Rareş, amin¬ 
teşte şi Grigore Ureche în Letopiseţul său, arătînd că după descope¬ 
rirea complotului «silit-au cu meşteşug de i-au scos din cetate şi i-au 
gonit Pătru Vodă». 

Anastasie s-a retras în Moldova, aşezîndu-se la mînăstirea Putna, 
unde se pare că îşi avea metania. Acum a făcut acestei mînăstiri două 
danii, de cîte 100 de galbeni, pentru a i se face două pomeniri pe an. 
Probabil şi-a reluat scaunul în 1541, cînd a revenit la domnie Petru 
Rareş, care iertase pe toţi boierii trădători, căci abia peste cîţiva ani 
întîlnim un nou episcop de Vad. 

La 20 iulie 1546, Petru Rareş înştiinţa pe bistriţeni că «am ales 
pe acest episcop al nostru cu numele Tar asie la Episcopia de Vad», 
cerînd să-i acorde jurisdicţie peste preoţii şi credincioşii de aici, cum 
a avut şi «episcopul dinainte». Deci eparhia Vadului era considerată 
ca aparţinînd Moldovei, jurisdicţia ei întinzîmdu-se peste satele care 
făceau parte din feudele lui Petru Rareş. 

Tarasie a păstorit mai puţin de 4 ani, căci la 5 ianuarie 1550, Iliaş 
Vodă, fiul turcit al lui Petru Rareş (1546—1551), scria bistriţenilor că 
a trimis un nou episcop la Vad, pe Gheorghe, rugîndu-i să-i dea scri¬ 
sori către credincioşii ortodocşi din părţile Bistriţei ca să-i acorde 
veniturile episcopeşti şi să-l asculte. Probabil este fostul egumen 
Gheorghe de la Putna, pomenit într-un hrisov din 11 aprilie 1546. 

în anii 1551—1556 Transilvania a ajuns în stăpînirea lui Ferdi- 
nand de Habsburg (principele Ioan Sigismund şi mama sa Isabella Zâ- 
polya primind, în schimb, domeniile Oppeln şi Ratibor). îndată după 

aceasta, noii stăpîni ai Transilvaniei au făcut o conscriere a tuturor 
proprietăţilor, în vederea stabilirii impozitelor. Astfel, în 1553 s-a făcut 
şi conserierea feudelor moldovene, trecute acum în stăpînirea Hab- 
sburgilor. Episcopia Vadului stăpînea şi acum cele şase sate menţio¬ 
nate mai sus şi o moară la Cîţcău (jud. Cluj). Deşi era înfiinţată de 
domnii moldoveni, austriecii au menţinut Episcopia Vadului, rupîndu- 
se însă, pentru un timp, legăturile ei cu Moldova. N-ar fi exclus ca 
episcopul Gheorghe să se fi retras îndată după aceasta în Moldova, 
unde, probabil, a ajuns episcop de Rădăuţi, pe la sfîrşitul anului 1552 
sau începutul lui 1553. 

In 1556, Dieta Transilvaniei, întrunită în Sebeş (jud. Alba), a re¬ 
chemat pe Io an Sigismund Zâpolya şi pe mama sa Isabella. Tot atunci 
şi-au trimis oştile în Transilvania, pentru a-i sprijini la ocuparea tro¬ 
nului, domnii celor două ţări româneşti învecinate : Pătraşcu cel Bun 
al Ţării Româneşti (1554—1557) şi Alexandru Lăpuşneanu al Moldovei 
(1552—1561). Probabil la rugămintea lui Lăpuşneanu, Petru Petrovici, 
consilierul principelui Ioan Sigismund, a numit ca episcop de Vad pe 
Marcu, numire confirmată la 9 aprilie 1557 şi de principesa Isabella 
Zâpolya. Din actul de confirmare aflăm că numirea lui Marcu a în- 
tîmpinat opoziţie în eparhie, fapt pentru care Isabella poruncea tuturor 
dregătorilor şi nobililor ţării să recunoască numirea, iar preoţilor, călu¬ 
gărilor, cnejilor şi credincioşilor români din eparhie să asculte de noul 
episcop şi să-i dea, potrivit vechiului obicei, veniturile care i se cuveneau. 

Pîna în prezent toţi cercetătorii au socotit că fostul mitropolit din 
Alba Iulia, Eftimie (1571—1574), după ce s-a retras din scaun (înainte 
de 6 iunie 1574), ar fi fost numit episcop de Vad, Cercetătorii res¬ 
pectivi se bazau pe faptul că în 1585 episcopului de Vad i s-a acordat 
jurisdicţie peste cîteva comitate care au aparţinut înainte lui Eftimie. 
Am arătat şi în alt loc că trebuie să-l considerăm pe Eftimie mitro¬ 
polit peste întreg Ardealul, după cum reiese chiar din actul lui de 
numire, deci şi peste comitatele care pînă la el aparţineau eparhiei 
Vadului. După retragerea sa din scaun, a fost numit ca mitropolit în 
Alba Iulia Hristofor (6 iunie 1574), iar comitatele din nordul Transil¬ 
vaniei — deci cele aparţinătoare Vadului — au fost puse, prin 1576, 
sub ascultarea unui episcop cu numele Spiridon. Aceste comitate erau : 
Turda, Cluj, Dobîca, Solnocul dinlăuntru (interior), la care au fost 
adăugate şi Solnocul de mijloc şi Crasna. Explicaţia numirii lui Spi¬ 
ridon şi peste ultimele două comitate sta în faptul că prin pacea de 
la Speyer din 1570, dintre împăratul Maximilian de Habsburg şi prin- 

cipele Ioan Sigismund, au fost cedate Transilvaniei comitatele: Bihor, 
Solnocul de mijloc, Crasna şi Maramureş. 

El a păstorit timp mai îndelungat, căci abia în ultimii ani ai se¬ 
colului al XVI-îea, întîlnim un nou episcop de Vad, pe Ioan Cernea. 
Se crede că acesta a murit într-o luptă la Satu Mare/la 14 ianuarie 
1605, căci cronicarul maghiar Ştefan Szamoskozy (c. 1565—1612) 
scria : «în cetate era şi un episcop român, de curajul căruia se minu¬ 
nau toţi. Acesta se lupta cu un paloş mare nemţesc, de ridicat cu două 
mîini, şi în locul unde lovea, mulţi cădeau de mîna lui şi unde lovea, 
nu lovea în zadar. în cele din urmă, a fost împuşcat tocmai prin mij¬ 
loc şi a murit. Acest episcop —■ mic de statură şi cu plete lungi — 
a fost şi aici în Cluj, la Bas ta ,■ purta toiag suflat eu argint». 

La 23 septembrie 1605 principele Ştefan Bocskay (1604—1606) întă¬ 
rea din nou pe episcopul Spiridon, acordîndu-i jurisdicţia peste comitatele 
Turda, Cluj, Dobîca, Solnocul dinlăuntru, Solnocul de mijloc şi Crasna, 
dar şi dreptul de «superintendent suprem», peste toate bisericile ro¬ 
mâneşti din Transilvania şi «părţile ungureşti». Fiind mai în vîrstă, 
principele Transilvaniei îi va fi acordat lui întîietatea «onorifică» între 
cei doi vlădici ortodocşi ai Transilvaniei. în orice caz, la 29 aprilie 1608; 
noul principe Gabriel Bâthory (1608-—1613), probabil la sesizarea mitro¬ 
politului Teoctist din Alba Iulia, a limitat drepturile de jurisdicţie ale 
lui Spiridon la comitatele care aparţineau, în mod obişnuit, Vadului, la 
care a adăugat şi Maramureşul. El se intitula însă şi de-acum înainte : 
<(vlădica Spiridon de Ardeal şi Maramureş şi celelalte părţi din ţara 
ungurească». Presupunem că s-a retras în Moldova, prin 1614. 

La 21 februarie 1615, principele Gabriel Bethlen (1613—1629) a nu¬ 
mit ca episcop la Vad pe Teoîil, «de postrig» din mînăstirea Prislop. 
Jurisdicţia lui se întindea peste comitatele Turda, Cluj, Dobîca, Solnocul 
dinlăuntru, Solnocul de mijloc, Crasna şi Maramureş, la care se adăugau 
acum Bihorul şi districtele Bistriţa şi Gurghiu. 

Urmaşul său pare să fi fost Augustin, probabil un moldovean. De¬ 
ducem acest lucru din faptul că intr-un act de numire al unui episcop 
român păstrat numai fragmentar, fără dată şi fără să se poată vedea 
numele celui numit, se arată că episcopul Augustin părăsise mînăstirea 
Vad, precum şi bisericile româneşti din comitatele Cluj, Dobîca, Solno¬ 
cul dinlăuntru, Solnocul de mijloc, Crasna, Bihor, Maramureş şi distric¬ 
tul Chioar, peste care a avuit jurisdicţie şi s-a retras în Moldova. N-ar 
fi exclus ca episcopul nou-numit să fi fost moldoveanul Dosoitei, care 
între anii 1624—1627 a ajuns mitropolit în Alba Iulia. Sîntem îndemnaţi 
să facem această presupunere, bazîndu-ne pe însemnarea de pe o 

Evanghelie slavonă în manuscris din anul 1622, eu următorul cuprins : 
«gu vlădica Dosoftei ce am fost în Roman şi Huşi... aşişderea vlădică 
în Ardeal şi în Maramureş...». 

La 1 iunie 1623, principele Gabriel Bethlen întărea numirea lui 
Eftimie. ca episcop de Vad — făcută de fratele său Ştefan Bethlen ■— cu 
jurisdicţie peste comitatele avute de Augustin, la care se mai adăugau 
Turda, Sătmarul şi districtele Bistriţa şi Gurghiu. Cu acest Eftimie se 
încheie şirul episcopilor de Vad. încă mitropolitul Dosoftei din Alba 
Iulia (c. 1624—1627) trimitea un . preot în părţile Bistriţei să adune 
restantele «osfeştaniilor şi gloabelor» rămase «de la vlădica Eftimie 
încoace)>. La 4 decembrie 1628, mitropolitul Ghenadie II din Alba Iulia 
se intitula «arhiepiscop în scaunul Bălgradului şi al Vadului şi al Oradiei, 
şi a Sătmarului şi a toată ţara Ardealului şi celelalte». 

Probabil după moartea, retragerea în Moldova sau înlăturarea dm 
scaun a lui Eftimie, principele calvin Gabriel Bethlen n-a mai comple¬ 
tat scaunul vlădicesc .vacant de la Vad. Poate că vlădicii de aici ■— unii 
veniţi din prea «ortodoxa» Moldovă — erau o piedică în calea acţiunii 
prozelitiste calvine patronate de principele Bethlen. Prin contopirea 
scaunelor vlădiceşti, de la Alba Iulia şi Vad, era firesc să scadă şi re¬ 
zistenta ortodoxă în fata acelui prozelitism. 

Cu toate că de-acum înainte nu mai avem ştiri despre Episcopia 
Vadului, totuşi se pare că s-au mai făcut încercări pentru ocuparea 
fostului scaun vlădicesc. Astfel, prin 1631 se găsea în satul Budişor (azi 
Buduş) în părţile Bistriţei, nn episcop cu numele Benedict. La 4 mai 
1631 el trimitea de aici pe diacul său Teodor la mînăstirea Suceviţa, 
«pentru oarecari treburi sufleteşti», ducînd şi un cal. Probabil a fost 
hirotonit în Moldova, anume pentru scaunul de Vad, pe care credem 
că nici nu l-a putut ocupa. Pe la sfîrşitul anului 1633, pînă la începutul 
celui următor, a condus provizoriu Episcopia Romanului, apoi s-a re¬ 
tras la mînăstirea Suceviţa. 

Probabil Savu {Sava), socotit de cercetători ca episcop al Maramu¬ 
reşului, între anii 1650—1651, şi-a avut reşedinţa în mînăstirea din Vad, 
căci din diploma de numire dată de principele Gheorghe Răkoczy 'II 
(1648—1660) la 12 aprilie 1650, rezulta că jurisdicţia lui se întindea peste 
comitatele ; Solnocul dinlăuntru, Solnocul de mijloc, Sătmar, districtul 
Chioar şi Maramureş, deci ţinuturi care altădată făceau parte din epar¬ 
hia Vadului. Lui Sava, principele i-a fixat un program de lucru calvi- 
nizant, în,-7. puncte, fiind pus sub ascultarea superintendentului calvin, 
dar şi a mitropolitului ortodox din Alba Iulia. Presupunem că numirea 
lui a fost determinată de faptul că episcopul Petru Partenie al Munca- 

ciului trecuse la unirea cu Biserica Romei. Pentru a împiedica răspândi¬ 
rea uniaţiei în părţile de nord ale Transilvaniei şi în Maramureş, prin¬ 
cipele calvin a considerat necesară numirea unui nou episcop ortodox, 
peste fostele teritorii aparţinătoare Episcopiei de Vad. Probabil din 
pricina nerespectării celor şapte condiţii calvineşti, vlădica Sava a 
ajuns la neînţelegeri cu Râkoczy, care, la 17 iunie 1651, înştiinţa pe 
bistriţeni că Sava a trecut «pe căi tăinuite» în Moldova. 

Concluzii. Din cele expuse, se desprinde că Episcopia Vadu¬ 
lui a fost întemeiată de Ştefan cel Mare şi considerată mult timp ca o 
eparhie moldovenească, întrucît jurisdicţia vlădicilor de aici se în¬ 
tindea peste feudele pe care le-au avut domnii moldoveni în Tran¬ 
silvania, pînă pe la mijlocul secolului al XVI-lea. Ulterior, episcopilor 
de aici li s-a acordat jurisdicţie şi peste alte comitate din nordul 
Transilvaniei. Primii episcopi ai Vadului erau numiţi de domnii din 
Moldova. După pierderea feudelor respective, erau numiţi de prin¬ 
cipii Transilvaniei, probabil tot la recomandarea domnilor moldo¬ 
veni. Era firesc ca şi hirotonia episcopilor de Vad să o îi săvîrşit 
mitropoliţii Moldovei, la Suceava, asistaţi de sufraganii lor de la 
Roman şi Rădăuţi. 

Ca şi mitropoliţii de la Geoagiu—AJba luîia, episcopii de la Vad 
au avut de înfruntat încercările principilor calvini ai Transilvaniei 
de a râspîndi noua confesiune printre credincioşii români. 

LITERATURA BISERICEASCĂ 
IN MANUSCRIS IN ŢĂRILE ROMÂNE 
ÎN SECOLUL AL XVI-LEA 


în cursul acestui secol, în cuprinsul ţărilor române se pot urmări 
mai multe aspecte ale culturii bisericeşti în limba slavă : se continuă 
caligrafierea de manuscrise liturgice sau teologice, dar se întocmesc 
şi lucrări originale : teologice, istorice, juridice, muzicale. Un fapt de 
mare însemnătate şi cu urmări binefăcătoare pentru întreaga cultură 
românească, îl constituie apariţia primelor texte româneşti cunoscute, 
cu traduceri din cărţile Sfintei Scripturi, din lucrările Sfinţilor Părinţi 
şi ale scriitorilor post-patristici, din «literatura populară» bizantină, tra¬ 
duceri făcute după numeroasele manuscrise slave care circulau la noi. 

Manuscrise slave. Şcolile de caligrafi din mînăstirile Neamţ, Mol- 
doviţa, Putna, Voroneţ, Bistriţa din Oltenia, Cozia şi-au continuat exis¬ 
tenţa şi în cursul secolului al XVI-lea. Este adevărat că nu s-au putut 
menţine la strălucirea pe care au cunoscut-o în secolul anterior, mai 
ales în timpul domniei lui Ştefan cel Mare. fn Ţara Românească şcolile 
de caligrafi şi-au pierdut însemnătatea şi datorită concurenţei noului 
meşteşug al tiparului, căci, încetul cu încetul, cărţile tipărite au luat 
locul manuscriselor. Cu toate acestea, se păstrează şi azi un număr 
apreciabil de manuscrise aparţinătoare secolului al XVI-lea. Este sur¬ 
prinzător faptul că numărul manuscriselor cu conţinut teologic _ în 

speţă texte din Sfinţii Părinţi şi scriitorii post-patristici — este relativ 
redus faţă de secolul anterior. S-au caligrafiat îndeosebi cărţi de cult : 
Liturghiere, Tetraevanghele,( Psaltiri, Molitvelnice, Mineie etc. 

Consemnăm cîlteva nume de copişti şi manuscrisele lor. în Moldova, 
amintim un Tetraevanghel al mitropolitului Teoctist scris în 1512, Psal¬ 
tirea scrisă pentru acelaşi mitropolit de viitorul episcop Macarie de la 
Roman, în 1523, un Tetraevanghel scris tot de Macarie în 1554. Călugă- 

rul Evloghie de la mînăstirea Sălăjeni {fostul vistier Eremia) copia un 
Apostol (1528, azi la Academie) şi un Tipic (la Moldoviţa, azi la Dra- 
gomirna), egumenul Silvan de la Putna un Tipic pentru mînăstirea 
Neamţ, din porunca mitropolitului Teoctist II ((1523). Se vede că acest 
Silvan era un călugăr învăţat, căci de la el a rămas şi o Pascalie , întîi 
pe 81 de ani, începînd din 1493, apoi o continuare a ei, pe o perioadă 
mai lungă, pînă la 1940. Un alt copist, diaconul Mihai, copia un Apostol 
pentru mitropolitul Teofan I (1543), dăruit Voroneţului şi un Teiraevan - 
ghel pentru Grigorie Roşea (1550—1551). Un Isaia Pustnicul de la Moldo- 
viţa copia un Tetraevanghel, iar preotul Trifan un Mine; pe aprilie 
(înainte de 1574). 

Dintre lucrările patristice şi post-patristice copiate acum în Mol¬ 
dova, amintim Leastviţa Sfîntului Ioan Scărărui (ms. 145 Academie, pro¬ 
venit de Ia Neamţ) şi Cuvântările lui Iosif Vrienios (18 cuvîntări despre 
Sfînta Treime şi alte 10 la diferite sărbători), copiate în Moldova —- 
probabil la Neamţ — la sfîrşitul sec. XV sau începutul sec. XVI (ms. 
147 la Academie). Putem aminti şi cîteva Pravile (Pravila de Ia Bise- 
ricani, din 1512, scrisă din porunca lui Bogdan III, Pravila de la r Neamţ, 
scrisă în 1557, din porunca mitropolitului Grigorie II ş.a.). 

In Ţara Românească pomenim pe diacul Dragomir care a copiat un 
Apostol şi două Mineie pe ianuarie, diacul Gavriil un Minei pe mai, un 
ieromonah Avramie un Tetraevanghel, ierodiaconul Teoiil de la Bis¬ 
triţa o Psaltire (1531), ieromonahul Macarie de la Cioclovina o Psaltire 
(1574) şi ieromonahul Onuîrie oare a scris un Tetraevangheliar (1573), 
din porunca lui Alexandru II, împodobit cu multe frontispiciu S-au 
copiat şi cîteva manuscrise cu diferite cuvîntări ale marilor Părinţi 
răsăriteni. De pildă, de la un monah lacob a rămas un Sbornic cu felu¬ 
rite cuvîntări ale Sfinţilor Ioan Gură de Aur, Atanasie ceh Mare, Vasile 
cel Mare, Grigorie de Nisa, Epifanie al Ciprului ş.a. (ms. 299 la Aca¬ 
demie). 

în Transilvania, Banat şi Maramureş, au fost copiate de către,diecii 
locali de slavonie, mai multe manuscrise — mai ales cărţi, de cult — 
din porunca juzilor unor sate. Ele dovedesc existenţa unei culturi slavo- 
române cu caracter sătesc în teritoriile intracarpatice. 

Dintre lucrările originale amintim o «laudă» în cinstea Sfîntului 
Mihail al Sinadelor, scrisă de vistiernicul Simion Dedulovici din Ţara 
Româneasca, la începutul secolului (ms. slav 278 la Bibi. Academiei), 
apoi o introducere'şi o încheiere (concluzie) la viaţa Sfîntului Ioan cel 
Nou a lui Grigorie-Ţamblac, scrisă de egumenul Teodosie de la Neamţ, 
viitorul episcop'de Rădăuţi, prin 1531—1534r 

învăţăturile lui Neagoe Basarab către fiul său: Teodosie este poate 
cea mai de seamă lucrare originală din toată literatura veche româ¬ 
nească. Aparţine genului «parenetic» (itapatveco = a sfătui, a îndemna), 
fiind un manual de educaţie morală-politică, o lucrare militară şi de 
pedagogie, menită să îndrume pe fiul său Teodosie şi pe domnii urmă¬ 
tori. Prezintă asemănări cu învăţăturile împăratului Vasile Macedo¬ 
neanul către fiul sau Leon, cu lucrarea lui Constantin VII Porfiroge- 
netul, Despre administrarea imperiului, cu învăţăturile cneazului rus 
Vladimir Monomahul către fiii săi şi cu opera contemporană Princi¬ 
pele a florentinului Niccolo Machiavelli. Majoritatea cercejtăto’rilor 
români şi străini consideră ca autor pe Neagoe Basarab, domnul Ţării 
Româneşti. împotriva paternităţii s-au pronunţat numai D. Rnsso şi 
P.P. Panaitescu. 

Versiunea slavonă originală se păstrează fragmentar într-un singur 
manuscris — contemporan cu autorul — aflat azi în Biblioteca naţio¬ 
nală Ciril şi Metodie din Sofia. Ea a fost tradusă în greaca bizantină, 
în prima jumătate a secolului XVII, probabil de mitropolitul cărturar 
Matei al Mirelor care a trăit la noi (versiunea greacă se păstrează. în¬ 
tr-un singur manuscris la mînăstirea Dionisiu). Tot din slavoneşte s-a 
realizat şi o traducere românească, pe la mijlocul secolului al XVII-Iea. 

Lucrarea are două părţi mari. Partea întîi expune concepţia despre 
monarhia de drept divin, cu obligaţiile monarhului faţă de Dumnezeu 
şi de poporul său, continuând. cu o amplă succesiune de lecturi morale 
şi pedagogice, scoase din Vechiul Testament (îndeosebi din cărţile Re¬ 
gilor), din panegiricul lui Constantin cel Mare scris de patriarhul Efti- 
mie al Tîrnovei, texte din Noul Testament şi din unele omilii ale 
Sfîntului Ioan Gură de Aur, fragmente din cunoscutul roman popular 
Varlaam şi Ioasaf. 

Partea a doua are 13 capitole, fiecare puţind constitui o lucrare 
aparte. Iată cîteva titluri : Pentru cinstirea icoanelor (cap. I), Despre 
frica şi dragostea de Dumnezeu Ţcap. II), Scrisoarea lui Neagoe Voievod 
către oasele maicii sale Neaga... (cap. .-III), Pildă pentru ceia 
ce iac milostenie şi pentru viaţa lumii aceştiia (cap. IV, inspirat din 
Varlaam şi Ioasaf, cartea populară Fiziologul, cu o predică originală 
despre milostenie, în care sînt citate şi texte din Sfinţii Părinţi). Capito¬ 
lele V—XI expun gîndirea social-politică, diplomatică şi militară a lui 
Neagoe Basarab. Se întîlnesc (aici numeroase texte din cartea Umilinţa 
a scriitorului bizantin Simion Monahul (sec. XI), citate din Sfinţii Pă¬ 
rinţi şi din cărţile populare. Cap. XII, intitulat Pentru pecetluirea cărţii 
aceştiia , este un «testament solemn» adresat lui Teodosie şi domnilor 

următori, iar cap. XIII este intitulat Rugăciunea lui Ioan Neagoe Voevod 
care au făcut la ieşirea sufletului său (cu texte din Molitvelnic, din 
Dioptra lui Filip Solitarul, tdin Cateheza la înviere a Sfîntului Ioan 
Gură de Aur). 

Din analiza cuprinsului învăţăturilor lui Neagoe Basarab, rezultă că 
autorul tratează şi o seamă de probleme de morală ortodoxă : iubirea faţă 
de Dumnezeu, milostenia, rugăciunea, fiind redate aproape 20 de rugă¬ 
ciuni. învăţăturile se ocupă însă şi cu numeroase probleme dogmatice : 
izvoarele de credinţă, atributele lui Dumnezeu, antropologia, Sfînta 
Treime, mîntuirea, pocăinţa, eshatologia, Maica Domnului, sfintele 
icoane etc. Intr-un cuvânt, se întâlnesc aici — pe scurt sau mai pe larg — 
aproape toate capitolele Dogmaticii, cu numeroase referinţe la cele două 
izvoare ale revelaţiei : Sfînta Scriptură şi Sfînta Tradiţie. De aceea, 
s-a spus, pe bună dreptate, că învăţăturile lui Neagoe Basarab repre¬ 
zintă «cel dintîi monument propriu de teologie dogmatică, de teologie 
morală şi de-spiritualitate creştină şi prima colecţie romanească de ru¬ 
găciuni... prima operă de mare valoare literară şi teologică a unui ro¬ 
mân... o sinteză originală a geniului propriu românesc» (episcop Antonie 
Plămădeală). 

Lucrări istorice din secolul al XVl-lea. Cea mai importantă lucrare 
întocmită la mînăstirea Putna se intitulează Povestire pe scurt despre 
domnii Moldovei sau Letopiseţul de la Putna, cu două variante, amîn- 
două din timpul lui Ştefăniţă Vodă (1517—1527), prelucrate după vechile 
anale moldoveneşti scrise la curtea lui Ştefan cel Mare (cunoscute sub 
numele de Letopiseţul anonim al Moldovei sau Letopiseţul de cmd s-a 
început cu voia lui Dumnezeu Ţara Moldovei). Prima variantă a Leto¬ 
piseţului de la Putna expune faptele petrecute între 1359 şi 1526, iar 
a doua de la 1359 la 1513. Amîndouă au fost descoperite de Ion Bogdan 
(prima la Kiev, a doua la Petersburg, azi Leningrad). Cuprind şi unele 
ştiri privitoare la viaţa bisericească. 

Dar în acest secol, trebuie consemnate alte trei lucrări istorice 
originale în Moldova. Este vorba de Cronicile scrise în limba slavă de 
episcopii Macarie al Romanului, Eftimie al Rădăuţilor şi de călugărul 
Azarie. Episcopul Macarie de la Roman (1531—1548 şi 1551—1558), uce¬ 
nicul fostului mitropolit Teoctisit II, a scris o cronică în limba slavă, în 
care relatează faptele petrecute după moartea lui Ştefan cel Mare (1504). 
O primă formă a cronicii mergea pînă la 1542, alta pînă îh 1551. Fiind 
scrisă din porunca lui Petru Rareş, a folosit un stil panegiric, cu multe 
laude la adresa acestuia. Ca model stilistic a folosit Cronica universală 
a lui Constantin Manasses (sec, XII), scrisă în versuri şi tradusă în 

slava de redacţie medio-bulgară în prima jumătate a secolului XIV. 
Amănunte asupra Cronicii sale am dat în altă parte, unde am prezentat 
personalitatea lui Macarie ca episcop.- 

Dată fiind aleasa lui pregătire cărturărească, Alexandru Lăpuşneanu 
a însărcinat pe episcopul Macarie cu alcătuirea unui exemplar al Sin¬ 
tagmei (Nomocanonului) lui Matei Vlastares, orînduit de el pe articole, 
după alfabetul slav. Exemplarul respectiv a fost solicitat de ţarul Ivan 
IV cel Groaznic al Rusiei, dar, din motive necunoscute n-a ajuns la 
Moscova, ci numai pînă la Lvov (azi se păstrează la Moscova). Am 
arătat în altă parte motivele care ne îndreptăţesc să considerăm ca 
autor al celei de a doua Cronici pe episcopul Eîtimie de la Rădăuţi 
(1558—c. 1565) şi nu pe egumenul cu acelaşi nume de la Căpriana. 
El continuă Cronica dascălului său Macarie, expunînd faptele petrecute 
între anii 1541 şi 1554, cînd domnea Alexandru Lăpuşneanu, scriind din 
porunca acestuia. Este influenţat de Macarie, dar şi de Manasses şi de 
unele scrieri istorice slave. 

A treia Cronică — şi ultima în limba slavă — a fost scrisă de că¬ 
lugărul Azarie, un alt ucenic al lui Macarie al Romanului. A continuat 
versiunea completă a Cronicii acestuia, începînd cu anul 1551 pînă în 
1574, scriind din porunca lui Petru Şchiopul şi a mitropolitului Anasta¬ 
sie. Deşi este influenţat de Macarie şi de Manasses, are un stil plăcut, 
dovedindu-se uu bun portretist şi povestitor. Toţi trei expun şi unele 
fapte petrecute în viaţa -(Bisericii moldovene {înlăturarea lui Macarie din 
scaunul episcopal, zidirea Slatinei ş.a.). Originalele celor trei Cronici 
se păstrează în biblioteci din U.R.S.S. 

■n Din porunca lui Alexandru Lăpuşneanu, călugărul Isaia (viitorul 
episcop de. Rădăuţi) a alcătuit prima colecţie de cronici moldoveneşti, 
la mînăstirea Slatina, în anul 1561. Este de o mare însemnătate istorico- 
iiterară. Cuprindea Letopiseţul numit Putna I, Cronica lui Macarie în 
versiunea scurtă şi Cronica lui Eftimie. în acelaşi manuscris al colecţiei 
de cronici moldoveneşti au fost incluse o «istorie universală», formată 
diritr-un cronograf bizantin, cîteva anale sîrbeşti, o cronică bulgară, 
singura cunoscută pînă azi ş.a. 

Spre deosebire de Moldova, primă cronică din Ţara Românească a 
fost scrisă abia la începutul' secolului al XVI-lea, dar şi aceasta de Im 
străin. Este vorba de. lucrarea istorico-hagiografică Viaţa şi traiul Sfin¬ 
ţiei Sale părintelui nostru Nifon patriarhul Ţarigradului, scrisă de 
Gavriil, protul Muntelui Athos, din îndemnul lui Neagoe Basarab. Mulţi 
cercetători socotesc că Gavriil şi-a redactat opera în greaca bizantină, 
din care s-a tradus în româneşte, slavoneşte şi neogreacă. Alţii consi- 

deră, cu mai mult temei, după părerea noastră, că a fost scrisă în sla- 
voneşte. Viaţa Sfîntului Nifon nu este numai o operă hagiografică, cu 
date privitoare la viaţa şi activitatea patriarhului Nifon, ci şi o cronică 
a anilor 1504—1520. Este adevărat că sub acest aspect, ea se prezintă 
ca un panegiric al lui Neagoe Basarab şi ca un pamflet la adresa înain¬ 
taşilor săi, îndeosebi a lui Mihnea cel Rău. Sînt cunoscute aici şi multe 
aspecte ale vieţii bisericeşti din timpul domniei lui Neagoe Biasarab: 
ajutoarele hărăzite unor mînăstiri de la Athos sau din alte părţi ale 
Răsăritului, sfinţirea mînăstirii Argeş, cu o minunată descriere a ei, 
mutarea scaunului mitropolitan de la Argeş la Tîrgovişte ş.a. 

Primele traduceri româneşti ale cărţilor Sfintei Scripturi. Această 
problemă, deşi a preocupat pe mulţi lingvişti, istorici şi teologi, rămîne 
încă deschisă. S-au formulat pînă acum mai multe păreri, potrivit cărora 
primele traduceri ale cărţilor Sfintei Scripturi în româneşte s-ar datora 
unor mişcări religioase reformatoare apărute în Apusul Europei. 

Ultima «teorie» asupra apariţiei primelor texte româneşti este cea 
«autohtonă», susţinută de Pr. prof. Milan Şesan de la Sibiu şi admisă 
azi de tot mai mulţi cercetători. Susţinătorii ei consideră că primele 
traduceri româneşti ale Sfintei Scripturi s-au făcut din dorinţa perma¬ 
nentă a credincioşilor români de a cunoaşte cuvîntul lui Dumnezeu în 
propria lor limbă şi nicidecum din îndemnul vreunei propagande etero- 
doxe, în faţa cărora preoţii şi credincioşii noştri au rezistat întotdeauna. 

In ce priveşte locul în care au apărut primele traduceri româneşti, 
socotim că ele s-au făcut în centrul sau în sudul Transilvaniei, pentru că 
în aceste regiuni existau o seamă de mînăstiri româneşti, în care erau 
create condiţii favorabile pentru desfăşurarea unor activităţi culturale 
(Feleac, Rîmeţ, Geoagiu, Prislop, bisericile cneziale din judeţul Hune¬ 
doara, biserica Sfîntul Nicolae din Şcheii Braşovului, reşedinţa mitropo¬ 
litană din Alba Iulia ş.a.). De altfel, în aceste mînăstiri şi biserici a în¬ 
florit şi o artă bisericească românească. Mitropoliţii Transilvaniei — cu 
sediul la Feleac, Geoagiu, apoi la Alba Iulia — puteau îndruma această 
lucrare de tălmăcire a cuvîntului Sfintei Scripturi în româneşte. Mai 
adăugăm şi faptul că în Transilvania şi, în general, în toate teritoriile 
intra-carpatice — Banat, Bihor, Maramureş — Biserica Ortodoxă nu era 
o Biserică «[oficială» sau «de stat», deci nici limba liturgică slavă nu 
putea să aibă un caracter «oficial», ca în Ţara Românească şi Moldova. 
Apoi, în Transilvania nu exista o clasă românească suprapusă (domn, 
marii feudali, clerul înalt) oare să folosească limba slavă în actele de 
cancelarie sau în slujba Bisericii şi care să sprijine activităţile cul¬ 
turale în limba slavă, ci, dimpotrivă, un cler ortodox tolerat, identificat 

întru totul cu viaţa şi năzuinţele credincioşilor lor iobagi. «Popii rumâ- 
neşti», de care vorbea Coresi în unele din tipăriturile sale, nu aveau mî- 
năstiri mari în care să înveţe limba slavă, cum aveau cei din Ţara Româ¬ 
nească şi Moldova. Toate acestea ne fac să credem că anumiţi traducă¬ 
tori recrutaţi din rîndurile preoţilor şi călugărilor români au transpus, 
pentru propriile lor nevoi, primele cărţi bisericeşti din slavoneşte în ro¬ 
mâneşte, precum şi primele «cărţi populare», care au avut apoi o largă 
răspîndire în mijlocul lor şi al credincioşilor ştiutori de carte. Meritul 
acestor traducători anonimi stă în faptul că ei nu aveau în faţă un text 
anterior, deci ei transpuneau acum pentru prima oară textul Sfintei Scrip¬ 
turi în limba românească pe care o foloseau în vorbirea de fiecare zi. 

Faptul că primele texte româneşti tipărite — mai ales cărţi ale 
Sfintei Scripturi — au apărut la Sibiu şi la Braşov, în a doua jumătate 
a secolului al XVI-lea, pe cînd în Ţara Românească şi Moldova ele au 
văzut lumina tiparului abia peste un veac, constituie un argument în 
plus că şi primele traduceri româneşti, în manuscris, s-au făcut tot în 
Transilvania. 

Primele manuscrise româneşti cunoscute. Cele mai vechi copii după 
traducerile româneşti ale Sfintei Scripturi sînt: Codicele Voroneţearv 
descoperit în 1871 la Voroneţ de Gr. Creţu (cuprinde partea ultimă din 
Faptele Apostolilor, de -la cap. 18, Epistola Sfîntuîui Iacob şi cele două 
Epistole ale Sfîntuîui Ap. Petru, ultima incompletă) ; Psaltirea Scheianâ , 
provenită din biblioteca lui Sturza Scheianu, care la sfîrşit cuprinde şi 
cîteva «cîntări» : a lui Moise, a Sfintei Fecioare, rugăciunea Anei mama 
lui Samuil; Psaltirea V oroneţeană, descoperită de pr. Simeon Florea 
Marian în 1882 la Voroneţ — incompletă — şi Psaltirea Hurmuzaki , do¬ 
nată Academiei de marele patriot Eudoxiu Hurmuzaki, iniţiatorul co¬ 
lecţiei de documente care-i poartă numele. Toate se păstrează în Biblio¬ 
teca Academiei R.S.R. între ele se remarcă Psaltirea Voroneţeană, pentru 
că are şi textul slavon din oare s-a tradus, după fiecare frază slavonă ur- 
mînd traducerea românească. Mult mai importantă este însă Psaltirea 
Hurmuzaki, pentru că ea nu este o copie după un manuscris anterior, 
aşa cum sînt celelalte trei, ci însuşi autograful traducătorului din sla¬ 
voneşte. Trebuie reţinut, apoi, că Psaltirea Hurmuzaki reprezintă o tra¬ 
ducere deosebită de celelalte două Psaltiri, ceea ce arată că existau mai 
multe centre în care se efectuau astfel de traduceri. 

In lipsa unor ştiri cu privire la data şi împrejurările în care s-au 
tradus aceste texte, lingviştii au recurs la analiza hîrtiei, a grafiei şi a 
lexicului acestora. Pe baza lor, s-a ajuns la constatarea că ele datează 

din prima jumătate, a secolului al XVI-lea. Aceasta înseamnă că proto¬ 
tipul lor era mai vechi, poate chiar din secolul al XV-lea. 

In ce priveşte locul în care s-au tradus prototipurile acestor manu¬ 
scrise, ne-am exprimai; părerea că acest lucru s-a făcut undeva în centrul 
sau sudul Transilvaniei. Ca grafie, ele foloseau aşa numita scriptio con¬ 
tinua, cuvintele fiind copiate unele după altele, fără nici un spaţiu între 
ele. Referitor la fonetică, morfologie, sintaxă şi Lexic, textele respective 
prezintă mai multe particularităţi. Din punct de vedere fonetic, consem¬ 
năm rotacismul, adică prefacerea lui n intervocalic în r, în cuvintele de 
origine latină (bire—bine, vire—vine, lumiră—lumină). Întîlnim apoi o 
seamă de cuvinte de origine latină care nu se mai folosesc azi sau al 
căror înţeles s-a schimbat (gint—neam, temoare--frică, a păsa = a merge, 
a deşidera = a dori ş.a.). Multe cuvinte .slavoneşti au rămas în forma 
slavă, fie că n-au fost înţelese de traducători, fie că erau încă folosite 
în regiunea respectivă (a,slam=camătă, cadilă = tămîie, stepenă = treaptă 
ş.a.). Apar şi o seamă de cuvinte de orgine maghiară (bărat=prieten, a 
celui = a înşela, tîrnaţ— prispă ş.a.), ceea oe constituie o nouă dovadă că 
prototipurile acestor texte s-gu tradus în Transilvania. 

Deşi textele rotacizanţe sînţ traduse într-o limbă greoaie, cu multe 
elemente străine, cu particularităţi arhaice şi dialectale, din care am 
şeinpalat numai cîteva, totuşi ele prezintă o importanţă deosebită, în¬ 
trucât stau- la . baza traducerilor ulterioare ale cărţilor Sfintei Scripturi, 
precum şi la baza limbii noastre literare de mai tîrziu. 

în afară de copiile, de care ne-am ocupat, se mai cunosc cîteva, fă¬ 
cute tot în. secolul al XVI-lea. Astfel, preotul Bratu din Braşov a copiat, 
în ,1559:—1560, primul manuscris slavo-român datat, care cuprinde Fap¬ 
tele Apostolilor, aproape în întregime, şi epistolele: Iacob, I şi II Petru, 
1 şi 11 loan, luda şi I Corintem, unele integral, altele eu lipsuri neînsem¬ 
nate, fiecare cu o scurtă introducere. în acelaşi manuscris se mai află 
fragmente din scrierile unor Sfinţi Părinţi sau scriitori bisericeşti, scurte 
fragmente din Facere şi EVangheliilei de ia Matei, Luca şi loan, rugăciuni 
apocrife, psalmul necanonic 151, Omilia la Paşti, atribuită Sfîntului loan 
Gură de Aur. Este o copie după un manuscris slavo-român mai vechi. 
De remarcat că textul Apostolului tipărit de Coresi în 1563 este diferit 
de al celui copiat de popa Bratu, ceea ce arată că existau miai multe tra¬ 
duceri româneşti, independente. Fragmentele din Evanghelii confirmă 
de asemenea existenţa unei traduceri anterioare a Sfintelor Evanghelii. 
Vom arăta într-un alt loc aportul preoţilor cărturari de la biserica 
Sfîntul Nicoiae din Şcheii Braşovului la îndreptarea vechilor traduceri 

ale Sfintei Scripturi, care au fost puse apoi în tipar, de către diaconul 
Coresi; Desigur va fi existat şi o traducere a Sfintei Liturghii, de vreme 
ce a fost tipărită de Coresi la Braşov, în 1570. 

în a doua jumătate a secolului al XVI-lea constatăm că se copiau 
cărţi româneşti şi în Ţara Românească.. Grămăticul Radu din Măniceşti 
— lîngă Roşiorii de Vede — copia un Tetraevanghel în 1574 (azi în 
British Museum din Londra), din porunca lui Petru Cercel, aflat atunci 
în exil în insula Rodos. în postfaţa slavonă a acestuia, grămăticul Radu 
nota ca a copiat «multe cărţi sfinte dumnezeeşti şi anume : Tetraevan- 
ghele şi sfinte Psaltiri şi Penticostare şi Minele şi Octoihuri şi TriodUti 
şi Metafraste (Vieţile Sfinţilor) şi Pravile şi Tipicoane şi Sfinţi Apostoli, 
căci am scris multe, mari şi miei şi am pătruns în adâncurile Sfintelor 
Scripturi, cît nu se poate cugeta cu mintea omenească?). O parte din 
cărţile slave copiate de el se găsesc în bibliotecile din Bulgaria şi Iu¬ 
goslavia. Desigur, altele au fost copiate în româneşte. La Braşov dascălul 
Vcisile de la biserica Sfîntul Nicolae (viitor protopop şi autorul unei 
cronici româneşti), copia în româneşte, în 1616, părţi din Biblie, după un 
manuscris mai vechi (= 93 p.), avînd textul complet al Genezei şi Pro¬ 
verbelor, capitole din Ieşire, Isaia, Ieremia, Zaharia. Probabil manuscri¬ 
sul său a fost mult mai complet, dar s-a pierdut. 

Avem dovezi şi despre traducerea unor cărţi teologice în româ¬ 
neşte în secolul al XVI-lea. Astfel, în 1680, preotul Urs din Cotiglet- 
Bihor nota pe o Cazanie copiată de el, că a transcris-o «după Păucenia 
Iui Io Alexandru Vodă din Ţara Moldovei». Prof. AL Popa din Cluj a 
dovedit că este vorba de o Cazanie românească în manuscris din timpul 
lui Alexandru Lăpuşneanu. 

In ultimul pătrar al aceluiaşi secol, preoţii braşoveni Iane şi Mihai 
traduceau Omiliile patriarhului ecumenic Ioan Caleea (1334—1347), du¬ 
pă versiunea slavă tipărită la Zubliudov, în 1569, fiind tipărite de diaco¬ 
nul Coresi, în 1581, ,sub titlul Evanghelie cu, învăţătură (Cazanie). Ast¬ 
fel, încetul cu încetul, se puneau, bazele literaturii teologice româneşti. 

Prima pravilă românească în manuscris. Către sfîrşitul secolului al 
XVI-lea, între oamenii de carte din Moldova se remarcă figura «ritoru- 
lui şi scolasticului» Lucaci, unul dintre cei mai de seamă reprezentanţi 
ai vechii noastre culturi. Originar din satul Costeşti, în stînga Prutului, 
a făcut studii în Polonia. în 1581, la cererea fostului episcop de Roman, 
Eu s la tic (c. 1575—c. 1580), retras atunci la Putna (cu numele de schim¬ 
nic Eremia), ritorul Lucaci a întocmit o Pravilă, în româneşte şi slavo- 
neşte (păstrate în ms. slav 692 de la Bibi. Academiei), una din cele mai 

vechi lucrări juridice din Patria noastră. întregul manuscris are 354 foi, 
cu text slav, slavo-român şi 'român. Textul slav este format din Pravila 
Sfinţilor Apostoli şi a sinoadelor ecumenice (f. 9—170), fragmente din 
Nomocanonul lui Ioan Zonara, un Nomocanon prescurtat şi altele. Un 
interes deosebit prezintă foile 204—210, care cuprind o Pravilă româ¬ 
nească, prelucrată după Sfîntul Ioan Postitorul {sau «Ajunaşul», cum 
îl numea Lucaci). 

Pravila românească a lui Lucaci era un manual practic, trebuitor 
preoţilor la aplicarea penitenţelor şi în raporturile lor cu credincioşii. 
Este interesant că el a omis din textele slave folosite to-t ceea ce nu 
corespundea cu nevoile sociale ale poporului nostru, adaptînd-o la ce¬ 
rinţele şi nevoile sale. Fiind o prelucrare după texte slave care au cir¬ 
culat pe teritoriul Patriei noastre şi nu o traducere, Lucaci a izbutit să 
dea textul românesc într-o limbă clară, mult apropiată de cea de azi. 
Toate acestea aşează pe Lucaci printre fruntaşii culturii româneşti din 
secolul al XVI-lea. 

în Transilvania, preotul Ioan Românul din Sînpetrul Hunedoarei 
copia, în anii 1620—1621, Pravila Sfinţilor Părinţi 318 şi după Învăţătura 
marelui Vasilie (f. 128—136 din aşa numitul Codex Neagoeanus, ms. 
3821 în Bibi. Academiei). 

Cărţile populare. Secole de-a rîndul poporul nostru a citit şi a gustat 
aşa numitele «cărţi populare», cu elemente legendare sau fantastice şi 
cu numeroase devieri de la adevărata învăţătură a Bisericii. Cele mai 
multe au ajuns la noi din lumea orientală şi bizantină, prin intermediul 
limbii slave. Traducerea lor în româneşte a început odată cu tradu¬ 
cerea cărţilor liturgice de care ne-am ocupat mai sus. 

O primă categorie o formează aşa-numitele cărţi apocrife, adică 
texte cu caracter biblic, apărute în veacurile creştine, puse sub numele 
unor persoane din Vechiul şi Noul Testament. Pentru că ele cuprin¬ 
deau lucruri ascunse, secrete sau veneau de la autori necunoscuţi s-au 
numit apocrife (aicoxpt^stv = a ascunde). între aceste texte se nu¬ 
mără : legenda lui Adam şi Eva sau Zapisul lui Adam, Cartea tainică 
a lui Enoh, Testamentul lui Avraam, Vedenia proorocului Isaia, Cu- 
vîntul proorocului Daniil despre împăratul Nabucodonosor, Proorocia 
Sibilei (Sivilei), Legenda lui Afrodiţian (legată de închinarea magilor), 
Evanghelia apocrifă a lui Nicodim, venite, probabil, de la bogomilii 
din sudul Dunării. 

O altă categorie de lucrări o constituie aşa-numita literatură 
apocaliptică, cu texte privitoare la viaţa de dincolo : Apocalipsul Sfîntu- 



LITERATURA BISERICEASCA ÎN MANUSCRIS (SEC. XVI) 


503 


lui Apostol Pavel, Apocalipsul Maicii Domnului sau Călătoria Maicii 
Domnului la iad, Moartea lui Avraam, Apocalipsul apocrif al Sfîntului 
Apostol Ioan, Legenda Duminicii sau Epistolia Domnului nostru Iisus 
Hristos. 

în sfârşit, legendele hagiografice descriau fapte .supranaturale (Le¬ 
genda Sfintei Vineri, Legenda Sfîntului Sisinie, Viaţa Sfîntului Alexie 
ş.a.). 

Aceste trei categorii de texte au avut o largă circulaţie printre 
preoţii şi credincioşii români. Răspîndite prin copii în manuscris, au 
fost strînse de timpuriu la un loc, în sbornice sau codice. Cel mai vechi 
este Codex Sturdzanus (numit aşa de B.P. Haşdeu, după numele lui 
Dimitrie A. Sturdza, care i l-a împrumutat pentru studiu şi apoi l-a 
dăruit Academiei). Este format din două părţi. Prima cuprinde Legenda 
Duminicii, Legenda Sfintei Vineri, Legenda lui Avraam, toate trei co¬ 
piate de preotul Grigorie din Măhaci (azi Măhăceni, în Munţii Apuseni, 
în apropiere de Turda), între anii 1580—1619. Partea a doua cuprinde 
alte lucrări populare : Legenda Sfîntului Sisinie, Călătoria Maicii Dom¬ 
nului la iad, Apocalipsul Sfîntului Apostol Pavel, precum şi un text in¬ 
titulat Cugetări în oua morţii. Acestea din urmă au fost copiate de un 
anonim, desigur tot un preot, înainte de 1550 şi cusute apoi la un loc 
cu textele preotului din Măhaci. 

Aceste texte populare se întîlnesc şi în alte codice de acest fel: 
Codicele Teodorescu., Codicele Marţian (cu Apocalipsul apocrif al Sfîn¬ 
tului Ioan Bogoslovul), Codicele de la Cohalm (cu Viaţa Sfîntului 
Alexie), redactate în graiul vorbit în părţile de sud ale Transilvaniei, 
Manuscrisul de la Ieud, copiat în Maramureş în deceniile trei—patru 
ale secolului al XVII-lea (cu Legenda Duminicii, învăţătură la Paşti şi 
Învăţătură despre împărtăşanie). înseamnă că au existat mai multe 
traduceri, independente unele de altele, făcute după versiuni slave în- 
trucîtva deosebite. în orice caz, potrivit cercetărilor de pînă acum, 
cele mai vechi traduceri româneşti ale cărţilor apocrife s-au făcut în 
Transilvania, reprezentînd prima fază a scrisului în limba poporului, 
alături de traducerile de cărţi bisericeşti despre care am vorbit mai 
sus. La o scară mai redusă, traducerile româneşti ale cărţilor populare 
s-au răspîndit şi în Ţara Românească şi Moldova. 

La această literatură eu subiecte apocrife, apocaliptice şi hagiogra¬ 
fice, s-au adăugat în secolele următoare cîteva lucrări didactice, deci 
cu un conţinut moralizator. între ele se numără Fiziologul, o carte cu 
subiecte luate din domeniul ştiinţelor naturale, în care animale, păsări, 
peşti şi reptile sînt descrise cu obiceiurile lor şi interpretate ca sim- 

boluri ale unor idei morale şi religioase. Tot un conţinut moralizator 
avea şi cartea intitulată Fiore di Virili {cunoscută la noi sub numele 
de Albinuşa sau Floarea darurilor), alcătuită în secolul XIII la Bologna, 
de călugărul Tomasso Gozzadini. Probabil, în româneşte s-a tradus 
direct din italiană, încă de la sfîrşitul secolului al XV-lea, în Moldova, 
Alte, traduceri s-au făcut din slavoneşte. Una din versiunile traduse din 
slavoneşte este cea copiată de preotul loan Românul din Sînpetru Hu¬ 
nedoarei, în 1619—,1620 (inclusă în Codex Neagoeanus). Pentru prima 
dată s-a tipărit în 1701 de Antim Ivireanul la Snagov, sub titlul Floarea 
Darurilor, după traducerea făcută din greceşte de ieromonahul român 
Filo tei, de ia Muntele Athos, 

O largă răspîndire în toate păturile sociale româneşti a avut lite¬ 
ratura de prevestire, venită la noi din Bizanţ, prin mijlocirea slavilor 
sud-dunăreni. Este reprezentată prin mai multe texte. Astfel, Rojdanicul 
sau Zodiacul era o carte care prezicea viitorul după zodia sau luna în 
care s-a născut omul. Cel mai vechi text românesc a fost copiat de popa 
loan Românul în Codex Neagoeanus. Tot literaturii de prevestire îi 
aparţinea Gromovnicul, o carte cu caracter astrologie, care pretindea 
că dezvăluie soarta omenirii sau a semănăturilor după zodia în care 
va cădea tunetul (în slav., grom = tunet) şi Trepetnicul, care prezicea 
viitorul omului după diferitele mişcări ale trupului (bătaia ochilor, cli¬ 
pirea genelor ş.a.). Această literatură a avut o mare răspîndire printre 
credincioşii noştri. Dovadă sînt numeroasele copii şi chiar texte tipărite. 

în sfîrşit, amintim cunoscutele romane populare: Alexandria, cu 
relatarea faptelor lui Alexandru cel Mare, şi Varlaam şi Ioasaf, o apo¬ 
logie a vieţii ascetice —- în fond, o prelucrare în spirit creştin a vieţii 
şi a învăţăturii ascetice a lui Buda. Ca şi celelalte opere aparţinătoare 
literaturii populare, aceste două romane s-au răspîndit la noi întîi în 
slavoneşte (au fost mult folosite în Învăţăturile lui Neagoe Basarab). 
O copie slavă după Alexandria s-a făcut în 1562 la Neamţ, din porunca 
mitropolitului Grigorie IIv Cea mai veche traducere românească se păs¬ 
trează în acelaşi Codex Neagoeanus, copiată de preotul loan din Sîn¬ 
petru, de care am pomenit mai sus. Cel mai vechi manuscris slavon al 
romanului Varlaam şi Ioasaf, datînd din secolul al XlV-lea, a fost găsit 
la mînăstirea Neamţ. Prima traducere românească cunoscută s-a făcut 
în 1649, de către învăţatul boier muntean Udrişie Năsturel. Probabil va 
fi existat şi o traducere mai veche, fiind apoi răspîndit în numeroase 
copii-manuscris. 

Această literatură «populară» (cărţi apocrife, legende apocaliptice, 
legende hagiografice, cărţi didactice, cărţi de prevestire şi romane 

populare) ne arată preocupările de carte ale preoţilor şi ale credincioşi¬ 
lor noştri din veacurile trecute. Din diferitele însemnări găsite pe nume¬ 
roasele manuscrise păstrate, reiese că ele erau citite sau copiate de 
preoţi de mir, de călugări şi de credincioşi din toate păturile sociale 
româneşti. 

Concluzii. în tot cursul secolului al XVl-iea, in cele trei ţări 
româneşti au existat permanente preocupări cărturăreşti, fie teolo¬ 
gice, fie istorice-literare. Preoţi şi călugări caligrafi au continuat 
munca de copiere de manuscrise slave : cărţi de cult, pravile, opere 
patristice şi post-patristice. Se înregistrează o serie de lucrări ori¬ 
ginale în limba slavă : Letopiseţul de la Putna, Cronicile lui Macarie, 
Eftimie şi Azarie şi — probabil — Viaţa Sfîntului Nifon, la care se 
adaugă opera de căpătîi a literaturii române vechi, învăţăturile lui 
Neagoe Basarab către fiul său Teodosie. 

Tot în acest secol, avem primele dovezi sigure despre traduce¬ 
rea unor cărţi ale Sfintei Scripturi în limba română (Psaltirea, Evan¬ 
gheliile, Faptele Apostolilor, părţi din epistolele pauline şi soborni¬ 
ceşti), realizate din dorinţa preoţilor şi a credincioşilor români de a 
citi sau a asculta cuvîntul lui Dumnezeu în propria lor limbă. în a 
doua jumătate a secolului, se pot semnala primele traduceri româ¬ 
neşti de cuvîntări bisericeşti (patristice şi post-patristice) şi primele 
pravile. într-o perioadă pe care nu o putem determina cu certitudine, 
>au început să se traducă în româneşte numeroase cărţi de «litera¬ 
tură populară», care au cunoscut apoi o largă răspîndire între preoţii 
şi credincioşii români. 

MIHĂILĂ, Istoriografia românească veche (sec. al XV-lea) — în raport cu istorio¬ 
grafia bizantină şi slavă, în «Romanoslavica» XV, 1967, p. 157-—202 şi în voi. Contri¬ 
buţii la istoria culturii şi literaturii române vechi, Bucureşti, 1972, p. 104—163. 

Viaţa Sfîntului N'i f o n. TIT SIMEDREA, Viaţa şi traiul Siîntului 
Nifon patriarhul Constantinopolului. Introducere şi text, Bucureşti, 1937, XIV, + 58 p, 
+ 6 pl; (extras din B.O.R., an. LV, nr. 5—6, 1937, p. 268—299 ; această ediţie a fost 
reprodusă şi de G. MIHĂILĂ şi DAN ZAMFIRESCU, Literatura română veche, I, Bucu¬ 
reşti, 1969, p, 60—112; VASILE GRECU, Viaţa Siîntului Nifon. O redacţiune grecească 
inedită, Bucureşti, 1944, 195 p. + 5 pl. ; PETRE Ş. NĂSTUREI, Recherches sur la re- 
dactions greco-roumaines cte la Vie de Saint Niphon II patriarche de Constantinople, 
în R.E.S.E.E., V, nr. 1—2, 1967, p. 41—75. 

începuturile scrisului în limba română. ION BIANU, Despre 
introducerea limbii româneşti în Biserica românilor, în «An. Acad. Rom.». Discursuri de 
recepţie XXIV, Bucureşti, 1904 ; MILAN ŞESAN, Originea şi timpul primelor traduceri 
româneşti ale Sfintei Scripturi, Cernăuţi, 1939, 155 p. (extras din «Candela», an. L, 
1939); ŞTEFAN CIOBANU, începuturile scrisului în limba românească, în «An. Acad. 
Rom.», Mem. Sect. Lit. s. III, t. X, 1941 ; MILAN ŞESAN, Introducerea limbii române în 
biserică, în MA, an. II, nr. 11—12, p. 818—833; P.P. PANAITESCU, începuturile scri¬ 
sului în limba română, în SMIM, IV, 1960, p. 117—189; P.P. PANAITESCU, Începuturile 
scrisului în limba română. Noi contribuţii, în SCB, V, 1960 p. 107—134; P.P. PANAI¬ 
TESCU, Începuturile şi biruinţa scrisului în limba română, Bucureşti, 1965, 230 p. ; 
ION GHEŢIE, Maramureşul anilor 1500 — patria textelor rotacizante ?, în LR, an. XVII, 
nr. 3, 1968, p. 251—258 ; I. GHEŢIE, Textele rotacizante şi originile scrisului literar 
românesc, în SLLF, I, 1969; (ultimele două studii reproduse şi în ION GHEŢIE, 
începuturile scrisului în limba română. Contribuţii filologice şi lingviştice, Bucureşti, 
1974, 210 p.); MILAN ŞESAN, Despre limba liturgică la români, în MA, an. XX, nr. 
1—2, 1975, p. 7—28. 

Primele texte româneşti. Codicele Voroneţean. IOAN AL LUI G. SBIERA, 
Codicele Voroneţean, cu un vocabular şi studiu asupra lui de..., Cernăuţi, 1885, 
VI + 354 p.; şi recenzia lui I. Bogdan în Convorbiri Literare, nr. XX, 1886, p. 78—88. 

Psaltirea Voroneţeană. A fost publicată, cu caractere cirilice, de 
C. GIUGLEA, în Revista pentru istorie, arheologie şi filologie, Xî, 1910, p. 444—467 şi 
t. XII, 1911, p. 194—209 şi 475—487 j G. GALUŞCĂ, Slavisch rumănisches Psalterbru- 
chstiick, Halle, 1913 (textul slav şi românesc). 

Psaltirea Scheiană. I. BIANU, Psaltirea Scheianâ (1482), Ms. 449 B.A.R, 
publicat de... tomul I, Textul în facsimile şi transcriere cu variante din Coresi (1577), 
Bucureşti, 1889; I. A. CANDREA, Psaltirea Scheiană comparată cu celelalte Psaltiri 
din secolul XVI şi XVII, traduse din slavoneşte, 2 voi. Bucureşti, 1916, CCXXXVIII 
4- XI p. (I, studiu şi 550 pl.; II, text şi glosar). 

G. MIHĂILĂ, Observaţii asupra manuscrisului slavo-român al popii Braţul 
(1559—1560), în SLLF, voi. II, Bucureşti, 1972, p. 301—345 ; IULIU IŞA şi VAS1LE OL¬ 
TEAN, Descoperirea unui manuscris românesc al Bibliei de la sfîrşitul secolului al XVI- 
lea şi începutul celui de al XVII-lea la Şcheii Braşovului, în MA, an. XX, nr, 6—8, 
1975, p. 537—544. 

Ritorul Lucaci şi Pravila sa. NICOLAE N. SMOCHINĂ şi N. SMO¬ 
CHINĂ, O Pravilă românească din veacul al XVI-lea : «Pravila Sfinţilor Părinţi după 
învăţătura lui Vasile cel Mare», întocmită de ritorul şi scolasticul Lucaci în 1581, în 
BOR, an. LXXXIII, nr. 11—12, 1965, p. 1043—1062 ; I. RIZESCU, Raportul dintre ver¬ 
siunea slavă şi cea românească a «Pravilei ritorului Lucaci» (1581), în L. R., 
an. XVII, nr. 5, 1968, p. 439—448; I. RIZESCU, Pravila ritorului Lucaci, 1581. Text sta¬ 
bilit, introducere şi indice de..., Bucureşti, 1971, 246 p. text + 144 p. fotocopii. 

A se vedea şi P. P. PANAITESCU, începuturile dreptului scris In limba română, 
in «Studii», revistă de istorie, an. VII, nr. 4, 1954, p. 215—228; IOAN N. FLOCA, Ori¬ 
ginile dreptului scris în Biserica Ortodoxă Română, Sibiu, 1969, XVI -f 218 (extras din 
MA, an. XIV, nr. 1—3, 1969, X + 188 p.). 

Cărţile populare (lucrări de sinteză şi texte). B. P, HAŞDEU, Cuvente den 
bătrîni. Cărţile poporane ale românilor în sec. al XVI-lea în legătură cu literatura po¬ 
porană cea nescrisă. Studiu de filologie comparativă, voi. II, Bucureşti, 1879, XLVI + 
766 p.; MOISE GASTER, Chrestomaţie română. Texte tipărite şi manuscrise (sec. XVI — 
XIX) dialectale şi populare cu o introducere, gramatică şi un glosar româno-irancez, 
2 voi., Leipzig —■ Bucureşti, 1891 ; N. DRĂGANU, Două manuscripte vechi: Codicele Teo- 
dorescu şi Codicele Marţian, Bucureşti, 1914; NICOLAE CARTOJAN, Alexandria în 
literatura românească. Noi contribuţii. Studiu şi text, Bucureşti 1922 (se publică şi tex¬ 
tul din Codicele Neagoeanus) ; EUFROSINA SIMIONESCU, Monumente literare vechi. 
Codicele de la Cohaîm, Iaşi, 1925; N. CARTOJAN, Cărţile populare în literatura ro¬ 
mânească, 2 voi. Bucureşti, 1929—38 şi reeditarea : Bucureşti, 1974, XXX + 338 p. (I) + 
568 p. (II) ; ION C. CHIŢIMIA şi DAN SIMONESCU, Cărţile populare in literatura ro¬ 
mânească. Ediţie îngrijită şi studiu introductiv de..., 2 voi. Bucureşti, 1963, XL, + 
454 p. (I) + 414 p. (II); MIRELA TEODORESCU şi ION GHEŢIE, Manuscrisul de la 
ieud. Text stabilit, studiu filologic, studiu de limbă şi indice, Bucureşti, 1977, 260 p. 

ACTIVITATEA TIPOGRAFICA 
ÎN ŢARA ROMANEASCA ÎN SECOLUL AL XVI-LEA. 
IEROMONAHUL MACARIE, DIMITRIE UUBAVICI 
ŞI IEROMONAHUL LAVRENTIE 


Un moment deosebit de însemnat în viata bisericească a ţărilor ro¬ 
mâne îl constituie introducerea tiparului, în primul deceniu al secolului 
al XVI-îea, cea mai revoluţionară creaţie tehnică de la începutul evului 
modern. A apărut în cultura românească la aproximativ 60 de ani de la 
invenţia tiparului de către Johann Gutenberg şi la aproximativ doua 
decenii de la tipărirea primelor cărţi în limba slavonă. 

Datorită necunoaşterii alfabetului slav în Apusul Europei, unde în¬ 
cepuse să se răspîndească tehnica tiparului, imprimarea de cărţL slave 
s-a produs ceva mai tîrziu. Cea dintîi carte tipărită cu alfabet slav este 
un Missale Romanum (Liturghier), cu caractere glagolitice amestecate 
cu cirilice, pentru croaţii catolici (1483). Locul tipăririi se presupune că 
a fost Veneţia, unul din cele mai însemnate centre tipografice ale vremii. 

Peste zece ani, deci în 1493, s-a tipărit la Veneţia a doua carte cu 
caractere glagolitice, tot pentru croaţii catolici, cunoscută sub numele 
de Breviarum illYiicum sau Breviarum croaticum, în tipografia lui An- 
dreas Toressani de Assula, colaboratorul şi socrul celebrului tipograf ve- 
neţian Aldo Manuzio zis «cel Bătrîn» — sau Aldus Manutius — (1449— 
1515). Aceştia au pus în funcţiune cea mai renumită tiparniţă din cîte 
s-au cunoscut pînă atunci (un exemplar din acest Breviar se păstrează 
în Biblioteca Muzeului Brukenthal din Sibiu). Probabil şi prima carte a 
apărut în aceeaşi tipografie. 

In anul 1491, au fost tipărite la Cracovia, capitala de atunci a Polo¬ 
niei, primele cărţi liturgice slave ortodoxe: Triodul-Penticostar (un 
exemplar se păstrează în Biblioteca bisericii Sfîntul Nicolae din Şcheii 

Braşovului), Octoihul, Ceaslovul, Triodul înflorat şi Psaltirea, în atelie¬ 
rul tipografic al germanului Sehweipolt Fiol, originar din Franconia. 
După părerea paleografului rus Al. I. Sobolevski, la baza acestor cinci ti¬ 
părituri ar fi stat manuscrise slave de origine moldovenească, pentru că 
litera cirilică imită litera lui Gavriil Uric şi a şcolii sale, Tot el susţinea 
că aceste cărţi ar fi fost cerute de domnii ţărilor române. Credem că 
acest lucru nu-1 putea face decît Ştefan cel Mare —■ pe atunci în relaţii 
de prietenie cu regele Kazimir IV Jagello al Poloniei (1447—1492) ■— 
care va fi pus la dispoziţia lui Fiol manuscrisele trebuitoare. De fapt, 
limba cărţilor tipărite la Cracovia este slava bisericească de redacţie 
rusă apuseană, care se folosea şi în Moldova. Rodnica activitate a lui 
S. Fiol a fost întreruptă în anul 1492, fiind învinuit de «erezie» husită 
de către inchiziţie şi autorităţile catolice din Polonia. 

A doua tipografie cirilică a funcţionat într-o mînăstire din Cetinie, 
capitala statului Zeta (Muntenegru), între -anii 1493—1495. Noua tipogra¬ 
fie se afla sub patronajul principelui Gheorghe Cernoievici (1492—1496) 
al Zetei, numită de pe atunci şi Cerna Gora, adică Muntenegru. Se crede 
că utilajul tiparniţei din Cetinie a fost lucrat în tipografiile lui Andreas 
Toressani, care imprimase şi Breviarul croat cu caractere cirilice din 
1493. Părerea lui V. Molin că locul tipăririi a fost Veneţia şi nu Cetinie, 
nu a fost acceptată de cercetători. Legăturile tipografiei din Cetinie cu 
cea din Veneţia se explică nu numai prin apropierea geografică a Mun- 
tenegrului de Republica Veneţiană, ci şi prin legăturile politice dintre 
cele două ţări. Astfel, Gheorghe Cernoievici era căsătorit cu o nobilă 
veneţiană, Elisabeta Erizzo, iar tatăl său loan trăise mult timp ca exilat 
în Veneţia, pînă la redobîndirea domniei. Apoi, însăşi politica statului 
muntenegrean se baza pe sprijinul Veneţiei, 

Conducătorul tiparniţei din Cetinie era un ieromonah Macarie, de¬ 
spre care se presupune că a învăţat acest meşteşug tot în tipografia lui 
Toressani. Probabil a fost trimis acolo de mitropolitul Vavila al Munte- 
negrului şi de Gheorghe Cernoievici anume pentru pregătirea utilajului 
tipografic cu caractere cirilice. De altfel, atelierele tipografice din Vene¬ 
ţia făceau comerţ nu numai cu cărţi, ci şi cu litere şi prese de tipar. în 
tipografia lui Gheorghe, Cernoievici din Cetinie au apărut, cîteva cărţi în 
limba slavă bisericească de redacţie sîrbă, necesare cultului ortodox : 
Octoihul , partea întîi, cu primele patru glasuri (1493), Octoihul, partea 
a doua (1494), Psaltirea (1495), Molitvelnicul (circa 1496). Tipăriturile de 
la Cetinie se remarcă prin ţinuta lor grafică : caractere de tip uncial, sim¬ 
ple şi clare, text imprimat în negru şi roşu, numeroase iniţiale ornate în 

stilul veneţian al Renaşterii, frontispicii alcătuite din motive florale sau 
împletituri de lujeri şi muguraşi, gravuri, uneori pe pagini întregi. 

Activitatea politică şi culturală a lui Gheorghe Cernoievici a fost de 
scurtă durată, căci în 1496 ţara sa a fost ocupată de turci. Tot atunci a 
încetat şi activitatea tipografiei din Cetinie, care a fost adăpostită într-o 
mînăstire la Obod, o fortăreaţă a Cernoievicilor {resturile ei s-au păstrat 
pînă în preajma celui de al doilea război mondial). 

La 12 ani după căderea Zetei (Muntenegrului) sub turci, au început 
să apară cărţi în limba slavă, sub patronajul domnilor Ţării Româneşti. 
Ca meşter tipograf al primelor trei cărţi apărute la noi în limba slavonă 
(Liturghiei 1508, Octoih 1510 şi Tetraevanghel 1512) este indicat «iero¬ 
monahul Macarie». S-au purtat pînă acum lungi discuţii dacă acest meş¬ 
ter tipograf este «ieromonahul Macarie din Cerna Gora», sau este vorba 
de două persoane diferite. Cu puţine excepţii (slavistul V. Jagici, mitro¬ 
politul Tit Simedrea), majoritatea cercetătorilor admit că este un singur 
meşter tipograf, cu numele Macarie, originar din Muntenegru, care, du¬ 
pă ce şi-a încetat activitatea în Cetinie, a reluat-o în Ţara Românească. 

Se pot invoca mai multe argumente în sprijinul identificării lor : 
acelaşi nume, aceeaşi treaptă în ierarhia bisericească, aceeaşi postfaţă 
(epilog) în Octoihul din Cetinie din 1494 şi în Octoihul şi Tetraevanghe- 
lul tipărite în Ţara Românească în 1510—1512, pomenirea — la rînduiala 
proscomidiei în Liturghierul din 1508 — a sfinţilor naţionali sîrbi (Sava, 
primul arhiepiscop al Serbiei (1219—1235) şi a tatălui său Simion, fostul 
«jupîn» Ştefan Nemania (1171—1196), apoi călugărit), ceea ce ne arată 
că tipograful Macarie venise dintr-un mediu sîrbesc. 

La acestea se adaugă şi legăturile existente între familia Cernoievici 
şi Ţara Românească. Am arătat în alt loc că între anii 1505—1508, a păs¬ 
torit în scaunul mitropolitan al Ungrovlahiei Maxim Brancovici, ca mi¬ 
rean Gheorghe, fiul ultimului despot sîrb independent Ştefan Brancovici. 
Acest Maxim era văr (după unii nepot de soră) cu Gheorghe Cernoievici, 
principele Muntenegrului, care sprijinise activitatea tipografică în Ceti¬ 
nie. N-ar fi exclus ca însuşi Maxim Brancovici să fi recomandat domni¬ 
torului Radu cel Mare pe ieromonahul tipograf Macarie. La acestea, se 
mai adaugă şi considerentul că numai un tipograf care învăţase acest 
meşteşug într-un mare centru tipografic european putea să-l aducă şi pe 
pămînt românesc. 

înfiinţarea tipografiei în Ţara Românească nu era însă întîmplă- 
toare. Radu cel Mare, cunoscut prin acţiunile sale de reorganizare bise¬ 
ricească şi prin ctitoriile sale, avea nevoie de o tipografie de cărţi în 
limba slavă pentru bisericile din ţara sa, dar şi pentru celelalte Biserici 

Ortodoxe care foloseau limba slavă în cult (Moldova, Transilvania, ţă¬ 
rile slave sud-dunărene căzute sub turci). De altfel, aici era şi un mediu 
prielnic pentru desfăşurarea unei activităţi tipografice, datorită faptului 
că ţările române erau singurele în sud-estul Europei peste care nu se în¬ 
tinsese stăpînirea turcească. 

Unii cercetători afirmă că Macarie ar fi venit cu «buchile» sale de 
la Cetinie în Ţara Românească, alţii susţin că Radu cel Mare a cumpărat 
o instalaţie tipografică nouă, chiar de la Veneţia, prin mijlocirea lui Ma¬ 
carie, cunoscut în oraşul dogilor. Ambele păreri sînt greu de acceptat, 
mai ales dacă ne gîndim la distanţele geografice dintre cele două centre 
tipografice şi Ţara Românească. De aceea, socotim că însuşi Macarie, 
ajutat de unii călugări români, a tăiat şi a lucrat literele necesare în Ţara 
Românească. Cînd facem această afirmaţie avem în vedere faptul că 
literele celor trei tipărituri din Ţara Românească nu se potrivesc cu cele 
din Cetinie. Apoi, peste o jumătate de veac, ieromonahul Mardarie din 
mănăstirea sîrbească Mîrkşa, care a tipărit un] Tetraevanghel slav în 1562, 
la Belgrad, a lucrat el însuşi literele, «din fier şi aramă şi din altele, cu 
mare trudă şi năzuinţă», iar ceva mai tîrziu, un ieromonah Lavrentie şi 
ucenicul său Iovan au lucrat timp de zece ani matriţe şi clişee pentru 
Tetraevanghelul tipărit în 1582 la Plumbuita (lîngă Bucureşti). Faptul că 
în decurs de doi ani nu se tipărise decît o carte e un argument în plus 
că este vorba de un atelier rudimentar, lucrat în ţară, şi nu de unul co¬ 
mandat într-un mare centru tipografic, cum era Veneţia. 

Tiparele pentru frontispicii şi iniţiale au fost lucrate tot în ţară, imi- 
tînd miniaturile şi iniţialele manuscriselor slavo-române. Şi cum aceste 
tipare se făceau în lemn, este neîndoielnic că s-au executat la noi în 
ţară, unde sculptura în lemn a constituit întotdeauna un capitol impor¬ 
tant din arta noastră veche. 

Liturghierul din 1508. Prima carte tipărită de ieromonahul Macarie 
la noi a fost un Liturghier (el îl intitulează Liturghie). Din epilogul (post¬ 
faţa) cărţii aflăm că tipărirea s-a început în timpul domniei lui Radu cel 
Mare (1495—aprilie 1508) —- deci prin 1507 — şi s-a isprăvit sub Mihnea 
cel Rău (apr. 1508—oct. 1509), la 10 noiembrie 1508. Tot în epilog se 
arată că a «trudit» la tipărirea cărţii «smeritul ieromonah Macarie». Este 
o carte de format mic, cu 128 foi. 

Cuprinde povăţuirea către preot a Sfîntului Vasile cel Mare, Rîndu- 
iala Proscomidiei, Liturghiile Sfîntului Ioan Gură de Aur, a Sfîntului Va¬ 
sile cel Mare şi a Darurilor mai înainte sfinţite, alte cîteva rînduieli obiş¬ 
nuite în Liturghiere : Rînduiala Litiei, Rînduiala binecuvîntării colivei, 
ecfonisele de la Vecernie şi Utrenie ş.a. Rînduiala Proscomidiei şi Li- 

turghia Sfîntulul Ioan Gură de Aur constituie o traducere textuală a Dia- 
taxei (Rînduielii) liturgice alcătuită de patriarhul Filotei al Constantino- 
polului (1354—1355 şi 1364—1376), pe cînd era egumen al mînăstirii 
Sfîntul Atanasie din Muntele Athos, Este cea mai fidelă traducere slavă 
a acestei rîndiuieli greceşti. De notat că nu este identică cu traducerea 
slavă făcută de patriarhul bulgar Eftimie în secolul XIV. 

însemnătatea Liturghierului lui Macarie constă nu numai în faptul 
că reprezintă prima carte tipărită în ţările româneşti, ci şi pentru că este 
prima ediţie a acestei cărţi de cult. Prima ediţie a Liturghierului în limba 
greacă a apărut abia în anul 1526 la Veneţia şi concomitent la Roma. 

Liturghierul lui Macarie s-a răspîndit în toate cele trei ţări româ¬ 
neşti, precum şi în ţările de limbă slavă. La noi în ţară se cunosc cinci 
exemplare : trei la Biblioteca Academiei, unul la Biblioteca Centrală de 
Stat, altul în Biblioteca Arhiepiscopiei Sibiului, care provine de la bise¬ 
rica din Alun, jud. Hunedoara. în secolul trecut, Alexandru Odobescu 
semnalase şapte exemplare numai în mînăstirea Bistriţa, dintre care două 
sînt azi la Biblioteca Academiei. Se mai cunosc exemplare în Belgrad şi 
la Moscova, cel din, urmă provenit de la noi. 

Liturghierul lui Macarie a circulat şi în numeroase copii în manu¬ 
scris. Ediţiile slave ale Liturghierului tipărite la Braşov de Coresi (1568 
—1570) şi apoi de fiul său Şerban (1587) sînt reeditări ale celui din 1508. 
Abia Liturghierul-Slujebnic, tipărit la Dealu în 1646, se îndepărtează de 
tipul macarian, orientîndu-se — ca tipic şi cuprins — spre cel ucrainean, 
corectat şi tipărit de mitropolitul Petru Movilă al Kievului. Mai mult 
chiar : Liturghierul lui Macarie reprezintă prototipul Liturghierelor sla¬ 
vone tipărite la Veneţia pentru slavii sud-dunăreni (1519, 1527, 1554, 
1570), cu uşoare modificări de text şi tipic, precum şi prin adăugarea 
unor noi rînduieli liturgice. S-ar putea ca ierom. Pahomie, care a îngrijit 
prima ediţie de la Veneţia, din 1519, să fi fost un ucenic sau colaborator 
al lui Macarie în tipografia de la Cetinie. 

Octoihul din 1510. A doua carte imprimată de Macarie în Ţara Ro¬ 
mânească a fost Octoihul (Gsmoglasnicul), care a ieşit de sub tipar la 
26 august 1510, în timpul domniei lui Vlad cel Tînăr zis Vlăduţ (1510— 
1512). Este un tip interesant şi rar al acestei cărţi, pentru că nu este nici 
un Octoih Mare, care cuprinde cîntările Vecerniei şi Utreniei pentru 
toate zilele săptămînii, pe toate cele opt glasuri, şi nici un Octoih Mic, 
care cuprinde aceleaşi slujbe, pe cele opt glasuri, dar numai pentru zi¬ 
lele de sîmbătă şi duminică. Este un tip mixt, cuprinzînd slujbele din 
toate zilele săptămînii pe glasul 1, iar cele de pe glasurile 2—8 numai 
din zilele de sîmbătă şi duminică. Deşi Macarie a tipărit şi Octoihul 

Mare de la Cetinie 'din 1493—1494, totuşi, pentru imprimarea celui din 
1510 a avut ca model un alt manuscris, provenit din Ţara Românească. 
Gu mici schimbări, Oetoihul mixt al lui Macarie a servit ca prototip 
pentru Getoihul slav tipărit de Coresi la Braşov în . 1557, 

Tetmevanghelul din 1512, A treia.carte .a lui Macarie, Tetraevan- 
ghelul, s-a terminat de tipărit la 25 iunie 1512, cum se arată în epilogul 
ei, deci în primul ian de domnie, al lui Neagoe Basarab. Cuprinde cele pa¬ 
tru Evanghelii, aşezate în ordinea lor canonică: Matei, Marcu, Luca şi 
loan, dar cu indicarea pe margine a pericopelor, astfel ea preoţii să ştie 
în oe duminică: sau. sărbătoare urmează să citească pericopa respectivă. 
Abia în Evanghelia tipărită la. Bucureşti, în anul 1682, s-au tipărit pentru 
prima dată pericopele evanghelice în felul cunoscut şi azi, după zilele 
liturgice ale anului, începînd cu Duminica învierii, însemnătatea Tetra- 
ovaug beiului lui Macarie stă în faptul că este prima:tipăritură de acest 
gen,.pentru toţi credincioşii ortodocşi care foloseau limba slavă în cult. 
Prezintă un interes: deosebit şi prin aspectul său grafic, fiind cel mgi iz¬ 
butit dintre tipăriturile macariene, 

Tetrăâvanghelul din 1512 este cunoscut în două ediţii, în afară de 
ediţia obişnuită, se cunoaşte una pe pergament subţire, cu un format 
mai mare:al paginii, cu minunate frontispicii şi iniţiale colorate cu mîna, 
cu aur, carmin ălbastrui şi verde peste cerneala tipografică, incit lasă 
impresia unui manuscris. Avem un singur exemplar de acest fel, care 
ar putea să fi fost lucrat special pentru Neagoe Basarab. 

Teiraevanghelul lui Macarie a cunoscut o largă răspîndire. Mărturie 
stau exemplarele găsite peste hotarele ţării (Leningrad, mai multe 1 în 
Moscova, mînăstireci Hopo.vo în iugoslavia). A fost reeditat la Sibiu, în 
î'5'Ki, de Filip Moldoveanul şi la Belgrad, în 1552, de meşterul tipograf 
M ard arie ieromonahul, din mîmăstirea Mirkşa. Ediţia de Belgrad repro¬ 
duce' şi stema Ţării Româneşti, ceea ce ne face să credem-că s-a tipări 1 
cu ajutorul domnitorului de atunci Mircea Ciobanul, care va fi comandat 
un număr de exemplare şi pentru Biserica ţării sale. în 1562, a,fost re¬ 
editat, dar fără stema Ţării: Româneşti, de acelaşi Mardarie, care a lu¬ 
crat acum şi literele (un exemplar se. găsea'în hiblioteca fostei Mitropolii 
de la Blaj., azi în Bibi. Universităţii din Cluj). Probabil-ediţiile coresiene 
ale. Tetraevanghelului (Braşov 1562, 1579 şi 1583) sînt reproduse-după 
cel din 1512. :.. ;. 

’ Limbă celor trei cărţi tipărite de ieromonahul Macarie în Ţara Româ¬ 
nească este slava bisericească de redacţie medio-bulgară. Am arătat, în 
altă parte, că limba’slavă a fost consfinţită ca limbă liturgică în secolul 
IX, .prin.traducerile cărţilor bisericeşti făcute de Sfinţii Ciril şi Metodie. 

Dar limba bisericească slavă din sec, IX (numită de unii «veche bul¬ 
gară»), pe atunci o limbă vie, a rămas cu timpul o limbă moartă, folosită 
numai de Biserică. Ea a suferit însă diferite influenţe din partea limbi¬ 
lor vii, ale popoarelor slave care o întrebuinţau în cult, încît s-au născut 
«redacţiile» medio^bulgară, medio-,sîrbă şi ruseşti ale limbii bisericeşti 
slave. 

Trebuie să subliniem şi bogăţia şi frumuseţea ornamentelor care îm¬ 
podobesc cele trei tipărituri macariene, mai ales Liturghierul şi Tetra- 
evanghelul. Frontispiciile sînt formate din vrejuri împletite, cu coroane 
în părţile laterale, alcătuind uneori cercuri întretăiate sau un patrat, în 
centrul căruia se află stema ţării — vulturul cu crucea în cioc. O altă 
podoabă artistică a cărţilor tipărite de Macarie o constituie iniţialele or¬ 
nate, deci litere mari desenate în acelaşi stil ca şi frontispiciile, adică 
prin împletire de vrej uri florale şi de plante. Toate acestea sînt asemănă¬ 
toare cu frontispiciile şi iniţialele din vechile noastre manuscrise. Unele 
ornamente sînt în negru, altele în roşu. Tot în roşu sînt imprimate unele 
nume proprii şi unele titluri. In Octoih se află şi o planşă ilustrată — 
singura în toate tipăriturile lui Macarie — reprezentînd pe Sfinţii Iosif, 
Teofan şi Ioan Damaschinul. 

Legătura celor trei tipărituri este cea obişnuită în acel timp : coperţi 
de lemn îmbrăcate în piele, cu închizători metalice, desene geometrice 
cu chenare şi mici ornamente. Prin măiestria execuţiei, tipăriturile lui 
Macarie din Ţara Românească stau cu cinste altături de cele mai artis¬ 
tice tipărituri europene din acea vreme, cu mult superioare celorlalte lu¬ 
crări de acest gen în limba slavonă. 

•în ce priveşte locul tipăririi celor trei cărţi, majoritatea cercetători¬ 
lor sînt de părere că este Tîrgoviştea, mai precis mînăstirea Dealu, si¬ 
tuată în apropierea capitalei, unde călugării ştiutori de carte puteau 
ajuta la corectarea textului şi chiar la cules. Alte păreri privitoare la lo¬ 
cul tipăririi (Bistriţa din Oltenia — Barbu Teodorescu, şi mai ales Vene¬ 
ţia — Al. Odobescu şi Virgil Molin) sînt infirmate de ultimele cercetări 
asupra tipăriturilor lui Macarie. Astfel, s-a dovedit că tipografia lui Aldo 
Manuzio-Toressani n-a funcţionat în anii 1510—1511 (deci tocmai cînd 
a apărut Octoihul lui Macarie). Apoi, întreg aspectul celor trei tipărituri 
ale lui Macarie — limba slavă de redacţie medio-bulgară folosită la noi, 
în biserică şi în cancelaria domnească a Ţării Româneşti, ornamentele 
identice cu ale manuscriselor de la noi, hîrtia de provenienţă felurită 
etc. — ne arată că ne găsim în faţa unor opere locale. Se adaugă şi as¬ 
pectul tipografic mai puţin îngrijit (greşeli de tipar, omisiuni, nepotri¬ 
viri între text şi tabla de materii), care puteau să se producă numai într-o 




ACTIVITATEA TIPOGRAFICA IN TARA ROMANEASCA 


515 


tipografie începătoare, şi nicidecum în cele veneţiene, cu o bogată ex¬ 
perienţă tehnică. Apoi, în nici unul din bogatele cataloage ale editurii 
lui Manuzio-Toressani nu figurează tipăriturile lui Macarie. 

O altă dovadă că tipăriturile lui Macarie au fost imprimate în «ce¬ 
tatea de scaun» de la Tîrgovişte, o constituie şi prezenţa stemei Ţării 
Româneşti în toate cele trei cărţi (în tipăriturile lui S. Fiol din Cracovia 
apare stema Poloniei, iar în cele de la Cetinie stema familiei Cernoie- 
vici). De altfel, cea de a doua tipografie a Ţării Româneşti a luat fiinţă 
tot la Tîrgovişte, unde era reşedinţa domnului şi a mitropolitului Ungro- 
vlahiei. 

In ce priveşte cheltuielile de tipar, acestea erau suportate de domn 
— cu alte cuvinte, de ţară —, iar cărţile se pare că erau oferite în dar 
unor biserici şi.mînăstiri din ţară sau din sud-estul european, aflat pe 
atunci sub stăpînire otomană. 

Hîrtia celor trei cărţi — de provenienţă italiană — a putut fi procu¬ 
rată prin mijlocirea negustorilor din Sibiu, cu care Ţara Românească 
avea legături comerciale permanente. 

Activitatea tipografiei condusă de ieromonahul Macarie a încetat 
după 1512, Am arătat şi într-o altă parte că ne însuşim părerea celor mai 
mulţi cercetători că în acest an Macarie a fost ridicat în scaunul de mi¬ 
tropolit al Ungrovlahiei, în locul compatriotului său Maxim Brancovici. 
Presupunem că în urma alegerii lui ca mitropolit, n-a mai continuat ac¬ 
tivitatea tipografică, întrucît, era ocupat cu lucrarea de reorganizare bi¬ 
sericească din timpul domniei lui Neagoe Basarab — : începută încă sub 
Radu cel Mare —, precum şi cu supravegherea zidirii cunoscutelor lăca¬ 
şuri sfinte ctitorite de acest domnitor. 

De asemenea/considerăm că în timpul celor cinci ani de activitate 
tipografică în Ţara Românească, Macarie nu şi-a putut forma ucenici ca¬ 
pabili să-i continue opera. Cu toate acestea, Neagoe Basarab a fost preo¬ 
cupat de gîndul de a tipări cărţi noi. Acest lucru reiese dintr-o scrisoare 
a sa, adresată judelui şi celor 12 pîrgari din Braşov, prin care stăruia 
să i se trimită «nişte tipare ce ne sînt de trebuinţă», comandate la Braşov 
mai de mult. 

Dimitrie Liubavici . Activitatea tipografică în Ţara Românească a 
fost reluată peste trei decenii, în timpul domniei lui Radu Paisie (1535— 
1545). Probabil el a chemat în ţară doi meşteri tipografi sîrbi, pe călugă¬ 
rul Moise şi pe logofătul Dimitrie Liubavici. Cel din urmă era fiul lui 
Feodor Liubavici, oare tipărise un Liturghiei, o Psaltire şi un M olitvelnic, 
în mînăstirea Gorazde din Herţegovina (1519—1523), şi nepotul unui alt 
cunoscut tipograf sîrb, Bojidar Vukovici, proprietarul unei tipografii în 

Veneţia, unde a imprimai mai multe cărţi în limba slavă {1518—1540). 
Atît Dimitrie Liubaviei cît şi călugărul Moise au lucrat în tipografia lui 
Vukovici din Veneţia. Apoi, Dimitrie Liubaviei a deschis o. tipografie 
în mînăstirea sîrbească Gracianiţa, unde a tipărit un Octoih, în 1539. 
Dar la 10 ianuarie 1545, călugărul Moise isprăvea de tipărit un Molitvei- 
nic slavon, «cu matriţele lui Dimitrie Liubaviei... în cetatea de scaun 
TîrgOvişte». înseamnă că Dimitrie Liubaviei venise în Ţara Românească 
plin 1544, aducând cu el şi pe colaboratorul său Moise şi matriţele cu 
care vor fi turnat apoi literele. Deci, este vorba de o tipografie particu¬ 
lară, nu a domnitorului sau a Bisericii. 

Notăm că Molitvelnicul avea ca anexă o Pravilă a Sfinţilor Apos - 
toii şi a sfinţilor preatuviOşi părinţii noştri şi celui de al şaptelea sobor : 
despre' preoţi şi despte mireni ; este prima carte de legi tipărită în ţara 
noastră. 

Tot cu matriţele şi sub îndrumarea lui Dimitrie= Liubaviei, ajutat de 
doi ucenici, Oprea şi Petru, s-a tipărit la TîrgOvişte o altă : carte slavonă 
şi anume un Praxiu, adică un Apostol (din gr. irpalst? twv ditoaToXâjv). 
Tipărirea a început la-18 august 1546 şi s-a isprăvit la 18 martie ,1547, în 
timpul primei domnii a tui Mircea Ciobanul {1545—1552), lucruri ce le 
aflăm din epilogul (postfaţa) cărţii. ' 

Fi Din acest Apostol s-a tipărit o ediţie separată pentru Moldova, în 
epilogul căreia numele lui Mircea Ciobanul era înlocuit cu al iui lliaş 
Răreş, domnul Moldovei (1546—1551) şi al mamei sale Elena, soţia lui 
Petru Rareş. Poate că îndemnul Ja tipărirea acestei ediţii va fi pornit 
de la una din familiile domnitoare — doamna Chiajna, soţia Iui Mircea 
Ciobanul, era soră cu lliaş Rareş —, sau de la mitropoliţii de atunci ; 
Âliania al Lngrovlahiei sau Grigorie Roşea al Moldovei. 

" Ca şi în cazul Te : traevâ ! ngheluiui din 1512, ordinea pericopelor la 
acest Apostol nu este cea folosită azi, ci se respectă ordinea canonică 
din Noul Testament: Faptele Apostolilor, Epistolele soborniceşti şi 
Epistolele pauline, fiecare din cele 22 de cărţi âvînd scurte consideraţii 
introductive (isagOgice). La urmă, sînt date indicaţiile necesare pentru 
citirea pericopelor în zilele liturgice. 

Limb& :i dăfţildr tipărite de Dimitrie Liubaviei este cea slavă, ide re¬ 
dacţie medio-buigară. Ambele tipărituri sînt împodobite cu cîlova fron¬ 
tispiciu reproduse de măi multe ori, unele sînt alcătuite din arabescuri, 
avînd îh mijloc stema Ţării Româneşti (său â Moldovei, în cazul' Apos¬ 
tolului), întregul frontispiciu fiind încadrat cu o inscripţie cu titulatura 
domnitorului'respectiv. Intîlnim de asemenea numeroase iniţiale înflo¬ 
rate-Tipariileste în negru şi roşu. 

Cele două cărţi imprimate de Dimitrie Liubavici au cunoscut .o 
largă circulaţie nu numai in tarile noastre (un exemplar s-a descoperit 
în fosta mînăstire din Sibiel, jud. Sibiu), ci şi la popoarele slave, sud - 
dunărene. Stau mărturie numeroasele exemplare aflate în bibliotecile 
noastre, precum şi. în cele din Athos, Moscova, Leningrad, Belgrad şi 
Sofia. 

Rezultă Că tipografia condusă de Dimitrie Liubavici a continuat pro¬ 
gramul de înzestrare a Bisericii româneşti cu cărţile necesare pentru să- 
vîrşirea slujbelor, venind însă şi în sprijinul Bisericilor de limbă slavă 
aflate sub dominaţie otomană. ^ 

Trebuie reţinut şi faptul că Dimitrie Liubavici a format în atelierul 
său tipografic primii ucenici de neam român pe care-i cunoaştem cu 
numele. Cu alte cuvinte, s-a început înlocuirea treptată a meşterilor sîrbi 
cu meşteri români, ajungîndu-se, în mod firesc, de la cartea slavă la cea 
românească. în epilogul Apostolului erau menţionaţi doi uceniciOprea 
şi Petru. Acest Oprea va prelua conducerea tipografiei. Tot el va tipări 
un Octoih în 1557 la Braşov, împreună cu diaconul Coresi. Deşi nu este 
amintit în cărţile imprimate de Dimitrie Liubavici, Coresi şi-a făcut uce¬ 
nicia în tipografia acestuia. în 1557, Coresi, ajutat de zece ucenici, a dat 
la tipar un Ţi iod-Penticostal slavon, la Tîrgovişte, din porunca lui Pă- 
traşcn cel Bun. Lucrarea a început la 8 iulie 1557 şi s-a terminat la 30 
iulie 1558, în a treia domnie a lui Mirosa Ciobanul (1558—1559)) Este 
o realizare tipografică de seamă, fiind ilustrat cu 11 gravuri inspirate 
din Sfînta Scriptură, care ocupă pagini întregi. N-ar fi exclus ca pînă 
în anul 1558 să fi fost imprimate şi alte lucrări, care nu au ajuns pînă 
la noi. Ou Triodul-Penticostar, activitatea tipografiei la Tîrgovişte a 
încetat pentru aproape 90 de ani. 

Ieromonahul Lavrentie. Abia peste un sfert de veac, mai întîlnim o 
tipografie în Ţara Românească, de data aceasta lingă Bucureşti, noua 
capitală a ţării. Mult timp s-a crezut că prima tiparniţă bueureşteană a 
luat fiinţă abia în ultimul pătrar al veacului al XVII-lea, odată cu tipă¬ 
rirea cărţii Cheia înţelesului, în 1678. Cercetările mai noi au dovedit 
că începînd cu anul 1573, un ieromonah cu numele Lavrentie, ajutat de 
ucenicul său lovan (Ioan) au lucrat matriţele şi clişeele'necesare impri¬ 
mării unor cărţi noi în limba slavă. 

După zece ani (1582), ei au tipărit un Tetraevanghel în limba slavă, 
de redacţie medio-bulgară, în două ediţii, precum şi o Psaltire, din care 
s-au păstrat numai câteva file (anul de apariţie nu este cunoscut). Din 
Tetraevanghel au fost depistate pînă acum 11 exemplare, păstrate în 

marile biblioteci din Leningrad, Moscova, Bucureşti, Cluj, Sofia, Plov- 
div, Sviştov, ceea ce dovedeşte larga sa circulaţie în toate bisericile de 
limbă slava. 

Tipografia lor a fost instalată «lingă oraşul Bucureşti, pe rîul Colen- 
tina», în mînăstirea cu hramul Sfîntul Prooroc Ioan Botezătorul, numită 
mai tîrziu Plumbuita, cum ne informează epilogul Tetraevanghelului. Ei 
au lucrat cu sprijinul domnitorului Alexandru II Miroea (1568—1577) 
şi al mitropolitului Eftimie (1568—1576) care, deşi nu mai erau în 1582 
în scaunele lor, au fost totuşi pomeniţi în epilogul de care este vorba. 
Deci, Bucureştiul avea o tipografie încă din anii 1573—4582, în care 
au lucrat ieromonahul Lavrentie şi ucenicul Iovan (Ioan), fără îndoia¬ 
lă români. 

Concluzii. Prin strădaniile cărturăreşti ale ieromonahului 
Macarie, iar mai tîrziu ale ieromonahului Moise şi ale lui Dimitrie 
Liubavici, s-au pus bazele activităţii tipografice la noi. Cărţile tipă¬ 
rite de ei au îndeplinit nu numai un însemnat rol cultural şi biseri¬ 
cesc ci, prin faptul câ >au circulat în toate cele trei ţâri româneşti, au 
fost un factor important în înfăptuirea unităţii sufleteşti a românilor 
de pretutindeni . Iar prin circulaţia lor în ţările slave sud-dunârene 
aflate sub dominaţie otomană, aceste tipărituri au fost de un real 
ajutor popoarelor respective, în păstrarea limbii şi a culturii lor, 
chiar şi sub stăpînire străină. 

XXIV 

ACTIVITAŢEA TIPOGRAFICA 
ÎN TRANSILVANIA IN SECOLUL AL XVI-LEA. 
FILIP MOLDOVEANUL ŞI DIACONUL CORESI 


Cercetările mai noi au dovedit că în prima jumătate a secolului al 
XVI-lea funcţiona o tipografie Ia Sibiu, care imprima cărţi cu r litere la¬ 
tine, în limbile latină şi germană, dar şi. cărţi slave şi româneşti, cu ca¬ 
ractere cirilice, pentru românii ortodocşi. Aceasta a fost prima tipografie 
din Transilvania, întemeiată în 1528 sau chiar mâi înainte, de Theobal- 
dus Gryffius din Reutlingen (unii cercetători susţin că întemeietorul şi 
proprietarul ei a fost Lucas Trapoldner). Prima carte ieşită de sub teas¬ 
curile acestei tiparniţe a fost Gramatica latină a lui Thomas Gemmarius 
(1529), folosită ca manual în şcoala sibiană, apoi un Tratat despre ciumă, 
în limba germană, scris de medicul Sebastlan Pauschner (1530). Nu se 
păstrează nici un exemplar din aceste tipărituri. 

In tipografia sibiană a funcţionat şi o secţie româno-slavă, cu ca¬ 
ractere cirilice, sub conducerea lui Filip Moldoveanul, identificat de Ni- 
colae Iorga, încă din 1931, cu acel Philippus Pictor (sau Maler), menţio¬ 
nat de peste 50 de ori în actele magistratului din Sibiu, între anii 1521 
şi 1554. 

în secolele XV —XVI, o parte din preoţii şi dascălii români din Ră¬ 
şinari erau angajaţi ai magistratului sibian ca «scribi» sau «scriitori la 
cetate», şi ca soli în relaţiile diplomatice ale Sibiului cu Ţara Româ¬ 
nească, cum a fost preotul Bratu, adus la Răşinari din Braşov. După 
1521, conducătorul «secţiei româneşti» a cancelariei magistratului sibian 
a devenit Filip Pictor sau Maler, ajutat uneori de preoţii răşinăreni 
Matei şi Dumitru sau de alţi români (cneazul Ivan din Răşinari, Ioan 
Literatul — Ioannes Litteratus ş.a.). în această calitate, el apare şi sub 
numele de «Magister Philippus Pictor et scriba litterarum valachica- 

mm»,' ceea ce arată că era un «pictor» sau caligraf profesionist, an¬ 
gajat pentru scrierea: corespondenţei în româneşte. ; • 

‘ După 1537, magistratul Sibiului i-a încredinţat mai multe misiuni 
diplomatice' în Ţara Românească, pentru a negocia probleme de interes 
comun, ca încheierea de alianţe politice, culegerea de ştiri privitoare la 
mişcarea turcilor ş.a. ' ' : ' 

în 1555, postul de «scriitor la cetate» a fost preluat de fiul lui Filip, 
Ioachim, care a funcţionat, în această calitate, pîna către anul 1573. 

Pe lingă activitatea sa de «scrib» şi «diplomat»,fFilip Moldoveanul a 
fbst şi un iscusit meşter tipograf (unii tipografi din acel timp erau cu¬ 
noscuţi şi sub numele de «maler»). în anul 1544, a tipărit în Sibiu un 
Catehism românesc, azi ‘ pierdut (Timo tei Ci pariu îl văzuse în 1838 la 
Blaj). Avem însă două ştiri contemporane despre tipărirea acestei cărţi. 
Prima este o menţiune în socotelile oraşului Sibiu, cu data de 16 iulie 
1544, din care rezultă că s-au plătit lui «Phillippus Pictor» doi florini pen¬ 
tru tipărirea Catehismului românesc, o sumă însemnată pe atunci. A 
doua ştire este furnizată de o scrisoare din 1546, a preotului bistriţean 
Ădalbert Wurmloch, adresată cărturarului Iohan Hess din Breslau (azi 
lATroclav), în care relata că «s-a tradus Catehismul în limba româna şi 
s-a tipărit la Sibiu, capitala noastră a saşilor din Transilvania, cu litere 
sîrbeşti ( = cîriîice, n.n.). Mulţi dintre preoţi au primit aceasta carte, so- 
cotind-o sfîntă, alţii însă o'dispreţuiesc». Majoritatea cercetătorilor au 
socotit că este vorba de uh Catehism luteran (Al. Rosetti afirma că are 
la bază Catehismul iii ic: a! lui Luther), Tegînd apariţia lui de mişcarea de 
răspîndire a Reformei printrb români, mai ales că, în 1543, Universitatea 
săsească din Sibiu hotărîse ea toţi locuitorii de pe «Pământul crăiesc», 
indiferent de naţionalitate, să primească noua învăţătură a lui Luther, în 
fruntea oraşului aflîndu-se Petru Haller, un luteran convins. Nn împăr¬ 
tăşim această părere. Chiar dacă apariţia Catehismului ar fi o urmare 
a' mişcării de Reformă printre saşii transilvăneni, totuşi nu putem accep¬ 
ta teza că eT a fost prelucrat după Catehismul mic ai lui Luther, sau că 
a fost tradus din ungureşte, cum ău afirmat unii cercetători. 

Fără îndoială că acest Catehism conţinea principalele rugăciuni şi 
învăţături creştineşti pe care le întîlnim şi în Catehismele de mai tîrziu : 
Cele 10 porunci, Simbolul credinţei, : Tatăl nostru ş.a., cunoscute de marea 
masă a credincioşilor români în propria lor limbă, chiar dacă slujba 
se săvîrşea în slav oneste, incit nu era nevoie să.fie «traduse». De aceea 
este mult mai potrivit să fie numit Catehismul românesc din 1544. 
Faptul că n-a fost primit de toţi preoţii români, cum relata în scrisoarea 

sa pastoral Wurmloch, nu trebuie să ne surprindă, căci unii dintre ei, 
tradiţionalişti, obişnuiţi de sute de ani cu limba slavă în cult, au accep¬ 
tat la început cu greu schimbarea limbii liturgice, ceea ce pe atunci 
constituia un act revoluţionar, considerat de unii o alunecare spre ere¬ 
zie, mai ales că introducerea limbii naţionale în cult era cerută de toate 
confesiunile protestante care au luat naştere atunci. 

A doua carte tipărită de Filip Moldoveanul la Sibiu a fost Tetra- 
evanghelul slavon din 1546, o reeditare a celui tipărit de Macarie, în 
1512. Se cunosc două exemplare din această tipăritură, unul incomplet, 
în Biblioteca M.E. Saltîcov-Şcedrin din Leningrad, altul, complet, în 
Biblioteca Universităţii din Ujgorod, ambele provenite din Moldova. Cel 
din Leningrad a aparţinut domnitorului Gheorghe Ştefan (1653—1658). 

Ceea ce trebuie remarcat, în primul rînd, la această tipăritură, este 
stema Moldovei pe pagina din faţă a filei 289. Prezenţa ei dovedeşte 
legăturile dintre primul tipograf român din Transilvania, Filip Moldo¬ 
veanul, cu ţara sa de origine, dar mai presus de toate arată că Tetra- 
evanghelul sibian a fost realizat pentru moldoveni, aşa cum va fi şi 
Apostolul tipărit de Dimitrie Liubavici la Tîrgovişte, în 1547. Nu este 
exclus ca el să fi fost cerut de Petru Rareş şi de mitropolitul său Teofan 
I, ierarh cu alese preocupări cărturăreşti. 

Tipărirea Tetraevanghelului la Sibiu este dovedită prin stema ora¬ 
şului Sibiu : două săbii încrucişate, aşezate cu vîrful în jos, avînd dea¬ 
supra o coroană, şi care apare în cuprinsul cărţii de patru ori. 

Din epilogul exemplarului din Ujgorod aflăm cîteva date privi¬ 
toare la numele tipografului şi la data imprimării: «eu Filip Moldo- 
veanu m-am trudit a săvîrşi această carte... în anul 7054, de la naşterea 
lui Hristos 1546... şi s-a sfârşit, în luna iunie 22 zile». în acelaşi an apare, 
în actele sibiene, numele lui Philipp Pictor, deci identificarea făcută 
de N. Iorga şi apoi de alţi cercetători este justificată. 

Dar Tetraevanghelul de la Sibiu prezintă un interes deosebit pentru 
istoria culturii româneşti şi prin faptul că este prima tipăritură de la 
noi împodobită ou xilogravuri. Cercetările făcute de specialişti au ară¬ 
tat că pînă la data imprimării acestei cărţi nu au mai existat xilogravuri 
asemănătoare, ceea ce arată că ele au fost realizate de Filip Moldovea¬ 
nul. La sfîrşitul Evangheliilor după Matei, Luca şi Ioan se află, pe o 
pagină întreagă, chipul Mîntuitorului şezînd, în toate trei figurînd şi 
monograma lui Filip. La începuturile Evangheliilor, se află simbolurile 
evangheliştilor respectivi, iar la sfîrşitul cărţii mai apar, pe o pagină 
întreagă, simbolurile celor patru evanghelişti, alături de stema Moldovei. 
Aceste gravuri sînt o creaţie artistică românească originală, mult su- 

perioare — oa tehnică de execuţie şi ca aspect artistic — celor în- 
tîlnite în alte tipărituri contemporane. Frontispiciile şi iniţialele înflo¬ 
rate imită pe cele din tipăriturile lui Macarie. Literele noi, tăiate tot de 
Filip, imită, de asemenea, tiparul macarian. Toate aceste creaţii origi¬ 
nale dovedesc că Filip Moldoveanul a fost un tipograf priceput şi un 
gravor de o înaltă măiestrie artistică. 

A treia carte imprimată de Filip Moldoveanul la Sibiu a fost Tetra- 
evanghelul slavo-român (numit impropriu de cercetători: Evangheliar) 
din 1551—1553, prima tipăritură în limba română cunoscută pînă azi. Un 
exemplar, incomplet, se păstrează în Biblioteca de Stat Saltîkov-Şcedrin 
din Leningrad. Un fragment s-a descoperit în biserica din Oiejdea-Alba. 
Deşi nu avem indicaţii asupra tipografului şi a datei apariţiei, ca în 
Tetraevanghelul din 1546, totuşi asemănarea literelor acestor două ti¬ 
părituri, care merge uneori pînă la identitate (îndeosebi litera M zisă 
«cu poale» şi iniţiala M, imitînd coroana Sibiului şi care nu se mai în- 
tiineşte în celelalte tipărituri româneşti din secolul al XVI-lea), arată 
că s-a tipărit de acelaşi meşter tipograf şi în aceeaşi tipografie. Stuidiul 
filigranelor hîrtiei — provenită din fabrica de la Braşov ■— a dus la 
concluzia că Tetraevanghelul a putut fi tipărit între anii 1551—1553. 

In ce priveşte textul românesc, s-a stabilit că este vorba de o tra¬ 
ducere mai veche din limba slavă, făcută în Moldova, de unde a fost 
adusă, probabil, de însuşi meşterul tipograf. S-a afirmat că Tetraevan¬ 
ghelul se datora tot unei pretinse «propagande» luterane printre români, 
părere însuşită şi de unii teologi. Cercetătorii respectivi se bazează pe 
faptul că luteranii ar fi urmărit compromiterea ierarhiei ortodoxe în 
faţa credincioşilor, numind — în textul românesc — pe arhiereul care 
a osîndit la moarte pe Iisus «mitropolit», iar pe Caiafa episcop (piscup), 
arhiereii Legii vechi fiind numiţi tot «piscupi». Nu vedem în aceste 
denumiri o influenţă luterană, ci doar o traducere necorespunzătoare a 
grecescului dpXispeoS, explicabilă în primele traduceri româneşti ale 
Sfintei Scripturi (acelaşi lucru îl putem spune despre traducerea ter¬ 
menului de «fariseu» cu «duhovnic»). Considerăm deci că Tetraevan¬ 
ghelul slavo-român este o carte ortodoxă, cerută, probabil, tot de domnii 
Moldovei, poate de Ştefan Rareş (1551-—1552). 

Din cele expuse, rezultă că Filip Moldoveanul a fost un om de 
înaltă cultură pentru timpul său, cunoscător al limbilor latină, germană 
şi slavă, folosit de magistratul sibian pentru corespondenţa cu ţările 
româneşti extracarpatice şi în felurite misiuni diplomatice. El a fost 
primul tipograf şi gravor de neam român, care a pus bazele primei tipo- 

grafii româneşti, ce. lucra paralel cu cea slavă de la Tîrgovişte, condusă 
do Dimitrie Liubavici. 

în acelaşi timp, a fost un mare artist şi priceput tipograf, care a 
lăsat primele gravuri în cărţile noastre bisericeşti, dar şi primele cărţi 
româneşti : Catehismul din 1544 şi Tetraevanghelul slavo-român din 
1551—1553. 

Cu Filip Moldoveanul încep deci tipăriturile; în limba română, care 
vor: continua apoi, într-un ritm tot, mai susţinut, în a doua jumătate a 
secolului al XVI-iea. 

Tipăriturile diaconului Coresi. Activitatea tipografică a lui Macarie, 
Dimitrie Liubavici şi Filip Moldoveanul a fost continuată de un alt tipo¬ 
graf şi cărturar de seamă, diaconul Coresi. Originar din Tîrgovişte, a 
învăţat meşteşugul tiparului în atelierul Tui Dimitrie Liubavici, deşi 
nu este amintit în epilogurile cărţilor imprimate de acesta. Pentru prima 
oară, Coresi este amintit împreună cu Oprea Logofătul — un alt ucenic 
al lui Dimitrie Liubavici — în postfaţa (epilogul) Octoihului slavon, 
tipărit la Braşov între 12 iunie 1556 'şi 14 ianuarie 1557 «din porunca 
jupînului Haniş Begner, judeţul Braşovului». în acelaşi epilog, erau 
amintiţi domnii celor trei ţări româneşti : Ioan Sigismund şi Isabella 
Zăpolya în Transilvania, Pătraşcu cel Bun al Ţării Româneşti şi Alexan¬ 
dru Lăpuşneanu al Moldovei, iar în frontispiciu, cartea avea stema Ţării 
Româneşti. Din acest epilog, se observă limpede că scopul urmărit de 
cei doi tipografi, dar mai ales de editorul Hans Benkner, judele sau 
primarul Braşovului, era ca lucrarea să fie primită de românii de pre¬ 
tutindeni. Desigur că Benkner nu se angajase la tipărirea Octoihului 
«din dragoste pentru dumnezeeştile şi sfintele beserici», cum declara 
cu emfază în postfaţă, ci numai din interese materiale, el fiind şi pro¬ 
prietarul unei «mori de hîrtie» în Braşov. 

Diaconul Coresi s-a reîntors apoi la Tîrgovişte. Aici a tipărit a 
doua sa carte, un Triod-Penticostar în limba slavă ele redacţie medio- 
bulgară. în epilog se menţiona că s-a tipărit din porunca; lui Pătraşcu 
cel Bun, de către diaconul Coresi, ajutat de cei zece ucenici ai săi, «în 
cetatea de scaun.Tîrgovişte», între 8 iulie 1557 şi 30 iulie 1558. însemnă¬ 
tatea acestei tipărituri stă nu numai în faptul că este prima carte de acest 
gen la noi, ci mai ales în cele 11 splendide gravuri în lemn, fiecare ocu- 
pînd o pagină întreagă (Iisus pe cruce, îngroparea, învierea, Vindecarea 
slăbănogului din Caperniaum, Iisus în templu, Convorbirea cu samâri- 
neanca, înălţarea, Pogorîrea Duhului Sfînt ş.a.). Se întîlnesc de ase¬ 
menea cîteva frontispicii asemănătoare cu ale tipăriturilor lui Macarie 
şi iniţiale înflorate. 

Probabil în cursul anului 1559, Coresi. a trecut munţii, stabilindu-se 
la Braşov. Cu aceasta, activitatea tipografiei din Tîrgovişte a încetat 
pentru aproape 90 de ani. Aşezarea lui Coresi la: Braşov se datora 
faptului că aici a găsit teren prielnic pentru continuarea activităţii 
sale de tipograf şi mai cu seamă pentru imprimarea de cărţi în limba 
română, căci în Transilvania circulau de mai multă vreme felurite, tra¬ 
duceri româneşti ale Sfintei Scripturi, tradiţia slavonă nefiind atît de 
puternică, precum era în Ţara Românească şi Moldova. în jurul bise¬ 
ricii Sfîntul Nicolae din Şcheii Braşovului luase naştere un adevărat 
centru cultural românesc, sprijinit îndeosebi de preoţii de la această 
biserică, de obicei oameni de carte, unii angajaţi ai Sfatului orăşenesc 
pentru redactarea scrisorilor româneşti şi pentru îndeplinirea unor 
misiuni diplomatice în Ţara Românească şi Moldova. Se adăuga apoi 
şi interesul comercial al saşilor braşoveni, cîştigaţi pentru noua doc¬ 
trină. luterană, care puneau la îndemîna lui Coresi hîrtia de care avea 
nevoie pentru tipar. 

La Braşov, diaconul Coresi a desfăşurat o activitate multilaterală 
şi complexă, aproape un sfert de veac. Contrar părerii vechii noastre 
istoriografii, ,care susţinea că el era un salariat; — pentru cărţile slave 
şi româneşti al tipografiei săseşti-luterane din Braşov, înfiinţată de 
marele reformator lohannes Honterus (1498—1549j şi preluată de Va¬ 
lentin Wagner, cercetările mai noi. au arătat că diaconul Coresi. a avut 
o întreprindere poligrafică proprie, pentru că nici un document nu 
confirmă lucrul lui în cadrul tipografiei, săseşti. S-a stabilit, de ase¬ 
menea, Că el n-a adus cu sine slovele cirilice ale tipografiei din 
Tîrgovişte, ci. a fost nevoit să-şi confecţioneze altele noi. în schimb, 
putem presupune că a adus de la Tîrgovişte măcar o parte dintre ucer 
nicii săi,; unii fiind pomeniţi în epilogurile cărţilor sale braşovene. De¬ 
sigur, atelierul său; era instalat undeva în afara zidurilor Braşovului, 
în cartierul românesc Şchei, lingă cunoscuta biserică cu hramul Sfîn¬ 
tul Nicolae, ajutată de atîtea ori, în cursul veacurilor, de domnii 
munteni şi moldoveni. Acolo era sprijinit de preoţii bisericii, dar şi 
de. unii meşteri şi negustori români. De fapt Coresi nici nu putea să-şi 
desfăşoare activitatea între zidurile Braşovului, a cărui viaţă econo- 
mică-industrială era dominată de sectarismul, intransigent; al breslelor, 
în care românii nu era primiţi. în Şchei, deci «extra muros>, Coresi 
s-a bucurat de sprijinul oficialităţii săseşti din Braşov, (judele Hanş 
Benkner, mai tîrziu Lucas Hirscher), care considerau tipărirea cărţi¬ 
lor româneşti şi slave ca o afacere pur comercială,-menită să dea de 
lucru fabricii de hîrtie din Braşov şi să aducă cîştiguri în cazul unor 

investiţii. O dovadă concludentă, în acest sens, o constituie Evanghelia 
cu învăţătură din 1581, patronată de luteranul Lucas Hirscher, în pre¬ 
faţa căreia era atacată însăşi confesiunea acestuia, iar în 1582 tot el 
scria că «se vinde foarte bine» în Moldova şi Ţara Românească. Spre 
deosebire de calvinii maghiari, saşii luterani n-au urmărit niciodată 
convertirea românilor la luteranism. 

Prima carte tipărită de Coresi la Braşov a fost întrebarea creşti¬ 
nească. S-au păstrat numai 11 foi {probabil a avut 14). Lipsesc tocmai 
foaia de titlu şi ultima, probabil cu o postfaţă, din care am cunoaşte cu 
precizie locul şi timpul apariţiei, meşterii care au lucrat şi chiar titlul 
ei exact. Totuşi, datorită asemănărilor între litera acestei cărţulii cu 
unele tipărituri coresiene ulterioare, ca Tetraevanghelul românesc din 
1560—1561 şi Psaltirea românească din 1570, putem ideduce că el este 
meşterul tipograf şi că lucrarea a apărut la Braşov. 

Probabil a fost ajutat de Tudor diacul, pomenit în epilogul Tetra- 
evangheluîui românesc din 1560—1561. în ce priveşte data apariţiei, ma¬ 
joritatea cercetătorilor consideră că este anul l559, motivînd că, po¬ 
trivit cronicii pastorului Simion Massa, la 12 martie 1559, Johannes 
Benkner, judele Braşovului, şi ceilalţi membri ai Sfatului orăşenesc «au 
reformat Biserica românilor şi le-au pus în vedere să înveţe preceptele 
din Catehism», măsură care a rămas fără urmări. Dar această ştire isto¬ 
rică nu ne poate convinge că întrebarea creştinească a apărut tot atunci. 
De aceea, înclinăm să credem că a apărut în primăvara anului 1560, cu 
puţin timp înainte de a se fi dat la. tipar Tetraevanghelul românesc (în 
orice caz după 15 septembrie 1559, data morţii Isabellei Zâpolya, care 
nu este amintită în prefaţă, ci numai fiul ei, Ioan Sigismund). într-un 
«prolog» al acestei cărţulii se arată că tot atunci s-a tipărit şi «Sfîntia 
Evanghelie». Or, tipărirea acesteia a început la 3 mai 1560. Din acelaşi 
prolog aflăm că broşura a fost tradusă din slavoneşte, de «nişte creştini 
buni», «cu ştirea episcopului Savei Ţărei Ungureşti», fiind închinată 
mitropolitului Efrem al Ungrovlahiei (c. 1558—c. 1566). Ne îndoim că 
a fost tipărită cu binecuvântarea lui Sava din Geoagiu, pomenit în 
prolog. Mai degrabă credem că cei doi vlădici ortodocşi sînt pomeniţi 
numai pentru ca broşura — care cuprindea şi unele învăţături eterodoxe 
— să poată fi difuzată printre credincioşii ortodocşi. 

Majoritatea cercetătorilor afirmă c a întrebarea creştinească nu ar 
fi decît o nouă ediţie a Catehismului sibian din 1544. Această părere 
trebuie primită însă cu multă rezervă, din moment ce nu s-a păstrat 
nici un exemplar din Catehismul sibian. S-a afirmat de asemenea că s-ar 
fi tradus din nemţeşte —- avînd multe asemănări cu Catehismul mic al 

lui Luther — sau din ungureşte. Adevărul este că textul acestui Cate¬ 
hism românesc nu poate fi pus pe două coloane cu al vreunui catehism 
german sau maghiar. Am putea presupune că traducătorii au avut în 
fată un izvod slav, în care au fost introduse şi unele învăţături influen¬ 
ţate întrucîtva de Reforma protestantă. Textul este expus sub forma a 
28 de întrebări şi tot atîtea răspunsuri. între altele, sînt redate: Cele 
10 porunci, Simbolul credinţei, Tatăl nostru. Numărul tainelor era redus 
la două : Botezul şi împărtăşania. Vorbind despre «ispăşire», se arată 
că la ea se ajunge numai «prin credinţă dereaptă», iar aceasta o aflăm 
numai în Sfînta Evanghelie, respingîndu-se astfel, tacit, Sfînta Tradiţie. 
Cum să ne explicăm prezenţa acestor învăţături ? Fie că diaconul Coresi 
nu -avea suficiente cunoştinţe teologice (mai aieis de teologie simbolică; 
să ne gîndim că şi mitropolitul Petru Movilă al Kievului, peste aproape 
un veac, socotea învăţătura despre purgatoriu ca ortodoxă !), fie că edi¬ 
torul cărţii, Hans Benkner, i-a impus să tipărească broşura în cauză cu 
învăţături proprii noii sale confesiuni. înclinăm spre ultima explicaţie. 

Broşura se pare că a avut o circulaţie destul de largă. Se păstrează 
şi două copii în manuscris: una transcrisă de popa Grigorie din Măhaci, 
păstrată în aşa numitul Codex Sturdzanus, alta în Codicele Marţian. 

în 1560—1561, a apărut o nouă carte românească, Tetraevanghelul. 
Din epilogul cărţii aflăm că editorul a fost tot «jupînul Hanăş Begner», 
meşteri tipografi fiind «diaconul Coresi ot Tîrgovişte şi Tudor diiacul». 
Tipărirea acestei voluminoase cărţi, de 246 foi, a durat nouă luni, de la 
3 mai 1560 pînă la 30 ianuarie 1561. La baza acestei ediţii a Tetra- 
evanghelului au stat vechile traduceri româneşti ale Sfintei Scripturi, 
cu îndreptările de limbă necesare, făcute desigur de preoţii de la bise¬ 
rica Sfîntul Nicolae din Şcheii Braşovului. O cercetare a cuprinsului 
duce la concluzia că în unele locuri se întîlnesc remarcabile frumuseţi 
de limbă, iar în altele apar scăderi surprinzătoare şi numeroase nonsen¬ 
suri. 

Iată, de pildă, o pericopă dintre cele mai izbutite: «De început era 
Cuvînt şi Cuvîntul era cătră Dumnezeu şi Dumnezeu era cuvînt. Toate 
acelea fură, şi fără de el nimea nu fu ce fu. întru acesta viaţa era şi 
viaţa era lumină oamenilor. Şi lumină întru întunerec lumina şi în- 
tunerecul el nu-1 prindea. Fu un om trimes de la Dumnezeu, numele 
lui Ioan. Acesta vine întru mărturie, de să mărturisească de lumină, 
toţi credinţă să aibă lor». în epilogul cărţii se arată că s-a tipărit «să 
fie popilor rumâneşti să înţeleagă să înveţe rumânii cine-s creştini». 
Editorul se adresa către «toţi sfenţii părinţi oare vlădici, oare episcopi, 
oare popi», rugîndu-i «să nu judece, nici să săduiască», înainte de a 

citi cartea, prevăzînd că această inovaţie: ar putea să nemulţumească pe 
unii. Cartea este împodobită ou -patru frontispicii, la începutul -Evan¬ 
gheliilor, asemănătoare cu cele dim Tetraevanghelul lui Mac arie. 

Probabil din pricină că această primă ediţie a Tetraevanghelului 
românesc n-u avui prea multă căutare, — mai ales în Ţara-Românească 
şi Moldova,: unde tradiţia slavonă era mai puternică —, judele Ilans 
Benkner a dat la tipar, în 1562, cu munca aceloraşi tipografi, o ediţie 
slavonă a Tetraevanghelului. In 1563 insă Coresi tipăreşte un Apostol 
(Praxiu) în româneşte. 

Cu această lucrare se încheie prima perioadă din activitatea lui 
Coresi la Braşov, aceea a asocierii editoriale cu judele ilans Benkner. 
După moartea acestuia'(1565), Coresi s-a asociat cu nobilul maghiar 
Forro Miklos, unul din propagatorii oalvinismului în Transilvania. Ajutat 
de acesta şi pentru acesta, a scos doua cărţi, în româneşte, intr-un 
singu# Volum. Prima era Tîlcul Evangheliilor, un amestec ciudat de în¬ 
văţături protestante şi ortodoxe. Se găsesc aici atacuri împotriva cultu¬ 
lui sfinţilor, a Cinstirii icoanelor, a ierarhiei bisericeşti, a postului, a 
cultului morţilor, clar, în acelaşi timp, in contrazicere Cu doctrina Calvină 
şi CU cea luterană, se întîlneSc şi Citate- din scrierile Sfinţilor Părinţi 
răsăriteni. Cartea-cuprinde şi ni ui le învăţături calvine (predestiriaţia, 
sola tideismul etc.), la care se adaugă o critică violentă a clerului. e; ‘ 

•Cele aproximativ 250 de foi ale cărţii cuprind 49 cuvîntâri- pentru 
duminici şi 8 pentru sărbători. Cercetările mai noi au dovedit că sint 
traduse din slavo-ucraineană (se păstrează două copii slavo-Ucrainiene 
tîrzii Postită din Tekovo şi : Postilâ din Neagovo -— identicecu 
Cazania lui Coresi).' Tex-tu 1 pericopelor evanghelice este■ aproape- idem 
tiC ; cu COI din Tetraevanghelul din- 1560—1561. La sfîrşit, era im text 
intitulat «dbjana ; cetitorilor», cu atacuri vehemente" la-adresa' ierarhiei 
superioare şi a < îrniuilorilor In i < i. ; -i - » -.A ■ :: v ... 

Tîlcul Evangheliilor avea ca anexă o alta carte, intitulată greşit 

— în- toate studiile--şi -tratatele de Istorie, literară-.• Molitvelnk. în 

realitate este o carte de clntece şi slujbe calvine/ în care numărul tai¬ 
nelor era-redus la trei (Botez, Cununie, 1 împărtăşanie),' iar cultul-la 
predică, felurite imne şi psalmi. «Slujbele» din această carte au fost 
traduse după- cartea tipărită La Cluj de predicatorul calvin' Gâspâr 
T lei tai (ediţia a doua in 1559, sub titlul: «Agenda sau actele biseri¬ 
ceşti pe Care le sâVîrşesc de obicei miniştrii şi păstorii sufleteşti creş¬ 
tini»). Potrivit cercetărilor mai noi, cîntecele (imnele) -din-acest- pretins 
Molitve Inie au fost traduse — în proză — după Cartea de cnitece a 
pastorului- cal vin maghiar Szegedi Gorgeiy , a cărei primă ediţie - a apărut 

în 1562. Astfel de cîntece, după cartea lui Szegedi, au circulat şi în 
manuscrise româneşti. Se presupune că traducătorul (compilatorul) lor 
în româneşte a fost superintendentul româno-calvin Cheorghe de Sîn- 
georz. Asupra datei apariţiei, cercetătorii nu sînt de acord : s-a susţi¬ 
nut mult timp că este anul 1564, mai nou s-a propus anul 1567, dată care 
ni se pare cea mai acceptabilă. S-a propus, de asemenea, ca ioc al tipă¬ 
ririi, oraşul Cluj. 

După tipărirea acestei cărţi, începe o nouă etapă în viaţa şi acti¬ 
vitatea lui Coresi, aceea în care devine editor pe cont propriu. De acum 
înainte, a dat o nouă orientare activităţii sale editoriale, -punînd accen¬ 
tul pe tipărirea de cărţi în slavoneşte, cerute în Ţara Românească. 
Acţiunea de tipărire de cărţi în limba slavonă, patronată de domnii şi 
mitropoliţii din Ţara Românească, trebuie considerată ca o formă de 
apărare a Ortodoxiei, în faţa protestantismului — care cerea introduce¬ 
rea limbii naţionale în cult. 

Iată cărţile slavone tipărite în această perioadă: Sbornicul (Minei de 
praznice), în două părţi (1568—1569), tipărit cu ajutorul a cinci ucenici, 
Octoihul Mare, în două părţi (glasurile 1—4 şi 5—8), în 1574—1575, tipă¬ 
rit cu ajutorul a opt ucenici,' Psaltirea (1577), Trloduî (1578), cu ajutorul 
a cinci ucenici, Tetraevanghelul ( 1579, apoi o nouă ediţie în 1583), îm¬ 
preună cu meşterul tipograf Mănăilă. Probabil a mai tipărit o ediţie 
slavonă a Psaltirii în 1568—1569 (păstrată fragmentar în Biblioteca Lenin 
din Moscova). Nu ştim în ce împrejurări, în anul 1580, Coresi a tipărit 
un Sbornic slavon (Minei), în oraşul Sebeş, lingă Alba Iulia, «din po¬ 
runca prea osfinţitului mitropolit al Ardealului Kir Ghenadie». în 1577 
a tipărit o Psaltire slavo-română, a doua tipăritură bilingvă cunoscută 
pînă azi. • 

Notăm că în majoritatea epilogurilor acestor tipărituri sînt pome¬ 
niţi domnii şi mitropoliţii din Ţara Românească. Astfel, Sbornicul din 
1568—1569, Octoihul (ambele părţi), Psaltirea din 1577, Triodul pomenesc 
pe Alexandru II Mir cea şi pe fiul său Mihnea, devenit Turcitul, şi pe 
mitropolitul Bftimie (iar Psaltirea pe noul mitropolit Serafim), ceea ce ne 
arată că tipăriturile respective erau cerute de domnii Ţării Româneşti 
şi că au apărut cu «binecuvîntarea» mitropoliţilor Ungrovlahiei. Psalti¬ 
rea slavo-română din 1577 nu are însă nici o menţiune de acest gen. 

Concomitent cu aceste cărţi slavone, Coresi a tipărit şi cîteva cărţi 
româneşti, ceea ee constituia pe atunci un act ou adevărat revoluţionar. 
La cele cinci apărute pînă la 1567, se adaugă acum alte patru tipărituri 
româneşti ortodoxe -. Psaltirea şi Liturghierul în 1570, o Pravilă a Sfinţilor 
Părinţi (c. 1570—1580) şi Evanghelia cu învăţătură din 1580—-1581, Psal- 

tirea are un format mare, cu peste 200 file, pe cînd Liturghierul este de 
format mic, cu 42 file. Pentru tipărirea Psaltirii, Coresi a avut la înde- 
mînă manuscrise mai vechi (ex. copii după Psaltirile Scheiană, Vorone- 
ţeană, Hurmuzaki sau altele, care nu vor fi ajuns pînă la noi). în ce pri¬ 
veşte Liturghierul (din care se păstrează un singur exemplar, în Biblio¬ 
teca Arhiepiscopiei Sibiului), deşi în mod curent se consideră că tradu¬ 
cerea şi tipărirea lui era cerută de oficialităţile calvine din Transilvania, 
considerăm, totuşi, că ea se datora şi nevoilor proprii ale bisericilor ro¬ 
mâneşti. Părerea că s-a tradus şi tipărit la cererea episcopului româno- 
calvin Pavel Tor da şi nu are nici un suport documentar sigur. 

Este adevărat că într-o scrisoare a «episcopului» româno-calvin 
Pavel din Turdaş către bistriţeni, din 9 decembrie 1570, le făcea cunoscut 
că a convocat un «sinod» al preoţilor români la Cluj, impunîndu-le să 
aducă un florin pentru cumpărarea Psaltirii şi 32 de dinari pentru cum¬ 
părarea Liturghierului. Presupunem că este vorba de Psaltirea româ¬ 
nească, dar cu litere latine şi cu ortografie maghiară-săsească, şi de 
Cartea de slujbă (cîntări) pentru predicatorii calvini, tipărite în 1570, 
probabil la Cluj, sau poate chiar de pretinsul «Molitvelnic» din 1567. 
Nu vedem ce rost avea >să publice cîrmuitorii calvini ai Transilvaniei un 
Liturghier ortodox, de vreme ce «sinodul» calvin de la Aiud, din 16 
octombrie 1579, luase măsuri energice pentru «calvinizarea» cultului 
ortodox, iar în 1567 se tipărise acel pretins «Molitvelnic» cu psalmi şi 
cîntări calvineşti. 

■ Această primă traducere românească a Liturghierului cuprindea 
numai Liturghia Sfîntului Ioan Gură de Aur. Avea la bază un prototip 
slavon în manuscris, diferit de cel tipărit de Macarie în 1508. Ca şi în 
alte tipărituri coresiene, traducerea Liturghierului este, în mare măsură, 
aservită textului. Se pare că traducerea s-a făcut numai cu puţin timp 
înaintea tipăririi, căci numai aşa se explică o serie de cuvinte şi ex¬ 
presii. traduse greşit, ca şi unele omisiuni. Dacă ar fi foist o traducere mai 
veche, ele ar fi fost îndreptate. în privinţa traducătorului (sau traducă¬ 
torilor), ne raliem la părerea cercetătorilor mai vechi, că aceştia au fost 
preoţii de la biserica Sfîntul Nicolae din Şcheii Braşovului, care au ajutat 
pe Coresi şi la traducerea altor cărţi în româneşte. Am putea socoti 
Liturghierul românesc din 1570, exprimîndu-ne în termenii de azi, ca «o 
ediţie de probă». 

Altă carte românească tipărită de Coresi a fost Pravila Sfinţilor Pă¬ 
rinţi, păstrată fragmentar. Este cea mai veche pravilă românească tipă¬ 
rită. Nu cunoaştem anul în care a văzut lumina tiparului, în orice caz 
în perioada 1570—1580. Era o traducere — după o versiune slavă — care 

avea. la bază Nomocanomil atribuit lui Ioan Postitorul, patriarhul Con- 
stantinopolului (| 619). Cuprinde o serie de «canoane» care se prevăd 
pentru felurite, păcate, absolut trebuitoare pentru duhovnici, în scaunul 
mărturisirii, dar şi unele norme cu caracter laic, penal. 

Ultima carte tipărită de. Coreisi — şi în acelaşi timp cea mai în¬ 
semnată dintre toate — est e Evanghelia cu învăţătură sau Cazania, 
numită şi Cazania a doua, prima fiind considerată Tîlcul Evangheliilor 
din 1567. A fost dată în tipar la 14 decembrie 1580 şi isprăvită la 28 iunie 
1581. în prefaţă se arată că judele Braşovului Lucas Hirscher — cu chel¬ 
tuiala căruia s-a şi tipărit — a găsit şi a primit un exemplar din această 
carte tipărită în limba slavă, de la mitropolitul Serafim al Ungrovlahiei. 
In continuare, în aceeaşi predoslovie se relata că. Lucas Hirscher s-a sfă¬ 
tuit cu mitropolitul Ghenadie din Alba Iulia şi «cu mult clinos. de preuţi 
ce le trebuia această carte», apoi, cu încuviinţarea mitropolitului Sera¬ 
fim, a dat-o «lu Coresi diaconul, ce era meşter învăţat într-acest lucru, 
de o scoase den cartea sîrbească pre limba rumenească, împreună şi cu 
preuţii de la beşeareoa Şcheailor; ide lîngă cetatea Braşovului, anume 
popa, Iane şi popa Mi hai ••. Deci, cartea şe prezenta ca o operă de cola¬ 
borare tnansilvano-munteană, atît prin împreună lucrarea diaconului 
Coresi; ou cei doi preoţi şcheieni, cît şi prin binecuvînturea dată de cei 
doi mitropoliţi, primul oferind chiar şi exemplarul după care s-a făcut 
traducerea. 

Evanghelia cu învăţătură a fost tradusă după Cazania imprimată de 
marele tipograf rus Ivan Feodorov la Zabludpv (Lituania), în 1569, la 
cererea lui Grigorie Hotchievici, hatmanul Lituaniei. La rîndul ei, Ca¬ 
zania din Zubludov, tipărită după manuscrise ruseşti mai vechi, avea la 
bază o colecţie de omilii greceşti, majoritatea scrise de patriarhul ecu¬ 
menic Ioan Caleca (1334—1347). 

, . După cum Cazania din Zabludov avea rostul de a întări sufleteşte 
P e .. crec lincioşii ortodocşi din Ucraina şi Lituania, expuşi propagandei 
catolice, tot aşa versiunea ei românească avea rostul de a apăra Orto¬ 
doxia şi de a întări pe credincioşii ardeleni în vechea lor credinţă. Ast¬ 
fel, Cazania din 1581 se prezintă drept cea mai însemnată, carte de doc¬ 
trină ortodoxă tipărită la noi în cursul secolului al XVI-lea, deşi tipări¬ 
rea era patronată de un om de afaceri luteran. Cele peste 300 de foi ale 
cărţii cuprind textul pericopelor evanghelice din duminicile de peste an 
şi din unele sărbători, reproduse după Tetraevanghelul din 1560—1561, 
cu comentariile sau omiliile respective, îneepînd cu Duminica Vame¬ 
şului şi Fariseului şi terminînd cu Duminica a 32-a după Rusalii, De no¬ 
tat că lipsesc cazaniile din şase duminici, între care şi la Duminica Or- 

todoxiei (lipsa acesteia s-a interpretat aa o influenţă luterană, exerci¬ 
tată prin Lucas Hirscher, editorul cărţii). 

Preoţii protopopi lane şi Mihai de la biserica Sfîntul Nictolae din 
Şchei — amintiţi ca traducători ai cărţii — erau unii din cei mai învăţaţi 
preoţi din acel timp (Mihai învăţase în Serbia). Probabil au ajutat pe 
Coresi şi la tipărirea altor cărţi; în Liturghierul slavon tipărit de Şerban 
fiul lui Coresi în 1588, preotul Mihai figurează ca «isprăvitoriu», La 
rugămintea celor doi preoţi, domnii de peste munţi, Pătraşcu cel Bun 
şi Aron Tiranul, au acordat ajutoare materiale bisericii la care slujeau, 
iar preotul Mihai a ridicat o nouă şcoală românească la Braşov, în 1597. 

«Ucenicii» lui Coresi. Se cade să amintim aci şi cărţile tipărite de 
«ucenicii» formaţi în atelierul tipografic al diaconului Coresi, în afară de 
diacul Tudor şi Mănăilă, ale căror nume le-am întîlnit. Astfel, în 1565, 
nn diac Călin, ajutat de patru ucenici, a reeditat Tetraevangheluî slavon 
din 1562 (cu acelaşi text, uneori aceleaşi ornamentaţii şi frontispicii). 

în 1567 «jupînul Lorinţ, -diacul din Braşov şi cei patru ucenici» au 
scos de sub tipar un Octoih slavon «în cetatea Braşov», iar prin 1577 
1580 o Psaltire slavonă. Se pare că acest Lorinţ a pus bazele unei între¬ 
prinderi tipografice proprii, căci în prima jumătate a anului 1579 a tipă¬ 
rit un Tetraevanghel slavon la Alba Iulia, cu interesante frontispicii şi 
iniţiale, într-o formă diferită de cele întîlnite în tipăriturile anterioare. 

Deşi epilogul menţiona că s-a tipărit «din porunca marelui voevod 
Batăr Criştov» (Christofor Bâthory), iniţiativa tipăririi a avut-o mitro¬ 
politul Hristofor Ii, răposat în cursul aceluiaşi an. Diacul Lorinţ a obţinut 
de la principele Transilvaniei monopolul pentru editarea Tetraevanghe- 
lului slavon pe 30 de ani, primul privilegiu de acest gen în ţările noastre. 

Palia de la Orăştie. Alţi doi ucenici ai lui Coresi, şi anume fiul său 
«Şerban diiacu, meşteru mare a tiparelor şi cu Marien diiac» au dat la 
lumină o altă însemnată lucrare în limba română, cunoscută sub numele 
de Palia de la Orăştie. Lucrul a început la 14 noiembrie 1581 şi s-a ispră¬ 
vit la 14 iulie 1582. Cuprinde primele două cărţi ale Sfintei Scripturi: 
Facerea şi Ieşirea. Numele de Palia (iţaXato? = vechi) a fost dat chiar 
de traducători. 

Traducerea Paliei în româneşte s-a făcut sub înrîurirea propagan¬ 
dei pe care o desfăşurau calvinii printre români, în vederea atragerii lor 
la noua confesiune reformată. Din predoslovia cărţii, aflăm că iniţiativa 
traducerii şi a tipăririi a aparţinut lui Mihail Tordaşi «ales piscopul ro¬ 
mânilor în Ardeal», ajutat de alţi patru propovăduitori ai calvinismu- 
lui : «Herce Ştefan, propoveduitorul Evangheliei lui Hristos în oraşul 

Căvăran sebeşului, Zacan Efrem, dascălul de dăscălie a (Caran)sebeşu¬ 
lui şi Peştişel Moisi, propovăduitorul Evangheliei în oraşul Logojului şi 
cu Achirie, protopopul varmegiei Hunedoarei». 

în aceeaşi predoslovie se arăta că s-au tradus toate cele cinci cărţi 
ale lui Moise şi «patru cărţi ce se cheamă Ţărstva '(împăraţi) şi alţi pro¬ 
oroci câţiva». S-au tipărit însă numai primele două cărţi din Pentateuh: 
Facerea (Bîtia) şi Ieşirea (Ishodul). Textul propriu-zis e precedat de 
cîteva consideraţii isagogice sumare (foile 2—5). 

în ce priveşte originalul după care s-a tradus, predoslovia spunea 
doar că cele cinci cărţi ale lui Moise (Pentateuhul) «sămt întoarse şi 
scoase den limba jidovească pre greceşte, de la greci sărbeşte şi între- 
alte limbi (şi) din acelia scoase pre limbă rumănească». 

Dar în aceeaşi predoslovie se arată că s-a tradus «cu mare muncă» 
«den limbă jidovească şi grecească şi sârbească pre limbă românească». 
Este însă greu de admis că aceşti cinci tălmăcitori vor fi cunoscut te¬ 
meinic limbile ebraică şi greacă. Cercetările făcute asupra Paliei au do¬ 
vedit că traducătorii s-au folosit, în primul rînd, de Pentateuhul maghiar, 
tipărit de predicatorul calvin Gâspăr Heltai la Cluj, în 1551. In textul 
românesc apar numeroase cuvinte de origine maghiară, nume proprii 
cu terminaţia ot, caracteristică acuzativului maghiar, unele construcţii 
străine de spiritul limbii române. Traducătorii au avut însă în faţă şi 
textul latin al Vulgatei (dovedit de numele proprii cu terminaţiile us sau 
os) şi poate un text slav în manuscris, căci prima Biblie slavă a apărut la 
Ostrog, în 1581 (cuprinde şi cuvinte slave specifice, neutilizate în lim¬ 
ba română). 

Deşi Palia era tipărită cu un anumit scop, străin intereselor ortodoxe 
şi româneşti, totuşi ea reprezintă cea dinţii traducere românească cu¬ 
noscută din primele cărţi ale Vechiului Testament. 

Meşterul Şerban, fiul lui Coresi, a mai tipărit un Liturghier slavon 
ia Braşov, în anul 1587, ceea ce dovedeşte că încercarea de românizare 
a Liturghiei din 1570 n-a dat rezultat. în epilog era amintit domnitorul 
Mihnea Turcitul al Ţării Româneşti, iar ca «isprăvitoriu», adică diortosi- 
tor, preotul Mihai de la biserica Sfîntul Nicolae din Şchei. Probabil tot 
Şerban a tipărit la Braşov, în 1588—1593, o nouă ediţie din Psaltirea slavo- 
română şi din Psaltirea slavonă. 

Cu această lucrare, se încheie şirul tipăriturilor lui Coresi şi ale 
ucenicilor săi. Trebuie să notăm că numărul tipăriturilor coresiene nu e 
stabilit defintiv (în orice caz, sînt peste 20), Au fost semnalate şi alte 
fragmente de tipărituri presupuse ca aparţinînd tot lui Coresi. 

însemnătatea tipăriturilor coresiene. Multe din epilogurile cărţilor 
slavone tipărite de diaconul Coresi amintesc pe domnii şi mitrO.poliţii din 
Ţara Românească, ceea ce constituie o dovadă concludentă că erau ce¬ 
rute de aceştia. Dar tipăriturile slave ale lui Coresi au fost folosite nu 
numai în bisericile din cele trei ţări româneşti, ci şi în bisericile orto¬ 
doxe de limbă slavă, lucru dovedit de unele exemplare care se găsesc 
în diferite biblioteci şi mînăstiri de peste hotare.-Cu alte cuvinte, de 
roadele muncii lui Coresi s-au putut împărtăşi credincioşii ortodocşi ro¬ 
mâni şi slavi de pretutindeni. 

Un alt merit al lui Coresi este şi acela că a fost primul nostru cărturar 
care u luptat în mod conştient pentru. introducerea limbii române în 
biserică, pentru răspîndirea ştiinţei de carte în româneşte. Activitatea 
lui reprezintă o continuare şi o desăvîrşire a mişcării care ne-a dat cele 
dintîi cărţi traduse în româneşte. Datorită tipăriturilor coresiene, scri¬ 
sul românesc s-a răspîndit tot mai mult, începîndu-se procesul de lungă 
durată al înlocuirii limbii slave din slujba bisericească şi din cance¬ 
lariile domneşti. ■ . - 

In privinţa textelor româneşti care au stat la baza tipăriturilor 
coresiene, toţi cercetătorii sînt de acord că este vorba de traduceri mai 
vechi, care au fost apoi revizuite şi îndreptate în vederea tipăririi, în- 
lăturîndu-se, pe alocuri, provincialismele şi arhaismele. Această muncă 
de îndreptare au făcut-o preoţii de la biserica Sfîntul Nicolae, din care 
doi sînt pomeniţi cu numele în ultimele tipărituri coresiene. 

Osteneala lor e amintită indirect şi -.în Istoria bisericii din -Şcheii 
Braşovului a lui Radu Tempea, ca şi în unele izvoare contemporane. De 
pildă, intr-un Octoih manuscris, din . 1570, copiat de Oprea diacul, era 
notat că s-a făcut «de pre izvodul ce iaste în biserica Şcheailor de lingă 
cetatea Braşovului, de l-au scos den limbia sîrbească pre limba rumâ- 
nească sfinţii părinţi cine au . fost nainte întru acest loc». Deci «opera 
de. introducere a limbii române în biserică nu a fost patronată, nici ini¬ 
ţiată, de luterani sau de calvini, ci trebuie socotită ca o operă de iniţia¬ 
tivă românească, ortodoxă, o pagină de istorie internă» {P.P. Panaitescu, 
începuturile şi biruinţa scrisului..., p. 150). Tipăriturile lui Coresi au 
contribuit deci la formarea unei limbi literare şi liturgice româneşti uni¬ 
tare. Deşi au trecut patru veacuri de la apariţia lor, ele pot fi citite cu 
uşurinţă pînă astăzi. 

Prin tipăriturile sale româneşti s-a făcut şi mai mult simţită unitatea 
de limbă, de credinţă şi de origine a românilor de pretutindeni. Notăm, 
între altele, că în unele din tipăriturile sale româneşti, termenul «roma- 
nus» este tradus cu «rumân», deci tălmăcitorii aveau conştiinţa limpede 

a originii romane a poporului nostru. Conştiinţa unităţii de neam se re¬ 
flectă şi în epilogurile unor cărţi româneşti: «am scris aceste sfinte 
cărţi de învăţătură să fie popilor rumâneşti, să înţeleagă, să înveţe ru¬ 
mânii cine-s creştini» (Tetraevanghelul din 1561), sau : «dacă văzui că 
mai toate limbile au cuvîntul lui Dumnezeu în limba lor, numai noi 
rumânii n-avem..., îneeputu-s-au a se scrie aceste sfinte Psaltiri» (Psal¬ 
tirea din 1570) ; «Ce folos e lor (= credincioşilor), dacă popa grăiaşte în 
limbă străină rumânilor, sărbeaşte (= slavoneşte), de nu înţeleg, sau pe 
altă limbă ce nu vor înţelege ascultătorii ?... popa să fie ştiutorul cărţilor, 
că aşa va putea învăţa...» (Evanghelia cu învăţătură din 1581). Iar în 
prefaţa Paliei se spunea: «le-am scris vouă, rumâni, să le cetiţi». în 
introducerea Paliei, numele nostru etnic apare sub forma român şi nu 
rumân. 

Cărţile lui Coresi s-au răspîndit pe o arie geografică foarte întinsă, 
în toate ţinuturile locuite de români. De pildă, întrebarea creştinească 
şi Pravila Sfinţilor Apostoli s-au găsit în Ieud-Mariamureş, Evanghelia 
din 1560—1561 la mînăstirea Ciolanu-Buzău, Psaltirea din 1570 la Bistriţa 
Olteană, alta în Lazuri-Bihor. Reiese deci ca tipăriturile coresiene au 
avut şi un rol însemnat în întărirea conştiinţei unităţii de neam a româ¬ 
nilor de pretutindeni. 

Concluzii. Se desprinde din cele expuse că diaconul Coresi a 
intrat în istoria poporului şi a Bisericii noastre ca unul din cei mai 
de seamă tipografi şi editori pe care i-a avut cultura românească. 
Două sînt coordonatele majore care îi caracterizează îndelungata 
activitate editorial-tipografică : a făcut începutul pătrunderii limbii 
române în slujba bisericească şi a contribuit la crearea unei limbi 
literare româneşti unitare. Prin toate strădaniile sale, Coresi se pre¬ 
zintă ca un adevărat deschizător de epocă în istoria culturii româneşti. 

BIBLIOGRAFIE 

Izvoare. IOAN BIANU şi NERVA HODOŞ, Bibliograiia românească veche, to¬ 
mul I, 1508—1716, Bucureşti, 1903, IX -j- 572 p. şi tomul IV (DAN SIMONESCU), Adăo¬ 
giri şi îndreptări, Bucureşti, 1944, XIII + 372 p. 

Lucrări de sinteză. In afară de tratatele de istoria literaturii române vechi, 
se mai pot consulta : P. P. PANAITESGU, începuturile şi biruinţa scrisului în limba 
română, Bucureşti, 1965, 230 p. ; MIRCEA TOMESCU, Istoria cărţii româneşti de Ia 
începuturi pînă la 1918, Bucureşti, 1968, 216 p. + 116 il. + VIII pl. ; ION GHEŢIE, în¬ 
ceputurile scrisului în limba română. Contribuţii lilologice şi lingvistice, Bucureşti, 
1974, 210 p. ‘ I 

Tipăriturile lui Filip Moldoveanul. NICOLAE SULICĂ, Catehismele 
româneşti din 1544 (Sibiu) şi 1559 (Braşov). Precizări cu privire la izvoarele lor, în 
Anuarul Liceului de băieţi «Al, Papiu-Uarian » din Tîrgu Mureş pe anii 1932—1935, Tg. 



536 


PERIOADA A TREIA (SECOLELE XIV-XVIII) 


Mureş, 1936, p. 47—101; I. CRĂCIUN, Catehismul românesc din 1544 urmat-de cele¬ 
lalte catehisme româno-luterane : Bîrseanu, Sturdzan şi Marţian. Texte roumain et 
irangais, Sibiu-Cluj, 1945—46, 168 p.; VIRGIL MOLIN, Interpretări noi în legătură cu 
Catehismul de la Sibiu , în MA, an. V, nr. 1-—2, 1960, p. 36—54 (consideră că s-a tipărit 
la Braşov) ; SIGISMUND JAKO, Tipografia de la Sibiu şi locul ei în istoria tiparului 
românesc din secolul al XVI-lea, în AIIC, VII, 1964, p. 97—115; L. DEMfiNY şi DAN 
SIMONESCU, Un capitol important din vechea cultură românească (Tetraevanghelul), 
Sibiu, 1546, Supliment la SCDB, nr. 1, 1965, 18 p. + 17 pl,; ION GHEŢIE, Consideraţii 
filologice şi lingvistice asupra Evangheliarului din Petei sburg, în SCL, XVII, nr. 1, 1965, 
p. 47—79 (reprodus şi în voi. începuturile scrisului în limba română. Contribuţii filolo¬ 
gice şi lingvistice, Bucureşti, 1974, p. 139—171}; L. DEMENY, Le premier texte roumain 
imprime, în RRH, an. IV, nr. 3, 1965, p. 385—412 j (acelaşi studiu sub titlul: O tipăritură 
slavo-română precoresiană, în «Studii», revistă de istorie, an. XVIII, nr. 5, 1965, p. 1001—— 
1038); FERENC HERVAY, L'imprimerie du maître Philippe de Nagyszeben (Sibiu) et Ies 
premiers livres en langue roumaine, în rev. «Magyar Konyvszemîe», Budapest, nr. 2, 1965 
p. 119—127; FERENC HERVAY, L'imprimerie cy rilîique de Transilvanie en XVI-e 
siecle, în «Magyar Konyvszemîe», Budapest, nr, 3, 1965, p, 201—216; SIGISMUND 
JAKO, Editarea cărţilor româneşti Ia Sibiu în secolul ai XVI-lea. Noi rezultate in do¬ 
meniul cercetărilor cu privire la prima carte tipărită în limba română, în AIIC, VIII, 
1965, p. 115 — 126; DAN SIMONESCU, Sibiul, centru de cultură românească în prima 
jumătate a secolului al XVI-lea, în APORV, 1966, p. 78—84; P. P. PANAITESCU, 
Les origines de l’imprimerie en langue roumaine, în RESEE, an. VI, nr. 1, 1968, p. 23— 
37 (contestă existenţa unei tipografii la Sibiu) ; ARNOLD HUTTMANN şi PA VEL BIN¬ 
DER, Contribuţii la biogr a iia Iui Fiiip Moldoveanul, primul tipograf român. Evoluţia 
vieţii culturale româneşti la Sibiu în epoca umanistă, în LL, 16, 1968, p, 145—174 ; 
LIDIA A. DEMENY, Xilogravurile lui Filip Moldoveanul, în SCIA, Artă plastică, t. 
XVI, nr. 2, 1969, p. 229—241 ; SIGISMUND JAKO, Pe urmele Catehismului românesc 
din anul 1544, în RB, an, XXIII, nr. 11—12, 1970, p. 716—720 (şi în voi. Philobiblon 
transilvan, Bucureşti, 1977, p. 117—127); LUDOVIC DEMENY, La typographie cyrillique 
de Sibiu au milieu du XVI-e siecle, în «Roumanian Studies», II, 1971—72, Leiden, 1973, 
p. 30—47 ; JAKO ZSIGMOND, Tiparul cu litere latine din Sibiu în secolul al XVI-lea, 
în voi. Philobiblon transilvan, Bucureşti, 1977, p, 93—116; EVA MÎRZA, Un fragment 
din Evangheliarul slavo-român de la Sibiu (1551 — 1553), în LR, nr. 2, 1978, p. 173—175. 

Ediţie critică. Evangheliarul slavo-român de la Sibiu, 1551—1553, Studiu 
introductiv filologic de Emil Petrovici; Studiu introductiv istoric de L. Demeny, Bucu¬ 
reşti, 1971, 419 p. 

Tipăriturile diaconului Coresi. Ediţii critice. I. BIANU, Texte 
de limbă din secolul XVI... I. întrebare creştinească..., Bucureşti, 1925, 22 p. ; I. BIANU, 
Texte de limbă din secolul XVI... Lucrul apostolesc. Apostolul — tipărit de diaconul 
Coresi la Braşov la anul 1563, Bucureşti, 1930, XIV + 632 p.; GHERASIM (TIMUS) 
PITEŞTEANU, Tetraevanghelul diaconului Coresei, reimprimat de..., Bucureşti, 1889, 
XII + 232 p. ; FLORICA DUMITRESCU, Tetraevanghelul tipărit de Coresi, Braşov, 
1560 — 1561, comparat cu Evanghelierul lui Radu de la Măniceşti, 1574, ediţie alcătuită 
de... Bucureşti, 1963, 425 p. ; NERVA HODOŞ, Un fragment din MolitvelnicuJ diaconului 
Coresi (1564) publicat cu o introducere de,.., în voi. Prinos iui D. A. Stardza, 
Bucureşti, 1903 (şi extras); VLADIMIR DRIMBA, O copie din secolul al XVII-lea a 
«Tîlcului Evangheliilor» şi «Molitvelnicului » diaconului Coresi, în SCILF, an. IV, 1955, 
p. 559—571 ; SPIRIDON CÂNDEA, Textul Liturghierului românesc publicat de diaconul 
Coresi, în MA, an. V, nr. 1—2, 1960, p. 70—92; AL. MAREŞ, Liturghierul lui Coresii 
Text stabilit, studiu introductiv şi indice de... Bucureşti, 1969, 186 p. + 84 facs.; B. P. 
HAŞDEU, Psaltirea pubiicdtă româneşte ia 1577 de diaconul Coresi, ediţie în caractere 
chirilice şi transcriere latină de... voi. I, Bucureşti, 1881 (textul), voi. II, Bucureşti, 1888 
(studiu) ; STELA TOMA, Coresi, Psaltirea slavo-română, 1577. Text stabilit, introdu¬ 
cere şi indice de..., Bucureşti, 1976, 780 p. ; I. BIANU, Texte de limbă din se¬ 
colul XVI... Pravila Sfinţilor Apostoli tipărită de diaconul Coresi ia Braşov între 1570 — 
1580 (Fragment), Bucureşti, 1925, 24 p.; C. A. SPULBER, Cea mai veche pravilă româ¬ 
nească. Text, transcriere, studiu, rezumat în franceză. Cernăuţi, 1930 ; SEXTIL PUŞCA- 
RIU şi AL. PROCOPOVICI, Diaconul Coresi. Cartea cu învăţătura (1581), voi. I (textul), 
Bucureşti, 1914, 8 + 566 p.; voi. II (studiul) n-a mai apărut, ; 




ACTIVITATEA TIPOGRAFICĂ IN TRANSILVANIA 


537 


Lucrări generale. LUCIAN PREDESCU, Diaconul Coresi, Bucureşti, 1933, 
104 p. {şi recenzia lui DAN SIMONESCU, Diaconul Coresi, Note pe marginea unei 
cârti, Bucureşti, 1933, 21 p.); R. D. MAZILU, Diaconul Coresi. Contribuţii, Ploieşti, 1933, 
63 p. ; BARBU TEODORESCU, Personalitatea diaconului Coresi şi rolul lui în cultura 
românească, în B.O.R.,an. XXXVII, nr. 3—4, 1959, p. CU/—306 ; VIRGIL MOLIN, Coresi 
editor şi tipograf, în B.O.R., ân. LXX VII, nr, 3—4, 1959, p. 307—321 ; VIRGIL MOLIN,, 
Despre diaconul Coresi. La 400 de ani de la începutul activităţii şale de la Braşov şi 
de Id tipărirea primei cărţi româneşti, în G.B., an, XVIII, m\ 7—12, 195.9, p. 633—■ 
656; SPIRIDON CÂND EA, Diaconul Coresi — simplu tipograf sau şi .traducător al căr¬ 
ţilor româneşti tipărite de el? în MA, an, VII, nr. 3—6, 1962, p. 325—344; VIRGIL 
MOLIN, Date noi cu privire la activitatea diaconului Coresi ca editor, în B.O.R., an. 
LXXXI, nr. 7—8, 1963, p, 781—791 ; L. DEMENY, A dus oare Coresei tiparniţa de la Tîr- 
govişte la Braşov ? în LL, XIX, 1968, p. 77—90 ; DAN SIMONESCU, Un mare editor şi 
tipograf din secolul al XVI-lea, în SCB, XI, 1969, p. 53—60 ; ARNOLD HUTTMANN, 
Consideraţii privind venirea diaconului Coresi Ia Braşov, în «Cumidava», Braşov, 1968, 
p. 103—108; MIHAI MANOLA'CHE, Ideea conştiinţei de neam în tipăriturile coresiene, 
în B.O.R., an. LXXXVIII, nr. 9—10, p. 1076—1081 ; MIRCEA TOMESCU, Cartea româ¬ 
nească în perioada coresianâ, în voi. Probleme de bibliologie, Bucureşti, 1970,. p. 51—67 ; 
VASILE COMAN, însemnătatea culturală şi religioasă a tipăriturilor coresiene, în MMS, 
an. XLVI, nr. 11—12, 1970, p. 638—645; ARNOLD HUTTMANN, Date vechi şi noi pri¬ 
vind activitatea tipografică a diaconului Coresi, în SCB, XII, 1972 ; IOAN CIUREA, 
Noi observaţii cu privire la perioada coresianâ a culturii braşovene, în LR, XXI, nr. 6, 
1972, p. 573—577 ; OCTAVIAN NIŢU, Relaţia dintre «tipografia diaconului Coresi », din 
Şcheii , Braşovului■ şi «tipografia honteriană» din cetate, în B.O.R., an. XCIII, nr. 3-^4, 
1975, p. 426—446. - 

Tipăriturile Iui Coresi. ANDREI BÎRSEANU, Catehismul luteran româ¬ 
nesc, în «An. Acad. Rom.», Sect. Lit., s. XIII, t. 1, tir. 3, Bucureşti, 1923, p. 33—40 
(şi: extras, 8 p.) ; I. CRĂCIUN, Catehismul românesc din 1544, urmat de celelalte cate¬ 
hisme româno-luterane, Sibiu-Cluj, 1945—46, 168 p. ; NICULAE ŞERBĂNESCU, La 400 
de ani de la apariţia «întrebări creştineşti», în B.O.R., an. LXXVII, nr. 11—12, 1959, 
p. 1033—1052 ; ION GHEŢIE, Cîteva precizări în legătură cu datarea Catehismului lui 
Coresi, în SCL, an. XVII, nr. 5, 1966. 

SFRBAN CIOCULESCU; Patru sute de ani de la apariţia Tetraevanghelului lui 
Coresi, în B.O.R., an. LXXIX, nr. 1—2, 1961, p. 161—168 ; AL. MAREŞ, Precizări privind 
traducerea Tetraevanghelului lui Coresi, în SCL, an. XVIII, nr. 6, 1967, p. 651—-667. 

CONSTANTIN I. KARADJA, Despre Lucrul anostolesr al lui Coresi de Ia 1563, 
în An. Acad. Rom., Mem. Sect. Lit., s. III, t. II, nr. 6, Bucureşti, 1924, p. 545—■ 
555 (şi extras, 11 p. + 3 pl.); ŞT. PASCA, Probleme în legătură cu începutu¬ 
rile scrisului românesc. Versiunile româneşti din secolul al XVI-lea ale Apostolului, 
în CL, II, 1957, p. 47—95 ; N. CORLĂŢEANU, în jurul unei controverse Biologice (Ra¬ 
porturile dintre «Codicele Voroneţean» şi «Lucrul apostolesc» al lui Coresi), în SCL, 
XI, nr. 3, 1960, p. 443—457 ; PÂNDELE OLTEANU, Contribuţii la problema începuturilor 
şi promovării scrisului românesc. 400 de ani de la apariţia «Tîlcului Evangheliilor» 
(1564) al lui Coresi, în LL, XVI, nr. 2, 1964, p. 189—211 ; PÂNDELE OLTEANU, Presu¬ 
pusul original unguresc al Cazaniei I din 1564 a diaconului Coresi. Corectarea unei 
erori, în voi. Omagiu Iui Alexandru Rosettl, Bucureşti, 1965, p. 645—650 ; PÂNDELE 
OLTEANU, «Postilla de Neagovo», în lumina «Cazaniei I» a diaconului Coresi (c. 
1564), în Rsl. XIII, 1966, p. 105—131 ; A. HUTTMANN şi P. BINDER, Cu privire la da¬ 
tarea şi geneza Cazaniei I tipărită de diaconul Coresi, în LR, an. XVI, nr. 2, 
1967, p. 109—117 ; ALEXANDRU MAREŞ, Cînd şi unde s-au tipărit Tîlcul Evangheliilor 
şi Molitvelnicul românesc, în LR, an. XVI, nr. 2, 1967, p. 119—-130. 

NICOLAE DRAGANU, Un iragment din cei mai vechi Molitvelnic românesc, în 
«Dacoromania» II, Cluj, 1922, p. 254—326; ATANASIE POPA, Originalul cîntecelor din 
Molitvelnicul tipărit de Coresi în 1564, în LR, an. XV, nr. 3, 1966, p. 255—265. 

NICOLAE SULICA, O nouă publicaţie românească din secolul al XVI-lea : Litur- 
ghierul diaconului Coresi tipărit la Braşov în 1570, Tg. Mureş, 1927, 16 p. ; SPIRIDON 
GÂNDEA, Primul Liturghiei românesc tipărit, în MA, an. IV, nr. 9—10, 1959, p. 722-771, 


538 


PERIOADA A TREIA (SECOLELE XIV-XVIII) 


VASILE MANGRA, Cercetări literare-istorice, I. Psaltirea diaconului Coresi, tipă¬ 
rită la 1570 în Braşov... Bucureşti, 1896, 29 p. ţ L. DEMENY, Psaltirile chirilice tipărite 
în Transilvania în a doua jumătate a secolului al XVI-lea, în SCB, serie nouă, XIII, 
Bucureşti, 1974, p. 91—112. 

VASILE GRECU, Izvorul principal pentru Cartea cu învăţătură a diaconului Coresi 
din 1581 ; Omiliile patriarhului Caleca (1334—1341), Bucureşti, 1939, 166 p.; MARIA RA- 
DULESCU, Originalul slav al Evangheliei cu învăţătură al diaconului Coresi..., Bucureşti, 
1959, 105 p. ; PÂNDELE OLTEANU, Les originaux slavo-russes de plus anciennes 
collections d'homelies roumaines, în RsL, an. IX, 1963, p. 163—192; SILVIU HĂRĂGUŞ, 
O carte de doctrină şi pietate ortodoxă: Evanghelia cu învăţătură (1581), în B.O.R., an. 
LXXXVII, nr. 7— 8, 1969, 740—773; A. HUTTMANN şi P. BINDER, Geneza Cazaniei 
a Il-a (1581) şi legăturile diaconului Coresi cu tipografia latină din Braşov, în SLLF, I, 
Bucureşti, 1969. 

N. IORGA, Octoihul diaconului Lorinţ, în «An. Acad, Rom.» Mem. Secţ. Ist. s. III, t. 
XI, nr. 7, Bucureşti, 1931, p. 201—204 ; AL. MAREŞ, In legătură cu activitatea tipo¬ 
grafică a diaconului Lorinţ, în LR, an. XIX, nr. 2, 1970, p. 129—137. 

AL. MAREŞ, Despre un presupus Liturghier slavon coresian şi despre datarea 
unei cărţi tipărite de Şerban Coresi, în LR, an. XVII, nr. 5, 1968, p. 455—462. 

Palia. Ediţii critice, MARI O ROQUES, Les premieres traductions roumaines de 
VAncien Testament. Palia d'Orăştie (1581 — 1582). I. Preface et livre de la Genese pu- 
blies avec le texte hongrois de Heltai et un introduction par..., Paris, 1925, LXXI + 
213 p. (vezi şi recenzia lui N. DRĂGANU, în «Dacoromania», IV, 2, 1924—26, p. 1107— 
1113 şi OVID DENSUŞIANU, în «Grai şi Suflet», III, 1927); IOSIF POPOVICI, Palia de 
Ia Orăştie, în «An. Acad. Rom.». Mem. Secţ. Lit., t. XXXIII, s. II, t. 33 (1910—11), 
P-' 517—538; VIORICA PAMFIL, Palia de la Orăştie, 1581 — 1582. Text-Facsimile-Indice. 
Ediţie îngrijită de..., Bucureşti, 1968, XIV + 499 p. 

VIORICA PAMFIL, Elemente regionale în lexicul Paliei de la Orăştie, în CL, III, 
1958, p. 227—248 ; NICOLAE NEAGA, Relaţiile Paliei de la Orăştie cu textul original 
ebraic, în MB, an. XXIII, nr. 7—9, 1973, p. 415—420. 

Colaboratorii lui Coresi. NICOLAE SULICA, Preoţii de la biserica Siîntul Nicolae 
din Braşov ca precursori ai lui Coresi, în rev. «Athenaeum», Bucureşti, 1939, nr. 1, 
p. 31—44 ; nr. 2, p. 127—134; nr. 3, p. 253—261 ; nr. 4, p. 344—359; NICOLAE SULICĂ, 
Minunata cetate a Braşovului. Cărturarii braşoveni ai secolului al XVI-lea ca ctitori 
ai limbii noastre literare, Braşov, 1943, 59 p. ; SPIRIDON CÂNDEA, Braşovul, cea m a i 
«minunată cetate» pentru activitatea diaconului Coresi, în MA, an. VII, nr 1—2, 1962 
p. 116—132. 


XXV 

MÎNĂSTIRILE DIN ŢARA ROMÂNEASCĂ ŞI MOLDOVA 
ÎN SECOLUL AL XVI-LEA. 

VIAŢA MONAHALĂ 


Vechile mînăstiri din Ţara Românească şi Moldova, ridicate în 
cursul secolelor XIV sau XV, şi-au continuat existenţa şi în cursul ce¬ 
lui de al XVI-lea, deţinînd un rol de seama în viaţa bisericească a ţării. 
La acestea, s-au adăugat noi mînăstiri, care au ajuns să rivalizeze cu cele 
anterioare, în privinţa stării lor materiale şi culturale. Mînăstirile ridi¬ 
cate acum erau ctitorii voievodale, dar mai ales ctitorii boiereşti, dovadă 
a rolului crescînd pe care începeau să-l deţină marii feudali în viaţa po¬ 
litică, socială-economică şi bisericească a ţării. O seamă de schituri şi 
sihăstrii risipite pe tot cuprinsul ţărilor noastre, ridicate dip evlavia 
călugărilor, a preoţilor şi a credincioşilor ţărani, completau numărul, 
foarte ridicat de altfel, al aşezărilor monahale de Ia noi. 

: Mînăstirile din Ţara Românească. Fără îndoială, cel mai de seamă 

ctitor de lăcaşuri sfinte în acest secol a fost Neagoe Basarab. între cti¬ 
toriile sale se numără mînăstirea de la Argeş. în vremea zidirii, era si¬ 
tuată la nord de oraş, pe moşia numită Flămînzeşti. Lucrările de construc¬ 
ţie au început/probabil, in 1514 şi aU durat mai mulţi ani. Sfinţirea nou¬ 
lui lăcaş s-a făcut la 15 august 1517, de către patriarhul ecumenic Teo- 
lipt, înconjurat de un sobor de mitropoliţi, egumeni şi preoţi. Solemni¬ 
tatea sfinţirii este relatată de Gavriil Protui, în lucrarea sa istorico-ha- 
gio grafi că Viaţa Sfântului Niîon, patriarhul Constaritinopoluliii. 

Cu prilejul sfinţirii, probabil ca o compensaţie pentru faptul că de- 
acum sediul Mitropoliei se muta la Tîrgovişte, patriarhul ecumenic Teo- 
lipt şi soborul — la dorinţa ctitorului — au hotărît ca egumenii ei să 
deţină rangul de arhimandrit, cu dreptul de a purta bederniţă la slujbe, 
cinste pe care n-au mai avut-o decît egumenii de la Tismana. 

Pe lingă numeroase vase şi obiecte de cult, mînăstirea a fost înzes¬ 
trată cu felurite bunuri de către Neagoe Basarab şi doamna Despina- 
Miliţa. Lucrările au continuat şi sub Radu Vodă de la Afumat r i, căsătorit 
cu Ruxandra, fiica lui Neagoe Basarab (casele domneşti, zugrăveala bi¬ 
sericii). Biserica a devenit gropniţa familiei ctitorului, fiind înmormîntaţi 
aici : Neagoe Vodă şi doamna Despina (călugărită sub numele Platonida), 
Radu de la Afumafi şi soţia sa Ruxandra, sora ei Stana, căsătorită cu 
Ştefăniţă Vodă al Moldovei (monahia Sofronia) şi alţi trei copii ai lui 
Neagoe, morţi de mici. 

Lucrată în piatră, marmoră şi mozaic, bogat împodobită de renumi¬ 
tul zugrav Dobromir (1526), biserica mînăstirii Argeş a stîrnit admiraţia 
tuturor străinilor care au vizitat-o, fiind socotită nu numai cea mai fru¬ 
moasă biserică de pe pămîntul românesc, ci şi una din capodoperele ar¬ 
tei universale. 

Neagoe Basarab a ctitorit şi alte mînăstiri şi biserici din Ţara Ro¬ 
mânească, între care : biserica Mitropoliei din Tirgovişte — terminată 
şi zugrăvită de Radu Paisie —■, biserica Sfîntul Gheorghe din acelaşi 
oraş, schitul Ostrovul din Călimăneşti (1520—1521), pe locul unuia mai 
vechi, din secolul XV. De asemenea, a zugrăvit bisericile mînăstirilor 
Dealu, ctitoria lui Radu cel Mare, şi Glavacioc, refăcută de Vlad Călu¬ 
gărul şi Radu cel Mare, a refăcut biserica mare de la Snagov şi pe cea 
de la Tismana. Tuturor acestora Ie-a întărit hrisoavele de danie mai 
vechi. Ajutoarele pe care le-a dat pentru refacerea unor biserici din afara 
hotarelor ţării le vom arăta în altă parte. 

Dintre urmaşii săi, pomenim pe Vlad Vodă înecatul (1530—1532), 
care a ctitorit mînăstirea Viîorîta, în apropiere de Tirgovişte, şi pe Vlad 
Vintilă (1532—1535), ctitorul mînăstirii Menedic în părţile Buzăului, 
cunoscută şi sub numele de Vintilă Vodă. 

Un alt mare ctitor de lăcaşuri sfinte a fost Radu Vodă Paisie (1535— 
1545), oare a ridicat schitul Valea- Argeş (1535), mînăstirea Mislea-Pra- 
hova (1536—1537) şi bolniţa mînăstirii Cozia (1542—1543). 

Mircea Ciobanul (1545—1554 şi 1558—1559) a ctitorit biserica numită 
Curtea Veche din Bucureşti, care, cu unele prefaceri ulterioare, dăinu¬ 
ieşte pînă azi (cunoscută sub numele de biserica Sfîntul Anton, în apro¬ 
piere de hanul lui Manuc), unde a şi fost îngropat, şi mînăstirea Cîrnul 
(jud. Buzău). A refăcut schitul Iezerul sau Cheia (jud. Vîlcea), existent 
din secolul anterior, a continuat lucrările de refacere la Snagov r în¬ 
cepute de Neagoe Basarab. Soţia sa, Doamna Chiajna, şi fiul lor, Petru 
cel Tînăr, au zidit biserica Sfîntul Nicolae din Cîmpulung, numită şi bi¬ 
serica domnească (1565—1566). 

în a doua jumătate a secolului, trebuie să-l amintim pe Pătraşcu cel 
Bun (1554—1557), ctitorul mînăstirii Gorgota (Golgota), în apropiere de 
Tîrgovişte şi al bisericii cu hramul Cuvioasa Paraschiva (domnească) din 
Râmnic. 

Mînăsirea «de ia podul Colenţinii » sau Plumbuita, azi în Bucureşti, 
a fost începută ide Petru cel Tînăr (1559—1568), fiul lui Mircea Ciobanul, 
lucrările fiind continuate de domnii următori : Alexandru II Mircea 
(1568—4577) şi Mihnea Turcitul (1577—1583 şi 1585—1591); Alexandru 
Mircea a ctitorit şi mînăstirea Sf. Troiţă «din jos de Bucureşti », refăcută 
din temelie în urma incendierii ei de către turci, de Radu Mihnea (1611 
—1616 şi 1620—1623) ■— după numele căruia s-a numit, apoi, mînăs¬ 
tirea Radu Vodă. Soţia lui Alexandru Mircea, doamna Ecaterina (Sal- 
varessi), a ridicat mînăstirea Slătioarele de la Ocnele Mari (jud. Vîleea). 

Deşi a domnit puţin, a ridicat cîteva lăcaşuri de închinare şi Petru 
Vodă Cercel (1582^-1585) : biserica Adormirea (domnească) din Tîrgo¬ 
vişte şi biserica din Bătuşari (azi în Curtea de Argeş), a refăcut, în parte, 
mînăstirea Mislea, ctitoria lui Radu Paisie, care fusese «pustiită» de 
Mircea Ciobanul. 

Mihnea Turcitul a refăcut mînăstirile Tutana (jud. Argeş), existentă 
din secolul al XV-lea, şi Glavacioc. Soţia sa, doamna Neaga, a ctitorit o 
nouă mînăstire, din zid, la Aninoasa—Cislău (azi dispărută), pe locul 
uneia mai vechi, făcută din lemn de înaintaşii săi : Vlaicu Clucerul şi 
soţia sa Anca (monahia Elisafta). Tradiţia atribuie doamnei Neaga şi 
mînăstirea Cioianu în părţile Buzăului. 

Mihai Viteazul a ridicat o nouă biserică cu hramul Sfîntul Nicolae, 
în Bucureşti, pe locul vechiului lăcaş ridicat de Gheorma banul. Ctito¬ 
ria sa este cunoscută sub numele de mînăstirea (biserica) Mihai Vodă. 
Tot el a refăcut schitul Clocociov, azi în oraşul Slatina, existent încă 
de la începutul secolului al XVI-lea. în Transilvania, Mihai Viteazul a 
ridicat o nouă catedrală mitropolitană în Alba Iulia şi, probabil, biserici 
în Lujerdiu—Cluj şi în Făgăraş. 

Radu Vodă Şerban (1602—1611), pe cînd era boier, a refăcut mînăs¬ 
tirea Comana (în fostul jud. Vlaşca, azi Ilfov), oare există de pa la mij¬ 
locul secolului al XV-lea. Aici au fost aduse osemintele sale, in 1640, de 
la Viena, unde murise. 

La aceste mînăstiri şi biserici ridicate de domnii Ţării Româneşti, se 
adaugă numeroase ctitorii boiereşti. între acestea amintim pe cele ridi¬ 
cate de boierii Craioveşti (fraţii Barbu, Pîrvu, Danciu şi Radu), Ia-sfârşi¬ 
tul secolului al XV-lea şi începutul celui următor. Cea mai însemnată 
dintre ctitoriile lor a fost Bistriţa (jud. Vîleea), pomenită pentru prima 

oară într-un hrisov de la Vlad Călugărul din 1491—1492. Distrusă din 
temelie de Mihnea cel Rău în 1509, a fost refăcută de Craioveşti în timpul 
domniei lui Neagoe Basarab (probabil în 1519, cum arata o pisanie). 
Tot ei au ctitorit mînăstirile Brîncoveni (jud. Olt), la sfîrşitul secolului 
XV, Sadova (jud. Dolj), şi Strehaia (jud. Mehedinţi), schitul Păpuşa, me- 
toc al Bistriţei, în apropiere de ea, şi biserica Sfîntul Dumitru din Cra- 
iova, ridicate la sfîrşitul secolului al XV-lea sau începutul celui urmă¬ 
tor. Probabil tot ei au ctitorit schitul Jdrelea numit şi Zdralea sau Roa¬ 
ba (jud. Dolj), 

De la clucerul Manea Perşanu au rămas trei ctitorii : biserica Siîn- 
ta Vineri (Paraschiva) în 1517, biserica Sfîntul Nicolae Androneşti, in 
1527, amîndouă în Tîrgovişte, şi mînăstirea Seaca*Muşeteşti, jud. Olt 
(1515—1518). 

Tot unor boieri le aparţin şi mînăstirile Căluiu (jucl. Olt), ctitorită 
de. Vlad banul-şi fraţii săi Dumitru pîrcălabul şi Balica spătarul, prin 
1516—1521, Găiseni (jud. Ilfov), de marele vornic Drăghici (în timpul 
lui Neagoe Basarab), Gura Motruiui sau Motru (jud. Mehedinţi), de 
marele logofăt Harvat la începutul secolului, Verbila (jud: Prahova), 
atestată documentar la 1527, de Dragomir spătarul, Toma banul şi Ca- 
raci vistierul, Stăneşti (jud. Vîlcea), de Giura logofătul şi Mogoş banul, 
în 1536, Dobruşa (jud. Vîlcea), poate de la sfîrşitul secolului XV, ates¬ 
tată documentar în 1520. 

In a doua jumătate a secolului, amintim mînăstirile : Vieroş (jud. 
Argeş) zidită de Iordaohe Golescu vornicul (1571—-1573), Cobia (jud. 
Dîmboviţa), de Badea stolnicul (1571—1572), Bucovăţul vechi sau Co- 
şuna (azi în Craiova), existentă din prima jumătate a secolului, refăcută 
de marele ban Ştefan şi fiul său Pîrvu logofătul''în 1572, Stelea din Tîr¬ 
govişte şi mînăstirea Sfîntul îoan din Bucureşti (distrusă), ctitorite de 
Stelea spătarul, Mărcuţă, în marginea Bucureştilor, de vistiernicurDan 
(1588—1592), Banu din Buzău, de Andronic Cantacuzino vistierul, Că- 
tâlui sau Clăteşti (jud. Ilfov, dispărută), de marele spătar Stan, Grui (jud. 
Ilfov), de Borcea logofătul, Panaghia (jud. Dîmboviţa, dispărută), de Mi- 
hai clucerul, llotărani (jud. Romana(i, azi Olt), de marele vornic Mitrea, 
Creţeşti (jud. Dolj), de Hamza banul, Strîmba (jud. Gorj), de Stoica 
logofătul, schitul Plămînda (jud. Vîlcea), de. marele logofăt Teodosie Ru- 
deanu, mînăstirea Cernica de lîngă Bucureşti, de marele vornic Cernica 
Ştirbei,. în jurul 'anului 1600. Probabil ctitorii boiereşti erau şi mînăsti- 
rile Ti său (jud. Buzău), atestată documentar pe la 1550, Segarcea (jud. 
Dolj), tot pe la mijlocul secolului şi altele. - 

Către sfîrşitul secolului al XVI-lea au ajuns la situaţii deosebite 
boierii din familia Buzeştilor (fraţii Radu, Preda şi Stroie). Ei au refăcut 
şi «înfrumuseţat» mînăstirile Stâneşti şi Călui, care a devenit gropniţa 
familiei lor, au ridicat o mînăstire de lemn la Mamul (jud. Vîlcea). Se 
pare că tot ei au refăcut şi mînăstirea Surpatele (jud. Vîlcea), atestată 
documentar încă de la începutul acestui secol. 

Se cade să amintim aici şi cîteva biserici şi mînăstiri ctitorite de 
unele feţe bisericeşti : mînăstirea Izvorani, în părţile Buzăului, a lui 
Luca din Cipru către sfîrşitul secolului XVI, cînd era episcop la Buzău, 
schitul Olteni din jud. Vîlcea, făcut de episcopii Rîmnicului Eftimie şi 
Mihail, viitorii mitropoliţi, în a doua jumătate a secolului, paraclisul 
Adormirea de la Cozia, făcut de egumenul Amfilohie (1583). O monahie, 
Magdalena, fosta soţie a lui Hamza: banul, a ctitorit schitul Corbii de 
Piatră (jud. Argeş), săpat în stînca. Desigur unii călugări — mai ales 
sihaştri — au ctitorit şi alte schituri şi mînăstiri mai modeste, cu resurse 
materiale insuficiente, care au dispărut în curgerea veacurilor. Unele 
din ele sînt atestate însă de izvoarele documentare ale timpului (mînăs - 
tirea lui Radu Postelnic, mînăstirea Cornilie, în părţile Buzăului, şi 
altele). 

Mînăstirile din Moldova. Fiul şi urmaşul lui Ştefan cel Mare, Bogdan 
III cel Orb (1504—1517), a isprăvit, în toamna anului 1504, biserica din 
Reuseni, începută de tatăl său. în 1514 a început construirea unei noi 
catedrale mitropolitane la Suceava, cu hramul Sfîntul Gheorghe. A fost 
terminată de fiul său Ştefăniţă, în 1522, cînd a fost sfinţită de mitropoli¬ 
tul Teoctist. O cuprinzătoare pisanie deasupra uşii de intrare în vechiul 
pridvor consemnează aceste etape ale construcţiei bisericii. în 1534, a 
fost împodobită cu picturi, iar în 1589 au fost aduse aici moaştele Sfîn- 
tului Ioan cel Nou, din biserica Mirăuţi, fapt pentru care mînăstirea 
este cunoscută şi sub numele acestui sfînt. în acelaşi an, Petru Şchiopul 
i-a zidit turnul-clopotniţă. 

Cel care a izbutit să ridice iarăşi Moldova la prestigiul de care se 
bucurase în t im pul domniei lui Ştefan cel Mare, a fost Petru Rareş 
(1527 : —1538 şi 1541—1546). Sub el, construcţiile de mînăstiri şi biserici 
au cunoscut un mare avînt, începmdu-se acum şi picturile exterioare ale 
bisericilor, din care multe se păstrează pînă azi : Sfîntul Gheorghe din 
Hîrlău, Probota, Humor, Moldoviţa, Bălineşti, Arbore şi Voroneţ. , 

Prima, şi cea mai însemnată dintre ctitoriile Iui Petru Rareş, a fost 
Pobrata sau Probota , zidită în apropierea vechii mînăstiri Sfîntul Nico- 
lae din Poiana Şiretului. Aici a fost ridicată o biserică, probabil din lemn, 

la sfîrşitul secolului XIV (menţionată documentar lta 13981, probabil de 
Ştefan I Muşat, în locul căreia s-a ridicat a doua biserică, din piatră, pe 
la mijlocul secolului XV. In aceasta au fost înmormântate doamna Oltea 
(1465), mama lui Ştefan cel Mare şi, probabil, Evdocbia din Kiev (1467), 
prima sa soţie. La îndemnul vărului său, egumenul Grigorie Roşea, vii¬ 
torul mitropolit, Petru Rareş a ridicat a treia biserică a mînăstirii, exis¬ 
tentă pînă azi. Lucrările s-au isprăvit în 1530, iar peste doi ani, biserica 
a fost zugrăvită în întregime, în interior şi exterior. Ea a devenit apoi 
necropolă domnească, în locul Putnei, fiind înmormîntaţi aici Petru Ra¬ 
reş, doamna Elena şi fiul lor Ştefan (în gropniţă), la care se adaugă: cei 
înmormîntaţi în pridvor (boieri, episcopul Mitrofan de Rădăuţi şi alţii). 

In 1532, a început construcţia unei noi mînăstiri la M oldoviţa (cea 
veche este atestată documentar din 1402). Pictura interioară şi exteri¬ 
oară, una din cele mai preţioase realizări ale artei moldoveneşti, s-a fă¬ 
cut în 1537. . ■ 

Mînăstirea Rişca, în apropiere de Fălticeni, a fost ridicată de Petru 
Rareş, în 1542, la îndemnul episcopului Macarie al Romanului, fiind zu¬ 
grăvită abia în timpul fiului său Ştefan (1551—1552). După spusele lui 
Azarie şi ale lui Grigore Ureche, însuşi episcopul Macarie a contribuit 
la ridicarea mînăstirii. 

După unii cercetători, prima biserică din zid de la Agapia a fost 
ridicată tot de Petru Rareş şi doamna Elena. Tot Petru Rareş este ctitorul 
cîtorva biserici : Adormirea din Baia (1532), Sfintul Dumitru, din Su¬ 
ceava (1534—1535), în oare este îngropat fiul său Bogdan, Sfintul Dumi¬ 
tru din Hirlâu (c. 1540), biserica Siinta P ar as chiv a (domnească) din Tg, 
Frumos (<c. 1541) ; reface paraclisul din cetatea Hotinului. Cea mai în¬ 
semnată dintre bisericile ridicate de el este, fără îndoială, catedrala epis¬ 
copală din Roman, cu hramul Cuvioasa Paraschiva, pe locul unei bise¬ 
rici mai vechi, existentă din primii ani ai domniei lui Alexandru cel 
Bun. Lucrările de construcţie au început în 1542, catedrala fiind termi¬ 
nată abia în 1550 de fiul său Iliaş. Picturile ei -— îndeosebi scenele le¬ 
gate de viaţa Sfîntului Loan cel Nou -— sînt printre cele mai interesante 
din epoca respectivă. 

Soţia lui Petru Rareş, Elena, a ctitorit biserica Doamnei sau Uspenia, 
biserica Sfintul Gheorghe (sau domnească), ambele în Botoşani, şi bise¬ 
rica învierii (sau Văscresenia) din Suceava, prin 1551—1552. 

După pilda domnilor ţării, mai ales a lui Petru Rareş, mulţi boieri au 
ridicat fie biserici de mir, în satele lor, fie mînăstiri. Astfel, postelnicul 
Cosma Şarpe a ctitorit biserica din Văleni — Roman în 1519, logofătul 

Gavriil Trotuşan şi soţia sa Ana, fiica Iui Luca Arbore, au ridicat biserica 
din Părhăuţi Suceava (1522, zugrăvită pîţiva ani mai tîrziu) F Onufrie 
Barbovschi portarul de. Suceava —- biserica Adormirea, din Suceava, pir- 
călabul Nicoară Hîra — biserica din Zahare.şb'-Suceava (1541—1542), iar 
credincioşii Iurie şi Dancu au zidit biserica Dancu din Iaşi (1541), demo¬ 
lată la începutul secolului nostru. Ieremia, fostul vistiernic al lui Ştefan 
cel Mare şi al urmaşilor săi, călugărit sub numele de Evloghie, a ctitorit 
mînăstirea Sălăjani sau Sălăjeni (Suceava), în anii 1527—1528, pe oare 
a închinat-o mînăstirii Moldoviţa. Vistiernicul Mateiaş este ctitorul mî- 
năstirii Coşula-Botoşani (1535, zugrăvită în 1536—1538) şi al bisericii 
din Horodniceni-Suceava (1539). 

Cea mai însemnată ctitorie boierească a fost însă Humorul. în apro¬ 
pierea vechii mînăstiri a lui Ioan sau Dană vornicul — pomenită în 1415 
— ruinată în cel de al treilea deceniu al secolului al XVI-lea, marele lo¬ 
gofăt Toader Bubuiog şi soţia sa Anastasia (fiica logofătului Ioan Tăutu) 
au ridicat e nouă biserică, isprăvită Ia 15 august 1530. Ctitorul a fost sfet¬ 
nic de seamă a patru domni moldoveni • Ştefan cel Mare, Bogdan III, 
Ştefăniţă şi Petru Rareş şi a condus oastea moldoveană în lupta de Ja 
Obertyn (1531). La daniile pe care le avea din secolul anterior, s-au adău¬ 
gat acum cele făcute de noul ctitor, întărite printr-un hrisov al lui Ale¬ 
xandru Lăpuşneanu din 1554—1555. Ctitorul şi soţia sa au fost înmormîn- 
taţi în biserică, în gropniţă (f 1539). Biserica nouă de Ia Humor şi-a 
cîştigat un renume deosebit nu numai prin arhitectura sa (apare pentru 
prima oară pridvorul deschis), ci mai ales prin pictura exterioară, de o 
valoare excepţională, lucrată de zugravul Toma din Suceava (1535). în 
secolele XV—XVII, Humorul se număra printre mînăstirile mari ale 
Moldovei, cu vechi tradiţii culturale şi artistice (aici a fost egumen vii¬ 
torul episcop de Rădăuţi Eftimie cronicarul). 

în a doua jumătate a secolului al XVI-lea, se pot consemna eîteva 
din ctitoriile lui Alexandru Lăpuşneanu, Petru Şchiopul, ale Movileştilbr 
şi ale unor boieri. Cea mai de seamă ctitorie a lui Lăpuşneanu a fost mî¬ 
năstirea Slatina, situată la circa 40 km de Fălticeni. Lucrările de construc¬ 
ţie au început în 1554 şi au durat mai mulţi ani. Sfinţirea bisericii s-a 
făcut la 14 octombrie 1558, de către mitropolitul Grigorie II, înconjurat 
de un sobor de 116 preoţi şi diaconi. Din corespondenţa domnitorului cu 
oraşul Bistriţa, rezultă că s-au făcut unele construcţii şi după această 
dată. Lăpuşneanu intenţiona să prefacă Slatina într-un însemnat centru 
cultural-artistic, ca şi celelalte mari ctitorii voievodale moldoveneşti (de 
pildă, aici a activat călugărul cărturar Isaia, viitorul episcop .de Rădă- 

uţi). Deşi a fost înzestrată cn mari bogăţii de către ctitorul ei, le-a pier¬ 
dut în timpul domniei lui Despot Vodă (1561—1563) -— care i-a topit ar¬ 
gintăria — şi a lui Ioan Vodă cel Viteaz. Slatina este necropola lui 
Alexandru Lăpuşneanu şi a familiei sale. 

A doua ctitorie a lui Alexandru Lăpuşneanu a fost mînăstirea Pîn- 
gâraţi, în apropiere de Piatra Neamţ. Potrivit tradiţiei, aici ar fi existat 
o aşezare de sihaştri, veniţi de la Bistriţa, întemeiată de un monah Si- 
mion, încă din timpul lui Ştefan cel Mare. Prin 1560, Alexandru Lăpuş¬ 
neanu a ridicat aici o biserică de piatră, înzestrînd-o cu moşii şi alte ve¬ 
nituri, încît a cîştigat o deplină autonomie faţă de Bistriţa, devenind ea 
însăşi mănăstire. Tot pe valea Bistriţei, în apropiere de Piatra Neamţ, 
a ridicat o mănăstire de călugăriţe cu hramul Schimbarea la Faţă, la 
Vînători (numită şi Vînătorii Pietrei sau ai Bistriţei sau mînăstirea de 
peste vale). I-a dăruit satul Dăneşti şi o moară. Distrusă în 1600, în tim¬ 
pul campaniei lui Mihai Viteazul, a fost refăcută de Ieremia Vodă Mo¬ 
vilă, care i-a hărăzit mai multe danii. A dăinuit pînă pe la mijlocul seco¬ 
lului al XlX-lea. Se pare că tot el a fost ctitorul mînăstirii Sfîntul 
Nicolae «din ţarina Iaşilor », închinată Zografului, numită din această 
pricină «mînăstirea de la greci» (azi nu mai există). 

In sfîrşit, amintim refacerea din temelie a bisericii mănăstirii Bis¬ 
triţa (1554), ctitoria lui Alexandru cel Bun. De asemenea, a adăugat un 
pridvor la biserica Sfîntul Nicolae din Rădăuţi şi un turn-clopotniţă la 
biserica Sfîntul Dumitru din Suceava. Prin acestea din urmă, fostul stol¬ 
nic Petrea, ridicat în scaunul domnesc cu sprijinul marilor boieri, voia 
să-şi legitimeze calitatea de domn, prezentîndu-se drept descendent al 
ctitorilor acestor sfinte lăcaşuri. Soţia sa, doamna Ruxandra, fiica lui 
Petru Rareş, a ctitorit biserica Precesta Mare (Adormirea) din Roman, 
între anii 1568—1569. 

Petru Vodă Şchiopul (1574—1579 şi 1582—1591) a zidit o nouă bise¬ 
rică la Agapia (din deal) — în 1587 era arătată ca «nou zidită» — care 
azi nu mai există. A fost ajutat de egumenul Nicanor, care, pentru scurt 
timp, a fost episcop la Roman şi mitropolit. Tot el este ctitorul mînăstirii 
Galata din Iaşi. Prin 1576—1578, a ridicat o primă biserică (Galata din 
vale), dar năruindu-se, probabil în urma vreunui cutremur, a ridicat bi¬ 
serica de azi (Galata din deal), în a douta domnie, între anii 1582—1583. 

Fiica lui Petru Şchiopul, Maria, împreună cu soţul ei, vistiernicul 
Zottu Tzigara, au ridicat mînăstirea Hlincea, de lîngă Iaşi, către sfîrşitul 
secolului al XVI-lea. Aron Vodă Tiranul (1591—1595) a zidit o mînăstire 
«în ţarina Iaşilor» care s-a numit apoi Aron Vodă sau Aroneanu, închi- 

nată mai tîrziu mînăstirii din Sozopole, apoi la Halki. Din ctitoria sa se 
mai păstrează azi,numai biserica. 

In sfîrşit, amintim mînăstirea Suceviţa, strălucita ctitorie a familiei 
Movileştilor. Se pare că zidirea mînăstirii începuse înainte de anul 1583, 
cînd'Gheorghe Movilă, pe atunci episcop de Rădăuţi, dăruia mai multe 
sate «mînăstirii sale nou zidite, pe care sfinţia sa a început s-o zidească». 
Lucrările au durat mai mulţi ani, episcopul — apoi mitropolitul — Gheor¬ 
ghe fiind ajutat şi de fraţii săi, mai ales după 1595, cînd Ieremia a ocupat 
scaunul domnesc, în 1601, acesta a împodobit biserica cu picturi în in¬ 
terior şi exterior, care aşează Suceviţa între capodoperele artei feudale 
româneşti.. 

Dintre ctitoriile boiereşti din a doua jumătate a secolului, amintim 
primul 5 lăcaş al mînăstirii Golia din Iaşi, ridicat de logofătul Ioan Golia, 
probabil în timpul domniei lui Alexandru Lăpuşneanu. O altă ctitorie 
boierească a fost mînăstirea Baîica din Iaşi, întîlnită în documente şi 
sub numele de Galata de Jos sau Sfinţii Arhangheli şi care — după 
refacerea din secolul al XVIII-lea — se va numi Frumoasa. Era ctitorită 
de Melentie Balică hatmanul (fiul din prima căsătorie a Măriei, fiica lui 
Petru Rareş) şi soţia sa Ana, care au ridicat noua aşezare monahală 
probabil între anii 1583—1586, fiind de îndată închinată mînăstirii Santa 
Tcaterina din Muntele Sinai. Fiul lor, Isac, vistier şi apoi hatman, a 
desăvîrşit-o şi a înzestrat-o cu sate şi alte bunuri. în ultimul deceniu al 
secolului XVI, Toader Moghilă (Movilă) postelnicul — frate cu cei doi 
domni Movileşti.— ridica mînăstirea de la Burdujeni de lingă Suceava, 
căreia i s-a spus, după numele lui, şi Todireni. 

Tot în a doua jumătate a secolului al XVI-lea, un Zosin vistiemice- 
îul, ajutat de Alexandru Vodă-Lăpuşneanu, a ridicat un schit, din lemn, 
pe valea Secului. Dintr-un act de la Petru Şchiopul, rezultă că vieţuitorii 
schitului, conduşi de egumenul şi dascălul Dosoftei, lucraseră la defri¬ 
şarea codrului. Deci, era vorba tot de o aşezare sihăstrească. în anul 
1602, Nestor Ureche, marele vornic al Ţării de Jos, şi soţia sa Mitrofana, 
părinţii cronicarului Grigore, au ridicat — mai. sus de vechiul schit — o 
nouă mînăstire, cu biserică, chilii şi ziduri de piatră care dăinuiesc pînă 
azi, cunoscută sub numele de Secu sau mînăstirea de la Pinul Sec (Xlro- 
potamj. Ea a devenit un însemnat centru de viaţă călugărească şi căr¬ 
turărească, din care s-au ridicat, în secolul al XVII-lea, marele mitro¬ 
polit Varlaam şi alţi ierarhi. 

Dar în afară de 'aceste mînăstiri ctitorite de domnii ţării şi de marii 
boieri, înzestrate cu moşii întinse, cu felurite danii şi scutiri, hrisoavele 
vremii fac amintire de alte aşezări monahale, desigur din lemn, ctitorite 

de unii călugări sau chiar de unii credincioşi, cu resurse materiale ne¬ 
îndestulătoare, cu un număr mic de vieţuitori, desigur din aceia care 
doreau să trăiască o viaţă cu adevărat «călugărească» sau «sihăstrească». 
Aşa va fi fost aşezarea sihăstrească de la Bisericani, cu călugări plecaţi 
de la Bistriţa, cărora, potrivit tradiţiei, Ştefăniţă Vodă le-ar fi ridicat 
o biserică, schitul de pe Rarâu, ridicat, tot după tradiţie, de Petru Rareş, 
sau schitul lui Zosin, de care am făcut amintire mai sus. în două do¬ 
cumente de la începutul secolului al XVII-lea, se vorbea de cîteva chilii 
sihăstreşti în afara zidurilor mănăstirii Secu, prin codrii din jur: a lui 
Moise, Prohor, Veniamin, Spiridon şi Chiriae, 

Unele mînăstiri, aşezate pe diferite moşii, erau dăruite altor mînăs- 
tiri mai mari sau chiar unor persoane particulara, fenomen pe care 
l-am semnalat în Moldova şi în secolul anterior. De pildă, în 1519, Şte¬ 
făniţă Vodă întărea mînăstirii Tazlău mai multe sate, precum şi două 
mînăstiri: una «unde a fost Huba», alta la Răcătău. în 1521, acelaşi 
domnitor întărea Bistriţei satul Călineşti, cu o mînăştire şi cu o vie. în 
1528, Petru Rareş dăruia lui Bogdan medelnicerul satul Găiceni, «şi cu 
mănăstirea». în 1558, Alexandru Lăpuşneanu întărea unui Nistor şi ru¬ 
delor sale satul Drăgeşti pe Cobîla, cu un loc de moară şi cu o mînăştire, 
iar în 1560, tot el dăruia mînăstirii Rîşca satul Popeşti, pe pîrîul Vaslui, 
împreună cu mînăstirea Trestiana, cu mai multe prisăci şi poieni, pe 
care le pierduse fostul paharnic Lupu pentru «hiclenie». 

Mănăstirile mici, schiturile şi chiliile sihaştrilor se găseau sub 
ascultarea unei mînăstiri mai mari, din care se desprinseseră. De regulă, 
mănăstirile mici, nou-ctitorite, erau închinate unora mai mari, fiind so¬ 
cotite «metoace» ale acestora. 

Viaţa monahală. Vremurile tulburi prin care au trecut mînăstirile 
româneşti în secolul al XVI-lea au împiedicat desfăşurarea unor acti¬ 
vităţi culturale deosebite, aşa cum le-am semnalat în timpul domniei 
lui Ştefan cel Mare. Cu toate acestea, în mai multe mînăstiri s-au copiat 
şi acum felurite manuscrise ori s-au lucrat obiecte de artă bisericească. 
Aşa a fost la Neamţ, Rutna, Humor, Voroneţ, Slatina, schitul lui Zosin, 
în Moldova ; la Bistriţa, Dealu, Argeş, Colentina (Plumbuita), în Ţara 
Românească. De pildă, la Putna s-au scris cele două variante ale Leto¬ 
piseţului zis de la Putna, in timpul lui Ştefăniţă Vodă. Tot aici au acti¬ 
vat protopsalţii Eustatie şi Antonie, iar către sfîrşitul secolului «ritorul 
şi scolasticul» Lucaci, alcătuitorul Pravilei slavo-române de care s-a 
amintit în altă parte. La Colentina (Plumbuita) Bucureştilor, ieromona¬ 
hul Lavrentie şi ucenicul său Iovan au pus bazele acelei tiparniţe, în 
care au imprimat TetraevangheluL în două ediţii, şi Psaltirea. în cele- 

lalte mînăstiri s-au caligrafiat numeroase manuscrise slave. în unele 
din ele existau modeste «şcoli» în care călugării mai tineri sau candi¬ 
daţii la preoţie învăţau carte : scrisul, cititul, cîntările bisericeşti şi rîn- 
duiala slujbelor. Una din acestea a fost cea condusă de dascălul Do- 
softei din schitul lui Zosin, în care s-a pregătit şi viitorul mitropolit 
cărturar Varlaam. 

în această perioadă, începe să se contureze tot mai mult opera de 
asistenţă socială organizată de mănăstirile româneşti. La mînăstirea 
Putna, de pildă, s-a făcut o copie după un tratat de medicină, scris în 
limba latină. Prezenţa acestuia ne face să credem că la Putna se pre¬ 
dau călugărilor şi cunoştinţe medicale. De altfel, o însemnare pe un 
Minei slavon, din 8 martie 1536, arăta că atunci a ars mînăstireâ îm¬ 
preună cu spitalul (bolniţa) ei. înseamnă că mînăstirea dispunea de o 
bolniţă pentru îngrijirea călugărilor bătrîni şi bolnavi, încă din primii 
ani ai secolului al XVI-lea, poate chiar din timpul lui Ştefan cel Mare. 

Cîteva bolniţe întîlnim şi în Ţara Românească. într-un act cu data 
de 24 iulie 1524, de la Vladislav III, care a înlocuit în cîteva rînduri 
pe Radu de la Afumaţi, aflăm de existenţa unei bolniţe la Simidreni şi 
«a altui loc de binefacere, care este în faţa porţilor bisericii de la mî¬ 
năstirea Argeş, numit locul primitor de călători». Deci mînăstirea avea 
două unităţi de asistenţă socială distincte : un spital şi un adăpost de 
călători sau de străini (Xenodochion), amîndouă situate în satul Flămîn- 
zeşti, în apropierea mînăstirii. Erau întreţinute de mînăstire (în a doua 
jumătate a secolului, adăpostul pentru străini devine han). Izvoarele 
istorice ne arată că bolniţa mînăstirii Argeş — atestată documentar 
încă mult timp — avea case în jur, în care erau întreţinuţi nu numai 
călugări bolnavi, ci şi credincioşi laici. 

Cam în acelaşi timp, prin 1520'—1521, boierii Craioveşti au ridicat o 
bolniţă lîngă mînăstirea ctitorită de ei la Bistriţa, iar în 1542—1543 s-a 
ridicat bolniţa din faţa mînăstirii Cozia. în clădirile din jurul , lor se 
desfăşura aceeaşi lucrare profund umanitară : îngrijirea călugărilor 
bătrîni şi bolnavi, a unor credincioşi suferinzi, şi găzduirea — pe timp 
limitat, de regulă trei zile — a unor călători străini. 

în ce priveşte conducerea mînăstirilor, în Ţara Românească s-a 
respectat mult timp rînduiala «samovlastiei», pe care am întîlnit-o încă 
din secolul al XlV-lea. Cu trecerea timpului însă, acest drept a fost în¬ 
călcat de unii domnitori, vlădici sau boieri, încît egumenii nu mai erau 
aleşi direct de sobor, ci numiţi de autoritatea bisericească sau politică. 

Abuzurile care se făceau cu ocazia numirii de egumeni au produs 
îngrijorarea firească a conducerii bisericeşti. De pildă, în 1592, prin- 

tr-o gramată dată de patriarhul ecumenic Ieremia IÎ T aflat în Ţara Ro¬ 
mânească (a treia păstorie: 1587—1595), se rînduia ca «alegerea egume¬ 
nului să se facă numai eu călugării ce lăcuiesc în fieşte care mînăstire, 
iar nu şi de boierii tării, pentru ca să nu se dea tulburare şi scandilă 
călugărilor şi ieromonahilor ce se vor afla acolo şi pentru binele şi odră- 
sliraa mînăstirii...» poruncind) ca acela care ar îndrăzni să ajungă egumen 
cu ajutorul puterii laice să fie oprit de la slujirea celor sfinte. 

Se pare că această carte n-a dus la îndreptarea lucrurilor, căci la 
13 aprilie 1596, mitropolitul Eftimie al Ungrovlahiei a convocat un 
sobor la Tîrgovişte, la care au luat parte şi cei doi episcopi sufragani, 
Teofil al Rîmnioului şi Luca al Buzăului, egumeni, dregători, călugări 
şi preoţi, stabilind anumite măsuri pentru o mai bună organizare a vieţii 
călugăreşti. între altele, se hotăra ca egumenia să nu se mai ia «cu 
mită, fără voia soborului», sau să fie încredinţată unor «oameni străini, 
din alte ţări, fără nici o milă la sfînta casă», lucruri care au dus la 
«risipă şi sărăcie». S-a interzis, de asemenea, ierarhilor şi dregătorilor 
ţării de a se mai amesteca la numirea egumenilor, dîndu-se deplină 
libertate soborului pe cine să aleagă, precum şi «să ia seama şi de venit 
şi de cheltuială». Călugării nu-şi puteau părăsi mînăstirea decît «dacă 
va pofti a locui la pustie, la vreun schit, pentru folosul sufletului lui, 
sau Ia Sfîntul Munte, să nu fie oprit». Abaterile călugărilor erau jude¬ 
cate de egumen împreună cu soborul, iar cele mai grave înaintea diva¬ 
nului domnesc. 

Egumenii mînăstirilor mari — domneşti sau boiereşti — făceau parte 
din «soborul» sau adunarea de clerici şi mireni încredinţată cu alegerea 
unor noi ierarhi, care, de regulă, erau aleşi tot din rîndul lor. Ca şi în 
secolul anterior, egumenii aveau dreptul să judece pe locuitorii satelor 
mînăstireşti pentru orice faptă. Numărul vieţuitorilor trebuie să fi fost 
destul de ridicat. Din actele vremii cunoaştem numeroşi boieri şi preoţi 
de mir care, spre sfîrşitul vieţii, după ce rămîneau văduvi, se călugă¬ 
reau. Aşa a fost cazul fostului vistiernic Ieremia, devenit Evloghie mo¬ 
nahul, ctitorul mînăstirii Sălăjeni, sau Toader Baloş, devenit monahul 
Teofilact, tot în Moldova, vornicul Bîrseanu, călugărit la Snagov, mona¬ 
hia Magdalena, fosta soţie a lui Hamza banul, care a ctitorit schitul 
Corbii de Piatră, monahia Eupraxia, mama lui Vlăduţ Voievod (1510— 
1512), monahia Teofana (în mirenie Teodora), mama lui Mihai Viteazul, 
călugărită la Cozîa, deşi era mînăstire de călugări. 

Numărul mănăstirilor de călugăriţe era atunci destul de redus, în 
comparaţie cu al celor de călugări: Valea şi Ostrov în Ţara Românească, 
Socola, Vînătorii Pietrei în Moldova şi altele. 

Toate mănăstirile mari deţineau proprietăţi întinse : terenuri arabile, 
vii, păduri, fineţe, bălţi cu peşte, mori, prisăci, case etc. Acestea le erau 
dăruite fie de ctitori, fie de unii credincioşi, fie de cei călugăriţi către 
sfîrşitul vieţii (cazul boierilor pomeniţi mai sus). în repetate rînduri, mai 
ales cu ocazia schimbării domnilor, vechile hrisoave de danie erau recon¬ 
firmate de noul domnitor. Mînăstirea însăşi, cînd avea posibilităţi ma¬ 
teriale, cumpăra noi bunuri mobile şi imobile. Uneori, boierii abuzivi 
încălcau hotarele şi proprietăţile mînăstireşti. Mînăstirile erau adesea 
scutite de dări de către domnii ţării. în cazuri excepţionale — mai ales 
cînd se majora haraciul — erau impuse la anumite dări, cum reiese 
dintr-un hrisov al lui Mihnea Turcitul. Satele mînăstireşti erau de ase¬ 
menea scutite de multe din dările obişnuite către domnie. 

Adesea, mînăstirile erau pustiite de ostile străine care invadau 
ţara. într-un act de la Ştefăniţă Vodă din 1519 se arăta că «săcuii din 
Ţara Ungurească... au prădat mînăstirea Tazlău... şi au tăiat şi au rupt 
privilegiile...». Un hrisov al mînăstirii Golgota din Ţara Românească, 
din 1597, arăta că este «dărîmată de către procleţii turci şi arsă şi goală 
şi fără odăjdii înlăuntru şi călugăraşii goi şi săraci». 

Desigur mulţi din vieţuitori erau ucişi sau luaţi în robie, cu prilejul 
acestor nenorociri care se abateau asupra ţărilor noastre. Un document 
din 1533 ne informează că mînăstirea Bistriţa din Oltenia a fost «je¬ 
fuită» de ostaşi unguri, care «au tăiat pe călugări». Alteori vieţuitorii 
mînăstirilor cădeau jertfă răzbunării unora dintre domnii ţării. Egume¬ 
nul Iacob de la Slatina, unul din oamenii de încredere ai lui Al. Lăpuş- 
neanu, a fost îngropat de viu de Ioan Vodă cel Viteaz pentru că s-a 
opus la luarea tezaurului mînăstirii. în 1509, Mihnea cel Rău nimicise 
cu tunurile mînăstirea Bistriţa, ctitoria Craioveştilor, duşmanii săi, iar 
mai tîrziu Mircea Ciobanul a «pustiit» mînăstirea Mislea, ctitoria înain¬ 
taşului său Radu Paisie. 

Spre sfîrşitul secolului, în amîndouă ţările, întîlnim primele «în¬ 
chinări» de mînăstiri şi schituri româneşti unor aşezăminte bisericeşti 
ortodoxe din Răsărit. Prin «închinare», mînăstirea respectivă era scoasă 
de sub ascultarea ierarhului locului şi pusă sub autoritatea unei .mînăs¬ 
tiri de la Muntele Athos, Muntele Sinai, de la Meteore, în Grecia, sau 
a uneia din cele patru patriarhii: Constantinopol, Alexandria, Antiohia 
şi Ierusalim. Timp de trei secole, domnii Ţării Româneşti şi ai Moldovei 
au închinat «Locurilor Sfinte» nenumărate mînăsţiri, schituri şi biserici 

româneşti cu toate proprietăţile lor. Către sfîrşitul secolului al XVI-lea, 
schiturile Zdralea din Oltenia şi Gruiu din Ilfov, mînăstirile Mihai Vodă 
din Bucureşti şi Colentina (Plumbuita) au fost închinate unor mînăstiri 
athonite, iar în Moldova, mînăstirea lui Balică hatmanul şi biserica 
Sfînta Paraschiva din Iaşi au fost închinate mînăstirii Sfinta Ecaterina 
din Muntele Sinai. 

Aceste închinări de mînăstiri au dus în curînd la nemulţumirea ro¬ 
mânilor, la neînţelegeri între călugării români şi cei greci trimişi să le 
cîrmuiască, la abuzuri de tot felul din partea acestora, care se vor 
agrava în secolele următoare. 

Concluzii, Numărul mînăstirilor din Ţara Românească şi 
Moldova a fost în continuă creştere, fiecare domn căutînd să-şi 
veşniceaşcă numele prin ridicarea unui lăcaş de închinare, care să 
slujească apoi drept gropniţă pentru familie. Pilda lor a fost urmată 
şi de unii dintre dregătorii lor. Toţi îşi înzestrau ctitoriile cu nume¬ 
roase moşii şi alte bunuri. în schimb, unii călugări, în dorinţa de 
desăvîrşire, de o trăire duhovnicească superioară, au ridicat modeste 
schituri din lemn — cu ajutoare primite de la domni, dar mai ales 
din ofrandele credincioşilor -—, departe de marile aşezări, în locuri re¬ 
trase, în codri şi în peşteri (Corbii de Piatră ş.a.). Ca şi în secolele 
anterioare, mînăstirile n-au fost numai lăcaşuri de rugăciune şi de 
muncă, ci şi aşezăminte în care s-a dezvoltat literatura, muzica, arta 
— cu toate ramurile ei — precum şi asistenţa socială. 

XXVI 

ARTA BISERICEASCA 
IN ŢĂRILE ROMÂNE 
ÎN SECOLUL AL XVI-LEA 


în primele decenii ale secolului de care ne ocupăm, sub domniile 
lui Radu cel Mare (1495—1508) şi mai ales sub Neagoe Basarab 
(1512—1521), Ţara Românească a devenit cel mai însemnat centru artis¬ 
tic românesc, aşa cum a fost Moldova în timpul lui Ştefan cel Mare. Cîţi- 
va ani mai tîrziu, acest rol revenea din nou Moldovei, în timpul lui Petru 
Rareş (1527—1538 şi 1541—1546), vrednic îndrumător şi sprijinitor al 
vieţii culturale şi artistice, sub care s-au realizat acele capodopere ale 
artei româneşti, picturile exterioare de la Humor, Moldoviţa, Arbore şi 
Voroneţ, care au dus azi faima geniului artistic românesc în cele mai 
îndepărtate colţuri ale lumii. în a doua jumătate a secolului, arta româ¬ 
nească a intrat într-o perioadă de declin, pentru oa să renască, în Mol¬ 
dova, pentru scurt timp, sub Movileşti, în ultimii ani ai secolului al 
XVI-lea şi primii din cel următor. 

Arhitectura. Singura sursă pentru cunoaşterea dezvoltării arhitec¬ 
turii în Ţara Românească în secolul al XVI-lea sînt cele aproximativ 
35 de biserici care s-au păstrat, ctitorii domneşti sau boiereşti. Se men¬ 
ţin principalele tipuri de biserică întîlnite în perioada precedentă : cel 
treflat, în forma triconcului, foarte des întîlnit, cel în «cruce greacă 
înscrisă», folosit mai rar, de regulă de biserici de mari proporţii, şi cel 
dreptunghiular, fără abside laterale, întîlnit izolat, la numai cîteva mo¬ 
numente, azi ruinate, cunoscute numai prin săpături arheologice (Tisău, 
Lapoş) şi doar la o singură biserică păstrată pînă azi, deşi cu modificări 
ulterioare (Sfîntul Gheorghe din Tîrgovişte, ctitoria lui Neagoe Basarab). 
Dar în cadrul acestor trei tipuri, variantele sînt foarte numeroase, mai 
ales în ce priveşte pronaosul, precum şi în decoraţia faţadelor. Aceste 
variante au fost create prin îmbinarea unor elemente din secolul al 

XlV-lea între ele, sau cu altele, venite mai de curînd din afară, ori prin 
introducerea de inovaţii născute la noi. 

în genere, bisericile ridicate în acest secol erau de proporţii reduse. 
O caracteristică a celor din primă jumătate a secolului era tendinţa 
spre verticalitate. Vom prezenta cîteva din monumentele mai reprezen¬ 
tative ale vremii. 

Biserica mînăstirii Dealu, de tip triconc, este în fond, o prelucrare 
a tipului structural, cristalizat încă de la sfîrşitul secolului al XlV-lea la 
Cozia. Naosul reproduce, ca formă şi structură, tipul trilobat al Coziei, 
căruia i-au modificat proporţiile, pentru a-i imprima o mai mare zvel¬ 
teţe. Turla octogonală de pe naos este, de asemenea, de mari dimensiuni. 
Cu totul aparte se prezintă pronaosul, dreptunghiular, împărţit, printr-un 
arc dublu, în două încăperi inegale. Pe cea mai îngustă, lingă naos, se 
ridică două turle mici, tot octogonale. Faţadele exterioare au o plastică 
cu totul diferită de cea întîlnită la monumentele anterioare. Ele sînt con¬ 
struite în întregime din piatră făţuită, împărţite în două registre de un 
brîu care încinge întreaga biserică pe la jumătatea înălţimii. Amîndouă 
registrele cuprind un lanţ de arcade oarbe, înguste şi înalte. Cele şase 
ferestre din registrul inferior sînt încadrate de rame dreptunghiulare din 
piatră. în registrul superior se află opt rozete sculptate în piatră. Intrarea 
— pe vest — este flancată de două panouri, acoperite pe toată suprafaţa 
lor cu o migăloasă împletitură de sculpturi geometrice, avînd în mijlo¬ 
cul lor două plăci de piatră în care este săpată pisania. Cele trei turle 
octogonale au cîte opt firide foarte înalte şi înguste, cu o bogată 
decoraţie geometrică sculptată >(unele firide sînt străbătute de ferestre). 

Prin inovaţiile introduse aci, prin construirea întregului parament 
de piatră făţuită, prin somptuoasa decoraţie exterioară, prin silueta sa 
zveltă şi armonioasă, biserica mînăstirii Dealu se numără printre cele 
mai desăvîrşite realizări arhitecturale din Ţara Românească. 

Mult mai bogată în decoraţii exterioare şi mai evoluată în ce pri¬ 
veşte formele de plan este biserica mînăstirii Argeş, ctitoria lui Neagoe 
Basarab, tîrnosită La 15 august 1517. Naosul este un triconc, pe care se 
înalţă o turlă octogonală, atît în exterior, cit şi în interior, cu cele trei 
abside perfect egale. Pronaosul este de formă dreptunghiulară — depă¬ 
şind cu mult în lărgime naosul — şi cuprinde patru părţi distincte : un 
vestibul dreptunghiular la intrare, în continuare un spaţiu central pătrat, 
cu 12 coloane — complet diferite una de alta — dispuse în careu, care 
susţin o turlă, cu puţin mai scundă decît cea de pe naos, şi lateral, între 
coloane şi ziduri, alte două încăperi, destinate să servească drept grop- 
niţe. Părţile lor dinspre vest sînt încoronate cu două turle mici, ale căror 

feţe, împreună cu ferestrele şi ramele care le încoronează, sînt răsu¬ 
cite faţă de verticală, la una de la dreapta spre stînga, la alta invers 
(ca la unele minarete de geamii turceşti din Adrianopol şi Constanţi - 
nopol). Naosul este despărţit de pronaos de patru din cele 12 coloane 
de care am amintit. Un chenar de poartă, prins între cele două coloane 
din mijloc, formînd un fel de portal, aminteşte locul uşii. în faţa bisericii, 
s-a construit un mic aghiazmatar, lucrat în genul fîntînilor decorative 
care se găseau în faţa unor moschei turceşti. 

Decoraţia sculptată a faţadelor, cu întregul parament în piatră 
făţuită, este deosebit de bogată. Sînt împărţite în două registre prin- 
tr-un brîu, format din toruri (ciubuce) răsucite ca o frînghie, fiecare 
decorat cu alte motive. Registrul inferior, aşezat deasupra unui soclu 
proeminent şi bogat profilat, este decorat cu o serie de panouri drept¬ 
unghiulare, încadrate în rame formate din cîte trei ciubuce de piatră 
rotunjite. Unele panouri sînt străpunse de ferestre înalte şi înguste 
(restul au ferestre oarbe). Registrul superior este decorat cu un şir de 
arcade oarbe, avînd în mijloc cîte o mare rozetă din piatră. Cornişa 
este formată din două şiruri suprapuse de stalactite şi alveole de stil 
arab, cărora le urmează o friză îngustă, formată dintr-o ţesătură con¬ 
tinuă de ornamente geometrice şi florale stilizate. Toată această bogată 
şi variată decoraţie sculptată este de origine armeano-georgiană, 
persană, arabă şi otomană. Se presupune că meşterul decorator (după 
unii Manolli din Niaesia, legendarul Manole) şi cioplitorii în piatră 
au fost străini. Arhitectul însă (poate acelaşi ca la Dealu şi Argeş) se 
crede că a fost un român. 

Planul triconc, preluat de la Cozia, a fost folosit şi în construcţia 
altor biserici mănăstireşti din prima jumătate a secolului al XVI-lea : 
mănăstirea Tismana, schitul Ostrov (Călimăneşti), mînăstirea Căluiu, 
mînăstirea Valea, schitul Stăneşti, bolniţa Coziei, Biserica de la Tis¬ 
mana este construită din piatră, cu faţadele decorate cu lungi firide, 
fără decoruri sculptate, cu o turlă octogonală pe naos şi cu o altă turlă 
pe pronaosul patrat. 

Bolniţa Coziei — construită în 1542 după planurile ieromonahului 
«Maxim maistorul, învăţător de zidărie» — păstrează, în linii mari, struc¬ 
tura bisericii mari de aici, dar cu aceeaşi tendinţă spre verticalitate, 
care se întîlneşte şi la alte biserici din perioada respectivă, avînd şi 
un pridvor patrat, pe latura de vest. Faţadele sînt împodobite cu firide 
lungi şi înguste, iar paramentul este din cărămidă aparentă care alter¬ 
nează cu suprafeţe tencuite care imită piatra făţuită. Tot acest decor 
al faţadelor face din bolniţa Coziei o adevărată bijuterie a artei ro- 

mâneşti din secolul al XVI-lea. La Căluiu impresionează atît turla, ne¬ 
obişnuit de mare pentru dimensiunile bisericii, cit şi decoraţia faţade¬ 
lor. în a doua jumătate a secolului, planul triconc — cu diferite 
variante — a fost preluat de biserica zisă «Curtea veche din Bucureşti», 
biserica mînăstirii Bucovăţ (înainte de 1571), biserica Mihai Vodă din 
Bucureşti (1589—1591). 

Planul în «cruce greacă înscrisă» este întîlnit la naosul actualei 
biserici a mînăstirii Snagov. Dar braţele laterale nu se termină cu 
frontoane semicirculare ca la Sfîntul Nicolae Domnesc din Argeş, ci 
se prelungesc fiecare cu cîte o absidă, circulară în interior şi cu cinci 
laturi în exterior. La est, absida altarului este flancată de două absi- 
diole (corespunzînid proscomidierului şi diaconiconului), fiecare înco¬ 
ronate de cîte o turlă. Alte două turle, mai mari, se înalţă pe naos şi 
pe pronaos (la origine, acesta era deschis, pe stîlpi). Faţadele sînt din 
cărămidă, cu două rînduri de arcade oarbe suprapuse. Pridvorul des¬ 
chis, absidele laterale într-o biserică în cruce greacă înscrisă, turlele 
mici de pe proscomidier şi diaconicon, cît şi alte elemente, vădesc aci 
o influenţă atonită. 

La biserica zisă «a Mitropoliei» din Tîrgovişte, refăcută de Neagoe 
Basarab (dărîmată la sfîrşitul secolului trecut), s-a construit, tot atunci, 
un pridvor asemănător cu pronaosul deschis de la Snagov. Către sfîrşitul 
secolului, tipul «în cruce greacă» a mai fost folosit la biserica domnească 
din Tîrgovişte (1583). Două alte biserici : Sfînta Troiţă (Radu Vodă) din 
Bucureşti (c. 1570) şi a fostei mînăstiri Cobia-Dîmboviţa (1571-—-1572) 
caută să adapteze planul bisericii lui Neagoe de la Argeş, cu pronaosul 
dezvoltat în lărgime, încoronat cu trei turle, iar naosul, trilobat, e înco¬ 
ronat cu o turlă şi mai mare. Biserica mînăstirii Tutana (1582) caută să 
urmeze planul bisericii de la Dealu (plan trilobat, pronaos dezvoltat în 
lungime, trei turle). 

Rezultă deci că deşi avem relativ puţine monumente, totuşi acest 
secol a cunoscut cele mai îndrăzneţe experienţe şi căutări din întreaga 
evoluţie a arhitecturii din Ţara Românească. 

în Moldova, activitatea constructivă a înregistrat o stagnare, după 
moartea lui Ştefan cel Mare. Bogdan III cel Orb abia a isprăvit ctitoria 
tatălui său de la Reuseni şi apoi, mult mai tîrziu, în 1514, a început zidirea 
unei noi Catedrale mitropolitane în Suceava, cu hramul Sfîntul Gheor- 
ghe, terminată sub fiul său Ştefăniţă, abia în 1522. Aceasta reproduce, ăn 
mare, planul bisericii înălţării de la Neamţ, cu oarecari modificări. 
Spaţiul destinat gropniţei e unit cu naosul, care primeşte astfel di¬ 
mensiuni mari, necesare unei catedrale mitropolitane. 

Dintre ctitoriile boiereşti, biserica din Văleni a postelnicului Cosma 
Şarpe (1519) şi cea din Părhăuţi a logofătului Gavriil Trotuşan (1522), 
reproduc tipul întîlnit la Arbore şi Reuseni. Cea din urmă aduce unele 
elemente noi şi anume un "pridvor deschis, pe latura de apus, primul 
în. Moldova, peste care se suprapune un foişor masiv cu funcţie de 
clopotniţă. Această inovaţie autohtonă — a cărei origine trebuie cău¬ 
tată tot la Arbore şi Reuseni — a inspirat pe meşterii care au creat 
pridvoarele deschise ale bisericilor liii Petru Rareş. Zidurile sînt ma¬ 
sive şi lipsite de orice fel de decoraţie, incit pare mai degrabă o cetate 
decît un lăcaş de cult. 

Arhitectura bisericească a cunoscut o nouă perioadă de înflorire 
în cursul domniei lui Petru Riareş care, prin activitatea sa de ctitor şi 
îndrumător al vieţii culturale-artistice, a dezvoltat tradiţiile construc¬ 
tive ale epocii lui Ştefan cel Mare. Meşterii săi — fie saşi aduşi din 
Bistriţa, fie localnici, ca Ioan Zidarul din Suceava — s-au inspirat în 
special din. două ctitorii ale lui Ştefan: biserica Sfintui Gheorghe din 
Hîrlău şi biserica Înălţării de la Neamţ. 

Prima şi cea mai măreaţă creaţie arhitectonică a epocii sale a fost 
biserica mînăstirii Probota, care i-a servit apoi ca necropolă. îşi are 
prototipul în biserica înălţării de la Neamţ, de plan triconc, cu cinci 
încăperi distincte : exonartex (pridvor) închis, pronaos, gropniţă, naos 
şi altar, separate între ele prin ziduri groase străpunse de uşi (altarul 
e separat de naos prin catapeteasmă). în exterior, absidele sînt deco¬ 
rate cu arcade oarbe, deasupra cărora se ridică două rînduri de oc- 
niţe, mari şi mici (cele mici se prelungesc şi pe zidurile gropniţei şi 
pronaosului). 

Biserica mînăstirii Humor, ctitoria logofătului Toader Bubuiog, 
este de plan triconc, dar, fără turlă, singura de acest fel în epoca res¬ 
pectivă în Moldova. Deşi de dimensiuni mai mici, are aceeaşi împăr¬ 
ţire ca şi Probota. Aduce însă şi elemente noi : camera mormintelor 
este mai scundă, iar pe o scară îngustă se urcă la o nouă încăpere, 
situată deasupra ei, o veşmîntărie—tezaur sau tainiţă (adoptată apoi 
la Moldoviţa, Suceviţa, Galata). Apoi, în locul pridvorului închis de 
la Probota, apare unul deschis, tip oare va fi preluat şi de alte monu¬ 
mente. Biserica mînăstirii Moldoviţa reia planul şi structura bisericii 
Sf intui Gheorghe din Hîrlău, ou plan triconc şi turlă pe naos, deşi 
distribuţia încăperilor repetă pe cea de la Humor: pridvor deschis, 
pronaos, gropniţă cu veşmîntărie—tezaur, naos trilobat cu turlă şi altar. 
Atît Humorul cit şi Moldoviţa sînt împodobite cu picturi exterioare. 
Eliminînd camera mormintelor, specifică bisericilor mînăstireşti, biserica 

Sfîntul Dumitru din Suceava a preluat planul şi sistemul de boltire de 
la Moldoviţa. Tot pe plan triconc, de mari proporţii, este şi biserica epis¬ 
copală din Roman, care a suferit însă mai multe prefaceri ulterioare. 

Biserica mînăstirii Rîşca, precum şi ctitoriile boiereşti de la Coşula 
şi Horodniceni sînt de tipul celor mai simple triconcuri ale epocii lui 
Ştefan cel Mare. 

Dintre ctitoriile lui Alexandru Lăpuşneanu, biserica mînăstirii 
Bistriţa, refacere totală a celei a, lui Alexandru cel Bun, se aseamănă 
mult ca plan cu Probota (aceeaşi distribuţie interioară şi acelaşi fel 
de bolţi). Cea mai importantă dintre ctitoriile sale, Slatina, interpre¬ 
tează modelul bisericii Sfîntul loan din Piatra, fără abside laterale vi¬ 
zibile în exterior, ci săpate doar în grosimea zidurilor naosului, cu 
dispoziţia obişnuită a încăperilor din secolul XVI : pridvor închis, 
pronaos, gropniţă, naos şi altar, cu turlă pe naos. Elemente ale Renaş¬ 
terii se fac simţite şi la ctitoriile lui Petru Rareş şi ale lui Alexandru 
Lăpuşneanu (mai ales în sculptura pietrelor la chenarele de uşi). 

Ultimul monument reprezentativ al arhitecturii moldoveneşti din 
perioada «clasică» îl reprezintă mănăstirea Suceviţa, ctitoria Movileş- 
tilor. Biserica reia planul de la Neamţ, cu toate elementele adăugate 
în timpul lui Petru Rareş : exonartex (pridvor închis), pronaos alungit 
şi boltit cu două cupole (ca la Probota), gropniţă cu veşmîntărie— 
tezaur (ca la Humor), naos trilobat cu turlă zveltă pe două baze 
stelate şi altar. Ca elemente noi sînt două pridvoraşe deschise care 
preced intrările în exonartex, unul pe latura de sud, altul pe cea de 
nord. Un alt element nou îl constituie cele trei ferestre care luminează 
fiecare absidă. 

In ultimele decenii ale secolului al XVI-lea şi la începutul celui 
următor şe face simţită tot mai mult influenţa arhitecturii din Ţara 
Românească : pridvorul deschis, decorarea faţadelor cu registre îp 
arcade, comunicarea dintre naos şi pronaos printr-o triplă arcadă, în 
locul uşii (Hlincea, Aroneanu, Galata, Secii). Biserica mînăstirii Sacu, 
de plan triconc, cu o turlă pe naos şi una pe pronaos, are faţadele îm¬ 
părţite în două registre printr-un brîu şi împodobite cu lungi arcade 
oarbe, iar deasupra arcadelor turlelor se află un rînd de ocniţe moldo¬ 
veneşti. 

In Transilvania, numărul bisericilor româneşti din piatră sau zid 
e foarte redus, ca urmare a înstrăinării unora din cnejii şi voievozii 
din secolele anterioare sau a trecerii lor în rîndul ţărănimii de rînd. 
Se menţine tipul de biserică sala, de plan dreptunghiular, cu un turn- 
clopotniţă la intrare. Bisericile de lemn aveau acelaşi plan dreptun- 

ghiular, asemănătoare cu casele ţărăneşti, unele cu un turn-clopotniţă 
sau cu o prispă, pe latura de vest. In 1564; s-a restaurat în întregime 
biserica mînăstirii Prislop, de către domniţa Zamfira, fiica lui Moise 
Vodă al Ţării Româneşti (1529—1530). Este în plan triconc, cu o turlă 
pe naos, în stilul bisericilor muntene. 

Pictura. Aşa cum am arătat şi în altă parte, dispariţia monumen¬ 
telor din secolul al XV-lea face cu neputinţă urmărirea procesului de 
evoluţie a picturii din Ţara Românească de la sfîrşitul secolului al 
XlV-lea, cînd s-a pictat pronaosul Coziei şi pînă la începutul secolu¬ 
lui al XVI-lea, cînd s-a pictat biserica mînăstirii Argeş. 

Pictura bisericească în frescă a cunoscut o perioadă de maximă 
înflorire, mai ales în primele decenii ale secolului, în timpul domniei 
lui Neagoe Basarab şi a urmaşilor săi imediaţi. Dintre picturile din 
timpul sau, consemnăm, în primul rînd, pe cele din biserica mînăstirii 
Dealu (1515), lucrate de meşterii Dobromir, Jitian şi Stanciu şi din 
biserica mînăstirii Bistriţa, ctitoria boierilor Craioveşti (1519), lucrate 
de acelaşi Dobromir, împreună cu Dumitru şi Chirtop. Din nefericire, 
aceste două ansambluri de pictură murală au dispărut. 

Cea mai de seamă ctitorie a lui Neagoe Basarab, biserica mînăsti¬ 
rii Argeş, a fost împodobită cu picturi executate tot de Dobromir zu¬ 
gravul (c. 1517—1526) cu unele ajutoare, dar ansamblul său pictural a 
fost înlăturat, cu prilejul restaurării din 1875—1885 şi înlocuit Cu o 
pictură nouă, executată de artişti străini. 

Principala compoziţie era tabloul votiv; cuprinzînd mai multe pa¬ 
nouri pe pereţii de sud şi de vest ai pronaosului. Cel mai interesant 
este tabloul care înfăţişează pe Neagoe Basarab cu soţia sa Despina 
Miliţa în veşminte domneşti, cu coroană pe cap, ţinînd chipul bisericii 
pe mîini, avînd în faţa lor şase copii. Alte tablouri redau pe doamna 
Ruxandra, fiica lor, căsătorită cu Radu Vodă de la Afumaţi, sub care 
s-au isprăvit lucrările de zugrăvire, Nîcolae Alexandru, Mircea cel 
Bătrîn, al cărui chip a fost copiat după cel de la Cozia, Radu cel Mare, 
cneazul sîrb Lazăr. Se păstrează, de asemenea, figuri de sfinţi militari, 
scena Deisis, cu trei personaje (Mîntuitorul, Sfînta Fecioară Maria şi 
Sfîntul Ioan Botezătorul înaripat), împăratul Solomon, figuri de îngeri 
etc. Cu prilejul restaurării amintite, panouri din vechea frescă a se¬ 
colului al XVI-lea au fost duse, prin grija lui Gr. Tocilescu, la Muzeul 
Naţional de Antichităţi din Bucureşti (azi se păstrează în Muzeul de 
Arţă al R.S.R., Secţia Artă Veche românească, şi în Muzeul de Istorie 
al R.S.R.). 

Din ansamblul de picturi realizate de Dobromir şi colaboratorii săi 
în biserica marea) mină ştir ii Bistriţa nu s-a mai păstrat nimic. în schimb, 
se cunosc picturile .bolniţei, executate în anul 1520, se pare de către 
Dumitru şi Chirtop ucenicii Iui Dobromir, care reprezintă o realizare 
remarcabilă a picturii medievale româneşti. în conca altarului, se află 
Maica Domnului, înconjurată de îngeri şi de prooroci, pe pereţi marii 
ierarhi, iar în naos se disting Pantocratorul, scene din ciclul hristologic, 
figuri de sfinţi şi de cuvioşi. Tabloul votiv al ctitorului, marele ban Barbu 
Craiovescu (călugărit sub numele Pahomiej şi .soţia sa Neagoslava, 
impresionează îndeosebi prin. maniera realistă a reprezentării. : 

Meşterul Dobromir era fie un vlah sud-dunărean, fie un sîrb sta¬ 
bilit, la noi, ca şi alţi cărturari de acelaşi neam (mitropoliţii Maxim 
Brancovici şi Macarie, fostul tipograf), sprijiniţi de soţia lui Neagoe 
Başarab, doamna Despina Miliţa. Originea sa sud-dunăreană este dove¬ 
dită atît de analiza stilistică a frescelor sale de la Argeş, care prezintă 
asemănări cu cea a mînăstirii Cruşedoî, cît şi de reprezentarea printre 
ctitori a cneazului sîrb Lazăr, fapt unic în pictura medievală românească. 
Cu toate acestea, el s-a integrat cu totul în mediul de viaţă culturală- 
artiştică şi socială românească. în orice caz, Dobromir rămîne unul din 
marii artişti ai evului mediu românesc, un adevărat îndrumător de 
«şcoală» în primele decenii ale secolului al XVI-lea. 

în 1536, a fost împodobită cu zugrăveli biserica mînăstirii Stăneşti- 
Vîlcea, ctitoria logofătului Giura şi a soţiei sale Vilaia, înfăţişaţi 
într-un tablou votiv. Deşi, în genere, se respectau canoanele iconografice 
cunoscute, se observă totuşi o încercare de desprindere de pictura bi¬ 
zantină tradiţională şi de autohtonizare a ei. 

Biserica bolniţei do la Cozia, împodobită de David zugravul şi fiul 
său Raduslav, în 1542—1543, cuprinde un ansamblu pictural complet şi 
bine păstrat, în altar, pe lîngă reprezentările obişnuite, apar şi scene 
din viaţa Maicii Domnului, în naos scene din viaţa şi patimile Mîntuito- 
rului, iar în pronaos Filoxenia lui Ayrtaam (Sfînta Treime la Stejarul 
Mamvri), Acatistul Maicii Domnului şi Viaţa Sfîntului Ioan Botezătorul, 
Arătarea Domnului către Toma ş.a. Se observă deci aceeaşi nota nara¬ 
tivă pe care am întîlnit-o la biserica domnească de la Argeş şi care va 
deveni una din trăsăturile caracteristice ale picturii de mai tîrziu din 
Ţara Românească. 

'Este de remarcat apoi tabloul votiv, în care sînt redaţi Mircea cel 
Bătrîn, Radu Paisie (Petru Voievod), doamna Ruxandra şi fiul lor Marcn, 
precum :şi portretul marelui spătar. Stroe, «ispravnicul» lucrărilor de la 
bolniţă, redat cu trăsăturile sale reale. . . 

Picturile bisericii ruînăstirii Snagov, realizate pe la 1563, în timpul 
lui Petru cel Tînăr (1559—1568), fitil şi urmaşul lui Mircea Ciobanul, con¬ 
stituie cel mai amplu ansamblu iconografic din secolul al XVI-lea în 
Ţara Românească. Este opera unui mare artist format tot în şcoala lui 
Dobromir zugravul. Programul iconografic respectă, în mare, canoanele 
tradiţionale (în pronaos sînt redate Acatistul Maicii Domnului, scene 
din Vieţile sfinţilor şi sinoadele ecumenice). Tablourile votive redau 
figurile domnilor munteni Neagoe Basarab cu fiul său Teodosie şi Mircea 
Ciobanul cu trei fii şi doamna Chiajna, dar de două ori: pe peretele de 
sud al pronaosului şi pe cel de vest al naosului. 

Frescele din pronaosul bisericii mînăstirii Tismana se datorează unui 
alt Dobromir, «din Tîrgovişte», şi sînt executate în 1564, cu cheltuiala 
vornicului Nedelco Bălăceanu (poate că tot acest Dobromir a zugrăvit 
şi Snagovul, apoi Bucovăţul). Pictura bisericii mînăstirii Bucovăţ (Cra- 
iova) a fost recent restaurată şi scoasă de sub stratul unei repictări din 
secolul trecut. Pictura altarului şi naosului a fost realizată în 1574, fiind 
opera unui artist de mare talent, iar a pronaosului câţiva ani mai tîrziu 
(1579—1589), de un zugrav mai puţin priceput. In naos, se remarcă tabloul 
votiv al lui Alexandru II Mircea (1568—1577), al soţiei sale Eoaterina 
Salvaressi şi al fraţilor săi Miloş şi Petru Şchiopul (probabil zugrăvirea 
s-a făcut cu cheltuiala sa), iar în pronaos tabloul votiv al ctitorilor bise¬ 
ricii — marele ban Ştefan şi fiul său Pîrvu clucerul. O cronică murală —■ 
singura în acest secol în limba slavă în Ţara Românească — este pictată 
deasupra tabloului votiv al lui Alexandru II, relatînd, pe scurt, viaţa 
sa şi a familiei. Tot în naos sînt zugrăvite: Duminica tuturor sfinţilor, 
scene din ciclul Patimilor, Adormirea Maicii Domnului, figuri de sfinţi; 
în pronaos, sinaxarul, iar în altar, Liturghia arhierească şi împărtăşirea 
apostolilor. 

Decoraţia murală a bisericii mînăstirii Căluiu — refăcută în secolul 
trecut — a fost executată de un zugrav grec cu numele Mina. S-a acordat 
o atenţie deosebită tabloului votiv — pe trei pereţi ai pronaosului — în 
care sînt reprezentaţi fraţii Buzeşti, la care se adaugă două mari panouri 
în pronaos, care înfăţişează pe Petru Cercel şi Mihai Viteazul. Avem ştiri 
şi despre un alt zugrav grec care a stat la curtea lui Mihai Viteazul, 
Nicolae din Creta, 

Amintim aci şi cîteva icoane zugrăvite în cursul secolului al XVI- 
lea. Cea mai veche icoană datată, care a ajuns pînă la noi, aparţine pri¬ 
mului Dobromir. Este o icoană a sfîntului ierarh Nicolae, binecuvîn- 
tînd, cu Sfînta Fecioară în miniatură, avînd, în partea inferioară, tabloul 

votiv al familiei voievodale : Neagoe Basarab, doamna Despina Miliţa, 
cu trei fii şi două fiice. 

în biserica mînăstirii Argeş, pronaosul propriu-zis era separat de 
necropolă, prin coloane, cum am arătat mai sus. între coloane se găseau 
opt icoane mari, cu faţa dublă, din care s-au păstrat numai patru. Din 
aceeaşi perioadă datează cîteva icoane ale Maicii Domnului cu pruncul, 
o icoană a lui Iisus Pantocratorul, de la schitul Păr-Vîlcea, o scenă a 
Plîngerii lui Iisus, de la Argeş (transpunere pe lemn a unui ^epitaf 
brodat), icoana sfinţilor sîrbi Simion— în haine de schimnic — şi Sava — 
în veşminte arhiereşti — la.picioarele cărora sînt îngenunchiate doamna 
Despina şi fiicele ei Ruxandra şi Stana, Coborîrea de pe Cruce, toate de 
la Argeş. Cea din urmă este deosebit de impresionantă. Maica Domnu¬ 
lui poartă trupul neînsufleţit al lui Iisus, avînd lîngă ea pe Sfîntul Evan¬ 
ghelist Ioan şi pe Maria Magdalena. în colţul din stînga este, zugrăvită 
doanina Despina, oare pogrtă pe braţe trupul neînsufleţit al fiului său 
Teodosie, pe care-1 încredinţează Maicii Domnului. 

Reţinem şi faptul că numeroase icoane româneşti sînt larg răspîn- 
dite în Balcani, prin bogatele danii ale lui Neagoe Basarab. De pildă, pe 
chivotul dăruit mînăstirii Dionisiu erau, montate numeroase iconiţe. Du¬ 
pă părerea cercetătorilor iugoslavi, iconostasul mînăstirii Cruşedol a 
fost lucrat de zugravi români, în timpul lui Neagoe Basarab, fie în Ţara 
Românească, fie la faţa locului. 

în Moldova, sub domnia lui Bogdan III cel Orb (1504—1517), viaţa 
artistică a Moldovei a trecut printr-o perioadă de declin, pentru ca să 
renască sub Ştefăniţă Vodă (1517—1527). Prin 1522—1525 s-au realizat 
picturile din naosul şi altarul bisericii Sfîntul Nicolae din Dorohoi, cti¬ 
toria lui Ştefan cel Mare. Valorosul ansamblu de aici continuă tradi¬ 
ţiile picturii din epoca sa, urmînd îndeaproape distribuţia iconografică 
din biserica Sfîntul Nicolae-Popăuţi. 

Pictura moldovenească îşi atinge apogeul în cursul domniei lui 
Petru Rareş, cel mai de seamă etitor de lăcaşuri sfinte în Moldova, după 
Ştefan cel Mare. în timpul lui s-au realizat cele mai ample ansambluri 
picturale din întreaga artă românească. 

Locul decorului de firide, arcade şi ocniţe, precum şi al ceramicii 
smălţuite, obişnuite Iâ monumentele Iui Ştefan cel Mare a fost luat de 
pictura murală, ca unic mijloc de împodobire a exteriorului. Astfel de 
picturi exterioare apăruseră şi în unele biserici din Transilvania, încă 
din secolul al XîV-lea (Strei) şi al XV-lea (Crişcior, Ostrov). Recentele 
săpături arheologice au dus la depistarea ruinelor unei biserici la Mol- 
doviţa, din timpul lui Ştefan cel Mare, pictată în interior şi exterior. Deci 

fenomenul artistic al picturii exterioare moldoveneşti — am putea spune 
generalizat sub Petru Rareş — a fost prefaţat de aceste modeste biserici 
ardelene, precum şi de unele biserici ale lui Ştefan cel Mare. 

Primul ansamblu pictural s-a realizat acum la Dobrovăţ (1529), 
ctitoria lui Ştefan cel Mare. în altar şi naos se respectă programul tradi¬ 
ţional (ca la Popăuţi), dar în camera mormintelor apare, pentru prima 
oară în Moldova, Sinaxarul (Menologul), temă intîlnită la Cozia încă 
din secolul al XlV-Iea. Pereţii pronaosului sînt decoraţi cu scene din 
viaţa Mîntuitorului, iar timpanele cu reprezentarea celor şapte sinoade 
ecurrienice. De acum înainte aceste două teme — sinaxarul şi sinoadele 
ecumenice — vor constitui o caracteristică a bisericilor mînăstireşti din 
Moldova în secolul al XVI-lea. Tot în pronaos apare, pentru prima oară, 
chipul Sfîntului Ioan cel Nou, socotit patronul Moldovei; de asemenea, 
Scara Sfîntului Ioan Sinaitul, Minunea Sfîntului Sava din Ierusalim şi 
Minunea Sfîntului Atunasie cel Mare, numeroşi sfinţi cu figuri ascetice, 
într-un stil sever,, ceea ce a făcut pe cercetători să emită părerea că 
meşterul zugrav de la Dobrovăţ a fost un călugăr. Unele scene (Sfîntul 
Ioan cel Nou) şi unele detalii (Sfîntul Ilie în căruţă ţărănească, forma 
moldovenească a unor biserici pe care le ţin sfinţii din cele trei teme de 
mai sus) pledează pentru originea sa românească. 

în 1530 s-a zugrăvit biserica Sfîntul Gheorghe din Hîrlău, atît în 
interior cît şi în exterior. Decoraţia exterioară a fost distrusă la înce¬ 
putul secolului nostru, cu prilejul unei restaurări, iar cea interioară 
afectată de restaurările ulterioare. Se respecta şi aici programul icono¬ 
grafic de Ia biserica Sfîntul Nicolae—Popăuţi, continuîndu-se astfel tra¬ 
diţiile şcolii moldoveneşti de pictură din secolul anterior. Sînt remar¬ 
cabile sinoadele ecumenice. 

în 1532 s-a zugrăvit Probota, viitoarea necropolă domnească refă¬ 
cută şi împodobită de Petru Rareş la stăruinţele lui Grigorie Roşea, pe 
atunci egumen al mînăstirii. A fost zugrăvită şi în exterior, dar din acest 
decor se păstrează doar slabe urme (Imnul Acatist, Asediul Constanti- 
nopolului, Arborele lui lesei, chipul lui Grigorie Roşea). Picturile din 
interior, deşi afectate de intervenţiile restauratorilor din secolul trecut, 
lasă totuşi să se întrevadă că au fost executate de un mare artist, cu 
reale aptitudini de desenator şi colorist, bun cunoscător al picturii ato- 
nite. în pridvor impresionează scena Judecăţii de apoi, preluată din 
pictura Athosului, redată pentru prima oară în Moldova. Pereţii pronao¬ 
sului cuprind Cele şapte sinoade ecumenice şi Sinaxarul. în naos şi altar 
sînt ; ternele obişnuite (în naos e şi tabloul votiv). 

Biserica Sfîntul Gheorghe din. Suceava, devenită catedrală mitropo¬ 
litană, a fost zugrăvită în 1534, din porunca lui Petru Rareş, după sche¬ 
ma iconografică tradiţională. Fiind o biserică de dimensiuni mari, picto¬ 
rul anonim a decorat suprafeţe întinse, în compoziţii mari, cu multe per¬ 
sonaje. Dintre scenele hristologice ale naosului, reţine atenţia scena 
Răstignirii, Rugăciunea din grădina Ghetsimani. Foarte interesant este 
şi tabloul votiv, mai ales Ştefăniţă Vodă, unul din cele mai izbutite por¬ 
trete din arta românească medievală. în pronaos se află chipul mitropo¬ 
litului Teoctist II, cel mai vechi portret de ierarh reprezentat în biseri¬ 
cile noastre. Din puţinele picturi exterioare oare se păstrează — numai 
pe faţada de sud — se mai pot distinge scene din Imnul Acatist, Asediul 
Constantinopolului, Parabola fiului risipitor, Arborele lui lesei, unii 
filozofi din antichitate, Cinul (cete de sfinţi în rugăciune), Scara Sim¬ 
ţului Ioan S cărărui, Judecata de apoi. 

Biserica fostei mănăstiri Humor a fost împodobită în întregime cu 
picturi, atît în interior cît şi în exterior, realizate în anul 1535, de Toma, 
«pictor din Suceava, curtean al slăvitului şi măritului domn moldovean 
Petru Voievod». S-a zugrăvit pe el însuşi, călare, străpungînd cu lancea 
pieptul comandantului cavaleriei turceşti, în scena Asediului Constan¬ 
tinopolului. Zugravul Toma păstrează aproape neschimbată schema ico¬ 
nografică a bisericilor pictate în trecut, cu aceeaşi distribuţie a scenelor. 
Amintim în naos tabloul votiv care înfăţişează pe domnitorul Petru Rareş, 
soţia sa Elena şi unul din fii, cu coroane şi haine domneşti, oferind 
biserica Mîntuitorului. în gropniţă se află portretele votive ale ctitorilor, 
marele logofăt Toader Bubuiog şi soţia sa Anastasia, fiica logofătului 
Tăutu, iar în pronaos hatmanul Daniil de Suceava şi soţia sa Teodosia, 
care au făcut mînăstirii mai multe danii. Tot aci, în pronaos, atrag 
atenţia : Sfînta Fecioară rugîndu-se, înconjurată de 16 îngeri în mişcare 
şi 24 de prooroci, apoi cele şapte sinoade ecumenice şi trei registre supra¬ 
puse cu sfinţi. 

însuşirile artistice deosebite cu care era înzestrat Toma din Suceava 
reies cu prisosinţă din picturile exterioare ale Humorului. Din pricina 
intemperiilor, picturile de pe peretele de nord sînt, în cea mai mare parte, 
şterse. Se recunosc fragmente din Acatistul Sfîntului Gheorghe, Arbo¬ 
rele lui lesei, filozofi, egumenul Paisie, care cîrmuia atunci mînăstirea. 
Peretele de răsărit al pridvorului deschis era rezervat Judecăţii de apoi. 
în continuare, pe peretele de sud — în dreptul pronaosului — este figu¬ 
rat Imnul Acatist în 24 de scene, distribuite în trei registre, după cunos¬ 
cutul imn închinat Sfintei Fecioare, care a salvat Constantinopolul în 

626, cînd a fost atacat ide perşi. Impresionează mai ales Soborul Fecioa¬ 
rei. Sub ele este înfăţişat Asediul Constantinopolului, în trei scene. Dar 
pictorul, prezentînd asedierea fostei capitale a Bizanţului de către perşi, 
în anul 626, i-a înlocuit cu turci, înzestraţi cu artilerie. Această inge¬ 
nioasă interpretare avea o semnificaţie mobilizatoare, voind .să atragă 
atenţia asupra pericolului otoman şi să îndemne poporul la lupta ^pentru 
apărarea Moldovei. Tot pe peretele sudic, în dreptul gropniţei, apăr Ru¬ 
gul în flăcări, Parabola fiului risipitor, Viaţa .Sfîntului Nicolaa (15 
scene). 

Cele trei abside sînt împărţite în şase registre suprapuse, în care 
sînt zugrăviţi îngeri, prooroci, apostoli, ierarhi, mucenici şi cuvioşi, toţi 
cu privirile spre axul absidei de răsărit pentru a se închina, cerînd parcă 
ajutor pentru izbăvirea Moldovei de primejdia otomană. Această impre¬ 
sionantă procesiune de sfinţi în rugăciune, cunoscută sub numele de 
Cinul, este cea mai complexă reprezentare din întreagă iconografie 
ortodoxă, o operă de autentică măreţie. In picturile de la Humor se re¬ 
marcă maturitatea de gîndire şi îndrăzneala artistului în tratarea feluri¬ 
telor teme, unele neobişnuite pînă atunci, calitatea coloritului, aptitudi¬ 
nile pentru redarea portretelor, armonia compoziţiilor, acordul dintre 
detalii şi întreg. Prin opera nemuritoare pe care a creat-o la Humor, 
Toma din Suceava poate fi considerat nu numai un maestru desăvîrşit 
al picturii româneşti, ci şi un mare artist european al. secolului al 
XVI-lea. 

Ansamblul de pictură interioară şi exterioară de la Moldo vi fa s-a 
executat în anul 1537, din porunca lui Petru Rareş. Se observă asemă¬ 
nări cu Humorul în ce priveşte distribuţia temelor şi viziunea stilistică, 
deşi nu este vorba de o reală identitate. S-ar putea ca zugravul anonim 
care a lucrat aici să fie format în aceeaşi şcoală de pictură ca şi Tbma, 
iar o parte din meşterii ajutători să fi lucrat la decorarea ambelor monu¬ 
mente. Gama cromatică este mai bogată decît la Humor, cu mai mult 
galben şi albastru, imaginile mai ample, cu o vădită tendinţă de umani¬ 
zare a figurilor, cu mişcări vii şi variate, cu o mare putere de exprimare 
a sentimentelor. Pictura interioară se desfăşoară, în general, potrivit 
schemei iconografice tradiţionale. 

Pe peretele de vest al naosului se află tabloul votiv—r Petru Rareş, 
doamna Elena cu Cei doi fii, Iliaş şi Ştefan, cu haine scumpe şi coroana 
pe cap —, tablou mult mai fastuos şi mai expresiv decît la Humor. Sînt 
remarcabile şi anumite scene din ciclul Patimilor în naos, sinoadele 
ecumenice şi mari imnografi, vieţi de sfinţi, în pronaos etc. 

în ce priveşte picturile exterioare, pe peretele de sud — în dreptul 
pronaosului — sînt redate cu o deosebită amploare cele 24 de scene ale 
Imnului Acatist, tot în trei registre, iar sub ele Asediul Constantinopo- 
lului. în dreptul camerei mormintelor se află Arborele lui lesei şi cîţiva 
filozofi din antichitatea greco-romană. Arborele lui lesei apare într-un 
colorit strălucitor, într-o manieră monumentală, pe o suprafaţă întinsă, 
sub forma unei grădini uriaşe cu ramificaţii stufoase, o formă deosebit 
de sugestivă de evocare a întregii genealogii a Mântuitorului. Pe pereţii 
celor trei abside se desfăşoară Cinul, cu aceeaşi procesiune de heru¬ 
vimi, îngeri, prooroci, apostoli, mucenici şi cuvioşi, în atitudine de ru¬ 
găciune, cu privirile spre axul. absidei altarului, unde tronează Sfînta 
Fecioară Maria. Pe peretele de nord -—în dreptul pronaosului — se mai 
disting scene din Vămile văzduhului, momente din viaţa Sfinţilor Ioa- 
chim şi Ana, precum şi din lucrarea de propovăduire a apostolilor. în 
pridvor, pe peretele de răsărit, este înfăţişată compoziţia complexă a 
Judecăţii de apoi (este de remarcat figura Maicii Domnului în grădina 
raiului), precum şi cîteva momente legate desfacerea lumii. 

în anul 1541 a fost realizat ansamblul de pictură interioară şi ex¬ 
terioară de la biserica Tăierea Capului Sf. Ioan Botezătorul din satul 
Arbore, ctitoria din 1502 a pîrcălabului de Suceava Luca Arbore, ucis 
în 1523 de Ştefăniţă Vodă. Picturile de aici — făcute cu cheltuiala Anei, 
sora ctitorului — sînt considerate opera lui «Dragoş zugrav, fiul popii 
Coman din Iaşi», unul din marii artişti români din toate timpurile (în 
unele lucrări este redat sub forma Dragosin). 

Picturile din interior — care respectă distribuţia iconografică tra¬ 
diţională — au avut mult de suferit din cauza intemperiilor şi a unor 
refaceri. Se păstrează doar cîteva fresce, între care şi Descoperirea 
Sfintei Cruci, în pronaos. Este a doua — şi ultima— în pictura medie¬ 
vală a Moldovei, cu o semnificaţie simbolică, voind să mobilizeze popo¬ 
rul la luptă împotriva primejdiei otomane. 

Tot în pronaos sînt de reţinut cîteva figuri de sfinte, de o expresi¬ 
vitate deosebită (de pildă, Sfînta Marina), alături de Viaţa Sfîntului Ioan 
Botezătorul şi Sinoadele ecumenice. O importanţă istorică deosebită 
prezintă şi cele două tablouri votive, unul în pronaos, altul în naos, în 
primul, Luca Arbore şi soţia sa Iuliana sînt înfăţişaţi cu doi copii, toţi 
în haine de ceremonial, iar într-al doilea, cu cinci copii, probabil la 
cîţiva ani, după cel din pronaos, cînd numărul copiilor crescuse. 

Dar ceea ce conferă bisericii de la Arbore, o înfăţişare cu totul apar¬ 
te este pictura sa exterioară, de o rară valoare artistică, una din cele mai 
de seamă creaţii ale artei medievale româneşti. Organizarea iconogra- 

fică'din exterior prezintă substanţiale modificări faţă de monumentele 
anterioare. Pe faţada sudică se păstrează marea compoziţie, în 24 de 
scene, a Imnului Acatist, însoţită, ca de obicei, de scena Asediului Gon- 
stantinopolului, la baza Imnului. Este de remarcat, în primul rînd, că 
Asediul esle reprezentat pentru ultima oară în pictura exterioară moldo¬ 
venească. în ăl doilea rînd, relevăm şi faptul ca este vorba aici de Ase¬ 
diul persan din 626 şi nu de cel turcesc din 1453, cum arată şi o inscripţie. 

în continuare, apare Judecata de apoi, în dreapta uşii de intrare, tot 
pe faţada sudică. Deşi nu este atît de bine păstrată că la Moldoviţa şi 
Voroneţ. totuşi această scenă ocupă aici, pentru prima oară în decoraţia 
exterioară, locul central. Ceata celor păcătoşi e înfăţişată ca o proce¬ 
siune continuă, ’formînd cel mai monumental ’grupaj de personaje din 
pictura murală moldovenească. O altă compoziţie de mare amploare o 
constituie Cinul, adică Rugăciunea tuturor sfinţilor, pe absida altarului, 
redaţi în şase registre, cu privirile îndreptate spre axul absidei altarului. 
Din nefericire, această procesiune nu s-a păstrat în cele măi bune con¬ 
diţii. Scenele cele mai bine păstrate, şi în acelaşi timp cefe mai valo¬ 
roase, se găsesc pe peretele de vest care ar putea fi pus în legătură cu 
decapitarea Iui Nichita, fiul lui Luca Arbore, în 1523. Armonia compo¬ 
ziţională, precizia şi fineţea desenului, modelarea figurilor, preocuparea 
constantă de a individualiza'personajele de vîrste şi categorii sociale 
diferite, ritmul şi eleganţa siluetelor, dar mai ales gama cromatică, mult 
mai luminoasă decît în alte părţi, inovaţiile în distribuţia scenelor, Jac 
din faţada vestică a bisericii de la Arbore una din cele mai izbutite cre¬ 
aţii ale artei medievale româneşti. Autorul este un artist de geniu, sau, 
după cum 11 consideră un istoric de artă belgian, cel mai mare pictor 
din Răsăritul ortodox în secolul al XVI-leâ. 

Am susţinut şi în alt loc că iniţiativa pentru zugrăvirea exterioară a 
Voroneţului a pornit din partea mitropolitului Teofan I, care a refăcut 
şi pictura din pronaosul acestei biserici (j* 1546). Zugrăvirea pridvorului 
şi a exteriorului s-a terminat numai în 1547, în timpul păstoririi mitropo¬ 
litului Grigorie Roşea. Ca şi la celelalte monumente ale vremii, strălu¬ 
cirea Voroneţului i-o conferă picturile sale exterioare, care constituie o 
culme a picturii din timpul lui Petru Rareş. Desfăşurate pe un fond al¬ 
bastru, viu, inspirat de strălucirea naturii înconjurătoare, aceste picturi 
se prezintă ca un. covor încărcat de culori, încîntînd privirile prin far¬ 
mecul *de nedescris al armoniilor, prin fineţea desenului, prin frumuse¬ 
ţea figurilor, redate cu talentul unui adevărat portretist, .prin temele ine¬ 
dite penare le cuprinde, prin anumite elemente specific moldoveneşti 

■ Artistul anoni m — socotit de unii «Marcu Pristavul», semnat aci — 
a pornit de la schemele iconografice tradiţionale, introducând însă o 
seric de inovaţii şi modificări. Ca şi Dragoş Coman la Arbore, artis¬ 
tul de la Voroneţ acordă un loc central Judecăţii de apoi, pe care 
a zugrăvit-o pe întreg peretele de vest, realizând cea mai amplă şi mai 
dramatică compoziţie, unică în arta întregii Biserici ortodoxe, cu mult 
superioară scenelor similare din celelalte biserici moldovene. în regis¬ 
trul de sus, în centru, se află Dumnezeu-Tatăl (cel vechi de zile), într-un 
triptic, desfăcut de îngeri în sbor. în registrul următor este redată scena 
Deisis; adică Iisus Hristos pe tron, ca judecător al lumii, înconjurat de 
Sfînta Fecioară, de Sfîntul Ioan Botezătorul, de apostoli, cîte şase de fie¬ 
care parte, aşezaţi pe laviţe mozaicate. In spatele lor se văd cete de în¬ 
geri. De la picioarele lui Iisus porneşte un «rîu de foc», colorat în roşu 
închis, focul Gheenei, care se lărgeşte treptat pînă la soclu, pentru a cu¬ 
prinde'pe cei păcătoşi. în registrul al treilea este redat Tronul Hetima- 
siei, adică pregătirea scaunului pentru judecată, cu diferite teme sim¬ 
bolice (protopărinţii, Sfîntul Duh în chip de porumbel ş.a. ; o parte a 
scenei este stricată). - 

în partea stingă a privitorului se văd cetele proorocilor, ierarhilor, 
mucenicilor şi cuvioşilor, îndrumaţi de Sfîntul Apostol Pavel, iar în 
partea opusă cetele necredincioşilor, cărora Moise le- arată înfricoşata 
judecată care-i aşteaptă. între aceşti «păcătoşi», zugravul de la Voroneţ 
a inclus şi pe duşmanii de atunci ai Moldovei, adică cete de turci şi de 
tătari, în costumeleJor specifice, cu turbane pe cap. Artistul şi-a dovedit 
aici măiestria deosebită, izbutind să individualizeze fiecare personaj, cu 
expresii dramatice, care redau teama, deznădejdea sau căinţa. 1 

Dramatismul de aici este continuat îh registrul al patrulea, unde 
apare, în mijloc, cumpăna dreptăţii, îh care sînt cîntărite faptele fiecă¬ 
ruia, lupta dintre îngeri şi diavoli pentru sufletele oamenilor. Cu mult 
umor popular'sînt redaţi diavolii, ducînd suluri, pe care sînt înscrise pă¬ 
catele oamenilor, pentru ca să le obţină sufletele. Tot aici este o primă 
scenă din învierea morţilor— pe «rîul de foc» — continuată de alta în 
registrul al cincilea. Aceste două scene dovedesc multă originalitate, în¬ 
vierea celor morţi pe pămînt fiind redată diferit de a celor morţi. în ape. 
Arhanghelii nu folosesc trîmbiţe, ci buciume obişnuite în Moldova.. O 
bună parte din registrul al patrulea şi mai bine de jumătate : din cel de 
al cincilea sînt ocupate de: viziunea raiului. 

Pe faţada sudică sînt zugrăviţi Sfîntul Gheorghe, patronul bisericii, 
mitropolitul Grigorie Roşea. şi Daniil Sihastrul cu suluri. în mină (în 
stingă uşii de intrare), apoi Viaţa Sfîntului Ioan cel Nou de la Suceava, 

în 12 scene, compoziţie specific moldovenească. în continuare, în drep¬ 
tul pronaosului, Arborele lui lesei, Acatistul Sfîntului Nicolae şi chipu¬ 
rile unor filozofi greci. Faţadele absidelor sînt acoperite de şase registre, 
în care apare impresionanta procesiune a Cinului : îngeri, serafimi, proo¬ 
roci, apostoli, ierarhi, mucenici şi cuvioşi în atitudine de rugăciune, 
cu privirile spre axul absidei altarului, unde tronează ipostazele dum- 
tiezeirii. 

Pe faţadele de nord, deşi grav afectate de intemperiile vremii, se 
mai văd scene din Facerea lumii (între care şi Legămîntul sau Zapisul 
Iui Adam, de provenienţă folclorică), Vămile văzduhului, Acatistul Mai¬ 
cii Domnului. 

Interiorul pridvorului, zugrăvit tot atunci, cuprinde Sinaxarul, 
adică episoade din viaţa sfinţilor, după cele 365 de zile ale anului, înce- 
pînd cu luna septembrie. Ca şi în exterior, se remarcă aici unele ele¬ 
mente specific moldoveneşti : Sfîntul Ilie într-o căruţă obişnuită de ţară, 
anele personaje sînt îmbrăcate în costumele dregătorilor şi ostaşilor 
moldoveni din timpul lui Petru Rareş etc. Este o dovadă că meşterul prin¬ 
cipal cu ucenicii săi erau moldoveni. Toate acestea — redate aci foarte 
sumar —fac ca pictura Voroneţului să fie socotită una din capodoperele 
artei universale. 

Tot în cursul domniei lui Petru Rareş au fost zugrăvite bisericile 
din Bălineşti, ctitoria mai veche a logofătului Tăutu (numai exteriorul), 
Adormirea din Baia (după 1532, anul construirii), Sfîntul Dumitru din 
Suceava, construită în 1535, zugrăvită în 1537 (impresionează tabloul 
votiv, mai ales al Elenei Rareş), biserica mînăstirii Coşula, zugrăvită 
prin 1537—1538, biserica din Părhăuţi, ridicată de marele logofăt Gavriil 
Trotuşan, în 1522, zugrăvită prin 1539—1540 {sînt remarcabile îndeosebi 
figurile de mu con iţe, de dimensiuni aproape naturale, o adevărată ga¬ 
lerie de portrete). Cu excepţia Părhăuţilor, celelalte biserici amintite 
aci au fost împodobite şi cu picturi exterioare, dar acestea au dispărut 
în curgerea celor peste patru veacuri care s-au scurs de la realizarea 
lor (la Baia se mai văd urme din Imnul Acatist, Asediul Constantinopo- 
lului şi Arborele lui lesei). 

Marea epocă a picturilor murale din timpul lui Petru Rareş s-a în¬ 
cheiat cu decoraţia exterioară a Voroneţului. După el, istoria Moldovei 
a devenit tot mai zbuciumată, iar primejdia otomană tot mai ameninţă¬ 
toare, luptele dintre partidele boiereşti tot mai puternice. 

O reînviorare a activităţii cultural-artistice s-a produs în timpul 
lui Alexandru Lăpuşneanu (1552—1561 şi 1563—1568). Este de remarcat 
faptul că acest domnitor era animat de dorinţa de a produce o înnoire în 

arta moldovenească (a adus meşteri şi culori din Polonia, un grec a 
pictat Rişca, in 1560 ruga pe dogele Veneţiei să-i trimită pictori). Prin 
grija lui s-au zugrăvit catedrala episcopală din Roman, biserica mînăs- 
ti-rii Rişca, biserica mînăstirii Slatina, cea mai însemnată din ctitoriile 
sale, biserica moldovenească din Lvov şi, probabil, bisericile nrînăsti- 
rilor Bistriţa şi Pîngăraţi. 

Picturile din pronaosul şi pridvorul catedralei din Roman sînt cele 
originale.; Celelalte au fost refăcute, în mare parte, mai tîrziu. Ele con¬ 
tinuă tradiţiile epocii lui Petru Rareş, punîndu-se accentul pe redarea 
scenelor narative (viaţa Sfîntului Nicolae, a Sfîntului Ioan cel Nou de 
la Suceava şi a altor sfinţi), cu frumoase peisaje pe fundalul compozi¬ 
ţiilor. r 

Biserica mînăstirii Rîşca, ridicată în 1542, a fost zugrăvită în-1552, 
de Ştefan Rareş, la îndemnul episcopului Macarie al Romanului. Pictura 
interioară şi exterioară aparţine lui Stamatello Cotronas, grec din insula 
Zante. Cea interioară a fost în întregime repictată în secolul ui XlX-lea. 
Cea exterioară prezintă deosebiri însemnate faţă de cele din timpul lui 
Petru Rareş. Pe peretele de sud este redată Judecata de apoi, iar în con¬ 
tinuare, pe absida sudică, Scara Sfîntului Ioan Sinaitul (Scărarul), temă 
care apare pentru prima oară în decoraţia faţadelor (apăruse şi la Dobro- 
văţ, în pronaos) şi care era o vădită influenţă a monahismului atonii. 
Restul picturilor exterioare nu se mai păstrează. 

. Urme slabe de pictură se mai pot desluşi pe turla bisericii mînăstirii 
Slatina. Notăm şi faptul că în anul 1570 ser face prima atestare asupra 
existenţei 1 unei bresle a zugravilor de biserici şi icoana la Suceava, 

Către sfîrşitul secolului s-a realizat ultimul ansamblu de pictură 
exterioară din Moldova, la biserica mînăstirii Suceviţa, ctitoria Movileş u 
tilor. Potrivit unei însemnări pe un vechi manuscris* această lucrare a 
fost realizată în anul 7104 (1595—1596) de doi moldoveni, fraţii Ioan şi 
Sofronie, care lucraseră şi icoahe la Pîngăraţi (după alte cercetări, s-ar 
fi făcut în 1601). ■ 

Picturile de la Suceviţa se evidenţiază prin bogăţia ansamblului* 
prin strălucirea coloritului* în care predomină verdele-închis, prin ex¬ 
cepţionalul simţ al proporţiilor, prin interesul pentru naraţiune, prin 
stilul lor simplu, grafic, prin introducerea de elemente din natură şi 
mediul înconjurător : dealuri, ape, copaci, flori, iarbă, costume de epocă 
etc. în interior* canonul iconografic tradiţional a fost îmbogăţit cu teme 
noi, unele foarte rare. De pildă, în altar sînt redate, în patru registre, 
înălţarea. Domnului (în locul imaginii tradiţionale a Sfintei Fecioare cu 
pruncul), Cortul Mărturiei, Acatistul* Maicii Domnului (numai cu 17 

scene), Împărtăşirea apostolilor, ierarhii etc. In naos sînt redate teme 
din viaţa Mântuitorului, deşi cu unele abateri de la canonul tradiţional 
(în legătură ou Naşterea, minunile, parabolele, Patimile, trei scene din 
Facere) etc. Tot în naos, pe peretele de sud-vest şi de sud, se desfăşoară 
friza cu tabloul votiv al lui Ieremia Movilă şi al membrilor familiei. Pe 
peretele de nord-vest şi nord, apare o scenă liturgică în care este redat 
momentul culminant al Liturghiei credincioşilor, precum şi două portre¬ 
te, al mitropolitului Gheorghe Movilă, în chip de liturghisitor, oferind 
darul său şi ăl tatălui său Ioan Movilă, călugărit sub numele de Ioani- 
chie. în -camera mormintelor, în zeci de scene, cu sute de figuri, este 
redată viaţa lui Moise. în bolţile pronaosului apare Pantocratorul şi Fi- 
loxenia lui Avraam, iar sub calotă, cele şapte sinoade ecumenice. 

Pereţii pronaosului cuprind Sinaxarul, deci cîte o scenă pentru fie¬ 
care zi a anului, cu episoade din viaţa unuia din sfinţii zilei respective. 
Impresionează mulţimea personajelor, în costume din regiuni şi epoci 
diferite şi varietatea elementelor care alcătuiesc fundalul scenelor (ce¬ 
tăţi, ziduri de incintă, peisaje etc.). Pe registrele inferioare sînt redate 
vieţile Sfinţilor Gheorghe şi Nicolae. ; 

în pridvorul închis sînt reprezentate Judecata de apoi, momente din 
viaţa Sfîntului Ioan cel Nou — în 14 scene — teme din Vechiul Testa¬ 
ment, figuri de sfinţi imnografi, iar pe boltă inscripţii şi scene zodiacale. 
Cel mai mare interes istoric şi artistic îl prezintă scena în care este re¬ 
dat Alexandru cel Bun înconjurat de curtea sa, întîmpmînd moaştele 
Sfîntului Ioan, în faţa Sucevei. 

Ceea ce dă un farmec de nedescris Suceviţei sînt picturile sale ex¬ 
terioare, prezentate în compoziţii mari, într-o gamă cromatică vie, stră¬ 
lucitoare, în contrast cu verdele , mohorît al fondului. Cu mici excepţii, 
pictura exterioară urmează iconografia tradiţională. 

Pe peretele de sud se află Arborele lui lesei, printre ramurile că¬ 
ruia se văd şi scene, din Viaţa Mîntuitorului (Naşterea, întîmpinarea, 
Răstignirea etc.), un registru cu filozofi «elini» (Aristotel, Plafon, Pita- 
gora, Sofocle etc.), în acelaşi Arbore al lui lesei. 

Partea superioară este ocupată de Imnul Acatist — în 24 de scene 
— (a două oară la Suceviţa) şi Acoperemîntul Maicii Domnului (Pocro- 
vul), inspirat de pictura icoanelor ruseşti (deci apare în locul Asediului 
Constantinopolului). Pe pereţii absidelor este ampla desfăşurare a Ci¬ 
nului, în şapte registre : Sfînta Treime, Maica Domnului, îngeri, heru¬ 
vimi, serafimi, patriarhi, prooroci, apostoli, ierarhi, martiri şi cuvioşi. 

Pe faţada nordică este redată tema cea mai caracteristică de la Su- 
caviţa şi anume Scara S'fîntului Ioan Sinaitul (Climax), care se prezintă 



ARTA BISERICEASCA IN SECOLUL XVI 


573 


ca o variantă a Judecăţii din urmă, dar ou amănunte împrumutate din 
tradiţia şi folclorul românesc. Este ide admirat contrastul izbitor dintre 
ordinea lumii cereşti şi 'dezlănţuirea înfricoşătoare a lumii iadului. 

Remarcăm aici faptul ca aproape toate picturile moldoveneşti, mai 
ales cele exterioare, înfăţişează şi unele realităţi din Moldova. Aşa cum 
am arătat, Asediul Constantinopolului avea o semnificaţie simbolică, 
era o chemare la luptă împotriva primejdiei otomane. Redarea turcilor 
şi a tătarilor între cei «păcătoşi», la Voroneţ, era un mijloc de-a expri¬ 
ma ura şi nemulţumirea împotriva asupritorilor ţării. în multe scene 
sînt zugrăvite peisaje şi animale din Moldova, costume da dregători şi 
ostaşi, arme (suliţă, sabie, săgeată), obiecte de uz casnic (ştergare, ii), 
instrumente muzicale (bucium, cobză), căruţe moldoveneşti (ca a Sfîn- 
tului Ilie la- Voroneţ), ca şi obişnuita reprezentare a Vieţii Sfîntuiui Joan 
cel Nou de la Suceava. Toate acestea sînt dovezi concludente că auto¬ 
rii ansamblurilor respective erau moldoveni de neam, 

In ciuda intemperiilor vremii, picturile exterioare ale acestor bi¬ 
serici au rezistat vremurilor, oglindind evoluţia stilului pictural moldo¬ 
venesc din timpul lui Petru Rareş. Ele constituiau pe atunci adevărate 
«cărţi ilustrate deschise la toate paginile», cum le considera francezul 
A. Grabar, adevărate «Biblii pentru cei neştiutori de carte» şi necunos¬ 
cători ai slavonei în care se slujea, făcînd credincioşilor atît educaţie 
religioasă, cît şi patriotică. Ele au intrat de mult în circuitul valorilor 
universale, fiind cele mai reprezentative opere de artă medievală ro¬ 
mânească, mărturii grăitoare ale geniului creator al poporului nostru. 

în ce priveşte icoanele, acestea alcătuiau, de multe ori, decorul bi¬ 
sericilor de mir, mai ales ale celor din lemn, lipsite de pictură murală. 
Un exemplu caracteristic ni-1 oferă biserica fostului schit Văleni, de 
lingă Piatra Neamţ, ctitoria lui Petru Rareş, în care s-au găsit 139 de 
icoane, dispuse după schema iconografică tradiţională, . Strînse de pe 
la diferite mînăstiri şi biserici, ele constituiau cea mai preţioasă colecţie 
de icoane din secolele XVI—XVII, în ţara noastră. 

Alte icoane s-au păstrat, la mînăstirea Pîngăraţi, la schitul Vînătorii 
Pietrei, Putna, Humor etc. Desigur în unele mînăstiri existau şcoli de 
iconari. Cele mai vechi icoane moldoveneşti, din prima jumătate a se¬ 
colului, sînt Schimbarea la Faţă (Agapia), Maica Domnului cu pruncul 
(Văratec, adusă de la Văleni), înălţarea (1568, Putna), alte două cu ace¬ 
eaşi temă la Pîngăraţi şi Humor, Deisis şi Arhanghelul Mihail (Humor), 
Judecata Sfîntuiui Ioan cel Nou (fragment dintr-o veche raclă a sfîn¬ 
tuiui, ţc. 1600), Uşile împărăteşti ale bisericii din Cîrligi-Bâcău (sfîr- 
şitul secolului) etc. 

s în Transilvania se păstrează puţine urme de picturi murale: Se pare 
că prin 1525 a fost zugrăvită;biserica din Cetatea de Baltă, feudă moldo¬ 
venească. în 1564, domniţa Zamfira a refăcut şi înfrumuseţat, biserica 
mînăstirii Prislop. Se pare că zugravii lui Mihai Viteazul, Nicolae din 
Creta şi Mina, au lucrat şi în Transilvania. O icoană din anul 1531 a Sfîn- 
tului Nicolae — din nefericire repictată -— a fost dăruită de episcopul 
Anastasie Episcopiei de la Vad, pe care o păstorea. O altă icoană, Maica 
Domnului cu pruncul, din 1564, s-a aflat în biserica Sfîntul Nicolae din 
Şcheii Braşovului (de provenienţă cretanăţ, un triptic, din 1555, în bise¬ 
rica din Agîrbiciu (jud. Cluj), un alt triptic la Bica-Mînăstireni (jud. 
Cluj), trei icoane în biserica din Budeşti—Susani, jud. Maramureş (Naş¬ 
terea Domnului, Cuvioasa Paraschiva, ArhanghelulMihail). 

Sculptura în piatră a cunoscut o înflorire maximă tot în primele de¬ 
cenii ale secolului. Decoraţiile sculptate ale faţadelor de la Dealu şi Ar¬ 
geş, de origine orientală, vor constitui, pentru mai bine de un secol, un 
permanent izvor de inspiraţie pentru artiştii din Ţara Românească. La 
unele biserici se observă şi motive de inspiraţie gotică (Creţulescu din 
1 îrgovişlc şi Sfîntul Gheorghe din Câmpulung). 

Piatra de mormînt a lui Neagoe Basarab, aflată în biserica de la 
Argeş, va constitui prototipul sculpturii lespezilor funerare din Mun¬ 
tenia pentru tot secolul al XVI-lea şi o parte din cel următor. în cîmpul 
central se află o cruce dublă, sprijinită pe un piedestal, avînd în 
partea superioară o roză a vînturilor. Inscripţia funerară formează che¬ 
narul marginal. în această decoraţie de tip geometric se pot regăsi ele¬ 
mente comune manuscriselor şi broderiilor. 

O piatră funerară de alt tip, păstrată tot la Argeş, este cea care aco¬ 
peră mormântul lui Radu de la Afumaţi (f 1529). în partea superioară a 
cîmpului central este reprezentat voievodul călare, cu mantia fluturind, 
sceptrul în mâna dreaptă şi coroana pe cap. Este cea mai izbutită sculp¬ 
tura decorativă din vechea artă românească. Sub călăreţ, tot pe cîm¬ 
pul central, se găseşte o amplă inscripţie oare consemnează faptele şi 
«războaiele» lui Radu de la Afumaţi, o adevărată pagină de cronică, 
în jurul cîmpului, inscripţia funerară propriu-zisă este înconjurată de 
bogate ornamente împletite. Lespedea funerară a boierului Aibu Go- 
lescu (f 1574) din biserica din Vieroş-Muscel este direct inspirată de 
cea a lui Radu de la Afumaţi, deşi mai simplă, fără ornamentele chena¬ 
rului, dar cu o inscripţie în formă de cronică, pe cîmpul central, 

în biserica din Stăneşti-Vîlcea se află lespedea funerară a lui Stroe 
Buzescu (f 1602), cu figura sa, în luptă cu tătarul Ghirai, tot cu un text 

amplu. Alte lespezi funerare repetă, în mare, aceeaşi compoziţie geo¬ 
metrică, avînd crucea ca motiv central şi inscripţia slavă pe chenar, ca 
şi piatra de pe mormîntul lui Neagoe Basarab. 

în Moldova, 'tradiţia statornicită în timpul lui Ştefan cel Mare de a 
împodobi lespezile funerare a continuat să rămînă un gen specific de 
sculptură decorativă. In marile ctitorii domneşti (Probota, Moldoviţa, 
Bistriţa, Slatina,. Suceviţa) sau cele boiereşti (Humor etc.), în camera 
mormintelor sau în pronaos, se găsesc numeroase pietre funerare, aşe¬ 
zate fie la nivelul solului, fie înălţate pe un soclu. Cele mai interesante 
piese de sculptură funerară se păstrează la Probota (Petru Rareş, doam¬ 
na Elena, Ştefan Rareş). Cu toate că se reia atît vechiul motiv al palme- 
tei, cît şi compoziţia de pe lespezile mormintelor familiei lui Ştefan cel 
Mare de la Putna, totuşi în sculptura funerară de la Probota apare o 
tematică decorativă nouă, mai complexă decît a palmetei, inspirată din 
brocardurile şi ţesăturile care veneau din Orient şi din Apus. De la 
elementele geometrice se trece la cele florale, puternic stilizate, feno¬ 
men întîlnit şi în celelalte arte aplicate din Moldova în acest secol. 

Adevărate opere de artă sînt şi stemele sculptate în piatră. Pe unele 
pietre funerare, precum şi în pisaniile bisericilor (Probota, Bistriţa, Sfîn- 
tul Dumitru şi Suceava), apare capul de bour, cu stema între coarne, 
avînd soarele în dreapta, luna în stînga. 

Dintre piesele sculptate în lemn s-au păstrat din Ţara Românească 
uşile împărăteşti ale bisericii mînăstirii Cotmeana, cu o viziune deco¬ 
rativă tipic orientală —- o ornamentică vegetală stilizată — şi două cruci 
sculptate în lemn şi ferecate în argint. 

în schimb, în Moldova sculptura în lemn a cunoscut o înflorire 
neobişnuită pînă atunci. S-a păstrat o mare varietate de piese.: icono¬ 
stase, jilţuri, strane, tetrapoade, analoage etc., remarcabile prin unitatea 
de stil şi de concepţie. Piesele respective au o ornamentaţie bogată, cu 
motive variate, între care unele de tradiţie populară, asemenea crestă¬ 
turilor ţărăneşti. La piesele de mobilier predomină motivele geometrice 
şi vegetale stilizate (frunze, conuri de brad, fructe). Se observă şi pre¬ 
lucrarea unor motive importate din Occident sau Orient (de pildă, mo¬ 
tivul gotic, întîlnit în Transilvania, compus din semicercuri şi ogive, 
cercuri şi inimi întretăiate). Dintre motivele decorative orientale, amin¬ 
tim «entrelacul», format din împletituri care se înlănţuie sau se între¬ 
taie şi palmeta, motiv devenit clasic în sculptura moldovenească din se¬ 
colele XV—XVI. 

între piesele mai reprezentative se pot menţiona : jilţurile de la 
Probota, Voroneţ, Moldoviţa şi Slatina, stranele de la Humor şi Rişca, 

tetrapodul.de La Probota, o uşă la Tazlău {lucrată de «Cozma maistru», 
în. 1596). Un exemplu unic ne oferă jilţul de la Voroneţ —- lucrat din 
dispoziţia lui Grigorie Roşea — pe care se află sculptată o friză cu oa¬ 
meni şi animale într-o scenă de vînătoare. 

Iconostasele folosesc aproape exclusiv elemente vegetale stilizate, 
pe suprafeţe mari, rîndurile de icoane fiind despărţite prin frize scuip-, 
tate. Cele mai impunătoare şi mai izbutite sub raport artistic, adevăra¬ 
te capodopere ale genului, sînt iconostasele de la Voroneţ, Humor şi 
Moldoviţa, cu reliefurile acoperite în întregime cu aur, Cel de la Mol- 
doviţa a fost lucrat de «popa Gavriil din Suceava», în anul-,1593. 

Deosebit de interesante sînt şi crucile sculptate — miniatural — şi 
apoi ferecate. Axul vertical, precum şi braţul' (sau braţele) transversale 
sînt sculptate — cu multă migală — cu scene biblice, rareori cu figuri 
de sfinţi. Cîteva din aceste piese sînt lucrate de meşteri români: «popa 
Nichifor» de la Neamţ, de la care avem două cruci, una lucrată pentru 
Grigorie Roşea (32 scene), alta-pentru Grigorie II, «maistorul Dosof iei 
de la Putna, care a lucrat o cruce — tot cu 32 de scene • dăruită Slati¬ 
nei de postelnicul Matei Crăciun (1561), popa-Ilie (o cruce la Agapia 
în 1593). ( 

Broderia. Secolul al XVI-lea reprezintă o perioadă de înflorire a 
broderiei în Ţara Românească şi îri Moldova. Mulţimea şi varietatea 
pieselor de broderie de la începutul acestui secol presupun existenţa 
unor ateliere organizate, desigur pe lingă mănăstirile de călugăriţe. Do¬ 
vadă sînt unele elemente proprii broderiei româneşti, care o deosebesc 
de cea bizantino-balcanică. 

în Ţara Românească, de pildă, se cunosc numeroase epitrahiie, pe 
care sînt redate figurile Mîntuitorului şi ale unor sfinţi, iar în partea in¬ 
ferioară, pe poale, figurile donatorilor. Aşa sînt epitrahiluT păstrat îii 
mînăstirea Xenofon din Muntele Athos, care reprezintă pe Neagoe Bâ- 
sarab cri fiii şi doamna Despina cu fiicele, epitrahilul din 1521, dăruit 
de Barbu Craiovescu şi soţia sa Neagoslava mînăstirii Bistriţa'(înfăţi¬ 
şează pe Barbu, călugărit sub numele de Pahomie, în veşminte călugă¬ 
reşti), alte cîteva epitrahiie, mînecuţe, poale de icoană etc. 

O dveră dăruită de Neagoe Basarab şi soţia sa mînăstirii de la Ar¬ 
geş (azi în Muzeul Kremlinului) reprezintă Coborîrea de pe cruce, avînd 
în colţul din stînga, jos, pe doamna Despina cu trei fiice, Stana, Ruxan- 
dra şi Anghelina, în genunchi, cu coroane şi veşminte ca şi în tabloul 
ctitoric.ese din biserică. Două poale de icoană au fost dăruite de Vlad 
Vodă Vi idilă (1532—-1535) mînăstirii Cutlumuş. Domnitorul este înfăţD 

şat împreună cu soţia sa Rada şi fiul lor Drăghici, în aceeaşi atitudine 
şi îmbrăcăminte ca şi în reprezentările familiei lui Neagoe Basarab. De 
la sfîrşitul secolului, se păstrează o altă dveră — pentru schitul Stă- 
neşti — care redă Răstignirea, brodată în fir de aur, avînd jos chipurile 
donatorilor : banul Preda Buzesou şi soţia sa Cătălina (un epitrahil în- 
făţişînd pe acelaşi Preda cu soţia şi copiii se păstrează la mînăstirile 
din Meteore-Grecia, iar un alt epitrahil, cu Stroe Buze seu şi soţia sa 
Sima, se află în Iugoslavia), 

In Moldova, mulţimea broderiilor reflectă stadiul de maturitate la 
care ajunsese această artă şi face evidentă existenţa unei şcoli moldo¬ 
veneşti de broderie cu veche tradiţie. In general, piesele brodate men¬ 
ţin stilul statornicit în secolul anterior. Se remarcă numărul mare al 
personajelor în mişcare, o compoziţie bogată, în care elementul decora¬ 
tiv joacă un rol important. Dvera cu scena Adormirii Maicii Domnului 
— lucrată în fir de aur şi argint — dăruită de Bogdan III mînăstirii Putna 
în 1510, impresionează mai ales prin dimensiunile sale (2,38XF92 m). 
Portretul domnitorului este redat în partea dreaptă, jos. De jur- îm¬ 
prejurul scenei centrale sînt redate, în medalioane, 12 cetăţi, în care au 
predicat apostolii. Este una din cele mai originale broderii din arta 
post-bizantină, remarcabilă prin calităţile artistice ale compoziţiei, de¬ 
senului şi cromaticii. A fost lucrată de călugării Zosima şi Murdărie, 
primii meşteri brodeuri români cunoscuţi. Alte piese sînt: epitaful dă¬ 
ruit de vistiernicul Gavriil Trotuşan mînăstirii Voroneţ (1516), proco- 
văţul dăruit Putnei de Elena Rareş (1535—1536). 

Alexandru Lăpuşneanu a dăruit mînăstirii Slatina două dvere, una 
în 1561, alta nedatată. Prima reprezintă Schimbarea la Faţă, avînd în 
partea de jos portretele donatorilor, îngenunchiaţi. A doua reprezintă 
înălţarea, avînd în partea inferioară ctitorii, de data aceasta redaţi în 
picioare. Tot de la Alexandru Lăpuşneanu a rămas un epitaf dăruit Sla¬ 
tinei în 1556. 

- La sfîrşitul secolului ne reţine atenţia epitaful lucrat din porunca 
lui Ieremia Movilă pentru mănăstirea Suceviţa (1592—1593), iar la în¬ 
ceputul secolului următor un epitaf dăruit de Nestor Ureche şi soţia sa 
Mitrofana mînăstirii Secu, lucrat de călugăriţa Filofteia din Gonstan- 
tinopol. 

De o reală valoare urtistică-istorică sînt şi cele două acoperăminte 
de mormint ale lui Ieremia şi Simion Movilă (1606 şi 1609). în primul, 
Ieremia este redat ca om- viu, îmbrăcat într-o somptuoasă mantie de 
brocart de aur, avînd susi-în dreapta, stema Moldovei, iar în sînga, mo¬ 
delul mînăstirii Suceviţa. Este unul din cele mai expresive portrete din 

arta medievală românească. împrejur este un- chenar cu o inscripţie 
în limba slavă. Cel de al doilea acoperămînt redă pe Simion Movilă cu 
ochii închişi, cu mîinile încrucişate pe piept, îmbrăcat în haină de bro¬ 
cart, cu coroana pe cap. în jur, un chenar cu semipalmete, cruci şi stele, 
iar în afara lui un alt chenar, cu o lungă inscripţie în slavoneşte. 

Argintăria. Ca şi în cazul broderiilor, numărul mare de obiecte de 
cult cu care au fost înzestrate mînăstirile din ţară, precum şi alte aşe¬ 
zăminte bisericeşti din Răsăritul Ortodox, presupun existenţa unor 
ateliere locale, la sfîrşitul secolului al XV-lea şi în cursul celui de al 
XVI-lea (o scrisoare a lui Neagoe Basarab către aurarul Celestin din 
Sibiu pomenea de exercitarea acestui meşteşug al argintăriei de către 
români). Multe piese erau lucrate însă tot de meşteri saşi din Sibiu 
şi Braşov, altele de meşteri din Banat (Petru Smeredeva din Becichere- 
cui Mare, Condo Vlahul, Dumitru Zlătarul din Lipova). între piesele 
păstrate menţionăm : chivotul dăruit de Neagoe Basarab mînăstirii 
Dionisiu din Muntele Athos, cădelniţa şi chivotul dăruit de Craioveşti 
mînăstirii Bistriţa, trei panaghiare, cu reprezentarea unor scene reli¬ 
gioase (unul dăruit de Drăghici Vintilescu Snagovului, în 1491, altele 
de Craioveşti mănăstirilor Bistriţa şi Tismana), ferecătura Tetraevan- 
gheliarului dăruit de postelnicul Mareea mînăstirii Bistriţa (1510). în a 
doua jumătate a secolului, se cunosc alte ferecături, mai multe cruci 
sculptate în lemn şi ferecate în argint aurit ş.a. 

în Moldova, numărul meşterilor locali era mult mai mare decît al 
celor din Ţara Românească, deşi se cunosc şi piese lucrate de meşteri 
din Transilvania (de pildă, aurarul Ştefan din Cluj lucra pentru mînăs- 
tirea Slatina în 1557). 

Către sfîrşitul secolului XVI şi începutul celui următor, se cunoaşte 
humele moldoveanului Gligorîe Moisiu. Se remarcă o modificare a te¬ 
maticii tradiţionale, renunţînclu-se la scenele cu multe personaje, în 
favoarea unor figuri izolate, Dintre piesele reprezentative, consemnăm 
cîteva ferecături, toate cu scene religioase, avînd chenare cu inscripţii 
şi felurite ornamente, o anaforniţă şi o cristelniţă (refăcută în 1567 
din materialul celei dărui Le de Ştefan cel Mare), ambele dăruite de 
Alexandru Lăpuşneanu mînăstirii Putna, ferecătura unor cruci de lemn 
sculptate (una dăruită de Grigorie Roşea Voroneţului, alta de Alexan¬ 
dru Lăpuşneanu Slatinei), un panaghiar de la Pîngăraţi (azi la Agapia) 
şL altele. Multe, piese de argintărie au ajuns în posesia unor aşezăminte 
bisericeşti din Răsărit, ca urmare a daniilor făcute de voievozii noştri. 
Altele au dispărut în timpul războaielor purtate pe pămînt românesc. 

Muzica bisericească. în ţările române — mai ales în Moldova a 
Ţara Românească — au existat, în acest, secol, permanente preocupări 
de muzică bisericească bizantină-psaltică. Astfel, la sfîrşitul secolului 
al XV-lea şi începutul celui următor, a activat la Putna călugărul 
Eustatie «ritor, protopsalt şi domesticos» (prin termenul din urmă putem 
înţelege un dirijor al corului mănăstirii), om eu o aleasă cultură pentru 
timpul său. De ia ei au rămas mai multe lucrări muzicale (compoziţii) 
într-un manuscris aflat azi în Biblioteca Lenin din Moscova. Dintr-o 
însemnare, cu data de 11 iunie 1511, aflăm că Eustatie «a scris această 
carte de cîntări din creaţia sa». între compoziţiile psaltice proprii se 
număra şi o cîntare (cratima) închinată Sfîntului Ioun cel Nou de la 
Suceava (unii cercetători afirmă că textul a fost întocmit cu un secol 
în urmă de Gr. Ţamblac). în acelaşi manuscris se găsesc şi compoziţiile 
altora: Agathon, Agalian, Antim etc. Manuscrisul este în notaţia mu¬ 
zicală de tranziţie (între cea medie bizantină şi cea neohizantmă), cu 
textul-: în slavoneşte şi greceşte. 

în .1545, un alt protopsalt de la Putna, ieromonahul Antonie — pro¬ 
babil urmaşul lui Eustatie — a alcătuit u.n nou manuscris muzical (aflat 
în Biblioteca Universitară din Iaşi), în care sînt incluse şi compoziţii ale 
lui Eustatie şi ale altor cîntăreţi de la Putna. Notaţia este bizantină, 
iar textul grecesc şi slav. Au fost atribuite secolului al XVId-aa şi alte 
două manuscrise psaltice slayo-greceştl aflate în Biblioteca Academiei 
R.S.R. (ms. 283 şi 284). Alte două se găsesc la mănăstirile Putna şi Dra- 
gomirna. Se apreciază că toate au fost scrise la Putna. Ele cuprind şi 
compoziţii ale altor autori, dintre oare se crede că erau putneni: An- 
tim, liQnghin, Dositei, Theodui, Ioasaî, Dometian Vlahul (probabil un 
român din sudul Dunării), şi alţii. 

Cele şase manuscrise putnene conţin cîntări de la Vecernie (Fericit 
bărbatul, Prochimene), Utrenie (Polielee, Slave), de la Laudele praznice¬ 
lor împărăteşti şi ale sfinţilor mari, de la cele trei Liturghii (Aliluia, 
Sfinte Dumnezeule, Heruvice, Axinane, Chinonice) etc. 

Aceste manuscrise, ca şi numele cîntăreţilor amintiţi, dovedesc că 
la mănăstirea Putna a existaţ o adevărată, şcoală de muzică bisericească 
psaltică- După părerea,unor cercetători, ea s-a impus şl în afara hotare¬ 
lor ţării, influeriţînd şi muzica bisericească nisă. Printre dascălii şcolii 
tr.ebuip 'număraţi cei doi protopsalţi, Eustatie . şi Antonie. în sprijinul 
acestei păreri se invocă şi o scrisoare a lui Alexandru Lăpuşneanu, din 
6 iulie; 1558, ţriinisă' comunităţii, ortodoxe din Lvov, prin care-i invită 
să trimită «patru cîntăreţi tineri şi buni şi noi îi vom învăţa cîntarea 
grecească şi, şîrbească» (slavonă,, n.n.). Se arată, tot acolo, că au fost 

trimişi «la învăţătură» şi tineri din Przemysl. Probabil era vorba de ti¬ 
neri români, căci în ambele oraşe locuiau pe atunci mulţi români. Şcoa¬ 
la de psaltichie a lui Lăpuşneanu a funcţionat, după unii, la Suceava. 
Mai degrabă credem că este vorba de şcoala ide la Putna a lui Eusta- 
tie şi Antonie. 

La Putna a funcţionat— în ultimele decenii ale secolului al XV-lea 
şi în tot cursul celui de al XVI-lea •— o şcoală elementară şi una medie. 
După părerea prof. Şt, jBîrsănescu, cea din urmă avea caracterul unui se¬ 
minar, pregătind pe viitorii preoţi. Se predau aici gramatica, retorica, 
logica şi muzica, precum şi limbile greacă, slavă şi română. Ca profesori 
vor fi funcţionat cei doi protopsalţi amintiţi, iar către sfîrşitul secolului 
XVI, ritorul Lucaci. Şcoala a avut o deosebită însemnătate în cultura 
românească, promovînd preocupările de istorie, drept, lingvistică, ştiinţe 
exacte şi muzică. 

Muzica psaltică se cultiva şi la şcoala de pe lingă biserica Sfîntul 
Nicolae din Şcheii Braşovului, înfiinţată încă la sfîrşitul secolului al 
XV-lea. Un dascăl cu numele Oprea preciza că era şi «psalt dentîi» al 
acelei biserici. Această constatare ne face să afirmăm că pe atunci muzica 
bisericească de factură bizantină era comună tuturor celor trei ţări 
româneşti, lucru dovedit, de altfel, şi de circulaţia manuscriselor psal- 
tice în toate ţinuturile locuite de români. 

Concluziile care se impun sînt evidente. Secolul al XVI-lea 
constituie perioada «clasică» a artei medievale româneşti, in care 
s-au creat cele mai reprezentative opere de arhitectură, pictură, sculp¬ 
tură, broderie şi argintărie. între ele se impun biserica mînăstirii 
Argeş, prin arhitectură, pictura din interior şi decoraţia paramentu- 
iui, iar în Moldova de nord picturile exterioare ale bisericilor, din care 
s-uu păstrat în întregime cele de la Humor, Moldoviţa, Arbore, Voro- 
neţ şi Suceviţa. 

XXVII 

PREOŢIMEA 

ORTODOXĂ ROMÂNĂ 
ÎN SECOLELE XIV—XVI 


O prezentare a vieţii preoţilor români pînă la şfîrşitul secolului al 

XVI-lea este desigur foarte anevoioasă, din lipsa izvoarelor documentare 
asupra acestei probleme. Dacă despre cîrmuitorii lor bisericeşti —^mi- 
tropoliţi şi episeopi — ştirile sînt atît de sărace, incit nu putem nici măcar 
reconstitui cu exactitate şirul lor, cu atît mai sărace sînt cele despre 
smeriţii preoţi de mir din felurite sate şi cătune, care duceau o viaţa 

grea, alături de fiii lor duhovniceşti. 

Preoţia este veche şi neîntreruptă în Biserica noastră, de la începu¬ 
turile răspîndirii învăţăturii creştine pe pămîntul ţării noastre şi pma azi. 
întîlnim cîteva nume de preoţi daco-romani în .timpul cruntelor perse¬ 
cuţii ale împăratului Diocleţian, cum a fost preotul Montanus 
şi presvitera Maxima, din Singidunum, care au primit moarte de martir 
în cetatea Sirmium, la 26 martie 304, zi în care se face şi pomenirea lor. 
Acesta este primul preot daco-roman cunoscut cu numele. Cam 
în acelaşi timp, într-o zi de 13 ianuarie, a pătimit în Singidu¬ 
num diaconul Ermil, care convertise şi pe temnicerul său Stratonic, 
iar la Halmyris, în Sciţia Mică, tînărul preot Epictet, care convertise 
pe Astion. Părinţii acestuia din urmă au fost încreştinaţi de preotul 
Bonosus, poate un daco-roman. Intr-o inscripţie funerară latină din 
Tomis, este pomenită Theodule, fiica, preotului Patricius. în a doua 
jumătate a secolului IV, într-un fragment de calendar got, apar numele 
preoţilor Verca şi Bathusi-os, iar in actul martirîc al Sfîntului Sava sînt 
amintiţi preoţii Gutîca şi Sansala, de neam got. 

într-o inscripţie grecească pe o amforă, descoperită în bazilica de 
la Sucidava (sec. V—VI), apare numele preotului Lukonocos, fiul lui 
Lykatios, probabil de neam grec. Desigur, numeroasele bazilici paleo¬ 
creştine din secolele IV—VI din Sciţia Mică, Sucidava şi Monsena, 

erau deseivite de preoţi daco-romani sau greci. Mai tîrziu, cunoaştem 
nume de preoţi «vlahi» chiar şi în sudul Dunării, ca acel «Ioan, preotul 
preasfintei episcopii a vlahilor», semnat pe un manuscris din secolul 
al Xl-lea, sau preotul Vasile, care a fost alături de fraţii Petru şi Asan, 
în cunoscuta lor răscoală împotriva bizantinilor din anul 1185, devenit 
apoi arhiepiscop de Tîrnovo. 

Preoţii de mir sînt atestaţi apoi în unele izvoare documentare în 
cursul evului mediu, în toate cele trei ţări române. Pe baza puţinelor 
ştiri pe care le avem, încercăm să reconstituim viaţa şi preocupările 
preoţimii româneşti de mir, în secolele XIV—XVI. 

Preoţimea românească din Transilvania. în cursul acţiunii pro- 
zelitiste catolice din secolele XIII—XV, se face adeseori amintire de 
preoţii «schismatici». Aşa de pildă, sinodul episcopilor latini întrunit 
la Buda, în 1279, interzicea acestor preoţi săvîrşirea cultului după ritul 
ortodox şi construirea de biserici. In 1366, regele Ludovic cel Mare al 
Ungariei poruncea dregătorilor din judeţele Caraş şi Cuvin din Banat, 
să prindă pe toţi preoţii schismatici din acele părţi şi să-i ducă înain¬ 
tea comitelui Benedict Heem, «care va face cu ei ce îi va porunci 
regele». O măsură asemănătoare a luat şi regele Sigismund de Luxem¬ 
burg, în 1428, interzicînd activitatea preoţilor ortodocşi în districtele 
Caransebeş, Mehadia şi Haţeg. 

Acestea sînt numai cîteva din măsurile luate de «regii apostolici» 
ai Ungariei împotriva preoţilor români transilvăneni. Nu avem ştiri 
despre felul în care au fost duse la îndeplinire aceste dispoziţii. în 
orice caz, unii preoţi vor fi avut de suferit de pe urma lor. 

în ciuda acestor măsuri represive, în documentele timpului apar 
mulţi preoţi şi chiar protopopi români transilvăneni, unii bucurîndu-se 
de o situaţie deosebită. Cele mai vechi ştiri Ie avem despre preoţii din 
Ţara Haţegului, unde stăpînirea regatului feudal maghiar s-a întins măi 
tîrziu, menţinmdu-se o puternică -organizare românească, în frunte 
cu cneji, juzi, protopopi şi preoţi. Astfel, în inscripţia murală de la 
biserica din Streisîngeorgiu, din 1313—1314, este pomenit numele preo¬ 
tului Naneş. La 2 iunie 1360, s-a ţinut un scaun de judecată în Haţeg, 
sub conducerea vicevoievodului Transilvaniei, la care au luat parte 
— alături de 12 cneji şi 6 ţărani — 5 slujitori ai Bisericii : protopopul 
Petru din Ostrov, însoţit de preoţii: Zampa din Clopotiva, Bale din 
Peşteana, Dale din Densuş şi Dragomir din Tuştea, sate din aceeaşi 
regiune. Acest Petru este cel mai vechi protopop român cunoscut cu 
numele. 

Peste o jumătate de veac, la 17 februarie 1411, se judeca o ches¬ 
tiune de proprietate, tot în Haţeg, între protopopul Dobrotă din Rîu- 
Bărbat şi Leel din acelaşi sat. Numele preoţilor şi al ţăranilor care au 
făcut parte din acest scaun de judecată nu mai sînt amintite. Toţi 
membrii scaunului de judecată din Haţeg se alegeau în fiecare an, iar 
la intrarea în funcţie depuneau un jurămînt. Ei judecau «după legea 
şi obiceiul districtului Haţeg», iscălind hotărîrile luate în procesele de 
proprietate sau de altă natură. 

în 1435, a avut loc o răscoală a românilor din Ţara Haţegului 
împotriva castelanilor cetăţii Deva, cu distrugerea mai multor pro¬ 
prietăţi regale. Răsculaţii aveau în frunte pe cnejii Costea şi Stanciu 
şi pe preotul-cneaz Vîlcul (Volcul) din Ruşor. în acelaşi an, voievodul 
Ardealului a convocat un scaun de judecată la Elaţeg, la care au par¬ 
ticipat nobilii şi cnejii români din district, hotărîndu-se confiscarea 
averilor celor trei cneji răsculaţi, care fugiseră în Moldova. 

în acelaşi ţinut hunedorean, întîlnim şi un alt protopop cu numele 
Petru. Era pomenit într-o scrisoare a călugărului minorit Mihail Szekely 
din 10 februarie 1456, în care relata că românii hunedoreni îşi păstrau 
credinţa şi obiceiurile datorită predicilor acestui protopop. Peste o 
jumătate de veac, adică în 1506, Beatrice, văduva Iui Ioan Corvin, fiul 
regelui Matei, numea ca protopop la biserica din Hunedoara pe preotul 
din Socet. Rezultă că, în părţile Hunedoarei, românii aveau o puter¬ 
nică organizaţie bisericească, cu vlădici (Iotan de Caffa, în 1456), cu 
protopopi şi preoţi. Existenţa preoţilor este confirmată şi de numărul 
mare al bisericilor de piatră din acest judeţ, cele mai multe în fiinţă 
pînă azi. 

Actele vremii consemnează şi alţi preoţi transilvăneni, în felu¬ 
rite împrejurări. De pildă, la 29 iunie 1349, printr-o diplomă dată de 
episcopul latin al Orăzii cneazului Petru din Vintere, se acorda scutire 
de toate sarcinile şi dările iobăgeşti pentru cîte un preot din fiecare 
sat din jurul Vinterei., Rezultă, din această diplomă, că preoţii români 
de pe domeniile Episcopiei latine din Oradea suportau toate sarcinile 
iobăgiei, alături de credincioşii lor ţărani şi că erau mai mulţi preoţi 
într-un sat. La fiecare schimbare de episcop latin, protopopii români 
din districtul Beiuş, cu reşedinţa în Seghişte, trebuiau să ceară diplome 
pentru înnoirea acestor scutiri şi pentru întărirea drepturilor lor pro- 
topopeşti. Se cunosc numele a trei protopopi care au cerut înnoirea 
acestor drepturi : Dan în 1503, Ioan în 1538 şi Petru în 1554. 

în Maramureş, întîlnim nume de preoţi încă din secolul al XîV-lea, 
cum au fost de pildă, Miroslav din Giuleşti în 1364, Balotă din Apşa 

de. Mijloc in 1415, Costea din Văleni în 1415 şi alţii, unii din ei avînd 
titlul de nobil sau «homo regius». 

Preoţi «valahi» se întîlnesc şi în Polonia, în satele înfiinţate de 
ciobanii ajunşi cu turmele pînă în acele părţi. Se bucurau de o stare 
materială mulţumitoare, cu pămînt de arătură şi ofrande din partea 
credincioşilor. Ei plăteau şi anumite dări deşi de multa ori erau 
scutiţi — între care şi cea numită «poczta», la Paşti şi la Crăciun : un 
iepure, o capră, o vulpe sau alt animal şi «caşuri valahe». Uneori erau 
păstoriţi de vlădici din neamul lor, cum a fost acel Chirii Românul, 
episcop în Przemysl, în 1353. 

Ştirile despre preoţii români transilvăneni sînt ceva mai bogate 
în cursul secolului al XVI-lea. Din ele ne putem face o imagine — nu 
îndeajuns de limpede — despre starea religioasă, morală, socială, ma¬ 
terială şi culturală a preoţimii noastre' de acum patru veacuri. 

In genere, preoţii de mir duceau acelaşi trai ca şi credincioşii 
ţărani pe care-i păstoreau. Faptul acesta îl consemna, în secolul al 
XVII-lea, un străin, Andreas Freyberger, dar nu avem nici un motiv 
să ne îndoim că starea celor din secolele anterioare ar fi fost alta. 
«Preoţii poporului sau parohii — scria el — oficiază liturghia duminica 
şi în zilele de sărbătoare, dar niciodată în zilele săptămînii. Ei se ocupă 
cu lucrul câmpului : ară, grăpează, seceră, treieră griul, ca şi ceilalţi 
ţărani; găseşti cîte şase preoţi în satele mai mari, şi fără de doi preoţi, 
aceşti valahi nu întemeiază nici o aşezare, care să constea chiar din 
puţine familii... Ca îmbrăcăminte nu se deosebesc de ceilalţi ţărani 
laici, fiind îmbrăcaţi în piei de oi şi de capre şi deosebiţi de poporul 
de rînd numai prin acoperământul capului, care la preoţi este de cu¬ 
loare albastră, iar la protopopi sau arhidiaconi de culoare neagră...». 

în ce priveşte viaţa religios-morală a preoţimii ardelene, cu greu 
ne putem face o imagine limpede asupra ei. Totuşi, putem accepta ca 
sigur faptul că majoritatea lor — deşi fără învăţătură şi fără o stare 
materială mulţumitoare —- erau buni îndrumătoîi sufleteşti ai credin¬ 
cioşilor lor ţărani. Unii din ei erau ctitori de lăcaşuri sfinte. De pildă, 
în 1523, preoţii Matei, Şandru şi Petru, împreună cu cnejii din Valea 
Rodnei, cereau îngăduinţa primarului Bistriţei să ridice o mînăstire 
între Hordou şi Telciu. Unii preoţi de mir — pentru evlavia şi poate 
pentru învăţătura lor — erau ridicaţi în scaunul de «arhiepiscop» sau 
«mitropolit» al Transilvaniei. 

Starea morală a preoţimii ortodoxe cunoaşte un regres după în¬ 
ceputul acţiunii prozelitiste calvine printre români. Astfel, «sinodul» 

convocat de «episcopul» româno-calvin Pavel Tordasy la Aiud, la 19 
octombrie 1596, a admis recăsătorirea preoţilor români văduvi, măsură 
contrară canoanelor şi' rânduielilor bisericeşti ortodoxe. Dar această 
dispoziţie a fost revocată de Dieta Transilvaniei, convocată la Alba 
lulia între 20—27 iulie 1600, la dorinţa lui MihaiiViteazul. 

■ încercările de atragere a preoţilor şi credincioşilor români la 
calvinism — sprijinite de principele Ioan Sigismund Zâpolya — n-au 
dus la nici un rezultat, cum ne încredinţează'însuşi «episcopul» ro¬ 
mâno-calvin Gheorghe de' Sîngeorz, care în 1567 se plingea princi¬ 
pelui- că preoţii români nu-1 ascultă, nu vin la sinoadele sale, nu-i dau 
dijma de un florin, Ci dimpotrivă,-«îl batjocoresc cu vorbe urile-şi 
calomnioase şi cu diferite injurii». La 2 octombrie 1567, Ioan Sigis¬ 
mund făcea cunoscute aceste plîngeri preoţilor români, ameninţîndu-i 
că dacă nu vor asculta de superintendent, şi de «adevărul Evangheliei» 
(adică de învăţătura calvină), vor fi izgoniţi din ţară. Peste o lună, 
la 11 noiembrie, principele era nevoit să dea o nouă dispoziţie, ca toţi 
preoţii români să slujească în româneşte şi să accepte învăţăturile cal¬ 
vine, cerînd în acest scop ajutorul organelor de stat îri subordine. în 
ciuda acestor dispoziţii, calvinismul n-a putut abate pe preoţii orto¬ 
docşi români de la credinţa lor strămoşească. Doar Palia de Ia Orăşbe 
aminteşte pe colaboratorii lui Mihail Tordasy, cu unele rosturi în Lugoj, 
Caransebeş şi Hunedoara, centre în care calvinismul a înregistrat 
oarecari succese printre români. Alţi cîţiva preoţi români «calvini- 
zaţii) întîlnim în părţile Bihorului (Achim din Căbeşti, care participa la 
un sinod calvin la Oradea, în 1569, Mihai din Nimăeşti, căruia i s-au 
acordat anumite scutiri, ca şi preoţilor calvini, în 1609 şi alţii). Rezultă 
că marea masă a preoţilor români, în ciuda presiunilor exercitate asupra 
lor de oficialităţile calvine, au rămas în credinţa lor strămoşească-, orto¬ 
doxă, împreună cu credincioşii pe care-i păstoreau, 

hi ce priveşte nivelul cultural al preoţilor transilvăneni, el se re¬ 
ducea, în cele mai multe cazuri, la strictul necesar pentru un smerit 
slujitor al altarului : scrisul, cititul, cîntările bisericeşti, rânduielile ti- 
piconale, unele rugăciuni şi învăţături. Majoritatea preoţilor nu cunoş¬ 
teau limba slavonă în oare slujeau, potrivit tradiţiei, ci învăţau rugăciu¬ 
nile şi rânduielile-liturgice . pe de rost. . 

Preoţii proveniţi din familii preoţeşti primeau unele cunoştinţe de 
carte de la părinţii lor, alţii de la preoţi mai. în vîrstă, de la anumiţi 
călugări în, mînăstiri şi poate la reşedinţele vlădiceşti (Feleac, Vad, 
Geoagiu, Lancrăm, Alba lulia). O şcoală românească propriu-zisă exista 
numai la biserica Sfîntul Nicolae din Şcheii Braşovului, întemeiată în 

ultimii ani ai secolului al XV-lea, cu limba de predare slavona, deve¬ 
nită apoi şcoală românească, pe la mijlocul secolului al XVI-lea. Avea 
doua cicluri: primul — elementar — era destinat pentru pregătirea ne¬ 
gustorilor şi meseriaşilor, al doilea, pentru pregătirea preoţilor din Bra¬ 
şov şi Ţara Bîrsei sau chiar din regiuni mai îndepărtate. Datorită acestei 
şcoli, preoţii de la biserica Sfîntul Nicolae din Şcheii Braşovului au 
avut întotdeauna o pregătire superioară celorlalţi preoţi transilvăneni. 
Unii din ei erau în legături de prietenie cu domnii Ţării Româneşti, 
mijlocind, probabil, anumite afaceri comerciale ale acestora cu saşii 
braşoveni (de pildă la sfîrşitul secolului XV, preoţii Costea şi Coman, 
care au fost poftiţi în Ţara Românească). .Ei erau folosiţi şi de oficiali¬ 
tatea Braşovului, în calitate de «scriitori la cetate», adică interpreţi şi 
corespondenţi pentru limba română ai Sfatului orăşenesc. .în această 
calitate, ei făceau parte din personalul administrativ al Sfatului, cu un 
salar anual, fixat cu timpul la 12 florini, la care se adăuga uneori şi un 
premiu, la sfîrşitul anului. Erau trimişi adeseori cu felurite misiuni la 
domnii Ţării Româneşti şi ai Moldovei. între aceşti soli ai saşilor bra¬ 
şoveni, amintim pe preoţii Petru II zis cel Tînăr, trimis la Petru Rareş, 
Grama, cu misiuni la Petru Rareş, Mircea Ciobanul şi Pătraşcu cei Bun, 
fratele său Toma, apoi Dobre, Voicu, Iane, Mihai ş.a. Preoţii şi proto¬ 
popii Iane şi Mihai, amîndoi cu aleasă pregătire (Mihai învăţase la 
Ipek), au fost principalii colaboratori ai diaconului Coresi, în lucrarea 
sa de revizuire şi tipărire de cărţi româneşti. La rugămintea lor, domnii 
români de peste munţi au acordat felurite ajutoare pentru refacerea 
bisericii la care slujeau, iar preotul Mihai a ridicat o nouă clădire pentru 
şcoala românească din Şchei. 

Sfatul oraşului Sibiu folosea adeseori ca «scriitori la cetate», in¬ 
terpreţi şi trimişi în Ţara Românească, pe unii dintre preoţii români 
din Răşinari. Aşa a fost preotul Bratu, la sfîrşitul secolului al XV-lea 
şi începutul celui următor, care era însă originar din Braşov-Şchei, 
fiul preotului Petru zis cel Bătrîn, adus de saşii sibieni anume pentru 
slujba la cetate şi aşezat ca preot-paroh în Răşinari. Aceasta înseamnă 
că românii n-aveau pe atunci o biserică în Sibiu. 

Se cunosc însă preoţi cu oarecari preocupări cărturăreşti şi în alte 
părţi ale Transilvaniei, mai ales copişti de manuscrise, cum a fost popa 
Grigorie din Măhaci (Turda), care a copiat un Miscelaneu teologic, cu¬ 
noscut sub numele de Codex Sturdzanus, între anii 1583—1619. 

In ce priveşte starea materială, spre deosebire de ţărani, preoţii 
români din Transilvania erau scutiţi de robotă, iar în unele cazuri şi de 
dijme. Aceste scutiri le acorda regele Ungariei, iar mai tîrziu — după 

1541 — principele Transilvaniei. Cea mai veche scutire cunoscută este 
din anul 1479, cînd regele Matei Corvin acorda tuturor preoţilor ro¬ 
mâni din Maramureş — chiar şi celor ce vor urma în viitor — scutirea 
de toate dările «ordinare sau extraordinare» către stat. Dieta Transilva¬ 
niei — întrunită la Turda, la 24 mai 1548 — scutea pe preoţii români 
de «darea cincizecimii» (darea oilor, din 50 de oi se da una cu miel 
şi o mioară). Dar aceste scutiri erau nesocotite adeseori de nobilii pro¬ 
prietari de pămînt, incit la 24 aprilie 1578, dieta din Cluj interzicea să 
se mai pună dări pe preoţii români. Mihai Viteazul, îndată după cuce¬ 
rirea Transilvaniei, a cerut Dietei — întrunită la 20—27 iulie 1600 — să 
hotărască scutirea tuturor preoţilor români de iobăgie. Se vede că 
hotărîrea luată la dorinţa domnului român n-a mai fost respectată după 
căderea lui, căci în 1609 principele Gabriel Bâthory scutea din nou pe 
preoţii români de sarcinile iobăgeşti, dîndu-le dreptul să se mute de pe 
o moşie nobiliară pe alta. 

Cu toate că mulţi preoţi au ajuns în starea de iobăgie, alţii aveau 
totuşi o stare materială mulţumitoare. In Ţara Haţegului, unii preoţi se 
recrutau din rîndul cnejilor români, iar în Făgăraş şi în Maramureş mulţi 
erau nobili. Tot aşa, în părţile Sălajului, unde întîlnim preoţi-voievozi. 
De aceeaşi situaţie se bucurau şi preoţii din Braşov şi Ţara Bîrsei. 

De la credincioşii lor/preoţii primeau anumite ofrande pentru sluj¬ 
bele pe care le săvîrşeau, fără să le cunoaştem în amănunte. Dieta din 
Turda, din 1579, hotăra ca fiecare familie românească trecută la calvi- 
nism să dea predicatorului o claie de grîu. în tratatul de alianţă înche¬ 
iat la 20 mai 1595, la Alba Iulia, între principele Sigismund Bâthory şi 
trimişii lui Mihai Viteazul, se prevedea, între altele, ca «preoţii români 
să-şi poată strînge liber veniturile lor îndătinate şi obişnuite». 

în schimb, preoţii erau obligaţi să plătească anumite taxe fie pro¬ 
prietarilor lor de pămînt, fie vlădicilor. De pildă, în Ţara Făgăraşului 
plăteau 7 florini şi 50 de dinari pe an, preoţii hirotoniţi dintre iobagi 
plăteau un onorar curţii din Făgăraş, care ajungea pînă la 30 de florini, 
iar fiii de preoţi foşti iobagi plăteau 15 florini. 

Preoţii de pe teritoriul cetăţilor Chioar şi Şimleu plăteau proprie¬ 
tarului de pămînt — în 1566 — cîte un florin şi 25 de dinari pe an. Toţi 
preoţii plăteau cîte un florin pe an mitropolitului. Alte daruri şi taxe 
plăteau protopopului. în anul 1585, de pildă, preoţii din Ţara Făgă¬ 
raşului erau scoşi de sub ascultarea mitropolitului din Alba Iulia şi su¬ 
puşi predicatorului calvin maghiar din Făgăraş, căruia îi plăteau cîte un 
florin pe an. Dar în 1595, principele Sigismun Bâthory a îngăduit mitro- 

politului Ioan de la Prislop să încaseze darea de un florin de la aceşti 
preoţi, după cum o încasa şi de la preoţimea din restul Transilvaniei. 


Avem ştiri despre unii preoţi care luau parte, alături de credincioşii 
lor, la felurite mişcări cu caracter sdcîal-naţional. Astfel, din oastea lui 
Mihai 'Viteazul a făcut parte şi preotul Teodor din Sîngeorzul Bistriţei, 
care a -luptat în fruntea' credincioşilor- săi. în 1601 a fost ucis în piaţa 
Clujului, împreună cu Baba-Novac, căpitan în oastea lui Mihai Viteazul, 
şi un preot român, probabil tot pentru vina de-a fi luptat alături de 
«domnul unirii». - ■ ■ • 1 ' , 

Dieta întrunită la Cluj, la 21 ianuarie 1601, hotăra ca preoţii ro¬ 
mâni care au fost alături de -Mihai Viteazul, în timpuh scurtei sale 
domnii în Transilvania, să fie alungaţi din ţâră. 

întîlnim chiar şi unii vlădici participanţi la mişcările social-naţio- 
îiăle 'ale poporului sau îâ diferite lupte : Anastasie al Vadului, care în 
1529 conducea trupele lui Petru Rareş împotriva Bistriţei, Ioan Cernea 
ăl Vadului, căzut — cu paloşul în mină —în luptele de la Sătmar, în 
anul 16C15. 

Aşadar, preoţimea ortodoxă română din Transilvania a fost în 
permanenţă alături de aspiraţiile poporului pe care-1 păstorea. 

Preoţimea din Moldova şi Ţara Românească. Ştirile despre preoţii 
ortodocşi din cele două ţări încep încă din secolul al XlV-lea. Sînt po¬ 
meniţi în hotărîrea Sinodului Patriarhiei ecumenice din mai 1359, pri¬ 
vind. strămutarea lui Iachint de la Vicina în scaunul UngrovTahiei, ca şi 
în actul mitropolitului grec Ieremia (c. 1393), prin carp arunca ana¬ 
tema asupra domnului, vlădicilor, preoţilor şi credincioşilor din Mol¬ 
dova. Se vede că Biserica Moldovei — deşi nu avea recunoaşterea Pa¬ 
triarhiei ecumenice — era totuşi organizată temeinic, căci actele Vremii 
pomenesc de numeroşi protopdpi moldoveni. Astfel, în primăvara anului 
1395, domnitorul Ştefan Muşat a trimis la Constantihopol pe protopopul 
Petru, pentru ca să încerce o împăcare cu Patriarhia, pe tema recunoaş¬ 
terii celor doi vlădici, iosif şi Meletie, hirotoniţi lâ Haltei. El a : fost nu¬ 
mit de patriarhul Antonie, ea «dîchiu»- sau ^reprezentant ai său nr Bise¬ 
rica Moldovei,' slujbă pe care nici nu şi-a luat-o în primire, fiind numit 
împotriva? voinţei sale.- în- mai 1401, un preot moldovean,;; eu numelerlsi- 
dor.se înfăţişa la; patriarhul ecumenic Matei (1357--1410), plingindu-se 
căir-aŢost pri m it în cuprinsul Mitropoliei: Ungrovlahiei de- către.mitro- 
•polifeuli Antim;Gritopol,: sub cuvînt.că- este hirotonit,de.Iosif,.col nerecu¬ 
noscut de PatriarhienPatriarhul; şi sinodul sau au îngăduit însă : preotului 
Işidor slujirea^ celor,sfinte, dîndu-i şi. o scrisoare,; în acest : sens, către 

mitropolitul Antim. în aceeaşi scrisoare, mitropolitul era îndrumat să 
aşeze preoţi-duhovnici, pentru ca să nu rămînă credincioşii nespovediţi. 

Un alt protopop moldovean, cu rosturi însemnate în viaţa Bisericii 
sale, a fost Constantin, probabil locţiitorul mitropolitului din Roman, par¬ 
ticipant la lucrările sinodului de la Ferrara—Florenţa din 1438—1439, 
semnînd şi actul de unire al Bisericilor din 6 iulie 1439. 

Actele interne pomenesc, de asemenea, cîteva nume de protopopi şi 
preoţi moldoveni. De pildă, intr-un act din 1427 erau pomeniţi trei fii ai 
protopopului Simîon. Tot în timpul lui Alexandru cel Bun, păstorea în 
Baia, fosta cetate de scaun a domnilor Moldovei, un preot cu numele 
luga, pe care acest domn şi fiii săi Dau miluit ou cîteva sate. Se vede 
că era un om de încredere al lui Alexandru cel Bun şi al familiei sale, 
ajungînd să aibă o situaţie materială dintre cele mai bune. 

Un alt preot pomenit în actele vremii a fost Ioil, căruia Ştefan 
Vodă îi dăruia, în anul 1434, «o pustie la Cîrligâtură... să-şi facă mînăs- 
tire». Desigur fusese preot de mir, căci avea un fiu Giurgiu, pomenit în 
acelaşi act (probabil Ioil era numele său de călugăr). Ei au şi ridicat o 
mînăstire, pentru că, la 18 februarie 1456, Petru Vodă Aron le întărea 
stăpînirea peste satul Oneşti pe Cîrligâtură «peste mînăstirea lor...»: 

Un alt preot ctitor de mînăstire a fost Draghie, pomenit într-un act 
de la Ştefan II din 1444, prin care dăruia preotului Toader din Bîrlad o 
moară şi alte locuri «unde au fost mînăstirea fratelui său, a popei Dra¬ 
ghie ». 

Rezultă că unii preoţi de mir se bucurau de o stare materială satis¬ 
făcătoare, încît îşi puteau îngădui să ridice chiar şi lăcaşuri de închinare. 
N-ar fi exclus ca aceşti preoţi să se fi călugărit în mînăstirile ctitorite 
de ei. 

Din anumite acte interne, aflăm că preoţii din satele mînăstîreşti din 
Moldova erau scoşi de sub ascultarea mitropolitului şi puşi sub a mînăsti- 
rii respective. De pildă, în 1446, Ştefan II dăruia 'mănăstirii Neamţ bise¬ 
ricile şi «pe toţi popii» din şase sate aparţinătoare acesteia, ca să fie 
mănăstirii noastre «uric cU toate veniturile». 

Iar în 1449, Alexăndrel Vodă întărea egumenului mănăstirii Sfintul 
Nicolae din Poiana (Probota) dreptul de a judeca şi a pedepsi pe oamenii 
din satele mmăstireşti, interzicând dregătorilor domneşti «să urrxble în 
aceste sate». în : privinţa preoţilor, hrisovul respectiv preciza, ca ei să 
asculte de mînăstire,,«cu tot venitul pe care-1 au şi-l, dau mitropoliţilor şi 
protopopilor». Se rinduia apoi ca orice nou mitropolit sau protopop «să 
nu aibă nici o treabăişi nici un amestec cu aceşti popi». • 




592 


PERIOADA A TREIA (SECOLELE XIV-XVOT) 


Printr-un hrisov -al lui Ştefan cel Mare dat mînăstirii Putna, la 15 
martie 1490, îi întărea stăpînirea peste 16 biserici din ţinuturile Suceava 
şi Cernăuţi, stabilind ca «oricîte biserici cu popi se vor face şi se vor 
înnoi de aci înainte şi oricîţi popi se vor pune în toate aceste sate mă¬ 
năstireşti... ei toţi să asculte de această sfîntă mînăstire a noastră de la 
Putna şi acolo să plătească dare şi tot venitul ce se cuvine unui mitro¬ 
polit de la popi. Şi pe toţi aceşti popi să-i judece egumenul de la mî- 
năstirea Putna, iar protopopii sau vornicii oricărui mitropolit sau epis¬ 
cop să n-aibă nici o treabă, cu acei popi, în veci». Aceleaşi dispoziţii se 
repetau şi intr-un hrisov din 17 noiembrie 1502. 

Toţi preoţii erau datori să plătească o dajdie anuală mitropolitului 
(sau episcopului de Roman şi Rădăuţi), să-i trimită plocoane la anumite 
sărbători şi o parte din venitul bisericilor. Acest lucru rezultă dintr-un 
hrisov dat de Ştefan cel Mare Episcopiei de Rădăuţi, la 15 martie 1490, 
în care se arată că preoţii acelei eparhii erau puşi sub ascultarea epis¬ 
copului Ioanichie «cu dajdia, cu plocoanele şi cu toate pricinile şi cu tot 
venitul preoţesc». Nu se preciza însă în ce constau acestea. Mai tîrziu, 
ştim că darea era de un galben anual, iar ploconul o piele de vulpe sau 
de jder. Fiecare preot plătea o anumită .sumă de bani pentru hirotonie. 

In Ţara Românească, întîlnim mai puţini preoţi în actele vremii : un 
protopop Mihai, călugărit la Cutlumuş, în Muntele Athos, în 1369 (sub 
numele de Melchisedec), protopopul Bariton, în 1412, preotul Aldea, în 
1506 şi alţii. Şi aici, ca şi în Moldova, unii din ei erau miluiţi de domni, 
pentru serviciile făcute, cu felurite proprietăţi. 

Numărul preoţilor şi al diaconilor trebuie să fi fost destul de ridi¬ 
cat, date fiind cinstea de care se bucurau slujitorii Bisericii în faţa cre¬ 
dincioşilor, dar şi avantajele de ordin material pe care le oferea preoţia. 
De regulă, preotul lăsa la moarte, la biserica la care slujise, pe unul din 
fiii săi. Pentru supravegherea lor, ierarhii se slujeau de protopopi, pro¬ 
babil cîte unul în fiecare ţinut. Abaterile preoţilor erau judecate de ie¬ 
rarhi sau de protopopi. 

Unii dintre preoţi se bucurau încă din aceste secole de multe scu¬ 
tiri de dări către domnie, aşa cum se va întîmpla şi în secolele următoare. 
De pildă, la 21 martie 1528, preotul Luca din Suceava era.scutit de Petru 
Rareş de toate dările şi slujbele către domnie, privilegiu care se extindea 
şi asupra urmaşilor săi. La 13 februarie 1585, Petru Vodă Şchiopul scutea 
pe toţi preoţii şi diaconii din Iaşi de dările şi slujbele către domnie. 

Ca şi în Transilvania, preoţii munteni şi moldoveni munceau la 
cîmp, alături de păstoriţii lor, purtau aceeaşi îmbrăcăminte, cămaşă albă, 
iţari, cojoc şi opinci —■ deosebindu-se de ei doar prin barbă şi prin plete. 

Unii dintre ei cunoşteau felurite meşteşuguri. Alţii luau parte la lup¬ 
tele purtate de domnii lor împotriva oştilor otomane, pentru păstrarea 
independenţei ţării lor, cum a fost preotul Stoica din Fărcaş, în oastea 
lui Mihai Viteazul. în afară de produsele de pe moşia lor, preoţii mun¬ 
teni şi moldoveni trăiau din ofrandele credincioşilor, fără să ştim în ce 
constau acestea. O situaţie mai bună aveau preoţii de la bisericile ctito¬ 
rite de domnii ţării, numite «domneşti», 

în ce priveşte învăţătura preoţilor din Ţara Românească şi Mol¬ 
dova, desigur că ei se pregăteau fie în familiile lor — dacă erau fii de 
preoţi — fie la una din mînăstiri. Ea se reducea la scris, citit, cîntările 
bisericeşti, rînduiala slujbelor şi noţiuni elementare de teologie, deci 
strictul necesar pentru un păstor de suflete. Cunoaştem cîteva nume de 
preoţi copişti, cum a fost Ignatie din Coţmani, un diacon Mihai, în prima 
jumătate a secolului al XVI-lea, pe care i-am amintit în alt loc. 

Remarcăm faptul că preoţii de mir din Ţara Românească şi Moldova 
nu s-au putut ridica la o stare culturală deosebită — cum erau cei de la 
Braşov, de pildă — pentru că aici rolul precumpănitor în viaţa biseri¬ 
cească îl deţinea cinul călugăresc. 

Concluzii, Pmă la mijlocul secolului al XVI-lea, preoţii or¬ 
todocşi transilvăneni au fost expuşi la felurite neajunsuri din partea 
misionarilor şi inchizitorilor papali, sprijiniţi in lucrarea lor de regii 
Ungariei. Din a doua jumătate a secolului al XVI-lea, a Început ac 
ţiunea prozelitistă calvină, izbutind să cîştige clţiva preoţi români, 
care urmăreau doar scopuri de ordin material. în schimb, cei din 
Ţara Românească şi Moldova nu au trecut prin astfel de Încercări. 

Starea culturală a preoţilor ortodocşi din cele trei ţâri româneşti 
se limita la cunoştinţe elementare de teologie şi la cunoaşterea felu¬ 
ritelor slujbe. Ei se pregăteau in familie sau in unele mînăstiri. întil- 
nim insă şi excepţii, adică preoţi cu pregătire mai Înălţă, dobindită 
chiar peste hotarele ţării, cum erau cei de la biserica Sfintul Nicolae 
din Şcheii Braşovului. 

Preoţii — mai ales cei de la parohiile rurale — duceau o viaţă 
plină de nevoi, agonisindu-şi cele necesare traiului prin muncă, ală¬ 
turi de credincioşii pe care-i păstoreau. Cu toate aceste lipsuri, sme¬ 
riţii preoţi ortodocşi români de altădată au ţinut mereu trează, In 
sufletele păstoriţilor lor, credinţa In Dumnezeu şi dragostea faţă de 
pâmlntul strămoşesc. 


38 

XXVIII 

LEGATURILE BISERICII ORTODOXE ROMÂNE 
CU CELELALTE BISERICI ORTODOXE 
IN SECOLUL AL XVI-LEA 


•Legăturile Bisericii Ortodoxe Romane din Ţara Românească şi din 
Moldova — mai puţin din Transilvania — cu Bisericile Ortodoxe de 
limbă greacă şi slavă r atestate documentar încă din a doua jumătate o* 
secolului al XlV-lea, au luat o dezvoltare deosebită în cursul secolului 
al XVT-lea, Aceste legaturi s-au manifestat prin călătoriile unor patri¬ 
arhi, mitropoliţi, episcopi sau călugări greci în ţările noastre, prin «închi¬ 
nările» de- mînăstir'-r'.şi schituri făcute de domnii români Patriarhiilor 
apostolice de Constantinopol, Alexandria, Antiohia şi Ierusalim sau mî- 
năstirilor 'de ia Muntele Athos; Muntele Sinai şi altor aşezăminte biseri¬ 
ceşti din Răsărit, prin vlădicii şi călugării români care călătoreau la 
«Locurile Sfinte» (Ierusalim, Athos ş.a.), prin manuscrisele sau cărţile 
lipăriteOa noi/eare circulau în toate ţările ortodoxe, prin lupta comună 
pentru- apărarea Ortodoxiei. Toate acestea au contribuit la ridicarea 
prestigiului Ortodoxiei româneşti în toată lumea creştină. 

Cultura, arta-şi, în genere, spiritualitatea bizantină au supravieţuit 
mcă : patru secole după 1453,. anul marelui dezastru al căderii Constanti- 
n o polul ui sub- turci, dezvoltîndu-se pe pămîntul Ţării Româneşti şi- al 
Moldovei, cu-mprijinul. material şi moral al domnitorilor acestor două 
ţări,pconşideraţi ea urmaşi ai «basileilor» bizantini de altădată. Datorită' 
l-or,:.;tşrije-'moastre< ,au--.-. devenit «Bizanţul după Bizanţ», după expresia 
puşă în-circulaţie de : marele savant Nicolae Iorga. 

Legăturile cu Patriarhia ecumenică. Semnarea actului unirii în Si¬ 
nodul de la Elore^^ la 6 iulie 1439, a dus la slăbirea treptată a. legăţu-, 
rilor Ţăriior române cu Patriarhia ecumenică. Aceste legături s-au 
întrerupt , aproape cu ăptul; după dezastrul de la 29 mai 1453, cînd 
strălucitul imperiu bizantini de. altădată şi-a încetat definitiv existenţa. 

Ele au fost reluate ia începutul secolului al XVI-iea, prin fostul pa¬ 
triarh :ecumenic- Nifon II, (1486—1488 şi 1496—1498), care, în primăvara 

anului 1503, a fost adus de domnitorul Radu cel Mare în Ţara Românească, 
pentru a proceda la reorganizarea vieţii bisericeşti de aici. Amănunte 
asupra şederii şi activităţii sale în Ţara Românească întîlnim în lucrarea 
panegiristului său, Gavriil Protul. Ajungînd la neînţelegeri cu domnito¬ 
rul, în 1505 a părăsit ţara, aşezîndu-se la mînăstirea Vatoped în Sfîntul 
Munte, apoi la Dionisiu, unde a şi murit la 11 august 1508. 

Urmaşul său în scaunul patriarhal, Ioachim I (1498—1502 şi 1505— 
1506), a făcut, prin 1505—1506, o călătorie pînă în Moldova, desigur 
pentru a strînge ajutoare băneşti. Dar domnitorul de atunci, Bogdan III 
(1504—1517), fiul lui Ştefan cel Mare, a refuzat să-l primească. S-ar 
putea da mai multe explicaţii acestui refuz: fie pentru că Ioachim era 
socotit un uzurpator, obţinînd scaunul patriarhal prin simonie şi prin în¬ 
depărtarea înaintaşului său Pahomie de către turci, fie că vlădicii şi 
boierii moldoveni se temeau că prin venirea lui s-ar încerca o nouă 
supunere a Bisericii moldovene faţă de Patriarhia ecumenică. în urma 
acestei neaşteptate umilinţe, patriarhul s-a îndreptat spre Tîrgovişte în 
Ţara Românească, unde şi-a dat obştescul sfârşit, cuprins «de mînie şi 
înjosire». 

După moartea lui, scaunul patriarhal a fost reocupat de Pahomie 
(1503—1505 şi 1506—1514), care, prin 1513, făcea un drum în amîndouă 
ţările române, fiind însoţit de eîţiva călugări şi preoţi de mir, pentru 
a strînge ajutoare. 

Peste patru ani, Ţara Românească a fost cercetată de noul patriarh 
ecumenic Teolipt I (1514—1520), invitat de Neagoe Basarab la sfinţirea 
ctitoriei sale de la Argeş. Sub Teolipt, Patriarhia a primit sume însem¬ 
nate de bani din partea lui Neagoe Basarab, din care s-a acoperit cu 
plumb biserica mare a Patriarhiei şi s-au refăcut chiliile. 

Despre patriarhul leremia I (1520—1522 şi 1523—1545) se spune 
că a murit în 1545, la Vraţa, pe cînd se întorcea din Ţara Românească. 

în a doua jumătate a secolului al XVI-Iea, patriarhul loasaî îl 
(1555—1565) făcea o călătorie în Moldova, prin 1561. Se cunosc cîteva 
odoare hărăzite acum Patriarhiei de către Alexandru Lăpuşneanu şi 
doamna Ruxandra. în 1564, loasaî era în Ţara Românească, însoţind 
alaiul de nuntă al celor doi gineri ai doamnei Chiajna, văduva lui Mir- 
cea Ciobanul, unul din ei, Stamate, fiind nepot al patriarhului. Prin 
1570, se pare că a trecut prin Moldova după ajutoare şi patriarhul 
Mitroîan lll (1565—1572 şi 1579—1580). în timpul păstoririi sale, Petru 
Şchiopul, domnul Moldovei (1574—1577, 1578—1579 şi 1582— 
1591), a dăruit Patriarhiei o casă, cumpărată de el în Constantinopol, 
primind o scrisoare de mulţumire din partea Iui Mitrofan III şi a si- 

nodului său. După el, au mai călătorit prin tarile noastre patriarhii 
Pahomie II (1584—1585) şi Teolipt II (1585—1586). 

Ultimul patriarh ecumenic care a călătorit prin ţările române în 
acest secol şi care a adus o contribuţie însemnată la întărirea legăturilor 
bisericeşti cu Patriarhia de Constantinopol a fost Ieremia II (1572— 
1579, 1580—1584 şi 1587—1595). In timp ce păstorea pentru a treia oa¬ 
ră, Mihnea Turcitul a dăruit Patriarhiei metocul românesc din Constan¬ 
tinopol, numit Vlah Serai, cu hramul Maica Domnului Mîngăietoarea, în 
care s-a mutat sediul Patriarhiei (1586). Peste cîţiva ani, Patriarhia s-a 
mutat în altă parte. în 1588, Ieremia a făcut un drum în Rusia, în vede¬ 
rea ridicării scaunului mitropolitan al Moscovei, la rangul de patriarhie, 
fiind însoţit de mitropolitul Ierotei al Monembaziei (Monemvasia). în 
drumul lor, s-au oprit şi în ţările noastre. Cei doi prelaţi greci 
au fost primiţi «cu mare cinste» la Bucureşti, de mama Iui Mihnea 
Turcitul (1577—1583 şi 1585—1591), domnitorul fiind bolnav. De la 
Bucureşti, patriarhul Ieremia II a trecut in Moldova, unde a stat mai 
mult timp la curtea lui Petru Şchiopul, apoi a plecat în Rusia. Aci, în 
fruntea unui sobor de ierarhi, a înscăunat pe Iov, primul patriarh al 
Bisericii Ortodoxe Ruse, la 26 ianuarie 1589. La reîntoarcere, cei doi 
ierarhi au trecut din nou prin ţările române. 

La Bucureşti, patriarhul Ieremia a desfăşurat o rodnică activitate, 
contribuind la intensificarea legăturilor noastre cu Patriarhia ecumenică. 
De pilda, în octombrie 1591, a prezidat un sinod, în care s-a hotărît ca 
noua mănăstire Sfîntul Nicolae din Bucureşti, refăcută de Mihai Banul, 
viitorul domn — cunoscută mai tîrziu sub numele de Mihai Vodă — în- 
chinată mînăstirii Simopetra de la Athos, să fie pe viitor stavropighie 
patriarhală. Se acorda acum, pentru prima dată, statutul de stavropighie 
unei mînăstiri din cuprinsul Mitropoliei Ungrovlahiei. Hotărîrea era de¬ 
terminată de faptul că aşezămintele fundaţionale ale ctitorilor erau neso¬ 
cotite adeseori de marea boierime, impunînd egumeni peste voinţa so¬ 
borului. în secolul următor, s-au creat alte stavropighii, urmărindu-se 
tot asigurarea libertăţii mînăstirilor. 

în ultimii ani ai secolului al XVI-lea, ţările române au păstrat 
strînse legături cu patriarhul Meletie Pigas al Alexandriei (1590—1601), 
care a fost, pentru scurt timp, şi locţiitor de patriarh ecumenic (1596— 
1598). încă înainte de a ajunge patriarh de Alexandria, întreţinea cores¬ 
pondenţă cu Mihnea Turcitul cînd era exilat în insula Rodos, după prima 
domnie în Ţara Românească. Bucurîndu-se de încredere din partea tur¬ 
cilor, a intervenit pentru încheierea păcii între Mihai Viteazul şi sul¬ 
tanul Mohamed III (1595—1603). A avut şi un schimb de corespondenţă 



598 


PERIOADA A TREIA (SECOLELE XIV—XVIII) 


cu domnul român, în problema menţinerii păcii cu turcii, Primise' din 
partea sa şi un ajutor de 100 de galbeni din care şi-a făcut o cîrjă. Din 
îndemnul lui Mihai'Viteazul, mitropolitul Eftimie al Ungrovlahiei; (1594- 
1602) ■ a cerut patriarhului Meletie o Biblie îndreptată şi un Nomocanon. 
I-a trimis Biblia, iar în privinţa Nomocanonului îl înştiinţa că a pus să-i 
fie copiat. în aceeaşi scrisoare (din 6 august 1597), patriarhul informa 
pe mitropolitul Eftimie că a cumpărat două; biserici în. Constantinopol, 
Sfîntul Dimitrie şi Maica Domnului de la Xiloporta, «ca să nu ajungă în 
mina necredincioşilor», rugîndu-1 să-i trimită; un ajutor în bani, «căci 
nu e cu putinţă ca noi, fără ajutor, să trăim şi să stăpînim bisericile lui 
Dumnezeu în mijlocul necredincioşilor». 

Meletie Pigas a întreţinut corespondenţă şi cu leremia Vodă Movilă, 
care-1 invitase, în cîteva rînduri, în Moldova, şi i-a trimis, ajutoare la 
Constantinopol. Fratele său, mitropolitul Gheorghe Movilă, îi. ceruse 
unele «cărţi de iertare», precum şi o mantie arhierească. leremia Movilă 
făgăduise lui. Meletie că va construi o nouă reşedinţă pentru patriarhul 
ecumenic (dintr-o scrisoare a acestuia rezultă că stătea în Constanţino- 
pol cu chirie), cerînd, în schimb, ridicarea Bisericii moldovene la rangul 
de arhiepiscopie. Rugămintea domnului moldovean n-a putut fi îndepli¬ 
nită, căci în vara anului 1598, Meletie Pigas s-a reîntors: la scaunul său 
din Alexandria. De aci, a'răspuns domnului. moldovean că înfiinţarea 
arhiepiscopiei o putea hotărî numai un sinod, la care să fie invitaţi şi 
ceilalţi patriarhi. In schimb, a trimis mitropolitului. Gheorghe,, în semn 
de mare cinstire, o mantie eu patru rîuri, aşa cum purtau patriarhii ră- 
sariteni. ; . ■ . - : 

Pe lingă patriarhii ecumenici care au cercetat ţările române/; au 
mai fost şi alţi numeroşi ierarhi de neam grec : mitropoliţi şi episcopi, 
cei mai mulţi sub ascultarea Patriarhiei de Constantinopol.«Reamintim, 
de pildă, pe vlădicii : Dionisie Rally al Tîrnovei, sfătuitorul lui Mihai 
Viteazul, care l-a numit «întîistătător al prea sfintei Mitropolii a Suce¬ 
vei», Nectarie «al Ohridei, Gherman al Cezareei lui Fi lip şi Teofan al 
Vodenei, prezenţi la sinodul de la Suceava, din iunie 1600, care a h of nil 
depunerea din scaun a ierarhilor moldoveni retraşi în Polonia. Mitropo¬ 
litul Dionisie al Larissei, în Tesalia, avea legături cu Mihai Viteazul, în 
vederea eliberării grecilor de sub stăpînirea turcească. în jurul anului 
1600, a organizat o mişcare revoluţionară, cu ajutorul domnului rămân, 
care a fost înăbuşită de turci. 

Legăturile! cu celelalte Patriarhii apostolice. Relatam mai sus că în 
ultimele decenii ale secolului al XVI-lea, prin Meletie Pigas, au început 
legăturile ţărilor române cu Patriarhia ortodoxă din Alexandria Egiptu- 



LEGATURILE cu CELELALTE BISERICI ORTODOXE (SEC. XVI) 


599 


Iui, deosebit de intense în secolul următor. Tot pe atunci se semnalează 
primele contacte cu Patriarhia ortodoxă arabă a Antiohiei; cu sediul la 
Damasc. în 1587, patriarhul Ioachim V al Antiohiei, în drum spre Rusia, 
a trecut şi prin ţările noastre. Un mitropolit însoţitor a făcut o descriere 
în versuri arabe a acestei călătorii, r ăm asă în manuscris. Prezenţa lui în 
Moldova este atestată şi de o icoană a Maicii Domnului pe care patri¬ 
arhul antiohian a dăruit-o lui Gheorghe Movilă, pe atunci episcop la 
Rădăuţi, care, la rîndul său, a dăruit-o mănăstirii Suceviţa, ctitoria sa 
şi a familiei. 

Din acelaşi se coi cunoaştem primele ajutoare româneşti către Patri¬ 
arhia din Ierusalim şi către alte aşezăminte din Ţara Sfîntă, mai ales 
către mînăstirea Sfîntul Sava, ctitoria împăratului Justihian. Ajutorul 
românilor era necesar acum mai mult ca oricînd, pentru căi în 1515 Ie¬ 
rusalimul căzuse sub ocupaţie otomană. Legăturile politice dintre Turcia 
şi Franţa au favorizat aşezarea unor călugări catolici în Ţâra Sfîntă, încît 
Patriarhia trebuia să caute noi mijloace de rezistenţă împotriva acţiunii 
de subminare a Ortodoxiei dusă de aceştia. ; - 

Gavriil Protul scria, în Viaţa Sfintului Niionj că Neagoe Basarâb 
<<ău dăruit şi au îmbogăţit... şi sfîntă cetate a Ierusalimului, Sionul, care 
este muma Bisericilor.;, dinpreună cu toate bisericile dinprejtirul ei». 

Prin 1533, se vorbea de refacerea inînăstirii Sfîntul Sava prin stăruin¬ 
ţele «domnilor Valahiei» (probabil Vlad Vintilă, 1532—1535) şi ale egu¬ 
menului «Ioachim Valahul» de la Muntele Sinai. în 1560, Alexandru 
Lăpuşneanu dăruia Sfîntului Mormînt şi mînăstirii Sfîntul Sava' Satul 
Ocna. Mai tîrziu, Patriarhia Ierusalimului şi bisericile ei au primit aju¬ 
toare din partea lui Petru,Şchiopul, care, la 18, aprilie 1576, dăruia mănăs¬ 
tirii Sfîntul Sava satul Stroeşti. La 4 august 1583, dăruia călugărilor de la 
Sfîntul Sava un loc în Iaşi, ca să-şi facă acolo o biserică. S-a şi ridicat o 
biserică cu hramul Adormirea Maicii Domnului, închinată mînăstirii 
Sfîntul Sava, din Ţara Sfîntă, fapt pentru care era cunoscută şi sub nu¬ 
mele de Sfîntul Sava. în 1600, Mihai Viteazul, pe atunci domn al celor 
trei ţări româneşti, îi dăruia nişte case domneşti situate lingă mănăstire; 

Tot pe atunci a fost închinată Sfîntului Mormînt mînăstirea ,Gruiu 
(Ilfov), ctitoria lui Borcea logofătul, precum şi mînăstirea Căluiu (jud. 
Olt), ctitoria fraţilor Buzeşti. La Sfîntul Mormînt se păstrează, cîteva ma¬ 
nuscrise provenite, din ţările noastre : două Tetraevanghele, unul de la 
doamna Elena Rareş, altul de la fiul ei Ştefan Vodă Rareş, împodobite cu 
frontispicii în culori, o Psaltire, «întocmită» de un ieromonah Evloghie 
de la Putna ş.a. 

Legăturile cu mînăstirile din Muntele Athos. Daniile către mînăsti- 
rile atonite au continuat în tot cursul secolului al XVI-lea, domnii ro¬ 
mâni fiind şi acum aproape singurii sprijinitori ai mînăstirilor de aci. în 
acest secol întîlnim primele «închinări» de mînăstiri, schituri şi biserici 
româneşti către unele mînăstiri din Muntele Athos. 

De o atenţie specială s-a bucurat vechea ctitorie românească, mînăs- 
tirea Cutlumuş, căreia Neagoe Basarab i-a întărit mai multe sate, i-a hă¬ 
răzit o subvenţie anuală de 10.000 de aspri, la care se adăugau 700 aspri 
pentru întreţinerea bolniţei şi 500 pentru cheltuielile de drum ale celor 
care ridicau banii. S-a ocupat direct de înfrumuseţarea şi zugrăvirea bi¬ 
sericii, a ridicat aici o nouă biserică, cu hramul Sfîntul Nicolae, cu toate 
clădirile necesare (chilii, trapeză, bolniţă, ospătărie şi alte construcţii 
gospodăreşti). A refăcut în întregime şi biserica mare a mînăstirii Sfîn¬ 
tul Atanasie (Marea Lavră), înzestrînd-o cu numeroase odoare şi hără- 
zindu-i o subvenţie anuală. 

Legături strînse a păstrat cu mînăstirea Dionisiu, unde a murit şi a 
fost îngropat îndrumătorul său, fostul patriarh Nifon II. La Dionisiu Nea¬ 
goe Vodă a ridicat şi o biserică cu hramul Sfîntul Nifon. Pentru multele 
sale ajutoare către această mînăstire, a fost zugrăvit, împreună cu fiul 
său Teodosie, în arhondaric. Mînăstirii Hilandar i-a făcut, în august 
1517, o danie anuală de 7000 de aspri. 

Au mai primit ajutoare din partea lui mînăstirile Ivir (o conductă 
pentru aducerea apei), Pantocrator («mari zidiri... şi multe daruri»), Sfîn¬ 
tul Pavel (un turn de apărare), Xiropotam (o trapeză). Boierii Craio- 
veşti au făcut danii însemnate mînăstirii Xenofon : două sate şi o baltă, 
care vor alcătui averea schitului Zdrelea sau Roaba (jud. Dolj) şi o sub¬ 
venţie de 2000 de aspri, iar mînăstirii Sfîntul Pavel, o altă subvenţie 
tot de 2000 de aspri. 

Dintre urmaşii lui Neagoe Basarab, au făcut danii la Athos : Radu 
de la Afumaţi (1522—1529, ou întreruperi), Vlad înecatul (1530—1532), la 
Constamonit, la mînăstirea numită «Turnul lui Arbănaş» (3000 de aspri 
anual) şi Cutlumuş (întărirea vechilor proprietăţi), dar mai ales Vlad 
Vintilă, cu danii anuale la mînăstirile Marea Lavră, Vatoped, Dohiariu, 
Zografu, Xiropotam, Hilandar, şi Radu Paisie (1535—1545) la mînăstirile 
Sfîntul. Gheorghe, Xenofon, Dohiariu, Sfîntul Pavel, Stavronichita, Simo- 
petra. Din aceste danii s-au făcut renovări însemnate la numeroase mî¬ 
năstiri. De pildă, în 1533 s-a zugrăvit biserica mînăstirii Marea Lavră, 
unde se păstrează chipul lui Vlad Vintilă Vodă şi al familiei sale. Peste 
cîţiva ani, s-a zugrăvit biserica mare de la Dionisiu, s-a refăcut Sta¬ 
vronichita etc. în 1545 a fost zugrăvită biserica mînăstirii Xenofon cu 

cheltuiala vornicului Constantin şi a fratelui său Radu. In 1564 un alt 
boier muntean, Nil Coman, şi soţia sa Ana au rezidit din temelie bise¬ 
rica Sfîntul Gheorghe din aceeaşi mînăstire. 

In ta doua jumătate a secolului XVI, Petru cel Tînăr (1559—1568), fiul 
lui Mircea Ciobanul, dăruia mînăstirii Simopetra satul Izvorani (Buzău), 
danie întărită şi de Alexandru II Mircea (1568—1577), care a mai adăugat 
şi satul Dragomireşti. în împrejurări încă nelămurite, călugării de la 
această mînăstire au pus stăpînire pe biserica cu hramul Sfîntul Ni- 
colae din. Bucureşti, refăcută în întregime de Mihai Viteazul, pe cînd 
era ban al Olteniei, cunoscută mai tîrziu sub numele de «Mihai Vodă». 
In 1591, patriarhul ecumenic Ieremia II a convocat un sinod care a în¬ 
tărit dreptul de stăpînire al mînăstirii Simopetra asupra mînăstirii Sfîn¬ 
tul Nicolae, declarînd-o stravropighie patriarhală. în 1599, Mihiai Vitea¬ 
zul a întărit această închinare către Simopetra. El şi-a înzestrat ctitoria 
din Bucureşti cu 13 sate, doamna Stanca cu un sat, iar fiica lor Florica 
cu două sate. Din veniturile pe care le încasa de la acest metoc bucu- 
reştean, mănăstirea Simopetra a fost reclădită în întregime, iar Mihai 
Viteazul a fost zugrăvit acolo ca ctitor. 

Printr-un hrisov de la Mihnea Vodă Turcitul din 14 iunie 1583, a 
fost închinat mînăstirii Constamonit de la Athos schitul Sfîntul Nicolae 
de lîngă Gherghiţa. 

Tot Mihnea Turcitul, în a doua sa domnie (1585—1591), la 21 octom¬ 
brie 1585, a închinat Xiropotamului mănăstirea de la Colentina Bucu¬ 
reştilor, cunoscută apoi sub numele de Plumbuita, ctitoria lui Petru Vodă 
cel Tînăr. Acelaşi Mihnea dăruia, în 1589, un ajutor anual de 15.000 de 
aspri mînăstirii Hilandar. în prima domnie (1582), întărise mînăstirii Ivir 
mai multe sate, dăruite de Stelea Spătarul. în 1592, doamna Maria, soţia 
lui Ştefan Vodă Surdul (1591—1592), dăruia mînăstirii Lavra o parte din 
averea ei din Bucureşti, iar în anul următor, noul domn Alexandru cel 
Rău (1592—1593) îi dăruia moşia Băicoi. 

Dintre domnii moldoveni care au ajutat mînăstirile atonite, amintim 
pe Petru Rareş, Alexandru Lăpuşneanu, Petru Şchiopul şi Ieremia Mo¬ 
vilă. Astfel, Petru Rareş, la rugămintea egumenului Macarie de la Hi¬ 
landar, dăruia mînăstirii un ajutor anual de 3000 de aspri. Cu ajutorul 
său, s-a început, în 1535,. rezidirea din temelie a mînăstirii Caracalu. 
Lucrările au fost terminate abia în 1563, oferind ajutoare şi Alexan¬ 
dru Lăpuşneanu. Tot cu ajutorul lui Rareş a fost refăcută, zugrăvită 
şi înzestrată biserica mare a mînăstirii Dionisiu. 

Marele logofăt Gavriil Trotuşan — sfetnicul lui Ştefăniţă Vodă şi al 
lui Petru Rareş — a zidit, prin 1536—1537, noi chilii şi o fîntînă la mî- 

năstirea Pantocrator. Mînăstirea Vatoped a primit danii din partea lui 
Alexandru Lăpuşneanu : un local pentru vamă în oraşul Salonic, în va¬ 
loare de 65.000 de aspri şi un ajutor de 300 de galbeni. După moartea 
lui, şotia sa Ruxandra i-a dăruit cîteva moşii. Cu cheltuiala lui Lăpuş- 
heanu s-a pictat iconostasul bisericii mari de la Dionisiu, iar doamna 
Ruxandra, fiica lui Petru Raraş, a suportat cheltuielile de zidire a tra¬ 
pezei şi a bolniţei. Se păstrează de la ei o icoană a Sfîntului Ioan 
Botezătorul. La mînăstirea Xiropotam au înnoit biserica şi au refăcut 
zugrăveala. Mînăstirea Dohiariu, prădată şi dărîmată de turci, a fost 
rezidită din temelie şi zugrăvită, tot cu cheltuiala lui Al. Lăpuşneanu 
şi a doamnei Ruxandra, cum arată pisania păstrată pînă azi. Se pare 
că sfinţirea a făcut-o mitropolitul Teofan II al Moldovei. Dar după 
moartea noului ei ctitor, sultanul Selim II (1566—1574) a scos la mezat 
averile mînăstirilor de la Sfîntul Munte oare nu-şi plătiseră birurile. 
Atunci, doamna Ruxandra şi fiul ei Bogdan Vodă (1568—1572) au 
răscumpărat averile Dohiariului, plătind sumia de 165,000 de aspri. Re¬ 
amintim că mitropolitul Teofan II al Moldovei, părăsindu-şi scaunul în 
1587, s-a stabilit la Dohiariu, unde a murit în anul 1598. A fost îngropat 
în primuLnartex al bisericii mari, avînd deasupra mormîntului, în pe¬ 
rete, o piatră funerară, cu o inscripţie în greceşte. Pe peretele din 
dreptul mormîntului, a fost zugrăvit mai tîrziu şi chipul său. 

Tot doamna Ruxandra a ajutat mînăstirile Zografu, cu 52.000 aspri 
şi Garacalu, cu 35.000 aspri, pentru răscumpărarea avutului lor din mina 
turcilor. Petru Şchiopul a făcut danii la Marea Lavră şi Dionisiu (cîte 
6000 de aspri şi 500 de drum), Zografu (100 ducaţi pentru mînăstire, 6500 
de aspri pentru bolniţă}, iar Ieremia Movilă oferea ajutoare în bani mî- 
nastirilor Marea Lavră, Hilandar şi Zografu. 

Ajutoare la mînăstirea Sîînta Ecaterina din Muntele Sinai. Străve¬ 
chea ctitorie a împăratului Justinian s-a bucurat secole de-a rîndul de 
dărnicia românească. Arătam mai sus că în 1533 era egumen aici un Ioa- 
ehim Valahul. încă de la sfîrşitul secolului al XV-lea (1497), primea o 
danie anuală de 5000 de aspri şi alţi 500 pentru cei care vor veni să-i ri¬ 
dice, din partea lui Radu cel Mare. Daniile au fost continuate de alţi 
domni ai Ţării Româneşti : Vlad înecatul, Radu Paisie, Petru cel Tînăr şi 
Alexandru II Mircea. Cel din urmă a ridicat aici şi un paraclis. în ultimul 
pătrar al secolului al XVl-lea i-a fost închinată mînăstirea Sîînta Ecate¬ 
rina din Bucureşti. 

Se cunosc şi cîteva danii ale domnilor şi boierilor din Moldova. De 
pildă, hatmanul Me lent ie Ba'Iiică a închinat Muntelui Sinai biserica cu 
hramul Sfinţii Arhangheli din marginea Iaşilor, mînăstirea Frumoasa de 

mai tîrziu, Petru Şchiopul a dăruit mănăstirii din Sinai şase fălci de'vie, 
o cramă, pivniţă, teasc şi case. în 1593, Aron Vodă Tiranul. întărea mă¬ 
năstirii Sfînta Ecaterina dreptul de proprietate asupra satului Turtuleşti, 
în ţinutul Tigheciu. ; r .4- 

La mănăstirea Sfînta Ecaterina din Sinai s-au descoperit şMelţevă 
manuscrise provenite de la noi : o Evanghelie în limba greacă, de la 
Alexandru-II Mircea - al Ţarii Româneşti, o altă Evanghelie, în limba 
greacă, (copiată şi înfrumuseţată cu cheltuiala lui Ieremia Vodă Movila, 
în anul 1598 ş.ar:: . . ■ 

< ; Izvoarele documentare şi narative pomenesc şi de alte danii româ¬ 
neşti, către aşezăminteie- bisericeşti din Răsărit. Potrivit relatărilor lui 
Gavriii Protui, t Neagoe Basarab şi-a întins mila,şi către alte biserici, din 
Grecia, Miacedonia, Bulgaria şi Serbia. . ■- = 

[. Amintim de pildă,, mînăstirile de la Meteore, în apropiere de Munţii 
Pindului,..probabil a ajutat mînăstirea cu hramul Schimbarea Ia Faţă. In 
1577, călugării de la Meteore solicitau ajutorul iui Mihnea Turcitul, căci 
fuseseră nevoiţi -să-şi zălogească pămînturile - minastirii, pentru plata 
datoriilor către : turci. în scrisoarea lor, , ei pomeneau şi de daniile lui 
Neagoe-Basarab. în 1588, mînăstirea Bucovăţ sau Coşuna de lină Cra- 
iova a fost închinată mănăstirii Sfîntul Varlaam din Meteore. Mînăstirea 
Vlataclon din Salonic primea un ajutor de .2500 de aspri din partea lui 
Mihnea .Turcitul. . 

.g în 1584 Petru Şchiopul al Moldovei făcea o danie anuală de 5000 
de aspri mînăstirii Sfîntul Ioan Evanghelistul din insula Patmos. Mînăs- 
tirile de la Meteore şi,.alte aşezăminte bisericeşti din Balcani au. fost mult 
ajutata şi de vlahii.care trăiau în aceste regiuni. 

Legăturile-cu Bisericile, slave sud-dunărene. încă din primul deceniu 
al secolului'al XVI-lea, s-a deschis un capitol însemnat din istoria legă¬ 
turilor bisericeşti românovsîrbe. Aciim.; a păstorit în scaunul Ungrovla- 
hiei mitropolitul de neam sîrb Maxim Brancovici (1505 — 1508 ), car : 
a avut , un rol important în aplanarea conflictului dintre Radu <cel Mare 
şi Bogdan III ăl Moldovei. 

v Tot* m primul deceniu al secolului XVI a venit în Ţara Românească 
ieromonahul Macarie din Muntenegru, care a tipărit primele' cărţi slave 
la noi: titurghierul (1508), O doi hui (1510) şi T etraevanghelul (1512), din 
care s-au găsit unele exemplare şi în bisericile şi mănăstirile sîrbeşti. A 
fost aîes âpoi.în scaunul de mitropolit al Ungrovlahiei, în locui lui Maxim 
Brancovici, păstorind pînă către anul 1521. Tot din Serbia au venit alţi 
doi tipografi : logofătul Dimitrie Liubavici, care — ajutat de un alt sîrb, 
ieromonahul Moise;— ; a tipărit la Tîrgovişte, un M olitvelrtic, în 1545, 

apoi un Apostol, în 1546—1547, în două ediţii, pentru Ţara Românească 
şi Moldova. 

Un r6l însemnat în strîngerea legăturilor bisericeşti româno-sîrbe a 
avut mănăstirea Bistriţa din Oltenia, ctitoria boierilor Craioveşti, de la 
sfîrşitul secolului al XV-lea, refăcută prin 1519 (doi dintre fraţii Craio¬ 
veşti erau căsătoriţi cu sîrboaice). în această mînăstire, Alexandru Odo- 
bescu a descoperit vreo 80 de manuscrise şi tot pe atîtea cărţi slavone, 
dintre care multe de redacţie medio-sîrbească. Barbu Craiovescu a cum¬ 
părat din Serbia moaştele Sfîntului Grigorie Decapolitul, aflate în acea 
ţară după căderea Constantinopolului sub turci şi le-a aşezat în ctitoria 
sa de la Bistriţa. Din îndemnul său, s-a tălmăcit din greceşte în slavo- 
neşte, Viaţa Sfîntului, după un text adus la noi de doi călugări din schi¬ 
tul Iagorova. 

Dărnicia românească s-a revărsat asupra multor mînăstiri şi biserici 
ortodoxe din Serbia şi Macedonia. Numele lui Radu cel Mare al Ţării 
Româneşti apare în pomelnicele mînăstirilor Sfîntul Prohor din Mace¬ 
donia sîrbească, Deciani şi Sopociani, desigur ca urmare a ajutoarelor 
pe care le-a hărăzit acestora. în 1501, împreună cu unchiul său, Gher¬ 
ghina pîrcălabul de Poienari (ctitorul mînăstirii Nucet din Dîmboviţa), 
au zidit o mînăstire la Lopuşnia, în Craina. 

Alături de numeroasele ctitorii din ţară şi din lumea grecească orto¬ 
doxă, Neagoe Basarab şi-a îndreptat atenţia şi spre Biserica ortodoxă 
sîrbă, lipsită de ocrotire. Grija lui faţă de această Biserică este îndreptă¬ 
ţită, căci soţia sa, Despina Miliţa, era fiica fostului despot din Srem, 
Jovan Brancovici, şi nepoata mitropolitului Maxim. 

Astfel, vlădica Maxim a fost ajutat de Neagoe să ridice mînăstirea 
Cruşedol, fapt pentru care numele său a fost trecut în pomelnicul aces¬ 
teia, alături de al soţiei sale, al fiului său Teodosie şi al lui Pîrvu Cra¬ 
iovescu. Cîteva icoane de pe iconostasul bisericii de la Cruşedol au fost 
lucrate de meşteri iconari români, ajungîndnici desigur ca danie a doam¬ 
nei Despina. Tot ea a dăruit mînăstirilor Cruşedol şi Deciani cîte un fe- 
lon brodat. Din Viaţa Simţului Niion aflăm că Neagoe Basarab a mai 
ajutat mînăstirea Oreşcoviţa, unde se păstrează moaştele Sfîntului Gri¬ 
gorie făcătorul de minuni. Aici a zidit o tindă, «un cerdăcel de piatră», 
pe care «l-au zugrăvit frumos şi l-au poleit». La metocul acestei mînăs¬ 
tiri, Menorlina, a ridicat «o casă mare să fie de odihna mînăstirii». A 
ajutat apoi mînăstirile Trescoviţa, în regiunea Prilep, Bitolia, Kusniţa 
din Macedonia, Cuceina, în vestul Iugoslaviei de azi. 

Dintre domnii Moldovei, Petru Rareş şi soţia sa Elena, tot o sîr- 
boaică, sînt trecuţi în pomelnicele mînăstirilor Cruşedol, Sopociani şi 

Lesnovo. Alexandru Lăpuşneanu şi soţia sa Ruxandra — fiica lui Rareş — 
au dăruit un epitaf mînăstirii Mileşevo din sudul Serbiei. Petru Şchiopul 
era trecut în pomelnicul mînăstirii Cruşedol. Se cunosc apoi danii 
mărunte : manuscrise, cărţi, diferite obiecte de cult, oferite altor mînăs- 
tiri sîrbeşti. De pildă, un Tetraevanghel slavon, copiat şi împodobit cu 
miniaturi de protopopul Ioan Sîrbul din Kratovo, la Craiova în anul 1580, 
a fost dăruit de un logofăt Pîrvu mînăstirii sîrbeşti Krivednic, iar de 
acolo a ajuns la mînăstirea Racoviţa de lîngă Belgrad, apoi la Remetea 
Mare. Numeroase alte obiecte de artă de provenienţă românească se 
păstrează în diferite muzee şi biblioteci din Iugoslavia. 

Alte ajutoare au fost hărăzite de domnii români mînăstirii sîrbeşti 
Hilandar din Muntele Athos. După reînfiinţarea vechiului patriarhat 
sîrb din Ipek, în 1557, au luat naştere scaune vlădiceşti ortodoxe în 
Banat, la Timişoara şi Vîrşeţ, precum şi în părţile Aradului, la Lipova 
şi Ineu, păstorite de ierarhi sîrbi sau români, care-şi întindeau oblă¬ 
duirea duhovnicească atît peste sîrbi, cît şi peste românii care consti¬ 
tuiau majoritatea populaţiei. 

Pe pămîntul Bulgariei de azi întîlnim cîteva lăcaşuri de închinare 
ctitorite şi ajutate de domni români. Radu cel Mare al Ţării Româneşti 
a rezidit, prin 1493, deci înainte de a ajunge domn, mînăstirea Kremi- 
kovski, în apropiere de Sofia, în care şi-a îngropat doi copii morţi acolo, 
Dragna şi Teodor. Se păstrează şi azi tabloul votiv care-1 înfăţişează 
împreună cu familia sa. Bogdan III al Moldovei dăruise două dvere mî¬ 
năstirii Rila, în 1511 ; mai tîrziu, mitropolitul Grigorie Roşea al Moldovei 
i-a dăruit un acoperămînt pentru Sfînta Masă, iar Isaia al Rădăuţilor o 
Evanghelie. Vechiul turn de piatră al mînăstirii Rila are săpată deasupra 
porţii stema Moldovei, iar pe catapeteasma bisericii se află stemele Mol¬ 
dovei şi Ţării Româneşti. Prezenţa lor este o mărturie a daniilor bogate 
hărăzite de domnii români acestei mănăstiri. 

La mînăstirea Rila, ca şi în Bibliotecile Naţionale din Sofia şi Plov- 
div, se află cîte un exemplar din Tetraevanghelul tipărit de ieromonahul 
Macarie, în 1512, ca dovadă a răspîndirii tipăriturilor de la noi în sudul 
Dunării. Desigur, vor fi fost mulţi călugări de neam bulgar, care s-au 
aşezat în mănăstirile româneşti învecinate, în care se desfăşura o înflo¬ 
ritoare viaţă cultural-artistică şi duhovnicească. De pildă, în Viaţa Sim¬ 
ţului Gheorghe cel Nou de la Sofia este descrisă călătoria preotului Şte¬ 
fan din Penkoviţa, la curtea lui Radu cel Mare, unde a cunoscut pe fostul 
patriarh Nifon II şi pe Maxim Brancovici. 

Domnii români au acordat ajutoare însemnate şi mînăstirii Zografu 
din Muntele Athos, cu vieţuitori de neam bulgar. 

Legăturile cu Bisericile ucraineană şi rusă. Domnii şi vlădicii din' 
Moldova au. întreţinut legături bisericeşti şi cu rutenii, ortodocşi din 
regatul polon cat ol ic şi din marele cnezat al Lituaniei (în 1385 s-a creat 
o uniune dinastică a lor, prin dinastia Jagello, iar în 1569, s-a botă rit 
unirea lor la Lublin). Ocupaţia polonă, împreunată cu asuprirea catolică 
a rutenilor şi bieloruşilor ortodocşi, a făcut ca numeroşi candidaţi la. 
preoţie de neam rute an .să se îndrepte spre Moldova, în vederea hiro¬ 
toniei. în acest fel, vlădicii moldoveni îşi aduceau un modest aport la 
apărarea 'Ortodoxiei din Polonia, în faţa asupritorilor şi a prozeli¬ 
tismului catolicilor. Stă mărturie despre aceasta actul de numire al 
episcopului Macarie al Lvovuiui, dat în 1539 de regele Sigismund I al 
Poloniei {1506—1539), dn care se spunea că scopul numirii era şi acela 
«ca preoţii ortodocşi din Polonia şi Rutenia să nu mai fie nevoiţi pe 
viitor să se ducă în Moldova sau în alte ţări străine spre a fi. hirotoniţii 
şi pentru treburile lor religioase». 

în a dona jumătate a secolului, se pot înregistra cîteva ajutoare ma¬ 
teriale oferite de domnii Moldovei. Astfel, Alexandru Lăpuşneanu 1 â re¬ 
clădit biserica ortodoxă din Lvov .(distrusă de .un incendiu în 1527), cu 
hramul Adormirea Maicii Domnului (Uspenia), terminată în 1559. în 
anul următor, i s-a adăugat un paraclis eu hramul Sfîntul Gheorghe, iar 
peste cîţiva ani a fost zugrăvită. Se cunoaşte o copie a pisaniei bisericii, 
în limba slavonă, în care erau pomeniţi toţi membrii familiei lui Lăpuş- 
neanu. Ctitoria lui a avut o existenţă foarte scurtă, fiind distrusă, de un 
nou incendiu în 1571 . în 1.591, s-a început construcţia unebnoi biserici; în 
Lvov — care a durat aproape patru decenii — tot cu ajutor moldovenesc, 
oferit de Petra nŞchiopul, Ieremia şi. Somoni Mo vilă. şi alţi membri ai fa¬ 
miliei Movileştilor, marii boieri Luca'Stroici, Isac Balică şi Nestor Ure¬ 
che, iar la terminarea lucrărilor (1629) de Miron Vodă BarnovschL Da¬ 
torită multelor ajutoare venite din Moldova, acest lăcaş de închinare era 
cunoscut sub numele de «biserica, moldovenească».-- ■ 

Către sfîrşitul aceluiaşi secol, în scaunul episcopal de ia Rădăuţi 
a păstorit episcopul Mardarie.ţ 1591/92 T —1595),. ridicat.apoi, pentru cîteva 
luni (1595), în scaunul mitropolitan de la Suceava. înlăturat din scaun 
de Ieremia..Movilă,,vlădica Mardarie a ajuns mai tîrziu egumen al mî- 
năstirii Sfîntul Gheorghe din Drohobycz, în Galiţia, apoi la Muntclo 
Athos deunde scria credincioşilor, din Lvov piuă în 1614. Aceste le^ 
gaturi ne fac să; credem că era.de neam rutean. - . . .. 

Deşi mai îndepărtaţi, am avut legături culturale-bisericeşti tşi:. -cu 
credincioşii ruşi şi cu ţarii Moscovei. Cîţiva pelerini ruşi, în:drumul lor 
spre Locurile Sfinte, au trecut şi . prin ţările noastre. De pildă, :»!van 

Peresvetov, care a petrecut cinci luni la curtea lui Petru Rareş la Su¬ 
ceava, lăsînd şi însemnări asupra’ călătoriei şi asupra domnului moldo¬ 
vean, sau Triton Korobeinikov, primit de Aron Vodă, în 1593, care a 
lăsat note interesante asupra bisericilor din Iaşi. 

Legăturile cu Moscova s-au întărit mai ales în a doua jumătate a 
secolului al XVI-lea. Ţarul Rusiei Ivan IV cel Groaznic - '(1533—1584) 
ceruse lui Alexandru Lăpuşneanu un exemplar din NomoCanonul sau 
Sintagma lui Matei Vlâstares. Materialul Nomocanonului a fost revizuit 
şi orînduit după. literele alfabetului slav de învăţatul episcop Macarie 
al Romanului. Apoi, Al. Lăpuşneanu a încredinţat pe egumenul Eftimie 
— viitor episcop de Rădăuţi şi continuatorul Cronicii lui Macarie — 
să-l ducă la Moscova. Nu ştim în ce împrejurări exemplarul solicitat 
n-a ajuns acolo, ci a rămas în mănăstirea Sfîntul Onufrie din Lvov. 
Cîţiva ani mai tîrziu, în 1574, era în capitala împărăţiei ruseşti episcopul 
Isaia al Rădăuţilor, trimis de Ioan Vodă cel Viteaz. 

în primăvara anului 1596, Mihai Viteazul a trimis într-o misiune 
diplomatică la Moscova, la ţarul Feodor Ivanovici (fiul lui Ivan cel 
Groaznic, 1584—1598), pe episcopul Luca al Buzăului, pentru a-i cere 
sprijinul împotriva turcilor. A primit .o scrisoare din partea ţarului, pre¬ 
cum şi darul său către domnul român : 200 de galbeni, cinci perechi 
de blâni de samur şi de vulpe neagră. 

Concluziile care se desprind de aici sînt evidente,. Prin ne¬ 
număratele ajutoare materiale oferite de domnii români aşezămintelor 
bisericeşti din Răsărit (cele patru patriarhii, mlnăstirile din Muntele 
Athos, Sinai, Meteore etc.}, ţările române au devenit susţinătoarele 
întregii Ortodoxii din spaţiul balcanic şi est-mediteranean, adică din 
Carpaţii nordici pînă In Egipt şi de la Marea Ionică pînă în Siria şi 
Ţara Sfîntă. Ajutoarele lor au contribuit nu numai la ridicarea cultu¬ 
rii şi artei ortodoxe, ci, am putea spune, fără exagerare, chiar la su¬ 
pravieţuirea Ortodoxiei sub dominaţie otomană. 

Anastasiu 1, împăratul Bizanţului, 139, 147, 
152, 153, 159. 

Andreescu Ştefan, istoric, 306, 581. 

Andrei, Sf. Apostol, 55, 56, 60, 61, 131 ; — 
II regele Ungariei, 225, 226, 227, 229. 

Andronic, ucenic al Sf. Apostol Pavel, 55 ; 

.— cel Bătrîn, împărat al Bizanţului, 222. 

Anemius, episcop în Sirmium, 113. 

Anisius, episcopul Tesalonicului, 114, 126. 

Anghelina, fiica lui Neagoe Basarab, 576. 

Anghelos Isac II, împăratul Bizanţului, 190. 

Angbelarie, cărturar slav, 176 . 

Anonymus, cronicar maghiar, 198, 199, 200, 
206, 211, 212. 

Antim, psalt la Putna, 579, vezi Critopol şi 
Ivireanul. 

Anton, argintar din Transilvania, 386. 

Antonie, diacon din Roma, 164; părintele 
monahismului rus, 284, 408; — mitropo¬ 
lit al Haliciului, 259, 260, 261, 262; — 
IV, patriarh ecumenic, 261, 262, 263, 264, 
274, 407, 590; — protopsalt la Putna, 

548, 579, 580; — din Popeşti, domn al 
Ţării Româneşti, 362. 

Antonin, episcop al Efesului, 135; — Piui 
împărat roman, 74. 

Antonovici Ioan (Iacob), episcop, istoric, 33, 
42. 

Apion, episcop în Odyssos, 56. 

Arbore Luca, pîrcălab la Suceava, 354, 371, 
383, 545, 567, 568; — Nichita, fiul lui 
Luca, 568. 

Arcadius, împărat al Bizanţului, 116, 124. 

Archirie, protopop în Hunedoara, 484, 533. 

Argeu, martir la Tornis, 77, 132. 

Athon Manuil, diacon, 265, 401. 

Arie, eresiarh, 107, 108, 111, 112, 117, 133. 

Arpad, conducător maghiar, 199, 206. 

Arpila, martir got, 99. 

Asan, întemeietorul statului româno-bul- 
gar, 190, 193, 196, 413, 584; — Asan 
Ivan II, 191, 196, 215. 

Asăneşti, dinastie, 190, 191, 194, 215, 240. 

Asclepios, episcop în Gaza, 109, 110. 

Asholiu, arhiepiscopul Tesalonicului, 101, 
125, 126. 

Asparuh. (Isperich), conducător bulgar, 173. 

Astion, martir în Halmiris, 78, 132, 583. 

Atanasie, cel Mare, sfînt, 107, 108, 109, 110, 
116, 390; — mitropolit al Severinului, 
250, 254, 255, 357, 407; — episcop la 
Buzău, 445. 

Athanaric, rege got, 79, 95, 96, 97, 98, 99, 

100 . 

Atharid, conducător got, 100. 

Atic, patriarh al Constantinopolului, 127. 

Attalos, martir în Noviodunum-Niculiţel, 
79, 153. 

Attalus, preot în Noricum, 113. 

Attila, cond. hun, 165, 171. 

Audius, episcop arian, 96. 

Augustin, episcop la Vad, 490. 

Auner Carol, pr., istoric, 47, 61, 81, 228, 
235, 333. 

Aurelian, împărat roman, 54, 59, 67, 74, 86, 
93, 94, 95, 165, 171. 

Auxentius, episcop de Durostorum, 98. 

Avramie, copist muntean, 494. 

Azarie, cronicar moldovean, 10, 35, 464, 465, 
496, 497, 544. 

B 

Badea, stolnicul, ctitor la Cobia, 542, 

Baba Novac, căpitan, 590. 

Baiazid II, sultan, 418. 

Bale, fiul lui Sas, 257, 315 ; — preot în Peş- 
teana, 272 584. 

Balcanius, episcop în Nicopolis, 118. 

Balduin de Flandra, împărat în Bizanţ, 190, 
194. 


Balea, cneaz, ctitorul bisericii din Streisîn- 
georgiu, 309. 

Balica, conducător în Dobrogea, 215. 

Baiică, Melentie, hatman, 547, 602; — Isac, 
fiul lui Melentie, 547, 606. 

Baliţă , fiul lui Sas, 273. 

Baloş Toader (Teofilact), călugăr, 550, 

Balotă, preot în Apşa de Mijloc, 585. 

Balş Ştelan, istoric de artă, 307; — George 
355, 388, 389, 580. 

Barb din Rîu Bărbat, 272. 

Barbovschi Onuirie, portar de Suceava, 449, 
459, 545; — Teodosie, episcop de Ră¬ 
dăuţi, 472 ; — şi mitropolit al Moldovei, 
456, 458, 459, 460, 466. 

Barnea Ion, arheolog, 26, 27, 48, 81, 82, 90, 
93, 143, 151, 153, 156, 157, 158, 219, 223. 

Barnovschi Miron, domnul Moldovei, 606. 

Basarab I, 195, 215, 222, 240, 244, 251, 287, 
299, 367 ; — cel Tînăr (Ţepeluş), 351, 358, 
360 ; — vezi şi Neagoe. 

Bassila, martiră, 99. 

Bathory, Ştefan, voievod, 358, 477, 478; — 
Cristofor, 474, 532 ; — Gabriel, 490, 589; 
— Sigismund, 432, 434, 442, 474, 479, 
480, 484, 589; Ştefan, 471, 474 — prin¬ 
cipi ai Transilvaniei. 

Bauman, Victor H., arheolog, 79, 82, 157. 

Batwin (Bathusios), martir got, 99, 583. 

Bâiaşa Dumitru, preot istoric, 48, 73, 256, 
294, 552, 553. 

Bălăceanu Nedelcu, vornic muntean, 562. 

Bălăşel Teodor, preot folclorist, 24. 

Bălcescu Nicolae, 31, 485. 

Bălea, cneaz, ctitorul bisericii din Crişcior, 
311, 381. 

Bdnescu Nicolae, bizantinolog, 197, 215, 221, 
223. 

Bărbat, cneaz, sec. XIII, 232, 233. 

Bătrina Adrian şi Lia, 223. 

Beatrice, soţia lui Matei Corvinul, 585. 

Bela II, 198; — III, 210, 313; — IV, 227, 
228, 269, regi ai Ungariei. 

Bembea Ioan şi Nicolae, cercetători, 519. 

Benedict, episcop de Vad, 491. 

Benenatus, arhiepiscop al Iustinianei Prima, 
163. 

Beniamin din Tudela, rabin călător, 189. 

Benkner Hans, jude în Braşov, 524, 525, 526, 
527, 528. 

Benvenuto, legat papal, 270. 

Berciu, D., arheolog, 92, 93. 

Bernard, episcop catolic, 249. 

Berza Mihai, istoric, 404. 

Bethlen Gabriel, principele Transilvaniei, 
490, 491. 

Beza Marcu, cercetător, 46, 415, 608. 


INDICE DE NUME 


611 


Bianu Ion, prof. acad., 24, 37, 404, 506, 507, 
518, 535, 536. 

Binder Pavel, prof. 485, 536, 537, 538. 

Bîlea, cneaz în Transilvania, 211, 232, 275. 

Birlea Ioan, cercetător, 30. 

Bîrsănescu Ştefan, profesor, 405, 580, 582. 

Birseanu vornicul, călugărit, 550. 

Blând rata Giorgio, propagator al unitarianis- 
mului, 475. 

Bobulescu Constantin, pr. istoric, 45, 594. 

Bocskay Ştefan , principele Transilvaniei, 
490. 

Bodogae Teodor, pr. prof., 38, 44, 47, 416, 
608. 

Bogdan, I, 257, 258, 259, 274, 300, 304, 340, 
343, 370, 377, 383 ; — II, 325, 328, 353; 

.— III cel Orb, domnii Moldovei, 330, 
348, 352, 353, 354, 377, 411, 420, 448, 
494, 545, 557, 563, 577, 596, 603, 605; — 
fratele lui Alexandru cel Bun, 304, 383 ; 

— fiul lui Alexandru cel Bun, 304, 383 ; 

— fiul lui Ştefan cel Mare (t 1479), 348, 
383, 412; — Constantin, pretendent, 470 ; 
— Ioan slavist, 31, 35, 187, 332, 403, 427, 
469, 472, 497, 506; — Damian P„ sla¬ 
vist, 31, 155, 158, 186, 403, 405, 416, 472, 
608; — Duică G., prof. 46. 

Boniluciu, I, 126, 127 ; II, 128, papi. 

Bonos (Bonosus), episcop în Naisus, 113, 
114, 126. 

Bonosus, preot în Scythia Minor, 78, 132, 
583. 

Borcea logofătul, ctitorul mînăstirii Grui, 
542, 599. 

Boor Cari, bizantinolog, 139, 143. 

Boris I, ţar bulgar, 174. 

Bornemisa Paul, episcop catolic Alba Iulia, 
475. 

Bortz-Membrok, hagan cuman, 227. 

Brancovici Gheorghe, despotul Serbiei, 323, 
326, 418, 510; — Maxim, mitropolitul 
Ungrovlahiei, 420, 421, 422, 423, 426, 427, 
440, 510, 515, 561, 603, 604; — Sava, 
mitropolitul Transilvaniei, 9 ; — Ştefan, 
despot sîrb, 510. 

Bratu, preot în Braşov, 500 ; — în Răşinari, 
520, 588. 

Branişte, Ene , pr, prof., 81, 82; — Marin, 
pr. istoric, 48. 

Bratu Gheorghe, copist sec. XIII, 394. 

Brâtescu Constantin, profesor, 221. 

Brătianu Gheorghe I., profesor, 221, 224. 

Brătulescu Victor, istoric de artă, 46, 48, 
155, 288, 307, 354, 388, 404, 580, 581. 

Brutti Bartholomeo, sfetnicul luŢ Petru 
Şchiopul, 456, 

Brîncoveanu Constantin, domnul Ţării Ro¬ 
mâneşti, 10, 287, 353, 376, 435. 

Bubuiog Toader, logofăt, ctitorul Humorului, 
302, 545, 558, 565. 


Bulat Toma G„ istoric, 45, 47, 307, 427, 446, 
552. 

Bulcsu, demnitar maghiar, 202. 

Bunea Augustin, istoric, 43, 212, 277, 283, 
481, 485, 487, 492. 

Burebista, 52, 130. 

Buzcşti, fraţi (Preda, Radu, Stroe), boieri 
munteni, 543, 562, 574, 577, 599. 

c 

Caba, familie de cneji în Roşcani, 311. 

Cabasila Nil., arhiepiscop, 286. 

Caleca Ioan, patriarh ecumenic, 501. 

Calinic cel sfînt, episcopul Rîmnicului, 11. 

Calist, episcop la Roman şi locţiitor de mi¬ 
tropolit, 325, 326, 336—337; — I, patri¬ 
arh ecumenic, 222, 241, 243, 390, 397, 
407 ; — III, papă, 271. 

Calistrat, mitropolit al Moldovei, 337, 448. 

Calvin Jean, reformator, 474. 

Calvus, episcop în Castra Martis, 109. 

Candrea I. A., filolog, 73, 507. 

Cantacuzino, — Andronic, vistier, 542; — 
Şerban, domn al Ţării Româneşti, 435. 

Cantemir Dimitrie, domn al Moldovei, 35, 
233, 323, 324, 325, 326, 332. 

Capidan Teodor, filolog, 65, 73, 192, 197. 

Capistran Ioan, inchizitor, 271, 276—277, 
282. 

Capitolin, guvernator al Traciei, 80. 

Carol cel Mare, împăratul francilor, 172. 

Carol Robert de Anjou, regele Ungariei, 
239, 244, 249. 

C arpine, Giovanni da Pian del, misionar 
franciscan, 234. 

Cartojan Nicolae, prof. 46, 507. 

Casian, ■— copist la Putna, 395 ; — vezi şi 
Ioan. 

Castorius, martir, 76. 

Catelian, arhiepiscopul Justinianei Prima, 
1.63. 

Celestin, — aurar în Sibiu, 578 ; — papă, 
126, 127. 

Cercel Petru, domn în Ţara Românească, 
430, 434, 445, 501, 541, 562. 

Cernea Ioan, episcop la Vad, 490, 590. 

Cernoievici Gheorghe, principe în Munte- 
negru, 509, 510, 515. 

Chanadinus, sfetnicul lui Ohtum, 208. 

Cherepovici Margareta, reface biserica din 
Bîrsău, 311. 

Chiajna, soţia lui Mircea Ciobanul, 516, 
540, 562, 596. 

Chiaro Anton Maria, secretarul lui C. Brîn¬ 
coveanu, 287. 

Chihaia Pavel, 294, 306, 307, 580, 582. 

Chindeas, martir, 78, 146, 

C hiprian, egumen la Căpriana, 303, 345. 

Chiriac, copist la Putna, 397. 

Chirii, martir, 78, 146; — episcop al Antio- 
hiei, 76 ; — arhiepiscop la Vicina, 222 ; 
— Românul, episcop în Przemysl, 234, 
260, 274, 586. 

Chirtop, zugrav în Ţara Românească, 560, 
561. 

Chiţimia I. C., prof. 506, 507. 

Cihac A., filolog, 73. 

Ciobanu Gheorghe, muzicolog, 389, 582 ; — 
Ştefan, profesor, 46, 506; — Virgil, 34. 

Ciobanul Mircea, domnul Ţării Româneşti, 
425, 428, 441, 444, 476, 477, 513, 516, 517, 
540, 541, 551, 562, 588, 596, 601. 

Cipariu Timotei, 33, 43, 283, 521, 

Ciprian, mitropolitul Kievului, 264, 292, 414. 

Ciril — al Alexandriei, sf. 117, 118, 135, 
138, 390 ; — al ierusalimului, sf. 98 ; — 
apostolul slavilor, 174—179, 183, 319, 391, 
513. 

Ciuhandu Gheorghe , pr. istoric, 46, 197, 

durea Alexandru, pr. prof., 6, 47, 48, 354. 

Cîndea, familie cnezială, ctitorul bisericii 
din Sîntămăria Orlea, 310; — Laţcu, pîr- 
călab la Haţeg, 395. 

Cindreş, ctitor al bisericii din Streisîngeor- 
giu, 309, 379. 

Clrlova Vasile, poet, 436. 

Clara, soţia lui Nicolae Alexandru, 243, 249, 
289. 

Claudius, martir, 76. 

Clement VIII, papă, 455; — episcop de 
Ohrida, 176. 

Cocora Gabriel, pr. istoric, 438, 446. 

C odrescu Theodor, editor documente, 31. 

Coloman, rege al Ungariei, 210. 

Coman, preot în Braşov, 588; — Ghe- 
nuţă, arheolog, 187; — Ioan G., profe¬ 
sor, 121, 129, 143, 144; — Nil, boier 
muntean, 601. 

Comnena Ana, scriitoare, 189, 215, 220. 

Comosicus, conducător dac, 52. 

Comşa Eugen, arheolog, 223. 

Condo Vlahul, argintar, 578. 

Constans, august, 108. 

Constantin, cel Mare, împărat, 19, 64, 65, 
75, 80, 84, 93, 95, 106, 107, 108, 116, 124, 
149, 153, 165; — II, împărat, 95, 108 ; 
— episcop în Preslav, 176 ; —• vicar al 
Mitropoliei Moldovei, 323, 336, 591 ; — 
vornic în Ţara Românească, 601. 

Constanţiu II, 96, 97, 108, 110, 111, 112, 113; 
— Chior, 75, împăraţi romani. 

Coresi, diacon tipograf, 9, 401, 423, 428, 
429, 430, 477, 478, 479, 483, 499, 501, 
512, 513, 517, 524—538, 588. 

Corivan Nicolae, istoric, 48. 

Corneanu Nicolae, mitropolit, 103, 143. 

Corvinul Matei, regele Ungariei, 271, 277, 
279, 310, 353, 486, 585, 589. 


Costachi Veniamin, mitropolitul Moldovei, 

10 , 11 . 

Costăchescu Mihai, editor documente, 31, 
343. 

Costea, cneaz în Ruşor, 272, 585; — preot 
în Braşov, 588 ; — preot în Văleni, 586; 
— Erast, pr. istoric, 355. 

Costin Miron, cronicar, 35 ; — Nicolae, cro¬ 
nicar, 304. 

Cotoşman Gheorghe, pr. istoric, 48, 168, 182, 
212, 317. 

Cotronas Stamatelo, zugrav în Rîşca, 571. 

Cozma, sculptor, 576. 

Craioveşli t boieri munteni (Barbu, Danciu, 
Pîrvu, Radu), 358, 364, 398, 541, 542, 549, 
551, 560, 561, 576, 578, 600, 604. 

Crăciun Ioachim, prof., 492, 536, 537; — 
Matei, postelnic, Moldova, 576, 

Creţu Grigorie, profesor, 499. 

Creţulescu Narcis, arhiereu, 42. 

Crimca Anastasie, episcop, apoi mitropolit 
al Moldovei, 11, 458, 459, 460, 472. 

Critopulos Antim, mitropolit al Ungrovla- 
hiei, 195, 247—255, 263, 282, 292, 357, 
384, 407, 413, 590, 591. 

C ronţ Gheorghe, istoric şi jurist, 438. 

Culică Vasile, arheolog, 157. 

Cuza Alexandru Ioan, 175. 

Cyriaeus, episcop în Viminacium, 109. 

D 

Dacus, episcop în Scupi, 107. 

Dadas, martir, 77. 

Daicoviciu Constantin, arheolog, 26, 62, 85, 
86, 89, 90, 92, 93, 212, 

Dale, preot în Densuş, 272, 584. 

Dalmatius, episcop în Neutina, 120. 

Damasus I, papă, 113, 126. 

Damian, arhiepiscop bulgar, 177 ; — mitro¬ 
polit al Moldovei, sec. XV, 322—325, 
326, 331, 336, 337, : 407 ; — copist mol¬ 
dovean, 398, 415. 

Dan I, 247, 287, 290, 291, 295, 296, 297, 356 ; 
— Dan II, 297, 298, domni ai Ţării Ro¬ 
mâneşti ; — protopop în Seghişte, 585 ; 
— vistiernic în Ţara Românească şi cti¬ 
tor la Mărcuţa, 542 ; — Dimitrie, preot 
istoric, 42, 258, 340, 343, 354, 469, 472. 

Danciu, mitropolit la Feleac, 278, 280, 281, 
282, 473 ; — vornic în Brîncoveni, 480. 

Dancu, ctitor de biserică în Iaşi, 545. 

Daniil, mitropolit al Vidinului, 248, 250, 252, 
289, 281, 413 ; — mitropolit al Ungro- 
vlahiei sec. XVI, 429; — mitropolit Ia 
Feleac, 278, 279, 280, 282, 312, 473; — 
hatman de Suceava, 565; — Sihastrul, 
călugăr moldovean, 156, 285, 303, 348, 
349, 383, 449, 450, 569. 

Dasius, martir, 78. 

David, patriarh de Ohrida, 90; — zugrav 
în Ţara Românească, 561 ; —- Francisc, 
propagator al unitarianismului, 475. 

Decapolitul, vezi Grigorie Sf. 

Decebal, rege dac, 52. 

Deceneu, mare preot, 52, 

Dedus, împărat roman, 74, 

Dedulovici Simion, copist, 494. 

Deleha ye Hippolyte, 27, 81, 103. 

Demeny Ludovic, cercetător, 519, 536, 537. 

Densuşianu Aron, 66; — Nicolae, istoric, 
32, 235 ; — Ovid, filolog, 66, 73, 538. 

Despina Miliţa, soţia lui Neagoe Basarab, 
424, 425, 441, 540, 560, 561, 563, 576, 

. 604. 

Despot Vodă, domnul Moldovei, 452, 465, 
468, 470, 546. 

Diaconu Petru, arheolog, 82, 155, 157, 158, 
221, 222, 224. 

Dicuiescu Const. C., istoric, 73, 103. . 

Dimitrie, diacon martir, 76; — copist mol¬ 
dovean, 395, 396; — episcop de Rădăuţi, 
470 ; — jupan în Dobrogea, 179, 217. 

Diocleţian, împărat roman, 21, 52, 53, 55, 
58, 60, 74, 75, 79, 84, 123, 124, 130, 131, 
132, 145, 583. 

Diogenianus, episcop în Remesiana, 119. 

Dionisîe, ucenic al Sf. Nicodim, 298; — 
mitropolit al Larissei, 598; — Exiguul, 
teolog din Scythia Minor, 21, 140, 141, 
142, 168, 406. 

Dioscor, diacon în Roma, 137; — episcop 
al Alexandriei, 119, 136. 

Dittas, episcop în Odyssos, 120. 

Dlugosz, cronicar polon, 233. 

Dobre, preot Braşov, 588 ; — zugrav în Mol¬ 
dova, 305, 335, 376 ; — Românul, cneaz 
în Leşnic, 311, 380, 381. 

Dobrescu Nicolae, istoric, 9, 17, 44, 45, 61, 
64, 102, 197, 221, 246, 254, 268, 294, 306, 
332, 334, 340, 343, 354, 365, 427, 485, 
492. 

Dobromir, zugrav muntean, 540, 560, 561, 
562 ; — «din Tîrgovişte», zugrav, 562. 

Dobrolă, protopop în Rîu-Bărbat, 272, 585. 

Dobrotici (Dobrotlţă), conducător în Do¬ 
brogea, 215, 216. 

Dotrtetian, egumen la Neamţ-Bistriţa, 267, 
300, 302 ; — vlahul, psalt, 579. 

Dominius (Domnus), episcop în Sirmium, 
107. 

Domiţian, împărat roman, 52, 74. 

Donatus, diacon martir, 77. 

Dorotei, episcop în Marcianopolis, 118; — 
episcop de Roman, 462; — ctitor şi egu¬ 
men la Licura, 363; — mitropolit al Mi- 
tilenei, 322. 

Dositei, psalt, 579. 

Dositie, «arhiepiscop» (la Buzău), 443. 


Dosoitei, mitropolit al Transilvaniei, 490, 
491 ; — mitropolit al Moldovei, 9, 10, 
18, 28, 301, 449 ; — stareţ la schitul lui 
Zosin, 547, 549 ; — sculptor, 576. 

Dracşin Simion, pîrcălab în Ciceu, 488. 

Drag, fiul lui Sas Vodă, 273, 315. 

Dragasses Constantin XI, împăratul Bizan¬ 
ţului, 324. 

Draghie, preot moldovean, 591. 

Dragomir, preot în Tuştea, 272, 584; — 
copist în Ţara Românească, 398, 494; 
— spătar şi ctitor la Verbila, 542. 
Dragomir Silviu, istoric, acad., 32, 45, 46, 
197, 283, 316, 594. 

Dragoş, domn al Moldovei, 257, 274, 304, 
353 ; — zugrav la Arbore, 567, 568, 569. 
Drăganu Nicolae, filolog, 25, 65, 212, 507, 
537, 538. 

Drăghici, vornic, ctitor la Mărgineni, 363, 
435; — ctitor la Găiseni, 542. 

Drăghiceanu Virgil, istoric şi arheolog, 286, 
293, 306, 307. 

Drăguţ Vasile, istoric de artă, 308, 316, 317, 
370, 380, 388, 581. 

Dujcev Ivan, istoric bulgar, 177, 186. 

Dulcilla, creştină gotă, 99, 102. 

Dulcissimus, episcop în Durostorum, 172. 
Dumitrescu, Carmen-Laura, istoric de artă, 
581. 

Dumitru, preot în Răşinari, 520 ; — zugbav 
în Ţara Românească, 560, 561. 
Duras-Diurpaneus, conducător dac, 52. 

Duşan Şteîan, ţar sîrb, 192, 240, 242, 290. 
Dvornik Prânz, istoric ceh, 186. 

E 

Eder J. K., istoric, 83. 

Eîrem, episcop martir de Tomis, 77, 132 ; —— 
episcop la Rîmnic, sec. XVI, 431, 442; 
sec. XVII, 442 ; — mitropolit al Ungro- 
vlahiei, 428, 429, 477, 526. 

Eitimie, patriarh al Tîrnovei, 195, 253, 254, 

■ 262, 292, 391, 392, 400, 401, 413, 495, 
512; patriarh ecumenic sec. XV, 320; 
I, 256, 357; II, 429, 430, 437, 478, 518, 
529; III, 11, 432, 433, 434, 437, 442, 480, 

543, 550, 589, mitropoliţi ai Ungrovlahiei; 

— episcop de Rădăuţi şi cronicar, 10, 
35, 463 , 464, 465, 468—470, 472, 496, 497, 
545, 607 ; — mitropolit al Transilvaniei, 
477, 478, 481, 489; — episcop de Vad, 
491 ; — episcop la Rîmnic, 441, 442, 445. 

Elena, fiica lui Ştefan cel Mare, 339, 415; 

— soţia lui Petru Rareş, 301, 449, 463, 

544, 566, 570, 575, 577, 599, 604. 

Elian, Alexandru, bizantinolog, 25, 47, 197, 
210, 223, 416, 608. 

Emeric, regele Ungariei, 210, 211. 

Emilian, martir în Durostorum, 80. 

Enăceanu Ghenadie, episcop istoric, 29, 38, 
42, 61. 

Engel J. Chr., istoric, 83. 

Epenet, ucenicul Sf. Apostol Pavel, 55. 

Epictet, martir in Halmiris, 78, 132, 583. 

Epifanie monahul, sec. VIII, 55, 56; — din 
Salamina, 96, 135; — arhiepiscop în 
Constantinopol,128, 137. 

Erbiceanu Constantin, istoric, 42, 102, 268, 
333, 426. 

Erizzo Blisabeta, soţia lui Gh. Cernoievici, 
509. 

Ei mii, diacon martir, 77, 583. 

Eugeniu IV, papă, 271, 323. 

Eupraxia, — mama Iui Vlăduţ Voievod, 550. 

Eusebiu al Cezareii, istoric, 27, 55, 56, 133; 
— episcop al Constantinopolului (fost 
al Nicomidiei), 97, 107, 108, 112. 

Eustatie, episcop la Roman, 465, 466, 501 ; 
~ ritor şi protopsalt la Putna, 548, 579, 
580. 

Eutherius, episcop în Sirmium, 109, 111. 

Eutihie, eresiarh, 118, 119, 136; — ucenicul 
lui Ulfila, 98. 

Eutropius, istoric roman, 53. 

Evangelicus, episcop la Tomis, 78, 132. 

Evdochia, soţia lui Ştefan cel Mare, 301, 
415. 

Evdochie, episcop în Appiaria, 118. 

Evloghie, monah (fost Ieremia vistierul), 
448, 494, 54 5, 550. 

Exiguul, vezi Dionisie. 

F 

Fanchi loan, castelan în Hunedoara, 425, 
476. 

Farcaş, cneaz român, 230, 231, 232, 239, 251. 

Fedca, copist moldovean, 396. 

Felix III, papă, 159 ; — episcop de Sardica, 
164. 

Feodor Ivanovici, ţarul Rusiei, 607. 

Feodorov Ivan, tipograf rus, 531, 

Ferdlnand de Habsburg, ales rege al Un¬ 
gariei, 473, 475, 486, 488. 

Ferenţ istoric, 228, 236. 

Fillp (Filippos), martir în Noviodunum-Ni- 
culiţel, 79, 153 ; — de Fermo, legat pa¬ 
pal, 228, 269; — călugăr copist, 396; — 
preot în Haţeg, 281 ; — v. şi Moldo¬ 
veanul. 

Filipaşcu Alexandru, pr. prof., 5, 9, 47. 

Filitti I. C., istoric, 34, 46, 438. 

Filotteia, sfîntă, 194, 195, 254, 414; — bro- 
deusă, 577. 

Pilos (Filotei), autor al Pripealelor şi cti¬ 
tor de Bolintin, 298, 362, 387, 400, 401, 
430. 


Filotei , patriarh ecumenic, 243, 247, 248, 
259; — episcop de Roman şi Huşi, 458, 
466, 467; — Sfetagoreţul, traducător, 
504. 

Fiol Schweipolt, tipograf, 509, 515. 

Flavian, martir, 79 ; -— episcop al Constan¬ 
tinopolului 118, 119. 

Floca loan, pr. prof., 507. 

Fior, martir, 77. 

Florica, fiica lui Mihai Viteazul, 601. 

Focas, episcop în Stobi, 164 ; — împărat al 
Bizanţului, 138, 173, 213 

Forro Miklos, propagator al calvinismului, 
528. 

Fotinus (Photinos), eresiarh, 111, 112, 114. 

Freyberger Andreas, iezuit, 568. 

Fritigern, conducător got, 97. 

Frontinus, episcop sec. VI, 163. 

Fuchs Hans, jude în Braşov, 424. 

Furtună Dumitru, pr. istoric, 45. 

G 

Gaatha, martiră gotă, 99. 

Gaius, martir, 77. 

Gal (Galea), danii Ia Strugalea, 298. 

Galeri u, împărat roman, 75, 79, 80. 

Gănoczi Antal, canonic maghiar, 206. 

Gaster Moise, filolog, 507. 

Gaudentius, episcop în Naîsus, 109, 110. 

Gavriil, egumen ia Cozia, 296; — zugravul 
bisericii din Bălineşti, 378; — fiul lui 
Uric, miniaturist, 376, 378, 391, 394— 
395, 397, 402, 403, 404, 509; — diacul, 
copist în Ţara Românească, 494; — pro- 
tul Muntelui Athos, 417, 418, 419, 422, 
439, 539, 596, 599, 603 ; — sculptor, 576. 

Geanoglu-Lesviodax, Alexandru, 40. 

Gelasiu, papă, 141. 

Gelzer Heinrich, bizantinolog, 192. 

Gelu, voievod român, 199, 205, 211, 273, 275, 
308. 

Gemmarius Thomas, 520. 

Georgescu Uie, preot istoric, 47, 143, 343. 

Georgius de Samusinis, boier moldovean, 
321. 

Gerard, episcop catolic în Morisena, 208, 
209, 

Germinius, episcop în Cizic, 111, 112, 113. 

Geysa (Gheza), principe maghiar, 203, 204. 

Ghedeon, episcop la Rădăuţi, 471. 

Ghelasie, episcop la Rădăuţi, 259, 340, 342; 
— arhiepiscop în Transilvania, 273, 275, 
277, 282„ 312, 379, 473. 

Ghenadie, 1, 430, 479, 481, 529, 531 ; II, 491, 
mitropoliţi ai Transilvaniei. 

Gheorghe, mitropolit al Moldovei, sec. XV, 
327, 329—330, 332, 334, 339, 342, 354, 

398, 447, 487; — mitropolit al Moldovei, 
sec. XVI, 451—452; — mitropolit la 
Geoagiu, 312, 477; — episcop la Ră¬ 
dăuţi, 468 ; — episcop la Vad, 488, 489 ; 
— egumen la Putna, 488; — cronicar 
bizantin, 391 ţ — din Sîngeorz, superin- 
tendent calvin, 482, 529, 587 ; — Ştefan, 
domn al Moldovei, 522. 

Gheornta banul, ctitorul bisericii Sf. Ni- 
colae din Bucureşti, 541. 

Gherasim, egumen la Tismana, 359. 

Gherghina pircălabul, ctitor la Nucet, 297, 
363, 604. 

Gherman, prietenul Sf. Ioan Casian, 140 ; 
— II, patriarh ecumenic, 194; — mi¬ 
tropolit al Cezareii, 598 ; — egumen la 
Neamţ, 463. 

Gherontie, episcop la Tomis, 117, 134; — 
mitropolit al Moscovei, 338, 339, 402, 
415. 

Ghervasie, copist la Neamţ, 397. 

Ghefie Ion, filolog, 506, 507, 535, 536, 537. 

G hibănescu. Gheorghe, editor documente, 
31, 354. 

Ghica-Budeşti, G„ arhitect, 580. 

Ghizela, soţia lui Ştefan cel Sfînt, 204. 

Gingis Han, 227. 

Giura logofătul, ctitorul mînăstiriî Stăneşti, 
542, 561. . . 

Giurescu, Constantin C., istoric acad., 1/, 
46, 47, 64, 93, 121, 182, 221, 224, 228, 244, 
245, 246, 268, 294, 296, 306, 332, 334, 365, 
427. 

Glad, voievod în Banat, 199, 205, 208. 

Godunov Boris, 434. 

Golescu, lordache, ctitor Vieroş, 542; 
Albu, boier muntean, 574. 

Golia Ioan, logofăt, ctitorul bisericii Golia, 
547. 

Golubinski Evghenie, istoric bisericesc rus, 
40, 181. 

Gonţa Alexandru, istoric, 48, 334, 340, 343, 
356, 553. 

Gorazd, episcop in Moravia, 176. 

Gordian, martir în Tomis, 77. 

Gorovei Ştefan, istoric, 355, 553. 

Gozzadini Thomasso, 504. 

Grabar Andre, istoric de artă francez, 573. 

Grama, preot în Braşov, 588 ; —■ Alexan¬ 
dru, istoric, 43, 485. 

Graţian, împărat roman, 112, 113, 116, 124. 

Graur Alexandru, filolog, 66. 

Grămadă Nicolae, profesor, 221, 224. 

Greceanu Radu, cărturar muntean, 35. 

Grecescu Constantin, cercetător, 35. 

Grecu Vasile, bizantinolog, 246, 506, 538. 

Grigoraş Nicolae, istoric, 48, 307, 355, 389, 
553. 

Grigorie de Nazianz, 110, 116, 117, 390; — 
— cel Mare, papa Romei, 164, 172; — 


de Nissa, 110, 116; — Decapolitul, 

364, 604; — Palama, 286, 390, 407; 
— Sinaitul, 286, 390; — IX, papă, 227, 
228, 229, 233, 443 ; — XI, papă, 249, 269 ; 
XIII, papă, 21, 456; —■ arhiepiscop al 
Moldovei, numit de papa, 322; I, 
mitropolit al Ungrovlahiei, 436, 437 ; — 
II, mitropolit al Moldovei, 452—453, 460, 
494, 504, 545, 576; — episcop la Ră¬ 
dăuţi, sec. XV, 259, 340, 342; — ban al 
Slavoniei, 270 ; — preot copist în Ma- 
haci, 503, 527, 588 ; vezi şi Roşea. 

Grozie (Ambrozie), zugrav la Strei, 380. 

Gryfius Theobaldus, tipograf, 520. 

Gutenberg Iohann, 508. 

Guttica, preot got, 100, 102, 583. 

Gyoni M., istoric maghiar, 197, 210. 

Gyula, conducător maghiar, 200, 203. 

H 

Habsburgi, 314, 473, 474. 

Hadrian, împărat roman, 53, 74. 

Haller Petru, jude în Sibiu, 521.. 

Hamzea, banul, ctitorul mînăstirii Creţeşti, 
542, 543, 550 ; — jupanul, danii la Bis¬ 
triţa Vîlcea, 364. 

Hariton, mitropolitul Ungrovlahiei, 251—253, 
286, 289, 407, 409, 410; — protopop mun¬ 
tean, 592. 

Harnack Adolf, istoric şi teolog, 61. 

Harvat, logofăt, ctitorul mînăstirii Gura 
Motrului, 542. 

Haşdeu Bogdan Petriceicu, 426, 427, 503, 
536. 

Heem Benedict, comite, 270, 584. 

Heli, martir, 77. 

Heltai Gâspar, reformator, 475, 483, 528, 533. 

Henry Paul, bizantinolog, 389, 580. 

Heraclide, citeţ în Tomis, 146. 

Herce Ştefan, predicator calvin, 483, 532. 

Herman de Salza, mare maestru teuton, 225, 

Hermes, martir, 77, 

Hermogen, martir, 77. 

Hesichius, martir, 77. 

Hess Iohann, pastor în Breslau, 521. 

Hirscher Lucas, jude în Braşov, 525, 526, 
531, 532. 

Hîra Nicoară, ctitorul bisericii din Zaha- 
reşti, 545. 

Hodoş Nerva, 24, 37, 518, 535, 536. 

Holban Teodor, cercetător, 268, 594. 

Honoriu, împărat roman, 116, 124; — III 
papă, 226. 

Honterus Iohannes, reformator braşovean, 
475, 525. 

Horedt Kurt, arheolog, 87, 93, 212. 

Horia, conducătorul răscoalei, 12. 

Hormizda, papă, 137. 
horepiscopi, 105, 106. 

Hotchievici Grigorie, hatmanul Lituaniei, 

531. 

Hraboru Tanislav, ctitorul bisericii din Zlat- 
na, 311. 

Hrizea, vistier în Ţara Românească, 436. 
Hristoior, mitropolit la Geoagiu, 312, 476; 
mitropolit în Alba Iulia, 478, 481, 489, 

532. 

Hurmuzaki Eudoxiu, istoric, editor de docu¬ 
mente, 31, 32, 235, 246, 268, 485, 492, 
499, 594. 

Hus Jan, reformator, 318, 319, 320. 

Huttman Arnold, cercetător. 485, 536, 537, 
538. 


lachint, mitropolit de Vicina, 222, apoi al 
Ungrovlahiei, 240—245, 247, 248, 250, 
251, 286, 407, 590. 

lacob, episcop de Durostorum, 118; — egu¬ 
men la Cozia, 296; — copist Ia Putna, 
397, 398 ; — copist în Ţara Românească, 
494; — egumen la Slatina, 551 ; — de 
Marchia, inchizitor papal, 271, 319. 

lagello Vladislav, regele Poloniei, 262, 264, 
321 ; — Kazimir, regele Poloniei, 509. 

Iancu de Hunedoara, 276—277, 310. 

Iane, preot cărturar din Braşov, 430, 501, 
532, 588. 

Iaţco, ctitor moldovean, 303. 

laţimirski A. 1., slavist, 405. 

Ibas din Edesa, scriitor bisericesc, 138. 

Ieremia, trimis mitropolit în Moldova, 262, 
265, 322, 590; — I, 596 şi II, 431, 455, 
550, 597, 601 (patriarhi ecumenici); — 
episcop la Buzău, 444. 

Ieronim, părinte bisericesc apusean, 134; — 
de Praga, reformator, 319. 

Jerotei , episcop al «Turciei», 203, 207 ; — 
mitropolit al Monemvasiei, 455, 597. 

Ignatie, din Coţmani, preot copist, 343, 396, 
593. 

Ilarian Alexandru Papiu, 31. 

Ilarie, episcop în Pictavium, 116; — egu¬ 
men la Peri, 275, 280, 487. 

Ilarion, mitropolit al Ungrovlahiei în sec. 
XV, 358, 359, 364, 417, 418 ; — XVI, 424, 
440 ; — episcop la Buzău, 444 ; — episcop 
al Megleniei, 194 ; — copist moldovean, 
452. 

Uiaş, domn moldovean în sec. XV, 301, 302, 
322, 327, 335, 336; vezi şi Rareş. 

îlie, preot sculptor la Agapia, 576. 

Ilie Iorest, sf. mitropolitul Transilvaniei, 9. 


Inocenţiu I, papă, 123, 126; III, papă, 190, 
194, 196, 210, 211, 275, 285, 308; — VI, 
249. 

loachim, patriarh de Tîrnovo, 194; — mi¬ 
tropolit al Moldovei, 325, 326, 327, 337; 

— patriarh ecumenic, 596; — patriarh 
al Antiohiei, 455, 471, 599; —- egumen 
la Sinai, 599, 602; — scriitor la Ceta¬ 
tea Sibiului, 521. 

Ioan, arhiepiscop de Iustiniana Prima, 164; 

— arhiepiscop de Ohrida, 191 ; — mi¬ 
tropolit de Larissa, 164; — episcop de 
Tomis, 118, 135, 142; — episcop la Odys- 
sos, 160; — mitropolit al «Turciei» (Un¬ 
gariei), 203; — episcop de Luţc, 262, 
264 ; — presupus episcop de Roman, 335 ; 

— episcop de Huşi şi Roman, 457, 458 ; 

— episcop de Vad, 487 ; — episcop de 
Muncaci, 275; — de Caffa, mitropolit 
la Hunedoara, 275—277, 279, 292, 311, 
473, 585; — din Peşteana, mitropolit al 
Transilvaniei, 425, 476; — de la Pris¬ 
lop, mitropolit al Transilvaniei, 478— 
481, 484, 590; — de Riza, episcop ca¬ 
tolic, 318 ; — XXII, papă, 270; — cneaz 
român, sec. XIII, 230, 239 ; — V Pale- 
ologul, 215, 216, 241 ; — VI Cantacuzino, 
215; — VIII Paleologul, 322, 323, 324, 
(împăraţi ai Bizanţului); — Vodă cel Vi¬ 
teaz, domn al Moldovei, 452, 453, 465, 
470, 471, 546, 551, 607; — Alexandru, 
ţar Tîrnovo, 195; — protopop în Se- 
ghişte, 585; — protopop în Kratovo, 
605; — preot în Feleac, 280, 281 ; — 
(Românul), preot în Sînpetru, 502, 504 ; 

— preot în Episcopia vlahilor, 192, 584; 

— zugrav la Suceviţa, 571 ; — zidar 
în Suceava, 558; — Exarhul, cărturar slav 
176; — Casian, sfînt, teolog scit, 140, 
141, 168; — Damaschin, sfînt, 134, 390; 
— Gură de Aur, sfînt, 125, 135, 140, 142, 
390, 396. 406; — Scărarul, sfînt, 390; 

— de Rila, sfînt, 176, 194, 284; — 
cel nou de la Suceava, sfînt, 266, 304, 
386, 564, 569, 573, 579. 

loanichie, egumen la Tismana, 359 ; — epis¬ 
cop la Rădăuţi, 259, 304, 339, 342—343, 
354, 396, 467, 592; — copist la Neamţ, 
396; — mitropolit în Transilvania, 277, 
278, 282, 473, 487; — patriarh de Ipek, 
243. 

Ioasaî, egumen la Putna, 348; — egumen 
la Humor, 468 ; — II, patriarh ecumenic, 
452, 596; — psalt moldovean, 579. 
loil, preot moldovean, 591. 
lonaşcu Ion, istoric, 34, 39, 306, 365, 438. 
lonescu Grigorie, 307, 316, 388 ; — Ioan, pr. 

istoric, 48, 73, 103, 246, 519. 
loniţă, ţar în Tîrnovo, 190, 194, 240, 254. 

lordanes, scriitor bizantin, 172. 

Iorga Nicolae, 5, 9, 13, 14, 17, 30, 31, 32, 
38, 44, 121, 197, 215, 221, 246, 268, 283, 
288, 316, 334, 340, 388, 389, 416, 446, 461, 
469, 470, 481, 485, 492, 520, 522, 538, 594, 
595, 607, 608. 

losif, arhiepiscop în Bulgaria, 174; — pri¬ 
mul mitropolit al Moldovei, 254, 259, 267, 
300, 303, 319, 322, 340, 401, 590; — mi¬ 
tropolit al Ungrovlahiei, 357, 359 ; — mi¬ 
tropolitul Timişoarei, 314; — II, pa¬ 
triarh ecumenic, 321, 322, 323. 

Iov, patriarhul Moscovei, 597. 

Iovan, tipograf muntean, 429, 511, 517, 518, 
548. 

Iovian, împărat bizantin, 112. 

Irineu, episcop martir, 76, 105. 

Isac, vistiernicul lui Ştefan cel Mare, 280, 
399. 

/sa/a, episcop de Rădăuţi, 11, 469, 470, 471, 
472, 497, 545, 605, 607; — călugăr la 
Hilandar, 290 ; — pîrcălab la Chilia, 337; 

— diac copist, 396 ; — Pustnicul, copist 
la Moldoviţa, 494. 

Isîdor, preot moldovean, 254, 263, 264, 590 ; 

— mitropolit al Kievului, 323 ; — patri¬ 
arh ecumenic, 222 ; — din Sevilla, 65. 

Iuîu Ioan, slavist, 392, 403, 404, 505; — Zlat- 
ca, slavistă, 391, 404. 

fuga, preot în Baia, 591. 

Iulian, episcop în Sardica, 118, 126 ; ■— Apos¬ 
tatul, împărat roman, 80, 112, 145. 

luliana, soţia lui Luca Arbore, 567. 

Iuliu, papă, 108. 

Iurte, ctitorul bisericii Dancu din Iaşi, 545. 

Iustin Martirul şi Filozoful, sf., 59. 

Ivan III, mare cneaz al Rusiei, 338, 339; 
— IV cel Groaznic, 434, 465, 497, 607 ; — 
cneaz în Răşinari, 520 ; — Ioan, pr. cer¬ 
cetător, 434, 553, 608. 

Ivanco, conducător în Dobrogea, 216. 

Ivîreanul Antim, mitropolitul Ungrovlahiei, 
9, 11, 18, 24, 423, 504. 

J 

Jagello, dinastie, 506. 

Jako Sigismund, cercetător, 536, 

Jan, mistr, sculptor în piatră, 383. 

Jan I Olbracht (Ioan Albert), rege al Po¬ 
loniei, 330, 339, 343, 346, 353. 

Jandov, ucenic al Sf. Ciril, 178. 

Jastrzebiec Andrei, episcop catolic la Şi¬ 
ret, 258. 

Jirecek Constantin, bizantinolog, 192, 221. 

Jitian, zugrav în Ţara Românească, 560. 

Joldea, pretendent la tron, 451. 

Justin I, împăratul Bizanţului, 137, 159, 160, 
165. 


Justinian, împăratul Bizanţului, 84, 131, 149, 
159, 160, 161, 162, 163, 164, 165, 166, 190, 
208, 412, 599, 602; — vezi şi Marina. 

K 

Kamasis, martir în Noviodunum-ISăculiţel, 
79, 153. 

Karadja Constantin, cercetător, 332, 537. 

Karăcsonyi Jănos, istoric maghiar, 206. 

Kedrenos Gheorghe, cronicar bizantin, 188, 
202, 203, 214. 

Kekavmenos, scriitor bizantin, 189. 

Kemenj losif, istoric şi arheolog, 88. 

Kogălniceanu Mihail, 30. 

Korobeinicov Trifon, călător rus, 607. 

Kozak Eugen, cercetător, 30. 

Krum, conducător bulgar, 174. 

L 

Lactanţiu, scriitor creştin, 68. 

Ladislau IV Cumanul, 232, 269 ; —- cel sfînt, 
202, 207, regi ai Ungariei. 

Laiotă Basarab, domnul Ţării Româneşti, 352, 
410. 

Lapedatu Alexandru, prof. acad., 46, 365. 

Lascari s Mihail, bizantinolog, 186, 192', 333. 

Laţcu, domnul Moldovei, 257, 258, 304, 340, 
343, 383 ; — ctitorul bisericii din Strei- 
sîngeorgiu, 379. 

Laureat Vitalien, bizantinolog, 33, 47, 143, 
212, 224, 255, 256, 260, 261, 263, 268, 320, 
332, 333, 357, 365. 

Laurenţiu, episcop în Novae, 123. 

Laurian August Treboniu, 31, 485. 

Lavrentie, episcop la Rădăuţi, sec. XV, 259, 
340, 342 ; — ieromonah tipograf, 429, 508, 
511,517,518,548. 

Lavru, martir, 77. 

LazarevicI Ştelan, cneazul Serbiei, 291, 414. 

Lazăr, cneazul Serbiei, 288, 290, 414, 560, 
561 ; — egumen la Snagov, 298. 

Lăcustă Ştelan, domnul Moldovei, 488. 

Lăpuşneanu Alexandru, 302, 304, 451, 452, 
453, 454, 465, 468, 469, 470, 474, 477, 486, 

489, 497, 501, 524, 545, 546, 547, 548, 551, 

559, 570, 577, 578, 579, 580, 596, 599, 601, 

602, 605, 606, 607; — Bogdan, 431, 602, 

domni ai Moldovei. 

Lăudat, I. D,, prof., 48, 416. 

Lăzârescu Emil, cercetător, 404. 

Lecapen Roman, împărat al Bizanţului, 177, 
214. 

Leo, cardinal, 190. 

Leon I, împărat al Bizanţului, 120, 136 ; —• 
papă I, 119, 127; — domn al Ţării Ro¬ 
mâneşti, 437; — VI, Filozoful, împăra¬ 
tul Bizanţului, 206. 

Leontie, episcop de Rîmnic, 440, 441. 

Leonţiu, călugăr scit, 137, 142 ; — prefec¬ 
tul Iliricului, 76. 

Lepeş Gheorghe, episcop catolic Alba Iulia, 
319. 

Le Quien, 29, 161. 

Licinius, împărat roman, 58, 60, 75, 77, 78, 
79, 80, 132, 145, 149. 

L itovoi, cneaz român în 1247, 230, 231, 232, 
239, 296 i — cneaz în 1277, 232, 233, 
239. 

Liţiu Gheorghe, pr. istoric, 48. 

Liubavici Dîmitrie, tipograf, 9, 424, 425, 508, 
515, 516, 517, 518, 522, 524, 603. 

Longhin, psalt, 579. 

Lorinţ, nepotul lui Luca din Cipru, 436 ; — 
tipograf, 478, 532. 

Luca, arhiepiscop din Vicina, 222; — din 
Cipru, episcop de Buzău, 442, 445, 480, 
543, 550, 607 şi mitropolit al Ungrovla- 
hiei, 11, 431, 432, 434—438; — preot în 
Suceava, 592. 

Lucaci, jude în Braşov, 424; — ritor şi pro¬ 
topsalt la Putna, 465, 501, 502, 507, 548, 
580. 

Lucian, martir, 77. 

Ludovic cel Mare, regele Ungariei, 249, 257, 
258, 270, 279, 288, 311, 584. 

Luko Gabor, istoric maghiar, 228. 

Lukonocos, fiul lui Lykaţios, preot, 166, 583. 

Lupaş loan, istoric, acad., 9, 17, 33, 45, 46, 
212 . 

Luppichian, episcop în Appiaria, 125. 

Lupşa Ştefan, preot istoric, 5, 9, 47, 76, 81, 
129, 164, 168, 182, 212, 236, 278, 283, 485, 
492, 594. 

Lupu, paharnic, 548 ; — Vasile, domn al Mol¬ 
dovei, 10. 

Lupus, martir, 77. 

Luther Martin, reformator, 474, 475, 481, 
521. 

M 

Macarie, arhiepiscop de Vicina, 222; — mi¬ 
tropolit al Ancyrei, 255; — mitropolit al 
Moldovei în sec, XV, 320, 384; — mi¬ 
tropolit al Ungrovlahiei sec. XV, 357, 358, 
359; — tipograf apoi mitropolit al Un¬ 
grovlahiei sec. XVI, 9, 361, 420, 421, 422, 
423, 426, 427, 439, 508, 509, 510, 511, 512, 
513, 514, 515, 518, 522, 561, 603; — I, 
episcop de Roman, 462; — II, Croni¬ 
carul, episcop de Roman, 10, 11, 35, 448, 
451, 453, 462—465, 467, 468, 469, 493, 496, 
497, 544, 607 ; — patriarh ecumenic, 262 ; 
— patriarh de Ipek, 477, 478; — epis¬ 
cop de Lvov, 606; — copist în Ţara Ro¬ 
mânească, 494; — egumen de Hilan- 
dar, 601. 


Macedonie, eresiarh, 117. 

Macedonius, episcop în Ulpiana, 109. 

Macrea M ihai, arheolog, 90, 93. 

Macrobiu, martir, 77. 

M agdalena, ctitora schitului Corbii de Pia¬ 
tră, 543, 550 ; — ctitoria mînăstirii Va¬ 
lea, 363. 

Maior Petru, 29, 40, 48, 181, 207, 278. 

Mamas Grigorie, patriarh ecumenic, 324. 

Manasses Constantin, cronicar bizantin, 391, 
464, 497. 

Mangra Vasile, mitropolit, istoric, 43, 278, 
283, 537. 

Manolache Mihai, preot, 537; — Teodor, 
354. 

Manolli din Niaesia, arhitect, 556. 

ManuiI II Paleoîogul, împăratul Bizanţului, 
255, 263, 320, 321. 

Manuzio Aldo, (Aldus Manutius), tipograf, 
508, 514, 515. 

Maratoniu al Nicomidiei, eresiarh, 117. 

Mareea, postelnic în Ţara Românească, 578. 

Marcel, episcop al Ancyrei, 109, 111. 

Marcellus, episcop în Nicopolis, 120. 

Marcelin, martir din Tomis, 77, 132. 

Marcian, martir, 77 ; episcop în Abrit- 
tus, 118, 120; ■— episcop în Naîsus, 114; 

— împărat în Bizanţ, 116, 119, 136. 

Marcu, mitropolit la Feleac, 278, 280, 281, 

282, 473; — pristavul de la Voroneţ, 
450, 569; —■ Aureliu, împărat roman, 51, 
53, 74. 

Mardarie, tipograf sîrb, 511, 513; —■ bro- 
deur, 577 ; — episcop de Rădăuţi apoi 
mitropolit al Moldovei, 457, 471, 472, 606. 

Mareş Alexandru, filolog, 519, 536, 537, 538. 

M aria, — de Mangup, 348, 383, 385, 412 ; — 
Voichiţa (soţiile lui Ştefan cel Mare) — 
348, 352, 377, 385, 396 ; — fiica Iui Şte¬ 
fan cel Mare, 348; — soţia lui Petru 
Rareş, 348 ; — fiica lui Petru Rareş, 547 ; 

— soţia lui Ştefan Surdul, 601 ; — fiica 
lui Petru Şchiopul, 546. 

Marian, diac-tipograf, 532; — Simion Flo- 
rea, preot folclorist, 24, 268, 499. 

Marina, soţia lui Alexandru cel Bun, 303, 
384, 394. 

Marina Justinian, patriarhul Bisericii Orto¬ 
doxe Române, 17. 

Marinescu Constantin, istoric, 246, 268. 

Martialis, episcop în Appiaria, 120. 

Martinuzzî Gheorghe, guvernator, 474. 

Martirius, episcop în Marcianopolis, 117. 

Massa Simion, pastor luteran, 526. 

Matei I, — patriarh ecumenic, 254, 255, 263, 
264, 265, 401, 590; — egumen la Tis- 
mana, 359; — mitropolit al Mirelor, 434, 
435, 436; — preot în Răşinari, 520 ; — 
preot, Valea Rodnei, 487, 586; — Basa- 

rab, domnul Ţării Româneşti, 287, 299, 
437, 480; vezi şi Corvinul. 

Mateiaş vistiernicul, ctitor, 545. 

Maurlciu, călugăr scit, 137 ; — împărat al 
Bizanţului, 138. 

Maxenţiu loan, călugăr «scit», 137, 142. 

Maxim, citeţul, martir, 77; — episcop în 
Diocletiana, 120; •— ieromonah şi «mais- 
tor» la Cozia, 556. 

Maxima, martiră, 76, 583. 

Maximian, împărat roman, 74, 75. 

Maximilian de Habsburg, 489. 

Maximin Daia, 80; — Tracul, 74, împăraţi 
romani. 

Maxi minus, episcop de Treveri, 108 ; — pre¬ 
ot în Viminacium, 109. 

Mănâiiâ, tipograf Braşov, 528, 532. 

Mănjina, cneji în Densuş, 309. 

Mărcuiescu Octavian, cercetător, 187. 

Mărişescu Teodor, copist la Neamţ, 396, 
403. 

Măzăreanu Varîoiomeu, arhim., 36. 

M eletie, episcop Ia Rădăuţi, sec. XV, 259, 
260, 261, 263, 266, 340, 590. 

Menumorut, duce în Bihor, 199, 205, 206, 
211, 

Meteş Ştefan, istoric, 46, 48, 283, 316, 388, 
477, 485, 492. 

Melodie, sf., creştinătorul moravo-slavilor, 
174—179, 183, 319, 391, 513. 

Miclăuş, ctitorul bisericii din Ribiţa, 381. 

M idea, logofăt în Ţara Românească, 444. 

M/cu Samuil, 40, 48. 

Migne Jacques Paul, editor, 27. 

Mihai, diacon copist în Moldova, 450, 494, 
593 ; -— preot cărturar în Braşov, 430, 
501, 531, 532, 533, 588 ; — preot filo-cal- 
vin în Nimăieşti, 587 ; •— clucerul, ctitor 
mînăstirea Panaghia, 542; — Viteazul, 
domnul celor trei ţări româneşti, 12, 16, 
432, 433, 434, 437, 442, 445, 447, 458, 
459, 466, 467, 479, 480, 481, 484, 541, 546, 
550, 562, 574, 587, 589, 590, 593, 597, 598, 
599, 601, 607. 

Mihail, arhiepiscop al Kievului, 219, 220 ; 
— mitropolit al Betleemului, 262, 264; ■— 
I, episcop la Rîmnic, apoi mitropolit al 
Ungrovlahiei, 431, 441, 445; — II episcop 
la Rîmnic, 431, 432, 543; — protopop 
muntean (Melchisedec), 592; — preot co¬ 
pist în Moldova, 468 ; — I domn al Ţării 
Româneşti, 359, 376; — III, împărat al 
Bizanţului, 174, 175; — Paul, pr. istoric, 
33, 38, 48, 404, 416, 608. 

Mihăescu. Haraiambie, filolog, 73. 

Mihâilă G„ filolog, 36, 158, 186, 187, 403, 
426, 505, 506, 507, 607. 

Mihnea cel Rău, 420, 421, 498, 511, 551 ; — 
Turcitul, 426, 429, 430, 431, 442, 445, 479, 


529, 533, 541, 550, 597, 601, 603, domni 
ai Ţării Româneşti. 

Mihul, zugrav din Crişul Alb, 273, 312, 379, 
382. 

Miklosich Fr., istoric austriac, 23, 33. 

Mina, zugrav la Călui, 562, 574. 

M ioc Damaschin, istoric, 365, 427, 518, 552. 

Mircea Ion Radu, cercetător, 404, 582; — 
cel Bătrîn, domnul Ţării Româneşti, 131, 
216, 244, 245, 247, 251, 254, 255, 287, 291, 
293, 295, 296, 297, 298, 299, 313, 321, 
356, 359, 360, 361, 362, 364, 370, 376, 382, 
387, 400, 439, 410, 414, 560. 

M ironescu Atbanasie, mitropolit, 42, 446. 

Mirosiav, preot în Giuleşti, 272, 585. 

Misaii, egumen la Voroneţ, 349; — Călugă¬ 
rul, Cernica, 256. 

Mit rea Vornicul, ctitor la Tisău, 445; — 
Bucur, arheolog, 88, 93. 

Mitroian II, 324 şi III, 596, patriarhi ecu¬ 
menici ; — episcop la Rădăuţi, 463, 467, 
468, 544; — episcop de Roman şi mi¬ 
tropolit, 456, 457, 466 ; — episcop de Huşi 
şi Buzău, 423. 

M ladin Nicolae, mitropolit, 47. 

Moga voievod, ctitorul bisericii din Hăl- 
magiu, 315. 

M ohamed II, sultan, 356; — III, sultan, 597. 

Mo/se, tipograf Ia Tîrgovişte, 515, 516, 518, 
603; — Filozoful, cărturar din Suceava, 
399 ; — Basarab, domnul Ţării Româneşti, 
310, 441, 479, 560. 

M oisescu Iustin, patriarh, 6, 17; — Gheor- 
ghe I., preot istoric, 5, 9, 45, 47, 221, 
236, 327, 334, 340, 354, 416, 427, 608; — 
Cristian, arhitect, 222. 

Moisiu Gligorie, argintar moldovean, 578. 

M oldovan loan Micu, istoric, 33, 43. 

Moldoveanul Filip, tipograf în Sibiu, 9, 513, 
520—524. 

Molin Virgil, cercetător, 509, 514, 518, 519, 
537. 

Mongu Petru, patriarh al Alexandriei, 159. 

M onofilus, episcop în Durostorum, 120. 

Montanus, preot martir, 76, 583. 

Moravcsik Gyula, bizantinolog maghiar, 210, 
212 . 

Movilă, familie de domni moldoveni, 571 ; 
— Elisabeta, soţia lui Ieremia, 454, 458 ; 
— Gheorghe, episcop de Rădăuţi, 453, 
471, 472, 599; —■ apoi mitropolit al Mol¬ 
dovei, 11, 454—460, 466, 547, 572, 598; 
— Ieremia, domn, 433, 454, 455, 456, 457, 
458, 459, 460, 466, 467, 547, 572, 577, 598, 
601, 602, 603, 606; — loan (Ioanichie), 
logofăt, 454, 572 ; — Maria, soţia lui loan, 
454; — Petru, mitropolit al Kievului, 24, 

437, 512, 527; — Simion, domn, 433, 434, 
454, 460, 577, 578, 606 ; — Toader, pos¬ 
telnic şi ctitor al bisericii din Burdu- 
jeni, 547. 

Moznopon, ucenicul Sf, Ciril, 179. 

Moxa (Moxalie) Mihail, călugăr cărturar, 

10 . 

Mureşianu Ion B,, pr. istoric, 48. 

Murnu G., filolog, 197. 

Musicescu Man'a Ana, istoric de artă, 307, 
388, 389. 

Muşîea Candid, pr. istoric, 46, 316, 594. 

N 

Nandriş Grigorie, editor documente, 33, 
256,607. 

Naneş, preot în Streisîngeorgiu, 272, 309, 
-- 584. 

Napragy Dimitrie, episcop Catolic In Alba 
lulia, 484. 

Narcis, martir în Tomis, 77, 132. 

Naum, cărturar slav, 176. 

Năsturel Petre Ş., istoric, 82, 103, 155, 158, 
221, 224, 256, 325, 333, 416, 421, 427, 
506; — Udrişte, căiturar muntean, 504. 

Neaga, soţia lui Gherghina pîrcălabul, 383 ; 
— soţia lui Mihnea Turcitul, 541, 

Neagoe , boier moldovean, 323 ; — Basa- 
rab, domnul Ţării Româneşti, 36, 244, 
254, 287, 298, 361, 368, 419, 422, 423, 

424, 425, 426, 439, 440, 441, 443, 444, 

495, 497, 498, 513, 515, 539, 540, 542, 

554, 555, 557, 560, 562, 563, 574, 575, 

576, 577, 578, 596, 599, 600, 603, 604. 

Neagoslav, preot în Braşov, 436. 

Nectarie, mitropolit al Ohridei, 598. 

Neculce loan, cronicar, 35, 347. 

Negrilâ, boier moldovean, 452. 

Nemanja Ştefan, 193, 284, 408, 510; — 
Ştefan II, 284, jupani sîrbi. 

Neonil, stareţ la Neamţ, 11. 

Nestorie, eresiarh, 117, 118, 135. 

Nero, împărat roman, 74. 

Nestor, cronicar rus, 198, 212, 214. 

Netzhammer Raymund, arhiepiscop, istoric, 
47, 81, 143, 157. 

Nicandru, martir, 77. 

Nicanor, episcop la Roman şi locţiitor de 
mitropolit, 454, 456, 457, 458, 465, 466, 
471, 546. 

Niceta, episcop de Remesiana, 99, 120, 123. 

Nichifor, patriarh ecumenic, 213; — mi¬ 
tropolit al Ungrovlahiei, 431, 435; — 
călugăr moldovean, 463; — sculptor la 
Neamţ, 450, 452, 576. 

Nichita (Romanul), martir, 109, 123 ; — zu¬ 
grav în Moldova, 305, 335, 376. 

Nicodim, de la Tismana, 9, 156, 195, 250, 
253, 277, 284—294, 295, 296, 298, 300, 


305, 310, 359, 367, 368, 374, 385, 390, 398, 
400, 413, 414 ; ■— patriarh de Ipek, 327, 
415 ; — copist la Putna, 378, 395, 403. 

Nicola, «comite» bulgar, 188 ; — preot în 
Braşov, 280. 

Nicolae I, 176; III, 228, 269; şi IV, 234, 
270, papi; — de Buda, episcop cato¬ 
lic, 249; — episcop de Rădăuţi, 259, 
260, 340; — din Creta, zugrav, 562, 
574; — Alexandru Basarab, domn al 
Ţării Româneşti, 195, 222, 240, 241, 242, 
243, 244, 245, 247, 249, 251, 258, 287, 
289, 299, 376, 407, 409, 560; — Pă- 
traşcu, fiul lui Mihai Viteazul, 434. 

Nicolăescu-PIopşor C., arheolog, 62. 

Nicolescu Corina, istoric de artă, 307, 388, 
389, 405. 

Nicon, patriarhul Moscovei, 401. 

Niculiţă, conducător al vlahilor din Ela- 
, da, 189. 

Nifon II, patriarh ecumenic, 280, 358, 
417, 418, 420, 423, 426, 427, 439, 440, 
443, 498, 595, 600, 605. 

Nil, patriarh ecumenic, 261. 

Nistor Ion /., istoric, 197, 245, 608. 

Nistora, soţia cneazului Cîndreş din Strei¬ 
sîngeorgiu, 309, 379. 

Norocel Epifanie, episcop, 103, 157, 197, 
294, 416. 

O 

Oanâ (Ivan), ctitorul Humorului, 302, 345, 
545. 

Odobescu Alexandru, 32, 399, 512, 514, 
518. 

Ohanes, episcop armean la Suceava, 318. 

Ohtum, vezi Ahtum. 

Oltea, mama lui Ştefan cel Mare, 301, 344, 
383. 

Olteanu Pândele, slavist, 178, 186, 187, 
403, 537, 538. 

Onciul Dimitrie, istoric, 44, 186, 192, 228, 
231, 245, 246. 

Onufrie, copist în Ţara Românească, 494. 

Oprea, preot în Braşov, 8; — psalt în 
Braşov, 580; — tipograf, 516, 517, 524. 

Origen, scriitor bisericesc, 59, 135. 

Orosius Paul, scriitor antic, 84, 104. 

Osius, episcop în Cordoba, 108, 109. 

Otto I, împăratul Germaniei, 198, 204. 

Oţetea Andrei, istoric, acad., 32. 

Ovidiu, poet roman, 55, 130. 

P 

Pachymeres Gheorghe, cronicar bizantin, 

222 . 

Pahomie, egumen la Peri, 274; — copist la 
Voronet, 396 ; — tipograf sîrb, 512; — 

I, 596; — II, 431, 597, patriarhi de Con- 
stantinopol; — episcop la Rădăuţi, 467, 
Paisie (cel scurt), egumen la Putna, 348; 

— copist la Putna, 395; — egumen Ia 
Humor, 565; — episcop la Rîmnic, 441 ; 

— episcop la Buzău, 443, 444, 445. 
Paladie, copist la Putna, 395. 

Palladius, episcop în Ratiaria, 113. 

Pamfil Viorica , filolog, 538. 

Panait Ioana Cristache, istoric, 317. 
Panaitescu P. P., istoric, 31, 35, 46, 54, 61, 

64, 65, 167, 177, 178, 186, 197, 244, 288, 
293, 306, 332, 365, 403, 404, 421, 427, 

■ 461, 469, 472, 495, 505, 506, 507, 518, 
534, 535, 608. 

Papacostea Şerban, istoric, 332. 

Papahagi Pericle, filolog, 65; — T., filolog, 
73. 

Paregorius, episcop în Scupi, 109. 

Pasicrat, martir, 77. 

Pascu Ştefan, istoric acad., 17, 25, 211, 212, 
492. 

Paternus, episcop în Tomis, 136, 137, 139, 
147. 

Patricius, preot în Tomis, 146, 583. 

Paul, episcop în Ulpiana, 164. 

Paulin, episcop de Nola, 121, 122, 123. 
Pauschner Sebastian, medic, 520. 

Pavel, Sf. Apostol, 54, 55, 56, 57, 104, 168 ; 

— din Samosata, eresiarh, 111, 112; -— 
din Alep, arhidiacon arab, 37, 288. 

Păcâfian Teodor V,, istoric, 33, 278. 
Păcurariu Mircea, pr. istoric, 48, 103, 283, 
461, 472, 485. 

Pătrascu cel Bun, domnul Ţării Româneşti, 
425, 430, 474, 517, 524, 532, 541, 588. 
Pârvan Vasile, arheolog, 26, 27, 46, 59, 61, 

65, 73, 103, 115, 121, 140, 143, 145, 161, 
162, 168, 181. 

Peresvetov Ivan, călător rus, 607. 

Perianu Ecaterina, ctitora bisericii din Lu¬ 
goj, 314. 

Perigen, episcop Paleopatra, 127, 

Perşanu Manea, clucer, ctitor de biserici, 
542. 

Peştişel Moise, pastor calvin în Lugoj, 484, 
533. 

Petranu Coriolan, istoric de artă, 46, 316, 
388. 

Petrovici Petru, guvernator, 475, 489. 

Petru, diaconul, călugăr «scit», 142; — ţar 
bulgar, 177; — conducătorul statului 
româno-bulgar, 190, 193, 196, 413, 584 ; 
mitropolit la Feleac, 281, 282, 473, 476; 
—- cneaz în Strei, 379 ; — cneaz în Vin- 
tere, 585; — copist moldovean, 397; 
protopop moldovean, 263, 590; — pro¬ 
topop în Ostrov, 272, 584; — protopop 
în Hunedoara, 585; — protopop în 
Seghişte, 585; — preot în Valea 


Rodnei, 487, 586; — cel Bătrîn, preot 
în Braşov, 588; —- cel Tînăr, preot în 
Braşov, 588; — preot în Socet, 272; 
— tipograf muntean, 516, 517; —- fiul 
lui Ştefan cel Mare, 348, 383 ; — I Mu- 
şat, 258, 259, 260, 261, 266, 300, 304, 
346; — II, 300, 325 ; — cel Tînăr, domn 
al Ţării Româneşti, 311, 428, 429, 444, 
540, 541, 562, 601, 602; — Aron, 301, 
326, 328, 329, 591 ; — Partenie, episcop 
de Muncaci, 491. 

Petronius, episcop de Novae, 118. 

Philippide, Alexandru, filolog, 73. 

Pigas Meletie, patriarh al Alexandriei, 458, 
597, 598. 

Pilgrim, episcop de Passau, 204. 

Pimen, călugăr la Neamţ, 300. 

Pippidi, D. M., istoric, 62, 121, 129. 

Pistrui Chirii, pr. prof., 48, 187, 197, 394, 
404, 505. 

Plstus, episcop în Marcianopolis, 107. 

Piclişanu Z enovie, istoric, 236, 277, 283, 
594. 

Pîrvu logofătul, ctitorul mînăstirii Buco- 
văţ, 562, 605. 

Plămădeală Antonie, episcop, 17, 506. 

Policarp, episcop în Sexanta Prista, 118. 

Pollion, martir, 77. 

Pop Ştefan (Gruia), istoric, 332, 333. 

Popa Atanasie, prof. 48, 501 ; — Victor, 
prof. 283, 485 ; — Lisseanu G., 73, 81, 
212 ; — Radu, istoric, 317. 

Popea Nicolae, episcop, istoric, 43, 278. 

Popescu Cilieni, Ioan, pr., istoric, 45; — 
Emilian, arheolog, 27, 93, 143, 157, 168, 
222 ; —■ Niculae M., preot acad., 34, 45, 
73, 81, 115, 192, 197, 256, 330, 333, 594, 
608; Paulin, 505; — Teodor M., prof. 
17, 81. 

Popovici Eusebiu, prof. 42 ; — Gheorghe, 
protopop istoric, 43. 

Porcescu Scarlat, preot istoric, 48, 268, 294, 
334, 343, 404, 461, 472. 

Porîirogenetul Constantin VII, împărat al 
Bizanţului, 202, 203, 495. 

poriodeuţi, 106. 

Possevino Antonio, iezuit, 479. 

Prenestin lacob, episcop catolic, 269. 

Probus, guvernatorul Pannoniei Inferior, 
76, 77. 

Proclu, arhiepiscopul Constantinopolului, 
127, 128. 

Procopie din Cezareea, istoric, 160, 161, 
164, 172. 

Procopovici Alexe, filolog, acad., 536. 

Prohor, copist moldovean, 460. 

Proiectus, episcop în Naîsus, 164. 

Protase Dumitru, arheolog, 90, 92, 93. 

Protogenes, episcop în Sardica, 107, 109. 

Protul Gavriil, 36, 497. 

Pudilă, conducător al vlahilor din Balcani, 
139. 

Puşcariu Ilarion, arhiereu istoric, 33, 43 ; 

— Sextil, filolog, 46, 65, 73, 197, 536. 
Putneanul lacob, mitropolitul Moldovei, 10 ; 
— Gherasim, egumen, 11 ; — Varto- 
lomeu, egumen, 11. 

Q 

Quintiiianus , martir, 77. 


R 

Radu, — I 247, 287, 290, 291, 295, 296, 297 ; 

— cel Frumos, 291, 357, 360, 362; 

— cel Mare, 245, 280, 299, 358, 359, 360, 

361, 362, 363, 364, 410, 411, 412, 417, 

418, 419, 420, 421, 424, 426, 427, 439, 

440, 510, 511, 515, 540, 554, 560, 602, 

603, 604, 605; — de la Afumaţi, 29, 

419, 423, 441, 444, 539, 549, 560, 574, 
600 ; — Bădica, 424; — Mihnea, 433, 
436; — Paisie, 413, 424, 425, 443, 444, 
515, 540, 541, 551, 561, 600, 602; — 
Şerban, 433, 434, 435, 445, 541, (domni 
ai Ţării Româneşti); — grămăticul din 
Măniceşti, 501. 

Raduslav, zugrav în Ţara Românească, 561. 
RăkoczY Gheorghe II, principe al Transil¬ 
vaniei, 491, 492. 

Rally Paleologul Dionisie, mitropolit al 
Tîrnovei, 458, 466, 598. 

Rareş Petru, domnul Moldovei, 301, 302, 
348, 448, 449, 451, 452, 453, 454, 455, 

463, 464, 467, 468, 487, 488, 497, 516, 

522, 543, 544, 545, 546, 548, 554, 559, 

563, 564, 565, 566, 568, 570, 571, 573, 

575, 588, 590, 592, 601, 602, 604, 605, 

607; — Iliaş, 451, 463, 464, 467, 468, 

469, 488, 516, 544, 566; — Ştefan, 301, 
451, 452, 453, 463, 467, 469, 523, 544, 
566, 571, 575, 599. 

Rădulescu Adrian, arheolog, 157, 222. 
Rămureanu Ioan, preot istoric, 48, 62, 81, 
82, 103, 115, 144, 186, 212, 224, 354. 
Reichenthal (Richenthal), Ulrich von, ca¬ 
nonic, 321. 

Reli Simion, profesor de teologie, istoric, 
9, 45, 81, 182, 197, 461, 472. 

Rezuş Petru, pr. prof,, 258, 259, 268, 340, 
343, 355. 

Rhotestheos, conducător got, 100. 

Rizescu /., cercetător, 507. 

Robert, arhiepiscop de Esztergom, 227. 
Roesler Robert, teoria neştiinţifică, 83, 85, 
86 . 

Rogerius, canonic în Oradea, 228. 

Roland, voievod al Transilvaniei, 270. 


Roman I, 262, 304, 305, 334, 383, 463; — 
II, 325, domni ai Moldovei. 

Romulus, preot martir, 77. 

Rosettl Alexandru, filolog, 63, 64, 66, 73, 
187; —• Radu, istoric, 228, 235, 332. 

Rostislav, principe morav, 175. 

Roşea Grigorie, mitropolitul Moldovei, 11, 
301, 349, 449, 451, 452, 453, 459, 460, 
468, 494, 516, 544, 564, 568, 569, 576, 
578, 605. 

Rotompan Stanislav, boier moldovean, 321. 

Rudeanu Teodosie, logofăt, ctitorul schitu¬ 
lui Flămînda, 542. 

Rudoll I, 270; — II, împăraţi ai Germa¬ 
niei, 432, 433, 457, 458. 

Rul, arhiepiscopul Tesalonicului, 127. 

Ruilini Mario, prof., 17. 

Ruset Antonie, domn al Moldovei, 352. 

Russo Demostene, bizantinolog, 495. 

Russu I. I., istoric, 62. 

Rusticus, diacon din Roma, 138. 

Ruxandra, soţia lui Radu de la Afumaţi, 
540, 563, 576 ; — soţia lui Alexandru 
Lăpuşneanu, 546, 596, 602, 605; — so¬ 
ţia lui Radu Paisie, 561. 

S 

Sabbatian, prefectul Durostorului, 80, 

Sabinianus, episcop în Zappara, 164. 

Sacerdoţeanu Aurelian, istoric, 17, 25, 38, 
39, 46, 47, 186, 197, 236, 256, 416, 446. 

Salvaressi Ecaterina, ctitoră la Slătioarele, 
562. 

Salvian din Gallia, scriitor antic, 84, 104. 

SamuiI, ţar bulgar, 177, 188, 190 ; — egu¬ 
men la Cricov, 363 ; — probabil epis¬ 
cop la Roman, 335. 

Sansala, preot got, 100, 101, 102, 583. 

Sartoriu s Ioan, episcop catolic la Şiret, 

258. 

Sas, fiul lui Dragoş, domn în Moldova, 
304, 370. 

Sasul Iancu, domn al Moldovei, 453, 454, 
455, 456, 466. 

Saturnin, episcop în Marcianopolis, 118, 
119. 

Satzas, conducător în Dobrogea, 215, 220. 

Sava, zis Gotul, martir, 99—103, 134, 143, 
166, 387, 583; ■— arhiepiscop al Serbiei, 
240, 284, 407; — episcop la Rădăuţi, 

259, 340, 342 ; — mitropolit Ia Geoagiu, 
312, 477, 478, 482, 526. 

Savu (Sava), episcop la Vad, 491, 492. 

Scorilo, conducător dac, 52. 

Sebastian, episcop în Sirmium, 172 ; — dia¬ 
con din Roma, 138. 

Secundianus, episcop în Novae, 119; — 
episcop în Singidunum, 113. 

Secundus, martir, 76. 

Selim II, sultan, 602. 

Seneslau, voievod român sec. XIII, 231, 
232, 239, 299. 

Septimiu Sever, împărat roman, 74, 91. 

Serafim, mitropolit al Ungrovlahiei, 430, 
431, 437, 442, 479, 531. 

Serghie, episcop în Muncaci şi Maramu¬ 
reş, 480. 

Sestlav, conducător în Dobrogea, 215, 220. 

Sibiescu Vasile, pr. prof„ 103, 143. 

Sigismund I, regele Poloniei, 606; — de 
Luxemburg, regele Ungariei, 270, 279, 
320, 321, 584. 

Sihastrul, vezi Daniil. 

Siluart, egumen Ia Putna, 463, 494; —■ 
călugăr la Neamţ, 300. 

Silvanus, diacon martir, 77; — episcop 
arian, 96. 

Silvestru, episcop în Ratiaria, 109. 

Simedrea Tit, mitropolit istoric, 36, 38, 45, 
47, 157, 294, 306, 307, 354, 405, 426, 506, 
510, 519, 607. 

Simeon, ţar bulgar, 176, 190 ; — arhiepis¬ 
cop al Tesalonicului, 286. 

Simion, magistrul şi logotetul, cronicar 
bizantin, 391 ; ■— egumen la Peri, apoi 
mitropolit la Halici, 274 ; — egumen la 
Cozia, 357; — protopop în Moldova, 
591 ; ■— Sălăjanul, egumen la Peri, 275 ; 
— Ştefan, mitropolit al Transilvaniei, 9. 

Simonescu Dan, prof„ 24, 35, 36, 37, 46, 
47, 441, 507, 518, 519, 535, 536, 537. 

Simplicius, martir, 76. 

Simpronianus, martir, 76. 

Sinan paşa, 437. 

Sineros, martir, 76 

Siricius, papă, 114, 126. 

Şirul Eîrem, sf., 390, 396. 

Sîrcu Polihronie, cercetător, 469. 

Sixt III, papă, 127; — V, papă, 456. 

Skanderbeg Gheorghe, despot albanez, 418. 

Skylitzes loan, cronicar bizantin, 188, 202, 
214. 

Smeredeva Petru, argintar în Becichere- 
cul Mare, 578. 

Smochină N. şi N. N., cercetători, 394, 404, 
507. 

Sobieski Jan, regele Poloniei, 384. 

Sobolevski Al. /., cercetător rus, 509. 

Socolli Mehmet, mare vizir, 478. 

Socrate, istoric bisericesc, 27, 96, 97, 134, 
135. 

Soironie, egumen la Cozia, 296; —• călu¬ 
găr la Neamţ, 300; — zugrav la Suce- 
viţa, 571 ; ■— patriarh al Ierusalimului, 
455 ; — «mitropolit» la Lipova, 313. 

Sora, ctitoră la Ribiţa, 381. 

Soranus lunius , guvernatorul Scythiei Mi¬ 
nor, 101. 


Sozomen, scriitor bisericesc, 27, 96, 97, 
99, 133, 134, 135. 

Spinei Victor, cercetător, 187, 236. 

Spiridon, egumen la Putna, 348 ; — copist 
la Putna, 395 ; — episcop la Vad, 478, 
489, 490. 

Staico, boier muntean, 298, 360. 

Stan, spătarul ctitor la Cătălui, 542 j — 
Liviu, pr. prof. 333, 354. 

Stana, ctitoră la Ribiţa, 381 ; — mama lui 
Ştefăniţă, 304; — fiica lui Neagoe Ba- 
sarab şi soţia lui Ştefăniţă, 540, 563, 
576. 

Stanca, soţia lui Mihai Viteazul, 601 ; — 
Sebastian, pr. istoric, 46. 

Stanciu, cneaz în Ruşor, 272, 585; — egu¬ 
men la Scorei, 313; — zugrav în Ţara 
Românească, 560. 

Stănciulescu Alexandru, cercetător, 155, 
158. 

Stâniloae Dumitru, pr. prof., 47. 

Stelea, spătar în Ţara Românească, 437, 
542, 601. 

Stinghe Sterie, editor documente, 33. 

Stoica, logofăt, ctitorul mînăstirii Strîmba, 
542 ; — preot în Fărcaş, 593 ; — Ni- 
colae, preot cronicar, 10, 35, 355. 

Stoicescu Nicolae, istoric, 307, 317, 365, 
506, 552. 

Stoide, C. A., istoric, 48. 

Strabo, geograf antic, 52, 55. 

Stracimir Ivan, ţar bulgar la Vidin, 195, 
289. 

Stratileo, episcop catolic la Alba luila, 475. 

Stratonic, martir, 77, 583. 

Stredovski, J. G., istoric morav, 178. 

Stroe, spătar, «ispravnic» la bolniţa Coziei, 
561. 

Stroici Luca, boier moldovean, 606. 

Sturdza Dimitrie A., editor de documente, 
32, 503. 

Suciu Ion D., istoric, 48, 210. 

Sulică Nicolae, prof. 535, 537, 538, 594. 

Sulzer F. J., 83. 

Sveatopluk, principe morav, 176. 

Sviatoslav, cneazul Kievului, 190, 213, 214, 

Szamoskdzy Ştefan, cronicar maghiar, 490. 

Szegedi Gergely, pastor calvin, 528, 529. 

Szekely Mihai, călugăr minoriţ, 272, 276, 
277, 585. 

Syropulos Silvestru, scriitor bizantin, 319, 
320, 322, 323, 333. 

Ş 

Şaguna Andrei, mitropolitul Transilvaniei, 
10, 11, 17, 24, 28, 38, 40. 

Şandru, preot în Valea Rodnei, 487, 586 ; 
— Lupu, protopop în Borşa, 12. 

Şarolta, mama lui Ştefan cel Sfînt, 203, 
204. 

Şarpe Cosma, postelnic, ctitorul bisericii 
din Văleni, 544, 558. 

Şchiopul Petru, domn al Moldovei, 453, 
454, 455, 456, 459, 460, 465, 471, 472, 

497, 543, 545, 546, 547, 562, 592, 596, 
597, 599, 602, 603, 606. 

Şendrea, familie de boieri moldoveni, 371, 
376 ; — hatmanul, 383. 

Şerbart, diacul, tipograf, 512, 532, 533. 

Şerbănescu Niculae, preot istoric, 45, 47, 
62, 256, 306, 354, 365, 427, 438, 446, 519, 
537, 552, 581, 594, 608. 

Şesan Milan, preot istoric, 47, 62, 129, 186, 

498, 506. 

Şteîan, episcop la Callatis, 139, 147, 220; 

" —• episcop în Larissa, 128 ; — episcop 
la Rădăuţi sec. XV, 259, 260, 340; — 
mitropolit al Ungrovlahiei, 9, 24; — 
mitropolit la Feleac, 281, 282 ; — de 
la Tismana, ierom., 288, 293 ; — preot în 
Penkoviţa, 605; — diac copist, sec. 
XIII, 394; — zugrav în Densuş, 309, 
381, 382 ; — zugrav în Moldova, 376; 
— aurar din Cluj, 578 ; — banul, ctitor 
la Bucovăţ, 542, 562; — cel Sfînt, 
regele Ungariei, 200, 202, 203, 204, 206, 
207, 208, 209, 211 ; — I, Muşat, 262, 
301, 304, 383 ; — II Muşat, 267, 300, 
301, 302, 322, 335, 336, 346, 383, 544, 591, 
590; cel Mare, 9, 35, 280, 300, 301, 302, 
303, 304, 306, 312, 327, 328, 329, 330, 

332, 334, 335, 337, 338, 339, 341, 342, 

343, 344, 345, 346, 347, 348, 349, 350, 

351, 352, 353, 354, 371, 372, 373, 377, 

378, 383, 384, 385, 386, 387, 388, 395, 

396, 397, 398, 399, 411, 412, 414, 415, 

447, 448, 457, 464, 467, 468, 486, 487, 

492, 493, 497, 509, 543, 544, 545, 546, 

548, 549, 554, 557, 558, 559, 563, 564, 

575, 578, 592, 596; — Răzvan, 457, 471, 
domni ai Moldovei; — Surdul, domn în 
Ţara Românească, 431, 601 ; fiul lui 
Petru Şchiopul, 460; vezi şi Duşan şi 
Nemania. 

Ştelăniţă, domnul Moldovei, 304, 348, 349, 
354, 448, 459, 497, 540. 

Şteiănescu, I. D., istoric de artă, 543, 545, 
548, 551, 557, 565, 567, 601 ; — Melchi- 
sedec, episcop de Roman, acad. 30, 38, 
41, 42, 320, 334, 343, 405, 460, 472; — 
Ştefan, istoric, 158, 222, 268. 

Ştefulescu Alexandru, 365. 

Ştirbei Cernica, vornic, 542. 

Ştrempel Gabriel, cercetător, 37. 

T 

Tarasie, episcop Ia Roman, 329, 337, 338, 
347, 354 ; — episcop de Vad, 488. 

Tasius (Dasius), martir, 78, 146. 


Tatos (Tatul), conducător în Dobrogea, 
215, 220. 

Tăutu, logofăt, ctitorul bisericii din Băli- 
neşti, 354, 378, 383, 396, 545, 565, 570. 

Tempea Radu, preot cronicar în Braşov, 
10, 36, 40, 534. 

Teoctist I, 327—329, 332, 334, 338, 347, 348, 
354, 383, 398, 415 ; — II, 339, 447, 448, 
449, 462, 463, 472, 493, 494, 497, 543, 
465 (mitropoliţi ai Moldovei); — mi¬ 
tropolit al Transilvaniei, 436, 490. 

Teodor, episcop de Mopsuestia, 138; — 
arhiepiscop de Vicina, 222 ; — mitropo¬ 
lit al Ungrovlahiei, 357, 423; — arhi¬ 
tect ia Putna, 347 ; ■— preot în Sîn- 
georz, 490; — Dan, arheolog, 187, 236; 
— Pompiliu, istoric, 17, 48. 

Teodora, împărăteasa Bizanţului, 163; — 
(Teofana), mama lui Mihai Viteazul, 
442, 550. 

Teodorescu D. M., arheolog, 145; — Barbu 
prof, 39, 514, 518, 537. 

Teodoret, episcop de Cir, 27, 96, 133, 138. 

Teodoric, rege ostrogot, 95; — episcop ca¬ 
tolic al cumanilor, 227, 228, 229. 

Teodosie, — cel Mare, 98, 112, 116, 117, 
124, 134; — II, 116, 117, 118, 119, 127 
(împăraţi ai Bizanţului); — patriarhul 
Tîrnovei, 194, 242, 284; — hirotonit mi¬ 
tropolit pentru Moldova, 261, 322; — 
episcop de Rădăuţi, sec. XVI, 467, 494; 

— fiul lui Neagoe Basarab, 495, 562, 
600, 604. 

Teofan, protos al Athosului, 290; — pa¬ 
triarh al Ierusalimului, 435; — epis¬ 
cop de Rădăuţi, 467, apoi mitropolit 
al Moldovei (I), 11, 349, 449, 450, 451, 
453, 460, 472, 494, 522, 568 ; — II mi¬ 
tropolit al Moldovei, 453—454, 455, 460, 
465, 466, 602. 

TeoiiI, episcop al Goţiei, 96 ; — al Ale¬ 
xandriei, 135; — episcop la Rîmnic, 
sec. XVI, 432, 437, 442, 445, 480, 550; 

— episcop la Rîmnic apoi mitropolit, 
11 ; — episcop de Vad, 490 ; — zugrav 
la Streisîngeorgiu, 379, 382 ; — copist 
în Ţara Românească, 494. 

Teoiilact, patriarh ecumenic, 203; — Si- 
mocattes, scriitor bizantin, 172. 

Teolipt I, 422; 539; II, 431, 455, 597 (pa¬ 
triarhi ecumenici). 

Teotim I, 125, 134—135, 142, 171, 439, 596; 
— II, 120, 136 (episcopi de Tomis). 

Termatzus, demnitar maghiar, 202. 

Tertulian, scriitor bisericesc, 59, 67. 

Theodorescu Răzvan, istoric, 186, 210, 223, 
235, 246, 268. 

Theodul, psalt, 579. 

Theofanes, cronicar bizantin, 172. 

Thobermur (Tugomir), boier moldovean, 
321. 

Timotei, ucenicul Sf. Apostol Pavel, 55; 

— episcop la Tomis, 118, 135, 146; ■— 
patriarh monofizit In Alexandria, 120, 
136; — II, patriarh ecumenic, 435. 

Tihomir, voievod muntean, 239. 

Tincu-Vella, Nicolae, pr. istoric, 41. 

Tiranul Aron, domnul Moldovei, 456, 457, 
466, 471, 532, 546, 603, 607. 

Tit, ucenicul Sf. Apostol Pavel, 54, 55; — 
martir în Tomis, 78, 132; — episcop 
în Tomis, 132. 

Toader, preot moldovean, 591 ; — copist, 
396. 

Tocilescu Grigorie, arheolog, 26, 31, 145, 
560. 

Toma, zugrav la Humor, 545, 565, 566 ; — 
preot în Braşov, 588; — de Nympti, 
capelan regal, 249; — preot husit, 319. 
Tomescu Mircea, cercetător, 535. 

Tomşa Ştefan, domn în Moldova, 452, 470; 

— vistiernic, 488. 

Tordaşi Mi hai l, 483, 484, 532, 587; —- Pa¬ 
vel, 477, 478, 482, 483, 530, 587, super- 
intendenţi calvini. 

Toressani Andreas, tipograf, 508, 509, 514, 
515. 

Toropu Octavian, cercetător, 168. 

Traian, împărat roman, 52, 74, 149. 
Trapoldner Lucas, tipograf în Sibiu, 520. 
Trasaric, episcop arian la gepizi, 171. 
Trebonianus Galus, împărat roman, 94. 

Trif, diac copist, 396. 

Trifan, preot copist, 494. 

Trotuşan Gavriil, logofăt, ctitor Părhăuţi, 

545, 558, 570, 577, 601. 

Tudor D„ arheolog, 26, 92, 161, 165, 168; 

— diacul, tipograf, 526, 527, 532. 

Turca Constantin, istoric, 355. 

Turdeanu Emil, cercetător, 46, 294, 389, 
403, 404, 405, 416, 472, 506, 581, 608. 
Tuscus Thomas, cronicar, 234. 

Tzigara Z ottu, vistiernic, ctitor Hlincea, 

546. 

Tzimiskes Ioan, împăratul Bizanţului, 177, 
188, 190, 196, 213, 214. 


Ţamblac Grigorie, ieromonah, apoi mitro¬ 
polit al Kievului, 3, 36, 195, 265, 266, 
321, 401, 402, 403, 405, 407, 414, 494, 
579. 

Ţepeş, vezi Vlad. 

Ţintea armaşul, 443. 


U 

Ulea Sorin, istoric de artă, 389, 404, 581. 

Ulîila, episcop got arian, 58, 96, 97, 98, 
102, 113. 

Umur, beg în Anatolia, 240. 

Uranius, episcop arian, 96. 

Urban V, papă, 249, 258, 289. 

Ureche Grigore, cronicar, 35, 266, 323, 327, 
328, 332, 335, 338, 342, 347, 353, 453, 
461, 464, 465, 468, 488, 544, 547; — 
Nestor şi Mitrofana, ctitorii mînăstirii 
Secu, 459, 547, 577, 606. 

Ursacius, episcop arian în Singidunum, 107, 
109, 110, 112, 113. 

Ursilius (Ursicius), episcop în Scupi, 120. 

Urs, preot în Cotiglet, 501. 

Ursus, episcopul «avariţienilor», 181, 182, 
208, 210. 

V 

Valens, împărat roman, 95, 97, 98, 112, 113, 
133; -a- episcop arian în Mursa, 107, 
109, 110, 112; — episcop în Oescus, 

109. 

Valentin, martir, 77 ; —- preot husit, 319. 

Valentinian I, 67, 112; — II, 112, împă¬ 
raţi ai Bizanţului; -— episcop în To¬ 
mis, 137, 138. 

Valerian, împărat roman, 74; — martir în 
Tomis, 77 ; — episcop în Aquileea, 113 ; 
— episcop în Marcianopoîis, 120. 

Varlaam, — mitropolitul Ungrovlahiei sec. 
XVI, 281, 424; — mitropolitul Moldo¬ 
vei, 9, 11, 18, 549. 

Vasile, cel Mare, sfînt, 27, 98, 100, 101, 

110, 116, 117, 134, 142, 390, 396, 406; — 
episcop de Ancyra, 112; — arhiepis¬ 
cop de Tîrnovo, 193, 194, 584; — epis¬ 
cop la Roman, 338—339, 354, 402, 415, 
448, 462; — copist Ia Putna, 397; — 
preot în Feleac, 278, 280, 281 ; — pro¬ 
topop cronicar, Braşov-Şchei, 35, 39, 
501 ; — II, Bulgaroctonul, împăratul 
Bizanţului, 177, 189, 190, 191, 209, 214. 

Vasilescu Emilian, diac. prof., 62. 

Vlad, — Călugărul, 358, 360, 361, 362, 363, 
410, 411, 414, 417, 421, 540, 542; — 
Dracul, 244, 245, 323, 357, 359, 360, 361, 
363 ; — înecatul, 443, 540, 600, 602; — 
Ţepeş, 356, 357, 359, 360, 362, 363, 410, 
420; — Vintilă, 424, 440, 443, 540, 576, 
599, 600; — cel Tînăr (Vlăduţ), 421, 
512 (domni ai Ţării Româneşti); — So- 
fron, pr. prof. 6, 47. 

Vasilisc, episcop în Sardica, 164. 

Vătămanu Nicolae, cercetător, 553. 

Vătăşianu Virgiî, istoric de artă, 46, 316, 
366, 369, 388, 581. 

Vellas, creştin got, 99. 

Venelin Jurii, istoric rus, 31. 

Venustus, martir, 77. 

Verca, martir got, 99, 583. 

Veress Andrei, editor documente, 31. 
Vernescu Stanciu (Cîrloavă), ctitor la Iz- 
‘ vorani, 435. 

Vetranion, episcop la Tomis, 101, 102, 133 
—134. 

Vigilius, papă, 138, 142, 163. 

Vingurich, conducător got, 99. 

Vintilescu Drâghici, boier muntean, 578. 
Visarion, ■— egumen la Cozia, 358; — co¬ 
pist moldovean, 398. 

Vişa, ctitoră la Crişcior, 311, 381. 

Vitalian, general bizantin, 137. 

Vitalis, episcop în Aquae, 109. 

Vitold Teodor, boier moldovean, 371, 377. 
Vitus de Montefero, capelan, 249. 

Vîlcul (Volcul), preot-cneaz în Ruşor, 272, 
584. 

Vîrtosu Emil, istoric, 25. 

Vladimirescu Tudor, 12. 

Vladislav I (Vlaicu), 244, 245, 247, 248, 251, 
252, 253, 286, 287, 289, 290, 297, 298, 
299, 360, 376, 384, 409, 410 ; — II, 360, 
363, 398, 412, 430*, — III, 549 (domni 
ai Ţării Româneşti); — II, regele Un¬ 
gariei, 271, 275, 279, 280, 420, 486; — 
ctitorul bisericii din Ribiţa, 311, 381 ; 

— ctitorul bisericii din Lupşa, 312; 

— v. şi Iagello. 

Vlaicu, ctitor la Streisîngeorgiu, 379; — 
clucerul, ctitor la Aninoasa-Cislău, 541. 
Vlastares Matei, canonişi, 390, 397, 465, 
497. 

Vlemides Nichiîor, scriitor bizantin, 400, 
Voicescu Constantin, pr. 6, 47, 

Vo/cu, preot în Braşov, 588. 

Voileanu Matei, istoric sec. XX, 34. 
Voinescu Teodora, istoric de artă, 389. 
Vornicescu Nestor, mitropolit, 48, 294, 404, 
552, 553, 608. 

V ukovici Bojidar, tipograf, 401, 515, 516. 
Vulpe Radu, arheolog, 121, 143, 156. 


w 

W agner Valentin, conducător de tipogra¬ 
fie în Braşov, 525. 

W/clif John, reformator englez, 317, 320. 

Wurmloch Adalbert, pastor în Bistriţa, 
521, 522. 

z 

Zaean Eirem, traducător al Paliei, 484, 533. 

Z aharia Eugenia, arheolog, 187. 

Zajaczek Ştefan Martini, episcop catolic 
la Şiret, 258. 

Zamfira, ctitora mînăstirii Prislop, 310, 479, 
560, 574. 

Z amiirescu Dan, istoric, 36, 426, 505, 506, 
607. 

Zamoyski Toma, cancelar polon, 433. 

Z amolxis, zeul daco-geţilor, 60. 

Zampa, preot în Clopotiva, 272, 584. 

Zăpolya Ioan, voievod al Transilvaniei, 
473, 474, 475, 486; —- Ioan Sigismund, 
principe al Transilvaniei, 474, 477, 481, 
482, 483, 485, 488, 489, 490, 524, 526, 
587; — Isabella, soţia lui Ioan, 474, 
476, 488, 489, 524, 526. 

Z eiller Jacques, istoric francez, 47, 61, 76, 
81, 103, 115, 118, 128, 129, 161, 162, 
163, 164, 168. 

Zenon, împăratul Bizanţului, 139, 159. 

Zizka Jan, revoluţionar ceh, 319. 

Zlătarul Dumitru, argintar din Lipova, 578. 

Zonaras Ioan, cronicar bizantin, 391, 202. 

Zosin vistiernicelul, ctitorul schitului Zo- 
sin, 547. 

Zosima, brodeur moldovean, 577. 

Zosimus, episcop în Horeum Margi, 109 ; 
— episcop în Sardica, 120. 

Zolic (Zoticos), martir în Noviodunum-Ni- 
culiţel, 79, 153; — martir în Tomis, 
77. 

Zy gmond (Sigismund) III, rege al Polo¬ 
niei, 433. 

X 

Xenopol, A. D., istoric, 17, 43, 197. 

Abrittus (Razgrad), 94; — scaun episco¬ 
pal, 105, 118, 181, 182. 

Adjud-V rancea, descoperiri arheologice, 
185 j — tinut, 339. 

Ad Mediam, episcopie, 53. 

Adrîanopol, oraş, 107, 556. 

Aegyssus, scaun episcopal, 140, 220. 

Africa, 91, 108, 113, 124, 137. 

Agatton, schit, 443. 

Agapia, 456, 457, 465, 466, 470, 471, 546, 
573. 

Agîrbici-Cluj, biserică, 574. 

Aiud, Alba, sinod calvin, 530, 587 ; — di¬ 
etă, 475. 

Alba, comitat, 207. 

Alba Iulia, loc., 200, 203, 432, 434, 474, 480, 
490, 589 ; — episcopie catolică, 207, 269, 
272, 276, 319, 479, 481 ; — episcopie or¬ 
todoxă, 207, 212 ; — sediul Mitropoliei 
ortodoxe, 478, 479, 481, 484, 491, 492, 
587; — voievodat, 200, 205, 207 ; — 
bazilică, 90, 278 ; — catedrală, 480, 541 ; 
— dietă, 587 ; — tipărituri, 478. 

Alburnus Maior, loc. în Dacia, 54. 

Alexandria, 148; — patriarhie, 12, 44, 110, 
120, 136, 243, 323, 324, 551, 595, 597, 
598 ; — sinod, 108. 

Almaş, —■ Bihor, 274. 

Almaşul Mare — Alba, biserică, 312. 

Alun — Hunedoara, 512. 

Alunişul — Buzău, schit, 287. 

Amasia, mitropolie, 248, 252. 

Almaş, ţara, 200, 245, 249. 

Ampelum, oraş în Dacia, 53, 90, 92. 

Ancyra, sinod, 112. 

An/noasa-Argeş, 429. 

An/noasa-Cislău (Buzău), schit, 541. 

Antiohia, patriarhie, 12, 120, 243, 323, 324, 
551, 595, 599 ; — oraş, 96, 97, 112, 126 ; 
sinoade, 108, 111. 

Appiaria (Riahovo), episcopie, 105, 

Apşa de Mijloc- Maramureş, biserică, 315, 
585. 

Apulum, oraş în Dacia, 53, 57, 85, 86, 90, 
92, 207. 


Aquae (Negotin), episcopie, 105, 121, 162 
166. 

Aquileea, loc. 110; — sinod, 113, 125. 

Arad, regiune, 605 ; — oraş-episcopie, 400. 

Arbore — Suceava, biserică, 354, 371, 383 
543, 554, 558, 567, 568, 569, 580. 

Argeş, oraş-capitală, 195, 231, 239, 257, 321, 
356 ; — ţinut, 231 ; — biserica Sînni- 
coară, 299, 367; — biserica domnească, 

244, 254, 299, 367, 368, 375, 376, 382, 
557, 561 ; — biserica lui Neagoe, 11, 

245, 419, 422, 423, 424, 425, 426, 498, 
539, 540, 548, 549, 555, 556, 557, 560, 
563, 574, 576, 596 ; — bolniţa, 549; — 
episcopie catolică, 249; — reşedinţă 
vlădicească, 232, 235, 240, 251 ; — se¬ 
diul mitropoliei, 244, 251, 252, 255, 279, 
418, 420, 440, 498, 539. 

Ariminium (Rimini) — Italia, 112. 

Arnola-Vîlcea, mînăstire, 287. 

Arrubium (Macin), cetate, 149, 214. 

Arsura-Vaslui, descoperiri arheologice, 
185. 

Asaneşti, sat lingă Tîrnovo, 193. 

Asia Mică, 55, 56, 57, 58, 79, 81, 96; —■ 
Asia, dieceză, 124, 128. 

Athos, Muntele, 12, 30, 33, 44, 189, 375, 
390, 393, 400, 401, 408, 409, 410, 416, 
417, 472, 517, 550, 551, 595, 600—602, 
605, 606, 607; — cu mînăstirile : Cara- 
calu, 601, 602 ; — Constamonit, 412, 600, 
601; — Cutlumuş, 247, 251, 252, 253, 
286, 289, 576, 592, 600; — Dionisiu, 
410, 411, 418, 419, 495, 563, 578, 596, 

600, 601, 602 ; — Dohiariu, 411, 454, 600, 
602 ; •— Grigoriu, 412 ; — Hilandar, 288, 
314, 396, 408, 411, 506, 601, 602, 605; — 
Ivir, 436, 437, 601 ; — Marea Lavră, 
376, 410, 600, 601, 602; — Pantocra¬ 
tor, 600, 602; — Sf. Gheorghe, 600; 
Sf. Nifon (schit), 600; — Sf. Pavel, 412, 
600; — Simopetra, 597, 600, 601 ; — 
Stavronichita, 600; — Turnul lui Ar- 
bănaş, 600; — Vatoped, 412, 419, 468, 
596, 600, 602; — Zografu, 353, 385, 396, 
397, 398, 408, 409, 410, 414, 546, 600, 
602, 605; — Xenofon, 576, 600, 601 ; 

— Xilurgos, 408; -— Xiropotam, 601, 
602. 

Austria, 51. 

Avereşti, sat pe Suceava, 266. 

Avignon, reşedinţa papilor, 320. 

Axiopoiios (Hinog-Cernavoda), 57, 78; — 
bazilici, 153; — scaun episcopal, 139, 
214, 220; — inscripţii, 145, 146; — ce¬ 
tate, 214. 

B 

Babele -V laşcfa, schit, 358, 362. 

Bacău, descoperiri arheologice, 184 ; — bi¬ 
serica Adormirea (Precista), 354, 372, 
373, 386, 396; — oraşul, 30, 302; — 
ţinutul, 226, 339. 

Baciana (Bassianae), 161. 

Baia, capitala Moldovei, 257, 258, 300, 353, 
591 ; — episcopie catolică, 318; — bi¬ 
serica Adormirea, 544, 570; — biserica 
Albă, 353. 

Balcani, munţi, 51, 52; reg. 12, 13, 84, 85, 
96, 104, 121, 138, 164, 172, 174, 188— 
197, 213, 214, 384. 

Banatul Severinului, v. Severin. 

Bărboşi, Galaţi, obiecte paleocreştine, 148. 

Barbu, schit, 436. 

Basarabi-Constanţa, biserici rupestre, 153— 
156, 158, 210, 285. 

Bassianoe (Patrovaţ), scaun episcopal, 105. 

Baziaş, mînăstire în Banat, 314. 

Bădăuţi-Suce&va, biserică, 351, 377. 

Bă/ceni-Iaşi, descoperiri arheologice, 234; 
loc. 346. 

Băile Herculane, descoperiri arheologice, 
90. 

Baifa-Cluj, biserică, 312. 

Bălineşti- Suceava, biserică, 354, 378, 383, 
543, 570. 

Bălfem'-Ilfov, biserică-schit, 287. 

Bătuşari- Argeş, biserică, 541. 

Bederiana, cetate, 160, 161. 

Beiuş-Bihor, 585. 

Beigrad-Iugoslavia, 193, 277, 512, 513, 517. 

Berchişeşti, sat în Moldova, 467. 

Bereg, judeţ, 274. 

Berladnici, ţară, 233, 234, 235. 

Beroe (Piatra Frecăţei), bazilică, 153. 

Bezdin-Arad, mînăstire, 313, 314. 

B/YdisioA-Polonia, 393. 

Bica Mânăstireni-Clu], biserică, 574. 

Biertan- Sibiu, donariu creştin, 87, 88, 92. 

Biharea, cetate, 199, 200, 206; — episco¬ 
pie catolică, 269; — episcopie orto¬ 
doxă, 206, 207, 212. 

Bihor, comitat, 206, 273, 308, 315, 474, 478, 
490 ; — ţinut, 587. 

Biserica Albâ-Maramureş, biserică, 315. 


Biseric'ani-Neamţ, mînăstire, 303, 548. 
Bistriţa , district, 491; — mînăstire în Mol¬ 
dova, 267, 300, 302, 335, 344, 345, 346, 
347, 349, 350 351, 379, 383, 384, 396, 
399, 451, 493, 546, 548, 559, 571, 575; 

— mînăstire în Oltenia, 11, 156, 285, 
358, 364, 398, 399, 421, 431, 512, 541, 
542, 549, 551, 560, 561, 576, 578, 604; 

— oraş în Transilvania, 385, 486, 586, 
590. 

Bitinia, provincie în Asia Mică, 175. 

Bizone (Cavarna), în Bulgaria, 147. 
Biioha-Iugoslavia, 189, 192, 604. 

Birlad, 321 ; — biserica domnească, 351, 
372 ; — ţinut, 339. 

Bizanţ, v, Constantinopol. 

Blrlăleşti-V aslui, descoperiri arheologice, 
185. 

Bîrsa, ţară, 200, 225, 226, 234, 273, 588, 
589. 

Bîrsana-Maramureş, mînăstire, 315. 
Bîrsdu-Hunedoara, 311, 382. 

Bltca Doamnei- Neamţ, descoperiri arheo¬ 
logice, 234. 

Boemia, 175, 176, 271. 

Bogata de Sus şi de Jos, sate ale Episco¬ 
piei Vadului, 487. 

Bogdăneşti, mînăstire în Moldova, 300. 
Bohotin (Bogotin), mînăstire în Moldova, 
303, 344, 346. 

Boiştea, mînăstire lîngă Neamţ, 267, 303, 

351. 

Bolinrin-Ilfov, mînăstire, 298, 362, 364, 370. 
Bolohoveni, ţară, 233, 234, 235. 

Bononia (Bodinij) —■ azi Vidin, scaun epis¬ 
copal, 77, 105, 178, 184. 

Borzeşri-Bacău, biserică, 352, 371, 373, 411. 
Bosnia, 189. 

Boioşana-Suceava, descoperiri arheologice, 
184. 

Botoşani, oraş, bis. Sf. Gheorghe (dom¬ 
nească), 544; — mînăstirea Popăuţi, 

352, 372, 373, 377, 563, 564; — bis. Us- 
penia (doamnei), 544. 

Bozen în Tirol, 456. 

Bozieni-Roman, mînăstire, 303. 

Bran- Braşov, 470. 

Branitza (Branicevo), episcopie, 193, 209. 
Braşov, oraş, 358, 385, 393, 483, 515, 520, 
523, 578, 589 ; — biserica Sf. Nicolae, 
36, 280, 312, 400, 430, 436, 498, 500, 
508, 525, 527, 530, 531, 532, 534, 574, 
580, 587, 588, 593; — tipărituri, 428, 
429, 430, 478, 479, 483, 499, 501, 513, 
517, 524—533 ; — şcoală, 587—588. 
Brafei-Sibiu, descoperiri arheologice, 185. 
Brddet-Argeş, schit, 298, 369, 436, 
Brdeşri'-Botoşani, descoperiri arheologice, 
234. 

Brăila, ţinut, 417. 

Brebi-Sălaj, biserici rupestre, 210. 

Britania, dieceză, 124, 

Brincoveni-Olt, mînăstire, 542. 

Brodnici, ţară, 226, 227, 233, 234, 235. 

Bucov-PIoieşti, descoperiri arheologice, 
179. 

Bucovâţ-C raiova, mînăstire, 29, 542, 557, 
562, 603. 

Bucureşti, oraş, 30, 44, 165, 356, 425, 428, 
429, 518, 601 ; capitala ţării, 245, 441, 
597; — sediul Mitropoliei, 278 ; — ti¬ 
pografie, 12; — biserici şi mînăstiri: 
Antim, 11 ; — Colţea, 11 ; — Curtea 
Veche, 540, 557 ; —• Mărcuţa, 542 ; — 
Mihai Vodă, 541, 552, 557, 597, 601 ; — 
Pantelimon, 11 j — Radu Vodă, 436, 
437, 541, 557 ; — Sf. Ecaterina, 602 ; — 
Sf. Ioan cel Mare, 542 ; — Stavropoleos, 
437 ; — Stelea, 437. 

Buda (şi Budapesta), 30, 44, 89, 275, 420, 
473, 474, 584. 

Budeşri'-Maramureş, biserici, 574. 

Budişor (Buduş)-Bistriţa, sat, 491. 

Budureasca-Ploieşti, descoperiri arheolo¬ 
gice, 184. 

Bugeac, 447. 

Bulgaria, 12, 51, 52, 176, 177, 188—197, 203, 

213, 240, 242, 250, 284, 288, 375, 390, 
391, 392, 401, 501, 603, 605. 

Bumbeşfj-Gorj, descoperiri arheologice, 91. 

Burdujeni- Suceava, mînăstire, 547. 

Buzău, ţinut, 226, 230, 235, 444 ; — oraş, 
episcopie, 419, 428, 434, 435, 439, 443— 
446; — catedrală, 443; — biserica 
Banu, 542. 

c 

Caiia — azi Teodosia, Ioc. în Crimeea, 
275, 277. 

Caicedort, sinodul IV ecumenic, 118—120, 
128, 136, 159. 

Caliacra, 215. 

C allatis (Mangalia), 57, 130, 131 ; — ba¬ 
zilici, 152; — inscripţii, 145, 146; — 
scaun episcopal, 139, 220. 

C alocsa, arhiepiscopie catolică maghiară, 
204, 211, 269. 

Calv/ni-Buzău, biserică, 436. 

Capadocia, provincie în Asia Mică, 96, 98, 

101 , 102 . 

Capidava, descoperiri arheologice, 29; — 
scaun episcopal, 139, 220; — cetate, 

214, 217, 218. 

Capua-Italia, sinod, 114, 26. 

Caransebeş, centru calvin, 587 ; ■— district 
270, 584. 

Caraş, comitat, 270, 584. 


Carloviţ, 30, 44. 

Carsium (Hîrşova), bazilică, 153 j — cetate, 
214; — scaun episcopal, 139, 220. 

Casian, loc. j. Constanţa, 140. 

Castra Martis, scaun episcopal, 105, 121. 

C ovasna, ţara, 215. 

Călimăneşti-Vîlcea, 295, 296, 363. 

Călineşti, mînăstire dispărută în Moldova, 
548. 

Călugăra şi alte toponimice, 285, 303. 

Călugâreni, 299, 361. 

Căluiu-Oll, mînăstire, 542, 543, 556, 562, 
599. 

Căpriana (Chiprieni), mînăstire în Moldo¬ 
va, 303, 344, 345, 351, 353, 469, 497. 

Căscioarele (Ilfov, fost Vlaşca), mînăstire, 
287. 

Cătălui (Clăteşti)-Ilfov, mînăstire, 542. 

Cenacf-oraş, 208, 209; ■—■ comitat, 208; —- 
episcopie catolică, 209, 475. 

Cernăuţi, oraş, 342; — ţinut, 592. 

Cernica-Ilfov, mînăstire, 542. 

Cetatea Albă, 260, 265; — mucenicia Sf. 
Ioan cel Nou, 402; — biserică, 353. 

Cetatea de Baltă, feudă moldovenească, 
486, 487 ; — biserică, 312, 574. 

Cetatea Colţului, biserică, 310, 374, 381. 

Cetăţeni-Argeş, biserici rupestre, 156, 372, 
287, 375 ; — reşedinţă vlădicească, 232, 
235. 

Cetinie în Muntenegru, tipografie, 421, 509, 
510, 511, 512, 515. 

Chilia, cetate, 240, 321, 347, 349; — bi¬ 
serică, 353 ; — toponimice, 285 ; — ţi¬ 
nut, 330, 339. 

Chioar, cetate, district, 273, 486, 490, 491, 
589. 

Cibalae (Vinkovce), scaun episcopal, 77, 
105. 

Ciceu (Ciceiu), feudă moldovenească, 274, 
486, 487, 488 ; — biserică, 312. 

Cilicia, provincie în Asia Mică, 99. 

Cînc/ş-Hunedoara, biserică, 310. 

Ciohxnu-Buzău, mînăstire, 541. 

Cireşov, sat pe Olt, 410. 

Cipru, insula, 434. 

Ciulniţa, sat al Snagovului, 298. 

Cimpulung în Moldova, 233, 

Cîmpulung Muscel, loc. 226, 232, 239, 247, 
257, 321 ; — descoperiri arheologice, 
185 ; — reşedinţă domnească, 244; — 
reşedinţă vlădicească, 232, 235, 240, 
251 ; — biserica domnească, 540; —■ 
mînăstirea Negru Vodă, 232, 240, 243, 
299, 367, 376 ; — tipografie, 437. 

Cimpulung pe Tisa, sat în Maramureş, 275. 

Cîndeşfl-Neamţ, descoperiri arheologice, 
234. 

Cîrligătura, ţinut, 330. 

Cîri/g/-Bacău, biserică, 573. 

Cîrnul-Buzău, mînăstire, 540. 

Cîrţa-Sibiu, mînăstire catolică, 208, 269. 
Clţcdu-Cluj, moşie, 489. 

Cladova, ţinut, 288. 

Clocociov-Slatina, schit, 541. 
Clopoliva-Hunedoara, 272, 584. 

Cluj, oraş, 30, 46, 89, 90, 279, 281, 395, 399, 

400, 475, 483, 490, 518, 529, 590; — mî¬ 
năstire catolică, 269; — sediul episco¬ 
piei catolice, 207; — dietă, 474, 481, 
589, 590 ; ■— comitat, 273, 478, 489, 490. 

Cobi'a-Dîmboviţa, mînăstire, 429, 542, 557. 
Codăeşti-Vaslui, descoperiri arheologice, 
234. 

Codrul Cosminului, lupta, 353. 
Coiţeşfi-Alba, 482. 

Comana, Ilfov, mînăstire, 363, 541. 
Constantiana, scaun episcopal, 139, 220. 

C onstantiniana Daphne, cetate, 95, 165. 
Constantinopol, loc. 98, 120, 175, 202, 203, 

219, 254, 262, 300, 401, 406, 407, 556, 

595, 596 i — capitala imperiului, 124, 
125, 137, 138, 139, 174, 190, 194, 206, 

220, 240, 274, 275, 320, 321, 322, 323, 

324, 326, 327, 356, 375, 437, 595; — bi¬ 
serici, 149, 375, 597, 598; — mînăstirea 
Studion, 392, 399; — patriarhia ecume¬ 
nică, 12, 16, 30, 44, 117, 120, 125, 127, 
128, 161, 163, 167, 174, 177, 179, 

203, 204, 214, 221, 241, 242, 243, 245, 

247, 248, 252, 253, 259, 260, 261, 262, 

263, 264, 265, 266, 267, 274, 275, 286, 

290, 323, 325, 331, 340, 356, 401, 418, 

551, 590, 595—598 ; — sinodul II ecum., 
113, 117; — sinodul V ecum., 137; — 
sinodul VI ecum., 181 ; — alte sinoade, 
97, 108, 112, 118, 119, 125, 135, 136, 
159. 

Constanţa (Konstanz), conciliu, 319— 321, 

401, 414. 

Constanţa în Dobrogea, 131, 148, 

Corbii de Piatră-Argeş, schit, 287, 363, 543, 
550, 552. 

Corint, mitropolie, 127. 

Cornilie, mînăstirea lui, 543. 

Costeşti, cetate dacică, 52; —- Iaşi, des¬ 
coperiri arheologice, 184; — sat. în 
Moldova, 501. 

Coşna-Suceava, descoperiri arheologice, 
185. 

Coşufa-Botoşani, mînăstire, 545, 559, 570. 
Coşuna, vezi Bucovăţ. 

Coşuştea-Crivelnic, Mehedinţi, schit, 291, 
299, 367. 

Cofmeana-Argeş, mînăstire, 295, 296, 297, 
359, 368, 575. 

Cofnari-Iaşi, biserică, 353. 

Coţmani, sat în Moldova, 341, 342, 373. 
Covurlui, ţinut, 339. 


Cozia, mînăstirea, 254, 255, 291, 295—297, 
298, 357, 358, 359, 364, 369, 376, 382, 
384, 432, 442, 493, 550, 555, 560, 561, 
564; — botniţa, 11, 424, 540, 549, 556. 

Cracovia, tipografie slavă, 508, 509. 

Craina; 288, 414. 

C raiova, oraş, 30, 605; — biserica Sf. Du¬ 
mitru, 419, 542. 

Crasna, district în Transilvania, 273, 474, 
478, 489, 490. 

Creaca-Sălaj, biserici rupestre, 210. 

Creta, insulă, 458. 

Creţeşt/-Dolj, mînăstire, 542. 

Cricov, sat şi mînăstire în Ţara Româ¬ 
nească, 295, 363. 

Crişana, 199. 

Crişcior-Hunedoara, biserică, 211, 316, 374, 
381, 563. 

Croaţia, 189. 

Croia, în Albania, 418. 

Cruşedol, mînăstire sîrbească, 421, 561, 
563, 604, 605. 

Cubin, mînăstire în Banat, 314. 

Cuceina, mînăstire sîrbească, 604. 

Cuhea (azi Bogdan Vodă)-Maramureş, bi¬ 
serică, 257, 315, 374. 

Cumania, ţara, 227, 228, 231, 234. 

Curtea de Argeş, vezi Argeş, 

Cuşici, mînăstire în Banat, 314. 

Cuf-Alba, biserică, 313. 

Cutlumuş, vezi la Athos. 

Cuvin, cetate, 199, 200, 270, 584. 

D 

Dacia, 51, 52, 54. 

Dacia Mediterranea, 54, 64, 75, 77, 96, 104, 
105, 109, 120, 121, 122, 124, 161, 173. 

Dacia Ripensis, 54, 64, 75, 77, 96, 104, 105, 
109, 120, 121, 124, 161, 162, 173. 

Dacia Traianâ, 52, 53, 57, 58, 59, 60, 61, 
63, 64, 65, 67, 71, 76, 83, 84, 85, 86, 91, 
92, 94, 95, 96, 97, 98, 105, 106. 

Dalmaţia, provincie, 57, 75, 105, 124, 125, 
178, 189. 

Dardania, provincie, 54, 63, 75, 77, 96, 105, 
109, 120, 124, 125, 160, 161, 164, 173. 

Dâbîca, cetatea lui Gelu, 29, 193, 200, 205, 
308; — biserici, 275, 308; — scaun 
episcopal, 205, 273, 275, 211. 

Dăneşli-Vaslui, descoperiri arheologice, 
184, 234. 

Dealu, lîngă Tîrgovişte, mînăstire, 245, 
298, 360, 361, 364, 370, 419, 435, 540, 
548, 555, 556, 557, 560. 

Dealul Voievodului, sat în Moldova, 467. 

Deciani, mînăstire sîrbească, 375, 604. 

Deda-Mureş, biserică, 313. 

Dej, 90. 

Densuş-Hunedoara, biserică, 207, 232, 308, 
309, 310, 311, 381, 382; preot, 272, 584. 

Deva-cetate, 90, 272, 311 ; district, 273, 276; 
biserică, 382, 585. 

Dezna-Arad, biserică, 315. 

Dibiscos, episcopie în Banat, 209, 210, 212. 

Dierna , localitate în Dacia, 53, 165. 

Dlnogetia (Garvăn), inscripţii, 145 ; — ba¬ 
zilici, 152, 153 ; — scaun episcopal, 183, 

214, 218—219, 221 ; fundaţii de bise¬ 
rici, 217—219, 366, 375, 383, 385. 

Dionisiu, vezi la Athos. 

Dionysopolis (Balcic), 57, 131 ; — scaun 
episcopal, 140, 220. 

Dirachion în Albania, 418. 

Dîmboviţa, judeţ, 231. 

Dîrstor (Dristra), 177, 178, 184, 192, 214, 

215, 216, 219, 221, 245. 

Dobrogea, 213—223. 

Dobrovăţ, mînăstire, 345, 347, 372, 384, 385, 
564. 

Dobîca, comitat, 478, 489, 490. 

Dobra-Hunedoara, district, 273. 

Dobruşa- Vîlcea, schit, 442, 542. 

Dodeşti-Vaslui, descoperiri arheologice, 
185. 

Dohiariu, vezi la Athos. 

Dolheştii Mar/-Suceava, biserică, 371, 376, 
383, 463. 

Doljeşti, lîngă Roman, luptă, 328. 

Dalojman, bazilici, 153. 

Dorohoi-ţinut, 330; — biserica Sf. Nico- 
lae, 352, 372, 373, 563. 

Dorostolon, vezi Dîrstor. 

Dragomireşti, sat în Moldova, 334, 339. 

Dragomirna- Suceava, mînăstire, 11, 392, 
396. 

Drăgăneşti, mînăstire în Muntenia, 287. 

Drăgeşti, mînăstire dispărută în Moldova, 
548. 

Dridu, 29. 

Dristra, vezi Durostorum. 

Dtobela-Turrm Severin , 53, 91, 165, 232; 
— ruine de biserici, 367. 

Drohob ycz, mînăstire ucraineană, 457, 472, 
606. 

Durneşti, sat în Moldova, 449. 

Durostorum (Silistra), 57, 97, 98 ; — mar¬ 
tiri, 77, 78, 80; — scaun episcopal, 105. 

E 

Eîes, sinodul III ecumenic, 117, 118, 126, 
135; — sinodul tîlhăresc, 119. 

Egger (Agria) episcopie catolică maghia¬ 
ră, 204. 

Egipt, 57, 120, 124, 148, 163, 607. 

Enisaia j. Tulcea, descoperiri arheologi¬ 
ce, 219. 


Epir în Grecia, 51, 55. 

Esztergom, arhepiscopie catolică maghia¬ 
ră, 204, 227, 269. 

F 

Făgăraş, oraş, 589; — ţară, 200, 245, 249, 
273, 480, 589; — biserica lui Mihai 
Viteazul, 480, 541. 

Fdiciu-Vaslui, descoperiri arheologice, 
185. 

Fedeşri-Vaslui, descoperiri arheologice, 
185. 

Feleac, sediul Mitropoliei, 278—282, 312, 
386, 473, 483, 487, 498, 587 ; — bis. Sf. 
Paraschiva, 312; — biserica Adormi¬ 
rea, 312, 353; — mînăstire, 399, 498. 

Feredeieni, sat în Moldova, 330. 

Ferrara-FIorenţa, sinodul din 1438, 39, 322 
—326, 328, 331, 336, 591, 595. 

Fînrinele-Mureş, biserică, 313. 

Flămînda, schit în Ţara Românească, 542. 

Flămînzeşti- Argeş, 539, 549. 

Floreşti-Vaslui, biserică, 353. 

Focşani, spital, 11. 

Frăsinei, mînăstire, 11. 

Frăsinet, sat, Ţara Românească, 442, 

Fundătura-Buzău, schit, 287, 

Fundu Herţei- Botoşani, descoperiri arhe¬ 
ologice, 185. 

G 

G aiata, mînăstire în Iaşi, 453, 454, 466, 
467, 558, 559. 

Gallia, 57, 75, 95, 108, 113, 124. 

Garvăn, 184. 

Găiceni, mînăstire dispărută în Moldova, 
548. 

Gdiseni-Dîmboviţa, mînăstire, 542. 

Geoagiul de Jos- Alba, domeniu, 420 ; — 
de Sus-Alba, sediul Mitropoliei Tran¬ 
silvaniei, 476, 477, 484, 498, 587; — 
mînăstire 312, 399, 498. 

Germisara, loc. în Dacia, 54. 

G/uleşfi-Ilfov, schit, 315; — Maramureş, 
biserică, 585. 

Gherghiţa -Prahova, 245, 601. 

Glavac/oc-mînăstire, 299, 361, 364, 370, 
424, 540, 541. 

Gorazde, mînăstire sîrbească, 515. 

Gorgota (Golgota), mînăstire lîngă Tîr- 
govişte, 541, 551. 

Goţia, ţara, 96, 100, 101. 

Govora-Vîlcea, mînăstire, 361, 364. 

Gracianiţa, mînăstire sîrbească, 516. 

Grăfdana, schit Moldova-Buzău, 436. 

Grecia, 12, 54, 55, 57, 149, 189, 603. 

Grigoriu, vezi Athos. 

Gruiu-Ilfov, mînăstire, 542, 552, 599. 

Gura Motrului -Mehedinţi, mînăstire, 291, 
542. 

Gurasada-Hunedoara, biserică, 311, 374. 

Gurghiu, district, 491. 

Gyor, episcopie catolică maghiară, 204. 

H 

Halici, mitropolie, 259, 260, 261, 262, 264, 
265, 274, 407, 415, 590 j — ţara, 233, 
259, 260, 275. 

Halki, insulă, 547. 

Halmyris (Dunavăţ), martiri, 78, 132; — 
scaun episcopal, 140, 220, 583. 

Hangu (Peonul)-Neamţ, schit, 345, 351. 

Hafeg-oraş-ţară, 200, 230, 231, 232, 271, 
273, 310, 584, 589 j — district, 270, 272, 
584; — oraş, 309, 584, 585. 

Hălmagiu, biserică, 315. 

Hârcica (Hreaţca), lingă Suceava, 266. 

Heraclea, episcopie, 125. 

Histria, (Istria), 57, 130, 131 ; —■ bazilici, 
151, 156 j — inscripţii, 145, 146; — 
obiecte paleocreştine, 148; — scaun 
episcopal, 139, 220. 

Hirlău, ţinut, 330 ; — oraş, 321 ; —- bise¬ 
rica Sf. Dumitru, 544; — biserica Sf. 
Gheorghe, 352, 372, 373, 449, 543, 558, 
564. 

Hirteşti- Argeş, biserică, 368. 

Hlincea- Iaşi, descoperiri arheologice, 185 ; 
mînăstire, 546, 559. 

Hodoş-Arad, mînăstire, 210, 285, 313, 400. 

Hopova, mînăstire sîrbească, 513. 

Hordou (azi Coşbuc)-Bistriţa Năsăud, mî¬ 
năstire, 487, 586. 

Horga-Vaslui, descoperiri arheologice, 
184. 

Horodnic- Suceava, mînăstire, 303, 345, 

350, 351. 

Horodniceni, biserică, 545, 559. 

Horreum Margi (Ciupria), scaun episco¬ 
pal, 105. 

Hoîăranl-mînăstire în Oltenia, 542. 

Hotin, cetate, 353; — ţinut, 330 ; — bi¬ 
serici, 544. 

Huba, mînăstire dispărută în Moldova, 
302, 349, 548 ; 

Humor-Suceava, mînăstire, 302, 344, 345, 
371, 468, 470, 543, 545, 548, 554, 558, 
559, 565, 566, 573, 575, 576, 580. 

Hunedoara, oraş, 278, 279, 282, 425; — 
cetate, 277, 476; — district, 273; — 
regiunea, 211, 308; — bis. Sf. Nico- 
lae, 276, 310, 374, 585; — reşedinţă 
vlădicească, 275—277, 473, 585; — cen¬ 
tru calvinesc, 587. 


Hurezi (Horezu), mînăstire, 11. 

Huşi, biserica Sf. Apostoli, 352, 457; — e- 
piscopie, 457. 

I 

Ialomicioara, peşteră cu biserică, 285. 

Iaşi, oraş, 30, 321, 579, 592 ; — ţinut, 330 ; 
mînăstiri şi biserici: Aron Vodă (Aro- 
neanu), 546, 559 ; — Balica (Sf. Arhan¬ 
gheli), 547, 552, 602; — Dancu, 545; 

■—Galata, 546;—■ Golia, 547; — Sf. Ni- 
colae domnesc, 352, 372 ; — Sf. Nico- 
lae din ţarină, 546; —- Sf. Paraschiva, 
552 ; — Sf .Sava, 599 ; — tipografie, 12. 

/bdneşti-Botoşani, descoperiri arheologice, 
234. 

Ibida (Slava Rusă), bazilică, 153. 

lerusalim-Patriarhie, oraş, 30, 44, 436 ; — 
Patriarhia, 12, 120, 243, 323, 324, 551, 
595, 598; — mînăstirea Sf. Sava, 599. 

leud-Maramureş, biserică, 315. 

Iezer- Vîlcea, schit, 362, 540. 

/griş-Timiş, mînăstire catolică, 269. 

Ilidia, mînăstire în Banat, 314. 

îllyricum, provincie romană, 51, 54, 55, 58, 
64, 71, 75, 91, 95, 104, 105, 107, 109, 110, 
113, 114, 124, 126, 127, 128, 159, 160, 
164. 

Ineu, sediu episcopal, 605. 

Ipek (Peci), patriarhia sîrbă, 323, 327, 330, 
477, 588, 605. 

Jsaccea-Tulcea, 220, 221. 

Istria, 173, 189. 

Italia, 57, 75, 91, 108, 113, 121, 123, 124, 
125, 137, 216, 456. 

Iţcani- Suceava, mînăstire, 303, 345, 350, 
351. 

Iugoslavia, 51, 501, 605. 

Ivir, vezi Athos. 

Iviria, 12. 

Izvoarele (Pîrjoaia)-Constanţa, descoperiri 
arheologice, 148 ; — bazilică, 153. 

fzvorani-Buzău, mînăstire, 431, 434, 435, 
436, 543 ; — loc. 601, 

J 

Jac-Sălaj, biserici rupestre, 210. 

Jdrelea v, (Zdralea). 

Jicea, mînăstire sîrbească, 193. 

Justiniana Prima, arhiepiscopie, 160—168, 
172, 191, 208. 

K 

Kalka, bătălie, 227. 

Karm Abu Mina, centru creştin în Egipt, 
148. 

Kiev-Lavra Pecerska, 284, 408 ; — oraş, 44, 
190, 213, 415; — mitropolie, 259, 260, 
321, 323. 

Kratovo, loc. în Serbia, 605. 

Kremikovski, mînăstire lîngă Sofia, 605. 
Krlvednic, mînăstire sîrbească, 605. 
Kruşevat în Serbia, 369. 

Kusniţa, mînăstire în Macedonia, 604. 

L 

Lampsokos, sinod, 194. 

Lancrăm, biserică, 313; — reşedinţa mi¬ 
tropolitană, 477, 478, 483, 484, 587. 
Lapoş, schit în Ţara Românească, 554. 
Larissa, mitropolie în Grecia, 128. 

Lăpuşna, ţinut, 233, 330, 457. 

Leningrad, 137, 147, 392, 393, 395, 398, 411, 
513, 517, 518, 522, 523. 

Lerin, loc. în sudul Dunării, 192. 
Lesnovo-Serbia, biserică, 375, 605. 
Leşnic-Hunedoara, biserică, 311, 380, 381, 
Leucusăuţi, Moldova, sat, 334, 337, 339. 
Licura, schit lîngă Rîmnic, 363. 

Lipinţi, luptă, 349. 

Lipova, mînăstire, 90, 276, 277, 314, 382 ; 

— sediu episcopal, 313, 605. 

Litterata (Lederata), cetate, 161, 164, 165. 
Lituania, cnezat, 401, 531, 606. 
Liubfiana-Iugoslavia, 393. 

Londra, 131, 501. 

Lopuşnia, mînăstire în Serbia, 604. 
Loviştea, ţară, 240. 

Lublin în Polonia, 415, 606. 

Lucăceşti, sat în Moldova, 302. 
Luc/u-Ialomiţa, opaiţ creştin, 148. 
Lugo/-biserică, 314 ; —- centru calvin, 587. 
Lu/eni-Moldova, biserică, 371, 377. 
Lu/'erdiu-Cluj, biserică, 480, 541. 

Lunca, sat al Episcopiei Vadului, 487. 
Lupşa-Alba, biserică, 312. 

Lvov (Lemberg), cnezat, 259 ; — oraş, 384, 
396, 415, 457, 465—497, 579; — biserici, 
571, 606, 607. 

M 

Macedonia, 51, 54, 57, 58, 114, 124, 126, 130, 
150, 161, 162, 177, 375, 391, 603, 604. 
Maiem-Bistriţa Năsăud, 313. 

Malaîa Perescepina în Ucraina, 136. 

M amul, mînăstire în Oltenia, 543. 
Mangalia, 216. 

Maramureş, ţara, 200, 257, 273, 274, 308, 
315, 478, 490, 491, 589. 

Marcianopolis (Devnya), scaun episcopal, 
105, 107, 125. 

Marea Lavră, vezi la Athos 

Margum (Dobroviţa), scaun episcopal, 105. 


M assilia (Marsilia), mînăstiri, 140. 

Măhaci (Măhăceni), sat în M. Apuseni, 
503. 

Mănăstireşti, v. Niculiţel. 

Măniceşti, sat în Ţara Românească, 501. 

Mârciani, sat în Moldova, 468. 

Mdrgmeru-Prahova, mînăstire, 363, 435. 

Mediolanum (Milan), edictul, 75, 80, 104, 
105, 132 j — sinoade, 111 ; — capitală, 
124. 

Mehadia în Banat, district, 270, 584. 

M elitene, mitropolie în Armenia, 248, 263, 
357. 

Menedic (Vintilă Vodă)-Buzău, mînăstire, 
540. 

Mercheaşa- Braşov, descoperire arheolo¬ 
gică, 90. 

Mesemvria în Turcia, 162. 

Meseş (Meseşeni)-Sălaj, mînăstire, 208, 
210, 285. 

Mesici, mînăstire în Banat, 314. 

Meteore, mînăstiri, 12, 412, 551, 577, 603, 
607. 

M/ca-Cluj, biserică, 312. 

Micia (Veţel), loc. în Dacia, 54. 

M ihăeşti, pe Someş, biserică, 312. 

Milcovia, episcopie catolică, 227, 228, 229, 
249. 

M ileşevo, mînăstire în Serbia, 605. 

Mircea Vodă, Constanţa, descoperiri ar¬ 
heologice, 179, 217, 

M/siea-Prahova, mînăstire, 540, 541, 551. 

Mîrkşa, mînăstire în Serbia, 511, 513. 

Moesia, provincie romană, 51, 52, 55, 56, 
57, 63, 75, 77, 84, 94, 95, 96, 97, 98, 
107, 130, 159, 161, 173, 178 ; — Inferior, 
105, 120, 123, 124, 125, 138, 161, 167; 
— Superior, 161, 109, 120, 124, 125, 

Mogoşeşli, sat în Moldova, 346. 

Mohacs, lupta din 1526, 272, 473. 

Moigrad-Sălaj, biserici rupestre, 210. 

Moldova, mitropolia, 257—268, 318—333. 

Moldovifa-Suceava, mînăstire, 301—302, 
309, 344, 350, 379, 385, 392, 396, 399, 

467, 493, 494, 543, 544, 545, 554, 558, 

559, 563, 566, 567, 568, 575, 580. 

Mopsuestia, 99. 

Moravia Mare, 175, 176, 178, 198, 203. 

Morisena (Cenad-Timiş), bazilică, 167, 583; 
— scaun episcopal, 182, 210 ; — mînăs¬ 
tire, 208, 209, 285, 308. 

Moscopole, 189. 

Moscova, oraş, 30, 44, 392, 393, 396, 397, 
434, 465, 469 , 471, 497, 512, 513, 517, 

579, 606, 607; — mitropolie, 260, 323, 

338 ; — biserica Uspenia, 338. 

Mrăcunea (Ogradena Veche), mînăstire în 
Banat, 314. 

Muncaci, loc. 396.; — episcopie, 480. 

Muncelul, mănăstire în Moldova, 351. 

Muntenegru, 189, 421, 509, 510, 603. 

■Murgeni-Vaslui, descoperiri arheologice, 
184, 185. 

Mursa (Osiek), episcopie, 104, 107. 

Munchen, 392, 396. 

N 

Naîsus (Niş), Ioc. 110, 120, 161 ; — mar¬ 
tiri, 77 ; — scaun episcopal, 105. 

Nandru-Hunedoara, 278. 

Napoca, loc. în Dacia, 89, 92. 

Nămăeşti-Argeş, schit, 287. 

Năsâud , biserică, 313. 

Neamţ, mînăstire, 267, 291, 300, 301, 328, 
329, 336, 337, 344, 345, 346, 349, 350, 

371, 372, 373, 378, 383, 386, 396, 397, 

399, 414, 448, 452, 453, 462, 463, 467, 

469, 493, 494, 557, 558, 591 : — ţinut, 

310 ; — cetate, 353. 

Negoieşti, sat în Moldova, 337, 450. 

Niceea, sinoadele ecumenice I, 96, 102, 
107, 109, 133 ; — şi VII, 181 ; — impe¬ 
riu, 194. 

Nicomidia, Ioc. 75, 124 ; — mitropolie, 253. 

Nicopolis ad Istrum (Nikiup), 54, 97; — 
scaun episcopal, 105, 118. 

Nfculiţel- Tulcea, 79, 184, 221 ; — bazilică, 
153 i — fundaţii de biserici, 219—220, 
366. 

NoI/a-ltalia, 121, 126. 

Noricum, provincie romană, 51, 124, 127. 

Novae (Sviştov), 77, 105, 123. 

Novgorod în Rusia, 375. 

Novlodunum (Isaccea), 132, 221 ; — bazi¬ 
lică, 153; — mînăstiri, 79 ; — scaun 
episcopal, 139, 183, 214, 220. 

Nucef-Dîmboviţa, mînăstire, 297, 363, 604. 

Nucşoara-Hunedoara, biserică, 310. 

O 

Oberiyn-luptă, 545. 

Ocna, sat în Moldova, 599. 

Ocna Sibiului, biserică, 480, 

Odessos sau Odyssos (Varna), scaun epis¬ 
copal, 56, 105, 131, 140, 172. 

Odobeşti, moşie, oraş, 228. 

Oescus (Gigen), loc. 107 j — episcopie, 105, 
121, 166. 

Ohrida, 161, 189, 190, 191, 323; — arhie¬ 
piscopie, 176, 177, 180, 191, 192, 193, 
209, 330, 331 ; — biserici, 418. 

O/e/dea-Alba, 523. 

OPenl-Teleorman, descoperiri arheologice, 
184 ; — Vîlcea-schit, 429, 441, 442, 543. 


Olt, judeţ, 231. 

Oneşti, pe Cîrligătură, sat în Moldova, 591. 

Oniceni, sat în Moldova, 467. 

Oppeln, domeniu, 488. 

Oprişecani, sat în Moldova, 449. 

Oradea, cetate, 90, 206 ; — scaun episco¬ 
pal ortodox, 205; — episcopie catolică, 
206, 211, 269, 276, 285, 308, 475, 585. 

Orăştie, munţi, 52; — loc. 482 ; — centru 
tipografic, 483, 532, 533, 587. 

Orbic-luptă, 328. 

O rescoviţa, mînăstire în Serbia, 604. 

Orhei, descoperiri arheologice, 234; — ţi¬ 
nut, 233, 330, 457. 

Orient, prefectură, 75, 124. 

Orientul Apropiat, 12, 13. 

Oroszlanus (Maidan)-Iugoslavia, mînăstire, 
208, 210, 285. 

Orşova, cetate, 200. 

Osirov-Hunedoara, preot, 272, 584; — bi¬ 
serică, 318, 374, 381, 563; — Călimă- 
neşti, schit, 363, 364, 540, 551, 556. 

Oz obia, sat lîngă Durostorum, 77. 

Oxford, 318, 378, 392, 395. 

P 

Palestina, 57. 

Panaghia-Dîmboviţa, mînăstire, 297, 542. 

Pannonia, provincie romană, 51, 57, 63, 75, 
76, 91, 92, 124, 127, 161, 175, 176, 179, 
198, 199; — Inferior, 104, 105, 109; — 
Superior, 105. 

Paristrion (Paradunavon), themă bizantină, 
177, 184, 214, 219. 

Paroria, aşezare isihastă, 286. 

Partium, părţile de vest ale Transilvaniei, 
474. 

Partoş, mînăstire în Banat, 314. 

Patmos, insulă, 386 ; — mănăstirea Sf. Ioan, 
603. 

Păcuiul lui Soare-Constanţa, descoperiri 
arheologice, 29, 219 ; — cetate, 214, 221. 

Pdr-Vîlcea, schit, 563. 

Părhăuţi- Suceava, biserică, 545, 558, 570. 

Pătrăuţi-Suceava, biserică, 351, 372, 377. 

Pelis- Ungaria, 211. 

Peloponez, 418. 

Pereiaslavef-Bulgaria, 178. 

Peri, mînăstirea Sf. Arhanghel Mihail, 274 
—275, 280, 282, 315, 399, 408. 

Peşteana- Hunedoara, 272, 476; — biserică, 
310, 374, 382. 

Peşfiş-Hunedoara, biserică, 313. 

Petersburg, v. Leningrad. 

Pbilippopolis (Plovdiv), sinod, 109. 

Piatra Neamţ, descoperiri arheologice, 234 ; 
— biserica Sf. Ioan, 353, 371, 373, 559. 

Pisa, papi, 320. 

Pîngdrafi-Neamt, mînăstire, 303, 546, 571, 

573, 578. 

Pîrtănoşi-săi în Moldova, 450. 

Plaiurile, 245, 254. 

Pliska, oraş în Bulgaria, 173. 

Pfosca-Hunedoara, mînăstire, 311. 

Plovdiv în Bulgaria, 518, 605. 

Plumbuita-Bucmeşti, mînăstire, 548, 552; 
tipografie, 429, 511, 517, 518. 

Poian-Covasna, descoperiri arheologice, 
185. 

Poiana Călugăriţii, 285. 

Polonia, 258, 318, 325, 326, 384, 392, 401, 
433, 452, 454, 455, 456, 457, 458, 459, 
466, 467, 474, 501, 509, 515, 571, 586, 
598, 606. 

Pont, dieceză in Asia Mică, 124, 128. 

Popăuţi, vezi Botoşani. 

Popeşti, sat în Vlaşca; — în Moldova, 548. 

Porolisum (Moigrad), Ioc. în Dacia, 53, 85, 
86, 88, 92, 210. 

Potaissa (Turda), Ioc. în Dacia, 53, 57, 86, 
88, 89, 92, 131. 

Praga, universitate, 318. 

Prahova, judeţ, 231. 

Prejmer- Braşov, biserică, 207. 

Preslav în Bulgaria, 176, 178, 190, 214. 

Prevalitania, provincie romană, 105, 124, 
161, 162. 

Prilep, în sudul Dunării, 192, 288, 604. 

Pris/op-Hunedoara, mînăstire, 277, 285, 291, 
310, 374, 399, 476, 479, 484, 498, 560, 

574. 

Probofa-Iaşi, mînăstire, 301, 344, 350, 371, 
378, 383, 449, 450, 451, 453, 454, 460, 

468, 472, 543, 544, 558, 559, 564, 575, 

591. 

Prusia, 226. 

Przemysl-Polonia, 580 ; — episcop român, 
234, 260, 274, 586. 

Putna, sat, 156, 304; — chilie, 285; — mî¬ 
năstire, 303, 329, 330, 342, 347—348, 
349, 350, 373, 379, 383, 384, 385, 386, 

395, 397, 398, 399, 453, 465, 466, 468, 

472, 488, 493, 501, 548, 549, 573, 577, 

578, 592; — ţinut (în sudul Moldovei), 
339 j — şcoală de muzică, 579—580. 

R 

Racoviţa, mînăstire în Serbia, 605. 

Rarâu-Neamţ, schit, 548. 

Ratiaria, loc. în Dacia Ripensis, 54; — 
scaun episcopal, 105, 121, 126. 

Ratibor, domeniu, 488. 

Ravaniţa, biserică în Serbia, 369. 

Ravenna în Italia, 75 ; — capitală, 124. 

Rdcari-Dolj, descoperiri arheologice, 91, 


Răcătău, mînăstire dispărută în Moldova, 
349, 548. 

Rădăuţi, oraş, 335, 342; — episcopie, 258, 
260, 261, 302, 328, 330, 340—343, 350, 
447, 455, 459, 460, 467—472, 487, 489, 
492, 592, 606; — biserica Sf. Nicolae, 
258, 259, 300, 304, 340, 343, 370, 371, 
372, 383, 385, 467, 468, 546. 

Răşinari-Sibiu, ioc. 520; — biserică, 313; 

— preoţi, 588. 

Războieni-Neamţ, biserică, 352, 373. 

Recidiva (Vărădia?), 161, 164. 

Red/u-Cluj, biserică, 313. 

Remesiana (Bela Pelanca), episcopie, 105, 
120—123. 

Remeiea-Bihor, biserică, 315, 382. 

Remetea Mare, mînăstire sîrbească, 605. 

Reusenf-Suceava, biserică, 371, 543, 557, 
558. 

Ribiţa-Hunedoara, biserică, 311, 316, 374, 
414. 

Rila, mînăstire în Bulgaria, 176, 178, 605. 

Rîmeţ-Alba, mînăstire, 273, 274, 275, 282, 
312, 374, 379, 382, 399, 473, 476, 498. 

Rîncăciov-Dîmboviţa, mînăstire, 362, 364. 

Rimnicu Sărat, judeţ, 444; — oraş, 351 ; 

— biserici, 353. 

Rimnicu Vîlcea, oraş, 226; — episcopie, 
232, 235, 251, 418, 428, 435, 439—442; 

— ţinut, 231 ; — biserica Cuv. Paras- 
chiva, 541 ; — tipografie, 12, 

Rişca, mînăstire în Moldova, 11, 300, 453, 
460, 463, 464, 466, 471, 544, 548, 559, 
571, 575. 

Rîşnov-Braşov, biserică, 313. 

Rîu-fidrbaf-Hunedoara, sat, 585. 

Rîu de Mori-Hunedoara, biserică, 310. 

Roaba, v. Jdrelea. 

Rodos, insulă, 501, 597. 

Rodna, localitate, 486; — district, 273; 
—■ mînăstire, 487, 586. 

Roma, 75, 163, 174, 176, 179, 325; — capi¬ 
tală, 124, 130 ; — sinoade, 108, 113 ; —- 
scaunul papal, 120, 123, 125, 126, 127, 
128, 137, 203, 204, 320, 321, 322, 376; 

Roman, oraş, episcopie, 260, 325, 328, 330, 
334—340, 343, 350, 447, 453, 456, 457, 
462—467, 487, 491, 492; — biserica 
Cuvioasa Paraschiva, (Sf. Vineri), 267, 
304, 319, 334, 335, 371 ; — catedrala 
actuală, 463, 544, 559, 571 ; — bise¬ 
rica Precista Mare, 11, 546; — ţinut, 
339. 

Romula, descoperiri paleocreştine, 53, 91, 
92. 

Roşcani-Hunedoara, biserică, 311 ; — în 
Moldova, lupta, 471. 

Rofeni-Mureş, biserică, 313. 

Rumelia, 189. 

Rusia, 284, 384, 392, 597, 

s 

Sacoşul Turcesc, obiecte paleocreştine, 91. 

Sadova, mînăstire în Oltenia, 11, 542. 

Salonic, vezi Tesalonic. 

Salsovia (Mahmudia), scaun episcopal, 140, 
220; — inscripţii, 145. 

Sardica (Sofia), loc. 54, 80, 124, 164, 174; 

— episcopie, 105, 107, 125, 126; — si¬ 
nod, 108—111. 

Sarmizegetusa, 52, 53, 85, 90, 374. 

Sasch/z-Mureş, obiecte paleocreştine, 211. 

Salu Mare, 490, v. şi Sătmar. 

Savia, provincie romană, 105. 

Săbăoani- Neamţ, descoperiri arheologice, 
184. 

Sâcnieni, judeţ dispărut, 444. 

Sălaj, judeţ (reg.), 273, 589. 

Sălajul de Sus-Hunedoara, biserică, 310. 

Sd/d/en/-Suceava, mînăstire dispărută, 448, 
494, 545, 550. 

Sâlîştea Sibiului, biserică, 313. 

Sânduleşti-Cluj, biserică, 312. 

Săraca (Şemliug, Şemlac), mînăstire în Ba¬ 
nat, 314. 

Sdrdsdu-Maramureş, biserică, 315. 

Sătmar, 199, 200, 273, 274, 474, 491, 590. 

Scînfe/a-Iaşi, biserică, 353. 

Scorei-Făgăraş, mînăstire, 313. 

Scupi (Skoplje), episcopie, 105, 107, 126; 

— loc. 124. 

Scjthia Minor, provincie romană, 52, 53, 
55, 56, 57, 58, 60, 75, 77, 96, 100, 105, 
124, 125, 130—158, 160, 161, 167, 213, 
285, 387, 406, 583. 

Seaca-Muşeteşti, mînăstire în Ţara Româ¬ 
nească, 542. 

Sebeş-Alba, oraş-dietă, 474, 475, 489; — 
tipografie, 401, 529. 

Secu, mînăstire în Moldova, 454, 459, 466, 
547, 548, 559, 577. 

Secui pe Jiu, 364. 

Secu/eni-Dîmboviţa, 426 ; — Neamţ, des¬ 
coperiri arheologice, 184. 

Seleucia în Siria, sinod, 112. 

Segarcea-Dolj, mînăstire, 542. 

Seghişte-Bihor, biserică, 315, 382; — pro¬ 
topopiat, 315, 585. 

Serbia, 12, 189, 204, 240, 242, 250, 277, 291, 
327, 364, 375, 392, 401, 603, 604. 

Serdaru-G alaţi, descoperiri arheologice, 
185. 

Severin, ţara (banat), 230, 231, 250, 271, 
290, 291 ; — episcopie catolică, 249 ; — 
reşedinţă vlădicească, 232, 235; — Mi¬ 
tropolia, 248—256, 278, 357, 406, 417, 
439, 440 ; — loc. 321. 

Sexanta Prista (Ruse), scaun episcopal, 105. 

Siîntu Ilie- Suceava, biserică, 351, 372, 377. 

S/Wei-Sibiu, 517. 


Sibiu, oraş, 30, 42, 44, 45, 86, 90, 385, 419, 
425, 475, 512, 578, 588 ; — tipografie, 
499, 513, 520—523 ; — prepozitură, 210, 
269 ; — dietă, 482. 

Simidreni- Argeş, bolniţă, 549. 

Sinai, Muntele, mînăstirea Sf. Ecaterina, 
12, 413, 551, 552, 595, 599, 602—603, 607, 

Singidunum (Belgrad), 126, 583 ; — episco¬ 
pie, 105, 107 ; — martiri, 76, 77, 171. 

Şiret, episcopie catolică, 258, 318; — bi¬ 
serica Sf. Treime, 304, 370, 371, 372, 
373. 

Siria, 57, 607 ; — dieceză, 124. 

Sirmium (Mitroviţa), 55, 75, 76, 77, 111, 
114, 124, 160, 583 ; — scaun episcopal, 
104, 107, 111, 113, 125, 172; — sinoade, 
111, 112, 113. 

S'mgeorge, mînăstire în Banat, 314. 

Sîngeorz-Bistriţa-Năsăud, biserică, 313. 

Sîniob-Bihor, mînăstire catolică, 208, 269. 

Sînnicolaul de Beiuş, biserică, 315. 

Sînnicolaul Mare-Timiş, tezaur, 209. 

Sînpefru-Hunedoara, biserică, 310; — pre¬ 
ot, 502, 504. 

Sîntana de Mureş, biserică, 313. 

Slntămăria Oriea-Hunedoara, biserică, 232, 
309, 374, 380, 382. 

Smtimbru- Alba, biserică, 312, 382. 

Slatina, mînăstire în Moldova, 452, 497, 
545, 546, 548, 571, 575, 577, 578. 

Slătioarele- Ocnele Mari, schit, 541. 

Sldveni-Olt, biserică paleocreştină, 91, 92. 

Smederovo- Serbia, cetate, 369. 

Snagov-Ilfov, mînăstire, 297—298, 357, 358, 
360, 364, 370, 383, 430, 540, 550, 557, 
562, 578 ; — tipografie, 12. 

Soareş, sat al Episcopiei Vadului, 487. 

Socef-Hunedoara, 272, 585. 

Soco/a-Iaşi, mînăstire, 551. 

Solia, 189, 392, 494, 517, 518, 605. 

Solnocul interior, 489, 490, 491 ; — de Mij¬ 
loc, 490, 491; — din Afară, 474 (co¬ 
mitate). 

Somova-Tulcea, 221. 

Sopociani, mînăstire în Serbia, 380, 604. 

Soroca, descoperiri arheologice, 234; — 
ţinut, 330, 457. 

Sozopole, mînăstirea Sf. Ioan Botezătorul, 
418, 547. 

Spania, 108, 113, 124. 

Speyer, pacea, 489. 

Srediştea Mică, mînăstire în Banat, 314. 

SZdneşfi'-Vîlcea, biserică, 542, 543, 556, 561, 
574, 577. 

Sto/cam'-Galaţi, descoperiri arheologice, 
185. 

Sfrduleşfi-Bucureşti, descoperiri arheologi¬ 
ce, 184. 

Sfrehcua-Mehedinţi, mînăstire, 542. 

Siret-Hunedoara, biserică, 232, 309, 311, 
313, 374, 379, 380, 382, 563; — district, 
273. 

Slre/sîngeorg/u-Hunedoara, biserică, 211, 
232, 309, 311, 316, 374, 379, 382; — 
preot, 272, 584. 

Sriîmba-Gorj, mînăstire, 542. 

Strîmba Pizeşului-Sălaj, mînăstire, 313. 

Stroeşti, sat în Moldova, 599. 

Strugalea, mînăstire în Ţara Românească, 
298, 370. 

Studeniţa, sat in Ţara Românească, 442. 

Suceava, ţinut, 330, 592; — oraş-capitală, 
259, 266, 267, 321, 322, 401, 402, 452, 
458; — sediul Mitropoliei, 259, 260, 261, 
266, 279, 325, 326, 327, 339, 340, 407, 
455, 459, 462, 466, 492, 606 ; — biserici: 
Adormirea, 545 ; — învierii, 544; ■— 
Mirăuţi, 261, 266, 267, 304, 371, 455, 
543 ; — Sf. Dumitru, 353, 449, 467, 544, 
546, 559, 570, 575; — Sf. Gheorghe, 
304, 386, 448, 455, 543, 557, 565 ; — si¬ 
nod, 598; — spital, 11 ; — episcopie 
armeană, 318. 

Suceviţa, mînăstire, 11, 454, 455, 459, 460, 
466, 471, 491, 547, 558, 559, 571—573, 
577, 580, 599. 

Sucidava, bazilică, 165—166, 583 ; — obiec¬ 
te paleocreştine, 166; loc. 54, 91, 95, 
107, 161, 165, 171, 172. 

Suprasl, mînăstire, 393. 

Surpale/e-Vîlcea, mînăstire, 543. 

Svişfov-Bulgară, 518. 

Szabolcs, -sinod, 202. 

ş 

Şcheii Braşovului, v. Braşov. 

Şc/ie/a-Roman, biserică, 353. 

Şimleu-ce tate, 589. 

Ş/pofe-Suceava, descoperiri arheologice, 
184, 234; — biserica Iui Ştefan cel 
Mare, 353; — biserica lui Luca Ar¬ 
bore, 354, 

Şoimuş-Arad, 276. 

Ştefăneşti, în Moldova, biserică, 353; — 
în Ţara Românească, 428. 

T 

Tauresium, 160, 161. 

Tazlău, mînăstire în Moldova, 302, 303, 349, 
351, 372, 548, 551, 576. 

Tărcă/ja-Bihor, biserică, 315, 382. 

Tăşnad- Satu Mare, episcopie catolică, 207, 
269. 

Tecuci, ţinut, 339. 

Teiuş-Alba, 482. 

Teic/u-Bistriţa-Năsăud, 487, 586. 

Telega, sat în Prahova, 435. 

Tefeorman-judet, 231. 


Tesalonic, mitropolie, 127, 128, 160, 162, 
163, 166, 175, 418, 468, 602, 603; — bis. 
Sf. Dumitru, 76; ■— loc., 124; — edict, 
116. 

Thesalia, provincie în Grecia, 189. 

Tibiscum (Jupa-Caransebeş), obiecte pa¬ 
leocreştine, 53, 91 ; — loc. 210. 

Tigheciu, ţinut, 233, 330, 339, 457. 

Tigh'ma, ţinut, 330, 339, 447. 

Tileagd-Bihor, biserică, 315, 382. 

Timişoara, oraş, 276; -— episcopie, 605. 

Tirol, 456, 459. 

Tisâu-Buzău, mînăstire, 445, 542, 554. 

Tismana- Gorj, mînăstire, 253, 290, 291, 292, 
293, 296, 298, 357, 358, 359, 364, 368, 
369, 376, 384, 385, 414, 431, 540, 556, 
562, 578. 

Tlnganu-Bucureşti, mînăstire, 362. 

Tîrgovişte, capitală, 244, 245, 356, 398, 410, 
418, 421, 422, 432, 550, 596; — sediul 
Mitropoliei, 279, 281, 420, 425, 426, 429, 
431, 440 , 441, 444, 477, 478, 479, 498; 

— tipografie, 12, 425, 515, 516, 517, 522, 
524, 525, 603; — biserici: catedrala 
(Mitropolia), 368, 423, 424, 436, 540, 557 ; 

— sinod, 442; — Creţulescu, 574; — 
domnească, 541 ; — Stelea, 542; — Sf. 
Gheorghe, 540, 554; — Sf. Nicolae (An- 
droneşti), 542; — Sf. Vineri (Paraschi- 
va), 542. 

Tîrgşor-Prahova, loc. 244; •— mînăstire, 
362. 

Tîrgu-Frumos, biserică, 544. 

Tîrgu Neamţ, spital, 11 ; loc. 346. 

Tirgu Trotuş, trad. Bibliei, 319. 

Tirnovo, ţarat, 189, 190, 191, 193, 194, 
195, 215, 216, 230, 254, 262, 392, 401, 
413, 458 ; — arhiepiscopie ortodoxă, 193, 
194, 195, 232, 235, 242, 324, 330, 584; — 
sinoade, 242. 

Tomis (Constanţa) — centru comercial 
(oraş), 55, 56, 57, 77, 78, 80, 101, 213, 
406, 583; — episcopie, 101, 105, 106, 
125, 130—143, 167, 188, 220; — bazilici, 
149, 156; — inscripţii, 145, 146, 147, 
148. 

Topolniţa, Mehedinţi, schit, 291, 357. 

Tracia, provincie romană, 51, 55, 56, 57, 
58, 96, 108, 109, 113, 124, 125, 128. 

Tra/an-Bacău, descoperiri arheologice, 184. 

Trebizonda (Trapezunt), oraş în Asia Mică, 
402. 

Trescovaţ (Trescoviţa), mînăstire în Ma¬ 
cedonia (Prilep), 192, 604. 

Trestiana, mînăstire dispărută în Moldova, 
548. 

Treveri (Trier), 75, 108 ; — capitală, 124. 

Trileşti- Iaşi, descoperiri arheologice, 234. 

Troesmis (Igliţa-Turcoaia), 57, 131 ţ — ba¬ 
zilici, 153 ; — scaun episcopal, 139, 214, 
220. 

Tropaeum Traiani {Adamclisi), loc. 172; 

— bazilici, 149—151, 156; — inscripţii, 
145, 146 ; — scaun episcopal, 139, 220. 

Trotuş, ţinut, 226, 339 j — oraş, 279. 

Turda, oraş, comitat, 478, 489, 490, 491 ; 

dietă, 475, 478, 482, 483, 589. 

T urduş-Hunedoara, 482, 483. 

Turnu- Argeş, mînăstire, 156. 

Turris, cetate roniano-bizantină, 165. 
Turtuleşti, sat în Moldova, 603. 
Tuşlea-Hunedoara, 272, 584. 

Tutana- Argeş, mînăstire, 362, 541, 557. 

Tyr, sinod, 108, 109. 

T 

Ţeligrad (Blandiana), cetate, 200. 

U 

Ucraina, 12, 392, 401, 531. 

Ugocea, comitat, 274. 

Uibăreşti, sat în Ţara Românească, 410. 
Ujgorod, — 522. 

Ulmeasa- Buzău, schit, 436. 

Ulmetum (Pantelimon), bazilici şi inscripţii, 
145, 146. 

Ulpiana (Liplian), scaun episcopal, 105. 
Ungaria, 51, 201, 202, 203, 204, 210, 211, 
216, 226, 227, 249, 250, 258, 269, 270, 
271, 274, 278, 319, 433, 474, 486. 
Ungrovlahia, mitropolie, 239—256, 261, 

356—358, 417—438. 

Unguraş, feudă moldovenească, 273, 486, 
487. 

V 

Vacz, episcopie catolică maghiară, 204. 
Vad, mînăstire, 312, 353, 399, 487 ; ■— epis¬ 
copie, 478, 486—492, 574, 587. 

Valea, mînăstire în Argeş, 363, 364, 540, 
551, 556. 

Varna, 215. 

Varşovia, 393. 

Vaslui, biserica domnească, 351, 372, 373; 

— ţinut, 339. 

Vatoped, v. la Athos. 

Vd/eni-Roman, biserică, 544, 558; — 

Neamţ, schit, 573; — Maramureş, preot, 
586. 

Vârâdia, mînăstire în Banat, 314. 

Vărzăreşti, mînăstire în Moldova, 303. 
Velehrad în Moravia, 176. 

Veneţia, 99, 393, 401, 571 ; — tipografie, 
421, 508, 509, 511, 512, 516. 
Verbila-Prahova, mînăstire, 542. 

Veria, 189. 

Verneşti -Buzău, biserică, 436, 443. 


Veszprem, episcopie catolică maghiară, 
204. 

Vicina, oraş, 215, 240, 242, 243; — arhie¬ 
piscopie, 220—222, 224, 230, 232, 235, 
240,241,406,590. 

Vidin, ţarat, 195, 215, 392, 413; — mitro¬ 
polie, 232, 235, 260, 324; — oraş, 249, 
252, 288. 

Viena, 30, 44, 90, 392, 396, 411, 425. 

Vieroş- Argeş, mînăstire, 542, 574. 

Vi/orrta-Dîmboviţa, mînăstire, 540. 

Viminacium (Kostolaţ), episcopie, 105, 161, 
162, 166; — loc. 108. 

Vin/ere-Bihor, 585. 

Vintilă Vodă, v. Menedic. 

V/şj'na-Gorj, mînăstire, 298, 370. 

Vînătorii Pietrei- Neamţ, schit, 546, 551, 
573. 

Vîrşeţ, 91 ; — episcopie, 605. 

Vişnevăţ, vezi Căpriana. 

Vlahia Mare în Tesalia, 189. 

Vlahia Mică în Etolia şi Acarnania, 189. 

Vlahia de Sus în Epir, 189. 

Vlahoclisura, 189. 

Vlădiceni-laşi, 266. 

Vod/fa-Mehedinţi, mînăstire, 250, 286, 288, 
289, 291, 292, 293, 296, 298, 359, 367, 
368, 369, 376, 384, 398, 414. 

Voiloviţa, mînăstire în Banat, 314. 

Voineşti, mînăstire în Moldova, 351. 

Vo/voz/-Bihor, biserică, 315. 

Voiovdf-Suceava, biserică, 304, 353, 371. 

Vorniceni-Botoşani, descoperiri arheologi¬ 
ce, 234. 

Voroneţ, mînăstire, 11, 303, 348—349, 372, 
377, 383, 386, 396, 399, 449, 450, 451, 452, 
460, 468, 493, 494, 499, 543, 548, 554, 
568—570, 573, 575, 576, 577, 578, 580. 

Vrancea, ţară, 226, 233. 

Vrafa-Bulgaria, 596. 

Vreanotia, episcopie românească în sudul 
Dunării, 192. 

Z 

Zabludov-Lituania, tipografie, 501, 531. 

Za/rareşti-Suceava, biserică, 545. 

Zaldapa, scaun episcopal, 140, 220. 

Z arand, ţara 200. 

Zdrneşfj-Braşov, biserică, 313. 

Zdralea, {Jdrelea, Zdrelea), schit în Ţara 
Românească, 542, 552, 600. 

Z latiţa, mînăstire în Banat, 314. 

Zlalna-Alba, biserică, 311, 316, 374, 382. 

Z ograiu, v. Athos. 

Zosin, schitul lui, în Moldova, 547, 548, 
549. 

X 

Xiropotam, v. la Athos. 

A 

Acta Sanctorum, colecţie, Anvers, 1643 şi 
Paris, 1854—1910. 

Albinuşa (Floarea darurilor), ms. 504. 

Alexandria, ms. rom., 504, ms. slav. 452, 
504. 

Alexiada Anei Comnena, 189, 215, 220. 

Apostol, ms. sec. XIII, 394; mse. slave, 
396; ms. copiat de Evloghie monahul 
1528, 494 j — copiat de diacul Drago- 
mir, 494; copiat de diaconul Mihai, 494, 
slav, Tîrgovişte 1547, 425, 516, 522, 
604 ; rom. Braşov 1563, 528. 

Approbatae Constitutiones, legiuiri transil¬ 
vane, 19, 37. 

B 

Biblia, gothica, ms,, 97; maghiară, Cluj, 
1551, 483; slav. ostrog. 1581, 533. 

Breviarum illyricum (croaticum), Veneţia, 
1493, 508, 509. 

Bucoavna, Alba Iulia, 1699, 10. 

Bucvar, Iaşi, 1755, 10. 

c 

Canon Ia preacinstita Adormire a Maicii 
Domnului, de mitr. Ioachim al Moldo¬ 
vei, grec. ms., 325. 

Carmen miserabile (Cîntec de jale) al lui 
Rogerius, 288. 

Carte de cîntece calvine, 1562, 528 ; Cluj, 
1570, 483. 

Carie românească de învăţătură dumene- 
cele preste an ...{Cazania) lui Varlaam, 
Iaşi, 1643, 66; Carte românească de în¬ 
văţătură la pravilele împărăteşti şi de 
la alte giudeţe, Iaşi, 1646, 37, 

Catehismul în şase cărţi al SI. Niceta de 
Remesiaha, 122 ; — lui Luther, 521, 
526; —■ românesc al lui Filip Moldo¬ 
veanul, Sibiu, 1544, 521, 524, 526. 


Cazania preotului Urs din Cotiglet, 501 ; 
— din Zabludov, 531 ; — lui Varlaam, 
vezi Carte românească. 

Cărţi populare, ms. 502—505, 507. 

Ceaslov, slav, Cracovia, 1491, 509. 

Cheia înţelesului, Bucureşti, 1678, 517. 

Codex Argenteus, 97; Suprasliensis, ms. 
slav, 393; Sturdzanus, 503, 527, 588; 
Neagoeanus, 502, 504. 

Codicele de la Cohalm, 503; de la Ieud, 
503; — Marţian, 503, 527; — Teodo- 
rescu, 503; — Teodosian, 127; — Vo- 
roneţean, 499, 506. 

Colecţia de cronici moldoveneşti de la 
Slatina, 469, 470, 497. 

Convorbiri cu părinţii, de Sf. Ioan Casian, 
141. 

Cronica preotului din Diocleea, 174, 189; 
rusă de la Kiev (Nestor), 198, 214; lui 
Anonymus, 198, 199; lui Scylitzes- Ke- 
drenos, 188, 214; a Iui Gh. Pachymeres, 
222 ; a lui Thomas Tuscus, 234 ; pictată 
de la Viena, 239; bulgară, 391 ; moldo- 
polonă 35, 347, 420; sîrbo-moldove- 
nească, 327 ; a lui Macarie, 10, 35, 420, 
448, 462, 463 , 464, 465, 467, 469, 496, 
497, 505, 506; Eftimie, 10, 35, 451, 464, 
469, 470, 496, 497, 505, 506; Azarie, 10, 
35, 452, 464, 465, 496, 497, 505, 506 ; prot. 
Vasile din Şcheii Braşovului, 36, 39, 501. 

Cronogtaiul lui Mihail Moxa, 10. 

C uvîntările Sf. Grigorie de Nazianz, ms. 
395, 397; Sf. Ioan Gură de Aur, ms., 
395, 397 ;Sf. Vasile cel Mare, 395, 397; 
Sf. Efrem Şirul, 397 ; alte cuvîntări, 398. 

D 

De administrando imperii de Constantin VII 
Poriirogenetul, 202, 495. 

De agni paschalis victima şi alte lucrări 
ale Sf. Niceta de Remesiana, 122. 

De obşte gheograiie de Amiilohie Hotiniul, 
Iaşi, 1795, 10. 

Descrierea Moldovei, de D. Cantemir, 35, 
233, 323, 324, 326, 331. 

Despre aşezămintele chinoviale şi despre 
remediile împotriva celor opt păcate 
capitale, de Sf. Ioan Casian, 141. 

Despre întruparea Domnului, de Sf. Ioan 
Casian, 141. 

Despre milostenie de Laurenţiu din No- 
vae, 123. 

Despre pocăinţă de Laurenţiu din Novae, 
123. 

De viris ilîustribus a Fer. leronim, 134. 

E 

Elemente aritmetice, Iaşi, 1795, 10. 

Epistola Si. Ciril al Alexandriei împotriva 
lui Nestorie, 141. 

Epistula de Ude, vita el obitu UUilae, a 
lui Auxenţiu din Durostorum, 98. 

Epistola Dogmatica ad Flavianum a Iui 
Leon I, 119. 

Evanghelia glagolitică din Reims 179, 394. 

Evanghelia rom., Bucureşti, 1682, 513 ; co¬ 
piate de Luca din Cipru, 436 ; alte msse, 
491. 

Evanghelia cu învăţătură (Cazania), Bra¬ 
şov, 1581, 430, 479, 501, 526, 529, 531, 
532, 535. 

Evanghelia învăţătoare, rom., Govora- 
Dealu, 1642—1644, 66. 

F 

Fiore di Virtu, ms. rom., 504. 

Fiziologul, ms. rom., 503. 

Floarea darurilor, Snagov, 1701, 504. 

G 

Gesta Ungarorum, v. Cronica lui Anony- 
mus. 

Gramatica latină a lui Th. Gemmarius, Si¬ 
biu, 1529, 520. 

G romovnicul, ms. rom., 504. 

I 

Istoria bisericii Si. Nicolae din Şcheii Bra¬ 
şovului de Radu Tempea II, 10, 36, 40, 
534; bisericească a lui Socrate, 134; 
a lui Sozomen, 133, 134 ; a Iui Nichifor 
Calist, 134 j sinodului florentin, 320. 

Istoriile domnilor Ţârii Româneşti de Radu 
Popescu, 35. 

I 

îndreptarea legii, Tîrgovişte, 1652, 37, 331. 

întrebare creştinească, Braşov, 1560, 428, 
477, 526, 527, 535. 


învăţăturile Iui Neagoe Basarab către iiul 
său Teodosie, 422, 495, 496, 504, 505, 
506. 

învăţăturile părintelui Dorotei, ms. slav, 
397. 

L 

Leastviţa Si. Ioan Scărarul, msse slave, 
395, 397, 398, 494. 

Letopiseţul de Ia Putna, 10, 35, 323, 326, 

328, 329, 338, 347, 464, 469, 496, 497, 
505, 548 ; anonim al Moldovei, 497; lui 
Grigore Ureche, 35, 266, 323, 327, 328, 

329, 338, 347, 353, 420, 452, 453, 464, 
465, 488 ; lui Miron Costin, 35; lui Ni¬ 
colae Costin, 304 ; lui Ioan Neculce, 35 ; 
cantacuzinesc, 35, 363, 441. 

Lilurghierul, grecesc la Veneţia, 512 şi 
Roma, 512; al lui Macarie, 1508, 421, 
510, 511, 512, 514, 530, 603; Braşov, 
1568, 512; 1587, 512, 533; Gorazde, 
1519—23, 515; românesc al lui Coresi, 
din 1570, 483, 501, 529, 530; copiat Ia 
Feleac în 1481, 399; ms. al pr. Mihai 
din 1558, 468; alte msse slave, 395, 
399. 

M 

Martirologiul constantinopolitan, 75, 78; 
ieronimian, 75, 77, 78 ; siriac, 75. 

Mărgăritarele Si. Ioan Gură de Aur, msse 
slave, 395. 

Mineie, copiate de Nicodim de la Putna, 
395 ; de Casian monahul 395; de Di- 
mitrie diacul 395; de Paisie monahul, 
395 ; de Dragomir diacul, 494; de Ga- 
vriil diacul 494 ; de preotul Trifan, 494 ; 
de la Teodosie Barbovschi, 460 ; slave 
în ms. 396, 398. 

M olilvelnicul slav : Cetinie 1496, 421, 509 ; 
Gorazde 1519—1523, 515; Tîrgovişte 
1545, 424, 516; Cîmpulung 1635, 437. 

N 

Nomocanonul — lui Matei Vlastares, 497; 
— cneazului Vladimir al Volîniei, (la 
Bodrog), 400; alte Nomocanoane, 502, 
531. 

O 

Octoihul slav : Cetinie, 1493—1494,421,509, 
510, 513; Gracianita, 1539, 516; Tîrgo¬ 
vişte, 1510, 421, 510, 512, 513, 514, 603 ; 

Braşov, 1557, 513, 517, 524; Braşov, 
1567, 532 şi 1574—1575, 429; ms. slav. 
de la Caransebeş, 394 ; msse. rom. 534. 

P 

Palia de la Orăştie , 1582, 483, 532, 533, 
535, 538, 587. 

Panegiricul patriarhului Eîtimie de Gr. 
Ţamblac, 402 ; — al mitropolitului Ci- 
prian, 402. 

Poem cronologic despre domnii Moldovei 
de Dosoftei, Iaşi, 1681, 10. 

Pomelnicul de la Bistriţa, 337, 396 ; slav, 
ms., 335. 

Povestire despre..., SI. Paraschiva, de Gr. 
Ţamblac, 402. 

Pravila de la Bisericani, ms„ 1512, 494, de 
la Neamţ, ms. 1557, 494; ritorului 
Lucaci ms. rom. 1581, 37, 465, 501, 502, 
507; a Sfinţilor Părinţi, ms. rom., de 
lă pr. Ioan Românul, 502; a Sfinţilor 
Apostoli, slav. Tîrgovişte, 1545, 516; a 
Sf. Părinţi a lui Coresi, Braşov, 1570— 
1580, 529, 530, 531, 535; cea Mică, Go¬ 
vora, 1640, 37; cea Mare, vezi Îndrepta¬ 
rea Legii. 

Praxiu, copiat de Evloghie monahul 448 ; 
copiat de diaconul Mihail, 449, 450; 
vezi şi Apostol. 

Predicile lui Gr. Ţamblac, ms., 401, 402. 

Pripealele lui Pilotei monahul, 387, 400, 
401, 403. 

Proloqul bisericii Sf. Nicolae din Şchei, 
394. 

Psaltirea : msse slave: de la Macarie al Ro¬ 
manului, 448, 463 ; ierom. Macarie, 494 ; 
ierod. Teofil, 494; alte msse slave: 
399, 599 ; msse greceşti, 436; msse ro¬ 
mâneşti : Hurmuzachi, 499, 530; Sche- 
iană, 499, 507, 530 ; Voroneţeană, 499, 
507, 530; ediţii slave : Cracovia 1491, 
509; Cetinie 1495, 421, 509; Gorazde 
1529—1523, 515; Braşov 1568—1569, 
529; 1577, 529, 532; 1588—1593, 533; 
Plumbuita, 429, 517, 548 ; ediţii slavo- 
române : Braşov 1577, 430, 483, 529 şl 
1588—1593, 533 ; ediţii româneşti : Bra¬ 
şov 1570, 529, 530, 535 ; Cluj, 1570, 483 ; 
a lui Dosoftei, Uniev 1673 (în versuri}, 
10 . 

R 

Rojdanicul (Zodiacul), ms. slave şi rom., 
504. 

Rugăciunea Si. Sisinie, sec. XIII, 393. 


s 

Savina Kniga, ms. sec. XI, 393. 

Sbornic ms. de la monahul Iacob, 397, 494; 
de la ierod. Ilarion, 452; alte msse, 
395, 397; slav, Braşov 1568—69, 429, 
529; Sebeş, 1580, 529. 

Scrisoarea Bisericii din Goţia către Bi¬ 
serica din Capadocia, 98, 101, 134, 387. 

Sintagma lui Matei Vlastares, trad. în slav. 
de Macarie al Romanului, 465, 469, 607; 
alte msse slave, 397, 398. 

Slujba Si. Paşti, ms. 460. 

Slujebnic, slav, Dealu, 1546, 512. 

T 

Te Deum îaudamus al Sf. Niceta de Re- 
mesiana, 122. 

Telegraful Român, Sibiu, 10. 

Tetraevanghel, msse slave : la Academie, 
sec. XIII, 394; Putna, sec. XIII, 394; 
Rîşnov, sec. XIII, 394; Neamţ 1429, 
378, 394; Neamţ, 1436, 395; Humor, 
1473, 379, 386, 395 ; Feleac 1488, 279, 
280, 281, 312, 386, 399; Putna 1487, 386 ; 
copiate de ierom, Avramie, 494; Isaia 
Pustnicul, 494; diaconul Mihai, 450; 
ierom. Nicodim, 292—293, 385, 398, 400 ; 
ierom. Onufrie, 494; de monahul Pa- 
ladie, 395; de la Radu din Măniceşti, 
501 ; alte msse slave, 396, 398, 399, 453, 
454, 493, 599; ediţii slave: Tîrgovişte 
1512, 421, 510, 511, 513, 514, 522, 528, 
603, 605; Sibiu 1546, 513, 522, 523 şi 
1551—1553 (slavo-român), 523, 524; Bel¬ 
grad, 1552, 513 şi 1562, 511, 513; Bra¬ 
şov 1562, 513, 528, 532; 1579, 513, 529 
şi 1583, 513, 529; Alba Iulia 1579, 478, 
532; Plumbuita 1582, 429, 511, 517, 518, 
548 ; ed. rom. Braşov 1560—1561, 526, 
527, 528, 531, 535. 

Tipic de la Macarie II al Romanului, 448, 
463. 

Tilcul Evangheliei, Braşov, 1567, 528, 529, 
530. 

Traţat despre ciumă, Sibiu, 1530, 520. 

Trepetnicul, ms. rom., 504. 

Triodul, ms. slav copiat de Prohor, 460, 
Braşov, 1578, 529. 

Triodul inilorat, Cracovia, 1491, 509. 

Triodul-Penticostar, ms. sec. XIII, slav, 394, 
399; Cracovia, 1491, 508; Tîrgovişte, 
1557, 517, 524. 

Tripartitul lui Werboczi , 19, 37. 

V 

Varlaam şi Ioasaf, msse slave şi rom., 504. 

Vechiul Testament, ms. slav de la Rîşnov, 
sec. XIV, 394. 

Viaţa împăratului Constantin, de Eusebiu 
al Cezareii, 133 j — Iui Constantin Brîn- 
coveanu de Radu Greceanu, 35; — Si. 
Constantin-Ciril, 391 ; — Sf. Dimitrie, 
174; — Sf. Gheorghe cel Nou, 605; — 
Sf. Ioan cel Nou de la Suceava, de Gri- 
gorie Ţamblac, 36, 402, 403, 494; — 
Sf. Maxim Brancovici, 420, 421, 440 ; — 
Sf. Naum, 178 j — Sf. Sava, arhiepis¬ 
copul sîrbilor, 391 ; — Sf. Varlaam şi 
Ioasaf, ms. 398. 


Viaţa şi traiul slinţiei sale părintelui nos¬ 
tru Nifon patriarhul Ţarigradului, de 
Gavriil Protul, 36, 45, 417, 422, 439, 497, 
498, 505, 539, 599, 604. 

Viaţa şi petrecerea sfinţilor, 4 voi., Iaşi, 
1682—1686, 28. 

Vieţile regilor şi arhiepiscopilor sîrbi, de 
arhiepiscopul Danilo, 391. 

Vita Sandi Gerhardi, 208, 209, 211, 212. 

Z 

2 aconicul lui Ştefan Duşan, 391. 

Zodiacul, ms. rom., 504. 

Tăbliţa votivă de la Biertan — j. Sibiu (sec, IV), cu 
inscripţia Ego Zenovius votum posui. Jos ,un disc cu 
monogramul lui Hristos în interior, format din literele 
greceşti Hr(istos). A fost în Muzeul Brukenthal din Sibiu, 
azi în Muzeul de Istorie al R.S.R. din Bucureşti. 


























Inscripţiile descoperite în 
bazilica cu martyrion de la 
Niculiţel (sec. IV—V), care 
consemnează numele celor 
patru martiri: Zotikos, Attalos, 
Kamasis şi Filippos. 





Bazilica cu atrium lateral din Callatis (sec. 
IV— VI). Reconstituire. 


Opaiţ de bronz cu toarta în formă de cruce, 
descoperit în comuna Luciu — j. Ialomiţa (sec. V— 
VI). Azi în Muzeul de Istorie al R.S.R. 

Cruci relicvar descoperite la Păcuiul lui Soare — j. Constanţa (sec. XIII—XIV). 

Frontispiciu cu prima pagină din Evanghelia de la Matei, în 
Tetraevanghelul copiat de Sf. Nicodim de la Tismana. 


Tabloul votiv din biserica din Streisîngeorgiu-jud. Hunedoara, 
înfăţişînd pe cneazul Cîndea Laţcu, soţia sa Nistora şi alţi membri 
ai familiei, care au refăcut biserica în 1408—1409. Un interes aparte 
prezintă costumul popular al Nistorei. 

Cădelniţă de argint aurit 
dăruită de Ştefan cel Mare 
mănăstirii Putna (1470), lucra¬ 
tă într-un atelier din Transil¬ 
vania, avînd o bogată ornamen¬ 
taţie în stil gotic. 


Ripidă din filigran de argint 
aurit din timpul lui Ştefan cel 
Mare, la mănăstirea Putna 


( 1497 ). 

Pagină 
lui Macarie 















Iniţiale înflorate în tipăriturile lui Macarie. 


Pagină dintr-un Tetraevan- 
ghel slavon tipărit în Belgradul 
Serbiei în 1552, prezentînd 
vădite asemănări în tipăriturile 
lui Macarie. în mijlocul frontis- 
piciului este redată stema Ţării 
Româneşti. 

Pagina din Octoihul slavon al lui Coresi (Braşov, 1575). 

W$H ÂCAfîT&MÎHfc * tUH &4% A^aTOT* K*TI» kt 

ijitirfe * mp fa mht4p»aii cri nempTs ui« hX e(st hImc wkîh 

eif^AB'ic Ai tipii *il oynBA't niiirrXâi, aIh rpinA a 04 

MHEMÎtbBL ţîtt MÎUlXiciTOcXât * rpMIKI B04U KîA« 
^HHtf 4'licT4 A€^nY4Tfe AIC4C4 AOTfH * m4h BpîTOCfc AM 
M*Tfe * KÎTOl^H tHHCCC *«4JUjifcn&t'WMf * ItHHICfBd ÎU| 

K4 Ai CRtil AMJU|4C«E4 * mmnt bil'XLt 


?.ţ<% M^âirfa î6r?r] f- rf'AK • KOVF.ţf-".' ;. - . 
Ş f « A€ MHT4/IH UlH Al $4$«€lia (IKAA4 tUH htuţini * 

' S4U4»BSI|^tXjIAI mtf ttfgOMtffR Qoy T0KMHT& Al 
cŞttllJH UT€1|H * UB f îlXw.ClCI KIKTf Uift 

Pagină din Evanghelia cu învăţătură a Iui Coresi (Braşov, 1581). 

L |i% 5rft*ri KifiifijifiîjiHHfi}iH î«% r â^H , r« 

\ 1 l I*S 

• " x '.pţ4 < i^S£K sâmtĂ^i. âwk$m% ! m& 

«iţ^liî# tfwr$f«şH*iis« tiitţiHf4 mu i^g#i-î 

* «rwiţH $5 hha$£& mifWloH #Ithhih ia'ifAA 

|i âMw riifvtJfqrf$ irss4fmîf\ 

eŞwvl fW EHHfA 

% iioî)Sfyic,|ifii{iHH^tfii Jwm’Shh : u&ţt nomim^ 

y : wirf &thh *fhhi ammw nf mm ft : ; : 

*' '■ - :. eftAHrfy* i$it<r* #îw^& se^e 

t. ' tâîi îbsifHvipAfc H«nrf<{ 

': y pS $*£& J5,*f€f#r 4t ?cT<ifgf iţH» *!f *tr© £-i^H. 
îu5 ft-tS CM^UiWTfc AAîSf!4 Ai’ fO^Î* '» fi, 

:t» >3f * Pw*a«tk* xh - '/ 



Pagină din Palia de la Orăştie (1582). 





































Ieremia Vodă Movilă şi familia, frescă originală în naosul bisericii mănăstirii 
Suceviţa (c. 1595—1596). 


Epitaf de Ia mănăstirea Suceviţa (1592—1593), azi în muzeul mănăstirii. 




























